
Forsprate  en  neilittene  skriften  yn 

rym  en  onrym 


FEN 


TjiBBE  Geerts  van  der  Meulen, 

Eare-Jid   fen    it   Seiskip   for    Fryske    tael-    en    skriftenkennisse, 
Broeder  in  de  orde  van  den  Ned.  Leeuw, 


By-inoar    samle    troch    syn    soan 

W.  Ä;7;V 


mei  help  fen  WALING  DYKSTRA 

en  oaren, 

alles  oerset  yn  'e  tsjinwîrdige  spelling. 


FOARSTE   DIEL. 


It  archief  fen  it  Keninklyk  Hûs  en  de 
Keninginne-Mem  hawwe  dit  wirk  mei  hjar 
ynteikening  foreare. 


Utjown  by  Gebrs.  v.  d.  MEULEN  to  Birqum. 


•  •  •    • 

•       « 


Printerij  —  ,DE  MOTOR"  —  to  Birgura, 


"T^'et-e  v^^>'<".f--  w'H'-'',. 


FOARREDEN. 


As   ik   it   goed   onthâlden  hab,  den  wier  't  yn  'e  hjerst  fen 

H^      1850,  do  'k  for  't  earst  kennis  makke  ha  mei  Tjibbe  Qeartsvan 

der  Meulen.    Do  wier  'k  op  in  bijienkomste  fen  't  de  krite  Bir- 

•^      gum   fen   't   Frysk   Selskip,  dy  't  hâlden  waerd  op  Birgerdaem. 

Ik  reisge  dêr  fen  Ljouwert  út  hinne,  mei  trije  Ljouwerter  frjeonen, 

o      hwerby   ek  de   to   ier   forstoarne  Tiede  Roelofs  Dykstra.    Och 

'^      hwet   hab   ik  sint  dy  tiid  in  frjeonen  en  kennissen  krige,  dêr  't 

•        ik   sa   nou  en  [den  omgong  en  dwaen  mei  hie,  —  dy  't  nou  al 

^      wei   binne.    Mar   mei   gjmien  ha  'k  mear  omgong  hawn  en  bi- 

libbe   as   mei  Tsjibbe  Qearts.    Ik  kaem  wol  gau  ris  by.  him  en 

hy   by   my.    Ik   hab  him  kend  as  feint  by  syn  âlders  yn  'e  hûs 

en   hwet   er  fierder  bilibbe  het,  dêr  wier  'k  altyd  neijer  meî  bi- 

kend  as  oare  Ijue.    En  sa  stie  it  mei  him  tsjinoer  my. 

Tsjibbe  wier  hwet  men  wol  ris  neamt  in  sonderling.  Hy 
wier  dichter  en  sokken  binne,  lyk  as  oare  kinstners  ek  faek, 
wol  ris  safolle  oars  as  oare  Ijue,  dat  se  de  oandacht  lûke  fen 
't  folk  dat  hjarrefi  net  bigrypt.  Hja  dogge  wol  ris  hwet,  dêr 
't  niget  oan  sjoen  wirdt,  hja  sizze  wol  ris  hwet,  dêr  't  nij  fen 
opharke  wirdt.  Ja,  sa  'n  immen  het  great  kâns,  dat  er  slim 
birabbe,  ek  wol  bilake  wirdt  onder  de  greate  heap,  dy  't  better 
each  het  for  de  jild-ynpakkers-kinst  as  for  de  bysondere  geas- 
tesgaven  fen  sokken  dy  't  er  hwet  út  rinne.  En  den  kin  't  dêr- 
by  ek  al  wer  skele  onder  hwet  libbens-omstânnichheden  sa  'n 
immen  der  lâns  komt. 

Slntboer  pielt  mei  rymlerije. 
By  de  jelne  lcinst  it  krije, 

Siz,  ho  folle  wost  mar  ha? 
Fregest  of  't  er  ek  hwet  oan  is  ? 
Sintboer  is  in  man  yn  bonisl 

Lofgetût  blaest  elk  him  ta. 

Stilman  mei  in  dichter  hjitte. 
Lof  waeit  him  net  rom  tomiette 

Fen  de  heger  ein,  dat  sprekt, 
Ho  't  faek  sliuchtwei  folk  him  earde, 
Om  't  him  d^  echte  minskewearde, 

Jild-  en  grounbisit  ontbrekt. 


VL 

Ik  wier  der  tige  mei  yn  't  skik,  dat  ik  oansocht  waerd  om 
de  útjefte  fen  T.  0.  v.  d.  Meulen's  forspraette  skriften  to  bi- 
wirkjen  en  to  bi-oarderjen.  De  measte  dôch  fen  dy  skriften  hab 
ik  onder  'e  eagen  en  ek  onder  hannen  hawn  foar  dat  se  for  de 
earste  kear  yn  't  Ijocht  kamen.  En  sa  wier  der,  nou  't  ik  se 
wer  onder  hannen  krige,  in  hele  boel  bihaechlik/howol  den  ek 
soms  wémoedich  tobinnenbrengen  oan  forboan  en  wie  dit  wirk 
for  my  hwet  oars  as  sljuchtwei  wirk, 

Fierwei  it  greatste  part  fen  Tsjibbe  syn  pinne-fruchten  krige 
plak  yn  tiidwirkjes  en  jierboekjes,  sa  lyk  as :  Iduna^  de  Swanne- 
blommen,  de  Fryske  Húsfrjeon  (dy  't  útjown  waerd  fen  1851  ta 
1869),  de  Bijekoer  en  ek  wol  ris  yn  de  Friesche  Volks-almanak. 
Dêr  binne  ek  stikjes  by  sonder  syn  namme  of  mei  in  oare 
namme  as  syn  eigen,  dêr  't  noa  nimmen  as  ik  allinne  fen  wit, 
dat  it  Tsjibbe  syn  wirk  is.  —  It  oantal  op  hjar  sels  steande 
boeken  of  stikken,  dy  't  fen  him  útjown  binne,  is  net  great. 
Better  as  ik  net  wit  wier  't  alderearste  :  „Tryntsje  mei  de  Rommel- 
pot,  in  nift  fen  Doaitse  mei  de  Noardske  Balke"  (1850.)  Dit  is 
in  lieteboekje  mei  13  sangen,  dêr  't  de  measte  part  fen  opnomd 
binne  yn  dit  earste  diel  fen  „Ald  en  Nij.*'  —  Dêrop  folge  yn 
1851 :  „Twa  dagen  Hear,  of  in  froalike  reis  nei  Drint."  —  Yn 
1859  forskynde:„Myn  Suchten  en  myn  Sangen;  in  hânfol  blom- 
men  út  de  Wâlden.  Dit  is  in  samling  fen  27  greate  en  lytse 
dichtstikken ;  de  measte  dérfen  wirde  hjir  wer  foun.  It  grappige 
forhaeltsje:  „Nei  Amerika;  in  wonderlike  reis  fen  Heabeltsje 
Njirrebont,"  kaem  yn  1869  of  dêr  by  om.  It  het  gjin  jiertal  en 
de  namme  fen  de  skriuwer  is  forswige,  mar  't  het  fen  't  bigjin  6f 
oan  by  my  bikend  wêst.  —  Sa  stiet  it  ek  mei :  „In  learen  Lape 
for  de  fryske  frouljue  yn  de  miggetiid  fen  1861,''  —  dat  lykwol 
net  onder  myn  tasjuch  útjown  is.  Yn  de  Catalogus  fen  de  Pro- 
vinsyale  Bybleteek  stiet  dit  stikje  op  myn  namme,  mar  dy  eare 
komt  my  net  ta.  —  „De  Hirddraverij  to  Flearterp,  biskreaun  fen 
Mikroskopius  en  yn  't  Ijocht  jown  fen  Waling  Dykstra,"  krigen 
wy  yn  1864.  Hwet  reden  Tsjibbe  do  hie  om  him  efter  sa  'n 
frjemde  namme  to  forskûljen,  dat  wit  ik  net.  —  „Gepke  sonder 
moffen  oan  nei  *t  sindingsfeest  yn  't  Feankleaster,  yn  1877,"  is 
pleatse  yn  in  lyts  almanak,  mar  nei  'k  mien,  ek  op  him  sels  yn 
't   Ijocht  jown.  —  Yn  1880  waerd,  ek  bûten  myn  help,  útjown : 


VII. 

„Moaîje  Bloinmen  fen  ús  fryske  Letterkroane''  —  ek  al  wer 
sonder  namme  op  'e  titel,  mar  onder  de  lêste  blêdside,  286, 
het  T.  G.  V.  d.  Meulen  syn  namme  set.  Mei  dit  boek  ha  'k 
noait  heech  roan  en  de  titel  ha  'k  noait  M]e  mocht.  Us  fryske 
letterkroane  syn  moaije  blommen  to  ontnimmen,  dat  koe  'k  net 
goed  krije.  —  „Letterkroane,  gearfrissele  fen  moaije  blommen 
út  de  fryske  tún/'  —  dat  like  my  better  ta.  Dit  boek  is  hwet 
men  neamt  in  Blomlêzing,  mar  de  samler  is  net  al  to  nausjénde 
to  wirk  gien.  Yn  't  stik  fen  tael  en  spelling  het  Tsjibbe  noait 
bysondere  eptich  wêst.  Dat  oangeande  wier  syn  wirk  onsuver 
as  men  't  onder  de  eagen  krige  sa  't  hy  it  út  *e  hannen  gean  liet. 
Sa  het  men  't  ek  yn  *e  „Moaije  Blommen,"  dêr  't  îk  yet  al  grouwe 
flaters  yn  foun  ha. 

Fierder  het  Tsjibbe  ek  toaneelstikken  skreaun  en  útjown. 
As  Jk  't  wol  ha  wier  't  alderearste  dêrfen :  „Mäl  út,  mâl  thús," 
in  tige  grappige  klucht,  dy  't  folle  byfal  foun  het.  Yn  1861 
forskynde :  „Fen  de  Wylp  nei  Ljouwert  en  fen  Ljouwert  nei  de 
Wylp";  „De  frijers  Soldaet  yn  1870,"  in  lyts  stikje;  „Troch^ 
't  tsjoede  ta  't  goede"  (1876);  „Murk  fen  Ypkolsgea"  (sonder 
jiertal)  en  „De  reis  nei  de  Jichtmasters,"  binne  beide  makke 
nei  stikjes  fen  Eeltsje  Halbertsma.  Der  binne  mear,  leau  'k,  mar 
ik  wit  se  allegearre  net  op  to  neamen. 

Sa  hab  ik  it  den  bilibbe,  dat  it  earste  deel  fen  „AId  en 
Nij"  klear  komd  is.  Scoe  't  my  barre  meije  om  it  ein  fen  't 
twade  deel  ek  to  bilibjen?    Ik  hoopje  'tl 

WALING  DYKSTRA. 


In  forsin. 

Onderoaii   op   bléds.  175  stiet  in  stikje    Koartgûd,   dat  is  net  fen  T. 
G.,  mar  fen  E.  Halbertsma. 


Berse  6  Maeije  1924. 


yj\\i^c  3^^^*  ^^'^  ^*^    H\«*\e^ 


Stoark  16  Masbt  1906. 

TJIBBE  GEERTS  VAN  DER  MEULEN. 


In  .nuver"  manl  wier  't  sizzen  al  folle,  as  men  praetle  oer 
Tjlbbe  Geerts  fen  Birgum,  en  rounom  hwer  't  men  oer  him  op 
'e  tekst  rekke,  wîst  men  fen  syn  brîke  setten  en  útfallen  to 
fortellen. 

't  Is  sa,  hy  wier  in  nuver  man,  mar  dochs,  hy  mocht  den 
tiwet  apart  wfize  —  dochs  wier  hy  ien  fen  üs  Fryske  skriuwers, 
dy  't  yn  syn  wirk  sa  geastich  wier  en  oarspronkelik,  as  selden 
immen  wêst  hat. 

Hy  kaem  to  wrSld  de  6de  Maeije  1824,  to  Birgum,  cigcntlik 
op  Birgumerdaem,  dêr  't  syn  hett,  Geert  Tj'eerds  van  derMeulen, 
klokmakker  wier;  syn  mem  wier  Grietje  Douwes  Duursma.  De 
,fan"  V.  d.  Meulen  hie  syn  oerpake  oannomd,  dy  'I  in  oaljc- 
mounle  hie  to  Dokkum. 

Tjibbe  wier  de  jongste  fen  füf  soannen.  Hy  wier  neamd 
nei  syn  memme  broer,  dy  't  skoalmaster  wier  to  Garyp. 

Do  't  er  de  ]ierren  hie,  kaem  er  op  'e  skoalle  by  master 
Pieter  Jager,  dy  't  it  jonkje  grae?h  lije  mocht  en,  neffens  Tjibbe 
syn  sizzen,  him  wol  hwet  oer  't  hynder  tilde. 

Fêst  hie  Tjibbe  wol  hwet  oer  him,  dat  him  ûnderskicdde 
fen  oare  bern.  Master  hie  hîm  al  ridlîk  gauyn 'e  heechsle  klasse. 
Dit  kaem  licht  froch  det  de  jonge  fen  in  hopen  dingen  hwet 
mear  wiste,  alteast  sa  't  like,  as  de  oare  bern.  Hy  kaem  folle 
oan  hûs  by  notaris  Alma,  dêr  't  er,  nei  syn  sizzen,  in  bulte  oan 
to  tankjen  hie.  Hy  seach  dêr  boelten  en  printen.  Ik  scoe  hast 
tinke,  det  master,  dy  't  sels  nef  al  to  fige  op  'e  hichte  wier,  syn 
witten  en  kinnen  net  goed  skatte  koe,  en  him  sadwaemle  heger 
sette  as  goed  for  him  wîer.  —  Do^  't  letter  master  Hcndrik 
Bosma  kaem,  bilânne  er  den  ek  wer  fen  'e  heechste  klassc  yn 
'e  leechste,  seit  Tjibbe  sels.  —  Mar  dochs  kaem  er  by  master 
Bosma  ek  wol  yn  'e  ginst.  In  tlge  wittenskîplîk  man  is  Tjibbe 
lykwols  noait  wirden. 

Al  gau  nei  syn  skoallejierren  moast  er  mei  syn  heit  it  fjild 
yn  mei  de  klokken.  Efkes  waerd  it  mei  în  oar  fak  bisocht : 
hy  kaem   by  Sake  Bakker,  mar  it  bakken  hage  him  nel.    Sake 

Bakker  sels  bifoel  him  ek  net.  Sake  wïer  in  from  man  for  de  wrâld, 
mar  leare  en  libben  fen  de  man  kamen  sa  min  mei-inoar  oerien, 
det  Tjibbe  dêr  al  in  wearaksel  krige  yn  al  dat  skynfromme,  dat 
hy  letter  sa  faek  hikkele  hat. 

Den  mar  wer  mei  de  klokken  to  set.  Mar  syn  nocht  oan 
lêzen,  —  hy  bigoun  ek  al  ris  in  rymke  to  meitsjen  —  makke, 
det  er  sa  swietsjeswei  in  foege  hânnel  yn  boeken  en  printen 
der  by  bigoun. 

For  syn  skriuwerij  foun  er  in  tige  stipe  yn  Harmen  Sytstra, 
dy  't  yn  1846  as  ûndermaster  to  Birgum  kaem  en  dêr  in  krite 
oprjuchte  fen  it  Frysk  Selskip. 

Yn  letter  jierren  hat  Tjibbe  altyd  heech  opjown  fen  de 
help,  dy  't  er  fen  Harmen  Sytstra  hawn  hat. 

Efkes  hat  er  yn  1848  yn  bistân  stien,  om  mei  syn  broer 
Anne  nei  Amerika  to  tsjen,  mar  it  bisef,  det  hja  thús  net  alle 
steun  misse  koene,  hat  him  tobek  hâlden.  It  klokmeitsjen  smiet 
lykwol  net  sa'n  bulte  mear  op.  Fen  de  stikjes  dy  't  v.  d.  M. 
sa  troch  'en  tiid  makke,  barde  er  ek  al  gjin  greate  sommen.  en 
do  't  er  yn  1858  troud  wier  mei  Grietje  Pieters  Peereboom  fen 
Boalsert  en  der  mear  soargen  kamen,  wier  it  in  goed  ding,  det 
er  mei  Waling  Dykstra  oan  't  reisgjen  rekke  for  it  Fryske  Win- 
terjoune-nocht.  Dat  hat  er  trije  winters  fen  1860—63  folhâlden, 
do  't  er  yn  1864  it  baentsje  krige  fen  brievegaerder.  Dit  joech 
wol  net  sa'n  heech  traktemint,  mar  it  wier  dochs  in  fêst  stikje 
jild.  Dy  brievegaerderij  wier  lykwol  net  tige  geskikt  forv.  d.  M. 
Hy  wier  fiers-to-folle  de  man  fen  de  yndruk  fen  it  egenblik,  om 
altyd  sa  oan  ûre  en  tiid  boun  to  wêzen.  As  hy  mei  de  brieven 
it  fjild  yn  wier,  koene  alderhânne  dingen  him  bilette  en  it  ein 
wier  den  ek,  det  syn  baentsje  him  in  1873  ôfnomd  waerd,  om 
't  er  net  krekt  genôch  wier. 

Al  fen  to  foaren  hie  v.  d.  M.  in  foege  draeiparse  for  lyts 
printwirk  —  en  dit  joech  safolle  wol  to  dwaen,  det  de  klok- 
makkerij  oan  kant  dien  waerd.  In  winkeltsje  yn  krudeniers- 
spillen  waerd  efkes  bisocht  —  mar  woe  net  rjucht  flutte,  dêrom 
den  de  printerij  mar  goed  foartset,  en  it  bigoun  better  to  wirden, 
do  't  yn  1878  de  „Bergumer  krante"  op  tou  set  waerd.  Earst 
waerd  it  blêd  to  Ljouwert  yet  printe,  mar  yn  1880  kaem  der  in 
hânparse  en  de  âldste  soan  mei  in  feint  út  Hollân  brocht  itspil 
flink  oan  'e  gong. 

Do  koe  Tjibbe  sels  der  ek  wol  ris  út  en  hy  teach  yn  it 
folgjende  jier  nei  syn  broer  yn  Amerika.  Dêr  seach  er  in  hopen 
nijs  en  do  't  er  wer  thús  wier,  hie  er  in  hiele  bulte  to  fortellen, 
yn  syn  krante  en  op  de  lêzingen,  dy  't  er  de  winters  op  in  hele 
boel  plakken  yn  Fryslân  hâldde. 

Dy  reis  nei  Amerika  hie  him  grif  op  'e  smaek  brocht,  hwent 
letter  noch  hinge  er  alhiel  fen  reisgjen  gear.  It  wicr  wolfrjemd, 

det  syn  dôvens  him  net  alhiel  de  nocht  fen  it  reisgjen  bidoar. 
Oare  minsken  faek  fielé  hjar  net  thús  ûnder  'e  Ijue,  as  hja  min 
hearre,  mar  Tjibbe  teach  der  mar  like  moedich  op  los.  Sa  hat 
er  op  syn  âlde  dei  noch  in  reiske  dien  nei  Bremen,  nei 
Oldenburg,  de  Rijn  lâns  —  en  do  't  er  81  jier  wier,  brocht  er 
syn   soan   op   'e  reis  nei  Italië,  yet  oan  Amsterdam  ta. 

*  To  mear  moat  yen  dit  binije,  as  men  wit,  det  in  hertkwael 
him  faek  sa  mar  yn  ienen  alhiel  machteleas  meitsje  koe  —  dat 
him  den  dagen  oan  ien  op  bêd  brochte. 

De  16*^«  Maert  1906  is  Tjibbe  forstoarn.  Op  syn  grêf  to 
Birgum,  is  fen  it  Selskip  for  Fryske  Tael-  en  Skriftenkennisse  in 
ienfâldige  stien  set  as  in  hilde  oan  syn  earelid.  Op  syn  8(>**^ 
jierdei  hie  it  Hege  regear  syn  fortsjinsten  hildige  troch  him  to 
bineamen  ta  Broeder  fen  de  Ned.  Leeuw. 

En  hokker  hawwe  den  dy  fortsjinsten  wêst?  Safierhjir  nou 
syn  libbens-rin  neigien  is,  wier  T.  G.  v.  d.  Meulen  in  gewoan 
man,  dy  't  mei  moeite  troch  de  tiid*  skarrele,  troch  nou  ris  it 
ien  en  den  wer  it  oare  oan  to  gripen  —  scoe  men  sa  tinke  — 
en  dochs,  goed  bisjoen,  hat  er  to  Birgum  de  groun  lein  for  in 
saek,  dy  neamd  wirde  mei  —  en  hy  hat  syn  trije  jonges,  dy 
't  er  fen  de  seis  oerhâlden  hie,  oplaet  ta  in  earber  plak  yn  'e  maet- 
skippij.  Den  moat  men  wol  in  lyts  krom  oars  wêze,  as  de  earste 
de  bêste  man  fen  toalf  ambachten  en  trettsien  ûngelokken. 

Yn  'e  Skrift  wirdt  ús  sein  to  wirden  ^as  de  bern."  Nou,  ik 
leau,  det  de  krêft  fen  Tjibbe  en  ek  fen  syn  wirk  him  hjir  yn 
siet,  det  er  altyd  syn  hiele  libben  troch,  dat  echte  fen  it  bern 
yn  him  roundragen  hat.  Yn  Forjit-my-net  fen  1906,  ha  'k,  nei 
oanlieding  fen  syn  forstjerren,  sein :  „Krekt  as  de  âlders  fen  hjar 
berntsjes  al  wer  sjioade  setten  en  wûndere  útfallen  opheine  en  mei 
smaek  en  in  kromke  greatskens  ynwindich,  dy  oan  frjeonen  en  bi- 
kenden  opdisse  —  sa  gyng  it  ús,  Friezen,  mei  Tjibbe.  Hy  wier  altyd 
troch  it  bern  fen  it  Fryske  húsgesin,  dy  't  dêr  it  húslik  libben 
yn  'e  fleur  hâldde.  Hwet  koe  er  der  bryk  bykomme,  hwet  koe 
er  it  echt  sizze."  Undertwisken  wier  it  faek  tige  rekke,  mar  hy 
flapte  it  der  sa  mar  út.  Hwer  't  it  ek  wier,  en  tsjin  hwa  it  ek 
wier,  hy  sei  it  sa  't  yn  him  opkaem.  Ek  yn  syn  opset  mei  dingen 
dêf  't  in  oar  neat  nin  sûnders  yn  seach,  wier  Tjibbe  apart.  Ik 
haw  der  wol  ris  forlegen  mei  west,  as  hy  ris  hwet  hie,  in  boek 
ef  in  print,  dy  't  er  my  sjên  liet  en  dat  ik  biwûnderje  moasten 
dêr  't  ik  nou  neat  gjin  sûnders  yn  fine  koe.  Ik  woe  net  graech 
syn  stimming  bidjerre,  it  wier  omtrint  as  in  bern  yen  tomjitte 
komt  mei  in  moaije  diggel  ef  in  moai  lapke,  men  biwûndert  it 
op  yens  menear  mei.  Koe  Tjibbe  den  sa  min  de  inerlike  wearde 
fen  de  dingen  ?  Ja  —  en  né.  Hy  wier  yn  de  earste  pleats  dichter 
en  in  ding  hie  for  him  de  wearde,  dy  't  syn  forbielding  deroan 
joech   en   it   wier   him   as  in  tovermiddel,  dat  him  libje  liet  yn 

oâre  tiden  en  yn  oare  lännen.  Mar  sa  kaem  it  den  faek  ek,  det 
de  gewoane  dingen  fen  it  libben  him  minder  oantrieken  as  folle 
hwet  him  tafallich  mette  op  syn  paed  —  en  dochs  —  it  mei  him 
faek  tige  yn  'e  wei  stien  hawwe  en  him  sims  op  it  rântsje  fen 
syn  ûndergong  brocht  ha  —  altyd  weroan  kladdere  hy  by  de 
wâl  op  —  hwent  by  al  de  goede  eigenskippen  fen  it  bern,  hje 
hy  ek  dy  fearkrêft  fen  geast,  dy  't  giau  wer  it  leed  to  boppe  is  en 
op  nij  ta  oanpakken  oanset.  En  just  trochdet  er  sels  wiste  hwet 
lijen  en  earmoed  wier,  fielde  er  tige  mei,  mei  de  earme  lijer  . . . 
en  socht  dy  to  helpen.  Yn  'e  tiid  fen  syn  brievegaerderskip  kaem 
er  faek  op  'e  heide  yn  oanreitsing  mei  djippe  earmoede  en  taestte 
den  gau  ris,  licht  wol  to  gau,  yn  'e  bûse. 

Syn  foardracht  „Fen  't  âlde  yn  't  nije  jier"  —  dêr  't  er  yn 
de  winter  fen  68/69  sa'n  nocht  mei  joech  oan  syn  hearders  — 
joech  er  to  Birgum  ta  foardiel  fen  in  pear  earme  Ijue,  do  't  er 
it  sels  eigentlik  mar  krap  hîe.  —  Inkelde  notabelen  yn  it  dorp, 
dy  dat  wisten,  brochten  nei  ôfrin  25  goune  byien  en  lieten  dat 
by  hîm  yn  'e  brievebos  sakje  mei  dit  fêrs  derby : 

Werd  deugd,  humanlteit  door  U  op  't  hoogst  geprezen, 

Toen  acbt-en-zestig  zonk  en  't  nieuwe  jaar  begon, 

Oy  hebt  bij  ernst  en  luim  raet  kracht  er  op  Kewezen, 

Hoe  rechte  waarheidszin  stecds  valschen  schijn  verwon. 

Qij  hebt  vermaakt,  gesticht;  wij  hebben  rulm  genotcn 

Van  *t  goede,  *t  ware  en  't  schoon,  uw  onuitputbren  gcest, 

Bii  tintelend  vernuft,  zoo  mild,  zou  ruim  ontvlotcn. 

WiJ  hebben  meer  gesmaakt  dan  vaak  bij  't  schitt'rendst  feest. 

la,  Gij  hebt  meer  gedaan,  gij  woekerdet  met  dc  uren, 

Zoo  kostbaar  voor  U  zelf,  voor  kind  en  echtgenoot, 

üm  bij  uw  tijdgenoot  ook  geestdrift  aan  te  vuren 

Voor  al  wat  waar  en  regt,  wat  edel  is  en  groot. 

Geen  loon  verlangdet  gij ;  ZiJ  dan  U  dank  gegeven  1 

Dien  dank  ontvangt  gij  hier  uit  volle  erkentenis, 

Dat  gij  het  goede  wilt  en  dat  uw  loflijk  streven 

Voor  ons  het  schoonst  bewijs  van  wils-  en  geestkracht  is. 

1869,  Januari.  Eeniqe  ingezetenen  van 

BERQUM. 

Fen  de  heger  ein,  foaral  ek  yn  Birgum,  foun  v.  d.  Meulen 
tige  weardearring  en  dêrfendinne  licht,  det  er  altyd  in  bulte  respekt 
hie  for  de  greaten  en  tige  priîs  stelde  op  syn  frjeonskip  mei  dy 
Ijue.  Dit  gong  lykwol  noait  sa  fîer,  det  er  ek  yn  syn  stikken  de 
greaten  sparre.  Oeral  hwer  't  hîm  hwet  mette,  dat  nei  syn  sin  net 
yn  'e  heak  wier,  joech  hy  syn  geastige  opmerkingen  der  oer,  hwa 
it  den  ek  gau.  —  Mar  for  weardearring  wier  Tjibbe  tige  gefoelich. 
Ik  wit  noch  klear  ho  bliid  hy  wier,  mei  alles  hwet  him  op  syn 
80ste  jierdei  al  sa  foreare  wier  —  en  do  't  er  it  my  sjên  lîet, 
en  oplies,  hwet  him  al  stjûrd  wier,  forgeat  er  neat.  Ja,  myn 
frjeon,"  sei  er,  „fen  alles  ha  *k  krige,  ta  skries-aeijen  ta!" 

Nuver  koe  er  sims  fen  't  ien  yn  't  oar  falle.  Yn  1902  hie 
er  yn  'e  blikke  efter  syn  hûs,  tsjinoer  de  wînkel,  dêr  't  do  syn  soan 
yn  komd  wier,  in  great  houten  simmerhûs  en  dêr  scoe  er  do 
yn  wenje,  mîdden  yn  syn  boeken.  Hwet  fîelde  er  hîm  dêr  rom 
en    lokkich.     Hy   hîe  syn  sliepplak  dêr  ek.    ^Wenje  ik  hjir  net 

moai  ?**  frege  er.  ^Sjuch  ris,  allegearre  deaden  om  my  hinne. 
Dat  is  jou  heit,  dat  is  Garfield,  dy  ha  se  deasketten,  krekt  do 
't  ik  yn  Amerika  wier  —  en  hjir  sliep  ik  nou,"  sei  er,  en  hy 
laette  my  nei  in  foech  alkoofke,  dat  yn  syn  simmerhûs  ôfskut 
wier.  „En  as  it  itenstiid  is,  hingje  se  in  doek  foar  it  finster." 
Do  liet  er  my  boeken  sjên,  dêr  't  er  tige  mei  op  hie,  mar  midden 
yn  syn  forhael,  foel  er  yn  ienen  út,  wyls  't  er  öp  in  pear  mosken 
wiisde:  „Ja,  is  't  net  aerdich,  dy  foerje  'k  nou  alle  dagenenhja 
komme  hjir  sa  mar  yn  —  protters  ha  'k  sa  fier  net  krije  kinnen." 
Dat  wenjen  yn  it  simmerhûs  moast  lykwols  ophâlde,  hwent  mei 
de  hertkwael  dy  't  er  hie,  wier  dat  net  langer  bitroud.  —  Hy 
wist  den  op  't  lêst  ek  tige  skoan,  det  er  licht  ûnforwacht  wei- 
falle  koe  —  en  hy  hie  den  ek  alles  ta  yn  de  lytste  dingen 
biskreaun,  ho  't  er  to  hôf  brocht  wirde  moast  —  en  ho  't  it  op 
syn  bigraffenis  tagean  moast. 

Oer  de  skriften  fen  v.  d.  Meulen  scil  ik  hjir  net  folle  sizze, 
dy  fine  de  lêzers  yn  dizze  samling.  Ho  't  se  ontstiene  —  dat  seit 
tinkt  my  hwet  ik  hjir  skreaun  ha  al  sahwet.  Meast  wierne  it 
ynfallen  fen  it  egenblik.  Syn  „Leedsang  fen  Dr.  Halbertsma" 
makke  er  yn  't  trekskip  nei  Boalsert.  —  Syn  „Murk  fen  Ipecols- 
gea"  waerd  biwirke,  do  't  syn  wiif  slim  siik  wier  —  en  hy  nachts 
faek  oer  de  flier  wêze  moast.  Hy  sels  skreau :  „Ik  hie  wol  ris 
lêzen,  dat  Cervantes  syn  „Don  Quichote'*  skreaun  hie  yn  *e  fin- 
zenis.  Ik  hie  al  lang  it  plan  hawn  om  fen  it  fers  fen  Dr.  Hal- 
bertsma:  „Murk  fen.  Ipecolsgea"  in  kluchtspil  to  meitsjen  en  yn 
dy  nachten,  do  de  soargen  my  as  in  nachtmerje  op  it  hert  sieten, 
haw  ik  dat  grappige  stik  skreaun." 

Mar  sa  wier  Tjibbe,  syn  sin  for  it  komiske  liet  him  noait 
yn  'e  steek. 

Yn  in  skriuwboek  foun  ik: 

,Uit  Vondels  .Jephta" 

Hofpriester,  och,  bedenk  eens  wat  ik  lijde, 
Mijn  haren  staan  te  berge,  een  druppcl  zweet 
Hangt  aan  clk  haar.    Wat  pijnigt  mij  zoo  wreed  ? 

„De  hierren  „te  berge"  en  den  oan  elke  hier  in  switdrip, 
hwet  in  holle  moat  dat  wêst  ha,  mar  in  bytsje  minder  freeslik 
as  dy  fen  Medusa,  tinkt  my.  Vondel  moast  in  petret  fen  syn 
lijer  makke  ha." 

Sok  soarte  fen  útfallen  kamen  by  him  om  't  hirtsje  en  yn  it 
biskriuwen  fen  de  komike  kant  fen  it  libben  wier  hy  hwet  mânsk. 
Taferieltsjes  út  it  deistich  libben,  lyk  as  Snjeun  en  Snjeuntojoun, 
yn  Swanneblommen  1896,  koe  v.  d.  M.  masterhaftich  teikenje. 
Mar  ek  de  earnstige  kant  fen  it  libben  biseach  hy  yn  syn  dicht 
en  ek  it  moaije  yn  'e  natûr.  Lyk  as  ik  sei :  yn  dizze  samling 
scil  men  kennisse  meitsje  kinne,  mei  al  it  moaije,  dat  Tsjibbe 
oan  de  Friezen  neilitten  hat  —  en  dat  for  it  oergreate  part  tige 
fortsjinnet  lêzen  én  yet  ris  lêzen  to  wirden. 

Sims  makke  Tjibbe  ek  ris  in  Hollansk  ferske.  len  dêrfen 
dat  him  teikent  as  de  man  „jong  fen  herte"  wol  ik  hjir  oanhelje : 

21  October  1903.    Toen   ik  hoorde  en  las,  dat  men  mij 
„âlde  Tsjibbe"  noemde. 

Foel,  foeil  men  noemt  mij  oud?  dat  kan  ik  nog  niet  vatten, 
Men  moest  mij  naar  mijn  geestkractit  sctiatten, 
Dan  zou  men  van  mijn  oud  zijn  niet  gewagen; 
'k  Voel  mii  nog  als  een  iongelmg  van  dagen. 

En  lit  my  nou  bislúte  mei  de  winsk,  det  it  wirk  fen  dizze 
man,  dy  't  in  ienich  plak  ûnder  ús  Fryske  skriuwers  ynnimt,  lang 
by  de  Friezen  yn  wearde  bliuwe  mei.  It  scil  in  biwiis  wêze,  det 
de  sin  for  humor,  dy  it  Fryske  karakter  teikent,  yn  hjar  libben  bliuwt. 

ONNO  SYTSTRA. 

Fen  de  wîdze  oan  it  grêf 


Fryslân!  Fryslân!  Dêr  for  't  boike 
t  Libbensljocht  omhégen  gong, 

Dêr  't  myn  mem  myn  widske  roaike 
En  hjar  Ijeafste  sangkjes  song, 

Bloei  en  tier,  bliûw  lang  yn  stân, 

0,  myn  Fryske  heitelân! 

Groun,  hwerop  ik  sprong  en  boarte, 
As  in  wyldsang,  gol  en  blij, 

Hoepe  en  toppe,  hoarte  en  floaite 
Froed  en  from  en  frank  en  frij, 

Dêr  myn  herte  wysheit  woun, 

Bliûw  fen  Fryske  bern  de  groun. 

Fryske  groun,  hwer  ik  as  frijer 
Nei  it  Fryske  famke  tsjoch, 

En  hjar  herte  wit  to  krijen, 
Yn  hjar  each  myn  himmel  sjoch. 

Swiete  nachten,  hân  oan  hân, 

Fryske  Ijeafde,  bliûw  yn  stân. 

Skielk  scil  ús  it  boask  forbine, 
O,  hwet  scil  w'  in  wille  ha! 

Gouden  dagen  scil  ik  fine 
Rop  ik  lûd  en  sjong  mar  ta. 

Fryske  famkes,  from  en  froed 

Bliûw  as  Fryske  frouwen  goed. 

'k  Scil  myn  baen  oan  d'ein  ta  rinne, 
Fries  fen  hert  en  Fries  fen  sîn. 

Mei  ik  ienkear  neat  mear  kinne 
As  ik  âld  en  breklik  bin, 

Jaen  dan,  God!  dat  ik  myn  bern 

Wer  as  Friezen  lokkich  sjên. 

As  min  my  iens  by  de  deaden 
Op  it  griene  tsjerkhôf  leit, 

Waeit  de  hjerstwyn  oer  de  seaden 
Fen  dyn  heit  en  oarreheit, 

Neiteam,  dat  nij  libben  woun 

Slomj'  as  Fries  yn  Fryske  groun. 


1 


Dë  trije  Jonkers  fen  Bîrgum. 

(in   telsje   út   de   tiid   fen    kening   Radbout). 


Yn  de  tiid  do  't  kening  Radbout  to  Starum,  dat  do  in  greate 
en  foarname  stêd  wier,  folle  foarnamer  as  Liouwert  nou,  it  regear 
yn  hannen  hie,  wenne  der  to  Birgum  op  in  great  slot,  op  't 
selde   steed  dêr  *t   nou   de   sikterije  stiet,  in  tige  rike  edelman. 

Nou,  dy  hie  trije  soannen  en  dy  wieren  alle  trije  al  great. 
Yn  't  jeijen  en  fiskjen  hieden  hja  hjar  gelikens  net,  en  allikemin 
yn  't  wrakseljen  en  f juchtsjen.  Hja  dideldeinten  der  sahwet  hinne, 
hwent  hja  koeden  de  jongehearen  do  net  nei  kostskoallen 
stjûre  om  dounsjen  en  gre^kwirden  to  learcn.  Kostskoallen 
wieren  der  do  net  en  ek  gjin  akademies,  dêr  *t  se  maskeraden 
en  oare  frjemdsoartige  dingen  útfierden.  Dêrom  sei  de  edelman 
op  't  lêst  tsjin  syn  jonges:  „Hark  risl  jimme  binne  nou  alle 
trije  sa  great  al,  dat  jimme  kinne  jim  nou  wol  rêdde,  en  jimme 
moatte  jim  ek  rêdde.  As  ik  de  holle  delliz,  dan  kinne  jimme 
de  boel  partsje,  mar  dan  moatte  jimme  dochs  witte  ho'tjimme 
der  lâns  komme  scille.  Jimme  moatte  hwet  leare,  en  as  jimme 
hjir  deis  by  inoar  ombingelje,  dan  wirdt  dat  neat.  Dérom 
moatte  jimme  op  avontûr  de  wrâld  yn  en  sjuch  hjir  of  dêr  in 
goed  plak  to  finen.  En  hjoed  oer  in  jier,  krekt  op  de  dei  ôf, 
wol  'k  jimme  hjir  hwer  sjên  en  dan  scil  't  blike  hofolle  mânsk 
jim  wirden  binne.  Folle  sedelessen  scil  'k  jimme  net  mei  jaen, 
mar  ien  ding  ried  ik  jimme:  slaen  net  to  gau  mei  de  frouljue 
op;  hwent  dat  is  gefaerlik  gûd,  dat  in  jongminske  tige  fen  't 
spoar  bringe  kin.  En  fierder  ried  ik  jimme,  omalleshwet  jimme 
ûndernimme  goed  to  dwaen." 

De  jonges  harken  dêr  raer  tsjin  op,  hwent  hja  fielden  wol, 
it  hie  hwet  yn  for  in  bern,  dat  altiid  út  de  pot  fen  Egipten  iten 
hie,  om  sa  mar  alheel  op  him  sels  driuwe  to  moatten.  Hja 
sliepten  dy  nachts  net  folle  en  de  oare  moarns  stieden  sebytiid 
op.  Hja  setten  elk  in  goed  stik  skinke  fen  in  wylde  baerch,  dy 
't  hja  do  better  oandoarsten  en  tûker  reitsje  koeden  dan  nou, 
efter  de  knopen  en  in  pear  bredte  bleijen  der  boppe  op,  en  do 
winsken  se  heit  en  't  oare  folk  it  bêste  en  forlieten  't  sUt  om 
op  avontûr  de  wide  wrâld  yn  to  gean. 

It  griisde  de  Birgumer  fammen  tîge  oan,  hwent  dy  sjugge, 
lyk  as  alle  goede  fammen,  de  feinten  Ijeaver  kommen  as  gean. 
En  nou  trije  tsjeppelfeinten  út  ien  gea,  it  wier  in  hird  stik. 

De  feinten  stapten  op  de  hoeke  to  Birgum  elk  in  kantút.  De 
iene  gong  't  easten  yn,  de  oare  reisge  west  oan,  en  de  trêdde 
sette^de  stap  nei  *t  suden. 

De  âldste,  dy  't  Flink  hiet,  kaem  mei  gauwens  yn  in  great 


bosk  en  forfoel  dêr  yn  rare  hannen.  Yn  dat  bosk  huze  in  dieve- 
binde,  en  do  *t  Flink  it  bosk  sahwet  heal  troch  >yier,  stieden 
der  sa  mar  yn  ienen  in  stik  of  tsien  greate  swiere  kearels  foar 
him.  En  do  wier  't:  „Liz  ôfl''  Flink  sei,  hy  hie  neat  ôf  te 
lizzen  dan  him  sels,  hwent  hy  moast  op  avontûr  de  wrâld  yn.  Mar 
as  er  hjar  fen  tsjinst  wêze  koed,  woed  er  wol  by  hjarren  bliuwe, 
hy  scoe  hjar  net  to  licht  falle.  Dat  like  dy  mannen  goed  ta,  en 
hja  namen  him  oan.  Do  't  se  him  njonkenlytsen  goed  kennen 
leard  hieden,  wieren  se  sa  wiis  al,  dat  hy  hjar  mei  't  forstân 
wol  trijeris  om  koe.  Der  forroun  gjin  heel  lange  tiid  of  hywier 
al  kaptein  fen  de  binde.  Dat  wier  nou  gjin  moaije  post,  scoe 
men  sizze,  mannichien  mev  \\esivev  betaalmeester  of schoolopziener, 
mar  dy  posten  wieren  er  do  net.  Och,  der  stean  wol  gûds  as 
helden  to  boek,  dy  't  eigentlyk  ek  neat  better  wêst  habbe  dan 
oppersten  fen  in  roversheap.  En  Flink  koed  yn  syn  stân  wol 
nuttich  wêze;  hy  soarge  dat  syn  folk  nearne  op  de  roof  útgong 
dan  by  Ijue,  dy  't  hjar  rykdommen  mei  ûnriucht  en  gewelt  by 
ienoar  klaud  hieden.  De  minsken  wieren  do  lang  sa  braef 
net  as  nou;  ûnriucht  en  geweit  spilen  do  mear  for  master  op. 
En  Flink  paste  op  dat  der  fen  l}ue,  dy  't  der  wol  ris  om  lije 
moasten,  neat  stellen  waerd.  Hy  wier  sadwaende  in  brave 
dievekaptein  en  elk  mocht  him  graech  lije. 

De  twadde  fen  de  trije  broerren  hiet  Tûk.  Dykaem  tolânne 
yn  in  oarde,  dêr  't  wy  nou  de  Trynwâlden  habbe.  Dêr  metten 
him  in  stik  of  tsien  wylde  jagers,  freeslike  mannen,  dy  't  mei 
hjar  lang  bird  en  bihinge  mei  rûge  bistehûden,  siker  hast  op 
bisten  liken.  Dy  libben  nou  suver  alheel  fen  de  jacht,  en  troch 
dat  se  altyd  jagen,  koeden  se  soms  lang  rinne,  ear  't  se  hwet 
opdieden  of  ûnder  't  skoat  krigen.  Sa  skrútel  waerd  it  wyldgûd 
for  hjarren. 

„Kom,"  seijen  se,  do  't  se  Tûk  seagen,  ^wolle  wy  dy  ris 
pikke,  glânzige  snút?  Wy  kinne  oars  dochs  neat  mear  bynei 
komme.'  „Dat  scoe  'k  net  dwaen,"  sei  Tûk.  „ln  libbende  houn 
is  better  dan  in  deade  lieuw.  Ik  wol  wol  mei  jimmejeije;  myn 
namme  is  Tûk,  en  ik  sjit  ek  tûk.*'  Dat  moast  dan  mar  ris 
bisocht  wirde,  tocht  de  jagers.  Mar  de  deale!  hwet  seagen  hja 
frjemd  op,  do  't  de  nije  jager,  nei  't  er  efkes  yn  in  wetterdobbe 
mikere  hie,  in  snoek  dwers  troch  de  hersens  skeat.  Do  dat 
beest  boppe  driuwen  kaem  bliek  it  dat  er  wol  tritich  poun  woech. 
De  snoeken  wieren  do  folle  greater  dan  nou.  Alles  wirdt  nou 
ho  langer  ho  binypter,  bihalven  de  konsjinsjes,  die  wirde  geande- 
wei  rûmer.  De  wylde  jagers  seijen :  Tûk  moast  mar  by  hjarren 
bliuwe.  En  it  dûrre  net  lang,  of  hy  waerd  hjar  kaptein,  hwent 
alle  fûgels  en  fisken  dy  't  er  to  sjên  krige,  dy  skeat  er  ek. 

De  trêdde  broer,  dy  't  nei  't  súden  teach,  hiet  Fomim.  Yn 
syn  âlders  hûs  neamden  se  him  wol  ^âldfornim,"  hwent  hy  foel 


hwet  tipelich,  mar  't  wier  oars  in  tsjep  jongfelnt.  Hy  hie 
sahwet  frouljue's-eftichs  oan  him,  mar  sa  slim  net  dat  it  de 
frouljue  hindere.  Hy  kaem  to  Suwäld,  dêr  moast  er  oer  de 
Wide-Ie  set  wirde  as  er  nei  Garyp  woed.  Dat  wier  do  sa  en 
't  is  yette  sa;  dêr  kin  min  oan  sjên  ho  't  de  minsken  troch 
Adam's  fal  yn  't  forstân  forbjustere  binne ;  hwent  oars  hieden 
se  dôr  lang  a!  in  brêge  makke  —  to  minsten  nou  't  Lys  mei  de 
bôlkoer  dêr  alle  dagen  lâns  moat.  Fornim  foun  dêr  sa'n  soarte 
fen  in  arke,  en  frege  of  se  him  ek  oersette  koeden.  In  âld  wiif 
stiek  de  noas  ta  't  foarûnder  út  en  sei :  »Hwer  maste  hinne, 
feint?"  „Dat  wit  ik  sels  net"  sei  Fornim,  ,,ik  moat  op  avontûr 
swabje   en  nou  woe  'k  mar  ris  nei  Aldegea  of  Drachten  of  sa.'' 

„Och  fréde,  myn  Ijeave  feint!"  sei  it  wyfke,  „doch  dat  net, 
hwent  0,0!  de  fammen  yn  Smallingeriân  binne  sa  freeslike 
leidich,  dat  dan  rekkeste  gau  alheel  yn  'e  maling.  Wiste  hwet, 
bliuw  stil  by  ús.  Myn  man  en  ik  wenje  hjir  togearre  yn  dit 
skip,  wy  hawwe  gjin  ien  bern,  dus  dou  kinst  in  libbentsje  krije 
as  smoarge  beane.  As  't  waerm  is  kinst'  fiskje  en  baeije,  as  't 
kâld  is  scilste  nachts  in  waerme  stien  oan  ha  en  winters  kinst' 
mei  sealjemôlke  op  it  iis  stean.  Dan  ha  wy  in  bilte  sleet,  hwent 
alles  moat  hjir  lâns  en  hjir  wirdt  Sneins  ek  net  tape."  Fornim 
tochte:  „hwa  wit  honear  der  my  wer  sa'n  foarstel  dien  wirdt?" 
En  hy  naem  it  oan.  Do  't  er  yn  't  foarûnder  wier  en  frege 
hwet  er  deis  dwaen  moast,  en  hwer  't  hja  simmerdei  mei  pielden, 
do  kaem  't  er  op  del,  dat  de  âld  man  en  't  wiif  pantsjeplakkerij 
by  't  ein  hieden.  Ald  porsleinen  kopkes  en  pantsjes,  trekpotten, 
der  't  ear  en  túte  6f  misten,  stikkene  sukeladetsjettels,  gatsjepannen, 
sigarestadders,  alles  waerd  troch  hjar  sa  onbitinklike  moai  en 
gau  oan  eltsoar  lime,  dat  hjar  it  wirk  fen  alle  siden  tastjûrd 
waerd.  Hwent  do,  krekt  allyk  as  nou,  wierne  de  minsken  knoflich 
fen  nature,  der  wirdt  gau  ris  hwet  britsen  dat  min  graech  wer 
heel  hawwe  wol,  al  is  't  bygelyks  de  oandacht  twisken  in 
sprekker  en  syn  harkers.  De  jonker  harke  dêr  al  hwet  frjemd 
tsjin  dat  hantwirk  op,  mar  de  âldman  sei  hy  moast  dat  net 
forachtsje,  hwent  hy  wist  der  neat  fen  ho  't  him  yet  ris  to  pas 
,  kemme  koe.  »Nou,"  sei  Fornim,  „ik  kin  de  kinst  forgees  drage." 
En  hy  learde  dêr  it  pantsjeplakken.  Dat  wier  wol  net  folle 
sûnders ;  mar  mannich  jonge  hear  leart  tsjinwirdich  ek  al  net 
folle  sûnders,  al  kostje  se  faek  in  kroadefol  jild. 

Sa  libben  al  dy  trije  broerren  der  ûnbisoarge  op  ta,  en  der 
wieren  ien-en-fyftich  wiken  forroun,  ear  t  hja  der  hast  erch  yn 
hieden.  Mar  do  tochten  se  alle  trije,  de  dievekaptein,  de  jager 
en  de  pantsjeplakker :  nou  wirdt  it  ús  tiid  dan  ek  om  nei  hûs. 
En  krekt  op  de  dei  6f,  in  jier  letter  dan  se  foartgien  wieren, 
stapten  se  alle  trije  it  slot  wer  binnen. 

„Kom,  binne  jimme  der  wer?"  sei  de  heit.   ^WoIkomthúsl 


Nou,  jimme  sjogge  der  alle  trije  sa  soun  en  fleurich  út,  dat  my 
tinkt  jimme  kinne  jim  wol  troch  de  wrâld  rêdde.  Mar  siz,  hwet 
habbe  jimme  nou  leard  ?*'  De  äldste  sei,  hy  hie  't  ste^en  leard, 
de  twadde  sei,  hy  wier  in  master  yn  't  jeijen  en  de  jongste  sei 
hy  koe  tige  pantsjeplakke.  De  twa  âldste  broerren  laken  dêr  om, 
mar  de  heit  sei :  ^Laeitsje  mar  net :  alles  kin  in  minske  yn  de 
wrâld  to  pas  komme." 

De  oare  deis  waerd  der  in  great  feest  oanrjuchte,  dêr  't  in 
hele  bulte  hearen  en  jiffers  op  noadge  wieren.  Do  't  se  nei 
iten  hwet  rounen  to  kuijerjen,  sei  de  âlde  edelman  tsjin  syn 
gasten :  „Jimme  witte  dat  myn  trije  jonges  in  roun  jier  foart 
wêst  habbe  om  to  learen,  ho  t  se  troch  de  wrâld  komme  scille. 
Flink,  myn  âldste  soan,  is  yn  't  stellen  bidreaun.  Tûk,  myn 
twadde,  is  de  tûkste  jager  en  kin  alles  reitsje,  seit  er.  En  myn 
jongste  soan  Fornim  hat  it  pantsjeplakken  leard.  Nou  scille  se 
mar  yn  ienen,  wyls't  jimme  der  allegearre  by  binne,  proeven  fen 
hjar  kinsten  jaen.  —  „Sjuch  ris,  Flink!"  sei  er,  „dêr  boppe  yn 
dy  beam  is  in  eksternêst,  en  it  wyfke  sit  op  de  aeijen.  Astou 
nou  knap  biste,  dan  hellest  dêr  in  aei  út,  sûnder  dat  de  ekster 
it  fornimt." 

Dat  like  slim ;  mar  Flink  smiet  syn  boppebaitsje  út  en  wier 
linich  yn  de  beam  op.  Do  died  er  heel  súnich  de  twtgen  fen 
eltsjoar  en  makke  dat  er  mei  de  hân  yn  t  nêstkaem.  Enjawol, 
man !  hy  krige  in  aei  en  de  ekster  fornaem  der  neat  fen.  Nou, 
elk  sei,  dat  wier  in  swier  stik  wirk. 

„Dat  is  knap  gien,"  sei  de  heit.  „Nou  moast  dou,  Tûk! 
Hjir  Flink,  gean  dou  dêr  in  tweintich  trêd  fen  ús  ôf  stean  en 
nim  it  aei  twisken  tûme  en  finger,  dan  moat  Tûk  dat  der  wei 
sjitte  sûnder  dy  to  reitsjen."  Dêr  hie  Flink  it  neat  op  stean ; 
mar  dat  holp  net;  it  moast  oangean.  Tûk  naem  pile  en  bôge, 
hwent  efterlaedgewearen  wieren  der  do  yette  net,  en  hy  mikte. 
Mar  Ijeave  minsken !  Willem  Tell  koe  't  net  better  dien  habbe 
dan  Tûk  it  die.  It  aei  fleach  oan  grús  op  de  groun  en  de  hân 
wier  net  roerd. 

Dat  foel  wer  net  ôf,  en  do  sei  de  âlde :  ^^Fornim,  astou  nou 
it  pantsjeplakken  út  de  kinst  leard  hast,  dan  makkest  my  dat 
aei  wer  heel."  —  „Bêst  heit,"  sei  de  jongfeint.  Hy  socht  alle 
stikjes  en  brokjes  fen  't  aei  by  eltsoar,  do  makke  er  de  hannen 
hwet  wiet  en  do  wier  't  mar :  „Flyp-flap,  flyp-flap !"  en  hawar ! 
Alle  gasten  seijen:  min  scoe  swarre  dat  it  in  splinternij  aei  wier. 

Sa  hie  't  dan  bliken  dien,  dat  dy  trije  jonge  feinten  allegearre 
goed  hwet  mânsk  wieren. 

De  gasten  sakken  njunkenlytsen  wer  ôf  en  de  edelman  gyng 
mei  syn  folk  to  koai. 

Mar  do  't  se  hwet  sliept  hieden,  waerd  der  mei  sa'n  freeslik 
gewelt  op   de   finsters   slein,  en  der  waerd  mar  balt:  ,Der  ôf! 


To  gau  r'  De  feint  roun  nei  de  doar  en  frege :  »Hwer  is  de 
brân?''  —  „Der  is  gjin  brân,"  waerd  der  sein,  »mar  wy  binne 
de  keamerhearen  fen  de  greate  kening  Radbout,  en  wy  moatte 
daedlik  de  edelman  sprekke/'  Dat  mocht  fensels  net  wegere 
wirde,  en  mei  gauwens  wisten  hja  hwet  der  oan  de 
hân  wier. 

Kening  Radbout  hie  in  knappe  dochter,  dy  wier  alheel  syn 
hertlape.  Dat  bern  wier  bet-earjister  mei  oaren  út  to  kuijerjen 
gien,  in  eintsje  bûten  Starum,  en  do  wier  der  in  greate  earn 
oanfleanen  komd,  en  dy  fûleindige  fûgel  hie  dat  keningsbern 
yn  syn  kloeren  nomd,  en  wier  der  mei  foart  flein.  Sa  goed  se 
t  nei  komme  koeden  wier  hy  mei  syn  bút  delflein  twisken 
Warten,  Suwâld  en  Aldegea,  en  nou  kamen  dy  keamerhearen 
by  de  edelman  to  Birgum  mei  't  frieonlik  forsiiïc,  om  in  hantsje 
to  helpen,  dat  men  de  prinsesse  wer  krige.  It  sprekt  fensels 
dat  de  edelman  graech  de  kening  fen  tsjinst  wêze  woe.  Mar 
hy  frege  dochs:  as  der  kosten  makke  waerden  of  't  dy  dan  út 
de  skatkiste  forgoedde  wirde  scoeden.  De  skatkiste  wier  leech, 
seijen  de  hearen,  mar  de  jonker  dy  de  pinsesse  forloste,  koe 
hjar  ta  syn  wiif  krije,  hie  de  kening  sein.  En  dat  wier  ommers 
mear  wirdich  dan  in  hele  skatkiste  fol  jild. 

Do  makke  de  edelman  syn  trije  jonges  mei  it  foarfal  bikend, 
en  dy  hieden  der  sin  oan  om  dat  avontûrlik  stik  út  to  fieren. 
Ear  't  de  dei  oan  de  loft  kaem,  wieren  se  al  op  reis  nei  Suwäld. 
It  kaem  moai  út  dat  Fornim  dêr  sa  bikend  wier,  went  do  't  se 
wer  by  't  oerset  kamen  wieren  de  âldeljue  yn  de  arke  daedlik 
biredt  om  de  jonkers  hjar  boatsje  to  lienen.  Hja  skouden  do 
it  Krúswetter  op,  en  as  se  fiskers  of  hantsjemieren  metten  dan 
fregen  se:  of  dy  ek  hwet  wisten  fen  in  greate  earn.  Sa  kamen 
se  to  witten  dat  dêrjinsen  yn  't  wâld  sa  n  beest  húshâlde.  Hy 
stiel  as  de  raven.  Lammen  en  skiep,  alles  wier  syngading;  de 
älden  wieren  al  yn  noed  oer  hjar  bern. 

De  feinten  stapten  by  't  bosk  o^n  de  wâl.  Hja  bounen  it 
boatsje  oan  in  stobbe  fêst,  en  do  stapten  se  sunich  enfoarsich- 
tich  foart.  Nou  wit  elk  wol  ho  't  dêr  in  bulte  wetterdobben  yn 
dy  oarde  binne.  Dy  scille  der  foart  wol  mei  de  skepping  wêst 
hawwe,  mar  dêrom  wieren  se  allegearre  foart  net  fol  wetter. 

Alteast  yn  dat  bosk,  dêr  't  de  jonkers  oankamen,  wier  do 
in  djippe  dobbe  sûnder  wetter.  Hja  loerken  dêr  yn  del,  en  jawol 
man  1  dêr  laei  koalle-om  de  earn  mei  syn  grouwe  kop  op  de  prin- 
sesse  hjar  boarst  to  sliepen.  Flink  wier  gau  biredt  ho  't  it  spil 
ûnderlein  wirde  moast.  Hy  boun  in  lang  ein  tou  om  de  mil; 
dat  moasten  syn  broerren  oan  't  ein  beethâlde,  en  him  sunich 
nei  ûnderen  glide  litte.  As  hy  oan  't  tou  hoarte,  moasten  hja 
wer  oplûke.  Po  't  er  ûnder  kaem,  naem  er  de  fûgel  syn  kop 
bihindich  beet,  en  laei  dy  foarsichtich  op  in  klaverpôlle.  Do  naem 


er  de  prinsesse  ûnder  de  earm,  hy  hoarte  oän  't  tou;  syn 
broerren  hellen  op,  en  sa  brochten  se  de  prinsese  bihâlden  nei 
boppen.  Do  't  hja  goed  ta  hjar  sels  lcaem,  wier  hja,  o !  sa  bliid, 
mar  seach  friemd  by  de  tsjeppe  feinten  op. 

Nou  gongen  se  mei  hjar  fjouweren  yn  't  boatsje,  mar  hja 
wieren  yet  net  in  great  ein  foart,  do  seagen  se  de  fûgel  al  boppe 
't  bosk  omheech  rizen.  Hy  kraste  ôfgryslik,  hwent  hy  wierlilk, 
om  't  se  him  syn  bút  ûntstellen  hieden.  Hy  krige  't  boatsje 
gau  yn  't  each  en  kaem  der  hird  op  ta  saeijen.  De  prinsesse 
bigoun  to  jammerjen,  en  Flink  en  Fornim  seagen  ek  gjin  útwei, 
mar  Tûk  sei:  ^Bliuw  by  't  stik;  ik  scil  't  wol  klearje."  Hy 
gong  op  de  mêstelbank  stean,  en  do  't  de  fûgel  goed  riucht 
boppe  t  boat  wier,  mar  dochs  yet  wol  hûndert  foet  heech,  do 
skeat  Tûk  in  pile  op  him  ôf.  Dy  rekke  de  earn  krekt  yn  de 
kop,  en  do  wier  er  yn  ienen  kroandea.  Hy  plofte  as  in  keal 
omlegens,  mei  safolle  gewelt  yn  't  boatsje  del,  dat  it  oan  alle 
gruzeleminten  spatte,  en  de  fûgel  der  troch  hinne,  en  yn  ienon 
wei.  Do  wier  't  wer  binaud!  Hja  hieden  allegearre  de  fûgel 
efternei  gong,  as  Fornim  net  sa  knap  soldeïirje  kind  hie.  Hy 
grabbele  gau  de  biten  en  brokken  by  elkoar,  makke  de  hannen 
wiet,  en  do  wier  't:  „FIyp-flap!"  en  't  boatsje  wier  wer  kant 
en  klear,  as  wier  't  krektsa  fen  de  helling  komd.  De  prinsesse 
forwûndere  hjar  ta  de  teannen  út.  Sokke  fornimstige  feinten 
hieden  se  yn  Starum  net,  sei  se. 

It  wier  moai  waer,  en  der  waeide  in  goede  wyn;  dêrom 
tocht  hjarren  wier  *t  mar  't  bêst  yn  ienen  nei  Starum  to  silen. 
Hja  stiurden  in  aekfisker  for  in  deihier  nei  Birgum  om  hjar  heit 
to  sizzen,  dat  se  de  prinsesse  hieden,  en  hjar  mar  dadelik  nei 
hûs  bringe  scoeden.  Ôp  dy  tynge  gyngen  de  keamerhearen,,  dy 
't  op  flinke  gudzen  rieden,  daedlik  op  reis  nei  Starum,  sa  hird 
se  ïcoeden.  Sadwaende  hie  de  kening  it  forslach  al  ré,  ear  't 
de  prinsesse  thús  wier.  Do  't  it  boat  oankaem  stie  Radbout  op 
de  wäl  om  syn  dochter  to  forwolkomjen,  en  de  hele  stêd  wier 
op  in  ein.  Sa  bliid  wieren  de  Starumers  dat  de  prinsesse  der 
wer  wier. 

Mar  do  't  de  trije  jonkers  by  de  kening  en  syn  dochter  oan 
de  tafel  sieten,  en  dêr  tige  ûnthelle  waerden,  do  wier 't  de  frage, 
ho  't  nou  scoe  mei  de  bileaning.  Flink  wier  fen  miening,  dat 
hy  as  de  äldste,  oanspraek  op  de  prinsesse  hie.  Mar  Tûk  sei: 
as  hy  de  fûgel  net  deasketten  hie,  dan  hieden  se  allegearre 
forlern  wêst;   dêrom  hie  hy  riucht  op  de  faem. 

De  kening  wist  net,  ho  't  er  dermei  oan  scoe,  mar  om  't 
Fornim  him  stilhâlde  frege  Radbout,  of  t  hy  der  neat  oan  dien  hie. 
„Né !"  seijen  de  beide  äldsten,  en  de  jongste  hâlde  him  wer  stil. 

Mar  do  koe  de  prinsesse  hjar  net  langer  stilhâlde;  hja  sei, 
wyls*t  se  Fornim  by  de  hân  naem ;  ^Ja,  oan  him  hawwe  wy  alle- 

gËärte  it  libben  to  tankjen.  Wy  hieden  fordronken,  aa  hy  it 
boastje  net  knaphandich  gearlape  hie." 

Do  't  de  kening  alles  goed  foar  't  forstân  hie  en  fornaem 
ho  't  syn  dochter  lieafst  woe,  biet  hy  de  punt  der  ôf,  en  sei^ 
,,Hark  ris,  Flink!  dou  hast  der  in  part  ta  dien,  en  bewiisd,  datste' 
knap  it  stellen  leard  hest,  ik  bineam  dy  ta  minister  fen  Kolonie. 
Tûk!  dou  hest  dines  der  ek  ta  dien ;  dy  bineam  ik  ta  minister  fen 
Oarloch,  en  howol  it  nou  frede  is,  tink  ik  dochs  in  great  leger 
to  ûnderhâlden,  en  dou  kinst  dan  for  tiidkoarting  desoldatenyn 
't  skiifsjitten  ûnderriuchtsje.  En  dou/'  sei  er  tsjin  Fornim,  ^mast 
minister  fen  Earestjinst  wirde,  hwent  trochdat  se  hjir  in  ntje 
godstjinst  ynfiere  wolle,  dy  't  se  de  godstjinst  fen  Ijeafde  en 
frede  neame,  is  der  safoUe  ûnienichheid  ûnder  myn  folk  ûntstien, 
daste  dyn  libben  lang  v  d1  wirk  heste  om  de  bân  fen  iendracht 
wer  gear  to  plakken." 

Dêr  wieren  de  trije  broerren  wol  mei  yn  't  skik,  mar  boppe- 
dat  woe  elk-foar-oar  ek  yet  graech  de  prinsesse  habbe.  Radbout 
sei :  „Wy  scille  hjar-«els  ris  freegje,  ho  't  se  der  oer  tinkt." 
En  do  sei  de  faem :  „Dy  't  lân  forrykje  wol  troch  ûnrjucht,  griist 
my  oan.  Dy  't  syn  rom  siikje  moat  yn  deameitsjen,  haget  my 
ek  net.  Mar  dy  't  yn  de  skrep  is  om  it  fordeelde  wer  by  eltsjoar 
to  bringen,  is  in  man  nei  myn  herte.  Dêrom  nim  ik  de  jongste 
fen  de  trije  broerren." 

Dit  antwird  stie  de  kening  tige  oan.  En  om  't  de  oare 
broerren  wol  fielden  dat  der  for  hjar  neat  mear  op  siet,  wieren 
hja  der  ek  mar  mei  tofreden. 

De  prinsesse  wier  tige  yn  't  skik  mei  de  froede  Fornim. 
„Mar/'  sei  se,  »hja  hie  dochs  yet  ien  forsiik  oan  hjar  heit,  en 
dat  wier  dit:  It  bosk  dêr  't  dy  earn  hjar  hinne  tôge  hie,  dat 
woe  se  wol,  dat  ta  in  oantinken  oan  hjar  altyd  de  namme  drage 
scoe  fen :  ^Earnewâld."  De  kening  sei :  „Dat  scil  wêze."  En 
sjoch,  it  is  sa  útkomd.  Op  't  plak  dêr  't  do  dat  bosk  stie,  dêr 
stiet  nou  in  lyts  doarpke,  en  dat  hjit  yette  Earnewâld. 

{Friesche  Volksalmanak,  1888.) 


Dit  stik  is  yn  1868  opnomd,  mar  troch  de  tkriuwer  foUe  earder  skreaun. 


SELLE-MOANNE. 

,,'k  Bin  bliid  dat  dizze  moanne  sa  koart  is,"  sei  Lou, 
„Sa  folleste  gauwer  bin  'k  Maeije  oan  *e  frou." 
„Licht  winskeste,"  sei  Oepkje,  „ît  folchjende  jier, 
„Dat  Februwaerje  mar  sonder  einde  wêst  wier." 


Ffjeonskip. 


Antsje  komme  je  efkes  oer? 

'k  Scil  de  kofje  meitse. 
'k  Hälde  in  bôlle  al  út  de  koer, 

Dy  scil  ús  wol  smeitse. 
'k  Doch  de  skoattel  op  'e  doar 
En  wy  prate  oer  't  ien  en  oar 

'k  Bin  nou  dôch  allinne. 

Scoene  je  efkes  kinne? 

Ljeave,  fijl  dat  sit  al  slim; 

Jan  is  nei  de  wringe 
En  hy  sei,  dêr  moast  ik  him 

Mar  syn  iten  bringe. 
Sa'n  ein  rinnen  op  'e  moarn 
Ha  'k  oars  neat  gjin  niget  oan. 

Mar  dat  kin  net  bate, 

'k  Scil  by  dy  hwet  prate. 

len  twa  trije,  wipl  en  't  wier: 
Nou,  dy  smakket  mearich. 

Sokke  kofje  bringt  it  fier, 
Makket  yen  bigearich. 

't  Binn'  fen  Sjoukje  beane  fêst, 

Hwent  hjar  gtid  is  altiid  bêst; 
't  Jout  soms  wol  ris  lijen 
Om  yens  part  to  krijen. 

Beitske  sukkelt  ek  wer  hwet, 

't  Hjit  nou:  se  is  forkâlden, 
Mar  dat  is  't  allinne  net; 

Hja  moat  nei  de  Wâlden. 
Dat  is  al  hwet  slim,  tinkt  my; 
't  Makket  fêst  hjar  man  net  blij; 

't  Mei  hjar  net  bêst  barre. 

Antsje,  jy  moat  smarre. 

Lutske'  winkel  stiet  forkeard, 
't  Spil  is  glêd  mislearre. 

Dat  it  sa  mei  hjar  biteart 
Mei  'k  oars  heel  wol  hearre. 

Se  is  sa  bjustere  eigenwiis 

En  sa  trinten  en  sa  fiis; 
Sint  se  troude  oan  Melle 
Woe  se  ús  net  mear  telle. 

Doomny  lit  de  faem  wer  gean; 

Hwet  scoe  dêr  oan  skele? 
Och,  hy  woe  't  forfal  as  lean 

Yn  twa  parten  dele. 
Is  't  giin  skoof  en  skande,  siz, 
For  sa  n  skatryk  man  ?  Jawis ! 

Bidders  mar  gjin  dieders 

Binn'  dy  sielelieders. 

Lammert  bakker  syn  gewicht 

Moat  ek  bjuster  sitte; 
Trije  ons  wie  syn  brea  to  licht, 

Us  bistjûr  mei  't  witte. 
Baes  moat  tige  bliede,  tink  'k; 
Nou,  it  län  giet  sa  to  sink, 

Hwent  hja  wolle  ús  sloopje: 

Dus  men  soe  't  mar  hoopje. 

Hwet  is  't  mei  HânsTurfbrietmâl! 

Hy  kin  nearne  hinne; 
't  Skip  leit  klonken  oan  'e  wäl. 

't  Kin  al  nuver  rinne: 
Eartst  in  machlich  great  mynhear, 
Nou  bynei  gjin  iten  mear. 

Fij!  't  sa  troch  to  bringen, 

Dat  binn'  smoarge  dingen. 

Antsje,  drink  jou  pântsje  leech; 

To!  jy  moatte  snije. 
Mei  yet  elk  in  goede  feech 

Sciir  we  'm  heel  wol  krije. 
't  Spil  moat  glêdwei  út  'e  wei, 
Oars  scoe  Sjoerd  wis  efternei, 

Mocht  er  hjir  ris  komme, 

Danich  op  my  bromme. 

Kom,  nou  moat  ik  wol  wer  foart, 

't  Qroat  wirdt  oars  to  goartich 
En  den  sjucht  myn  man  sa  swart. 

Hy  is  soms  sa  noartich, 
En  den  kin  er  wol  ris  drok, 
Ta  syn  eigen  ongelok, 

My  it  leksum  lêze. 

Mar  —  it  moat  wol  wêze. 

Feikje,  kom  hast  ek  ris  oer, 
As  myn  man  risjoart  is. 

*k  Leau  hy  moat  wer  nei  de  boer 
Yn  in  tiid,  dy  't  koart  is.  — 

Nou,  dêr  kinn*  jy[mar  op  oan; 

As  men  nou  en  den  in  moarn 
*t  Sa  net  hie  togearre, 
Scoe  men  Ijeaver  stjerre. 

1850. 


Sankje  onder  goefrjeonen. 

Hwer  't  wy  hjoed^in  jier  ris  binne, 

Fier  hjir  Ôf  of  tichte  by? 
Man  en  wiif  of  yet  allinne? 

Droef  to  moed  of  tige  blij? 

Oft  wy  den  ús  yet  formeitse 

En  hjir  jimmer  wille  ha? 
Of  it  sûr  fen  't  libbeh  smeitse, 

De  iene  dus  en  de  oare  sa? 

Mar  oft  soargen  ús  omjouwe, 

Of  dat  ús  de  freugde  fynt, 
Jimmer  wolle  wy  fortrouwe, 

Dat  ús  frjeonskip  net  forkwynt. 

Mei  soms  't  frjeoneherte  bliede, 
As  de  dead  ús  net  ontsjucht, 

Tink:  wy  moatte  ienkear  dôch  skiede, 
Dit  is  sa  nei  't  wräldske  rjucht. 

Skoane  jounen !  fljuch  den  hinne, 
Jimme  habbe  ús  noait  fortret. 

Mar  hwet  hjir  ek  mei  forrinne, 
Fêst  ús  trouwe  freonskip  net. 

Né,  dy  meije  nin  tiden  sloopje. 

Dêrom  sjong  fen  herten  blij, 
En  wy  winskje  en  wy  hoopje: 

Hjoed  in  jier  mar  wer  op  nij. 

1850. 


t2 

De  merkefrijer 

ef   it   mistribele   hinne-ear. 


I. 


't  is  kermi$ 

Dan  bant  de  vrtugä  äe  êtnarte, 


Net  fier  fen  úzes  ôf  leit  in  lyts  aerdich  doarpke.  Ik  hab  nou 
just  net  yn  't  sin  to  biskriûwen  ho  't  it  er  krekt  útsjocht,  ik  scil 
foart  mar  Ijeaver  sizze,  dat  de  minsken  dêr  yet  al  frij  hwet  op 
hjar  eare  stean  en  krigel  binne.  Hja  wolle  dêr  lang  net  alles 
fen  mekoarren  hearre,  en  sa  kin  't  yet  al  ris  barre,  bysonderop 
heechtiden,  dat  de  iene  de  oare,  as  't  alheel  oer  de  hege  skoen 
rint,  ris  in  fikse  lawibes  jowt.  Mar  dêr  is  't  den  —  in  bulte 
drigeminten  der  6f  rekkene  —  ek  mei  út. 

Twakear  vn  't  jier  is  't  yn  dat  doarpke  merke.  Dat  is  in 
akkefytsje  for  t  jongfolk.  Den  komme  der  houblokken,  kreammen, 
rôllebollen  en  al  sok  gûd,  en  op  'e  boppekeamer  fen  'e  herberge 
spilet  Doedeman  den  op  it  keallebout  fen  „8oldeare,  soldeare' 
dat  it  krast.  Dêrtroch  komt  er  den  ek  in  sterke  biweging  yn  *e 
skonken  fen  de  feinten  en  fammen,  dy  't  al  mear  en  mear  de 
keamer  folle,  en  troch  smoken,  sjongen  en  dounsjen  reitse  de 
hollen  ek  al  mear  en  mear  op  'e  rin.  Dat  libben  bigjint  al  by 
dei  en  om  er  bigryp  fen  to  krijen  moat  men  der  by  wêze. 

Flak  foar  de  doar  fen  de  boppekeamer  oer  sit,  op  in  hichte 
fen  trije  planken  op  twa  skammels,  de  eigentlike  baes  fen  't 
plesier,  de  man  dy  't  m  a  r  s  ropt  en  r  o  n  d  kommedearret  en 
as  er  dat  fiifkear  efterien  dien  het,  mei  de  strykstok  op'efyoele 
slacht  en  om  oud  zilver  ropt.  Nêst  him  sit  syn  wiif  mei de 
hântromme.  Dêrfoar  springe  en  giere  in  stik  tsien  toalve  mänljue 
en  frouljue  op  in  romte  fen  sa  moai  ryklik  acht  foet  yn  't 
fjouwerkant.  Dat  is  al  hwet  lyts  en  't  binimt  hjarren  de  earm- 
slach,  mar  elk  moat  him  hwet  skewiele.  Der  binne  sa'n  bulte, 
dy  't  mear  earmslach  nimme  scoene  as  de  romte  't  hjarren  mar 
talJet. 

Dêrom  hinne  steane  of  sitte  op  banken  en  tafels  wer  oaren 
to  sjên,  to  laeitsen  of  to  sjongen.  Wer  oaren  slagge  mei  in 
ôfgrj^Iik  gebear  de  earmen  om  elkoaren  hinne  en  bigjinne  de 
kattedouns.  Allinne  de  tapkast-baes  bliuwt  bistindich.  Dy  't  it 
measte  nimt  en  't  minste  libben  makket  kriget  fen  him  wol  ris 
in  glimke,  mar  oars  sjucht  er  mar  stiif  nei  de  romers,  dy  't  er 
fol  tapet,  nei  de  flessen  dv  't  wer  forneard  wirde  moatte  —  en 
nei  't  jild,  dat  er  foar  yn  t  bûske  fen  syn  wyt  skelkje  rinne  lit. 
Dêr  stiet  er,  mei  syn  wyt  baesgroentsje  oan,  net  in  bytsje  yn  't 
skik,  dat  hy  de  man  is,  dy  't,  for  jild  en  moaije  wirden,  de  oar- 

saek  fen   sa*n   rumoer  út  syn  flessen  wei  yn  'e  hollen  fen  syn 
klanten  oerdwaen  kin. 

Mar  bûten  de  kastlein  is  der  yet  ien  dy  't  oan  de  algemiene 
froalikhaid  gjin  deel  nimt.  Sjuch,  dat  is  dat  fromminske  mei  't 
swarte  jak,  in  griene  rôk  en  wite  hoazzen  oan,  mei  in  giel 
earizer  op,  in  minske  al  hwet  op  jierren.  Nou,  frjeonen,  dat  is 
griene  Syts.  Hwerom  't  se  grien  neamd  wird,  dat  wit  ik  neten 
jimme  fêst  ek  net,  om't  se  sa  heislike  swart  sjucht.  Ja,  hja  is 
lilk  —  en  mei  reden.  Dy  faem  mei  dy  reade  skelk  foar,  dy  't 
sa  heech  foar  'e  fyoele  springt  en  jimmeroan  de  onkindige  doun- 
sers  wer  torjuchte  smyt,  om  't  hja  't  sa  skoan  kin,  dy  luftige, 
flinke  faem  is  griene  Syts  hjar  dochter.  En  dy  feint  dêr,  mei 
dy  readwollen  himdrok,  de  reade  doek  ien  slach  om  'e  hâls,  de 
pet  ôf  en  't  festje  los  —  dy  't  ek  sa  sierlik  dounset,  dy  is  de 
oarsaek  fen  Sytske's  ergernisse. 

It  is  Ryicle  Mispel,  fisker  fen  bidriuw,  ek  mattefrisler  en 
hânskrobbermakker.  Ho  lang  het  hy  al  net  by  Sytske  dochter 
roan  ?  Sa  lang  al,  dat  de  minsken  seijen  al :  „Dat  scil  Maeije 
wol  oangean.''  —  Én  nou !  nou  moast  de  mem  sjên  datdyfeint 
hjar  dochter  op  'e  merke  bliuwe  liet  en  onder  't  dounsjen  wei 
jimmeroan  mei  Bauke  Griet  dronk,  lústere  en  patte,  —  en  nei 
hjar  dochter,  dy  't  mei  hege  sprongen  oer  alles  hinne  gyng,  net 
omseach.  —  Mar  Sytske  seach  it  en  hja  wier  lilk,  tige  lilk,  en 
dêrom  seach  se  sa  swart.  Mar  hwet .  .  .  hwet  nou  ?  .  .  . 
Ho  forsjit  se  sa  yn  ienen  fen  't  swart  yn  't  wyt?  Heare  sei! 
dêr  pakt  Rykle  hjar  beet  en  ear  't  men  't  tinke  kin  is  se  almei 
yn  'e  ring.  En  hawar  mar !  Hja  scil  de  lilkens  weidounsje,  en 
sa  wirdt  se  yet  ris  in  tige  griene  Syts.  Nou  kom,  sa  is  't  mar 
bêst,  hwent  koene  alle  noatske  Ijue  hjar  lilkens  wei  dounsje,  ik 
leau  dat  er  wol  hwet  niear  dounse  wirde  scoe  en  dat  scoe  dôch 
mar  tige  plesierich  wêze.  Dôch  it  komt  wol  ris  heel  oars  as  't 
tomiette  sjoen  wirdt. 


II. 

Neat  is  hjir  op  ierde  bistindich  fen  dûr. 

Ho  lang  earne  frede  mei  wenje. 
Der  gilmket  en  glûrket  in  nitelich  fjûr, 
Dafoarst  einliks  ût  en  de  frede  is  den  oer, 

Ho  't  freûgde  ek  de  frede  woe  leanjet 

Hwent  0  sei!  Lit  ús  meitse,  dat  wy  út  'e  wei  komme. 
Hwet  tongerwolke  komt  dêr  út  de  hoeke  f en 'e  keamer  opsetten  ? 
Hwet  docht  dy  bank  om?  Hwet  scille  dy  romers  dêr,  dy  't 
krekt  as  wieren  se  oan  't  marsjearen,  de  iene  efter  de  oare  fen  'e 
tafel  rôlje.  It  dounsjen  hâldt  op,  de  muzyk  wirdt  stom  en  men 
heart  oars  neat  as :  „Donder  en  bliksem,  slach  er  yn !  brek  him 
de  nekke !    To  Piter !  to.  Klaes !  to  jonge  I"     En  der  îs  in  klits 

yn  inoar  fen  wol  fiif-en-tweintich,  dêr  't  men  gjin  hichte  fen 
krije  lcin  as  men  net  op  't  iene  of  't  oare  heechsteand  ding 
stean  giet.  Mar  o  I  hwet  is  't  dêr  yn  'e  midden  yslik.  Twa  fein- 
ten  habbe  inoar  beet  en  dat  trjuwt  en  dat  klaut,  dat  hja  wirde 
blau  om  'e  holle.  Mar  stil  1  dêr  het  de  iene  hwet  blinkends  yn 
'e  hân,  dêr  scil  er  syn  tsjinpartij  mei  yn  't  wang  snije.  De 
frouljue  kiermje  oars  net  as:  „Skied  se!"  Nou  ja,  men  wol 
dat  wol,  de  fjuchters  wirde  al  fen  achteren  oanpakt,  mar  hja 
sitte  to  fêst  oan  inoar  knôtte,  en  hwa  scoe  him  dêr  twisken 
weagje?  Né!  Lykwol,  sje  dêr!  dy  feint  is  gochem.  Hy  pakt 
de  earm  dêr  't  mês  oansit,  it  falt,  mar  mei  *t  mês  de  beide 
feinten  ek^  en  wol  de  iene  boppe  op  'e  oare.  Mar  nou !  fij 
hwa  scoe  't  biskrjúwe  ?  Dêr  ïcomt  in  gejammer  fen :  „HeIp 
help  I  och  Heare,  help !  hy  formoardet  my !"  —  It  bloed  sjucht 
men  de  keamer  oerrinnen,  nou  wirde  se  ek  fen  elkoar  skoerd 
en  mea  kin  sjên  hwet  er  bard  is.  De  boppeste  feint  wier  yn 
't  fâllen  wei  krekt  mei  't  ear  boppe  de  onderstc  feint  syn  mûle 
rekke  en,  al  ho'n  kras  bigjin  it  wier,  hy  hie  fen  de  ginstige 
gelegenheid  gebrûk  makke  en  ,»hap''  sein.  Mei  twa  earen  wier 
de  feint  fâllen  en  mei  ien  stied  er  wer  op.  Hy  bledt,  derwirdt 
in  doek  om  dien  en  men  riedt  de  feint  om  nei  dokter  to  gean. 
Syn  tsjinpertij,  dy  't  er  aï  sa  forsutere  útsjocht,  siikket  treast  by 
syn  frjeonen,  alhowol  disse  set  him  dôch  to  bot  oankomd  is. 
De  kastlein  flokt  en  krast,  dat  er  syn  skea  bitelle  ha  moat,  de 
spylman  sjucht  wer  oan  'e  slach  to  kommen.  Dôch  út  dizze 
wanoarder  wit  de  ien-earige  feint  wei  to  winen,  om't  syn  forstân 
en  syn  frjeonen  beide  sizze,  dat  er  wol  ris  in  dokter  nei  syn 
ongemak  sjên  mei  oft  ef  ek  gefaer  by  is.  En  wy  stappe  him 
nei  fen  de  merke  ôf  om  to  sjên  hwet  de  feint  onderfoun  dy  *t 
nei  de  neiste  dokter  yet  al  in  ûrke  rinne  moast.  Yn  't  lytse 
doarpke  wenne  gjin  dokter.  Hwet  er  onderwei  yn  'e  feint  om- 
gyng  kin  men  hast  wol  tinke.  Den  flokte  er  ris  en  den  skriemde 
ris;  den  tocht  er:  „Nou  bin  'k  for  al  myn  libben  skeind,  nou 
wol  der  sa  goed  gjin  faem  mear  by  my  wêze,  en  hwa  wit  hwet 
er  noch  fen  komt?  —  Den  woed  er  't  heger  forsiikje,  maroch! 
de  rjuchter  scoe  wol  tinke:  dêr  't  twa  kibje  ha  se  beide  skild. 
Dat  sette  er  den  ek  mar  op  in  sêft  sin.  Sa  al  foartmimerjende 
kaem  er  dêr  't  er  wêze  moast. 


III. 

Nott  scil  de  kinst  de  stikkene  natuer, 
As  't  dwaenlik  is,  ver  lapje  en't  spil  wer  meitse. 
Sa  mei  ien  ear,  ddtioechinfrjemdpostuer, 
Dus  lit  ûs  sjén  de  kinst  fen  master  Stuer, 
En  ho  't  ûs  feint  yet  oan  in  ear  scil  reitse. 


Yn   it  doarp   H.  wennen  trije  dokters.    Twa  dêrfen  wieren 
fikse   bidaerde   Ijue,  dy   't,  neidat  se  folle  hégeskoallen  bisocht 

hiene  en  in  bulte  jild  forleard^  —  hjar  dêr  einliks  delset  hiene 
en  dêr  nou  den  ek,  by  ryk  en  earm,  oer  alle  sykten  en  onge- 
makken  rieplachte  waerden.  Kamen  se,  den  ondersochten  se, 
holang  de  siikke  syn  krupsje  hawn  hie,  ho  't  ontstien  wier,  hwer 
't  it  slinist  siet ;  den  moasten  se  de  tonge  sjên,  de  pols  fiele  en 
mear  oare  sokke  dingen.  Dêrop  makken  se  den  in  drankje  of 
hwet  sâlve   of  sahwet  klear,  mei  alle  foarsichtichheit  en  oerliz, 

—  en  den  rekke  mannich-ien  troch  hjar  al  ridlik  gau  wer  op  'e 
proppen. 

Mar,  och  heal  hwet  seit  sok  masterjen,  by  hwet  de  trêdde, 
de  nije  dokter  koe.  Dy  hie  roun-om  wêzen,  en  hy  wier  in  man 
fen  onderfining.  As  hy  kaem,  den  moast  de  sykte  wike  —  of 
dokter  makke  der  mei  koarten  in  ein  oan.  Nen  tonge  hoefde 
er  to  sjên,  nen  pols  hoefde  er  to  fielen.  Men  sei  mar:  „Dy 
immen  is  siik,"  en  dokter  sei :  „Wird  wer  better !"  —  Ja,  ik 
leau,  dat  al  striek  er  niar  mei  syn  jas  oan  'e  mûrre  fen  't  hûs 
lâns,  dêr  't  de  siikke  yn  wenne,  den  wier  dokter  al  op  'e  hichte 
fen  'e  kwael.    Hy  stjûrde  mar  hwet  gûd,  en  wei  waerd  de  sykte 

—  of  de  siikke,  hwent,  seine  de  Ijue,  ts/7n  de  dead  binne  gjin 
krûden  woechsen.  Dokter  is  oars  in  bikwaem  man.  Qjin  wonder 
dat  dy  dokter  den  ek  in  wiidforneamde  namme  hie,  en  dat  de 
feint,  dy  't  it  ear  miste,  mar  sonder  freegjen  op  mynhear  Stuer 
oansylde. 

It  wier  onderwilen  joun  wirden.  Dokter  scoe  mei  syn  hús- 
hâlding  krekt  it  jounmiel  habbe ;  der  waerd  skelle  —  en  de  feint 
stapte  binnen :  „Qoeden  joun  mei  elkoar  !*' 

„Noavend !'   sei   dokter,   dy  't   in   Qrins-Iânner  wier.    „Qoan 
sitten !« 

„Ja  dokter,  ik  hab  jouns" en  dêrop  bigoun  er :  sa  en  sa. 

„WeI  myn  lijve  man !  it  hijle  eur  van  'e  kop  beten  ?  Dat 
stait  er  schurrig  feur.  Kom,  den  mout  ik  reis  sijn.  Licht  ens 
bi,  Anneke,*  sei  er  tsjin  syn  wiif,  dy  der  mei  de  lampe  by  kaem. 
„Nou  manneke,  nou,  doar  sal  ik  't  reis  met  beprouven  wat  ik 
kan.    Doe  wolst  er  lijfst  'én  eur  weer  an  hebn,  denk  ik;  nijt?" 

„]si,'*  sei  de  feint,  „as  dokter  dêr  middel  op  wit,  den  graech/ 

„Wi  soilen  reis  kykn.  Ik  heb  et  wel  meer  doan,  moar  der 
heurt  kennis  tou  en  praktyk,  dat  wil  ik  je  wol  verzeekern.  Anneke 
loup  es  noar  buurman  en  vroag  of  dij  in  kip  verkoupen  wil. 
Ik  mout  'n  stuk  van  én  lijvendige  hen  hebbn ;  dat  wijt  ik  zoo 
an  te  zettn,  dat  et  begruiit  net  as  was  't  joe  eign  eur.  Moar  el 
mout  goud  gedoan  wordn,  dat  begryp  i." 

„Nou,"  sei  de  feint,  „de  hin  dêr  stean  ik  for." 

„Joa,"  sei  dokter,  „dij  is  zoo  duer  nijt,  en  an  mi  heb  i  moar 
'n  gulden  te  geevn  veur  de  muite." 

Jiifrou  Stuer  draefde  ta  de  doar  út  om  in  hin  en  bûrman, 
ho   raer  dy  ek  opharke,  klantere  by  de  hinnematte  op.    „Och," 

tocht  er  yn  syn  eigen,  „hwet  is  sa'n  hinnelibben  al  wisselfallich 
en  onwis.  Dêr  sitte  my  dy  fredige  bisten ;  licht  droomje  se  wol 
fen  de  lekkere  hjouwer,  dy't  se  hjoed  fretten  ha,  of  tinke  er  ris 
oer,  hwer't  se  de  aeijen  dôch  bringe  scille  om  se  ek  ris  bihâlde 
to  kinnen.  Gjin  ien  fen  hjarren  tinkt  om  it  freeslike  libbens-ein, 
dat  ien  fen  hjarren  sa  dalik  to  wachtsjen  het.  Net  ien  fen  hjar* 
ren  wit,  dat  it  merkeplesier  in  feint  in  ear  koste  het  en  dat  dit 
forlies  ien  fen  hjarren  it  libben  kostje  moat.''  Lykwol,  baesdie 
in  greep  en,  ho  min  de  hin  dêr  ek  mei  tsjinne  wier,  hja  siet 
beet  en  waerd  nei  dokters  ta  tôge. 

„Kom/'  seit  dokter,  „heb  i  der  al  ein?  Kom,  Anneke,  wilens 
dat  dy  man  buurman  betoalt,  goan  wi  soamen  even  met  de  kip 
naar  achtern.'' 

Do  't  bûrman  it  spil  ris  oersjoen  hie,  de  tafel  mei  oan  'e 
iene  side  't  jounmiel,  oan  de  oare  kant  kompreskes,  trekpleisters, 
ploksel,  wynsels  en  dêrfoar  dy  feint  mei  syn  bloedrige  holle,  do 
sei  er:  „Nou,  jonge,  dat  scil  in  spil  jaen.  Ho  krigen  jimme 
sa'n  rûzje?" 

nOch,"  sei  de  feint,  „\y  moatte  witte,  Qulbe  Oene  en  ik 
binne  folle  by  inoar.  Ik  sei,  in  wike  of  trije  lyn,  tsjin  him : 
^Scitte  ek  merkehâlde?*  —  „Né,"  seit  er,  „dat  tink  ik  net,* 
seit  er.  ^Dou  ek?"  —  „Ja,"  sei  ik,  ik  hab  der  mei  Wybrens 
Auk  oer  praet,^  sei  ik.  „Ik  wit  net  oft  ik  wol  kin,  hwent  Auk 
wit  ek  net  of  se  wol  kin."  —  Sa  bleau  it  er  by.  Mar  Snjeun- 
tojoun  hearde  'k  yn  *e  skearwinkel,  dat  Oene  hie  mei  Auk  by 
de  hikke  stien  —  en  jawol !  Oene  mijde  my  Snein  de  hele  dei. 
Mar  do  't  ik  him  dêr  jouns  op  'e  keamer  mette  bigoun  ik  er 
tsjin  him  oer,  en  wrachtich !  dêr  hearde  ik  it  al  gau.  Ik  sei : 
„WcI,  dou  falske  bl * 

De  feint  bleau  stykjen.  Dokter  kaem  er  wer  oan  mei  syn 
wiif,  yn  de  iene  hân  de  lampe  en  yn  de  oare  in  stikje ....  hwet 
gûd,  dat  wier  sa  net  to  sjên. 

Dokter  sei  tsjin  syn  bûrman:  „Noe  sol  ik  er  moar  lijfst  gein 
getugen  bi  hebn,  i  komn  wel  reis  weer,  buurman.'' 

Ja,  sei  dy ;  „nim  it  my  net  kwea,  dokter !"  Hy  glimke  ris 
en  skodholle  en  gyng  hinne. 

Dokter  teach  oan  't  wirk;  ho,  dat  kin  'k  net  sizze,  mardo*t 
de  feint  dêr  mei  koarten  wer  ta  de  doar  út  kaem  hied  er  in 
niysrabelen  bulte  gúd  oan  't  ear  en  doeken  om  'e  holle.  As  er 
de  oare  deis  frege  waerd :  „Nou  ho  liket  it  dy  ta  ?"  den  sei  er: 
„Nou,  ik  leau  al  dat  ik  dêr  oan  'trjuchte  kantoar  wêzen  ha." 

Mei  trije  dagen  moast  de  feint  wer  komme,  den  scoe  dokter 
it  ear  yn  't  fetsoen  torjuchte  snije.  Yn  'e  twiskentiid  sei  it  folk 
thús  wol  ris  tsjin  'e  feint :  „Jonge !  hwet  hest  in  rare  rook  oan  dy  ; 
lang  net  fen  âldeklonje.    Hwa  wit  oft  dyn  hinne-ear  net  stjert" 

Mar  né,  man !  do  't  hy  mei  gauwens  wer  by  dokter  kaem, 
en  dy  it  spil  fen  syn  holle  6f  die,  wyls't  er  om  de  hearlike  rook 
gau  de  foardoar  iepen  sette  to  wierjen,  do  bifoun  mynhear  it  sa, 
dat  er  sei :  „Mooi  man  I  dat  steit  er  best  feur.  Ik  sal  *t  bebynnen 
en  in  oarder  moakn  en  dan  hebinijt  weertekomn;'tisalkIoar." 

Dokter  die  sa  't  er  sei  en  de  feint  reisge  wer  nei  hûs.  Mar 
dy  krige  al  ridlik  gau  safolle  pine,  dat  hy  moast  er  wol  ta  komme 
om  ris  nei  in  oare  dokter  to  gean.  Dy  het  it  ongemak  do  yn 
oarder  makke  sa  goed  as  dat  dwaenlik  wier,  mar  sa,  dat  de  feint 
^  gjin  hinneflêsken  ear  oan  'e  holle  krige.  De  woune  waerd  suvere 
en  heel  makke  en  dêr  wier  't  mei  út.  Sint  liet  dy  feint  syn 
hier  nei  de  moade  waechsje,  tige  lang,  sa  dat  gjin  ien  sjên  koe, 
dat  er  in  ear  miste. 

Dôch  dit  tsjinnet  ta  in  warskouwing  for  sommige  fammen, 
dat,  komt  er  in  feint,  dy  't  syn  hier  tige  lang  het,  dan  mei  der 
wol  om  tocht  wirde  oft  er  syn  beide  earen  noch  wol  het.  Siz 
it  foart ! 

Nou  yette  de  skiednis  mei  de  hin.  Men  bigrypt  wol,  dokter 
hie  net  sa'n  great  stik  hinneflêsk  fenneden  wêst,  of  fen  hwet  er 
oer  bleau,  koed  er  licht  yet  wol  in  tige  lekker  sopke  koaitse,  en 
mei  sa'n  doel  waerd  den  ek  yn  't  efterhûs  it  oerskot,  yn  in  pôt, 
mei  in  lid  er  oer  hinne,  lein.  De  oare  moarns  scoe  de  hin 
biplôke  en  birêdden  wirde.  Mar  ho  kin  't  sa  mâl?  Do'tjiffrou 
de  oare  moarns  der  wer  by  kaem,  do  wier  de  hin  foart  en  de 
pôt  laei  stikken  oer  't  efterhûs.  „Noe  is  't  roarl''  rôp  se; 
„Heere,  dokter!  kom  'reis  hier;  de  kip  is  ons  ontloupen." 

„Sou  heb  ik  't,  ioa,  nog  nooit  sijn,"  sei  dokter.  „Dat  isje 
den  wonderike  roar.' 

„Lykwol  dokter  koe  him  to  binnen  bringe,  dat  er  yn  'e 
nacht  net  allinne  in  boel  geskommel,  mar  ek  in  swiere  plof  yn 
't  efterhûs  heard  hie ;  mar  om  't  er  swiet  yn  'e  dodze  laei,  hied 
er  *t  gjin  acht  slein  en  him  wer  del  jown. 

De  saek  wier  oars  ienfâldich.  Bûrmans  kat  kroep  nachts, 
as  se  de  rounte  die,  ek  al  folle  ris  troch  it  goatsgat  yn  dokter 
syn  efterhûs.  En  do  't  se  dêr  in  pôt  oerein  stean  seach  mei  in 
lid  er  op,  do  waerd  se  hwet  nijsgjirger  as  sljucht  wei.  —  Katten 
sjugge  by  nacht  allike  goed  as  by  dei ;  ho  goed  is  't  dat  wy 
nin  katte-eagen  habbe;  hwet  scoe  men  oars  sims  rare  dingen 
sjên.  Poeske  spande  hjar  kreften  yn  om  to  witten  hwet  erefter 
dat  saekje  siet.  Mar  dat  koe  oars  net  as  de  héle  pôt  moast 
om  —  en  sadwaende  barste  de  brui  stikken.  Lykwol  de  hin 
wier  poesses,  tominsten  dat  tocht  se.  Mar  hjir  seach  se  hjar 
bidragen,  hwent  om't  se,  om  alle  forstoaring  foar  to  kommen, 
bûtendoar  de  bút  bihimmelje  woe  en  dêrom  troch  't  goatsgat 
lûke  scoe,  do  kaem  poes  sels  der  bûten,  mar  de  hin  stroep  er 
foar  op,   of  Ijeaver,  dy  bleau  yn  't  goatsgat  fêst  sitten,  sa  stiif. 

dat  se  foarút  noch  tobek  koe.  En  poeske  moast  mei  biskamme 
kaken  fen  hjar  lekker  mieltsje  ôfsjêh. 

Dokter  foun  de  hin  dêr  en  do  waerden  der  ek  mar  gau 
koarte  metten  mei  makke.  Jiffrou  roan  de  neimiddeis  efkes  by 
bûrman  yn  en  fortelde  de  grap  en  sei :  ,,Ik  heb  der  'n  lekker 
soupien  van  koukt." 

Hjirmei  is  disse  histoarje  út.  Mar  de  kat  mei  de  hin  is  al 
wer  ta  in  learinge.    Dit  yet  op  rym  ta  slot. 

Der  is  yn  't  slinen 
Fen  bûrmans  kat  wer  disse  les  to  finen : 

Flamje  op  nin  oarljues  gûd,  ho  moai  't  ek  wêze  mei, 
Ho  sierlik  as  't  ek  blinkt  en  al  ho  lekker  't  liket. 

Licht  aste  't  hieste  gyngst  de  kat  wol  efternei, 
Hwent  hwer  wirdt  earne  sjoen  dat  onrjucht  goed  forriket? 

Né,  earlik  en  mei  flyt  sjên  oan  yens  brea  to  kommen, 
Is,  frjeonen !  't  bêste  fier  hwet  elk  hjir  stiet  to  dwaen. 

En  rint  it  tsjin  'e  stroom,  hâld  faesje  dôch,  hwent  wol  men, 
Den  scil  't  ús  nije  moed  en  greate  kreften  jaen. 

Dôch  noait  gjin  oerljues  goed  of  greatheid  moat  ús  smeitse, 
Hwent  hwet  wy  binne  of  ha,  dat  is  dôch  altyd  bêst. 

En  koen'  we  ús  al  in  poas  mei  bûrmans  hin  formeitse, 
It  dûrre  n't  lang  faek  of  hja  siet  yn  't  goatsgat  fêst. 

Augustus  1849. 


Nin  Frjemde. 


Ik  seach  in  roas,  in  wylde  roas 
Sa  frjeonlik  út  de  toarnen  loaitsen ; 

De  moaije  kleur  bifoel  myn  each 
En  'k  tochte  gau  dy  roas  to  ploaitsen, 

En  siere  er  mei  myn  libbens-paed. 
Mar  do  't  myn  hân  de  stâlle  fette, 

Do  fielde  'k  ho  de  skerpe  toarn 
Syn  angels  yn  myn  fingers  sette. 

Gau  liet  ik  los  en  sint  dy  tiid 
Doar  ik  gjin  frjemde  roas  bitrouwe. 

'k  Wol  op  myn  wei  allinne  mar 
Op  wolbikende  frjeonskip  bouwe. 

(Ut  Myn  suchten  en  myn  sangen.) 

Merkesang. 


't  Is  merke,  kotn  oan,  lit  de  soargen  nou  wike, 
Nou  past  ús  in  sangkje  bliidhertich  fen  toan. 
Ik  ha  hjoedoerdei  al  myn  merkejild  siikke, 
En  dat  spil  stiet,  leau^k,  mar  ris  bjustere  skoan. 
Ik  bin  sa  bliid!  en  't  is  myn  tiid 
Om  roun  to  sjên  as  'k  nei  myn  sin 
Fen  nacht  in  fryster  krije  kin. 

Dêr  sjuch  ik  al  ien,  dy  mei  'k  siker  wol  lije, 
Ik  leau  dat  ik  tsjin  hjar  in  praetsje  bigjin. 
Mar  né,  ik  moat  dalik  gjin  blauke  dêr  krije, 
Ik  hâld  my  yet  stil  efkes  ear  'k  my  forsin. 
Hja  sjucht  sa  bliid  en  't  is  hjar  tiid 
Om  roun  to  sjên  oft  se  ek  nei  't  sin 
Fen  nacht  in  frijer  krije  kin. 

„\yel  feintsje,"  sei  hja,  „ik  moat  dy  wol  ris  pleagje, 
Scil  't  merkjen  mei  'n  fanke  mei  dy  joun  net  ha? 
j^Wel  nommele  faem,  *k  scoe  mei  dy  dat  wolweagje; 
Scille  wy  mar  togearre  nei  de  opkeamer  ta? 
Wy  binn'  sa  bliid  en  't  is  nou  tiid 
Om  dêr  to  sjên  oft  nei  ús  sin 
It  dounsjen  fleurich  wirde  kin." 

Hipsasa  tiraldera  ralderalderiere ! 

Faldralderara  op  lûdroftigen  toan; 
Lit  ús  tige  bliid  yn  'e  rounte  nou  swiere 
Fen  ler  yn  'e  joun  ôf  ta  let  yn  'e  moarn. 
Wy  binne  bliid  en  't  is  ús  tiid, 
Faldrallala!  faldrallalal 
Sa  kin  men  merkewille  ha. 

1850. 


KOART  QÛD. 

Jan  Flipper  seit,  en  ik  siz  't  mei: 
't  Frijt  nachts  doch  frijer  asoerdei. 

Sjoerdwoc  by  Kike  wêze,  mar  Kike  net  by  him; 
Do   boaske  hy  mei  Baeije.    Hwet  is  de  Ijeafde  slim! 

Tink,  faem,  is  nou  dyn  feint  fol  fjûr, 
in  skaefspoensfjûr  is  koart  fen  dûr. 

Den  31  Augustus  1849, 

of  ho  *t  men  gelokkich  wêze  kin  yn  *t  sjên  fen  ongelokken, 


It  is  gjin  wonder  dat  yn  Ljouwertermerke  dit  jier  de  fleur 
ontbriek,  dy  't  me  dêr  oare  jierren  fynt,  mar  't  is  ek  gjin  wonder 
dat  disse  lêste  dei  fen  Augustus  in  hopen  blier  oanlake.  Den 
kamen  de  fammen  yn  'e  gelegenheit  om  hjar  moaije  pakjes 
wierje  to  litten,  en  de  feinten  om  de  moaije  fammen  to  bisjên, 
allegearre  op  'e  Ljouwerter  keningsswipefordraversdei. 

Flink  woe  de  moarns  it  wirk  troch  de  hannen;  mem  hie 
aerdichheid  oan  'e  bern.  Mei  gauwens  kamen  de  moaiste  jakjes, 
doekjes,  kantsjes  en  al  sok  gûd  út  it  kammenet,  en  do  't  heit, 
en  de  broerren  al  lang  klear  wêst  hiedcn,  en  't  reau  ynspand 
stie,  wieren  de  fammen  yet  net  oan  't  foartgean  ta;  dc  bânncn 
om  'e  wite  hoazzen  en  de  ploaijen  yn  'c  siden  skeldoek,  moasten 
earst  wol  eptich  goed  sitte, 

Sa  kamen  se  den  del  setten,  de  iene  moaijer  as  de  oare  en 
om  twa  ûre  wier  't  oeral  libben  en  froalikheit  by  de  hirddraversbaen. 
Fen  de  moaije  minsken  6f,  dy  't  dêr  yn  side  en  ferwiel  gongen, 
ta  de  earmtlike  healneakene  minsken  ta,  dy  't  mei  in  âld  têst 
mei  trochbarnd  fjûr  yn  'e  hân,  de  hieltiid  rôpen:  „Wie  steekter 
ris  an!"  —  elk,  sa  't  men  sizze  scoe,  hie  tige  nocht. 

Lêzer,  ik  wier  dêr  ek.  Net  sa  sonders  om  't  ik  in  Ijeafhabber 
fen  hirddraven  bin,  mar  omdat  ik  dôch  boadskip  yn  'e  stêd  hie. 
Om  't  hlrddraven  hoefde  ik  er  eigentlyk  net  hinne  to  gean  omdat 
wy  sels  to  uzes  altiid  ienkear  yn  't  jier  in  hirddraverij  habbe. 
Earst  giet  er  den  in  man  by  de  huzen  lâns,  dy  't  de  Ijue  freget 
oft  se  ek  hwet  ta  de  hirddraverij  jaen  wollc.  Sa  komt  er  in 
goune  mannich  byien  en  den  keapje  se  in  gouden  haloasje  ta 
priis  en  in  silveren  tabaksdoaze  ta  priemje,  —  of  sahwet,  —  en 
dat  ien  en  oar  wirdt  den  frij  foreare  oan  de  bazen  fen  de  twa 
hynsders,  dy  't  hirdst  de  baen  lâns  roan  habbe.  Dat  is  den  ek 
in  tige  moaije  pret;  immen  dy  t  dêr  yet  noait  ris  wêst  het, 
noadgje  ik  hjirby  út  foaral  ris  to  kommen. 

Nou,  ik  wier  do  to  Ljouwert,  dôch  myn  plan  is  net  de  hird- 
draverij  to  biskrjuwen,  mar:  ho  gelokkich  ik  wier  yn  't  sjên  fen 
ongelokken.  Dêr  hie  'k  sels  niget  oan.  It  hirddraven  wier 
alheel  yet  net  ôfroan,  do  't  wy  sa  kuijerjende  wei  oan  'e  trije- 
sprong  kamen,  dêr  't  dei  strjitwei  de  iene  kant  út  nei  Stiens  en 
de  oare  kant  nei  Marsum  rint.  Sa  't  wy  dêr  binne  komt  er  mei 
alle  gewelt  in  wein  mei  in  hynsder  der  foar  oandraven,  en  just 
is  er  dêr  oan  ta  of  —  ho  't  er  ek  roppen  wirdt  fen  „heila!"  — 
it  hynsder  rint  tsjîn  in  man  oan.  De  man  falt,  —  rekket  onder 
't   hynsder,   —   onder  'e  wein,  —  en  sje  dêr!  hwa  scoe  't  hert 

tiet  yn  't  liif  omkeare?  —  de  tsjellen  him  oer  'e  hoUe.  Wy 
kearden  ús  om  fen  ôfgrizen  en  tochten  net  oars  as  de  holle  wier 
barst.  It  bloed  spatte  der  út.  De  wein  ried  hird  foart,  mar  de 
man  bleau  lizzen.  Se  holpen  him  hwet  oan  'e  kant,  setten  him 
yn  't  gêrs  del  en  —  sa  goed  as  ik  sjên  koe,  seach  erderaeklik 
út.    Oft  er  yet  libbe,  dat  wist  ik  net. 

Dat  wier  't  greatste  ongelok,  dat  ik  dy  deis  sjoen  hab,  dôch 
as  men  yet  mear  witte  wol :  se  scille  folgje.  Hwent  sjuch :  binne 
der  ongelokken  yn  't  great,  men  het  se  ek  wol  sa  yn  't  lyts,  dat 
men  se  oer  'e  holle  sjucht,  al  ho  lêstich  se  den  ek  wêze  meije. 
Tominsten  sa  gyng  it  in  man,  dêr  't  wy  de  jouns,  do  wy,  't  lyk  as  in 
bulte  oaren,  wer  nei  hûs  ride  scoene,  mei  yn  'e  herberge  wieren. 
Hy  easke  in  kop  kofje.  Dy  kofje  wier  krekt  saseten  wâlmelen 
hjittens.  Hy  nimt  se  oan,  scil  se  hwet  blaze  en  —  klets!  dêr 
slacht  immen,  dy  't  de  tabaksdoaze  út  'e  bûse  krije  scoe,  dêrta 
hast  gjin  romte  habbende  om  't  it  sa  fol  wier,  him  tsjin  'e  earm- 
takke  oan,  dat  de  kofje  him  yn  'e  troanje  fleach,  en  de  man  him 
danich  barnde.  Hy  gûlde  't  út  fen  pine;  hy  scoe  lîcht  ek  wol 
flokt  ha  of  lilk  wirden  wêze,  mar  dat  holp  dôch  net  mear,  en 
om  't  er  seach,  dat  it  de  man,  dy  't  dien  hie,  bjuster  moeide, 
moast  er  't  ek  mar  oer  'e  holle  sjên, 

Nou,  dat  koed  er  better  as  de  pikeur,  dy  't  dêr,  mei  in  trop 
folk  om  him  hinne,  siet  to  fortellen  fen  de  deugd  fen  syn  hyns- 
derke,  dat,  onder  him,  niis  for  syn  baes  de  gouden  swipe  woan 
hie.  De  man  wier  lilk  en  mei  reden.  Hy  wier  in  Grins-Iânner, 
hy  sei:  „Nou  hek  it  nog  nooit  so  met  die  duvelse  jonges  hat, 
die  meinen  dat  se  geld  hebn  moutn,  en  die  heile  vloot  is  mi 
noaset,  van  de  boan  af  deur  de  heile  stad  hen,  en  si  doun  niks 
as  schreeuwn  en  angoan.  En  met  dat  ik  over 't  hek  wil  springn, 
scheurt  hier  myn  heile  broek  op."  —  Mei-ein  liet  er  ús  syn 
skoerde  wolkoarden  broek  sjên.  De  jonges  stiene  yet  al  foar  'e 
hikke  en  bigounen  bywilen  lûd  ^Hoeral"  to  roppen.  Dúdlik 
koe  men  sjên,  hja  wachten  op  'e  pikeur  om  him  wer  nei  to 
setten;  en  jage  de  kastleinsfeint  hjarren  al  ris  in  eintsje  foart, 
hja  fleagen  dalik  wer  by  inoar  foar  'e  hikke;  der  koe  hast  gjin 
minske  troch  komme.  Dôch  de  kastlein  like  syn  nocht  er  6f  to 
krijen ;  hy  naem  de  biezem,  sette  op  hjarren  ta  om  de  earste  de 
bêste  to  reitsen,  mar  hy  wier  yet  net  fier,  of  hy  krige  in  grouwe 
stien  stjin  'e  holle  oan,  dat  it  bloed  him  ta  de  foarholle  út  roan. 
Do  waerd  er  poer  en  hy  de  jonges  efternei.  len  hie  't  ongelok 
stean  te  bliuwen  en  dy  krige  sa'n  fûlbânnige  mep,  dat  hy  kromp 
yn  elkoar  fen  pine  en  kroep  op  hannen  en  foetten  nei  de  kant 
fen  'e  brêge.  „Is  my  dat  hjir  ek  in  polysje  yn  'e  stêd?"  seide 
kastlein  wyls  't  er  it  bloed  fen  'e  holle  wosk.  "Men  is  net 
feilich  yn  yens  eigen  hûs."  —  Sa  tocht  elk  en  makke  dêrom  dat 
er  foart  kaem;  wy  ek. 

bêr  rieden  wy  wer  hinne,  fleurich  en  wol,  en  jonge!  der 
ried  sa'n  bultc  folk.  Men  moast  nou  en  den  al  ris  omsjên  oft 
er  ek  rydtugen  foarby  woene.  Mar  ho  foarsichtich  elk  wie,  it 
like  dôch,  dat  wy  yet  mear  ongelokken  scoene  sjên  moatte.  In 
eintsje  foar  ús  út  rieden  in  sjeas  en  in  wein ;  de  wein  ried  tsjin 
de  sjeas  oan  en  dat  wier  mar  yn  ienen  de  sjeas  om  en  de  Ijue 
op  'e  strjitwei.  It  wier  in  broer  en  sister.  Fen  de  sjeas  wier 
neat  stikken  as  it  touspil  fen  't  hynsder  in  bytsje.  De  faem  rekke 
by  oaren  yn  'e  wein;  hjar  broer  mei  syn  maten  knôtten  deboel 
wer  by  inoar,  en  dêr  pangelen  se  wer  hinne. 

Yet  in  eintsje  fierder  dêr  stie  in  wein.  „Hwet  nou?"  sei  ús 
foerman  ,  „in  ongelok?"  —  „Ei  ja/*  sei  de  man,  „dehoepgong 
fen  't  tsjel  en  do  't  dy  heal  nei  binnen  en  heal  nei  bûten  siet, 
waerd  de  hele  wein  optild.  Nou  ha  wy  it  stjel  der  út  hawn  en 
bine  de  hoep  efter  op  'e  wein.  Goed  dat  er  yet  nin  rampen 
fen  kommen  binne."  —  »Just!"  sei  ús  foerman  en  ried  foart; 
de  wein  mei  't  breklik  tsjel  ús  efternei. 

Wer  hwet  fierder  hiene  wy  Swarteweis-ein.  De  earste  her- 
berge  rieden  wy  foarby  omdat  de  foerman  wend  wier  by  de 
oare  stil  to  hälden.  Mar  sa  wy  't  hear  dêr  oerseagen  rôpen  wy 
allegearre  forheard:  „Heare,  sjuch  dêr  ris!"  Op  'e  hoeke  fen  't 
hiem  stie,  skean  tsjin  't  heablok  oan,  in  kapsjeas,  krekt  as  wier 
dy  to  wirch  om  allinne  to  stean.  It  hynsder  wie  der  foar,  mar 
it  touspil  wier  stikken,  de  krêbbe,  dêr  't  de  guds  út  iten  hie, 
laei  onder  him  en  om  't  er  alheel  fêst  siet  koed  er  net  fierder 
komme.  Wy  rôpen  der  gau  minsken  by,  en  sa  scille  se  dat 
spil  wol  wer  yn  *e  heak  krige  ha,  tink  ik. 

Wy  binne  do,  sonder  mear  unk  to  sjên  thús  komd.  Mar 
dy  acht  rampen,  dy  't  wy  sjoen  hiene,  dêr  kin  men  út  leare: 
net  al  to  gau  to  leauwen  hwet  de  krante  onder  de  meidélingen 
fen  sokke  drokke  feesten  wol  gau  ris  het:  „In  weerwil  van  de 
groote  menigte  is  alles  zonder  ongelukken  afgeloopen."  —  AI 
howol  sok  skrjuwen  dôch  mar  de  baes  wêze  scil,  it  mocht  oars 
tofolle  minsken  bang  meitse.    En 


Hwerom  scoene  wy  just  skrieme, 
Nimmer  oan  'e  IrettKde  ús  Jaen. 

t  Libbens-paed  lâns  klejle  en  klieme  ? 
PQ  t  dér  scoe  men  yn  iorslaen. 


Wille  en  nocht  is  for  de  minsken, 
De  iene  minder,  de  oare  mear, 

Giet  it  altlid  net  nei  winsken, 
Och,  it  lot  nlmt  gan  in  kear. 


Ja.  sa  moatte  we  altüd  tinke, 
Komt  de  nacht  fen  soarch  ús  ocr, 

Letter  scil  wer  't  sintsje  bUnke, 
*t  Libben  Jowt  mear  swiet  as  sûr. 


3  Sept.  1849. 


ââ 


Ljeaf  en  lyts, 


of  gteate  Sytse,  do  't  er  lytse  Maei  troud  hie. 


Lyts  en  Ijeaf,  sa  moat  it  wêze; 

Lyts  en  Ijeaf,  mar  sterk  en  taei: 
Ljeaf,  koe  ik  it  hert  bilêze 

Fen  myn  lytse  Ijeave  Maei. 

Lyts  en  Ijeaf  mast  altyd  bljuwe, 
Lyts  yn  lilkens,  Ijeaf  yn  deugd; 

Mei  ik^oan  myn  hert  dy  triuwe, 
't  Jout  my,  lytse  Ijeave,  freugd. 

Moat  ik  my  yn  't  gean  hwet  bûgje, 
Ljeave  lytse,  kreas  en  kein, 

'kScil  mygraech  neidy  hwetfoegje; 
Uren  hab  ik  om  dy  flein. 


Lyts  yet  foelen  my  al  de  ûreil 
Ljeaf,  as  'k  oan  dyn  side  siet. 

01  dat  Ijeaf-goIIe  eachjeloeren 
Makke,  lytse !  't  patsjen  swiet. 

Kom,  myn  Ijeave,  kom,  myn  lytse, 
Sjuch !  wy  binne  nou  in  pear ; 

Ljeavje  nou  mar  trou  dyn  Sytse 
Mei  dyn  selde  drok  petear. 

Flij  dyn  herte,  flij  dyn  sinnen, 
Ik  scil  X  lytse  Ijeave,  dy, 

En  sa  bljuwt  ús  't  swiete  minnen 
Jimmer  Ijeaf  en  jimmer  nij. 


1850. 


En  scil  jimmer  't  sintsje  skine 
Oer  ús  beide  en  oer  ús  skaei; 

Sa  scil  trouwe  Ijeafde  bine 
Oreate  Sytse  en  lytse  Maei. 


Ho  't  gie  do  de  Bakker  dêr  kaem. 

WiZE :    Kaatje  kom  aan  I 

't  Feintsje  fornaem 
Do  hy  dêr  kaem, 
't  Frjeonlike  tsjinjen  der  loddrîge  faem. 
't  Pearke  dat  rekke  sa  swietsjes  oan  't  frijen ; 
Hy  wier  net  bang  en  de  faem  wier  net  mijen. 
En  ta  bislút 
't  Rekke  n't  wer  út : 
Hy  krige  'thert  fen  de  faem  ta  syn  bút. 

Fammen  sa  wierl 

Bring  it  sa  fier, 
Siikje  troch  deugd  mar  it  rjuchte  plesier. 
Lang  kin  de  wille  fen  't  jild  it  net  meitse, 
Deugd  moat  er  by  stean,  by  wenje,  by  weitse. 

Aldheid  of  jeugd ! 

Jild  sonder  deugd 
Jowt  hjir  op  ierde  de  dîvel  syn  freugd. 

(Mi  Myn  suchten  en  myn  sangen.) 

De  earste  kear. 
I. 

Jan  fortelt  oan  syn  spylfeint  Klaes  fen  syn  earste  frijerij. 

Dou  witste,  Klaes,  it  wier  likernôch  ketier  foar  achten,  do  't 
ik  by  dy  wei  gyng.  Nou,  ik  kin  dy  sizze  dat  ik  oars  yn  myn 
hûd  wier,  do  't  ik  foar  hjarres  kaem.  Ik  loerde  troch  itblynen 
seach  de  lampe  barnen.  Wacht!  tocht  ik,  hjir  moat  ikmearfen 
sjên,  en  ik  socht  hwet  wider  skreefke  op.  En  sjê  dêrl  ik  hie 
der  wille  fen.  Teatske  smarde  in  bak,  dy  *t  se  mei  Ijirre  bilei. 
Antsje,  sa  't  my  talike,  siet  mei  de  kat  op  'e  skette  to  knikke- 
bôljen.  Ik  lei  it  ear  oan  't  giês,  mar  hearde  gjin  wird  kikken. 
Kom,  tocht  ik,  der  is  net  ien,  dit  spil  stiet  goed,  mar  ik  sei  neat. 
Mar  lykwols  ik  stie  to  wigewarljen ;  den  hie  'k  de  ring  fen  'e 
doar  beet  en  den  liet  ik  him  ek  wer  los.  Hwent  dy  donder, 
Klaes,  men  wol  net  Ijeafst  blau  ha.  Einliks  die  'k  de  dryste 
skoen  oan  en  draeide  de  doar  iepen,  dôch  ik  moat  dy  sizze,  it 
wîer  oft  ik  troch  de  groun  sonk.  Ik  hearde  of  seach  neat,  do  't 
ik  yn  'e  gong  stie,  mar  safoUe  wil  ik  wol,  dat  ik  de  doar  efter 
my  tadraeide  en  „Is  der  folk  ?"  rôp.  Mar  ear  't  er  werom  roppen 
waerd :  „Kom  mar  yn  1"  wier  ik  de  gong  al  lâns  en  stoe  yn  'e 
keamersdoar ;  mar  dêr  by  *t  lampeljocht  waerd  my  alles  grien  en 
blau  foar  de  eagen.  It  wier  oft  ik  yn  'e  rounte  mealde,  mar 
safoUe  seach  ik  yet  wol :  Antsje  smiet  linich  de  boarre  fen  'e 
skette  en  sette  in  pear  greate  eagen  op. 

^Goeden  jounr'  sei  ik. 

„joun !"  seijen  de  beide  froulje. 

^Antsje,  jou  dy  man  in  stoel,"  liet  Teatske  dêr  op  foigje. 

Ik  seach  al  yn  't  roun  om  in  lege  stoel  to  finen,  mar  se 
wieren  hast  allegearre  biset ;  op  de  iene  laei  in  kyps,  op  de  oare 
stie  in  earizerdoaske  of  baktromp.  Mar  Antsje  sprong  oerein  en 
hie  gau  ien  leech,  dy  sette  se  foar  de  hird  del,  dôch  hja  wist 
my  sa  nei  to  kommen,  dat  se  my  in  stomp  mei  de  earmtakke 
jowch. — Ei !  tocht  ik,  dit  bitsjut  hwet,  mar  ik  sei  neat.  Ek  wier 
't  krekt  oft  Antsje  hwet  biteutere  wier,  hwent  ik  siet  al,  do  sei 
se  „Gean  mar  sitten!" 

j,Ei  gek  fanke!''  sei  hjar  mem,  „hy  sit  ommers  al." 

Antsje  krige  in  kleur  as  in  stokroas ;  ik  lake  ris,  mar  ik  sei  neat. 

^Hearink!"  sei  Teatske,  „bist  dou  it,  Jan?  Ik  seach  it  net 
ienris.    Ho  giet  it  by  jimmes?" 

„AUegearre  goed,"  sei  ik,  „mar  ús  Tys  het  in  hounemiezel 
oan  'e  hakke." 

^Oan  'e  hakke?!"  sei  Teatske. 

„Ei  né,"  sei  'k,  „oan  'e  finger  mien  ik,  ik  forsinde  my." 

„Sjê  sa!"   sei   se,  „dat  roait  betler.— ^Antsje,"  sei  se,  „jow 

Jan  in  kopke  en  pântsje.— Ja,  dat  îs  in  jacht,  dy  hounemiezels/* 
sa  prate  se  fierder.  ^Witste  hwet  er  skoan  for  is?  Hy  moat 
de  finger  yn  in  hin-aei  stekke  en  dat  er  in  fjirtsien  dagen  om 
hâlde,  krekt  sa  lang  dat  it  aei  gear  is.  Den  moat  erhinnegean 
en  nim  sâlve  fen  wite  waechs  ....  mar  hest  ek^sin  oan  in 
stikjen  iten?" 

^Tankje  Teatske,"  sei  ik,  ^ik  hab  thús  kofjedronken." 

„Antsje,  den  mast  him  in  klûntsje  krije,'*  sei  se. 

Antsje  gau  op  'e  pultrom  oan,  hja  tilde  't  griene  gaeske  op 
en  krige  in  klûntsje  ut  de  sûkerpot,  mar  mei  dat  Teatske  wer 
oer  wite  waechs  bigoun,  liet  Antsje  't  klûntsje  yn  hjar  memme 
kopke  glide. 

„Gekke  tutte!"  sei  Teatske,  „moat  ik  dat  ha?  Doubistraer 
yn  'e  beane."— En  hja  krige  't  klûntsje  mei  tûmme  en  finger  wer 
üt  hjar  kopke,  wiske  't  mei  de  skûteldoek  hwet  6f  en  lei  it  yn 
myn  pantsje.  —  „Sa  scil  't  better  lykje,  Jan,"  sei  se.  „Dou  bist 
alhiel  al  great,  Jan.  (It  wite  waechs  likehjarforgetten  to  wêzen) 
Ho  âld  bist  nou?  Sechstsien  jier?" 

„Sechstsien  jier?"  sei  ik,  „dat  schil  hwet  skele!  Yn  de 
oare  moanne  yet  tsien  moanne,  dcn  wird  ik  al  sauntsien  folút." 

„AI  sauntsien  ? !"  sei  se.  „Och,  hwet  forrint  dy  tiid !  Ik 
wit  yet  skoan  dat  ik  fen  dy  hv  jimmes  op  'e  kraembisite  wêst 
ha.    Giest  yet  ek  nei  skoalle?' 

„Wier  't  net  om  koegels  to  wirden?  Ik  rekte  my  sa  lang 
üt  as  ik  woechsen  wier  en  sei  brimstich :  „Né,  ik  ha  wol  oars 
hwet  to  dwaen  as  nei  skoalle  gean.  Ik  bin  deis  mei  op  'e  winkel." 

„Ei?*'  sei  se,  „Mast  jimme  heit  al  handlange?'' 

„Handlange  ?"  sei  ik  wer, — ik  kin  't  net  helpe,  ik  waerd  nidich. 
:,Ik  hab  it  tasjuch  op  'e  feinten." 

„Just!''  sei  se,  „sahwet  hounebaes.  Nou  dy  moatte  er  ek 
al  wêze." 

„Ja,"  liet  ik  dêr  op  folgje,  wyls  't  ik  myn  piip  útkloppe,  dy 
't  al  leech  wier,  „forline  wike  hab  ik  mefrou  Lampeswart  hjar 
hûs  opferwe  en  yn  'e  nije  wike  moat  mynhear  Kearsesnuter  sines 
der  fen  ha." 

„Dêr  ha  wy  't  al !"  sei  se.  „Ik  sei  fen  'e  moarn  tsjin  An, 
do  't  wy  nei  tsjerke  gyngen,  „hwet  is  mefrou  hjar  drompel  glêd." 
Den   hest  dou  dat  sa  opflikt?    Nou  hy  glom  as  in  tsjerkstove." 

Wier  dat  nou  gjin  pleagjen?  Ik  hâlde  my  stil,  mar  ik  sei 
neat.  —  Antsje  hie  hjar  de  hele  tiid  stil  hâlden,  mar  do  sei  se 
frjeonlik  tsjin  my:  „Jan,  ik  kin  dy  net  op  tabak  traktearje,  dat 
hâlde  wy  der  net  op  nei." 

„0!"  sei  ik,  „dat  is  neat,  Antsje,  ik  hab  genôch  yn  myn 
doaze." 

„Nou,"  sei  Teatske,  „wy  ha  wol  in  oanstekkers-komfoarke ; 
helje  dat  efkes,  Antsje." 

Antsje  gyng  nei  efteren,  mar  do  't  se  werom  kaem  hie  sé, 
yn  pleats  fen  't  oanstekkers-komfoarke,  de  feger  en  't  blykje  yn 
'e  hannen  en  bigoun  by  de  keamersdoar  weideflieroantoteijen, 
krekt  as  woe  se  hwet  to  dwaen  hawwe. 

„Hwet  scit  nou  ?"  rôp  Teatske. 

„Ik  moat  de  flier  ris  oanfeije/'  sei  Antsje,  „it  leit  er  hjir  sa  hinne." 

^Biste  sljucht?"  sei  hjar  mem.  „Hwa  faget  nei  njuggenen 
de  flier  oan  en  dat  op  Sneintojounne." 

Nou,  ik  lake  yn  my  sels,  mar  ik  sei  neat.  Antsje  foer  foart 
en  do  't  se  oan  'e  hird  ta  wier  sei  se :  „Wostefkesopskikke,Jan?" 

„As  't  jo  bljeaft,"  sei  ik.  Mar  do  witst  se  my  ek  wer  in 
dúst  mei  de  earmtakke  to  jaen,  dy  't  ik  wol  bigriep  en  ik  tochte : 
It  spil  stiet  goed ;  ik  woe  datste  wer  ris  nei  efleren  gyngste. 

„Hie  Jan  hjir  yet  boadskip  sa  let?"  sei  Teatske  wer. 

Ik  tochte,  kom,  it  hege  wird  moat  er  mar  út.  Ja,"  sei  'k, 
„ik  wol  Antsje  wol  ris  sprekke." 

„My?"  sei  Antsje.    „Wost  dan  marmei  nei  efteren  komme?" 

„Ik  mei  't  wol  lije,"  sei  'k.  Mar  Klaes,  do  moaste  Teatske 
ris  gûlen  heard  ha. 

„Hwette?"  sei  se  en  skoerde  de  mûle  wiid  iepen.  „Dou 
komst  hjir  dochs  net  to  frijen?" 

„Dou  bist  in  raer  âld  toatebel,"  tocht  ik,  mar  ik  sei  neat, 
mar  'k  folge  Antsje  yn  't  tsjuster  efternei. 

„Antsje,"sei  'k,  „hwer  bringst  my?  Ik  kin  hjir  gjin  siltepitsjên." 

„Wacht!"  sei  se,  ,ik  scil  dy  de  hân  jaen." 

Dat  die  se.  Mar  do  't  ik  dy  hân  yn  mines  fielde,  wier  't 
oft  er  my  in  ammerfol  kâld  wetter  by  de  nekke  yn  smiten  waerd, 
en  't  kaem  er  wrychtsjes  ek  nei  oan,  hwent  wy  stiene  dêr  op  't 
efterút,  krekt  onder  de  goate  fen  't  hûs,  dy  't  yet  dripte,  troch 
dat  it  efkes  lyn  in  snjit  reind  hie. 

„Antsje,"  sei  ik  do,  „ho  stiet  it,  kin  'k  hjir  joun  by  dy  bljuwe?" 

„WeI,"  sei  se,  „dat  scil  wol  net  oars  kinne.  Mar  ik  woc 
wol  datste  't  my  witte  litten  hieste." 

„WeI,"  sei  ik,  „my  tochte,  hjoed  út  de  tsjerke  wei  jowch 
ik  dy  oars  al  sahwet  de  gnau." 

„Ja,"  sei  se,  „ik  seach  wol  datste  skean  nei  my  oer  seachste, 
mar  hwa  scoe  dat  er  út  opmeitsje?" 

„Mar  jim  mem,"  sei  'k,  „scoe  dy  't  wol  lije  wolle?" 

„Us  mem  ?  Hwet  jowe  wy  om  ús  mem  ?  Die  giet  gau  op  bêd." 

„Kom,"  sei  'k  wer  —  ik  wit  noait  ho  'k  sa  dryst  wier,  mar 
men  moat  mar  net  bang  wêze  by  de  frouljue  —  „Kom"  sei  'k, 
„wy  lizze  mar  ris  efkes  oan." 

Ik  laei  hjar  myn  hân  om  'e  hals  en  hja  treau  my  hjar  Ijeaf 
mûltsje  ta.  Mar  o,  Klaes,  Klaes !  Hearink !  dou  mast  ek  ris  nei 
in  faem.  Nou,  dat  wier  goed;  wy  habbe  dêr  hwet  omarbeide 
en  op  't  lêst  sei  se :  i,Kom,  wy  moatte  wol  wer  yn  'e  hûs." 

Dat  diene  wy,  mar  do  't  wy  wer  ynkamen  seî  ik :  „Hwer 
is  jim  mem  ?" 

„A1  op  bêd,  heite !"  rôp  Teatske.  „Dou  komst  my  hjir  sa 
raer  oer  't  mat,  dat  ik  er  forsteld  fen  stean.  Fij  fij  I  dat  ik  sa 
dom  wêze  koe.  Nou  kin  'k  witte,  dat  ik  âlder  wird ;  ik  miende 
datst  yet  to  boartsjen  roanste  en  dou  gietst  al  to  frijen.  Ik  scil 
jimme  de  keamer  mar  romje." 

„Wol  to  rêsten!"  sei  ik. 

,,Tankje  l"  sei  se ;  ,,folle  plezier !  mar  't  net  al  to  bot  meitse. 

,,Né/'  sei  Antsje,  „wy  scille  ús  stil  del  jaen.    Nacht  mem! 
En  dêrmei  die  se  de  bêdsdoarren  oan. 

Do  rêdde  Antsje  de  tafel  hwet  op,  hja  die  in  koaltsje  yn  'e 
stove  en  gyng  sitten.  En  ik  nêst  hjar.  Do  hie  'k  se  gau  byde 
lurven  —  en  dat  frijde  soms  in  kertier  oan  ien.  Antsje  krige  in 
wite  flesse  mei  bramboazebrandewyn  en  dêr  pikten  wy  aerdich 
fen.  Oni  toalf  ûre  hinne  rekke  de  lampe  út  en  do  bin  'k  tsjin 
hjar  oan  yn  'e  sliep  rekke,  mar  ik  bin  earst  om  healwei  trijen 
by  hjar  wei  gien,  nei  't  wy  earst  hwet  kofje  en  in  stikje  iten 
hawn  hiene.  Dus  ek  in  goed  libben.  By  de  foardoar  jowch  ik 
hjar  yet  in  ôfsetter ;  en  do  ha  wy  steld :  mei  trije  wike  wer. 

Nou  bin  'k  er  troch.  Ik  doar  nou  rounom  wol  hinne,  nei 
Sjouk,  nei  Syts,  nei  Griet.  It  kin  my  neat  skele,  ik  wol  alle 
Sneintojounen  nei  in  oaren  en  mei  trije  wike  wer  nei  Antsje. 
Hearink,  hearink  Klaes!  hwet  hab  ik  in  wille  hawn.  Hja  kin 
wrachtich  myn  wiif  yet  wol  ris  wirde. 

1851. 


KOART  QÛD. 

„Man  en  wiif  is  ien/'  sei  lêsten  Gealeboer. 
„Stjer  ik  dus,"  sei  syn  wiif,  „den  bliûwt  er  neat  mear  oer." 

Frijste  in  famke  moai  en  deftich;  feintsje,  feintsje!  sjuchwolta! 
Tink  er  om:  dy  wite  hynsers  moatte  in  bulte  struijen  ha. 

Haetsje7al  hwet  leech  is  en  gemien, 
Oprjuchte  deugd  bliûwt  altiid  grien. 

Troch  Ijeafde  en  deugd. 
Wirdt  de  griisheid  sels  in  jeugd. 

Dy  troch  de  deugd  gjin  oansjên  het, 
Troch  't  jild  kreit  hy  'tyn  wierheid  net. 

Twa  dagen  Hear. 

In   froalike   reis   nei   Drtnt. 

YNLIEDINO. 

It  wier  op  in  joun  yn  'e  neisimmer  fen  1851,do'tmynfrieoa 
Hindrik  Bosgra  (f)  en  ik  op  it  skoallepaed  to  Birgum  hinne  en 
wer  kuijercn  en  in  drok  praetsje  hiene  oer  hwa  wit  hofolle 
saken,  for  de  lêzer  allike  min  fen  bilang  as  for  ús,  wier  it  net 
<lat  dit  praetsje  oanlieding  jown  hie  ta  lis  reis  nei  Drint.  >Ve 
hiene  't  oer  forfleine  jierren,  oer  ús  bernetiid,  oer  frjeonen  en 
frjeondinnen,  dy  't  dat  paed  sa  faek  mei  ús  lans  trobbelen  en 
„MoI,  mol,  hwer  is  de  mol?"  of  „Swarte  leider''  mei  ús  boarte 
hiene  en  nou  al  lang  üs  foargien  wieren  yn  't  grêf.  Dêrtroch 
kamen  wy  ek  to  tinken  om  dy  sibben,  dy  't  yet  wol  libje,  mar 
fen  hwa  't  wy  dôch  al  jierren  en  licht  wol  for  jimmer  skaet 
binne,  omdat  se,  fier  fen  ús  oer  séën  en  lânnen,  in  nij  faderlan  yn 
in  oar  diel  fen  'e  wrâld  socht  ha.  Bosgra  tochte,  it  scoe  wol  aerdich 
wêze  as  men  onforwachte  dy  frjeonen  yn  dat  greate  Amerikaris 
opsochte.  En  ik  stimde  him  mei,  omdat  in  reis  twisken  de  Ingelske 
en  Frânske  kusten  troch,  oer  de  Atlantiske  Osejaen  hinne,  nei 
it  lân  fen  Washington  en  Franklin,  mei  syn  keaphânnel  en  folks- 
tier,  my  danige  ryk  yn  moaije  gesichten  talike.  Sa  rekken  wy 
mear  bysonder  oer  reisgjen  oan  't  wird  en  lyk  as  't  mear  giet, 
as  't  praetsje  in  stik  hinne  nei  't  ein  giet,  it  fleach  fen  't  iene 
op  't  oare.  Ik  kaem  tominsteii,  sonder  to  witten  ho,  op  Haafner, 
dy  greate  swalker,  hwaens  reizen  yet  lang  de  oandacht  fen  de 
lêzcnde  wrâld  bezich  halde  scille;  dy  folle  en  bûtengewoane 
aventúren,  dy  libbene  styl,  dat  skildereftige  ôfprintsjen  fen  de 
natuer,  meitse  hjar,  tinkt  my,  dat  wol  wirdich.  Alteasl  ik  hie 
destiids  for  ik  wit  net  ho  mannichste  kear,  syn  dichterlike  biskrju- 
win  fen  Ceilon  lêzen,  dy  *t  ek  to  finen  isyn  in  „Bloemlezingvan 
Nederduitsche  prozaschrijvers,  door  N.  0.  van  Kampen." 

len  stik  derút  kin  ik  fen  myn  bernetiid  ôf  fen  bûten,  en  om 
myn  frjeon,  dy  't  er  onbikend  mei  wier,  in  blyk  fen  de  man  syn 
sierlike  styl  en  in  bewys  fen  't  moaije  fen  *t  reisgjen  to  jaen, 
bigoun  ik:  ^Oij  zijt  schoon  Taprobane  !  Boven  andere  eilanden, 
die  den  occaan  omgorden,  zijt  gij  schoon  1  Wijd  beroemd  zijt 
gij  in  de  jaren  der  vervlogen  eeuwen.  Zooals  ik  u  zag,  o  liefelijk 
eiland !  vergeet  ik  u  nooit.  Uw  aandenken  is  mij  als  een  zachte 
regen  op  het  dorstig  aardrijk,  als  de  verkwikkende  dauw  des 
morgenstonds,  die  op  bebloemde  velden  nederdaalt.  Zijt  van 
mij  gegroet  uit  verre  gewesten,  machtige  burg  der  zee !" 

t    Jong  stoarn. 

„En  as  jy  den  fierder  lêze  fen  dy  wylde  dieren,  frjemde  beam- 
men  en  sierlike  fûgels,  silcerwier !"  liet  ik  net  sonder  geesdrift  der 
op  folgje,  „hwent  rotsen  en  bergen  en  dalen,  bosken,  sels  dat 
yslike  kanael,  dêr  't  op  *t  lêst  dy  Portugees  yn  omkomt,  ha  *k 
foar  myn  forbielding.  „Sikerwier,  frjeon !  den  scoe  men  yen 
bikleije  op  sa'n  lyts  hoekje  fen  disse  ierde  dit  eintsje  libben  slite 
to  moatten,  en  ik  siz  wol  ris:  Hwet  wird  scoe  yen  moaijeryn'e 
earen  klinke  as:  reisgje!  reisgje?" 

^Thús  bljuwe !"  sei  myn  frjeon.  j,Och,  as  jy  safolle  swabje 
moasten  as  ik,  den  scoene  jy  dat  wird  wol  Ijeaver  hearre  meije.'' 

Dat  antwird,  ho  ienfâldich  ek,  kaem  my  op  dat  egenblik  hast 
onbigryplik  foar.  Dôch  ik  learde  der  út,  dat  reisgjen,  ek  al  syn 
sûre  side  habbende,  faek  lang  net  oan  myn  hegc  forwachting 
foldwaen  scoe.  Lykwol,  nei  safolle  forgeesse  moeite  om  immen 
fen  't  skoane  derfen  to  oertsjûgjen,  tocht  my,  scoene  mear 
biwizen  dêrfor  ek  mar  oaije  yn  't  fjûr  wêze.  Ik  swige  dus,  bleau 
stii  stean,  sloech  de  earmen  oer  inoar  en  seach  nei  de  keninginne 
fen  de  nacht,  dy  *t  ús  paed  moai  biljochte. 

Bosgra  glimke  en  boude  my  nei :  „It  docht  my  nij,"  sei  er 
„dat  de  minsken  hjar  der  yet  net  op  talizze  om  in  reis  nei  de 
moanne  to  dwaen.  As  men  dêr  ienkear  goed  fpet  oan  wâl  krige 
en  de  loftskippen  fleagen  visa  versa,  dat  scoe  mear  ynfloed  op  'e 
hânnel  en  it  bidrjuw  fen  de  ierdbewenners  ha  kinne  as  dy  héle 
londenske  tentoanstelling." 

„'t  Koe  wêze''  sei  'k,  „mar  it  liket  oan  't  hjocd  de  dei  ta — 
dat  dy  ondernimming  for  minsken  to  great  en  to  heech  is.  Dichters 
litte  dêr  wol  hjar  helden  spylje,  ek  de  Noarger  Rún  is  der  Gena- 
turaliseerd,  mar  ik  hab  mar  ienkear  fen  in  dichter  iêzen,  dy  't 
der  sels  hinne  woe,  dôch  fen  him  is  nimmer  tynge  talânne  komd, 
dus  it  liket  net  mei  to  fallen.  Mar  ho  sit  it,  scille  wy  togearre 
hast  ek  in  reiske  ha?' 

„Ljeafst  net  nei  de  moanne  en  ek  net  nei  Ceilon ;  mar  as 
der  hwet  komt  en  ik  hjir  of  dêr  hinne  moat,  dêr  't  jy  graech 
mei  hinne  wolle,  den  scil  ik  jo  warskouwe.    Goenacht!" 

Sa  spriek  myn  frjeon  en  gong  hinne. 

„Goenacht!"  sei  ik  ek  en  gong  nei  hûs,  suchtsjende  oer  it 
djippe  proza  hweryn  de  wrâld  forsonken  leit. 

Ik  droomde  dy  nachts  fen  gjin  reisgers  noch  dichters  en  tocht 
yn  de  rin  der  dagen  allike  min  oer  ús  praetsje  as  de  Goutumer 
tsjerketoer  fen  *t  simmer,  do  't  it  swierwaer  der  yn  sloech,  om  de 
Birgumer  brânspuit,  dy  't  yet  altyd  as  de  stien  der  wizen  to 
siikjen  is,  —  do  't  mei  in  dei  mannich  Bosgra  it  myweryn'tsin 
brochte.  Gysten  en  haestich  kaem  er  op  in  joun  by  my  yn  rinnen. 
„Ho  sit  it,"  rôp  er  fen  fierren,  „ha  jy  ek  boadskip  nei  de  moanne  ?  .  . 
ik  woesizze:  nei  Ceilon?.    .    .    .  och  ik  mien :  nei  deSmilde  ?*' 

Ik   bin    *t   wol  fen  myn  frjeon  wend  dat  er  him  ris  forsint, 

dêrotn  andere  ik  droech  wei :  „Dat  skeelt  sa  folle !  Boadskip  en 
boadskip  is  twa.    la  en  né,  sa  't  men  't  neame  wol." 

„lk  heaf  it  al, '  sei  Bosgra,  „jou  boadskip  is  dus  mar  in  heal 
boadskip  —  en  mines  eigentlyk  ek.  Nou  knôtsje  wy  se  beide 
oan  elkoar;  twa  heale  is  in  helen,  en  den  dogge  wy  dat  iene 
boadskip  togearre  yn  Comp.  Dêrnei  geane  wy  Drint  fierderyn; 
jy  habbe  er  dôch  altyd  sin  oan  om  ris  in  bedefeart  nei  de  Hunne* 
bedden  to  dwaen." 

^AkkoarteT'  rôp  ik  út;  ,,honear  scille  wy  foart?" 

^Tige  bytiid." 

i^Honear  tige  bytiid?" 

^Moarnier." 

^Moarnier?"    Myn   ginst!   ho  scil  ik  sa  gau  klear  wirde?" 

„Dat  moatte  jy  wite,  mar  wy  moatte  moarnier  bytiid  foart." 

Ik  tocht  efkes  nei  en  seach  er  Ijocht  yn.  In  pear  koffers, 
hwet  hoeddedoazen,  reistekken,  stofjassen,  reismantels,  parre- 
plujen,  gongelstokken,  dútske  pipen  en  hwet  mear  ta  't  reis-ark 
biheart,  wieren  wy  net  nedich.  Krekt  as  yn  de  tiid  van  Freark 
de  Greate  het  men  nou  ek  yette  ta  reisgjen  trije  saken  fen 
dwaen.  It  earste  is  jild,  it  twade  is  jild  en  it  trêdde  is  jild. 
En  omdat  dit  op  in  lyts  hoekje  sitte  kin,  sa  wier  it  birie  flink 
út.  Mei  hwet  sigaren  en  in  doaske  lúsjefers  wier  de  reisbagaezje 
yn  oarder  en  wachtten  wy  sliepende  de  moarn  6f  om  den  yntiids 
fen  hûs  to  gean. 

I.    Hwet  wy  al  seijen,  tochten  en  seagen 
fen  Birgum  ôf  oan  Duerswâld  ta. 

As  ik  nou  de  gave  bisiet  fen  Thomson,  dy  biromde  sjonger 
fen  de  fjouwer  jiertiden,  den  scoe  'k  er  rjucht  nocht  oan  ha  om 
dit  earste  haedstik  to  bigjinnen  mei  in  biskrjuwingfendemoarn. 
It  docht  sa'n  effect  (forjow  my  dit  wird!)  as  men  sa  rymrykhjir 
en  dêr  twisken  it  proza  en  ferske  het.  Dat  binne  blauwe  blom- 
kes  midden  de  rogge-ieren,  to  sizzen  as  't  proza  sa  nuttich  is 
as  de  „halmen,  die  van  zwaarte  schudden,"  —  dat  er  faek  wol 
oan  ha  scil. 

Nou  lykwol  ontbrekke  my  de  forheven  geastkreften  en  son- 
der  omwegen  siz  ik,  dat  wy  foar  't  de  sinne  de  sliep  út  hie  al 
yn  'e  wapens  wieren,  wol  to  forstean,  net  yn  sokke  wapens 
lyk^as  de  ridders  en  skobbejakken  (*)  yn  aleartiden  droegen, 
mar  yn  wapens  tsjin  de  natuer.  De  moarnen  binne  yn  'e  hjerst 
trochgeans  sa,  dat  men  op  in  rydtuuch  Ijeaver  in  buffelske  jas 
oan  het  as  in  siden  en  earder  tinkt  om  it  bont  fen  Sibearjen  as 


(*)  Dy  namme  is  ontstien  fen  Jalclierts,  mei  izeren  skobben,  dy  *X  de  sljuclite  soldaten 
yn  'e  middenieuwen  droegen.  Ridders  roanen  mear  alheel  yn  't  izer.  DÔcli  binne  se  alle- 
gearre  al  deo. 


31 

om  de  sinneskerm  fen  de  keizer  fen  Marokko.  Dôch  koartom ; 
wy  wieren  klear.  Foar  'twy  op  'e  karre  stoepen  frege  Bosgra 
my  gekjeijende-wize :  ^Hwet  tinkt  jo,  scille  wy  ús  soargen  en 
lêsten  ek  mei  nimme  op  'e  reis?" 

„Dat  hoopje  'k  net,"  sei  'k,  ,,ik  wol  mines  tominsten  graech 
thús  bljuwe  litte.'' 

„Nou/'  liet  B.  der  op  folgje,  „den  liz  ik  mines  dêr  mar  yn  'e 
strieën  hoed,  den  kin  'k  se,  as  ik  thús  kom,  foart  wer  fine,  al- 
howol  se  dêr,  om  myn  part  ek  wol  bljuwe  kinne,  hwent  ik  ha 
se'.Ijeaver  boppe  de  holle  as  der  yn." 

Hjir  woe  k  it  swird  fen  Damokles  by  to  pas  bringe,  mar  mei 
't  ynstappen  yn  'e  karre  kaem  er  net  fen.  Nei  'twy  ústorjuchte 
set  hiene  waerd  de  swipe  oer  'e  swarte  lein  en  moedich,  as  hie 
't  goedlik  dier  wol  sin  oan  in  úttochtsje,  gyng  it  foart. 

„Sje  sa!  dêr  sitte  wy  nou  ris  rjucht  noflik,  sei  'k;  „as  der 
ús  nou  gjin  ongelok  oerkomt  kinne  wy,  tinkt  my,  twa  dagen 
H  e  a  r  e  n   wêze." 

Troch  in  dei,  lêzers,  bihearre  B.  en  ik  ek  al,  op  'tlibbens- 
fartuuch,  ta  't  great  tal  twiskendeks  passagiers. 

^Hearen   wêze,"  sei  B.,  ,ja  dat  kin  gean  as  't  ús  net  oan  yn- 
bielding  ontbrekt,  mar  hearen  to  hjitten,  dat  giet  sa  maklik  net." 

„Hwettey  frege  ik  mei  forwondering,  „tinke  jy  dat  se  ús 
net  oeral  hear  neame  scille  ?*' 

„Né !"  wier  't  antwird,  „tominsten  yn  Fryslân  net.  Yn  HoIIân, 
yn  't  fiodderige  Hollân,  dêr  bin  jy  mei  in  wite  jas,  in  portemonei, 
in  sintese  sigaar  en  in  spaensk  reidtsje,  oeral  hear,  hwer  't 
jy  mar  in  stûr  fortarre  kinne.  Mar  hjir  yn  't  stive  Fryslan  sjucht 
men  op  splint,  man !  of  op  in  wite  halsdoek,  hwent  as  men  dy 
sjocht,  tinkt  men  in  domeny  of  oar  achtber  man  foar  to  habben. 
Mar  tsjin  minsken  fen  ús  soarte  seit  min  fen  Jimme''  Datkinne 
jy  licht  út  it  folgjende  staeltsje  opmeitse.  Ik  ried  lêsten  mei 
boer  N.  nei  't  Hearrenfean,  Jy  wite  ho  'n  knap  man  hy  is.  Wy 
swaéije  by'  in  herberge  op  en  litte  útspanne.  N.  gyng  dalik  it 
doarp  yn  en  ik  joech  it  hynser  hwet  foer.  Dêi;  kaem  de  kastlein, 
dy  't  ús  wol  opriden  sjoen  hie,  de  gong  lâns  en  rôp  oan  'e 
stâlfeint:  „Wie  zijn  die  reizigers?"  —  „Ik  geloof  het  zijn  boeren,'* 
wier  'tandert.  —  „Ah  zoo!  ik  dacht  dat  et  menschen  waren,"  sei 
de  hospes  en  gyng  brimstich  wer  yn  'e  jachtweide. 

„0  myn  ginst !"  sei  ik,  „dat  skeelde  to  folle.  Mar  dat  wier 
op  't  Hearrenfean,  in  fikse  pleats,  dêr  't  de  kastleinen  ek  Ijeafst 
ha  dat  er  fiks  tard  wirdt.  Dôch  boppedien,  in  hopen  Fryske 
plattelânbiwenners  leare  nin  skermjen  of  dounsjen,  dêrfendinne 
ontbrekt  hjarren  dy  swierige  Frânske  hâlding,  dat  air  wytje,  dat 
deftige  a/r,  dat  sels  oan  in  forguldene  taeiman  oansjên  jout. 
Stimmich  en  oprjucht  giet  de  Fries  syn  wegen  en  sunder  folle 
mantsjes   to   meitsen   komt  er  foar  't  Ijocht  sa   't  er  is  en  hy 

sprekt  de  tael  dy  't  er  op  memme  skette  leard  het,  ek  faek  dêr 
hwer  't  men  forachtlik  oer  dy  sprake  de  skouders  ophellet.  De 
titel  fen  hear,  dêr  jout  er  just  net  folle  om  as  hy  mar  goed 
bihânle  wirdt.  Sadwaende  is  men  mei  't  mynhearjen  ek  net 
gau  klear.  Mar  wol  men  't  oars  ha,  wel  nou,  dan  praet  men 
net  allinne  Hollânsky  mar  in  tael  mei  in  alderheislikst  bulte 
frjemde  wirden  der  midden  en  —  „met  een  goede  imaginatie, 
zonder  veel  luxe^  wordt  U  effectief  perfect  Seigneur.*' 

„Ha  ha !"  lake  myn  frjeon.  „Pas  jy  den  mar  op  dat  jy  't 
foar  inoar  hâlde.  Ik  scil  mei  dy  frjemde  wirden  myn  holle  net 
brekke,  bin  'k  den  hear  of  gjin  hear,  ik  hab  er  frede  mei." 

Ik  joech  him  gjin  ongelyk,  en  sa  kamen  wy  mei  in  froalik  sin 
troch  Birgum,  dat  lodderige  doarp  mei  syn  bosken  en  wetters,  mei 
syn  krústsjerke  en  Poppestien,  dêr  *t  ienkear  yn  romfoller  tiden  hwa 
wit  hwet  gewichtige  histoarjes  barden,  dy  't  yn  de  rin  der  ieuwen 
forflein,  troch  de  neiteam  allike  min  achte  wirde,  as  in  folgjende 
uzes  yn  eare  hâlde  scil.  En  dôch  rêst  it  each  graech  mei  earnst  op 
de  oerbljuwsels  fen  't  forline,  in  geheime  oanlûkingskreft  ropt 
üs  nei  dy  pleatsen,  dêr  't  ienkier  om  macht  of  eare  of  ütwrake 
sa  mannich  dappere  de  dead  foun,  —  of  suchtsjende  wezen  yn 
rouwe  krieten,  freedsnmme  folken  de  Alfaderoanbeaënof  froalikc 
oerwinders  in  freugdellet  songen.  Dôch— wie  der  oars  gjin  nocht 
yn  Birgum,  allinne  om  de  boufallen  fen  kleaster  en  stinzen  scoene 
der  net  folle  Ijue  wenje  wolle.  Né,  omjown  fen  fruchtbere  fjilden, 
frisse  stromen  en  skadich  beammegûd,  jout  de  natuer  de  tsjins- 
wirdige  biwenders  fen  ús  doarp  stoffe  genôch  om  mei  in  tankber 
herte  for  *t  moaije  en  goede,  it  swiete  fen  't  libben  to  smeitscn. 
En  boppe  dat :  „Ieder  tijd  heeft  zijn  bedrijf' — en  it  bidrjuw  fen  ús 
tiid  is  jild-Ijeavjen.  In  hânfol  ryksdaelders  glinsterje  allike  folle 
yn  de  eagcn  fen  't  soun  forstân  as  in  krânse  fen  laurierblêdden 
om  de  sliepen  fen  in  dappere  yn  de  tiden  fen  rom  en  gloarje. 
En  by  my  kaem  de  habsuchte  boppe.  Ik  seach,  troch  dat  it  sa  ier 
op  'e  dei  wier,  rjuchts  en  lofts  doarren  en  finsters  sletten.  Deii 
liket  alles  deadsîc  en  útstoarn.  Dêrom  tocht  ik :  Wier  dat  sa  ris, 
en  wier  ik  den  besitter  fen  't  hele  doarp ! 

Nah  was  het  myn,  was  alles  mijn, 

Hwat  zou  ik  gauw  'en  Rotschild  zijn ! 

Dôch,  tocht  ik  fierder,  hâldt  ek  de  greatste  skat  de  rykste 
Rotschild  net  yn  't  libben.  Hwet  seit  it  den  ek  al,  as  wy  yn  de 
dagen  fen  ús  oanwêzen  fine  wyn  út  kristallen  romers  drinke  en 
ús  lichem  op  side  en  satyn  útrekke  en  in  flite  fen  tsjinstfolk 
foar  ús  nei  de  ierde  bûgen  sjugge.  As  it  ein  komt  is  hygelok- 
kichst,  dy  't,  al  is  't  ek  fen  in  hirde  bultsek  ôf,  sizze  kin : 
„Ik  forlit,  tankber  for  Gods  woldieden,  it  lân  der  frjemdlingskip; 
oer  it  grêf  fyn  ik  myn  eigentlyk  faderlân.''  Sa  tinkende  wirdt 
men   tofreden   mei  yens  lot.  En  sawier!  smieten  de  minsken  it 

tinkbield  om  dead  en  grêf  minder  fier,  men  scoe  tofredener  libje, 
gelokkiger  wêze,  om  't  wanginst  en  bigearlikens  scoe  nimmer 
stoffe  ta  kleijen  jaen. 

Troch  de  foarstreek  fen  Birgum  kamen  wy  op  'e  Legeweî, 
dêr  't  folgens  it  wiersizzen  fen  in  frome  heidebiwender,  de  iene 
helte  yet  ienkear  fen  forsinke  moat,  om  de  groulike  sonden,  dy 
't  dêr  skûlje.    O  wé  myn  doarp  I 

Fierder  op  krigen  wy  Birgerdaem.  De  swiermoedige  pylders 
fen  de  herberge,  dy  't  foarhinne  sa  drok  bisocht  waerd,  dy  lykje 
wol  to  suchtsjen  oer  it  bytsje  Ijeafhabberij,  dat  er  nou  langer 
for  de  edele  marbiwenners  liket  to  bistean.  En  mei  it  each  op 
foarîge  jicrren  meije  de  trijeobearzen  op  't  úthingboerd  wol  sizze 
hwet  wy  lêze  Kleiliet  5  fs.  16,  foarste  diel.  Dat  de  tiîd  hjirjen- 
kear  wer  de  foarige  tier  bringe  mei  en  it  neigeslacht  werbears- 
iters  opleverje,  dat  winsket  wis  mei  my  dat  greate  tal  minsken, 
dat  nou  yn  de  lange  winterjounen  yn  dy  herberge  sa  folle  nocht 
en  wille  fynt. 

Oer  de  nije  draeibrêge,  foar  de  romme  herberge  „Vaart-  en 
Landzicht,'  troch  de  moaije  Bjertsjemoai-singel,  krigen  wy  gau 
it  romaneske  Samar.  —  Js  Samar  romanesk?'  seit  men  licht. 
„Hwet  is  den  net  romanesk?"  —  Garyp,  lêzers,  Garyp,  oars  în 
sister  fen  Samar,  is  sa  prosaysk  as  de  modder.  Laei  dêr  efter 
nin  Sigers-wâld,  it  oerbljuwsel  fen  't  kleaster  fen  de  trije  wite 
sisters,  en  yet  in  eintsje  fierder  oer  *t  wetter  it  trochloftich  Ear- 

newâld,  den,  leau  ik,  scoe  Garyp Mar  lit  my  nettofolle 

sizze;  myn  omke  het  dêr  skoallemaster  wêzen  en  út  syn  brieven, 
dy  't  îk  de  fryske  lêzers  licht  wol  ris  meidele  scil,  sjuch  ik,  dat 
men  dêr  ek  wol  tofreden  libje  kin.  Mar  't  is  genôch,  yn  Samar 
sit  it  sa  „en  ik  en  weet  niet  hoe',  sahwet  poëtysk ;  meîinstrjît- 
wei  en  în  domeny  fen  't  Grinzer  Ijocht  scoe  dat  doarpke  mei  'e 
tiid  in  twade  Hirdegaryp  wirde  kînne. 

Nou  krigen  wy  de  Lânsbûrren,  in  fruchtbere  boerestreek, 
dêr  't  de  minsken  just  net  nei  de  lêste  moade  binne,  mar  dat 
de  strjitweî,  dêr  't  destyds  (1851)  sprake  fen  wîer,  der  yet  net 
laeî,  koene  wy  skoan  fiele.  As  in  boatsje,  by  't  simnier  op  'e 
weagen  fen  de  mar,  gyng  it  riden  holderdebolder  op  en  del  troch 
de  modder. 

Dôch  alle  dîngen  nimme  in  ein,  ek  de  minne  wegen,  al 
dûrje  se  sîms  langernôch.  Ho  neîjer  oan  'e  Samarreheide  ho 
better  ît  waerd  en  dêr  op  hiene  wy  în  sljucht  fjîld  en  in  frij 
útsjuch.  Onderwilen  kleau  de  sinne  al  heger  en  heger  en  lake 
blîer.^oer  de  romte.  Sjongende  Ijurken  iHeagen  om  ús  hinne  as 
woene  se  sizze,  dat  it  moai  waer  wier.  It  like  wol  dat  wy  beide 
dêr,  de  oandacht  op  hiene,  wy  seijen  sahwet  neat,  —  tadat  B  it 
stilswijen  ôfbriek  mei  de  frage:  „Witte  jy  net  in  teltsje?  Witte 
jy  n^t  hwet  nijs?' 

„Och/'  sei  ik,  „hwet  scil  ik  folle  sizze?  De  moarn  is  earn- 
stich.  Jouns,  as  nei  in  wirkbere  dei  it  bloed  hwet  toch  inoar 
skodde  is  en  nije  praetsjes  de  geast  mei  nije  tinkbielden  forrike 
habbe,  den  is  de  tonge  rapper.  Dêr  fen  dinne  dat  men  jimmer 
heart  fen  jounpraten,  noait  fen  moarnpraten.  En  dôch  bringtde 
moarn  safolle  moais  en  hearliks  mei.  Yn  it  ontweitsen  sels  — 
't  mei  noait  fen  dichters  birymle  wêze,  —  yn  it  ontweitsen,  mei 
al  syn  gapjen  en  útrekken,  sit  a!  dalik  in  skat  fen  wiere  minsk- 
kindige  lessen.  De  brave,  matige  en  flitige,  mei  God  troch  't 
iibben  geande  minske,  is  by  it  towekker  wirden  bisiele  mei  tank 
tsjin  Him,  dy  't  ek  yn  't  tsjuster  de  wacht  hälde.  Fris  en  soun 
stiet  er  op  en  fettet  mei  nije  moed  en  binoeging  it  wirk  oan. 
Mar  hiel  oars  stiet  it  mei  de  ydle  wrâldling,  dy  *t  yn  breadronkene 
freugde  noait  ta  him  sels  komt  en  de  stimme  fen  't  gewisse  mei 
spyljen  en  drinken  siikket  to  fordôvjen.    Hy  dwaelt  fen  't  spoar, 

forfalt  fen  't  iene  kwea  ta  't  oare,  dôch  fielt  it  sels  net  as 

moarns.  As  er  mei  de  aeklike  nachtgesichten  foar  de  geast  to 
wekker  wirdt,  den,  ja  den  lit  de  stimme  dêr  binnen  him  dúdlik 
hearre,  en  wanhope  wennet  er  yn  't  herte  fen  de  minske,  de 
opperste  fen  de  skepsels  dy  't  faek  djipper  sonken  is  as  in 
redeloas  dier.  Mei  er  den  al  wer  op  'e  nij  yn  forriedüke  nocht 
syn  wille  siikje,  ienkear  komt  de  lêste  moarn,  en  sikerwierl  it 
lêste  ontweitsen  scil  yslik  wêze". 

Ja,"  sei  myn  frjeon,  «sa  moasten  wy  dit  al  lâns  ride  elk 
mei  in  faem  yn  'e  sjeas." 

Yn  it  tinkbield,  dat  B.  onder  myn  praet  mei  syn  gedachten 
in  oare  wei  op  wêst  hie,  scoe  'k  dêroer  in  útfal  dwaen,  mar  ik 
waerd  gau  yn  't  wird  fallen. 

j,Hâld  op  mar  1"  foege  myn  frjeon  my  ta,  „ik  hab  alles  hwet 
jy  seijen  wol  forstien  en  opfette,  mar  nou  kinne  jy  witte  ho'n 
bytsje  ynwirking  in  dichterlike  biskrjuwing  op  in  proza-minske 
het.  En  dêr  ta  boppe,  hwerom  ek  just  de  swarte  side  fen  in 
minske  ôf  to  skilderjen?  Ik  wol  net  sizze,  dat  elk  docht  sa  't 
heart,  mar  my  tinkt  wy  allegearre,  de  bêste  der  net  bûten,  scUIe 
de  planke  wol  ris  mis  wêze.  En  dêr  tsjinoer:  in  minske  scil 
noait  sa  djip  sinke  of  der  scil  altyd  wol  hwet  hingjen  bljuwe 
dat  goed  is.  Ho  mear  as  men  nou  op  it  goede  sjucht  en  dêr 
hinne  wiist  as  it  bigearlikste  om  for  tiid  en  iwichheid  gelokkich 
to  wirden,  ho  mear  wy  ús  op  forbettering  fen  hert  en  wandel 
talizze  scille.  En  IJeafde  is  de  greate  wet.  Troch  Ijeafde  wirket 
men  mear  út  as  mei  twang.  En  in  blier  gesicht  fynt  better  de 
wei  nei  't  hert  as  in  stoefe  troanje.  Mar  jy  binne  sahwet  sa 
swiermoedich  as  in  Ingelskman,  sa  skildereftich  as  Eugene  Sue 
en   sa  orthodox  as  Albert  Bakker  en  Dirk  ter  Woerd  (f)    Alles 


(i)    Twa  yn  dy  tiid  alKemlen  bilcende  meilcesjongers  mei  greate  slcüderetilcken,  dér 
moarthistoarjes  op  foareteld  waerden.  W.  D. 

moat   reabont,   bloed,   bloed,   bloed   en   onder   in  soarte  fen  in 
skabot  of  in  galge  br  .   .   . 

B.  lake.  Ik  swige  en  seach  swart.  Swijende  rieden  wy 
Nygeasterhoek  foarby ;  sa  neamt  men  de  nederige  herberge  mei 
in  stoepe  en  in  linebeam  er  foar  —  flak  oer  de  allinne  steande 
Nijgeaster  tsjerke,  lyk  as  men  wol  gau  ris  oantreft,  dat  in  harbarge 
foart  by  in  tsjerke  stiet.  It  skynt  dat  dit  sahwet  by  inoarfoeget 
en  as  men  der  hwet  op  neitinkt,  dan  sjucht  men  dat  ertwisken 
in  tsjerke  en  in  harbarge  folle  oerienkomste  bisliet. 

Hjlr  is  *t  in  geastlike  tael  dy  't  men  heart, 
Dér  is  't  in  Keastrike  drank  dy  't  men  drinkt. 


Hiir  wlrdt  men  wilsd  op  gefolfen  len  't  kwca, 

.Hegenhell 

ioomny  fen  't  fjûr  dat  net  út  giet, 

Dér  iîhe  je  swevel  om  't  oan  't  bamen  to  krqen. 


D£r  komme  je  yn  'e  gelegenhelt  om  it  to  fielen, 
Hjlr  sprekt  'e  do 


fijir  ]ouc  men  winKen,  learingen,  warskouwmgen, 
D£r  makket  me  Jlmmer  op  nii  dy'wer  nedich. 
Hjlr  siikket  me  deugdlessen  de  Ijue  yn  to  printsien, 
D£r  om  se  troch  reek  en  damp  wer  to  foran*jwen. 
Hjlr  heart  men  folle  praten  fen  dead  en  gr£f'-rêst, 
D£r  libbet  me  om  dy  beldc  mci  ^auwens  to  finen. 

En  sa  foartgeande  scoe  men  dat  yet  al  mear  bifestigje  kinne, 
mar  lit  ûs  mar  fierder  ride,  hwent  oan  de  tsjerke  fen  Nijegea 
fynt  me  neat  gjin  sonders,  of  it  moast  dy  blauwe  stien  boppe 
de  doar  wêze.  Dy  stiet  fol  lêzen  en  dôch  is  't  net  op  rym. 
Hwet  plicht  it  oars  op  sokke  stiennen  rymje  to  wollen ;  sjuch 
hjir  yet  sa'n  rymke  út  de  âlde  doaze : 

•Hermano  Gcrbo  heeft  roi  hler  gelecht, 
Toen  dezc  kerk  Is  gebouwt  naer  recht. 
Treet  binnen  —  loolt  ende  aanblt  samen. 
Dat  sech  ik  hier  —  opdat  mln  broers  hier  in  't 

(rondc  mochten  seggen  Amen.* 

Dat  wier  yet  al  kibich,  net?  Mei  dy  broerren  miende  dy 
stien  de  blauwe  sarken  op  'e  grêven. 

Nou  fierder.  Yn  de  Pein  founen  wy  fruchtbere  bou  en 
greide,  heech  beamgewaechs,  gnappe  huzen  en  moaije  ûleboerden; 
alles  het  dêr  in  frjeonlik  en  wolfarrend  oansjên.  Ik  tocht  om 
de  wirden  fen  de  dichter: 

.Moai  sonder  wergea  binne  de  Wâlden : 
Smûkskadich  bcammcgrien  oeral  yn  't  roun, 
Blierlaitsjend  boulân,  tierige  greiden, 
Sjongende  fûgels,  sânnich  de  groun  "  ensf. 

Neijer  oan  Drachten  hiene  wy  nocht  oan  de  fikse  wegen  en 
paden.  Ek  oan  it  deftige  hûs  fen  de  boargemaster,  dat  in  pronk 
fen  dy  streek  lîtmakket.  By  't  sjên  fen  de  kreaze  tsjerke  fende 
ôfskiedenen  frege  B.  my  hwet  my  fen  de  ôfskiederij  tochte. 

Ik  sei :  „It  is  mei  de  tsjerke  lyk  as  mei  sokke  skilderijen,  dy 
't  fen  streekjes  pompier  by  inoar  plakt  wirde.  Dy  ^t  er  fen  de 
iene  side  yn  sjucht  seit :  „'t  is  in  camera  obscura ;  mar  dy  't  fen 
de  oare  yn  sjugge  sizze :  „Net  wier !  it  is  in  observatorium  I  En 
dy  der  flak  foar  steane  sizze  rounút :  „It  is  in  prismus.  De  nijs- 
gjirrichsten  nou  biskôgje  it  skilderij  fen  elke  side,  glimkje  ris 
om   de   kinst,   dôch   hâlde   hjar  oan  de  midden  en  sizze  yette : 

„It  is  en  bljuwt  in  prismus.  Dôch  oaren,  dy  't  net  fierder  geane 
as  dêr  't  se  de  print  earst  seagen,  dy  hâlde  fol  dat  it  is  hwet 
se  seijen  en  litte  hjarren  net  fen  'e  streek  blieze.  Sjuch  dêrl 
dêr  ha  wy  Drachten/ 

„Ja/'   sei   B.,   »nou  scil  't  ris  blykje  of  't  wy  ek  hearen  wêze 
scille." 

Ik  tochte  fen  wol,  mar  myn  frjeon  twivele,  —  en  ek  mei  rjucht, 
nei  't  ik  al  gau  fornaem. 

„Goeden  morgen !'   rôp  de  hospes,  do  't  er  in  hynsder-en-sjeas 
foar  syn  glêzen  stil  hâlde. 

„Goeden  morgen !"  rôpen  wy  werom,  hwent  it  fryske  »Goe 
moarn  !*'  heart  me  net  mear  yn  ús  greate  doarpen  en  stêdden. 

„Noch  goed?"  frege  de  kastlein  fierder. 

Ik  tochte,  dat  is  my  sibbernôch,  mar  wy  anderen:  „Ja,  hogiet 
it  mei  jo  ?" 

Dat  wier  fen  sels :  „Ek  goed  !*' 

Wyls  't  it  hynsdcr  brea  en  gêrs  iet  gongen  wy  yn  'e  jachtweide. 
Ik  bin  in  frjeon  fen  kranten  en  sa  scille  de  measten  fen  myn 
lêzers  wol  wêze.  Sonder  kranten  scoe  men  ommers  allike  min 
wite  fen  't  frânske  keizerryk  as  fen  de  heilsumme  HoUeways- 
pillen ;  koartom,  men  scoene  den  hast  tinke  kinne  dat  it  libben 
gjin  libben  mear  wier.  Ik  gong  dalik  op  in  stoel  sitten  nêst 
in  tafeltsje,  dêr  't  in  hele  boel  nijspompieren  op  laeijen,  iksoc^t 
it  lêste  Handelsblêd  út  en  bigoun  sunich  to  krantsjen.  Folle 
wille  hie  'k  er  lykwol  net  fen,  hwent  pas  wier  'k  yn  't  midden 
fen  de  Staten-Generaal  of  der  kaem  in  permantich  keareltsje  yn, 
dy  't  men  't  wol  ôfsjên  koe  dat  er  sin  oan  in  praetsje  hie.  It 
wier  de  kastlein  fen  F.,  do  krekt  in  nacht  to  Drachten  mei  in 
keapman  dy  't  er  nei  de  Gordyk  bringe  moast.  Troch  dat  myn 
frjeon  wol  ris  in  nacht  to  sines  wêst  hie,  wier  it  mei  in  praetsje 
al  gau  sahwat  âlde  kinde  en  dit  joech  him  fêst  de  frijmoedigens 
om  my,  wyls  't  ik  mei  de  krante  yn  'e  hân,  fen  sels  midden  yn 
'e  staetsaken  siet,  to  freegjen :  „Ho  giet  it,  ha  se  't  by  jimmes 
ek  al  wakker  drok  mei  de  kiezerij?  (j) 

„Ja,"  wier  myn  andert.    „By  jimmes  ek  al?" 
„Dy   deale,  ja!  dat  scoe  'k  tinke.    Jonge,  hja  kinne  elkoar 
sa  yn   't  farwetter  sitte.    Ik   siz  wol  ris  tsjin  myn  wiif:  it  hjit 
kiezerij,  mar  it  koe  wol  tsierderij  hjitte." 

„Hea!  dêr  hear  ik  to  uzes  net  fen ;  wy  habbe  dêr  in  foriening, 
„Oarder  en  Rjucht,'*  en  dêr  fen  útgeande  scille  der  troch  de 
kiezers  wol  trettsien  geskikte  leden  oanwiisd  wirde,  en  dat  scil 
wol  goed  wêze,  hwent  mannich-ien  scoe  gjin  ien  bitinke  kinne." 
„Soa,  habbe  se  by  jimmes  ek  al  sa'n  spil?  By  uzes  is  ek 
sa'n  gedoente,  dêr  hjit  it,  leau  'k:  „Foarút  mar!"  For  my,  as 
kastlein,  hab  ik  er  nou  just  net  tsjin,  mar  oars  siz  ik:  Gekheit! 

(t)    Wy  rcisKcn  ya  1851,  cn  men  wit  ho  bifoardcrlyk  dat  Jier  f or  dc  folkS'Souverelnitelt  wicr ^ 


aiiegearre  gekheit!  Hja  wolle  bisunigje,  sa  't  hjit,  mar  nöu  scil 
't  by  de  lytse  bytsjes  socht  wirde,  en  se  moasten  de  greaten 
better  neigean,  de  ministers  en  solclce  bazen  yn  den  Haech.  O! 
as  ik  it  heft  yn  'e  hannen  hie:  of  't  ik  se  ek  neiride  scoel  Dêr 
habbe  jy  nou  twa  kommizën  to  Aldegea  lizzen;  hwet  dogge  dy 
dêr?  Hja  kostje  it  lân  folle  mear  as  de  Ijue  dêrsanne  bislûkje 
kinne.  Ik  siz:  dat  binne  gjin  dingen." 

;pja,  mar  as  men  nou  yn  ieneii  al  de  kommizen  sa  mar  ôf- 
tanke,  den  scoe  't  der  ek  net  moai  foarstean.  Dy  minsken  binne 
ienkear  yn  dat  fak,  hja  habbe  faek  gjin  hantwirk  leard,  mar 
moatte  dôch  ite." 

,,Dat  tanket  jo  de  donderl  Ik  wenje  to  F.  op  in  hierdspil, 
harbarge  en  bakkerij;  mar  as  ik  nou  Maeije  de  hier  net  skikke 
kin,  scil  it  lâns-regear  my  den  bystean,  ja  of  né?" 

Dy  frage  brocht  my,  fensels,  yn  it  near;  hwet  wier  dêr  wol 
op  to  anderjen?  Ik  loek  de  skouders  op  en  sei  sa,  om  dôch 
hwet  to  sizzen:  „Ne,  dat  is  sa.  Mar  och,  as  jy  dy  bui  hingjen 
sjugge,  doch  den  yet  in  goatsje  wetter  mear  yn  'e  jenever." 

Mar  o  wé!  Ho  goed  wy  allegearre  fen  natuer  in  bytsje 
oansichtkindich  binne,  sa  tûk  as  Lavater  yn  syn  tiid,  dy  't  alles 
nei  de  regel  wist  ôf  to  mietten,  binne  wy  troch  in  bank  net. 
Mar  dêrta  scil  it  de  measten  ek  wol  oan  de  deugd  ontbrekke,  dy  't 
dy  man  eigen  wier  en  for  dy  stúdsje  saonmisber.  Mar  genôch 
dat  biheart  ek  ta  de  bysondere  gelaetkinde  en  wy  kinne  ús  bihelpe 
mei  de  algemiene.  Alteast  wy  seagen  op  'e  foarholle  fen  dy 
kastlein  in  swarte  wolke,  hweronder  in  pear  eagen  mei  fjûrige 
strielen;  mar  ear  't  it  onwaer  útbarste  smiet  myn  frjeon  it  jild 
op  'e  tafel  en  gongen  wy  flink  nei  bûten  om,  nei  de  hospes  it 
bêste  winske  en  de  feint  in  foarntsje  jown  to  habben,  op  'e 
sjeas  to  kliuwen  en  foart  to  riden. 

„Dat  is  oars  as  „mynhear  wêzen,"  sei  B.;  as  men  sa  praet 
scil  't  wol  gean.'' 

„Ja,"  sei  'k.  „Mar  sjuch  dêr  de  staetkindige  bigjinsels  fen 
folle  minsken.  Men  klaget,  men  lekket,  men  winsket  it  sa  en  sa ! 
—  en  't  scoe  yn  oarder  wêze  as  men  't  sels  mar  rûmer  krige. 
Disse  man  praet  wol  oer  de  ministers,  dôch  as  kastlein  en  baklcer 
binne  de  kommizen  him  mear  yn  'e  wei.  It  is  gelokkich  dat, 
boppe  minskelike  gritsen  en  lumen,  in  Alwize  it  haedbistjûr  yn 
'e  hannen  het,  —  dy  't  wy,  mei  't  each  op  folle  oare  riken 
yn  'e  wrâld,  tankje  moatte,  dat  wy  hjir  sa  rêstich  en  fredich  libje 
meije.  AI  seit  men :  „De  stimme  des  folks  is  de  stimme  Gods," 
wy  sjugge  to  faek  dat  de  folksstimme  is  nei  dat  folks-lieders, 
ek  al  troch  eigen  bilang  dreaun,  it  de  minsken  ynprinte  ha. 
Ongelokkich  it  lân  dêr  't  it  onforstânnige  folk  for  master  opspilet. 
Mar,  oni  fen  't  iene  yn  't  oare  to  fallen :  hwet  is  dat  Drachtert, 
as  jy  der  troch  ride,  in  lang  doarp,  net? 

B.    Ja,  en  in  breed  doarp  as  jy  der  dwerstroch  ride. 

ik.  It  is  ek  sa;  it  is  lang  en  breed,  dat  Drachten  is  in 
foarname  pleats. 

B.  {De  pong  út  'e  bûse  heljende  om  de  tol  for  de  draeibrêge 
to  siikjen).  Dat  scil  sa  wol  wêze,  mar  alles  hwet  lang  en  breed 
is,  is  net  foarnaem.  Hwent  sjugg  jy,  disse  jildpong  is  ek  lang 
en  breed,  mar  om  't  er  net  folle  yn  sit,  kin  men  ek  net  zizze 
dat  er  botte  foarnaem  is. 

Ik.  Né,  dat  is  sa.  Mar  in  lege  jildpong  scil  net  thús  hearre 
yn  't  wapen  fen  in  bloeijend  doarp,  lyk  as  Drachten  is,  alhowol 
hjir,  nêst  oerfloed  en  weelde,  ek  wol  earmoed  wenje  scil. 

B.    Hjir  bistiet  oars  ek  in  matichheids-genoatskip,  net? 

Ik.  Ja,  mar  dat  bringt  ek,  al  ho  goed  it  doel  fen  sa'n  genoat- 
skip  wêze  mei,  just  gjin  romte  by,  om  't  in  hopen  minsken  net 
matich  wirde  foar  't  de  need  hjarren  der  ta  twingt.  It  is  oars 
al  wonder  dat,  by  safolle  rampen  en  onheilen  as  't  drankmisbrûk 
nei  him  sleept,  de  minsken  net  ophälde  faek  alle  lok  en  wolfeart 
dêr  oan  op  to  otferjen.  It  is  to  winskjen  dat  de  leden  fen  disse 
foriening,  troch  in  goed  foarbield  to  jaen,  goede  neifolgers  fine  meije. 

B.  Nou,  as  se  hjir  it  nuttige  sa  goed  neifolgje  as  't  moadrige, 
den  scil  't  wol  gean.  Sjuch  ris !  hwet  moaije  winkels.  Men  scoe 
hast  tinke  kinne  dat  men  yn  Amsterdam  wieren. 

Ik.    Of  to  Londen;  den  koe  dy  feart  de  Teems  wêze. 

B.  Ja,  mar  den  ontbrekt  de  Tunnel,  dy  *t  se  hjir  oars,  mei 
sa  'n  ein  feart  zonder  draei  er  oer,  ek  wol  nédich  wieren. 

Ik.  Hwa  wit  hwet  er  ienkaer  yet  ris  makke  wirdt?  Hjir  is 
al  safolle  kaem,  dêr  't  de  foarâlden  net  fen  droomden  Sa  fine 
|y  hjir  nei  de  geast  des  tiids,  bûten  it  Matichheids-genoatskip, 
in  great  Nut,  in  fikse  bybleteek,  in  staet-  en  lânhûshâldkindich 
selskip,  in  sparbank,  in  bigrafenis-  en  siikkefons,  in  gnapsang- 
selskip,  in  liberale  partij,  in  .  .  .  . 

B.  Licht  mear  forienigingen,  dêr  't  men,  troch  yen  der  by  to 
foegjen,  meiwirkje  kin  ta  lok  en  segen  fen  't  minsdom.  It  is  al 
frjemd  ho  fier  as  disse  algemicne  minskeljeafde  soms  socht  wirdt 
to  bifoarderjen.  Langlêsten  hearde  ik  yn  Qrinslân  praet  fen  in 
genoatskip  ta  forbettering  fen  sâitsekken.  Men  gong  fen  dit  bi- 
gjinsel  út:  Sâltsekken  waerden  biskôge  as  fen  hjidde  makke; 
hjidde  komt  fen  flaechs ;  flaechs  is  in  foartbringsel  fen  'e  lânbou 
en  lânbou  is  in  boarne  fen  bistean.  Ho  fleurfger  bistean,  ho 
mear  tier  en  weelde;  ho  mear  weelde,  ho  mear  keaphânnel. 
Koartom,  ho  better  sâltsekken,  ho  mear  flaechs  en  ho  mear  flaechs 
ho  mear  lân  men  nedich  ha  scoe.  En  sa  roan  it  fen  sels  op 
lân-ontginning  út.  Om  it  gewichtige  fen  dy  saek  hiene  forskate 
leden,  mei  't  skrjûwen  fen  forhânlingen  en  sa,  hjar  eigen  saken 
yn  'e  war  fleane  litten.  Mar  men  seit,  it  wier  great  italgemiene 
bilang  boppe  't  eigenbilang  te  stellen. 

tk.  Sûkken  jowgen  tominsten  in  learsum  foarbield.  De  folle 
ôflieding  wirket  yn  greate  doarpen  en  lytse  stêdden,  troch  dat 
de  iene  om  de  oare  meidwaen  wol,  faek  neidelich  for  de  boar- 
german  en  foaral  as  sa*n  immen,  om  hwet  lof  of  byfal  to  biheljen, 
him  der  tige  mei  yn  jowt.  Mar  boppe  dat  bistiet  er  yette  slimmer 
kwael,  en  dat  is  it  pronkjen  en  tsjin  inoar  útheljen.  Sa  wirde 
der  soms  moaije  klean  op  riate  dragen.  Dôch  hjir  yn  is  Drachten 
net  allinne  fen  de  foarfaderlike  libbens-menear  ôfwykt ;  né,  bynei 
ús  hele  lân  troch  is  dat  sahwet  allyk.  Lit  ús  hoopje,  dat  er  in 
ienfâldiger  sin  onder  't  folk  komme  mei  en  dat  yn  dit  doarp,  in 
pronk  fen  't  fryske  lân,  jimmer  de  wolfeart  mei  de  tigens  fen 
't  folk  lyk  op  giet 

Op  't  Urterpster  fallaet,  it  earste  hwet  wy  oan  'e  oare  kant 
Drachten  krigen,  foel  ús  oandacht  op  it  formaerde  skip,  dat  to 
wetter  is  hwet  in  hirddraver  is  op  't  lân.  As  in  teiken  fen 
gloarje  floddere  de  flagge  fen  'e  mêst,  alhowol  it  —  nou  't  er 
nin  prizen  of  eare  to  biheljen  wieren  —  fol  sied  laden  waerd. 
B.  tochte  it  wier  dêryn  better  as  in  hopen  minsken,  dy  't  om 
hwet  rom  en  eare  just  in  pear  ûren  op  in  dei  wirksum  binne 
en  al  de  oare  tiid  forslampampje,  sonder  to  tinken  om  de  spreuk : 
i^Al  wie  zijn  tijd  onnut  verslijt,  verkort  zijn  leven." 

„Ja/'  sei  ik,  „en  witte  jy  hweryn  mear  dit  skip  better  is  as 
in  hopen  minsken?  It  swiget  fen  syn  dieden,  wyls  't  mannich 
lytse  geast,  dy  't  mient  hjir  of  dêr  yn  út  to  mintsjen,  oan  elk 
dy  't  mar  stân  gripe  wol,  it  wonder  taropt,  tinkende  krekt  as 
Don  Quisot  mei  syn  dichterlike  forbielding:  ,,Puf  nou,  poeëtjes, 
ik  bin  de  baas  van  de  gansche  remie." 

Do  't  wy  dêr  kamen,  dêr  't  de  sânnige  wei  oprint  nei  de 
Weibûrren,  sei  ik:  „Hwet  is  't  hjir  moai,  net?  Hwet  skadige 
beammen  en  fruchtber  lân.  De  natuer  spraet  oeral  segen  en  gelok 
yn  't  rounte ;  ho  scil  it  minskelik  libben  hjir  yn  rêst ..." 

„0 !  0 !  hwet  slacht  er  my  dêr,"  hearde  'k  ien  efter  'e  karre 
kiermjen.  It  wier  in  skoallejonge,  dy  't  efter  de  sjeas  oanbon- 
gele  wier  en  fen  myn  frjeon  in  fikse  lawibes  krige  hie.  Mar 
dat  makke  ús  saek  net  better,  hwent  do  wier  't  of  't  de  bern  út 
de  groun  opkamen,  en  dat  gülde  mar:  „Der  is  ien  efter  oan; 
Der  is  ien  efter  oan !" 

„Jy  wieren  oan  rêst  ta,"  sei  B. 

„AI  genôch !"  wier  myn  antwird.  „Ik  fornim,  dat  mannich 
hûs  hjir  ek  syn  krús  wol  habbe  scil." 

Lykwol  in  ein  de  skoalie  foarby  bifoel  ús  de  Weibûrren 
danich,.  al  ho  stil  it  dêr  ek  wenje  scii ;  mar  do  't  wy  yet  in  ein 
fierder  nei  Duerswâld  opswaeiden  en  neat  as  heide  seagen,  do 
forlangen  wy  nei  de  ein  dêrfen.  De  earste  de  bêste  harbarge 
fen  dat  doarpe  wier  úshonk.  Mei  in  frjeonlik  „Goemoarn"  fen 
de   kastieinske   stoepen  wy  ôf  de  karre  en  lieten  wy  't  hynsder 

brea  en   lîs  sels hwet  kâld  wetter  bringe.    Ho'n  kreftich 

biwys,  dat  in  minske  mear  geastich  en  minder  dierlik  is  as  in  dier. 

Mei  't  wy  dêr  sa  omtrapen  seach  ik  troch  de  foardoar  hinnne, 
dat  de  Ijue  ek  in  winkel  hiene  fen  kofjebeane,  klontsjes,  katoen, 
pot-yeske,  —  alles  laei  sahwet  yn  't  gelid.  Ik  sei :  Jy  habbe 
gâns  in  winkel,  frou;  it  liket  hast  in  Turkske  Bazar." 

„Ja,  it  leit  er  tsjinwirdich  raer  hinne ;  wy  habbe  yet  al  frij 
hwet  oanrin   en  den  heistert  men  de  boel  wol  ris  troch  inoar." 

„Mar/'  frege  ik,  ,,dy  frjemde  krusen  en  krollen  fen  kryt,  dêr 
op  dat  blanke  sket,  hwet  binne  dat?  It  lykje  woI.Egyptische 
hieroglifen. 

,,Och  hearink  né!"  andere  it  sloof  mei  in  laeitsend  wêzen, 
»dat  binne  nin  dieven,  dat  binne  arbeiders-ljuwe,  dy  *t  it  gûd 
hjir  op  'e  wike  helje.  Dy  kras  ik  dêr  den  mar  oan  't  sket,  den 
wite  se  foart  hwet  it  bitsjut." 

NoUy  tocht  ik,  as  folle  keapljue  dymoade  ris  opsetten,  den 
scoe  't  pompier  wol  goekeap  wirde,  mar  't  húshimmeljen  koe 
wol  ris  út  de  moade  reitse,  hwent  follen,  by  't  hwa  't  forkeapjen 
hast  praktijk  en  't  foldwaen  theorie  is,  scoene  noait  ris  alles 
skjin  ôfwiskje  kinne  om  wer  fen  foaren  ôf  oan  to  bigjinnen. 

Bûten  it  roggemounltsje  fynt  men  yn  Duerswâld  net  folle 
forhevens ;  alles  is  dêr  nederich  en  lyts,  behalven  it  fjûr  fen  'e 
smid,  dat  do  tominsten  heislike  gleaun  barnde.  Mar  dy  smidlerij 
ha  wy  net  bisjoen  omdat  er  oars  sa*n  bulte  smidterijen  binne; 
staetkinde  en  dichtkinde,  godstjinst  en  liberalismus,  alles  hetsyn 
smeijerij.  Ek  dit  earste  haedstik  ha  wy,  tinkt  my,  al  frjemd  oan 
inoar  smeid. 

Mar  't  is  sa  gien  en  t  It  sa  roao, 
Us  beiden.  yet  op  fryske  groun. 
Foldocbt  ait  BtaeltBje Jimme  nou, 
Den  geit  et  $o  noar  Drenthe  tou. 
Forfeelde  ilc  mooRÜk  hwet:  hadil 
Forjow  it  my  1  forjow  it  my  I 

(Wirdt  foartset). 


KOART  QÛD. 


Der  is  hast  net  in  pôt  sa  bryk, 
Of  ek  in  deksel  is  der  lyk. 

't  Swird  slynt  safoUe  minsken  net 
As  foar  en  nei  't  jeneverfet. 

Do  't  Adam  spitte  en  Eva  spoun, 
Hwer  waerd  it  adeldom  do  foun? 

DE   FISKER. 


In  eareme  fisker  op  sé 
Wier  for  de  neihûsreis  wer  ré, 
Syn  skipke  dat  hied  er  sa  fol 
Fen  skarkes  en  skylfisk  en  skol. 
De  loft  wier  oars  effen  en  blau, 
Mar  waerd  sa  mar  diiznich  en  grau. 
't  Waerd  tsjuster,  *t  waerd  nacht  op  *e  sé, 
En  dat  die  de  fisker  sa  wea. 

Syn  wyfke  stoe  jinsen  op  't  strân, 
Hjar  berntsjes  sa  Ijeaf  by  de  hân, 
Hja  minde  hjar  húsman  sa  trou. 
„Och/'  sei  se,  „jim  heit  is  hjir  gau, 
By  ús  is  er  bûten  gefaer. 
Myn  berntsjes,  hwet  wirdt  it  in  waer! 
O,  sjuch  dêr  de  loft  ris,  hwet  swart, 
Hwet  wirdt  it  my  eangstich  om  't  hert.'* 

De  fisker,  dy  't  lân  al  by  't  Ijocht 
Fen  't  weiwirdend  deiljocht  yet  sjucht, 
Nimt  alles  en  aHes  to  baet. 
Mar  't  wetter,  dat  him  er  fen  skaet, 
Dat  wetter  stout  brûzjend  omheech, 
En  't  skipke,  earst  boppe,  sinkt  leech, 
't  Riist  yet  ris  om  hegens  en  sa 
Ploft  't  ek  nei  de  lichte  wer  ta. 

It  skoddet  en  trillet  en  skoert, 

De  weagen  dy  rôlje  er  mei  foart, 

De  fisker,  for  dc  hûsreis  al  ré, 

Dy  driuwde  wer  ôf  yn  'e  sé, 

Syn  kreften  dy  skeaten  to  koart 

Hy  wjirme  yet  al  in  foech  hoart. 

„0 !"  suchte  er,  „myn  wiif  en  myn  bern ! 

Nou  bin  ik  for  jimme  forlern." 

De  freeslike  deads-ingel  winkt, 
It  skip  rekket  lek  en  it  sinkt. 
De  fisker  for  de  hûsreis  al  ré, 
Dy  foun  der  syn  ein  yn  'e  sé ; 
Hy  bea  yet  for  't  wiif  en  de  bern : 
O  Alfader,  wol  hjar  foarsjên !" 
Dêrmei  sonk  it  skip  nei  de  groun: 
Syn  ein  het  de  fisker  dêr  foun. 

Syn  lyk  dreau  oan  lân  en,  al  stiif 
Waerd  't  thúsbrocht  by  't  hooploaze  wiif  — 
Hjar  rouwe  hie  miette  noch  ein. 
.  „Gods  goedens  is  ús  nou  onttein, 
Myn  berntsies,  jim  heit  is  hwer  thús, 
Syn  lyk  is   t!  o,  swier  is  myn  krús. 
Hwa  helpt  ús  ?  Hwa  sêftet  myn  pleach?" 
Sa  kriet  se  mei  triennen  yn  't  each. 

Mar  de  fisker,  for  de  hûsreis  al  ré, 
Dy  foun  dêr  syn  thûs  yn  'e  sé, 
En  Hy,  dy  't  gjin  skepsel  forjit, 
Nen  gebet  fen  in  widdou  forstiet, 
Joech  widdou  en  berntsjes  wer  moed 
En  holp  se  út  hjar  lijen  en  noed. 
Hwer  't  it  paed  fen  hjar  libben  ek  laei, 
Wier  de  segen  fen  boppen  hjar  mei. 

Sa  foun  se,  nei  mannich  droef  jier, 
Hjar  wille  werom  en  hjar  tier. 
Hjar  bern  waerden  greater  en  bern 
Fen  hjar  bern  kaem  se  fleurich  to  sjên. 
Dôch  einliks  teach  hja  elc  hjir  wei 
En  reisge  hjar  man  efternei. 
Hjar  wier  for  de  hûsreis  do  ré 
As  eartyds  hjar  man  op  'e  se. 

1850. 


De  Sinneblom. 


O,  sinneblom !  dou  draeist  dy  om 
Nei  *t  sintsje  dat  mei  skine, 

Ho  roun  en  fol,  dou  witst  it  wol, 
Dêr  mast  dyn  groeikreft  fine. 

Sjuch  ik  op  dy,  den  skamje  'k  my, 
Ik  kin  den  fen  dy  leare, 

Ik  slach  myn  each  to  min  omheech 
Ik  wol  't  nei  de  ierde  keare. 


Hjir  wrot  ik  om,  myn  sinneblôm ! 

As  koe  'k  hjir  alles  wachtsje, 
En  kin  forbliid  hast  al  myn  tiid 

Nei  slytbre  freugde  trachtsje. 

Mar  as*kdysjuch,denwoIiktroch 
Dyn  dwaen  my  leare  litte. 

Omheech  is  fêst  for  ús  it  bêst, 
Hwet  skatten  we  oars  bisitte. 


O  sinneblom  I  myn  túntsjes  rom, 
Draei  frij  dy  nei  de  sinne, 

Ik  wol  forwis  hwet  heger  is 
Ek  mear  as  de  ierde  minne. 


1850. 

In  freeslike  nacht. 


„Kinn'  jy  skoan  wacht  hâlde,  Tsjutsje?'' 

„Ja,  Beitske,  ik  stan  alle  moarnen  om  fjouwer  ûre  op.^' 

„Och,  scoen'  jy  my  den  moarnier  omfiif  ûreekroppekinne^ 
Ik  moat  nei  Ljouwert  en  woe  Ijeafst  net  al  to  let  fen  hûs." 

„Hea,  jawol,  Beitske!" 

„Nou,  den  moatte  jy  mar  goed  op  't  finster  bonzje,  hwent  ik 
bin  hwet  hirdhearrich.  Mar  as  ik  antwird  jown  ha  bin  'k  er 
mei  in  rep  6f." 

„Goed,  Beitske  f 

Dêrmei  gyng  Tsjutsje  nei  Lammert  Skaefspoen  syn  wiif  to 
kofjedrinken.  Lammert  wier  dy  joune  foart  en  Tsjut  en  syn  wiif 
wieren  wakkere  great.  It  wier  âlve  ûrc  likernôch,  do  't  Tsjut 
dêr  wer  wei  kaem,  en  do  't  se  by  Beitske  finster  wier,  waerd 
dêr  mar  ongenadich  op  timmere:  ^Beitske,  Beitske!  binn*  jy 
wekker  ?" 

„Ja!'*  waerd  er  roppen. 

„Nou,  it  is  sahwct  âlve  ûre,  mar  ik  wier  hjir  en  ik  tochte, 
nou  scoe  'k  jo  foart  mar  klopje;  ik  koe  my  moarnier  ris  for- 
sliepe.    Klopjen  is  klopjen,  is  't  n't  wier?    öoe  reis!" 

„Tankje!*'  rôp  Beitske,  dy  't  neat  fen  alles  forstien  hie  en 
net  oars  tochte  as  it  wier  tiid  om  hjar  ré  to  meitsen.  It  wierin 
donkere  foarjiers-nacht.  Beitske  stiek  de  lampe  op,  hiiige  it  kofje- 
wetter  oer,  seach  ris  yn  't  waei  en  tochte  sa :  „Hea,  hwet  blinke 
de  stjerrep  fen  'e  moarn  lang ;  scoe  de  kening  to  Ljouwert  wêze?" 
Hja  hie  de  kofje  mei  in  stikjen  iten  gau  ré ;  it  bêd  waerd  hwet 
torjuchte  smiten,  de  mûtse  forset,  do  moast  se  der  gau  hwet 
yn  slaen  en  den  foart.  Wyls  't  se  dat  die  bigoun  se,  fêst  wol 
for  de  tsiende  kear,  hjar  bûsjild  nei  to  sjên.  Hja  roan  deis  mei 
lint,  koarde,  jern  en  bân  en  ^sakremint'*  (sei  Beitske,  se  miende 
agremint)  en  den  roalle  se  fen  alies  oan  hwet  net  boppe  hjar  meuch 
roan,  sa  lyk  as  bienders,  hânskrobbers,  reap  en  sa  mear.  Ek 
woi  fen  mannich  sleauwe  hûshâldster,  bûten  witten  fen  de  man, 
of  fen  mannich  pronkerich  fanke,  bûten  witten  fen  de  âlden,  — 
for  'n  strookje,  kantsje  of  lintsje,  —  earte  beane,  ja,  soms  wol 
spek  en  bûter.  Deis  wier  se  al  folle  op  'e  sjou  en  Sneins  reisge 
se  hein  en  fier  nei  oare  tsjerken.  AI  de  oare  tiid  brocht  se 
troch  yn  in  lyts  gat  fen  in  keammerke,  dêr  't  se  wyks  dôch  in  grouwe 
twadûbeltsjes  hier  fen  jaen  moast.  Freeds  gyng  se  al  folie  nei 
stêd,  sadwaende  hie  Beitske  altyd  nij  gûd  en  ferske  tynge,  en 
hjar  negoasje  woan  by  dagen  oan.* 

Hja  seach  hjar  jild  yet  ris  oer,  mar  koe  foarôf  sa  krekt  net 
birekkenje  hofolle  't  se  dêr  of  dêr  for  nédich  wêze  scoe.  ^As 
ik  er  bin  wit  ik  it  bêst,"  sei  se.     „Ik  woe  dat  it  mar  bigoun  to 

daegjen."  Hja  smiet  de  finsters  iepen;  in  bosk  roune  matten, 
dy  't  se  dy  wyks  wer  ynroalle  hie,  hînge  se  oer  't  skouder,  boun 
in  reabont  doek,  mei  de  tippen  yn  'e  nekke,  om  'e  holie,  blaesde 
de  lampe  út  en  gyng  er  op  ôf.  It  koe,  tocht  hjar  net  misse  of 
it  waerd  gau  Ijochter,  en  den  wier  't  better  in  ûre  to  ier  as  to  let. 
Mei  dat  se  oer  it  tsjerkepaed  gyng  heard  se  de  klok  twa 
slaen  en  do  sei  se  yn  hjar  sels:  „Nou  het  ien  fen  beiden  him 
den  forsind,  en  howoi  men  op  jimme  beide  net  al  to  goed  ôfkin, 
ik  leau  Tsjut  dôch  better  as  dy.  Dou  bist  my  hwet  al  to  folle 
de  planke  mis.''  Sa  kaem  Beitske  mei  hjar  matten  al  gau  it 
doarp  to'n  ein  en  tocht  net  oars  as  it  âcoe  do  wol  hast  dei  wirde. 

2. 

Mar  even  bûten  'tdoarp  hie  alear  in  great  slotstien.  Man- 
nich  aediik  bem  wier  dêr,  ta  ségen  of  straffe  for  syn  lân,  great 
brocht,  en  mannich  aediik  âlde  wier  dêr,  ta  gelok  of  ongeiok  fen 
syn  foik,  kâld  wirden.  Eik  leaude,  der  wieren  yn  'tfoarige  wol 
onhimmele  moarderijen  bidreaun.  En  dat  dêr  in  bulte  jiid  yn  'e 
groun  bidobbe  siet :  o  I  dêr  wier  gjin  twivel  oan ;  hwent  al  ho 
lange  jierren  dat  slot  al  ôfbritsen  wêst  hie,  de  iene  seach  er 
nachts  dit  en  de  oarre  dat. 

Dêr  hiene  jim  onder  oaren  baes  Flim,  de  skearder,  dy  sei : 
„Ja,  men  kin  wol  sizze,  dit  hab  ik  er  sjoen  of  dat  hab  ik  er 
sjoen ;  hwet  ik  er  sjoen  hab  scoe  'k  nearne  better  by  forgelykje 
kinne  as  by  Simson  mei  de  poartedoarren  fen  de  stêd  Gasa  op 
'e  rêch." 

„0p  't  skouder,  woir  jy  fêst  sizze,"  sei  Gabe  Tûk  den,  in 
jongfeint,  dy  't  yet  al  mannich  boek  trochsnuffele  hie. 

„Ja,"  andere  baes  dêr  den  wer  op,  „soks  hab  ik  ek  lang  miend, 
mar  ik  hab  it  fen  in  roomske  pryster  ris  oars  forklearjen  heard. 
Dy  sei,  wy  moasten  it  sa  forstean :  op  'c  rêch,  mar  den  mei 
draechbânnen  om  'e  skouders;  hy  woe  sizze  hast  lyk  asWopke 
kreammer  syn  lange  marse  draecht.  En  dat  kin  men  licht  bigripe, 
hwent  hwa  op  'e  wrâld  koe  sokke  bréde  doarren  op  't  skouder 
yn  'e  blâns  hâlde?" 

„Nou,  dêr  ha  jy  gelyk  oan,''  seijen  de  feinten  den  enfoelen 
baes  glimkjende  mei.  Hwent  as  se  him  tsjinsprieken  waerd  er 
mâlle  brimstich,  sa,  dat  immen,  dy  *t  onder  't  mês  wier,  licht 
in  feech  krije  koe. 

O  jonge!  de  feinten  hiene  Snjeuntojoune  sa  'n  wille  by 
baes  Flim. 

3. 

Nou,  lyk  as  ik  sei,  hie  dat  âld  slot  al  lang  ôfbritsen  wêst. 
Mar  op  de  púnheappen  fen  dy  forfleine  greatheid  waerd  yn  ús 
dagen   in   tsjep   arbeiders-hûs   boud.    Melle  Draeitreeft  en  Trui 

Saltkrûk  wieren,  nei  saun  jier  lang  en  goed  frijen,  út  'e  ried 
rekke  om  de  lapen  by  inoar  to  smiten  en  man  en  wiif  to  wirden. 
Maeije  scoene  se  trouwe,  mar  omdat  hjoed  de  maibeam  op  't 
nij  hûs  komd  wier,  tocht  hjarren  goed  —  om  't  se  dêr  dôch 
wol  hwet  fen  ôfstekke  moasten  —  de  brilloft  dêr  yn  ienen  mar 
by  to  foegjen.  Dat  wier  ien  snûrje,  ien  spil  en  ien  onkosten. 
De  troude  timmerljue,  lyk  as  Lammert  Skoefspoen  en  oaren, 
rekken  al  ier  yn  'e  joun  mei  in  goe  sneed  yn  't  ear  nei  hûs. 
Mar  Melle  syn  seis  spylfeinten  en  Trui  hjar  seis  spylfammen 
setten  mei  'noar  it  nij  hûs  hast  út  de  liken ;  hja  dounsen,  songen 
en  frijden,  —  dat  hâlde  net  op.  Mar  of  't  it  dêr  fen  kaem  of 
dat  it  omtinken  him  om  't  hert  sloech,  it  waerd  Rykle  Tomstok 
to  krap;  it  mealde  him  foar  de  eagen,  hy  moast  efkes  by  syn 
Lutske  wei  om  onder  'e  bleate  loft  nije  azem  to  skeppen.  Hy 
stuitte  by  de  mûrre  lâns  en  gyng  sa  yn  't  tsjuster  twisken  de 
finsters  yn  stean. 

Dêr  stoe  er  en  spikkelearre,  wyls  't  er  den  ris  nei  de  groun 
seach  en  den  ris  wer  nei  de  swarte  wolken,  dêr  't  nou  en  den  ris 
in  bleke  stjer  troch  skynde,  —  ho  lang  er  wol  wirk  habbe  scoe 
as  er  ris  miette  moast  ho  fier  de  fierste  stjer  nou  wol  fen  Melle 
en  hjars  hirddobbe  ôf  laei.  It  waerd  ho  langer  ho  tsjusterder; 
op  't  iêst  koed  er  nin  hân  foar  eagen  en  ek  nin  stjer  oan  'e  loft 
mear  bikenne. 

Beitske  wîer  onderwilen,  sonder  fen  maibeamjen  of  brilloft- 
sjen  of^sahwet  to  witten,  oan  it  nije  hûs  to  kaem,  en  hja  tocht 
yn  hjar  eigen:  „MelIe  en  Trui  skine  al  yn 'enije  wentto  wenjen; 
it  't  Ijocht  barnt  er  yette  al.  It  bljuwt  fen  'e  moarn  ek  rare  lang 
tsjuster." 

Hja  trape  sniedichjes  foarby  en  tocht  net,  dat  dêr  immen 
bûten  doar  stie,  dy  't  se  wol  „moarn  1"  taroppe  mocht.  Rykle, 
ja,  dy  seach  wol  hwet,  mar  hâlde  him  dea  katoen.  Hy  tocht: 
„Hwet  scille  wy  nou  ha?  Dat  rattelt  sa  mâl  oan  'e  hulsthage 
lâns  en  hwet  liket  it  breed  en  wyt  fen  efteren.  It  is  gjin  minske 
en  in  baerch  kin  't  ek  net  wêze,  dêr  is  't  to  heech  for.  Dêr 
skeat  him  baes  Flim  en  de  biskrjuwing  fen  Simson  yn  't  sin. 
En  o!  krekt  de  poartedoarren  —  wol  op  'e  rêch  en  net  op  't 
schouder  —  dat  is  't.  En  hwa  't  ek  om  baes  laeitse  mocht,  Rykle 
net.  It  waerd  him  racr  onder  't  baeitsje,  hy  bistoar  om  'e  holle 
en  do  't  er  wer  yn  kaem  stoe  it  selskip  forbûke.  Hy  foel'  op  in 
stoel  del,  hja  hâlden  him  lodderein  onder  de  noas,  wosken  him 
mei  brandewyn  mei  sûker  om  'e  troanje.  len  woe  him  sûrdaei 
oan  'e  foetten  jaen. —  Hy  moat  ris  rôlle  wirde,"  sei  in  oaren. 
—  Mar  Rykle  kaem  wer  by  en  wonk  mei  de  hân :  j,Frjeonen,  o, 
sêftl  De  boel  Is  hjir  net  plús.  Hwet  ha  wy  wol  om  baes 
Flim  lake ;  cn  o,  frede  I  ik  hab  dy  selde  Simson  sjoen ;  krektsa 
is  er  my  foarby  stritsen.    O,  lit  ús  ta  ús  sels  ynkeare.  0  frede  V 

Nou  scil  men  licht  tinke,  dat  it  selskip  ek  yndachtich  waerd, 
ho  gefacrlik  hja  dêr  wieren.  Ja,  né,  dat  gong  bêst ;  de  frouljue  ^on- 
gen  forwezen  sitten,  Lutske  fen  sels  tichte  by  Rykle,  wyls  tse 
mei  forMchting  op  de  oaren  del  seach  as  woe  se  sizze :  ,,Dat  het 
hy  sjoen/'  —  De  iene  suchte,  de  oare  snúvde.  Mar  onder  de 
mânljue  hie  't  in  oare  útwirkîng.  Dirk  Lodde,  dy  't  altyd  Pytsje 
de  foarste  wier,  rôp  dalik:  „Hokker  sweefde  er  út?" 

„Nei  'teasten,"  sei  Rykle. 

„Kom,  dat  is  foar  de  wyn  ôf ;  hwa  wol  mei  om  him  to  siikjen  ?" 

„Binn'  jimm  gek?"  sei  Luts.  „Rykle  is  der  goed  fen  ont- 
kaem,  en  scille  jimme  moedwillich  jimme  yn  't  gefaer  jaen?" 

„Dat  rekket  my  net !"  sei  Dirk.  ,,Ik  weagje  myn  kop  er  oan  ; 
ik  freegje  hwa  't  mei  wol." 

De  oare  mânljue,  op  Rykle  nei,  rôpen  allegearre:  „Ik!  Mar 
it  is  piktsjuster;  wy  stekke  in  lantearne  op,  den  kinn'  wy  dy 
rare  man  ek  better  yn  'tgesicht  sjên." 

„Ja,  dat  is  my  goed, '  sei  Dirk,  „en  ik  nim  disse  line  mei ; 
as  wy  him  net  mei  de  hannen  oandoare,  litte  wy  him  yn  dit 
tou  rinne." 

Dat  like  de  oaren  net  slim  ta,  en  ho  't  de  froulje  krimme- 
nearren,  hja  strieken  der  mar  op  ôf. 

Rykle,  dy  't  allinne  by  de  froulje  oerbleau,  fortelde  do  alles 
omstânniger  en  sparre  nen  kleuren  om  syn  skilderstik  bloedrich 
to  meitsen. 

„Nou,''  sei  Trui,  „de  dead  kin  der  op  sitte,  en  as  ik  Melle 
kom  to  missen,  hwet  scil  ik  den  mei  dit  nij  hûs?" 

„Och,''  biet  Rykle  hjar  ta,  j,dan  koene  dou  en  ik  ris  sjên 
ho  fier  wy  't  brochten." 

Do  koene  de  fammen,  op  Lutske  nei,  itlaeitsen  netynhâlde 
en  sa  wisten  se  hast  sels  net  hwet  se  fen  dat  aventûr  tinke  moasteti. 

De  feinten  onderwilen  kamen  it  spook  lang  sa  gau  net  op  't 
spoar  as  se  tocht  hiene  en  winsken.  Do  't  se  op  'e  efterwei 
kamen  bigounen  se  to  twiveljen  of  't  Rykle  hjarren  ek  to  fiter  hie. 
Mar  né,  dêr  wie  er  sels  hwet  al  to  bot  ta  foralterearre,  en  hy 
koe  ommers  ek  net  witte  hwet  hja  dwaen  scoene  en  woene. 

„Wacht!"  sei  Dirk,  „ik  wit  hwet  wy  scille.  Sjuch,  disse  wei 
binne  wy  del  kaem,  dêr  kin  neat  wêze,  dus  nou  moatte  wy  elk 
in  kant  út;  fjouwer  nei  dy  kant  en  twa  nei  disse.  Sjoerd  giet 
mar  mei  my,  den  kinne  jimme  mei  melkoarren  it  oare  útgean." 

„Mar  hwa  scille  de  lantearne  mei  ha?"  frege  Melle. 

„Dy  hingje  wy  hjir  yn  'e  beam  en  de  earste  dy  't  er  oan 
ta  is  kin  him  krije." 

Dêr  hiene  se  allegearre  frede  mei,  en  hja  scoene  der  elk 
yet  in  goed  ketiers-ûre  oan  weagje.  Founen  se  den  yet  neat, 
den  scoene  se  Rykle  deales  op  'e  lea. 

Dy  selde   deis  scoe   der  merke   wêze  in  pear  ûre  dêr  fen 

dinne.  Der  is,  tinkt  my,  gjin  iveriger  folk  as  dy  blierhertige 
fieurige  minsken,  dy  't  de  eigentlike  fleur  yn  'e  merken  bringe. 
Ik  mien  lietsjongers  en  gûchlers.  Altyd,  leau  ik,  binne  sebang, 
dat  de  minsken  om  hjarren  siikje  of  forlet  fen  hjarren  krije  scille, 
sa'n  rumoer  jouwe  se  altyd  út  en  litte  lûd  hjarren  hearre.  Mar 
scil  me  dy  Ijue  yn  in  goede  bui  hâlde,  den  moat  men  mar  oan 
ien  wei  hinne  en  wer  liene:  hja  de  hân  oen  'e  hoed  en  wy  de 
hân  yn  'e  bûse.  —  Nou,  onder  dy  gasten  hearden  ek  Michiel 
Trompet  en  syn  wiif,  in  pear  minsken  dy  't  troch  suvere  Ijeafde 
oan  inoar  rekke  wieren.  Gjin  boargcmaster  of  domeny  hie  dêr 
in  hân  of  finger  yn  hawn ;  hja  hiene  hjar  sels  redt.  Hja  reisgen 
yn  frede  fen  de  iene  merke  nei  de  oare  om  hwet  to  iten  en  to  biten 
to  bikommen.  It  gyng  dy  Ijuwe  skoan.  Net  allinne  hiene  se  't 
libben  fen  de  iene  dei  ta  de  oare,  mar  der  skeat  yet  ek  for 
hjar  beiden  al  faek  ris  in  slokje  oer,  dat  altyd  bare  noflik  is. 
Hy  koe  foarearst  op  'e  hannen  gean,  den  oer  'e  holle  springe 
en  sahwet.  Ek  koed  er  in  pankoek  yn  in  hoed  bakke,  in  jonge 
in  slot  op  'e  mûle  smite  en  al  mear  fen  dy  dingen.  Einling 
makke  hy  fen  in  greate  rânne  alderhanne  fetsoenen  fen  hoedden ; 
it  wier  in  wonder  om  to  sjên.  Syn  wiif  helle  den  onderwilen 
for  al  dat  mpais  de  sinten  op  yn  dc  omkearde  trompet.  Dêr 
twisken  yn  reisgen  se  mei  de  fyoele  by  de  hûzen  lâns,  dêr  't 
hjar  âldste  jongkje  (trije  berntsjes  hiene  dy  Ijue  mei  in  rep)  yn 
in  yeskeklcurich  wyt  pakje  foar  om  sprong  en  hipte,  dat  it  in 
lust  wier.  Nou,  dy  hûshâlding  wier  ho  dy  moarns  bytiid  ek  op 
'e  sjou  nei  dy  merke  ta.  Troch  dat  Michiel  yn  de  merke  dêr 
't  se  wei  kamen,  ta  let  yn  'e  joun  in  bulte  drokte  en  oanrin 
hawn  hie,  wier  der  gjin  tiid  oersketten  om  him  to  forklaeijen 
en  wie  er  mar  yn  'e  uterste  pronk  op  'e  reis  rekke.  In  turkske 
mûtse  hied  er  op,  in  wit  baesgroentsje  mei  klettergoud  en  in 
wite  broek  mei  reade  streken  oan.  Wite  hoazzenom  eskonken, 
mei  heislik  gleaune  linten  derom.  Op  't  skouder  droech  er  in 
jongkje,  dy  't  wirch  wirden  wier  fen  V  rinnen. 

Yn  syn  iene  earm  hinge  oan  in  touke  in  mom-oansicht, 
de  glêdskjirre  trompet  en  in  pûdtsje  mei  hwet  gûchelridskip. 
Efter  him  folge  it  wiif,  dy  *t  oars  neat  to  dragen  hie  as  de  twa 
lytse  bern ;  dy  hie  sc  hiel  maklik  yn  in  koer,  mei  de  draech- 
bânnen  om  'e  skouders,  op  'e  rêch  hingjen,  —  krekt  sa  heech, 
dat  de  beide  hollen  hjar  oer  de  skouders  kipen.  Dat  ien  en  oar 
jowch  by  dei  al  in  frjemd  oansjên,  lit  stean  by  nacht.  Sa  kamen 
hja  de  selde  wei  del  setten,  dy  't  Melle  en  syn  maten  op  gien 
wieren.  Michiel  hearde  hjarren  wol,  dôch  liet  se  mar  stil  oan 
'e  oare  kant  fen  *e  wei,  dy  't  yet  al  breed  wier,  foarby  gean. 
Hy  woe  by  nacht  Ijeafst  mar  gjin  minsken  sjên,  al  seacherdeis 
yn  'e  merken  giaech  in  hele  boel.  Hy  reisge  dêralle  jierren  lâns, 
sadwaende  koed  er  't  paed  by  nacht  allike  goed  fine  as  by  dei. 

Hja   kamen   oan   'e   wei   dêr  't  se  opdraeije  moasten  en  al  gau 
foel  hjarren  de  lantearne  yn  't  each. 

„Dit  is  vreemd/'  sei  Michiel,  „ik  zie  geen  mensen  en  wel 
licht.    Is  hier  iemand?*' 

Der  kaem  gjin  antwird. 

„Nou,  weet  je  wat,  vrouw?  AIs  er  dan  niemand  nader  toe 
is,  nemen  wij  hem." 

En  handich  gyng  de  lantearne  oer  út  de  beam  yn  'e  hannen 
fen  frou  Trompet,  dêr  't  er  wis  better  fortuten  die. 

Hjir  set  ik  my,  as  skiedsskrjuwer,  mâlle  fêst.  Ik  moat  biskrjuwe 
ho  't  it  op  fjouwer  plakken  tagelyk  gong.  Forearst,  hwet  Dirk 
en  Sjoerd  founen,  den  hwet  Melle  en  hjarre  diene,  hwet  Michiel 
onderfoun  en  einliks  ho  't  it  mei  Rykle  en  de  froujlue  gong.  Ho 
scil  ik  my  hjir  troch  redde?  Hwent  alles  gyngyn  ienen 'tselde 
eagenblik.  It  moat  al  wer  lyk  as  yn  Lutskemoaije  winkel :  de 
iene  moat  nei  de  oare  wachtsje. 

Dirk  en  syn  makker  panderen  snieddich  op  en  al  gau  seagen 
se  hwet  op  't  paed,  dat  hjarren  frjemd  en  wyt  talike.  Al  ho  't 
se  't  weagje  doarsten  om  dat  fen  efteren  yn  to  rinnen,  hja  kamen 
't  sa  nei  ne(,  dat  se  sjên  koene  hwet  it  wier. 

„StiI !"  sei  Dirk,  „wy  moatte  't  foarby  en  den  nimme  wy 
eik  in  ein  fen  disse  line,  dy  spanne  wy  dwers  oer  'e  wei  en  litte 
it  skepsel  dêr  tsjin  oan  rinne.  Is  't  in  geast,  den  siûpt  it  er  troch, 
en  is  't  in  minske,  den  scil  't  er  wol  foar  opstrûpe. ' 

Sa  sein  en  sa  dien.  Earst  in  goed  ein  woene  se  foarút  en 
den  elk  in  ein  fen  'e  line  goed  fêst  hâlde.  Mar  it  dûrre  net  lang 
of  Beitske  mei  hjar  matten  roan  tsiin  it  tou  oan,  dat  se  werom  stuite. 

„Hwet  scille  wy  nou  ha?**  rôp  se. 

„Hwa  biste?*'  frege  Dirk. 
„Ik  bin  Beitske  koerrinster.    Lit  my  dôch  mei  frede.  Jild  hab 
ik  net;  ik  hoopje  in  bytsje  út  disse  matten  to  meitsen.*' 

„HâId  dy  de  bek!"  lústere  Dirk  Sjoerd  yn  't  ear.    ^Hja  moat 
net  witte  dat  wy  it  binne." 

Dêrop  snieën  se  yn  ienen  werom  en  laken,  do  't  se  togearre 
wieren,  dat  se  skodden. 

„Mar  wotte  wol  leauwe,"  sei  Sjoerd,  „dat  dit  it  spoek  is,  dat 
Rykle  sjoen  het?" 

„Ja,   wol   wrychtsjesl"  sei  Dirk.    „Mar  hwer  't  Melle  en  hjar 
nou  binne?". 

5. 

Alhowol  Rykle  thús  bleaun  wicr,  hy  wist  dôch  de  frouljue  sa 
net  to  formeitsen  of  hj'a  fleagen  nou  en  den  al  ris  nei  de  foar- 
doar  om  to  sjên  oft  de  mânljue  hast  werom  kamen.  Einliks 
seach  er  ris  wer  ien  de  dyk  ût  en  dy  kaem  wer  yn  mei  de  tynge : 
„Hja  komme  der  wer  oan,  hear!  ik  hab  de  lantearne  sjoen." 

„Nou,  sei  Rykle,  ^ik  hoopje  dat  hjarren  nen  kwea  oerk^em 

is.    Mar   o !   o !    „Die   hem    moedwillig  in  gevaar  begeeft  komt 
daarin  om,"  stiet  yn  ús  brijkom." 

,Ja,  mar  dou  hest  ek  gjin  hert  yn  't  liif,'*  sei  Trui,  „oars 
hiest  sa  net  út  dyn  sintrim  wêst?" 

De  frouljue  —  ek  Lutske  sels  —  woene,  elk  foar  oare  earst 
witte  hwet  dy  iene  sjoen  hie.  Allegearre  fleagen  se  nei  de  foar- 
doar.  Mar  hwet  seagen  se  dêr?  Wol  hjar  lantearne,  mar  yn 
hwaens  hannen? 

„Och  frede!"  rôpen  se.  „RykIe,  Rykle!  o,  sjuch  hjir  ris! 
to  gau !" 

Rykle  hird  oerein  en  ek  oer  de  onderdoar  sjên.  Mar  hy 
gûlde  yet  folle  lûder:  ,0  genade  en  gjin  rjucht!  De  doar  ta! 
de  doar  ta !  Dêr  ha  wy  it  al.  O !  minsken  kinderen !  hwet  in 
freeslike  nacht.  Alle  seis  ha  se  der  wêst.  Alle  seis!  Seagen 
jimme  net,  dat  Melle  syn  holle  tige  bloedrich  onder  dat  spoekscl 
broeksbân  wei  kaem?  En  de  oare  hied  er  op  't  schouder 
of  op  *e  rêch,  wit  ik  it?*' 

„Ja,"  sei  ien  fen  'e  frouljue,  „en  dat  him  it  bloed  by  strielen 
by  de  klean  del  roan,  dat  hab  ik  sjoen.  Och,  dy  stumpers ! 
alle  hollen  der  6f." 

„Earme,  earme  Melle !"  sei  Trui,  ^n  hja  foel  sa  fûl  op  in 
stoel  del,  dat  se  troch  de  matte  hinne  rekke.  ^Earme,  earme 
Melle !  moast  dou  sa  yet  oan  dyn  ein  ?" 

„Och  ja,"  sei  Rykle,  „dat  is  sa  't  wrâlds-biloop."  En  om 
hjar  to  treasten  sloech  er  hjar  de  hân  om  'e  mil  en  loek  hjar 
út  de  stikkene  stoel,  wyls't  er  hjar  yn  't  ear  lústere:  ^ikbinder 
yette." 

„Melle,  Melle,  Melle  !'*  bigoun  se  wer  en  dêr  bigounen  alle 
frouljue  yn  to  fallen,  elkmes  roppende  om  hjarres.  En  om  ek 
net  oars  to  dwaen  as  de  oaren  rôp  Lutske  mei :  „Rykle,  Rykle, 
Rykle!''  al  stie  dy  libbens-Iiif  by  hjar.  En  to  mids  fen  dat  alarm 
hearden  se  nct,  dat  er  oan  'e  doar  draeid  waerd.  De  doarfieach 
iepen  en  Dirk  en  Sjoerd  stoepen  binnen. 

„Hwet  meije  wy  nou  ha?'  rôpen  dy,  do  't  se  de  frouljue 
sa  oerstjûr  seagen. 

„0  Dirk !  o  Sjoerd !"  waerd  hjarren  tomiette  roppen,  „libje 
jimme  yette?'' 

„Ja  wrychtsjes!" 

„En  ha  jim  jimme  hollen  ek  noch  ?" 

^Better  as  wy  net  witte,  ja!"  seijen  se  en  fielden  der  nei. 
^Hwet  bitsjut  dit?'' 

„WeI,"  sei  Rykle,  „it  spil  stiet  mei  Melle  en  hjarre  torkeard. 
Krekt  sa  is  't  spoek,  alheel  mei  bloed  bigricmd  en  m«i  minske- 
hollen  biladen,  hjir  foarby  sjoud.  Melle  syn  holle  hie  't  yette 
by  de  broeksbân  yn." 

„Rin  dou  nei  de  pomp!"  snaude  Dirk  him  tomiette.    „Dyn 

De  earste  kean 
II. 

(SJoch  blédtide  2i) 

Fâmmen !  jimme  witte  dat  Jan  by  Antsje  wêst  het  en  ho  't 
dat  gien  is.  Hwent  dy  feint  fortelde  ommers  alles  oan  syn  spyl- 
feint  Klaes.  Nei  't  ik  nou  heard  ha,  habbe  jimme  fêststeld  om 
him,  as  er  by  ien  fen  jimmen  komme  mochte,  blau  to  jaen. 
Hwerom  forklapte  er  ek  alles?  —  Lit  my  jimme  nou  risfortelle 
ho  't  Antsje  der  oer  tinkt;  hja  forpraet  it  ien  en  oar  mei  hjar 
spylfaem  Pytsje. 

Pytsje.  Nou  An>  liich  er  mar  net  mear  tjin  oan ;  ik  kin  't 
oan  dy  sjên  datst  Sneintojoun  in  frijer  hawn  heste.  Dou  sjitst 
er  in  kleur  fen. 

Antsje.  Nou,  ik,  wol  der  ek  net  mear  om  hinne  helje ;  ik 
scil  't  mar  bikenne.    Ulbe  ferwers  Jan  het  by  my  wêst. 

Pytsje.  Jan  ? !  Giet  dy  al  út  to  frijen  ?  Dat  wier  fêst  syn 
earste  kear  ek. 

Antsje.  Dat  leau  ikal;  it  stie  him  tominsten  frijhwet  houten. 
Mar  ik  scil  dy  sizze  ho  't  gong.  Mem  en  ik  hiene  nei  de  oefening 
wêst  en  wy  kamen  om  saun  ûre  hinne  wer  thús.  Do  sieten  wy 
sa  to  kofjedrinken  en  it  jimmet  to  iten ;  en  dêr  sahwet  mei  de 
klokslach  fen  acht  ûre  wirdt  de  doar  forheftich  iepen  draeid.  Do 
'k  dat  hearde  skoerde  'k  de  holle  op  en  'k  tochte:  Sa!  hwet 
meije  wy  nou  habbe  ?  Ynwindich  waerd  ik  in  bytsje  bliid,  hwent 
ik  siz :  elke  faem  fen  ús  jierren  heart  Sneintojouns  om  acht  ûre 
graech  de  doar  gean.    Hwet  seist  dou,  Pyt? 

Pytsje.  Wrachtich  dat!  Ik  hab  nou  yn  gjin  feans-jier  ien 
op  'e  side  hawn :  mar  oft  ik  er  ek  nei  útsjuch ! 

Antsje.  O  !  sa  lang  wier  't  mei  my  lang  net  forlyn,  it  wier 
pas  seis  wike,  dat  Gabe  for  't  lêst  by  my  wêst  hie. 

PvTSjE.    Ho  is  dat  eigentlyk  út  rekke  mei  Gabe  en  dy? 

Antsje.  Dat^  scil  ik  dy  sizze.  Lyk  ast  witste  mei  Gabe 
graech  in  sûpke ;  mar  ik  tochte :  as  er  hjir  mar  nochteren  komt, 
den  mei  't  hinne  bruije.  Der  is  by  Gabe  skoan  in  nacht  to'n  ein 
to  bringen.  Mar  Snjeuntojoune  seis  wike,  do  kaem  erderliker- 
nôch  healwei  njuggenen  oanwaeijen,  hy  draeide  de  foardoar  iepen, 
hy  sleepte  de  gong  lâns  en:  wamis!  dêr  rekke  er  yn 'e  keamers- 
doar  yn  in  wyt  dweiltsje  fortize  en  plof !  dêr  foel  er  ritsdy !  hâls 
oer  'e  kop  op  'e  groun. 

^Sjuch !'  rôp  ús  mem  tsjin  my,  „dat  komt  fen  dyn  skitel- 
deftigens  mei  dyn  dweiltsjewinkel." 

Nou,  ik  mirk  wol  hwer  't  de  oast  siet,  mar  ik  hâlde  my  stil. 
Qabe  stie  gau  wer  oerein  en  ik  makke  dat  er  in  stoel  krige. 

„Dat  wier  in  rare  ynkomst/'  sei  mem. 

„Ja/'  sei  Gabe.  „as  itien  falt  den  leit  men  onder 'e  foetten." 

„Dat  scil  sa  wol  wêze,"  sei  mem  en  lake  ris.  Ik  lake  ek; 
ik  wier  ek  bliid  dat  de  bui  sa  oerwaeide  en  mem  er  neat  fen  mirk. 

Gabe  dronk  de  kofje  ris  op  en  stiek  ris  oan ;  sa  hied  er  in 
koaltsje  fjûr  yn  'e  tange,  krekt  do  't  mem  mei  de  kaei  hjar  fjûr 
yn  'e  stove  hwet  oprekke.  ^Wacht  1"  sei  Gabe,  „hjir  is  wol  fjûr," 
en  dêr  swaeide  er  mei  de  tange  oer  de  tafel  en  liet  mem  dat 
koaltsje  yn  'e  skette  falle ;  in  gat  fen  bilang  yn  hjar  nij  oarle- 
jânzen  skeldoek. 

„Gabe,  hwet  skeelt  dy?"  sei  ik. 

„Hea  ja!"  seî  mem,  „ik  wier  gjin  fjûr  nedich." 

Ik  fage  de  boel  hwer  oan  en  alles  bikaem  wer.  Mem  bi- 
speurde  yet  nen  gritsel ;  en  it  like  dat  de  rûs  hwet  bikaem,  mar 
hy  praette  raer  fen  't  ien  yn  'toar.  Ik  hâlde  en  kearde  my  stikken, 
sa  bang  wier  ik  for  mem.  Op  't  lêst  rekken  mem  en  hy  oer  't 
gelove  oan  't  praten,  dêr  habbe  se  't  altyd  wakker  drok  oer,  en 
mem  sei  sa :  „Ja,  ik  kin  my  noait  bigripe  hwet  wy  mei  dy  nije 
gesangen  dogge ;  wy  hiene  oan  de  psalmen  genôch,  dy  binne  yet 
echt  gereformeardy  ho  âld  se  ek  binne.  Ik  siz  altyd  Gabe,  ik  hâld 
fen  't  âlde  —  fen  't  âlde,  dêr  hâld  ik  fen." 

„Ja,"  sei  Gabe  dêrop,  „mar  dêr  hâlde  se  allegearre  net  fen, 
Teatske,  oars  hiene  jy  jouns  ek  in  frijer  krige." 

„Hwet  is  dat?!"  sei  ús  mem  tige  forheard. 

„As  se  allegearre  fen  't  âlde  hâlden,  den  hiene  jy  jouns  ek 
in  frijer  krige,"  ^ei  Gabe  wer.  „Ik  gyng  efkes  by  ús  ondermaster 
oan  en  do  sei  ik  sa:  „WoIIe  jy  ek  mei  my  komme?  Ik  gean 
nei  Antsje,  den  kinne  jy  by  Teatske  gean"  En  hwet  miene  jimme 
dat  er  do  sei  ?  „In  âldwiif  is  in  koalstrûk"  sei  er,  ^dêrsitgjin 
pit  mear  yn." 

Us  mem  skeat  in  kleur  en  ik  biskamme  my  ta  de  teannenein  út. 

„Antsje"  sei  ús  mem  dalik,  ^stek  de  lampe  op ;  ik  scil  't 
skiep  yet  hwet  drinken  jaen  en  den  gean  ik  op  bêd." 

Do  't  mem  nei  efteren  wier  sei  ik  him  tige  de  wierheid.  Ik 
sei :  „Dou  mast  sa  mâl  net,  heite  I"  Mar  hy  loek  my  by  him  op 
'e  stoel  en  wy  frijden  ris. 

„Antsje"  sei  er :  „ik  hab  tofolle  drank  hawn,  as  jim  mem  fen 
kant  is  moat  ik  in  stikjen  iten  habbe." 

Dat'  like  my  goed  ta.  Mem  sei  gjin  inkeld  wird  mear  en 
gyng  op  bêd,  wyls  t  ik  de  tafel  opredte.  Do  't  alles  bisljuchte 
wier  en  Gabe  op  syn  âld  plak  siet  scoe  'k  him  in  stikjen  iten 
klearmeitse.  Ik  gyng  nei  de  kast  en  helle  dêr  in  poun  bûterút, 
dêr  't  ik  de  onderste  plasse  ôfsnie,  omdat  mounlers  Wypkjen  en 
hjarre  hjir  de  oare  deis  komme  scoene  to  kofjedrinken,  tocht  ik, 
den  kin  'k  den  it  boppeëin  fen  't  poun  bûter  op  'e  tafel  sette, 
dat  stiet  hwet  aerdiger.  Dy  plasse  bûter  sette  'k  op  in  pântsje 
op  'e  tafel,  by  him,  en  do  gyng  'k  nei  de  kelder  om  de  bôle  en 

For  my  is  noait  gelok  of  freugde  to  forwachtsjen ; 

Hwent,  hwer  *t  ik  jimmer  bin,  'k  fiel  't  lijen  fen  myn  hert, 
En  mei  in  trouwe  frjeon  de  woune  hwet  forsêftsje, 

Och,  hy  fordriuwt  se  net. 

O  né,  hjir  doarmje  'k  roun^  sa  sûnder  fleur  en  hope, 

Hwet  ien's  myn  lok  hjir  wier  is  wei,  for  altyd  wei ! 
Noait  bringt  in  goller  tiid,  hwet  dy  mei  bouwe  of  slope, 

Wer  wille  for  my  mei. 

En  siz !  ho  scoe  men  ek  yn  't  libben  freugde  fine  ? 

Hwet  hjoed  ús  yet  biheart,  wirdt  moarn  ús  wer  ûntnomd, 
En  hwet  it  libsiik  hert  ek  oan  de  wräld  mei  bine, 

't  Skûrt  los  as  de  ein  der  komt. 

Sa  wieren  trouwe  miich  by  miich  myn  stipe  yn  't  lijen, 

Myn  treast,  myn  help,  myn  ried,  noait  for  myn  suchtsjen  dôf: 
It  lot  ropt,  —  en  se  tsjogg',  om  better  plak  to  krijcn, 

For  iwich  fen  my  ôf. 

Sa  stoe  me  in  trouwe  frjeon,  yet  noait  fen  my  forgetten, 
By  't  jinge  dat  my  trof,  't  wier  lok  of  ûnk,  jamk  by ; 
Mar  ek  hy  teach  hjir  wei  I    My  is  de  tagong  sletten 

Ta  't  hert  dat  sloech  for  my. 

Sa  gie  it  jimmerwei.    En  och !  Nen  blide  dagen 

Fen  stil  en  freedsum  iok,  as  oaren  falt  ta'n  deel, 
Oerljochten  oait  myn  haed,  ik  krige  felle  slaggen 

Dy  't  knabben  oan  de  siel. 

Ik  neam  se  lokkich,  hjar,  dy  't  yn  it  grêf  al  rêste ; 

Nin  labjen  treft  se  mear,  nin  smerte,  moeit'  en  krús; 
Hwet  kamp  hjar  kreften  briek,  de  deads-kamp  wier  hjar  lêste, 

En  nou  —  hja  binne  thús ! 

O  ja,  myn  sibben,  ja!  dy  'tfoar  my  hinne  teagen, 

Hast  reisgje  'k  jimme  nei  yn  't  went  fen  stille  rêst, 
En  lokkich  is  dy  rêst  nei  libbens  ûnk  en  pleagen, 

Nei  ierdske  soarge  en  lêst. 

Ik  tink  oan  jimme  graech,  myn  frjeonen  allegearre, 

Dy  't  froalik,  't  libben  Ijeaf  yn  soargeleaze  tiid  : 
Ik  tocht  it  mei  to  dwaen !    Dôch  strûs  is  't  my  mislearre : 

Neat  makket  my  mear  bliid. 

Né,  't  makket  my  net  blüd,  mei  swiid  de  freugde  wéze 

Dy  't  jimme  jamk  oanropt,  jim'  oanblinkt  ier  en  let; 
Se  liket  my  ek  nocht,  dôch  hwa  myn  hert  kin  lêze, 

Dy  wit,  my  is  se  't  net. 

Mar  och,  imet  dert  dat  ek  ?    Elk  tilt  syn  eigen  lijen ; 

Forjit,  forjit  de  man,  sa  fol  fen  droevenis; 
Hwent  kin  de  wrâld  him  net,  him  kin  de  wrâld  net  flije, 

Ho  goed  syn  herte  ek  is. 

De  tiid  en  warberheid  sciH'  beide  my  yet  treaste, 

Ho'tme  oan  't  forslynde  hert  jamk  sucht  op  sucht  ûntfljocht, 
En  yn  de  iensumheid  jowt  my  de  sang  it  measte, 

It  bêste  en  't  sillichst  nocht. 

Howol  by  my  in  laeits  sa  mannich  sucht  forjaget, 

Dêr  yn  de  iensumheid  ûntlêstgje  'k  myn  gemoet, 
En  as  myn  droevich  liet  al  oan  de  wrâld  net  haget, 

0,  't  docht  it  hert  sa  goed ! 

Farwol,  farwol  den,  freugd !    Ik  moat  my  fen  dy  skate, 

Hwersa  'k  dy  earne  foun,  hab  ik  dyn  swiet  ek  preaun ; 
Nou  is  dat  al  foarby;  dôch  koe  dat  winskjen  bate, 

Dou  wierst  my  yet  hwet  bleaun. 

En  frjeonen,  'k  siz  't  yn  tank,  dy  yet  ta  freugd  my  noegje; 

'k  Scil,  Ijochtet  oer  myn  wei  in  raylde  sinneblink, 
As  blider  lot  my  ropt,  my  wer  by  jimme  foegje, 

Ja,  ré  wêze  op  in  wink. 

1849. 


KOART  QÛD. 


Hwet  is  dat  libbens-eintsje  koartlj 
Men  is  hjir  pas,  of  moat  wer  foart. 

Jong"^eat, 
Ald  neat. 

Doch  goed  oan  de  earmen  mei  forstân, 
Mar  stypje  mear  de  warb're  hân. 

Ryk  wirden  is  altyd  in  minske  sin, 
Mar  't  lok  giet  faek  for  rykdom  op  'e  rin. 

Simson  ha  wy  sjoen,  en  dat  wier  nimmen  oars  as  Beitske,  mei 
matten  biladen.  En  nou  hest  wer  oare  spoeken.  Dou  bist  gjin 
kearel  lyk." 

^Dirkl"  rôpen  de  fammen,  ipdou  mast  swije;  dit  ha  wy  ek 
sjoen.  't  Wier  allegearre  minskehollen ;  mar  wy  diene  de  doar 
gau  ta  om't  it  sa  ougryslik  like."  « 

„Hokker  is  't  út  gien  ?" 
„Dit  foarby  de  wei  del,"  seijen  de  fammen. 
„Kom  Sjoerd,"  sei  Dirk,  „dêr  scille  wy  ek  efter." 
En   al   ho   't  de  froulje  dêr  ek  tsjin  wieren,  de  feinten  mar 
wer  ien,  twa,  trije  op  sjou.    Nou  wier  't  sa'n  greate  moeite  net 
om  it  spoek  to  finen,  hwent  hja  seagen  't  Ijocht  fen  'e  lantearne 
al  skielik  en  howol  it  in  goede  kamp  lân  foar  hjar  út  wier,  hja 
kamen  't  al  neijer  en  neijer. 

„Nou,"  sei  Sjoerd,  ,pdit  is  my  mâldernôch." 
„My  ek,''   sei  Dirk,   „mar  iic  leau  al  dat  it  minsken  binne. 
Mar  den  ha  se  mei  hjar  beiden  seis  hollen.    Dit  is  in  rare  brike 
nacht.  —  Wacht!  dou  rinst  noait?" 

„0  net  heal !  doch  dêrom  mar  hwet  dy  goed  tinkt." 
Dirk  roan  Michiel  linich  op  'e  side,  sprong  foar  him  en  rôp : 
„Hwet  dogge  jimme  mei  ús  lantearne?" 

Michiel  waerd  kjel,  hy  sette  syn  jonge  op  'e  groun,  do  hâlde 
er  syn  trompet  op  Dirk  yn,  wyls  't  er  sei :  „De  eerste  die  mij 
aankomt  schiet  ik  dood'*. 

Dirk,  sa  gau  net  sjênde,  dat  it  in  trompet  wie,  sprong  efterút ; 
mar  hy  bigriep  gau,  dat  it  oars  net  wier  as  in  hâns-woarstespil. 
Dy  Ijue  woed  er  mar  mei  frede  litte,  as  er  de  lantearne  mar  wer  krige. 
„Jow  my  de  lanteamel'  sei  er. 

„Goed  kerel  !*'  sei  Michiel ;  hy  onderhelle  de  lantearne  en 
sloech  er  Dirk  mei  op  'e  holle,  sa,  dat  de  feint  fêst  yn  gjin  feans- 
jier  wer  hieroalje  hoefde  to  brûken ;  de  raepoalje  dripte  him  ta 
't  hier  út.    Hy  wier  jandoarje  yn  'e  sûz.    • 

Sjoerd  tocht  ek,  it  wier  de  baes,  dy  frjemde  snaken  mar  rinne 
to  litten  en  thiis  de  boel  wer  yn  'e  es  to  bringen. 

Do  't  se  wer  thús  kamen  sieten  Melle  en  syn  kammeraten 
fleurich  en  wol  nêst  de  fammen.  Mar  Sjoerd  en  Dirk,  om  't  se 
sa  forsútere  fen  'e  reis  werom  kamen,  hiene  fêststeld  om  noait 
lo  sizzen,  hwet  spook  it  wier. 

Frege  baes  Flim  hjarren  efternei,  dan  seijen  se :  „It  like  neat 
op  Simson,  mar  foUe  mear  op  Sinte-Klaes,  as  er  de  stoute  bern 
nei  Luilekkerlân  tôget.  Dêr  habbe  jouwes  ek  yet  wol  ris  aven- 
tûr  op,  baes.*' 

Koegels  wier  baes  den.  En  altyd  skikten  hja  't  sa,  dat  se 
dêr  oer  praetten  as  Rykle  onder  M  mês  wier.  Sadwaende  krige 
dy  mannich  feech  en  roan  er  Sneins  al  folle  mei  tabaks-pompierkes 
oan  't  kin. 


51 

Sa  wier  dy  hele  saek  licht  biditsen  bleaun,  wier  ik  forline 
jier  net  ris  mei  Michiel  in  eintsje  dy  wei  lâns  reisge. 

„Hier  heb  ik  verleden  'en  mooije  grap  gehad,"  sei  er  do. 
En  do  fortelde  er  my:  sa  en  sa.  —  Nou,  ik  wist  ho  't  it  oare 
siet  en  tochte :  „Kom,  dy  boel  moat  mar  ris  op  pompier."  — 

Hja  scille  oars  wol  raer  opharkje  as  se  dit  lêze ! 

1850.  

In  Praetsje. 

It  Famke.  Ik  winskje  hjir  jimmer  to  boartsjen, 

De  Faem.  Ik  winskje  jamk  frijers  to  sjên, 

De  Mem.  Ik  winskje  hwet  minder  lo  soargjen, 

Beppe.  Ik  winskje  to  rêsten,  myn  bern  \ 

1851. 

Ik  sjong;  ik  sjong  in  sang  al  fyn  ik  neat  den  smerte, 

Al  tiert  gjin  freugdeblom  mear  op  myn  libbensbaen ; 
Ik  sjong;  dy  droeve  sang  scil  't  herteleed  forsette, 

Alteast  forlichting  jaen. 

Hwet  docht,  as  tsjustre  nacht  rounom  op  ierde  wennet, 

De  pylgrim,  op  syn  paed  fen  elk  forlîtten,  goed? 
De  sang !    Dy  jowt  him  wer  hwet  hy  by  't  leed  forlern  hat : 

De  tael  der  siel  jowt  moed ! 

Sa  tapet  dichtkinst  niy,  by  't  rêstleas  swiere  sykjen, 

By  alle  sielesmert,  dy  'k  yn  dit  libben  fyn, 
Ho  wreed  it  lot  my  dûm't  om  al  't  formeits  t'  ûntwykjen, 

Wer  nije  geastkrêft  yn. 

Sa  wier,  ik  bin  to  jong  om  nou  al  sa  to  kleijen. 

„Kom  mei !  doch  mei !"  sa  ropt  in  frjconeboun  my  ta, 
^Us  is  de  wrâld  nou  jown  om  freugde  to  bijeijen ; 

De  jeugd  moat  wille  ha!" 


En  nou  —  ik  wit  it  wol :  de  dagen  fen  myn  jonkheid, 
Opfolgers  fen  de  tiid,  forboarte  as  skildleas  bern, 
Ho  't  fol  fen  fjûr  en  kreft,  in  oar  op  freugde  'm  útleit, 

For  my  gean  hja  forlern. 

Sa  te  heljen.  En  mei  dat  ik  wer  yn  'e  keamer  kaem  siet  Gabe 
swiet  to  koaijen  en  seach  my  mei  in  taei  gesicht  oan :  ^Antsje/* 
sei  er,  „hwet  is  dy  bôle  daeijich.*' 

„Myn  ginst,  Gabe !"  sei  ik,  ,,dou  fretst,  jandoarje  de  bûter  op." 

Hied  er  my  dy  plasse  bûter  net  for  in  stik  bôle  oansjoen? 

„Kom/'  sei  er,  „den  scil  ik  wol  glêd  wirde.'' 

It  stik  iten,  dat  ik  do  yet  klear  makke,  woed  er  net  mear  yn. 
Ik  gong  by  him  sitten ;  wy  frijden  ris  en  o  fij !  hwet  hied  er  in 
mirakels,  dou  witst  it  net.  Dôch  ik  mirk  al  gau,  dat  dy  bûter 
bigoun  to  wirkjen;  hy  waerd  wyt  om  te  holle  en  sa  bjustere 
lûdroftich,  it  wie  raer.  Op  't  lêst  skikte  er  hwet  om  en  scoe 
my  de  earmen  om  'e  hâls  slaen,  en  dêr  slacht  er  tsjin  in  rút  oan, 
dat  il  mei  in  lûd  gerinkel  oer  de  strjitte  foel.  En  dêr  bigoun  er 
yn  ienen  sa  mâl  to  sjongen :  „Schoon  Sofie,  myn  engelin,  die  ik 
zoo  teer  bemin ;  noch  een  kusje  van  Sofie,  wanneer  ik  gaaa !' 

Mar  roef !  dêr  smiet  ús  mem  de  bêds-doarren  iepen  en  dat  wier 
mar:  „Gabe !  dou  hest  in  heislik  libben;  ik  ha  Ijeafst,  datst  er  ût  gietste." 

^Wanneer  ik  gaaa !"  song  Gabe. 

„Dou  scit  er  út!"  gûlde  ús  mem. 

„Wanneer  ik  gaaa!    song  Gabe  mar. 

Dôch  ik  koe  't  sa  gau  net  tinke  of  mem  hie  de  onderrôk 
oer  'é  kop  en  stie,  ien,  twa,  trije,  yn  'e  toffels  oer  'e  flier. 

„Wy  scille  't  ris  bisiikje,"  sei  üs  mem,  „oft  ik  ek  baes  wirde 
kin.''    En  linich  hie  se  Gabe  by  de  lurven. 

Hy  wier  sa  slop  as  in  flarde  en  gûlde  oars  neat  as :  „Wanneer 
ik  gaaa!'' 

„Ja,"  sei  mem,  „ik  scil  dy  mei  dyn :  wanneer  ik  ga !  Dou 
kinst  op  dyn  foetten  net  stean.    Antsje,  Ijochtsje  ris  by!" 

En  jawol !  mem  krige  him  by  de  foardoar.  Ik  wier  slop  fen 
laeitsen,  sa  griisde  't  my  oan :  mem  yn  'e  onderrôk  myn  frijer 
nei  de  doar  slepe!  It  wier  in  raer  spil  yn  'e  nacht.  Lykwols 
de  doar  kaem  iepen  en  Gabe  rekke  er  bûten. 

„Nou,"  sei  mem  tsjin  my,  „wost  er  ek  út?  Gean  den  mar 
mei,  gek  blei!  —  By  sa'n  dronken  ûle,  ik  woe  Ijeaver!" 

Ik  hâlde  my  mar  stil,  en  Gabe  het  wol  in  ketier  bydedoar 
omstrúnd  en  ût  en  troch  rôp  er  foar  't  stikken  rút:  „Ik  sei  der 
wel  Betje  doen  open !  Doen  open,  want  ik  staan  der  feur"  — 
Sjê  dêrl  al  hofolle  mem  ek  prottele,  ik  koe  op  bêd  it  laeitscn 
yet  net  ynhâlde.  —  Mar  sont  hab  ik  net  wer  mei  him  praet,  dus 
it  is  eigentlyk  net  goed  út. 

Pytsje.    Nou,  as  se  sa  komme,  den  hie  ik  it  ek  mar  Ijeaver  net. 

Antsje.  Och,  dat  wit  ik  net.  Dit  wier  nou  wol  in  bytsje 
slim,  mar  oars,  ik  kin  net  sizze  of  ik  mei  er  wol  graech  oer,  dat 
se  in  lyts  stikje  yn  'e  krage  ha.  Nochteren,  den  binne  se  soms 
ek  sa  heislike  nochteren.  En  o  hearink !  Gabe  is  in  troch  en  wer 
troch  plesierich  feint. 

Pytsje.    Mar  dou  scoest  my  sizze  ho  't  mei  Jan  gyng. 

Antsje,  O  ja!  Nou,  hy  het  mei  ús  kofjedronken  en  praet 
oer  hounnemlezels  en  ik  wit  net  hwet.  Mem  hie  in  raer  gesanik 
oer  syn  jonkheid  en  dêr  woed  er  net  fen  hearre,  dat  fornaem  ik 
wol.  Op  't  lêst  gyng  er  mei  my  nei  efteren  en  frege  my  oft  er 
bljuwe  koe.  Nou,  syn  heit  sit  er  yet  al  goed  by;  ik  woe  him 
gjin  blau  jaen.  En  do  foel  er  my  ta.  „Kom,''  sei  er,  ^wylizze 
mar  ris  oan:  —  Mar  hwet  túlsje  dy  mânljue  ongelyk,  nel?  As 
't  dêr  op  oan  komt  hâld  ik  it  fier  mei  Gabe. 

Pytsje.    An,  dou  mast  ophâlde !  of  ik  moat  er  út. 

Antsje.    Ei  kom !  wy  binne  mar  togearre ;  nimmen  heart  ús. 

Pytsje.    Nou,  mar  siz:  scil  er  ek  werkomme? 

Antsje.  Ei  ja,  hy  woe  graech  en  dêrom  woe  'k  it  him  net 
ôfslaen.  Dochs  ik  gean  alle  jounen  as  't  skimerich  is,  om  môlke, 
en  as  Gabe  my  wer  oanrint,  kriget  Jan  de  bûns. 

Pytrje.  Nou,  stjûr  him  dan  mar  nei  my.  Is  er  hwetjong, 
dat  kin  my  net  skele ;  jong  gûd  is  edel  gûd.  Mar  An !  sikerwier 
ik  moat  foart,  ik  moat  fleane.    Goen  joun ! 

Antsje.    Joun  Pyt!    Nearne  net  oer  prate,  hearl 

Forkeard  bîsteld. 

Tsjut  siet  sa  stil  yn  't  herntsje 
En  suchte  om  't  wrâldske  leed, 
Der  kaem  hjar  bûrwiif  Wimkjen 
En  rôp :  O  de  komeet !  (f) 
O,  Tsjutsje,  kom  ris  harren ! 
Hwet  is  't  in  hearlik  Ijocht."— 

Mar  Tsjut  sei :  ipRin  dou  hinne ! 
Jowt  dy  dat  ding  sa'n  nocht? 
Dat  binn'  wer  greatljues  flinken, 
Dêr  ha  se  't  jild  for  oer; 
Mar  de  earmen  to  bitinken 
Dêroan  ha  hja  gjin  loer. 
Sa'n  ding  dat  scil  hwet  kostje, 
't  Barnt  elke  joune  opnij ; 
't  Wier  belter  dat  se  't  joegen 
For  oalje  oan  dy  en  my. 

^Nou,  't  scoe  yen  al  bigreatsje," 
Sei  Wimkje,  en  lake  om  Tsjutsje 


(t)    Hjir  de  greate  komcet  (stirtstjer)  fen  185a 

toelachen ;  niet  altijd  de  zoele  sephir  der  vreugde  om  u  waaien, 
mogen  oök  nu  en  dan  of  dikwijts  stormen  en  onweders  beproeven 
uw  hart  te  doen  versagen ;  sta  vast,  bestookte  aangevochten 
mensch  1  sta  vaster  als  een  rots  te  midden  van  't  geklots  der  baren, 
en  uwe  toekomst  zal  heerlijk  zijn."  —  En  hoe  scoene  wy  dy 
greate  geastkreft,  dy  stille  birêsttng  yn  ús  lot,  dy  froede  tofrede- 
nens  better  forkrije  kinne  as  troch  mear  to  sjên  op'e  earmoed, 
lyk  as  der  bygelyks  yn  sokke  hutsjes  wennet? 

^Mar/'  frege  B,  „hwer  moatte  dy  minsken  yn  sokke  hutsjes 
den  op  sjên  om  tofreden  to  wirden?'' 

„A1  wer  op  gûds  dy  't  yette  minder  ha,"  sei  ik.  :,Den  scil 
men  op  't  lêst  sjên  dat .   .   .   •  dat .   .   .   .  " 

„Dat  oan  't  minskelik  lijen  gjin  ein  komt/'  sei  B.  „Fij  1  as 
dat  den  de  bêste  wei  is  om  tofreden  to  wirden,  fyn  ik  it  net 
moai.  It  wier  better,  dat  elk  mei  iver  skrepte  om  foarút  to  kom- 
men,  mar  den  ek  —  it  mocht  op  of  del  gean  —  mei  stil  fortrouwen 
Him  it  lot  yn  'e  hannen  jowch,  dy  't  de  krekte  miette  fen  ús 
stân  en  wirîcplak  yn  'e  maetskippij  ûtbeakene  het.  Den  scille 
wy  sokken,  dy  't  boppe  ús  binne,  de  oerfloed  net  forginne;  en 
as  wy  sokken,  dy  't  earmer  binne  as  wy,  den  mei  Ijeafde  trachtsje 
fen  tsjinst  to  wêzen,  en  it  bittere  fen  hjar  lot  forsêftsje,  den  scille 
wy,  as  wy  oars  reden  ha  om  oer  ús  sels  foldien  to  wêzen,  fiele 
dat  it  sankje.  dat  wy  faek  songen  ha,  wier  is : 

,HU,  die  niet  het  heden 
In  alles  tevreden, 
De  toekomst  niet  vreest 
Die  blijft,  wat  het  leven 
Hem  immer  moog'  geven. 
Steeds  vrooiyk  van  geest" 

Lêzers  1  hie  ik  nen  gelyk  mei  op  dat  sizzen  mar  to  swijen  ? 
Om  fen  't  praetsje  ôf  to  kommen  helle  ik  Stillings  JeugiV'  út 
de  bûse  en  bigoun  sunich  to  lêzen.  Onderwiles  fluite  B.  de 
Marseillaise  en  sa  kamen  wy  to  Donkerbroek.  Dat  is  in  doarpke 
allike  kreas  en  kein  as  in  boeretsjinsfaem,  dy  op  'e  sprongstiet 
om  in  gouden  earizer  to  keapjen.  Hwerom  't  it  Donkerbroek 
hjit,  biken  ik  net  to  witten,  de  man,  dy  't  ús  de  wei  wiisde  nei 
Easterwâld,  het  er  fêst  gjin  oanlieding  tajown,  hwent  hydroechi 
in  readen.  Wy  seagen  dêr  in  moai  hûs,  mei  in  tûn  mei  bcam- 
men  en  blommen  der  omhinne,  —  syn  wite  mûrren  omheech 
stekken.  Op  'e  hikke  lies  ik:  Ontwijk,  en  dy  namme  foun  ik  sa 
kreftich,  dat  ik  er  wit  hoe  folle  oer  sizze  scillen  hie,  hie  B.  net 
sein,  dat  er  leaude  dêr  wenne  in  ontfanger  fen  'e  ryksbilêstingen. 
Do  tocht  my  dat  it  hûs  better  Kom  overt  hjitte  koe;  mar  myn 
frjeon  sei,  Ontwijk  wier  dêr  safolle  to  sizzen  as:  Wacht  u  voor 
den  kwaden  hond.  By  slot  fen  rekken  tocht  ús  alle  beide,  dat  it 
hûs,  sa  stil  en  efterôf,  lyk  as  't  dêr  by  de  feart  stie,  de  namme 
dy  't  hie  ek  mei  alle  rjucht  drage  koe.  Fierder  roan  ús  wei 
njunken  de  feart  lâns  en  omdat  er  oars  gjin  wegen  wieren  rekken 

wy  net  fordwaeld,  —  in  ding  dat  yet  al  maklik  to  bîgripen  is  — 
mar  kamen  mei  gauwens  sonder  ongelokken  to  Easterwâld,  dêr 
't  ús  hynsder  op  'e  stâl  brocht  waerd  yn  de  foarste,  degreatste 
en  lichtwol  de  ienichste  herberge  fen  't  doarp. 

Stoefe  kastleinen  binne  for  in  reisger,  dy  't  mar  efkes  stilhâldt  en 

gjin  tiid  ta  in  lange  kennismeitsing  het,  onoangenamer  as  frjeonlike, 

dy   't  yen   mei   safolle   iver  as  se  kinne,  alle   nocht  oandwaen 

woUe.    By   beide   rekket  men  't  jild  kwyt,  mar  't  is  aerdich  as 

men  sizze  kin :  „Ik  hab  it  mci  plesier  fortard."    Dy  kastlein  dêr 

jowch  sonder  efterhâldenheit,  gol  wei  in  útlizzing  fen  't  ringheakjen 

en  •t  stopnidle-blazen,  twa  Ijeafhabberijen,  dy  't  dêr  fen  *tjong- 

folk   útfierd   waerden.    Ik  krige  dêr  in  lyts  Frysk  krantsje  yn  'e 

hannen,  dêr  foun  ik  in  anekdote  yn  út  „de  Huisvriend"  oernomd. 

Eva   sit   mei   hjar  jonkje  Kaïn  op  'e  skette  en  om  to  witten  oft 

er  hast  stean  kin,  set  se  him,  beethâldencfe,  op  syn  foetsjes.  God, 

dit  bidrjuw  fol  memmeljeafde  sjênde,  sei ;  j^LitrinneP' —  „Ofrede 

né,"   sei  Eva,  „dat  kin  net;   as  ik  him  los//et  scoe  er  fâlle,"  — 

En  sjuch,  om  it  bytsje  bitrouwen  ophjarSkeppersyn  Almachten 

it   net   folbringen   fen  syn  Heitewille,  moatte  de  Eva's  (dat  wol 

sizze :  alle  memmen)  fen  dy  tiid  ôf  oan  mei  folle  wirk  en  moeite 

hjar  bern  it  gean  leare.  —  Ik  sei :  „De  skreiuwer  J.  J.  A.  Goe- 

verneur  klaget  er  oer,  dat  men,  sonder  der  by  to  setten  hwer  't 

men  't  wei  het,  sa  faek  en  folle  de  lytse  en  bêste  sikjes  út  syn 

^Huisvriend"  kaept  —  en  dêr  het  er  wol  reden  ta. 

„Dêr  ha  jy  wol  gelyk  oan,"  sei  de  hospes. 

Ôft  er  dat  ek  sizze  scillen  hie  as  ik  rjucht  oars  sein  hie? 

't  Kin  bêst  wêze  fen  wol.    Sokke  kastleinen  binne  der  wol  ris. 

Aldernêst  dy   romme  wite  herberge  stiet  yet  in  deftich  wyt 

hûs.    Der  binne  ek  gnappe  winkels  en  it  hele  doarp  falt,  midden 

de  ienlike  stilte,  ynwindich  net  6f.   As  alle  minsken,  by  frede  en 

iendracht  dêr  in  fleurich  stik  brea  winne  meije,  den  kin  men  't 

dêr  wol  skipperje.    Onderwilen  dat  wy  it  doarp  ris  del  kuijeren, 

waerd  it  hynsder  foar  'e  karre  slein  en  mei  gauwens  rieden  wy 

wer  by  de  feart  lâns.    De  wei  wier  goed,  de  sinne  skynde  moai, 

en   de   geselligens,   dy  't  men  altyd  yn  de  neibyheid  fen  huzen 

en  minsken  fynt,  alles  stimde  ús  ta  blijmoedigens  en  froalikens. 

By  *t  sjên  fen  dy  hege  sândunen,  dy  't  wy,  mei  hjar  fen  de  sinne 

forgulden   koppen,  lizzen  seagen,  sei  B.,  dat  him  tochte,  as  men 

dêr  by  't  winter,  as  der  in  bulte  snie  laei,  ris  op  wier,  den  scoe 

men  yen  forbieldsje  kinne  op  *e  Montblank  lo  wêzen.  Ikbifestige 

dat  troch   to  sizzen,  dat  as  men  yen  den  der  fen  boppen  6f  by 

del  r61je  liet,  scoe  men  sels  wol  in  snielawine  fortoane  kinne.  — 

Mar  yn  earnst  liet  ik  er  op  folgje,  Schiller  seit :  „0p  'e  bergen 

wennet  frijheid,"    en   it  scil  dy  oanberne  frijheidsin  wêze,  dy  't 

ús  jimmer   nei  it   hege   útsjên   docht.    Dêr   hwer  't  wy  mei  in 

eachwink  lânnen  en  wetters  oersk6gje,  scille  wy  ús  ontdien  fiele 

i,Dat  gekke  blei,  net?    Sa  to  rabjen 
By  jountiid  mei  in  mans-persoan ; 
Wie  hja  myn  dochter,  litte  scoe  se  't 
Of  'k  sei  hjar  gau  it  tichthûs  oan. 

„Ik  scoe  gau  sokke  sleauwe  fammen, 
As  ik  ris  baes  wier,  ien  foar  ien, 

Knaphandich  fen  'e  strjitte  reagje 

En  leare  hjar  hwet  goeds,  nei  'k  mien. 


»» 


„Nou  kom !"  sei  Tryntsje,  „sêft  in  bytsje ! 

Sa  slim  is  't  lang  net,  sikerwier/'— 
„Och,  lit  dat  „sikerwier"  mar  farre, 

Ik  waerd  forgees  gjin  tachtich  jier." 

„Nou,  om  jo  den  hwet  mear  to  sizzen,'* 
Sei  al  hwet  noartich  bûrwiif  Tryn, 

„Dy  faem,  dêr  't  jy  sa  slim  op  fikke 
Dat  fanke  stean  ik  jo  for  yn." 

Do  rekke  de  âlde  fen  'e  wize. 

„Hwette?  ynstean  for  sa'n  slierke  yet?**— 
,Ja !  't  is  myn  eigen  dochter  Saekjen, 

Dy  nêst  hjar  broer  Johannes  giet." 

En  foart  dêrop  liet  bûrwiif  folgje : 
'k  Ha  mear  al  as  genôch  hjirfen. 

Ha  jy  mar  wille  mei  jou  rabjen, 
Mar  by  jou  eigen  soarte  den. 

„Ik  wol  my  hjir  net  mear  fortrette."  — 
Och  heden,  Tryntsje,  seach  ik  mis? 

Dat  scil  den  oan  myn  bril  wol  skele, 
Dy  't  gâns  in  bytsje  diiznich  is.''  — 

„Né,  beppe,  dêr  't  mar  net  op  bringe. 

Ik  moat  jo  sizze,  ho  't  my  smert, 
't  Skeelt  oan  jou  bril  net  of  jou  eagen, 

Né,  âlde,  't  hapert  oan  jou  hert. 

„Sjuch  Ijeaver  earst  ris  yn  jou  binnenst, 
It  past  net  sa  mar  stoef  en  stiif 

Fen  oerljues  lek  en  brek  to  rabjen. 

't  Pas  alderminst  wis  sa'n  âldwiîf."  — 

Tryn  gyng.   Do  't  de  âlde  de  oare  moarne 
De  rabsters  fen  hjar  soarte  soclit, 

Do  gyng  hjar  skielk  wer  fiks  de  mûle 
En  Trynne  dwaen  waerd  fiks  bitocht. 

En  Trynne  dwaen,  dêr  wiern  se  't  iens  oer, 
Dat  roaide  sahwet  nearne  nei.  — 

Och  ja,  sa  keffet  ek  de  laster 
Fen  ús,  goefrjeonen!  alle  deî. 

Mar  dwaen  we  üs  plicht,  lit  elk  den  rabje; 

Gean  altyd  troch  mar  rjucht  troch  sé, 
Den  stiet  er  'n  wente  frij  fen  fleabyt 

For  ús  oan  't  ein  fen  't  baentsje  ré. 
1850.  

Twa  dagen  Hear. 

In    froalike    reis   nei    Drint. 

(Foarisetting  fen  bledside  40.} 

II.     In  Haedstik,  dêr  't  wy  hast  nen  namme  for  witte, 
mar  de  reis  wirdt  forfolge  oan  Assen  ta. 

Efter  Duers-wâld  kamen  wy  al  gau  wer  op  'e  heide.  Myn 
each  foel  op  'e  hutsjes,  dy  't  dêr  oer  't  fjild  forspraet  stiene, 
hutsjes,  hweryn  fêst  djippe  earmoed  en  gebrek  wennet;  alteast 
as  forbljuwen  fen  minsken  seach  ik  se  selden  minder;  sels  yn 
'e  Westerein  net,  dêr  't  de  bokwitstrieën  gevel  mei  't  seadden 
mûrwirk  en  't  reiden  tek,  soms  sa  ût  it  lead  hingje  kin,  datmen 
yen  by  't  sjên  dêrfen  neat  mear  oer  de  hingjende  toer  fen  Pisa 
het  to  forwonderjen. 

„Frjeon !''  sa  bigoun  ik,  „hwet  libbet  men  hjir  al  folle  on- 
tankber,  troch  net  to  birêsten  yn  it  lot,  ús  taparte,  mar  jimmer 
to  sjên  op  gûds  dy  't  mei  't  wâldske  goed  rykliker  bijeftge  binne 
as  wy.  Dy  oerffoed  en  dat  gemak  stiet  tsjin  ús  soargjen  en 
kikommernisse  oer  as  de  dei  tsjin  'e  nacht.  Wy  miene  dat  ús 
o!  hwa  wit  ho  folle  ontbrekt,  en  sjê  dêr!  wy  misse  de  greatste 
skat  fen  't  libben,  de  tofredenheid.  In  Dútsker  seit :  „Zonder  te- 
vredenheid  wordt  dit  leven  tot  een  wilden  onstuimigen  stroom, 
waarop  men  door  de  golven  heen  en  weder  geslingerd  wordt, 
zonder  ooit  in  de  veilige  haven  der  ruste  aan  te  landen"  En 
fierder :  „Wat  zoude  u  ontbreken,  zoo  gij  geleerd  hebt  te  derven  ? 
Wat  zoudt  gij  beven  bij  ieder  ongeval,  gij,  die  geene  andere 
vreeze  kent,  dan  die  voor  Ood  —  en  weenen  waar  slechts  de  dwaze 
weent  ?    Moge  dan  ook  al  niet  immer  de  Hemel  u  zacht  en  liefelijk 

In  les  for  de  fammen. 


Us  Jurjen  woe  ris  frije, 
Syn  mem  dy  woe  't  net  lije; 
Hy  fleach  er  dôch  op  ta; 
In  fanke  moasf  er  ha. 
O  jonge  ja!  o  jonge  jal 
In  fanke  moast  er  ha. 

Do  gong  er  mar  nei  Maeike, 
Dy  jowch  er  daelk  in  paeike, 
En  sei :  „Hwet  biste  moai 
En  eptich  yn  'e  ploai ! 
O  jonge  jal  o  jonge  ja! 
Sa'n  fanke  moat  ik  ha." 

Wel,  frege  't  spilich  dîng  do, 
Hwet  Jurjen  dêr  by  hjar  woe  ? 
Hy  sei:  ^lk  kom  om  dy; 
Hest  dou  gjin  sin  oan  my? 
O  jonge  ja !  o  jonge  ja  1 
Ik  wol  sa  graech  dy  ha." 

„Fij  Jurjen,  dou  mast  swije, 
By  my  komt  lange  Sije, 
Dy  het  al  twa  jier  roan 
En  my  de  knotte  jown. 
Dou  moast  al  earder  kommen  ha, 
Al  earder  kommen  ha." 

„Dus  kin  't  dy  nou  net  bate, 
Mar  hark  ris,  eart  wy  skate, 
Komst  yet  ris  efkes  wer? 
Den  scil  'k  ris  sjên,  sjê  dêr! 
Ik  woe  wol  graech  dy  holpen  ha, 
Wol  graech  dy  holpen  ha." 


Hja  tocht :  hy  het  sa  folle ; 

Hwet  scoe  'k  mear  habbe  wolle 

As  län  en  eigen  hûs 

En  bûsjild  by  de  rûs? 

Ik  moast  al  ien  mei  sinten  ha, 

Al  ien  mei  sinten  ha. 

Hja  liet  do  Sije  strike, 
Mar  Jurjen  gvng  nei  Hike, 
En  dêr  stoe   t  spil  hwet  oars. 
Hwet  wier  do  Maeike  boasl 
Sa  moatte  sokke  fammen  ha, 
Sa  moatte  sokken  ha. 

Hylk  woe  by  Jurjen  wêze, 
Hy  koe  hjar  hert  bilêze. 
'tKIonk  Maeike  skielkyn 'tear: 
„Dy  twa,  dy  wirde  in  pear." 
Dêr  wier  se  net  nijsgjirrich  ta, 
Nin  byt  nijsgjirrich  ta. 

En  hwa  't  do  mochten  frije, 
Us  Maeike  koe  gjin  krije. 
De  tiid  is  hjar  ontdreaun, 
Se  is  sonder  frijer  bleaun. 
Hja  moast  mei  Sije  tapakt  ha, 
Mei  Sije  tapakt  ha. 

Dit  kin  de  fammen  leare : 
Dy  't  folle  oerfloed  bigeare, 
Dy  krije,  as  't  mis  biteart, 
Yn  't  eintsjeslúten  neat. 
As  't  fiskje  byt,  lûk  den  mar  ta, 
Jawis,  lûJk  den  mar  ta. 

1850. 


RABBEL. 


In  âld  âldwiif  fen  tachtich  jierren 
AI  tige  breklik  fen  gesicht, 

Moast  meastal  binnen  doar  hjar  hâlde 
Omdat  se  krép'Iich  wier  fen  jicht. 

Dôch  siet  se  ienkear  ris  op  in  jountiid 
To  stoarjen  yn  'e  moanneskyn, 

En  hwet  to  sjên  wier  op  'e  strjitte, 
Dêr  prate  se  oer  mei  bûrwiif  Tryn. 

^Sjuch!"  sei  se,  „hwet  is  dat  in  jonker, 
Dy  't  skean  hjiroer  der  hinne  giet. 

Och  hea!  hwa  wit  ho  slim  dy  pronker 
By  Jelke  skroar  yn  't  blêdtsje  stiet  ? 

„As  't  goudspil  op  'e  klean  sa  flikkert, 
't  Sy  Sneins  of  deis,  sels  jountüds  let, 

Den  het  de  fûgel  gouden  fearren, 

Mar,  Tryntsje,  't  binn'  syn  eigen  net. 

„Sjuch  dêr  dy  rare  sule  *is  glûpen, 
Hy  rint  hast  as  in  mâlle  houn. 

Hy  het  by  't  iene  of  't  oare  fanke 
Fêst  wer  in  blauwe  skine  roun. 

„Nou,  hwa  wol  ek  by  sa'n  geramte? 

't  Is  allegearre  bonke  en  fel. 
Fordeald !  dy  fint  het  ek  gjin  skamte, 

Hy  giet  nei  Maeike  Toatebel. 

„Sjuch  bûrman  Goasse  dêr  ris  trêdsjen, 
Dat  giet  wer,  al  moai  wier  en  wis, 

Nei  Ruerd  kastlein  to  slokjedrinken,    . 
Dêr  't  kaerteblêd  de  bibel  is. 

„Sjuch,  ik  scil  't  üchtwol  net  bilibje, 

Mar  sok  dwaen  jowt  dôch  gjin  bistean. 

It  scil  mei  Goasse  njunkelytsen 
Wol  nei  de  beppekelder  gean. 

„Dêr  jinsen  sjuch  'k  in  aerdich  fanke, 
Sjuch  dêrre,  Tryntsje,  in  bytsje  fier. 

Fordeald !  dat  sniggel  liket  wrachtich 
Wol  op  in  jiffer  fen  plesier. 

„Hja  het  in  gnap  jongkearel  by  hjar, 

In  hear,  sa  't  skynt,  mei  hoed  en  jas. 

't  Is  fêst,  sa  't  hjit,  in  trouwe  frijer; 

Sjuch,  Tryntsje,  sjuch,  hwet  binn'  se  bras. 

fen  de  klústers,  hweryn  de  moade  of  de  kinst  ús  faek  mei  sa 
folle  bikommernissen  bynt.  Ja  al  rint  er  folle  tinkbieldichs  mei 
onder,  folgens  alle  reisgers  fynt  men  by  de  berchbîwenders  it 
heechste  en  helderste  bigryp  fen  frijheidsin." 

„Den  i&  't  moeilik,''  sei  B.  i,dat  wy  yn  ús  neibyheid  gjin 
bergen  ha." 

„Ja,"  sei  ik,  „en  foaral  for  de  bern  as  dy  yn 't  opwaechsjen 
binne,  iiwet  by  hjarren  wol  men  tsjinwirdich  de  frijheidsin  tige 
oankweekje.    Hear  mar  ris  hwet  in  dichter  seit. 

.HolUnd.  dat  aan  dulzend  wonden  mat  en  kwijnend  nedcrligt, 
Zle,  uw  balsuni  is  Revonden  in  dc  handen  van  ecn  wicht. 
Gcef  uw  lcroost  naar  't  lichaam  lcrachten,  giet  het  vrijheidzucht  In  't  bloed." 

sels  seit  er  tsjîn  'e  bern: 

/lc  Zou  het  gicten  in  uw  ziel/' 

hwent : 

•Neen,  geen  leiband  om  de  lendcn ;  neen,  geen  dwangbuis  voor  dcn  geest, 
Vrij  te  woelen  en  te  wenden,  vocgt  aan  ziel  en  lichaam  mecst 
Vrije  ontwilclcling  geve  lcracht  aan  'f  bemindc  nageslacht 

„Ei,"  sei  myn  frjeon,  „as  men  oars  yn  simmige  huzen,  dêr 
't  de  tajowlike  heit  de  frijheden  ier  en  bytiid  by  de  bern  deije 
litten  het,  sjucht  ho  't  dy  Ijeave  herten,  as  heit  hjarren  net  mear 
nei  't  sin  docht,  ienpearich  tsjin  him  opsteane  en  „Leve  de  Re- 
publyk !"  roppe,  den  scoene  we  sizze,  wy  kinne  it  sonder  bergen 
en  frijheidjitters  wol  rêdde." 

De  namme  fen  de  man,  by  hwa  't  B.  dêr  saken  hie  to  dwaen, 
brocht  my  in  great  gelearde  en  dichter  fen  ús  lân  foar  de  geast, 
dy  't  syn  bêst  docht  om  de  „Nederduitsche  Muse„  wekker  to 
sicodsjen  út  de  dodde,  dêr  't  se  sa  lang  yn  slomme  het.  Men 
scoe  mar  hoopje,  dat  it  lokt  en  dat  de  saTiggodinnen  mei  nije 
lust  en  moed  wer  farske  —  net  forwyljende  —  en  dôch  natuerülce 
blommen  op  it  fjild  der  letterkinde  struije.  Hwent  wy  sizze 
mei  Oudskoff: 

,Zomler  zang  —  was  't  levcn  aalclig." 

Yn  in  feanhoeke,  lyk  as  Appelsgea  is,  hie  men  sokke  sjon- 
gerige  uteringen  fêst  net  forwachte.  Mar  it  wol  graech  —  en  hjiryn 
giet  de  natuer  ús  foar  —  dat  it  ongelikense  by'noar  foege  wirdt. 
Dôch  sonder  in  wysgearich  ondersiik  nei  it  forbân  fen  de  dingen 
scille  wy  hjir  ek  al  oerienkomste  fine.  Sa  scoe  men  al  dalik  op 
'e  frage :  „Hwet  oerienkomste  is  der  twisken  dichtstikken  en 
turf  ?  anderje  kinne,  dat  fjûr  oan  beide  de  moaiste  glâns  jowt. 


»Wat  windt  gtj  't  zintuig  op  en  dwingt~.het>rein  tc  glocUcn, 
Verdooldc,  die  de  dichtsnaar'spant! 
Dic  van  gehuicheld  lcunstvuur  orandt  ? 


Vcrgeefs  Tijrteen  en  Pindaren  I 

Den  gloed  ontwoekcrd  aan  uw  snarcn, 

De  wiek  gedoopt  in  Oostersch  goud; 

Vergeefs  of  brein  cn  ader  zwcllcn. 

Waar  't  hart  hct  vuur  niet  op  doet  wellen, 

Zijn  gecstdrift  cn  verrukking  koud."  (t> 


(tJ    ToIIens. 

Sa  scoe  men  fierder  de  swiere,  goed  bamende,  gloed  en 
waermte  forspriedende  baggelder  forgelykje  kinne  by  it  wirk  fen 
wiere  dichters ;  lichtere  en  mindere  soarte  by  it  foartbringsel  fen 
onderhânske  rymlers.  En  de  rikkerige  sponturf?  Ja,  dy  forge- 
lykje  wy  by  de  jelnelange  fêrsen,  dy  't  it  Ijocht  sjugge  by  it  lo 
wrâld  kommen  en  forstjerren  fen  de  iene  of  de  oare  hege  persoan 
of  oars  hwet.  Hwent  dy  lizze  faek  lang  yn  birie  ear  't  se  flamme 
fetsje.  Om  dit  dúdlik  to  meitsen  folget  hjir  de  oanfang  fen  sa'n 
masterstik.  Men  makket  sokke  rimen,  mei  beitel  en  bile,yntiids 
klear,  den  het  men,  as  't  to  pas  komt,  mei  dichtfjûr  neat  to 
meitsen.    Och  né,  men  folt  it  yn  lyk  as  in  siktaris  de  patinten. 

Qalm, 

Eene  harp 


Dichtloover  geplant  bü  (hwer  *t  den  by  is.) 
Wat    ....  maar  klinkt  ons  In  d'  ooren  ? 
Wie  zag  oolt    ....  morgen  glooren  ?    ' 
Wie  maalt  ....  ons  toegebraclit, 
Voor  tijdgenoot  en  nageslacht, 
Met  englentoonen,  nu  naar  waarde  ? 
Zoo    ....  bescheen  geen  zon  oolt  d'  aarde 
Van  af  de  schepping  aan,  als  thans 

Nu  't  al glans 

wegzinkt." 

Komt  dit  kreftich  geastes-wirk,  dat  fen  sels,  yn  disse  foegen, 
hondert  en  ien  blêdsiden  lang  wêze  moat,  yen  't  earst  by  în 
blide  saek  to  pas,  den  set  men  yn  it  iepen  bleaune  de  folgjende 
moaije  wirden  :  „vreugde,  kiank,  blijde,  schooner,  het  heil,  schoon, 
in  onverdoofbren,  En  luister." — Mar  is  'toars-om,  datwolsizze, 
in  droevige  saek,  den  moat  men  doffer  wirden  brûke,  bygelyks: 
„treur,  toon,  droeve,  bangcr,  de  ramp,  droef  beroofd  van  gioed  en, 
in  't  duister.'*  Den  kriget  men  in  heel  oare  sin,  mar  yn  elk  gefal 
wirdt  er  al  gaü  sein :  ,'t  Is  mooi  gerijmd,  hadi !" 

En  al  komt  er  mei  folle  blazen  yet  minder  lôge  fen  as  fen 
smeulende  sponturf,  men  hopet  dôch  mei  sok  wirk  in  lintsje  of 
.  .  .  .  it  brea  to  winnen.  Oft  dit  lykwol  lokke  scil,  is  in  oare 
frage.  (♦) 

Mar  lit  ús  de  reis  forfolgje.  Omdat  er  to  Appelsgea  safolle 
turf  makke  wirdt,  is  dêr  mei  de  skipperij  ek  wol  tier.  Der  wieren 
ek  sommige  plakken  mei  boekweit  biboud ;  mar  it  doarp  sels  leit 
dêr  oars  al  hwet  kâld  en  keal.  In  moai  en  smaakvol  gebou,  lyk 
as  men  hjir  licht  net  siikje  scoe,  is  it  compagnonsrhûs,  in  sieraed 
fen  disse  streek,  dy  't  ús  oan  de  grinzen  fen  ús  provinsje  brocht, 
Foart  oan  de  oare  side  fen  it  tolhek  liezen  wy  op  in  great  boerd 
safolle  wol  dat  wy  begriepen :  dêr  bigoun  Drint. 

B.   tocht,   ît  waerd  yen  foart  al  hwet  oars  om  't  hert.    En 


{*)  Men  scil  my,  hoopje  'k,  disse  forgliking  forjacn  kinne,  as  men  wit  dat  de  hear 
Z.  yn  'e  twade  keamer  —  nin  minskewirk  —  mar  de  minsken  scls  by  de  turf  forgelike  het, 
mei  de  wirden:  .De  Nederlanders  zijn  gelijk  als  hunne  turven/'  ens.  Sjuch  P.  de  Dekker, 
,Sei8  Jier  op  t  hynsder/'  —  d^r  't  Ik  dit  ek  wei  ha. 

sikerwierl   by   't  sjên  fen  dy  swarte  turflieappen  kriget  men  ús 
fruchtber  Fryslân, 

Dat  âld  skicr  lân  fol  skjlnte  cn  grcatheit 
Dat  foar  elks  each  as  pronkbyld  bleat  leit, 

tige  Ijeaf. 

Ik  sei :  ^Sjuch  ris,  hwet  in  turf  1  Men  seit  wol  dat  ,,in  Neder- 
land  het  kind  zijn  eigen  moer  verbrandt/'  mar  hjir  scoe  men 
sizze,  dat  it  foarearst  wol  hwet  lije  kin.  Mar  dat  is  ek  goed, 
hwent  as  de  klyn  ienkear  ris  op  rekke,  den  wier  't  net  bêst." 

B.  sei :  i^Dat  koe  for  ús  wol  ris  in  bêst  spil  wirde,  troch 
dat  de  beammen  den  wol  djûr  wirde  scoene." 

B.  is  beamkweker,  lêzerl  Sa  drjuwt  iimmer  by  in  minske 
it  eigenbilang  boppe.  —  ,,0,  dat  egoïsmel'   suchte  ik. 

It  like  wol,  dat  myn  selskipsman  dat  wird  net  forstoe,  om 
hy  frege  my,  hwet  gelove  dat  wier  en  ik  andere :  i^Dat  binne 
oanbidders  fen  't  gouden  keal,  minsken,  dy  't  it  jild  for  't  kost- 
likste  goed  fen  de  ierde  hâlde  en  't  jildbisit  for  't  heechste 
libbens-lok.  Stekke  sokke  Ijue  kwânswiis  in  hân  út  om  goed 
to  dwaen,  den  rikke  se  mei  de  oare  hân  helte  fierder  om  hwet 
nei  hjarren  to  skrabjen ;  it  binne  kâldbloedige  dieren,  dy  't  allike 
min  gefallichheid  yn  it  moaije  en  goede  ha,  as  in  baerch  yn  in 
skilderij  fen  Hobbema.  Hja  witte  net  dat  sa'n  immen  de  bêste 
baen  lâns  giet,  dy  't  by  syn  libben  fen  syn  meiminsken  achte  en 
eare  wirdt  en  op  hwaens  grêf  ienkear  triennen  fen  tankberheid  falle.*' 

„En  rekkenje  jy  my  ek  onder  dy  Ijue?"  frege  B. 

Ik  scoe  ,Ja"  sizze,  mar  ik  koe  myn  frjeon  to  goed  en  boppe 
dat  kaem  it  my  yn  't  sin  hwet  myn  omke  folle  plichte  to  sizzen : 
„Denk  als  gij  spreekf,  hoe  gij  spreekt,  wat  gij  spreekt,  waarover 
gij  spreekt,  opdat  gij  u  in  geen  kwaad  lijden  steekt."—  En  hjir 
hie  't  fen  sels,  lilke  gefolgen  jaen  kinnen,  hwent  B.  hie  my  licht 
ris  forsiikje  kinnen  om  fen  de  karre  to  sfappen.  En  dan  hie  ik 
dêr  stien  midden  dy  turfheappen,  hast  as  John  Franklin  licht  wol 
twisken  de  iisklippen  (f),  mei  dit  onderskie,  dat  hy  bliuwe  moat 
dêr  't  er  is  en  ik  gean  koe  hwer  't  ik  woe.  Mar  genôch,  ik 
swige  en  swijen  is  folle  tiden  de  baes.  Troch  swijen  winne  wy 
it  fêst  fortrouwen  en  frjeonsktp;  mei  praten  reitse  wy  beide 
faek  kwyt. 

„Hwer  is  hjir  in  harbarge  ?"  rôp  B.  tsjin  in  jonge,  dy  't  de 
strjitwei,  dy  't  wy  opswaeiden,  delrinnen  kaem. 

„Doar  by  gindse  brugge,"  sei  de  jonge. 

En  by  dy  brêgge,  dêr  't  de  wei  fen  de  iene  side  fen  'e  feart 
op  de  oare  oerspringt,  founen  wy  in  gnappe  harbarge.  Wyls  't 
ús  hynsder  dêr  litslein  waerd  fornamcn  wy  al  gau,  dat  in  profeet 


(t)  As  men  om  chr  man  tlnkt  fen  1845  ôf  — do  't  er  út  Londen  teln  Is  —  ont  Wynmoannc 
1852  ta,  do  't  er,  neffens  de  kranten,  in  flesse  mei  tidinge  fen  him  oan  de  fryske  kusten  drjuwen 
komd  is,  den  kln  men,  as  men  hwet  omtinken  het,  mei  dielnimming  yn  syn  lot,  hast  wé- 
moedlch  wirdc. 

yn  syn  eigen  lân  net  eard  wirdt.  It  wier  dêr  tsjin  ús  ^mynhear" 
foar  en  nei,  ja,  hiene  se  yn  Fryslân  mei  dy  namme  netromom- 
smiten,  dêr  yn  Drint  roan  't  ûs  hast  oer  't  meuch.  Wy  hâlden  ús  mar 
oft  wy  frânske  ütwykten  wieren,  dy  't  incognito  reisgen,  en  seijen 
dat  wy  efkes  it  doarp  op  scoenen  en  strak  wer  kamen. 

Nei  dat  ik  myn  saken  forrjuchte  hie  siet  ik  al  gau  wer  yn 
de  moaije  seale  fen  de  harbarge,  dêr  't  ik  bûten  de  kastlein  yette 
twa  minsken  foun.  De  iene  wier  in  bijierre  man,  dy  't  danige 
mistich  seach ;  ik  fornaem,  dat  er  onder  tsjinst  wier,  to  sizzen 
as  frijwilliger  yn  't  leger  fen  Bachus.  Dy  man  focht  dapper, 
flink  en  bihindich ;  in  foUe  romer  hie  onder  syn  macht  danige 
gau  de  geest  jown,  en  as  der  ienkear  ridderoarders  onder  de 
jeneverdrinkers  útdield  wirde,  den  scil  dy  held  fêst  net  foarby 
parte  wirde.  Dy  oare  like  in  ienfâldch  boargerman,  dv  't,  do't 
de  kastlein  my  brocht  hie  hwet  ik  easke,  syn  praet  mei  de  hospes 
forfolge.  Earst  roan  it  oer  de  hirddraverij  fen  Grins,  dy  't  pleats 
ha  scoe  ta  eare  fen  't  ontset  fen  'e  stêd,  yn  1672.  Do  kamen 
de  twa  Ijue  —  it  rint  soms  al  bjusterl  —  oan  'e  gong  oer  de 
rattelslangen,  dêr  't  de  kastlein  fen  lêzen  hie  yn  't  „NederIandsch 
Magazijn."  —  Rattelslangen  hie  dy  boargerman  noait  sjoen,  mar 
wol  oare  greate  slangen,  bysonder  yn  Fryslân.  —  Yn  Fryslân  ?  — 
Ik  tochte,  dêr  mient  er  de  moaije  fryske  fammen  mei,  omdat  dy 
soms  sa  forliedlik  binne.  Mar  ne  1  yn  Fryslân  wieren  de  slangen 
soms  sa  lang  as  de  heale  breedte  fen  'e  tapkeamer.  It  scil  fêst 
yn  't  dierespil  wêst  ha.  De  kastlein  tochte,'  sokke  bazen  wieren 
mar  gefaerlik. 

„GevoarIik?  Wat  proatn  i  van  gevoarlik?*'  Sa  bigoun  de 
soldaet  fen  't  Bachusleger  .  .  .  Myn  moeders  oldste  breur  heft 
soldoat  ewest,  in  de  Oost  of  de  West,  doar  wil  'k  af  wezen.  — 
Doar  kastlein,  geef  mi  noch  ens  voor  'n  dubbeltyn,  heurl  Nou, 
die  hef  met  'n  slang  in  't  gevecht  ewest,  wel  zoo  groot  as  disse 
koamer  en  ok  zoo  breed." 

Ek  sa  breed  1  dat  like  't  frjemdste.  De  boargerman  hie  de 
onfoarsichtichheit,  dat  er  bigoun  to  laeitsen. 

„Woarom  lachste,  bl  .  .  .  .?  Ik  zeg:  ok  zoo  breed,  mar 
den  rond  en  plat,  net  as  'n  schol." 

Wel  it  waerd  sa  onbigryplik  as  de  Kantyaenske  wysbigearte 
for  in  Hottentot.    De  boargerman  lake  yet  lûder. 

„Wie  denkst  datst  veur  hefst?  Kom  met,  steinbok!  den  sol 
'k  it  di  't  veulen  loaten,  kereltyn.  Ik  hef  nog  wel  geld  in  de 
búl  en  kan  myn  gelag  .  .  .  ." 

Yn  dy  foegen  roan  it  tsjin  de  boargerman  foart.  Ik  makke 
krekt  op  'e  tiid  in  ein  oan  'e  kwesje,  troch  de  kastlein  to  freegjen, 
ho  fier  as  Rolde  fen  Assén  laei. 

„Mot  menheer  to  Rolde  wezen  ?"  frege  my  dêrop  de  dappere  man. 

Ik  sei,   it  wier  just  gjin  moatten,  mar  it  wier  ús  winsk  om 

de  Hunnebedden  ris  to  bisjên.  Dêrop  hie  iiy  de  frjeontikens  my 
foar  to  stellen :  as  ik  er  frij  gelach  for  oer  hie,  den  woe  hy  mei 
my  troch  Drint  ride ;  hy  wier  de  provinsje  yn  alle  hoeken  „deur- 
kropen/'  sei  er.  Dat  scoe  —  as  nien  op  sa'n  hichte,  as  hy  do 
wie  —  licht  ek  better  wolle  as  gean.  Mar  ik  bitanke  de  man 
for  syn  bileefdens  en  sei,  dat  ik  al  selskip  hie.  Mei  kaem  myn 
frjeon,  dy  't  syn  saken  ôfdien  hie,  wer  by  ús  en  wy  sochten  ús  for- 
heven  sitplak  op  twa  tsjillen  wer  op.  Dôch  pas  wieren  wy  wer 
op  'e  strjitwei  of  wy  seagen  de  man,  dy  't  my  troch  Drint  liede 
woe,  foar  ús  út  bongeljen.  Hie  'k  him  to  foet  folgje  moatten, 
den  wier  'k  fêst  yn  'e  miening  kaem  dat  hiele  Drint  in  ingelske 
tún  —  of  in  keattingregel  wier,  sokke  gieren  makke  er  fen  de 
iene  side  fen  'e  wei  nei  de  oarre.  Njunken  him  kommende 
skeelde  't  in  bytsje  of  hy  wier  sikerwier  onder  ús  sjeastsjil  rekke. 
Man  1  tocht  ik,  dêr  wierste  licht  gefaerliker  as  dyn  omke  by  de 
roune  platte  slangen  yn  'e  West.  It  scil  wol  mear  sa  gean,  dat 
it  Skiedammer  fenyn  mear  minsken  yn  't  fortriet  bringt  as  it 
slangefenyn. 

Forwachtsje  nou  net,  lêzerl  dat  ik  folle  fen  de  Smilde  for- 
telle  scil.  Dy  streek,  dêr  't  in  feart  en  in  strjitwei  troch  rint, 
scil  licht  in  ûre  of  fjouwer  lang  wêze;  alles  sjucht  er  dêr  gnap 
nij-eftich  en  neat  âlderwetsk  Drintsk  út.  Fen  de  fiif  tsjerken, 
dy  't  hjir  binne,  hwerby  ien  for  de  ôfskiedenen  en  ien  for  de 
Joaden,  kamen*  wy  de  greatste  foarby,  in  hiel  moai  achthoekich 
roun  gebou.  Omdat  ús  hynsder  nei  de  ein  forlange  draefde  it 
dier  sonder  oandriuwen  sa  hird,  dat  wy  de  Smilde  lâns  wieren 
en  Assen  yn  't  sicht  krigen  foar  dat  wy  't  tochten.  En  dystêd, 
dy  'k  my  altyd  foarsteld  hie,  dat  er  útsjên  scoe  as  Ninevé, 
Pompeji  of  Herculanum,  dat  wol  sizze,  dat  de  huzen  mei  reiden 
tekken,  hast  lyk  mei  de  groun  wêze  moasten,  —  dy  stêd  hie  my, 
mei  syn  greate  huzen  en  rûme  strjitten,  aerdich  to  fiter.  Wy 
seagen  in  herberge,  dêr  't  mei  greate  forgulden  letters  op  to 
lêzen  stîe :  „Koninklijke  Paardenposterij"  —  B.  miende  to  witten 
dat  dat  spil  oan  immen  tahearde,  dy  't  mei  biezembynderij  bigoun 
wier  en  sa  fortúnlik  yn  'e  wrâld  foarút  rekke  wier,  dat  er  nou 
dy  herberge  en  foermanderij  hie.  Nei  oanlieding  dêrfen  makke 
er  de  opmerking,  dat  in  minske  hjir  soms  al  bare  gelokkich  wêze 
kin.    Ik  koe  him  just  gjin  ongelyk  jaen,  mar  sei  dôch  sa: 

MAchter  onze  groote  ruiten 
Heerscht  zoo  veel  vermomde  Rood, 

Die  men  buiten  wist  te  sluiten 
Achter  't  vensterglas  in  lood." 

Trochdat  ik  tochte,  ho  't  soms  ek  troch  de  greatste  glêzen 
nin  sînnestriel  fen  lok  en  frede  de  wei  nei  binnen  fine  kin.  Wy 
rieden  onderwilen  fierder  en  einliks  op  in  great  en  heech  hús 
oan.  En  jonge!  it  wier  oft  de  poarten  der  eare  hjar  iepenen, 
do   't  wy   de   romme   stallinge   fen  de  heer  Hofstede  ynrieden. 

Frjeunlik  klonk  it:  „Goeden  avond,  menheeren!"  En  dêrmeî 
rikte  de  hospes  ús  sa  golwei  de  hân,  as  wieren  wy  syn  rike 
neven,  dêr  't  er  ienkear  fen  erve  koe. 

Sa  binn'  wy  ilen  yn  Assen. 

De  reis  is,  stker  wier, 
Net  friemd  en  bûtenspoarlch 

En  dêrby  ek  net  fier. 
Mar  as  men  efkes  neitinkt 

Op  hwet  men  heart  en  sjucht 
En  nwet  In  wirkber  minske 

Al  seit,  biskrept  en  docht, 
Den  kin  men  oeral  leare, 

Dat  godstjinst  mei  forstân 
It  folk  yn  lok  docht  bloeijen 

En  segen  spraet  oer  *t  lân. 

( Wirdt  foartset.) 


LJEAFDE  en   MIN. 

Wize :  Karel  minde  Roza. 


Lyske  suchte,  Lyske  winske, 
Dat  jamk  Haeije  foar  hjar  stoe. 
Men  scoe  sizze,  hwet  dat  minske 
Jimmer  mei  dy  Haeije  woe. 
Wier  de  wirkbre  dei  forroun, 
Kaem  de  moaije  skimerjoun, 
Den  fleach   hy  nei  Lyske  hinne, 
Flink  moast  den  de  tiid  forrinne ; 
Hwent  hja  sei,  al  waerd  it  let: 
„Noch  net!  noch  net!" 

Nou,  dêr  moast  hwet  efter  sitte, 
Hwerta  oars  dat  swiet  petear? 
Woe  men  deis  der  neat  fen  witte, 
Jouns  den  seach  men  't  elke  kear, 
Den  moast  Lyske  Haeije  sjên; 
Treastlik  wier  it  for  dat  bern, 
't  Moast  hjar  bare  nochlik  wêze, 
Uit  hjar  eagen  koe  me  't  lêze, 
En  hja  sei  mar,  waerd  it  let; 
„Noch  net!  noch  net!'' 

't  Moantsje  skynde  gol  en  fleurich, 
't  Gealtsje  song  yn  't  boskje  swiet, 
Do  't  ús  Haeije  tige  treurich 
Yn  it  grien  by  Lyske  siet. 
„Ljeafste  famice,  siz  it  my, 

Is   myn  winsk  forgees  om  dy? 
Den  wol  ik  dy  mar  forlitte, 
En  hjir  jouns  net  langer  sitte." 
Mar  hja  sei,  al  waerd  it  let: 
„Noch  net!  noch  net!" 

Langer  koe  se  't  net  fomearje, 
Skielik  jowch  se  'm  hwet  er  bea, 
„Haeije  en  Lyske  scille  pearje," 
Wier  do  gau  it  nijs  yn  't  gea. 
Lys  boerinne,  Haeije  boer, 
Hy  op  't  lân,  hja  thús  't  bistjûr. 
En  hja  seagen  do  foar  eagen 
Neat  as  wille  sonder  pleagen. 
Hwa  't  in  swiere  mûtse  op  het, 

Hja  net,  hja  netl 

Feinten,  feinten !  allegearre, 
Oars  sa  frij,  fen  herten  bliid, 
Is  't  jim  altyd  yet  mislearre, 
Tink  mar :  ienkier  komt  de  tiid, 
Dat  de  faem  hjar  Ijeafde  en  min 
For  hjar  sels  net  hâlde  kin. 
Siz  mar:  „Ik  wol  dy  forlitte 
En  net  langer  nêst  dy  sitte." 
Hja  seit  den,  al  wirdt  it  let: 

„Noch  net !  noch  net !" 

It  Foarjier  1852. 


O  Ijeaflike  Maitiid  I  dou  komst  der  wer  ?  It  ierdryk  het  for 
diss'  kear  syn  deadske  wintersliep  wer  út,  en  mei  nije  gloed  en 
kreften  wirdt  de  hiele  natûr  to  wekker.  —  Mannich  dichter  het 
de  blide  takomst  bisongen  en  scil  dat  yette ;  dOch  hwet  sizze  de 
moaiste  klanken  by  de  stilswijende  wolsprekkendheit  fen  't  on- 
derwerp  sels?  Hwet  seit  it  liet  der  forbylding  by  de  wirklikheit, 
yen  oanblierjende  yn  't  romme  fjild,  oertritsen  mei  nije  griente, 
hweryn  de  kij,  fen  de  bidompte  stâl  ontslein,  sa  fredrich  weidsje, 
it  hynsder  luftich  draeft  en  de  lamkes  hjarren  boartsjend  for- 
meitse,  wyls  't  in  great  forskaet  fen  blommen  de  mieden  yn  in 
net  nei  to  meitsen  skildereftich  tapyt  foroare  het?  Hjir  greide, 
dêr  boulân,  dêr  't  de  jonge  fruchten  in  hearlike  risptiid  onthjitte 
en  de  tankbere  minske  yn  oanbidding  omheech  sjên  dogge. 
Jinsen  bosken,  dêr  't  de  nije  spruten  en  nije  leaten  mei  gauwens 
alles  yn  smûk  skaedsjende  griente  klaeije  scille,  wyls  't  tsjinwir- 
dich  al  it  blide  getsjilp  en  gesjong  fen  de  fúgels  froaliic  troch 
de  romme  loft  klinkt.  En  oer  dat  allegearre  hinne  Ijochtet  en 
skynt,  fen  in  blauwe  himel,  de  kûsterjende  foarjiersinne,  dy  't 
oan  alle  ding  kreft  sounens  en  tier  jaen  moat.  —  Ha  wy  hjir 
gjin  hege  bergen  mei  iwich  iis  biditsen;  ha  wy  hjir  gjinwetter- 
fâllen,  dy  't  us  it  hert  fol  stoere  biwondering  jiette,  of  spuit  de 
ierde  hjir  gjin  smookjende  reek  of  gleaune  lava,  en  glinstert  de 
groun  hjir  net  fen  goud  en  silver,  of  pronkje  de  beammen  mei 
gjin  oranje-apels  of  sitroenen,  —  al  misse  wy  sa  folle,  dat  yn 
'e  frjemdte  is  —  o,  Fryslân  1  for  ús  jouste  genOch  om  mei  tankbere 
herten  in  silligens,  in  swiete  silligens  to  smeitsen,  dy  't,  troch 
gjin  wirden,  to  úterjen,  einget  yn  oanbidding  en  forhearliking 
fen  't  Opperwezen. 

It  hert  omheech  en  meî  nije  moed,  lyk  as  de  natûr  mei  nije 
kreften,  sa  tsjucht  de  treurige  de  takomst  to  miette,  de  forlittene 
dy  't  yn  'e  winter  it  ûfbyldsel  seach  fen  syn  droevich  libben, 
triljende  fen  kjeld,  mei  in  hongerige  mage,  om  't  te  folle  ferge 
barmhertigens  en  de  neatfielende  jildljeafde  om  dôch  hjarren  bidde 
litten  hiene.  Sa  siet  mannich  earme  jouns  by  de  kâlde  hird,  dêr 
't  de  tingljûkjende  fonkjes,  krekt  as  de  wintersinne,  byld  fen 
Ofnimmend  libben,  al  minder  en  minder  waermte  jowgen.  Den 
tocht  men  om  gjin  freugde,  of  it  moast  wêze  troch  in  twiveljend> 
en  nidich  hert,  by  't  lot  fen  de  Skepper  hjarren  tadield,  om  de 
freugde  fen  sokken,  dy  't  yn  oerfloed  en  breadronkenens  by  de 
waerme  kachels  op  sêfte  tapiten  songen  en  spilen.  —  Yn  wierheid, 
it  lot  fen  in  earme  is  dûbeld  ongelokkich,  as  er,  by  't  missen 
fen  folle,  sjucht  op  sokken,  dy  tûzenkear  mear  ha  as  nedich  is. 
Den  wirdt  er  earst  earm,  den  wirdt  er  earst  kâld,  net  allinne  nei 

't  lichem,  mar  ek  nei  de  geast,  dy  X  blyn  for  Qods  woldiedeti, 
neat  mient  to  finen  as  ellinde,  misicenning  en  misdéling.  Wei 
is  den  it  sillich  birêsten  yn  Gods  heitehân,  wei  de  treast  yn  't 
fortroulik  bidden. 

DOch  nou  't  de  grime  winter  hinne  gien  is  en  de  blide 
maitiidfreugde  wer  oplibbet,  nou  wirdt  dy  de  earme  taparte  mei 
de  rike.  De  greate,  heilige  timpel  der  natûr  het  gjin  doarren, 
dy  't  allinne  for  't  goud  iepen  gean,  hy  spraet  syn  hearlikens 
út  for  elk,  dy  't  wille  het  yn  't  earbiedigjen  fen  Gods  greatheid 
en  goedens.  Nou  fielt  de  man,  dy  't  it  fen  in  deihier  habbe  moat, 
nou  fielt  de  earme  bodder,  dy  't  mei  de  lodde  yn  syn  tún  hakket, 
wer  syn  wearde  as  minske,  en  dat  er  in  wêzen  mei  útmakket 
fen  de  skepselen,  dy  't  yet  net  fen  God  forgetten  binne.  Moed 
en  libbens-nocht  kamen  yn  't  plak  for  rouwe  en  wanginst,  dy't 
faken  —  o  sa  forkeard  —  him  besielden. 

„Willemine,"  spriek  jonker  Arthur  fen  Eskenstins,  „Willemine, 
de  winter  is  foarby;  de  rige  fen  formfitsen,  dy  't  dy  tîid  fen  't 
jier  meibringt,  is  ôfroan,  en  hab  ik  it  wol,  den  habbe  wy  oan 
melkoarrens  side,  op  bals,  konserten,  yn  skouboargen  en  oare 
gearkomsten,  rjucht  folle  wille  hawn.  Jong  en  fleurich,  sa  't  wy 
wieren,  moasten  wy  yet  ris  it  libben  tige  smeitse.  Yn  't  jier 
dat  folget  scil  ús  mear  húslike  freugde  wachtsje.  Den  scil 
licht  myn  Mine,  ynpleats  fen  op  in  konsert  to  wêzen,  oan  'e 
widze  jamk  ophelje  fen  „Myn  Ijeave  mûtle  jonge  .  .  .'*  „D6ch 
still  ik  bidjer  it;  de  wangen  wirde  read,  en  .  .  •  .  ^^Nou  den, 
myn  Ijeafste  Mine,  saken  meitse,  dat  wy  for  in  wile  skiede  moatte. 
Wy  wisten  dit  foarOf,  en  falt  it  ús  hird,  it  scil  ús  Ijeafde  net 
forminderje.  Ik  fortsjuch.  Ik  gong  oer  Hollân  nei  Ingelân  en 
mei  fjouwer  wike  kom  ik  wer  thús  mei  't  moaiste  húsrie,  datik 
for  myn  Mine  fine  kin,  en  den  ....  Nou  Mine?" 

„En  den  wachtet  dy  dyn  brêggemans-krânse,  dy  't  ik  wiles  fen 
de  moaitse  blommen  frisselje  scil/'  lústere  hjaseft.  —  Itlokkige 
pear  omearme  elkoar  en  seach  net,  dat  de  grime  dead  efter  de 
onskilds-ingel  rounware. 

Arthur  teach  hinne,  en  de  bloeijende  Willemine  rOp  him  it 
^larwolf'  nei.  Och  earme!  it  farwol  for  iwich.  Nin  goud,  nin 
skatten,  nin  oerfloed  kearden  de  syktme  fen  hjar  mei  sydne 
keassens  oerditsen  leger.  Gjin  kostbere  medisinen  hâlden  de 
roazen  op  hjar  wangen ;  gjin  âlderwinskjen  noch  domenys-bidden 
langen  hjar  it  libben.  —  Arthur  kaem  werom  .  .  .  .  en  de  mai- 
tiids-blommen  for  de  houlikskrânse  sierden  it  griene  grêf  op  de 
stille  rêstpleats  fen  Gods  deaden. 

Treurige  maitiid.  Né,  nin  oerfloed,  hege  rang  en  oansjên  of 
útwindige  omstânnichheden  meitse  immen  gelokkich  en  it  libben 
swiet.  Alle  ding  is  wisselfallich.  Nei  in  winter,  for  de  rike  in 
tiid  fen  freugde,  for  de  earmen  in  tiid  fen  lijen  *^  folget  faek 

in  maitiid  fen  rouwe  en  fortriet,  in  maitüd,  hwerfen  men  sokke 
Iiege  tinkbylden,  sokke  greate  forwachtingen  hie  .  .  .  .  EndOch. 
Gelokicich,  trijeris  gelokkich  de  earme  of  dy  rike,  dy  't  oer 
alle  lijen  en  fortriet  hinne»  yn  de  weromkommende  maitiid  in 
blyk  sjucht  fen  de  iwich  goedwêzende  en  mei  wizens  ús  lot 
bistjûrende  Godheid,  dy  't  yn  freugde  en  leed  ús  tank  wijd  wirde 
moat.  Hwent  it  leed  is  fruchtbermeitsende  winter,  hwer  sonder 
gjin  iwige  linte  fen  hearlikheit  folgje  scoe.  —  Wol  him,  dy  't  sa 
yn  syn  lot  birêstjende,  fol  heilge  en  fortroulike  Ijeafde  syngeast 
omhegens  witende  to  lieden,  de  maitiid  wolkom  hjit.  Hy  wit 
fen  gjin  smerte,  gjin  wanginst,  gjin  fortriet,  mar  fielt  in  sielefrede, 
yn  alles  oerienstimmende  mei  de  iendracht  yn  'e  natúr,  in  freugde 
fen  himelske  aerd.  Ily  smakket  it  libben. 


Frjeonen. 

* 

Myn  goede  frjeon,  al  het  dyn  houn 
Sint  lang  al  frjeonlik  mei  dy  roan, 
Al  is  er  tige  mak  en  sa, 
En  springt  er  goedlik  op  dy  ta, 
En  wifelt  —  aeist  him  hjir  of  dêr  — 
It  stirtsje  jimmer  hinne  en  wer, 
Den  is  't  dêrom  yet  lang  net  wis, 
Dat  hy  dyn  trouwe  frjeon  wol  is. 
As  immen  liim  in  bonke  jowt 
En  hy  dêr  sa  oan  byt  en  knaut, 
En  litst  him  den  net  réstich  stil, 
I  Let  ho  't  er  dan  him  hâlde  scil ; 

Pas  op  ris,  ho  't  er  nei  dy  byt 
En  fen  gjin  trouwe  fjreonskip  wyt. 

'  As  immen  al  sa  moai  en  fyn 

f  Dy  neipraet,  bield  dy  dôch  net  yn 

[  Syn  frjeonetrou,  syn  fêste  groun. 

I'  Hy  het  dy  noait  biwizen  jown; 

En  achtsje  'm  net  to  gau  as  frjeon, 
Licht  is  er  skielik  dy  ontdreaun. 
I  Hy  praet  net  minlik,  sjucht  net  bliid, 

As  dy  soms  leed  treft  op  in  tiid 
j:  En  hy  lijdt  efkes  skea  dêr  by, 

!  Den  byt  en  klaut  er  licht  nei  dy. 

Sjuch,  as  yen  't  lok  de  rêch  ta  keart 
Is  't  dat  men  frjeonen  kennen  leart. 

i  1851.  Nei  J.  Cats. 

„Dat    is    troffen''   sei   Tyske   Flip, 
en  hy  hie  syn  wiif  yn  'e  toatebel. 

Ho  moai  de  dingen  somtyds  gean, 
Dat  scil  men  út  myn^rym  forstean; 
Myn  rym,  ho  bjuster  mâl  en  plat, 
Leart  ús  ho  't  wispelturich  lot 
In  ding  faek  't  onderst  boppe  smyt 
Ear  't  hiel  end  al  torjuchte  sit. 
Myn  teltsje,  gloed-  en  splinternij, 
Is  just  gjin  kleare  rymlerij ; 
Wel  né  I  hjir  sit  ek  oars  hwet  by. 

Sjuch,  ik  stan  op  'e  fêste  groun, 
Hwent  oan  in  sprekwird  bin  ik  boun ; 
Sadwaende  giet  it  rjucht  troch  sé 
En  het  it  ding  wis  greater  pré. 
Dôch  giet  it  yn  in  koart  bistek, 
En  dêrom,  minsken,  moatt'  jim  ek 
Foaral  neat  oer  'e  holle  slaen, 
Den  scil  de  stoarje  wol  foldwaen 
En  mannich  goede  les  ús  jaen. 

Dy  *t  mient,  dat  elk  hjir  op  it  lân 
Syn  brea  wint  mei  in  warbre  hân, 
Dy  is,  dit  wit  ik  wol  for  wis, 
Alhiel  end  al  de  planke  mis. 
Né!    Tys,  Sjoerd:marsekreammers  soan, 
Dy  lei  it  op  hiel  oars  hwet  oan. 
Hy  sei:    „0p  't  lân  en  by  de  boer 
Fortsjinnet  immen  't  lean  sa  sûr; 
Op  't  wetter  sit  mear  aventûr. 

»Ik  keapje  in  potskip.*'  —    En  jawol! 
Mei  koarten  hied  er  ien  —  en  fol 
Fen  alderhanne  potterij. 
Hwet  blikgúd  en  hwet  bûnt  er  by, 
Hwet  dweilen,  bienders,  ek  in  sjou 
Echt  Saksisk  thégûd.    En  o  jou ! 
Hwet  moaije'sleven,  leppels  en 
Al  hwet  menmar  bitinke  kin. 

Men  freget  licht:  „Hie  Tyske  Flip 
Sa'n  jild  ta  potgûd  en  in  skip  ?"  — 
Wel  né  I  sa  ginstich  stie  't  just  net. 


74 


Mar  sjuch,  hy  troude  Haite  Tet, 
En  Tet,  al  teld'  se  al  mannich  jier, 
Leau  mar,  dat  dy  der  goed  for  wier. 
Foarearst  in  hondert  goune  of  saun, 
Den  yet  in  kamp  twa,  trije  lân, 
En  boppedien  in  skoan  forstân. 

Tet  gyng,  as  faem  by  Haiteboer, 
Qreat  fjirtich  jier  oer  't  hûsbistjûr, 
En  for  dy  tsjinsten  bare  great 
Wier  't  dat  er  hjar  ek  net  forgeat. 
Hy  makke  't  minske  goed  hwet  ta; 
Hy  sei :  „Den  kinst  hwet  wille  ha, 
Bin  ik  ienkear  ris  út  *e  wei 
En  komt  dy  op  dyn  âlde  dei 
Yet  jicht  of  oars  sahwet  bynei." 

Nou  ja,  sa  kaem  it  ek.    Och  hea! 
De  boer  wier  pas  in  feans-jier  dea, 
Of  Tet,  dy  't  frijgeselje  scoe 
En  fen  nin  mânljue  witte  woe, 
Dy  sette  op  Tyske  Flip  hjar  sin. 
Hy  hie  mei.  koarten  dêr  de  rin, 
Hy  tochte :  „Mei  dyn  splint  bin  *k  redt. 
„Mei  Tys  bin  'k  holpen,"  tochte  Tet, 
Sa  pearen  hja  nei  eare  en  wet. 

En  sa  is  't  roan  en  sa  is  't  bard, 
Dat  daelk  hjar  skip  bitelle  ward. 
't  Wier  ré,  men  moast  mar  op  'e  feart 
Al  hie  men  't  skipperjen  net  leard. 
Sjuch,  hwet  men  ondernimt  mei  moed 
Giet  al  syn  libbensdagen  goed. 
Hja  foeren  net  as  foar  de  wyn, 
By  hânsum  waer  en  sinnesl^n, 
Fen  't  iene  doarp  op  't  oar  wer  yn. 

Sa  foeren  Tys  en  Tet  in  hoart 
Yn  lok  en  wille  freedsum  foart. 
Der  fleach  sa  mannich  jier  foarby; 
Wier  't  gûd  wer  op,  hja  kochten  nij. 
't  Wier  roallebûtsjen  dei  by  dei, 
Dêr  dien'  sei  bêste  winsten  mei. 
Ja,  't  gyng  sa,  dat  men  sizze  scoe, 
Ho  't  moglik  wier,  ho  't  wêze  koe, 
Dat  't  net  hwet  hirder  winne  woe. 

DOch  't  woun  net;  ho  't  men  't  winskje  mocht, 
De  saken  gongen  lang  net  rjucht. 
De  keapman  moast  ienkear  foldien 
En  't  jild  wier  op.    Er  moast  mar  ien 
Stik  lân  fen  Tet  hjar  erfgoed  foart. 
Dat  glied  er  hinne.    Yette  in  hoart, 
Do  hien'  se  wer  it  selde  liet. 
Hwet  deale  oft  dêr  dOch  efter  siet, 
Dat  sa  dy  Ijue  brocht  yn  't  fortriet? 

Licht  tinkt  me,  't  wier  de  bulte  boarch, 
Dy  jowt  al  folle  noed  en  soarch. 
Dôch  né  I  al  boargen  se  al  ris  hwet, 
Dat  die.  hjar  lang  de  deastek  net. 
Mar  Tys  sei  mannich  kear  tsjin  Tet: 
Och,  al  dat  bodsjen  helpt  yen  net, 
As  me  ek  dêrby  gjin  segen  het." 

Der  skeelde  ek  lykwol  oars  hwet  oan. 

Sjuch,  Tysse  mage  wier  bidoarn ; 

't  Wier  oft  yn  alles  hwet  er  iet 

For  him  nin  kreft  of  fiedsel  siet. 

Den  iet  er  koeke  en  alderlei, 

Dêr  soms  in  bak  mei  sûker  nei ; 

Den  stinde  er  sa,  den  wier  't :   „Och  hea ! 

Dat  smakket  my  as  mikkebrea; 

Stann'  dêr  nin  sûkerslakken,  Ijea?" 

Dat  wier  sa  troch  in  dei  syn  tael ; 
En  licht  bigrypt  men,  sokken  kwael, 
Dêr  't  noait  gjin  krûd  for  woechsen  het, 
Dy  wier  lang  fen  de  bêste  net. 
Op  betterjen  wier  ek  nen  hoop. 
Tys  het  'n  jenever-oaljekoop 
Ris  frege  om  rie,  en  dy  man  sei, 
Dat  as  er  't  op  in  mastrjen  lei, 
Den  gyng  er  licht  er  yet  mei  wei. 

Sa  wier  alle  útsjuch  den  forlern 

En  koe  men  d'  ein  tomiette  sjên. 

En  Tet  naem  —  't  sloof  dat  siet  er  yn  — 

Soms  mar  in  goatsje  brandewyn; 

Dat  joech  den  wer  hwet  nije  moed 

En  't  die  hjar  âlde  lichem  goed. 

Mar  dat  waerd  dôch  hjar  ongelok. 

Hja  koe  oars  linich  oer'e  wjuk; 

Do  waerd  se  onredsum,  fet  en  tsjok. 

Mar  dat  wier  dat;  as  't  oars  net  wier 
Den  lette  dat  Iijar  Tys  gjin  sier; 
Mar  lyk  as  d'  onderfining  leart, 
It  wol  hjir  mâlle  graech  forkeard. 
Sa  krige  Tet  in  droevich  brek, 
Hwent  hjar  onthâlden  mindere  ek; 
Hja  tape  jamk  —  al  woe  se  yn  skyn 
Net  mear  as  ien  glês  brandewyn  — 
Hjar  by  forsin  wol  fjouwer  yn. 

Hja  die  't  foarsichtich  oars,  to  mûk, 
Hwent  as  Tys  Flip  hjar  azem  roek, 
Den  koe  't  soms  bare  sútrich  stean. 
Dôch  knapte  se  earst  in  kofjebean 
Twa  trije,  sjuch,  den  roek  er  't  net, 
Sa  tocht  se.    Mar  as  hy  mei  Tet 
Nei  't  jounmiel  krûpt  wier  op  'e  koai, 
En  lei  se  dêr  den  búten  roai, 
Den  lies  er  hjar  it  leksum  moai. 

Dôch  alle  dingen  nimme  in  ein. 

Hja  wiern  nei  Haulerwyk  ris  tein. 

De  planke  laei  pas  op  *e  groun 

Of  Tet  moast  nog  dy  selde  joun 

Om  bûter,  tsjiis  en  krintestút 

For  Tyske  Flip  de  bûrren  út. 

Hja  tocht  al:    „Man,  it  is  to  dom, 

't  Wirdt  nacht  ear  't  ik  wer  by  dy  kom; 

Mar  'k  jou  er  ek  gjin  wealich  om." 

Dêr  wragle  Tetsje  troch  it  lân, 
De  mâlkpôt  hie  se  yn  'e  iene  hân, 
Yn  de  oare  in  braskoer.    En  hja  siet 
Al  gau  by  Haeije  Hibberts  Griet. 
Dy  die  sahwet  yn  snobberij 
En  dcn  forkocht  se  'n  slok  dêr  by. 
Tet  koe  hjar  wol,  stoep  yn  'e  hûs 
En  tocht:    „Ik  sûp  my  joun  in  rûs; 
De  kop  is  dôch  my  yn  'e  sûs." 

In  ûre  wier  se  er  fêst  wol  bleaun. 
Tys  hie  him  wyls  de  tiid  fordreaun 
Mei  psalmgesjong  op  hege  toan. 
Dêr  sylt  se  wer  op  't  potskip  oan. 
De  planke  giet  se  stuitsjend  op; 
Dat  stroffelt  en  falt  hâls  oer  kop 

Foaroer  yn  't  aldermoaist  poslein; 
Dat  joech  gerinkel  sonder  ein, 
Hwet  wier  Tys  gau  nei  boppen  flein. 

Dêr  laci  syn  wîif,  dêr  laei  syn  Tet 

Sa  bjuster,  fijl  it  roaide  net. 

En  Tys  rôp:    „Ja,  dêr  ha  wy  't  al; 

Sa  komme  wy  yn  djip  forfal. 

O  frede,  sei!  hwet  komt  my  oer!" 

Sa  kierme  er  foart  en  seach  sa  sûr. 

Dôch  Tet  kleau  gau  oerein  en  sei: 

„Dat  stikken  spil  rêd  ik  wol  mei; 

Mar  't  minste  is  yet,  de  mâlke  is  wei." 

Hy  sakke  ta  't  foarûnder  yn 
En  Tetsje  folge  im  as  de  wyn, 
Do  't  potskip  boppe  sletten  wier. 
Mar  nimmen  hie  dy  joune  tier; 
Hja  ieten,  dronken,  sprieken  neat, 
Mar  beide  tochten,  't  krús  wier  great, 
Dat  elk  fen  hjar  to  sjouwen  hie; 
As  't  moarn  yet  krekt  allyk  sa  stie 
Wier  skieden  mar  de  bêste  rie. 

Op   bêd,   ho  Tys  him  draeide  en  wrong 
En  Tetsje  nei  de  weage  krong, 
Hy  koe  net  sliepe.    Né,  hy  brocht 
De  nacht  mei  suchtsjen  troch  en  tocht: 
„Dou  jimmer  toarst?    Ik  scil  ris  sjên 
Âs  'k  dêr  ek  hwet  op  fine  kin, 
Dat  dy  dat  sûpen  hwet  forleart. 
't  Giet  sa  for  fêst  mei  ús  forkeard, 
'k  Wol  hoopje  dat  it  oars  biteart.' 

Sjuch!  Tetsje  fâllen  brocht  it  mei;  — 
Tys  tocht  oars  nearne  folle  op  nei, 
Mar  do  't  er  tocht,  do  waerd  er  slim. 
Hy  foun  hwet  út,  sa  liep  for  him, 
Sa  kostlik  as  't  mar  wêze  koe, 
Dôch  hwet  er  wiste,  scoe  of  woe 
Waerd  Tet  dy  moarne  net  gewaer, 
Al  tocht  se  al:    „Nou  is  't  dealse  raer, 
Gjin  prottelbrij  fen  Poatsjefaer." 

Dôch  Poatsjefaer,  hjar  hwet  to  tûk, 
Sei :   „Tet-ljea,  hiest  wol  sin  oan  snoek  ?" 

,Oan  snoek?  O  Tys,  al  wit  ho  lang!"  — 

^Nou,  'k  scil  bisiikje  da'k  ien  fang; 

Myn  toatebel  is  dalik  klear, 

'k  Ha  gau  in  soadtsje  twa  of  mear." 

Sa  like  Tys  goed  op  syn  dré; 

Tet  makke  in  stikjen  iten  ré, 

Hja  dronken  swiete  pekko-thé. 

Tys  kôge  en  prate  bare  drok: 
Fi]\  hwet  wier  dat  in  ongelok 
Dêr  jisterjoun.    Ho  is  't  biteard, 
Hest  ek  dy  hjir  of  dêr  biseard? 
Ik  waerd  dôch  aldermâlste  kjel; 
Dou  foelst  sa  nuver  dûbeld  del."  — 
^Och  né,  myn  earem  docht  hwet  sear 
En  'k  ha  hwet  pine  yn  't  lofter  ear; 
Mar  och,  dat  hab  ik  wol  ris  mear."  — 

„Eil  den  is  't  ongelok  ek  neat; 
Dat  stikken  gûd  brui  'k  yn  'e  sleat. 
Mar  dou  mast  joun  nei  Griet  wer  ta; 
Wy  moatte  dOch  wer  mälke  ha."  — 
Sa  hied  er  jimmer  swiet  petear 
En  like  in  goeden,  froeden  hear. 
Sa  is  in  blom  faek  moai  yn  skyn, 
De  bledtsjes  binne  tear  en  fyn, 
En  dôch  fen  binnen  sit  fenyn. 

Dy  dei  fleach  swiet  en  sêft  to'n  ein. 
Dôch  Tet  wier  pas  nei  Griet  ta  tein 
Of  út  'e  rie  wier  Tyske  Flip. 
In  seage  hied  er  wol  yn  't  skip; 
De  planke  naem  er  op  fen  't  lân 
En  hy  —  as  moast  it  yn  'e  brân  — 
Oan   t  seagjen,  heal  de  planke  troch 
Oan   'e  onderkant.    Hwent  frjeonen,  sjuch, 
Tys  sei:  „Ik  wit  wol  hwet  ik  doch. 

jpScil  Tet  strak  mei  hjar  swiere  lea 
Hjir  oer  en  tinkt  om  goed  noch  kwea, 
Den  brekt  de  planke  en  muije  falt 
Krekt  twisken   t  potskip  yn  en  't  stalt. 
As  ik  myn  net  dêr  onder  liz, 
Den  fang  ik  strak  in  snoekje  wis. 
O,  Ijeave  seil  dat  scil  hwet  jaen; 
Hwet  scil  se  raer  yn  't  net  om  slaen 
En  mâl  yn  't  wetter  prúste  en  dwaen." 


79 

Mar  Tyske  hie  wol  gochem  wêst. 
In  teakel  boun  er  oan  'e  mêst, 
Dêroan  fen  ondren  tige  stiif 
De  toatebel.    Waerd  den  syn  wiif 
Al  bare  kjel  en  klets-trochwiet, 
As  alles  goed  biknôtte  siet, 
Net  licht  forsûpe  scoe  se  den. 
Dôch  lit  ús  Ijeaver  sels  mar  sjên, 
Den  ha  wy  ek  it  moaije  er  fen. 

Acht  ûre  slacht  de  skippers-klok, 
Tys  sit  forskûle  by  de  fok. 
Dêr  het  er  Tet  hwa  wit  ho  fier 
By  al  hjar  gongen  yn  't  fisier. 
It  spil  roan  nei  syn  winskjen  skoan. 
Tet  kaem  al  ridlik  gau  der  oan, 
It  hertsje  sloech  hjar  bliid  en  rom, 
Tys  wier  tofreden  en  dêrom 
Kaem  hja  goed  nochtren  do  werom. 

It  linnen,  dat  to  blikken  laei, 
Naem  se  yn  'e  rin  yet  op  en  mei. 
Hja  het  sa  de  earmen  bare  fol, 
En  as  se  den  de  planke  op  wol, 
Dat  búcht,  dat  kreaket  en  dat  knapt 
Al  slimmer  nei  't  se  fierder  stapt. 
En  ol  dêr  skoert  it  dwers  fen  ien, 
Tet  falt  yn  't  wetter  as  in  stien, 
Doch  op  'e  toatebel  mei  ien. 

„0   Ijeave  Tys! o  help!...  och  hea!" 

Sa  gúld'  se  as  gyng  't  mei  hjar  om  dea, 
En  Tyske,  wyls  't  er  sprong  foar  't  Ijocht, 
Rôp:  jpWês  mar  nearne  n't  om  bitocht; 
Lûk  ik  mar  efkes  oan  dit  tou, 
Den  bingelst  boppe  't  potskip  gau. 
Mar  dit  is  troffen,  is  't  net  wier? 
Nou  sitste  mids  yn  't  juttebier, 
Nou  kinst  mar  tige  súpe,  slier ! 

„Sa  komme  sûpers  oan  hjar  ein. 
Nou  kinst  de  diggels  fen  't  poslein 
Wol  siikje,  Ijea,  dyst  jisterjoun 
My  makkeste  en  dêr  op  'e  groun 
Forsille  lizze.    Dôch  komoan, 
't  Foldocht  dy  dêr  net  bare  skoan, 

Ik  gean  mar  by  de  tcakel  stean. 
Dou  hest  nou  dyn  fortsjinne  lean. 
Mar  Tetsje,  scil  't  nou  better  gean?" 

Och,  Ijeave  Tys,  ik  jou  dy  graech 
In  tige  swiete  swinemaech, 
Lúkst  my  mar  gau  nei  boppen  ta. 
Dyn  toatebel  koe  brekke  en  sa 
Myn  eintsje  libben  oan  in  toul 
Och,  Ijeave  Tys,  foroarje  't  gau !"  — 
^Koml  ien,  twa,  trije  den,  hysa! 
Riis  út  dyn  unk  nei  boppen  ta." 
Mar  do  briek  't  unk  earst  oan  for  hja. 

It  linnen,  dat  yet  by  hjar  wier, 
Dat  wier  fen  't  wetter  bare  swier, 
Tet  sels  ek  net  sa  bjustre  licht, 
Sadwaende  wier  nou  sa'n  gewicht 
For  Tysse  kreften  al  to  great. 
Hy  loek  al,  mar  it  einde  neat. 
O  kremis!  hwet  wier  dat  in  hys 
En  hwet  in  earremoed  for  Tys; 
't  Wier  sikerwier  in  minskegriis! 

„Wacht  Tetsje!"  rôp  er,  „hâld  mar  moed, 

Dêr  boppe  sit  it  spil  net  goed, 

It  tou  moat  earst  ris  efkes  los; 

Ik  hâld  it  lykwol  beet!"  —  Mar  pas 

Is  dat  folbrocht  of  't  paed  dat  wüst 

Hjar  nei  de  groun  en  Tyske  riist. 

Hy  skeat  yn  ienen  fier  omheech 

En  tochte,  do  'r  nei  ondren  seach, 

Fordomd!  nou  mis  ik  Tet  út  't  each! 

Mar  sakke  't  fisknet  al  hwet  djip 
Yn  't  wetter  del,  sa  dat  it  Flip, 
Dy  *t  oan  it  tou  mar  hingjen  bieau, 
Hast  hiel  end  al  nei  boppen  dreau, 
It  gyng  sa  djip  net  of  it  foun 
Dôch  ridlik  gau  de  fêste  groun. 
En  do  't  it  steun  hie  wier  ús  Tet 
Ek  handich  út  it  fiskers-net 
En  sels  by  't  potskip  op,  en  redt. 

Mar  do  fleach  ek  de  toatebel 
Nei  boppen  ta  en  Ty&  foel  del 

En  plofte  yn  't  rom  yn  't  pottegûd. 
It  ien  wier  stikken,  't  oare  skoerd; 
In  dôfpot  rekke  sonder  ear, 
In  moalpot,  briedpanne  en  yet  mear, 
't  Fleach  allegear  mei  wyld  gedrús 
It  ien  tsjin  oare  oan  en  oan  grús. 
In  takel  bringt  soms  ek  al  krús. 

Dêr  laei  nou  Tys  —  dêr  laei  er  den. 
„Ja,"  sei  syn  wyf,  „dat  komt  er  fen: 
Mei  al  dyn  flinken  leist  der  al; 
Sadwaende  komme  we  yn  forfal. 
0  frede  sei!  hwet  komt  my  oer? 
Dyn  grap  komt  dy  forbaesde  djûr." 
Mar  Tys  kleau  gau  oerein  en  sei: 
Dat  stikken  spil  ried  ik  wol  mei ; 
Mar  't  minste  is  yet,  dyn  mâlke  is  wei." 

As  Tet  forstoe  hjar  eigen  tael, 

Foel  se  út:  „Wy  ha  deselde  kwael, 

Dou  fretst  tofolle  swieterij 

En  ik  forsûp  tofolle  er  by. 

Dôch  Tys,  ik  scil  in  foarstel  dwaen, 

Dat  kin  ús  beide  wille  jaen. 

As  ik  myn  sûpen  nou  ris  liet 

En  dou  dyn  smûzerij  fen  swiet, 

'k  Leau  dat  ús  spil  gau  better  siet."  — 

„Nou  ja,"  sei  Tys.  »wel  ja,  —  kom  oan, 
Tsjuch  dou  dyn  droege  klean  mar  oan, 
Dêr  ha  'k  my  yet  net  op  biredt; 
Mar  den  scil  'k  dy  it  sizze,  Tet." 
Dôch  klonk  him  skoan  hjar  tael  yn  't  ear, 
En  Tet  wier  pas  wer  droech  en  îclear 
Of  Tys  rôp :  ^Wiif,  dêr  hest  myn  hân ! 
Foarút,  sa  't  bêst  is,  mei  forstân, 
Den  hâlde  wy  üs  jild  en  lân." 

En  sjuch,  hja  diene  sa  foartoan, 
En  't  gyng  de  Ijuwe  bare  skoan. 
Hja  hâlden  oan  hjar  wirden  fêst 
En  't  gyng  yn  alles  hjar  mar  bêst. 
Sa  is  in  ding,  ho  't  ek  biteart, 
Faek  noait  alhiel  end  al  forkeard. 
Wird  dus,  ho  't  rint,  noait  al  to  kjel ; 
Tink,  smyt  it  lot  jimme  op  of  del, 
Om  Tys  en  Tetsîe  toatebel. 

1851.  6 

In  healûre  yn  'e  Skîmerjoun- 

It  sîntsje  dúkt  sêftkes  yn  't  westen,  neidat  it  ús  in  hele 
moaije  Februwaerjedei  bisoarge  het.  De  bern  gûle  en  sjonge 
lúdroftich  op  'e  strjitte,  krekt  as  woene  se  mei  hjar  froalikens 
it  foarjier  wolkom  hjitte.  Ik  kin  by  deiljocht  net  méar  sjên  to 
arbeidsjen,  'k  smyt  yet  in  brjit  yn  'e  kachel  en  wol  efkes  sîcimer- 
joun  hâlde.  Skimerjoun  I  âldwive-ljeaf habberij ;  tsjoensters  gouden 
úre;  tiid  fen  misfetsjen  en  ongelok.  As  ik  sa  yn  de  ienlikheid 
in  healûre  neitinke  mei  krij  ik  de  skimerjoun  Ijeaf.  Dei  en  nacht 
binne  in  pear  skealjen,  skimerjoun  is  de  evener  en  wiist  krekt 
yn  't  hûs.  Liket  it  den  ek  al  dat  it  de  forkearde  side  oergiet  of 
trochslacht,  omdat  de  tsjusternis  baés  wirdt;  och  de  nacht  isfor 
immen,  dy  't  de  dei  goed  brûkt  het,  net  freeslik,  mar  for  de  reine 
fen  herte  allike  bigearlik  as  de  dei  sels. 

Gjin  útwindich  tsjuster  fordrjuwt  de  Ijochtstiel,  dy 'tjim- 
mer  fen  'e  himel  6f  de  geast  fen  de  brave  de  wei  wiist  nei  Him, 
dy  't  fier  boppe  dei  en  nacht  forheven  is.  En  bûten  dat,  hwet 
de  iene  faek  tsjuster  neamt,  dat  neamt  de  oare  Ijocht.  Sa  lies 
ik  fen  in  roomske,  dy  't  protestantsk  wirden  wier:  „Mijne  over- 
gang  van  de  duisternis  tot  het  licht";  mar  fen  immen,  dy  't  fen 
protestantsk  roomsk  wirden  wier,  lies  ik  it  selde.  Sa  het  elk 
syn  wize  fen  sjên  en  ik  scil  graech  alleman  yn  syn  wêzen  Iitte» 
wol  men  't  my  forjaen,  dat  ik  in  frjeon  fen  de  skimerjoun  bin, 
al  is  't  wier  dat  dy  de  foarboade  fen  de  nacht  is.  Och,  der  is 
rounom  ús  yet  s;ifolle  skimerjoun  en  hwet  in  tjustere  nacht  geane 
wy  net  tomiette  ?  Mar  nou  I  ik  sit  hjir  en  wol  tinke,  mar  hwer 
oer?  AUyk  as  mei  't  wirk  en  mei  iten  en  drinken  en  sliepen, 
mei  men  ek  mei  tinken  wol  regel  en  oarder  hâlde,  hwent  ekdil 
biheart  ta  't  libben.  Hwet  is  troch  tinken  al  in  boel  yn  oarder 
en  ta  stand  brocht  en  ek  hwet  in  boel  yn  onstjûr  brocht  en  for- 
nield.  En  scille  wy  elkoar  rekkenskip  dwaen  fen  ús  oertinkings, 
den  is  't  tominsten  goed,  dat  men  jimmer  oer  goede  dingen  tinkt, 
den  hoeve  wy  by  't  sjên  fen  dy  rekken  ús  net  for  ús  sels  to 
biskamjen. 

Mar  it  spant  soms  wol  ris  om  it  krekt  to  roaijen  en  ús 
tinkkreft  nei  't  forstân  to  oarderjen.  Wy  dwale  faek  heel  fier 
6f  fen  't  punt,  dêr  't  wy  bigoun  binne  6f  wêze  moasten  en,  sje 
dêr!  den  rint  il  faek  al  bryk  troch  inoar  hinne.  Dêr  sjit  my  yn 
ienen  yn  't  sin,  dat  ik  niis  in  brief  fen  't  postkantoar  krige  hab. 
Lit  my  dy  ris  iepenbrekke  en  lêze;  ik  kin  dat  krekt  sjên  as  ik 
it  doarke  fen  de  kachel  iepen  set. 

;,Mijnheerr  —  nou  ja,  dat  is  fen  sels;  dy  oanspraek  is  al 
danige  geskikt  en  foeget  licht  wol  better  as  „Waarde  Vriend  I" 
Hwent  klinkt  de  earst^  titel  fa^k  tQ  fprheven,  de  tw^de  scil  ^k 

al  selden  yn  wierheid  bistean  kinne.  Dôch  ik  lês  fierder.  „UE. 
gelieve  mij  nog  te  zenden  een  13-tal  ex.  Great  Bal,  Mient  mei 
syn  maten,  enz.'   (f) 

Dêr  ha  wy  't  al  wer!  brief  op  brief  om  in  boekje,  dat  for 
in  dûbeltsje  de  Ijue  oan  't  laeitsen  bringt  en  nocht  jowt,  —  wyls't 
mannich  stimmich  en  nuttich  wirk,  ta  skea  fen  de  útjower,  op  'e 
souder  lizzen  bljuwt  om,  nei  in  wanhopige  útfal :  „tegen  vermin- 
derden  prijs  zoo  lang  de  geringe  (?)  voorraad  strekt,'*  dêrwei 
yn  misdruk  to  foroarjen  en  letter  ta  pûdtsjes  forplakt  to  wirden, 
om  den  lichems-fiedsel  to  bifetsjen,  howol  't  sels  oars  ta  geastlik 
fiedsel  ré  makke  wier.  Wonderlike  rin  der  dingen !  Ho'n  dúdlik 
blyk,  dat  de  minsken  hjar  earder  bimoeije  mei  hwet  foar  eagen 
is  of  de  sinnen  haget,  as  dat  se  de  holle  brekke  oer  hollebrek- 
kende  en  heechst-wichtige  saken.  Mar  nou  fen  myn  Great  BaL 
Ik  hab  oars  ek  al  „helaas  /"  efter  myn  oansizzing  fen  dat  boekje 
yn  'e  krante  sette  litten,  om  't  ik  tochte :  „De  wiflfe  en  froalike 
Frânsen  of  forfrânske  Hollânners  meije  oan  sok  soarte  fen  dingen 
nocht  ha,  de  stimmige  en  bidaerde  Fries  siikket  fêst  dreger  kost." 
Der  kaem  lêsten  in  hear  by  my  foar  de  toanbank  om  in  „Great 
Baiy  —  „Het  Friesch  wordt  nog  al  veel  gelezen,"  sei  er.  — 
„Ja,"  sei  'k,  „it  wirdt  wakker  hiem.*'  —  Het  is  ook  recht  „grap- 
pig,"  sei  er  wer. —  „Oars  wol  men  't  ek  net  ha,"  andere  ikdêr 
op.  Mei  ien  lei  ik  him  in  prospectus  foar  fen  in  toaneelspil  fen 
Shakspearre,  dat  domeny  R.  Posthumus  út  it  Ingelsk  yn  'tFrysk 
oerbringe  scoe.  Ik  sei :  „Dêr  scoe  'k  graech  mear  ynteikeners 
op  ha ;  sa'n  wirk  bifoardert  de  wittenskiplike  bioefening  fen  de 
Fryske  sprake.  Mar  it  fljucht  net  hird."  —  „Neen,"  sei  de  hear, 
„dat  wil  ik  wel  gelooven ;  het  Friesch  moet  grappig  zijn.  Adieu  1 

,Het  Friesch  moet  grappig  zijn!"  —  O,  kostlike  tael!  biste 
den  foroardeeld  en  wirdste  út  dyn  grêfpleats  wei  roppen  om  — 
nei  in  frij  en  romroftich  folk  de  wetten  jown  te  habben  —  de 
lettere  neiteam,  oan  ynbielding  sa  ryk,  yn  wiere  wearde  faek 
fier  onder  dy  icnfaldige  en  oprjuchte  foarfaers  steande  —  to  for- 
meitsen?  —  Is  de  tael  „Fol  kreft  en  maeijesteit  en  heechtme," 
sa  't  de  dichter  J.  G.  van  Blom  sjongt,  —  bimind  allinne  om 
't  er  safolle  froalike  stikken  yn  skrean  binne  en  yette  jier  op 
jier  wirde?  —  Sikerwier,  dat  moast  oars  wêze,  mar  lykwols  is 
't  sa  net.  Inkelde  taelkenders  en  bioefeners,  dy  't  deynwindige 
wearde  fen  't  Frysk  op  de  rjuchte  hichte  schatte  en  syn  kreft 
en  moaijens  fiele,  meije  de  letterfruchten  fen  djippe  tinkers  en 
in  earnstige  toaii  forlangje,  —  dêr  't  men  de  rykdom  fen  de  tael 
yn  trochblinken  sjucht:  it  folk  oer  't  algemien,  it  fryske  folk,  dat 
ont  hjoed  de  dei  ta  de  sprake  yn  't  dageliks  libben  brûkt,  dy 
sprake,  „die  door  ons  moet  worden  bemind  en  geëerbiedigd  als 

(t)    Great  Bal.    Mient  mei  syn  maten  in  joun  yn  'e  stéd.    (Nei  't  Eastfryk  fen  Enno 
Hector,  troch  H,  S.)    Utjown  by  T.  u.  v,  d.  Meulen  to  Birgum.  W.  D. 

een   kostelijk  overblijfsel,   als   eene   dierbare   nalatenschap  van 
dat  vrije  volk,  dat  haar  eens  als  volkstaal  sprak."  (f)  —  it  folk, 
siz   ik,   skept   bihagen   yn   Frysk  dat  stoffe  jout  ta  laeitsen';  ho 
briker,   ho   Ijeaver,  ho  grappiger  ho  moaijen    Seit  men,  dat  dit 
sikerwier  gjin  biwys  is  fen  kinde  en  goede  smaek,  nin  blyk  fen 
sedelike  biskaving  of  foredeling  fen  de  minskelike  geast,  —  sêft  hwet! 
dy  't  sa  prate  mochtei  AUes  het  syn  foar  en  stjin,  syn  tsjustere  en 
syn  Ijochte  side.  Forgelykje  wy  it  Frysk  by  in  lyts  bern.  It  is  sa,  ien 
kear  wier  it  great  en  tige  mânsk  en  waerd  spritsen  en  brûkt  yn 
in   great  ryk,  dêr  't  ús  tsjinwirdige  Fryslân  mar  in  brokstik  fen 
is,   —   mar  fordreaun,  forachte,  forsmiten,  rekke  it  efter  'e  bank 
en  waerd  forgetten.    Dôch   kinde,  frij  fen  foaroardeel,  wiere  ge- 
leardens  seach  yn  dat   neilittene,  yn  dat  oerbleaune  in  to  greate 
skat  om  er  net  op  to  wizen  of  sels  mei  sa  folle  kreft  as  dwaen- 
lik   wier   oan   to   arbeidsjen   om   dat  erfskip  oan  it  folk  wer  to 
jaen.    Lang   habbe  in  hopen  stimmen  forgees  roppen,  dôch  oan 
de   tanimmende   forljochting  en  biskaving  en  de  frissens  fen  sin 
dy   't  yet   net  alheel  by  't  fryske  folk  forlern  gien  is,  ha  wy  it 
to  tankjen,  dat  de  lust  en  Ijeafhabberij  for  de  fryske  tael  al  mear 
en    mear  wer   bigjmt   op  to  fleurjen.    Mannen  fen  greate  kinde 
en   wittenskip   tsjenne   hjarren   de  saek  oan  en  it  kin,  sa  foart- 
geande,  net  misse  of  it  foaroardeel  tsjin  ús  sprake  nioat  wykje, 
en    ienkear   ....    Mar  lit  my  de  tiid  net  foarút  gean;  ik  woe 
mar  sizze,  út  sa'n  eachpunt  bisjoen  is  de  tael  jong;mannich-ien 
scil   *t   Frysk  pas  onder  de  talen  rekkenje  en  nin  heger  namme 
jaen    as    folks-dyalekt.     Mar    for  hjarren,  dy   't  for    't   bihâld 
fen    ús    tael    iverje,    is    dat    ek    gjin    saek   om    moedloas    to 
wirden.     O    né,    it   giet    foarút   en   langsum   giet   grif.     Scoe 
't   nou   wol   frege   wirde    kinne,   dat   it  folk   sa   mar  dalik  op 
'e  hichte  stie  en  drege  en  forhevene  stikkeii  Ijeaver  as  ienfâldige 
teltsjes  út  it  dageliks  libben  lêze  woe?    It  scoe  dêrmei  geanas 
mei   't  âld   A-Bieboek  mei  de  hoanne:  op  it  foarste  blêd  fen  it 
mar   tinne   boekje,   de   A-Bie-leskes   en  op  't  efterste  de  toalve 
geloofs-artikels.    Dy  oergong  wier  to  rimpen.  It  forbettere  onder- 
wys  printet  de  lessen  der  boartsjende  yn,  op  in  froalike  toan  en 
nei   de   fetberens  fen   de  bernegeast,  —  en  wy  sjugge  ho  folle 
flinker  de   jeugd    nou    leart   as   foarhinne.    Sa   ek   bisieten  wy 
kostbere   stikken   yn  ús  tael,  de  Fryske  Wetten,  by  foarbyld,  sa 
earweardich   troch    hjar  âldens  en  útmuntende  troch  de  fromme 
ienfâldige   sin   dy   't   er  yn  leit.    Fen  folle  letter  tiid  hiene  wy 
it   moaije   dichtwirk  fen   Gysbert  Japiks  en  yette  letter  Waatse 
Gribberts  Brilloft  mei    mear  oare  stikken.    Mar  och  hea!  hwet 
wist  it  folk  oer  't  algemien  fen  dy  dingen?    Dat  alles  bistie  en 
dy  fryske   skriften   wieren  pas  by  namme  bikend ;  hja  waerden 


ft)    Mr.  A.  TeltioK.    Over  de  Qrammatlsche  bcoefcning  der  Friesche  taal. 

net  folle  lêzen.  Hiene  de  gelearde  broerren  Halbertsma  do  nin 
snedige'^skroar  de  wrâld  ynstjûrd,  ik  twivelje  oft  it  Fryske  folk  yn  sa 
'n  koarten  tiid  it  frysk  lêzen  sa  Ijeaf  krige  hie  lyk  as  bard  is. 
Ik  doel  hjir  op  de  Lapekoer,  hweiyn  Gabe  sa  natuerlik  teikene 
wirdt,  dat  mannich  Fries  net  oars  bigripe  kin  of  hy  hetynwier- 
heid  bistien.  (f)  Ek  de  lytsere  wirkjes  fen  dy  skrandere  mannen, 
sa  wol  as  de  Lapekoer,  founen  tagong  en  byfal  by  elke  Fries, 
onforskillich  fen  hwet  stand.  En  ho  koe  't  ek  oars?  Dy  trouwe 
ôfbielding  fen  'e  natuer,  sa  krekt  yn  de  fryske  geast  nei  't  wêzen 
fen  't  fryske  folk:  it  binne  skilderijen,  hwerop  de  bielden  lykje 
to  libjen.  Sa  is  troch  geast  en  koartswyl  de  nocht  oan  't  frysk 
lêzen  by  't  folk  yn  swang  kaem.  Dat  er  fen  ús  tael  ek  yn  't 
earnstige  folle  wier  to  meitsen,  o!  dêrfen  habbe  net  allinne  de 
Habertsma's  folle  bliken  jown,  mar  ek  mear  oaren,  lyk  as  de 
formaerde  dichter  Salverda,  dy  *t  sokke  yn  wierheid  sierlike 
fêrsen  skreau.  Dôch  al  bljuwt  it  folk  —  ik  mien  it  minder 
kindige  —  de  Ijue  dy  "  allinne  mar  lêze  om  yn  in  liddigeheal- 
ûre  tiidfordrjuw  to  habben,"  oan  it  grappige  hingjen  en  wolle 
't  earnstige  net  keapje,  neam  sokken  dêrom  yet  gjin  domkoppen ! 
der  binne  ek  oaren  onder.  Mar  dat  moat  jimme,  dy  't  graech 
it  mear  biwitten-skiplike  wolle  —  dat  wy  tige  priisgje  —  nin 
ergernisse  jaen.  De  folkssmaek  lit  him  net  twinge,  mar  scil 
linkende  wei  wol  suvere  wirde.  Foroardeelje  dêrom  nimmen, 
dy  't  him  der  op  út  leit  om  it  Frysk  mei  nije  stikken  to  for- 
mearderjen.  Is  dat  wirk  sonder  wearde,  den  scil  't  fen  sels  wol 
wei  wirde,  krekt  as  in  plant  dy  't  ongeef  is,  en  sa  folle  to  gauwer 
as  edele  frisse  gewassen  de  griene  krunen  oer  hjar  hinne  spriede. 

En  oer  de  spelling  scoene  wy  nou  —  om  it  greate  forskaet 
dat  dêryn  bistiet  ■—  ek  ellindich !  útroppe  kinne,  hiene  wy  net 
op  't  each,  dat  mannich-ien,  dy  't  nou  goed  haegjend  wirk  levert 
en  dêrtroch  de  Ijeafhabberij  for  't  Frysk  mei  geande  hâldt,  net 
yn  steat  is  om  ta  de  wiere  bigjinsels  fen  de  fryske  sprake  op 
to  kliuwen  om  se  nei  de  easken  fen  disse  tiid  to  foegjen  en  to 
oarderjen.  Hjirmei  moat  ek  al  wer  tiid  dien  wirde ;  it  foarút- 
sjuch  om  in  spraekleare  fen  üs  tael  to  krijen,  bistiet  er,  dêr  't 
den  letter  wol  in  Wirdboek  op  folgje  scil.  En  den  is  de  groun 
lein,  dêr  't  men  op  foartbouwe  kin.  lenheid  yn  spelling,  dy  't 
for  de  tael  sa  onmisber  is,  scil  den,  hoopje  wy,  ek  wolkomme. 

En  nou,  Friezen !  dierbere  lânsljue !  biminders  fen  't  earstige 
of  fen  't  grappige,  skrjuw-  of  lês-Friezen !  bifoarderje  de  tael  sa, 
dat  mei  de  tael  ienfâld  en  oprjuchtens  it  merk  wirdt  fen  dit  folk. 
En  skrjuwersi   tige  geleard  of  minder  kindich,  siz  elkoar  op  in 


(t)  Sa  Kyng  ik  okkerjouns  mei  in  boer;  wy  praetten  oer  It  Frysk.  Hy  forhelle  my 
stikjes  út  in  boek  dat  er  koclit  hie,  dat  wler  „de  Lapekoer  fen  Oabe  Skroar.  —  „lk  sei : 
.01  dat  is  fen  de  broerren  Haibertsma."  —  .Ja,"  sei  de  man,  »dy  habbe  der  al  stlkjes  yn, 
mar  't  measte  is  fen  Gabe  sels." 

biskieden  toan  de  wierheid ;  dat  is  net  to  mispriisgjen.  Ddch 
wêz  net  skerp  en  partijsuchtich  ;  iendracht  makket  kreftich,  twa- 
dracht  swak.  It  kweade  wirdt  fen  sels  wei,  it  goede  scil  wol 
op  'e  proppen  komme  al  eint  it,  nei  ûs  sin  to  súnich.  Enfierder 
as  yn  't  godstjinstige,  fordrage  wy  elkoar  yn  Ijeafde. 

Mar  komoan !  ik  sjuch,  dat  mei  myn  tinken  fen  *t  ien  yn  't 
oar  de  tiid  syn  gong  gien  is.  Ik  scil  't  Ijocht  opstekke  moatte 
om  wer  oan  't  wirk  to  gean.  De  jounen,  ho  lang  se  wêze  meije, 
falle  in  warber  minske,  as  er  syn  bêst  docht,  altyd  koart,  en  in 
loaikert  falt  faek  de  koartste  joun  lang.  Mocht  myn  healûre 
tinken  lykwol  in  bytsje  meî  tabringe  om  de  lust  for  it  Frysk 
mear  út  to  breidsjen,  den  scoe  'k  bliid  wêze  dit  ien  en  oar  mei- 
deeld  to  habben. 

1852.  

Dy  fisk  biet  fen  onpas. 


Hja  wennen  dêr  sa  fredich, 
Dy  Klaske  mei  Marij, 

En  de  âlde  stive  Jochem 
Dy  frijgeselle  er  by. 

Hja  telden  mei  melkoarren 
Lyts  trije  hondert  jier, 

En  noch  joech  hjarren  't  libben 
In  hopen  wille  en  tier. 

Marij  koe  stopje  en  lapje 
Mei  stekken  wit  ho  great, 

En  sonder  bril  to  lêzen, 
Dat  wier  âld  Klaske  neat. 

En  Jochem  wier  yn  't  fiskjen 

Yet  altyd  bjustre  tûk; 
Hy  fong  sa  troch  in  simmer 
AI  mannich  bears  en  snoek. 

En  sa  wier  elk  fen  hjarren 
Mar  wirksum  ier  en  let; 

Dôch  al  hwet  se  oars  ek  koenen, 
It  harrewarjen  net. 

Mar  neame  is  lok  en  wille 

Bistindich  op  in  dûr, 
Smyt  't  lot  mei  dwarse  kneppels, 

Den  is  gau  de  iendrachtoer 


d'  Aldman  scoe  wer  risfiskje, 
Smiet  de  angel  út  en  tel 

Hie  'r  ek  al  hwet  oan  't  heakje, 
It  gyng  yn  't  wetter  del. 

Hy  scoe  't  mar  rimpen  helje, 
Hy  loek  al  mei  in  hoart, 

Mar  âlde  Jochems  kreften 
Dy  skeaten  dêr  to  koart. 

Ho  deale  scoe  dat  wêze? 

Sa  tocht  er  en  seach  roun, 
Op  hope  dat  er  immen 

Om  him  to  helpen  foun. 

Mar  nimmen  seach  erkommen. 

In  boatsje  wier  dër  net, 
Oars  hie  licht  d*  âlde  stumper 

Him  wol  allinne  redt 

Hy  rôp  troch  't  glês  Marijke 
En  Klaske  er  by  op  't  lêst: 

„Och,  frouljue,  help  my  efkes, 
Myn  angelstok  sit  fêst." 

Hja  sieten  smout  togearre, 
Hwet  swiete  kofje  klear. 

Hja  hiene,  wyls  't  hy  fiske, 
Dat  sa  to  mûk  wol  mear. 

„ik  kih  net  öm  't  ik  stopje 
Dyn  sokken",  sei  Marij, 

En  klaske :  „Ik  bin  oan  't  lêzen 
Yn  't  Kleilict  fen  Jermij.'^ 

„Nou  ja,  dat  is/'  sei  Jochem, 

„My  allegearre  goed, 
Mar  lit  my  dôch  net  sitte 

Yn  al  myn  eangst  en  noed. 

„Ik  leau,  der  sit  in  snoek  oan 
Fen  fiif-en-tweintich  poun. 

'k  Ha  de  angelstok  yn  't  lân  set, 
De  koark  leit  op  'e  groun." 

„Och  heden!"  grânze  Klaske, 
„Hwet  heste  wer  in  spil; 

Dou  sjuchst  hjoed,  wol  ik  leauwe, 
Troch  dyn  forkearde  brîl." 

„ Wy  moatte  mar  ris  kypje ; 

Mar  wachtsje,"  sei  Marij, 
„Dat  ik,  om  net  to  fallen, 

Myn  krik  earst  efkes  krij. 

Hja  birgen  earst  yet  linich 

Hjar  slûkepotsje  wei, 
Do  homplen  dêr  dy  trije 

Melkoarren  efternei. 

Hja  kamen  gau  by  't  wetter; 

It  spil  stie  yet  allyk. 
„Dat  is  nin  snoek,"  sei  Klaske, 

„Mar  't  is  dôch  mâlle  bryk. 

Wy  moatte  's  efkes  lûke, 
Kom,  ien  twa  trije,  sa! 

En  yet  ris  wer  fen  't  selde; 
It  komt  nei  't  lân  al  ta." 

Do  moast  it  yn  'e  hichte, 
Mar  sjuch,  do  briek  itsnoer, 

Forgees  wier  al  hjar  moeite 
En  't  fiskjen  kaem  to  djûr. 

't  Gong  mei  fordrach  nei  boppen, 
Sa  krigen  s"td6chop'tfjiId. 
Hwet  blykte  't  do  to  wêzen? 
In  greate  pong  mei  jild. 


T 

„Dat  ha  jim  my  to  tankj^n," 
Rôp  Klaeske,  „hwent  ik  sei : 

Wy  litt'  de  kofje  kofje 
En  geane  Jochem  nei." 

„Fij  Klaske,  sa  tö  flouwen, 
Ho  komst  er  dôch  sa  by^ 

Ik  sei:   Ik  wol  nei  Jochem, 
Dat  sei  ik,"  spriek  MariJ." 

Hwet  praet  jim  hjirfen  tankje?" 
Sei  Jochem-om,  och  hwet! 

Fiske  ik  sa  min  as  jimme, 
Den  die 'k  sa'n  fangst  ek  net." 

„En  't  scoe  dy  ek  hwet  batel" 
Sa  fetten,  beide  hird, 

Wyls  't  se  op  'e  jildpong  foelen, 
Onfoege  lilk  it  wird. 

„'t  Is   mines,  hear !"  sei  Klaske. 

„Is  mines!"  rôp  Marij. 
„'t  Is  mines!"  bâlte  Jochem 

En  foege  him  der  by. 

Hja  wrakslen  dêr  yn  't  lân  om, 
len  lang  en  trije  breed. 

Mar  troch  sa'n  bulte  hannen  ' 
Kaem  't  jild  pas  út  syn  steed. 

Dôch  Jochem-om  dy  woun  it 

En  ien,  twa  trije  tel 
Smiet  de  älde  flink  dejildpong 

Mids  yn  'e  feart  wer  del. 

Sjuch,  sjuch  nou,  gekke  frouljue! 

Dat  jild  mar  efternei, 
It  bringt  for  Ijuwe  as  jimme 

Gjin  lok  en  frede  mei." 

Marijke  krimmeneare: 

„Dat  skoander,  skoander  goud !" 
„HâId  dou  dy  stil !"  sei  Klaeske, 

„Dou  wierst  it  nct  bitroud." 

Dat  fjurke  woe  wol  bame. 

De  âld  kou  kaem  út  'esleat, 
Elkoar  wit  hwet  forwite, 

Hwerby  men  neat  forgeat. 

En  wier  for  hjarren  't  libben 
Foarhinne  blier  en  skoan, 

Troch  frede,  wille  en  iendracht, 
Do  wier  't  for  goed  bidoarn 

Hwent  wie'n  de  beide  frouljue 
By  tiden  iens  fen  sin, 

Den  jagen  se  âlde  Jochem 
De  holle  op  'e  rin. 

Den  moast  er  alles  hearre, 
Hy  wier  in  sule,  in  gek, 

Dat  jild  sa  wei  to  smiten; 
In  oar  hie  faek  it  brek. 

Mar  den  sei  Jochem-omme: 
Hwet  goed  it  jild  ek  het, 

It  bringt  bijierre  minsken 
De  wiere  frede  net. 

1850. 


,  Wier  *t  jild  dêr  op  'e  groun  bleaun, 
Dêr  yn  syn  stille  rêst, 

Den  hie  for  ûs  it  libben 
Yet  krekt  as  altydwêst." 

Noait  gyng  er  wer  to  fiskjen, 
Hy  hâlde  *m  yn  'e  hoek, 

Sa  icrigen  ek  de  frouljue 
Gjin  kofje  mear  to  mûk. 

Mei  eameljen  en  gnoarjen 
Is  al  hjar  tyd  forflein, 

Sa   lang,  dat  se  einliks  founen 
It  sûre  libbens-ein. 

Dit  is  for  älde  Ijuwe 

In  tige  goede  lear: 
Gjin  lok  jaen  folle  pongen, 

Tofredenheit  jowt  mear. 


De  forbettere  trochbrînger. 

In  âld  edelman  hie  in  hiele  moaije  bûtenpleats,  mei  boerke- 
rijen  en  oare  hûzen  en  lânnen  fier  yn  't  roun  der  om  hinne ;  dat 
alles  hie  al  honderten  fen  jierren,  fen  âlder  ta  âlder,  oan  syn 
folk  tabiheard.  It  ynkommen  dat  er  fen  dy  eigendommen  hie, 
wier  tige  great,  en  om  't  er  mar  ien  soan  hie,  joech  er  dy,  do 
't  de  jongehcar  tweintich  jier  wier,  de  helte  fen  syn  rykdom  en 
bihear. 

Mar  dy  jonker  wier  in  flinke  froalike  feint,  sa  fij  fen  sparjen, 
dat  it  him  sikerwier  moeite  kostte  om  mei  't  oansjênlik  ynkommen, 
dat  er  do  hie,  roun  to  sparljen.  Hy  jowch  him  oer  oan  sûpen 
en  spyljen  en  oare  rarichheden ;  hy  die  *t  yn  alles  sa  bare 
grouwélich,  dat  syn  héle  kaptael  yn  in  koarte  tiid  er  troch  fleach 
en  hy  danich  yn  't  leech  kaem. 

Do  stoar  syn  heit,  sadwaende  krige  er  de  oare  helte  fen  al 
dy  rykdommen  ek.  Foarôf  joech  syn  heît  him  lykwol  de  lessen, 
dy  troch  in  tiid  by  sokke  gelegenheden  jown  wirde ;  hy  warskoude 
syn  soan  en  sei,  dat  er  graech  woe,  dat  er  soarge  net  sa  djip 
yn  't  forfal  to  reitsen,  dat  ek  it  hûs  —  him  sa  dierber  omdat  it 
sa  lang  oan  syn  foarâlden  taheard  hie,  —  forkocht  wirde  moast. 
Mar  bysonder  stie  de  âldman  syn  soan  der  op  oan,  om  ien 
keamer  yn  't  slot,  dy  't  er  him  bitsjutte,  foaral  en  biljeaven  for 
him  sels  to  bihâlden.    Mocht  it,  by  gelyks,  al  sa  slim  ris  komme, 


dat  it  slot  forkocht  wirde  moast,  dan  moast  er  nltyd  by  de  forkeap 
de  bitingst  meitse,  dat  dy  iene  keamer  syn  eigendom  bljuwe 
moast  oan  syn  libbens-ein  ta.  Dat  scoe  yet  in  taflecht  wêze 
kinne  as  er  oars  nearne  yn  'e  wräld  in  hinnekommen  mear  hie. 

Nei  heite  dead  gyng  de  soan  al  gau  wer  yn  de  selde  foegen 
foart  en  forslampampe  yn  koarte  jierren  alles  hwet  de  älde  him 
neilitten  hie.  Dôch  hâlde  er  him  oan  de  bigearte  fen  syn  heit 
en  bitinge,  by  de  forkeap  fen  't  slot,  de  oanwiisde  keamer  oan 
him  to  hâlden  en  it  frije  gebrûk  dêr  fen  to  habben  oan  syn  dead  ta. 

Al  ridlik  gau  wier  it  lêste  jild,  dat  er  fen  dy  forkeap  oerhâl- 
den  hie,  ek  al  wer  forspile,  sa  dat  dy  keamer  do  al  syn  ienichste 
hinnekommen  wier.  Hy  liende  en  boarge  hwet  fen  synfrjeonen 
en  bikenden ;  de  inkelden  dy  't  meilijen  mei  hiene,  kamen  to  'n 
earsten  in  bytsje  oer  'e  brêge,  mar  dat  hâlde  mei  gauwens  ek 
al  op ;  hja  krigen  hjar  nocht  fen  him  en  kamen  net  mear  by  him. 

Sa  libbe  er  in  tydlang  yn  dy  treurige  âlde  wide  slotkeamer. 
Mar  ienkear  foelen  syn  eagen  ris  op  san  âld  kiste,  dy  't  dêryn 
in  hoeke  fen  't  fortrek  stie.  In  seldsumme  nijsgjirrigens  dreau 
him  oan  om  ris  to  ondersiikjen  hwet  dêr  wol  yn  wêze  mochte. 
Hy  foel  op  'e  knibbels  by  de  kiste  del  en  die  't  lid  op,  mar 
foun  der  neat  yn  as  âlde  pompieren  en  fodden  en  flarden,  alle- 
gearre  oerbljuwsels  fen  syn  heite  âlde  klean.  Dat  wier  fen  gjin 
wearde  for  him,  mar  yn  'e  sleur  wei  en  om't  er  oars  neat  to 
dwaen  hie,  makke  er  dôch  de  héle  kiste  mar  leech.  En  do  't 
er  de  boaijem  alheel  bleat  hie,  lies  er  dêr  mei  greate  letters 
it  folgjende. 

„Och,  dou  trochbringer !  Nou  hest  alles  forgriemd  en  einliks 
dit  âlde  foarâlderlike  hûs  ek  forkocht.  Qean  nou  hinne  en  hingje 
dy  op.  Dou  sjuchst  de  strop  boppe  dy  oan  'e  balke  fen  disse 
keamer  kant  en  klear  hingjen  !'*  — 

De  jonker  seach  om  hégens,  en  jawol !  hy  seach  in  tou, 
oan  izeren  ringen  fêst  knôtte,  oan  'e  bâlke  hingjen.  Do  waerd 
er  tige  binaud  en  leaude,  dat  it  de  wille  fen  't  needlot  wier, 
dat  hy  de  wirden  dy  't  yn  de  kiste  stiene,  mar  op  hie  to  folgjen. 
Hy  krige  in  stoel  en  kleau  dêr  op  om  it  deads-ridskip  better  to 
birikken.  Mei  neitinken  hâlde  er  him  net  lang  op,  it  libben 
kaem   him  do  onfordraechlik  foar.    Hy  die  de  strop  om  'e  hâls 

en   skopte   de   stoel  omfiqr Mar  do !  —  ynpleats  fen  to 

hingjen  foel  er  yn  ienen  tsjin  'e  groun  oan.  De  swierte  fen  syn 
lichem  hie  't  stik  hout,  dêr  't  de  ring  oan  fêst  siet,  fen  'e  bâlke 
skoerd,  en  op  't  stuit  waerd  de  jonker  mei  in  heapjild  bisiedde, 
sa  danich,  dat  er  der  hast  onder  bidobbe  rekke.  Dat  jild  foel 
út  de  hôlte,  dy  't  syn  heit  yn  dy  bâlke  meitse  litten  hie  en  mei 
jild  fold,  om  troch  dy  earstige  grap  syn  soan,  as  dy  alles  der 
troch  jage  hie,  yette,  as  't  mogelik  wier,  ta  in  better  minske  to 
meitsen. 


ôô 

Dy  saek  hie  wol  tige  ynwirking  op  de  jonker.  Hy  waerd 
yn  wierheit  in  fiks  man ;  hy  kocht  syn  foarige  eigendommen 
werom,  en  it  jild,  dat  er  do  yet  oer  hie,  lei  er  yn  'e  hânnel. 
Hy  waerd  mei  'e  tiid  yet  riker  as  syn  heit  oait  wêst  hie. 

1852.  (Neiforteld.) 


Opwekking  ta  freugde. 

Sjuch,  frjeonen,  sjuch  frij  om  jim  hinne, 
En  suchtsje  net  om  't  wrâlds  fortriet; 

Dy  't  Ijeave  libben  wol  biminne, 
Nimt  tankber  hwet  it  lot  him  biedt. 

In  oar  mei  dêroer  suchtsje  en  stinne, 
Wy  wije  oan  freugde  Ijeaver  'n  liet. 

Hwet  scoen'  wy  jimmer  klieme  en  kleije 
Oer  't  wrâldske  leed,  al  treft  it  ús!    . 

It  lok  kin  gau  de  smert  forjeije 
En  bringe  ús  nije  freugde  thús. 

Hwet  ek  de  tiden  bringe  meije, 
De  brave  fynt  jamk  krêft  nei  krús. 

Rounom  forspraet  Natuer  syn  segen, 
De  skepping  laket  blier  ús  oan 

En  plantet  blomkes  op  ús  wegen, 
Sa  hearlik,  godlik  moai  en  skoan. 

Dus  lit  lis  lofliet  kliuwe  omhegen, 
Us  past  de  tankbre  freugdetoan. 

Wy  wolle  noait  it  slimste  duchtsje 
As  frou  Fortún  hwet  tsjuster  sjucht; 

De  soarge  scil  for  de  oerfloed  fiuchtsje, 
Lyk  as  de  nacht  for  't  sinneljocht. 

Lit  elk  dy  *t  wol  dus  eangstich  suchtsje, 
Us  jout  de  freugde  wille  en  nocht. 

1851.  (Nei  7  Hollânsk.) 


ûi 

It  breed  gouden  Earizef, 

of  de   Ljeafde  yn   'e   Rogmounle. 

Baes  Elbe  mounler  siet  yn  'e  hirdshoeke  mei  de  bril  op  'e 
noas  yn  't  almenak  om  to  blêdsjen;  syn  wiif  siet  bisiden  de 
tafel  to  hoasstopjen. 

Baes  lies:  „21  Woensdag  Zon  in  Gemini  of  de  Tweelingen, 
op  le  4  ure  2  minuten,  onder  te  7  ure  28  minuten."  —  Den 
wirdt  ús  Wimkje  Woansdei  fiif-en-tweintich  jier. 

Wytske.  Ei,  is  't  Woansdei  hjar  jierdei  ?  —  Nou,  Elbeljea, 
hwet  tinkst  hjar  den  wol  to  forearjen? 

.  Elbe  set  de  bril  ôf  en  leit  it  almanak  omkeard  yn  't  finster- 
bank.  Wel,  dêr  hab  ik  al  ris  oer  neitocht.  Hja  het  al  lang  op 
in  breed  earizer  ombongele;  as  wy  hjar  dêr  ris  mei  útstrieken? 

Wytske.  Wel  dêr  seiste  sa  bwet.  Ik  leau  dat  hjar  dat 
wol  noaskje  scoe.  Luts,  Piere .  Sjouk,  Sjoerde  Hil  habbe  alle- 
gearre  gûds  krige.  Mar  den  moat  hja  der  foarút  neat  fen  wite, 
hwent  oars  wier  't  nijs  der  6f.    Ho  biknoeije  wy  dat? 

Elbe.    Dan  moat  ik  Freed  stil  ien  meinimme  fen  stêd. 

Wytske.  Myn  ginst!  dat  kin  net,  den  witte  wy  ommers 
net  of  't  it  past. 

Elbe.  Dat  is  ek  sa.  Mar  as  'k  nou  mar  ien  meinaem  fen 
de  greatste  dy  der  binne,  den  scil  't  noait  folle  skele. 

Wytske.  Nou  Elbe,  dat  giet  net  op.  Wy  moatte  better 
miette  ha. 

Elbe.    Kin  't  net  nei  dyn  holle? 

Wytske.  O  né!  myn  holle  is  ommers  wol  helte  tsjokker 
as  hjarres. 

Elbe.    Nou,  kin  't  den  ek  net  nei  mines? 

Wytske.  Allike  min,  hwent  as  se  dy  meaten  mei  dc  prûk, 
den  scoe  't  to  great  wirde  en  der  sonder  to  lyts.  Den  like  't  it 
my  better  ta,  dat  wy  ús  Hindrik,  mei  syn  krol  bosk  hier,  der  ta 
namen. 

Elbe.  Us  feint  mienste?  Nou  my  ek  goed.  Mar  den  moatte 
wy  him  it  swijen  goed  oplizze;  it  moat  foaral  net  út. 

Wytske.  Just  dêrom.  Oars  koene  wy  Tietsje,  hjar  spyl- 
faem,  wol  freegje.  Mar  hwet  scil  de  goudsmid  laeitse  as  Hin- 
drik  de  mûtse  op  set.    Fiji  ik  moat  er  ek  om  laeitse. 

Elbe.  Ja,  mar  dat  is  neat.  Hindrik  is  sa  ticht  as  in  pôt; 
den  moat  hy  Freed  mar  mei  my.  Men  scoene  mar  hoopje,  dat 
Wimkje  den  ris  hwet  mear  oansiik  fen  de  mânljue  krige.  Nei 
dat  se  der  oars  goed  yn  sit  en  ienkear  as  ienichste  dochter 
aerdich  hwet  to  erven  het,  kriget  se  gjin  oanrin.  Ho  mannich 
frijer  het  se  hawn? 

Wytske.    Ja,   ik   krige  yn   myn  tiid  al  mear;  en  as  ik  om 


jonker  Hop  tink :  fij  Elbe«  hwet  bin  'k  den  bliid  dat  'k  dy  krige 
ha.  Mar  dat  is  dat,  Wim  het,  nei  't  ik  wit,  mar  trije  frijers  hawn : 
Simen  Hazzesprong,  Jouke  Snider  —  en  Haite  Nijboer  het  hjar 
ris  nei  hûs  brocht.  Do  hie  'k  oars  hope,  dat  dat  wol  hwet  wirde 
scoe;  den  hie  se  boerinne  of  mounlerinne  wirde  kinnen.  Mar 
ik  wyt  net  hwet  er  mei  hjar  oan  skeelt;  it  is  altyd  mar  dalik 
wer  út.  Hja  is  oars  ek  tige  tsjep,  hja  liket,  tinkt  my,  tige  op 
my  yn  myn  jonkheidi 

Elbe.  En  de  Ijue  sizze  allegearre  hja  liket  tige  op  my. 
Mar  scil  ik  dy  ris  sizze  hwet  Wim  skeelt?  Wim  het  in  jonges- 
aerd;  hja  moast  in  broek  drage;  hja  is  Ijeaver  op  'e  rogmounle 
as  op  de  bienstap,  dat  hab  ik  yn  'e  gaten. 

Wytske.  Dêr  seiste  hwet,  Elbe!  Mar  hja  wyt  ek  skoan 
oer  frouljuessaken  to  praten.  Né,  Elbe,  ik  wyt  net  hwet  it  is, 
mar  lit  ús  der  in  spoentsje  mei  onder  stekke.  Safolle  as  ik  wyt 
frijt  Haite  nearne  net;  lit  ús  Haite  nou  Woansdeitojoun  freegje 
to  kofjedrinken,  —  en  jou  hjar  den,  yn  syn  bywêzen,  it  earizer  — 
mei  in  segenwinsk.    Hwa  wyt  of  't  dat  gjin  fortuten  docht. 

Elbe.  Jonge  ja !  dat  moatte  wy  ha.  Dôch  stil !  de  doar  giet ; 
lit  lis  gjin  wirden  kikke,  ik  scil  't  mei  Hindrik  forprate. 

It  wier  twa  dagen  letter.  Hindrik  stie  onder  de  swichtstel- 
ling,  de  mounle  mealde  sniedich.  Wimkje  lei  de  glêdskjirre 
amers  op   t  amerrak.  Hindrikrôp  súntsjes:  „Wim,  Wim,  harkris! ' 

Wim  seach  om  en  roan  mei  de  skjirlape  yn  'e  hân  nei  him 
ta.    „Nou  heite,"  sei  se  mei  in  bliere  laeits,  ^hwel  is  't?" 

HiNDRiK.  Stil  Wim,  gjin  gekheid!  kom  efkes  yn  'e  mounle, 
ik   scil  dy  hwet  fortelle.    Ik  scil  Freed  mei  de  âldman  nei  stêd. 

WiMKjE.    Ei  nou  ju,  dat  wyt  ik  wol. 

HiNDRiK.  Ja,  mar  wytst  wol  hwerom  dat  ik  mei  scil?  O 
hearink! 

WiMKjE.  Ei,  hwet  hest  altyd  flinken!  Fêst  om  sied  to 
keapjen,  net? 

HiNDRiK.  Ne,  hertsje,  om  heel  hwet  oars.  Mar  dou  mast 
er  foarâl  neat  fen  wite  yn  'e  hûs.   Dou  scit  in  breed  earizer  ha. 

WiMKjE,  de  holle  blier  opstekkende.    Wrachtsjes? 

HiNDRiK.    Ja!  en  den  scil  de  goudsmid  myn  holle  .  .  . 

WiMKjE,  fen  laeitsen  útbarstende.    Dyn  holle,  tink  ik,  hâlde. 

HiNDRiK.  Ne,  miette;  omdat  se  bang  binne  dat  it  oars  net 
goed  passe  scil. 

WiMKjE.    O  frede!  hwet  ha  dy  âlde  Ijue  rare  optinksels. 

HiNDRiK.  Ja,  mar  it  bollekeal  komt  efternei.  Den  scil  dy 
dat  op  dyn  jierdei  jown  wirde  yn  't  bywêzen  fen  Haite  Nijboer, 
dy  't  se  forsiikje  scille  to  kofjedrinken,  omdat  se  miene,  dat  dy 
wol  in  goed  man  for  dy  wirde  kin. 

WiMKjE.    Hindrik,  dou  mast  ophâlde!    Mar  is  't  wierheid? 

HiNDRiK.    Siker  sonk  wier! 

WimkJe.  Siker  sonk  wier!  Noait  kin  men  hichte  fendykrije. 

HiNDRiK.  Nou,  stil  den!  It  is  allegearre  wier.  Dochs  pas 
op  en  swij !    Dou  kinst  er  dy  op  besliepe. 

WiMKjE.  Ik  scil  't  leauwe,  omdat  ûs  âlden  yet  net  wite, 
dat  Haite  Maeije  mei  Elske  trouwe  scil,  en  allike  min  .... 

HiNDRiK.    Datst  dou  graech  mounlerinne  wirde  wolste. 

WiMKjE.  Honear  kinst  joun  foart?  Om  in  ûre  of  njuggen. 
Lit  ús  der  den  neijer  oer  prate  by  Elske  en  hjarres.  Haite  moat 
ik  ek  wite;  den  kinne  wy  sjên  hwet  wy  scille. 

HiNDRiK.    Jawol,  boerinne! 

WiMKjE.    Tomar!    Ik  bin  der  fen  út  'e  liken. 

Hindrik  sloech  hjar  de  hân  om  'e  hâls;  mar  dër  gyng  de 
doar  op.  Hindrik  fluchte  linich  by  de  Ijedder  op  yn  de  mounle 
en  Wimkje  gyng  de  oare  doar  út  nei  bûten.  —  „A1  wer  yn  'e 
mounle!"  grânze  Elbe  en  strampele  Hindrik  efternei. 

* 

It  wier  Woansdei-joune.  Baes  Elbe  siet  wer  yn  'e  hoeke; 
hy  blêdde  net  yn  't  almenak ;  hy  hic  in  lange  piip  yn  'e  holle 
en  smookte  as  in  ridder.  Syn  wyfke  siet  nêst  him  to  breidsjen ; 
foar  de  hird,  mei  in  barnend  fjûrke  der  op,  siet  boer  Haite,  dy  't 
se  forsocht  hiene  to  jounpraten,  en  foart  efter  him  by,  de  tafel 
siet  Wimkje,  kreas  forklaeid  to  naeijen,  mei  de  kleur  fen  sounens 
op  'e  wangen.  Ut  de  moaije  kofjekanne  waerd  nou  en  den  ris 
yntape  yn  de  saksiske  kop-en-pantsjes  en  it  blêdtsje  mei  koeke 
waerd  roun  hâlden. 

AUes  wier  nei  't  sin  fen  de  âlden  bislein.  De  golleflodde- 
rige  Hindrik  hie  him  ta  de  frjemde  acrdichheid  brûke  litten. 
Earst  hied  er,  yn  't  bywêzen  fen  de  mounlerinne,  Wimkje  smel 
earizer  om  'e  holle  hawn,  en  hjar  tochte :  it  paste  sa  moai,  dat 
it  koe  net  better.  Mar  lykwols  dêr  yn  'e  stêd :  de  goudsmid 
lake,  Hindrik  lake  en  baes  lake,  mar  elk  lake  omjsyn  eigen.  De 
goudsmid  om  de  ienfâldigens  fen  de  mounlersfeint,  Hindrik  om 
de  moaije  grap,  dy  't  der  útfierd  wirde  scoe,  en  bacs  om  syn 
eigen  bitoeftens.  Mar  genôch,  it  spil  rekke  klear,  it  earizer  waerd 
stjûrd  en  de  Woansdeitojouns  scoe  de  bûter  jild  jilde.  Hindrik 
hie  wirk  op  'e  mounle  en  dus  koe  Haite  dwaen  hwet  er  woe. 
Raer  scoene  se  opsjên,  hwent  it  spil  wier  geheim  hâlden.  O 
ja!  nimmen  wist  it  oars  as  just  hja,  dy  't  it  net  wite  mochten. 
Hindrik  hie  net  stilswijender  nôch  wêst;lfij  Hindrik! 

Baes  en  Haite  hiene  't  wakker  drok;  de  frou  sei  nou  en 
den  ek  ris  hwet  en  joech  skoaten  onder  wetter  troch.  Der  paste 
Haite  wol  in  wiif ;  it  scoe  moai  stean  in  kreas  fomminske  op  *e 
side  to  habben  —  en  sa  mar^foart.    Den  lake  Haite  en  koe  net 

litte  ris  efterom  to  sjên  om  yn  Wimkje  hjar  moaije  kleare  eachjes 
to  loeren.  Den  skeat  Wimkjen  in  kleur  en  as  Haite  hjar  den 
pleage,  den  bearde  hja  nuverich  dêr  tsjin  oan.  Dat  noaske  de 
âlden  en  nei  in  goed  ûre  praten  stompte  Wypkjen  Elbe  oan. 
Dat  hiene  se  sa  litten.  En  do  gyng  baes  oerein  en  krige  in 
heech-op  roun  doaske,  yn  in  doek  biboun,  út  de  hirdshoeke. 
En  do  sei  er :  „Wimkje,  myn  ienichste  bern !  Hjoed  —  faek 
hest  er  net  om  tocht  —  is  't  dyn  jierdei.  Dyn  âlden  tochten 
der  lykwols  om  cn  wy  winskje,  dat  hwet  yn  dit  doaske  sit,  dy, 
as  in  oantinken  oan  disse  dei,  nei  't  sin  wêze  mei.  Mar  dit 
siz  ik  er  by:  dy  jinge  dy  't  it  past  (hy  seach  Haite  en  Wimkje 
oan)  scil  wol  hast  trouwe  meije,  scille  wy  de  swiete  namme  fen 
pake  en  beppe  yet  ris  drage  kinne." 

„Heit,"  sei  Wimkje  dêrop,  „hwet  jy  my  hjir  jouwe  nim  ik 
yn  tank  oan;  hwet  it  is  dat  kin  'k  wol  riede.  Mar  nou  scil  ik 
efkes  yn  de  oare  keamer  gean  om  it  to  passen. 

Jawol?!"  sei  Haite,  „en  den  scil  ik  mei  gean  om  jo  to 
helpen." 

Laeitsende  gyngefi  se  togearre  ta  de  keamer  út,  Winkje  mei 
de  lampe  en  it  doaske,  Haite  mei  de  lange  piip  yn  'e  hannen.  — 
Hicnc  de  âlde  Ijue  sa  gochem  wêst  as  jimme  en  ik,  och,  den 
hiene  se  wol  hwet  tinke  kinnen.  Mar  né,  hja  wieren  alheel 
foldien;  pas  wieren  se  togearre  of  Elbe  bigoun:  „Ei,  dat  lit  him 
goed  sjên,  Wytske. 

Wytske.  Ja,  mar  wost  wol  leauwe,  dat  se  de  boel  al  hwet 
mei  noar  iens  wêst  ha?  Wimkje  moast  sa  mannich  kear  net 
forgees  nei  bûrren. 

Elbe.  Ik  fornaem  it  dalik,  dat  hja  him  de  tange  oer  de 
knibbel  sette;  do  tocht  ik  mines  al 

Wytske.  En  dat  se  him  nou  en  den  oan  lake  en  tsjin  de 
rêch  oan  stompte.  Nou,  it  lit  him  skoan  sjên.  Haite  is  in  tsjep 
jongkearel  en  Wimk  in  kreas  jongfaem.  Hja  liket  krekt  op  my,  Elbe. 

Elbe.  Op  dy?  Den  fêst  oan  'e  klean;  fen  holle  liket  se 
op  my,  dat  ha  'k  dy  wol  earder  sein.  Mar  as  se  nou  mei  'e 
tiid  in  jonkje  krije,  den  hoopje  'k  dat  se  my  bineame,  dat  er 
wer  de  âlde  namme  kriget  fen  Elbe  Haites  Wolbislcin. 

Wytske.  Ei?  Den  tinkste  er  net  om,  datste  Elbe  Draeiom 
hjitste?    Dou  kinst  er  al  mâl  by  komme! 

Elbe.  Stil  Wytske!  ik  hear  geknûtsel.  Nou,  it  is  enbljuwt 
in  kreas  pear,  Haite  en  Wimkje.  Sape  moat  er  in  rymke  op  meilse. 

Mear  tiid  hie  de  âldman  net  to  praten;  hja  kamen  wer  yn. 
Hwa?  —  Ik  scil  't  jimme  sizze.  Earst  Wimkje,  mei  hwet  reader 
kleur,  mar  oars  allyk  as  se  der  efkes  tofoaren  lit  gien  wier,  mei 
Hindrik  yn  syn  wyt  mounlers-pakje,  mar  mei  in  mûtse  op  'e 
holle  en  dêr  it  breed  earizer  oer  hinne.  Hja  hiene  elkoar  byde 
hân,    Efter  hjar  folgen   Haite  en  Elske,  ek  hantsje  by  hantsje. 

Elbe  en  Wytske  seagen  forheard;  Hindrik  briek  it  stilswijen 
ôf  en  song: 

„Forjou,  forjou,  forjou,  forjou! 
Hwet  ik  misdien  ha,  baes  en  frou!" 
„Ja !"  rôp  Elbe,  „ik  wol  't  wol  leauwe,  dou  hest  it  forklapt." 
„Né,"  sei  Wimkje,  „mar  heit  sei,  dy  't  it  earizer  paste  scoe 
wol  hast  trouwe  meije,  scoene  jimme  de  swiete  namme  fen  pake 
en   beppe   yet  ris  hearre.    Nou,  it  is  my  to  great  en  Haite  fiers 
to  lyts.  En  sjê  dêr !  wy  roanen  nei  Hindrik  en  dy  paste  't  krekt." 
^Koalforkeaperij !''  sci  Elbe;  „hwet  seist  dou,  Wytske?" 
Wytske.    Ja,  hja  forrifelje  ús.  Mar  hwet  scil  Haite  den? 
Haite.    Dy  scil  to  Maeije  trouwe  mei  jins  dochters  spylfaem, 
en   wy  hoopje,  dat  wy  tagelyk  mei  Hindrik  en  Wimkje  brilloft- 
fiere  îcinne. 

Elbe.    Mar  myn  ginst!  ho  krije  jim  't  sa  gau  klear? 
Wytske.    Bist   net  wizer,  Elbe?    Dou  seiste  Wimk  moast 
mânljues-klean  drage  en  iliounler  wêze. 

Elbe.  Dou  hest'  gelyk.  Nou  kin  *k  it  neigean,  de  Ijeafde 
wenne  yn  'e  rogmounle.    Wytske,  hwet  scille  wy? 

Wytske.  Hwet  wy  scille  en  moatte?  Hindrik  is  in  bêst 
feint  en  't  ontbrekt  ús  net  oan  jild.  Haite  is  forkoft.  Dus  bern  ! 
ik  winskje  jimme  mei  disse  noait  to  forjitten  jierdeifieringgelok! 
en  ik  hoopje  dat  de  hertewinsk  troch  jimme  forfuld  wirde  mei." 
„Amen !"  sei  Elbe  dêr  op.  Do  naem  er  syn  breedrânnich 
hoedteje  ôf,  sa  dat  syn  witte  hierlokken  him  op  'e  krage  foelen.  — 
j,Bern  !  myn  Ijeave  bern  !  ho  raer  as  't  my  ek  foarkomt,  ik  winskje 
jimme  de  segen  fen  boppen  ta!" 

„Dêrop  strûpte  Hindrik  it  earizer  ou ;  syn  krolle  kroeze 
lokken  stieken  aerdich  ôf  by  syn  wite  klean  en  mei  Wimkje  oan 
'e  hân  song  er: 

„Dat  hie  'k  jandoarje  lang  net  tocht. 

Sa  wirdt  myn  heechste  winsk  folbrocht. 

Mei  moaije  mounlers  Wimk  in  pear; 

Hwet  winskje  'k  mear!  hwet  winskje  'k  mear! 

Wimkje. 
Ja  Hindrik,  al  wirdst  nou  mei  gauwens  myn  man, 
Us  âlden  to  earjen,  dêr  hâlde  wy  fen. 

Haite. 
Yn  frjeonskip  to  libjen  mei  hjar  en  mei  my, 
Siz  Elbe,  siz  Wytske,  heart  dat  er  net  by  ? 

Elbe  en  Wytske. 
Sa  lang  de  mounle  draeije  kin, 
Wy  jimme  yn  lok  en  segen  sjên, 
Dat  winskje  wy  ek,  bêste  bern ! 
En   jimme,  frjeonen  en  trjeondinnen,  winskje  't  hjarren  fêst 
ek!    Iktominsten!  1852. 

Twa  dagen  Hear. 

In   froalike   reis   nei    Drint. 

(Foartsetting  fen  biedsiäe  69.) 

III.    In  joun  to  Assen.    In  moarn  to  Rolde. 

It  earste  hwet  wy  to  Assen  opsochten  om  *t  wy  der  't  measte 
langst  nei  hiene,  wier  it  stjerrebosk.  Earst  gongen  wy  in  brede 
oerskaedde  leane  lâns,  mar  ^weldra  ontwaarden  wij  andere 
dreven,  wier  hemelhooge  dennen  ....  een  ondoordringbaar 
gewelf  vormden,  dat  zich  met  het  blauwe  zwerk  scheen  te  willen 
paren.  Van  verbazing  opgetogen  ziet  men  hoe  die  forsche 
stammen  schijnen  te  wedijveren  om  zich  in  de  lucht  te  ver- 
heffen;  doch  men  ontwaart  door  het  dichte  looverdak,  dathunne 
toppen  boven  u  spreiden,  het  gewelf  des  hemelsniet.  Alszuilen, 
wier  zilvergrijze  schors  het  gepolijst  marmer  nabootst,  rijzen 
zij  opwaarts  en  doen  denken  aan  een  dier  geheiligde  wouden 
uit  den  tijd  der  Druiden,  waarin  schier  nooit  het  zonlicht  binnen- 
drong.  Het  sinds  jaren  vergaderde  loof  verdringt  zich  bij  hoopen 
aan  den  voet  van  het  geboomte;  dc  eene  laag  verdroogde  bla- 
deren  vermengt  zich  met  de  andere,  die  reeds  tot  verrotting 
is  overgegaan;  de  döor  den  herfstwind  goudgekleurde  of  lang- 
gespaarde,  geelbleeke  en  uitgedroogde  bruine  bladeren  scha- 
keeren  door  hunne  kleurmengeling  dit  toovertapijt,  cn  vormen 
zich  allengs  tot  een  mos,  hetwelk  verscheidene  ellen  den 
boomstam  omgeeft  om  hem,  als  't  ware,"  jimmer  wer  nije 
groeikreft  to  jaen.  Dêr  gongen  wy  hinne,  en  de  heilige  stilte 
fen  'e  natuer  om  ús  hinne  makke,  nei  it  gewoel  en  gepraet  fen 
'e  dei,  hast  in  yndruk  op  lis  allyk  as  dat  men  by  't  winter,  as 
't  moai  iis  is,  fen  in  drok  biriden  baen  ôf,  út  de  sweevjende 
minskewrâld  wei,  yn  in  lyts  doarpstsjerkje  giet,  dêr  't  de  oandachtige 
gemeinte  mei  in  froed  sin  nei  domeny  harket.  Soks  hab  ik 
ienkear  onderfoun.  Dat  wier  —  hwet  men  maklik  bigripe  scil  — 
by  in  domeny  fen  't  âlde  Ijocht;  ho  scoe  oars  op  in  Sneinnei- 
middei  by  moai  iis  de  tsjerke  fol  folk  komme?  Nei  oanlieding 
fen  de  31ste  Sondagh  fen  de  Heidelbergske  Katechismus  gong 
dy  man  danich  op  de  ketters  los,  dy  't  mar  seijen  dat  de  doarren 
wiid  iepen  stiene,  as  stoe  't  mar  oan  yen  sels  om  binnen  to 
gean,  —  hwertroch  de  minsken  op  helte  gefaerliker  banen  rekken 
as  it  iis  meibrochte.  —  „0,  gij,  jonge  dochtcrs  daar !"  sei  domeny 
onder  oaren,  mei  't  each  op  in  bank  fol  fleurige  fammen,  „met 
de  bloeijende  kleur  der  gezondheid  op  de  wangen,  —  heden 
zijt  gij,  maar  wie  weet  of  met  weinige  dagen  de  koude  winler 
niet  over  uwe  graven  zal  waren  ?  En  wee  u  1  zoo  de  deuren 
daarboven  dan  gesloten  en  de  sleutelen  te  zoek  zijn." 

„Ik  wit  net,"  seî  B.,  do  't  wy  in  ein  yn  't  bosk  op,  op  în 
bank  sitten  gongen,  „oft  de  âlden  yet  gjin  gelyk  hiene  as  se  it 
opperwêzen  yn  bosken  forearren.  Hwet  is  in  kinstige  tsjerke, 
ja,  Salomons  tempel  sels,  by  de  earnst  hjir  yn  disse  moaije  natuer?'' 

„lt  eigenbilang  der  bûten/'  sei  ik,  „kin  ik  jo  just  gjin  onge- 
lyk  jaen.  Mar  nou  't  ús,  troch  Syn  wird,  de  Godheid  neijer 
bikend  makke  is,  kinne  wy  't  sonder  offers  en  plechtichheden, 
mei  't  ienfâldich  forklearjen  fen  'e  Skrift  wol  rêdde." 

„En  dôch  jowt  it  forklearjen  fen  'e  Skrift  faek  oanlieding  ta 
o  safolle  twadracht  yn  maetskippij  en  húsgesin.  Wier  't  net 
better,  dat  men  de  minsken  sljuchtwei  it  neiste  paed  wiisde  nei 
't  wiere  gelok  en  ús  bistimming?*' 

^Troch  op  syn  Chaer-Peters,  miene  jy,  de  les  to  jaen: 
^Denk  wel,  spreek  wel  en  doe  wel!"  —  Witte  jy,  hwer  't  de 
oast  sit?  De  minsken  hälde  troch  in  bank  folle  fen  't  onbigryp- 
like  en  wondere.  It  wirdt  yen  tsjuster  foar  de  geast,  men  siikket 
in  útwei  en  dalik  roppe  der  gûds,  dy  't  neat  mear  witte  asalle- 
gearre  en  ek  al  by  de  fiel  rinne:  „Hjir  is  't!  hjir  is  'tl"  —  En 
follen  binne  dalik  ré  om  dat  to  leauwen  en  dy  wei  op  to  gean. 
Struide  men  den,  lyk  as  lytse  Tomke,  stientsjes  it  paed  läns, 
den  wist  men  gelokkich  hwer  't  men  wei  komd  wier,  mar  dat 
wirdt  forsomme  en  den  dwaelt  men  al  fierder  en  fierder.  Sa 
siikket  de  iene  hjir  en  de  oare  dêr  syn  treast  en  oanhäld  en 
heisteit  men  troch  inoar  as  wier  men  fordwaeld  yn  de  onder- 
ierdske  gongen  fen  de  Sînt-Pitersberch  to  Maastricht." 

„Soa?"  seî  B.  wyls  't  er  opstean  gyng,  „of  lyk  as  wy  yn 
't  stjerrebosk  to  Assen.  It  hie  wol  goed  wêst,  dat  wy  ek  stien- 
tsjes  op  ús  paed  struid  hiene;  ik  wit  tominsten  net  hwet  wy 
út  moatte." 

En  sa  wier!  ik  wist  it  allike  min.  Rjuchts,  lofts,  lofts,  rjuchts, 
alle  paden  waerden  ynslein  —  om  jimmer  wer  op  in  krús  to- 
lânne  to  kommen.  Ik  tochte  er  hast  al  oer  om  de  nacht  troch 
to  bringen  yn  'e  wyldernis,  dêr  't  ik  bûten  de  herten,  dy  't 
luftich  yn  hjar  ôfbeakene  kamp  omsprongen,  nin  wylde  dieren 
sjoen  hie.  Mar  né!  einliks  rekken  wy  út  de  beammen  wei  en 
forlieten  wy,  sonder  ús  forfeeld  ta  habben,  dat  hearlik  útspan- 
nings-plak,  dêr  't  de  stille  rêstpleats  der  deaden  sa  heel  end  al 
yn  oerienstimming  mei  de  donkere  wegen  en  loanen^en  'tbosk, 
yen  hast  forjit  by  't  sjên  fen  de  frjeonlîke  harbarge  „De  earste 
stien,"  yn  'e  wânling  „De  Flikkerij"  neamd. 

Nou  wy  trapen  it,  yet  net  troch  gas  forljochte,  mar  heech  feest- 
fierende  Assen  wer  yn.  Dat  it  dêr  merke  wier  seach  men  net 
op  greate  oanplakbiljerten  fen  Boas  en  Judels  of  Wohlschläger ; 
och  né,  allinne  op  in  lantearnepeal  siet  în  lyts  briefke  plakt,  dêr 
't  yen  mei  bikend  makke  waerd,  dat  men  fen  „Muziek  uit  Gro- 
pingen"  öe  folgjende  jouns,  op  'e  seal  fen  Hofstede  oan  't  dounsjen 


98 

komme  koe.  Wy  gongen  ris  twisken  de  kreammen  troch  en 
bifounen,  dat  it  útnoegjen  fen  de  kreamwiven,  it  slaen  fen  de 
koekhouwers,  de  geur  fen  de  oaljekoeken,  dy  merke  hast  al  oan 
in  doarpsmerke  yn  Fryslän  gelyk  makke.  Rollebollen  of  de  Ijue 
mei  hjar:  „Houdt  hem  in  't  oogl  zwijgen  die  wat  zietl'*  of : 
^Hier  heb  ik  hem  onder  gestopt,  vlak  onder  den  deze!"  —  dy 
founen  wy  dêr  net  Dat  woelich  bidriuw  nei  de  stille  ienlikheid, 
dêr  't  wy  út  wei  kamen,  koe  ús  net  lang  haegje.  Dêromgyngen 
wy  Ijeaver  hwer  't  wy  yn  nocht  en  wille  ús  tiid  slite  koene,  om 
einliks  ús  harbarge  wer  op  to  siikjen,  dêr  't  ik,  do  't  wy  onder 
fleurich  petear  ús  jounmiel  dien  hiene,  B.  it  fêrs  foarsizze  scoe: 

„De  donkre  nacht  daalt  neêr, 
Geen  kleur  verrukt  ons  meer, 
.De  stilte  heerscht  alom " 

Mar  hy  hie  gjin  gedild;  by  de  trêdde  rigel  makke  er  al 
tarissing  om  op  bêd  to  gean.  En  fol  fen  hwet  er  folgje  scoe 
foelen  wy  beide  gau  yn  'e  sliep. 

Tsjuster,  pilrtsjuster  wier  't  yet  de  folgjende  moams  by  ús 
to  wekker  wirden ;  mar  op  ús  skeljen  klonk  de  hospes  syn  macht- 
wird :  „Daar  is  licht !"  en  mei  wier  ús  keamer  forljochte.  Flink 
hiene  wy  ús  oanklaeid  en  foar  dat  de  klok  fjouwer  sloech,  hiene 
wy  Assen  al  efter  de  rêch  en  wieren  wy  op  reis  nei  Rolde  ta. 
De  strjitwei  dêr  hinne  roan  nou  ris  troch  loanen,  den  ris  troch 
greate  bosken  en  einliks  oer  heide. 

„Men  moat  yen  forwonderje,"  sei  ik  tsjin  B.,  „as  mendisse 
romte  oersjucht,  dat  de  minsken  safolle  nei  frjemde  lânnen  geane 
to  wenjen ;  hwet  in  groun  leit  hjir  yet  for  wyld." 

„Ja,"  sei  myn  frjeon,  „en  as  jy  yet  fierder  nei  't  suden  út 
komme,  dêris  yet  mear.  Dêr  fine  jy,  onder  oaren  it  Ellertsfjild, 
dêr  't  in  strjitwei  oer  rint  fen  wol  trêddel  ûre  geans  lang.  Op 
dat  fjild  is  yn  'e  foarige  tiid  in  nuvere  histoarje  bard ;  as  jy  harkje 
wolle  scil  ik  it  jo  meidele  sa  't  it  my  forteld  is." 

Omdat  wy  ús  yn  'e  skimermoam  oars  ddch  forfeelden  hie  ik 
dêr  neat  tsjin  en  B.  bigoan. 

„AIear  roan  dêr  gjin  strjitwei  lâns.  De  wei  roan  dooerdat 
fjild  sa  lyk  as  de  natuer  it  skepen  hie  en  om  de  onsljuchtens 
fen  'e  groun  rieden  de  rydtugen  al  foUe  yn  't  selde  fêste  spoar. 
Sa  dwaende  wier  dat,  lyk  as  't  mear  op  min-onderhâlden  wegen 
foartkomt,  wonderlike  djip,  dêrtroch  wier  't  meitsen  fen  in  omwei 
en  ek  it  elkoar  foarby  riden  op  in  hele  boel  plakken  sahwet 
ondwaenlik.  Nou^  der  wennen  do  op  dat  Ellertsfjild  of  Ijeaver 
der  yn  —  hwent  hjar  went  wier  in  greate  sândún  —  twa  minsken, 
in  faer  mei  in  soan,  yn  de  omkrite  bikend  as  twa  keapljue,  en 
fierder  wist  men  fen  hjarren  neat.  Hja  diene  in  bare  fordélige 
hännel  om  't  de  ynkeap  koste  hjarren  nin  byt  en  hja  wisten  hjar 
waren  goed   oan  'e  man  to  bringen.    Lyk  as  ik  sei,  de  rydtugen 

rieden  dêr  altyd  yn  't  selde  spoar  lâns.  Kamen  der  den  fracht- 
weinen  fen  Grins  ôf  nei  Swol  ta  en  fierder  op,  den  rieden  dy, 
omdat  it  faek  wol  by  nacht  barde,  al  folle  om  de  feilichheid  yn 
selskip,  hast  as  in  karavaen  yn  't  Easten,  en  dat  wier  for  de  twa 
biwenders  fen  't  Ellertsfjild  in  oerfloedshoarn.  Mei  bihelp  fen 
in  kroade  ôf  sa  wisten  dy  goede  Ijue  yntiids  in  greate  tige 
swiere  balstien  yn  't  weinspoar  to  lizzen.  Sa'n  stien,  licht  wol 
mear  as  hondert  poun  swier,  wier  for  hjarren  de  kaei  fen  'e 
jildkiste.  Sjuch,  as  de  frachtweinen,  by  jountiid  út  Grins 
ridende,  op  't  EUertsfjil  kamen,  den  wier  't,  foaral  by  *t  hjerst, 
al  tige  tsjuster;  dôch  om  *t  men  net  út  it  spoar  komme  koe 
bistie  der  for  fordwalen  gjin  gefaer  en  it  pangele  swietsjes  foart 
krekt  sa  lang  dat  de  foarste  wein,  krêk  1  foar  in  balstien  ta  stean 
rekke.  De  foerman,  net  yn  steat  om  allinne  dy  hindernisse  út 
'e  wei  to  rearen,  rôp  syn  makkers  ta  help  en  wyls  't  hja  inoar 
den  fregen,  ho  't  dy  stien  dêr  komd  wêze  mocht  en  skrepten 
om  him  der  wei  to  krijen,  namen  heit  en  de  soan  út  de  sândún 
hjar  trekken  waer.  Hja  sochten  den  de  efterste  frachtwein  op 
en  bergen,  op  syn  Bambergs  hokus  pokus^  dêr  ôf  hwet  mar  to 
gripen  en  to  grapen  wier,  en  brochten  dat  to  plak  yn  hjar  onder- 
ierdske  went.  Sa  kamen  se  oan  keapmans-waren,  en  al  koene 
de  foerljue  net  bigripe  ho  't  dat  spil  yn  syn  wirking  gyng,  der 
kraeide  noait  in  hoanne  nei.  Dôch  alle  goede  dingen  nimme 
in  ein,  seit  men,  mar  de  kweade  net  minder.  It  barde  ris  op  in 
kear,  dat  de  twa  keapljue,  nei  alderwenst  to  wirk  geânde,  op 
de  efterste  frachtwein,  boppe  it  bulte  gûd,  ek  in  libben  minske 
founen,  en  wol  in  tsjep  jongfaem,  dy  't  útfenhûs  scoe  en  mei 
dy  wein  ried.  Bidroefd !  hwet  sieten  de  rovers  der  yn,  do  't  hja 
dy  faem  fornamen  en  de  faem  hjarren.  Der  moast  in  koart  ein 
oan  makke  wirde  of  de  faem  scoe  wol  oan  de  foerljue  roppe, 
en  t  wier  den  ek  mear  út  needtwang  as  út  Ijeafde,  dat  desoan 
hjar  de  earm  om  'e  mil  sloech  en  in  doek  yn  'e  mûle  treau, 
en  mei  help  fen  syn  heit  tôgen  se  hjar  yn  hjar  went.  Dat  it 
weiwirden  fen  dy  faem  de  foerljue  kjel  makke  kin  men  tinke, 
dôch  al  rôpen  en  roanen  se  ien  lang  en  twa  breed,  de  faem  kaem 
net  wer  opdaegjen.  Mar  wieren  de  foerljue  om  hjar  forlegen, 
de  dieven  wieren  hast  mei  it  minske  forlegen.  Howol  setofolle 
meih'jen  hiene  om  hjar  dea  to  meitsjen,  hja  woene  hjar  dôch  net 
wer  rinne  litte,  hwent  hja  scoe  den  grif  forklappe  hwet  se  sjoen 
hie  en  den  wier  de  keapljue  hjar  hânnel  to  neate  roan.  It 
waerd  dus  mar  it  bêste  achte,  hjar  yn  't  libben  bljuwe  to  litten 
en  to  bisiikjen  oft  de  faem  hjar  ek  net  ta  dat  frije  libbenbijaen 
koe.  Licht  het  de  faem  dêr  ek  wol  hwet  sin  oan  krige,  hwent 
in  rover  is  dôch  ek  altyd  in  minske  fen  flêsk  en  bloed. 

Mar  in  liuw  is  better  to  tamjen  as  in  tsjinstribbelich  faem.   It 
wier  ondwaenlik  hjar  allinne  thús  bljuwe  to  litten  of  Ijeaver  thús 


100 

to  hâlden.  Dêrom  gyngen  heit  cn  soan  foartoan  elk  syn  bar  út 
om  negoasje  to  dwaen,  wyls  't  de  oare  den  by  de  faem  thús 
bleau.  Saun  jier  lang  heukere  it  dêr  sa  mei  inoar  der  hinne. 
Do  briek  for  de  faem  de  ûre  fen  forlossing  oan,  en  wol  op  in 
rare  wize.  De  soan  wier  fen  honk  en  de  âldman  mei  syn  hús- 
hâldster  thús.  Hy  scoe  him  gau  efkes  skeare;  hy  hie  him 
al  ynwosken,  hy  striek  it  mês  hwet  en  sette  't  dêrmei  op  't  kin. 
Mar  krekt  as  tocht  de  faem,  dat  de  äldman  de  hannen  wol  ris 
trilje  koene  sprong  hja  fen  efteren  op  him  oan,  grypte  de  hän 
dêr  't  it  mes  yn  wier,  mar  yet  helte  onhandiger  gyng  it  do  — 
o  we,  o  we!  —  as  troch  in  woartel,  troch  de  Ilde  syn  hais. 
It  bloed  fleach  de  groun  lâns  en  de  stumper  foei  dea  foar  hjar 
del.  Mar  hja  die  hjar  net  lang  tiid  mear,  sonder  birie  sette  se 
de  stap  en  roan  troch  poellen  en  struwellen  de  heide  oer,  op 
it  hûs  oan  dêr  't  se  foar  saun  jier  wei  reisge  wier.  Dôch  wier 
se  dêr  yet  net  oan  ta,  do  't  de  jongste  rover,  dy  't  dêr  krekt 
ek  op  dy  hichte  wier,  hjar  gewaer  waerd.  Hy  fleach  hjar  daiik 
efternei,  krekt  as  wieren  se  oan  't  krij-oanboartsjen,  en  kaem 
hjar  al  neijer  en  neijer  by.  Do  helle  er  in  dolkmês  út  'e  bûse 
en  smiet  .  .  .  yn  'e  doar  fen  't  hûs,  dêr  't  de  faem  gelokkich 
krekt  binnen  wier.  Alhowol  danich  foralterearre,  forteide  hja 
dalik  oan  de  biwenners  hwet  er  geande  wier.  Do  dy  yn  ienen 
dy  keapman  mei  mannemacht  efter  'e  boksen  en  hja  wierenhim 
gau  master.  De  rovers-hoale  op  't  Ellertsfjiid  waerd  ondersocht 
en  de  deade  bigraven.  De  soan  is,  leau'k,  ophinge.  Mar  yn  ho 
fier  dit  allegearre  wier  is,  dat  lit  ik  for  rekken  fen  de  ijue,  dy 
't  my  de  histoarje  meideeld  ha. 

Onder  it  fortellen  fen  myn  frjeon  wieren  wy  Rolde  neîjer 
komd  en  't  wier  ek  bigoun  to  reinen.  Oars  hiene  wy  licht  ús 
oandacht  langer  gean  litten  oer  dat  mei  sêft-ôfrinnende  hichtsjes 
forsjoen  lân,  dat  men  —  to  mear  om  't  dêr  wol  âlde  potten  mei 
yeslce  yn  'e  groun  foun  binne  —  for  in  bigraefpleats  út  de  älde 
tiid  hâldt.  —  Wy  rieden  it  doarp  mar  yn  en  seagen  ta  ús  bliid- 
skip  dat  yn  sommige  húzen  it  ijocht  barnde,  in  teiken  dat  men 
libbe  en  warber  wier,  en  yn  it  i,Hulpkantoor  der  Brievenpost," 
founen  wy  in  fiks  onderkommen.  Op  ús  forsiik  hie  de  hospes 
dêr  de  frjeonlikens  —  sonder  soarch  for  in  bytsje  rein  —  om 
ús  it  doarp  troch  it  paed  nei  de  i,Hunnebedden '  to  wizen.  Wy 
tanken  him  hertlik  for  syn  moeite  en  mei  in  rep  wieren  wy  dêr 
't  wy  winsken  to  wêzen. 

„Hunnebedden.  Zoo  noemt  men,  naar  het  algemeen  gevoelen 
van  geleerde  oudheidkundigen,  begraafplaatsen  of  rustbedden  der 
dooden  onder  de  oude  Hunnen,  een  volk,  dat  in  vroeger  eeuwen 
ook  in  ons  land,  en  wel  in  de  landschappen  Groningen  en  voor- 
namelijk  in  Drenthe  en  ook  elders  in  Overijssel  en  Gelderland 
zijn  verblijf  schijnt  gehouden  te  hebben.    Immers  in  ons  land 

treft  men,  voomamelijk  in  Drenthe,  die  zoogenaamde  Hunné- 
bedden  aan,  zijnde  eenige  in  de  richting  van  het  Oosten  tot  het 
Westen,  op  elkander  gestapelde  zware  steenen.  Men  vindt  of 
aithans  vond  vroeger  dergelijke  Hunnebedden,  sommige  in  bos- 
schen,  andere  op  de  ruime  en  woeste  heide,  op  de  bouwlanden, 
enz.,  te  Anloo,  Ballo,  Burger,  Hune  —  omtrent  den  oorsprong 
van  het  Hune-riviertje,  —  Onnen,  Rolde  en  op  andere  plaatsen. 
Wijders  treft  men  ze  niet  slechts  in  ons  land  aan,  maar  ook 
elders  in  Duitschland,  in  Hessen  en  Saksen  enz.  —  Deze  ge- 
denkteekenen  noemt  men  in  Noord-Duitschland  „Hunnebedden" 
of  „Hunnegraven,"  in  Zuid-Duitschland  sReuzensteenen,"  in  de- 
zelfde  beteekenis.  Ik  geloof  daf  deze  rotssteenen  werkelijk  graf- 
plaatsen  zijn  en  dat  zij  tevens  tot  oude  Duitsche  altaren  gestrekt 
hebben,  weshalve  zij  de  gedaante  eener  tafel  hebben,  endaarom 
met  een  platten  steen  bedekt  zijn.  Het  Hunnebed  is  de  rust- 
plaats  van  een  aanzienlijk  man,  die  door  zijne  verdiensten  de 
menschen,  als  het  ware,  op  eene  reusachtige  wijze  overtreft. 
De  grafheuvel  is  voor  den  vrijen  man,  doch  slechts  dezulken,  die 
in  den  slag  of  onder  de  wapenen  stierven,  schijnt  een  gedenk- 
teeken  opgericht  te  zijn  geworden.  Daarom  komen  de  meeste 
Hunnebedden  voor  in  Hessenland,  Saksen  en  het  ^oormalige 
Friesland,  —  waaronder  Drenthe  —  naardien  aldaar  bloedige 
gevechten  geleverd  werden,  en  het  volk,  dat  zijne  woonplaats 
niet  verliet,  zijn  dooden  vereeren  kon.  Om  dezelfde  reden  vindt 
men  er  zoo  weinig  in  Opper-Duitchland,  hoewel  het  hier  even 
zoo  krijgshaftig  toeging,  naardien  de  Sueven  minder  eene  vaste 
verblijfplaats  hadden,  maar  onder  de  voorttrekkende  Germaansche 
volkeren  behoorden,  die  geenen  tijd  hadden  om  hunne  gevallenen 
gedenkteekenen  op  te  richten  en  bovendien  hunne  meeste  oor- 
logen  in  vreemde  landen  voerden.  Bij  elk  Hunnengraf  beteekent 
de  groote  deksteen  den  doode  zelven,  de  onderlagen  zijn  zijn 
bed  waarop  hij  rust."  enz.  (f) 

Mei  dit  relaes  fen  in  gelearde  (gjin  Fries)  scil  ik  dit  haed- 
stik  eingje,  yn  de  hope,  dat  sokken,  dy  't  it  earnstigernôch  wier, 
yn  't  folgjende  mear  wille  fine  scille.  It  is  oars  wol  hwet  in 
nuver  skiedingsplak  dêr  op  *e  romte,  op  'e  stille  rêstpleats. 


Dôch  op  pUggen,  gêrs  of  stiennen 
Mei'  wy  't  focfatich  each  ris  slaen, 
Ocfa,  ntn  suchte,  lclachte  of  triennen 
Scille  oan  't  mlnnend  liert  wer  jaen. 
Hwet  de  deasllep  komt  to  sliepen, 
Ho  't  forlies  elc  seardwaen  mei, 
Komt  in  nije  rêstpleats  iepen. 


Wy  ek  folgje  skieük  nei. 
Komme,  prate,  kennis  meltse, 
Ite  cn  dnnke  op  t  libbens-miel, 
Suchtsje  en  t  swiet  fen  't  llbben  smeitse 
En  wer  skiedel  —  t  bljuwt  ús  diel. 
Wol  him,  dy  t  by  t  hlnnereisgjen 
Slll'ge  rêst  fynt  for  de  siel. 


iWirdt  foartset) 


(t)  Taelgelearden  sizze,  dat  it  wird  hannebéd  ek  wol  it  selde  wêze  kin  as  Mnnebédt 
en  den  scoe  t  oars  neat  bltsjutte  as  deabêd  =  gr^fplak.  It  fryske  wird  hlnneklaed  =  dea- 
kleed  —  dêr  t  in  lyk  yn  biklaeid  wirdt  —  scil  yet  net  folle  langer  as  hondert  jler  yn 
onbrûk  wêze.  W.  D. 


jan  Ongelyk  en  syn  wiîf. 

Wize:   De  Postknecht  is  een  arme  bloed. 

Hwet  is  dat  libben  ongelyk, 
Sa  koe  baes  Jan  soms  prate, 

Ik  bin  sa  earm  en  Durk  sa  ryk; 
Och,  koe  myn  winskjen  bate, 

Gau  wier  ik  like  ryk  as  hy, 

Den  song  ik  mei  myn  wiif  er  by: 

Dyadala,  ens. 

0 1  sei  syn  wiif,  ik  stean  dy  boarch, 

Dat  scil  sa  moai  net  wêze; 
My  tinkt  min  kin  de  noed  en  soarch 

Op  Durke  troanje  lêze. 
En  och,  it  giet  ús  ommers  goed, 
Wy  habbe  drokte,  lust  en  moed, 

Dyadala,  ens. 

Mar  Janbaes  hâlde  dêrom  foi, 

It  scoe  wol  oars-om  sitte. 
As  hy  ris  ryk  waerd  scoe  hja  wol 

It  skielik  better  witte. 
Den  libben  wy  der  mar  nei  ta, 
En  songen  frolik,  hop  sa  sal 

Dyadala,  ens. 

Jan  siet  bidaerd  ris  op  in  kear 
In  lears  of  skoech  to  naeijen 

En  't  diger  wiif,  fen  seizen  klear, 
Hjar  wiele  roun  to  draeijen. 

't  Gyng  alles  linich  fen  'e  hân. 

En  Ijeaflik  klonk  it  fier  oer  't  lân : 

Dyadala,  ens. 

Hwet  stuitet  dêr  de  steech  sa  troch? 

Rôp  Jan  syn  wiif  tomjitte, 
Dat  is  dy  rike  Durk,  ei  sjuch, 

Hy  rôUet  oer  'e  strjitte. 
Hy  komt  fêst  út  'e  herberch  wei, 
In  flite  jonges  sjonge  'm  nei: 

Dyadala,  ens. 

Wierst  dou  nou  ek  sa  ryk  as  Durk, 
Doarst  Janne  wyfke  sizze, 

t)en  hiest  de  divel  ek  fen  't  wirk, 

En  lietst  dyn  ridskip  lizze. 
Licht  kaemst  den  ek  sa  dronken  thús, 
En  waerd  it  libben  ús  in  krús. 

Dyadala,  ens. 

Mar  Janbaes  wist  it  al  wer  bêst, 

Hy  woe  dêr  net  fen  hearre, 
Him  tocht,  in  bulte  jild  wier  fêst 

In  lok  for  hjar  togearre. 
Ik  kaem  net  dronken  thús  by  dy, 
Mar  jimmer  fleurich  songen  wy 

Dyadala,  ens. 

Der  dage  ienkear  in  skoane  moarn, 

Jan  mocht  in  erfskip  barre, 
Syn  rike  moaike  wier  forstoam. 

Baes  liet  de  skammel  farre. 
Wol  tûzen  gûne  krige  er  do. 
Hy  wist  net  ho  't  er  't  habbe  scoe. 

Dyadala,  ens. 

'k  Wol  lekker  ite  nou,  sei  Jan; 

Do  kocht  er  flêsk  en  skinken. 
Mar  't  wiif  sei:  0,  myn  goede  man! 

It  rint  ús  út  'e  kinken. 
Dôch  harke  Janbaes  dêr  net  nei, 
Mar  libbe  soarchloas  dei  oan  dei. 

Dyadala  ens. 

'k  Gong  ek  ris  nei  de  herberch  ta, 

Sei  Jan,  it  mei  my  barre; 
It  wol  mei  rike  Dirk  en  hjar 

In  stûrke  jouns  fortarre. 
Dêr  sûpte  er  do  in  goede  rûs, 
En  song  him  't  holwirk  yn  'e  sûs. 

Dyadala  ens. 

Dat  selde  died  er  al  ris  mear, 

Hy  woe  tsjin  Dirk  do  sûpe, 
En  al  forlear  er  't  kear  op  kear, 

Hyjiet  syn  ein  net  slûpe. 
Dôch  waerd  ienkear  svn  rûs  to  great, 
Do  rekke  Janbaés  yn   e  sleat. 

Dyadala  ens. 


iú4 

bo  sei  syn  wyfke:  i,Nou  sje  dêrl 

Ik  kin  net  langer  swije, 
Nimst  dou  dyn  els  en  pik  net  wer, 

Den  moatt'  wy  skielik  iije. 
In  fleurich  daegliks  stikje  brea 
Is  better  as  sa'n  jild  mei  skea. 

Dyadala  ens. 

tk  leau,  sei  Jan,  dou  hest  gelyk, 

Ik  lit  my  mar  biprate. 
Al  waerd  ik  ek  as  Durk  sa  ryk, 

It  scoe  my  dôch  net  bate. 
Waerd  ik  den  ek  in  swyn  as  hy, 
'k  Forlear  dêr  licht  it  libben  by. 

Dyadala  ens. 

Jan  stoep  net  mear  de  herberge  yn, 
Dêr  woed  er  't  nocht  net  fine. 

Hy  gy"S  ^^^  langer  troch  de  wyn, 
Syn  deiwirk  koe  him  bine. 

Dat  brocht  him  lok  en  segen  oan 

En  frolik  klonk  it  elke  moarn: 

Dyadala  ens. 

Hwet  is  dat  libben  ongelyk, 

Kin  licht  ris  immen  sizze, 
Dea-earm  is  de  iene  en  de  oare  ryk, 

Hwer  scoe  him  dat  oan  lizze? 
As  elk  moarn  ryk  waerd  leau  ik  fêst, 
Wy  songen  hjoed  de  dei  for  't  lêst. 
1850.  Dyadala  ens. 


KOART  QÛD. 

Ivrich  bodsje  dei  oan  dei, 
Bringt  de  wiere  freugde  mei. 

Hoopje  net  op  erven  of  't  wispelturich  lot ; 
It  sels  forgearre  stûrke  is  folle  dreger  skat. 

As  moarns  de  sinne  yn  't  easten  riist, 
Is  't  as  myn  Heit  myn  plicht  my  wiist. 

It  merkjen,  it  donsjen  en  't  sjongen, 
Jowt  in  bulte  lege  pongen. 

In  stikje  fen  Jan  Steen. 

Jan  steen  makke,  lyk  as  elk  wol  wit,  wol  ris  hwet  rare 
gibeltjes  en  dat  er  graech  in  slokje  mocht  is  ek  algemien  bikend. 
Sa  kaem  er  ek  folie  by  in  kastlein,  dy  't  for  in  ynklauwerich 
man  bikend  stie.  Dôch  hwet  scii  men  dêr  ek  al  folle  fen  sizze  ? 
Eik  moat  ommers  ha  hwet  him  takomt.  Nou,  by  dy  hospes  kaem 
Jan  Steen  den  joun  op  joun  en  om  't  er  dêr  wol  bikend  wier, 
hied  er  't  wol,  dat  er  mar  foart  roan  sonder  biteljen.  lenkear 
lykwol  bigoun  dat  de  kastlein  ris  to  forfelen;  do  hie  Jan  yn 
fjouwer  jounen  net  bitelle  en  do  siet  er  dër  wer  en  easke  for 
de  achtste  kear  in  romerfoi.  Do  sei  de  kastiein,  him  tochte  it 
scoe  folle  better  wêze,  dat  Jan  earst  ris  iyk  makke,  hwent  it 
bigoun  njunkeiytsen  sa  heech  to  rinnen. 

Jan  frege,  hofolle  er  den  woi  skildich  wier. 

i,Dat  scil  ik  jo  sizze/'  sei  de  kastein.  „De  earste  joun  ha 
jy  seis  hawn,  de  twadde  jouns  fjouwer,  de  trêdde  jouns  trije, 
jisterjoune  ha  jy  wer  seis  hawn  en  nou  jouns  al  wer  saun.  Dat 
bigjint  yen  einiyks  ek  ris  to  forfelen." 

uDêr  ha  jy  wol  gelyk  oan,"  sei  de  biis,  „mar  witte  jyhwet 
it  slimste  is?  Ik  ha  gjin  jild.  Mar  hark  ris!  as  ik  nou  fen  dy 
sifers,  dy  't  it  tal  fen  myn  skildige  glêskes  by  jo  oanwize,  jou 
portret  meitse,  scille  wy  den  lyk  wêze?'* 

Jonge  ja,  wol  graechl"  sei  de  kastlein.  Hwent  hy  hie  der 
aityd  wakker  sin  oan  om  ris  útskildere  to  wirden,  en  foaral  fen 
sa'n  greate  baes  skilder  lyk  as  )an  Steen  wier. 

i,Pas  den  mar  op/'  sei  Jan.  Hy  naem  in  stik  kryt  en  bigoun 
dêr  mei  op  'e  tafel  to  skrjuwen.  ^Earst  hab  ik  hawn  6,  do  4, 
do  3,  do  wer  6  en  nou  yet  7." 

Dy  siferletters  sette  er  onderelkoar, 
krekt  sa  iyk  as  hjir  njunken  to  sjên  is 
en  dêr  heile  er  in  kromme  streek  efter 
om,  sa  waerd  it  in  folsieine  manskop. 

„En   nou  jou   ik   it  op  minsken/'  sei 
Jan,  „as  dat  portret  net  tîge  liket.'' 

»0  jonges!  sa  krekt  as 't  kin/' rôpen 
alle  Ijue,  dy  't  dêr  sieten.  „It  is  alheel 
sa'n   ynnimmend   gesicht." 

En  hja  laken  in  poas  om  Jan  syn 
liepe  set.  Mar  de  kastlein  seach  op  'e 
noas.  Hwet  wier  dy  Jan  Steen  bitoeft, 
net? 

1854. 

DE   BAKKER. 


Ik  moat  deis  in  sankje  sjonge, 

Danige  âld  of  tige  nij. 
Seit  ús  heit  sims:  ^^Goede  jonge, 

Siz,  hwet  makket  dy  sa  blij?" 
Neat  wit  ik  dêr  op  sizzen, 

'k  Suchtsje  den  en  'k  laeitse  er  by. 

Lêstenjouns  do  wier  'k  yn  't  bakhûs, 
'k  Fielde  skoan  mvn  wirge  lea. 

'k  Skripte  deis  mei   t  noat  yn  't  pakhûs, 
Mar  myn  sjongen  klonk  oer  't  gea. 

'k  Stookte  't  fjûr  ek  oan  for  't  sûrjen, 
Moarn  de  dei  den  wier  't  wer  .breal" 

'k  Skoude  't  ramt  hwet  yn  'e  hichte, 
Sa  't  ik  wol  ris  faker  doch; 

't  Wyntsje,  kommende  út  'e  lichte, 
Spilet  dêr  sa  koeltsjes  troch. 

Mar  ik  sjong  den  't  heechste  lietsje 
As  ik  bûten  nimmen  sjuch. 

Lûder  gyng  it  jouns  as  jimmer, 
't  Sl^nt  dat  alles  sla^e  woe, 

Do  't  ik  onforhoeds  getimmer 
Op  'e  glêzen  hearre  koe ; 

Mar  hwa  kin  myn  niget  tinke, 
Do  't  dêr  'e  aerdich  fanke  stoe 

^pFeintsje,  ho  bist  dou  so  fleurich  ? 

'k  Hearde  dy  hwa  wit  ho  fîer," 
„Faem,"  sei  ik,  i,binn'  jy  dan  treurich? 

Né !  jy  sjugge  my  to  blier. 
Kamen  jy  by  my  yn  't  bakhûs, 

'k  Leau  jy  founen  hjir  wol  tier.' 

,0,  dat  doar  ik  heel  wol  weagje," 

Sei  se  en  kaem  do  by  my  yn. 
/k  Scil  dy  nou  ris  tige  pleagje, 
'k  Jei  de  boel  hjir  yn  trewyn. 
ja,  dit  scil  dy  hûgje 
lange  jierren  lyn." 


Feintje,  ja 
AI  is  ^t 

'k  Seach  hjar  oan  yn  't  Ijeave  wêzen, 
'k  Seach  dy  wangkjes  read  en  soun, 

Hja  bigoun  myn  sang  to  lêzen, 
Dy  't  se  yn  't  bakhûs  lizzen  foun. 

't  Wier  de  rom  fen  Fryslâns  famkes, 
't  Wier  de  lof  fen  Fryslâns  groun. 

Nou,  hja  sei :  „Ik  wol  woi  ieauwe, 
Bakkersfeintsjes  binn'  net  dom, 

As  se  sa  lúdroftich  skrjuwe 
Frysläns  groun  en  fammenrom. 

Mar  it  is  om  dy  to  helpen 
Dat  ik  hjir  yn  't  bakhûs  kom. 

i,Kom,  ik  scil  jo  onderwize/' 
Sei  ik  en  ik  naem  hjar  hân, 

„Mar  it  scoe  yen  siker  grize. 
Moal  binn'  jy  net  wend,  mar  sân." 

Dôch  hja  sei :  „Gjin  flinken,  heite ! 
'k  Ha  fen  beide  wol  forstân." 

i,*t  Learjiid  moast  ik  earst  mar  barre, 
Tocht  my,  den  hie  'k  dat  al  wis." 

Mar  hja  liet  myn  hân  wer  farre 
En  sei :  „Feintsje,  dit  is  mis. 

Dêr  hwet  breder  earst  oer  prate, 
Dat  leau  ik  dat  better  is.^* 

„Nou,  wy  scille  't  den  bisiikje, 
'k  Kom,  as  *t  goed  is,  Sneintojoun. 

't  Scii  tinkt  my  sa  slim  net  lykje, 
Hwent  jy  leare  't  yn  'e  groun, 

En  wy  springe,  kin  't  jo  haegje, 
Fleurich  deis  yn  't  bakhûs  roun." 

'k  Scil  der  Sneintojoune  hinne, 
Hwet  scil  'k  den  in  wille  ha. 

;pHwer  't  se  wennet?"    Rin  dou  hinne! 
'k  Siz  dat  net  oan  lykfoil'  hwa, 

'k  Wol  hjar  namme  n't  ienris  neame, 
Dêr  bin  'k  fiers  to  gochem  ta. 
1850. 

It  greate  Oproer. 


De  útfining  fen  't  boekprintsjen  wier  al  ieuwen  lyn.  De 
wrâldslce  saken  gyngen  hjar  rêstige  gong.  De  ierde  draeide  om 
de  sinne  en  de  minsken  om  hjar  sels.  Rein  en  sinneskyn,  sim- 
mer  en  winter,  oarloch  en  frede  wikseien  eikoar  ôf.  Dy  't  ryk 
wier  koe  ride  mei  moaije  hynders  foar  'e  koets,  en  de  Ijue,  dy  't 
earm  wieren,  koene  mei  't  slyk  en  de  modder,  dy  't  de  hird- 
fleanende  bisten  opsmieten,  bispat  en  bisniodsge  wirde.  Rike 
fammen  krigen  frijers  en  dy  't  gjin  jild  hiene  bleauwen  sitten. 
Houn  en  kat  libben  yn  twadracht  as  fen  älds,  en  man  en  wiif 
faek  gjhi  oartsen  better.  Do  briek  er  sa  mar  yn  ienen  en  onfor- 
wachts  in  misbaerlik  oproer  út.  —  Onder  't  folk?  —  Né!  — 
Onder  de  frouljue  ?  —  Né,  net  onder  de  minsken.  —  Den  onder 
de  bisten?  —  Né,  ek  net.  Net  onder  minsken  of  bisten,  mar 
—  harkje  ris  oan !  —  Der  briek  in  great  oproer  út  onder  —  it  A.-Bie. 

Op  in  hjerstdei  —  dei  en  datum  kin  'k  net  opjaen  en  docht 
er  ek  neat  ta  —  onstie  der  op  de  boekprinterijen  fen  ús  län  in 
libben  as  in  oardeel.  It  spoeke  en  ramaeide  yn  de  letterbakjes 
sa  danich,  dat  de  letters  hast  bang  waerden.  Sa  mar  yn  ienen 
spröng  de  X  foar  *t  Ijocht  en  rôp  mei  in  geweldige  stimme: 
„Dat  moat  en  scil  oars  wirde  of  de  deale  scil  der  yn  siaen. 
Hwet  rjucht  het  dy  domme  A  om  altyd  de  foarste  to  wêzen  yn 
de  rige  fen  ús  A-Bie?  Is  dy  by  de  graesje  Gods  ta  dy  hege 
weardichheit  bineamd?  Ik  bin  út  it  wiidforneamde  Grikenlân 
fen  dinne  en  ik  leau  der  gjin  wealich  fen." 

Pas  hie  de  X  dy  wirden  útspritsen  of  de  W  kaem  út  syn 
hokje  springen  en  rôp :  „Hwa  het  nou  mear  oer  onrjucht  tp  kleijen 
as  ik?  De  X,  dy  't  hjir  fier  út  de  frjemdte  oerwaeijen  komd  is 
en  yn  ús  eigen  iânstael  bêst  mist  wirde  kin,  hoeft  hjir  de  kat 
de  bel  net  oan  to  binen.  Mar  ik  bin  de  bringer  fen  Wol  en  Wé, 
ik  bin  de  Weitser  for  de  Wolfeart  fen  't  folk  en  sondermyscoe 
hjlr  gjin  kening  (of  keninginne)  wêze.  Ik  moast  it  foarste  plak 
yn  't  A-Bie  ha.  Ik  skamje  my  hasi  foar  de  skoallebern,  dat 
ik  sa  mei  yn  't  efterste  stean,  just  omdat  ik  sa  onmisber  bin. 
Sonder  my  ommers  bisteane  der  Wetters  noch  Weachjes,  nen 
Wolken  noch  Wyntsjes.  Troch  my  ha  de  ingels  Wjukken,  de 
drinkebroerren  Wyn,  de  fammen  Winkjes,  de  frouljue  Waskjen, 
de  merken  Wafelkoeken  en  de  greaten  segen-Winsken.  Ja, 
ik  bin  by  alles  hwet  Wonder  hjit;  ik  moat  de  earste  wêze 
yn  't  A-B. 

—  „In  bulte  hulen,  mar  in  bytsje  pitten,"  rôp  de  S,  wyls't 
er  út  syn  hokje  wipte.  Ik  stean  foaroan  yn  'e  Skepping ;  sonder 
my  hie  men  gjin  Sieraed,  gjin  Sterkte;  Skilders  noch  Skrjuwers. 
Sels  it  Selskip  for  Fryske  tael-  en  Skriftenkennisse  scoe  sonder 

my  net  bistean  kinne.    Ja,  ik  bin  de  Stipe  en  de  Skoarre " 

„Fen  Sniouzen  en  Smycliten !"  foel  de  K  laeitsende  út.  „Swij 
dou  stil,  dou  S!  By  Swijen  hearste  fhús,  hwent  by  *t  Stjerren, 
dêrst  altyd  foaroan  by  biste,  ieiste  immen  for  altyd  itStilswijen 
op;  en  bûtendat  biste  de  wirkmaster  fen  alle  Skelmerij.  Né,  as 
der  ien  oan  't  haed  fen  't  A  B  stean  moat,  den  bin  ik  it.  Ik 
stean  boppe  oan  de  Kroan,  'k  bin  by  Keizers  en  Keningen  de 
earste,  en  'k  bin  foarsitter  yn  de  earste  en  twade  Keamer.  Op 
't  Kantoar,  yn  de  Keamers,  de  Kokens  en  de  Keiders,  oeral  kom 
ik.  Hwa  scoe  dusbetter  as  ik  de  skatKiste  bistjûre  kinne?  By 
't  Kommen,  by  't  Kennismeitsen,  by  Kinsteners  en  Keapljue,  by 
Koardedounsers  en  Koekebakkers  —  och  Ijeave  sei!  by  hwa 
kom  ik  net?" 

„Hark  my  nou  sok  healwizeljues-praet  ris  oan!''  sei  de  J. 
—  Stumpers  binne  jimme  allegearre.  Ik  hoef  mar  ien  wird  to 
neamen  en  jimme  scille  fiele  dat  swijen  jimme  plicht  is;  mar 
ien  wird,  en  jimme  scille  my  graech  de  foarrang  yn  't  A  B  ta 
komme  litte.  En  dat  heechstgewichtige  wird  is:  Jild!  •—  Sjê 
dêr  it  bigjin,  it  midden  en  't  ein  fen  'e  wrâld!  —  Nou,  hwet 
sizze  jimme?" 

„Dat  it  sljuchtmis  praet  is,"  andere  de  H  finnich.  „Asmen 
Jild  het  moat  men  ek  om  Jaen  tinke  en  dat  is  by  in  hopen  Ijue 
al  in  ougryslik  lilk  wird.  Né,  ik  bin  neijer  ta  't  foarste  plak. 
It  Heelal,  de  Himel  en  de  Hel  bisteane  allegearre  troch  my. 
Hwer  scoe  HoIIân  syn  van  Hal  en  Hope  wei  ha,  en  Haerlem 
syn  Hout,  hie  ik  it  net  jown  ?  It  Houlik,  it  Heljen,  *t  Habben  en 
it  Hâlden,  it  komt  allegearre  fen  my.  Ik  Hâld  fol,  ik  wol  foart- 
oan  de  foarste  wéze." 

„Dou  woste?"  frege  de  L.  „Dou  woste?  Ljeave  ginst,  hwet 
in  ynbielding!  len  wird  fen  my  is  genôch  om  jimme  to  oer- 
tsjûgjen,  dat  ik  foarst  hear  to  stean.  Dat  wird  is  net,  lyk  as  mei 
de  eigenwize  J,  dat  kâlde  Jild;  né,  dat  wird  hjit  Ljeafde!  Siz 
nou  ris,  is  dat  net  in  grounige  reden  om  my  foar  to  setten? 
Hwet  wier  it  Libben  sonder  my  en  sonder  Ljeafde?  En  bûten 
dat,  hwer  scoe  de  onmisbere  Loft  wei  komme,  wier  ik  er  net? 
Wetter  en  Wyn  dêr  kin  men  yet  al  lang  sonder  en  men  heart 
er  sels  wol  folle  klachten  oer;  mar  de  Loft,  de  Ijeave  Loft,  dy 
moat  men  brûke  oan  'e  lêste  sike  ta.  Libben,  Lust,  Ljeavjen, 
Laeitsen,  alles  bigjint  mei  my.  En  yn  WaLhaLLa,  dêr  't  de  greate 
Luther  pas  ienkear  stiet,  forskyn  ik  trijeris,  as  't  jo  biljeaft!  En 
nou,  om  yet  mear  to  sizzen :  sonder  my  wier  der  noait  in  Letter- 
kinde  komd;  sels  jimme,  o  Letters!  scoene  net  bistean  kenneas 
ik  er  net  wier.  Elk  scil,  tink  ik,  it  wichtige  fen  myn  biwys 
wol  fetsje." 

Pas  hie  de  L  sa  spritsen  of  de  oare  letters  bigounen  ek  to 
roppen  en  to  razen,  en  elk  gûlde  mar,  hy  woe  de  foarste  weze. 

Eik  pofte  fen  syn  deugden  en  syn  nuttigens  en  die  syn  bêstom 
de  oaren  op  'e  eftergroun  to  lcrijen.  It  oproer  boaze  al  geande 
wei  hirder  oan.  len  letter  lylcwol  hie  yn  de  algemiene  stride- 
raesje  net  meidien,  dat  wier  de  A.  Do  't  er  ris  efkes  hwet  stilte 
kaem  frege  de  D  it  wird  en  bigoun. 

—  „Ik  wol  en  scilfenmyngoedehodanichheden  netsprekke; 
mar  dat  ik  by  de  Divel  goed  yn  't  biedtsje  stean  scil  elk  wol 
leauwe  wolle.  Harkje  ris  nei  my,  Heechachte  Meiletters.  Oan 
ús  rjuchtfeardige  striderij  het  de  A,  dy  't  ús,  ta  ús  spyt  en  hert- 
sear,  altyd  foar  giet,  net  mei  dien.  Lit  ús  nou  de  A  ris  freegje 
hwa  't  him  it  rjucht,  —  lit  my  mar  sizze,  de  previlegie  jown  het 
om  altyd  ús  foargonger  to  wêzen.    Lit  nou  de  A  ris  prate." 

—  »fja,  ja !  de  A  moat  him  fordedigje !"  rôpen  alle  letters  yn 
't  wyld  troch  inoar.    „De  A  moat  prate." 

i,Myn  Heechachte  Meiletters!"  sa  bigoun  de  A,  ,,kinne  jimme 
my  wol  ien  goede  reden  opjaen  hwerom  't  it  stipke  just  boppe 
de  i  stiet  en  net  boppe  de  h  ? 

Op  dy  onforwachte  frage  seagen  de  letters  ailegearre  like 
sûr  en  wreauwen  ris  efter  't  ear  om  in  goed  andert  to  finen, 
mar  't  woe  net  flotsje.  Op  't  lêst  sei  de  i:  „Ik  draech  it  stipke 
omdat  it  sa  de  wizânsje  is  en  omdat  ik  it  fen  âlde  tiden  ôfoan 
al  dragen  hab,  en  dêrom  hab  ik  ek  rjucht  om  it  to  dragen." 

»Ja,  ja!  rôpen  de  oare  letters,  „de  i  draecht  it  stipke  fen 
âlde  tiden  ôf  oan  al.  Of  wol  de  slûchslimme  A  him  ek  yet 
dat  sieraed,  dy  kroane  fen  syn  holle  nimme?" 

„For  sok  in  skandael  winskje  'k  biwarre  to  bljuwen,"  sei 
de  A.  „Mar  jimme  scille  my  lykwol  tastimme  moatte,  dat  ik 
sint  allike  lange  tiden  as  de  i  it  stipke  dragen  het,  de  earste 
letter  yn  't  A-B  wêst  hab.  De  i  draecht  dat  stipke  omdat  it  sa 
fen  âlds  de  wizânsje  is  en  om  't  er  it  sint  o  sa  lange  tiden,  ja 
honderten  fen  jierren,  al  hawn  het.  En  sa  stean  ik  ek  sintallike 
lange  tiid  oan  jimme  haed,  omdat  dit  nou  ienkear  sa  de  wizânsje 
is  en  altyd  wêst  het.  Dêrom  hab  ik  dêr  ek  rjucht  op,  in  his- 
toarjesk  rjucht.    Forstanne  jimme  my,  heechachte  meiletters?" 

Dêrop  folge  in  spoaske  stilte.  Net  ien  fen  allen  sei  in  wird. 
De  R  wier  de  earste  dy  't  wer  bigoun.  „0,  jimme  domme 
onnoazele  letters!*'  sei  er.  „Ik  skamje  my  hast,  jimme  spylfeint 
to  wêzen;  jimme  binne  great  fen  mûle,  mar  lytsfenmoed.  Hwet 
het  dy  gocheme  A  nou  op  jimme  frage  andere?  Hwet  is  in 
histoarjesk  rjucht?  In  neatbitsjuttende  menear  fen  sizzen,  dêr't 
men  domme  gânzen  mei  om  'e  tún  liedt.  As  in  histoarjesk  rjucht 
in  rjuchtfeardich  rjucht  is,  den  docht  men  forkeard  de  mûzen  út 
de  gatten  en  de  flieën  út  de  bêdden  to  jeijen.  Ja,  den  het  it 
onrjucht  in  wier  rjucht  om  alheel  end  al  gjin  rjucht  ta  to  litten. 
De  A  het  oan  de  iene  of  de  oare  skoallemaster  fen  de  âlde  tiid 
syn   hege  rang  to  tankjen.    Hy  het  neat  gjin  gaven  mear  as  wy 

en  docht  neat  gjin  nut  mear  as  wy,  en  as  jimme  him  yetianger 
oan  ús  haed  diidsje,  den  wirdt  er  yet  in  hele  aristocraat,  in 
aatocraat  fen  ús  hele  ietterbende.  Sa  bisjuch  iic  de  saeic,  en 
dêrmei  ôfdien." 

Do  't  de  baistjûrige  R  sa  syn  oproerige  tael  útboidere  hie, 
do  brielc  it  misbaerlilcste  libben  út,  dat  er  oait  earne  wêst  het. 
Net  allinne  dat  se  allegearre  de  A  to  liif  woene,  mar  elc  woe 
elic  foaroan  en  de  oaren  regearje  om't  ellc  tochte  dat  er  dêr 
aile  rjucht  ta  hie. 

„As  jimme  my  net  oan  't  haed  sette/'  gûlde  de  F,  „den  meije 
Foarsten  en  Follcen  sjên  ho  't  se  't  lclear  spylje ;  den  mei  de 
Foriende  Float  yn  'e  swarte  sé  besiilcje  ho  't  se  de  Fijand  For- 
winne  scil ;  den  meîje  Frjeonen  en  Fijanden  sjên  ho  't  de  Fryslce 
tael  mei  de  Frijheid  fen  *t  Fryske  iân  forlern  giet.'' 

^En  iic  siz, '  bâlte  de  X,  ^as  ik  de  earste  net  wird,  denskoer 
ik  my  los  út  it  A-B,  en  den  moatte  de  mânljue  mar  witte  hwer 
't  se  hjar  Xantippen  wei  heije  scilie." 

Dêrop  woe  de  Q  oan  't  wird,  mar  syn  konsjinsje  sei  him, 
dat  hy  de  woartel  fen  Quea  wier.  Dêrom  swige  er  mar,  en  foar 
dat  er  in  oar  bigjinne  koe  skeat  er  in  freeslike  wearljochtstriel 
troch  de  wolken  en  dêrop  liet  in  swiere  dreunende  stimme 
him  hearre. 

„Scille  jimme  ris  swije,  jimme  domme  stumpers  fenletters! 
Hwet  lizze  jimme  dêr  to  kefjen  oer  de  earste  of  de  oarde  rang? 
Jimme  ha  gjin  rang,  tsjinstboaden,  slaven  binne  jimme  allegearre. 
Ik  hab  jimme  makke,  mei  't  doel  dat  jimme  mei'noar  nuttich  wêze 
scoene;  mar  jimme  tsjinje  de  ondogense,  de  minne  en  defalske 
allike  flitich  as  de  edele,  de  goede  en  de  brave.  Dêrom  ha  'k  er 
hast  sin  oan  om  jimme  aliegearre  to  fordylgjen  en  in  nije  letter- 
teamto  skeppen,  dy  'tmy  aliinne  tsjinje  en  onderhearrich  wêze  wol ; 
iicht  scoe  de  wrâid  den  gelokkiger  wêze  as  nou." 

„En  hwa  bist  dou  den?*'  fregen  de  letters,  triljende  for  dat 
freeslike  lûd. 

ijHear  den  T'  wier  't  andert.  „Ik  bin  de  Wrâldgeast.  Net 
de  fiyske,  net  de  fränske,  net  de  joade,  net  de  kristengeast ;  né, 
ik  bin  de  wrâldgeast.  Dy  't  my  ken  en  my  Ijeaf  het,  haet  alles 
hwet  leech,  gemien,  onedel  en  neatbitsjuttend  is.  Dy  't  my  op 
priis  stelt  is  yn  wierheit  fen  adel,  sels  al  het  er  ek  in  hans- 
woarstepak  oan.  Dy  't  my  freest  en  ontfluchtsje  wol,  him  stjûrt 
de  skiednis  in  skerpe  bitende  brief  efternei,  en  al  siert  him  in 
prachtige  kroane,  de  neiteam  scil  him  ienkear  in  brânmerk  op  'e 
foarholle  sette." 

Op  dy  earnstige  tael  swigen  de  letters  en  lieten  de  A  mei 
rêst.  Sint  dy  tiid  ha  se  dêr  ek  net  wer  oer  bommele ;  de  A  is 
en  bljuwt  de  foarste.  Mar  de  letters  kleije  soms  wol  ris  dat  se 
faek  sa  skânlik  misbrûkt  wirde.    Dôch  den  treastget  de  wrâld- 

geast  hjarren  mei  de  hope  op  de  tanimmende  for-edeling  en  for- 
bettering  fen  it  minskdom.  Lit  ús  skreppe  om  dy  hope  wier  to 
meitsen. 

1854.  (Nei  Kalisch.) 


Nou  scil  't  wêze! 

Hler  mag  de  n(fd  op  knasen  met  zUn  tanden, 
Der  wiizen  faam  omwanaelt  's  wereld  randen. 

POOT. 

'k  Ha  't  wit  ho  faek  bisocht,  mar  liet  er  't  wer  by  bljuwe; 

Nou  lykwols  is  't  er  Iroch,  in  heldendicht  wol  'k  skrjuwe; 

In  heldendicht,  hawar!    Ik  fiel,  myn  kreft  wint  oan. 

't  Is  sikerwier  al  let,  mar  'k  stel  't  net  út  ta  moarn, 

Né,  dalik  oan  'e  slach.    't  Is  middennacht  en  den 

Is  yens  forbielding  klear  en  kin  men  alles  sjên; 

It  Ijocht  barnt  helder  yet  en  yn  disse  iensumheid 

Is  't  krekt  as  't  rimers-ark  sa  mar  for  krijen  leit. 

It  onderwerp  is  moai:  fen  goaden  en  goadinnen, 

Fen  stjerren,  Ijocht  en  fjûr,  fen  ierde,  moannen,  sinnen ; 

Fen  reuzen,  bergen,  ja,  fen  wrâlden  sels  scil  'k  sjonge, 

Dat  klinkt  it  loft-rom  troch,  bitowert  âlde  en  Jonge. 

Gelearde  en  domme  scil  forsteld,  forwondre  stean, 

Fen  tiidnoat  en  neiteam  wirdt  grif  my  hulde  bean; 

't  Scil  wonder  wêze,  ja!    En  ear  'k  myn  eagen  slüt 

Bin   'k  ridder!...  mar  ...  och,  och!  dêr  giet  myn  tútlampe  út! 

O  fij!  ik  siet  sa  fol!  —  For  joun  is  't  nou  wer  mis; 

Mar  bin  'k  moarn  yet  allyk,  den  giet  it  oan  for  wis. 

Spannüm,  26  Juli  1852. 

De  gelokkîge  Dîchter, 

of  ho't  it  Jurjen  gong  do't  er  oer  de  sinne-opkomst  dichte  scoe. 

Jurjen  koe  machtsjes  moai  rime,  tominsten  nei  't  sizzen  fen 
syn  mem  Oedske.  Hja  wier  in  tsjeppe  boerinne  fen  in  goed 
fyftich  jier,  dy  't  nei  hjar  mans  dead  it  bihear  oer  de  fikse  boer- 
kerije  op  hjar  nommen  hie.  Hjar  hert  hinge  danich  oer  Jurjen, 
dc  ienichste  sprút  út  hjar  houlik.  Der  wieren  bûten  Oedske 
yette  in  hele  bulte  fjue  dy  't  Jurjen  for  in  great  Ijocht  oanseagen. 
Allinne  master,  de  stiifholiige  en  mâlle  kindige  master,  dyseach 
yn  Jurjens  wirk  jimmer  in  hele  bulte  lekken  en  brekken,  fouten 
yn  stel-  en  taelkinde,  sa  wol  as  tsjin  de  regels  en  wetten  fen  de 
dichtkinst.  Sjuch,  fen  Jurjen  syn  brillofts-rimen  en  oare  stikken 
krige  master  wol  ris  gûds  onder  'e  eagen.  Oedske  en  ek  oare 
Ijue  praetten  den  ek  wol  ris  fen  drukke  litten,  mar  den  skodholle 
master. 

De  goede  âldfrou  sei  faek:  „Ik  wyt  wol  hwerom  't  master 
Jurjen  syn  wirk  altyd  sa  lekket.  Master  kin  't  sa  goed  net  as 
hy,  en  dat  sit  de  man  yn  âyn  krop.'' 

Sa  wier  't  nou  just ;  master  seach  tige  goed  dat  er  oan  Jur- 
jens  rymlerij  in  hele  boel  skeelde;  hy  sei  wierheidenjurjen  woe 
dat  sels  ynwindich  wol  bikenne.  As  master  for  in  inkele  kear 
ek  ris  in  rymdicht  makke  —  faek  barde  't  net  —  den  gyng  er 
yn  alles  nei  de  regels  fen  'e  kinst  to  wirk  ^De  versificatie*'  seî 
er  den,  „moet  zuiver  weze."  En  den  kaem  er  op  't  lêstinding 
foar  't  Ijocht,  dêr  't  wol  gjinien  foutsje,  mar  ek  nen  gritsel  fieling 
yn  siet.  As  de  minsken  dêr  by  om  mei  de  beide  Ijue  hjarwirk 
kennis  makken,  den  namen  se  Jurjen  sines  for  kar,  om 't  hy  better 
to  forstean  en  nei  to  kommen  wier.  Ik  skrjuw  dit  om  sjên  to  littcn, 
dat  Oedske,  mei  't  publyk  ynstimmende,  master  leger  skatte  as 
hjar  soan. 

Dôch  nou  freget  men  licht:  Hwer  fendinnekafimjHrjen  oan 
sa  folle  dichtfjûr  ?  Och,  dat  wier  syn  natuedike  oankch^.  sxjri  \or^i%r\ 
en  geast.  In  oar  mei  troch  studearjen,  HoHebrekkfif  ^** ' ' 
gnappe  dichters  sa'n  bytsje  sjongerich  wirde  ;  „w.^-  t  iica,S  7 
faalt,'  dêr  wirdt  it  noait  folle.  —  Jurjen  wier  mei  de  Jurist  ge- 
boaren.  Do  't  er  yet  nei  skoalle  gyng  makke  eF>  al^  ris  in  rymke 
op  master,  wol  dea-ienfâldich,  mar  doch  fol  fr.^erheid  sittend. 
It  wier  sa: 

„Meester 
Is  een  mooie  heesterJ' 

Master  wier  pronksk  en  loai,  twa  dingen  dy  't  wol  mear 
togearre  geane.  Jurjen  wiste,  dat  in  heester  —  faek  wol  in 
moaibloeijende  mar  gjin  fruchtjaende  plant  is,  en  dêryn  wol  op 
master   like.    It  wier  gjin  wonder,  dat  dy  man  koegels  waerd, 

8 


114 

en  hast  út  syn  fel  sprong  as  de  bern  it  him  —  ta  freugde  fen 
de  âlden,  fen  sels, .—  efternei  rôpen.  Sint  laei  der  twisken  dy  twa 
persoanen  in  gljûrkjend  fjûrke,  dat  by  de  lytste  tsjinstribbeling 
opflikkere.  O,  ongenadich !  Ik  scoe  net  graech  de  klappen  ha 
woUe,  dy  't  Jurjen  foar  en  nei  for  syn  puntdicht  op  it  baeitsje 
krige. 

Mei  de  nachtwacht  laei  de  dichter  ek  oer  heap.  Op  in 
efterôfdoarpke  ha  de  Ijue  nen  toerwachters  of  rattelljue ;  mar  for 
de  foarsichtichheid  stelle  se  mei  inoar  wol  ris  fêst,  om  elk  syn 
bar  twa  by  twa  de  wacht  to  hâlden.  It  sprekt  fen  sels,  dat  de 
boeren,  dy  der  sels  út  soargje,  hjar  feinten  of  arbeiders  wacht- 
rinne  litte.  Nou,  ienkear  hienc  de  kûper  en  de  bakkersfeint  de 
wacht.  Dy  feint  wier  danige  bliid,  dat  syn  baes  sels  net  gong, 
om  't  hy  frijde  mei  de  kûper  syn  dochter.  Licht  dat  it  dêr  fen 
kaem,  dat  de  twa  wachtrinders,  net  folle  soarch  for  stelderij  of 
brân  habbende,  dy  nachts  stiltsjes  binnen  doarren  bleauwen. 
Allinne  yn  'e  iere  moarn  diene  se  gau  efkes  de  roundte  en 
skreauwen,  ta  in  blyk  fen  plichtsbetrachting,  op  doarren  en  fin- 
sters:  De  Wacht.  ,Lt\\tx  yn  *e  moarn  waerd  ontditsen,  dat  er  in 
ierappelbult  neisjoen  wier  en  ek  in  boere-fjûrhutte  plundere.  En 
do    't    goed  dei  wirden  wier  lies  men  hast  oeral  onder  't  wird 

De  Wacht: 
„Kuste  en  sliep  van  nacht 
Zoet  en  zacht^ 

De  bakkersfeint  swarde,  dat  er  dy  smoarge  rimer  yn  *e  oun 
triuwe  scoe  en  baes  kûper  keilde  yn  syn  lilkens  Jurjen  dejoune 
in  taep  út  in  pomp  efternei,  dy  't  de  rimer  net  rekke,  mar  op 
'e  strjitte  to  barsten  spatte.  Dat  fitere  de  bern  oan  om  opjurjen 
syn  wirden  in  wize  to  meitsen,  en  mei  gauwens  like  't  wol,  dat 
der  oars  gjin  sangen  wieren. 

Ut  sokke  stealtsjes  blykt  nou  dúdlik,  dat  Oedske  gelyk  hie, 
as  se  sei,  dat  Jurjen  in  bûtengewoan  bern  wier.  Oft  men  dat 
„bûtengewoan"  to  goeden  of  to  kweaden  útlizze  moasten,  dêr 
stiene,  bûten  de  mem,  in  hopen  Ijue  foar  to  kykjen. 

Printeboeken,  moaije  almenakken  en  sok  gûd  waerd  Jui  (sa 
famde  mem  him)  troch  hjar  goedens  ryklik  tatôge.  Mar  do  *t 
er  greater  waerd  socht  er  boeken  nei  syn  eigen  sin,  en  om  X  it 
him  net  oan  jild  ontbriek  en  om  't  er  troch  folle  lezên  al  sa 
hwet  yn  'e  lampe  krige  hie,  hwet  er  onder  klassike  letterkinde 
to  forstean  hie,  wier  der  mei  'e  tiid  by  him  in  forskot  to  finen, 
dat  opmerkelik  wier.  Forskate  déien  romannen  fen  Toussaint 
en  van  Lennep  stoene  neffens  Miltons  Forlern  Paradys,  Youngs 
Nachttinken.  Bilderdyks  Epos.  Klopstocks  Messiade  en  Vondels 
Gysbrecht  van  Amstel  yn  Jurjens  boekkas.  Dôch  hwet  yet  it 
frjemdste  wier,  hy  mocht  graech  tsjokke  boeken  lije.  Dat  stie 
moaijer,   tocht   him,   yn   'e    kas;  dêrom  siet  in  deel  fen  Walter 

Scot's   Aldheidkender  by  in  testement  fen  't  Bibelgenoatsicip  yn- 
boun   en   sa  wier  Hufeland  mei  Sara  Burgerhart  forboun  reicke. 

Oedske  biwondere  yn  alles  it  oerüz  fen  hjar  soan,  dy  't  dat 
allegearre  sa  krekt  wist  út  to  spikkelearjen.  En  't  is  wierheid, 
Jurjen  hie  in  bybleteek,  dêr  't  in  forstânnich  man  —  hy  mocht 
laeitse  om  de  nuvere  oarder  dy  't  er  dêr  foun  —  wol  in  tiid- 
lang  mei  nocht  yn  trochbringe  koe.  Jurj'en  skatte  lykwol  alle 
ding  nei  syn  ynsjên  en  den  stie  Floris  en  Blanchefleur,  mei  de 
fordildige  Helena  by  him  yn  dichterlike  wearde  fier  boppe  Bilder- 
dyks  Epos.  Fen  dat  boek  hied  er  allike  min  nut  as  bigryp  ; 
wol  kaepte  er  dêr  in  hele  bulte  forheven  wirden  út.  Men  moat 
witte  dat  er  mei  syn  dichtwirk  in  hege  flecht  nimme  woe. 

Sa  rimende  wei  wie  er  achtsien  jier  wirden.  Mem  redte 
mei  trouwe  boaden  de  boerkerij  en  Jurjen  libbe  sa  maklik  as  in 
Turk ;  hy  siet  op  syn  keammerke  of  gong  hwer  *t  er  wêze  woe. 
Frceds  ried  er  mei  syn  mem  nei  stêd,  den  barde  Oedske  't  jild 
for  hjar  bûter  en  hearde  ho  't  de  merk  wier  fen  dit  en  dat,  en 
Jurjen  snuffele  op  'e  Brol  by  de  boekediskes  of  yn  de  boek- 
winkels.  Jouns  riedcn  se  werom,  hy  mei  in  reissek  fol  moaije 
boeken ;  Oedske  mei  in  pongfol  jild  en  in  snobkoerfol  koeke  en 
oare  waren  for  dc  hûshâlding.  Den  hie  Jurjen  syn  holle  fol  nije 
idéën  en  Oedske  hjarres  fol  biwondering  oer  hjar  Ijeafling.  Men 
kin  tinke,  as  immen  achttsien  jier  mei  rimen  en  dichten  pield 
het,  den  moat  er  't  al  moai  skoan  kinne.  Jurjen  lies  oden  en 
ditliyramben,  liersangen  en  heldendichten,  en  alles,  alles  waerd 
neimakke  en  yn  syn  eagen  stie  syn  wirk  altyd  in  ein  heger  as 
hwet  er  neimakke  hie.  Sa  krige  er  mei  'e  tiid  in  skoalleboerd 
fol  oden  en  jamben.  Oedske  sei  ienkear:  hja  miende,  dat  de 
bêste  thé  sokke  nuvere  nammen  hie.  Jurjen  lake  om  syn  memme 
ienfâldigens. 

Yn  't  Ijocht  jaen,  dat  wier  yet  altyd  de  foarsje.  Dêr  hied  er 
ek  al  ris  mei  in  boekhânler  oer  praet  en  dy  hied  er  ek  wol  sin 
oan,  mits  for  Jurjen  syn  rekken.  Dat  wier  nou  it  slimste  net, 
mar  de  folle  fouten,  dy  't  master  altyd  yn  Jurjens  wirk  foun  en 
dy  't  de  feint  sels  mei  gjin  goed  gewisse  allegearre  oan  bleate 
ôfginst  en  spitigcns  fen  master  taskrjuwe  doarst,  dy  sieten  him 
dwers  yn  'e  mage.  Sadwaende  die  syn  wirk  gjin  mear  fortuten, 
as  dat  it  Sneins-neîmiddeis,  as  Oedske  ris  oare  boeren  en  boerin- 
nen  by  hjar  to  thédrinken  hie  —  opsocht  en  foarlêzen  waerd. 
Den  wieren  dy  Ijuwe,  by  't  hearren  fen  dy  frjemde,  soms  nuver 
oan  inoar  knôtte  wirden  alheel  bigeistere,  mar  liken  dôch  hjar 
nocht  wol  to  krijen,  hwent  elk  wier  bliid  as  de  bôlle  op  'e  tafel 
kaem.  Earder  wisten  se  wol,  hâlde  Jurjen  net  op  fen  lêzen ; 
hwent  sjuch,  hy  wier  forstânnigernôch  om  wol  for  syn  ierdske 
tabernakel  to  soargjen.  Ja,  den  snei  de  dichter  der  prosayisk 
yn  en  de  boeren  en  boerinnen  koene  op  hjar  gemak  hjar  praetsje 

foartsette  oer  hea  en  gêrs,  oer  búter  en  tsiis,  oer  minne  tsjinst- 
boaden  en  al  sa  hwet  raear* 

knkear  sei  ris  in  boerinne:  »Jurjen,  dou  kinst  sokke  moaije 
rymdichten  meitse;  ho  sit  it,  scist  ek  hast  ris  nei  de  frouljue?'' 

Dat  wier  in  onforwachte  frage,  dat  wier  ien  fen  dy  saken, 
d£r  't  Jurjen  sa  mar  yn  ienen  gjin  rymwird  for  wiste.  i,Nei  de 
frouljue?**  sei  er  en  hy  seach  sa  nuver,  krekt  as  wist  er  net 
hwet  dat  bitsjutte. 

Jonge  ja  1"  sei  in  oare  boerinne  dêr  oerhinne,  ,pdou  bist  al 
achttsien  iier.    Ik  wier  pas  sauntsien  do  't  ik  troude,  en  .  .  .  ." 

»En/  sei  hjar  man  dêrop,  »op  dyn  achttsiende  jier  hiest 
al  birou/' 

Elk  lake  bihalven  de  jonge  boerinne.  »Ja/'  sei  se,  i^it  rint 
net  altyd  oer  in  alliken  moaijen  wei.  Mar  dy  't  net  minder 
habbe  as  wy,  dy  hoeve  oars  net  to  kleijen." 

i^Och,"  sei  Oedske  mei  in  sücht,  ,hwet  it  trouwen  is  witte 
wy  allegearre;  it  het  syn  útfâllen.  Mar  it  drjuwt  Jurjen  neat; 
hy  het  genôch  wille  mei  syn  boeken  en  kin  't  net  better  krije.'* 

It  gyng  Oedske  lyk  as  de  hearremyt  yn  't  bosk;  hja  woe 
hjar  soan  gjin  goeske  ta  ha. 

Lykwol  gyng  dat  praetsje  Jurjen  net  yn  'e  klean  sitten.  Do 
't  er  in  poaske  dêr  nei  de  lytsfaem  ris  mei  de  hân  onder  't  kin 
striek,  do  seagen  de  oare  boaden  frjemd  op  en  klapten  yn  'e 
hânnen.  Hja  hiene  noait  tocht,  dat  dy  dichter  frouljuesflesk  oan 
him  hie.    Mar  hy  liet  dêrom  de  dichtkinst  net  rêste. 

lenkear  op  in  joun  yn  'e  simmer  sei  Jurjen  ris  tsjin  Oedske : 
»Wyt  mem  hwet  ik  wol?    Ik  wol  moarnier  bytiid  op." 

^En  hwet  wol  er  den,  heite?" 

Jk  wol  de  sinne  opkommen  sjên  en  dêr  in  gedicht  op  meitse. 
Dat  habbe  meast  alle  dichters  dien  en  ik  wol  't  ek  bisiikje." 

^Heal  my  tocht,  dat  koed  er  wol  binnen  doar  dwaen  op 
syn  keammerke;  hy  hoeft  er  just  net  by  lo  wêzen,  wôl?  —  Fij! 
it  griist  my  oan;  oars  altyd  sa  lang  sliepe  en  nou  sa  bytiid  op. 
Hwent  de  sinne  komt,  leau  ik,  om  trije  en  fjouweren  al  op; 
en  den  lizze  de  boaden  yet  al  op  bêd." 

Mar  it  wier  forgees  al  praette  Oedske  fen  op  bêd  lizzen  en 
den  de  bêds-gerdinen  wiid  iepen  dwaen  en  de  glêskleden  sa 
lang  del  nimme,  —  om  it  sa  dea  op  syn  gemak  sjên  to  kinnen ; 
for  dy  kear  stie  )ui  op  syn  punt  en  syn  fêst  bislút  wier  om  de 
sliep  oan  de  kinst  op  to  offerjen.  „Hwent,"  sa  niompele  er  yn 
him  sels:  „Het  zal  in  *t  stille  morgenuur,  Gewis  zeer  plechtig 
wezen  in  de  natuur^ 

Oedske  sette  —  mei  net  in  onbiswierd  hert  —  himdejouns 
in  goed  stik  iten  klear,  dat  koed  er  den  yn  'e  lange  Junimoarn 
opprûmje.  Ho  heech  hja  oars  mei  't  wirk  fen  hjar  each-appel  wei 
roan,  for  dy  kear  hie  se  him  graech  hwet  minder  poëtisk  winske. 

Hy  forsliepte  him  de  oare  moarne  net,  al  ho  *t  Oedske  dat 
ek  winske,  licht  er  wol  om  bidden  hie.  Né,  Jurjen  stoe  om  twa 
ûre  al  oer  'e  flier,  mar  hy  doarst  —  út  greate  forwondering,  sels 
hast  net  leauwe,  dat  hy  it  wier,  foar  dat  er  't  yn'e  spegels)oen 
hie.  —  De  keamers-blinen  stoene  op  en  de  dauwe,  dy  't  as  în 
silveren  stroom  oer  *t  fjild  forspraet  wier,  mong  him  mei  *t 
steatlik  glânzjend  Ijocht,  dat  fen  de  moanne  ôfstrielde.  It  wier 
ien  fen  dy  hearlike  simmernachten,  hwerfen  de  ienfâldichste 
arbeider  faek  seit:  „Men  scoene  op  bêd  soargje." 

Jurjen  gyng  bûtendoar  om  him  to  waskjen,  en  mei  dat  him 
de  moarnloft  om  't  oansicht  waeide,  wier  t  krekt  oft  er  în  oar 
minske  waerd  en  hy  biklage  him  dat  er  yet  net  earder  opstren 
wier.  It  griisde  him,  safolle  kostlike  tiid,  safolle  hearlike  moarnen 
forsliept  to  habben.  Mei  Karro  op  'e  side,  dy  't  wis  fol  forwon- 
dering  om  him  hinne  sprong,  kuijere  Jurjen  it  hiem  yn  'e  rounte, 
de  tún  út  nei  't  pryeeltsjc.  Och  hwet  wie  er  wonder  to  moede, 
hy  socht  nei  wirden  om  to  uterjen  hwet  er  fielde,  mar  dat  wier 
moeite  om  'e  nocht.  Alheel  weisleept  troch  it  moaije  fen  'e 
natuer  fielde  er  him  gelokkich  en  scoe  wol  graech  elk  in  deel 
yn  syn  lok  ta  wold  ha.  Syn  oertinksels  kleauwen  heger  as 
mannich-ien  sines  by  't  hearren  fen  de  Freischuts-opera,  fen  't 
winter  opfierd  troch  de  operisten  onder  Neufeld,  to  Ljoowert. 

Sa  mocht  er  mei  kleijen  en  kuijerjen  in  ûrke  trochbrocht  ha, 
do  't  it  ek  tiid  bigoun  to  wirden  om  op  in  noflik  sté  to  koamien, 
dêr  't  er  't  opkommen  fen  de  sinne  sjên  koe.  Oedske  bie  al 
sein,  hy  moast  op  'e  heaberch  sitten  gean,  den  hied  er  io  frij 
útsjuch  oan  alle  siden ;  mar  dat  like  him  der  neat  nei,  hy  woe 
yn  U  fjild  op  'e  romte,  dêr  koed  er  elke  rymrigel  dalik  Md  oplêze, 
den  koed  er  foart  hearre  ho  't  it  klonk.  Hy  naem  syn  skrjuw-ark, 
hy  winske  syn  mem  goemoarn,  krige  yet  in  warskouwing  om  him 
tlge  to  wacht  to  nimmen  en  gau  werom  to  kommen,  rfêr'tjurjett 
pas  de  helte  fen  hearde  en  't  oare  út  âlderwenst  dalik  forgeat. 
Do  loek  er  de  doar  ta,  om  't  de  feinten  stiene  om  fjouwer  ûre 
op,  —  en  hy  stoep  er  op  ôf. 

It  moeit  my  dat  ik  hjirby  net  in  ôfbielding  jaen  kin  fen  dy 
troch  it  fjild  doarmjende  dichter.  Stel  )imme  foar  in  minskefen 
krap-oan  seis  foet  hichte  —  ja,  Jurjen  wier  goed  út  de  kluten 
sketten  —  mei  frij  hwet  lang  swart  hier,  dat  him  slûk  wei  oan 
de  iene  side  fen  de  holle  onder  'e  pet  wei  hong  op  'e  reade 
wangen,  dêr  *t  men  net  folle  dichterlyks  yn  siikje  scoe,  de  dtoek 
ien  slach  om  de  fette  hâls.  Hy  seach  er,.  ho  min  me  dat  oars 
onder  sokke  geastige  minsken  het,  ek  bare.  skoan  út.  ht  soarte 
fen  in  lekkens  festje  en  in  âld  brún  lekkens  jaske  mei  rn  bfint- 
rute  broek  oan,  —  en  sjê  dêr!  dêr  ha  jimme  de  jongkearel  sjm 
portret  al  sahwet.  Oer  't  geheel  moat  men  sizze,  dat  er  de 
knappe  kant  neist  wîer.    Syn  klean  wieren  meastaf  sahwet  fen 

fetsoen  en  stoffe  twisken  it  sJcoalmasterhaftige  en  't  boerske  yn ; 
men  seach  fen  bûten  wol,  dat  it  dêr  fen  binnen  in  nuvere  rom- 
melderij  wier.  Dôch  Jurjen  wier  ek  in  natuerbern.  Gjin  kinstige, 
masjinale  opfieding  hie  him  foarme.  Oedske  hie  for  syn  lichem 
soarge,  syn  oanlech  joech  it  geastlike,  en  sa  wier  hy  —  hwet 
er  wier. 

Neî  't  er  sa  in  heal-ûre  foartkuijere  wie,  waerd  it,  tocht  him, 
tiid  om  to  bigjinnen.  Hy  seach  do  roun  nei  in  geskikt  plakom 
sitten  to  gean.  Dat  foun  er,  nei  syn  miening  oan  'e  side  fen  't 
wetter.  Oer  dat  wetter  hied  er  frij  útsjuch,  en  den  hope  erwol 
yn  geastfjûr  to  reitsen  as  mar  „de  gouden  zonnestralen  over  de 
wateren  —  klateren."  —  Sa  dichte  Jurjen ;  master  sei,  dat  it  neat- 
bitsjuttend  rimen  wier.  Mar  do  kaem  er  in  swierricliheit,  dêr  't 
er  net  op  rekkene  hie.  De  dauwe,  dy  't  yet  altyd  oer  't  fjild 
laei,  hie  't  gêrs  sa  wiet  makke,  dat  er  onmoogliic  der  op  sitte 
koe,  —  en  stean  wier  ek  lêstich.  Lykwol  seach  er  a!  ridük  gau 
in  útwei.  Njunken  him  op  it  wetter  laei  in  aerdich  boatsje  oan 
'e  wâl  fêst.  As  er  dêryn  op  'e  mestelbank  sitten  gong,  den  siet 
er  sindlik  en  droech  en  it  útsjoch  wier  yette  moaijer.  Sa  tocht 
er  en  sa  died  er;  mei  gauwens  siet  er  op  'e  banïc  fen  't  ranke 
boatsje,  hy  stiek  de  skonken  rjucht-út,  hy  helle  syn  skrjûw-ark 
foar  't  Ijocht  en  bigoun : 

„Hoe  heerlijk,  ja,  hoe  heerlijk  is  't  hier  in  dit  morgenuur, 
Terwijl  mijn  geest  zoo  lieflijk  zingt  in  de  natuur. 
Mijn  stem  moet  buldercn  over  de  wateren, 
Terwijl  de  morgenstralen  daar  zoetjes  henen  klateren'* 

Dêr  siet  er  fêst.  Yn  dy  fjouwer  rigen  siet,  tocht  him,  al 
safolle  kreft  en  wierheid,  dat  er  der  op  dat  stuit  net  mear  by 
wist  to  foegjen.  —  „Ik  set  it  to  sterk  yn,"  sei  er,  „mar  it  moat 
ek  hwet  bûtengewoans  wirde.  Hwet  folget  nou  ?  Stil !  de  dage 
—  luister  —  op  duister. 

„De  nacht  is  ge-eindigd,  de  nacht  zoo  zwart  en  duister, 
Waarin  de  sterren  en  de  maan,  met  heldren  glans  en  luister 
Het  alles  als  met  gas  verlichte.     Voorbij  is  de  zwarte  nacht, 
En  nu  blinkt  de  schoone  dageraad  met  veel  pracht.** 

Jurjen  biet  ris  fen  't  stik  iten,  dat  Oedske  him  mei  jown 
hie.  Onder  't  koaijen  wîer  't  krekt  oft  er  hwet  ta  him  sels 
kaem.  De  earste  sinnestrielen  blonken  oer  't  wetter,  dal  by  't 
bûtengewoan  bytiid  opstean,  it  ein  rinnen  en  *t  maklik  sitten  yn 
't  roeikjend  boatsje,  —  dat  iene  mei  't  oare  makke  him  slûch, 
en  foar  dat  er  der  om  tochte  siet  er  mei  gauwens  yn  'e  swiete 
slomme.  —  „Wacht!"  sei  er  yn  him  sels,  „ik  kin  't  makliker  ha, 
ik  gong  yn  't  boatsje  lizzen."  De  brievetas  waerd  it  holkêssen; 
en  mei  koarten  sliepte  de  dichter,  nei  de  forhege  geastes-tastand. 


dêr   't   er  sa  lang  yn  wêst  hie,  sa  fêst  as  de  slieprichste  âlder- 
ling  Sneins-neimiddeis  yn  'e  tsjerke  sliepe  kin. 


Nei  de  menear  fen  romanfabrikanten  of  blij-  en  treurspil- 
dikhters  bigjint  mei  't  oarde  bidrjuw  in  hiel  nij  personeel  op  it 
toaneel  to  kommen.  Men  het  er  den  soms  wirk  mei  om  de  tried 
beet  to  hâlden  en  wit  pas  of  't  de  skrjuwer  wol  goed  by  syn 
sinnen  is,  sa  machtsjes  folte  rint  it  iene  yn  't  oare.  Bywilen 
wirdt  dit  om  'e  moaijens  dien,  mar  sims  ek  út  needsakelikens,  — 
en  sa  stiet  it  nou  mei  my.  Wês  dârom  sa  goed  en  slaen  îtfol- 
gjende  net  oer,  it  bringt  jimme  goed  wer  to  plak. 

Maeike,  de  dochter  fen  Goffe  Nijboer,  wier  de  gnapste  faem 
út  it  gea  en,  al  wier  se  ek  al  seis-en-tweintich  jier,  yetfrijfaem. 
It  laei  er  net  oan,  dat  se  nen  frijers  krije  koe,  mar  hja  wier  in 
greate  steun  yn  'e  hûs,  hwent  hja  hie  hannen  oan  *t  liif,  dy  't 
hwet  út  'e  wei  sette  koene.  Lykwol  dêr  wirdt  altyd  net  nei 
sjoen.  Dôch  hjir  siet  yette  mear  efter :  Goffe  sels  mei  syn  beide 
greate  soannen  wieren  alle  trije  de  warberste  minsken,  dy  't  men 
earne  foun.  Op  't  lân  of  yn  't  bûthûs  en  de  skûrre,  it  wier 
oerai  altyd  fiks  yn  oarder.  De  boerinne,  kloek  lyk  as  se  wier, 
hâlde  mei  hjar  dochter,  sonder  in  frjemd  oer  'e  flier  to  habben, 
it  binnen  doarren  allegearre  sa  tsjep  yn  'e  es,  dat  men  nearne 
kreper  spil  foun.  Dôch  mei  al  dat  kloekwêzen  en  oppassen  wier 
't  dy  minsken  in  tiidlang  net  meiroan.  Hja  hiene  foarearst  in 
bare  neigeande  lânhearre,  in  man,  dy  't  Ijeafst  de  mids  en  de 
beide  einen  ha  woe  en  der  net  ta  komme  koe  om  dy  Ijue,  do  't 
er  mei  de  longsiekte  in  tweintich  bisten  fen  hjarres  deamakke 
waerden,  hwertroch  se  danich  út  it  forset  rekken,  —  in  kromke 
troch  de  fingers  to  sjên.  Mei  de  longsykte  trof  hjar  ek  de  ramp 
dat  se  bynei  gjin  hea  woanen,  troch  dat  de  mûs  dat  jiers  sayn 
'e  greiden  regearre.  Do  moasten  se  freeslik  djûr  hea  keapje,  en 
dat  ien  en  oar  brocht  hjar  sa  danich  yn  'e  onderwâl,  dat  se  't 
foart  net  wer  to  boppe  wieren. 

Onder  dat  alles  lykwol  biswykte  hjar  moed  en  fortrouwen 
net.  Né,  yn  hjar  hûshâlding  hearske  in  sêftegodstsjinstigcgeast; 
men  hearde  dêr  gjin  flokken  of  tsieren,  it  wier  oft  se  allegearre 
ien  sin  en  bidoeling  hiene.  It  wier  in  foarbield  fen  in  hûshâlding, 
en  as  der  oer  Goasse-en  hjarre  praten  waerd,  den  wier  de  rab- 
berije  sels  stom.  Mei  dat  al  wier  der  nen  modder  oan  'e  kloet ; 
dy  't  dus  om  Maeike  kaem,  moast  om  hjar  komme  en  net  om 
jild  to  bitrouwen.  Sa  lang  de  Ijue  dy  tsjinrampen  net  hawn 
hiene  wieren  se  fleurich,  mar  do  *t  dy  kamen  en  't  allegearre 
hwet  bisunige  waêrd,  do  liet  de  boeresoan,  dy  't  al  trije  jier  om 
Maeike  frijd  hie,  hjar  sitte.  En  sont  wier  it  oft  Maeike  fen  gjin 
frijers   hâlde.    Mar   bliid   wier   se  fen  efteren  dôch,  dat  se  mar 

het  oan  dy  fint  rekke  wie,  om  't  it  kleardernôch  blykte,  dat  er 
hearne  it  each  op  hawn  hie  as  op  jild.  En  do  koe  hja  hjarres 
der  mei  tabringe  om  de  älde  ijue  de  holle  boppe  wetter  to  hâlden. 

Op  dy  eigenste  moarn,  do  't  {urjen  yn  t  boatsje  laei,  rôp 
dy  flinke  goedlike  Maeike,  wyls  't  se  't  jok  op  'e  skouders  lei 
en  de  glêdde  earnamers  dêr  oan  hong:  »Ik  gean  to  melken^ 
hear  mem !" 

i»Ûoed !"  andere  de  frou  en  makke  tarissing  om  er  ôf  to 
kommeil>  i^foaral  foarsichtich,  hear!'* 

Dat  léste  hearde  Maeike  net  mear  om  't  se  wol  wend  wier 
dat  dat  er  altyd  op  folge.  En  dôch  mocht  de  boerinne  hjar  wol 
warskouwe.  Maeike  moast,  om  by  de  kij  to  kommen,  altyd  oer 
't  wiid.  En  den  yn  sa'n  boatsje  —  as  't  moai  waer  wier,  ja, 
den  gong  it;  mar  as  de  wite  îcoppen  rôllen,  den  siet  de  frou 
wol  ris  yn  noed.  Dôch  Maeike  koe  hja  wol  rêdde.  Mei  in 
grien  toekje  yn  'e  mûle,  de  hânnen  yn  'e  side  en  it  kypske  op 
'e  foarholle,  gyng  se  alderwenst  mei  jok  en  amers  troch  't  fjild. 
Froalike  tofredenens  wier  hjar  op  't  wêzen  útspraet  en  al  wist 
se  dat  net  yn  moaije  wirden  to  uterjen'  hjar  tankber  hert 
fielde  lykwol  dôch  it  moaije  fen  'emoarn  en  hja  tanke  Ood  for 
hjar  oanwêzen.  Mei  gauwens  scoe  se  by  't  skipke  wêze  en  hja 
woe  ophelje: 

„Pp  een  schoonen  zomermorgen 
Als  de  bloemetjes  opengaan. 
dat  wier  sa  hjar  sankje  op  't  wetter  en  —  dêr  seach  se  ien  yn 
't  boatsje  lizzen.  Earst  waerd  se  kjel  (scoe  't  Jimme  ek  sa  net 
gean,  fammen?)  dôch  al  gau  bikaem  se  en  seach  oan  de  blau- 
rute  broek  wol,  dat  it  Jurjen  wier.  Earst  wier  se  forwondere, 
mar  de  frouljue  binne  liep  en  habbe  ornaris  in  ding  gau  foar 
inoar.  Hja  tocht:  „Hy  het  hjir  fiskje  wollen,  nou  is  er  slieprich 
wirden  en  yn  'e  boat  lizzen  gien ;  ondertwisken  binnen  de  fisken 
mei  de  angelstok  foart  gien.  Wacht!  dêr  scille  wy  in  grap  mei 
ha."  —  Hja  sette  sa  foarsichtich  as  se  koe  de  amers  foar  yn  't 
skipke  en  wipte  do  sels  allike  foarsichtich  der  yn ;  mei  naem 
se  de  kloet  én  sette  fen  wâl.  Dôch  sa  stil  koe  se  't  net  dwaen 
of  Jurjen  fielde  gestommel  en  skoerde   de  eagen  forheard  iepen. 

„Maeike!"  sei  er  en  sprong  oerein,  „Maeike,  ho  wealich 
is  't  nou  ?" 

j,Ha  ha  ha!"  lake  se,  „jy  gonge  út  om  fisk  to  fangen,  en 
ik  fong,  jandoarje!  de  fisker  sels."  Hy  fielde  wol  dat  hja  yn 
dwaling  wier,  mar  hy  swige  en  stiek  de  brievetas  yn  'e  bûse. 
It   wier   him  to  gek  om  tsjin  hjar  fen  syn  rymlerij  to  bigjinnen. 

„Ja,"  sei  er  en  hy  lake  ek,  wyls  't  him  it  bloed  nei  de  holle 
fleach,  „ik  waerd  slieprich.    Scil  ik  efkes  for  Jo  skouwe?*' 

„lk  mei  't  wol  lije,"  sei  se.  „Jy  binne  nou  ienkear  yn  't 
j^skuitsje/'  en  jy  moatte  mei  farre." 

Maeike  gyng  by  'i  roer  siiten.  Jurjen  skoude. 

♦ 

It  wier  gau  sa  fier  hinne,  dat  Jurjen  ek  Ijeaver  mei  fârre  woe. 
Jonge  1  it  waerd  him  sa  nuverich ;  mei  sa*n  tsjep  faem  allinne 
op  t  wetter;  dat  wier  him  noait  net  earder  oerkommen.  Hywier 
gau  sa  drysty  dat  er  nêst  hjar  sitten  gyng,  en  Maeike  wier  net 
bang  en  mijen  for  in  feint,  dêr  't  se  noait  oars  fen  heard  hie 
as  dat  er  in  gút  en  in  stille  grappemakker  wier  en  moaije  rimen 
makke.  Hja  liet  him  gewirde,  do  't  er  't  earste  tútsje  fen  hjar 
reade  lipkes  kaepte.  En  sa  frijde  dat  nommele  pear  op  it  stille 
wetter  yn  'e  iere  moarn ;  hja  hiene  sa'n  nocht,  dat  mannichien  it 
hjar  wol  forginne  kin.  Siker !  ik  sels  ha  der  moeite  fen  om  net  to 
winskjen  yn  Jurjen  syn  sté  wêst  to  habben. 

It  lit  him  tinke  dat  for  dy  kear  it  melken  lang  d6rre,  en  do 
't  Maeike  einliks  thús  kaem,  bjustere  fleurich  en  opgerûmd,  do 
frege  de  bisoarge  mem  al  gau  ho  't  se  sa  lang  weibleaun  wier. 
Maeike  prottele  sahwet  oer  't  net  stean  woUen  fen  de  reabonte 
en  de  swarte,  mar  mem  skodhoUe ;  hja  wist  net  hwet  se  der  oan  hie. 

Oedske  siet  net  minder  yn  noed  oer  't  yslik  lang  weibljuwen 
fen  hjar  soan.  Wol  fyftich  kear  hie  se  útsjoen  en  ek  allike  faek 
Jurjen  syn  rymlerij  forwinske.  Mar  do  't  er  wer  thús  wier  en 
mei  hjar  allinne  yn  'e  keamer  gong  en  hjar  frege  oft  it  mem 
goed  wier  as  hy  Ooffe  en  hjarres  Maeike  as  wiif  by  hjar  yn  helle,  — 
do  hearde  dat  âld  minske  mâl  op.  En  't  earste  hwet  se  sei  wier : 
„0!  dat  sinne-opkommen  laei  my  al  swier  op  'e  lea." 

Mar  dat  waerd  oars.  Jurjen  stoe  fen  dy  tiid  ôf  oan  moarns 
bytiid  op  en  bigoun  him  mei  de  boerkerij  to  bimoeijen.  Hy 
makke  syn  mem  it  bistjûr  lichter,  hy  gyng  de  boadcn  nei  yn  't 
wirk  en  brocht  alles  knap  en  trinten  yn  oarder  en  briek  syn 
holle  net  mear  mei  rimen  en  dichten. 

En  niei  in  wike  of  acht  stapten  Jurjen  en  Maeike  nei  't 
Gritenyhûs;  hja  waerden  in  pear;  hja  trouden  yet  ek  yn  'e 
tsjerke  en  der  waerd  brilloft  hâlden  yn  alle  eare  en  deugd.  En 
do  't  Maeike  as  in  krasse  boerinne  mei  seaftens  en  Ijeafde  't 
hûs  bistjûrde  en  mei  alle  iver  de  âld  frou  it  libben  oangenaem 
makke,  en  do  *t  Jurjen  syn  skoanfaer  en  hjarre  wenje  liet  op  in 
pleats,  dy  't  h  i  m  takaem,  en  dy  Ijue  alhiel  op  'e  proppen  holp, 
sa  dat  se  allegearre  mei'noar  yn  nocht  en  wille  libben,  do  sei 
Oedske  wol  ris :  ,yDat  sinne-opkommen  laei  my  do  dy  moarns 
oars  al  swier  op  'e  lea,  mar  't  het  dôch  tige  goede  fortuten  dien." 

En  Jurjen  sei  faek ;  „It  moaiste  en  wierste  dicht  is  en  bljuwt 
jimmer :  „De  morgenstond  heeft  goud  in  den  mond*' 

Dy  spreuk  liet  er  om  'e  aerdichheid  op  'e  skûrdoarren 
ferwje.    Mar  ienkear  op  in  moarn  lies  men  der  op : 

„Dc  morgenstond 
Had  eenmaal  kusjes  in  denmond 
En  lachjes  vol  aanminnichheid, 
En  alies  vond  men  —  7  dient  gezeid  — 
Vereenigd  in  een  lieve  meid.'' 

Jurjen  lake  en  sei  dalik:  „Dy  pots  het  master  of  de  kûpcr 
en  de  bakker  my  bakt."  Gelokkich  wier  't  mar  mei  kryt  skreaun, 
sa  koe  men  de  boel  maklik  wer  útwrjûwe  en  it  waerd  wer  de 
foarige  spreuk,  dy  bleau  stean. 

Siz  nou  yet  ris,  dat  de  dichters  altyd  ongelokkich  binne ! 

1853. 


In  Frysk  gouden  A-B-C. 

Alles  hwet  we  op  ierde  oanskôgje  is  forgonklik.  koart  fen   dûr. 
Blommen  bloeije  hjoed  en  stjerre,  moarn  is  preal  en  pronkjen  oer. 
Christnen,  by  it  Ijocht  fen  boppen,  witte  tykwol,  hwet  forsinkt, 
Dat  de  deugd  oer  dead  en  grêfsté  iwich  skynt  en  hearlik  blinkt. 
Eare,  rom  en  oansjên  haget  d'  ydle  wrâldbiwender  wis: 
Fij !  dat  dêrnei  al  yens  útsjên  as  yens  heechste  rykdom  is. 
God  yn  't  hert  het  heger  wearde,  God  yn  't  hert  is  greater  skat; 
Heil  him  dy  *t  dy  rykdom  foun  het !  hwent  syn  lok  stiet  boppe  't  lot. 
lenkear  scil  alle  oansjên  wykje,  as  de  skiedings-ûre  slacht; 
Ja,  de  dead  mijt  held  noch  kening,  ho  forneamd,  ho  great  yn  macht.. 
Kostlik  mei  it  leger  wêze,  dat  hjir  de  oerfloed  for  him  spraet, 
Lizzende  op  'e  grins  fen  't  libben  jowt  dy  preal  him  treast  noch  baet. 
Meije  wy  nou  't  libben  meitse,  laket  blier  de  freugde  ús  oan, 
Njunkelytsen,  licht  mei  gauwens,  daget  ek  ús  lêste  moarn. 
Och,  lit  ús  den  fredich  libje,  nimmend  tankber  't  goed  en  't  kwea ; 
Past  it  ús  net  Him  to  tankjen,  dy  't  elk  mear  joech  as  er  bea  ? 
Queade  dagen  meije  komme  as  de  onsljuchte  libbens-wei 
Rint  oer  heiden,  dêr  't  gjin  blomke  't  each  en  t  hert  forkwikje  mei. 
Stoarmen,  libbensstoarmen  giizje  en  raze  freeslik  faek,  mar  sjuch 
Tagelyk  de  hope  ús  winken,  —  en  it  sintsje  brekt  wer  troch. 
Unk  is  segen  for  de  brave ;  dy  't  aloan  op  God  fortrout, 
Wit,  dat  ek  syn  Ijeafde  en  goedens  't  leed  ús  taforbetteringjout. 
Yet  ris :  mei  ús  paed  oer  stikels  nei  it  lêste  rêstplak  gean, 
Z  scil  ienkear  hearlik  Ijochtsjend  foar  it  iwich  Zalich  stean. 

2de  Krystdei  1852. 


ANSKJE. 


O  f  ij !  0  f  ij !  o  fij ! 
Hwet  is  't  in  bjuster  spil  mei  my. 
Saun  frijers  hab  ik  sikerwier, 
En  't  is  mei  my  nou  al  sa  fier, 
Ik  wit  net  hwa  't  ik  nimme  scil : 
Smids  Harke,  mei  syn  draei  yn 

['t  bil 
Of  Geale  mei  syn  nuver  lûd, 
Of  Oege  mei  syn  rûge  tût, 
Of  Timke  mei  syn  flaeijerij 
Of  Eabe,  sêft  as  weitenbrij, 
Of  Gerke,  dy  't  sa  flokt  en  îcrast, 
Of  Dirk,  dy  't  op  'e  sinten  past. 
O  f  ij !  o  f  ij !  o  fij !  0  fij ! 
Hwet  is  't  in  spil  mei  my. 
Net  ien  fen  alle  saun 


Is  nei  myn  sin.  It  bljuwt  er  by, 
Ik  wiis  se  fen  'e  hân. 

0  f ij !  o  fij !  o  fij !  o  f ij ! 
Den  komt  er  faek  net  ien  om  my. 
Us  bûrman  het  in  flnke  soan, 
En  Germen,  seit   men,  frijt  sa 

[skoan. 
En  Pier  is  al  sa'n  banjerhear, 
En  Jan!  sa  fynt  men  hast  gjin 

[mear. 
En  Doede  mei  syn  bizich  each, 
En  Ulbe,  dy  'k  hjir  jisterseach; 
O  f  ij !  0  fij !  o  f  ij !  o  f  ij ! 
Dy  feinten  komme  net  by  my. 


En  dôch  moat  ik  boaskje,  't  mei  rinne  sa  't  wol, 
Al  sizze  myn  âlden :  „Och  bern,  jaen  dy  dol ! 
Dy  frijers  binn'  flaeîjers,  hja  miene  't  dy  net, 
En  ha,  earste  't  witste,  dy  licht  al  forredt." 

As  Harke  of  Geale,  of  Oege  of  Kei 

Of  Timke  of  Eabe  of  Dirk  tsjin  my  sei : 

„Swiet  Anskje,  wost  boaskje  ?  Komoan,  gean  den  mei ! 

Ik  bin  der  jandoarje  sa  skjin  al  yn  wei, 

Ik  scoe,  leau  ik  siker,  net  wite  hwet  'k  sei. 


O  fij!  o  flj!  0  fij!  o  fij! 
Elk  het,  sa  't  liket,  sin  oan  my, 
En  lykwol  bljuw  ik  jîmmer  frij ; 
Sjuch,  dat  bikomt  my  nîj. 

Ik  bin  sa'n  flinke  draeijer 
As  me  inkeld  mar  ien  sjucht, 
En  'k  jow,  dy  't  om  my  komme, 
Goed  libben  en  goed  nocht. 

Ik  jow  se  lykfol  hwette 
En  priisgje  hjar  menear; 
'k  Birabje  in  oarmans  dieden 
En  hjarres  jow  ik  ear. 


Ik  praet  fen  lekker  iten, 
Fen  moaije  klean  en  sa, 
En  siz :  „Dou  bist  in  bésten !" 
Ho  wol  men  't  better  ha? 

En  gean  se  wer  nei  hûs, 
Ik  leau  for  fêst,  hja  habbe  den 
Hjir  nocht  hawn  by  de  rûs. 
Ik  hâld  my  den  by  't  foartgean  stil 
Ofwachtsjend   hwet  me  freegje 

[scil. 
Mar   Harke   meî   syn   draeî  yn 

['t  bil, 
En  Geale  mei  syn  nuver  lûd, 
En  Oege  mei  syn  rûge  tût, 


fâ4 

« 

En  Timke  mei  syn  flaeijerij, 

En  Eabe,  sêft  as  weitenbrij, 

En  Oerice,  dy  't  sa  flolct  en  lcrast, 

En  Dirlc,  dy  't  op  'e  sinten  past, 

O  f ij !  o  f ij !  o  f  ij !  o  f  ij ! 

Gjin  ien  seit:  ,pBoaskje  dou  mei  my.'' 

O  fij !  o  fij !  o  f ij !  o  f ij ! 

Hja  boaskje  net  mei  my. 

My  tinkt  ik  jaen  se  gau 
Mei  koarte  wirden  blau, 
En  krij  ik  for  dy  saun 
len  bettren  oan  'e  hân, 
Dy  't  mei  my  boaskje  wol, 
Dêr  jaen  ik  my  by  dol. 
Dôch  ho  den  Sneintojouns  my  redt, 
Komt  skielk  de  rjuchte  Jozep  net? 
O  f ij !  0  fij !  0  f ij !  0  fij ! 
It  stiet  er  bjuster  foar  mei  my 
As  ik  net  in  man  hast  krij. 
1851. 


Myn  formeîts. 

Lit  greaten  't  lot  frij  bidde  om  eare,  macht  en  kroan, 
Lit  Kalifornya  in  el  Dorado  wêze, 
Ik  kin  yn  'e  ienlikheid  yet  freugdeblommen  lêze, 
Dêr  bringt  de  wittenskip  myn  geast  mear  fiedsel  oan. 

0  wysheid !  súv'rje  my  fen  idelheid  en  kwea, 
Sa,  dat  ik  frij  en  rein  it  hearlikst  lok  mei  smeitse, 
Dat  lok,  dat  jimmer  bljuwt,  hwet  pilen  my  ek  reitse ; 
Dat  treast,  bimoedicht  en  net  wykt  for  grêf  en  dea. 

Ho  wis  't  onfêste  lot  my  kommer,  soarch  en  wea 

Op  'e  ierdske .  rinbaen   jowt,  nin  wanhoop  treft  my,  né 

Mei  len  sa  stiet  men  fêst,  forlitten  fen  yens  sibben. 

Is  op  'e  libbens-wei  my  wille  en  nocht  ontdreaun : 

't  Is  neat,  hâld  ik  my  sels  mei  God  en  deugd  ta  frjeon, 

Den  ken  'k  gjin  ongelok  yn  't  ongelokkichst  libben. 

1853. 

Twa  dagen  Hear. 

In   froalike   reis   nei   Drint. 


(Foartsetting  fen  bledslde  101.) 

IV.    Ofskie  fen  de  tlunnebedden,  fen  Assen  en 

it  bisiik  to  Feanhúzen. 

Bernefeesten,  brilloften,  stjerren  en  grêfpleatsen,  sjên  dêr  de 
fjouwer  poëtiske  dingen  fen  'e  wrâld.  Alteast  ik  wit  net  dat  er 
hwet  is,  hwerom  faker  —  sims  ris  moaije,  mar  sims  ek  falske, 
wol  ris  hertlike,  mar  ek  wol  ris  flaeijende  toanen  út  de  liere 
lokke  binne.  Dôch  hofolle  grêfdichten,  oermiettich  útweidsjende 
oer  de  deugden  fen  de  forstoarne,  scoene  folle  neijer  en  better 
ta  de  saek  komme  of  it  wêzen  der  fen  bleat  lizze  as  men  ien- 
fâldich  de  wirden  brûkte  fen  Gellert: 

^Hoort,  eeuwen,  hoortl    Hij  werd  geboren, 
Hij  leefde  —  nam  een  vrouw  en  stierf." 

Mar  oan  'e  oare  kant,  hwa  forjowt  it  minnend  frjeone-hert 
net  graech  de  wémoedige  lof,  dy  't  er  syn  foargonger  nei  't 
onbikende  lân  tabringt?  Om  nou  mar  ta  de  saek  to  kommen : 
as  men  -op  in  doffe,  wiete,  mistige,  reinige,  treurige  Augustus- 
moarn  by  dy  tsjokke,  op  inoar  heappe,  onder  't  skaed  fen  in 
mannich  âlde  krûme  ikenbeammen  biskûle  stiennen  stiet,  dy 
't  de  Hunnebedden  útmeitse,  —  den  is  *t,  tinkt  my,  net  frjemd, 
dat  men,  sonder  sels  te  witten  hwet  helden  dêr  wol  onder  rêste, 
ja,  sonder  sels  to  witten  oft  it  wol  sikerwier  grêfpleatsen  binne, 
mei  earnstige  tinkbielden  oer  it  lang  forline,  oer  de  forgonklikens 
fen  't  ierdske  ens.  opfolle  rekket.  Fol  fen  forhevene  oertinkings 
kleau  ik,  mei  de  pareplui  yn  'e  hân,  op  de  greatste  stien  en, 
om't  ik  my  dichterlyk  úterje  woe,  bigoun  ik  to  swaeijen  mei  de 
earmen.  Dat  is  in  ding  dat  de  masters  de  bern  yet  net  heal 
genôch  leare,  nou  't  it  hjarren,  yn  ús  tiid,  sa  ryk  oan  kateder- 
byienkomsten,  safolle  to  pas  komme  kin.  Mar  for  my  hie  't  do 
op  dat  egenblik  oars  tige  syn  kweade  side,  omdat  ik  mei  de 
pareplui  de  reindrippen  fen  de  beammen  ôfreagjende,  safolle 
to  gauwer  trochwiet  rekke.  Nou,  ik  sette  mei  de  folgj'ende 
wirden  yn. 

SJong  opl  sjong  hjir,  myri  siongster,  dér  't  de  sigen 

Fen  't  wyntsje  sels  wémoedicli  trocli  de  twigen 

Fen  't  ilcenlof,  de  siel  ta  sjongen  stimt 

HJir  past  in  sang  it  reuzenfolk  ta  eare, 

Dat  al  hwet  leuwen  lyn  hjir  mocht  forkeare, 

En  dat  nln  tiid  syn  namme  of  réstpleats  het  ontnimd. 

Dc  Jeugd,  dy  't  foarfaers  deugd  en  moed  steldc  op  weardije, 

Koc  't  flacijcnd  opskrift  nct,  niar  drcgcr  teiken  flijc. 

De  stienncn  frccslik  great,  krckt  sn  't  natucr  dy  jowch, 

Bidcktcn  't  helden-gref.    Dit  carcbêd  dcr  gloaric, 

Dat  koc  gjin  langc  tiid,  gjin  cigenbact  foroarje, 

Eo  't  swiere  sticnwirk  wier  't,  dat  heldenbyldtnis  droecb. 

En  samle  hjar  it  folk  soms  om  dy  rêstpleats  hlnne, 

lendrachtlch  klonk  it  den :  «Wy  scille  stjerre  of  wlnne, 

En  wéze  lyk  as  hy  hwaens  stof  de  rést  hjir  foun  r 

Sa  joech  it  heldenmoed«  it  earnstlch  dreech  gestiente, 

En  moedich  socht  men  den  to  wreekjen  it  gcbiente 

Fcn  de  eedle;  focht  en  woun,  hwent  heilich  wier  dy  grou.!. 


*t  Is  pryslik,  ja  't  is  skoan  des  âldfaers  deugd  to  romien, 

Mar  skoandcr  yct,  ynpleats  fen  op  hjar  deugd  to  slonijen, 

Is  *t  as  de  neiteam  hjar  yn  deugd  to  boppe  giet. 

Dit  wierp  o  odle  Hun,  dyn  doel  wis  yn  dit  Übben 

En  dërom  boudcn  dy  dyn  sibben 

Fen  rots  in  prealgesticht  dat  welslnkt  noch  forslyt. 


Sa  freedsum  as  dit  fjild  scil  fést  dyn  slieppleats  w6zc ; 
Al  mei  men  fen  dyn  dwaen  net  yn  de  skiednls  léze, 
Wis  trijris  lokkich  hy,  dy  't  lot  hjir  onder  brocht 

Ongelokkich  for  de  lêzer,  for  my  yn  't  bysonder  en  for  de 
fryske  letterkunde  yn  't  algemien,  moast  ik  sa  mar  yn  ienen  cJe 
liere  oan  de  toeken  fen  de  beammen  hingje,  troch  dat  B.  my 
danige  prosayisk  yn  't  wird  foel.  Mei  twa  bûsdoeken,  namment* 
lyk  syn  eigen  en  mines  —  dy  't  er  ek  mei  Napelske  gauwich- 
heit  út  myn  bûse  helle  hie,  oan  inoar  kndtte,  woe  hy  miette  ho 
tsjok  dy  stien  wier.  Hy  liet  er  him  dus  by  del  sakje  en  kroep 
er  onder  troch,  krekt  do  't  ik  dy  lêste  rigel  opsei.  — 

„Trijeris  gelokkich?*'  sei  er.  „Nim  dêr  ek  mar  trije  6f.  It 
is  my  hjir  siker  wiet  en  smoarch  genôch.  Wolle  jy  dy  tippe 
efkes  beethalde?" 

Wirktugelik  foldie  'k  oan  dat  forlangen,  en  do  kaem  ik  to 
witen  dat  dy  stien  likernôch  seis  jelne  yn  'e  rounte  wier.  Alle 
wirden,  dy  't  in  yn  't  wird  fallen  poëet  mar  bitinke  kin,  lyk  as: 
deales!  mysrabel!  sljucht!  heislik!  freesiik!  fleagen  my  onder- 
wilen  yn  in  amerij  fen  de  lippen;  mar  mei  de  koelbloedichheid 
fen  in  stoïcyn  foroare  B.  dêr  net  fen,  om  't  him  tochte,  sokke 
dichtstikken  hiene  folle  fen  de  fiters  yn  't  lân;  hja  namen  in 
bulte  plak  wei  en  wieren  nearne  goed  for;  ho  minder  dus  ho 
better. 

„Ho  iepenhertich,  net  ?  En  ho  wier!*'  scoe  'k  sein  ha,  mar 
dit  lit  my  myn  eigenljeafde  net  ta.  En  lit  nou  de  iepenhertigens 
priizje  hwa  't  wol,  ik  hâld  it  mei  de  komplimenten  en  de  tankjes. 
Dat  moedicht  in  jonge  dichter  oan,  sa,  dat  er  dc  wjukken  al 
wider  en  wider  útspraet,  om  mei  Ikarus  yn  'e  wolken  to  kommen. 
Falt  er  .  .  .  .  ei  nou,  de  wierokers  keare  de  holle  om  en  sizze, 
dat  se  soks  wol  tocht  hiene.  Dat  it  Hunnebêd-bisiikjen  sa  nu- 
verich  eingje  scoe  hie  'k  net  droomd;  mar  it  wier  net  oars.  Ik 
wier  de  tried  bjuster  en  doarst  boppedien,  om  in  nije  fornedering 
foar  to  kommen,  dôch  net  wer  bigjinne.  Dêrom  forlieten  wy, 
mei  de  winsk,  dat  nin  jildsucht  of  eigenbaet  se  slope  mochte, 
dy  bilangrike  oerbljuwsels  út  de  grize  âldheid  en  traeppen  Rolde, 
niei  syn  âlderwetske  wetterputten  en  nederige  huzen  wer  yn. 
By   ien   hûs,   der   't   ik  de  lytse  skildere  gleskes  yet  yn  leaden 

roedtsjes   sitten   seach,   tocht    my,  koe  men  de  wirden:  „Achter 
onze  groote  ruiten'*  ens.  wol  omsette  en  sizze : 

,Achter  dczc  kleine  ruiten 

Heerscht  zoo  veel  Kebrek  en  nood, 
Die  men  buiten  wcet  te  sluiten 

Achter  glazen  voeten  groot." 

Mar  do  't  wy  dêr  foar  'e  doar  in  wein  mei  stoeten  laden 
seagen,  om  nei  de  merke  to  Assen  fierd  to  wirden,  krige  itding 
hwet  better  oansjén. 

Flinker  as  wy  der  wei  reisge  wieren  stoepen  wy  mei  gauwens 
de  Drintske  haedstêd  wer  yn.  Wy  biseagen  it  wirk-  of  earm- 
hûs,  dêr  't-de  Ijüe,  leau  'k,  net  to  kleijen  ha;  ek  it  stêdshûs,  it 
gerjuchtshof,  de  tsjerke,  de  latynske  skoalle  en  bifounen  it  iene 
al  gnapper  as  't  oare;  wy  namen  ôfskie  fen  de  frjeonen  en 
gongen  dêrmei  wer  nei  de  hospes.  To  oardelen  nei  de  strykstok, 
dy  't  wy  mei  mear  oare  ynstuminten  yn  'e  jachtweide  op  'e  tafel 
lizzen  seagen,  scil  it  muzyk  dêr  de  jouns  wol  moai  wêst  ha, 
hwent  dy  wier  simpele  kreas  mei  parlemoer  en  goedtried  ôfmakke. 

Wy  lieten  ynspanne  en,  nei  in  bihânling,  dy  *t  alle  rikke- 
mandaesje  fortsjinnet,  winske  de  kastlein  ús  goereis  en  rôlien 
wy  wer  út  Assen,  dat  frjeonlike  stedtsje  mei  syn  bosken,  blom- 
men  en  pleinen.  Oangenaem  as  dêr  't  oansjên  is,  wieren  de 
eagenblikken,  dy  't  wy  dêr  sliten  ha.  Nocht  en  wille,  frede  en 
lok  moat  mei  wolfeart,  bloei  en  tier  —  scil  't  nei  ús  winsken 
gean  —  dat  stedtsje  jimmer  taparte  wirde !  Nei  safoUe  freugde 
dêr  smakke  to  habben,  makket  it  tobinnenbringen  dêrfen  ús 
froalik  en  wirdt  ús  winsk,  om  yet  ris  wer  dêr  to  kommen,  for- 
fold,  den  scil  Assens  gastfrijens  en  frjeonlikens  ús  wol  op  'e  nij 
de  soargen  fen  't  hert  tille.  —  Assen !  oangenaem  Assen,  farwol  1 

Wy  jagen  de  strjitwei  wer  del  om  oer.de  Smilde  opdewei 
nei  Feanhuzen  to  kommen.  By  in  tolhek,  dêr  't  wy  troch  rieden, 
waerd  ús,  ynpleats  fen  acht  sinten.  sa  't  wy  *t  op  'e  Ljouwerter 
stjitwei  wend  binne,  mar  in  stûr  ôfnomd.  It  liket  dus  wol,  dat 
dêr  de  sloai  ek  al  yn  komt.  Omdat  elk  graech  it  minste  jaen 
wol,  wier  ús  dat,  fen  sels,  tige  goed,  mar  wy  binne  oars  gjin  . 
frjeonen  fen  sloaijerij,  om  *t  it  bringt  mannichien  yn  forfal  en 
earmoed.  „Mar  it  giet  langer  sa:  dêr  't  ien  wêze  moat  der 
binne  faek  tsien,''  sei  baes  en  hy  jage  de  protters  út  de  hage. 
By  in  draeibrêge  swaeiden  wy  op  en  kamen  op  wegen,  sa 
yslike  min,  dat  ik  hast  net  twivele  of  wy  scoene  oer  'e  side 
reitse.     „Donkere  wegen,''  deklamearde   ik  „waar  ik  ook  staar." 

„Ik  bid  jo,  och  meitse  gjin  great  misbaer !"  rymle  B.  dêr  op. 
Lykwol  yn  tûzen  eangsten  fen  om  to  wippen  en  yn  de  wide 
sleat  to  lânne  to  kommen,  tocht  ik  er  wol  ris  om  mar  fen  *e 
sjeas  te  gean  en  B.  for  altyd  it  bêste  to  winskjen.  Mar  né ! 
mei  oerliz  en  forstân  hâlden  myn  frjeon  en  't  hynsder  foarsich- 
tich  it  spil  op  't  midden  fen  'e  wei  en  alles  yn  evenwicht.    En 

nei  in  pear  ûre  riden  seagen  wy,  troch  in  dizenige  wiette, 
dy  't  it  ierdryk  yn  in  nevel  klaeide,  de  mûrren  fen  it  earste 
gesticht  fen  Feanhuzen.  Dêrmei  krigen  wy  oer  'e  heide 
better  paed,  alhowol  de  sjeas  oan  'e  toellen  ta  troch  't  wetter 
brûsde.  Njunken  dat  foarste  gebou,  mei  grêften  omjown  en 
biwenne  fen  bynei  oardel-tûzen  minsken,  hiene  wy  in  oan- 
dwaenlik  gesicht.  Twa  berntsjes  —  yn  dat  hûs  binne  't  meast 
bern  —  wieren  bûtendoar  oan  't  boartsjen ;  onforwacht  kaem  er 
yet  in  lyts  jonkje  skriemende  om  in  hoeke  fen  in  doar  wei ; 
licht  hié  't  fallen  of  in  oar  ongelok  hawn.  Pas  waerd  it  fen  de 
oare  twa  opmirken  of  hja  roanen  it  treastjend  en  meilijich  tomiette. 
len  fen  hjarren,  just  in  âld  belle  yn  'e  hân  habbende,  wiske  it 
skriemend  jonkje  dêr  de  trientsjes  mei  fen  'e  wangen ;  do  namen 
se  him  hân  oan  hân  twisken  hjar  yn  en  forgeaten  al  gau  mei 
hjar  trijen  alle  leed  en  soarch  fen  't  libben. 

Mochten  de  minsken  sa  mear  wêze  en  klear  stean  om  mel- 
koarren  to  treastjen,  to  helpen  en  de  triennen  ôf  to  druijen.  It 
libben  scoe  den  faek  safolle  bitters  net  opleverje  as  nou,  nou  't 
de  iene  syn  dwaen  of  sizzen  faek  de  oare  de  triennen  út  de 
eagen  parset,  en  de  hirdfochtigens  net  fielt,  ho  't  mannich  troch 
hertsear  en  fortriet  weikwinend  herte  mei  in  bytsje  bilangloaze 
help  wer  oplibje  en  nije  fleur  en  libbenstier  krije  scoe.  Dy 
berntsjes  dêr,  yn  't  forbliuw  ten  earmoed,  ontbleate  fen  heite- 
soarch  en  memmeljeafde,  makken  yn  hjar  onskild  mannich-ien 
biskamme. 

Twisken  it  earste  en  it  twadde  gesticht  het  men  de  tsjerke 
for  de  kolonisten,  in  nederich  gebou,  goed  yn  oerienkomste  mei 
it  doel  dêr  't  it  for  stichte  is.  It  twade  gesticht  wirdt  meast 
biwenne  fen  greate  minsken ;  gûds  dêrfen  wirde  binnenkolonisten 
neamd  en  ek  gûds  bûtenkolonisten.  De  binnenkolonisten  binne 
sokken  hwaens  útgong  út  'e  hûs  op  it  binnenplein  is,  — 
en  de  oaren  habbe  hjar  útdoar  oan  de  bûtenside  fen  't  gebou. 
De  binnenste,  dat  binne  meastal  minsken,  dy  't  yn  'e  maetskippij 
gjin  stek  hâlde  woene,  in  soartsje  by  hwa  Salzman  syn  ideën 
for  „De  himel  op  ierde"  net  opdwaen  scoe.  De  bûtenste  binne 
for  in  great  part  amteners,  opsichters,  pinsyoenearde  soldaten  en 
sa  mear.  Wy  seagen  dêr  kûpers  en  smidden  flink  en  handich 
arbeidsjen  en  dy  mânljue  mei  hjar  touwen  petten  op  liken  yet  al 
libbenslust  to  habben.  De  blommen  en  frjemde  gewassen,  dy 
't  men  hjir  en  dêr  foar  de  sindlike  glêzen  seach,  jowgen  oan 
't  hele  spil  in  frjeonlik  oansjên. 

Mei  sa  folle  haest  as  de  súterige  wei  it  taliet  jagen  wy  mei 
it  danich  nei  in  harbarge  forlangjende  hynsder  fierder.  Ik  leau, 
as  wy,  nei  sa'n  lang  ein  riden  op  ougryslik  minne  wegen,  alle 
trije  sjonge  kinnen  hiene,  den  scoe  't  earste  hwet  wy  ophelle 
hiene,  wêst  ha :  j,Hoog  om  hoog  en  mijn  keel  is  droog."  —  Dôch 

wy  swigen  gedildich  om't  wy  seagen,  dat  wy  't  hûs  fen  ús 
bistimming  —  dêr  't  mei  feUe  gestamp  in  soarte  fen  in  reekwolk 
út  omhegens  fleach,  al  neijer  en  neijer  kamen.  Enjawol!  einliks, 
lang  om  let  seach  B.,  foart  by  't  greate  gebou,  foar  in  jierrich 
hûs  mei  in  greate  skûrre  der  efter,  in  hyngstekrêbbe  stean,  en  om 
't  er  oars  gjin  úthingboerd  wier,  hâlden  wy  dy  for  't  ienichste 
teiken,  dat  men  dêr  harbarge. 

„Is  dit  in  harbarge?"  frege  myn  frjeon  oan  in  man  mei  in 
touwen  pet  op,  dy  't  dêr  by  de  efterdoar  stie. 

„Jawel   mijnheer!"   sei   dy  man  op  in  tige  démoedige  toan. 

„Hearre  jy  't?"  lustere  ik  B.  yn  't  ear,  „wy  binne  hjir  yn 
'e  rjuchte  hoeice." 

Mei  hâlden  wy  stil  en  wy  koene  op  ús  plak  komme,  dat 
ek  hege  tiid  waerd,  om  't  wy  —  net  sonder  forgreating  spritsen 
—  hast  oan  'e  ankels  ta  yn  't  wetter  sieten.  It  like  wol,  dat  it 
wetter  fen  de  kape  en  fen  't  skoatkleed  beide  yn  'e  sjeasbak 
ôfroan  wier.  As  er  ienkear  ris  in  priisfrage  útskreaun  wirdt, 
ho  't  bêst  fen  in  sjeas  in  reinwettersbak  to  meitsen  is,  —  in 
ding  by  '<  simmer  for  de  frouljue  fen  bilang  —  den  kin  uzes 
wol  ris  oanlieding  ta  in  bikroaning-wirdich  antwird  jaen.  De 
man  like  ús  miening  wol  to  bigripen,  dat  wy  nammentlyk  dêr 
hwet  winsken  to  bljuwen ;  hy  sloech  dalik  hannen  oan  't  wirk 
om  út  to  spannen  ën  wyls't  B.  en  hy  dêr  mei  skrepten,  trape 
ik  hwet  hinne  en  wer,  tinicende  dat  de  hospes  of  syn  wiif  lcomme 
scoene,  om,  nei  't  men  't  oeral  wend  is,  in  praetsje  to  meitsen. 
Mar  lak!  alles  bleau  stil  en  allike  ticht  as  Noachs  arke,  — 
bihalven  de  efterdoar,  dêr  rekke  ús  hynsder  yn,  op  in  waerme 
stâl  mei  in  krêbbe  fol  bêste  klaver.  It  hynsder  wier  dus  gauwer 
forsoarge  as  wy;  mocht  de  wiere  fortsjinste  altyd  mar  sa'n  gin- 
stich  lot  barre !  Mar  do  't  de  man,  dy  't  ús  holp,  sei :  „Ga 
maar  in  huis,  mijnheer,*'  woe  ik  dy  rie  mar  opfolgje  en  draeide 
de  foardoar  iepen,  yn  de  forwachting,  dat  in  âlde  jichtige  kast- 
leinske  my  yn  hjar  nederige  went,  mei  in  liemen  flier,  wolkom 
lijitte  scoe.  Mar  o  hea!  hwet  hie  'k  dêr  al  wer  in  forkearde 
rekkening  makkc.  Dat  hûs  hie  in  bulte  fen  sokke  minsken, 
hwaens  greathertigens  jamk  mei  in  kleed  fen  nederigens  omhinge 
wirdt.  Sokke  Ijue  binne  yn  't  boargerlikelibben  al  foUe  lêstich 
for  in  oar  en  yn  *t  godstjinstige  gefaerlik  for  hjarsels.  Ynpleats 
fen  sa  mar  yn  'e  keamer  to  gean,  kaem  ik  earst  yn  in  mei 
kinstige  matten  bileine,  silverskjinne  gong;  in  eintsje  dêr  yn  op 
kommende  seach  ik  oan  myn  lofterside  in  moai  keammerke,  mei 
fine  stoellen  en  oar  deftich  húsrie.  Ik  seach  —  om  Yntsje  Jans 
syn  menear  fen  sizzen  to  brûken  —  oer  myn  rjuchterskouder . . . 
de  oare  kant  út  en  dêr  blonk  my  in  glêdde  kachel,  in  greate 
spegel,  skilderijen  en  oar  moai  gûdtomiette.  Iktochte,  dy  dinder! 
dit   is   hjir   lang   gjin  Noarger  „Hoorenblazer,'*  —  in  loazjemint 

yn  Noarchstermerke  sa  wiid  forneamd.  —  Dit  liket  gjin  snieldoek. 
Wachtl  hjir  is  yet  in  doar,  dêr  efter  scille  faek  minsken  wêze 
en  ek  wol  hwet  nederiger  saken;  dêr  is  fêst  de  jachtweide.  Mar 
al  wer  mis !  dêr  wier  it  yette  moaijer  as  yn  de  beide  foarkeamers. 
Op  'e  kleurde  tapiten,  dy  't  dêr  oer  'e  flier  laeijen,  stie  in 
mahoanjehouten  sikreteare,  dêr  't  allike  folle  hwet  op  to  pronk 
stie ;  fierder  in  greate  tafel  en  nijmoadrige  stoellen.  It  wier  net 
oars  —  ik  tochte,  dit  is  siker  it  paleis  fen  in  tovergodinne ; 
hwa  scoe  oars,  hjir  yn  'e  kolonjes,  safolle  moais  ha?  Omdat 
ik  gjin  minske  fornaem,  gyng  ik  —  as  hie  'k  yn  'e  swarte  spegel 
sjoen,  allike  gau  as  'k  der  yn  komd  wier,  tobek  wer  nei  bûten  ta. 

„Wel  frjeon,"  sei  'k  tsjin  B.,  dy  't  do  by  't  hynsder  wei 
kaem,  „dit  is  hjir  lang  net  in  drintske  boel;  folgje  my  mar,  jy 
scille  nuverich  opsjên.' 

Ik  draeide  de  doar  wer  iepen  en  scoe  de  gong  wer  yn. 
Mar  in  jongfaem,  as  se  op  Sinteklaesmoarn  in  strieman  op  't 
hûs  sjucht,  kin  gjin  greater  skrik  krije  as  ik  krige,  do  'k  dêr  yn 
'e  sydkeamer  gjin  âlde  kastleinske,  ek  gjin  tsjoengodinne,  mar 
in  tsjeppe  jonge  jiffer  stean  seach. 

Jifîrou,"  sei  ik,  net  sonder  myn  iene  helte  fen  „tegenwoor- 
digheid  van  geest*'  to  forliezen ;  ^juffer,  rekwesteer !  (f)  ik  dacht 
dat  hier  een  herberg  was." 

„|awel  mijnheer,"  wier  it  frjeonlike  en  bileefde  antwird, 
„dat  is  het  ook;  gelief  maar  binnen  te  komen." 

Nei  't  wy  ús  jassen  yn  'e  gong  ophinge  hiene,  gyngen  wy 
yn  it  aerdige  keammerke,  en  it  earste  hwet  ik  seach  wier  in 
gesicht  op  de  harbarge  „Kraantjelek,"  dúdlik  op  in  skilderij 
ôfbielde,  en  de  jonges,  dy  't  dêrop  froalik  „Piet  gaat  hoogerals 
Jan*'  boarten,  likeii  frijer  as  wy  ús  op  dat  stuit  fielden,  mei  ús 
wiete  klean  oan.  Wy  wieren  do  wol  hearen,  mar  trillen  lykwol 
fen  kjeld  en  hiene  Ijeaver  in  goed  fjûr  yn  'e  kachel  sjoen  asde 
rûker  fen  dalya^s  der  op.  Wy  gyngen  sitten  en  forsochten  de 
jiffer,  howol  wy  gjin  tapkast  seagen,  ús  mar  brandewyn  to  brin- 
gen.  Mar  dat  wier  dêr  al  wer  de  planke  mis,  hwent  brandewyn, 
sei  se,  hiene  se  net  to  keap;  wol  madeara,  rum,  pûns,  persiko 
en  al  sokke  likeuren  mear.  Dêr  lieten  wy  ús  den  mar  hwetfen 
bringe,  dat  kaem  ek  better  mei  ús  titel  fen  „hearen"  oerien. 
Jenever  en  brandewyn  is  langer  sa  alledeisk,  sa  boersk,  Jan  en 
alleman  drinkt  it.  Wy  hiene  de  fine  romers  gau  leech  en  do 
fregen  wy  de  jongfaem  oft  men  de  stoommasine  dêr  nêstmaklik 
komme  koe  to  bisjên  en  do  't  hja  dat  mei  „ja!"  bifestige  en  sei, 


(t)  B.  sei  my  neijerhfln,  it  moast  .elcskuseer"  wést  ha,  in  moai  wird,  dat  safolle  as 
,forJow  mf*  bitsjut.  Minslcen  yn  't  lyts  binne  dêr  onbikend  mei;  minsken  yn  't  great  binne 
to  natuerlik,  to  wiis  en  to  forstânnicn  om  it  folle  to  brûken ;  mar  IJue  d6r  twisken  yn  habbc 
it  sa  heislike  hiem  en  smite  —  om't  se  miene  dat  it  ta  in  goede  opfieding  biheart  —  der  sa 
rom  mei  om,  dat  men  soms  hast  tinkt  oft  it  .né"  en  .Ja"  net  út  us  tael  wei  nei  in  oar  län 
fwabbe  is^ 

dat   wy  den  mar  oan  'e  foardoar  hiene  to  draeijen,  wachten  wy 
dêr  elc  gjin  amerij  mei. 

»Wille  de  heere  mij  dan  ieder  maar  acht  stuivers  betale?" 
sei  de  portier  fen  't  gebou,  do  't  wy  him  ús  langst  om  de  spinderij 
to  bisjên,  to  kennen  jown  hiene. 

i^As   't  jo   bljeaft!     sei   B.    „Mar  as  ik  sechstién  stûren  for 
ús  beide  jow,  den  scil  't  fêst  ek  wol  kinne.*' 
i,Ja,"   wier   't  antwird,  ^.dat  zal  wel  op  hetzelfde  neerkomen." 
lîc   hie   onderwilen   myn  aerdichheit  oan  dy  man  troch  dat  ik 
seach  ho  lyk  de  iene  portier  op  de  oare  liket.    It  binne  meastal 
minsken   dy  't  er  goed  útsjugge,  dy  't  alle  dagen  skeard  wirde 
en   boppedien   in   goede   miette  fen  ynbielding  bisitte.    In  lege 
stoel   hâldt  hjar   meastal   selskip.    Der  waerd   in  jongfaem  fen 
hjar   wirk   roppen   om   ús,  as  wier  't  in  waechsenbieldespil,  de 
útlizzing  fen  it  wirktuuch  to  jaen.    Hja  makke  't  goed  en  bigoun 
fen   onderen   op,   —  in  menear  fen  fen  dwaen,  dy  't  men  by  't 
bisunigjen   fen   de   lâns-útgaven  ek  al  op  't  each  het.  —  Earst 
seagen   wy   ho  't  katoen,  rûch  en  rou  yn  greate  balen  oanfierd, 
yn   in   greate  tsjettel  of  izeren  tonne  troppe  waerd,  en  dat  wier 
in  biter   mei  skerpe  tosken,  hwent  helte  fynder  as  't  er  yn  gien 
wier   kaem   't  er  fen  sels  wer  út.    Den  laei  men  dat  katoen  op 
in  soarte  fen  mangel,  dér  't  in  hiele  bulte  rêdden  it  fen  sels  op 
greate  rôUen  brochten.    Dy  rôllen  tôge  men  nei  boppen  en  sette 
se  dêr  op  hwa  wit  ho  folle  wielen,  dy  't  wol  in  bytsje  op  draei- 
banken   liken.    Dy   spounen   den   fen   elke   rôlle   in  stik  of  fiif 
triedden,  elkmes  wol  in  hän  breed ;  dy  triedden  rôllen  op  greate 
pipen,  dy  pipen  waerden  wer  op  oare  wielen  set,  dy  *t  den  fen 
elke   tried  wer  ytlike  lytsere  spounen.    Dêr  fen  dinne  kamen  se 
al   wer  op   oare  wielen,  roune,  fen  likernôch  in  pypstâlle  tsjok 
en   sa  al  foartgeande  waerden  de  triedden  al  fynder  en  fynder; 
op  't  lêst  sa  fyn,  dat  it  jern  weefd  wirde  koe.  En  al  dy  wielen, 
rêdden,  redtsjes,  pipen  en  roeden,  al  dy  biweging  gyng  ienfaidich 
troch   wetter   en   Qûr.    It   fjûr   moast   stookt  wirde,  de  mänljue 
kroaden   stadich   oan   ien   wei   turf  nei   de  stookpleats;  mar  it 
wetter  kaem  er  sa  goed  as  fen  sels.  —  Dêr  't  de  stoomkreft  bi- 
goun  wier  in  machtich  great  rêd,  mei  yn  'e  midden  in  spille,  dy 
*t  de  hele   bringst  yn  rep  en  roer  brocht.    Dôch,  al  ho  fornim- 
stich   en   kinstich   it  allegearre  wêze  mocht  en  ús  in  biwys  fen 
minskeskranderens  joech,  ik  leau  dat  wy  togearre  der  mear  nocht 
oan  hiene  as  dy  oardel  hondert  minsken  mei  elkoar,  mânljue  en 
frouljue,  dy  't  dêr  dei  út  dei  yn  en  jier  út  jier  yn  altyd  stean  of 
sitte   moatte   to  rôlle-opsetten,  to  triedknoopjen  en  to  hispeljen. 
En   dôch,  al    hofolle   gestamp   en    gedrûs  dêr  ek  wêze  mochte, 
hearden  wy  nou  en  den  in  sankje  opheljen,  dat  den  ek  al  dalik 
wer  ophâlde.     De  arbeiders  seagen  der  goed  út  en  de  frouljue, 
mei  hjar  sindlike  wite  boarstrokken  en  klompen  oan,  hiene  meast 

allegearre  moaije  soune  kleuren.  De  opsichters  kaem  my  foar 
in  erchtinkend  foik  to  wêzen.  En,  ja,  as  ik  ailes  hwet  wy  dêr 
skreppen  seagen,  by'noar  nim,  den  wier  't  de  neargeastige  side 
neist.  Do  't  wy  sa  de  spinmasine  sa  wol  as  it  gasfabryk  bisjoen 
hiene,  jowgen  wy  ús  liedster,  in  aerdich  Amsterdamsk  fanke  fen 
twa-en-tweintich  jier,  in  beleanning  for  hjar  moeite.  Bliid  mei 
hjar  jefte  bitanke  se  hertlik  en  sei,  dat  se  jild  by-ien  gearre,  om 
't  se  takomme  jier  nei  Amsterdam  torêch  keare  scoe.  Och,  dat 
se  den  mar  yn  goede  hannen  komme  mochte ! 

^Wel,  hoe  is  het  de  heeren  bevallen?"  frege  de  jifîer  op 
in  biskieden  toan,  do  't  wy  wer  yn  't  weardshûs  kamen^ 

„Dealse  moai !"  sei  B.  dêr  sa  mar  yn  ienen  hinne. 

Ik  skamme  my  om  syn  lompens  en  sei:  Jiffer,  ferrigestreer 
hem.    Allerliefst !    Dat  sal,  denk  ik,  wat  jild  kost  hewwe.'' 

^Bij  de  zeventigduizend  gulden/'  sei  hjar  heit,  dy  't  onder- 
wilen  ynkaein. 

Dat  foel  ús  beide  net  ôf  en  ús  tochte,  as  't  net  mearkoste, 
scoe  't  wol  aerdich  wêze,  dat  men  to  Birgum  en  mear  oare 
greate  doarpen  ek  sokke  spinderijen  hie.  As  de  frouljue  den  gjin 
kantsjes  to  haken  en  to  knopen  hiene,  den  koene  op  sa  'n  fa- 
bryk  gean,  den  koene  se  himpjes  spinne  ynpleats  fen  „man- 
sjetsjes"  om  'e  hannen,  to  tureluren. 

Wy  kofjedronken  do  yet  mei  dy  minsken,  en  do  't  it  einliks 
oan  't  biteljen  ta  kaem  bifounen  wy,  dat  wy  for  in  tsjeppe  bi- 
tsjinning  net  folle  hoefden  to  jaen.  Mar  de  man  sei  ek,  hja 
hiene  de  herberge  net  for  hjar  sels  om  gewin,  mar  mear  om  in 
oar  onderdak  to  forskaffen.  In  poaske  lyn  hiene  se  de  minister 
Thorbecke  dêr  hawn. 

i,Hwa  wit  of  't  se  ús  dêr  oars  net  for  hâlden  hiene,"  sei 
B.  neijerhän. 

For  't  hynsder,  dat  nearne  better  plak  foun  hie,  namen  se 
neat,  dêr  moasten  wy  de  feint  mar  hwet  for  jaen.  Dat  achten 
wy  tige  flink  en  edel,  wy  tochten  dêrom,  dat  dy  feint,  dêr  in 
bjuster  bêst  steed  en  it  danich  nei  't  sin  ha  scoe.  Onder  't  yn- 
spannen  frege  ik  him  dêr  nei. 

„Meneer,"  sei  do  dy  man  mei  djippe  earnst,  „wie  hier  komt 
wonen  en  aan  een  fatsoenlijk  leven  gewoon  is,  kan  het  hier 
onmogelijk  uithouden.  Och,  als  U  die  scharen  somtijd  eens 
hoorde,  U  zou  zich  de  hel  kunnen  verbeelden.  Het  wezen  van 
die  menschen  op  de  fabriek  wordt  dierlijk ;  jaar  uit  jaar  in,  als 
de  ijzeren  machines,  zelf  machines,  altijd  hetzelfde  doen,  zoo  gaat 
de  geest  er  uit.  Door  vlijt  en  goed  gedrag  heb  ik  het  een  beetje 
beter;  maar  wee  de  kolonie!" 

Wy  fregen  himjof  't  dy  huzen  dêr  yn  't  fijild  wenten  wieren 
for  soîcken  dy  't  danige  bêst  oppast  hiene  en  dêrtroch  mear  in 
eigen  bidrjuw  krige  hiene. 

„Wel  neen,"  wîer  't  antwird,  „dat  zîjn  wachthuizen,  weet 
U.  Men  beproeft  wel  eens  te  deserteeren  om  op  avontuur  de 
wijde  wereld  in  te  gaan.  Deze  wegloopers  hun  voornemen  te 
beletten,  daarvoor  hebben  de  bewoners  van  die  huizen  te  zorgen." 

Wy  jowgen  de  man  în  goed  foarntsje  en  winsken  hem  ta, 
dat  er  skielik  better  hinnekommen  fine  mochte. 

„Dat  geve  God !"  sei  er,  bitanke  ús  freonlîk  en  winske 
ús  goereis. 

Wy  jagen  foart  sa  hîrd  as  wy  koene,  hwent  siker!  al  ho 
moai,  oarderlyk  en  knap  der  alles  like,  ît  wier  üs  yn  dy  hele 
lânstreek  net  neî  't  sîn.  De  yndruk  fen  't  ien  en  't  oar  wîer 
for  ús  frijheid-  en  natuermînnend  hert  fier  feii  oangenaem.  (f). 
Wy  misten  it  moaije  Assen ;  it  onderskie  wîer  to  great.  Ljeaver 
wieren  wy  op  it  frije  romme  fjild  as  midden  dy  forbljuwen  fen 
bikleîjens-wîrdige  earmoed  of  —  sonkene  deugd. 

Neî  in  eintsje  rîden  op  oanleîne  wegen,  wier  barre  heîde, 
troch  de  rein  yet  heite  onsjuchger  as  oars,  al  gau  wer  it  útsjuch. 
Wy  seagen  huzen,  beammen,  minsken  noch  bisten,  sa  koenewy 
yn  dy  ienlikheit  aerdich  prate  oer  hwet  wy  sjoen  hîene. 

Ik  sei :  Lytsgeastige  habsucht  en  eigenbîlang  fen  gûds,  dy  't 
oerfloed  bisitte,  bifoardert  wis  de  earmoed.  Gearjen  en  gjirrîch 
wêzen  skilt  in  ein  by  onnut  trochbrîngen  en  forslampampjen ; 
mar  dêr  twisken  leit  în  gouden  middenweî,  dy  to  faek  foarby 
roan  wirdt.  Ho  follen,  dy  't  skatten  bisitte,  soargje  der  tsjin 
oan  om  în  earme  bodder  in  goed  deihier  fortsjînje  to  litten.  Ja, 
hja  skamje  hjar  net  om,  as  se  kâns  sjugge,  him  yn  't  ien  of  't 
oar  yette  hwet  ôf  to  knipen.  Earder  sjugge  se  in  mînske  fen 
gebrek  swak  wirden  of  ta  forbeane  dingen  oergean,  as  dat  hja 
hjar  kostlik  jild  oandwaen  scille  om  fortsjinje  to  litten  en  ryklîk 
to  leanjen.  It  oangename  fen  't  woldwaen,  troch  't  bifoarderjen 
fen  flyt  en  niverheid,  is  sokken  onbîkend ;  hjar  heechste  nocht 
bistiet  er  yn,  de  blinkende  jildheap,  dêr  't  de  iiskâlde  siel,  mei 
in  geheime  kreft  oan  forboun  is,  fen  dei  ta  dei  to  forgreatsjen. 
Hwet  lok  bringt  sokke  mînsken  it  jild?  Hwet  lok  bringt,  troch 
sokke  minsken  ît  jild  oan  'e  wrâld?  Sauntich  of  tachtich  jier 
meî  men  der  mei  boartsje,  lyk  as  de  bern  mei  de  knikkerts, 
mits  oppassende  dat  alles  yn  'e  pot  bljuwt,  —  den  hâldt  it  op. 
En  skielik  scil  men  yn  'e  grêven  de  rike,  om  syn  jîld  earde  frek 
net  londerschiede  kinne  fen  syn  troch  hertsear  en  kommer  yn 
earmoed  weitarde  broer.  Den  het  in  nije  team  fen  bare  blide 
erfgenamen  op  'e  nij  wille  fen  ît  soarchfâldich,  sims  onfrom 
by   'n  oar   potte  jild.    Lykje  dy  neikommers  den  oan  hjar  foar- 


(t)  Ddch  doar  ik  myn  fryske  lâns-ljue  oanriede  om,  as  't  by  't  winter  moai  üs  wirdt, 
nei  Feanliuzen  to  riden,  om  de  stoommasine  to  sjén.  It  is  de  moeite  wirdicli.  Mar  lit  ús 
den  de  biwenders  ffen  Drint  oanriede  om  ek  ris  to  uzes  to  kommen,  om  yette  grcater  kinst- 
stik  —  Eisinga's  Planetarium,  —  to  biskôgjen.  De  Friezen  scille,  tinkt  my,  dat  kinststik 
aUegearre  wol  ris  sjoen  habbe. 


134 

§onger,  den  scil  dat  kaptael  letter  al  wer  yn  nije  hannen  oergeârt. 
a  kin  dat,  in  hiele  famylje  troch,  wêze  as  in  skat  dy  't  yn  'e 
ierde  bidobbe  is^  dy  't  gjin  fruchten  foartbringt,  dy  't  yn  de 
iwichheid  foartdûrret.  Seagen  folle  riken  it  neatige  en  't  idele 
fen  't  onnutte  wrotten  en  slaevjen  mear  yn,  hja  scoene  lieaver, 
lyk  a6  de  sinne,  Ijocht  en  waermte,  frede  en  wolfeart  yn  ^t  roun 
forspriede,  mear  fortsjinje  litte,  better  leanje  en  lichter  oer  in 
lyts  foardeeltsje  hinne  stappe.  Den  kaem  er  mear  fleur  en  tier, 
der  scoe  minder  earmoed  wêze  en  fen  stellen  en  roven  scoe 
safolle  net  heard  wirde.  Ho  fiks  scoe  't  wêze  as  foarname  man- 
nen  de  hannen  ris  yn  elkoar  sloegen  en  litte  de  faek  om  wirk 
forlegene  minsken  de  greate  Drintske  heidefjilden  ta  lân  meitse. 
Dat  scoe  lân  in  folk  mear  heil  oanbringe  as  dat  men  de  greate 
heap  geringe  Ijue  hast  lyk  as  yn  pakhuzen  opslút,  omdat  men 
der  oars  mei  forlegen  is.  Mar  lit  ús  net  tofolle  fen  ús  ôfenop 
in  oar  sjên  en  lessen  jaen  of  paden  wize  foar  dat  wy  ús  sels 
skjin  wosken  en  suvere  ha  fen  t  kwea  dat  wy  yn  ús  opmerke. 
Lit  ús  sels  it  eigenbilang  mear  op  'e  eftergroun  sette  en  jimmer 
klear  wêze  hwer  't  wy  kinne,  sa  graech  en  sa  gau  in  oar  to 
helpen  as  ús  sels  en  dat  sonder  onderskie  fen  persoan.  Hwent 
onder  de  pels  fen  in  earme  slacht  faek  wol  tankberder  hert  as 
onder  de  mei  ridderoarders  bihinge  rôk  fen  in  heech  oansjênlik 
man.  Lit  ús  mei  Ijeafde  en  lust  de  minsken  minne,  tsjinje  en 
eare  en  yn  tiid  fen  need  earder  om  de  ús  omjouwende  lijers 
tinke  as  om  ús  sels,  —  „0 !"  rôp  ik  net  sonder  geestfjûr,  j,ik 
fiely  dat  dit  ús  in  jimmertreasjende  balsem  wêze  kin,  op  'e 
smertlike  wounen  dy  't  it  bittere  libbens-lot  ús  tabringt.  En  ik 
fiel  ek,  dat  wy  dat  kinne.  Wy  binne  hjir  nou,  bygelyks,  togearre 
by  de  oanfang  fen  in  yslik  great  heidefjild,  dêr  't  nin  hûs,  nin 
beam,  nin  minske  sjoen  wirdt,  en  ik  doar  sizze,  kaem  ús  hjirin 
ongelok  oer,  ik  scoe,  ja,  for  my  sels  soargje  mei  dy  greatme 
fen  siel,  dy  't  jy  fen  my  forwachtsje  kinne,  mar  ek,  mei  safolle 
deelniming  yn  jou  lot,  dat  ik  gauwer  om  jo  bitocht  wêze  scoe 
as  om  my  sels,  ja . . . . 

i,Ho   is  't  mei  de  lins,  dy  't  oan  jou  side  foar  it  tsjil  sit?" 
frege  B. 

Ik  seach  bûten  de  karre  ensei:  ^Yetgoed,  hois'tmei  jous?" 

„Ik  sjuch  him  net,"  wier  't  antwird,  „wacht!  ik  scil  der  nei  sjên." 

Dat  died   er.    Mar  frjemder  seach   nin  generael  to  Parys, 

do   't   by  de   bikende   coup  cf  etat  fen  Napoleon  III  hjarren  sa 

mar  yn   ienen   it  heft  út  de  hannen  nomd  waerd,  —  as  B.,  do 

't  er  dêr  foar  it  tsjil  stie.    Jonge !  it  scil  my  noait  forjitte. 

„Dêr  ha   wy  't  al !"  sei  er,  „de  hiele  bl boel  der 

foar  wei." 

^O  frede,  frede!"   gûlde   ik,  ^ho  scil  ik  my  nou  rêdde  en 
wer  thús  komme?" 

„Ei,"  foege  B.  my  ta,  „hwet  ha  jy  in  misbaerl  Wy  binné 
foart  net  dea  en  ik  miende,  dat  jy,  mei  greatens  fen  siel,  earder 
om  of  for  my  bisoarge  wêze  scoene  as  for  jo  sels." 

„Ja,"  seî  ik,  „mar  —  mar  —  hjir  wier  'k  net  op  biret." 

Den  moast  ik  my  er  mar  op  biriede,  tochte  B.,  en  fen  'e 
sjeas  komme  en  foar  't  hynsder  stean  gean,  den  scoe  hy  de 
dyk  út  om  to  sjên  oft  er  it  spil  wer  fine  koe. 

„Mar  sjuch  sa  raer  mar  net,"  liet  er  dêr  op  folgje,  „it  is 
oars  al  mistigernôch." 

Dêrop  kroep  ik  nei  bûten,  al  reinde  't  as  de  sé  en  waeide 
'tdat  it  rûsde  dêr  oer  dat  neakene  fjild.  Myn  frjeon  hjitte  my  it 
tek  ût  de  sjeas  to  krijen.  Dat  die  'k  en  slingere  it  my,  sonder 
praetsjes  om  'e  lea. 

„Nou  yette  brikerT  rôp  B.  laeitsende  wei.  „Sa  miende  'k  it 
net.  Liz  dat  tek  it  hynsder  oer  de  lea  en  gean  sels  foar  't  beest 
stean  om  *t  beet  to  hâlden,  wyls  't  ik  de  dyk  út  gean." 

Myn  frjeon  fluite  en  ik  suchte: 

«Al8  iemand  verre  reizen  doet, 

Daa  kan  liQ  wat  verlialen : 
Mar  wler  ilc  stil  to  BirKum  bleaun, 

Dan  stle  *k  hjir  net  to  malen." 

It  dûrre  lykwol  net  lang  of  dêr  kaem  myn  frjeon  wer  foar 
de  wyn  6f  waeijen.  „'t  Is  foun !  't  is  foun !"  rôp  er  en  swaeide 
mei  de  earm  yn  'e  loft. 

„Ja,"  sei  *k,  do  't  er  oan  my  ta  wier,  „dat  rôp  Archimedes 
ek  ris  en  koart  dêrnei  wie  er  dea." 

Ik  koe  B.  gjin  ongelyk  jaen  dat  er  dy  útfal  for  tige  ongepast 
hâlde.  Wy  hiene  ommers  alle  reden  om  bliid  to  wêzen.  Mar 
ik  bin  't  allinne  net,  dy  'tontankber,  ek  by  segen  en  foarspoed 
kleilieten  sjongt  of  swiermoedige  opmerkingen  en  bitingsten 
makket.  De  lins  kaem  wer  foar  't  tsjil,  wy  wer  to  plak  en 
dêrmei  gyng  it:  foarút  mar! 

,De  lielde  op,  de  lieide  oer, 

t  Is  allegearre  lieide. 
Men  ffynt  er  just  gjin  blommen  op, 

Mar  filcse  sJcieppeweide." 

Dy  prosaTske  poësy  dreunde  B.  extemporé  op  en  frege  my : 
„Hwet  tinkt  jo  derfen,  Petracha?" 

„Opperbêst,  Gysbertom,"  wier  myn  andert.  „It  wier  to 
winskjen,  dat  jy  jo  mear  op  'e  dichtkinst  taleijen.  De  konke- 
rinsje  wirdt  hast,  ek  dêryn,  to  great,  mar  o !  it  is  oars  sa*n 
hearlike  wittenskip.  Neat  makket  it  swiet  fen  't  libben  swietter 
en  jowt  ús  by  ongelok  better  moed  en  libbens-lust  as  it  útstoarten 
fen  yens  herts-oandwaningen  yn  in  forhevene  melody. 

»A1  is  uw  rots  met  nacht  omtogen, 

Al  zinlct  uw  voet  op  doomen  neer, 
Al  maalct  de  blilcsum  lceer  op  lceer 

Een  afgrond  zichtbaar  voor  uw  oogen" .... 

Ja,"  foel  myn  frjeon  dêrop  yn : 

»Al  Is  de  fintf  van  't  wiel  Revlogen, 

den  habbe  se  yette  moed  en  sjongers-lust.  Mar  ho  my?!  Al 
lizze  se  by  't  winter  ek  in  talhout  op  in  froalik  bariiend  skimer- 
jouns-fjûrîce  en  ai  rôppe  se  dêrby  út :  „Dat  nooit !  dan  lievcr  dc 
îont  in  't  kruit/'  och !  dêrom  binne  't  yet  lang  allegearre  gjin 
fen  Speiken. 

Greate  IJuwe  op  witte  blédden, 

Fjucliters-bazen  op  *t  pompier, 
Dogge  meast  yn  bange  tiden. 

As  de  need  komt,  net  in  sier. 

'lc  Woe  myn  frjeone  tael  wearüzze, 

Mar  hy  sei :  ,lk  win  it  fier  I 
'k  Koe  't  sa  daelk  fen  fo  yet  leare, 

De  onderfining  makke  't  wier." 

(  Wirdt  foartset.) 


Alde  Ijeafde  rusket  net, 

•t  Wier  winter,  't  wier  winter,  sa  bjustere  kâld ; 
It  wetter,  tostjurre,  hie  rimpel  noch  fâld, 
Do  't  Piter  to  frijen  by  Fokeltsje  kaem 
En  oeral  op  redens  mei  efter  him  naem. 
Nei  Snits  en  de  Limmer,  nei  Dokkum  en  Grins, 
Nei  Harns  en  nei  Boalsert,  men  hie  hast  gjin  lins. 
Mar  mei  de  tiid  kaem  wer  de  treurige  dei : 
It  iis  rekke  foart  en  —  de  Ijeafde  gyng  wei. 

De  maitiid  struit  blomkes,  sa  blier  en  sa  moai 

En  pronket  it  ierdryk  yn  sierlike  toai ; 

Mar  do  tocht  ús  Piter  om  Fokeltsje  net, 

Hy  hie  yn  'e  drokte  fen  't  frijen  de  wet. 

*t  Wier  ploeijen  en  eidsjen  en  skrippen  op  't  lân, 

Moarns  ier  en  jouns  let  mei  in  warbere  hân, 

En  sa  gyng  for  Piter  it  foarjier  foarby, 

Do  folge  de  simmer  mei  drokte  op  'e  nij. 

De  simmer  brocht  wille  oan  en  Ijeafhabberij, 
Troch  merken  mei  hirddraverijen  der  by; 
Mar  Piter  kaem  do  ek  by  Fokeltsje  net, 
Hy  hie  yn  dy  waermte  fen  't  frijen  de  wet. 
't  Wier  haeijen  of  sichtsjen  en  rispjen  it  sie, 
To  dwaen  hwet  de  simmer  oan  wirksumens  hie; 
En  sa  wier  dy  drokke  tiid  haestich  forflein 
En  gyng  sonder  frijen  for  Piter  to  'n  ein. 

En  do  kaetn  de  hjerst  mei  ^t  onlijige  waer, 
Mei  diiznige  dagen  sa  tsjuster  en  naer; 
Mar  do  kaem  ek  Piter  by  Fokeltsje  net, 
Hy  liie  yn  sok  onwaer  fen  't  frijen  de  wet. 
Nachts  sliepe,  moarns  foerje  de  hynsders  en  kij, 
En  jouns  kaem  it  bûthús-wirk  wer  op  'e  nij, 
Sa  gyng  it,  wyls  't  gau  ek  de  hjersttiid  forfleach, 
Tadat  men  de  kjeldige  winter  wer  seach. 

Ja,  wer  kaem  de  winter,  sa  bjustere  kâld, 
It  wetter,  tostjurre,  hie  rimpel  noch  fâid, 
En  Piter  tocht  do  om  syn  Fokeltsje  wer; 
Hja  rieden  mei  gauwens  wer  drok  hjir  en  dêr. 
Hja  wieren  sa  fleurich  en  tige  op  hjar  dré, 
En  ek  net,  do  't  ein  kaem,  ta  skieden  wer  ré. 
Al  kaem  mei  'e  tiid  wer  d'  onwolkomme  tei, 
Dôch  gyng  mei  de  winter  hjar  Ijeafde  net  wei. 

't  Waerd  maeityd  of  simmer  of  hjerst  do  foar!-oan, 
It  Ijeafjen  foldiech  altyd  troch  hjarren  skoan. 
Hja  frijden  en  mijden  elkoarren  net  mear, 
En  ear  't  it  wer  winter  waerd  troude  dat  pear. 
Sa  giet  it  wol  faker,  dat  sjucht  me  algemien, 
Alde  útskoerdc  Ijeafde  bakt  licht  w^er  oanien. 
It  sprekwird  is  wierheid,  siz  ik  ta  bislút: 
„'t  Friest  fûl  op  âld  iis,*'  en  dêrmei  is  dit  út. 
1851. 


In  dûbelde  wierheit. 


Minhear  joech  Griet  in  tútsje  en  sei :  „Myn  Ijeave  faem, 
len  patsje  bern  fen  dy  is  my  sa  swiet  en  oangenaem 

As  tweintich  fen  myn  frou." 
„Minhear,"  sei  Griet,  „'k  leau  dalik  jou, 
Hwent  sjoch,  jou  feint,  ús  Jan,  ho  kin  it  dochs  sa  bryk? 

Dy  sei  my  niiskes  krekt  allyk!" 

De  earste  kear. 
III. 

Taheakke. 

Antsje  is  troud. 

i,Hwet  kin  't  foroarje  1  hwet  kin  't  den  danich  foroarje !"  sei 
Teatske,  do  't  se  op  in  tiid  ris  in  stik  of  fjouwer  bûrfrouljue  by 
hjar  hie  to  kofjedrinken.  Hwa  hie  't  tocht,  dat  it  sa  yet  mei  ús 
Antsje  rinne  scoe? 

,,Ja/'  sei  Sychje  Pinkster  dêrop ;  i,hja  habbe  oars  goed  hjar 
brea,  net?" 

Teatske.  Heden  ja!  Jimme  moatte  tinke,  as  Gabe  dat 
sûpen  lit,  hy  kin  syn  fak  wol  en  hy  het  ek  wol  slach  om  mei 
de  minsken  om  to  gean,  en  (mei  in  djippe  sucht)  der  sit  wol 
omtinken  yn. 

Feikjen.  Ik  hied  er  neat  fen  heard  dat  er  mear  by  hjar 
kaem.    Hja  skine  't  wakker  stil  birêdden  to  habben. 

Teatske.  Wel,  it  kaem  my  sels  onforwachte  oer,  hwent  hy 
hie  hjir  net  wêst  sont  ik  him  dcr  ris  út  smiten  ha;  dat  scille 
jimme  do  fêst  wol  heard  habbe. 

Feikje.  Ja,  dêr  het  praet  genôch  fen  wêst ;  it  het  jandoarje 
sels  yn  'e  Húsfrjeon  stien.    Wy  moasten  der  om  laeitsje,  sje  dêr ! 

Teatske.  Ja,  do  't  ik  dat  hearde  wier  ik  koegels.  Ik  sei 
dalik  tsjin  An :  i,Nou  scil  dy  Tsjibbe  fen  der  Meulen  fen  ús  net 
mear  biginstige  wirde;  wy  habbe  ús  rûkers-gûd  do  dalik  fen 
moaije  Leentsje  helle.  Né,  immen  sa  by  't  gat  op  to  rabjen ! 
Sa  kinne  se  fen  elkc  wysjewasje  wol  in  hele  bulte  meitse;  fen 
der  Meulen  kriget  dien,  as  er  sa  foart  fart,  dat  kriget  er. 

Heil.  Ja,  hy  barnt  him  der  mei.  Mar  den  hie  Gabe  sont 
net  wer  by  jo  oan  hûs  wêst,  sein'  jy? 

Teatske.  Né,  mar  ik  hie  lang  wol  witten  dat  Antsjes  hert 
oer  Gabe  hinge.  Och,  in  mem  kin  sa  licht  witte  hwet  er  yn  't 
hert  fen  hjar  bern  omgiet.    Mar  binne  jimme  stoven  goed  waerm  ? 

„Ja  I"  sizze  de  measten.  Allinne  mounlers  Wypkjen  scil  hjarres 
hwet  oprekke. 

Sychje.    Hea !  wisten  jy  dat,  Teatske  ? 

Teatske.  Ja,  ik  wol  jimme  wol  sizze  ho  'k  it  earst  gewaer 
wirden  bin ;  mar  dit  siz  ik  er  by :  it  moat  hjir  sein  en  hjir  bleaun 
wêze;  sokke  dingen  moatte  net  fierder.  Mar  forline  winter-in- 
jier  hiene  wy  ommers  sok  moai  iis,  Nou,  do  wier  't  ris  op  in 
Sneintojoune  det  it  jongfolk  hwet  let  thús  kaem.  Nei  't  wy  do 
togearre  hwet  iten  hiene  gyngen  wy  rêstich  to  koai  en  foelen  yn 
'e  sliep.  Mar  it  scil  likernôch  trije  ûre  wêst  ha,  dêr  wacrd  ik  to 
wekker  en  'k  fielde  dat  ik  mâlle  kâld  wier.  Do 't  ik  goed  tafielde 
kin  'k  jimme  sizze,  leine  wy  beide  mei  de  tekkens  heal  fen  ús 
ôf  en  Antsje  sloech  mei  earmen  en  skonken,  dat  it  hwet  die.  Ik 

ttiakke   hjar  to   wekker.     i,Antsîe/'   sei   *k,  »hwet  skeelt  dy?'* 

^Hearinkr'  sei  se,  „ik  droomde  dat  ik  op  'e  jounbaen  ried. 
Fij !  hwet  ha  'k  it  raer." 

Ik  sei :  i,Nou,  sa  kin  't  net ;  it  is  ofste  sljucht  biste.  Jaen  dy  del  !*' 

Wy  bistoppen  ús  wer  en  foelen  yn  'e  sliep.  Dôch  mar  just 
dêrop  krige  ik  sa'n  stomp  tsjin  't  krús  fen  'e  rêch  oan,  en  dat  wier 
mar  yn  ienen :  „Gabe !  Gabe,  liz  op !''  Dat  ik  fleach  oerein : 
„An !"  gûlde  'k,  ^hest  de  nachtmerje  ?  Dat  is  in  heislik  libben  1 
men  scoene  der  ôf  gean  as  't  sa  moat.*' 

It  sliepen  wier  mei  ús  beide  oer.  An  skamme  hjar  en  ik 
bin  der  bytiid  ôf  gien;  mar  fen  dat  healneaken  lizzen  wierikde 
oare  deis  sa  jichtich  as  in  beest.  Ik  hab  de  freeds  foart  in 
Goldberger  keatting  meinimme  litten. 

Heil.  Habbe  jimme  dy  grap  al  heard  fen  Olfert  Stomp  mei 
syn  Goldberger  keatting? 

„Né,  hwet  is  dat?'  sizze  de  oare  frouljue. 

Heil.  Och,  Olfert  hie  him  forarbeide,  sa  't  hiet.  Hy  wier 
sa  stiif  as  in  planke ;  hy  wier  eigenttyk  biklomme  en  dokter  sei, 
der  siet  oars  net  op  as  de  man  moast  tige  switte.  Mar  al  hwet 
men  die  of  net  die,  Olfert  wier  qan  't  switten  net  to  krijen. 
Flearbloeisel,  levertraen,  brânnetels,  sealjemâlke,  neat  holp.  Einliks 
redte  Simen  bysjager  him  oan  om  in  Qoldberger  keatting  to  dragen. 
Dat  hie  masterske  ek  holpen  en  dy  hie  yet  folle  stiver  wêst  as 
Olfert.  Dêr  hie  Olfert  earen  nei ;  hy  bruide  de  folgjende  Freeds  nei 
stêd.  Mar  hwet  woe  *t  gefal?  Onderweis  roan  Tys  keapman 
him  fen  efteren  yn  en  dêr  fortelde  Olfert  oan  hwet  it  doel  fen 
syn  reis  wier.  Tys,  dat  in  biis  út  'e  bizen  is,  tochte :  Wacht ! 
dêr  moatte  wy  in  grap  fen  ha.  Hy  frege  oft  Olfert  wol  wist 
hwer  't  dy  keattingen  to  keap  wieren.  —  Ne,  dat  wist  er  net,  mar 
him  tocht,  hy  scoe  se  by  de  smid  fine  kinne.  —  „Nou,"  sei  Tys, 
^den  scil  ik  mei  jou  rounsjên ;  ik  bin  better  yn  'e  stêd  bikend." 

Sa  sein,  sa  dien.  Hja  kamen  yn  'e  stêd  oan  en  in  útdragers- 
hûs  foarby,  dêr  't  Tys  skoan  bikend  wier.  „Kom,"  sei  Tys, 
„wachtsje  hjir  mar  efkes;  disse  man  docht  folle  saken,  faek  kinne 
wy  hjir  wol  redt  wirde."  —  Hy  gyng  yn  'e  hûs  en  do  't  er  efkes 
mei  de  keapman  lústere  hie,  rôpen  se  Olfert  yn.  „Je  wuden  wel 
'n  Goldberger  ketting  hebbe,  hé!"  sei  de  man.  »Nou,  daer  in 
die  hoek  leit  nog  ien."  Hy  wiisde  de  man  op  in  âld  moanne- 
keating.  „Dat  is  bebrükt,  mar  daerom  kan  je 't  wel  op 't  probearen 
krije.  Foldoet  et  niet,  stuer  et  werom  ;  it  is  myn  laeste."  —  Nou, 
dat  like  Olfert  sa  slim  net  ta,  tominsten  him  tochte,  hy  koed  er 
neat  tsjin  ha.  „Mar  ho  drage  se  dy  dingen  nou?*'  frege  er. 
ipOnder  'e  klean,  net  ?"  —  „Né,"  sei  de  keapman,  „frouIuden  wel ; 
manluden  drage  't  er  over,  weet  je.  Dat  kan  je  wel  begripe ; 
it  werkt  op  'e  senuwen,  en  de  frouluden  hor  senuwen  sitte  meest 
inwendichy  de  manluden  horres  meer  útwendich,  sien  je."  —  Nou, 

Olfert  leaude  alles  sa  fier  as  er  't  bigripe  koe.  It  keatting  waerd 
him  fen  Tys  ytlike  slaggen  om  'e  hais  slingere  en  dêrmei  kroste 
Olfert,  om  't  er  oars  neat  yn  'e  stêd  to  dwaen  hie,  wer  op  nei  hûs. 
Mar  dat  keatting,  dat  lichtwol  fyftich  poun  woegen  ha  scil,  dat 
swierre  oan ;  en  do  't  de  man  thús  kaem  foel  er  hymjende  en 
blaeijende  op  in  stoel  del  en  't  swit  roan  him  ta  alles  út.  — 
„Hea!"  sei  syn  folk,  „hwet  is  ditr—  Ja,"  sei  Olfert,  „dêr  ha 
jimme  nou  in  Goldberger  keatting.  Noait  kin  'k  my  bigripe,  ho 
'tmasterske  sa'n  ding  drage  koe/'—  Tafallich  kaem  master  der 
yn  en  do  't  dy  de  reis  forteld  waerd,  do  moast  erlaeitse.  Dôch 
Olfert  wier  Iilk»  dat  kin  jimme  tinke ;  hy  scoe  Tys  opsitten  leare, 
Mar  hwet  it  moaiste  wier,  troch  dat  it  swit  er  do  útbritsen  wier, 
wie  Olfert  de  oare  moarns  wer  sa  linich  as  in  fôle.  Ynpleats 
fen  lilk  to  wêzen  hied  er  reden  ta  tankberheid ;  dêrom  het  er  it 
keatting  franco  oan  de  útdrager  werom  stjûrd. 

Teatske.  Ja,  sa  kin  't  soms  gean ;  hwet  fen  foaren  wol 
ris  raer  liket  is  fen  efteren  faek  moai.  Mar  bûten  dat  ha  'k  yet 
ris  oan  Antsje  fornomd,  dat  se  sin  oan  Gabe  hie.  Dat  wier  in 
wtke  dêrnei,  ik  hie  de  belroas  en  moast  my  to  wacht  nimme, 
dêrom  wier  Antsje  dy  joune  allinne  nei  de  oefening  wêzen.  Do 
sieten  wy  sa  togearre  to  kofjedrinken.  An  slûge  sa  hwet.  Baes 
Rasp  oefene  hjir  do  krekt  en  ik  frege:  „Het  baes  it  moai 
makke?"  —  „Ja,"  sei  An  knikkebôljende,  „hy  hie  in  readedoek 
om."  —  „Ei,"  sei  ik,  „hwer  hied  er  't  út?*'  —  „Ut  Gabe  seis 
fêrs  fjirtsien,''  sei  An.  —  Ik  sei :  „Wcl  dou  blei  I  Gabe  moast 
dy  op  'e  skette  sitte.  Brui  mar  handich  op  bêd !  Dat  droomt 
mar  altyd  fen  Gabe.  Gabe  het  dy  de  kop  alheel  op  'e  rin 
brocht.  Ik  ha  fen  myn  libben  sa  sljucht  net  om  dyn  heit  wêst 
as  dou  om  Gabe. 

„Hea  né !"  sizze  de  oare  frouljue,  „sa  slim  ha  wy  it  ek 
net  hawn." 

Teatske.  Wel  né.  Men  moat  de  mânljue  wol  achtsje,  mar 
hja  moatte  't  net  witte,  den  kriget  men  se  noait  onder  *e  plak. 
Mar  lit  my  jimme  ris  fortelle  ho  raer  as  't  op  *t  lêst  mei  Antsje 
roan  is.  Ulbe  ferwers  Jan  hie  ris  by  hjar  wêst;  dy  moat  dat 
oan  syn  spylfeint  Klaes  forteld  ha,  en  Klaes  krante  't  wer  oer 
oan  Gabe.  Do  't  Gabe  do  wer  by  Antsje  kaem  hicne  jy  't 
libben  geande.  Antsje  skreau  Jan  dalik  ôf  en  do  wier  dat  út; 
en  do  krige  An  gjin  frijers  mear,  tominsten  net  oan  hûs.  It  die 
my  sels  nij,  dat  se  hjar  sa  deljaen  koe.  Mar  Gabe,  dat  in  bys- 
feint  is,  sei  ris,  do  't  er  op  in  Sneintojoun  mei  Jan  en  Klaes 
kuijere :  „Hwa  fen  ús  trijen  scil  ris  nei  Teatske  hjar  An  ?"  — 
Dêr  hie  net  ien,  sa  't  liice,  't  op  stean.  —  „Jonge,"  sei  Gabe, 
„ik  bin  der  út  smiten,  Jan  is  ôfskreaun ;  dou  mast  er  hinne, 
Klaes."  —  „Né,"  sei  Klaes,  „den  scille  wy  der  om  rounstean."  — 
Nou,   dat  wier   goed.    Gabe   bigoun:   ^Eunum,   deunum,   des 

katerum,  sinkum  ses ;  halvejan  dokterman,  ekse  pinning  troef."  — 
En  dat  troef  trof  Jan  krekt,  dêr  hie  Gabe  't  al  op  oerlein ;  hja 
woene  Jan  tofiter  ha,  mar  ik  ha  de  pôt  koelle. 

„Jou,  Teatske?    Ho  kaem  dat?"  waerd  er  frege. 

Teatske.  Och  dat  kaem  sa:  —  skoan  ik  wiste  fen  dat 
gedoente  neat,  neijerhân  ha  se  't  my  meideeld.  Gabe  hie  An 
ynljochte,  dat  se  Jan  to  forwachtsjen  hie ;  hja  moast  sels  witte 
ho  't  se  him  ontfange  woe.  Nou,  Antsje  mocht  him  hearre  noch 
sjên,  en  sa  wier  se  fen  plan  om  him  syn  drystwêzen  goed  bitelle 
te  setten.  Mar  hwet  wol  't  gefal?  Ik  hie  efkes  út  wêst  en 
kom  om  acht  úre  hinne  thús.  Dêr  stiene  trije  feinten  om  'e 
doar  hinne;  ik  sei:  „joun!''  mar  krige  gjin  antwird.  „Ei,"  tocht 
ik,  „dêr  ha  wy  't  gejacht  wer."  Ik  draei  de  doar  iepen  en  gean 
yn  'e  hûs;  mar  dêr  krij  ik  yn  ienen  in  lawibes  mei  de  tange 
op  'e  kop.  —  „Hwet  is  my  dit?"  rôp  ik. 

„Hearink!"  sei  An,  „is  't  mem?" 

„Ja  wis!  bin  ik  it,*'  sei  'k. 

„Wel,"  sei  se,  j,ik  tochte,  dat  is  Jan.  Dy  wol  nei  my  ta 
en  ik  wol  net  by  him  wêze,  dêrom  scoe  'k  him  foart  yn  'tfoar- 
hûs  mar  de  wei  wize.    Ho  bislacht  it?" 

„Ho  't  bislacht?"  sei  ik,  „sear  hest  my  net  dien,  mar  ik 
bin  foralterearre.     Krij  de  brandewyn  ris.'' 

Ik  gyng  sitten,  mar  do  seagen  wy  earst,  dat  it  skaed  fen 
myn  kyps  alheel  roungear  siet.  Mar  pas  sitte  wy  of  dêr  komt 
immen  yn  en  dat  wier  nimmen  oars  as  Gabe.  Ik  sette  handich 
myn  kyps  6f,  mar  do  bingele  de  iene  knop  fen  't  earizer  my 
yet  ek  foar  'e  noas. 

^Goeden  joun  !'*  sei  Gabe. 

Joun!"  seine  wy;  Antsje  skeat  in  kleur. 

„Ha  je  in  ongelok,  Teatske?'  sei  er. 

„Ja,"  sei  An  en  hja  stompte  him  oan,  „mem  rintyn'ttsjuster 
tsjin  de  spyskeamersdoar  oan.'' 

„Teatske,"  sei  Gabe  do,  „jy  scille  't  my,  hoopje  'k,  net 
kwea  nimme  dat  ik  hjir  wer  kom ;  ik  hab  de  dryste  skoen  oan- 
tein  omdat  ik  in  heel  bilangryk  boadskip  ha.  Ik  kom  om  to 
freegjen  of  't  jy  my  jou  dochter  jaen  wolle  ?  Us  heit  het  my  in 
bakkerij  kocht  to  Flearterp.  Sadwaende  hab  ik  in  kau  en  nou 
moat  ik  wol  in  fûgeltsje  ha.'* 

„WeI  myn  Ijeave  sei !'  sei  ik  en  ik  smiet  de  earizersknop 
fen  'e  skrik  de  keamer  oer.  „Hwet  is  my  dit?  Dou  komst  net 
mear  by  hjar  en  dou  witst  net  ienris  oft  se  sin  oan  dy  het.'' 

„Ja,"  sei  An  dêrop,  „ja,  mem !  ik  ha  wol  sin  oan  him." 

„HâId  dy  der  bûten !'  sei  ik,  „mûlryp  ding!  Ik  scil  't  mei 
Gabe  wol  meitse ;  der  leit  dy  neat  oan  gelegen.  —  Mar  ho  komt 
it  den?"  frege  ik  Gabe. 

^ylenfâldich   sa:"   sei   er,   „\y  jouwe  my  Antsje  mei  al  hjar 

goede  en  kweade  hodanichheden  dy  't  se  het;  wy  trouwe  Maeije 
en  jy  komme  den  by  ús  útfenhûs  sa  faek  as  jy  wolle  en  kinne. 
En  joun  drinke  wy  in  slokje  op  't  woldijen  fen  ús  houlik." 

i,Nou  hawar!'  sei  'k  dêrop;  „ik  hoopje  dou  scitte  op  dyn 
saken  passe.  En  wird  ik  äld  en  stiif,  den  kom  ik  by  jimme 
yn  to  wenjen." 

Sa  ha  wy  do  dy  joune  foart  op  hjar  woldijen  dronken.  Ik 
bin  op  bêd  gien,  mar  ik  hab  him  net  wer  sjongen  heard  fen 
i,Schoon  Sofie,  myn  Engelin."  Dôch  de  oare  moarns  song 
Ântsje  neat  as :  „Wat  is  een  man  al  sonder  vrouw ;"  dat  Me 
Gabe  hjar,  tink  ik,  ynprinte.  Alles  is  yn  rêst  en  frede  biteard 
en  ont  hjoed  de  dei  ta  giet  it  hjarren  skoan.  Dôch  dat  Gabe 
to  mûk  wol  mear  by  hjar  kaem,  dat  ha  se  my  neijerhän  wol 
útlein.  —  Mar  kin  't  net  nuverich? 

De  FroulJue.  Jawol  kin  't  nuverich.  It  het  my  net  forfeeld, 
Teatske,  mar  wy  moatte  er  wol  út. 

Teatske,  Moat  it  wêze?  —  Nou,  foaral  net  oer  prate, 
hwent  ik  wol  't  net  wer  yn  'e  Húsfrjeon  ha.  —  De  groetenisse 
thús !  en  foaral  ris  wer  komme. 

De  Frouljue.    Tankje  Teatske !  kom  ek  ris  oer. 

1851. 


Tink  om  de  Dead. 

't  Is  fêst,  hwa  't  lokkich  is  scil  't  libben  net  fortrette. 
Dy  't  jimmer  fen  't  fortún  syn  paed  biljochte  sjucht, 
Kin  licht  de  bange  soarch  en  't  droevich  sin  forsette 
As  al  ris  't  libbens-unk  hwet  brimstich  om  him  fljucht. 

Mar  dy  't  by  al  syn  dwaen,  syn  winskjen  en  syn  weitsen, 
Gjin  frucht  sjucht  fen  syn  wirk,  al  docht  er  goed  syn  bêst, 
Wyls  't  pilen  skerp  en  fûl  him  komme  aloan  to  reitsen 
En  spot,  foraching,  hún  weikaept  syn  libbens-rêst ; 

Hy  heart,  as  iens  de  dead  mei  'n  onforbidbre  stimme 
Him  ropt,  nin  bange  tael,  dy  't  hert  ta  wanhoop  bringt. 
0  né !  it  leed  hâldt  op ;  —  de  dead  mei  't  lichem  winne, 
De  geast  is  frij  as  't  unk  mei  't  lyk  yn  'e  ierde  sinkt. 

Heel  oars  scil  't  stean  mei  him  dy  *t  hjir  de  himel  sochte 
Of  foun  hwet  blonk  krekt  of  't  it  sînnestrieljen  wier, 
En  den  om  heger  heil  of  fêster  lok  net  tochte. 
Him  is  de  dead  in  skrik,  syn  komst  him  jimmer  t'  ier. 

'k  Seach  ienkear  'n  rikerd  op  in  bêd  fen  side  lizzen; 
Men  brocht  him  wyn  yn  goud ;  yn  goud  ek  medisyn ; 
Elk  fleach  hast  op  syn  wink,  hy  hoefde  neat  to  sizzen ; 
't  Wier  of  't  er  't  al  gebea ;  mar  och !  't  wier  neat  as  skyn. 

'k  Seach  ek  in  krigel  man  op  't  hirde  leger  suchtsjen 

En  biddend  sjên  omheech,  mei  yn  elk  each  in  trien, 

Nei  boppen  ta  —  hwent  och,  hjir  socht  him  elk  f  ontfluchtsjen 

En  bûten  't  skriemend  wiif  bitsjinne  him  gjin  ien. 

De  dead  socht  beiden  op.    De  rike  woe  net  stjerre : 
„HâId  op!  hâld  op!"  rôp  hy,  „myn  macht,  myn  lok  bigoun." 
i,Mar  dou  forgeatst  dyn  God  !*'  liet  syn  gewisse  'm  hearre, 
„En  dy  't  syn  God  fprjit,  syn  ryk  is  gau  forroan." 

De  krygle  man  lykwol  sei :  j^Wiif,  wy  moatte  skiede ! 
De  dead,  de  blide  dead  —  earst  komt  er  wol  om  my, 
Dôch  leau  en  tink  altyd,  lang  scil  dyn  hert  net  bliede, 
Mei  koarten  komst  my  nei,  wy  minje  den  op  nij." 


De  wrâldling  sonder  God  mei  freugdeblommen  lêze, 

Wyls  't  nocht  en  wille  'm  fêst  oan  'e  ierde  en  't  ierdske  bynt ; 

It  faeije  libbens-ein  scil  him  in  spoeksel  wêze 

Om  't  bringt  him  nei  in  plak  dêr  't  noait  de  sinne  skynt. 

Wis  lokkiger  is  hy,  de  man  fen  wea  en  smerte, 
Dy  't,  skiedende  mei  tank,  omjown  fen  't  bitterst  lot, 
It  each  nei  boppen  slacht  en  oan  syn  biddend  herte 
De  trouste  stipe  fynt,  in  libjen  mei  syn  God. 

Ja  't  leed  is  just  gjin  leed  en  krús  en  smert  gjin  rouwe ; 
't  Is  just  in  frjeonewink,  dy  't  seit :  „Hjir  net !  hjir  net ! 
Om  iiegens  is  dyn  went.    Wol  op  gjin  sângroun  bouwe, 
Ho  fêst  dyn  hûs  hjir  is,  't  falt  ienkear  ier  of  let." 

Sa  tinkende  scil  't  each  wol  graech  op  't  tsjerkhôf  rêste ; 
De  sliep  der  deaden  wiist  ús  op  gjin  skrikbield  mear. 
Mar  't  moedloas  hert  fynt  dêr  in  silge  treast,  de  bêste 
Dy  't  jimmer  yen  besielt  mei  Ijeafde  for  de  Hear. 

3  Augustus  1852. 

Mem  mei  hjar  berntsje  yn  'e  blomtún. 

Lit  my  romme,  lit  my  romme  en 
Sjonge  fen  myn  moaije  blommen, 
Roazen,  tulpen,  anjelieren, 
Moaijer  as  oait  earne  wieren ; 
Swelleblommen,  hijesint, 
Moaijer  binne  er  net  bikend. 
Myn  hortinsje  stiet  sa  fleurich, 
En  myn  daeljes,  och  sa  keurich, 
En  de  tûzendskoan  sa  geurich. 
Folle  blommen  hab  ik  sjoen, 
Mar  noait  hab  ik  moaijer  foun 
As  myn  eigen,  as  myn  eigen. 

Nêst  myn  blommen  is  me  yn  't  libben 
Neat  sa  dierber  as  myn  sibben. 
Berntjes  —  trou  scil  iîc  se  minne, 
Groeije  en  bloeije  er  om  my  hinne. 
Berntsjes,  blommen  fen  myn  hert, 
O  foriit,  forlit  my  net ! 
Moatte  moaije  blommen  stjerre, 
Mei  ik  jimme  sjongen  hearre, 
Den  kin  neat  myn  lok  bidjerre. 
Folle  berntsjes  hab  ik  sjoen, 
Mar  yet  noait  gjin  Ijeaver  foun 
As  myn  eigen,  as  myn  eigen. 

Ploaitse  blommen,  bring  my  patsjcs 
En  kom  oan  myn  hert,  myn  hertsjes! 
Lit  ús  blommekrânsen  meitsc. 
For  elkoarrens  freugde  weitse, 
Himelfreugde,  himelnocht, 
Dat  ús  faek  sa  gau  ontfljucht. 
Siz  mei  my :  Hab  tank,  o  Heare  I 
Dat  je  ús  troch  ús  blommen  leare 
jamk  to  libjen  ta  jou  eare. 
Folle  blidens  hab  ik  sjoen, 
Mar  noait  silger  frcugdc  foun 
As  mvn  eigen,  as  myn  eigen. 
1854. 


145 

Der  is  gjin  rie  ta! 

In  Foarlêzing. 

„Der  is  gjin  rie  ta  !*'  —  Disse  sprekmenear  út  it  dageliks 
libben  scil  myn  tekst  wêze.  Foarearst  scille  wy  sjên  dat  er 
mei  ús,  minsken,  fen  'e  widze  Ôf  oan  't  grêf  ta,  fack  en  folle 
gjin  rie  ta  is.  —  Fierder  scille  wy  sjên  út  de  skiednis,  dat  it 
mei  lânnen  en  folken  ek  al  neat  better  stiet  of  stien  het.  —  En 
den :  ho  't  it  al  gien  is,  yette  giet  en  fierder  gean  scil,  do  't  er 
gjin  rie  ta  wier,  nou  't  er  gjin  rie  ta  is  en  as  der  gjin  rie  ta 
wêze  scil.  —  De  learinge  scil  den  út  it  ien  en  oar  him  fen  sels 
wol  fine  litte.  —  Lien  my  —  as  jim  dy  meinomd  habbe  — 
jimme  ondachtige  oandacht. 

Foarearst,  sei  ik,  scoene  wy  sjên  hwet  wy  foarearst  sjên 
scoene :  dat  er  mei  de  minsken  fen  'e  widze  ôf  oan  't  grêf  ta 
faek  gjin  rie  ta  is.  —  Fen  alles  hwet  ús  út  ús  forroan  libben 
heuget,  ik  mien  de  tiid  do  't  wy  roeike  waerden  yn  'e  glûpe 
—  yn  letter  tiden  smite  de  libbens-wederweardichheden  ús  faker- 
nôch  hinne  en  wer  om  se  noait  to  forjitten!  —  mar  de  tiid,  do 
't  wy  yn  'e  widze  skommele  waerden,  dy  tiid  heuget  ús  net 
mear.  It  is  dêrom,  dat  wy  it  each  fen  ús  sels  ôf  op  oare  bern- 
tjes  slagge  en  dêrby  tinke:  Sa  't  dy  giet,  sa  gyng  't  ienkear  ek 
mei  ús;  hwent  Ijeafde  bljuwt  Ijeafde,  al  is  't  wier  dat  it  dêrmei 
giet  as  mei  de  Dinter  koeke,  —  dat  er  in  bulte  neimakke  is. 
Mar  Ijeafde,  as  't  memmehert  op  't  rjuchte  plak  sit,  en  om  oare 
wolle  wy  mar  net  tinke,  hwent  den  is  der  for  fést  gjin  rie  ta  — 
Ijeafde  wekket  by  't  widske.  Nou  as  de  mem  sa  noflik  en  to- 
freden,  ien  lang  en  twa  breed  sit  to  roeikjen,  onder 't  sjongen  fen : 

„Dou  hest  dyn  bûk  fol  tate 
En  mem  dy  het  wol  mear," 

en  op  't  lêst  fornimt,  dat  hjar  popke  mei  't  iene  sa  min  as  mei 
't  oare  yn  'e  sliep  to  krijen  is  (in  ding,  dat  yn  letter  tiden  faek 
foroaret,  soms  safolle,  dat  men  sels  onder  't  dounsjen  sliept,  howol 
den  it  towekker  wirden  net  oangenaem  is)  ik  woe  mar  sizze: 
as  alle  moeite  fen  de  mem  by  de  widze  om  'e  nocht  is,  den 
tilt  se  einliks  it  griene  gerdyntsje  op  en  mei  de  ingel-Iaeits  fen 
de  onskild  glinsterje  in  pear  golle  frjeoniike  eachjes  om  hegen 
en  nei  safolle  moeite  is  memme  útrop :  „Wei  dou  lytse  gút ! 
leist  dêr  mar  to  boartsjen  en  net  sliepe?  —  Der  is  gjin  rie  ta 
mei  dy." 

Dy  útrop  is  eigentlyk  in  soarte  fen  profesij,  hwentwywolle 
net  leauwe,  dat  dêrby  tocht  wirdt,  mei  in  djip  ynsjên  yn  de 
katechismus-Ieare :  „Dat  gij  in  zonden  en  misdaden  ontvangen 
en  geboren  zijt."  Né,  it  is  in  profesij,  mar  den  sa  algemien  en 
$a  onbipaeld  as  yn  de  âlde  tiid  it  Orakel  to  Delfi.    Mar  dêrom 

10 


146 

tinkt  de  mem  ek  net.  De  tüd  leart  en  bifestiget  letter,  dat  hja 
profetesse  wêst  het.  Hwent  biweget  him  yn  'e  natuer  alles  yn  in 
greate  roune  ring  en  fâlt  dêr  alles,  ho  great  it  onderskie  twisken 
t  ien  en  't  oar  ek  liket,  —  mei  fordrach  yn  elkoar  en  wirdt  it 
sadwaende  ien  great  hiel-al,  sa  giet  it  ek  yn  't  lyts  mei  de  mins- 
kewrâld,  al  mei  fordrach. 

Earst  lizze,  den  sitte,  den  krûpe,  den  gean,  den  rinne,  den 
jeije,  den  fleane:  mar  selden  mei  ingels-wjukken.  Ut  de  widze 
giet  it  yn  *e  meije,  in  heel  opmerkelik  oergongs-tydperk  yn  ús 
libben ;  to  folle  mânsk  om  to  lizzen,  to  min  om  to  gean,  sa  fiele 
wy  ús  yn  'e  meije  Ihús.  Krekt  as  in  troch  de  koerfallenstudint, 
dy  't  fen  lâns-wegen  oansteld  wirdt  ta  siikketreaster  op  't  oarloch- 
sicip,  om  't  er  to  min  wier  om  domeny  to  wirden  en  tofolleom 
skearbaes  to  wêzen.  Sa  skoan  foegje  wy  yn  'e  bernestoel,  mits 
mei  in  great  forskaet  fen  boartes-gûd  foar  ús,  om  dat  mei  in 
onwisse  hân  op  'e  groun  to  reagjen  en  't  den  de  gedildige  mem 
wer  op  krije  en  foar  ús  del  sette  to  litten.  Ditjimmeral  weroan 
jowt  ús  mear  nocht  as  de  soldaten  it  eksersearen  dei  op  dei; 
wy  laeitse  dat  it  in  lust  is,  mar  as  mem  for  de  tweintichste  kear 
it  selde  docht,  kin  se  net  neilitte  to  sizzen  :  „Wel,  dou  lytse  doge- 
neat !  smytste  't  er  jimmer  wer  6f  en  lakest  dêr  yet  om  ?  Der 
is  gjin  rie  ta !"  —  Dat  sizzen  is  yet  wol  yn  de  toan  fen  de  Ijeafde, 
mar  yn  'e  djipte  leit  dôch  in  fine  soarte  fen  bitterens,  dy  't  skerp 
is.  It  forfeelde  mem,  hja  scoe  hjar  pop  Ijcaver  fen  de  bihâldende 
partij  sjên,  —  dat  op  riper  libbens-tiid  licht  wer  minder  bistean- 
ber  mei  de  tiidgeast  achte  wirde  scil.  Sa  gean  de  sinnen  op  en  del. 

Ut  de  meije  komme  wy,  —  nou  't  de  rinweinen,  by  de  ta- 
nimmende  fordraeijing  fen  't  minskdom,  stadich-oan  mearefter'e 
bank  reitse,  —  op  eigen  foetten  to  stean,  in  ding  dat  wy  letter,  by 
't  forlitten  fen  de  âlders-went,  mei  trouwen  of  sa,  forfetsje.  By 
beide  gelegenheden  wol  fâllen  maklik  en  by  de  lêste  is  't  opstean 
faek  tige  sa  moeilik  as  by  de  earstc.  Nou,  den  het  inâldermei 
gauwens  mear  rjucht  om  to  sizzen  dat  er  mei  't  bern  gjin  rie  ta 
is.  It  griemen  yn  in  amer  mei  wctter,  it  brekken  fen  thégûd,  it  troch 
de  glêzen  smiten  fen  in  boartes-ding,  alles  jout  er  oanlieding  ta. 
Mar  dan  is  dat  sizzen  faek  net  mear  gekheid  of  Ijeafde,  né  t  is 
faek  brimstige  earnst,  en  dêrom  wirdt  it  ek  wol  gau  ris  mei  in 
klap  bisegele.  Mar  dy  bigjinselen  der  smerten  binne  allike  gau 
forgetten  as  de  triennen  wei  fage  binne.  It  is  for  ús  yet  de  gouden 
tiid,  hwent  wy  bigripe  er  neat  fen,  al  sizze  ús  âlden  it  deis 
tweintich  kear,  dat  er  mei  ús  gjin  rie  ta  is. 

Mar  as  wy  einliks,  om  de  âlden  de  hannen  hwet  rom  to  jaen, 
nei  skoalle  moatte,  den  wirdt  it  by  lis,  by  't  ientoanich  A-B-libben 
al  skielik:  o  wél  skoalleskûljen,  doarkeskeljen,  sleatsjespringen, 
allerhande  oanslagen,  in  hopen  kattekwea,  bringt  ús  yn  'e  skoalle 
mei   tfiast^rs  stôk  en  thi^s  mei  memme  toffel  yn  oanreitsing,  en 

allegearre  sizze  't  ús'  op  sa'n  pynlîke  menear,  dat  wy  't  wol 
leauwe  wolle :  dat  er  mei  ús  gjin  rie  ta  is. 

Mar  ja :  it  útsjên  bljuwt  op  riper  jierren,  en  sikerwier !  mei 
achtsien,  tweintich  jier  kliuwt  ús  sinne  en  lit  in  oneindige  lange 
moaije  dei  sjên.  It  is  de  tiid  for  't  sentimenieele.  De  ierde  allinne, 
dêr  ha  wy  net  genôch  oan,  wy  nimme  de  moanne  der  opriziko 
mar  by;  foar  ûs  is  de  wei  mei  roazen  bistruid,  wy  meitse  foUe 
wirk  fen  ús  opskik,  wy  meane  net  en  wy  spinne  net  en  geane 
moaijer  klaeid  as  Salomon  yn  al  syn  hearlikheid.  Mar  midden 
yn  al  dy  soargeloazens  en  dat  oangenaem  formeits.út  alders-bûse, 
binne  wy  yn  in  wiele  fen  idelheden  rekke.  Dôch  dêr  klinkt  de 
warskouwende  stimme  fen  âlder,  en  frjemd  1  alheel  krekt  allyk  as 
ús  eigen  ynwindige  stimme :  „Maet,  ast  dou  sa  foartfarste,  den 
is  der  gjin  rie  ta!*' 

Us  tinkt  ek  dat  it  tiid  wirdt  om  to  bidarjen.  Men  moat  trouwe, 
den  in  effear  by  't  ein  ha  en  dêr  mei  it  bêste  foetsje  foar.  Dat 
er  yn  'e  frijerij  al  wer  tûzen  en  ien  saken  binne  of  komme  kinne 
dêr  't  men  by  sizze  kin,  dat  er  gjin  rie  ta  is,  dat  witte  jimme  — 
by  onderfîning  of  út  'e  romans  —  allike  goed  as  ik.  Om  in 
mannich  foarbylden  oan  to  heljen :  De  faem  het  in  minnebriefke 
skreaun  en  dat  is  to  siik  rekke.  De  feint  het  kwea  fen  defaem 
sein  en  dat  is  om  komd.  De  faem  het  twa  frijers  oan  't  snoer 
en  dat  is  net  stil  bleaun.  De  feint  pTaet  fen  trouwen  en  lân- 
keapjen  en  hy  het  gjin  jild  ôm  in  nije  hoed  to  biteljen.  De  faem 
het  yn  de  Ijeafde  fortiisd  wêst  en  de  feint  is  nei  East-ynjen  gien. 
En  yn  al  dy  saken  seit  elk,  dy  't  er  oan  to  pas  komt  of  it  as 
nijs  fen  oaren  oernimt:  „Dêr  is  gjin  rie  ta!" 

Dôch  einliks  as  men  al  dy  swierrichheden  to  boppen  komd 
is,  rekket  men  forboun  en  komt  yn  in  bidrjuw,  dat  men  onder 
alle  ditsjes  en  datsjes  leard  het,  en  mei  kloekwêzen  en  oppassen 
komme  folle  dingen  yn  oarder.  De  man  skrept  iverich  fen  de 
moarn  la  de  joun  en  't  wyfke  hâldt  de  spillen  allike  kreas  by 
ien.  Mar  ongelokkich  komme  der  kream-  en  oare  bisiten  yn  't 
lân  en  „dy  't  nearne  mei  oan  docht  is  ek  gjin  tel,"  seit  it  wiif. 

„Né,"  seit  de  man,  „ik  bin  ek  kiesgerjuchtigde,  ik  gean  ris 
nei  de  herberge  om  ris  to  sjên  ho  't  er  oer  de  lâns-saken  praet 
wirdt ;  oars  wit  men  ek  gjin  donder."  —  It  wiif  sjucht,  dat  hjar 
bûrwiif  in  nij  kammenet  kriget  en  docht  gjin  lichten,  hja  moat 
ek  ien  ha.  De  man  tinkt  dat  er  't  ek  sa  goed  bitelje  kin  as 
syn  bûrman,  en  der  komt  in  nij  kammenet.  De  frou  sjucht,  dat 
by  in  oare  bûrman  in  nijmoadrige  larape  barnt  en  mei  koarten 
habbe  hja  ek  ien.  Sa  giet  it  foart  en  deljuesizze:  ^Hwetwirde 
dy  minsken  swierich !  dat  skynt  dêr  goed  to  gean ;  as  dat  sa 
foart  giet,  wel  dêr  is  gjin  rie  ta !"  —  Mar  ja,  it  lâns-bistjûr  wît 
er  rie  ta.  Heger  bilêsting,  mear  earmjîld,  en  de  útgaven  troch 
twang  en   mpade  wîrde  al  stadîch-oan  greater.    En  op  't  lêst: 

de  man  sjucht  it  boek  nei  en  't  vf'úf  de  pong  en  einlilcs  sizze 
se  beide  tagelyk:  „Dêr  is  gjin  rie  ta!" —  Sonder  in  erfskip  of 
in  trek  út  de  lotterij  is  der  den  ek  yn  wierheid  gjin  rie  ta. 
Frjeonen  ten  dage  des  foarspoeds  feije  't  stof  fen  'e  skoen :  en 
de  fal,  dêr  't  men  net  wer  fen  opstiet,  folget. 

Mar  stel  nou  ris,  dat  it  sa  net  giet,  mar  jimmerwei  mei 
forstân  en  oerliz  foarút  rint,  den  binne  of  kinne  der  ek  folle 
saken  komme,  dêr  't  men  glêd  mci  forlegen  is  en  gjin  rie  ta 
wit.  Om  mar  hwet  to  neamen:  immen  is  domeny  en  hy  nimt 
by  forsin  of  troch  de  haest  in  preek  fen  de  foarige  Snein  mei 
op  'e  stoel,  —  den  sit  er  der  al  deales  yn;  hwent  ai  ho  fêst 
de  measte  hearders  ek  sliept  ha,  de  tekst  wirdt  troch  in  tiid 
goed  onthâlden.  —  Sa  scil  't  mei  disse  preek  fen  mines  ek  woi 
gean.  —  Of  immen  is  bakker  en  forsliept  him  op  Snjeuntomoarn 
sa,  dat  er  ynpleats  fen  twa  om  fiif  ûre  fen  't  bêd  komt.  Den 
ropt  er  oan  'e  feint :  „Gau,  gau,  gau !  't  is  al  fiif  ûre  en  om 
acht  ûre  komme  de  bôlrinders:  der  is  gjin  rie  ta!"  —  Of  de 
opsichter  bitrapet  de  timmerman,  as  dy  by  forsin  sân  ynpleats 
fen  semint  yn  'e  kalk  brûkt  —  of  .  .  .  Mar  hwerscoe'keingje? 
Fen  de  kening  ôf  oan  de  skoaijer  ta,  elk  foar  oar  sit  mannich 
kear  yn  greater  of  lytser  ongemak,  dêr  *t  er  by  útropt:  „Der  is 
gjin  rie  ta!" 

Dôch  de  tiid,  howol  er  mei  in  krukje  giet,  kin  ridlik  gau 
foart  komme  en  bringt  by  de  dei  lâns  soms  ris  freugde  en  den 
ek  wer  ris  droevenis,  mar  einliks  oan  allegearre  de  âlderdom, 
mei  syn  foUe  swierricliheden  en  biklach.  Jicht,  forstompjen  fen 
de  sintugen  mei  oare  pinen  en  lekken  en  brekken,  parsje  faek 
de  útrop  6f :  „As  't  yet  slimmer  wirdt,  den  is  der  gjin  rie  ta  !'* 
Einiiks  komt  er  al  mear  forfal  oan  de  ierdske  tabernakcl ;  dokter 
triuwt  wol  hjir  in  skoarre  en  dêr  in  latte,  dat  de  boel  yet  hwet 
hingje  scil  ijW|ûDjyg|^î^^ii  yjjtl  miLilLijLii  liini  tsjin,  en 
MÊKSed^éMste^nden :  „Och,  as  wy  dy  forlieze  moatte 
Snis  der  öMn  rie  ta."  Mar  de  dead  docht  in  wisse  slach  mei 
de  seine  en^op  t  grêf  en  oer  it  grêf  meije  wy  suchtsjende  her- 
ïplîe  hwet  wv  sa  faek  seijen :  de  saek  is  bislist.  En  yn  wêzen, 
5e  ^  m5rm7  hwa  't  er  'gjin  rie  ta  wier,  het  de  ierske  nnbaen 
oerlitten  oan  hiarren  mei  hwa  't  er  alhke  mm  rie  ta  is. 

Sch  dêr  Heech-achte  Hearders !  dúdlik  biwezen  hwet  ik 
vn  mvn  earste  Ôfdéling  biwize  woe.  Nou  scille  wy  út  de  skiednis 
S  Tit   lot  fen  lânnen  en  folken  sjên,  dat  it  dêrmei  ek  noait 

"'"fÄ  scnf.TJ:"-.Hiir  bigiin.  U  .iWweidichrte  .„  ej 
it  bilangrykste  stik  fen  de  Foarlêzing.  Hwet  wy  ont  nou  ta  heard 
ha  wie?  éa  sliuchtwei  plat  by  de  groun,  dat  Janrap  en  syn  maet 
s?ôeT  w^l  sizze  kind  ha."  Mar  de  skiednis,  dat  is  mear  ge- 
wichtich,   it  scil   ús   ris   nij   dwaen   hwet  de  sprekker  dêr  fen 


Uú 

ftieitse  scil."  —  Nou,  it  is  wier,  in  machtsjes  great  fjüd  koe  'k 
hjir  ynslaen,  as  ik  mar  mei  de  sondfloed  bigoun  en  mei  de 
kalifornische  goudfloed  eindige  of,  oars  sein,  mci  Noach  bigoun 
en  trochpraette  oan  Napoleon  Trije  ta.  Dat  joech  oars  în  nuvere 
moaije  ôfdieling,  twa  N  N  en  dêr  hwa  wit  hofoUe  twisken  yn, 
den  tochten  jimme  ek  licht  om  Neat,  Nimmen,  Nul  en  yette 
mear.  Hwent  dêr  scoe  't  stik  wol  op  útrinne  as  ik  yn  sa'n 
koarte  tiid  sa  'n  onbidich  plak  oftemzje  scoe.  Nou,  wy  binne 
Friezen  en  dêrom  hâlde  wy  ús  nou  mar  ris  allinne  by  't  fryske 
lân  en  folk;  den  scillewyfen  sels  wol  oare  folken  oantreffe,  dy 
hjar  rie  ten  ein  binne.  Lit  my  nou,  om  jimme  net  to  forfelen, 
koart  wêze. 

Wy  bigjinne  den  mar  meî  't  bigjin.  Sjê  dêr!  op  'e  foarste 
blêdside  fen  ús  lâns-histoarje  sînke  wy  yn  in  nacht  fen  onkinde 
wei,  by  safolle  út  elkoar  rinnende  mieningen  oangeande  de 
ôfkomste  fen  ús  foarâlden.  It  bêste  is  mar  om,  lyk  as  ienkear 
Aleksander  de  Greate,  de  knôtte  dy  *t  er  meî  de  fingers  net  los 
krije  koe,  koartwei  troch  te  snijen  en  to  sizzen :  „Wy  witte  't 
net";  hwent  oars  is  der  gjin  rie  ta.  It  het  grif  in  bjuster  rou 
en  onbiskaefd  folkje  wêst,  dy  âlde  Friezen,  oars  hiene  se  ommers 
fen  hjar  wederweardichheden  oanteikeningen  hâlden.  Hja  hiene 
mear  forsiân  fen  fiskjen  en  jeijen  en  mei  bisten  om  io  gean  as 
fen  lêzen  en  skrjuwen.  Mar  wy  wolle  hjarren  dêrom  net  leech 
lizze  en  doarre  sizze,  dat  se  warber  kloek,  moedich,  kreftich  en 
earlik  wieren.  Mar  hwerom  kamen  se  hjir?  Wy  witte  't  net, 
mar  tinke  for  'tneist:  om  de  selde  reden  as  de  Ijue  nou  hjir 
wei  nei  Noard-Amerika  geane.  It  waerd  hjarren  yn  hjar  eigen 
lân  to  krap,  de  lêsten  en  soargen  folle  en  't  gewin  lyts.  De  iene 
fitere  de  oare  oan  om  in  oar  plak  to  siikjen,  hwent  hja  koene 
sjên,  sa  lyk  as  't  dêr  by  hjarren  gyng  wier  't  mei  gjih  touwen 
to  hâlden,  koart-om,  den  wier  der  mei  hjar  en  hjar  län  gjin  rie 
ta.    Dêrora  kamen  se  hjir. 

Dêr  stiene  se  do.  By  *t  sjên  fen  dy  greate,  wide,  net  út 
to  eagjen  wyldernisse,  net  biskerme  for  rein  en  onwaer,  scille 
de  measte  frouljue  wol  tocht  habbe,  dat  er  gjin  rie  ta  wier. 
Mar  nei  dat  men  hwet  plante  en  boud  en  fiske  en  jage  hie,  sa 
dat  de  mage  bihoarlik  syn  gerak  krije  koe,  do  waerd  alies  better. 
Mar,  0  wé!  Do  kamen,  nei  in  rêstich  eintsje  lîbben  yn  't  nije 
faderlân,  —  ryklik  tsien  jier  foar  Kristus,  de  Romeinen  hjar  hjir 
oerfaiien,  en  dat  wier  in  folk  mei  hwa  't  er  op  't  iêst  gjin  rie 
mear  ta  wîer.  Dy  krigen  de  Friezen  sa  fîer  onder  'e  plak,  dat 
se  hjar  swiere  bilêstingen  opleijen,  hjar  heilige  bosken  fornieiden 
en  de  âlders  hjar  bern  ontnamen.  Do  stie  U  er  al  hwet  slim 
foar  en  do  scil  mannich-ien  wol  ris  útroppen  ha:  „Der  is  gjin 
rîe  ta." 

En  ho  gyng  it  yn  't  jier  496  en  hwet  letter,  by  de  ynfîeriAg 

fen  't  Kristendom  yn  ús  lân,  do  't  de  leare  der  Ijeafde  mei  't 
swird  —  dat  is,  mei  moart  en  forwoesting  —  de  Friezen  oan- 
twongen  wirde  scoe?  En  in  hondert  jier  of  trije  dêrnei,  do  't 
it  mei  safolle  moeite  ynfierde  Kristendom  fen  kening  Radboud 
de  Twade  wer  útroege  waerd?  Moasten  de  minsken,  troch  dat 
hinne  en  werfieren  yn  't  gelove,  net  komme  to  sizzen :  „Der  is 
gjin  rie  tal?  Mar  troch  de  moed  fen  Bonifaesjus  kaem  kening 
Karel  oan  't  haedbistjûr,  en  dy  geweltner  mocht  rie  witte,  yn  810 
namen  de  Noarmannen  alles  wer  wei.  Great  waerd  wer  ús 
foarâlden  hjar  lijen  en  de  tastanden  sa,  dat  se  hjar  rie  to  'n  ein 
wieren.  Hja  fluchten  út  forlegenheid  ta  de  Alfader  en  beaën : 
„Heare,  forlos  ús  fen  de  Noarmannen/'  En  tink  ek  yet  ris  om 
't  jier  860,  do  't  de  goede  Friezen  mei  in  strop  om  'e  hâls 
roanen  om  by  de  minste  tsjinstribbeling  ophinge  wirde  to  kinnen. 
O!  do  wier  der  tominsten  gjin  rie  ta. 

En  nou  scoe  'k  prate  kinne  oer  de  wetterfloeden,  krústochten, 
dútske,  spaenske  en  frânske  tiden,  ja,  fen  allerhanne  tiden  en 
saken,  en  och  heden !  troch  alle  ieuwen  hinne  barden  der  dingen 
of  siet  it  folk  yn  omstânniehheden,  hwerby  't  er  gjin  rietawier. 
En  net  allinne  mei  ús  folk,  mar  ek  krekt  allyk  is  't  gien  mei 
oare  keizer-  en  keningriken,  dy 't  opkamen  as  in  alles  oerwinnende 
macht  en  wei  waerden  as  snie  foar  de  sinne,  sa  dat  allinne  de 
namme  biwarre  bleau.  Dêrom  helje  wy  út  de  foartiid  mar  gjin 
biwizen  mear  oan,  slaen  it  each  op  de  tsjinwirdige. 

It  earste  hwer  't  nou  ús  oandacht  op  falt  is  deTsjerke.  De 
Roomsken  breidsje  hjar  macht  al  stadich-oan  fierder  út,  hja  rjuchtsje 
kleasters  op  en  bouwe  tsjerken,  hja  onderdrukke  en  forfolgjede 
Protestanten,  as  se  mar  kinne,  en  scillle,  as  't  sa  foartgiet,  licht 
yet  ris  de  boppetoan  krije.  En  fol  swiermoedigens  suchtsje  de 
de  frommen :  „Der  is  gjin  rie  ta !" 

Op  'e  Tsjerke  folget  de  Staet.  Troch  de  frije  forkiezingen 
is  de  aristocratie  fornedere,  de  bihäldende  pertij  is  syn  mächt 
kwyt  rekke  en  it  folk  mearderjierrich  of  tominsten  út  de  sliep 
to  wekker  makke.  Moaije  dingen  op  pompier  of  om  se  op  'e 
soasjeteit  to  bipraten.  Mar  safolle  hollen,  safolie  sinnen  ;  de  iene 
rôp  „hea !"  en  de  oare  „strie !"  en  twastriid,  yn  plakken,  dêr  't 
oars  alles  rêstich  en  fredich  wier,  waerd  net  selden  't  gefolch 
fen  dat  liberalismus,  dêr  't  sa  danige  heech  fen  opjown  wirdt. 
Ho  minder  macht,  ho  mear  ynbielding,  dêr  fen  dinne,  dat  de 
polityk,  dy  't  oan  'e  oarder  fen  'e  dei  is,  mannich  holle  hjit, 
mannich  hert  käld  makket  en  mannich  bûse  leech.  En  mei  dat 
alles  wit  it  eigenbelang  syn  foardeel  to  dwaen.  De  bilêstingen  — 
net  formindere  neffens  't  moaiklinkend  onthjit,  —  wirde  fen  tiid 
ta  tiid  heger.  Yn  oare  lânnen  ha  se  wer  oare  swierrichheden, 
oeral  sucht  men  en  oeral  tinkt  men,  mei  't  each  op  'e  tsjustere 
takomst:  ,,Der  is  gjin  rie  ta!" 

Fen  de  Staet  geane  wy  oer  nei  it  Folk.  Och,  hwet  bînne 
de  Friezen?  De  oprjuchte  seit:  „It  binneforbastereSpaensken." 
De  taelkindige  ^seit :  „It  binne  gekken,  Hollânners,  Frânsken  of 
apen."  De  útfofkoarene  seit:  It  is  in  yn  de  poel  der  godloazen 
forsonken  folk  en  ropt  mei  Yntsje  Jans :  ^Wé,  wé,  oer  Fryslân ! 
hwent  as  se  hjar  net  bikeare,  den  is  der  gjin  rie  ta !"  —  Dit  sjucht 
men  yn,  en  dêrom  bigjint  men  de  hannen  yn  elkoar  to  slaen^ 
foarearst  mar  om  op  Snein  net  to  forkeapjen.  It  is  in  goed  ding, 
dat  men  mei  't  ynfieren  fen  forbettering  yn  't  bigjin  fen  de  wike 
oanfangt,  om  it  koe  de  Snjeuns  ris  to  let  wêze.  Mar  al  wer 
is  dit  in  saek,  lyk  as  safolle,  dêr  't  it  hele  doarp  hwet  yn  to 
sizzen  het  of  habbe  woi :  de  iene  syn  miening  is  bare  fier  fen 
de  oare  sines  forwidere,  cn  troch  earmhertigens  en  lytsgeastigens 
wirdt  it  greate  doel  foarby  sjoen.  Mar  al  is  't  ek  dat  men  foar 
't  útwindige  de  mantel  fen  godslsjinstigens  om  hinget,  ithertfen 
de  minsken  is  bidoarn.  Hear  de  helte  fen  de  lekken  en  brekken 
en  't  kwea,  dai  de  iene  minske  de  oare  forwyt  en  't  scil  dúdlik 
blike,  dat  de  orthodoksen  gelyk  ha  as  se  sizze,  dat  de  minske  't 
eilindichste  fen  alle  skepsels  en  disse  ierde  in  jammerdal  is.  Och, 
hwer  heart  men  langer  net  fen,  dat  dy  bidoarnens  klear  biwiist  ? 
Moardsjen,  stellen,  baldédichheid,  flokken,  fjuchtsjen,  tsjieren, 
sûpen,  oangean,  brân,  helske  wirktugen,  rabjen,  glêzen  ynslaen, 
maltjirje :  O !  't  is  yslik,  yslik,  yslik !  Rn  wy  habbe  neat  mear 
nedich  om  to  leauwen,  dat  er  mei  lân  en  folk,  by  safolle  ellinde, 
gjin  rie  ta  is. 

Hjirmei  bin  ik  oan  de  trêdde  of  lêste  ofdéling  fen  myn  foar- 
lêzing  ta  komd.  Alhowol  ik  nou  genôch  sein  hab  om  myn  tekst 
wier  to  meitsen,  it  is  dôch  krekt  oft  er  yet  hwet  oan  ontbrekt. 
It  giet  ús  as  dy  immen  dy  't  my  lêsten  de  wirden :  „Geeft  den 
keizer  wat  des  keizers  is  en  ûode  wat  Godes  is"  sa  útlei,  dat 
men  dêrút  to  forstean  hie,  dat  slûkjen  wol  wêze  mocht.  Mar 
dy  miening,  nei  syn  sizzen,  by  him  sa  klear,  sa.dúdlik  en  wier, 
woe,  nei  't  ik  wol  oan  him  mirk,  yn  syn  hert  dôch  net  rjucht 
hechtsje.  Sa  giet  it  ús  nou  krekt  allyk.  Wy  habbe  in  toer 
opboud,  hwerfen  it  fondemint  net  goed  lein  is;  lit  hîm  ús  sels 
mar  wer  ôfbrekke  en  de  frage  sjên  to  biantwirdsjen :  „Ho  is  it 
al  gien,  ho  giet  it  yette  en  ho.  scil  't  gean  as  der  noait  gjin  rie 
ta  wier,  is  of  wêze  scil?"  Hark  ris!  stilsteande  wettersbidjerre; 
ôfwikseling  is  for  't  foartdûrjend  bistean  fen  alles  needsakelik. 
Ofgeande  en  opkommende,  opkommende  en  ôfgeande;  sa  giet 
it  yn  de  natuer,  sa  giet  it  mei  de  minsken  en  mei  alles.  Mar 
boppe  dy  foroaringe  is  der  ien,  dy  'tlol  fen  lânnen  en  folken 
op  syn  hannen  weacht,  mar  ek  dat  fen  elke  skepsel  nei  de  juste 
miette  ôfparket.  En  Hy,  de  alwize,  dy  't  noait  rekkenskip  fen 
syn  dwaen  jout,  rôp  op  syn  tiid  keningryken  yn  't  Ijocht  en  op 
syn  wille  waerden  se  wer  wei.    Hy  jowch  libben  en  oanwêzen 

en  nei  syn  wolbihagen  einge  'tek  wer,  opdat  er  stadich  oanfor 
nije  geslachten  plak  bljuwe  scoe  oan  'tein  fen  de  wräld  ta. 
Freeslike  tiden  binne  ta  'n  segen  wirden  for  letter,  enalleshwet 
yn  de  rige  fen  ieuwen  hinne  tein  is,  is  altyd  útroan  ta  Syn  eare 
en  ta  heil  fen  de  minsken.  Ek  ús  foarälden  seagen  tsjustere 
nachten  fen  rampspoed  en  wea;  mar  de  blide  dage  fen  rêst  en 
nocht  glânze  ek  oer  disse  fruchtbere  fjilden ;  de  sé  ontnaem  en 
joech  wêrom,  en  út  dit  alles,  út  in  skynbere  warreboel  fen  « 
foroaringen  is  in  leare  for  ús  ontstien.  Al  wieren  de  tiden  faek 
droevich,  al  kleauwen  de  rampen  soms  heech  en  wier  de  ta- 
komst  tsjuster:  ^de  tiid  saeide  der  hinne  en  brocht  ûtkomst, 
alderhanne  forskate  wegen  läns,  en  help  of  forbettering,  wier 
it  just  altyd  net  foart  yn  ienen,  den  nei  forrin  fen  tiid.  En 
dêrom,  mei  it  each  op  it  forfleine  en  tinkende  om  't  Godsbistjûr, 
sizze  wy :  „Der  wier  altyd  rie  ta."  En  mei  God  is  er  yet  for 
elk  yn  't  bysonder  aityd  wol  rie  ta.  Der  komt  gjin  lotsforoaring 
of  wy  merke  syn  wysheit  op,  der  komt  gjin  ramp  of  vry  scille 
faek  eftemei  fieie  dat  it  ta  ûs  gelok  wêst  het;  gjin  leed  sa 
great  of  wy  habbe  der  kreft  nei ;  gjin  takomst  sa  tsjuster  of  wy 
sjugge  der  útkomst  yn ;  gjin  forlies  sa  hird  of  wy  scille  op  de 
iene  of  de  oare  menear  treast  fine.  Hwet  hoeve  wy  den  to 
kleijen  en  to  kliemen  oer  't  lâns-regear,  de  tsjerke  of  't  folk? 
Lit  ús  Ijeaver  en  earder  siikje  ús  hert  to  biwarjen,  dat  it  mei 
in  suver  sin  en  doel  frede  fynt  yn  alles  hwet  Gods  hân  ús' 
taskikt.  Sa  't  it  altyd  gien  is  giet  it  yette,  wy  kinne  yn  in  on- 
bistindige  wrâld  gjin  bistindichheid  forwachtsje  en  fen  in  swak 
en  sondich  minske  nen  folmakke  deugd.  Mar  hwet  ús  gelok 
forheegje  kin,  ús  libben  swietter  meitse  en  ús  lot  for  disse  en 
de  takommende  tiid  forbetterje  kin,  dat  is  dit:  dat  wy  mei  lust 
en  iver  kennis  en  witnis  siikje  to  forkrijen,  to  bifoarderjen  en 
to  forsprieden  om  sa  mei  to  wirkjen,  dat  er  al  stadich-oan  mear 
smaek  for  it  wezentlyk  moaije  en  goede  ontstean  en  by  elk  de 
lust  ta  ondersiik  geande  reitse  mei. 

Den  scil  der  mei  de  tiid  in  sêfte  fredeljeafjende  geastonder 
't  folk  koifime,  de  godstsjinst  des  herten  scil  mear  op  priissteld 
wirde  en  for  elk  dy  't  dat  docht  is  der  ek  yn  elke  ongefal  rie  ta. 
En  einliks  yn  de  takomst?  Sjuch  fobek  op  jimme  ôfleine  rin- 
baen  en  siz  my :  ho  is  't  gien  yn  tiden  of  yn  dy  omstânnich- 
heden,  dat  er  mei  jimme  gjin  rie  ta  wier  ?  Hwer  binne  se  bleaun, 
dy  bange  soargen,  dy  rouwe  en  dat  leed?  —  O,  leau  my!  de 
Heare  regearre,  hy  jowch  dy  droevenis,  cm  ús  to  learen  —  as 
wy  by  ús  sels  de  rie  to'n  ein  wieren  —  ús  bikommernissen  to 
lizzen  op  Him,  dy  't  ús  útnoadget  om  dat  to  dwaen.  Adam  son- 
dige  en  fluchte  mei  Eva  for  3ods  oansicht,  hwent  der  wier  do 
mei  hjar  togearre  gjin  rie  mear  ta.  Mar  in  treaslike  stimme  klonk 
troch  de  wolken  :  ,,Ut  jimme  scil  ien  foartkomme,  dy  't  de  slange 


de  kop  formoarselje  scil."  En  de  g^eatste  heit,  de  oerwindef 
fen  dead  en  grêf  het  dit  ûods-onthjit,  sels  ta  't  lêste  egen- 
blilc  ta  oan  t  krús  bisegele,  troch  de  moardner  nêst  him  ta 
to  roppen :  „Hjoed  yette  scille  jy  mei  my  yn  't  Paradys  wêze." 
—  Sa  leart  ús  de  skrift  fen  de  earste  blêdside  ta  de  lêste  hwet 
it  dageliks  libben  jimmeroan  wier  makket.  En  yn  de  takomste 
dus;  lit  de  libbenstoarmen  om  ús  giizje,  de  tydlike  omstânnich- 
heden  bitter  wêze,  lit  ús  miskend  of  birabbe  wirde,  de  earmoed 

ús  deel  wirde,  lit  it  wetter  oan  'e  lippen  komme yet  ris: 

dy  *t  God  freest  docht  syn  plicht  en  dy  't  syn  plicht  docht  en 
op  God  fortrout,  dy  slacht  moedich  de  eagen  omhegen,  oer  tiid 
dead  en  grêf  hinne  tinkende,  en  scil  noait  wänhopich  sizze : 
„Der  is  gjin  rie  ta." 

Ik   eingje   mei   de   wirden  fen  de  psalmdichter,  nei  Salverda, 
psalm  147  fêrs  2: 

.Is  't  hert  troch  unk  en  eangstme  britsen 
En  djip  yn  wé's  near'  nacht  biditsen, 
Den  eamet  Qod,  —  en  freugde  wippet, 
Sa'n  hert  wer  yn;  op  't  wézen  hippct 
De  himmellaeits ;  de  lofsang  twjirret 
De  wollccn  troch;  sa'n  Übben  tieret 
En  jûcht  fen  Him,  dy  't  alle  stierren 
Telt,  neamt  en  rounliedt  sei  bigearren. 


Moaike  en  hjar  Nift. 

Wel  Tryn,  ik  hear  fen  frjemde  dingen ; 

As  fanke  yet  forslingerst  dy. 
Hwent  popkjen,  boartsjen,  toukespringen 

Is  better  yet  dyn  foech,  tinkt  my. 
Ik  wol  ris  earnstich  mei  dy  prate, 

Dou  bist  mar  efkes  achttsien  jier.  — 
„Né,  hou  ris,  moaike!  njuggen  wiken 

Bin  'k  boppe  de  achttsien,  siker  wier!" 

„Ei  kom !   Nou,  den  is  't  tiid  fen  trouwen, 

Dyn  fammefleur  moat  út  'e  wei. 
Mar  *t  komt  mei  gauwens  dy  to  rouwen; 

Dy  't  den  mar  dildich  wêze  mei ! 
Lit  myn  forstân  dyn  sin  bistjûre 

En  wachtsje  yet  in  jier  of  twa.  — 
,,0,  moaike !  moast  it  sa  lang  dûrje, 

Dêr  ha  wy  lang  't  gedild  net  ta." 

Den  rekkest  gau  yn  tûzen  noeden. 

Is  't  frijen  swiet,  it  trouwen,  bern, 
Dat  is  in  iotterij  fol  neaten, 

Mar  selden  komst  in  priis  to  sjên. 

Ik  scoe  der  hwet  fen  sizze  kinne, 
'k  Ha  sels  wol  trije  mânljue  hawn.  — 

„0  moaike !  ik  scil   t  mei  ien  wol  rêdde, 
Mei  him  slút  ik  de  Ijeafdebân." 

Dy  Ijeafdebân  bringt  op  dyn  wegen 

In  flite  lytse  kreuten,  Tryn  1 
Dat  hiet  yn  'e  âlde  tiid  in  segen, 

Mar  't  het  in  hopen  soargen  yn. 
It  tal  kin  lichtwol  fjirtsien  wirde; 

Licht  krije  jim  ek  net  ien :  o  f ij !  — 
„0  moaike!  freegje  mar  myn  frijer 

Oft  ik  gjin  Ijeave  berntsjes  krij." 


Den  kinst  ek  rêst  noch  dûr  mear  smeitse 

En  skielik  bist  gjin  baes  mear  thús. 
Den  scitte  baer  yn  't  lijen  reitse, 

Den  wirdt  de  Ijeafde  sels  in  krús. 
Den  komste  op  't  lêst  yn  djippe  ellinde 

En  den  komt  neibirou  to  let.  — 
„Né  moaike !  freegje  mar  myn  frijer, 

Mei  ús  bislacht  it  lang  sa  net." 

Dat  falt  hwet  ôf,  dat  kinst  mar  leauwe ! 

Dat  folie  swiet  jowt  pine  yn  't  liif. 
Dyn  man  lit  licht  syn  Ijeafde  drjuwe, 

En  dou  wirdst  jong  in  lilk  âldwiif. 
Den  fljucht  de  libbenswiile  hinne ; 

De  libbens-tried  brekt  6f  —  en  den .... 
,,Den  moaike,  wird  ik  wis  birouwe 

Fen  myn  oprjucht  bimindc  man !'' 

1856.  (Nei  'tHollänsk.) 


KOART  QÛD. 


Ik  bin  sa  moai,  tinkt  mannich  faem ; 
Ho  wonder  dat  gjin  feint  my  naem. 

Myn  sin !  Myn  sin ! 
Wé !  dy  dat  altiid  krije  kin. 

Fen  syn  jild  en  knappens  sprekke, 
Docht  gjin  wize,  mar  in  gekke. 

Twa  dagen  Heaf. 

V.    Oer   de   heide,   Duers-wâld  en  de  Sweach  nei  Rîrg^nii 

iPoartsetting  fen  bledside  136.) 

Oer  hichten  en  lichten,  frij  hwet  hobbelich,  lyk  as  de  stoere 
libbens-wei  wol  mear  rint,  gyng  it  mei  ús  oer  dat  heidefjild, 
hwerfen  it  ein  net  to  sjên  wier.  —  Heide!  och  ho  faek  komt 
dat  wird  net  yn  dit  reisforhael  foar,  en  dôch :  ho  scil  't  oars  ? 
Heide  is  heide  en  bljuwt  heide  sa  lang  as  de  minsken  it  jild 
Ijeaver  op  in  bult  hâlde  en  tsjin  swiere  rinten  útsette  as  dat  se 
iendrachtich  mei  malkoarren  dy  greate  wyldemissen  ta  sok 
fruchtber  lân  meitse  litte,  lyk  as  der  op  'e  Birgerheide  to  finen 
is.  Mar  dêrom  net,  alles  moat  syn  tiid  ha;  licht  wirdt  men  yn 
letter  dagen  mear  op  Drint  opmerksum  en,  troch  dêr  kanalen 
to  graveiî,  de  tafier  en  trochfier  for  alles  maklik  makke.  Fynt 
men  dêr  al  gjin  Californie,  it  kin  en  scil  in  fruchtbere  oarde 
wirde,  dêr  't,  ynpleats  fen  in  skieppekudde,  de  kij  yn  fette  klaver 
weidsje  en  hynsders  it  ripe  noat  nei  hûs  lûke,  wyls  't  honderten 
fen  minsken  fleurich  libje,  dêr  't  nou  pas  in  minske  sjoen  wirdt. 
It  sprckt  fen  sels,  dat  it  folle  moeite  kostje  moat  en  't  kin  wêze 
dat  it  nouiibjende  geslachte  de  fruchten  der  net  fen  rispet;  mar 
ek  den  yet  as  it  de  neiteam  heilsum  wêze  mocht,  den  scoe  't 
net  mear  as  't  ôfbiteljen  fen  âlde  skilden  wêze.  Us  foarfaers 
habbe  ommers  foUe  mear  for  ús  dien.  Mar  it  leit  net  op  myn 
wei  om  hjir  yn  fromme  winsken  fierder  to  i;ean ;  by  de  tanim- 
mende  forljochting  en  biskaving  kin  't  net  misse  of  alles  scil 
wol  yn  'e  heak  komme,  en  ús  jowch  dy  oneachüke  heide  swiete 
nocht. 

„HeaI"  sei  B.,  „it  scoe  wol  aerdich  wêze,  as  wy  togearre 
op  sa  'n  wyldernisse  wennen  en  elk  in  fikse  kudde  sïciephiene, 
dy  't  wy  deis  weidden,  mei  de  skeppe  yn  'e  hân,  heuveltsje  op 
en  del,  den  koene  jy  Damon  wêze  en  ik  Pithias. 

»Jonge  ja!*'  sei  'k,  „en  den  moasten  wy  elk  in  hutte  habbe 
fen  roazen  en  kamperfoelje ;  mar  boppe  al  ek  in  Cloë,  dy  't  ús 
moarns  to  wekker  song.  Mar  fen  Damon  en  Pithias  spritsen, 
dêr  komt  my  in  fêrs  yn  't  sin,  dat  ik  sahwet  frij  út  it  Dútsk 
oerbrocht  ha.    It  is  sa: 

.Hwa  het  de  greatste  skat  op  't  ierske  roun, 

En  siz,  hwer  eame  wirdt  er  foun  ?" 

Sa  frege,  as  men  dat  leauwe  niei, 

Yn  Orikenlân  ris  Damon  yn  'e  tsjerke 

Fen  Delfos  oan  Apollo,  en  dy  sei: 

„Dou  sels,  —  koest  dat  yet  net  bimerke  ? 

0,  leau  my  Damon,  foar  dyn  doar, 

D6r  fynst  him  wis  en  stellich  foar." 
Ho  flink  roan  Damon  do ;  hy  twivele  lykwol 
En  tochte  yet,  it  is  mar  gekheid  fen  Apol. 
Mar  oan  dy  Rod  syn  tael  wier  noait  in  stekte  los. 
Sa  kaem  er  toar  syn  doar,  dftr  foun  er  Pithias. 

»Myn  stalke;"  rôp  er  him  tomiette, 

,In  slcat,  de  greatste  slcat  ha  wy 

Hjir  yn  'e  xroun,  lcom,  graef  mei  my, 

En  de  iene  helte  is  den  for  dy.'* 

Hja  nimme  't  arlc,  hja  dollú  en  litte 

It  wirk  seis  yn  'e  nacht  net  sitte. 

Mar  ho  't  men  réstloas  skrept  en  docht, 

Der  komt  mar  hiel  Kjin  skat  foar  *t  Ijocht. 
Op  't  16st  smiet  Damom  mei  in  laeits  de  iodde  er  hinnc. 

,Hou !"  rdp  er,  ,bin  ik  net  in  gek  ? 

rrjeon,  staekje  dou  it  graven  ek. 

Wy,  dy  troch  deuRd  sa  lokkich  binne, 

Myn  (fielgenoat  yn  freugde  en  smert, 

().  Pithias,  kom  oan  myn  hert! 

Mei  dy  foriend  troch  't  siiiichst  lot 
Forstean  ik  skoan  de  spreuk  fen  Delfos  Ood : 
In  trou  biprocve  frjeon  dat  is  de  greatste  skat" 

„Gnâp  sein  fen  Damon/'  sei  B.  „Mar  om  er  weroptorêch 
to  kommen,  as  wy  dan  op  sa'n  wiid  fjild  wennen,  dêr'twydeis 
as  herders  op  rounpanderen  om  jouns  mei  iis  hutte  torêch  lo 
kearen,  en  as  den  ús  herderinne  ônder  't  skaed  fen  in  linebeam 
of  ûnder  in  stoepe  it  jounmiel  klear  hie,  wyls  't  in  heal  dozyn 
lytse  herders  en  herderintsjes  as  cherubijntsjes  ús  tomiette  wjuk- 
kelen:  dat  scoe  in  aerdich  iertsfaderlyk  libben  wêze,  net?" 

„Ja/*  sei  ik,  meisleept  troch  safolle  poësy,  „dat  wier  stellich 
in  hearlik  Arcadije.  Kostlik  moast  it  libben  der  den  hinne  rôlje 
yn  de  moaije  hearlike  natuer,  frij  fen  soargen  en  kommer,  net 
birabbe  troch  oareljue's  nyd/' 

„Né/'  foel  B.  dêrop  yn,  ^allike  min  as  bifeilge  for  de  heil- 
stiennen,  dy  't  my  tsjinwirdich  mar  yn  ienen  to  folle  yn 'e  troanje 
fljugg^-  Blikstien  1  span  de  pareplui  út,  den  binne  wy  klear,  it 
hynsder  kin  net  út  it  spoar  wei  komme." 

»As  't  jo  biljeaft!"  sei  ik,  en  dêrmei  wier  de  reinskerm 
útspand  foar  de  karrekape  en  wy  sieten  yn  *t  tsjuster  as  twa 
douwen  op  'e  matte. 

„WoI  ik  jo  nou  'ris  hwet  sizze?"  lústere  B.  my  ia.  „Mar 
it  moat  twisken  ús  bijuwe;  it  is  in  núverich  geheim.  Om  't 
nimmen  ús  hjir  hearre  en  nou  ek  net  sjén  kin,  doar  ik  it  sizze. 
Ik   hab   lêsten  oan  't  rimen  wêst  en  scil  jo  myn  wirk  opdisse." 

„Utmintend !"  foege  ik  him  ta,  „mar  as  jy  mei  de  hannen 
slaen  wolle  scil  ik  myn  sigaer  út  de  mûle  lizze,  wy  mochten 
oars  ris  brân  krije,  en  dat  wier  net  aerdich,  foaral  yn  sa'n 
tsjusternis,  lyk  as  wy  nou  forkeare." 

Mar  né,  myn  maet  hâlde  de  hannen  oan  'e  leije  en  bigoun. 

Voorjaars  inorgen-inijinering. 

Niet  slechts  om  ijdle  vreugd  te  rapen, 
Hier  waar  de  wieg  vaak  grenst  aan  't  graf, 
Heeft  Qod  alleen  den  mensch  geschapen, 
Was  t  dat  HU  mij  het  aanzijn  gaf. 

Maar  om  de  wondren  Zijner  werken, 
Zoo  onnaspeuriijk  groot  en  schoon, 
In  *t  groot  heelal  steeds  op  te  merken, 
Oaf  Hlj  alleen  ons  d'  aard  fer  woon. 

En  wle  denkt  niet  aan  hooger  Wezen, 
Wanneer  de  zon  met  majesteit 
Des  morgens  uit  den  nacht  verrezen, 
Haar  glanzeiid  llcht  in  't  rond  verspreidt? 

Wanneer  haar  koesterende  stralen 
Met  stille  majesteit  en  pracht, 
In  't  blijde  voorjaar  nederdalen 
En  de  aarde  voedsel  geeft  en  kracht. 

Dan  spruit  het  zaad,  in  de  aard  verborgen. 
Of  rijpt  de  vrucht  naar  's  landmans  wensch. 
't  Juicht  al  in  *t  rond  en  elken  morgen 
Aanschouwt,  aanbidt  en  dankt  de'roensch. 

'k  Hoor  hoe  daarginds  het  eendje  snappert, 
Dat,  rustloos  zwemmend  heen  en  weér 
Gelijk  een  visch,  ~  in  't  beekje  klappcrt, 
Pluist,  wascht  en  reinigt  wiek  en  veer. 

Zie,  t  zachte  lammertje  in  de  weide 
Springt  naast  de  moeder  in  bet  gras, 
En  paard  en  koe,  het  liikt  hun  beide 
Zoo  ruim  of  't  alles  *t  tiunne  was. 

Het  vooglenheir.  't  gebrek  ontkomen, 
Zingt,  fluit  en  fladdert  om  mij  heen 
Of  zoekt,  om  in  het  groen  der  boomcn 
Een  nest  te  bouwen,  mos  bijeen. 

Ja»  't  ademt  alles  vrcugde  en  leven ; 
Elk  rept  zich,  zoekt  en  vindt  het  brood, 
En  ik,  door  dankbaarheid  gedreven, 
Zeg:  «Qod,  wnt  zijt  Qij  goed  en  groot!" 

'k  zie  bloempjes,  schoon  van  kleur,  maar  tceder, 
Zoo  rijk  door  Flora's  hand  bedeeld, 
Zij  wieglen  zachties  heen  en  weder, 
Door  't  morgenwindje  zoet  gestreeld. 

Wellicht  wordt  straks  één  neêrgebogcn 
Der  stengeltjes,  zoo  broos,  zoo  te£r; 
En  dan,  daar  eenmaal  aan  onttogen, 
Vindt  het  in  de  aarde  een  rustplaats  wcêr. 

Hoe  menig  bloem,  die  'k  in  mijn  leven 
Zoo  trotsch  in  schoonheid  bloeijen  zag, 
A^oest  dikwijls  als  de  nacht  kwam,  sneven. 
Het  levcn  duurt  nauw  eenen  dag. 

Hoe  menigeen.  dic  heden  rustig 
Nog  stond  gelljk  een  eik  in  't  woud, 
Verdween verdween 

„Nou  bin  'k  er  6f !  .  .  .  verdween  .  .  .  It  is  oars  yet  lang 
net  út." 

„Lit  ús  den  mar  rekkenje  dat  ît  út  is,"  sei  ik.  „Sjugge  jy, 
de  bui  verdw'een  ek."  —  Mei  triek  ik  de  pareplui  wer  yn 
en  bitanke  B.  for  syn  fêrs,  dat  my  net  forfeeld  hie. 

Wyls  *t  wy  yn  tjuster  sieten  hie  ús  hynsder  op  goed  gelok 
it  paed  socht,  mar,  lyk  as  Tomke  op  it  Ijocht,  roan  it  goedlik 
dier  op  it  earste  hûs  oan  dat  it  stean  seach.  Yn  in  goed  gelove, 
dat  it  wol  it  rjuchte  paed  wêze  scoe,  lieten  wy  ús  ride  ta  ticht 
oan  dat  hûs  ta.  Mar  do  hearden  wy,  dat  it  de  smelle  wei  wier, 
dy  ta  forderve  roan.  Wy  moasten  hird  werom,  dwers  de  oare 
kant  út;  mar  ho?  Falt  it  yn  't  sedelike  faek  moeilik  om  fen 
in  dwaelspoar  ta  de  rjuchte  wei  torêch  to  kearen,  —  dat  gyng 
for   ús  yn   't   natuerlike   ek  biswierlik,  hwent,  lyk  as  ik  sei,  dy 

wei  wier  smel  en  *t  spoar  mear  as  in  foet  djip.  Wy  gongen 
beide  út  de  karre  wei  en  mei  Simsons  kreft  tilde  myn  maet  de 
hele  karre  fen  'e  groun,  wyls  't  ik,  tuike,  tuike  moai,  it  hynsder 
yn  't  rounte  laedte. 

„lt  doel  heilicht  de  middels/'  sei  ik  tsjin  't  hynsder. 

It  spil  kaem  wer  rjucht  foar  inoar,  wy  wer  to  plak  en  dêr- 
mei  wier  alles  richtich. 

„Dat  rimen,  dat  rimen !"  suchte  B.,  dat  bringt  al  in  bulte 
jonge  minsken  fen  't  spoar." 

Dy  't  de  skoech  past  tsjucht  him  oan.  Disse  skoech  like 
wol  for  my  makke  to  wêzen.  Nou,  hy  slútte  goed ;  it  wier 
dôch  troch  my  kaem,  dat  B.  it  weage  hie  de  liere  to  bespyljen. 
Ut  syn  aerd  is  myn  frjeon  der  lang  net  oan  ta  om  jierboekjes 
lyk  as  „Aurora"  of  „Vergeet  mij  niet"  mei  syn  bydragen  to  for- 
rykjen. 

Sonder  mear  tsjinstribbelingen,  troch  lânnen  en  loantsjes, 
lâns  diken  en  heide,  kamen  wy  einliks  wer  to  Duerswâld. 

i^Goen  dei  I"  sei  de  kastleinske  allike  frjeonlik  as  jister,  — 
do  't  wy  wer  foar  hjar  doar  stil  hâlden,  „kom,  binne  jimmedêr 
al  wer  ?^' 

„Binne  jimme  dêr  al  wer?''  tocht  ik.  ^Vs  mynhearskip  is 
wer  forflein.  It  is  hjif  dôch  lang  gjin  Drint,  dêr  't  men,  sa  't 
liket,  better  op  'e  hichte  fen  'e  tiid  is." 

Kom  yn  HoUân,  kom  yn  Drinte, 

Reisgje  biel  de  wrâld  yn  't  roun, 
Oeral  wlrdt  den  de  earetitel 

Fen  .tnynhear*'  dy  üclit  wol  jown. 
Mar  yn  rryslân,  ocn  yn  Fryslân, 

Fijlo  fijl  ho  kin  't  er  Uns? 
Wês  dêr  hearskip  sonder  duiten, 

Fen  de  firma  skriele  Hâns, 
Skielik  scll  dyn  greatheit  wykje, 


Hjir  sjucht  elk  op  greater  wearde, 
Net  op  glêd  fomis  en  glâns. 

Lykwoi  ik  liet  my  tsjin  de  kastleinske  neat  merke. 

Ja  !'*  rôpen  wy  beide  en  stoepen  út  de  karre  wei.  Myn 
frjeon  loek  it  hynsder  in  bytsje  foarút,  sa  dat  i1  hast  mei  dc  kop 
yn  't  foarhús  kaem. 

„Hearink!"  sei  ik,  „jy  meitse  it  minske  op  sa'n  wize  de 
nearring  staf.'' 

Mar  hja  lake  ris  en  tochte,  dat  scoe  net  lang  dûrje.  Fierder 
bisjutte  se  ús  de  wei  nei  de  Sweage  en  koart  dêr  opwierenwy 
al  wer  op  'e  heide. 

Onderwilen  klearre  de  loft  6f,  de  sinne  briek  troch  en  it 
waerd  ien  fen  de  moaiste  jounen,  dy  't  wy  yn  Augustus  hawn 
habbe.  En  do  't  wy,  nei  in  reedtsje  oer  freeslik  sânnige  wegen, 
op  Beetstersweage  oankamen,  hiene  wy  beide  bare  foUe  nocht 
om  ris  to  kuijerjen.  It  hynsder  waerd  dus  yn  de  herberg  „De 
trije  Pylders"   mar  gau   op  'e  stâl  set,  wy  namen  in  bitterkeen 

nei  dat  B.  syn  saken  forrjuchte  hie,  biskôgen  wy  it  simpele 
moaije  doarp,  mei  syn  deftige  huzen  en  sierlike  bûtenpleatsen. 
Mar  neat  hag^  ús  mear  as  de  nioai  oanleine  tún  fen  Lyndenstein. 
Dêr  gongen  wy  ek  yn  'e  iiskelder  dy  't  ik  forgelike  by  decato- 
comben  fen  Parys.  B.  sei,  ik  wier  net  botte  gelokkich  yn  't  for- 
gelykjen.  Nou,  dat  is  it  selde ;  it  wier  dêr  den  mâlle  tsjuster 
onder  'e  groun,  mar  dy  kclder  wier  do  tige  droech  en  de  túnman 
mei  er  winters  blommensieden  en  sahwet  jyn  ha,  —  iis  leau  ik, 
dat  er  net  mear  yn  hâlden  wirdt.  Do  't  wy  de  trekkasten  mei  de 
sierlike  kaktussen,  aloê's  en  oare  frjemde  gewassen  bisjoen  hiene, 
gongen  wy  wol  foldien  nei  ús  harbarge  torêch.  Mei  sa  't  wy 
dêr  sieten  kaem  er  in  wonderlyk  rydtuuch  foar  de  doar.  Itwier 
in  lyts  leech  karke  op  lege  tsjillen,  suterich  yn  'e  grounferwe  en 
't  waerd  litsen  feh  in  hynsder,  net  fen  de  greatste  soarte.  It  hâlde 
stil  en  do  kaem  er  in  man  ôf  wippen,  mei  in  greate  roune  wite 
hoed  op,  in  wite  jas  oan  en  in  Ijochte  broek,  sa  dat  er  mei  al 
dy  witens  wol  op  to  merken  wier.  Dat  hynsder  rekke  ek  op  'e 
stâl,  en  de  man  kaem  by  ús  yn  'e  jachtweide.  Syn  blinkende 
gouden  oerhimdspjeld  en  syn  greate  gouden  ring  om  'e  finger 
jowgen  him  in  foarnaem  oansjên.  Hy  groette  bileefd  by  't  yn- 
kommen  en  wy  diene  ek  sa  werom.  Do  't  dy  hear  efkes  sitten 
hie  rekken  wy  mei  elkoar  oan  't  praten.  Do  't  er  wiste  hwer't 
wy  wei  wieren  frege  er  ús  nei  disse  en  gene  fen  ús  doarpsljue, 
sadwaende  krigen  wy  it  tige  drok.  Ik  sei,  my  tochte  dat  mynhear 
al  hwet  in  frjemd  rydtuuch  ried. 

„Ja/'  sei  er,  daar  heb  je  gelijk  in.  U  mot  wete,  ik  heb  nu  in 
veertig  jaar  al  drie  zadels  doorgereden.  Ik  sei :  Jonge,  ge  zult 
het  gemakkelijker  hebbe.  Nu  heb  ik  me  zulk  'n  karretje  late 
maken,  met  'en  bakje  waarin  ik  klisteerspuit,  aderlaters-gereed- 
schap,  kies-  en  tandetrekker  en  zoo  voorts,  kan  bergen.  Kom  ik 
er  nu  aanrijden,  dan  roepe  de  kinders  in  de  verte  al:  „Mem, 
mem  1  ferdomd  1  dêr  komt  de  dokter  oan !"  Vreemd  moet  het 
wezen,  dat  is  waarachtig  waar." 

Us  tochte,  dêr  hie  mynhear  gelyk  oan.  B.  frege  oft  er  ge- 
neeshear  wier. 

„Ja,"  wier  't  andert.  „U  ook?" 

„Soms  rint  it  er  al  om/'  sei  B.,  mar  allinne  for  't  planten- 
ryk;  as  beamkweker,  moatte  jy  witte." 

„Ha,  ha,  ha !"  lake  dokter.  „Dus  professor  in  de  Botanie. 
Dat  heb  ik  liever  as  dat  je  dominé  waart;  want  ik  vrees  dat  ik 
dan  een  les  zou  ontvangen  hebben.  Wil  U  wel  gelooven  —  ik 
ben  een  christen  —  dat  ik  maar  weinig  ter  kerk  ga  ?  Wat  is 
uw  geloof?" 

Ik  wist  net  hwet  ik  dêr  sa  gau  op  sizze  scoe;  ik  foege  er 
dus  mar  twisken,  dat  de  natuer  ús  tsjerke  en  't  gewisse  tis 
domeny  wier, 

ipMooi!  zeer  juist!"  rôp  de  hear;  ,,de  tnijne  ook,  weet  U. 
Daden  spreken  luider  als  woorden.  Het  is  't  hem  waarachtig 
niet  zôô  te  zitten  (mei  hâlde  dokter  de  hoed  foar.de  eagen)  en 
Heere,  Heere !  te  zeggen.  't  Is  beter  te  geven  als  te  wenschen. 
Ben  jelui  ook  getrouwd?*' 

Wy  seijen  fen  né. 

^Ook  verliefd  T 

Dêr  koene  wy  ek  wol  om  sliepe,  seijen  wy. 

„Wil  ik  je  wat  zeggen?  Als  je  verlieft,  verlieft  dan  nooit 
op  schoonheid,  hoor!  want  die  is  als  'en  verlakte  tabaksdoos, 
hoe  meer  ge  die  buigt,  hoe  spoediger  de  verf  er  af  spriiigt.  Mar 
als  ge  verlieft,  verlieft  op  splint  (dokter  knipte  mei  de  tomme 
yn  'e  hân).  Want  waar  liefde  woont  gebiedt  de  Heer  den  zegen, 
maar  waar  geld  ontbreekt  gaat  de  üefde  'tvenster  uit." 

Wy  bitsjûgen  him  ús  tank  for  syn  wolminnende  ried,  mar 
makken  ús,  om  't  joun  bigoun  to  wirden,  klear  om  wer  op  reis 
to  kommen. 

„Nog  één  woordje/*  sei  dokter.  „Ztg  eens,  behoort  ge  tot 
de  behoudende  of  de  liberale  partij?'' 

Wy  hâlden  beide  fen  foarútgong,  seijen  wij. 

^Bravo !"  rôp  dokter,  mooi  zoo !  Laat  u  nooit  verryfle  van 
dominé  of  schoolmeester.  Leve  de  vooruitgang,  hier  op  de 
Zwaag ! " 

„Holla,  kastlein  !'*  rop  dokter  dêrop  oan  de  hospes,  dy  't 
fêst  onder  hannen  nomd  wirde  scoe  oer  syn  politike  mieningen. 

Mar  wy  pakten  ús  biezen,  winsken  dokter  farwol !  lieten 
ynspanne  en  rieden  dêrop  yn  't  moaije  waer  troch  beamrike 
oarden,  op  Drachten  oan. 

;.Dêr  ha  wy  wrychtsjes  langernôch  plakt,"  sa  bigoun  B. 
„It  bigjint  sikerwier  al  to  skimerjen.  Mar  it  forfeelde  my  net,  al 
ho  nuver  it  praet  fen  't  iene  op  't  oare  roan.  Hwer  scoe  dy 
hear  thús  hearre?" 

j,Ik  wit  it  net,  Mar  minsken  mei  in  goed  hert  en  in  wol- 
diedich  sin,  al  sit  dy  stien  soms  ek  yn  in  rouwe  skulp,  binne 
oeral  thús  en  rounom  wolkom.  En  onder  dy  soarte  scoe  'k  disse 
man  wol  plak  jaen  wolle.  Der  binne  lykwol  ek  minsken,  dy  't 
oeral  thús  binne  en  yn  'e  harbargen  in  steil  wird  dogge,  mar  de 
gesteldheid  fen  hjar  eigen  hûs  sa  min  k  ^nne  as  in  hopen  skoalle- 
bern  de  ierdrykskindige  fen  Fryslân.  Ek  binne  der  mânljue,  dy  *t 
bûten  doar  foar  stek  noch  daem  to  hâlden  binne,  bjuster  opswetse, 
greate  saken  dogge,  mar  thús  hjar  pas  forroere  doare,  sa  suchtsje 
se  onder  de  toffel  fen  *t  wiif." 

„Mar  dat  is  oars,  tinkt  my,  lyts,''  sei  myn  frjeon.  „It  wiif 
moat  de  broek  net  oan  ha." 

„As  't  jo  bleaft !  Dat  is  faek  in  ding  dêr  't  wiif  gjin  hân 
9m  titstekt.    It  wirdt  hjar  yn  de  earste  Ijeafde  al  folle  oanbean. 

Pas  fynt  Jozef  de  rjuchte  Leentsje  of  hy  bringt  hjar  in 
^serenade"  op  disse  menear: 

,Ik  woe  dat  jy  myn  wyfke  wiera,  'k  scoe  jo  sa  tsünstlch  wêze. 

1k  scoe  jo  wetter  helje  en  'k  scoe  io  piterseelje  lêze ; 
o  ha  to  sitten  op  in  stoel  mel  'n  kêssen  grit  altyd, 
în  freegje  faek  ho  Riet;,it,  Ijeaf,  myn  alderswietste  byt? 
Ik  scoe  jou  hoaskes  waermie  moarns  foar  dat  iy  dy  oanteagen, 
lc  Scoe  moaras  bytiids  opstean  en  fen  de  soucier  de  spinreagen 
Offeiie  en  fen  de  tlier  it  túch.    Den  de  bêdsdoarren  lepen, 
De  thé  ré  meitse  en  sizze  den :  .Moarn  wyfke,  hest  goed  sliepen  ?" 
Koartom  ik  scoe  jo  wille  dwaen,  siikje  alle  kwea  to  miien ; 
ly  scoene  sizze :  .Sa  Ijeaf  hie  'k  it  by  jo  net  tocht  to  krijen." 

„0  frede  hâld  op !"  sei  B.  laeitsjende.  „Hwa  koe  sa  sljucht 
wêze?    Dat  wie  my  ondwaenlik." 

„En  it  stiet  dôch  sa  yn  't  Hollânsk  yn  in  âld  boek,  en  âlde 
boeken  binne  de  bêste;  freegje  dat  mar  oan  de  Ijue,  dy  't  hjir 
nei  tsjerke  geane,"  sei  ik. 

Wy  wieren  wer  njunken  de  Drachtster  ôfskiedene  tsjerke. 
Om't  it  nacht  bigoun  to  wirden  hiene  wy  yn  Drachten  net  stil 
hâlden ;  onder  de  greate  linebeammen  fen  Nijtap  plasteren  wy 
en  om  koeraezje  to  hâlden  —  as  't  wêze  mocht,  dat  er  op  'e 
Sumarre  heide  wolven  wieren  —  op  Nijgeasterhoek  yette  ris. 
Mar  do  wier  't  ek  nacht;  de  stjirren  blonken,  dôch  om't  itgjin 
Ijochtmoanne  wier  koene  wy  neat  foar  üs  sjên. 

^Hwet  scille  wy  nou  dwaen  om  ús  net  to  forfélen?"  frege 
myn  maet.    „Witte  jy  net  in  moai  teltsje  of  in  riedling?" 

Ik  hie  soarch  dat  B.  by  beide  yn  'e  sliep  falle  scoe.  En 
den  —  as  't  hynsder  yn  'e  sleat  roan,  den  wier  de  lêste  dwaling 
de  slimste.  Mar  do  wist  myn  fjreon  better  rie.  Hy  sei :  „Lit  ús 
ris  tsjin  inoar  rime.  Sjuch,  ik  siz  earst  in  rige  en  den  jy.  En 
den  moat  it  net  allinne  op  inoar  rime,  mar  ek  op  inoar  foegje, 
en  elk  syn  bar  earst.    Pas  op  nou ! 

B.    Oprjuchte  frjeonskip  is  des  libbens  medisyn. 
Ik.    Mar  ongelokkich  komt  er  faek  de  skimmel  yn. 

;,Nou  moatte  jy,"  sei  myn  maet. 
Ik.    Tink  jimmer,  ho  't  hjir  rint  en  fljucht, 
B.     De  deugd  jowt  altyd  heilsum  nocht. 

„Moai!"  sei  'k.    „Nou  fen  twa  rigen,  hear!" 
B.     Us  hynsder  is  net  wirch,  mar  sjucht  dôch  út  nei  rêst, 

En  draeft  al  hirder  om  mar  gau  it  ein  to  krijen. 
Ik.    't  Giet  ek  mei  'n  minske  sa,  dy  draecht  ek  libbens-lêst, 
Mar  klaget  frij  hwet  mear  by  't  him  taparte  lijen. 
B.  sei :  „Ik   hie   net  tocht  dat  jy  dat  sa  goed  opskippere 
hiene.    Nou  jy  earst." 

Ik.    Ho  treft  de  braven  faek  it  wrâldske  leedsje  mear 

As  Ijue  dy  't  selde  hjar  for  *t  paed  der  sonde  mije. 
B.     De  dyamant  wirdt  earst  fen  't  slypjen  klear 
En  kriget  dêrtroch  glâns  en  mear  weardije. 
„Nou  minder  ernstich.    Hark  ris!" 

11 

B.     Ik  hab  nou  op  ús  reis,  leau  'k,  alles  hast  bitelle, 

Siz,  frjeon,  hwer,  komt  dat  fan  ? 
Ik.    Jy  binne  in  liberael,  dat  ha  jy  my  forhelle, 

En  ik  —  bigryp  jy  't  nou?  —  bin  mear  bihâlders-man. 
B.  leaude  dat  er  den  ek  bihâldsman  wirde  woe.    Mar  ik 
moast  do  earst. 

Ik.    Bihâldsman,  liberael  of  ho  't  men  ek  mei  hjitte, 

'k  Ear  him,  dy  't  hwer  *t  er  kin  syn  neisten  helpe  wol. 
B.    Mar  tink  altyd,  mei  dit  in  staetsman  soms  forjitte, 
Syn  holle  sit  fen  't  heil  fen  alle  minsken  fol. 
„}a/'  sei  ik,  „den  wirdt  it  yen  dúdlik,  dat  de  dingen  soms 
nuverich  geane.    Nou  jy  wer." 

B.     Gau  is  ús  reiske  dien,  moarn  is  't  al  wer  it  âlde, 
Den  warber  op  ús  plak  formeitse  we  ús  net  mear. 
Ik.    Dôch  scille  wy  for  wis  disse  úttocht  lang  onthâlde. 

Wy  smakken  folle  nocht  yn  ús  Twa  dagen  hear. 
Onder  sok  petear,  hwerby  it  altyd  net  allike  flot  roun,  de 
Lânsbûrren  lâns,  troch  Sumar,  foarby  Vaart-en-Landzicht,  kamen 
wy  wer  to  Birgum.  Wy  hiene  ús  nearne  forfeeld,  folle  wille 
hawn,  de  soargen  fen  't  libben  hiene  ús  net  yn  'e  wei  wêst. 
En  dôch  rôpen  wy  melkoarren  it  ^Wolkom  1"  ta. 

^East,  westy  thús  bêst!  sei  ik.  En  hie  de  kastlein  yn  „De 
trije  kroande  Bearsen"  yet  op  wêst,  wy  hiene  wis  op  ús  blide 
thúskomst  dronken.  Mar  allyk  as  by  ús  útriden  laei  alles  yn  ús 
doarp  wer  yn  slomme  of  djippe  nacht  biditsen.  Of  't  de  minsken 
yn  dy  twiskentiid  op  in  baen  wêst  habbe  is  my  noait  sein 
wirden.  Ik  naem  ôfekie  fen  myn  frjeon  en  winske  him,  onder 
hertlike  tank  for  syn  selskip,  „Goenacht !"  Dêrmei  stoep  ik  by 
myn  bliidwêzende  älden,  ús  tlederige  went  wer  binnen. 

En  nou.  nou  tanUe  'k  al  myn  lêzers, 

Dy  't  disBe  rels  bifoel, 

For  de  oandacht,  oan  't  forbaeltsje  skonken. 

Formeitsen  wier  myn  doel: 

En  mocht  ik  lykwol  dôch  forfele: 

Men  moat  it  my  forjaen. 

Ik  wol  en  scil  't  net  maklik  weagje 

De  toan  wer  oan  to  slaen. 

Né,  tankber,  rêstich  en  tofreden 

Lis  ik  de  pinne  dol. 

En  bjirmei,  Priezen  en  Priezinnen, 

Farwol  1  far  altyd  wol  I 

1851. 

In  Sûper  en  de  Dead. 

Hy  hie  de  rûs  wer  binnen, 
En  as  in  ûle,  dy  't  men  deis  net  sjucht/ 
Omdat  er  oars  net  as  yn  't  tsjuster  fljucht, 
Sa  gyng  er  mei  bidoame  sinnen 
De  herberge  út.    De  gong  wier  hast  to  nau ; 

Den  slcûrre 
Syn  tsjokke  pamps  oan  'e  iene  en  den  öan  'e  oare  mûrre. 
bôch  al  syn  tiid,  hy  rekke  gau 
De  bûrren  op.    't  Wier  yslik  waer, 
It  waeide  en  reinde  en  rûsde  raer. 
Dat  fierde  yn  syn  biroaide  kop 
De  drank  yet  mear  nei  boppen  op. 
Hy  strample  foart  eh  sei :  ^.Dat  is  in  waer,  fordomd  1 
Ik  wit  net  ho  't  in  nochtren  minske, 
Lit  stean  in  dronken,  't  paed  lâns  komt." 
Mar  al  ho  bot  er  't  waer  forwinske, 
Dôch  moast  er  fierder  en  sa  kaem 
Er  oan  in  steechje  ta,  dêr  moast  er  troch  yn  't  tsjuster. 
Mar  mei  't  er  dêr  de  gier  yn  naem, 
Dêr  strofle  er  oer  de  roaster 
Fen  't  sinkgat  en  hy  foel.    «Sa  divels,  net? 
Hwa  het  sa'n  ding  hjir  foar  myn  foetten  set?'* 
Mar  flokte  er  al,  syn  swiere  lea, 
Dat  flelde  er,  wieren  gäns  skansearre. 
Hy  wrotte  om  wer  oerein  to  gean; 
Dat  lokt,  howol  't  him  earst  mislearre. 
Mar  wé,  1  hwet  seach  er  dêr  yn  't  tsjuster  stean  ? 
In  skynsel,  sikerwierl  Ja,  't  wier  de  bléke  dea. 
,Kom/'  rôp  er,  „lit  my  troch,  hwet  docht  de  man  fen  bonken 
My  yn  'e  wei?    Hwet  donder  woste,  sei? 
Kom,  lit  my  troch !    Mien  net,  al  bin  'k  hwet  dronken, 
Da'k  bang  bin,  wrachtich  netl    Ik  smyt  dy  út  'e  wei. 
Kom,  lit  my  troch !"  —  ,pBidarje  mar," 
Sei  dö  de  dead,  „doch  net  sa  folle  war. 
Ik  hab  hjir  al  hwet  op  dy  wachte, 
Nou  wol  ik  greach  in  wirdtsje  twa 
Hjir  onder  fjouwer  eagen  ha. 
Sjuch,  dou  en  ik  wy  wirde  net  folle  achte ; 
Men  ropt:  „Sjuch  dêr  dy  sûphâls  gean, 
Hy  kin  pas  op  syn  skrinkels  stean, 
In  baerch,  jandoarje  1  wint  it  fier 
Yn  flinkens  fen  sa  'n  dronken  dier." 
En  al  sa  hwet.    En  den  fen  my, 
Al  ha  'k  in  greate  hearskippij, 

Kinne  ek  de  skimpers  al  net  swije. 

Nou  freegje  'k  dy,  myn  goede  frjeon, 

Hwa  mei  dy  smeulske  praetsjes  lije? 

Hwa  scoe  dêr  net  syn  nocht  fen  krije? 

Dêrom  hab  ik  in  kladtsje  skreaun, 

Sjuch,  dêr  mast  dou  dyn  namme  op  selte, 

Den  kin  't  dy  rabberij  bilette. 

De  ynhâld  is,  dat  dou  nimste  oan 

It  slokjedrinken  noait  to  litten, 

Mar  fen  de  joune  ta  de  moarn 

Mei  maten  yn  'e  kroech  to  sitten 

En  se  oan  to  fiterjen :  „Drink  jimme  fol  en  roun : 

It  makket  siikke  magen  soun ; 

Sa  scil  ús  wis  de  dead  forjitte  i" 

En  wyls  stân  ik  just  op  'e  loer, 

En  hear  of  boarger,  feint  of  boer, 

Dy  't  sa  dêr  't  Ijeave  libben  smeitse 

En  mei  de  geast  fen  fitryoel 

En  swevel  tige  hjar  formeitse, 

Dy  scil  ik  mei  myn  seine  reitse. 

Bitink,  ho  mannich-ien  al  foel, 

En  och  1  ho  mannich  scil  yet  fâlle. 

En  elk,  dy  't  sa  nei  ondren  rôlle, 

Waerd  bút  for  my.    Nou,  elke  jager  wol 

Neat  Ijeaver  as  op  jacht  de  weitas  tige  fol; 

Sa  bin  ik  ek.    Nou,  scil  't  mar  wêze? 

Yn  't  tjuster  kinst  myn  skrift  net  lêze, 

Mar  ik  stjûr  dy  de  hân ;  sjê  dêr, 

Dêr  hest  de  pinne !"  —  Mar  de  sûper 

Sei :  „Hark  ris !  as  ik  ienkear  stjer, 

Ho  komt  it  den?    Ik  stean  dy  net,  dou  glûper!" 

„Den  sciste,"  snaude  'm  de  älde  ta, 

^lt  bêste  plak  yn  Hantsje-oms  stookhok  ha. 

Mar  to  nou !  dou  ontkomst  my  dôch  net  mear. 

Hawar!  hjir  îs  de  goezzefear, 

Skrjuw  op!"  —  De  sûper  hie  gjin  kar, 

Sa  dat  de  oerienkomst  teikne  war. 

Sint  het  de  sûper  mei  de  dea 
Yn  iendracht  libbe.    De  iene  glûpt 
Dêr  't  oere  plakt  en  krast  en  sûpt. 
De  iene  docht  it  lichem  kwea 
En  de  oare  makket  stikkne  lea. 
Hwer  't  oait  in  sûper  huzet  dêr 
Is  ek  de  dead  ticht  by  en  bringt, 
For  fêst,  as  hy  mar  efkes  winkt, 
1854,       De  siele  ^n  't  lichem  yn  't  fordjer. 

In  bjuster  frjemde  Brilloftsreis. 

Hjlr  komt,  onder  oaren,  yn  foar  it  útgean  cn  thúskoaimen  fen  Leffert  Koalttrûk,  skoan 
to  forgelykjen  by  minsken,  dy  %  om  nocht  of  foardiel  to  finen,  nei  onbikende  oarden  tsiuisge 
en  neat  as  earmoed  flne.  I'ierder  lit  de  sklednis  fen  Sape  ús  it  moaije  fen  de  poCzy  siên. 
om  't  de  Maze  him  yet  by  bleau,  do  *t  er  folle  kwyt  wier.  In  learsum  teltsje,  tige  plezierich 
to  lêzen  en  printe  ta  nut  en  nocht  fen  de  Friezen. 

;.0  frede,  hwet  is  't  nou  raerl'  sei  Leffert  Koalstrûk  tsjin 
syn  mem  Hoaiske  Plûm,  do  't  er  sa  just  in  briefke  fen  'e  post 
krige  en  trochiêzen  hie.  „Myn  ginst,  hwet  is  't  nou  raer!  Dêr 
krij  ik  in  brief  fen  myn  neef  Tymke  fen  Lousterhoek,  dat  er 
trouwe  scil ;  en  nou  forsiikket  er  my  ta  brilloft  net  allinne,  mar 
hy  forwachtet  ek  fen  my,  dat  ik  net  neilitte  scil  in  brilloftsrymke 
to  meitsen.  En  myn  ginst  noch  ta!  ik  ha  myn  neef  noait  sjoen, 
ik  wit  allinne  fen  hearren  en  sizzen,  dat  hy  der  is.  Bûtendat 
hab  ik  noait  twa  rigels  skreaun,  dy  't  oan  inoar  hingen.  Het  mem 
it  wol  earder  sa  bryk  bilibbe?'' 

j, Wel  jonge,  né !  dat  is  frjemd  fen  neef  Tymke.  Lit  ris  sjên ! 
hwer  kin  dat  in  útsprútsel  fen  wêze?  Jimme  heite  pake  oer- 
oarreheit   hiet  Tymke  Plof ;    dy  wier  troud  mei  Japke  Reapfêst, 

in   dochter  fen mar  dat  kin  ek  neat  skele,  fen  dat  skaei  is 

fêst  ek  disse  Tymke.  Mar  by  myn  witten  hab  ik  him  ek  noait 
sjoen ;  hwent  witste,  Leffert,  der  ontstoe  lang  forlyn  twisken  jimme 
heit  en  syn  folk  in  greate  kwesje.  Jimme  heite  pake  broerfoun 
op  in  tiid  onder  de  milhúsflier  yn  syn  âlders  went,  in  izeren  pôt 
mei  jild ;  op  dy  pôt  stie  mei  greate  letters  fen  de  namme.  Mar 
nimmen  koe  dêr  wiis  út  wirde,  dôch  dyn  oarreheit  sei  dalik : 
„'t  Is  klear,  dy  is  fen  Tymke  Plof,  en  for  de  man,  dy 't  d^  namme 
draecht  is  dy  pôt  foun  wirden,  dus  for  my,  hear !"  —  Syn  broer 
sei :  „Dy  is  fen  Pibe  Plof  en  for  de  man  dy  't  dy  namme  draecht 
is  de  pôt,  dus  is  't  mines."  —  Dêr  waerden  hja  sa  deilis  om, 
dat  hja  joegen  't  abbekaten  yn  'e  hannen,  en  do  habbe  se'tjild 
forpleite,  niar  de  pôt  habbe  se  werom  krige.  Der  is  oars  neat 
oer  bleaun  as  in  hopen  lilkens  en  dy  het  foartdûrre  fen  de  âlden 
op  'e  bern  en  bernsbern.  En,  lyk  ast  dou  yet  wol  witste,  jimme 
heit  syn  lêste  wirden  wieren:  „0,  o,  dy  izeren  p6t!"  Dêrmei 
is  hy  der  út  knypt.  Nou  bigrypste  ho  't  dit  sit;  mar  dat  dyn 
neef  nou  yet  om  dy  tinkt  en  in  brillofts-rymke  fen  dy  freget,  dat 
bigryp  ik  allike  min  as  dou"  .    . 

„Ia"  sei  Leffert,  „mar  ho  op  'e  wrâld  scil  ik  my  dêr  mei 
skik  troch  rêdde?" 

„Ja  Leffert,  hwet  scil  ik  dêr  folle  fen  sizze  ?  Wotte  de  kwesje 
om  de  izeren  pôt  geande  hâlde,  hâld  den  dyn  skoen  thús  en  dyn 
mûle  sletten,  mar  wotte  de  frjeonskip  wer  oan  'e  gong  ha,  my 
goed.  Mar  ik  tink  net,  dat  er  folle  to  erven  wêze  scil ;  dou  mast 
it  sels  witte.  Wotte  in  rymke  skrjuwe,  siikje  den  ien  út  it 
„Ternaarder  Bloemendaal"  of  de  „ForguIden  Spegel'*;  dêr  stean 

wol   gûds  yn.    En   oars,  gcan  nei  Sape  Oaljekoek,  dy  kin,  lyk 
aste  witste,  nuvere  moai  in  ding  rime,  en  licht  wol  hy  dy  wol  helpe." 

Dat  lêste  útstel  like  Leffert  mar  it  bësteta;  hwent  in  frjeon- 
skiplik  forsiik  fen  in  onbekinde  neef  ôf  to  slaen,  dat  wier,  tocht 
him,  to  gek,  al  hiene  de  âlden  den  ek  noch  sa  lilk  op  elkoar 
wêst,  dat  gyng  hjar  net  oan.  Hy  woe  Ijeaver  mar  wer  frjeonen 
wirde  en  dërom  in  rymke  sjên  klear  to  krijen,  om  dêr  op  de 
bipaelde  tiid  mei  nei  Lousterhoek  to  gean.  Foel  syn  neef  him 
net  goed  oan,  den  wier  der  net  mear  as  de  reis  forlern  en  Leffert 
hope  sacht  for  ien  nacht  wol  hwet  wille  to  krijen.  Hy  gyng 
dêrom  foart  dyselde  jouns  mar  nei  Sape  Oaljekoek ;  hy  sei :  ,,Den 
wit  ik  dat  ik  it  moai  krij,  as  'k  it  sels  meitse  scil  wirdt  it  nin  byt." 

Sape  Oaljekoek  hie  foarhinne  moalker  wëst,  dôch  it  like 
wol  dat  it  moal  de  man  danich  yn  'e  hals  stoude,  hy  moast 
altomets  ris  de  mûle  trochspiele,  woe  er  oan  't  sykheljen  bljuwe. 
En :  ,p wetter  is  wetter,"  sei  Sape,  „as  my  dërta  gjin  jenever  barre 
mei,  den  is  't  hele  fak  ek  gjin  botsen  wirdich."  —  Nou,  dat 
like  hast  wier  to  wêzen,  hwent  hy  hie  mei  gauwens  de  hele 
moalkerij  forspield  en  it  kaem  sa  fier  dat  er  needsake  wier  in 
oar  bistean  to  siikjen.  En  do  bigoun  er  to  rinnen  mei  moster, 
dat  er  tofoaren  sels  makke,  en  hwet  er  dër  to  min  mei  fortsjinne, 
dat  moast  er  fine  mei  pluchsnijen,  boadskiprinnen  en  hwet  er 
him  mear  oan  'e  hân  joech.  De  man  hie  yn  syn  jonkheid  folle 
lêzen  en  syn  holle  siet  fol  mallichheit;  al  ho  krap  er  de  sinten 
hie,  as  Sape  mar  in  slokje  krige,  den  hie  men  alle  grappen.  Hy 
libbe  as  in  hearremyt  yn  in  lyts  keammerke,  en  wieren  der 
feinten  of  fammen  om  in  minnebriefke  forlegen,  den  gyngen  se  nei 
Sape.  Op  rym  of  net  op  rym,  for  in  healfeantsje  stie  sa'n  ding 
op  syn  poaten.  En  dy  man,  dêr  gyng  Leffert  hinne  om  in 
brilloftsrymke. 

^Binn'  jy  yn  'e  hûs,  Sape  T 

Ja,  kom  mar  yn,  Lefîert." 

Joun,  Sapel  As  jy  hwet  tiid  oer  ha,  den  woe  ik  jo 
simpele  graech  hwet  forsiikje." 

«Goed  heite,  hjir  is  in  stoel."  —  Sape  joech  him  in  âld 
thekiste  ta  'n  sit.  —  „Gean  sitten!  for  in  goed  frjeon  hab  ik 
altyd  tiid  oer.    Ik  scil  yet  in  turf  by  't  flûr  sette." 

„lk  scil  jo  myn  boadskip  sizze,  sei  Leffert.  „In  onbikende 
neef  fen  mines,  to  Lousterhoek,  het  my  útnoadge  om  op  syn 
brilloft  to  kommen  en  den  hope  er,  dat  ik  sa  goed  wêze  scoe 
en  forearje  him  mei  in  brillofs-rymke.  Ho  't  er  dêr  by  komt, 
dat  wit  ik  net.  Mar  nou  't  dat  ienkear  sa  is  wol  ik  Ijeafst  oan 
syn  oansiik  foldwaen.    Hwet  sizze  jy,  Sape?" 

„Ei,"  sei  Sape,  ^.sit  dêr  de  oast?  Den  scil  ik  dy  helpe, 
heite.  Wacht,  ik  scil  ris  sjên  oft  er  yet  ek  in  drip  onder  'e 
koark  is." 

Dat  hoefde  de  man  eigentlyk  net  to  dwaen,  hwent  menfynt 
gjin  spek  yn  in  hounenêst;  mar  elk,  dy  't  om  sokke  dingen  by 
Sape  kaem,  wist  wol  hwet  it  bitsjutte. 

LeiTert  sei :  Ja  Sape,  en  oars  helje  jy  mar  hwet.  Hjir  binne 
twa  fiifstûrstikken ;  ik  hab  ek  wol  sin  oan  in  dripske." 

,,Goed  1"  sei  Sape,  ,,den  kin  'k  mei  ien  in  bôge  pompier 
meinimme ;  inket  en  pinnen  ha  'k  yet.  En  den  scil  't  wol  to- 
rjuchte  komme.'* 

Hy  die  hwet  er  sei  en  wier  mei  in  rep  hwer  thús.  Der  waerd 
in  romer  socht  en  in  eintsje  hout  op  't  fjûr  lein,  dêr  't  Leffert 
by  skikte ;  —  Sape  geat  ris  yn,  hy  naem  in  hap  út  'e  romer  en  sei : 

„Hjir  heite !  drink  ris  en  jou  my  den  ris  oan  'e  hân  hwa  't 
dyn  neef  is  en  mei  hwa  't  er  trouwe  scil." 

Ja,"  sei  Leffert,  „hwet  scil  ik  jo  dêr  folle  fen  sizze?  Myn 
neef  is  in  soan  fen  syn  heit  en  syn  takommende  wiif  fêst  in 
dochter  fen  hjar  mem." 

Sape  lake :  „Ha,  ha,  ha  I  dat  scil  wol  wier  wêze.  Mar  aste 
er  net  mear  fen  witete,  den  mast  my  mar  sizze  ho  't  er  hjit  en 
en  dit  en  dat." 

Do  fortelde  Leffert  de  histoarje  fen  de  izeren  pôt  en  de 
deilisskip  dy  't  dêr  út  ontstien  wier  en  einge  der  mei,  daternet 
bigripe  koe,  ho  Tymke  der  by  kaem  om  him  op  'e  brilloft  to 
forsiikjen  en,  hwet  mear  wier,  in  rymke  fen  him  to  forlangjen.  — 
Sape  tocht  oars,  dat  it  in  hele  eare  for  Leffert  wier.  Hy  woe 
mar  ris  bigjinne  en  den  skrjuwe  nei  't  men  wiis  wier.  Leffert 
forsocht  him  om  er  hwet  yn  to  flcchtsjen  fen  de  izeren  pôt. 

Hâld  dy  ris  efkes  stil,"  sei  Sape,  „ik  scil  mar  bigjinne: 

»Myn  sibbe  Neefl  myn  alderDéste  Tymke, 
Dou  fregest  den  fen  Leffert  Strûk  in  rymke." 

Klinkt  dat  net  stomme  moai :  rymke  op  Tymke  ?" 
Ja,"   sci   Leflert,   „dat   kin   der  strak  wol  wer  yn.    Mar  jy 
tinke  om  de  izeren  pôt!" 
„Jawis!"  sei  Sape. 

«Myn  lieit  wier  altyd  lilk  om  de  izeren  pôt. 

Pôt  —  hwet  scoe  dêr  op  rime  kinne?  —  Pôt  —  pôt!" 

„Gr6t!"  sei  Leffert. 

„Wrachtsjes !"   sei  Sape.    „Dat  hie  *k  net  yn  'e  gaten. 

Dy  liinget  nou  by  dy  oer  't  fjûr  mei  grôt." 

„Moai !"  rôp  Leffert.    j^Dat  is  eigentlyk  de  spiker  op  'e  kop 

slein." 

„Wis ! '  sei  Sape,  „dat  moat  ek.    Hjir  Leffert,  drink  ris." 
Sape   seach   ris   nei   de  souder,  of  Ijeaver  nei  't  reiden  tek 

fen   syn   went,   hwent   in   souder  wier  der  net,  en  do  't  er  wer 

in  rigel  bitocht  hie  gong  it  wer: 

«Dou  troust  den  moam  oerdel  for  d'  earste  kear  ?* 

„Hou  !'*  ropt  Lefiert,  „dat  kin  wol  ris  mis  wêze,  hy  kin 
wol  ris  earder  troud  wêst  ha." 

Sape   sei :  „Dy  deale,  ja !  dat  is  ek  wier.    Stil  mar  I  ik  wij 

er  wol  hwet  op  ho  't  wy  klear  spylje  scille.  Ik  stryk  earste 
wer  troch  en  den  kinst  lêze :  for  de  earste,  twade,  ....  ja/' 
gûlde  er,  wyls  't  er  laeitsende  efteroer  yn  'e  stoel  foel,  „aî  is 
't  den  ek  for  syn   hondertste  kear.    Mar,  kom  oan,  nou  fierder: 

My  tinkt,  dou  makkest  mel  dyn  wüf  in  nommet  pear.* 

,,Nommel?"  sei  Leffert.    „Hwet  is  nommel?" 

„Dat  is  safolle  as  kreas  en  moai,"  sei  Sape :  Witst  net,  dat 
er  fen  Sibe  Tryntsje  sein  waerd :  „Hwet  in  nommele  faem !"  — 
Mar  do  't  se  troud  wier  seach  men  al  gau  de  bellen  stouwen." 

„)a/'  sei  Leffert,  „mar  men  wit  ommers  net  oft  myn  neef 
en  syn  wiif  nommele  Ijue  binne." 

„Ei  nou,  gekke  stoater!  dou  mast  altyd  sizze,  dat  se  moai 
binne,  al  is  't  ek  noch  sa  bryk,  krekt  as  in  keapman  syn  heal- 
fordoarne  pikelhearringen  priisget." 

„En  lyk  as  jy  jou  moster,"  sei  Leffert. 

„Pas  op !  of  it  wirdt  minder,"  seit  Sape  en  begjint  wer : 


i 


Ik  winskie  Jimme  turf  en  hout  en  brea, 
ier  út,   iier  yn,  mei  klaeUing  om  'e  lea; 
dt 


Ln  brandewyn  .... 

„Ja/'  foel  Leffert  dêrop  yn,  „en  mosterP' 
i,Hald   de   bek  fen  moster !"  rôp  Sape.    „Mar  kom  oan !  it 
kin  der  ek  wol  yn. 

.en  moster,  alles  op  syn  tiid. 

Den  makket  jimme  't  trouwen  fêst  alle  dagen  bliid. 

Dat  is  de  moaiste  rygle  fen  allegearre.  Kom  Leffert,  stek  ris  út ! 

„Ja,  mar  nou  kinst  it  ein  ek  hast  wol  krije,  net  ?"  sei  Leffert. 

„Fen  de  flesse,  mienste,  of  fen  't  rymke?" 

„Fen  beide,"  sei  Leffert. 

„(a,  yet  twa  moaiie  rigels  der  onder: 

Ik  winskie  dels  iim  noclit,  nachts  rêst  op  sêfte  fearren, 
Ta  treast  fen  liif  en  siel,  by  libjen  cn  by  stjerren. 

Sjê  sa!  nou  in  kroltsje  der  onder  en  den  maste  't  my  mar 
ris  foarlêze." 

Troch  it  stadich  ombringen  wier  't  Leffert  al  acrdich  op  'e 
eagen  sketten,  en  dat  er  Sape  it  stikje  foarlêze  moast,  dêr  hied 
er  gjin  rekken  op  makke.  Hy  sei  sa,  do  't  er  't  pompier  yn  'e 
hânnen  krige:  ^Hearink!  ha  jy  't  op  'e  kop  skreaun?*' 

„Né,"  sei  Sape,  „mar  dou  hâldst  it  onderst  boppe.  Dou 
mast  goed  op  'e  teikens  passe." 

Ja,"  seit  Leffert,  „dy  scille  er  net  maklik  6f  fâlle,  sa  tsjok 
stean  dy  er  al  op."    En  hy  bigjint  to  lêzen : 

JVlyn  sibbe  neef,  myn  alderbêste  Tymke ! 

Dou  fregest  den  fen  Leffert  Strûk  in  rymke. 

Myn  heit  wier  lilk  op  dy  om  de  izeren  pôt 

Dy  hinget  nou  by  dy  oer  't  fjûr  mei  grot. 

Dou  troust  den  moam  oerdei  for  de  earste  kear. 

My  tlnkt  dou  makkest  mei  dyn  wllf  in  nommel  pear. 

Ik  winskje  limme  turf  en  hout  en  brea, 


Jier  út,  jier  yn,  mei  klaeijing  om  'e  lea. 

En  brandewyn  en  moster,  alles  op  syn  tiid. 

Den  makket  jimme  't  trouwen  fêst  alle  dagen  bliid. 

Ik  winskje  deis  jim  nocht.  nachts  r£st  op  sêfte  fearren 

Ta  treast  fen  lilf  en  siel,  by  libjen  en  by  stjerren." 

^Moai,  moai,  moai !"  rôp  Leffert  en  hy  foel  oer  'e  side  by 
de  thékiste  del.     „Dat  ding  stiet  op  syn  poaten !" 

Hy  klaude  wer  oerein  en  do  wier  't,  tocht  him,  de  baes  om 
mar  bidaerd  de  flesse  foart  to  leegjcn  en  den  nei  hûs  to  gean. 

„Ja/'  sei  Sape,  ,,ik  kin  dy  ek  wol  sizze:  sok  rimengietycn 
net  yn  'e  klean  sitten.  Scil  ik  dy  nei  hûs  bringe  of  kinst  it  paed 
fine?  Ik  scil  den  mar  hird  op  bêd  sjên  to  kommen,  mar  dit 
bitingje  'k  ta :  aste  heel  en  feardich  fen  Lousterhoek  wer  thús 
komste,  den  maste  my  fortelle  ho  't  spil  ofroun  is?" 

Dat  onthiet  Leffert  en  hy  slingere  de  doar  ut.  Hy  wier 
bliid,  do  't  er  sonder  brekken  thús  komd  wier  en  syn  swiere 
lea  op  ^e  lége  kouwestal  útspriede  koe.  It  rymke  siet  him  deales 
yn  *e  holle. 

Wy  winskje  de  dichter  en  him  goe  nacht. 

„Hwet  is  dêr  to  dwaen,  frou  Sjerpkanne  ?*'  rôp  frou  Mâlkpot 
do  't  se  oan  't  strjitskrobjen  scoe  en  seach,  dat  er  foar  Kryn 
hospes  syn  hûs  in  heap  minsken  gear  roan. 

„Ik  wit  net  l'*  wier  't  andert.  „'t  Is  krekt  of  't  er  deiliskip  is. 
En  dat  by  Ijochtskyn  dei  ?" 

„Né,  der  is  gjin  deilisskip,"  sei  Romkje  Tsiisrasp,  „marhja 
sizze,  Leffert  Koalstrûk  sit  yn  omslach." 

„Leffert?  sei  frou  Sjerpkanne.  „Dy  hab  ik  Snjeunneimiddei 
moai  forklaeid  uzes  foarby  stappen  sjoen.  Der  stike  him  in  great 
pompier  ta  de  binnenbûse  út.' 

„Ja,"  sei  frou  Mâlkpot  dêr  op,  „it  like  wol,  dat  er  op  bigraf- 
fenisse  scoe,  hy  hie  de  hoed  op.  Mar  stil !  dêr  komt  syn  mem  oan. 
„Hoatske,  hwet  skeelt  er  oan  mei  Leffert?" 

„Ja,"  sei  Hoatske,  „ik  wit  it  net,  mar  nei  't  se  sizze,  moat 
it  er  mâl  foar  stean.  Stil,  dêr  komme  se  oan ;  myn  ginst !  hwet 
in  minsken." 

„Och  yslik!"  rôp  frou  Tsiisrasp,  ,,hwet  sjucht  er  der  út." 

„Ja,''  sei  frou  Mâlkpot,  „it  skeelt  in  ein  by  Snjeun." 

„Sape  moster  is  by  him,"  sei  frou  Sjerpkanne. 

Do  't  Leffcrt  Hoatske  yn  't  each  krige,  skeat  er  op  de  f jouwer 
frouljue  yn :  sonder  baitsje,  sonder  pet,  mei  in  stikken  fêstje  en 
in  toskoerde  broek  oan ;  in  heap  gûlende  jonges  efter  him  en 
Sape  nêst  him. 

„Frede  en  gjin  ein !  hwet  komst  dou  er  bryk  delsetten," 
sei  Hoatske. 

„Ja  mem!"  rôp  Leffert,  „wês  mar  bliid,  dat  mem  mylibben 
wer  sjucht.    Dy  flarden !    Lit  my  los,  Sape !  lit  my  los,  siz  ik !" 

„Mar  hwet  wotte  den?    Dyn  mem  dôch  net  to  liif?" 

„Hearink!"  sei  Hoatske,   „hwet  skeelt  dy?    Bidarje  dôch!" 

„Ja,"  rôp  frou  Mâlkpot,  „dou  makkest  in  heidensk  libben." 

ipHoeral'*  gûiden  de  jonges. 

Sape  sei:  „To  gau  nei  hûs,  heitel  dou  mast  bikomme.' 

Ja,"  sei  Hoatske.    „Jy  moatte  mar  efkes  mei,  Sape!'" 

ipLit  my  losl"  gûlde  Leffert,  mar  Sape  hâlde  him  sa  fêst 
beet  as  syn  mosterfetsje,  dat  er  oan  *e  iene  earm  hie,  't  mar 
taliet.  En  sa  sjoude  dat  soadtsje  fierder;  jnimmen  wist  hwet 
Leffert  skeelde. 

„Hy  het  fêst  oan  't  slaen  wêst,"  sei  frou  Tsiisrasp. 

„0f  in  blauke  roan,"  sei  frou  Sjerpkanne. 

^Of  in  skynsel  sjoen,"  liet  frou  Mâlkpot  er  op  folgje. 

„Dat  kin  wol  wêze,"  sei  Homme  tromslagger,  ^mar  den 
fêst  in  skynsel  út  it  jeneverfet  en  ien  mei  hannen  en  foetten, 
hwent  hy  is  raer  bihimmele." 

Leffert  rekke  mei  Sape  en  Hoatske  yn  'e  hûs,  mar  de  jonges 
bleauwen  der  foar  en  bigounen  mar  helder  út  de  koker  to  spyl- 
jen  en  to  sjongen: 

.Och  myn  IJeave  Leffertl 
Alles  \s  wei,  wei  wei ; 
Ocli  myn  Ijeave  Leffertl 
AUes  is  wei. 

Baitsje  is  wei,  broek  is  wei, 
Doek  is  wei,  stôk  is  wei; 
Och  myn  Ijeave  Leffert, 
AUes  is  wei  1" 

Dat  dûrre  krekt  sa  lang  dat  de  klok  njuggen  ûre  sloech,  do 
wier  't  skoalletiid  en  dêr  kaem  stilte  op  'e  bûrren.  En  yn  'e 
hûs  dêr  siet  Leifert,  en  Sape  siet  nêst  him.  Hoatske  stoe  mei 
forbazing  op  hjar  for-innewearre  soan  del  to  sjên. 

„Sjê  sa  jonge/'  sei  Sape,  „nou  bist  birgen.  Fortel  nou  dyn 
wederweardichheden ;  wy  scille  *t  harkjen  der  ta  dwaen." 

„Nou,"  sei  Lefîert,  „lyk  as  jimme  witte,  ik  stoep  er  Snjeun- 
neimiddei  den  op  ôf  mei  *t  brillofts-rymke  yn  'e  bûsse  en  sette 
my  nei  in  hopen  wille.  Mar  Lousterhoek  leit  dêr  jinsen,  ik  koe 
'tsonder  plasterjen  net  dwaen;  ik  stiek  al  ridlik  gau  ris  oan  en 
dat  die  'k  in  eintsje  fierder  al  wer.  Nei  in  ûre  fiif  gean  kaem 
ik  op  Lousterhoek  oan." 

„Ja,''  sei  Sape,  „ik  wit  wol  ho  't  dat  giet ;  as  men  trije  ûren 
geans  het,  den  licht  wol  twa  ûren  pleisterjen,  bynammen  nei  in 
brilloft." 

Leffert  fortelde  iierder.  „Nou,  ik  tochte,  ik  scil  net  nochteren 
yn  't  spil  komme;  ik  socht  sa  lang  dat  ik  in  herberge  foun  en 
stoep  dêr  yn,  hwent  ik  moast  ek  yet  freegje  hwer  't  myn  neef 
wenne.  „Kastlein,"  siz  ik,  „jou  my  in  slokje  bitter  jenever !"  — 
Ik  keapje  ien  en  yet  ris  ien.  Hja  tanten  al  hwer  't  ik  hinne 
scoe,  mar  ik  hâlde  my  hwet  efterút,  omdat  er  mei  gauwens  mear 
jongfolk  yn  kaem,  gûds  dy  't  de  hele  tiid  wakker  mûskoppen 
en  liisteren  en  op  my  wiisden.  Einliks  sei  ien  fen  hjarren  tsjin 
my:  ^^Boer,  ha  jy  ierappels  ôflevere?"—  „Ho  dat  sa?"sei'k.— 

^Omdat  jy  de  tonne  op  'e  holle  lia,"  (f)  sei  er.  —  Ja,"  sei  'k, 
„en  ik  hab  ek  yet  in  rêstje  oerhâlden,  dat  kinst  dou  wol  krije : 
älde  soarte."    Wier  dat  net  ris  gnap  sein?" 

ipGnapl*'  sei  Sape,  en  klaude  op  'e  earmtakke.  „Hobikaem 
dy  dat?" 

,Ei  ?"  sei  er,  „Wost  se  my  den  mar  Jaen  ?"  —  Ja,"  sei 
ik ;  iphja  binne  ridlik  great  fen  stik,  dôch  hja  foerje  goed."  Dêrmei 
stiek  ik  him  myn  beide  fûsten  ta.  Mar  hy  wier  eknetfen  jister, 
kin  'k  jimme  sizze ;  sonder  dat  er  him  foroare  wier  't  mar  yn 
ienen :  „Kom,  dis  mar  op !  ik  scil  se  forwachtsje."  —  Dôch  de 
kastlein  sei ;  ^Hjir  gjin  spil  1  de  feint  is  yn  'e  frjemdte ;  ik  siz, 
der  sci!  hjir  gjin  fjuchtsjen  pleats  ha."  —  Sa  rekke  ik  er  ôf,  en 
hja  seijen,  it  foldie  hjarren,  dat  ik  er  sa  goed  wêze  doarst.  To 
minsten  de  kastlein  brocht  it  sa  fier,  dat  er  frede  yn  't  spil  kaem 
en  wy  rekken  mei'noar  oan  't  sjongen.  En  ik  forgeat  wrachtich 
myn  neef  en  de  hele  brilloft." 

Ja,  men  kin  soms  mâ!  yn  'e  beane  wêze,"  sei  Sape.  ,pDêr 
wit  ik  ek  fen.  ïk  ried  ris  mei  de  moalwein  ynpleats  fen  by  de 
boeren  lâns  nei  Snitsermerke.    It  kin  maklik  barre." 

^Einliks  kaem  't  my  yn  't  sin,"  sei  Leffert.  „Ik  sei :  „Kinne 
jim  my  ek  sizze  hwer  't  Tymke  Plof  hjir  wennet?"  —  ^Tymke 
Plof?'*  seijen  se,  „dat  is  ús  skoallemaster.  Jonge  ja!  dêr  is  't 
joun  brilloft ;  mast  dou  dêr  hinne  ?  „Ja,"  sei  'k  ,pdat  is  myn  neef 
en  dy  het  my  to  sines  noadge."  —  „Hedenl"  seijen  se,  »den 
komste  fêst  hwet  let,  hwent  et  is  ükernôch  alve  ûre.  Mar  komoan  ! 
wy  scille  dy  wol  gau  der  hinne  bringe."  —  Do  rekken  wy  mei 
'noar  op  'e  strjitte  en  songen  't  heechste  liet  en  kamen  sa  by  't 
skoallehûs.  Wy  harken  earst  ris;  dêr  binnen  gyng  it  er  lustich 
troch,  wy  hearden  mânljues-  en  frouljues-lûden.  Ik  draeide  oan 
'e  doar,  mar  dy  siet  fêst.  —  ,»Master  1"  bigounen  der  gûds  to 
roppen,  „doch  de  doar  ris  iepen !"  —  ,Né !"  wier  't  andert,  ,der 
komt  net  ien  yn."  —  „Jou  neef  is  hjir,"  seijen  se.  —  „Hwet 
neef?"  frege  er.  Do  wier  't  myn  beurt.  ^Leffert  Koalstrûk,"  sei 
ik,  „dy  't  jy  forsocht  ha."  —  ^Ljeagensl"  sei  er;  „mar  ik  sci! 
de  boppedoar  efkes  op  dwaen."  —  Dat  died  er;  ik  gong  dêr 
foar  stean,  mar  ien,  dy  't  efter  my  stie,  sloech  my  tsjin  myn 
boppe-ein  oan  en  sei :  „Dêr  ha  jy  syn  hoed  al  1"  Dy  stuite  krekt 
op  t  lampe,  dy  't  master  yn  'e  hân  hie.  Plof  1  dêr  wier  de  doar 
wer  ta.  „Dronkenmansspil '  sei  master,  j,ik  ha  Ijeafst,  datjimme 
hjir  wei  geane." 

Ik  kearde  my  dalik  om  en  grypte  de  earste  de  bêste  by  de 
kirven  om  him  ôf  to  dekken,  mar  ús  maet,  dêr  'k  it  yn  'e  her- 
berge  mei  oan  'e  stôk  hawn  hie,  krige  my  en  smiet  my  der  hinne. 
—  „Master,  master !"  rôp  ik,  „help,  help  1"  —  Hwent  witt'  jy,  Sape, 


(t)    Skimperij  op  'e  âlderwetske  bége  hoed,  dy  't  ek  wol  .fijifkop"  neamd  waerd,  ek 
wol:  .it  liouonehokje.  D. 

as  men  sa  kopswier  is,  stiet  men  net  fêst  op  yens  onderwirk/* 
^Né,"  sei  Sape,  ,,dat  hab  ik  lêsten  ek  onderfoun,  do  't  Fin 
onder  'e  geboadens  stoe.  Do  krige  ik  de  hichte  ek  en  pas  bûten 
de  hikke  stroffele  myn  lofter  foet  oer  de  rjuchter,  en  dêr  laei 
Sape!    Al  myn  moster  oer  'e  greide.* 

wNou,"  forfolge  Leffert,  »myn  roppen  wier  oalje  yn  't  fjûr; 
it  rumoer  waerd  al  greater  en  greater :  hja  fleagen  allegearre  op 
my  ta.  Ik  sprong  oerein,  ik  naem  in  gier  op  'e  doar  en  dy  fleach 
iepen.  It  like,  dat  myn  hoed  yn  'e  gong  lizzen  bleaun  wier,  to 
minsten,  dër  rekke  'k  mei  myn  iene  foet  yn,  en  mei  *t  ik  yet 
„goeden  avond !"  sizze  woe,  foel  ik  foaroer  yn  'e  keamer  op.  — 
It  wier  dêr  oars  danige  moai :  feinten  en  fammen  sieten  om  'e 
tafels,  op  't  ein  siet  master  nêst  in  moai  fromminske  onder  in 
griene  kroane.  —  ^Kearel !"  sei  er,  ^meitse  datst  er  út  komste ! 
of  ik  helje  de  tsjinders."  —  „Kin  ik  it  den  helpe  ?"  sei  *k,  wyls 
't  ik  my  oan  'e  tafel  hälde  om  oerein  to  kliuwen.  Mar  dy  tafel 
hie  mar  ien  foet  en  froch  myn  hingjen  rekke  er  út  it  evenwicht 
en  ik  siigde  er  wer  hinne.  De  tafel  foel  net  om,  mar  alles  hwet 
er  op  stie,  flesschen  en  romers,  koeke  en  kreaklingen,  krige  ik 
op  myn  hûd.' 

„*t  Wier  better  wêst,"  sei  Sape,  aste  't  yn  *t  liif  krige  hieste." 
„Ja,  foaral  dy  koeke,"  sei  Hoatske.  „Mar  ho  gong  dat?** 
Leffert  sei :  „Ho  't  gong,  dêr  kin  'k  jimme  neat  fen  sizze. 
Foarearst  waerd  it  tsjuster  yn  'e  keamer,  hwent  de  lampe  wier 
ek  om  rekke,  en  bûtendien,  ik  hie,  om  de  wierheit  to  sizzen, 
tofolle  drank  hawn,  ik  rekke  bûten  westen.  Mar  do  'k  wer  by 
kaem  laei  'k  op  't  strie;  it  wier  tsjuster  en  ik  fielde  oars  neat 
om  my  hinne  as  in  sket.  Ik  tochte :  hjir  maste  wei !  en  ik 
skrepte  sa  lang,  dat  ik  in  planke  los  krige;  dêr  wrotte  ik  troch. 
Mar  0  wé  I  hwet  kaem  er  do  in  libben ;  ik  wier  yn  't  nachthok 
fen  'e  hinnen  tolânne  komd,  en  dy  bisten  joegen  sa'n  freeslik 
spil  út,  it  wier  oft  alles  boarste  scoe.  Om  mar  gjin  mear  opskoer 
to  meitsen  joech  ik  my  stil  del.  Do  hearde  ik  in  doar  gean  en 
twa  minsken  praten.  „StiI!*'  sei  de  iene,  „hy  siteryn/ —  „)a," 
sei  de  oare,  j,nou  moat  de  skuuf  ticht."  —  „Ja,  mar  ho  krije  wy 
him  den  yet?" —  „Wacht!"  sei  de  oare  wer,  „ik  scil  der  yn 
gean  en  sjên  him  mei  disse  stôk  to  reitsen." —  „Dat  kinn' jy  net 
heal  sa  gau  dwaen,"  sei  de  iene  wer."  —  Hja  mienden,  koe  'k 
bigripe,  dat  er  in  foks  of  mird  yn  't  hinnehok  wier,  dêrom  rôp 
ik :  „Jimme  binne  forbjustere,  hjir  is  in  minske.  Ik  bin  troch  in 
hopen  omslach  mei  de  feinten,  hjir  jisterjoun  yn  't  leech  rekke. 
Ik  wol  der  graech  út  en  den  scil  ik  jimme  sizze  ho 't  gien  is.**  — 
Hja  lieten  my  der  út,  mar  och  frede !  hwet  kaem  ik  raer  foar  't 
Ijocht ;  ik  koe  my  sels  pas,  sa  onbidich  seach  'k  er  út.  —  Ik 
fortelde  dy  Ijue  myn  omstânnichheden.  Hja  seine,  dat  se  der 
al  hwet  fen  heard  hiene,  mar  hja  wisten  net,  dat  de  feinten  my 

dêr  yn  't  hok  tôge  hiene.  Hj^  retten  my  oan  om  yet  ris  wer 
nei  master  to  gean  en  dat  ha  'k  dien.  Do  bigoun  de  dei  al 
oan  'e  loft  to  kommen ;  de  brilloft  wier  lykwol  yet  net  út,  mar 
't  spande  earst,  dat  master  my  ynlitte  woe.  Dôch  praette  ik  sa 
lang  en  sa  moai,  dat  er  aerdich  bigoun  to  bikommen  en  de  doar 
kaem  iepen ;  hy  bisoarge  my  in  sliepplak. 

Ik  hab  de  Snein  do  by  him  trochbrocht;  ik  sei,  de  skea, 
dy  'k  makke  hie,  scoe  'k  mar  bitelje.  Dy  joune  wier  der  brilloft 
fen  troude  Ijue ;  ik  waerd  hwet  opknapt  mei  master  syn  klean, 
om  dat  mei  by  to  wenjen.  Dat  scoe  gjin  wyldsang  wêze ;  men 
scoe  in  slokje  ha  en  den  waerm  miel.  Alles  gyng  goed,  ik  lies 
myn  rymke  foar  en  master  sei,  dat  it  moai  wier.  »Mar,"  sei  er 
foart  dêrop,  „dy  izeren  pôt,  dy  't  jy  dêr  neame,  dy  hinget  nou 
oer  't  fjûr  mei  ierappels."  Do  sei  ik  dalik:  »Nou,  den  wol  ik 
dêr  net  in  bekfol  fen  ha."  —  Hie  'k  gjin  gelyk,  Sape?" 

Jawis!*  sei  Sape. 

Leffert  sei :  „Master  waerd  dalik  nidich  en  sei :  „Wotte  my 
myn  klean  mar  wer  jaen  ?"  —  „]a"  sei  *k,  „ik  bigear  neat  fen 
dines."  —  „En  wotte  er  nou  wol  ris  linich  út  gean?"  —  „Ja,' 
sei  'k  en  'k  naem  dy  pôt  mei  ierappels  fen  't  fjûr  en  smiet  him 
tsjin  bêdsket  oan  ta  barsten.  Mar  do  wier  't  myn  hege  tiid  fen 
opkross^n.  Ik  fleach  ta  de  doar  út  en  sette  yn  ienen  destapop 
nei  hûs.  Mar  ik  rekke  fordwaeld  en  dêrom  ha  'k  sa  lang  onder- 
weis  wêst." 

„En  dyn  klean?"  sei  Hoatske. 

„Dy  binne  by  master  bleaun,"  sei  Leffert;  „dy  lit  ik  him 
mar  hâlde  for  de  skea.^ 

„Nou,**  sei  *t  goe  sloof,  „dat  is  in  djûre  brillofts-reis." 

„}a,'*  sei  Sape,  „en  ek  in  briken.  As  't  my  ris  wachtsje  kin, 
scil  *k  it  op  rym  bringe. 

1854. 


KOART  QÛD. 


Hége  plannen,  leech  de  pong! 

Siz :  „Ik  kin  fleane,  mar  *k  bin  to  jong.' 

De  divel  dy  't  hjir  op  ús  loert, 
Is  de  jenever,  fen  him  stjoerd. 

Goed  to  kibjen  is  frjouljues-wirk, 
En  dat  net  to  tellen  is  mannewirk, 

By  de  dead  fen  în  Frjeon. 

,Hy  's  wei  l''  sa  klonk  it  nijs  troch  '1  doarp, 

„Hy  's  wei,  for  altyd  wei  1" 
Ho  't  mannich  herte  suchte  of  bea, 
Hy  'swei,  ús  sibbe  frjeon  is  dea, 

Wy  sjugge  'm  weinjend  nei. 

0  frjeon  1  o  frjeon  1  ús  hert  sa  djûr, 

Hwer  is  dy  tiid  dôch  bleaun, 
Dy  't,  hwer  't  men  golle  freugde  foun, 
Us  fredich  oan  elkoarren  boun,  — 

Hwer  is  dy  hinne  dreaun? 

Wy  tochten  om  gjin  soarch  of  need, 

Mar  freugde  wier  ús  doel. 
En  trouwe  frjeonskip  wier  ús  winsk, 
En  'tlokkich  lot  bitocht  ús  rynsk; 

Wy  smakken  hwet  bifoel. 

Dat  song,  dat  lake  en  och,  de  tiid 

Foel  jimmeroan  to  koart. 
En  yn  dy  wille  hien'  wy  tier, 
En  mannich  joun  fen  mannich  jier 

Wier  ear  'tmen  'twiste  foart. 

Dôch  wé  1  in  nachtspoek  slûpte  er  om 

En  nimmen  seach  it  dêr, 
Mar  't  spriek:  »Hwa  tinkt  him  flink  en  soun, 
Ik  wyt  en  wiis  syn  libbens-joun, 

Ik  wink  —  en  den  is  't:  stjer!' 

Wy  djoeiden  om  yn  libbens-nocht, 

Fris  as  in  foarjiersblom. 
Mar  och,  dat  spoeksel  seach  syn  bút, 
It  kaem  en  bliesde  't  libben  út, 

En  't  grêf  sei :  ^WolIekom  I* 


Dou  sinkste  er  yn,  —  wy  stanne  stil  1 

En  freegje  net:  „0,  God, 
Hwerom  him,  dy  't  sa  Ijeaf  ús  wier, 
Hjir  wei  nomd  ?  om  't  nei  mannich  jier 

Of  dei  is  't  ek  ús  lot. 

Dy  lippen,  nou  sa  tin  en  blau, 

Dy  eagen  sonder  fjûr, 
Dy  hannen,  earmen  stram  en  stiif, 
Dy  bleke  kleur,  dat  deade  liif 

Sizze:  „Hwet  is  op  in  dûr?" 

Mar  dôch  sa  lang  ús  'tlibben  bart, 

Wy  foaittrêdsje  op  ús  baen, 
Scil  ús,  om  dyn  gemis  ontdien, 
Faek  op  dyn  grêf  in  droeve  trien 
Us  hert  ontlêsting  jaen. 

Dôch  hwa  't  hjir  eangstich  suchtet,  kwynt, 

Het  yn  dyn  stille  rêst 
In  reine  treast,  dy  't  moedloas  hert 
Wer  stipet  by  alle  ierdske  smert: 

„Iens  suchtet  men  for  't  lêst." 

Fyn  ik  hjir  ek  myn  libbens-ein, 

Den  kom  ik  ticht  by  dy. 
De  selde  rige  grêven  seit 
Hjar  dy  't  ús  koenen :  „Sjuch,  hjir  leit 

Syn  frjeon  en  dêr  leit  hy." 

Ropt  my  de  dead  ek  nei  dy  ta, 
Licht  dat  men  den  fen  my 
Net  seit :  „Us  sibbe  frjeon  is  wei ! 
Hwsnt  nimmen  wier  iic  oait  sa  nei. 

My  goed;  den  bin  'k  by  dy. 

Fier  boppe  'twrâldske  fynt  de  geast 

In  skat,  dy  'tiwich  blinkt. 
Dêr  daget,  nei  de  lêste  nacht, 
It  Ijocht  fen  heil  yn  folle  pracht, 

l3at  nimmer  taent  of  sinkt. 

Rispmoanne  1852. 

Dy  hjoed,  fol  libben  en  fol  fjûr, 
Om  grêf  noch  stjerren  tinkt,  — 

Het  moam  al  licht  it  deakleed  oan, 
Forjit  men  —  en  forsinkt. 

Fen  in  Amsterdamsk  lodske. 

Yn  dy  greate  stêd  Amsterdam  dêr  habbe  wol  ris  nuvere  dingen 
pleats  en  de  ondogensheit  en  skelmerij  is  dêr  sa  great,  dat  in 
sljuchtwei  minske  him  der  hast  gjin  bigryp  oer  meitse  kin.  De 
Ijue,  dy  't  hwet  to  missen  habbe,  binne  dêr  oars  ek  al  tige  op 
hjar  iepenst,  mar  dat  nimt  net  wei,  dat  se  dôch  inkeld  yet  wol 
ris  snapt  wirde. 

Sa  kaem  dêr  ienkear  yn  in  greate  klaeijings-winkel  sa'n  pûsh 
pels,  sa'n  lodske  —  jimme  witte  wol!  — lyk  as  er  yn  Amsterdam 
by  't  skepnetsje  fol  binne,  nei  't  er  altyd  fen  sein  wirdt,  —  en 
de  stêd  Ljouwert  is  er  ek  net  alheel  fen  misdeeld.  Nou  sa'n 
snjittepop  kaem  er  yn  dy  winkel ;  op  't  each  like  *t  in  héle  jiffer 
en  hja  wist  mâlle  bêst  ho  't  se  hjar  hâlde  en  drage  moast. 

Hja  sei  tsjin  'e  keapman :  „Mynhear,  ik  bin  foarnimmens 
om  earstdeis  to  trouwen  en  nou  woe  'k  wol  in  nij  breids-pakje 
fen  jo  ha." 

Dat  koe  wol  wirde,  sei  de  keapman.  en  hy  liet  hjar  in  hele 
bulte  allerhanne  moai  gûd  sjên.  It  aldersierlikste  en  djûrste  dat 
er  by  wier,  naem  se  for  kar;  de  keapman  meat  dêr  safolle  fen 
as  se  ha  moast  en  pakte  't  eptich  yn. 

Mar  do  sei  se :  „Mynhear,  nou  kin  'k  jo  op  dit  stuit  net 
bitelje,  hwent  ús  mynhear  en  mefrou,  dêr  *t  ik  by  wenje,  binne 
tsjinwirdich  útfenhûs  en  mefrou  het  forgetten  om  my  jild  tojaen 
ear  't  se  foart  gong;  mar  ik  koe  net  langer  wachtsje  as  'k  myn 
pak  klean  op  'e  tiid  klear  ha  scoe.  Dus  nou  moat  ik  jo  mar 
opjaen  ho  'k  hjit  en  hwer  't  ik  wenje,  den  kinne  jy  dat  efkes 
opskrjuwe,  en  den  kom  ik  mei  in  great  wike  om  jo  to  biteljen.'' 

De  keapman  loek  oan  'e  skouders  en  sei :  „Nou  fryster,  jy 
moatte  't  my  net  kwea  nimme ;  mar  dat  sit  al  hwet  slim.  Jy  binne 
my  alheel  end  al  onbikend  en  wy  wirde  der  sa  droevige  folle 
mei  ôfsmard,  dat  wy  kinne  ús  net  mear  mei  sokke  dingen  ynjaen." 

„Ja  mynhear,"  sei  se  spitich,  „dêr  scil  wol  hwet  fen  oan 
wêze ;  mar  jy  moatte  oars  tinke,  der  is  neat  gjin  swierrichheid 
by,  hwent  ik  bin  fen  in  goede  komôf.  Mar  dêrom  is  immen  wol 
ris  ongelike  rom  by  jild ;  dat  scil  jo  licht  ek  sa  wol  ris  gean. 
Dy  mynhear  dêr,  dy  't  jy  dêr,  fiak  hjir  oer  oan  de  oerkant  fen  de 
grêft  op  'e  stoepe  sitten  sjugge  Ût  de  lange  piip  to  smoken,  dy 
is  ek  yet  al  fen  myn  folk  —  en  tige  goed  mei  my  bikend.  As 
dy  der  ris  goed  for  sizze  woe,  mynhear,  scoene  jy  't  den  wol 
weagje  doare  om  my  it  gûd  sa  mei  to  jaen  ?" 

De  keapman  koe  syn  oerbûrman  fen  neiby;  dat  wier  in 
skatryk  rintenier;  dêrom  sei  er:  „0  ja!  as  dy  der  goed  for  seit, 
den  is  der  neat  to  dwaen.'' 

„Wolnou,"  sei  it  mûlripe  fromminsk,  „den  scil  ik  efkes  nei 

him  tagean.  As  jy  hjir  den,  as  't  jo  biljeaft,  efkes  yn  'e  doar 
stean  bljuwe  wolle  to  oppassen,  den  scil  ik  tsjin  him  sizze:  as 
er  der  neat  op  tsjin  het,  den  moat  er  mar  tsjin  jo  knikke,  den 
is  dat  jo  goedernôch,  tink  ik." 

De  keapman  wier  dêr  mei  tofreden  en  hja  gyng  op  'e  flitter. 
Om  by  dy  mynhear  dêroer  to  kommen  moast  se  in  ein  omrinne 
oer  in  piip ;  hwent  yn  sa'n  greate  stêd  is  altyd  safolle  gerop  en 
geraes  en  geratte!  fen  rydtúgen,  dat  se  elkoarren  lang  net  oer  't 
djip  hinne  biroppe  koene.  Mar  do  't  de  biioefte  klitse  by  de 
oare  mynhear  kaem  hie  se  in  ryksdaelder  yn  'e  hân ;  hja  gyng 
flak  foar  him  stean,  mei  de  rêch  nei  de  keapman  oan  'e  oerkant 
ta  en  hja  sei :  „Mynhear,  mei  joú  wolnimmen,  ik  woe  wo!  efkes 
in  lytse  tsjinst  fen  jo  freegje." 

„En  hwet  is  dat  fryster?"  frege  de  man  frjeonlik. 

i,Dat  is  dit,  mynhear.  Ik  wierhjiroeryndy  klaeijings-winkel 
om  hwet  gûd  to  keapjen  —  licht  is  mynhear  syn  oandacht  er 
wol  op  fâllen  —  ^n  do  scoe  'k  dat  mei  disse  ryksdaelder  bitelje ; 
mar  de  keapman  seit,  hy  is  falsk.  En  ik  siz,  hy  is  goed,  mar 
dat  kin  ik  de  man  net  wys  meitse.  Ik  sei :  »Den  scil  ik  dy 
mynhear  ris  freegje,  dy  't  dêr  op  'e  stoepe  sit."  —  Ja,"  sei  er, 
„freegje  dy  mar,  dy  het  wol  forstân  fen  jild ;  as  dy  seit  dat  er 
goed  is,  nim  'k  him  oan." 

j,Nou,"  sei  dy  mynhear,  wyls  't  er  de  ryksdaelder  biseach 
en  wer  biseach,  „dy  ryksdaelder  is  sa  goed  as  't  hoeft,  dêr  scoe 
'k  wol  in  eed  op  dwaen  wolle  as  't  wêze  moast." 

„Tinkt  jo  dat,  mynhear?    Nou,  wy  habbe  steld,  as  er  goed- 
wier,  den  scoene  jy  mar  efkes  tsjin  him  knikke.    As  jy  den,  as 
't  jo  biljeaft,  sa  goed  mar  efkes  wêze  woene . . . ." 

„Mei  alle  plesier!"  sei  de  frjeonlike  man.  Hy  gyne  oerein 
stean  en  knikte  twa,  trije  kear  tsjin  de  keapman,  dy  t  dêrop 
mei  teikens  biwiisde,  dat  er  tofreden  wier. 

„Nou  mynhear,"  sei  de  faem,  „ik  bitankje  jo  fen  herten. 
Ik  bin  sa  bliid  as  in  protter,  hwent  as  de  ryksdaelder  falsk  wier, 
den  wier  ik  er  mei  bidragen ;  en  ik  bin*  mar  in  earme  tsjinst- 
boade,  it  past  my  lang  net  om  er  sa  ôf  to  reitsen.'* 

Dêrmei  gyng  se  wer  nei  de  winke!  oan  de  oerkant  en  de 
keapman  joech  hjar  swietfleurich  it  gûd  mei,  tinkende:  „Ik  ha 
nou  in  goede  boarch." 

Hwet  sci!  er  skean  by  de  noas  lâns  sjoen  ha,  do  't  er  dêr 
oer  kaem  to  praten  mei  syn  oerbûrman,  dy  't  fen  gjin  boarch- 
wirden  wiste.  —  Hy  koe  't  mar  onder  de  soal  fen  'e  skoech  skrjuwe. 

1857. 

Lou  op  Moandetojoun. 

Jisterjoun  om  in  ûre  of  saun 

Siet  ik  by  myn  famke, 
't  Winterfjûrke  moai  yn  'e  brân, 

By  in  barnend  lampke. 
'k  Praette  oer  't  ien  en  'k  praette  oer  't  oar 

Mei  hjar  beide  âlden; 
Oer  hy  en  sy  en  oer  hea  en  kij 

En  hwer  't  se  mear  fen  hâlden. 
't  Fortrette  hjar  net,  mar  op  it  lêst 
Do  gyngen  de  älde  Ijue  op  't  nêst, 

Do  bleauwen  wy  togearre 

En  nimmen  koe  ús  hearre. 

;i,Siz  my  ris,  fanke/'  sei  ik  gau, 

„Hwer  scille  wy  nou  sitte?" 
Ik  krige  hjar  beet,  do  sei  se:  „Lou, 

Wolst  gau  dat  pleagjen  litte?" 
Hja  neamde  't  pleagjen,  mar  o,  o! 

Ik  leau  hja  woe  't  wol  lije, 
Hwent  ommers  sei  se  op'tlêst:  j,Menscoe 

Yens  nocht  er  net  fen  krije." 
Ik  lei  myn  earm  hjar  om  'e  lea, 
En  do  't  se  my  dat  net  forbea, 

Do  patte  'k  hjar  sa  tige 

Dat  hja  'r  in  kleur  fen  krige. 

Dy  tútsjes  smakken  núvre  swiet 

Fen  h|ar  sa  mûtel  mûltsje. 
Ik  seach  as  ik  't  ris  efkens  liet, 

Yn  elke  wang  in  kûltsje. 
Hja  lake  den  sa  büid,  sa  büer 

En  treau  my  oan  hjar  herte; 
It  wier  in  himel,  sikerwier, 

Glêd  sonder  leed  en  smerte. 
Och,  hwet  foel  my  de  tiid  do  koart; 
Om  healwei  trijen  gong  'k  earst  foart. 

Mar  moast  ik  hjar  forlitte, 

Ik  scil  hjar  net  forjitte. 

By  de  útdoar  joech  ik  hjar  myn  hän 
En  'k  sei:  „Aste  ek  sa  tinkste, 

Den  komt  it  sa,  nei  myn  forstân 
Datst  my  ta  boaskjen  bringste." 

Do  lake  se  wakker,  mar  hja  sei 
Gjin  ja  noch  né,  koe  'k  witte. 

Mar  as  'k  hjar  tútsjes  leauwe  mei, 
Den  kin  'k  er  my  op  forlitte. 

'k  Wi(  siker  net  ho  mâl  it  kin, 

Mar  de  holle  is  glêd  my  op  'e  rin; 
't  Is  krekt  as  fen  dat  frijen 
De  nocht  net  is  to  krijen. 

1854. 


Fintsje  op  Moandeîtojoun. 

Nou  wit  ik  net  ho  nuver  't  is, 

'k  Ha  't  noait  sa  yet  bilibbe, 
De  hele  dei  de  planke  mis, 

Hwet  het  ús  mem  hjoed  kibbe! 
Ik  scoe  fen  'e  moarn  to  melken  gean, 

'k  Wier  heal  yet  yn  'e  slomme, 
Dêr  lit  ik,  fordeald!  de  amers  stean, 

Ik  tocht:  Ho  kin  't  sa  komme? 
En  do  'k  oerdei  my  forklaeije  scoe 
En  de  wollen  skeldoek  krije  woe, 

Do  krige  'k  ús  feint  syn  baeitsje; 

Hawar!  ik  moast  er  om  laeitsje. 

Mar  Moandeis  sljucht  is  selden  rjucht, 

Dêr  wol  ik  my  mei  treaste. 
Mar  dat  ús  mem  it  hieltiid  sjucht, 

Dat  hindert  mar  niy  't  measte. 
'k  Bigryp  net  ho  'k  sa  nuver  bin; 

'k  Ha  mannich  feint  al  patte, 
Dôch  Lou!  it  spilet  my  yn  't  sin,  — 

Dat  scil  hwet  wirde  moatte. 
Hwet  praette  er  aerdich  sa  mar  wei; 
'k  Leau  dat  er  tochte  hwet  er  sei. 

Gjin  flokwird  koe  'k  fornimme, 

Hwet  hie  'r  in  kleare  stimme. 

Och  ginst  noch  ta!  hwer  praet  ik  fen? 

'k  Bin  lang  net  by  myn  sintrum. 
„Ien  fen  dyn  fiif  is  op  'e  rin," 

Seit  mem,  en  'k  leau,  it  rinl  'r  om. 
Den  mael  ik  wer,  den  sjong  ik  wer, 

Den  babbelje  'k  hwet  mei  Sjouke; 

Dy  pleaget  my  en  seit:  „Sje  dêr, 
Dêr  ha  wy  boerinne  Louke/' 

Sa  stekt  er  my  de  gek  den  oan. 

Ik  moast  hwet  hearre  fen  'e  moarn, 
Mar  't  kin  my  neat  mear  skele, 
It  scil  my  net  forfele. 

Myn  ginst,  hwet  wier  dy  nacht  gau  wei! 

't  Wier  moarntiid  ear  'k  it  tochte, 
Ik  wit  net  dat  ik  foar  of  nei 

Sa  noflik  in  nacht  trochbrochte. 
It  sliepen  fen  *e  moarn  wier  mis; 

'k  Stie  op  al  foar  't  it  dage. 
Mar  'k  wit  wol  hwer  't  fen  ôfkomd  is, 

Dy  Lou  siet  me  yn  'e  mage. 
En  nou,  nou  sit  er  yn  myn  hert, 
En  't  bêste  middel  for  myn  smert, 

Dat  is  mar,  nei  myn  tinken, 

Om  him  dat  hert  to  skinken. 
1854. 


KOART  QÛD. 

Hab  Ijeaf,  hab  Ijeaf,  frjeon  of  frjeondin ! 
't  Jowt  op  in  dûr  dy  'n  fleurich  sin. 

Ald  wier  hy  en  jong  wier  sy; 
't  Wier  winter  mei  de  linte  er  by. 

Stek,  fammen,  net  to  faek  fen  wâl ; 
De  bêste  kij  fynt  me  op  *e  stâl. 

Tûzen  kromme  paden  binne  er  yn  'e  wrâld; 

't  Is  wonder  as  men  altyd  yen  op  it  rjuchte  hâldt. 

Ivrich  bodsje  dei  oan  dei, 
Bringt  de  wiere  freugde  mei. 


lâi 

In  Snjeuntojoun  by  Steffens  Kryns. 

Al  het  eeld  waarnaar  men  haakt 
zlt  heinriyk  vol  gevaren. 

Net  otn  de  lêzers  in  teltsje  fol  wondere  útkomsten  mei  to 
dielen  fetsje  ik  nou  de  pinne  op ;  mar  om  jimme  op  in  skilderij 
in  wolstelde  boargerhûshalding  foar  to  stellen.  Dat  ik  by  't  ôf^ 
bieldsjen  fen  myn  persoanen  de  iene  of  dc  oare  op  't  each  hab 
en  ten  toan  stelle  wol  —  is  der  fier  fen  dinne.  Immen  dy  'tmy 
fen  neiby  ken,  scil  dat  ek  net  tinke,  en  dy  't  mynetkenne:  dêr 
for  stiet  it  hjir  den.    En  dêr  mei  út. 

Twisken  Parregea  en  hwer  *t  jimme  mar  wolle,  leit  in  aerdich 
doarpke,  dat  biwenne  wirdt  fen  in  goed  tûzen  flitige  en  loaije, 
siikke  en  soune  en  bêste  en  minne  Friezen  en  Friezinnen.  Sonder 
nou  de  domeny,  de  skoalmaster,  de  ontfanger,  de  komizen  en 
hwa  't  dêr  al  mear  boppe  't  algemiene  gros  miene  to  stean,  to 
nei  komme  to  wollen,  doar  ik  dôch  sizze,  dat  dêr  net  ien  wennet, 
dy  't  safolle  mânsk  en  sa  fornimstich  is  as  Steffen  Kryns.  Net 
dat  dy  man  —  om  Halbertsma's  sizzen  to  brûken  —  syn  forstân 
op  hege  skoallen  bidoarn  het  of  troch  eigcn  ondersiik  in  hopen 
witnis  by  'noar  samle :  né,  fen  dat  alles  wit  Steffen  neat.  Bûten  de 
Ljouwerter  krante  en  de  Gemeentestem  lêst  Steffen  netfolle.  Syn 
hele  boekeboel  bistie  oan  diss'.  tiid  ta  út  in  Kantoor-almenak  en 
in  Boargerlyk  Wetboek,  en  dêr  is  koartlyn  yet  by  komd  :  Themmen, 
Handboek  vopr  Burgers  en  Kooplieden.  Dat  is  alles.  En  dôch 
wol  ik  jimme  om  de  aerdichheid  de  posten  ris  efter  elkoar  op- 
neame,  dy  't  Steffen  de  eare  het  to  bitsjinjen. 

S.  K.  Utteflecht,  sa  skrjuwt  er  him,  is  grôtmakker,  rintenier, 
handlanger  by  minsken  dy  't  neat  dogge,  lid  fen  de  kommisje 
fen  landbou,  fen  't  ôfskaffers-genoatskip,  earmfoud,  tasjênde  foud, 
takseteur,  âlderling  en  tsjerkfoud.  Nou,  is  't  net  fen  bilang? 
Ik  tink  sa  by  my  sels:  stie  dat  dealske  „grôtmakker"  dêr  net 
foar,  men  scoene  de  man  syn  heech  oansjên  forginne  en  stjûre 
in  rekwest  nei  de  minister  om  mear  as  ien  mei  al  dy  baentsjes 
to  bijiftigjen.  Mar  it  liket  wol  dat  dy  earste  bitsjinning  tagong 
jown  het  oan  al  dy  oare.  Ja,  dat  is  ek  sa,  ik  scil  jimme  sizze  ho. 

Steffen  is  fen  ôfkomste  net  mâlle  heech ;  syn  stambeam  mei 
yn  Adam  eingje,  dy  is  dôch  net  fierder  nei  to  kommen  as  oan 
syn  mem  ta.  By  syn  to  wrâld  kommen  forkearde  syn  heit  yn  't 
ryk  feri  Riedernei  —  en  syn  widze  stie  ek  net  op  side  of  tapiten, 
né,  dat  hâlde  mei  in  liemen  flier  onder  in  reiden  tek  op.  Dôch 
hwet  de  jonge  oan  't  albisieljend  jild  to  min  krige,  dat  krige  er 
oan  útwindige  tsjeppens  mear.  As  jonge  kaem  er  for  boadskip- 
rinder  by  in  grôtmakker,  letter  waerd  er  in  heel  ein  yn  'e  frjemdte 
grôtmakicersfeint,  by  in  baes,  dy  't  mar  ien  dochter  hie,  in  gnap 
jongfaem,  net  fen  strie  fold.    Steffen  smiet  dêr  al  ridlik  gau  syn 


182 

angel  út  en  it  fiskje  sei  gretich :  hap !  Steffen  krige  mei  hjar 
dalik  de  moalkerij  oer,  de  âlde  Ijue  gyngen  rintenierjen.  Oars 
sein :  Steffen  troude  mei  syn  baze  dochter  en  erfde  nei  forrin 
fen  hwet  jierren,  do  't  de  âlde  Ijue  der  ôf  rekken,  in  fiks  kaptael 
en  waerd  in  wolsteld  man.  Dat  is  tsjinwirdich  ek  hast  al  de 
bêste  wize  for  jonge  fcinten  om  yn  't  forset  to  kommen. 

Nou,  omdat  Stefîen  hjirby  lykwol  —  hiel  oars  as  in  hopen,  dy 
't  fen  neat  ta  eat  komme  —  braef  by  de  streek  hâlde  en  bidaerd  en 
bistindich  neat  gjin  bûtensprongen  makke,  waerd  er  mei  rjucht 
for  in  gnap  boargerman  hâlden,  dy  't  ta  folle  dingen  to  brûken 
wier.  En  dy  folle  dingen  hiene  den  ek  de  oanüeding  wêst,  dat 
baes  syn  grôtmakkerij  al  lang  oan  in  mastersfeint  tabitroud  hie 
en  sels  oars  net  die  as  tasjuch  op  'e  saken  hâlde.  Mar  dêr  bûten, 
lyk  as  folle  minsken,  dy  't  wol  barre  mei  om  liddich  to  gean  en 
for  hjar  sels  net  genôch  binne,  —  siet  de  man  yn  foUe  dingen 
om  to  rearen.  Mar  net  sonder  doel,  né,  syn  bistek  wier  om  yn 
de  maetskippij  om  him  hinne  oarder  en  regel  de  hâlden ;  wyls 
't  er  it  bistjûr  binnen  doarren  oan  syn  wiif  oerliet.  En  asjimme 
der  nou  nocht  oan  habbe  om  to  witten  ho  't  de  foarke  dêr  yn 
'e  ställe  siety  den  wolle  wy  dêr  in  Snjeuntojoun  trochbringe. 

It  is  yn  't  lêst  fen  'e  Simmermoanne  op  in  hearlike  moaije 
Snjeuntojoun  sahwet  om  seizen  en  saunen.  Baes  Steffen  giet 
nei  de  hyngstestâl  en  jout  de  guds,  dy  't  dêr  stiet,  it  rib  fol 
klaver  en  yn  'e  krêbbe  in  peaf  koerkefollen  hjouwer.  Hy  jout 
it  beest,  dat  pas  foar  de  moalwein  wei  komd  is,  foart  sa  folle, 
dat  er  der  ôf  is,  al  kin  't  den  joun  ek  net  nei  *t  lân  brocht 
wirde.  Dêrop  giet  er  nei  de  moalkerij,  trapet  dy  ris  troch  en 
sjucht  oft  de  feint  alles  yn  'e  es  en  op  syn  plak  brocht  het; 
en  om  't  er  't  allegearre  wol  bifynt  slút  er  de  doarren  en  hinget 
de  kaei  yn  't  foarhús  efter  de  gongsdoar.  Dat  ien  en  oar  is  syn 
wirk  oars  just  net,  mar  om't  de  feint  graech  in  nacht  nei  syn 
folk  ta  woe  en  baes  dat  net  wegerje  doarste,  moast  er  wol  dit 
en  dat  sels  efkes  dwaen.  Hy  hie  de  feint  nou  oars  al  sa  Ijeaf 
thús  hâlden,  hwent  moarn  is  't  proefprekaesje  en  den  is  'taltyd 
in  stielen  wet,  dat  syn  neef  en  nift  —  to  sizzen  oan  syn  wiifs 
kant  —  by  hjarres  komme  to  iten.  Nou  scoene  dy  Ijue  sels  hjar 
reau  útslaen  moatte  —  in  ding,  dêr  't  baes  op  in  sljuchte  dei 
yn  'e  wike  al  net  fen  hâldt  en  op  Snein  bysonder  net.  Mar  hy 
tinkt,  lyk  as  ek  wier  is,  lefke,  hjar  faem,  is  in  handige  fotse ; 
lit  dy  den  ek  ris  in  hân  mei  útstekke.  Sonder  syn  holle  dêr 
mear  oer  to  brekken  giet  baes  nei  de  fjûrhutte,  stekt  dêr  syn 
trochsmookte  en  yet  ris  trochsmookte  lange  piip  oan  en  trapet 
forfolgens  bidaerd  en  wol  nei  de  skearwinkel,  in  ding  dat  op 
Snjeontojoun  fen  in  bulte  mânljue  dien  wirdt. 

Wyls  't  Steffen  foart  is  om  him  skeare  to  litten,  sjugge  wy 
ris   by   de   frou   yn  'e  foarkeamer ;   mar  pas  op  1  dêr  giet  it  sa 

éptich  en  bidäerd  nét  ta  as  efter  by  de  baes.  It  is  kfeict  de  tiid 
dat  de  bern  woslcen  en  forslcjinne  wirde  moatte,  en  dat  is  mei 
fiif  bern. —  trije  famkes  en  twa  jönges  —  in  hûs  fol  wirk.  Al- 
teast^  it  scil  selden  misse  of  men  heart  frou  Utteflecht  op  sa  'n 
joun  de  sikerwier  net  botte  fromme  winsk  uterjen :  „Dy  Snjeun- 
tojounen  1  men  scoe  se  nei  de  moanne  winskje."  —  Ôf  't  hja  nou 
tinkt  dat  de  moannebiwenders  altyd  skjin  bljuwe,  of  dat  se  tinkt, 
dat  binne  Ijue,  dy  't  hjir  op  ierde  de  saken  net  foar  'noar  hâlde 
koene  en  dêr  't  men  fen  seit :  „Dy  is  ek  al  nei  de  moanne,"  en 
sadwaende  faek  gjin  forskjinning  oerhâlde  kinne?  Dat  wit  ik 
net,  mar  dat  it  dêr  by  hjar  der  al  hwet  raer  troch  fljucht,  dat 
wit  ik  wol.    Oardeelje  sels  mar! 

Dêr  stiet  se ;  foar  hjar  op  'e  tafel  stiet  in  greate  houten  kôp 
mei  lij  wetter  en  der  nêst  stiet  in  tinnen  sjipkop.  Hja  het  in 
wite  skûteldoek  yn  'e  hân  en  it  jongste  fen  *e  bern^  in  famke 
fen  oardel  jier,  is  earst  oan  'e  bar.  It  hertsje  is  al  forskjinne, 
mei  de  bleate  foetsjes  stiet  it  op  in  stove  foar  de  frou,  omwos- 
ken  to  wirden ;  den  kin  't  fen  kant  komme  en  den  moatte  de 
oaren  der  yet  fen  ha.  En  as  dy  oaren  nou  mar  gedildich  bljuwe 
en  stil  binne,  den  kin  't  heel  wol  gean ;  mar,  net  wend  om  sa 
lang  by  elkoar  op  ien  plak  to  bliuwen,  habbe  dy  knapen  al  gau 
alderhanne  kattekwea  by  de  ein.  Twa  jonges  skrippe  by  in  ta- 
feltsje  om,  dêr  't  in  koerke  mei  skjin  linnengûd  op  stiet,  en  de 
iene  bigjint  to  roppen :  „Mem  I  mem !  Melle  skoert  de  bântsjes 
wer  fen  myn  himd  6f!" 

— „Dat  liicht  er,  mem  1"  ropt  Melle,  „hy  docht  it  sels." 
— „Wacht !"  seit  de  frou,  „ik  scil  jimme  birêdde !" 
En  sonder  oansjên  des  persoans  dielt  se  onder  de  jonges 
twa  klappen  út,  en  stil  binne  se.  Dôch  Melle  skoddet  efter 
memme  rêch  syn  broer  de  fûst  ta.  De  frou  bigjint  wer  mei  't 
famke  to  waskjen  en  gint  hjar  sels  de  tiid  net  ienris  om  efkes 
to  sjên  hwet  dy  beide  famkes  dêr  yn  'e  oare  hoeke  fen  'e  keamer 
by  úe  ein  ha. 

—  „0  hea  mem  !'*  ropt  ien,  „Eabeltsje  knipt  de  blommen 
út  memme  floddermûtse." 

—  „Dat  scitte  wol  ligel"  seit  de  frou. 

Mar  jawol!  it  is  al  sa.  Poer  wirdt  it  minske,  to  mear  om- 
dat  se  moarn  dy  mûtse  just  op  ha  woe  en  dêrom  oer  de  bek- 
lening  fen  'e  stoel  hinge  hie,  den  koed  er  strak  stritsen  wirde. 
Hja  skoert  Eabeltsje  de  skjirre  út  de  hannen  en  wol  't  fanke 
in  goede  opstopper  jaen;  dôch,  aller  geloks,  der  wirdt  „folk!" 
roppen.  —  En,  as  wier  't  om  sjên  to  litten,  dat  er  wol  folk  is, 
rinne  de  bem  yet  hirder  as  de  frou,  de  keamer  út  nei  foaren. 

—  „De   groetenisse  fen  'e  baes,"  seit  in  skoenmakkers-jonge, 
„en  hjir  wieren  Melle  syn  skoen." 

„Kom,  binne  se  der  al  ?"  seit  de  frou  sa  frjeonlik  as  wieren 

hjar  alle  blomtnen  út  de  floddermûtse  om  'e  mûle  plakt.  Hja 
is  ien  fen  dy  Ijue  —  dat  moat  ik  hjîr  efkes  sizze  —  dy  't  men 
by  in  bliken  panne  forgeliket;  gau  hjit  en  gau  kâld.  Steffen  het 
al  lang  onderfoun,  dat  it  jild  it  foarnaemste  is  hwet  er  mei  hjar 
bitroud  het.  —  „Ho  is  *t,"  sa  forfolget  se,  ^binne  baes  en  hjarre 
yet  al  ridlik  by  't  spil  T 

„Ja/'  seit  de  jonge,  „dat  giet  oars  wol,  mar  baes  het  lang- 
lesten  de  skammel  ris  op  'e  foet  hawn,  nou  is  dy  alhiel  for- 
bolgen." 

„Fij!"  seit  de  frou,  en  hja  wol  der  hwa  wit  hwet  mear  fen 
sizze,  mar  de  bern  gûle  allegearre  allike  lûd:  „Mem,  mei  'k  ris 
sjên  r 

Mar  Melle  smyt  alles  omfier  hwet  him  keart  en  hy  ropt  yet 
lûder:  „It  binne  minesT'  en  skoert  de  frou  de  skoen  út 'e  hânnen. 

„Hea  1"  seit  de  frou,  ;,jimme  geane  oan  as  wylden ;  men  kin 
net  in  wird  mei  'noar  prate.  Hjir  feint,  hest  dou  in  botscn  for 
't  bringen,  en  baes  moat  den  mar  ris  komme  mei  't  rekkentsje. 
Foaral  de  groetenisse  1" 

„Tankje,  frou  1"  seit  de  jonge  en  giet  syn  wegen. 

De  frou  folget  de  bern  wer  nei  de  keamer.  Melle  wol  witte 
ho  't  syn  nije  skoen  passe  en  de  oaren  geane  allegearre  om  him 
hinne  lizzen  om  dat  to  sjên.  Wyls  't  dy  oaren  allegearre  nei 
foaren  wêst  habbe,  het  it  lytse  famke,  dat  allinne  yn  *e  keamer 
bleau,  neijer  kennis  makke  mei  't  sjipsop,  dat  foar  hjar  stie. 
Mei  bleate  earmkes  yn  in  kôp  mei  lij  wetter  slaen ;  hwet  bern 
scoe  't  litte  kinne  ?  En  de  gefolgen  wieren,  dat  de  kôp  om 
kantele  en  in  hele  flap  sjipsop  it  bern  fen  boppen  ta  onderen 
ta  alles  út  by  de  stove  del  op  'e  flier  gear  roan.  Sa  fynt  de 
frou  hjar  wer. 

^Hearink,  hearink,  dou  lytse  pystl"  En  it  bern  kriget  in 
lawibes,  hwerop  it  sloof  oan  de  hele  boel,  alts-gewize  muzikale 
fleur  by  set. 

„Iefke !  lefke  1"  ropt  de  frou. 

Heal  forklaeid  komt  de  faem  fen  efteren  rinnen. 

„Hearink!"  seit  se,  „hwet  biskreauwe  jy?  It  is  krekt  oft 
alles  yn  'e  brân  stiet." 

„Né,"seit  de  frou,  „der  stiet  neat  yn  'e  bran;  marsjuchmy 
dit  ris  oan !  Nou  hab  ik  dat  fanke  just  forskjinne  en  nou  kin  'k 
wer  fen  foaren-ein  oan.  Dy  Snjeuntojounen  !  men  scoe  se  nei 
de  moanne  winskje.    Helje  mar  gau  in  dweil." 

lefke  docht  dat.  Hja  himmeit  de  boel  op,  bringt  de  frou 
skjin  wetter  yn  'e  kôp  en  giet  wer  nei  efteren.  It  treft  ongelok- 
kich,  dat  se  de  frou  net  helpe  kin ;  mar,  witte  jimme !  dy  hele 
wike  foar  de  proefprekaesje-Snein  is  dêr  în  bânnige  wike  for  de 
frouljue.  Neef  en  nift,  dy  't  den  komme  to  iten,  binne  kreak- 
sindlik  en   frou   Steffen  wol  sjên  litte,  dat  hja  't  ek  is.    Dêrfen 


dinne  wirdt  dér,  om  sa  to  sizzen,  alle  feansjierren  húshimmele, 
en  Snjeuns  wirdt  er  sicrobbe,  dweild,  biend,  skjirre,  leage,  wreaun, 
ôfnomd  en  al  hwet  er  mear  ta  't  Snjeuns-wirk  biheart.  Datalles 
het  lefke  hjoed,  mei  help  fen  de  frou,  ek  dien,  en  nou  is  se  efter 
dwaende  om  hjar  to  forklaeijen,  en  dat  dûrret  mei  in  faem,  dy't 
hwet  sin  oan  hjar  sels  het,  altyd  frijhwet  in  setsje.  —  Nou  scil 
elk  mei  my  ynstimme  moaúe  as  ik  siz,  dat  it  in  kwiere  faem  is. 
Sjuch  se  dêr  ris  foar  de  spegel  om  draeijen.  De  albasten  foar- 
holle,  lyk  as  de  dichters  den  sizze,  glimt,  nou  't  er  goed  mei  sjippe 
wosken,  is,  dat  nin  jiffer  mei  de  fynste  pomade  it  better  scil 
krije  kinne.  Hjar  wangen,  as  in  kolwyn-apel  sa  read,  hjar  lippen 
as  in  kêrs  sa  trochskinend,  dat  men  der  niget  oan  hja  scoe  om 
er  yn  to  biten  —  en  den  in  pear  eagen  as  in  pear  ripedruven: 
alles  seit  ús  dat  it  in  griis  wéze  scoe  as  sa'n  faem  as  lefke  yn 
'e  fodkoer  rekke.  Hwet  slút  dat  earizer  —  earst  goed  mei  kryt 
wreaun  —  hjar  moai  om  'e  holle,  oer  dy  swarte  mûtse,  dêr  't 
it  haekte  strookje  fen  de  snikwite  tipmûtse  onder  wei  kipet. 
Hwet  stiket  dat  switsers  jak,  dat  om  'e  mil  slút  as  wier  't  er  om 
getten,  op  'e  heupen ;  is  't  net  krekt  oft  wy  yn  de  älde  tiid  fen 
de  hoepelrokken  binne  ?  Dy  trije  stringen  neimakke  karlinen 
kralen,  dy  't  se  dêr  om  *e  hâls  slingert,  wirde  onder  't  kin  fêst 
makke  mei  in  gouden  slot,  dat  se  forline  jier  kocht  het  for  tret- 
tsien  goune  en  in  dûbbeltje,  for  âld.  Nou  docht  se  in  oarleänzen 
knoopdoekjen  om,  dat  foar  op  't  boarst  mei  in  platte  knôtte  fêst- 
spjelde  wirdt.  Dêrop  nimt  se  in  readrutige  skeldoek,  dy  't  yn 
moaije  ploaijen  opteard  leit,  dy  docht  se  foar,  hja  draeit  hjar  yet 
ris  foar  de  spegel  om,  en  nou  tinkt  se  dat  se  klear  is.  Ut  de 
flecht  wirdt  de  kwast  mei  traen  en  swartsel  oer  de  toffels  stritsen ; 
hja  nimt  de  braskoer  en  giet  nef  foaren. 

jpFrou,''  seit  se,  „as  jy  my  nou  mar  jild  jaen  wolle  ensizze 
hwet  ik  helje  moat,  den  scoe  *k  mar  gau  om  boadskippen.'' 

„Hwetste  helje  maste?"  seit  de  frou.  „}a  dat  wit  ik  sels 
hast  net,  yn  'e  drokte.  Stil  ris  1  —  Dou  mast  fen  Beitske  helje 
in  poun  fen  de  bêste  rezinen  en  in  trieuweltsiis  fen  in  poun  of 
trije.  En  as  der  net  genôch  brandewyn  op  dy  switserske  kêrsen 
is,  mast  ek  in  healmingelen  brandewyn  meinimme  en  for  in  dû- 
beltsje  lange  pipen.  Mar,  ear  't  ik  it  forjit,  dou  mast  foaral  in 
pear  lead  swart  stopjêrn  meinimme  feH  Pieres;  ik  bin  glêd  út 
myn  stopjêrn.  En  nim  den  ek  in  gleskefol  lodderein  mei,  mar 
sok  túch  net  wer  lyk  as  lêsten ;  en  in  pear  stikjes  kraelkoarde, 
dêr  bin  'k  oan  ta.  En  den  meist  ek  wol  efkes  by  Sjerpes  oan 
gean  en  sizze,  dat  se  ús  joun  foaral  de  bûter  bringe.  En  gean  den 
ek  mei  ien  efkes  nei  Lammert  skipper  en  siz,  dat  er  Tongersdei  ús 
aeijen  wol  helje  kin.  Steffen  seit  al  dat  de  iene  hin  brodsk 
wirdt,  mar  ik  leau  er  neat  fen." 

„Is  der  oars  net?"  freget  lefke. 


jpNé/^  seil  de  frou,  ,^mear  wit  ik  noU|  leau  'k,  net :  as  stop- 
jêrn  .  .  .  o  ja !  dat  ha  'k  al  sein.  Mar  stil !  dou  mast  freegje 
by  de  silversmid  as  ús  mälkleppel  al  klear  is,  oars  bin  *k  moarn 
forlegen,  en  stz  tsjin  'e  wever',  dat  ik  it  doek  hast  thús  ha  moat; 
de  moaiste  tiid  for  't  blikken  is  gau  oer.  By  de  bakker,  witst 
Wol,  fs  de  bOIle  bisteld,  dy  nimst  den  fen  sels^  mei.  Mar  bljuw 
my  dêr  nou  riet  by  de  mänljue  to  fegearjen.  Hjir  heste  twa  ryks- 
daeiders^  wy  kinne  den  joun  wol  sjên  ho  *t  útkomt.  Mar  forjit 
toârâi  eri  bilieven  dat  stopjêm  net." 

nNé  t  seit  lefke  en  makket  mar  dat  se  ta  de  doar  út  komt 
en  de  flesse  yn  'e  braskoer  kriget  —  ear  't  er  yet  mear  folget. 

„Mar/'  ropt  de  frou  hjar  nei,  „dou  mast  ek  by  de  ketel- 
lapper  freegje  ho  't  sit  mei  ús  oaljesnip.'' 

^Goed !''  ropt  lefke  en  trapet  hird  foart.  En  de  bûrljue,  dy't 
hjar  gean  siugge,  sizze :  i,Sjuch  Steffens  lef  ris !  it  is  of  t  se  op 
aeijen  giet'  —  Dôch,  dat  heart  se,  gelokkich,  net;  hjatinktmar 
om  hjar  boadskippen  en  as  se  dy  nou  allegearre  onthâldt  en 
docht,  den  bislacht  it  op  't  bêst,  dat  fielt  se  sels  wol.  Mar  al 
forjit  se  hwet,  dat  is  ek  sa  slim  net,  hwent  den  moat  se  wer, 
en  hwet  faem  wol  op  Snjeuntojoun  net  graech  ris  kreas  for- 
klaeid  de  bûrren  lâns  ?  Foaral  as  der  hwet  oan  't  snoer  is,  en 
dat  stiet  mei  lefke  sa  slim  net. 

Mei  folle  susjen,  knipen  en  hassebasjen  komt  frou  Utteflecht 
op  't  lêst  sa  fier  hinne,  dat  se  hjar  berntsjes  yn  in  skjinne  op- 
perhûd  kriget;  nou  scille  se  elk  in  stik  iten  ha  en  den  kinnesc 
op  bêd  komme.  Wyls  't  se  om  'e  tafel  hinne  skikke  en  de  frou 
der  by  stiet  to  tsjiissnijen  komt  Steffen  fen  't  skearen  werom  en 
giet,  icrekt  as  immen  dy  't  fielt  dat  er  op  forbeane  groun  is,  nei 
binnen. 

^Frou,"  seit  er,  ,ha  jy  ek  in  pear  oare  hoazzen  for  my?  Ik 
hab  to  skearen  wêst  en  do  sei  de  skearder  syn  wiif  tsjin  myoft 
ik  wol  wiste  dat  ik  sa'n  gat  yn  'e  hoas  hie." 

„Hearink  Steffen  1"  seit  de  frou  mei  in  útsjuch  om  er  bang 
fen  to  wirden,  „hest  dou  sa  de  bûrren  lâns  west?  Hwet  bist 
dou  in  slobberdoes!  Men  moat  yen  skamje,  datmoatmen.  Hwet 
scil  dy  Feik  in  bek  op  skoerre,  dat  ik  dy  sa  rinne  lit.  Ik  scil 
dy  dalik  in  pear  oare  hoazzen  jaen,  mar  'k  moat  earst  de  bern 
rêdde." 

„Ei!  —  Ik  woe  wol  datst  se  my  mar  gau  jowchste,  hwent 
ik  wol  efkes  nei  de  herberge  en  oars  wirdt  it  sa  let;  it  is  yet 
mar  in  hyts\e  foar  achten." 

„Wel  jal  Men  moat  mar  klear  stean  as  jy  sprekke.  Hab 
efkes  gedild,  ik  kin  dôch  alles  net  ta  gelyk  dwaen,  wol?" 

Steffen  seit  neat  mear,  mar  giet  nei  efteren,  dêr  siikketerút 

lefke  hjar  stopoaske  in  rieupintsje  en  mei  dat  ding  en  intoutsjé 
fen  in  tabaks-pûde  wit  er  him  to  rcdden.  Hy  hellet  tt  gat  yn 
'e  hoas  mar  hwet  ticht,  hwent  om  sa  lang  to  wachtsjen^  dat  fiif 
bern  earst  iten  habbe  en  to  koai  binne,  dêr  heart  Jobs  gedild 
ta;  dat  wit  baes  en  dêrom  makket  er  mar  dat  er  foart  komt. 

Dêr  yn  'e  herberge  fynt  er  op  sokke  jounen  altyd  tn  stik 
saun  acht  fêste  klanten,  dêr  't  er  mei  prate  kin  oer  de  turkske 
oarloch,  de  longsykte,  oer  lânforkeapingen  en  sahwet  mear.  En 
alhowol  Steffen,  op  oanrieden  fen  domeny,  lid  fen  't  ôfskaffers^ 
genoatskip  wirden  is,  het  er  oan  dat  herbergeselskip  dôch  tofolle 
nocht  om  er  alheel  by  wei  to  bljuwen.  Hy  wol  dy  Ijue  nou  den 
ek  net  to  lang  op  syn  komste  wachtsje  litte,  en  't  is  syn  fêste 
menear  om  altyd  iters-tiid  —  dat  is  healwei  tsjienen  —  wer 
thiis  to  kommen. 

Wy  stappe  nou  in  healûre  oer.  Yn  dy  healûre  reitse  de 
bern  op  'e  fearman  en  yn  dy  healûre  wirdt  it  tsjuster;  dêrom 
slút  frou  Utteflecht  de  blinen  en  stekt  de  moaije  lampe  op. 
Flink  en  handich  rekket  de  waskerij  mei  't  itenspil  fen  'e  bern 
fen  kant,  en  dat  de  frou  yn  al  dy  drokte  net  om  hjar  man  of 
om  syn  stikkene  hoas  tinkt,  scil  nimmen  frjemd  foarkomme. 
Men  scoe  nou  tinke,  dat  de  frou,  nei  safolle  drokte  en  moeite 
yn  de  iensumheit  kommende,  der  for  hjar  sels  ris  in  egenblikje 
fen  rêst  ôf  nimme  scoe.  Mar  och  hea!  dat  liket  neat;  der  is 
op  Snjeuntojoun  sa  folle  oan  *t  heakje.  En  al  het  „dat  wealichse 
sniggel  fen  in  fankc''  hjar  de  iene  floddermûtse  glêd  bidoam, 
der  binne  yet  mear,  en  ek  in  hele  bulte  oar  gûd  dat  stritsen 
wirde  moat.  Dêrom  wirdt  nou  it  strikers-reau  opsocht,  mar  ear 
't  se  der  goed  mei  oan  'e  slach  is  wirdt  de  foardoar  iepen  draeid 
en  wer  ticht  dien.  Sonder  folk-roppen  komt  er  in  kreas  for- 
klaeid  jongfaem  yn,  dêr  't  men  op  't  earste  gesicht  wol  oan  sjên 
kin,  dat  it  in  skroar  is. 

jyNavendr'  seit  se  mei  in  frjeonlike  laeits. 

;i,Navend!**  seit  de  frou.  „Hea  Blijke,  bist  dou  dêr  yette? 
Krij  in  stoel." 

^Tank  je !"  seit  Blijke,  i,ik  moat  mar  net  sitte ;  ik  ha  de 
frou  hjar  nij  jak." 

„Kom,  hest  it  dien  krige?  Wel  nou,  ho  is  't  gien,  koe 
•t  er  út  ?" 

„Nou,  dat  het  diverkers  knypt.  Ik  hab  foar  oan  'e  skoat 
iioch  in  pear  stikjes  fen  myn  eigen  set." 

„Fen  myn  eigen,  seit  sê  1"  lit  frou  Steffen  dêr  glimkjend 
op  falle. 

Oft  se  dêrby  it  each  het  op  Blijke  hjar  skjirre-eagen  of  hjar 
forwondering  oer  de  skroars  edelmoedigens  tokennen  jaen  wol, 

dat  is  in  ding  dat  allinne  in  frouljues-hert  scil  útmeitse  kinne. 
Ik  doar  dat  net  bisiikje. 

Ja,  witste/*  sa  forfolget  de  frou,  »dat  wier  krekt  sa  n  lape, 
dy  kocht  ik,  wol  in  iier  forlyn,  yn  Wopke  potskippers  boelgûd; 
ik  tochte,  dêr  kin  k  in  jak  út  krije.  Ik  nim  dy  lape  mei  nei 
hûs,  en  sjê  dêrl  dêr  wirdt  my  dy  lape  wei,  kin  k  dy  sizze,  oft 
er  wei  fage  wier.  Ik  koe  't  my  net  bigripe.  En  nou  forline  wike 
scille  wy  mei  't  himmeljen  de  turfbak  leech  ha,  en  dêr  komt  my 
jandoarje !  dy  lape  gûd  onder  út  de  turfbak.  Dêr  like  er  do  foart 
al  yn  rekke  to  wêzen.  Gelokkich  dat  it  yn  in  goed  stik  pompier 
bipakt  siet.    Mar  wier  't  net  nuverich?! 

„Ja,  't  kin  soms  nuverich,"  seit  Blijke  en  laket  ris. 

;,Kom,"  seit  de  frou,  „nou  moat  ik  it  foart  mar  ris  passe 
tinkt  my.  Ik  hoopje  nou  net,  datste  't  mei  in  punt  makke  heste, 
hwent  ik  siz  altyd :  Fammen,  dat  mei  hinne  gean,  mar  troude 
frouljue  moatte  sokke  punten  net  foar  't  liif  ha ;  hwet  seist  dou 
oars,  Blijke  ?" 

Blijke  laket  yet  ris,  wyls  *t  se  de  frou  it  nije  jak  hwet  op 
'e  heupen  del  lûkt  en  slacht  en  strykt.  De  frou  sjucht  yn  'e 
spegel  ho  't  it  fen  foaren  sit;  en  de  frou  fen  foaren  en  Blijke 
fen  efteren  stimme  dêryn  mei  elkoar  oerien :  dat  it  moai  sit  en 
dat  it  in  moai  kleurhâldend  staeltsje  is. 

„Kom,"  seit  de  frou,  „dat  stiet  my  oan,  dou  heste  't  net 
makke  mei  sokke  greate  lobben  oan  'e  mouwen ;  polkamouwen 
stzze  se  den  ek  wol.  Ik  siz,  dy  dingen  meije  moai  wêze  omdat 
it  moade  is,  hja  binne  mar  danige  ongeryflik.  Ik  hab  lêsten  den 
sa  lake  om  ús  lef;  hja  is  ek  al  sa*n  pronkepuntsje  en  moastek 
sokke  dingen  oan  hjar  nij  jak  ha.  En  nou  scoe  se  okkcr-Sneins 
ús  Melle  yet  hwet  bokweiten-grôt  yn  syn  pântsje  jaen,  en  hawar ! 
dêr  hinge  de  hele  lobbe  yn  't  lollumerstip.  Ik  sei :  Dat  hest  er  fen  !" 

„Ja,"  seit  Blijke,  j,hja  binne  al  hwet  ongeryflik." 

Blijke  is  polityk,  hja  past  op  dat  se  hjar  Ijue  mar  gjin  on- 
gelyk  jout.  De  frou  docht  it  nije  jak  wer  lit  en  't  âlde  wer  oan 
en  freget  de  skroar  hwet  se  ha  moat. 

„In  goune,  tocht  my,"  seit  Blijke,  mei  dat  krús  yn  'e  broek 
fen  forline  wike.'' 

„Bêst ! '  seit  de  frou  en  jout  hjar  in  goune. 

Blijke  makket  tarissing  om  er  út  to  gean. 

„WoIIe  jy  yet  net  efkes  bljûwe?"  freget  de  frou. 

„Tank  je!"  seit  Blijke,  ^ik  moat  wol  foart.  Domenys  jifîrou 
woe  joun  yet  in  opnaeisel  yn  hjar  japon  ha ;  it  wirdt  myn  tîid." 

»Dat  is  ek  sa,"  seit  frou  Stefîen,  dy  't  ek  Ijeaver  het  dat  de 
skroar  mar  foart  giet.  „Dou  mast  jiffrou  de  groetenisse  dwaen 
fen  my." 

,,*k  Hoopje  't  waer  to  nimmen,*'  ropt  Blijke  wyls  't  se  de 
doar  út  giet,  tige  yn  't  skik  mei  hjar  earlik  fortsjinne  goune.  — 

Sjuch,  dat  fanke  îs  tige  kloek;  hja  garret  ta  'n  gouden  earizer 
en  disse  goune  is  de  njuggen-end-sechstichste  al,  dy  't  se  dêrta 
weilizze  kin. 

Sonder  fierder  forhinderingen  kriget  de  frou  nou  it  striken 
dien  en  by  't  hantearjen  fen  de  lêste  nachtmiitse  komt  hjar  man, 
hjar  dierbere  oare  ik  thús.  Sonder  j^joun"  to  sizzen  giet  er  nei 
de  skoarstienmantel  en  pluzet  syn  piip  út  yn  in  bakje,  dat  dêr 
onder  stiet,  en  hinget  him  yn  't  pipehûs. 

„ls  lef  yet  net  werom  ?"  freget  er. 

„Né,"  seit  de  frou,  wyls  't  se  hjar  stritsen  gûd  yn  'tkoerke 
leit  en  wei  set.    „Ho  dat  sa?   Hwet  woest  dou  mei  lef?" 

„Oars  neat,"  seit  Steffen,  „as  dat  ik  joun  de  Gemeentestem 
yet  wol  lêze  wollen  hie,  den  koe  'k  dy  moarnier  yn  't  fjouwer- 
kant  de  bakker  mar  oer  lange." 

„Ei?''  seit  de  frou.  „My  tocht  dou  scoest  wol  omoarshwet 
tinke  as  om  de  Gemeentestem.  Hest  nou  mei  dyn  stikkene  hoazzen 
nei  de  herberge  wêst?" 

„Né,"  seit  er,  „ik  ha  *t  gat  earst  hwet  ta  litsen,  sjuchtstel" 

Mei  ien  lit  er  hjar  syn  lofterhakke  sjen.  Mar  o  wé!  hied 
er  dat  mar  net  dien.  Dat  hoas-jêrn  hie  to  bros  wêst,  de  stekken 
wieren  los  skoerd ;  krekt  as  in  folle  moanne  troch  in  tsjustere 
wolke  blonk  baes  syn  hakke  troch  de  stikkene  hoas. 

„Kom !"  seit  de  frou  en  hjar  eagen  fljugge  hinne  en  wer  alder- 
freeslikt.  „Kom,  moaije  dingen !  rjucht  moaije  dingen.  Men 
bealget  yen  hast  dea  om  de  boel  hwet  knap  en  yn  oarder  to 
hâlden  en  den-  kin  men  yet  for  in  slodske  troch  't  doarp  gean. 
O  Steffen,  hie  'k  dat  witten,  dost  om  my  frijste !  Mar  do  wier 
alles  moai  en  foar  de  wyn ;  en  nou  freegje  'k  dy  ris :  hwet 
scoest  wêst  ha  ast*  my  net  krige  hieste  ?  Dat  freegje  'k  dy  nou 
mar  ris.  It  is  ommers  allegear  fen  my  komd ;  dou  hiest  neat, 
net  in  belle,  net  in  flarde,  net  ienris  in  eigenheit;  hwetscoeste? 
Nou  bist  in  hele  banjer.  't  Is  Steffen  foar  en  Steffen  nei ;  mar 
ik  bin  eigentlyk  de  spil  dêr  'talles  op  draeit.  En  dan  sa!  It 
is  alderfreeslikst !" 

„Ho  sit  it,"  freget  Steffen,  dy  't  sokke  praetsjes  joun  net 
for  de  earste  kear  heart,  ^scille  wy  ek  thédrinke,  of  giet  it  for 
diss'  kear  oer?  Prottelbrij  hest  my  genôch  jown,  dy  lêst  ik 
net  mear." 

„Kin  dat  net  wachtsje  sa  lang,  dat  lef  thús  komt,  of  moat 
ik  my  alheel  dea  skreppe?  Prottelbrij,  seiste,  prottelbrij!  —  As 
men  de  mânljue  de  wierheid  seit,  den  is  't  prottelbrij !  0  Steffen ! . . . 
Mar  hwet  is  dat  ? ! ! !" 

„Doch  iepen !  doch  gau  de  doar  iepen  !'*  heart  men  roppen. 

Steffen  rint  handich  nei  de  foardoar,  en  oer  en  oer  biladen 
komt  lefke  hymjende  en  blazende  der  yn  setten  —  mar  bjuster 
tohavene  en  sloopt.    Mûtse  en  earizer  sit  op  'e  iene  side  fen  'e 

hoUe  en  oan  de  oare  side  waeit  it  hier  yn  lange  lokken  luftich 
en  wol.  It  jak  sit  hjar  by  de  skouders  del ;  ien  string  kralen 
is  barst,  it  knoopdoekje  stiket  hjar  heal  ta  de  nekke  út  en  de 
skeldoek  bingelt  hjar,  oan  ien  bân  fêst,  fen  't  krús  fen  'e  rêch 
ôf  op  'e  groun  läns.  De  frou  sjucht  forbaesd  en  sels  de  even- 
redige  Steffen  wit  net  hwet  er  der  fen  tinke  moat. 

„Hwet  skeelt  dy?"  freget  de  frou. 

„0  hearink!"  seit  lef,  —  „o  frede!  o  Ijeave  ginst,  hwetbin 
ik  efter  de  pûst !  —  Ik  ha  sa  fiein !  —  Ik  scil  jimme  sizze  — 
ho  't  gien  is.  —  0  hearink!  —  ik  kaem  fen  'e  bakkers,  dêr 
moast  ik  efkes  wachtsje  —  dat  wier  fen  sels  —  nou,  do  scoe 
'k  nei  hûs  —  en  sa  —  kaem  ik  oan  'e  brêge.  —  0  hearink !  — 
dêr  stie  —  lyk  as  alle  Snjeuntojounen  —  in  hele  heap  mânljue. 
—  ik  gean  stil  foarby.  —  ..Navend,  Ijeave !"  rôp  er  ien  sa  falsk 
wei.  —  i^Ljeavje  dou  de  kat,"  sei  ik,  „den  hest  de  stirt  ta !"  — 
Wier  't  net  gnap  sein?"  — 

„Hea!"  seit  frou  Utteflecht,  „hwet  hest  duu  altyd  in  wize 
bek.    Mar  ho  gyng  't  do?" 

„Hea!''  seijen  se,  „it  is  moaije  lefke,  dy  moatte  wy  gau  ris 
yn  'e  maling  ha.  En  do  fleagen  se  op  my  oan.  Ik  sei :  „Jimnie 
scille  my  wol  fen  'e  hûd  bljuwe!" 

„Dêr  binne  wy  ek  sa  hjit  net  op,"  seî  dy  mûlripe  Sweitse 
smid,  „mar  wy  wolle  ris  sjên  hwetste  yn  'e  koer  heste."  —  En 
ongelokkich  stike  de  hâls  fen  'e  flesse  ta  de  koer  út  en  ear  't 
ik  it  bilette  koe  hiene  se  him  al  yn  bisnijing.  Ik  fleach  er  al  op 
yn  om  him  wer  to  krijen,  mar  ik  hie  de  hännen  ek  sa  donderse 
fol  en  ik  doarst  it  gûd  ek  net  delsette.  En  do  ha  se  my  sa 
toroppe;  de  flesse  ha  'k  wer  krige,  mar  de  brandewyn  ha  se 
ôpsûpt.    0  hearink,  myn  skoander  klean!'* 

„Hest  alles  bihâlden?  freget  de  frou. 

„Ja,  mar  de  bôle  is  stikken  rekke,  oars  is  alles  heel ;  hjir 
binne  de  pipen." 

lefke  leit  de  stâllen  op  'e  tafel,  hja  het  yn  de  alteraesje  net 
ienris  sjoen,  dat  de  tsîettels  der  Ôf  misten  Sa  nei  wieren  de 
pipen  den  oars  ek  heel.' 

„0  hearink!"  seit  se,  „de  pipen  binne  ek  stikken." 

„Dat  sjuch  ik/'  seit  de  frou.  „Hest  ek  stopjêrn  meinomd?" 

„Frede  en  gjin  ein !  dat  hab  ik  forgetten.  Wacht !  dat  scîl 
ik  anstons  helje.' 

„Né  lefke!"  seit  de  frou  earnstich  en  mei  in  suchte,  „dat 
hoeft  net.  Joun  net  en  moarn  net  en  oermoarn  net.  Witsle  hwetst 
maste  ?  Set  alles  hwetste  helle  heste,  dêr  mar  op  'e  dweil  foar 
't  kammenet;  ik  scil  dy  dyn  lean  jaen  en  den  kinst  mar  om  in 
oar  hinnekommen  sjên." 

„Soa!  —  Wel  krimmenikes,  dat  is  ek  al  moai!  Kin  ik  it 
den  helpe,  dat  de  mänljue  my  pleagje ! 

j^Helpe  of  net  helpe,  ik  wol  sa'n  wyldblast  binnen  doarnet 
mear  iia.  Ik  iiab  noaît  safoile  lêst  net  fen  'e  mânljue  iiawn,  mar  ik 
joecii  er  ek  gjin  oanlieding  ta.  Der  út  sciste,  en  as  't  moarn 
gjin  proef-prekaesje  wier,  den  joun  yet, ;  mar  nou  kin'kdy,  mei 
't  itensieden  en  sa,  net  misse.  Mar  foart  gietste  I  Hwet  seist 
dou,  Steffen?" 

Steffen,  dy  't  wol  tociit  liie,  dat  it  nei  älderwenst  mei  syn 
wiif  en  de  faem  op  sa'n  wize  útrinne  scoe,  skynde  wol  to  for- 
waclitsjen,  dat  er  fen  krantelêzen  allike  min  as  fen  iten  en  drin- 
ken  iiwet  komme  scoe.  Hy  iiie  iiim  stil  útklaeid  en  do  't  de  frou 
syn  stimme  ynrôp  stied  er  al  mei  de  iene  foet  yn  't  bêd. 

»Frou !"  seit  er,  wyls  't  er  lizzen  giet,  »dat  lit  ik,  lyk  as 
alle  iiúslike  saken,  oan  jimme  oer.  Ik  leau  net,  dat  er  fen  yn 
't  Boargerlyk  Wetboek  stiet.    Goe  naclit !" 

„Goe  nactit!'*  seit  de  frou  spiticli,  en  it  liket  wol,  datdêr- 
mei  de  bui  wer  ôfsakket.  „Goenaciit !  Skammest  dy  net  my  sa 
to  biliânneljen  en  mei  alles  oanpiele  to  litten  ?  —  Goe  nacht !  — 
lef  set  de  thé  klear,  wy  scille  ite  en  drinke  lyk  as  't  knappe 
boargerljue  biheart;  myn  man  set  my  al  sa'n  kroane  op  'e  kop. 
Mar  dy  Snjeuntojounen !  men  scoe  se  nei  de  moanne  winskje." 

lef  docht  hwet  hjar  hjitten  wirdt.  Dêr  efter  yn  'e  koken 
het  $e  lijar  klean  gau  wer  hwet  yn  oarder  brocht  en,  howol  't 
it  nou  botternôch  oankomd  is,  hja  treastget  hjar  dêr  mei,  datde 
kûpersfeint  hjar  yn  'e  hân  knypt  het  en  sein,  dat  er  moarntojoun 
by  hjar  komme  woe.  Nou  mei  de  frou  hwet  eameljc,  dat  giet 
er  sa  maklik  net  wer  út. 

Stilswijend  giet,  mei  de  beide  frouljue,  it  jounmiel  der  troch. 
Stilswijend  giet  lefke  mei  de  lytse  lampe  nei  efteren  nei  hjar 
sliepsté.  Stilswijend  sjucht  de  frou  yn  hjar  ienlikheit  it  gûd  ris 
nei,  dat  lefke  helle  het.  Dêrmei  ontklaeit  se  hjar,  skroeft  de 
lampe  út  —  en  mei  'n  amerij  leit  se  nêst  hjar  sydsilver  onder 
'e  tekkens. 

^Steffen",  seit  se  en  stomt  him  oan,  „Steffen,  bist  wekker?" 

„Ja,  hwet  is  *t?"  freget  Steffen  heal  yn'e  sliep  bitiisd. 

„Nou,   hwet   tinkt  dy,  moat  lef  er  net  üt?    Of  kin  't  sa?" 

„Och,  ik  wit  net;  dat  kinne  wy  tonei  wol  ris  sjên,  tinkt  my.'' 

„Tonei  ris  sjên  ?    Bist  den  alheel  blyn  T 

„0p  dit  stuit  al,''  seit  Steffen.  „It  is  ommers  sa  tsjuster 
as  roet." 

„Ei  nou,  dan  moat  alles  mar  it  onderst  boppe.  It  wier  in 
hopen  better  datst  soargeste,  dat  er  sokke  skandalen  net  barden 
yn  ús  doarp,  dat  wier  it." 

„Dêr  koest  dou  ek  wol  for  oppasse,  ast  de  faem  sa  let  net 
om  boadskippen  stjûrste." 

„Ei!  —  soa!  —  dôch!  —  just!  —  Ja,  dêr  ha  wy  't  al.  Ik 
tocht  it  wol,  ik  tocht  it  wol,  ik  scoe  't  lilke  beest  wol  wer  wirde. 

ik,  dy  't  altyd  my  war  for  de  hûshalding  om  knap  troch  'e  tiid 
to  kommen.  O  frede,  Steffen !  dou  scist  it  ienkear  forantwirdsje 
moatte  host  dou  dyn  ^wiif  tramtearreste.  Mei  in  gat  yn  'e  hoas 
rinste  for  skande  troch  't  doarp,  hu,  hu,  hu !  en  moarn  is  't 
proefprekaesje  —  hi  hi  hi !'' 

Troch  de  oandwaning  kin  de  frou  hjar  winsk  net  mear  uterje, 
en  dat  is  for  Steffen  in  ginstige  gelegenheit  om  yn  'e  sliep  to 
fallen.  Mei  gauwens  droomt  er  fen  neat  oars  as  fen  Thorbecke 
en  stimbiljetten.  En  earder  as  't  kêssen  fen  triennen  trochweakke 
is,  sjucht  de  frou  oars  neat  as  stikkene  hoazzen  en  nije  jakkcn. 
En  wyls  't  Melle  mient  dat  er  syn  nije  skoen  oan  het  en  syn 
broer  onder  de  tekkens  in  skop  jout,  dat  dy  it  útgûlt,  het  lefke 
neat  foar  de  geast  as  de  kûpersfeint  en  de  swiete  tútsjes  dy  't 
se  moarntojôun  fen  him  forwachtsje  kin. 

Oer  dat  alles  falt  de  djippe  stilte  fen  dc  nacht,  en  wy  habbe 
hjirmei  ús  Snjeuntojouns-skildering  ôfdien. 

Salomon  seit  earne :  ,,Hwa  scil  in  deugdelik  wiif  finc  ?  Hjar 
weardije  is  fier  boppe  it  edelgestiente  ens.  En  wy  sjugge  yn  dit 
stiky  dat  de  wize  kening  wier  seit.  ~  „AI  het  geld,  waarnaar 
men  haakt  zit  heimelijk  vol  gevaren/'  is  't  motto  fen  dit  stik. 
Tink  dêrom,  troulustige  feintsjes !  —  Stefîen  Kryns  yn  't  mear- 
fâld.  —  Nen  jild  allinne  jout  in  fromminske  wiere  wearde.  Deugd 
en  forstân  moat  er  by  komme  of  it  scil  to  bisjên  stean  of  't 
jimme  sa'n  pak  allike  gedildich  drage  scille  as  baes  Utteflecht  it 
yette  draecht. 

Dôch  boppe  alles  sjugge  wy  yn  dit  stik,  dat  as  de  minsken 
nin  heger  waerdije  oan  in  proefprekaesje  hechtsje,  as  dat  it  in 
dei  is  fen  praten  en  swiet  iten  en  drinken,  den  wennet  der  gjin 
echt  godstsjinstige  geast.  En  dêr  't  dy  ontbrekt,  dêr  't  de  gods- 
tsjinst  des  herten  de  sielen  net  yn  Ijeafde  forieniget,  dêr  ontbrekt 
frede.  En  dêrom  sizze  wy  mei  Salomon:  ^Better  is  in  bytsje 
mei  de  freze  des  Hearen,  as  in  greate  skat  en  dêr  onrêst  by.*' 

1854. 

De  Ljeaf  de  sterker  as  de  Dead. 

Wîer  Bard.  (♦) 

In  pearke,  dat  elkoarren  mint, 

Swart  licht  elkoarren  trou; 
Dôch  foar  dat  mannich  jier  forrint 

Het  mannich  pear  birou. 
Hwent  is  't  de  rjuchte  ijeafde  net, 
Den  bringt  it  trouwen  wé  en  smert. 
'tWier  goed,  dat  elke  feint  en  faem 
Foarôf  dat  yn  bitinking  naem. 

De  Ijeafde  makket  sjênden  blyn, 

Is  't  sprekwird  fen  alear. 
Mar  yet  net  mâlie  lang  forlyn 

Do  wier  der  dôch  in  pear, 
Dêr  wier  de  Ijeafde  minder  mânsk. 
Al  waerd  er  frijd  mei  eare  en  glâns, 
Al  seach  men  bliid  de  takomst  yn, 
De  faem  wier  net  fen  Ijeafde  blyn. 

'tWier  op  in  moaije  simmerjoun, 

Do  'tal  de  sinne  sonk 
En  spraette  't  lêste  Ijocht  yn  't  roun, 

Dat  moai  oer  't  wetter  blonk. 
Do  kuire  nêst  in  brede  floed 
('tWie  de  Eems)  dat  pearke  wol  to  moed. 
En  't  seach  yn  blide  dromen  neat 
As  lok  en  segen  wonder  great. 

De  faem  roun  deun  by  't  wetter  lâns 

En  seach  de  weachjes  nei. 
Hja  kuiren  swietwei  hâns  by  hâns 

En  't  gong  de  stroom  sa  mei. 
nSa  rêstich  as  dat  wetter  fljucht," 
Sei  hy,  „giet,  Ijeaf^  yn  wille  en  nocht 
Foartoan  it  libben  ús  foarby 
En  elke  dei  bringt  wille  op  nij.' 


ii  V 


Mar  danich  rint  in  ding  faek  mis. 

fiwet  romt  men,  wyls  'tmen  tart 
Mei  oerdied  op  in  erfernis, 

Dy  *t  letter  komme  moat, 

(*j    Hindrlk  BosKra,  dy  *t  neamd  is  hjirfoar,  bls.  2B»  hie  dit 
yn  Éast-Fryslftn  fortellen  heard.  D. 

En  is  de  skatrike  omke  stoarn, 

It  testemint  wüst  neat  ús  oan. 

Al  tochten  wy  ús  ryk  en  great, 

Foar  't  de  aep  net  binnen  is,  is  't  neat. 

Hwent  seach  de  frijer  soarch  noch  leed, 

De  faem  bitocht  in  list 
En  brocht  tt  feintsje  baer  yn  need, 

Hast  earder  as  er  't  wist. 
Hja  kuiren  stadich  mei  'noar  foart, 
Mar  ien,  twa,  trije,  mei  in  hoart 
Lit  hja  hjar  frijer  los  en  springt 
Fier  fen  'e  wâl  yn  'e  Eems  en  sinkt. 

En  aldermâlste  kjel  ropt  hy: 

^Myn  skat,  myn  ingel!  och 
Hwerom  forlitst  sa  freeslik  my? 

Dit  is  f  ougryslik  dôch! 
Help,  help!"  —  To  helpen  kaem  gjin  ien; 
Wier  nimmen  mei  syn  leed  bigien? 
Hy  seach  hjar  drjuwen  en  dêrmei 
Wie  se  ek  wer  út  syn  eagen  wei. 

„Help,  minsken,  help!'*  sa  hâldt  er  fol 

Mei  kermjen.  „Help,  o  God! 
Is  hjir  gjin  ien  dy  't  helpe  wol? 

Wé  my!  sa'n  yslik  lot! 
Myn  skat,  is  'tmoglik?"  —  Ja,  'twiewier. 
Al  skoerde  er  út  syn  holle  't  hier, 
Al  briek  him  ek  fen  eangstme  'thert, 
Hy  seach  gjin  útwei  yn  syn  smert! 

Dôch  einliks  naem  er  'tfêst  bislût 

En  rôp:  „Genade  o  Hear! 
Bliest  hjar  myn  Ijeafste  'tlibben  út, 

Den  libje  'k  ek  net  mear." 
Hy  springt  hiar  nei,  knikt  mei  in  wink 
„Goe  nacht !    en  giet  dêrop  to  sink .... 
Hja  binne  yn  dead  en  libben  ien, 
Mei  de  iene  is  de  oare's  wille  dien. 

Mei  him  gyng  *t  skielik  nei  de  groun, 

Hwent  sile  koed  er  net, 
Oars  hied  er  licht  syn  fanke  foun 

En  beide  't  libben  redt. 
Mar  nou  wier  't  stjerren,  't  koe  net  oars. 

En  pronkjend,  bloeijend  as  in  roas! 
Ho  hird!  ho  near!  o  Eems,  ho  wreed 
Bringst  joun  in  minnend  hert  yn  need. 

Mar  as  de  need  op  'theechste  kliuwt 

Is  ek  de  help  neiby. 
Lyk  as  in  ein  op  'twetter  drjuwt, 

Drjuwt  op  'e  weagen  sy. 
Mja  riist  oerein  sa  moai  as  'tkin, 
En  liket  wol  in  sé-mearmin, 
Sylt  handich  op  hjar  frijer  ta 
En  ropt:  „Gjin  soarch!  sa  woe'k  it  ha. 

Hja  grypt  him  by  syn  baitsje  gau 

En  sylt  mei  him  nei  'tstrân. 
Sa  bleau  hy  yn  de  dead  hjar  trou. 

Do  joech  se  him  dc  hân; 
„Sje  dêr,  dou  weagest  siel  en  liif 
For  my,  nou  wird  ik  graech  dyn  wiif. 
'kWoe  sjên  ho  dierber  ik  dy  wier, 
'kSprong  dêrom  dryst  yn  'e  Eems-rivier. 

'kKoe  sile,  mar  dat  wist  dou  net, 

Sa  bliek  dyn  Ijeafde  my. 
Wiest  my  net  folge,  'k  hie  my  redt, 

Mar  den  —  leau  dat  mar  frij!  — 
Hiest  sjên  kind  om  in  oare  faem, 
Noait  hiest  myn  hert  en  hân  bikaem. 
Mar  nou,  yn  dead  en  libben  ien! 
Nou  's  iwich  al  myn  wantrou  dien.!' 

Hy  sei:  „Dit  is  in  nûvre  set! 

Goed  dat  it  sa  mar  roun. 
Hwa  wit,  as  'k  nei  in  jier  of  hwet 

Dyn  dwaen  sa  freeslik  foun. 
Dochst  nei  ús  boask  in  jier  of  saun, 
Ris  wer  sa'n  loftsprong  fen  dit  strän, 
As  'k  den  dy  neispring  yn  'e  dea^ 
Dat  is  de  frage  yette,  Ijea!" 

Hja  boasken  en  yn  eare  en  deugd 

Libbe  onforsteurd  dit  pear. 
Hja  founen  iendracht,  wille  en  freugd 

En  winsken  net  om  mear. 
Dus  lei  de  Ijeafde  hjir  de  groun 
Fen  dit  rjuchtsinnich  trouforboun. 
Lear  dus  út  disse  fammelist, 
Dat  wiere  Ijeafde  selden  mist.  1854. 

Steffen  Kryns  yn  'e  herberge. 

Al  het  gcld  waarnaar  men  haakt, 
Zit  hcim'lijk  vol  Kcvaren. 

„Goeden  joun !"  seit  Sleffen  by  't  ynkommen  tsjin  it  stik  of 
fiif  fêste  klanten,  dy  't  dêr  al  sitte,  en  dêr  kriget  er  „Joun  baes'' 
op  werom. 

Hja  skikke  hwet  op,  om  Steffen  yn  'e  rige  to  litten ;  hy  nimt 
plak  en  yn  't  folle  bisef  fen  syn  achtberheid  hellet  er  syn  silveren 
doaze  út  'e  bûze  en  stoppet  syn  bismookte  lange  piip,  dêr  't  er 
mei  fen  hûs  komd  is.  Hy  lit  him  fen  de  hospes  in  heal  flesse 
wyn  bringe,  dat  is  sa  syn  regel,  hwent  it  mei  de  man  barre  en 
om  't  er  lid  fen't  ôfskaffersgenoatskip  is,  brûkt  er  gjin  sterkedrank, 
dat  gjin  ien  woltinkend  minske  mispriisgje  kin. 

„Hjoed  moai,  hé!"  seit  baes,  om  it  praet,  dat  troch  syn 
komste  forsteurd  wier,  wer  oan  'e  gong  to  krijen.  En  de  oaren 
stimme  't  him  yn  ienen  ta. 

„WeI  ho  is  't,"  forfolget  er  tsjin  in  boer,  dy  't  flak  oer  him 
sit,  „ha  jy  jisterjoun  ek  nei  de  forkeaping  wêst,  Pier?" 

„Ja  baes,"  seit  Pier.  „ik  hab  der  wêst." 

„Nou,  ho  gyng  it?    Mâlle  djûr,  net?" 

„Fordomde  djûr !  Dat  sei  ik  krekt  sa,  do  't  jy  ynkamen. 
Ik  hie  sa  'n  divelsen  sin  oan  dy  seis  pounsmiette,  wit  je.  Dat 
leit  my  sa  gaedlik  by  dat  fintsje  cfter  Greultes.  Dat  wier  biskreaun 
mei  sechtsienhondert ;  ik  tochte,  dat  kin  yet  fyftich  lije.  En  for- 
domd !  it  is  op  trije-entweintichhondert  en  fiifendsauntich  komd." 

„It  is  mâl !"  sizze  de  oaren. 

„Dat  is  sa,"  seit  Steffen ;  „mar  as  ik  nou  rekkenje  nei  dy 
acht  Ijippenstâl  (*)  dy  't  dokter  forline  hjerst  krige  het,  den 
skeelt  it  yet  sa  folle  net." 

j^Dat  tank  jo  de  wealich !"  seit  Pier ;  „dat  wier  ek  in  bolle- 
keal  sa  moai  as  der  ien  komme  kin.  En  bûten  dat  hie  dokter 
de  erfgenamen  onder  't  mês.  Mar  yn  dit  gcfal ;  ik  siz,  it  is  fiers 
to  djûr." 

„Ho  is  't  mei  't  oare  gien?"  freget  Steffen. 

„AI  nei  rato,"  seit  de  boer.  „De  jonker  het  alles  opdreaun ; 
dy  het  de  seis-pounmiette  ek  krige.  As  sokke  greaten  it  ha  wolle, 
den  is  der  for  ús  gjin  tinken  om.  Jou  my  yet  ris  for  'n  stûr, 
kastlein.  Kleare  hear!  —  It  is  mei  inoar  komd  op  njuggen-end- 
sechtich  tûzen  en  fjouwerhondert.    Is  't  net  skandalich  ?" 

De  keamersdoar  wirdt  iepen  draeid  en  der  komt  wer  in  nije 
klant  binnen.  It  is  Gauke  Krûdnagel,  in  keapman,  dy  't  in  greate 
winkel  het  en  in  bulte  handel  docht  yn  tsiis  en  bûter.  De  rabbel 
seit  wol  dat  er  frijhwet  onderhôl  is ;  mar  siz  him  dat  mar  net 
en  hâld  him  de  finger  yn  'e  mûle ;   hwent  dat  wol  ,er  net  wêze. 

(*)    In  Ijippenstâl  is  in  plak  groun  fen  200  âlde  fryske  fjouwerkante  roeden. 

„öoeden  joun!"  seit  er  en  de  selskips-Ijue  winskje  him  it 
selde.    Hy  sjucht  de  rige  ris  oer  en  syn  each  falt  op  Steffen. 

„Kom/'  seit  er,  nei't  er  de  kastlein  in  bom  bitter  en  in  lange 
piip  bringe  litten  het,  —  ^^kom  baes,  ik  bin  bliid,  dat  ik  jo  hjir 
oantref;  ik  hab  in  appeltsje  mei  jo  to  skilen." 

,,En  dat  is?"  freget  Steffen. 

„Dat  scil  ik  jo  handich  sizze.  Sjuch,  licht  dat  jimme  der 
allegearre  wol  mei  bikend  binne,  mar  troch  dat  ik  yn  'e  wike  al 
folle  op  in  hutsel  bin,  hear  ik  faek  net  hwet  hjir  yn  't  doarp  al 
om  hear  giet.  Mar  sa  just  yn  *e  skearwinkel  hearde  'k  frjemd 
nijs;  der  waerd  my  sein,  hja  hiene  yn  'e  gemeinterie  bisletten 
om  de  merke  hjir  op  to  setten.  As  dat  sa  is,  baes  Steffen,  den 
scille  jy  der  wol  hwet  fen  witte.  Jy  binne  dêr  nou  ommers  ek  lid  fen." 

„Nou/'  seit  Steffen,  „der  is  al  oer  spritsen,  mar  't  is  yet 
sa  fier  net." 

„En  ik  siz,"  seit  Gauke,  „dat  it  ek  sa  fier  net  komme  moat, 
of  it  komt  mâl !"  —  De  keapman  sloech  op  'e  tafel  dat  it  dindere. 
—  „En  wealichse  mâl  ek.  Ik  siz :  as  jimme  dat  trochsette,  den 
fordom  ik  it  om  wer  in  sint  earmejild  to  jaen." 

„Ei !  en  den  tinke  jy  der  dêr  mei  ôf  to  wezen  ?** 

„Hwet   ik    tink   en    net   tink,  dat  dondert  net,"  seit  Gauke. 

„Ik   siz  it  en  jy  kinne  it  hearre.    Of  hwet  bl !  tinke  jy  dat 

ik  er  neat  om  joq,  as  ik  yn  in  pear  dagen  in  tritich,  fjirtich  goune 
fortsjinje  —  né  of  ja?" 

„Ei,"  seit  Steffen,  „ha  jy  dêr  safolle  fen?  Siz  nou  ek  ris 
hwet  jou  trije  soannen  en  jou  iene  dochter  yn  sa'n  merke  al  for- 
tarre  en  fordounsje  en  fordogge.  Dat  scil  licht  ek  al  net  folle 
minder  wêze,  tink  ik." 

„Dat  rekket  jo  en  gjinien  hwet;  dat  dogge  se  fen  hjar  eigen." 

Steffen  seit :  ^Dêr  kom  ik  net  op,  Gauke ;  mar  as  jy  't  foar- 
délige  opsomje,  den  moatte  jy  't  neidelige  ek  neame.  Nim  dêr 
nou  by,  dat  de  merke  ynrint  tsjin  al  hwet  sedelik  is." 

„Sedelik?'*  falt  Gauke  yn.  ^Sedelik?  Praet  my  mar  net 
fen  sedelikens.  De  sedelike  minsken  binnc  foar  de  fûst  wei  op 
de  greatste  skelmen ;  dat  hab  ik  lêsten  sels  yet  onderfoun.  Ik 
kocht  okkerdeis  in  skiep  fen  Rimmert  Flaei.  Is  der  nou 
sediger  man  yn  ús  hele  doarp  as  dy  snaek? —  ^lt  skiepisgoed 
geef,  oars  net?"  frege  ik.  „0  ja!"  sei  er  mei  de  holle  op  'e 
side,  wyls't  er  it  jild  nei  him  striek,  „it  is  sa  geef  asinikel.  Ik 
bitankje  jo  for  de  goede  bitelling  en  ik  hoopje  dat  de  Heare  jo 
segen  mei  't  skiep  jaen  scil."  —  „Dat  hoopje  'k  ek,"  sei  'k. 
En  fordomd !  trije  dagen  letter  fornamen  wy,  dat  it  sa  gallich 
wier  as  in  aep.  Dêrom,  praet  my  net  fen  sedelikens;  dat  is 
allegearre  nin  botsen  wirdich.'' 

Rimmert  syn  soan,  Doaije,  wennet  nou  by  dokter,  net  ?*'  seit 
in  oare  boer,  dy  't  Gurbe  hjit. 

„Ei"  seit  Pier,  ,,wennet  dy  slobberdoes  dêr?  Kin  dokter 
dêr  mei  to  rjuchte?" 

i^Nou,  dat  spant  al/'  seit  Gurbe  wer.  ^Hwet  ha  'k  jouns 
lake !  hwet  ha  'k  alderstomst  lake.  Myn  wiif  is  net  al  to  goed, 
witt'  jimme,  nou  gyng  ik  niis  efkes  by  dokter  oan.  «Wacht!" 
sei  dokter,  „ik  gean  foart  mei  jo  de  doar  út."  Do  sei  er  tsjin  'e 
jonge,  dy  't  dêr  foar  de  blomtún  omklaude :  ,,Doaije,  as  der  immen 
komt,  den  mast  mar  sizze,  dat  dy  efkes  wachtet,  ik  scil  gau  wer 
thús  wêzc."  —  i,Goed !"  seit  Doaije.  Sa  geane  wy  foart,  mar  binne 
pas  oan  'e  brêge  ta  of  dêr  komt  er  ús  efternei  setten.  ^Dokter! 
dokterl"  gûlde  er.  Wy  bleauwen  sa  lang  stean  dat  er  by  ús 
wier.  „Hea  dokter,  jy  habbe  ai  sein  hwet  ik  sizze  moast  as  er 
immen  kaem ;  mar  hwet  moat  ik  sizze  as  der  nimmen  komt  ?'' 
Ik  boarst  út  fen  laeitsen  en  dokter  sei :  „Ezel !  siz  den  mar : 
prûm  en  hâld  de  mûle  ta."  —  Dokter  sei  tsjin  my :  »Dat  is  den 
sa'n  lompert!  Rimmert  seit,  roppen  to  wêzen  om  de  minsken 
de  waerheit  to  forkindigjen,  mar  hy  forjit  syn  eigen  bern  mei 
skik  en  fetsoen  op  to  bringen."  —  Ik  koe  dokter  giin  ongelyk  jaen." 

,,Hea!"  sei  de  kastleinske,  dy  't  mei  hjar  dochter  by  de  tafel 
siet  to  breidsjen,  „is  jou  wiif  net  al  to  goed,  Gurbe?" 

,,Né/'  seit  Gurbe,  „dat  seit  se.  It  iten  smakket  hjar  oars 
goed  en  hja  kin  nachts  ek  skoan  sliepe.  Dôch  dokter  oarnearre 
hja  moast  mar  in  drank  ha,  den  scoe  dat  allegearre  wol  hwet 
foroarje.    Ik  wit  net  hwet  it  nou  wirde  scil." 

,,Fij !"  seit  de  kastleinske,  ,,as  't  mar  net  minder  wirdt.'' 

En  hja  mocht  dêr  sikerwier  wol  ,,fij"  op  sizze.  As  in  minske 
wol  iten  mei  en  skoan  sliepe  kin,  den  is  er  soun,  scoe  men  tinke 
en  den  yet  better  wêze  wolle,  den  wit  men  net  ho  't  komme  moat. 
Mar  't  ynfallen  fen  de  kastleinske  liedt  it  praetsje  al  wer  op  in 
oare  wei. 

„Ald  Skefferom  is  op  't  lêst  ek  yet  haestich  forstoarn,"  seit  Pier. 

,Ja/'  falt  Gauke  dêrop  yn,  ,,dat  scil  ek  in  fordomd  tiid  jaen 
mei  de  erfgenamen.'' 

„Ho  dat  sa?"  seit  Stefîen.    „Der  is  ommers  in  testemint." 

,,ln  testemint?!  Lit  er  tûzen  testeminten  wêze,  den  tel  ik 
se  allegearre  noch  nin  wealich.  Ik  hoopje  der  sels  yet  ek  fen 
to  krijen." 

>Jy>   Gauke?"  freegje  de  oaren  forheard.    „Ho  komt  dat?" 

„Ho  't  dat  komt  scil  ik  jimme  útlizze.  Myn  oer-oarreheite 
mem  wier  in  foUe  nift  fen  Skeffer  syn  beppe.  Dat  is  dus  útde 
stamme.  Wy  kinne  't  biwize  en  it  testemint,  dat  forfalt  sa  grif 
as  twa  en  twa  fjouwer  is.  Elk  kin  ommers  wol  bigripe,  dat  dy 
nochteren,  healwize  gekke  blei  fen  in  faem,  dy  't  er  alles  tatocht 
het,  gjin  fyftich-sechstichtûzen  goune  tabitroud  is." 

»Nou,  en  ho  den?"  freget  Pier. 

»Den  forfalt  it  testemint,"  seit  Gauke."  „Ik  hab  hjoed  nei  in 

abbekaet  wést  en  dy  het  my  útlein,  dat  neffens  artikel  1084  feil 
'e  wet  iiealwize  frouljue  net  erve  kinne." 

i^Nou,  keapman  Gauke'^  seit  Steffen^  „it  liket  my  net  goed  ta 
om  dat  klear  to  krijen.'* 

,,Dat  net  klear  krije  ?"  snaut  Gauke  liim  ta,  wyls  't  er  syn  bom 
forneare  lit.  „Net  klear  krije,  sizze  jy?  Dat  scoe  fordomd  komme ! 
Scoe  in  abbekaet  it  net  better  witte  as  jy?  Ik  iiab  dy  man  it 
spil  yn  'e  iiannen  jown  en  sein,  hy  moast  syn  bêst  mar  dwaen. 
Ik  ha  der  in  healtûzen  goune  for  oer". 

„Nou  keapman'/,  seit  Sletfen,  ,,wy  sprekke  elkoar  wol  ris 
wer,  sa  't  wy  hoopje.  It  ein  scil  de  lêst  drage.  Ho  let  is  't,  kastlein?" 

„Sahwet  healwei  tsienen/'  seit  de  kastlein. 

„Den  scil  't  myn  tiid  witde/'  seit  Steffen.  Hy  bitellet  syn 
wyn  en  winsket  by  't  útgean  it  selskip  „goen  joun!" 

Dat  selskip  bljuwt  yet  hwet  sitten,  en  ho  langer  se  sitte, 
ho  rûziger  en  roeriger  it  praetsje  wirdt.  Faek  eindicht  it  wol 
mei  deilisskip  en  geflok  en  al  mei  it  ôfrinne  yn  frede  en  plesier, 
tink  net,  dat  geast  en  hert  der  better  fen  wirde  scille.  Hwentde 
wysheit  scil  net  wenje  yn  de  siele  dy  't  mei  kweade  spruten 
omgiet  en  de  heilige  geast  der  onderwizing  wykt  6f  fen  de  ge- 
dachten  der  onforstânnigen,  lêze  wy  yn  it  boeîc  der  wysheid.  En 
dôch  is  't  krekt  of  *t  de  minsken  dêr  yn  dat  doarp,  dat  oer  nei 
Parregea,  letter  wer  forlangje  nei  it  selde  nocht  en  de  selde 
praetsjes  —  wol  oer  oare  dingen,  mar  yn  de  selde  geast.  —  En 
och !  sa  giet  it  oeral,  dêr  't  minsken  libje,  dy  't  nocht  fine  op 
plakken  dêr  't  geastbidwelmjende  dranken  it  spraekformogen  to 
help  komme.  Gelokkich  is  *t  dat  op  in  hopen  plakken  de  biskaefde 
tiidgeast  sangselskippen,  letter-  en  natuerkindige  forieningen, 
ôfskatfers-genoatskippen  en  mear  fen  soks  yn  'e  swang  bringt 
en  yn  stand  hâldt.  Mar  trijeris  gelokkiger  is  't  wis,  as  elk  for 
him  sels  ynsjucht,  dat  't  libben  to  goed  is,  ús  bistimming  to 
edel  en  it  grêf  to  tichte  by  om  yn  sokke  tiiddeadsjende  ûren,  by 
't  brûken  fen  sterkedrank  yens  wille  to  siikjen. 

Torêchsjênde  op  ús  herbergepraetsje  eindigje  ik  hjir  mei 
Salomon's  wirden:  „By  hwa  is  wea?  By  hwa  earmoed,  twadracht 
en  tsierderij?  By  hwa  wounen  sonder  oarsaek?  By  sokken,  dy 
't  by  'noar  komme  om  sterkedrank  te  drinken.  Sjuch  de  drank 
net  oan  as  er  him  moai  foardocht.  Yn  't  ein  scil  er  dy  as  in  slange 
bite  en  as  in  njirre  stekke.  Den  scille  dyn  eagen  nei  oare  frjou- 
Ijue  sjên  en  dyn  hert  scil  forkearde  dingen  oertinke.  En  dou  scist 
wêze  lyk  as  ien,  dy  't  boppe  yn  'e  mêst  sliept.  „Hja  habbe 
my  slein,"  scitte  sizze,  „en  ik  hab  nin  kreft  hawn,  hja  habbe  my 
búke  en  ik  hab  it  net  field.  Honear  scil  ik  opweitse?"  En  't 
antwird  fen  de  drankbrûker  is:  „Ik  scil  de  drank  yet  mear  siikje." 
Of  't  dy  wize  kening  Salomon  ek  minskekindich  wier! 

De  slîepende  Fisken 

Jim  witte  net  fen  't  grapke,  ttnk  'k, 
Fen  Rimmert  Sleau  en  Japke  Flink ; 
Fen  Rimmert  altyd  hwet  to  let 
En  Japke  jimmer  gau  biredt; 
In  pear  sa  ongelyk  as  't  kin. 
Siz,  liearden  jimme  noait  er  fen? 
Soa  net?    Wêz  den  mar  efkes  stil 
En  hark  hwet  ik  fortelle  scil. 

Dêr  jinsen,  dêr  't  de  wide  feart 

Him  skaet  en  noard-  en  súd-oan  keart, 

Dêr  het  in  húske  stien  alear, 

Dêr  is  gjin  spoar  fen  oerbleaun  mear. 

En  efkes  fierder,  by  dy  bocht, 

Dêr  't  nou  men  d'  einen  silen  sjucht, 

Wier  't  dat  wol  gau  ris  simmerdei 

In  fisker  mei  syn  boatsje  laei. 

Dy  laei  dêr  wer  ris  for  in  kear; 
Moai  waer  wie  't  en  de  loft  wie  klear, 
It  wetter  effen,  flak  en  stil ; 
't  Skynt  dat  in  fiskje  bite  scil. 
Mar  ho  't  de  fisker  loert  en  sjucht, 
It  is  mar  wachtsjen  om  'e  nocht; 
En  njunkelytsen  waerd  er  slûch, 
Sa  dat  er  him  nei  sliepen  joech. 

Hy  laei  yn  't  boat  en  sliepte  swiet. 
Mar  't  fanke,  dat  foar  't  finster  siet 
Dêr  yn  dat  húske,  sliepte  net, 
Né,  hja  wier  warber  ier  en  let. 
As  Japke  lyk  as  Rimmert  die 
En  folle  ek  slûch  en  slieprich  wie, 
Den  hie  se  lichtwol  earremoed, 
Mar  troch  hjar  iver  hie  se  't  goed. 

Hja  hie  mar  pas  it  hús-wirk  dien 
En  dalik  wier  se  oan  't  spinnen  gien. 
En  snoarre  snoarre  gyng  it  nou ; 
Mar  al  to  rêd,  de  tried  briek  ou. 
Hja   knoopte  'm  gear,  mar  rjucht  forkeard, 
En  suchte :  „'k  Wit  net  hwet  my  deart !" 
Hja  seach  troch  't  finster  yn  't  moai  waer 
En  waerd  sa  wonder  en  sa  raer. 

Ei  harkje  ta!  ik  scil  in  sankje  sjonge, 
Al  suchtet  soms  myn  hertsje  near  enbang; 
It  is  in  blaem  for  feinten,  âlde  en  jonge, 
Kom,  harkje  nei  myn  sang! 

Der  wier  ienkear  in  famke^ 

Onsjuch  en  earm  en  âld. 
„Och  hie  'k  mar/'  sei  dat  famke^ 

^ln  oanhäld  yn  'e  wrâldl'' 

En  ienkear  foun  dat  famke 
In  tsjokke  pong  fol  goud; 

En  binnen  koart  wier  't  famke, 
Ho  lilk  en  âld,  al  troud. 

En  ik  sit  hjir,  'k  moat  jimmerwei  mar  spinne. 
'k  Mien  dat  ik  net  onsjuch  fen  holle  bin, 
En  dôch  kin  'k  mar  gjinfrijersherte  winne; 
Hwet  helpt  yen  moaijens  den  ? 

O,  foun  ik,  as  dat  fanke, 
Ek  mar  in  pong  fol  goud! 

Den  wier  ik,  as  dat  fanke, 
Wis  binnen  koart  ek  troud. 

Nou  wird  ik,  as  dat  fanke, 

Onsjuch  en  earm  en  âld, 
En  krij,  ho  'k  ek  forlangje, 

Gjin  oanhâld  yn  'e  wrâld. 

Hja  swijde.    En  sjuch!  ho  kin  't  sa  wonder? 
Hja  sette  't  skúframt  hwet  yn  't  kier; 
Dêr  waeide  in  lytse  wimpel  onder, 
Dat  wier  de  fiskers-boat,  sa  wier! 
Dy  dreau  dêr  by  hjar  húske  op  't  sân. 
Hy  sliept  mei  de  angel  yn  'e  hän. 

«0  fij!  hwer  komt  it  dôch  fen  dinne, 
Dat  hy  dêr  sa  forwezen  leit? 
My  tinkt,  ik  moat  er  mar  ris  hinne," 
Sei  Japke,  ta  syn  help  bereid. 
Mei  roan  se  haestich  nei  him  ta, 
Mar  Rimmert  wist  fen  boe  noch  ba. 

„Hwet  skeelt  er  oan?"  sa  rôp  se  ringen; 
Gjin  antwird  joech  de  fisker  hjar. 

Hia  winske  'm  binnen  doar  to  bringetl: 
,Och,  wier  ik  yn  syn  boatsje  mar!" 
Sa  sucht  se,  en  dalik  seit  se:  MKom!'' 
Hja  springt  en  't  boatsje  kantelt  om. 

Hwet  waerd  er  kjel!  dat  kin  men  tinke. 
ifHelp,  help!'  sa  ropt  in  frouijues-stim, 
En  wyls  't  se  mei  elkoarren  sinke, 
Grypt  hy  nei  hjar  en  hja  nei  him. 
Mar  ho  't  it  wetter  hjar  omjoech, 
't  Wier  of  't  yn  't  hert  de  Ijeafde  sloech. 

Hja  liezen  dêr  yn  elkoars  eagen 

len  wille  en  winsk.  —  En  hän  oan  hän 

Stien  se  op  hjat  ein  en  dêrmei  teagen 

Se  pûstend  oefjend  wer  op  't  län. 

En  op  it  sêft  biblomme  grien 

Ha  se  elkoar  troubilofte  dien. 

Dêrom. 

„Ik  wol  in  dichter  ha/'  sei  Oriet, 
En  jaen  him  stof  ta'n  heidenliet. 

Ojin  bistean  ;  liddich  gean ;  moaije  klean : 
Frjeon !  dyn  boel  stiet  skielik  skean. 

Jan  sûpte  in  rûs,  do  tute  er  Tryn ; 
Hy  sei :  ,,Earst  rein,  den  sinneskyn. 

De  frijers  dy  't  om  fierrens  frije, 
Sciir  't  altyd  nêst  de  doar  hast  krije. 

Wês  Ijeaver  in  wike  oanien  sonder  brea, 
As  dy  to  forrykjen  ta  *n  oaremans  skea. 

Dy  't  om  de  wrâld  allinne  tinkt, 
Mist  alles  as  hja  him  ontsinkt. 

Tsjerkgean. 

I.    It  forkearde  Tsjerkgead/ 

Tsjerkgean !  och  hwet  binne  er  in  bytsje  Ijue,  dy  't  goed 
witte  of  der  op  neitinke  hwet  dat  is  of  wêze  moat.  Frege  men 
de  minsken  ris  foar  de  rige  wei  op,  men  scoe  al  nuvere  antwirden 
krije.  De  iene  scoe  sizze :  „It  tsjerkgean  is  nou  ienkear  sa  de 
menear,  dêr  't  ik  my  net  fen  ûntlûke  mei,  as  ik  my  oan  'e  maet- 
skiplike  oarder  hälde  wol."  —  In  oaren  scoe  sizze :  MWel»  as 
der  nen  tsjerke  hâlden  waerd,  scoe  'k  mei  de  tiid  forlegenwêze 
omdat  men  op  Snein  net  arbeidet."  —  Oaren  scoene  sizze :  ,,As 
men  net  nei  tsjerke  gyng  scoe  de  Snein  gau  oan  oare  dagen 
allyk  wêze."  —  Ek  scoene  der  gûds  wêze,  dy  't  neat  seijen,  mar 
by  hjar  sels  tochten :  „As  wy  net  nei  tsjerke  gyngen,  hwet  scoene 
wy  den  mei  moaije  klean  dwaen  ?"  —  Sokken  scoene  wy  foarai 
onder  'e  frouljue  oantreffe.  Sa  scoe  de  iene  disse  en  de  oare 
wer  dy  reden  for  't  tsjerkgean  habbe  en  lyts  scoe,  tinkt  my,  it 
oantal  wêze,  dy  't  de  hege  wearde  fiele  fen  de  dei,  dy  't  oan 
de  Hear  der  Hearskaren  tawijd  is,  en  de  heilige  earnst  fen  it 
tsjerkgean  bifetsje. 

Ik  hab  plan  om  jimme  yn  trije  ôfbieldsels  út  it  dagelyks 
libben,  de  forkearde,  de  falske  en  de  goede  tsjerkgongers  foar 
te  stellen.  De  forkearde  scille  wy  fine  yn  Wobbe  Routonge  mei 
syn  húshälding,  de  falske  yn  jiffrou  Sûrgebraden  en  de  goede 
yn  Sweitseboer  mei  syn  wiif. 

Wobbe  Routonge  het  syn  bynamme  krige  troch  dat  er  hwet 
bot  yn  't  sizzen  is.  Hy  is  nôtkeapman  fen  syn  bidrjuw ;  deis 
reisget  er  folle  by  de  boeren  lâns  en  Freeds  mei  eigen  rydtúch 
nei  stêd.  In  soan  fen  fyftsien  jier,  eigentlik  in  slobberdoes, 
bigjint  syn  heit  al  hwet  yn  *e  hannen  to  kommen.  Dy  jongfeint 
kriget  ek  al  nocht  oan  't  omsjokseljen,  mar  yet  mear  oan  't  slokje- 
drinken.  In  greate  dochter  fen  achttsien  jier  helpt  de  frou  yn  'e 
húshâlding,  dat  hjar  wol  to  pas  komt,  hwent  hja  habbe  in  greate 
smoar-  en  klaeijings-winkel  en  in  nuver  bulte  nearring.  Bûten 
dy  soan  en  dochter  binne  der  yet  seis  bern,  hwerfen  de  jongste 
fjouwer  jier  is.  Foegje  dêr  yet  by  in  feint  en  in  faem,  den  witte 
jimme  dat  it  in  greate  hûshâlding  hjitte  kin.  En  it  fljucht  eryn 
dy  greate  hûshâlding  ek  al  hwet  raer  troch  soms,  hwent  it  binne 
dêr  hwet  wylde  sinnen  onder  dat  dak.  Om  't  Wobbe  syn  saken 
meibringe,  dat  er  folle  fen  hûs  is,  drjuwt  it  húsbistjûr  meast  op  'e 
fronljue  en  dy  meitse  gebrûk  fen  de  frijheid,  dy  't  se  dêrtroch 
habbe. 

It  is  Sneintomoarn.  De  keapman  mei  syn  soan  en  de  feint 
sitte  by  de  tafel ;  de  frou,  foar  hjarren  oer,  sit  to  itensmarren. 
De   faem  stiet  op  't  ein  fen  'e  tafel  io  tsiissnijen,  dy  't  de  lytse 

jonge  hjar  onder  'e  hannen  wei  gnibbelt,  krekt  sa  lang  daterin 
dúst  kriget.  In  snieddich  fanke  fen  trettsien  jier  knôttet  ien  fen 
hjar  lytse  broerren  de  doek  om  'e  hâls  en  Aukje,  de  âldste 
dochter,  stiet  foar  de  spegel  om  hjar  to  klaeijen. 

„Auk!*'  seit  Wobbe,  ^scist  nou  ek  by  komme?  Wy.  silte 
hjir  al  to  langhâlzjen,  ien  lang  en  twa  breed,  en  der  komt  gjin 
kom-ôf.    Kom   dôch  by  de  tafel  en  help  jim  mem  in  handtsje." 

^lk  moat  my  dôch  ek  klaeije,  net?" 

i,Nou,  wy  ek,  net?  Dat  spegelt  al,  dat  spegelt  al  en  't 
komt  net  klear.  Help  hjir  earst,  den  hest  dyn  eigen  tiid.  Don- 
ders!  dat  wy  Sneintomoarns  altyd  sa  let  opkomme;  it  is  altyd 
skreppen  en  klauwen  as  wy  nei  tsjerke  scille.  Kom  by  de 
tafel,  Auk!« 

Onder  't  geardwaen  fen  hjar  jak  docht  Auk  dat  dêrop  ek. 

De  frou  seit  tsjin  Wobbe:  „Hwet  prate  jy  fen  bytiid  op- 
stean  ?    De  faem  het  ús  eardernôch  roppen." 

Ja,"  seit  de  faem,  „ik  hie  om  saun  úre  't  wetter  al  oan  'e 
soad  en  ik  hab  jo  trijeris  roppen,  keapman!" 

„Och  kom!''  seit  Wobbe,  „sok  roppen  is  gjin  roppen.  Dêr 
komst  den  oan  krekt  ofst  dyn  frijer  freegje  woste  oft  er  dy  wol 
lije  mei:  „Keapman!  —  keapman!  wol  jy  der  nou  ôfkomme?" 
—  Dou  maste  better  lonte  jaen ;  jou  my  mar  in  goede  stomp  en 
rop  den:  „Keapman!  der  ôf  for  den  divel!  't  is  hege  tiid  !** 

Ja,"  seit  de  faem,  „en  as  ik  dat  die,  den  forflokten  jy  my 
yet  mear  as  nou  soms,  tinkt  ik." 

„StiI!"  seit  Wobbe,  „gjin  kletserij  hjir." 

„Mem  !*'  ropt  ien  fen  'e  jonges,  „krij  ik  nou  gjin  great 
bôltsje  lyk  as  Rein  ?" 

„Né,  seit  de  frou,  „to  nei,  hear!  der  binne  nou  gjin  mear." 

„Né!"  seit  de  jonge  mei  in  skriemerige  troanje,  „ik  wol 
nou  ek  ien  ha." 

„Hwet  scist  dou  dêr  bilypje?"  ropt  syn  heît.  „HâId  de 
bek  of  ik  bring  dy  by  de  spoeken  yn  't  turfhok.  Siz  dyn  gebet 
Ijeaver  op ;  to  gau !  wy  scille  de  hannen  gear  ha." 

De  jonge  kin  hast  net  gebetsje  opsizze,  sa  binypt  is  him 
it  gemoed.  Wobbe  scil  't  him  foarsizze,  mar  dêr  wirdt  it  yet 
minder  fen ;  de  jonge  bigjint  lúd  to  gúlen :  ^^lk  wol  sa'n  great 
bôltsje  ha  lyk  as  Rein ! !" 

„Kom,"  seit  Wobbe  en  giet  oerein,  „far  jimme  mar  foart; 
wy  habbe  't  dôch  hast  net  oan  tiid  om  to  bidden ;  ik  scil  dy 
lytse  twingnagel  ris  ta  syn  plicrit  bringe."  Hy  kriget  de  jonge 
by  de  lurven  en  dy  wirdt,  onder  't  gûlen  fen  moart  en^  brân 
nei  't  turfhok  sleept,  sadwaende  ha  de  oaren  gjin  lêst  mear  fen  him. 

Hja  thédrinke  en  ite  dêr  elk  in  stik  iten  by  op.  It  komt  de 
frou  yn  't  sin  hwet  er  jisterjoun  yn  e  winkel  boarge  is  en  net 
opskreaun,  dat  wirdt  nou  op  't  laei  krast.   Wobbe  docht  onder- 

wilen  de  gaspen  oan  'e  broek  en  drjuwt  syn  wiif  oan  om  dôch 
foart  to  meitsen,  om  't  it  op  'e  hip  is  dat  it  folk  nei  tsjerke 
bigjint  to  rinnen.  Aukje  docht  hjar  mansjétsjes  om  'e  hannen, 
de  gouden  ringen  om  *e  fingers  en  teart  hjar  knoopdoekjen  yn 
fâlden.    Boate,  de  feint  laket  de  faem  ris  oan. 

„Hwet  bigniist  dou?"  seit  Wobbe. 

„Och  neat!'*  seit  de  feint. 

„Dat  liichste !"  seit  Wobbe,  ,,om  neat  laket  men  net.  To  siz 
op!  gjin  kletserij  hjir." 

^Den  scil  ik  it  heit  sizze/'  seit  de  soan.  „Hy  laket  omdat 
Auk  in  wyt  knoopdoekjen  om  docht.  Do  't  Auk  forline  moarn- 
deitomoarn  hjar  frijer  útliet,  laei  Boate  wekker  op  bêd  en  do 
hearde  er  dat  Auk  sei :  it  koe  weze,  mar  fést  wist  se  't  yet  net, 
dat  se  joun  nei  Sjouke  timmermans  ta  gyng  to  kofjedrinken,  en 
den  woe  se  wol  dat  Pabe  dêr  by  hjar  kaem.  En  do  ha  se  't 
sa  steld,  hja  scoene  fen  'e  moarn  beide  nei  tsjerke,  en  as  Auk 
al  nei  de  timmermans  gyng,  den  scoe  se  in  wyt  knoopdoekjen 
om  dwaen,  en  oars  in  read." 

„Hâld  mar  op !''  seit  Auk  en  hja  wirdt  sa  read  om  'e  holle 
as  bloed.  ^Hâld  mar  op  fen  ligen  !  jimme  kinne  't  altyd  moai 
foar  'noar  krije." 

„Ik  hear  it  al/'  seit  Wobbe,  „dou  makkest  fen  de  tsjerke 
in  telegraef.    Pas  mar  op,  dat  domeny  't  net  wys  wirdt." 

Auk  is  koegels  en  bigjint  wer  to  klaeijen.  De  frou  is  der 
ek  oan  ta  om  mei  hjar  sels  to  bigjinnen.  It  thédrinken  is  dien; 
de  feint  set  syn  stoel  tsjin  't  bedsket  oan  en  giet  fluitsjende  nei 
efteren,  sa  ek  Wobbe  syn  âldste  soan,  dy  seit  yn  'e  gong :  „Ik 
fordom  it  om  nei  tsjerke  ta!"  —  „Ik  ek,"  seit  Boate.  Hja  geane 
togearre  efterhûs  yn  'e  bleek  lizzen  to  kaertspyljen.  Wobbe  mei 
syn  wiif  en  dochter  Aukjen  en  yet  in  stik  twa  bern,  binne  ein- 
liks  klear  om  er  út  to  gean.  Al  ho  raer  it  dêr  yn  'e  keamer  der 
hinne  leit,  mei  in  onhurige  tafel,  folle  stoellen,  âld  en  nij, 
smoarch  en  skien  gûd,  de  faem  het  mar  langst  dat  se  foart 
geane,  hwent  earder  kin  se  dôch  hast  neat  bigjinne  om  de  boel 
op  te  rêdden.  Mar  dy  't  do  Wobbe  mei  syn  wiif  en  bern  gean 
seach,  de  frouljue  mei  bibels  yn  silveren  bislach,  mei  greate 
slingerdoeken  om,  sidene  hoedtsjes  mei  sierlike  blommen  derop, 
—  dy  scoe  net  tinke  dat  it  dêr  thús  yn  *e  hús  sa  'n  nuvere 
boel  wier. 

„Wy  binne  wrachtich  net  to  foarlik,"  seit  de  frou. 
„0!"   seit   Wobbe,    „wy  habbe  in  goed  plak  en  domeny  scil 
net  nei  ús  wachtsje." 

„Né,  mar  ik  woe  efkes  by  Timk  oansjoen  ha ;  dy  donderske 
ôfsetter  het  forline  wike  for  in  kroan  gúd  by  my  boarge ;  dat 
scoe  se  jisterjoun  bitelje.  Mar  al  hwa't  er  kaem,  Timk  is  wei- 
bleaun,    hear !   —   Auk,   (sei  de  frou  tsjin  hjar  dochter)  tink  er 

nou  ris  mei  om,  oft  Romk  elc  in  nij  pakje  krige  het,  lyk  as  se 
sizze.  As  dat  wier  is,  den  bin  ik  er  joun  ek  yette.  Ik  moat 
fordomd  yet  fen  oer  twa  jier  fen  hjar  ha." 

„Dou  mast  safolle  net  útboargje,"  seit  Wobbe. 

^Moaije  dingen  V*  seit  de  frou.  ^Lear  my  gjin  winkeljen, 
hear!  Dat  wykheljen,  dêr  leist  ek  altyd  oer  to  sanikjen,  as  dy 
de  kop  net  goed  stiet,  en  dat  is  dôch  in  moai  spii.  As  in  oar 
fjouwer  sinten  jout,  kras  ik  for  sokken  in  stûr  op;  hja  kinne 
my  net  neikomme  en  doare  my  ek  neat  sizze  om  't  se  sa  earm 
binne.  Dêrby  moatte  se  alles  by  bytsjes  ha.  Krije  wy  den  al 
ris  in  bankerotsje,  it  kin  ek  ien  lije." 

„Het  Jan  Aukes  fen  'e  wikeekby  uzes  wêst  ?'' freget  Wobbe. 
„Ik  moat  fiif-end-sechstich  goune  fen  him  ha  fen  rogge  ;  dat  scoed 
er  fen  'e  wike,  uterlik  hjoed  bringe." 

„Hearink  Wobbe!  ho  kinst  nou  sa'n  man  safolle  boargje? 
Jan  mei  in  goed  kearel  ^%êze,  jild  is  der  noait  fen  him  los  to 
krijen.  Né,  nou  siz  ik  op  myn  bar,  dat  sok  boargjen  dom  is, 
fiers  to  dom!** 

„Stil !"  seit  Wobbe,  gjin  kletserij  hjir." 

Onder  sok  stichtlik  praet  binne  se  oan  'e  tsjerkedoar  ta 
komd  en  geane  binnen.  Domeny  stiet  al  op  'e  stoel,  mar  it  rout 
de  twa  frouljue  yn  hjar  hert  nin  byt  dat  se  sa  let  binne ;  nammers 
to  mear  bisjuch  habbe  se.  Wobbe  is  âlderling,  hy  giet  dus  yn 
't  fjouwerkant  en  de  frouljue  siikje  hjar  fêste  plakken  ek  op. 
Wyls  't  se  hjir  en  dêr  ris  in  goe  kinde  ta  knikke,  geane  se  bidêst, 
mar  ek  mei  staesje  sitten.  Auk  lit,  kwânswize  for  de  luftichheid, 
hjar  slingerdoek  hwet  by  de  skouders  del  hingje,  mar  dat  is 
eigentlyk  om  hjar  knoopdoekje  goed  sjên  to  litten ;  hwent  hja 
wit,  dat  er  onder  al  dy  eagen,  dy  't  op  hjar  festige  binne,  ek 
in  pear  mear  as  sljuchtwei  bilang  yn  hjar  knoopdoekje  stelle. 
Nei  dat  domeny  de  segen  útspritsen  het  lit  er  sjonge  út  de  25ste 
psalm  it  sechste  fêrs: 

«Wie  hccft  lust  den  Hecr  te  vreezen, 
't  Allerhoogst  en  eeuwig  goed  ? 
God  zal  zelf  zijn  leidsman  wezen, 
Leeren  hoe  hij  wandlcn  moet."  ens. 

Nei  oanlieding  dêrfen  bigjint  hy  to  sprekken  fen  it  hege  heil, 
dat  it  deel  wirdt  fen  immen  dy  't  alle  dagen  fen  syn  libben  God 
as  de  welle  fen  't  wiere  gelok  foar  eagen  hâldt  en  troch  in  Him 
forhearlikjende  libbenswandel,  boppe  it  gemiene  en  it  lege,  dat 
ús  hjir  yn  de  sondige  wrâld  omjowt,  siikket  to  earjen  en  to 
haegjen. —  Sa  kaem  domeny  der  ta  om  oan  to  wizen,  ho  moai 
it  is  as  men  dêrta  elkoar  mei  in  goed  foarbield  siikket  foar  to 
gean.  Dêrta  wocd  er  syn  gemeinte  yn  disse  ûre  opliede  nei 
oanlieding  fen  de  wirden  dy  to  finen  binne  yn  de  brief  fen  Paulus 
oan  Titus,  it  oarde  kapittel,  de  foarste  helte  fen  't  saunde  fêrs: 
^Betoon  u  zelven  in  alles  een  voorbeeld  van  goede  werken."-- 

Men  kin  tinke,  dat  dêr  wol  hwet  fen  to  meitsen  wier.  Depreker 
gyng  him  sels  net  foarby,  mar  sei,  dat  dy  formoanning  fen  Paulus 
foaral  ek  for  de  kristenlearers  paste ;  dat  it  net  genôch  wier  mei 
de  mûle  to  bitsjúgjen,  dat  men  de  sonde  haette  en  it  kweade 
socht  to  mijen,  men  moast  troch  dieden  ek  blike  litte,  dat  men 
it  goed  miende  en  foar  't  each  fen  de  Alwittende  sawol  as  for 
lis  sels  nei  reinheid  des  herten  trachtsje.  —  „Ziet  het/'  sei  domeny 
onder  oaren,  ,,aan  den  man,  die  gevoelt  wat  hij  zijn  moet  voor 
haar,  die  vleesch  van  zijn  vleesch  is.  Hij  toont  met  woorden  en 
daden  ten  allen  tijde  niets  meer  te  verlangen,  niets  krachtigerte 
willen  bewerken  dan  het  geluk  van  haar,  aan  wie  zijn  gansche 
hart  voor  tijd  en  eéuwigheid  hangt.  Ziet  het  in  eene  huismoeder 
die  den  Heere  vreest,  hoe  zij  hare  ktnderen  tracht  op  te  voeden 
en  te  vormen  voor  alles  wat  rein,  heilig  en  goed  is.  Hoe  zij 
met  haren  echtgenoot  door  een  goed  voorbeeld  hunne  kinderen, 
ja  allen  die  hun  van  nabij  omringen,  met  zachtheid  en  liefde 
zullen  leiden,  beheerschen  en  op  het  pad  der  deugd  weten  te 
houden.  Gelukkig  voorwaar!  als  men  zoo  in  oprechtheid  voor 
den  Heer  een  goed  voorbeeld  is,  en  waar  een  zalige  harmonie 
alle  de  leden  van  het  huisgezin  in  éénen  geest,  die  der  liefde, 
tesamen  voegt.    Terecht  zingt  de  Psalmist: 

,Ai  ziet»  lioe  Roed,  lioe  lieflijlc  is  X  dat  zonen 
Van  't  zelfde  huls  als  broeders  samenwonen, 
Waar  't  Üefdevuur  nlet  wordt  verdoofd." 

En  sa  gyng  dat  mar  foart.  Jonge,  it  wier  sa'n  moaije  preek. 
Mar  foart  nei  't  pong-omgean  glied  Wopke  't  fel-  oer  'e  eagen 
en  de  frou  hie  safolle  om  in  oar  to  tinken,  dat  hja  kaem  ekfen 
de  hele  tiid  net  oan  't  oandachtich  harkjen  ta.  Auk  tocht  safolle 
om  de  feinten  en  de  moaije  klean  fen  de  oare  fammen,  dat  de 
preek  ek  op  hjar  mei  in  syster  en  in  ploffer  ôfstuitte.  Om  nou 
goed  to  witten  fen  hwet  nut  for  dy  minsken  it  tsjerkgean  is, 
scille  wy  se  ris  praten  hearre  as  se  wer  thús  binne. 

De  faem  het  de  keamer  oprêdden  en  de  kofje  klear;  de 
frou  tofiket  in  dimterkoeke,  dy  *t  se  onder  de  oanwezigen  fordeelt. 
De  twa  kaertspylders  tit  de  bleek  binne  der  ek  wer  by. 

„Domeny  het  goed  oppast,"  seit  Wobbe  en  sjucht  op  syn 
gouden  holoasje,  „  't  is  krekt  âlve  ûre". 

„Ja,*'  seit  syn  wiif,  „mar  hwet  het  er  nuverich  preke,  net?" 

,.Ik  hab  alles  net  heard,"  seit  Wobbe,  „'k  wier  sadonderse 
slûch." 

„Dat  seach  ik  wol",  seit  de  frou,  „dou  sietst  dêr  al  gau 
to  gapjen ;  mar  ik  hab  goed  harke.  Ik  tochte :  dêr  hct  den  donder 
it  op  tjs  minte.  Hest  it  net  heard,  do  'ter  ús  foarhâlde  ho  't  ej* 
yn  in  húshâlding  troch  fleach,  dêr  't  de  man  en  't  wiif  it  spil 
net  goed  stjûrden?  Wel  it  like  wrachtich  of  't  er  i5s  by  de  kop 
hie,  dy,  Wobbe,  en  my.  Ik  kin  't  net  helpe,  mar  ik  neam  it  in 
fordomde  jangat-aftige  preek." 

„Ja,"  sei  Aukjen  „en  letter  hâlde  er  ús  foar  ho  't  it  yn  in 
húshâlding  gyng,  dêr  't  alles  mear  oer  ien  skiif  roan.  Ik  siz  't 
mei  mem,  it  wier  al  krekt  of  *t  er  ús  blamearje  woe/' 

„As  'k  dat  wiste/'  sei  Wobbe,  „den  waerd  it  minder." 

„Dat  siz  ik  mei  dy!''  sei  *t  wiif.  „Domeny  mei  him  hwet 
skamje.  Wy  toaije  mei  sa'n  greate  húshâlding  sa'n  sinten  nei 
tsjerke,  dat  hâldt  net  op.  En  den  sa!  As  ik  it  klear  wiste  dat 
er  ús  to  nei  komme  woe,  den  wier  *k  er  neat  tö  wiis  ta  om  myn 
bern  nei  de  fine  tsjerke  to  stjûren.  Dy  donder!  as  de  dyakens 
it  ek  merke  scoene  yn  it  pongkje.  Mar  hest  Romk  wol  sjoen, 
Auk?  It  wier  al  sa,  hja  hie  al  in  nij  pakje  oan.  Wel,  it  bloed 
fleach  my  op,  do  'k  it  seach  en  as  't  net  yn  *e  tsjerke  wêst  hie, 
den  hie  *k  hjar  wol  oanfleane  kinnen.  —  Mar  hwer  is  ús  Wiberen  ? 
Dou  hest  dy  jonge  fêst  al  wer  út  it  turfhok  litten,  net?"  sei  se 
tsjin  'e  faem. 

j,Né,"  seit  de  faem,  „ik  hab  om  de  hele  jonge  net  tocht.'' 

„Hearink  en  gjin  ein !"  ropt  de  frou,  „den  sit  dat  bern  der  yette." 

Élk  foar  oar  fljucht  oerein  om  Wiberen  to  heljen.  De  hoks- 
doar  wirdt  iepen  dien,  en  ho  fine  se  him?  Hy  leit  bûten  wes- 
ten.  Yn  syn  skreppen  om  der  út  to  kommen,  of  licht  wol  út 
wrake,  het  de  jonge  in  laech  baggelder,  dat  hwet  wif  stie,  om 
reage  en  is  dêr  sels  onder  rekke.  Hja  skreppe  allegearre  om 
't  hirdst  om  de  turven  oan  kant  to  krijen,  en  howol  de  jonge 
blaubont  om  'e  holle  is,  merke  se  doch  gau  dat  er  yet  libbet. 
Hja  lizze  himop  bêd,  meitse  syn  klean  los  en  waskje  him  mei 
yettich  en  wetter.  De  frou  jammert;  Wobbe  forwyt  hjar  dat  se 
de  bern  bidjert,  oars  hie  de  jonge  sa  twingerich  net  wêst.  Hja 
forwyt  Wobbe,  dat  er  in  bernebeul,  dat  er  in  moardner  is.  Dôch 
gcloîckich,  de  jonge  slacht  de  eagen  wer  iepen  en  freget  om 
drinken. 

„Och  heden !  seit  de  frou,  „hwet  sit  in  ongelok  al  op  in 
lyts  steed." 

„Dat  kin  'k  just  net  sizze,"  seit  Wobbe.  „In  hele  klibbe 
baggelder  op  syn  bealch  is  gjin  lyts  steed,  tinkt  my." 

„Dou  witst  wol  ho  'k  mien,"  snaut  syn  wiif  him  ta.  „Mar 
dat  dy  slúge  faem  nearne  om  tinkt!" 

„Dat  wol  'k  wrychtich  wol  leauwe!"  seit  de  faem.  „Ik  hab 
Sneintomoarns,  as  jimme  ta  de  doar  út  binne,  hjir  sa'n  ongedien 
spil,  dat  er  hast  gjin  trochkommen  oan  is,  en  den  moat  iksoms 
ek  yet  wit  ho  faek  efter  'e  toanbank  gean.  Mar  wol  ik  jimme 
ris  hwet  sizze  ?  Ik  bin  bliid  dat  de  jonge  der  sa  goed  fen  ont- 
komd  is,  hwent  hy  kin  't  net  helpe  hwet  syn  âlden  dogge ;  mar 
wieren  jimme  him  hjirby  kwyt  rekke,  den  hiene  jimme  lean  nei 
wirken  krige.  It  is  hjir  in  hûshâlding  dêr  't  gjin  segen  op  rêste  kin. 
Jimme  tinke  om  Qod  noch  syn  gebod.  De  keapman  giet  nei 
tsjerke  om  to  sliepen,  de  frou  om  to  sjên  oft  Ijue  dy  't  by  hjar 

yn  't  kryt  stean,  ek  oars  earne  gûd  keapje,  en  Auk  om  hjar  frijer 
sjên  to  litten,  dat  se  joun  út  to  kofjedrinken  giet.  En  nou  't 
jimme  wer  thús  binne  wirdt  domeny  oer  'e  hikkel  helle  om  't 
er  jimme  efkes  op  'e  konsjinsje  komd  is.  It  is  skande,  dat  doar 
ik  sizze,  op  en  út  skande !  En  as  sok  tsjerkgean  jlmme  oardeel 
net  forswierje  scil,  den  wit  ik  it  net." 

„StiI !"  seit  Wobbe,  „gjin  kletserij  hjir." 

Wy  habbe  nou  genôch  heard.  De  faem  het  wierheit  spritsen, 
Elk  spegelt  him  deroan  as  it  to  pas  komt. 

1864. 


IN  SNJEUNTOJOUNE. 

'k  Tink  faek,  as  nei  in  rige  dagen, 

De  goudne  sinne  yn  't  westen  sinkt, 
De  moaiste  joun,  dy  't  ús  in  wike 

Hjir  jimmer  brochte  en  weroan  bringt, 
Dy  moaiste  joun  út  alle  jounen, 

Hjir  op  üs  âlde  Fryslâns  groun, 
(Ik  doar  net  út  de  frjemdte  sprekke,) 

Dat  is  de  Snjeuntojoun. 

Alteast  ik  wit  in  hearlike  oarde: 

Fries  of  Friezinne  folgje  my, 
Wy  scille  in  moaije  Snjeuntojoune, 

As  wier  't  hast  op  in  skilderij, 
Ofprinte  fine,  en  den  dêr  njonken, 

As  ús  dat  byld  foldocht, 
Lit  elk  dan  yn  syn  stân  ek  siikje 

Sok  Snjeuntojoune  nocht. 

Qean  nou  mei  my  dat  doarp  to'n  einde, 

Dêr  jinsen  nei  dat  aerdich  hûs, 
Umjown  fen  hagen,  hek  en  stekjen 

En  hege  beammen  by  de  rûs, 
Hwerfoar  in  klimmerbeam  de  mûrre 

Mei  grien  sels  winters  siert; 
Dat  efter  't  reidne  tek  der  skûrre 

Omheech  rikt.  —  Hwent  dêr  tiert 

De  blide  freugde!  —  O  alle  dagen!* 
Mar  dôch  foaral  op  Snjeuntojoun, 

Den  wirdt  dêr  earst  dat  frije  libben 
Fen  bêste,  brave  boeren  sjoen. 

14 

't  Is  by  Kryn  Lolkes  en  wy  doare 

Woldaelk  nei  binnen  gean; 
Dy  Ijue,  sa  sindlik,  gnap  en  trinten, 

Litt'  nimmen  bûten  stean. 

Pas  nou  ris  op !  —  Dêr  yn  dy  hoeke, 

Foar  't  frjeonlik,  helder-barnend  fjûr, 
Dat  yn  de  glêdde  stander  spegelt, 

Sit  yn  de  pakestoel  de  boer. 
Syn  iene  foet  rêst  op  de  draeitreeft, 

Dat  is  dy  man  sa  wend; 
Mocht  earne  soks  de  moade  n't  dildsje, 

Dat  's  Krynboer  onbikend, 

Dêrneist  de  frou  oan  d'  ein  der  tafel, 

Dêr  krekt  sa  efter  Krine  rêch, 
Dat  is  syn  wiif;  in  flink  boerinne, 

Sa  kras  en  kein  men  't  earne  seach. 
Se  is  kreas  forklaeid  en  't  koe  wol  hite 

As  wier  dy  frou  yet  faem ; 
En  dôch  joech  hja  foar  tweintich  jierren, 

Kryn  d*  earste  erfgenaem. 

En  dat,  dat  is  dat  snipper  famke 

Dêr  njunken  hjar.    Ei  siz  it  my, 
O  feinten !  slacht  by  sok  in  oansjên 

Jim  jonge  hert  net  rom  en  blij? 
't  Is  Fokje,  wis  it  moaiste  famke 

(En  't  bêste  ek)  fen  dit  gea. 
Hwa  seach  dêr  moaijer  múltsje  en  eagen, 

Hwa  kanter  liif  en  lea? 

Dêrneist  de  faem,  moai  tsjûk  fen  earmen, 

Dy  tsjinnet  nou  hjir  by  dy  Ijue; 
Mar  'k  leau,  dat  mannich  eigen  berntsje 

It  lang  sa  goed  net  hat  as  hja. 
Hwet  is  se  fleurich,  hê?    Fen  îten 

Is  't  dêr  by  Krines  skoan, 
Mar  nimmen  hat  syn  liif  of  mage 

Troch  loaitrjen  ek  bidoarn. 

Dy  frou,  dy  sit  oan  't  apelsnijen, 
De  faem  dy  skylt  de  ier'pels,  mar 

Dat  is  for  moarn.    Dêr  op  'e  tafel 
Stiet  nou  it  jounmiel  klear  for  hjan 


211 

Op  Snjeuntojoun  is  't  brea  en  stuten 

Mei  sealje-mâlke  of  sa» 
Men  kin  mei  warem  miel  sa  'n  joune 

Sa  min  gedoente  ha. 

Fok  kin  towile  in  stekjen  naeije, 

En  't  naeijen  handget  hjar  sa  skoan ! 
Hja  makket  nou  in  sydne  skeldoek; 

Dat  scil  der  nuver  bystean  moarn ! 
Net  dat  se  greatsk  is !  sikerwier  net ! 

Mar  hja  forsmaedt  it  net 
Dat  by  in  froede  sin  in  famke 

Sin  oan  hjar  sels  ek  het? 

Dôch  Fokjen  is  nin  ienichst  berntsje ; 

De  twadde  en  lêste  pyk  út  't  nêst 
Dat  is  dy  fikse  goUe  jonge, 

by  't  de  oaren  hwet  tofoaren  lêst. 
Dy  sit  dêr  foar  de  hird.    En  siker, 

(Ho'n  oar  der  net  fen  praet) 
Kryn  seit  wol  faek:  „Us  Tys  kin  lêze 

As  wier  't  in  abbekaet." 

Hy  lêst  nou  krekt  in  froalik  stikje, 

't  Is  út  de  Húsfrjeun :  De  earste  kear, 
Fen  T.  G.  v.  d.  M.  —  Hja  laeitsje 

Soms  hertlik  om  dat  frjemd  petear; 
Sels  ek  de  âldfeint  yn  de  oare  hoeke 

Oer  Kryn,  dy  laket  mei, 
Howol  me  allang  seit:  ^Fromme  Doeke 

Is  op  de  rjuchte  wei." 

En  sounheit  stiet  hjir  elk  op  't  wêzen, 

Elk  het  hjir  wille,  freugde  en  nocht, 
Men  wit  by  't  smoken,  praten,  lêzen, 

Sawier  net  hwer  de  tiid  hast  fljocht. 
Mar  't  stikje  is  út.  —  Hja  laietsje  yetris. 

„Nou,''  seit  de  frou,  „'t  is  bryk! 
Ik  wit  net  ho  se  't  sa  bitinke, 

As  't  barde  't  wier  komyk  !*' 

„Mar  Tys,  wy  moatte  nou  wol  ite : 
Dôch  nimme  we  earst  de  hannen  gear!" 

Stil  binn'  se  en  mei  in  tankber  herte 
Oanbidt  en  tanket  men  de  Heer.  — 

't  1$  dien  —  Tys  lang't  de  brogge  oan  Doeke, 

Fok  jiet  de  mâlke  's  yn, 
En  yetris  praet  men  oer  dat  stikjen, 

Oer  bou  en  waer  en  wyn. 

Sa  fljucht  de  Snjeuntojoune  hinne,  — 

Ho  rêstich,  net?  —  Sa  moai  as  't  kin. 
Och  dat  se  lang  yet  libje  meije, 

Dy  Krynboer  mei  syn  húsgesin  ! 
Dôch  stil !  —  dêr  slacht  de  klok  tsien  ûre, 

„Tsien  ûre !  is  't  al  sa  let  ? 
Den  scil  't  hast  tiid  fen  bêdgean  wirde," 

Seit  Kryn,  „'t  forfeelt  oars  net/' 

Nou  kriget  Doeke  de  lantearne 

Om  't  fé  yet  6f  to  foerjen  en 
De  frou  dy  langet  skjinne  himden 

Dêr  't  elk  him  mei  forskjinje  kin. 
De  faem,  dy  wasket  earst  it  thégûd 

Fok  teart,  as  wier  se  in  skroar 
Hjar  naeijen  op.  —  't  Fjûr  wirdt  biritsen, 

En  Kryn  slút  sels  de  doar. 

En  swiet  scil  wis  de  sliep  hjar  smeitsje, 

Mei  'n  skuldloas,  froede  sin  yn  't  hert. 
God  mei  den  for  dy  braven  weitsje, 

En  hoedsje  for  fortriet  en  smert. 
Dy  't  hjir  seiz  dagen  ivrich  boddet 

En  frisk  is,  flink  en  soun, 
Scil  ek  de  Heare  tankber  wêze 

Op  sok  in  Sjneuntojoun. 

1855. 


KOART-QûD. 

As  Janke  dy  it  täwird  jowt, 
Leau  dat  it  freegjen  dy  ris  rout. 

Sjoerd  wol  syn  hert  oan  Fintsje  wije, 
Mar  't  mijend  fanke  wol  't  net  krije. 

Tsjerkgean. 

II.     It  falske  Tsjerkgean. 

Nou  scille  wy  kennisse  meitse  mei  jiffrou  Súrgebraden.  Oan 
de  namme  liket  lija  wol  fen  HoIIanske  ôfkomste  to  wêzen,  ommers 
yn  't  Frysk  hearre  wy  noait  fen  sûrbredte  mânljue  of  frouljue 
praten.  Mar  dôch,  al  drage  se  dy  namme  net,  wy  fine,  eilaes ! 
hjir  onder  ûs  ek  in  bulte  Ijue,  dy  't  sikerwier  ta  't  Sûrgebradens 
folk  bihearre.  Hwet  de  mânljue  oangiet,  dat  wit  ik  sa  lyk  net, 
mar  by  't  frouljues-folk  wit  ik  in  merkteiken  op  to  jaen,  dêr  't 
se   bynei  altyd  oan  to  kennen  binne.    Dat  teiken  is  hjarren  fen  r. 

'e  natuer  jown,  dêryn  komme  se  oerien  mei  de  Joaden,  dy  't 
men  der  ek  hast  altyd  wol  út  kin.  By  de  Sûrgebradens-frouljue 
bistiet  it  teiken  dêr  yn,  dat  men  by  hjarren  lytse  fine  rjucht  op 
en  delrinnende  fâldtsjes  sjucht,  krekt  boppe  de  noas.  By  elke 
tsjustere  bui  dy  't  hjarren  foar  de  geest  sweeft,  binne  dy  fâldtsjes 
klearst  to  sjên,  krekt  op  in  wize  as  er  in  moanneklips  ontstiet 
as  de  sinne  efter  de  ierdbol  biside  giet.  Net  earder  lykwol  wirde, 
by  de  minsken  dy  der  fetber  for  binne,  dy  fâldtsjes  sichtber  as 
dat  se  troud  of  âldfaem  binne.  Yn  de  jeugd,  as  alles  húnning  en 
roazen  is,  den  binne  se  der  net  sa  jamk.  Allinne  kin  in  frijer, 
dy  't  net  fierder  as  yn  'e  fyfte  of  sechste  graed  forljeafd  is,  der 
soms  licht  in  bytsje  fen  merke ;  mar  de  koalle  lit  him  meastal 
gau  forrifelje  troch  de  miening  dat  er  mânskernôch  wêze  scil 
om  se  dêr  for  altyd  wei  to  hâlden.  En  och  heden !  Simsons 
kreften  kinne  dat  net.  O  wé !  dy  't  ienkear  opskipe  sit  mei  in 
fromminsk,  dat  sokke  fâldtsjes  boppe  de  noas  het.  It  is  sa  'n 
man  ta  to  winskjen  dat  er  mar  blyn  of  dôf  is.  Is  er  dat  neten 
fielt  er  syn  eigen  wearde,  den  winske  ik  dêr  by  sokke  Ijue  wol 
de  fêste  glêsmakker  of  leveransier  fen  húsrie  to  wézen,  hwent 
dêr  wirdt  grif  wol  ris  hwet  diggele  of  stikken  knoeid. 

Mar  by  de  jiffrou,  dy  't  ik  nou  op  't  each  ha,  fine  wy  gjin 
oanbidder  mear.  In  oanbidder  fen  't  goudcn  keal,  scoe  *k  hast 
sein  ha,  as  't  net  wier,  dat  jiffrou  nearne  minder  op  like  as  op 
in  keal.  Hwent  hja  is  fyntsjes ;  hja  het  in  goede  opfieding  hawn 
en  bisit  smaek.  En  dôch  hie  de  man  dêr  't  hja  widdou  fen 
is,  net  minder  jild  as  hja.  Dus  om  't  goud  bea  er  syn  ingelinnc 
net  oan.  Né,  hy  troude  hjar  sonder  to  tinken  om  fâlden  boppe 
de  noas  of  divelspriemmen  yn  't  herte,  mar  nei  't  trouwen  kamen 
dy  dingen  al  mei  de  tiid  oan  't  Ijocht. 

Sûrgebraden,  dat  is  hjar  eigentlike  namme  net,  né,  dat  isin 
bynamme,  dy  't  hjar,  lyk  as  ik  al  sei,  jown  is,  mei  allen  dy  't 
hjar  lykje,  om't  se  in  teapert  is.  Hjar  rjuchte  namme  is  jiffrou 
Hespelkous,  yn  't  Frysk  jiffrou  Hispelhoas. 

It  is  Sneintomoarn.    In  frjeonlike  Aprilsinne  Ijochtet  troch  de 

silverskjinne  glêzen,  twisken  de  wite  broekgerdinen  op  de  blom- 
men  yn  't  finsterbank.  En  as  wieren  de  blomkes  der  bliid  mei, 
hja  stekke  mei  nije  kreften  blêd  en  knop  tierich  omhegens,  krekt 
oft  se  't  weromkommende  foarjier  wolkom  hjitte  wolle.  De  ptn- 
dule  op  de  albasten  spegeltafel  slacht  acht  ûre ;  it  wetter  raest 
op  'e  théstove  en  op  'e  mahoanjehouten  tafel  stiet  in  great  skink- 
blêd  mei  thégúd,  komfoar  en  mâlkkanne,  alles  fen  't  moaiste  en 
't  fynste.  Efter  de  trekpot  op  'e  tafel  leit  in  wyt  servet,  dêrop 
stiet  de  bûterpanne  en  in  moai  forlakte  breabak,  dêryn  leit  in 
tsjokke  plasse  biskimmele  swiet  brea  en  twa  lytse  bôltsjes  mei 
in  lyts  hompke  weake  tsiis.  Fierder  scille  wy  't  húsrie  mar  net 
biskrjuwe;  for  sokken,  dy  't  graech  witte  wolle,  siz  ik  allinne 
dat  er  mahoanjehouten  stoellen  binne  mei  tripen  sittingen,  mar 
de  faem,  't  dy  foar  jiffrou  oer  by  de  tafel  sit,  het  in  oaren.  De 
faem  is  forplichte  om  by  't  kofje-  en  thédrinken,  dat  se  altyd 
by  jiffrou  yn  'e  keamer  docht,  hjar  stoel  elke  kear  mei  út  de 
koken  wei  to  slepen;  it  liket  wol  dat  de  oare  stoellen  for  hjar 
to  goed  binne.  De  faem,  dy  't  er  nou  wennet  —  dat  is  de  fyfte 
sint  forline  Maeije,  in  earste  bekket  —  sei  dêrom  langlêsten  ek : 
„Men  scoene  wrachtich  mar  winskje,  dat  de  stoel  mei  in  pik- 
plaster  oan  yen  fêst  siet."  —  Dat  wier  op  in  tiid  do  't  jiffrou 
gjin  frjeondinnen  by  hjar  hie,  hwent  yn  sok  selskip  waerd  de 
faem  net  talitten.  Den  die  jiffrou  hjar  bêst  om  in  oar  oan  't 
forstân  to  bringen,  dat  se  oer  neat  oars  bikommere  wier  as  oer 
ien  saek  —  ien  saek,  dy  *t  nédich  wier  en  net  fen  hjar  weinomd 
wirde  scoe,  folgens  de  Skrift.  Sa  foartpratende  kaem  se  den  ek 
ta  dit  bislút,  dat  wy  —  ryk  en  earm  —  allegearre  minsken  fen 
ien  baksel  binne,  koeke  fen  ien  daei  en  dat  it  al  mâlle  dwaes 
wêze  scoe  to  tinken  dat  men  mear  wier  as  de  minste  —  Jiffrou 
wier  nuvere  bilêzen  en  seldsum  yn  'e  Skrift  bidreaun,  —  en  hja 
koe  hjar  yn  folle  dingen  lang  net  mei  domeny  forienigje;  dy 
man  woe  mear  op  in  bidrjuwend  as  op  in  leauwend  Kristendom 
út.  Lykwols  hja  gyng  trou  nei  tsjerke,  sa  faek  as  't  mar  koe, 
net  om't  se  tochte,  dat  dat  hwet  ta  hjar  salichheid  tadwaen  scoe, 
mar  om't  se  gjin  hearliker  formaek  hie  as  de  godstjinst-oefening, 
—  al  gyng  it  den  ek  net  alheel  end  al  nei  hjar  ynsjên  folgens 
de  waerheid,  —  hwet  hjar  dêr  forkindige  waerd.  It  gyng  hjar 
den  lyk  as  de  bijen,  sei  se,  dy  't  de  huning  út  de  blom  sûgden 
en  it  fenyn  der  yn  sitte  lieten.  O,  it  wier  ouverîch  ho  't  it 
minske  prate  koe  —  en  hie  't  sloof  allinne  to  hearren  wêst 
sonder  sjoen  wirde  to  kinnen,  den  scoe  se,  tinkt  my,  danige 
bimind  wêst  ha.  Mar  it  wier  krekt  of  't  sels  hjar  trouste  frjeon- 
dinnen  dy  fâldtsjes  twisken  hjar  eagcn,  dy  't  mar  al  to  faek 
gearfronselen,  net  mei  hjar  moaije  wirden  oerien  wisten  tobrin- 
gen.  Koartom,  der  waerd  oer  't  algemjen  omtrint  allyk  oer 
jiffrou   tocht  as  oer  de  sinne  yn  Januwaerje :  de  iene  tiid  skynt 


215 

er  Ijeaflik  en  moai,  mar  —  wy  bergje  ús  —  strak  sit  er  efter  in 
kâlde  mistige  wolke.    Mar  wy  scille  hjar  sels  praten  hearre. 

Lyk  as  sein  is :  jiffrou  sit  oan  de  iene  en  de  faem  sit  oan  de 
oâre  side  fen  de  tafel.  Jiffrou  is  yet  yn  hjar  nachtkîeân  en  hja 
sit  mei  de  greate  bibel  opslein  op  'e  skette.  Foar  hjar  oer  sit 
de  faem  to  ierappelskilen.  Jiffrou  is  mei  't  nije  jier  bigoun  om 
de  bibel  ris  fen  foarenein  op  troch  to  lêzen,  in  ding,  nei  't  se 
wol  sein  het,  dêr  U  se  yn  hjar  jonkheid  al  ^opgewektheid"  ta 
hie ;  mar  't  wier  der  altyd  by  bleaun,  foarearst  mei  de  drokte  fen 
't  trouwen  en  letter  mei  't  forstjerren  fen  hjar  aldcrbêste  stumper 
fen  in  man,  dy  't  hjir  net  folle  wille  hawn  hie,  nei  't  se  sei. 
Hjiryn  wieren  hjar  bûrljue  it  wol  mei  hjar' iens,  mar  mienden  't 
hwet  oars  as  jiffrou  sels.  —  Nou  hie  se  hwet  rêstiger  libben, 
dêrom  wier  se  op  de  earste  dei  fen  't  jier  mei  Genesis  ynseten 
mei  de  trêdde  Snein  fen  April  wier  se  oan  Genesis  âlve  ta  komd. 
Hja  lies  lûd  op,  hwent  hja  koe  skoan  lêze  en  den  hie  de  faem 
der  ek  hwet  oan.  Jiffrou  paste  by  sokke  dingen  folle  it  sizzen 
ta :  „Dien  veel  gegeven  is,  van  dien  zal  veel  geëischt  worden.*'— 
By  in  hopen  oare  saken  foegen  dy  wirden  hjar  minder.  —  Nou, 
hja  lies  den  fen  de  skinker  en  de  bakker  en  Jozefs  útlizzingfen 
dy  Ijue  hjar  dromen  en  om  't  se  tocht,  dat  dêr  in  goede  lesfor 
de  faem  ût  to  heljen  wier,  eindige  se,  ynpleats  fen  mei  't  lêste, 
mei   't  22ste   fêrs:    „Maer  den  oversten  der  backeren  hingh  hy 

op,"  - 

^Woir  jy.wol  leauwe,  Hiske,"  sei  se  tsjin  'e  faem,  wylst  't 
se  de  pauwefear  by  dat  kappittel  lei  en  de  bibel  ticht  die,  „dat 
in  hopen  tsjinstboaden  dy  histoarje  fen  de  bakker  wol  hwet  faker 
lêze  mochten?  Hwet  iic  sa  foar  en  nei  net  kwyt  wirden  bin, 
dêr  is  't  ein  fen  wei." 

HiSKE.  ~  Soa !    Dat  wier  den  fêst  foar  myn  tiden. 

JiFFROU.    Ho  dat  sa? 

HiSKE.  Om  't  jy  nou  alles  efter  't  slot  ha,  ta  dat  biskimmele 
brea  ta. 

JiFFROU.  O  heden !  as  jy  dêr  op  komme  wolle,  den  kinne 
jy  my  wol  oars  ha,  Sa  freegje  'k  jo,  by  foarbyld :  hofolle  bag- 
gelers  stoke  jy  deis  op? 

HiSKE.  Myn  ginst  en  gjin  ein !  dêr  ha  'k  noait  om  tocht, 
ik  ha  se  noait  teld. 

JiFFROU.  Soa,  ha  jy  dêr  noait  om  tocht  en  ha  jy  se  noait 
teld?    Tinke  jy  den,  dat  se  my  gjin  jild  kostje? 

HiSKE.    Wel,  it  moast  al  in  gek  wêze,  dy  't  se  jo  forgees  jowch. 

JiFFROU.    Myn  Ijeave  deugd !    Ik  kin  mei  jo  neat  bigjinne. 

HiSKE.  Dêrom  woe  'k  wol  dat  jy  mar  mei  my  cindigen. 
Jaen  my  myn  jild  en  seis  wike,  den'kras  ik  út. 

JiFFROU.  Hearink !  hwei  wirde  jy  yn  ienen  brutael.  Ik  ha, 
leau  'k,  noait  sa'n  gemien  frommis  sjoen. 

HiSKE.  Sjuch  den  gau  ris  yn  'e  spegel,  den  sjugge  jy  yet 
helte  gemiender. 

JiFPROU.  Moat  ik  dat  yet  ek  fen  dy  hearre?  Dou  scist  my 
op  sa'n  menear  alheel  ût  myn  humeur  bringe. 

HiSKE.    Dat  scoe  in  segen  wêze  for  jo  en  my  beide. 

JiFPROU.  Ja,  dou  bist  in  earst  bekstik,  dat  wit  ik  wol.  Op 
Sneintomoarn  sa  tsjin  dyn  eigen  frou  op  to  stean,  't  is  skande ! 
Mar  ik  praet  er  net  mear  oer,  ik  moat  my  klear  meitse  om  nei 
tsjerke.  Öntfanger  bljuwt  hjir  hjoed  to  iten,  nou  moatte  jyhinne 
gean  en  nim  toalf  prommen  út  dat  healpoun,  dat  jy  jisterjoun 
helle  ha ;  dy  moatte  jy  siede,  den  bljuwe  der  yet  sechstsjen  oer. 
Forstean  jy  my,  Hiske? 

HiSKE.  Heel  skoan,  jiffrou.  Dat  wol  eigentlyk  sizze :  Ik 
hab  se  teld,  dus  nim  er  gjinien  ôf,  hwent  den  kin  'k  it  sjên. 

JiFFROU.    Jy   nimme   my   ek  alles   kwea  ôf.    Mar  ik  s:z  it 
en  jy  kinne  er  fen  nimme  sa  folle  as  jo  goed  tinkt. 
^HiSKE.    Den  nim  ik  se  allegearie. 

JiFFROU.    Né,  net  fen  de  prommen,  mar  fen  myn  wirden. 

HiSKE.    0  hea!  den  ha  'k  oan  'e  helte  al  fiers  to  folle. 

JiFFROU.  O,  hwet  binne  jy  ien !  Sa  wirdt  myn  goeddwaen 
mei  ontank  leanne.  Elk  wit  ho  't  ik  for  't  goede  bin.  Oermoarn 
bin  ik  al  wer  op  in  foargong  forsocht. 

HiSKE.  Ja,  jy  binne  faek  op  in  foargong ;  mar  as  dat  jild 
koste  scoe  't  sa  faek  net  barre.  —  Wol  ik  jo  ris  hwet  sizze, 
Jiffrou :  mei  jou  goeddwaen  en  jou  godstsjinstigens  stiet  it  beide 
sa :  it  liket  hwet  en  't  is  neat. 

JiPFROU.    It  geastelike  libben  is  forboargen,  Hiske. 

HiSKE.    Ik  woe  dat  jy  sels  ek  forboargen  wieren. 

Dêrmei  wier  't  praetsje  út,  hwent  de  faem  hie  de  ierappels 
skyld  en  hjar  brea  en  bôltsje  op ;  hja  gyng  de  keamer  út  nei 
efteren.  Jiffrou  prottele  krekt  sa  lang  as  se  klaeide,  mar  men 
hoeft  net  to  tinken  dat  de  wierheid,  die  't  se  dêr  krekt  sa  heard 
hie,  hjar  bysonder  oan  't  herte  kaem ;  Ijue  fen  hjar  stimpel  binne 
fen  in  bytsje  net  forfeard. 

Einliks  is  jiffrou  klear;  de  slingerdoek  wirdt  foar  de  spegel 
torjuchte  teard,  de  kyp  wirdt  op  set,  de  faem  kriget  yet  hwet 
oarders  en  't  minske  rekket  de  doar  út.  Hja  kriget  gau  selskip 
oan  baes  timmerman,  dy  't  hjar  fen  efteren  yn  komt  en  op 
side  giet. 

„Moarn  jiffrou  I"  seit  er  en  nimt  de  hoed  6f. 

i,Moargen  baes!"  seit  se  sa  frjeonlik,  dat  it  baes  útlokket 
om  yet  hwet  to  sizzen. 

„Fen  'e  moarn  bysondere  moai,  is  't  net  wier,  jiffrou?" 

ifjonge  ja,  baes,  wol  moai.  It  hâldt  him  oars  al  kâld  yn  't 
foarjier. 

Jawol !"  seit  baes,  „It  komt  er  mar  op  oan  for  de  earmen, 

alles  is  djûr  en  krap  en  den  dêr  yet  by  kjeld  lije !  Sok  waer 
is  ai  in  segen." 

„0  ja,  baes !  Dat  tocht  ik  fen  'e  moarn  ek  yet  al :  de  iene 
siikket  hjir  syn  nocht  yn  en  de  oare  dêryn ;  mar  dat  kostet  alle- 
gearre  jild ;  dôch  moai  waer,  siz  ik,  is  in  nocht  en  kostet  nim- 
men  jild." 

^Dat  is  ek  sa/'  seit  baes  en  laket  ris.  Hy  het  er  noait  erch 
yn  hawn,  dat  it  moai  waer  in  segen  is,  omdat  it  gjin  jild  kostet. 

Hja  binne  by  dc  tsjerkedoar  en  geane  binnen.  Jiffrou  giel 
alderbidêst  mei  de  holle  foardél,  flak  foar  't  fjouwerkant  oer,  yn 
In  fêste  bank.  Hja  skoddet  it  kjessen  hwet  op,  skout  de  stove 
torjuchte,  giet  sitten  en  bidt. 

En  nou :  ik  hoopje,  dat  it  my  net  kwea  nomd  wirde  scil ; 
mar  ik  bin  hwet  as  ik,  hjar  dêr  sa  sitten  sjênde,  net  tink  om  de 
wirden  fen  in  dichter : 

,En  de  Farizeer  drinf(t  moedig  door 

Tot  de  Godgewijde  altaren ; 
Hii  schilct  zich  tot  aanbidding  voor 

Mct  plechtige  gebaren, 
Hij  vouwt  met  half  gebrolccn  oog 
De  handen  zamen,  staart  omhoog 
En  zegt:  »0  Qod!  ilc  danlc  en  loof, 

'k  Ben  niet  aU  and'rc  menschen, 

Vol  onrecht,  overspel.'*  cnz. 

Dôch  stil !  domeny  is  op  'e  praetstoel ;  hy  het  for  allegearre 
bidden  en  sprekt  ôf  om  songen  to  wirden,  Psalm  119  fêrs  1  : 

JiVelzalig  zijn  de  oprechten  van  gemoed, 

Dic  ongeveinsd  dcs  Hceren  wct  bctrachten"  cnz. 

It  wird  fen  tapassing,  dat  domeny  fen  dy  psalm  sei,  wist  er 
yn  oerienstimming  to  bringen  mei  de  tekst,  dêr  't  er  syn  hearders 
by  bipale  woe  en  dy  to  finen  wier  Iste  Corinten  4,  fêrs  20: 
„Het  Koningrijk  Gods  is  niet  gelegen  in  woorden,  maar  in  kracht.'' — 
Dat  domeny  ;iou  oer  dy  wirden,  dy  't  al  sa  faek  bispritsen  binne, 
folle  nijs  foar  't  Ijocht  brocht  en  't  dêrom  winsklik  is,  dat  dy- 
preek  útjown  wirdt,  dat  scil  ik  net  sizze ;  mar  dat  de  man  for 
syn  hearders  der  frijhwet  nuttichs  fen  sei,  dat  wit  ik  wol.  Foarearst 
lei  er  út,  dat  Paulus  dy  brief  oan  'e  Corinters.skreau,  om 'tonder 
sommigen  yn  dy  gemeinte  de  falske  miening  bistie,  dat  dy  immen 
de  measte  wier,  dy  't  yn  wolbispraektens  boppe  de  oaren  útminte. 
Dy  miening  waerd  troch  forkearde  prekers  bifestige  en  dêrtroch 
waerden  sommigen  heechmoedich  en  deljuebleauwen  tofolleoan 
útwindige  dingen  hingjen,  sonder  hjarren  ta  to  lizzen  op  foarút- 
gong  yn  't  geastelike  libben.  Dy  forkearde  miening,  dy  't  fen 
sels  forkearde  gefolgen  hie,  moast  Paulus  to  kear  gean.  Sa  al 
foartpratende  kaem  domeny  fen  sels  der  ta,  om  oan  to  wizen, 
dat  syn  tekstwirden  jimmer  fen  tapassing  bleauwen  op  in  hopen 
minsken,  dy  *t  hjarren  útjowgen  for  bysondere  kristlik,  dat  se 
faek  mei  hjar  dwaen  en  litten  biwiisden  lang  net  towêzen,  of 
Ijeaver:  dy  't   mei  folle  moaije  wirden  wisten  to  sizzen,  dat  ús 

neai  safölle  ter  herte  gean  moat  as  't  siikjen  fen  't  Keninkryk 
Gods  en  Syn  gCFJuchtichheid,  wyls  't  men  klear  by  hjarren  seach, 
dat  de  sin  for  't  wrâldske  boppe  dreau. 

„Welk  een  tegenstrijdigheid  !*'  sei  domeny,  „met  den  mond 
te  belijden :  Het  is  zalig  den  armen  wel  te  doen,  den  naakte  te 
kleeden,  den  hongerigen  te  spijzigen  en  de  bedroefden  te  troosten, 
terwijl  men  zijnen  naasten  gebrek  laat  lijden  en  den  treurigen 
verlaat.  Dat  men  spreekt  van  een  zalig  gevoel,  dat  de  liefdadigheid 
doet  ondervinden,  terwijl  hebzucht  onze  daden  bestuurt.  Welk 
eene  tegenstrijdigheid  te  spreken  van  liefde,  vrede  en  verdraag- 
zaamheid  en  tegelijk  steeds  in  onmin  te  leven  met  de  ons 
omgevenden." 

Sa  preke  domeny .  mar  foart  en  it  forfeelde  net  ien,  sels 
jiffrou  Sûrgebraden  net.  Mar  mei  hjar  waerd  it  minder  do  't 
it  pongkje  omgean  moast.  Net  omdat  de  twa  brabanske  sinten, 
dy  't  se  dêr  for  bisparre  hie  om  't  se  dy  yn  'e  winkel  net  kwyt 
wirde  koe,  —  hjar  bigreatten,  och  né !  Mar  do  't  se  yn  'e  bûse 
taeste  om  dy  sinten  der  út  to  krijen,  do  die  se  in  ontdekking 
krekt  sa  freeslik  as  —  ik  wit  sa  gau  net  to  bitinken  hwet;  in 
ontdekking,  dy  't  hjar  alle  fierdere  oandacht  binaem.  Hja  ont- 
diek  dat  se  in  ring  forgetten  hie ;  gjin  fingerring,  gjin  naeiring, 
gjin  earring,  mar  in  ring  for  hjar  fen  folle  mear  wearde  as  de 
ring  fen  Gyges,  dêr  't  immen  him  onsichtber  mei  meitse  koe. 
Hjar  slútring,  mei  de  kaeijen  fen  al  hjar  slotfêsten  deryn,  dêr  't 
se  altyd  sa  trou  op  paste,  dy  't  se  deis  yn  'e  búse  op  'e  side 
droech  en  nachts  onder  't  hollekjessen  hie,  —  dy  hie  se  troch 
de  haest  yn  'e  keldersdoar  sitte  litten,  do  't  se  by  't  foartgean 
Hiske  yet  it  ien  en  oar  oanwiisd  hie  en  út  de  kelder  krije  litten,  for 
de  iteri].  Och,  hwet  forlange  jiffrou  do  nei  domeny  syn  Amen. 
Hja  tocht  ek  al  oer  flaufallen  en  sa,  mar  dêr  waerd  se  fen  to- 
bek  hâlden  troch  it  tinken  om  't  foarntsje-jaen  for  't  út  de  tsjerke 
dragen  en  't  nei  hûs  bringen.  —  En  do  't  einliks  it  Amen  hjar 
yn  'e  earen  klonk,  tocht  jiffrou  net  oars  as  domeny  hie  him  for- 
sind  en  trije  ûren  preke  ynpleats  fen  twa. 

Wol  foldien  oer  domenys  preekjen  krong  it  tsjerkfolk  nei 
bûten ;  jiffrou,  dy  't  oars  oan  't  lêst  ta,  wachte  om  yet  in  ekstra 
knikje  fen  domeny  op  to  fangen,  wicr  for  diss'  kear  sa  haestich, 
dat  se  sels  forgeat  om  hjar  kyps  fêst  to  binen.  En  mei  't  se 
búten  doar  kaem  fleach  hjar,  mei  in  twjirre,  dy  kyps  ôf  en  dy 
waeide  krekt  op  'e  holle  fen  ien  fen  dy  earme  famkes,  dy  'tdêr 
by  de  tsjerkedoar  wachten  om  de  stoven  to  heljen.  In  spotfûgel 
sei:  „Ik  leau  dat  jiffrou  domenys  preek  goed  opfette  het;  hja 
bigjint  er  al  dalik  mei  om  de  neakene  to  klaeijen."  —  Dôch 
jiffrou  hie  gau  de  kyps  wer  en  makke  dat  se  thús  kaem. 

Rimpen  draeit  se  de  foardoar  iepen  en  dêr  waeit  hjar  dalik 
al   in  bysondere  swiete  krudige  geur  tomiette;  oft  it  tabaksreek 

is  of  oars  Hwet,  of  fen  beiden,  dat  wit  se  net.  Hja  gyng  earst 
yn  'e  keamer,  mar  de  wealich !  jiffrou  seach  dalik  al  dat  de 
boel  mis  wier  en  de  faem  de  kaeijen  foun  hie.  Hwent  ien\  laei 
de  slútring  mei  kaeijen  op  'e  tafel  en  twa:  stie  der  in  flesse 
mei  bramboazebrandewyn  op,  dy  *t  jiffrou  as  in  heilichdom  bi- 
warre  for  de  âlde  dei ;  trije :  stie  der  yet  in  romer  op,  healfol ; 
fjouwer:  foun  se  dêr  in  stik  fine  koeke,  dêr  't  út  biten  wier  en 
't  oare  deel  net  to  sjên ;  fiif:  laei  der  in  lege  pûde,  dêr  *t,  as 
alles  yn  oarder  wêze  scoe,  sechstien  prommen  yn  hearden  to 
wêzen ;  seis :  wier  de  tafel  en  de  flier  birûgele  mei  tabaks-yeske. 
Dat  forwondere  jiffrou  it  aldermeaste,  lyk  as  ek,  dat  de  kachel 
sa  ougryslik  barnde.  Dat  wieren  ommers  dingen,  dêr  *t  de  faem 
neat  oan  ha  koe  of  't  moast  wêze,  dat  se  in  frijer  oan  hûs  hie ; 
dat  scoe  ek  net  misse,  tochte  jiffrou  en  hja  fleach  nei  efteren. 
„Hiske  I"  ropt  se,  mar  hja  heart  noch  sjucht  nimmen.  Hja  komt 
de  kelder  foarby,  de  doar  stiet  iepen  en  o  wé !  as  se  hjar  bûcht 
om  er  yn  to  sjên :  brea,  bôltsjes,  koeke,  apels,  parren,  spek  en 
flesk  en  hwa  wit  hwet  mear?  It  is  wei  of  for  in  part  to  siik. 
—  ^Hiske!"  ropt  jiffrou  wer,  mar  der  is  nimmen.  Do  nei  de 
koken ;  dêr  foun  se  't  spil  sa  raer  net,  de  faem  hie  alles  om- 
trint  al  sa  lyk  as  jiffrou  't  hjar  sein  hie,  mar  Hiske  sels  ont- 
briek  er.  —  „Hiske ! '  rôp  jiffrou  yet  ris.  En  ja  man !  om  'e 
hoeke  fen  'e  efterdoar  seach  se  de  faem  troch  de  tún  oanfleanen 
kommen  en  dy  lake  hjar  bêst.  Mar  dat  foroare  gau,  do  't  se 
jiffrou  yn  'e  efterdoar  stean  seach,  mei  fâlden  twisken  de  wyn- 
brauwen,  sa  great  as  yn  'e  slingerdoek,  dy  't  se  yet  om  hie. 

„Hwet  is  my  dit?"  frege  de  frou  forheard." 

„Dat  moatte  jy  jou  neef,  de  ontfanger  freegje,"  sei  defaem. 
„Dy  stiet  dêr  op  e  efterwei  mei  in  flite  earme  bern  om  him 
hinne.  Ik  hab  dér  ek  efkes  by  sjocn ;  o  frede,  hwet  ha  'k  lake ! 
Mar  stil !  dêr  komt  er  al  oan,  hy  scil  't  jo  wol  útlizze." 

Dêrmei  kaem  de  ontfanger  op  hjar  oan,  in  gnap  jongkearel 
fen  sahwet  fjouwer-en  tweintich  jier,  bysondcre  deftich,  mar 
tagelyk  flodderich  klaeid. 

„Moaike !  bêste  moaike !"  rôp  er  út  mei  alle  biwégingen  fen 
bliidskip,  en  bearde  dat  er  fen  moaike  lilkens  net  in  sierke  mirk. 
„Och,  hwet  scille  jy  bliid  wêze,  dat  jy  \y  sjugge.  Gean  yn  'e 
hûs,  ik  hab  alles  yn  oarder." 

„Dat  scoe  'k  sizze !"  sei  moaike  goartich.  „Ik  scoe  sizze, 
dat   neef   Frâns  frij  hwet  rûch  yn  moaike  hûshalding  lâns  giet." 

Mar  neef  Frâns,  dy  't  net  in  botsen  om  moaike  jowch,  howol 
hy,  op  in  mannich  legaten  nei,  hjar  ienichste  erfgenaem  wier,  — 
like  dat  net  to  hearren.  Hy  gyng  hjar  foarút  nei  de  keamer, 
joech  hjar  in  stoel,  geat  de  romer  fol  bramboazebrandewyn,  dy 
rikte   er   hjar   ta  en  mei  de  oare  hân  it  stik  koeke  dat  der  laei. 

,,Hjir  moaike !  dat  is  better  as  flauwe  kofje." 

„Fij,  fij  !'*  seit  se  en  swart  mei  beide  hannen  allike  hird  ôf. 
„Pas  út  de  tsjerke  en  den  brandewyn,  dat  helsk  forgif?  Hest 
gjin  omtinken  mear,  wyldeblast?" 

„0,  in  hele  bulte !"  sei  neef  Frâns.  „Fiers  to  folle,  myn 
Ijeave  moaike !  Ik  scil  't  jo  sizze.  Ik  kaem  hjir  do  't  jy  krekt 
foart  wieren ;  it  wier  my  to  let  om  nei  tsjerke.  Sa  siet  ik  hjir 
en  'k  sei  tsjin  'e  faem :  „Bring  my  kofje !"  mar  hja  wist  gjin 
kofje  to  finen.  Ik  wier  kâld,  ik  sei :  „Meitse  de  kachel  oan  'e 
gong.*'  Mar  hja  sei,  der  stiene  krytstreken  op  'e  baggelers,  dêr- 
om  tocht  se,  dat  se  bitsjoend  wieren.  Ik  sei :  Den  wol  ik  dôch 
bisiikje  oft  se  barne  wolle."  En  sjuch,  it  lokte.  Jy  fiele,  moaike, 
it  spil  is  klear." 

„Ja,  mar  hwet  docht  de  flessche  der  by?" 

„StiI  mar !  ik  bin  yet  net  útpraet.  Sa  kom  ik  oan  'e  kelders- 
doar  lâns  en  dêr  heakket  myn  jas  yn  in  bosk  kaeijen.  En  do 
ontdiek  ik  earst  de^soargfâldige  foarkommende  Ijeafde  fen  myn 
alderbêste  moaike  for  hjar  neef  Frâns.  „0,"  tocht  ik,  „dat  het 
se  dien,  dat  neef  Frâns,  as  er  kaem,  him  sels  rêdde  koe." 
.  „Soa?"  sei  jiffrou,  „dat  wier  al  in  aerdich  tinken." 

„Wis  in  aerdich  tinken !  Of  't  ik  it  ek  redte  I  Hiske,  jou  faem 
sci,  dat  se  der  oars  oer  tochte,  mar  ik  koe  moaike  better,  mei 
hjar  goed  hert  en  woldédich  sin.  Ik  yn  'e  kelder  en  dêr  foun 
ik  disse  swarte  hear  —  hy  hâldt  de  flessche  yn  'e  hichte  —  dêr 
lies  ik  op:  „Frambozen-Brandewijn  1836."  —  „Ei",  tochtik,  „dy 
is  fêst  rûch  en  grien  biskimmele  en  dêrom  doar  moaike  se  net 
wei  jaen."  Ik  de  koark  er  6f;  mar  ot  't  se  yet  goed  is!  .  .  . 

Moaike  woe  hwet  sizze,  mar  Frâns  babbele  foart.  „Ik  loerde 
fierder,  roun  en  foun  in  koeke,  dy  paste  dêr  tocht  my,  aerdich 
by.  Mar  do  't  ik  foart  dêr  op  ût  tiidkoarting  de  tûn  ris  troch 
kuijere  foun  ik  dêr  op  'e  efterwei  in  keppeltsje  earme  bern.  Do 
skeat  er  my  dalik  hwet  yn  't  sin;  ik  helle  dy  koeke  en  smiet 
by  stikjes  dy  onder  de  bern  te  grabbel.  Och,  hwet  scoene  jy  lake  ha, 
moaike,  as  jy  't  ris  sjoen  hiene.  „Kom,  tocht  ik,  lit  my  ris  yn 
dy  earme  Ijues  wenten  kypje,  ho  't  moaike  hjar  bûrljue  it  habbe. 
Nou,  hja  priisgen  foar  de  stok  op  jou  utmintende  goederjows- 
kens  en  jou  stichtlike  en  treastlike  wirden  en  ik  tochte:  dêrtroch 
het  moaike  safolle  biskimmele  spek  en  Ijirre  yn  'e  kelder:  hja 
bisparret  it  sels  om  it  de  earmen  to  jaen.  Kom,  tocht  ik,  ik  kin 
moaike  *t  wirk  wol  hwet  maklik  meitse  en  socht  hwet  skimmelich 
wier  der  ût,  snei  it  spek  yn  klipkes  en  parte  it  om.  Mar  dy  deale 
hwet  scille  se  op  'e  noas  sjên  as  se  der  yn  snije,  hwcnt  bigryp 
ris !  yn  't  iene  ha  'k  twisken  't  sward  en  't  spek  in  goune  trcaun, 
en  Ijue  dy  'tminder  krap  hiene,  habbe  in  fiifstûrstik  krige  en 
op  sa'n  menear  bin'k  ek  to  wirk  gien  mei  't  brea  en  de  bôltsjes. 
Hwet  scille  dy  earme  stumpers  dêr  yn  omfykje.  Myn  oarbûsjild 
ha'k  onder  de  bern  to  grabbel  smiten  en  do  't  dat  op  wier,  gyng 

ik  wer  nei  de  kelder.  Earst  hie  'k  in  hele  bulte  grappen  meide 
apels  en  parren  en  do  yet  mei  de  prommen,  dy  'k  yn  disse  pûde 
foun.  Ik  hab  it  drok  hawn,  moaike !  En  nou  bigryp  ik  wol  binne 
jy  forlegen  om  wirden  to  finen  om  my  jou  tank  for  al  dy  moeite 
to  bitsjûgjen ;  hwent  oars  hiene  jy  sels  al  dat  gûd  by  dy  Ijue 
rounbringe  moatten.  Nou  het  neef  Frâns  it  for  jo  dien  en  't  is 
dôch  fen  jous  gien.  Mar  ik  sjuch,  der  komt  in  bui  op  binnen 
doar ;  ik  gean  dêrom  mar  bûten  doar  yn  't  moai  waer  en  kuijerje 
nei  domeny  to  kofjedrinken.  As  't  iten  klear  is,  kin  Hiske  my 
efkes  warskouje  en  den  prate  moaike  en  ik  fierder  oer  de  foar- 
treflikens  fen  'tgoeddwaen  oan  'e  earmen.'' 

Neef  Frâns  wier  mei  in  loftige  sprong  ta  de  keamer  út  en 
bûten  doar.  Hy  hie  sa  rêd  praten,  dat  moaike  der  net  in  wird 
twisken  krije  kind  hie.  Mar  nei  safolle  forsteuring  yn  hjar  hûs- 
halding  en  safolle  s^erpe  pilen  yn  hjar  hert  krige  tö  habben 
fielde  se  wer  klear,  hwet  se  altyd  wol  field  hie,  dat  hja  to  swak 
wier  om  in  wirksum  Kristendom  mei  op  te  bouwen. 

Hwet  er  dy  Sneins  dêr  yn  'e  hûs  fierder  barde  forswij  ik. 
Neef  Frâns  wist  mei  syn  bekjen  moaike  wer  yn  't  humeur  to 
bringen  en  yet  foar  dat  er  foartgyng  liet  moaike  hjar  plan,  om 
him  it  kaptael  to  ontmeitsen,  wer  farre.  Dôch  sei  se  wol  ris  yn 
hjar  sels :  „Hy  is  oars  gjin  goeddwaen  wirdich,  hwent  hy  tôget 
alles  wei;  mar  hy  is  myn  neiste  en  dêrby,  hy  is  yet  jong,  hy 
kin  ek  yet  wol  ris  ta  ynkear  komme." 

Mar  de  earme  Ijue  yn  't  doarp  winsken  der  mear  nei,  dat 
moaike  ta  in  oar  ynsjên  kaem,  al  ho'n  trouwe  tsjerkgongster 
se  wêze  mochte. 

1855. 

IT  SPOEK. 

(Ifl  bare  frjemd  teltsje.) 

Mefrou  scoe  sa  nei  bêd  ta  gean, 
Hja  liet  de  lampe  barnend  stean, 

Om  't  hja  wier  trochfoarsichtich ;  — 
Dêr  heard'  se  yette  in  mâl  gedrús, 
Hja  tocht:  de  boel  is  hjir  net  plús, 

Dit  spil  is  fêst  net  richtich."  — 

Hja  reau  do  gau  hjar  boarstrok  ta, 
Sloech  om  hjar  hals  in  doek  of  twa, 

En  harke  mei  saun  earen. 
Den  kroep  se  nei  de  keamersdoar, 
Den  laei  se  en  den  stie  se  er  foar 

To  hâlden  en  to  kearen. 

Mefrou  hjar  man  wier  lang  al  rêst, 
Mar  o!  de  boaden  wisten  fêst, 

Hy  kaem  om  hjar  to  pleagjen, 
Yet  alle  middennachten  dêr; 
En  ienkear,  wist  men,  kaem  er  wer 

It  slot  yet  leech  to  reagjen. 

Kaem  dat  sa,  fij,  it  wier  in  griis! 
Mar  né !  Mefrou  dy  wier  sa  wiis : 

Hwet  oft  der  mocht  gebeure, 
Hofolle  hja  wol  for  him  die, 
Do  't  hja  him  libben  by  hjar  hie, 

Hy  scoe  hjar  rêst  net  steure. 

Dêr  stoe  mefrou  den  en  hja  heart 
It  libben  lykwol  en  hjar  hert 

Slacht  tiktak,  lûd  en  wûnder !  — 
Den  kaem  it,  —  en  den  gong  it  foart,  ■ 
Den  boppe  —  en  dalik  mei  in  hoart, 

Sa  't  like,  wier  *t  wer  ûnder. 

Mar  einliks  kaem  it  mei  in  swong 
Earst  troch  twa  doarren,  yn  'e  gong: 

Mefrou  dy  heart  it  toaijen ; 
Hja  rekke  danich  fen  hjar  stik 
En  sette  yn  dat  eagenblik 

De  troanje  yn  tûzen  ploaijen. 

O  wé,  dêr  gong  it:  klop-klop-klop ! 
„Mefrou  doch  gau  de  doar  ris  op  — 

Ik  bring  je'n  kreas  presintsje, 
It  is  in  alleraerdichst  ding; 
In  moaije  dyamanten  ring,  — 

Dy  komt  fen  't  Spaensk  heidintsje."  — 

„It  Spaensk  heidintsje  ken  ik  net, 
En,  fij,  hwerta  moat  hjir  sa  let 

Dat  nachtgedrús  yet  wêze? 
Gietst  dou  net  handich  mei  in  rep, 
Den  sciir  myn  feinten  dy  risf^jep 

De  tsien  geboaden  lêze." 

Mar  mei  in  yslik :  klop-klop-klop ! 
Fljucht  dêr  de  keamersdoar  mar  op 

En  't  spoeksel  trapet  binnen. 
It  is  in  machtsjes  moaije  hear, 
Mei  stevels,  knevels  en  hwet  mear, 

Lang  net  om  for  to  rinnen. 

Hy  stoep  sa  frij  de  keamer  yn 
Mar  wier  yn  't  earst  hwet  sinneblyn 

Troch  't  skynsel  fen  de  lampe ; 
Maer  nei  't  er  hwet  yn  *t  rounte  seach, 
Foel  him  al  gau  mefrou  yn  't  each, 

Dêr  moast  er  nou  tsjin  kampe. 

Dôch  pasjes  wier  *t  dat  hy  dêr  stoe, 
Of  dêr  bigoun  se,  hwet  er  woe 

Mei  sa'n  ûntidich  libben. 
„Stil,*  wier  it  sizzen,  „stil  mefrou! 
Ôf  ien,  twa,  trije!  den  en  gau, 

Hab  ik  jo  by  jins  ribben." 

^Mar  hjir,  sjoch  hjir  ris  ta,  en  siz 
Fen  hwa  oft  disse  ring  wol  is,  — 

Dy  't  oan  myn  hân  mei  blinke !  —** 
—  „Ik  hab  myn  holle  oars  al  sa  fol" 
Sei  hja  —  „sawier,  ik  kin,  ik  wol 

My  dêr  net  oer  bitinke." 

„Mar  né,  sa  giet  it  net,  hawar! 

Dit  sizze !  of :  dea !  —  Jy  hawwe  kar, 

Jy  moatte  it*nou  mar  witte 
Ho  dat  it  stiet,  en  sprek  mar  frij. 

Ik  kom  hjir  net  forgees  by  dy, 
Dôch  't  scil  wol  bjuster  sitte. 


M 


Mefrou  waerd  as  in  witeling 

Sa  bleek  do't  hja  de  goudne  ring 

Biseach.    It  waerd  hjar  Ijochter. 
Ja  r*  rôp  se,  ^ja,  ik  ken  him  skoan,  — 
Mar  ho,  mynhear,  komm'  jy  dêroan? 

Dy  ring  is  fen  myn  dochter/' 

Jou  dochter,  froutsje,  hab  ik  foun, 
En  brocht  hjar  op  in  feilge  groun 

Om  't  hja  woe  jo  ontfluchtsje ; 
En  nou  gean  ik  hjar  efternei, 
Myn  Ijeafde  bringt  hjar  freugde  mei ; 

Den  scil  se  net  mear  suchtsje." 

„Ei  fij,  mynhear !  hwer  praet  jy  fen  ? 
Net  ien  scil  oait  myn  dochter  sjên, 

Net  ien  scil  hjar  biminne. 
Ik  hab  hjar  yn  in  kleaster  set, 
En  dêr,  dêr  kin  hja  ier  en  let 

Hjar  bitter  lot  bisinne." 

Dêr  sloech  de  klok  krekt  middennacht, 
De  wachter  dy  dêr  hie  de  wacht, 

Dy  hearde  boppe  'n  fluitsje. 
It  waerd  him  om  syn  hert  sa  naer; 
Hy  waerd  in  bulte  folk  gewaer; 

Dat  koe  gjin  poarte  stuitsje. 

Dat  sette  hird  op  't  slot  mar  yn, 
En  op  'e  kelder  mei  de  wyn ; 

Hja  roppe :  „Lit  ús  drinke ! 
Wy  scille  de  wolfeart  fen  ús  hear 
En  dy  fen  't  jonge  wyfke  mear 

Fennacht  yn  't  rounte  klinke." 

Hja  waerden  fen  gjin  drinken  sêd, 
Mar  rôpen  elk  yn  't  slot  fen  't  bêd, 

En  seijen :  „Wol  nou  tarre ! 
Gjin  bloed,  mar  wyn  stroomt  lâns  dit  hûs, 
Sûp,  frjeonen,  jim'  in  goede  rûs : 

Fennacht  mei  't  jimrae  barre." 

It  roun  dêr  alles  mâile  bryk; 

Noait  wier  de  freugde  oan  't  slot  sa  rylc; 

Ellc  naem  mar  liwet  er  winske, 
Mar  nimmen  tochte  do  sa  gau  : 
Hwer  bliuwt  ús  âlde  stins-mefrou ; 

Hwer  stiket  nou  dat  minske? 

Mar  op  de  keamer  wier  de  hear 
Mei  de  eptige  mefrou  net  mear, 

0  né !  dêr  fier  fendinne ; 
Hy  smiet  hjar  mar-in  mantel  om, 
En  do  wier  't:  frjeuncn,  help  my;  kom! 

't  Is  hege  tiid:  wy  geane. 

En  oft  mefrou  al  woe  of  net,  — 
Hja  waerd  mar  yn  in  pakkoer  set, 

En  sa  nei  ûndren  tôge ; 
Hja  wier  fensels  al  raer  oerstjûr, 
Do  't  hja  dat  bjustre  mâl  rumoer 

Fen  't  folk  fen  fierrens  skôge. 

Men  sakke  yn  dat  slot  mar  del, 
Dôch  eindliks  stie  men  stil ;  en  tel 

Kaem  dêr  in  lûd  gebolder, 
Hja  stieken  yn  in  doar  in  kaei, 
En  mei  in  freeslik  swier  gekraei  — 

Dêr  iepnet  him  in  kelder. 

't  Wier  alles  moai  hwet  men  dêr-foun; 
Mefrou  seach  bare  frjemd  yn  *t  roun, 

En  tocht:  hy  wol  my  twinge 
Om  't  ien  of  't  oar  to  dwaen  of  sa. 
Mar  krekt  as  scoe  men  brilloft  ha 

Wier  alles  grien  bihinge. 

„Mefrou,"  sa  spriek  de  hear,  ^jou  rêst 
Is  siker  disse  nacht  net  bêst, 

Om  't  wier  sims  hwet  rumoerich; 
Dôch  kwea  hab  ik  just  net  yn  't  sin, 
Wel  né,  mar  sjuch !  as  't  oars  net  kin 

Den  giet  it  wol  ris  roerich." 

„Yn  disse  kelder  nou,  mefrou, 
Dêr  swarre  twa  melkoarren  trou, 

As  je  yn  dy  freugde  diele ; 
De  iene  is  jou  dochter,  en 

15 

De  oare  kinn'  jy  foar  jo  sjên, 
't  Binn'  twa  forboune  sielen." 

„Hjir  is  —  jou  dochter !"  —  En  dêrmei 
Springt  Imkjen  út  de  hoeke  wei ; 

„0  ja !  myn  Mem,  hjir  is  se ! 
Och  nim  my  dochs  yn  ijeafde  oan ; 
Forbrek,  forbrek  dochs  net  dy  toan, 

Dy  't  sprekt  yn  jou  gewisse."  — 

^Forjow  al  hwet  hjir  is  bigien ; 
Ut  Ijeafde  for  jou  bern  is  't  dien ; 

Ut  suv're  Ijeafde  allinne. 
Troch  him  dy  't  my  jaink  helpe  woe, 
En  út  it  kleaster  kape  koe, 

Wird  ik  nou  Keninginne.*' 

Do  foel  mefrou  gau  troch  de  koer; 
Hja  sei :  „Ik  bin  wol  raer  oerstjûr, 

Mar  't  kin  my  net  mear  bate ; 
Is  de  earste  skrik  mar  út  de  wei, 
Den  doch  ik  yn  dit  troufeest  mei : 

'k  Scil  nearne  mear  oer  prate."' 

Do  kaem  in  pryster,  en  hy  lei 
Hjar  hannen  yn  inoar,  en  sei, 

O  heden  jal  safolle. 
Mar  dochs  it  wier  mefrou  nei  't  sin, 
Hjar  dochter  waerd  in  Keningin ; 

Hwet  scoe  se  ek  Ijeaver  wolle  ? 

It  troufeest  dûrre  ta  de  moarn, 
Mar  út  wier  do  it  skynfortoan ; 

't  Waerd  do  mefrou  yet  Ijochter: 
En  o,  hwet  die  it  hjar  dq  sear, 
Ojin  Kening  waerd  dy  greate  hear, 

Gjin  Keningin  hjar  dochter. 

Hy  wier  in  ridder  mar  en  fleach 

Mar  hwer  *t  men  moaije  frouljue  seach, 

Sa  kaem  er  ek  by  't  kleaster; 
En  ien's  pas  hie  hy  Imkje  sjoen 
Of  't  ridderherte  wier  forjown ; 

Hy  waerd  al  gau  hjar  treaster. 

Hja  reisgen  dêr  togearre  wei, 
Mar  Ijeafde  bringt  gjin  iten  mei, 

Dit  koen'  se  skielek  fiele. 
En  't  moast  dochs  mei  in  liepe  set 
Ris  komme  of  hja  koeden  net 

Yn  memme  oerfloed  diele. 

Dôch  Ijeafde  is  altyd  deales  slim.  — 
Hy  foun  hwel  út,  en  't  slagge  him ; 

Hy  wist  wol  folk  to  winnen, 
En  op  in  reinge  foarjiersnacht 
Komt  hy  foarby  de  poartewacht, 

En  sa  it  slot  nei  binnen. 

Ho  of  't  it  gong  —  dat  witte  wy, 
Ik  tel  der  dêrom  neat  mear  by, 

Ho  raer  dy  wei  mocht  lizze. 
Men  seit  nou,  tink  ik,  licht:  „hawar! 
It  wier  ûnhimmel  dwaen  for  hjar"; 

Hwet  scil  men  folle  sizze  ? 

Ik  kin  't  net  helpe :  't  is  sa  gien : 
Wier  't  oars  —  it  hie  my  ek  foldien, 

Maer  sa  't  it  is,  sa  bliuwt  it; 
En  as  men  dêroan  twivelje  mei, 
Ik  hab  it  út  my-sels  net  sei : 

Myn  dichter,  dy  biskriuwt  it. 

Yn  Fryslân  wirdt  nou,  leau  ik,  net 
In  faem  mear  yn  in  kleaster  set, 

Dy  danich  hat  to  lijen, 
Of  ridders  sûnder  iizren  klean, 
Dy  kinne  efter  't  mûrwirk  gean 

To  treasten  en  to  frijen. 

1851. 

Tsjerkgean. 

111.    It  goede  Tsjerkgean. 

Nou  woile  wy  it  goede  tsjerkgean  foarstelle  en  winskje 
dêrby,  safoUe  wy  kinne,  de  natuer  to  folgjen.  Om  fen  't  ien  en 
oar  rjucht  wille  to  habben,  forsiikje  ik  jimme  mei  my  dy  dyk 
lâns  to  gean,  oan  de  riuchter  side  fen  dat  klaeidoarpke.  nei  dat 
boerehûs,  dat  dêr  sahwet  efterôf  stiet.  Mar  wês  in  bytsje  foar- 
sichtich,  hwent  howol  it  midden  yn  'e  simmer  is  en  in  kostlike 
moaije  Sneintemoarn,  de  dyk  is  frij  hwet  glinsterich  troch  dat  it 
in  dei  of  fiif  reinich  wêst  het.  In  dei  of  fiif  reinich  en  dat  yn 
'e  ongetiid,  dat  makket  in  greidboer  wol  ris  in  bytsje  noartich. 
Lit  ús  der  ris  om  tinke  ho  't  dy  minsken  dêr  op  dy  pleats  der 
onder  stean ;  it  is  Sweitse  Nijboer,  dy  't  dêr  mei  syn  hûshâlding 
wennet.  It  binne  minsken  yn  't  bêst  fen  hjar  libben.  Sweitse  is 
njuggenentritich  jier  en  syn  wiif  mei  in  pear  jier  jonger  wêze, 
mear  skele  se  net.  Forline  Maeije  ha  se  toalve  jier  troud  wêst 
en  sa  lang  ek  op  dy  pleats  wenne.  Do  't  se  dêr  kamen  rôp  elk 
allike  lûd:  „It  is  dêr  noait  to  meitsen ;  sa  'n  slompe  hier  en  tn 
toarre  pleats.''  Mar  as  men  dêr  nou  ris  om  yen  hinne  sjucht,  den 
kin  men  opmerke,  dat  it  dy  Ijue,  mei  oarder  en  oerliz,  mar  boppe 
al  troch  Gods  segen,  sa  gien  is,  dat  hjar  lot  hjar  lichtwol  fen 
mannich-ien  forgind  wirde  scil.  Sweitse  en  syn  wiif  beide  habbe 
ienfâldige,  froede,  fromme  âlden  hawn,  hja  binne  Godstsjinstich 
opbrocht,  dêrtroch  habbe  se  by  al  hjar  ondernimmingen  God  foar 
eagen  hâlden  —  en  as  men  mei  Him  troch  't  libben  giet,  den 
is  't  altyd  goed. 

Lyk  as  'k  sei,  it  is  in  bare  moaije  Sneintomoarn,  de  sinne 
skynt  frjeonlik  oer  't  fjild  en  dat  scil  wol  in  bulte  goed  dwaen 
oan  't  hea,  dat  wy  lofts  en  rjuchts  oan  swé  lizzen  sjugge.  En 
stimt  in  moaije  moarn  yn  'e  simmer  ûs  ta  froalikens  en  tank- 
berheid,  krekt  as  de  fûgels  yn  'e  loft  en  de  dieren  op  't  fjild, 
ho  folle  to  mear  scil  dit  moaije  waer,  nei  fiif  reinige  dagen,  de 
boereljue  forhûgje,  dy  't  dêr  sa  danich  folle  bilang  by  ha.  — 
Wy  binne  oan  de  hikke  fen  Sweitseboer's  hûs  ta.  Sjuch  om  de 
aerdichheid  nou  ris  roun,  ho  kras  it  om  hûs  en  he;)  is.  De^ 
beitûn,  de  blomtûn,  al  lizze  se  yn  rjuchte  bêdtsjes,  der  is  gjin' 
kjitte  yn  to  finen,  de  bleek,  mei  in  palmhage  der  om  hinne,  mei 
sommigen  hwet  hoekich  en  stiif  foarkomme,  wy  kinne  dêr  oan 
sjên  dat  de  hân  der  oan  hâlden  wirdt.  En  dan  dat  bienstap  dêr 
yn  't  skaed  fen  dy  greate  flearbeam,  en  tsjin  e'  niûrre  oan  dy  earn- 
amers,  dy  't  dêr  toerkebouwende  wize  op  'e  moai  biskildere 
amerbank  lizze,  hwet  blinke  se  yn  'e  sinne!  ]a,  oan  allessjugge 
wy  wol,  dat  it  gjin  saek  is  om  op  dy  dweil  to  stappen,  dy  't 
foar  de  doar  oer  'e  skjinne  strjitte  hinne  leit,  sonder  earst  ús 

foetlen  tige  by  tige  yn  't  gêrs  6f  to  feijen.  Dat  dogge  wy;  wy 
krije  de  glêdde  ring  fen  'e  doar  beet  en  geane  nei  binnen.  Earst 
komme  wy  in  eintsje  gong  lâns  en  den  yn  'e  tsjernherne,  dêr 
't  nou  de  simmerwent  is.  Hwent  Sweitse  en  hjar  binne  wol  tige 
by  tige  krekt  en  eptich,  mar  om  simmers  onder  yn  't  bûthûs  om 
to  heukerjen  en  t  hele  hûs  leeeh  stean  to  habben,  dat  is  hjar 
to  gek.  Sweitse  seit:  „It  hûs  is  net  to  goed  om  to  brûken  en  kin 
sa  lang  wol  mei  as  wy.".  It  is  dêr  sa  skjin  en  de  tafel  en  flier 
binne  sa  kras  oprêdden,  dat  men  net  sizze  scoe,  dat  foar  in 
ûre  de  tsjerne  yet  gong  en  dêr  foar  in  ketier  yet  fiif  minsken 
thédronken  hiene.  Nou  fine  wy  der  lykwol  gjin  minsken,  de  boer 
is  mei  syn  feint  en  syn  ongetiders  nei  efteren  gien;  de  faem  is 
yn  'e  fjûrhutte  yet  hwet  oan  't  himmeljen  en  dwaen,  dêrom  gean 
wy  de  oare  ein  fen  de  gong  op  nei  de  keamer,  dy  't  allinne 
winters  biwenne  wirdt.  Dêr  fine  wy  de  frou  dwaende  om  hjar 
to  forklaeijen ;  it  is  yet  net  let,  mar  as  se  nei  tsjerke  scil,  wol 
se  't  Ijeafst  goed  oan  'e  tiid  ha.  By  in  hopen  boeren  is'tSnein- 
tomoarnssa'n  let  spil,  dat  hja  kinne  hast  net  nei  tsjerke  komme 
en  as  't  tsjerkefolk  foarby  begjint  te  rinnen,  den  binne  de  fam- 
men  op  'estrjitte  yet  oan  hals  en  earen  ta  yn  't  wirk.  Dathoeft 
sa  net  as  men  yen  der  nei  jout,  seit  Sweitseboers  wiif. 

It  is  dêr  allegearre  nuvere  sindlik,  lyk  as  ik  al  sein  ha, 
mar  wy  doare  der  dêrom  wol  yn.  En  sjuch  nou  ris  dy  keamer, 
dy  't  alle  winters  biwenne  wirdt,  der  is  hjir  noch  dêr  gjin  stofke 
of  plúske  to  bikennen.  Onder  de  greate  moaije  skúftafel  mei 
mahoanjehouten  listen,  leit  in  greate  roune  spaenskematte  en 
oars  is  de  flier  bilein  mei  fine  blokjematte.  De  frou  is  net  lyk 
as  in  hopen  boerinnen,  dy  't,  nou  't  it  sa  skoan  boerket,  om 
tapiten  en  karpetten  bigjinne  to  tinken ;  hja  wol  't  gnap  yn 
oarder  habbe  en  dêr  mei  wei.  „Men  moat  ienkear  in  hear  en  in  boer 
út  inoar  kinne/'  seit  se.  Op  'e  tafel  stiet  in  pipestander,  mei 
lange  pipen ;  ek  in  bibel  mei  silveren  bislach  en  in  pear  teste- 
mintsjes  mei  silveren  heakjes  lizze  der.  De  frou  stiet  foar  't 
iepene  kammenet;  hja  het  de  doeken  al  om,  de  mûtse  en  't 
earizer  op :  koart-om,  hja  is  klear  op  't  jak  en  de  skeldoek  nei. 
De  wite  mouwen  fen  hjar  boarstrok  drage,  krekt  as  't  linnen 
dêr  yn  't  kammenet,  it  merk  fen  greate  sîndlikens.  Wy  sjugge 
dêr  yn  't  kammenet  wol  net  sa'n  onbidich  bulte  en  onnut  tofolle 
linnen,  lyk  as  sommigen  dat  ha;  mar  hwet  er  leit  is  kreas  yn 
oarder,  de  frou  scoe  t  allike  goed  by  nacht  finne  kinne  as  by 
dei.  Hja  het  in  laedtsje  oplitsen,  dêr  kriget  se  in  pompieren 
doaze  út,  dêr  kipet  se  yn  en  bljuwt  dêr  yn  djippe  mimering  by 
stean.  Hwet  it  dôch  weze  mei  dat  hjar  dêr  sa  bynt?  Hwer  't 
it  fen  dinne  komt,  dat  er  sa  bytiid  op  sa'n  moaije  Sneintomoarn 
al  triennen  yn  hjar  eagen  komme?  Dôch  lit  ús  tiid  dwaen,  dêr 
komt  de  boer  de  gong  lâns  nei  de  keamer  ta. 

Oan  Sweitse  scoe  men,  sa  lyk  as  er  nou  yn  *e  klean  is, 
net  sizze,  dat  it  Snein  is.  Mei  in  linnen  baeitsje  en  in  linnen 
broek,  dy  't  mar  just  oer  'e  kûten  komt,  mei  wite  sokken  en  in 
pear  âlde  sloffers  oan  'e  foetten  en  in  strieën  hoed  mei  in  reade 
rânne  op  'e  holle,  |j[omt  er  yn  'e  keamer. 

^Hiske,''  seit  er,  „ik  moet  dy  mar  sizze,  it  bigreatet  my^ 
dat  wy  hjoed  neat  oan  't  hea  dwaen  scille.** 

lySweitse/'  seit  se,  ,,hwet  skeelt  dy?  Dou  mast  my  net 
prate  fen  op  Snein  to  arbeidsjen.  Forklaei  dy  mar;  dyn  klean 
lizze  dêr  op  'e  stoel,  wy  gean  nei  tsjerke  en  sjugge  den  moarn 
ris  hwet  de  titd  seit.'' 

,,Dou  praetste  hwetl  Wost  wol  leauwe^  dat  er  hjoed  mear 
binne,  dy  't  yn  't  hea  slaen?  It  het  jandoarje  al  fiif  dagen 
reinich  wêst,  dêr  kinne  yet  wol  fiif  by  komme.  It  folk  rinkel- 
roait  hjir  om  en  hja  moatte  alie  dagen  ite  en  drinke. 

^Ei  kom!  hwet  tilst  dou  er  dalik  swier  oer,  Alle  dingen 
komme  ommers  altyd  al  wer  torjuchte,  en  ast  op  Snein  swileste, 
den  koe  't  dy  wol  ris  gean  lyk  as  Bearn  Heister,  ús  bûrmanfen 
alear,  dêr  't  pake  ús  faek  fen  forteld  het." 

„Ho  gong  it  dy  den?"  fregé  Sweitsc. 

i,Dy  miende  ek,  dat  Sneins  arbeidsjen  him  hwet  úthelje  scoe. 
It  barde  do  ek  ris,  allyk  as  nou,  dat  er  nei  in  reinige  rite  in 
moaije  Snein  kaem  en  do  sloech  Bearn,  ynpleats  fen  nei  tsjerke 
to  gean,  mei  syn  folk  yn  't  hea.  Krekt  wyls'tit  folk  nei  tsjerke 
gyng  wieren  se  oan  't  paed  en  sadwaende  kaem  domeny  dêr  ek  by 
hjar  lâns.  —  i»Jonge  Bearn,"  hie  dy  man  sein,  „bigjinne  jy  op 
Snein  to  arbeidsjen  ?"  —  »Jonge  ja, '  sei  Bearn  gek-jeijende  wize, 
„lit  my  mar  stil  bigean,  domeny !  Jow  jy  it  folk  it  dêr  mar, 
(wiles  wiisde  er  nei  de  tsjerke) ;  ús  Ijeaven  Hear  jowt  it  my 
hjir'*  Mar  ho  gyng  it  ?  lenige  dagen  nei  't  Bearn  syn  hea,  pas 
heal  droech,  binnendoar  brocht  hie,  fleach  troch  't  broeijen  syn 
hûs  yn  'e  brân.  Neaken  en  bleat  kamen  de  minsken  der  út,  mar 
Beam  kaem  troch  dy  djûre  lesse  ta  omtinken  en  neijerhân,  hied 
er  wol  sein,  wieren  him  faek  de  wirden  fen  de  Skrift  yn  't  sin 
komd,  dat  folle  earsten  de  lêste  wêze  scille.  Sokke  dingen  mei 
men  wol  hwet  onthâlde,  Sweitse." 

jyDou  koest  wol  abbekaet  wêze,"  seit  Sweitse,  „sa  goed  witste 
dyn  dingen  altyd  to  bipraten ;  it  is  oars  goed  datst  er  sa  oer  tinkste. 
Mar  ho  sjuchst  sa  treurich?'' 

„Och,  ik  socht  om  myn  bûsdoek  en  sa  kaem  de  doaze  mei 
ús  Romkjen  hjar  klean  myn  yn  'e  hannen.  Och,  tochte  ik,  hie 
se  yet  libbe,  den  hie  se  fen  'e  moarn  krekt  twa  jier  wirden.  Itis 
nou  al  tritich  wiken  lyn  dat  wy  se  forlearen;  dêrom  waerd  ik  oandien. 

„Ik  hab  langst, '  seit  Sweitse,  „dat  ús  beide  oaren  ek  ris  wer 
thús  komme;  dy  habbe  nou  al  fjirtsien  dagen  by  beppe  wêst. 
Dy  wirde  dêr,  tink  ik,  ek  yn  'e  groun  bidoarn. 

Ja,  hja  habbe  *t  dêr  sikerwier  hast  al  to  rom,  mar  as  ik 
fen  thúsheljen  praet,  den  roppe  de  âlde  Ijue  beide  allike  lûd,  dat 
de  ongetiid  earst  oer  wêze  moat,  oars  rinne  se  ús  yn  'e  wei.  Eh 
den  tink  ik  sa :  och  de  âlden  biune  der  yette,  lit  ús  den,  om  hjar 
to  wille  to  wêzen  de  bern  dêr  yet  mar  in  bytsje  bljuwe,  hwent 
hja  habbe  't  er  sa  mei  op.  Hja  steane  mei  ien  foet  yn  't  grêf, 
lang  kinne  se  't  hjir  net  mear  meitse;  en  ik  kin  dôch  ek  net 
sjên,  dat  de  bern  dêr  safolle  minder  wirde ;  mar  dêrom  net,  ik 
hab  er  ek  langst  nei  dat  se  wer  thús  komme.  —  En  witste  hwet 
my  fierder  tochte,  do  'k  hjir  allinne  foar  't  kammenet  stie  ?  Dai 
wy,  as  wy  tankber  wêze  wolle,  der  wol  reden  ta  ha,  hwent  bû- 
ten  de  dead  fen  ús  lyts  hert,  moatte  wy  sizze,  dat  ús  eigentlyk 
gjin  ramp  trotfen  hat,  sa  lang  as  wy  troud  wêsthabbe;  ommers 
ont  hjoed  de  dei  ta  is  alles  ús  meiroun.  Dat  makke  my  't  hert 
sa  weak.  Wy  habbe  't  sikerwier  net  oan  ús  sels  to  tankjen ; 
Sweitse." 

„Né,"  seit  Sweitse,  „it  is  ús  sa  slim  net  gien,  mar  ast  dou 
ek  net  sa  by  de  pinken  wierste  mei  de  hûshâlding  en  't  bûter- 
meilsen  en  sa,  den  scoe  't  ek  sa  goed  net  gean." 

Ja,  nou  bigjinst  wer  lyk  as  dost  om  my  frijste :  plúmkes  jaen. 
Nou,  wy  binne  beide  yet  sa  âld  net;  mar  lit  er  ús  Ijeaver  in 
spjeldtsje  by  stekke.  Kom,  ik  scil  dy  de  doek  mar  om  dwaen  ;  dat 
is  by  dy,  leau  'k,  slimmer  wirk  as   t  swyljen." 

De  frou  giet  foar  Sweitse  stean  en  knôttet  him  in  siden  doek 
om  'e  hâls,  wyls  't  se  de  opsetsels  fen  't  oerhimd  der  hwet  boppe 
bljuwe  lit.  —  „Sjê  sa !''  seit  se,  „nou  bist  sa  kreas  as  in  brêggeman." 

„Den  wost  nou  yet  wol  in  tútsje  fen  my  ha,  tink  ik,"  seit 
er  en  pakt  hjar  efkes  beet. 

Wyls  't  se  beide  wer  bigjinne  to  klaeijen  komt  de  feint,  dy 
't  him  ek  al  wosken  het,  foar  de  keamersdoar  en  seit:  nFrou, 
witte  jy  ek  hwer  't  myn  Ijocht  boesroentsje  îs?  It  leit  net  op 
'e  kiste." 

Jawoli''  seit  de  frou,  „hjir  is  't.  Ik  hab  it  foart  hwet  stive 
en  stritsen ;  en  sjuch  ris  hwet  er  mear  oan  dien  is." 

De  feint  teart  it  út  inoar  en  sjucht  dat  er  foar  op  't  boarst 
trije  parlemoeren  knoopkes  op  set  binne.  „Dy  wealich,"  seit  er, 
„sa  moai  ha  'k  it  yet  net  hawn.  Nou,  ho  is  't  kin  'k  mei  bi- 
tankjen  frij  ?" 

„Ei  kom  !*'  seit  de  frou  laeitsende,  „dat  scoe  to  bot  wêze ; 
elke  knoop  in  daelder." 

„Nou  hear  ik  it  al,"  seit  de  feint.  „Nou  frou,  ik  bitankje 
jo  den  forearst  mar  en  't  oare  scille  wy  toneî  wol  icrije." 

En  fleurich  to  moed  giet  de  fcint  neî  efteren,  wyls  't  er  yn 
'e  rin  wei  de  faem  dy  moaije  knoopkes  sjên  lit.  Troch  sokke 
lytse  frjeonlikheden  witte  de  boer  en  de  frou  beide  hjar  boaden 
jimmer  oan  hjarren  to  forbinen. 

Hja  binne  dêrmei  ré.  De  boer  en  de  frou  winskje  de  faem 
goemoarn  en  gean  de  doar  út.  De  frou  is  net  gleaun  en  kea- 
kelbont  optoaid  mei  linten  en  flinten,  de  boer  draecht  gjin 
kreakjende  glêdde  learsens ;  hjar  klean  binne  sels  al  in  bytsje 
efter  de  nijste  moade ;  mar  hja  binne  dôch  kreas  en  moai,  gjin- 
ien  kin  der  hwet  op  to  sizzen  ha.  De  sinne  skynt  moai,  de 
fûgels  roppe  oer  't  fjild,  de  lêste  dauwedrippen  blinke  yet  op  'e 
bûterblommen,  en  in  minske,  dy  't  net  alheel  fen  izer  en  stiel 
is,  en  him  net  mei  liif  en  siel  oan  de  tydlike  soargen  oerjown 
het,  dy  is  't  sokke  eagenblikken  rom  om  't  hert.  It  is  den  hast 
of  't  er  mei  de  nije  skjinne  klean  ek  nije  libbensfleur  mei  de 
Sneintemoarn  ús  omjout,  en  ús  hert  stoart  den  frijer  en  blider 
as  oars  de  tank  for  de  Hear  út.  Pratende  oer  't  moaije  waer 
en  hoopjende  dat  it  sa  hwet  bljuwe  mei,  komme  se  de  tsjerke 
neijer.  As  se  oer  't  tsjerkhôf  gean,  kin  de  frou  net  litte  om 
efkes  nei  't  grêf  fen  hjar  lyts  famke  to  sjên.  „Och",  seit  se, 
„hwet   scoe  ús  Ijeave  hjar  formakke  habbe  by  sok  moai  waer." 

Ja",  seit  hjar  man,  „mar  wy  wolle  hoopje,  dat  se  nou  yet 
better  plak  krige  het,  hjir  wikselt  onwaer^^n  moai  waer  mei 
'noar  6f.  Wy  meije  ús  forblydsje  dat  wy  yet  twa  bihâlden  habbe, 
dy  't  hjar  nou  by  pake  en  beppe  yn  't  moai  waer  formeitse  en 
dy  sizze  ús,  dat  wy  folle  reden  ta  tankjen  habbe." 

Hja  komme  by  de  tsjerkedoar.  Dêr  steane  in  mannich  mân- 
Ijue  mei  hjar  testemintsjes  mei  silveren  heakken  yn  'e  hân,  yn 
'e  sinne  to  bakerjen  en  to  praten  oer  kij  en  keallen.  Sweitse  en 
de  frou  sizze  hjar  frjeonlik  goemoarn,  stappe  de  tsjerke  yn  en 
geane  eptich  en  bidaerd  yn  de  lânhearre-bank  sitten.  Mar  in 
bytsje  habbe  se  sitten,  dêr  slacht  de  klok  njuggen  ûre;  dêrmei 
komt  domeny  yn  en  de  praters  foar  de  doar  ek,  hja  siikje  elk 
in  plak  op.  Master  giet  foar  't  boerdtsje  en  forsiikket  de  gemeinte 
mei  him  op  to  siikjen :  Matthewes  6  fêrs  25  ta  34.  „Daarom 
zeg  ik  u,  zijt  niet  bezorgd  voor  uw  leven"  enz. 

„Ei",  tochte  Sweitse,  „dat  is  ommers  alheel  as  wier  *t  op 
my  tapast.  Dit  wierret  licht  wol  yn  myn  wiif  hjar  kaert.  En  ik 
leau  siker,  dat  it  net  goed  is  sa  benaud  de  takomst  to  mietteto 
sjên  en  altyd  oan  't  swierste  ein  fen  'e  balke  to  lûken."  Do  't 
master  dien  hie  mei  lêzen  spriek  domeny  de  segen  ôf  en  do  liet 
er  sjonge  gezang  173  fêrs  1,  2  en  3: 

2p  Oodl  bewaar  het  veldgewas, 
Dat  de  akkers  ons  voorspelden,  enz. 

Onder  dit  sjongen  kleau  it  hert  fen  folle  hearders  om  hegens 
mar  nimmen  scil  yn  dat  eagenblik  earnstiger  songen  ha  as  dy 
twa  minsken,  dy  't  wy  ont  nou  ta  folge  binne.  De  lust  om  op 
Snein  to  swyljen  wier  by  Sweitse  al  forflein  en  hy  en  syn  wiif 
koene  beide  skoan  fiele,  ho  folle  better  it  wier  om  yn  't  bidhûs 
ta  Him  to  kommen,  dy  't  de  bistjûrder  fen  alles  is. 


253 

Troch  dat  domeny  syn  gemeinte  meast  út  boeren  bistie,  hiö 
dy  man  der  skoan  bigryp  fen,  ho  onfoardélich  in  bulte  rein  yn 
'e  ongetiid  wier.  Dêrom  lei  er  him  er  op  ta  om  hjarren  yn  dit 
moarnskoft  onder  't  each  to  bringen^  dat  er  yn  alle  wrâidske  bi-^ 
swieren  in  treastlike  taflecht  is,  dy  't  nimmer  fordwynt  for  sokken, 
dy  't  der  fen  herten  om  siikje  en  hjarren  sels  yn  de  bangste  nacht 
in  helder  Ijocht  jowt.  Hy  prcke  dêrom  oer  Matth.  6  fers  33. 
„Maar  zoekt  eerst  het  koningrijk  Qods  en  Zijne  gerechtigheid 
en  alle  deze  dingen  zullen  u  toegeworpen  worden." 

Nei  oanlieding  dêrfen  wist  er  syn  hearders  sa  to  binen  en 
fen  't  swiere  pak  fen  ynbielde  tsjinspoed  to  ontlêstgjen,  alteast 
sa  kaem  it  Sweitse  en  syn  wiif  foar,  do  't  er  oan  't  ein  fen  'e 
preek  sei :  „Zoo  is  het  dan  den  mensch  te  midden  zijner  bekom- 
meringen  duidelijk,  dat  op  den  weg  dezes  levens  altijd  na  duis- 
terc  oogenblikken  het  licht  van  troost  en  bemoediging  verschijnt 
voor  dezulken  die  den  Heer  in  waarheid  zoeken.  Moge  de  nood 
dreigen,  ginds  staat  onze  leidsman  en  wenkt  ons,  en  aan  Zijne 
hand,  gesteund  door  de  kracht  des  geloofs  bereiken  wij  de  haven 
der  rust.  Hij  geeft  het  kruis  om  ons  te  beproeven  en  zal  ook 
onze  krachten  schragen,  zoo  wij  steeds  geloovig  het  oogophem 
gevestigd  houden,  en  met  hem  zullen  wij  bemoedigd  den  weg 
des  levens  gaan." 

In  nochlike  glimlaeits  stie  der  op  Sweitseboers  wêzen,  do 
't  er  efkes  letter  mei  syn  wiif  de  klaeidyk  wer  lâns  gyng  nei 
hûs.  Domenys  tael  hie  him  goed  dien.  Der  kaem  by  it  oer- 
tinken  ho  gelokkich  er  mei  syn  wiif  wier.  Dy  swiere  mûtse, 
dy  't  er  de  hele  wike  lâns  op  hawn  hie,  dêr  hied  er  frij  fen 
kinnen,  dat  seach  er  nou  yn. 

„God  het  ús  de  lust  jown,"  sei  er  tsjin  syn  wiif,  „om  ús 
bêst  to  dwaen  en  dogge  wy  dat  sa  fier  as  ús  kreften  rikke,  den 
moatte  wy  't  oare  oan  him  oerlitte.  Hy  soarget  altyd  for  ús, 
ho  slim  wy  't  faek  to  miette  sjugge.  Wy  meije  't  wol  for  in 
wize  bistjûring  hâlde,  dat  de  earste  moaije  dei  nel  sa*n  reinige 
rite  krekt  in  Snein  is.  Nou  het  it  hea  tiid  to  druijen,  oers  hiene 
wy  't  licht  wiet  yn  'e  skûrre  helle.'* 

By  't  thúskommen  het  de  faem  de  kofje  klear.  De  frou 
bringt  hjar  hoedtsje  en  tsjerkboek  nei  de  foarkeamcr  en  nimt 
de  klontsjepot  mei  werom.  De  boer  set  syn  hoed  6f  en  docht 
de  buis  út ;  de  feint  en  de  ongetider  dogge  ek  sa ;  de  lange 
pipen  komme  op  in  baen  en  elk  kriget  in  read  klontsje  yn  't 
saksisk  pântsje.  It  giet  op  in  praten  oer  de  preek  en  mear 
dingen ;  mei  'e  tiid  bringt  de  postrinder  de  krante,  hja  reitse 
dêr  troch  oan  'e  gong  oer  de  oanloch  en  mear  nijs  fen  'e  dei, 
dat  einget  mei  de  opmerking:  „Wy  meije  tankber  wêze,  dat  wy 
hjir  sa  fredich  libje  kinne." 

Mei    'e   tiid   rekket   men   oan   't  middeimiel    en  onder  iten 

wirdt  er  forpraet,  dat  de  feint  eftermiddei  húswarje  scil,  dén  icin 
de  faem  nei  tsjerke  komme.  En  den  scille  de  boer  en  frou,  dy 
't  sa'n  danigen  langst  nei  hjar  bern  habbe,  de  neimiddeis  mei 
de  kapwein  nei  de  frous  âlden ;  de  ongetider,  dy  't  in  broer  dat 
üt  wenjen  het,  kin  den  mei  ride.  WoIIe  pake  en  beppe,  den 
de  bern  wer  misse,  den  nimme  se  dy  mei  werom,  en  sa  net* 
den  kin  de  ongetider  wer  mei  ridc,  —  ja  licht  lykwol  ek  wol, 
al  ride  de  bern  mei  nei  hûs.  Hwent  it  binne  nuvere  ynskiklike 
minsken,  dy  Sweitseboer  en  syn  wiif. 
1855. 


Op  'e  Heide. 


Op  *e  heide  stiet  in  húske 
Mei  in  blommetún  der  foar, 
Mar  it  moaiste  fen  de  blomkes 
Bloeit  for  my  dêr  binnen  doar; 
't  Is  in  famke,  'tis  Marijke, 
Dêr  't  ik  jimmerwei  om  tink; 
As  de  sinne  yn  't  easten  daget 
Of  yn  't  westen  giet  to  sink, 
Altyd  mael  ik  oer  Marij, 
Dêr  't  ik  noait  myn  nocht  fen  krij. 

Op  'e  heidê  waeije  wyntsjes, 
Fris  as  de  iere  simmermoarn ; 
Mar  gjin  sigentsje  yn  'e  hjitte 
Bringt  my  mear  binoeijing  oan, 
As  hwennear  't  dêr  út  dat  húske 
Hjar  ynljeaflik  jounliet  klinkt, 
Dat  my  't  golle  sudewyntsje 
As  in  frjeonlik  „rêst  wol!"  bringt. 
En  ik  droom  den  fen  Marij ; 
Wier  dat  fanke  mar  by  my ! 


Op  'e  heide  waechse  blomkes 
Read  fen  kleur  en  grien  fen  biêd, 
Dêr  't  it  bijke  huning  garret, 
't  Giet  to  kar  en  't  prjuwt  him  sêd, 
Mocht  ik  as  sa'n  bijke  siikje, 
Ik  hie  gau  it  siikjen  dien. 
Hja  scoe  't  huningblomke  wêze 
Dat  ik  socht  en  'k  bleau  by  ien, 
'k  Jowch  de  bijkes  oeral  frij, 
Wier  Marijke  mar  for  my. 

Op  'e  heide  weidsje  skiëpkes, 
Dêr  't  de  hoeder  't  each  op  hâldt. 
0 !  mocht  ik  dy  skeper  wêze, 
'k  Wier  de  lôkkichste  op  'e  wrâld. 
'k  Gong  den  by  Marijke  sitten 
En  ik  sei :  „Myn  nomle  faem"  ! 
Seft  as  dou  en  groed  fen  sinnen 
Is  by  my  gjin  skiep  of  laem. 
Gean  mei  my  de  heide  lâns, 
FrissMje  my  in  blommekrâns. 


1859. 


Op  'e  heide  wirdt  it  winter 
En  den  is  't  dêr  toar  en  krap, 
Mar  yn  't  húske  fen  Marijke 
Is  *t  dôch  altyd  rôm  en  knap. 
'k  Scil  de  wintertiid  forwachtsje 
En  den  gean  ik  by  hjar  yn, 
En  ik  leau,  da'k  oan  hjar  side 
Simmernocht  en  waermte  fyn. 
Op  'e  heide  îs  't  nei  myn  sin 
As  ik  by  Marijke  bin. 

It  Kaertlizzen, 

yet  in  sangkje  fen  Tryntsje  Rommeipot. 

WiZE :   Hoe  scfioon  is  het  leven. 

Skoalmaster  Douwe  kaem  ús  Tryn 
Al  twaris  jouns  fen  eftren  yn, 
Hja  tocht,  al  leit  dit  yn  syn  wei, 
Hwet  dit  bitsjutte  mei  ? 

Hy  mei  sa  sline, 
Ik  Ijeau  wis  dat  hy  my  mint, 
Ik  scil  him  fine 
As  hy  bigjint. 

Hja  gong  do  mar  nei  Ljouwert  ta, 
Se  woe  dat  spil  hwet  fêster  ha, 
Om  dêr  rîs  yn  de  kaert  to  sjên, 
Den  wist  se  er  mear  yet  fen. 

Dat  wier  sa  slim  net, 
Hwent  as  hy  by  hjar  net  woe, 
Woe  hja  by  him  net, 
Ho  moai  it  koe. 

In  kindich  minske  foun  se  tel, 
Dy  laei  foar  hjar  de  kaerten  del, 
In  heartsje  me:  in  klaverboer: 
Dit  spil  wier  rare  oerstjûr. 
„WeI/'  sei  dat  minske, 
„Dit  staat  vermaarde  bryk; 
't  Is  zoo  ik  wenschte : 
Kundig  en  ryk." 

„Daar  woont  bij  jimme  op  het  land 
Een  heerschap  met  een  schoon  verstand, 
Die  wil  bij  dij  —  ik  weet  niet  hoe  — 
Hij  leit  'et  daarop  toe : 
Hij  wil  dij  spreke, 
Maar  hij  is  bang  dou  sust  met  him 
De  gek  nog  wel  steke ; 
Wees  dus  maar  slim." 

En  Tryntsje  gong,  do  skoan  foldien ; 
Der  wier  hjar  fen  it  herte  in  stien ; 

Hja  wist  it  ommers  do  dochs  fêst, 

En  wier  út  noed  en  lêst. 
Kaem  hy  op  strjitte, 

Joun  of  moarn  of  oaremoarn, 
Hjar  mar  tomjitte, 
Hja  scoe  him  oan. 

Nou,  de  oare  deis  dêr  kaem  er  Tryn 
Fensels  ai  wer  fen  eftren  yn, 
Hja  wist  dat  liy  to  lcuijrjen  wier, 
En  hie  do  rêst  noch  tier. 

^Goeden  avond  Trijntje." 
nGoeúen  joun"  sei  Tryntsie  wer, 
Ik  gean  mei  jo  in  eintsje : 
't  Treft  moai,  sjê  dêr !" 

Hja  tocht  as  hy  hwet  mei  hjar  woe, 
Dat  hy  den  wol  bigjinne  scoe. 
Mar  né,  hy  prate  oer  waer  en  wyn, 
Lang  net  nei  't  sin  fen  Tryn. 

01  master  Douwe 
't  Is  fier  de  pianke  mis, 
Lang  scil  't  dy  rouwe 
Leau  ik  forwis. 

„Ik  leau,"  sei  Tryn  (al  swei  se  lang) : 
„Dy  skoallemasters  binne  bang, 
Mar  al  to  bang  dat  is  net  goed : 
Hja  misse  kriich  en  moed. 

Dou  meist  my  lije, 
Mar  dou  hest  gjin  hert  yn  't  liif; 
Woeste  my  mar  frije, 
'k  Waerd  wis  dyn  wiif." 

Eft  master  ek  forbûke  stie, 
Dit  foel  do  sahwet  yn  syn  rie : 
Ik  op  dat  âlde  fel  bistek? 
Dat  frouminsk  is  wol  gek. 

„0 !  myn  lieve  Trijntje  — 
'k  Had  gewis  aan  u  gedacht, 
Had  Wilhelmijntje 
Mij  niet  verwacht." 

„Dy  Willemyn  !  hwet  is  't  nou  raer, 
En  soks  wird  ik  nou  earst  gewaer? 

En  den  op  my  to  strúnen,  fij ! 

It  docht  my  fen  jo  nij.  — 
O  master  Douwe, 

Kin  men  mei  sa'n  bytsje  steat 
Op  dy  fortrouwe, 
Dan  seit  it  neat." 

Skoalmaster  Douwe  wier  gau  thús 
En  sei :  „Je  hebbe  vast  abús, 
Ik  dacht  geen  enkle  keer  aan  u, 
Zeg  Trijn,  geloof  je  't  nu  ?" 

Dit  wier  for  lêste ; 
Tryntsje  prottle  wit  ho  let, 
Master  koe  rêste, 
Tryntsje  koe  't  net. 

En  sûnt  wier  Tryntsje  hoop  forlern, 
Hja  woe  net  yn  de  kaert  wer  sjên, 
Mar  sei :  „It  wier  oars  goed  biteard, 
Hie  Myn  der  net  yn  reard." 

Siker  safolle 
Dy  de  takomst  fier  oanien 
Graech  witte  wolle, 
Qjit  it  gemien. 

Gjin  kaert  hat  hjir  it  lotbistjûr; 
Mar  jimmerwei  de  hân  by  't  roer, 
En  dildich  op  de  libbenswei : 
Dat  bringt  de  segen  mei. 

't  Docht  gjin  fortúten, 
Skoppenhear  of  hertenaes, 
Klaver  mei  rúten 
Is  den  de  baes. 
1851. 


KOART  QÛD. 


As  't  wiif  yn  hûs  de  broek  oan  het 
Dan  doocht  de  boel  foarsiker  net. 

Jild  to  winnen  is  in  ginst, 

Mar  't  goed  to  brûken  is  in  kinst 

wSigaren  binn'  snaren,  ik  hâld  er  net  fen, 
Mar  't  pypke,"  sei  Wypke, 

[„dat's  mear  nei  myn  sin/' 

Baes  Bakker  iepenbiere  sprekker. 

Us  dagen  drage  'tmerk  fen  tanimmende  sucht  om  itminsk- 
dom  to  forédeljen  en  to  forbetterjen  troch  biskaving.  Kennis  en 
wittenschip  wirdt  ai  geandewei  mear  onder  't  folk  forspraet. 
Dêrfen  dinne  komt  it,  dat  men,  seis  faek  op  lytse  doarpkes  yn 
ús  iân,  dêr  't  alear  pas  oars  hwet  as  't  aimenak  brûkt  waerd, 
nou  aiderhanne  boeken  lêst,  net  aliinne,  mar  ek  al  byienkomsten 
hâldt,  dêr  't  foariezingen  dien  wirde.  Nou  it  is  fen  seis,  sokke 
dingen  binne  tige  by  tige  nuttich  en  foaral  oangenaem.  Hja 
bifoarderje  it  frjeonskips-Iibben,  howol  der  ek  deilisskippen  út 
foart  komme  ïcinne;  it  bringt  minsken  neijer  oan  elkoar, 
dy  't  oars  elkoar  net  tasprekke  wolie.  Dêrby  wirde  de  mânijue 
den  soms  yn  'e  gelegenheid  steid  om  ris  hearre  to  litten  hwet 
se  ai  sahwet  yn  hjar  breinkas  ha  en  is  't  dat  er  op  dy  byien- 
komsten  ek  frouljue  talitten  wirde,  den  habbe  dy  ek  wer  ris  in 
geiegenheit  om  hjar  hûshâidings  en  lytse  bern  oan  siieprige  fam- 
men  ta  to  bitrouwen. 

To  Flearmûshuzen,  bisiden  Koartenbrek,  twisken  Hynljippen 
en  Peazens,  —  ik  kin  it  sa  krekt  opjaen  troch  dat  ik  er  wêst 
hab  en  jimme  iicht  net  —  dêr  wier  yn  in  koarte  tiid  de  biska- 
ving  ek  al  hird  tanomd,  troch  dat  er  in  domeny  komd  wier  to 
stean,  dy't  better  biljertspylje  koe  as  preken  opmeitse.  Dy  âlde 
geast,  dy't  yn  dat  doarp  altyd  bistien  hie,  dy  hie  domeny  derút 
witten  to  krijen  en  de  nîje  geast  fen  in  froalik  kristendom  —  sa 
't  hy  ît  neamde  —  hied  er  der  ynbrocht.  Hy  hie  dêr  fiks  tiid 
ta  hawn,  hwent  hy  wier  dêr  yn  1835  as  kandatus  komd  en  yn 
1855  stie  er  der  yette.  Yn  dy  tweintich  jier  tiid  wier  al  stadich- 
oan  mear  de  sinne  fen  fleurige  libbens-freugde  oer  Flearmûshuzen 
bigoun  to  skinen  en  de  romans  fen  Sue,  Dumas,  Dickens  en 
Douglas  —  en  mear  oare  stichtelike  boeken  waerden  der  lêzen. 
De  jichtige  âlde  fjouwerkantige  fen  Brakel,  Smytegelt  en  oarcn, 
dy't  den  oars  fen  âlds  dêr  de  algemiene  kost  wêst  hiene,  dy  wieren 
mei  'e  tiid  yn  't  forjitten  rekke,  nei  de  souder  brocht  of  oan 
boekesmouzen  forkwânsele. 

Domeny  hied  er  ek  al  lang  oer  tocht  om  dêr  in  Nut  of  sa 
hwet  op  to  rjuchtsjen.  Mar  de  Ijue,  dy  't  hwet  fêst  oan  't  jild 
sieten,  koene  dêr  net  ta  bislute  om  for  in  ding,  dêr  't  se  't  nut 
net  fen  ynseagen,  alle  jierren  fyfteheal  goune  te  biteljen.  In  boer 
sei:  ^Fyfteheal  goune,  as  't  je  bljeaft!  Dêr  ha  'k  jandoarje!  yn 
'e  simmer  in  hele  dei  in  ploech  wjudders  for  yn  't  flaechs  en  dy 
dogge  licht  mear  nut  as  dat  hele  Nut  mei  al  syn  santepetike 
boel."  —  Nou,  sa'n  forstânnige  tael,  dêr  wier  ommers  gjin  réden- 
kaveljen  tsjin ;  dêrom  lei  domeny  it  op  in  oare  boech  en  stelde 
út,  den  moasten  se  mar  in  soarte  fen  foriening  habbe  om  yn  'e 

wintertüd  ienkear  yn  'e  fjouwer  wike  in  byienkomst  to  hâlden 
om  den  sa  mar,  ta  plesier  fen  hjar  sels,  stikken  foar  to  lêzen  en 
foarlêzen  to  hearren.  Mar  dat  wier  yet  net  rekke;  de  boeren 
seijen :  om  hwet  nijs  to  hearren  hoefden  se  net  fen  hûs  to  gean, 
hwent  de  frouljue  wisten  altiid  nijs  yn  oerfloed.  As  men  sa  hwet 
oprjuchtsje  woe,  den  moast  it  ding  in  doel  ha.  Dêr  wier  domeny 
heel  wol  mei  yn  't  skik ;  mar  do  wicr  de  frage,  hwet  men  bifoar- 
derje  scoe.  Nei  folle  wikken  en  weagen  waerden  se  'tmei'noar 
iens,  dat  hjar  selskip  hjitte  scoe :  „  Vereeniging  ter  bevordering 
van  Vrede  en  EendrachtJ'  Sa  kaem  dêr  it  spil  foar  inoar  ta 
great  nocht  fen  de  doarpsljue.  For  in  contributie  fen  fyftsien 
stûren  yn  't  jier  koe  immen  lid  wirde. 

De  fyfte  Tongersdeitojoun  fen  de  gearkorasten,  yn  't  foarige 
jier,  wier  der  in  selskip  fen  in  great  fjirtich  mânijue  enfrouljue 
byien  yn  de  herberge  „De  twee  bianke  duiven"  to  Flearmûshuzen. 
Immen,  dy  't  er  ta  útforsocht  wier  en  't  oannomd  hie,  die  by 
sa'n  gelegedheid  in  Foarlêzing  en  oaren  foegen  dêr  bydragen  efter. 
Sa  gyng  it  dêr  do  ek  wer.  It  sprekt  fen  sels  dat  sokke  Ijue  lyk 
as  domeny,  master,  ontfanger  en  de  fjildwachter  dêrta  yn  de 
earste  oanspraek  wieren;  mar  do  't  dy  allegearre  in  bar  hawn 
hiene,  kaem  it  ek  oan  Ijue  ta  dy  't  minder  wisten  en  dy  skoarren 
der  al  tsjin  oan,  mar  domeny  sei,  dat  wier  neat,  elk  moast  mar 
úttaepje  nei  't  er  yn  't  fet  hie.  Nou,  sokken  dy  't  in  bytsje  kriich 
en  in  bytsje  ynbielding  hiene,  dy  woene  't  ek  net  wegerje. 

Der  wennet  to  Flearmûshuzen  in  man,  dy  't  ik  ta  myn  spyt 
mar  by  de  namme  neame  moat,  hwent  oars  scoe  der  licht  miend 
wirde  kinne,  dat  it  gefal,  dat  ik  fortelle  wol,  net  wier  bard  is, 
—  alhowol  hy  it  sels  graech  yn  't  forjittersboek  scoe  ha  wolle. 
Nou,  dy  man  wier  oars  nimmen  as  Jurjen  Jochems  Lichtgewicht, 
bakker  fen  't  doarp  en  âlderling  fen  de  gemeinte.  Ik  wit  fen  dy 
man  neat  gjin  kwea  to  sizzen ;  hy  wist  ho  't  op  't  foardélichst 
de  simmels  yn  't  brea  wieren  to  brúken  en  de  bôUen  great  foar 
't  each  to  krijen,  hokker  rogge  en  weit  bêst  bäkkt  woe,  hwer't 
de  krinten  goekeapst  wieren  en  fierder  alles  hwet  in  goed  earlik 
bakker  al  mear  heart  to  witten.  Mar  hy  wier  net  bidreaun  yn 
de  wis-  en  natuerkunde  en  oare  wittenskippen.  Dy  goede  man, 
dy  't  by  syn  bakkerij  ek  yet  in  wiif  en  saun  yet  net  greate 
bern,  mei  in  feint  en  in  faem  hie,  —  dy  wier  oansocht  om  op 
de  earstfolgjende  by-ienkemste  de  Foarlêzing  to  dwaen.  Troch 
fel  oanstean  en  nei  gâns  tsjin-akseljen  hied  er  him  biprate  litten, 
mar  dat  wier  oars  mis,  fielde  er  sels  wol ;  for  sa'n  ondernimming 
woech  hy  —  lyk  as  syn  brea  ek  wol  ris  —  to  licht.  Mar  ho 
faek  en  folle  tilt  mannich-ien  swier  oer  ynwindige  hertsbikomme- 
ringen,  sonder  dat  de  wrâld  er  kennis  fen  draecht.  Sa  gyng  't 
ek  mei  baes  Lichtgewicht,  do  't  er  dy  tasizzing  dien  hie.  Qreate 
bistellingen   fen   kreambôllen   of  sahwet  mochten  hwet  ôflieding 

jaen :  it  siet  baes  hjir,  —  hjir  yn  't  hert  siet  it  him.  Nacht  en 
dei  mimerje  en  tinke  en  dat  oer  dingen  dêr  't  er  oars  noait  om 
tochte;  it  wier  om  de  koarts  er  fen  to  krijen.  De  earste  wike 
roan  sonder  skrjuwen  to'n  ein ;  mei  de  twade^wike  miende  er 
it  onderwerp  foun  to  habben.  Op  in  liddige  neimiddei  gyng  er 
nêst  syn  wiif  by  de  tafel  sitten  ;  de  greate  bern  wieren  nei  skoalle 
en  de  lytsen  boarten  yn  'e  bakkerij,  dêr  't  de  feint  oan  't  twie- 
bakjen  wier.  Baes  naem  pinne  en  pompier  en  bigoun :  „Mijne 
Geiiefden  r 

„Hwet  tinkt  dy'',  sei  er  tsjin  't  wiif,  „is  dy  oanspraek  de 
moaiste  net?  Sa  bigjint  domeny  Sneins  ek.'' 

»Né,''  sei  se,  „dat  is  fiers  to  weak  nei  myn  sin,  krekt  as 
dokterske  hjar  boflfert  hjoed  ek." 

„ Wacht  1  den  moat  ik  earst  sizze :  „zeer  waarde,  zeer  ge- 
wenschte,  zeer " 

„Ei",  sei  se,  „sa'n  spil  scoe  'k  er  mar  net  mei  ha.  Mar 
wer  scil  dy  sprekkerij  oer  wêze? 

Ja",  sei  baes,  „dat  wit  ik  sels  yet  hast  net.  Mar  ik  hab  al 
tocht  om  it  mar  ris  to  habben  oer  it  nut  fen  in  izeren  ounlampe 
boppe  in  stiennen.  Dat  moat  den  fen  sels  allegearre  op  itdage- 
liks  libben  tapast  wirde  en  de  iene  of  de  oare  moast  ek  al  in 
skramke  ha  as  't  slagje  woe.  Dat  scoe  hwet  nijs  wêze,  mar  ik 
leau  net,  dat  ik  it  ding  op  poaten  krij.  Ik  mei  master  wo!  om 
help  forsiikje." 

Dat  like  't  wiif  better  ta.  Dermei  rôile  baes  it  pompier  wer 
op  en  de  jouns  gyng  er  nei  master.  Nou,  master  die  neat  nel 
graech  hwet  forgees ;  hy  naem  oan  om  for  trije  krystwiggen,  in 
fean  bakken  en  hwet  Janhagel  for  de  bern,  in  foarlêzing  for  de 
baes  to  meitsen,  dat  ien  hjitte  koe.  En  dy  kaem  fiks  op  'e  tiid  klear. 

Dat  wier  net  oer  in  ounlampe,  nél  oer  de  vooruitgang  be- 
schouwd  in  het  licht  der  hedendaagsche  wijsbegeerte,  It  wier  in 
djipsinnich  en  geleard  stik,  dêr  't  master  sels  pas  de  helt  fen  bigriep 
en  de  bakker  alheel  neat.  Dôch  it  wier  in  Foarlêzing  en  dêrom 
seach  baes  mar  master  te  wirden  fen  de  tûzen  frjemde  sinnen, 
dy  't  yn  dat  stik  foarkamen.  Sa  lyk  as:  vermaagschappelijke 
bastaardzamensmeltende,  overeenstemmende,  ineengemengde  en  toch 
zichtbare  en  tegelijk  onbegrijpelijke  doelmatige,  vooruitberekende, 
nooit  gedachtte  ondoorgrondbaarheden.  —  Baes  tochte :  „Sokke 
dingen,  dêr  sit  in  bult  yn,  mar  as  't  de  Ijue  dêr  op  ús  nutsje 
giet  lyk  as  my,  den  bigripe  se  der  neat  fen.'*  Lykwol  baes  lies 
en  lies  al  ris  wer,  soms  ek  ris  foar  de  spegel,  om  goed  de  guit 
fen  't  earmgeswaei  to  krijen.  En  de  jouns  foar  't  feest  achtte 
baes  him  klear  for  de  saek  en  dêrom  waerd  de  Foarlezing  gear- 
teard  en  yn  't  skrjuwlaed  lein. 

Sonder  soarch  seach  baes  de  takomst  of  Ijeaver  de  folgjend^ 
joun  tomiette. 

It  bigjin  fen  de  preek  koed  er  fen  bûten  en  tsien,  tweintich 
kear  bigoun  er:  „Waarde  Toehoorders!  Het  oogenblik  waarop 
ik  voor  U  optreed  is  mij  heilig.  Terwijl  ginds  in  het  Oostenop 
de  velden  des  bloeds  de  standers  van  het  kruis  en  de  halve 
maan  staan  geplant,  zien  wij  ons  alhier  tezamen  vereenigd  ter 
bevordering  van  één  en  hetzelfde  doel,  namelijk  om  het  mensch- 
dom  te  verbeteren.  Grootsche  gedachte  voorwaarl  vooral  voor 
mi]\  die  gewoon  ben  geen  ander  dan  stoffelijk  voedsel  te  bereiden. 
Voor  mij  is  het  eene  zaak  van  gewicht,  te  streven  om  het  men- 
schelijk  geslacht  de  rechte  gedaante  te  geven.  En  toch  zal  ik 
het  beproeven.  Ik  wil  daarover  tot  U  spreken  naar  aanleiding 
van  de  vooruitgang^  beschouwd  in  het  licht  der  hedendaagsche 
wijsbegeerte."  —  Sa  fier  koe  baes  it  wol  fen  bûten,  mar  omwis 
to  wêzen  woed  er  mar  op  't  pompier  lêze,  den  forsinde  er  him  net. 

Dy  selde  dds,  do't  de  jouns  de  bûter  jild  jilde  scoe,  moast 
baes  by  notaris  in  keapbrief  teikenje  fen  in  plakje  lân,  dat  er 
forkocht  hie.  Troch  de  forljochting,  dy  't  er  to  Flearmûshúzen 
trochbritsen  wier,  bigoun  it  by  sommige  Ijue  al  geandewei  mear 
bûsjild  to  nimmen  en  ús  bakïcer  moast  ôfbrekke  om  oan  't  bak- 
ken  to  bljuwen.  Dat  stie  him  net  to  goed  oan,  mar  him  tocht 
as  er  ris  wer  ginstiger  tiden  kamen,  scoed  er  ek  sacht  wer  sa'n 
bekjefol  lân  oerwinne  kinne.  In  ôfskrift  fen  dat  keapbrief  naem 
baes  mei  nei  sînes  en  lei  dat  yn  syn  skrjuwlaed  om  't  er  yet  drokte  hie 
yn  'e  bakkerij.  Hy  arbeide  sa  lang,  dat  er  't  krekt  oan  titd  hie 
om  him  to  forklaeijen  en  de  jouns  om  fiven  en  seizen  gyngen 
syn  wiif  en  hy  yn  'e  sneinspronk  der  op  ta. 

De  leden  fen  't  selskip  kamen  al  drippende  wei  opdaegjen 
en  de  herberge  ynstoarmjen.  De  frouljue  bleauwen  dy  jouns 
foaral  net  by'n  efter,  hwent  elk  wie  der  nijsgjirrich  nei  hwet  de 
bakker  ris  foar  't  Ijocht  bringe  scoe.  Mei  in  great  pompier  yn 
'e  bûse,  dat  him  mei  't  iene  eine  oan  't  kin  ta  stike,  stapte  baes 
dêr  op  'e  keamer  om.  Alle  eagen  wieren  op  de  man  festige  en 
do  't  er  seach  dat  master  mei  ontfanger  lústere,  skeat  er  in  tige 
kleur  en  syn  hert  bigoun  to  triljen.  0  jonge !  it  siet  him  sa 
tsjin  'e  kiel  oan. 

Lang  om  let  sloech  de  Foarsitter  mei  de  hammer  op  'e  tafel 
en  sei :  „Frjeunen !  ik  iepenje  disse  gearkomste.  —  Baes  Licht- 
gewicht,  as  jy  klear  binne,  den  scoene  wy  jo  wol  ris  hearre  wolle." 

De  frouljue  glimken  al  ris,  mar  de  mânljue  lieten  dat  nei 
út  beleefdens.  Baes  laei  eptich  en  bidaerd  syn  lange  piip  del, 
hy  striek  syn  hier  hwet  op,  stapte  op  'e  praetstoel,  snútte  de  noas 
ris  yn  syn  nije  wite  bûsdaek,  brimde  ris  om  de  kiel  hwet  glêd 
to  krijen,  helle  syn  pompier  út  de  bûsse  en  spraette  dat  út  op 
'e  lessenaer,  wyls  't  er  frijmoedich  it  folk  oerseach  om  blike  to 
litten,  dat  er  him  heel  end  al  gjin  bangens  yn  'e  wei  wier.  Ein- 
liks  sette  er  mei  in  ferme  stemme  yn  :  „Waarde  Toehoorders !"  — 

Fierder  koed  er  't  út  'e  holle  net  bringe,  do  't  er  dêr  aldy 
minskegesichten  tsjin  him  oer  en  op  him  festige  seach.  Dêrom 
loerde  er  op  't  pompier  en  forfolge :  „Voor  mij  Mr.  Gjalt  Hage- 
doorn,  openbaar  Notaris  te  Olooilerp,  Arrondissement 

„Goede  ginstl  ho  divel  ha  'k  it  nou?''  Sa  foel  baes  him 
sels  yn  't  wird.  „Hest  dou  ta  't  skrjuwlaed  wêst,  Lolk?"  Sa 
rôp  er  tsjin  syn  wiif. 

„Né!"  rôp  Lolk,  ek  al  mei  in  holle  as  bloed,  „mar  ik  hear 
it  wol,  dou  hest  it  keapbrief  fen  ús  lân  by  de  kop." 

„Ha,  ha,  ha  !**  lake  de  hele  forgearringe.  De  mânljue  stampten 
mei  de  foetten  op  'e  flier  en  de  frouljue  klapten  yn  'c  hannen. 

^Sa  mei  de  divel  it  wird  dwaen !"  sei  baes  en  treau  syn 
Foarlêzing  wer  yn  'e  bûse.  „lk  wit  dat  ik  de  Foarlêzing  boppe 
lein  ha ;  mar  dy  wealichse  frouljue !" 

Dêrmei  fleach  baes  út  de  praetstoel  en  op  syn  wiif  oan,  dy 
*t  er  dy  misset  dôch  wite  woe.  En  dêr  kaem  jimme  twisken  dy 
beide  Ijue  in  libben  as  in  oardiel ;  wyt  en  swart  forwieten  se  elkoar, 
mar  op  't  lêst  makke  de  Foarsitter  der  in  ein  oan.  Hy  sloech 
wer  mei  de  hammer  op  'e  tafel  en  do  't  elk  stil  wier  sei  er: 

„Frjeonen !  ik  sjoch  dat  wy  troch  sokken  histoarje  lyk  as 
hjir  disse  joun  pleats  grypt,  it  doel  fen  ús  selskip  kwyt  reitse. 
Ik  stel  foar  om  for  disse  kear  ús  mar  sonder  Foarlêzing  tofreden 
to  stelien.  —  Is  der  nimmen  dy  't  er  hwet  tsjin  het?' 

Elk  hâlde  him  stil  bihalven  master.  De  man  sei :  „lk  moet 
segge,  dat  ik  er  niet  tegen  ben :  maar  ik  wil  de  frinden  nou  doch 
mar  openhartig  segge  hoe  't  sit.  De  Foorlezing  die  baas  doen 
sou  en  die  't  hij  nou  bij  fersin  fergeten  hel,  die  heb  ik  maakt. 
En  daerfor  sou  ik  fan  baes  hebbe  drie  kersweggen,  wat  twee- 
bakken  en  wat  janhagel  for  de  kinders.  Wil  baes  mij  dat  er 
gelike  goed  om  geve,  nou,  dan  konsenteer  ik  ok. 

„lk  woe  Ijeaver!"  rôp  de  bakker  syn  wiif  „Dy  de  bôllen 
en  de  koeke  jaen !  Den  kin  dyn  wiif  earst  wol  ris  komme  om 
de  boel  lyk  to  meitsen." 

„Ja!''  sei  baes. 

^Stilte !"  sei  de  Foarsitter  en  sloech  wer  mei  de  hammer  op 
'e  tafel.  „lt  blykt  my  mear  en  mear,  dat  wy  forkeard  dogge  as 
wy  minsken,  dy  't  der  net  bikwaem  for  binne,  ta  sprekkers  ha 
wolle.  Ik  stel  dus  foar,  dêr  Ijeaver  gûds  ta  to  nimmen  dy  't  for 
't  wirk  birekkene  binne." 

Dêr  wieren  sommigen  ek  tsjin,  om  't  men  den  by  slot  fen 
rekken  hast  gjinien  oerhâlde  scoe,  dy  't  it  wird  dwaen  koe. 

Einliks  waerd  disse  foarslach  dien :  baes  scoe  nei  hûs  om  de 
rjuchte  Foarlêzing  to  heljen  en  lês  dy  den  dôch  mar  foar.  Mar 
dêr  kaem  de  bakkerinne  wer  tsjin  op,  hwent  hja  bitroude  baes 
net  to  goed  allinne  bij  de  faem.  Sa  joech  it  dêr  in  geharrewar 
sonder  ein  en  it  Gezelschap  ter  bevordering  van  Vrede  en  Een- 
dracht  miste  sa  fier  it  doel,  dat  men  by  gjin  mogelikheit  kâns 
seach  om  dy  jouns  it  spil  wer  foar'noar  to  krijen.  1856, 

Jasperom  en  Antsjemoaî, 

Jasperom. 
Hwet  ha  wy  faek  by  de   âlde  poarte 
Fen  't  kleaster,  yn  ús  jonge  tiid 
»Krij-oan"  en  ek  ^biside"  boarte. 

Antsjemoai. 
O  ja!  hwet  wieren  wy  den  bliid. 
Hwet  koen'  wy  bjuster  drave  en  rinne 
Hwent  elk  foar  oar  woe  graech  it  winne. 
En  as  de  „swarte  leider"  wonk, 
Den  wien'  wy  dealse  gau  by  honk. 

Jasperom. 
Ja  wis !  sa  kinn'  wy  nou  net  jeije, 
Nou  't  we  oer  ús  stive  jichte  kleije. 
Mar  eint  it  slûch  mei  dy  en  my, 
Wy  komme  honk  dôch  neijer  by. 

Antsjemoai. 
Datst  dou  dat  winste  wol  'k  wol  leauwe; 
Ik  kin  yet  wol  in  poas  hjir  bljuwe. 
Dou  bist  al  'trije-en-tachtich  jier, 
En  ik  yet  fiif  jier  jonger,  wier? 
En  hecht  bin  'k  yette,  nei  'k  wol  lidt  ha. 

jASpEROM. 

En  ik  bin  mâiie  stiif,  nei  'k  swit  ha. 
Ik  ha  myn  part  wol  lit  'e  wei  set. 

Antsjemoai. 
Nou,  ja;  mar  ik  den  mines  net? 
'k  Hab  ek  de  romt  wol  skoerd  en  helle, 
Mar  dat  wost  dou  nen  grevel  telle. 
De  mânljue  komt  mar  de  eare  ta, 
Dat  se  altyd  fiks  hjar  bêst  dien  ha. 

Jasperom. 
Dat  hearste  my  net  sizzen,  moeke ! 
Mar  'k  moast  in  swiere  sile  lûke 
Myn  libben  lâns,  dat  siz  ik  dy. 

Antsjemoai. 
't  Kin  wêze,  mar  ho  gyng  it  my? 
Repte  ik  myn  hannen  ek  net  tige? 
Ho  rêd  ha  we  al  ús  berntsjes  krige! 
Saun  lytse  kreuten  en  gjin  faem, 
Dy  't  wirk  my  út  'e  hannen  naem, 
En  dêrby  skrabjen  om  'e  bek! 
Diest  dou  dyn  plicht,  ik  mines  ek. 

Jasperom. 
Jawol,  mar  hwet  er  nedich  wier 
Dat  kaem  er  al ;  in  swier  deihier 
Ha  'k  mei  myn  flyt  altyd  fortsjinne. 

Antsjemoai. 
0  hcarink,  Jasper,  brui  dou  hinne ! 
Dou  hiest  wol  meast  in  bêst  deihier, 
Mar  hwet  er  ek  net  nédich  wier, 
Dat  hâlde  n't  op.    En  den :  dou  lêstte 
Ljeafst  altyd  for  dy  sels  it  bêste ; 
As  't  krap  omkaem  iietst  wiif  en  bern 
Wol  yn  'e  lege  skûtels  sjên. 

Jasperom. 
Nou  kom,  dêr  scoe  'k  mar  net  oer  prate. 
Den  freegje  'k  op  myn  bar:  hwet  baette 
My  alles  hwet  'k  er  yn  brocht,  sei  ? ! 
't  Wier  ommers  altyd  op  en  wei. 
Dou  wiste  't  skoan  ho  't  koeke  en  bakken 
En  krintebôlle  en  klûntsjes  smakken. 

Antsjemoai. 
Kom,  hellest  al  dy  âlde  kij 
Wer  út  'e  sleat  ?  O  Jasper,  swij ! 
Dou  tsjinnest  ek  er  om  to  tinken 
Hwet  foartgyng  mei  dyn  slokjedrinken. 
Wy  sieten  faek  mei  *t  lege  liif, 
Den  kaemst  dou  dronken  thús  by  't  wiif. 
't  Wier  grif  in  dikkop  alle  jounen ; 
Dat  waerd  yn  't  jier  forskate  gounen. 
En  hien'  wy  merke  of  oars  in  feest, 
Den  laeist  dou  meastentiids  for  beest. 
Hiest  nou  yet  dy  forsûpte  sinten, 
Wy  libben  den  licht  fen  'e  rinten. 

Jasperom. 
Bidarje  in  bytsje !  fij  hwet  bearste ! 
Dou  wierst  ek  lang  net  saste  hearste. 
Hwet  joegen  dy  de  bûrljue  nei  ? 
Ant  Gânzefot  wier  't  dei  oan  dei. 
Hwet  ik  fen  myn  fortsjinst  dy  brochte, 
*t  Wier  altyd  op  wer  ear  'k  it  tochte, 
Wyls  't  ik  er  noait  bigryp  oer  hie, 
Dat  sa  gau  't  jild  forsille  wie. 
'k  Bigoun  it  yn  'e  noas  to  krijen, 
't  Gyng  foart  oan  swîete  snobberijen, 
En  kaem  ik  fen  myn  wirk  den  thús, 
Den  wier  't  faek  earremoed  en  krús. 

Antsjemoai. 

Onnoazle  sukkel !  hwet  koe  't  lije  ? 

^y  koene  just  it  nedichst  krije, 

En  ik  fortsjinne  yet  al  mei, 

Oars  iike  't  suver  nearne  nei. 

'k  Oyng  altyd  mei  op  't  lân  by  *t  simmer; 

For  oaren  naeide  en  breide  'k  jimmer ; 

Ik  kreamheinde  ek;  koartom  ik  die 

Al  hwet  er  mar  to  finen  wie. 

En  do  't  de  bern  hwet  greater  warren 

Fortsjinnen  se  ek  hwet  mei.  Troch  hjarren 

Ha  'k  soms  it  efkes  rommer  hawn, 

Mar  net  troch  dy. 

Jasperom. 

Nei  myn  forstân 
Is  't  mis,  dat  wy  to  tsieren  sitte. 
Wy  moasten  Ijeaver  't  kwea  forjitte, 
Dat  faken  wol  ris  hindre  het; 
Dêr  nou  oer  kleije,  't  helpt  ús  net. 
Fornîje  elkoar  hwel  wyt  en  swart  is, 
't  Is  dwaes  om  't  yet  ús  tiid  sa  koart  is. 
Kom,  lit  oan  't  útein  fen  ús  baen 
Us  Ijeaver  elkoar  't  kwea  forjaen, 
En  tankje  ús  Ljeaven  Hear  for  't  goede, 
Birêstjende  yn  Syn  wize  hoede. 
Nou,  Antsje,  hwet  tinkt  dy  dêr  fen  ? 

Antsjemoai 

Dou  hest  gelyk,  myn  bêste  man! 
Bringt  de  âlderdom  soms  bange  dagen, 
Hja  dy  't  dêryn  hjar  lot  biklagen 
Bikamen  dûbeld  onheil.    Frjeon, 
Is  ús  de  jeugd  en  lust  ontdreaun, 
Wy  krije  deis  ús  iten,  drinken. 
En  komt  ús  alles  hjir  f  pntsinken 
En  wirdt  ús  't  grêf  ta  wenning  jown : 
My  tinkt,  as  't  lyk  giet  yn  'e  groun 
Scil  dôch  de  dead  ús  trou  net  slope. 

Jasperom. 

Ik  stjer  mei  dy  graech  yn  dy  hope. 
1858. 


246 

De  fjouwer  tîden  fen  't  Jîen 

In  poëtiske  sang  fen   Ytgraech,  Bytgraech  Swietprjuwer. 

It  Foarjier. 

Dy  sjong  ik,  Ijeaflik  foarjierl  mei  dyn  nochteren  kealleflêsk 
en  radizen;  dy  sjong  ik  op  it  geklank  fen  myn  Qouwertinige 
foarke,  dêr  't  ik  dalik  mei  yn  't  stekslaed  prip.  Wei  nou  mei 
sealjemâlke  en  andyvjel  Wei  nou  mei  sterk-rûkende  snijbeane, 
pikelsâlte  sûrkoal  en  stjonkende  sipels.  It  foarjierssintsje  briedt 
my  swietter  fruchten  gear.  Lyk  as  in  jongfaem,  dy  't  de  pels 
litskoddet  as  se  nei  't  hûshimmeljen  de  geboadens  oanjaen  scil, 
sa  bihaechlik  moai  komt  it  foarjier  wer  opdaegjen  mei  de  griene 
rôk  oan  en  de  sketteldoek  mei  blommen  foar. 

Kostlik  okkebyld  fen  myn  herte  I  bringer  fen  sa  folle,  dêr 
't  in  âldfeint  him  mei  formeitse  kin.  Treasterfende  mage,  wolkom 
hjit  ik  dyl  Ho  djip  suchte  ik  faek  yn  de  grize  winter,  oer  it 
bytsje  wille,  dat  myn  mage  hie,  do  't  pankoeken  en  sûrkoal  myn 
kost  wêze  moast.  Mar  dy  tsjustere  tiden  ha  wy  hawn  en  't  is 
krekt  of  't  mei  't  Ijocht  fen  de  foarjiers-sinne  myn  takomst  by 
dagen  opklearret.  Túnkêrs  en  radizen  meitse  my  moarns  klear 
for  de  hearlikste  fielingen  en  gjin  proza,  mar  Ijeaflik  poëzije 
stroomt  myn  ik  troch,  as  ik  tink  om  de  sûkerswiete  woartelkes, 
dy  't  er  moarn  mei  myn  spinazje  op  'e  tafel  komme  scille. 

Kostlik  foarjier  l  o,  ho  wolkom  biste  my.  Gelokkige  tiid  for 
de  gemiene  man.  Mei  gauwens  as  de  kij  it  nearzige  bûthus  for- 
litte  scille  om,  onder  swiet  petearjen,  hjar  went  op  't  griene 
fjild  op  to  slaen,  den  kin  dcr  wer  ris  ien  fen  hjarren  de  rêch 
brekke,  en  dat  jout  goedkeap  flêsk.    Wês  tankber,  o  earme  I 

En  dat  hertforédeljend  foarútsjuch  op  greate  beane,  dop- 
earte,  earte-pûllen,  ja,  for  jimme  sawol  as  for  de  poslein-iters  is 
de  dei  fen  freugde  yn  't  opkommen.  —  Fleurje  op,  myn  mage! 
spring  cn  jubelje  op  'tgeklikker  fen  myn  papleppeltsje  dér  't 
ik  linich  it  lodderich  Ijip-aei  mei  opslobberje,  dat  ik  joun  ta  't 
stekslaed  habbe  scil.  —  Noait  hégernôch  to  romjen  bist  dou, 
kostlik  foarjierl  moaije  jongfaem  mei  dyn  nochteren  kealleflêsk 
en  radizenl 

De  Simmer. 

De  bloedsuvering  is  foarby.  Gjin  wonderdokter  of  jenever- 
oaljekoop,  mar  frou  Natúr  sels  liedt  my  de  simmer  tomiette.  Nou 
laeitse  ik  krekt  as  immen  dy  't  in  goefrjeon  mei  geskinken  oer- 
laden  op  him  takommen  sjucht.  —  Hwet  is  rymlerij  sonder 
spyljen  op  'e  snaren?    Hwet  is  de  mage  sonder  iten?    Hwetis 

trjeonskip  sonder  eigenbilang?  Moaije  wirden  sonder  hwet  to 
bitsjudden.  En  sa  scoe  't  ús  mei  dy  gean,  o  Simmer!  wisten 
wy  net  hofolle  swiets  ast  dou  ús  oantôgeste.  Krekt  as  in  hjit- 
sich  jongfeint,  dy  ^t  nei  de  frouljue  scil,  komst  dou  der  oansetten 
mei  in  reade  troanje,  dêr  't  de  froalikens  op  to  lêzen  is.  Mar 
wé  I  as  de  mûtse  dy  forkeard  stiet,  den  sjuchste  swart  en  skielik 
tongerste  troch  de  ytseale  dat  it  dindert. 

Mar  ik  —  ik  sjong  fen  dy.  Myn  tonge  wifell  hinne  en  wer 
op  'e  klank  fen  twa  ierdbeikoppen,  dêr  't  ik  mei  yn  'e  tún  gean, 
hwent  it  ambrosyn,  ja  ambrosyn  en  nektar  —  by  âlds  de  kost 
fen  de  goaden  —  is  't  om  my  hinne.  Moarns  as  de  sinne  my 
troch  de  tekkens  hinne  priemket,  preekje  ik  my  sels  matigens 
tafoaren  —  en  gean  opstean.  Den  nim  ik  by  myn  thé  mei  sûker 
trije  frânsbreakes  mei  skieppetsiis.  Is  dat  er  yn,  den  trjuw  ik 
in  prúmke  efter  de  kiezzen  of  ik  stek  de  piip  oan  en  gong  yn 
myn  hôf.  Mar  gauwer  as  't  oarlochs-fjûr  yn  'e  Krim  is  myn 
piip.  út  en  koart  as  't  libben  fen  in  spin  onder  de  toffel  fen  in 
húshimmelster,  sa  koart  fen  dûr  is  myn  prúmke.  Den  giet  in  moai 
readwangich  krúsnotsje  hastich  de  wei  fen  alle  flêsk.  Sa  't  ik 
dat  krij  sjuch  ik  yn  't  dellûken  fen  de  toeke  yet  njuggen  dy  't 
net  minder  moai  binne.  Nen  Eva  hoeft  se  my  oan  to  langjen, 
hja  scille  gau  fordwine  efter  't  boesroentsje,  dêr  't  ik  sa  luftich 
yn  klaeid  bin.  Ik  kear  my  om  en  de  al  heger  kljuwende  sinne 
het,  for  hwa  wit  ho  mannichste  kear,  de  geare  bargemotten  op- 
waerme.  Yn  in  amerij  glide  er  in  healsnies,  as  wicren  'tsûker- 
slakken,  oer  myn  tonge.  Jubelje't  út,  myn  mage!  en  wês  tankber ! 

Ik  gean  fierder  en  sjuch  dat  it  tiid  wirdt.  Lyk  as  de  Belgen 
yn  1830  for  de  Hollânners  fleâgen,  sa  fleagen  der  in  heap  prot- 
ters  út  myn  kersebeam,  dêr  't  ik  wisser  slach  yn  doch  as  yn  dat 
fûgelgûd,  dat  ik  yn  myn  bigearlik  herte  nei  de  moanne  winskje. 
Mar  in  minske  kin  allinne  fen  kêrsen  net  libje,  seit  de  Skrift, 
as  ik  't  wol  ha,  dêrom  bûch  ik,  lyk  as  de  Frânsken  de  Russiske 
flagge  forline  jier,  mar  gau  in  prûmbeam  om  legens  en,  ho  giel 
en  moai  se  ek^binne,  ik  kin  sa  folle  net  bergje  of  der  bljuwe 
yet  altyd  mear  oan. 

Ljeaflike  simmer !  dat  siz  ik  sa  lang  as  ik  oerein  stean.  Mar 
't  is  oft  myn  spylwirk  skoert  en  der  in  snare  barst,  nou  't  ik 
my  bûge  scil  om  hwet  beijen  to  ploaitsjen,  dy  't  ik  strak  opsmuzje 
wol,  nei  myn  ierappels  mei  bears  en  swiete  dop-earten. 

Yn  lang  forliden  tiden  — -  sa  seit  de  oerlevering  —  do  smiet 
in  minister  fen  finânsjes,  as  er  oan  't  jildtellen  wier,  omd'oarde, 
ien  goune  yn  'e  skatkiste  en  ien  goune  yn  syn  eigen  pong.  Sa 
giet  it  my  nou  ek  wyls't  ik  onder  't  smûkskaedsjend  beammegrien 
liz.  len  strûs  beijen  yn  't  koerke  en  den  wer  ien  yn  'e  mûle, 
dêr  't  for  de  ôfwikseling  yet  mannich  reade  en  giele  krúsbei  op 
folget. 

Nou  wirdt  it  my  to  waerm,  o  Simmerman !  Ik  gong  sitten 
onder  't  skaed  fen  de  flearbeam,  dêr  't  myn  earmstoei  stiet,  ik 
smyt  myn  skonken  wiid  fen  elkoar,  'k  iiz  de  liannen  yn  inoar 
en  suctitsje  oer  it  selsbitwang,  dat  dc  minske  mei  Adams  fal 
liket  forlem  to  habben.  Earst  in  kopke  kofje  mei  in  stikjenap- 
peltaert  er  ta  en  dan  in  goatsje  bramboazebrandewyn,  datbringt 
my  wer  hwet  yn  *t  bikommen. 

Ik  yt  —  en  ik  yt  swiet,  swiet  en  sûr  troch  elkoar.  »Reade 
beijen  mei  sûker ;  siker !  dat  is  't  ôfbyldsel  fen  't  minskelibben/' 
siz  ik,  en  dêrmei  flij  ik  my  yn  myn  pronkkeamer  op  myn  kanepé 
del  en  blachje  sa  yn  myn  ienlikens  myn  hjitte  lea  yn  in  swiet 
sliepke  út.  Stan  ik  dêr  fen  op,  den  drink  ik  myn  thé  en  nim 
dêr  in  kreakelinkje  ta  om  net  flau  to  wirden.  En  den  tsjin  'e 
joun,  as  de  middeisinne  net  mear  barnt,  gong  ik  yn  forhevene 
natúrbiskôging  fordjippe,  to  kuijerjen  —  en  siikje  toarnbijen. 

„KIink  o  liere  1"  siz  ik  en  sjong,  ,,0  Sanggodinnen !  joun  yt 
ik  kropslaed  mei  oalje  en  spaenske  piper!" 

De  Hjerst. 

Stienparren  en  ikels.  Minsken  en  bargen,  spring  op  en  sjong. 
De  krúsnotsjetiid  ha  wy  hawn  en  dêr  't  gjin  brandewyn  is  binne 
gjin  bramboazen  mear.  Ik  mei  my  allike  min  op  ferske  griente 
as  op  falsks  skyn  forgapje. 

Falske  skyn  is:  ho  mannich  foreale  frijer  langhälzet  nei  't 
bisît  fen  syn  Ijeafste,  —  en  och !  as  er  se  het,  giet  it  him  lyk 
as  't  my  gyng  mei  sa  mannich  kalwyn-apel,  dy  't  ik  to  lang,  al 
to  lang  sparre  hie.  —  Starum  is  forsonken,  Groustins  leit  plat; 
alle  ding  is  forgongklik,  siz  ik,  nou  't  ik  myn  kaslaed  op  lûk, 
dêr  'k  langlêsten  myn  kostlike  figeparren  opberge  ha,  —  en  dêr 
't  nou  gjin  ien  mear  fen  to  rispjen  is. 

Hjerstl  dou  komste  as  in  bijierre  man,  dy 't  ús  earnst  preket, 
dy  't  ús  seit:  „haestgje  dy!"  of  as  in  hânswoarst,  dy  't  ûs  ta- 
ropt :  „Maakt  dat  jelui  der  bijkomt !"  —  Klinkt  earne  de  freug- 
desang  fen  't  jubeljende  folk  by  't  wyn-ynsammeljen :  wyn  is 
wyn.  Ik  sjong  myn  hjerstsang  op  'e  wize  fen  't  hakmês  dêr  't 
de  slachter  it  woarstflêsk  mei  tokérvet.  —  Hwet  is  rom  ?  Hwet  is  in 
greate  namme?  Minder  as  in  ierappel,  dêr  't  it  lof  fen  dea  is, 
mar  de  frucht  yet  libbet.  Sa  sjuch  ik  ek  yn  de  koalrapen  it 
sinnebyld  fen  wiere  deugd.  Nen  fortoaning  foar  de  wrâld,  mar 
deugd  yn  't  hert.  0  sillige  freedsumme  stille  Ijue  yn  't  lân! 
Stoarmen  meije  rûze  en  reuzen  omfier  reagje,  jimme  sitte  o^forlet, 
jimme  sitte  fêst  mei  de  deugd  forborgen,  krekt  allyk  as  de 
koalrapen,  dêr  't  de  hjerst  deade  blêdden  oer  hinne  struit. 

It  is  krekt  as  scil  ik  in  greate  reis  oandwaen,  allyk  as  Noach 
yn  de  âlde  tiid,  —  sa'n  ynsamling  het  er  yn  myn  kelder  pleats. 

Sûrkoai  en  piterseelje,  snijbeane  en  augurkjes,  bietewoartels  eil 
pikelflêsk  —  alle  dlngen  nei  iijar  aerd  moatte  dêr  plak  habbe. 
—  ^Bûskoal  en  boerekoai !"  roppe  de  bern  for  omkoai  en  smite 
iijar  fracht  by  kroadfolien  foar  myn  doar  dei,  krekt  as  wier  in 
minske  neat  oars  as  in  plant-itend  dier. 

Mar  stil !  Hwet  swan  komt  dêr  op  my  oan  wraggeijen  ? 
O,  it  is  myn  bûrwiif,  de  boerinne  en  onbistoarne  widdou,  mei 
twa  bern,  in  blierlaeitsende  jonge  ingei  fen  fiif-en-fjirtich  jier. 
Saepke  is  hjar  poëtiske  namme. 

„Hear !"  seit  se,  „fen  tankbrens  en  heech-achting  oandreaun, 
bring  ik  jo  de  edelste  frucht  fen  't  iân,  in  krûk  gêrs-bûter,  ta 
in  gedachtenisse.  Ik  doch  dit  om  't  jy  my  mei  gauwens  fen 
tsjinst  wêze  kinne.'* 

^Myn  hertsiach!"  siz  ik,  „ik  tankje  jo.  Hwermei  kin  ik 
jo  tsjinje?" 

„Skieiik,"  seit  se  —  en  siacht  hjar  eagen  mei  miniike  skamte 
flak  yn  mines,  —  ^skieiik,  as  de  winter  it  ús  kâld  en  krap 
makket,  den  sit  ik  jouns  ai  faek  allinne;  as  jy  my  den  ris  op- 
sochten,  koene  wy  to  mûk  sa  skoan  de  tiid  fordrjuwe." 

Mear  koe  se  yn  hjar  onskiid  net  uterje. 

„Ik  bin  bang  fen  'e  oarioch,"  siz  ik;  „mar  'k  scii  der  om 
tinke  sa  faek  as  ik  myn  bôltsje  mei  jou  bûter  smar,  myn  druve- 
tros  r*  —  En  ik  bergje  hjar  jefte. 

Oare  dichters  sjonge  fen  noaitsjoene  herderinnen,  mar  ik 
sjong  fen  Saepkes,  dy  't  yen  de  hjerst  smaekiik  meitse  en  op  'e 
winter  in  goed  foarútsicht  jaen. 

Kin  'k  deis  net  mear  yn  'e  beammen  omslaen,  ik  hab  dôch 
sûkerswiete  rapen.  En  oars  trjuw  ik  de  weitas  fol  frânske  kroa- 
nen  en  frânsbreakes  en  gean  op  'e  jacht.  Den  sjit  ik  mei  de 
tûkens  fen  Willem  Tell  mannich  hazze  of  ein,  dat  den  wer  in 
swiet  slobberopke  for  my  wirdt. 

Lyk  as  de  hjerst  de  biêdden  wyijen  docht  en  planten  en 
griente  en  biommen  fen  de  ierde  faget,  sa  omtrint  scii  ik,  by 
wolwêzen,  yn  myn  kelder  om  slaen,  en  foar  dat  it  foarjier  wer 
komt  scil  men  sjonge  kinne :  „Hy  het  fochten  en  is  oerwinner 
bleaun.    In  dichter  het  ek  in  mage!  Séla!" 

De '  Wînter. 

Alle  goede  dingen  komme  oerlangsum,  mar  de  kweade  altyd 
to  gau.  Dat  tink  ik  nou  ek,  nou  't  de  wite  snie  oer  de  neakene 
ierde  leit  en  ik  foar  't  fjûr  sit,  dêr  't  ik  myn  fyfte  pear  apels 
bried  sûnt  fen  'e  moarn  tsien  ûre.  —  Freeslike  winter!  siz 
ik  moarns.  Brocht  er  ús  nen  Sinteklaes  mei  pûns  of  boerekofje, 
ik  scoe  winskje  fjouwer  wike  in  kikkert  to  wêzen  mei  in  flues 
oer  e  mûle. 

Moarns  stan  ik  op  as  myn  thé  klear  is,  myn  keamer  opgdapt 
en  op  in  goede  waermte  brocht  is.  Den  feech  ik,  lyk  as  greate 
Pier  alear  mei  syn  onbidich  great  swird  yn  de  smjunten  om- 
sloech,  —  mei  myn  tafelswird  goed  yn  alles  om,  hwet  er  foar 
my  op  'e  tafel  stiet.  Ik  yt  moarns  Ijirre  op  myn  broggen  en 
joüns  oer  myn  andyvje.  Mei  de  bloei  fen  de  poëzy  is  't  dien, 
as  men  de  flonkerjende  stjirren  net  sjên  kin  om  't  men  de  rûge 
mûtse  to  fier  yn  'e  eagcn  lûke  moat.  Ja  de  liere  hinget  ontstimd 
oan  'e  mûrre,  lyk  as  in  side  spek  yn  'e  skoarstien,  en  de  harpe, 
dêr  is  't  lûd  út  as  út  in  forkâlden  minske,  as  men  dbis  pankoeken 
mei  spek  ite  moat.  En  dôch  brûzet  yet  myn  diclit-ier  allyk  as 
in  woarst  yn  de  griene  earte,  dy  't  dêr  for  my  oer  't  fjûr  hingje. 

Ja,  dôch  wol  ik  sjonge  fen  dy,  o  winter!  hwent  dou  joust 
my  folle.  Om  de  oarde  dei  in  bidoarne  mage  en  twiskenbeiden 
dagelikse  kost.  Hab  ik  lykwol  nen  heger  loftoanen  for  dy,  ik 
wol  bisiikje  se  yn  de  earmeljues  wenten  künke  to  litten.  Is  dyn 
„yntré"  hwet  heech,  it  is  wis  it  moaiste  sjongspil  dat  er  heard 
wirde  kin.  Dy  klanken  scille  my  troch  de  sielegean.  Dêrhinne 
den,  dêr  hinne!  —  Net  op  de  wjukken  fen  sangerige  minske- 
Ijcafde,  mar  op  ús  klompen.  Net  mei  de  mûle  fol  salvinge  en 
sunichheids-preken,  sa  taei  as  spekswarden,  —  né !  mar  mei  in 
pong  fol  jild  en  in  sekfol  gocde  jeften. 

As  ik  dat  doch,  ja,  den  earst  fielt  myn  mage,  dat  erjubelje 
moat.  Dan  earst  yt  men  swiet.  Den  earst  scil  dat  great  en 
romloftige  folk  fen  Ytgraech,  Bytgraech,  Swietprjuwer  fiele  ho  't 
de  kâlde  winter  waerme  herten  jaen  kin.    Sa  mei  it  wêze ! 

1856. 


KOART  QÛD. 


In  feintsje  froed  en  from  kin  my  myn  hert  bilêze ; 
Mar  ien  dy  flokt  en  krast  dêr  kin  ik  net  by  wêze. 

Ik  tink  wol  faek,  by  dy  scoe  't  my  net  gau  forfele, 
Mar  seach  ik  dy  net  wer,  't  koe  me  ek  net  folle  skele. 

Swiet  ite,  sûpe  en  kaertspylje ! 

Scoe  *n  beam  sonder  woartels  net  gau  forwylje? 

My  rint  mar  alles  tsjin :  'k  foriear  myn  slot  oerdei ; 

Jan  foun  't  en  jowch  't  my  wer.  Sint  is  myn  hertsje  wei. 

Frees  't  orthodokse  noch  't  liberalismus, 
Mar  hoedsje  dy  for  't  Jangatismus. 

In  preek  efter  de  bêdsplanke. 


It  is  Tongersdeitojoun.  Simkjen  mei  er  net  oer,  dat  Greuit 
aiie  Freden  nei  LJouwert  reisget,  HJa  iizze  togearre  onder  'e 
tekkens  en  hja  Jeazeit, 

Né  Greult,  dou  hest  der  neat  to  meitsen, 

Dat  siz  ik  en  ha  'k  altyd  sei. 
't  Is  goed  om  't  jild  dêr  kwyt  to  reitsen, 

As  wierst  er  glêd  forlegen  mei. 
Nou,  jaen  my  ek  in  bytsje  tekken! 

Of  mast  dy  ek  allinne  ha? 
Ik  tsjinje  my  wol  goed  to  dekken ; 

De  jicht,  de  jicht  dy  knelt  my  sa. 
En  den  myn  holle !  'k  Moat  dy  sizze, 

Dou  hest  in  himei  op  'e  wrâld. 
Hwet  meist  dêr  nou  wer  noflik  lizze, 

Mar  ik  wird  foar  myn  jierren  âld. 
O  Greult !  lit  Ljouwert  Ljouwert  bljuwe ; 

Dou  hest  er  ommers  neat  to  dwaen. 
De  bûtermerk  scill'  se  ús  wol  skrjuwe 

En  op  'e  tiid  ús  't  jild  wol  jaen. 
Sa  Freed  op  Freed  it  hynsder  brûke, 

'k  Leau  dat  it  beest  dêr  raer  fen  lidt ; 
't  Moat  deis  in  swiere  sile  lûke, 

En  Freeds  bringst  dou  it  fiks  yn  't  swit. 
Ik  wit  wol  ho  't  dat  giet,  myn  jonge ! 

Dat  jaget  tsjin  de  klippen  oan. 
Ja,  yn  'e  herberg  wirdt  de  ponge 

En  op  'e  dyk  it  reau  bidoarn.  — 
Hwet  stekst  dyn  knibbels  yn  *e  hichte ! 

Hwet  leit  it  ongemaklik  sa. 
Mar  'k  siz :  wy  gean  sa  nei  de  lichte ; 

Dy  Freden !  o,  hwet  bin  'k  se  ba !  — 
'k  Woe   sels  der  ek  wol  graech  ris  hinne ; 

Mar  'k  frees,  jaen  ik  my  ek  fen  wâl, 
Den  scil  de  boel  yet  raerder  rinne 

En  't  giet  my  nou  al  fiers  to  mâl. 
Dou  kinst  myn  dingen  ek  forrjuchtsje, 

Ik  hab  er  mar  in  boadskip  twa^ 
Foarearst:  ús  lampe  wol  net  Ijochtsje, 

Dy  moat  wer  nei  de  keapman  ta. 
Dy  nije  frjemde  soart  fen  lampen, 

To  gek  is  't,  dat  me  er  ta  bislút; 
Mei  de  âlde  foel  der  neat  to  kampen, 

Nou  bin  se,  mei  't  me  se  opstekt,  út. 
Ik  bin  ek  nedich  hwet  reberber 

£n  semelblêdden  for  ús  Tiet. 
It  jern  moat  ek  wol  nei  de  ferwer. 

In  bêd  scoe  'k  keapje  for  ús  Griet. 
Den  woe  'k  it  ek  wol  graech  ris  witte 

Ho  swier  Jan  Hindriks  spalling  woech, 
En  hwet  de  slachter  sweager  Tjitte 

Wol  bean  het  for  syn  älde  sûch. 
De  nije  afgeskeidne  tsjerke 

Woe  'k  ek  sa  tige  graech  ris  sjên, 
En  ho  't  nou  mei  de  lammen  merke.  — 

Och !  dat  men  nearne  komme  kin. 
Wy  wieren  al  sa  nedich  yette 

In  bytsie  gnapper  taf  elîcleed ; 
Dat  koe   k.by  Sinkel  bêst  bimiette: 

Toalf  stientsjes  lang  en  trettsien  breed. 
O  Greult,  o  Greult!  ik  moat  dy  sizze, 

Dat  Ljouwert  leit  my  bare  swier; 
't  Mocht  om  myn  part  yn  Brabân  lizze, 

Den  laei  't  my  yet  nin  byt  to  fier. 
It  slynt  hwet  jild !    Earst  lâns  de  wegen, 

Hwent  elke  herberge  is  hast  honk, 
En  den  yn  „de  Os."  —  It  wier  in  segen 

For  dy  en  my  as  Ljouwert  sonk. 
Ik  woe  sa  graech  in  sydne  jûpe 

For  Swobk,  en  sels  woe  'k  ekwolhwet; 
Mar  'k  lit  dat  allegearre  slúpe» 

Dou  hâldst  de  bûse  my  to  plat. 
'k  Woe  ek  sa  graech  dy  tûzen  goune 

("Dat  waerd  de  fjirde  sint  nijier) 
Op  yntrest  ha  by  Gurbes  Oene, 

Dat  woun  wer  fyftich  sikerwier  I 
Mar  dou  —  O  Greult !  ik  scil  mar  swije ; 

Dy  Freden  habbe  ús  spil  bidoarn ; 
Wy  scille  gau  it  ein  sa  krije.  — 

Fij !  azemje  my  sa  net  oan ! 
Liz  mei  de  mûle  hwet  omhegen; 

Sjê  sa!  Ik  mei  dêr  neat  graech  oer.  — 
Mar  'k  siz,  it  is  for  dy  in  segen, 

Datst  my  yet  heste  yn  't  hûsbistjûr. 
Hwet  pas  ik  op  'e  boerkerije, 

O  Greult !  dat  meiste  wol  bisjên ; 
Hwent  nearne  koeste  sa'n  ien  krije, 

Sa'n  hert  for  lân  en  fé  en  bern.  — 
Ik  moat  ek  tige  nedich  habbe 

In  onderbaeitsje  for  ús  Geart. 
Jan  het  syn  Sneinse  broek  bislabbe: 

It  giet  sa  hird  as  't  kin  forkeard. 
O  Greult,  mocht  dat  my  yet  ris  barre, 

Datst  better  earen  hiest  nei  my, 
Den  lietst  dat  Ljouwert-reisgjen  farre, 

En  bleauste  by  de  boerkerij. 
Mar  't  boerkjen  scoe  mei  dy  hwet  wirde, 

As  ik  hjir  't  albistûr  net  wier. 
Dôch  kinste  't  yet  by  my  net  hirde. 
Ja  siker  Greult!  dat  rint  to  fier. 

Yn  't  frijen  wierst  sa'n  Ijeave  jonge ; 
Myn  jild  dat  like  moai  dy  ta, 

En  ik  liet  my  fen  dy  bisjonge : 
Mar  o!  ik  moast  it  witten  ha. 

Hwet  ma'k  dy  domme  stap  bilije ! 
De  wrâld  het  neat  as  lêst  for  my. 

Mar  siz  ik  hwet  of  wol  ik  swije, 
Ik  krij  gjin  wirden  mear  fen  dy. 

Dou  snoarkest  al  krekt  as  in  minske 
By  hwa  't  gewisse  lang  al  slept. 

Hiest  dien  sa  *t  ik  it  altyd  winske, 
Den  hiest  dyn  hannen  better  rept. 

Dy  Freden !  —  O,  de  klok  slacht  âlve ! 
Dy  flieën,  da's  hjir  al  sa'n  lêst! 

Greult,  tink  foaral  om  rutersâlve ! 
Men  gint  yen  nachts  noch  deis  gjin  rêst. 

O  frede  Greult!  koe  'k  ek  sa  lizze 
As  dou,  sa  sêft  en  soargeloas  — 

Mar  och !  . . .  den  barnt  op  myn  gewisse 
In  Freed . . .  in  hynsder  (gapjende) . . . 

en  de  sjeas. 

Hja  falt  ek  yn  'e  dodde. 
1858.  

KOART  QÛD. 

'k  Bin  Maeije  al  yn  de  fodkoer  kaem. 
Help,  feinten !  help  dy  earme  faem. 

In  jonge  soan  dyn  earste  winsk? 
Ik  hoop  mar  dat  it  tochgiet,  Rinsk. 

Feint.    Honear  meist  my  't  Ijeafste  lije? 
Faem.   My  tinkt  altyd  by  't  foartgean,  Sije! 

Myn  hert  is  fol,  myn  moed  is  fol ; 
Och !  hwerom  is  myn  pong  net  fol? 

De  Dichter  forlegen  om  în  Rymwîrd 

en  om  folle  oare  saken  mear. 

De  dlchtcr  slt  drocvich  yn  syn  lyts  keammcrkc  by  dc  tafcl,  dôr  't  in  icnfâldich  skrju- 
wers-rcau  cn  in  lyts  slûchbarnend  tútlampke  op  stiet,  dêrby  in  oaljesnip,  in  wynflessc  mei  in 
romer  en  hwet  âlde  boeken. 

Earme  boekewjirmen !  nearne  oars  thús  as  yn  't  ryk  fen 
ynbielding,  mar  forskovelingen  by  de  wrâld.  Dichtsje  dweepje, 
drome  I  en  mei  yens  geast  rounwaerje,  krekt  as  in  wylde  lan- 
tearne  yn  de  petten  en  poellen,  —  dat  is  ús  lot.  De  wrâld 
forljochtsje  en  sels  yn  't  tsjuster  sitte,  —  dat  is  ús  lean !  — 
Rimelje !  ik  skreau  honderten  fen  rfmen  foar  en  nei.  {Hy  scil 
oalje  yn  'e  lampe  jiette,  mar  de  snip  is  leech,)  Oden,  jamben  en 
dithyramben,  fen  alles  is  myn  pinne  ontgliden ;  mar  't  is  krekt 
oft  er  nou  gjin  lonte  mear  yn  my  sit;  it  stiet  mei  my  nou  lyk 
as  mei  myn  oaljesnip :  dy  is  leech  en  ik  bin  ek  leech.  {ffy 
nimt  in  stik  pompier  fen  'e  tafel  op  en  lêst.)    ^Marije !  o  Marije, 

dy   't   myn   herte "    Dy   oanspraek   is  sa  kreftich  en  sa 

moai !  Dat  „o  Marije,"  dêr  leit  sa*n  djippe  fieling  yn,  dêr  makket 
in  knappe  rederiker  alles  fen  hwet  er  mar  wol.  It  is  nou 
dôch  deales,  dat  ik  op  dat  herte  gjin  better  rymwird  fine  kin  as 
smerte.  —  Hwent,  leit  yn  't  dagelyks  libben  hert  en  smert  en 
smert  en  hert  deun  oan  elkoar,  in  dichter  seit  it  yn  rym  sa 
graech  ris  hwet  oars,  dy  levert  sa  graech  ris  hwet  nijs.  En  for 
disse  kear  bynammen  woe  ik  dat  graech,  hwent  it  stik  scil  in 
Ijeafdegjalp  wirde,  dy  't  in  frijer  sabeare  oan  syn  fryster  wijdt, 
lyk  as  in  harder  oan  in  harderinne.  Nou  komt  er  by  de  Ijeafde 
wol  faek  smerte  to  pas,  mar  dôch  selden  by  de  oanfang  yn  de 
earste  dagen ;  as  't  pear  ris  in  wike  mannich  troud  wêst  het, 
den  fielt  men  't  faek  al  tige  goed,  dat  smerte  op  herte  rimet. 

„Marije!  o  Marije,  dy'tmynherte ''  Dy  oanfangis  treflik! 

It  stiet  er  ta,  dat  it  in  fêrs  wirde  scil,  dêr  t  Cats  en  Poot  in 
punt  oan  sûge  scoene.  Ik  kin  dat  bigjin  net  farre  litte.  Mar 
kom  oan !  {hy  giet  oerein  en  gnjpt  de  wijnflesse)  ik  die  lêsten 
myn  nift  in  goede  tsjinsl,  do  't  ik  in  minnebrief  for  hjar  skreau, 
hwertroch  in  frijer,  dy  't  hjar  ontslûpt  wler,  hjar  wer  op  'e  side 
krûpte.  It  nommele  fanke  bileanne  omke  mei  in  flesse  wyn. 
Kom  oan !  lit  my  de  tank  der  wolsprekkendheit  to  help  roppe ; 
licht  dat  in  goat  wyn  hwet  betters  op  myn  herte  jout  as  smerte.  (Hy 
wol  de  romer  fol  fiette^  mar  de  flesse  is  leech.)  Mar  ek  dy  flesse 
is  leech;  ik  lykje  de  tank  der  wolsprekkendheid  al  to  faek  to 
help  roppen  to  habben.  {Giet  mistreastich  wer  sitten.)  O,  droe- 
vige  tiid !  hwet  sit  ik  er  yn !  Dêr  sit  ik  nou  fjouwer  swarte 
ûren  oanien  mei  dat  „0  Marije !''  foar  my  en  't  is  krekt  oft  de 
sanggodinnen  myn  Ijeafdegjalp  net  dildsje.  Wier  'k  mar  goed 
jen    wâl,   den  scoe  't  him  licht  wol  flotsje  litte.    Den  makke  'k 

it  ding  sa,  dat  er  op  syn  minst  fjouwer  bôgen  mei  lol  skreaun 
wirde  koene,  dat  grif  net  minder  as  oard'el  bôge  printinge  wêze 
scoe.  En  for  sa'n  bôge  printinge  scoe  'k  njuggen  goune  en 
tsien  stûren  ha.  Dat  wier  den  njuggen  goune  tsien,  tsien  goune 
tsien,  âlve,  toalve,  trettsien  goune  tsien,  —  amperoan  fyftsien 
goune !  —  In  aerdich  somke,  dêr  't  ik  in  deimannich  wer  mei 
út  myn  jan  scoe  spylje  kinne ;  mar  as  't  jiet  foroaret,  den  is 
myn  Ijeafdegjalp  yet  yn  gjin  wike  ôfdien.  (///y  giet  wer  opstean.) 
Hawar !  der  is  eigentlyk  gjin  minske,  dy  t  ît  minder  het  as  in 
dichter,  dy  't  út  needtwang  dichte  moat.  O,  o !  hwet  tink  ik 
faek  om  myn  heite  sizzen,  do  'k  yet  in  foege  jonge  wier  en,  yn- 
pleats  fen  syn  warbere  hân  yn  ús  boerebidrjuw  to  stypjen,  folle 
yn  'e  boeken  siet  to  noaskjen.  —  „Feintsje,  feintsje !"  sei  de 
flitige  man  den  [faek,  „ast  dou  er  dêr  mei  troch  komme  kinste, 
den  scil  't  in  wonder  wêze.'  —  Mar  den  fette  myn  goedlike 
mem  troch  in  tiid  it  wird  a!  gau  op  en  sei :  „Lit  dy  jonge  syn 
gong  mar  gean,  dat  is  in  wonder!  dêr  sit  hwet  yn." 

En  ja,  der  siet  hwet  yn. 

Al  earder  as  ik  yn  'e  wrâld  wier,  hied  er  op  *e  wettershjir 
by  om  in  farbere  went  dreaun,  dat  is  to  sizzen,  hja  hiene  op  in  , 
âld  pream  in  houten  kas  timmere,  lyk  as  dat  mear  bart  yn  ús 
dagen,  nou  't  de  minsken  al  geandewei  banger  fen  grounlêsten 
wirde.  Nou,  dy  pream  mei  dy  went  waerd  altyd  „de  arke''  neamd, 
mar  dy  hie,  do  t  ik  myn  bisleur  bigoun  to  krijen,  al  lang  op  *e 
droechte  sitten  en  fen  it  lytse  houten  krûp-yn  wier  troch  langte 
fen  tiid,  al  greater  en  greater  hûs  makke,  sa,  dat  er  fen  de  âlde 
drjuwende  went  op  't  lêst  gjin  planke  mear  to  finen  wier;  mar 
dat  gebou  hâlde  dôch  altyd  de  namme  fen  ^de  arke."  Nou,  dy 
arke  waerd  biwenne  fen  Solke  Skroar  en  dy  hîe  in  dochter  en 
dy  dochter  scoe  op  in  Sneintojoun  yn  'e  wintertiid  in  mannich 
spylfammen  by  hjar  ha  to  kofjedrinken.  Dêr  scoene  den  ek  frijers 
by  komme,  hwent  dy  fammen  hiene  allegearre  frijers,  in  ding  dat 
in  hopen  fammen  net  barre  mei.  Mar  it  wier  Sneintojouns  yn 
ús  doarp  wol  ris  frijwhet  roerich ;  der  strúnden  wol  gau  ris  in 
keppeltsje  feinten  op  'e  bûrren  om,  dy  't  gâns  in  bytsje  spil  út- 
joegen  en  alderhanne  kattekwea  útrjuchten.  Dus,  om  to  soargjen, 
dat  de  rjuchte  Jozeps  by  de  fammen  yn  'e  arke  rekken,  hiene 
se  mei  de  feinten  ôfpraet,  dat  se  de  doar  op  'e  skoattel  hâlde 
£coene ;  en  as  der  dan  oan  draeid  waerd,  scoene  de  fammen 
freegje:  „Hwa  is  der?'  en  den  scoene  de  feinten  net  sizze: 
„Jan,  Pier,  Klaes,"  hwent  dat  koene  oaren  ek  sizze ;  dêrom  scoene 
sg  troch  't  slotgat  roppe:  „Kouweljirre !"  Dat  wier  'twachtwird, 
dêr  't  de  fammen  oan  witte  koene,  dat  se  de  rjuchte  foar  hiene. 
De  slachterssoan,  altyd  sa'n  liepe  skarlún,  hiedatsa  moaiútfoun. 
Mar  't  giet  faek  sa,  ho  swierder  geheim,  ho  mear  it  parset.  De 
slachterssoan   hie   de  grap  oan  ien  fen  syn  spylfeinten  forknipt, 

dy  wer  oan  in  oaren  en  dv  wer  oan  in  oaren.  Sadwaende  stie 
dêr  dy  Sneintojouns,  do  t  de  pfet  wêze  ssoe,  al  lang  foar  dat 
de  rjuchte  frijers  klear  wieren,  in  tropke  foar  de  doar  fen  de 
arke  en  draeiden  der  oan. 

De  poergleaune  pûstpelsen  rôpen  gau :  „iiwa  is  dêr?'  en 
de  feinten  seijen  sunich  troch  't  slotgat :  ^Kouweljirre.''  —  Dêrop 
gyng  de  doar  iepen  en  de  feinten  der  yn.  De  fammen  bearden 
earst  al  hwet,  mar  hiene  der  ek  safolle  net  op  tsjin  om  ris  in 
grien  blêdtsje  to  slinen.  It  dûrre  net  mâlle  lang  of  de  rjuchte 
^kouweljirren*'  kamen  ek,  dy  rekken  der,  fensels,  ek  yn,  sa  waerd 
it  dêr  in  hele  oanset  en  't  skoerde  der  sa  troch,  dat  alle  bisten 
yn  Noachs  arke  mei  inoar  grif  net  folle  mear  spil  útjaen  koene. 
Dat  lokke  yet  mear  strúnjeijers  en  dy  wieren  der  gau  op  bitocht 
om  in  grap  út  to  fieren.  Hja  stieken  in  stevige  kneppel  troch 
de  ring  fen  'e  doar,  en  de  arke  hie  mar  ien  doar,  dus  do  koed 
er  gjin  ien  út  komme.  Do  setten  de  bysfeinten  in  Ijedder  by 
de  gevel  op  en  leijen  in  äld  finsterblyn  op 'e  skoarstien.  „Ljeave 
ginst,  hwet  flapt  dy  reek  del!"r6pen  seyn'ehûs.  „Wysmoare!" 
rôpen  wer  oaren.  —  En  fen  bûten  rôpen  se :  „Nou  kinne  de  kouwe- 
Ijirren  yet  hwet  rikke  wirde."  —  „Dat  is  in  donders  spil !''  rôp 
baes  skroar  en  dea  bidaerd  skoude  hy  op  't  lêst  it  skúframtop, 
dat  dêr  oars  hast  to  âld  en  rottich  ta  wier;  hy  smiet  it  bûten- 
finster  iepen  en  stiek  syn  boppe-ein  der  troch.  „Hwadochtdat?" 
rôp  er  brimstich.  En  't  antwird,  dat  er  yn  'e  tsjusternisse  dêrop 
krige,  wier,  dat  in  bysfeint  baes  mei  stevige  earmen  oanpakte 
en  him,  ritsdy!  oer  de  strjitte  wipte.  Dêr  skeaten  de  fammen 
op  ta  mei  de  lampe;  de  feint  scoe  de  grap  yet  moaijer  meitse 
troch  it  Ijocht  út  to  bliezen,  mar  dat  mislokte  him  en  hja  seagen 
hwa  't  hy  wier.  Dy  feint  waerd  oanklage,  en  kaem  foar  't  kan- 
tonrjudht,  mar  de  rjuchter  koe  mei  dy  tizewinkel  net  folle  wirde, 
sadwaende  krige  dy  grap  in  sêfte  dead. 

Nou,  dy  histoarje,  al  ho'n  bytsje  er  om  'e  hakken  hie,  moast 
troch  my  for-iwige,  tominsten  birymle  wirde ;  ik  makke  dêr  in 
sang  fen  op.  De  Ijue,  dy  't  yn  dat  liedtsje  bineamd  waerden, 
wieren  do  feninige  lilk  op  my,  mar  dêr  tsjinoer  krige  ik  de  greate 
heap  ta  frjeon,  en  ik  moat  yet  sizze,  myn  hert  sloech  fen  nocht 
as  ik  jouns  de  wylde  gaeijen  fen  *t  jongfolk  of  fen  de  greate  bern 
oer  de  bûrren  kraeijen  hearde. 

•Fleach  Noachs  dou  út  *e  arke  wei, 
By  moai  waer  en  by  Ijochtsliyn  dei, 

Dat  wirdt  fêst  net  misprize. 
Mar  fljucht  by  nacht,  sa  käld  en  goar, 
In  dou  ta  't  ramt  ût  by  baes  skroar, 

Hawarl  dat  moat  yen  grize. 

„Hja  kamen  dêr  sa  smûk  by-ien 
En  scoene,  mei  elkoar  gemien, 

De  tiid  tést  nochlik  slite, 
En  hân  oan  hân  en  hert  en  hert, 
FriJ  fen  fortriet  en  leed  en  smert, 

Elkoaren  f^st  net  bite. 

En  dreau  gjln  wetter  d'  arke  omheech, 
Och,  faek  moattdôch  op  t  ierdske  leech 

De  nocht  for  onrêst  wike. 
De  reek  binaem  hjam  alle  winsk, 
En  malcke  hast.'dat  elke  minsk 

Op  kouweljirre  like, 

Op  kouweljirre  like. 


Mar  och !  dy  histoarje  is  al  jierren  lyn,  en,  ho  ek  troch  my 
foriwige,  yn  myn  doarp  al  lang  forgetten.  Ik  hab  sint  al  folle 
blide,  mar  yet  mear  earnstige  en  droevige  tiden  bilibbe.  Lykwol 
fen  dat  tiidstip  6f  oan  achte  ik  myn  pinne  ta  alles  yn  steat  en 
ik  tochte  *t  yet  sa  fier  yn  'e  wrâld  to  bringen,  dat  myn  namme 
mei  sierlike  krolderige  letters,  boppe  in  print,  foar  in  tsjokboek 
stie.  As  ik  dat  den  ris  yn  'e  stêd  by  de  boekforkeapers  foar  de 
glêzen  stean  seach,  o !  den  scoe  't  my  wêze  as  seach  ik  myn 
eigen  onsterflikheit  by  't  sterfiike.  Dat  wier  in  monument  by  't 
libben,  dat  my  sei,  dat  ik  net  allinne  for  disse  tiid,  mar  ek  for 
de  neitcam  bistean  scoe.  En  hwet  wieren  de  gefoigen  dêr  fen? 
Dat  ik  in  mier  krige  oan  alles  hwet  leabrekken  like. 

Ik  moast  mar  ta  skoallemaster  leare,  tochten  myn  âlden ; 
dat  wier  mear  hollebrekken  as  leabrekken.  Dat  rekke  oan  'e 
gong  en  dat  gyng  goed,  sa  lang  as  't  by  lêzen  en  skrjuwen 
bleau.  Mar  mei  t  rekkenjen  gyng  it  minder  en  do  'k  oan  'e 
algebra  ta  kaem  wier  't  my  krekt  as  scoe  'k  de  Montblank 
biklimme.  Ik  kleau  by  de  berch  pp,  mar  ik  truzele  efteroer  en 
kaem  wer  by  mem  yn  'e  hoeke  to  lânne.  Do  waerd  eroardeeld, 
ik  moast  mar  aptekerjen  Ieare.^[Ik  hie  in  omke,  dy  wier  dokter; 
to  minsten  sa  waerd  er  neamd,  mar  hy  wier  oars  neat  sa'n 
plattelands  genees-  en  heelmeestery  lyk  as  der  destyds  mear  wieren. 
Dér  rekke  'k  hinne  en  dat  gyng  ek  wer  goed,  krekt  sa  lang,  dat 
de  poëet  wer  mei  yn  de  apteek  slûpte.  Onder  mear  oar  wirk 
moast  ik  den  ek  dy  briefkes  oan  de  dranken  skrjuwe.  0 !  hwet 
koe  'k  dêr  soms  wonderlike  rymkes  op  krabbelje.  Sa,  wit  ik 
wol,  wier  't  ienkear  ris  for  jiffrou  fen  der  Tol,  dêr  sette  'k  op : 

.Dit  is  voor  juffrouw  van  der  Tol. 

Alle  uren  een  lepelvoi, 

Aan  beide  kanten  even  hol.*'' 

Op  in  oaren  sette  ik: 

.Onder  deez  vergulden  stop 
18  wat  water  van  zwarte  drop. 

Een  gelukklfi;  leven 

Zal  het  Je  niet  geven, 
Dat  word  je  na  Nleuwiaar 
Wcl  anders  gewaar." 

Mar  't  bleau  by  dat  rymkemeitsen  allinne  net.  Myn  omke 
fornaemjal  gau,  dat  er  op  't  forstopjen  of  forslopjen  fen  syn 
siikken  gjin  steat  meitsje  koe,  sa  lang  as  ik  de  drankjes  klear 
makke.  Hy  sei  al  ridlik  gau  tsjin  my :  „Dou  bringst  my  de  boel 
alheeljyn  onstjûr,  dat  moat  nedich  ophâlde ;  dou  mast  mar  meitse, 
datst  wer  thús  komste."  —  Do  wier  dat  ek  wer  út  en  der  waerd 
bisletten,   ik  moast  mar  klerk  op  'e  sikterije  wirde.    Nou,  dat 

gyng  ek  al  wer  goed,  krekt  sa  lang  as  de  poësy  der  net  mei 
onder  roan ;  mar  dat  dûrre  ta  in  tiid  ta.  lenkear  scoe  der  to 
uzes  in  bijierre  edelman  trouwe  mei  in  frelle,  dêr  't  jongste  ek 
al  iiwet  6f  wier.  Ik  moast  de  list  fen  de  geboadens  skrjuwe,  dy  *t 
oanplakt  wirde  moast.  Us  grytman  pielde  folle  mei  swannefet- 
weiderij,  dêr  't  er  hânnel  yn  dreau  op  Ingelân.  Hy  hie  troch  in 
tiid  de  holle  fol  swannen  en  as  er  hwet  onderteikenje  moast, 
den  died  er  't  him  meastal  net  oan  tiid  om  dat  earst  te  lêzen, 
dêr  hied  er  't  to  drok  ta.  Dêrom  tocht  ik,  wy  moatte  ek  ris  in 
grap  ha.  Ik  sette,  yn  pieats  fen  de  freile  hjar  namme,  op  dy 
list:  ^Wibbeltsje  Draeiskûtel,"  dat  wier  ús  wever  syn  dochter, 
in  âldfaem  fen  fiif-en-fyftich  jier.  As  de  grytman  dat  den  teikent, 
tocht  ik,  den  wirdt  dat  ôflêzen  en  oanplakt,  en  den  ha  wy  in 
grap,  dêr  't  it  hele  doarp  om  laket.  Dat  gong  oan  en  't  slagge 
nei  winsk;  ik  krige  de  grytman  syn  namme  der  op.  Do'tSnein 
wier  stroomde  't  folk  nei  't  gritenijhûs  om  it  ôfkindigjen  fen  it 
hege  pear  to  hearren.  Eksteur  kaem  bûten  en  bigoun.  „Er 
wordt  bekend  gemaakt,  dat  in  ondertrouw  zijn  opgenomen  Jonk- 
heer  A.  B.  C.  D.  E.  F.  Graaf  van  Pepersteyn,  oud  zestig  jaren, 

zoon   van   die   en  die,  en „hwette  ?"  sei  eksteur,  ,hwet  is 

my   dit  ?"  —  Ja  wrychtich  it  stiet  er Wibbeltje  Draischotel, 

oud  vijf-en-vijftig  jaren,  dochter  van  Berend  Draischotel,  enz." — 
„Nou,  dat  hie  'k  myn  libben  net  tocht,"  sei  eksteur.  „Ikmiende 
dat  mynhear  Piperstien  heger  oan  scoe ;  mar  it  stiet  er  en  de 
grytman  het  it  teikene,  dus  wy  scilie  't  mar  oanplakke.  Nou, 
dat  is  for  Wibbeltsje  in  hele  stap  op  'e  gieatetrep." —  Itwaerd 
oanplakt;  elk  gyng  nei  't  grietenijhûs  om  it  wonder  to  lêzen  en 
elk  lake.  Wibbeltsje,  goesloof,  krige  't  hûs  fol  gelokwinskers, 
oer  't  hege  houlik  dat  se  slúte  scoe,  en  hja  skamme  hjar  ta  de 
teannen-ein  út.  Ik  lake  yn  myn  fûst  om't  alles  sa  moai  roun, 
en  ik  waerd  as  in  prins  priizge ;  hwent  elk  fielde  wol  dat  ik  de 
útfynder  fen  de  grap  wier.  Mar  mei  dat  al,  ear  't  de  sinne  wer 
yn  't  westen  sonk,  waerd  ik  biskildige  fen  majesteitskionis  en 
fen  de  sikterije  band  om  er  noait  wer  op  to  kommen. 

Forstânnige  Ijue  seijen  destiids  wol  ris :  „Dat  wirdt  ien  fen 
toalve  ambachten  en  trettsien  ongelokken.''  Mar  dêr  briek  ik 
myn  hoile  net  mei.  Ik  socht  ommers  de  timpel  fen  onsterflikheit 
en  dy  socht  ik  op  folie  flinker,  wisser  en  makiiker  wize.  Ik  die 
hast  oars  net  as  lêzen,  romans  en  dichtstikken,  ridders- en  spoeke- 
histoarjes,  fen  alles  troch  inoar.  Ik  wist  fen  de  Karamsins  fen 
't  noarden,  de  harpspylders  fen  't  easten,  de  Petrarka's  fen  't 
súden  en  de  Franklins  fen  't  westen.  Do  'k  in  greate  jonge  wier 
makke  'k  al  dit  rym : 

,'t  Is'Bilderdiik.  dy  t  Û8  in  wareld  iouX, 

Ed  Miiton  dy  t  ús  't  Paradys  wol  wize, 
En  Dante  in  hel,  dêr  't  de  ondeugd  iwlcli  rout, 

En  fen  Jerüzalem  song  Tasso  op  syn  wize, 

Wyls  't  Klopstock  de  Messyas  prize. 

Mar  spilen  al  dy  slcaidcn  trenik  op  hjar  snaren, 
Wy  romje  Prlso  en  de  Geuzen  fen  ten  Haren." 

Mar  wier  ik  sa  mei  de  foarnaemste  heldendichters  bikend,  alle 
dy  't  dêr  onder  stiene  koe  'k  ek.  Dc  Herskeppinge  fen  Ovidius  mei  in 
brokstik  fen  Homerus,  en  mei  gauwens  siet  myn  hoUe  fol  fen 
grykske  goaden  en  goadinnen.  Den  lies  ik  dweepjende  dichters, 
dy  't  de  forbielding  fen  de  jeugd  opfiterje,  en  de  lichtsinnige 
frânske  romans,  dy  koe  *k  skielik  al  to  goed.  Ik  lies  fen  alles 
troch  inoar,  Hollansk  en  Frysk,  âld  en  nij,  mâl  en  moai,  gekke 
kluchten  en  preken,  rjuchtsinnich,  frijsinnich  en  lichtsinnich.  En 
ût  dat  grienmank,  út  dat  grounige  wetter,  boarst  den  myn  oan- 
drang  ta  dichten  wer  omhegens ;  ik  rymle  en  ik  rymle  op  alle 
omstânnichheden.  Sommige  minsken  seijen  do  wol  ris :  „Dy 
jonge  wirdt  in  greate  nimmennet."  Mar  den  wieren  der  wer 
oaren  dy  't  seijen :  „Hwet  is  dat  in  skrandere  fint !"  —  En  dêr 
sei  ús  mem  den  „amen"  op,  mar  ús  heit  skodholle !  —  Hja 
reisgen  mei  'e  tiid  beide  wei  en  gyngen  nei  hjar  iwîge  went; 
do  song  ik  droevige  leedsangen  op  hjar  grêf.  O,  hwet  wit  ik 
yet  skoan  fen  dy  tsjerkhôfsblommen.    Sa  sei  ik  sims : 

«Yn  'e  iensumme  oarde,  stii  en  by  de  wrâld  forgetten, 

Dêr  't  rykdom  nêst  de  earmoed  leit, 
Dêr  liâldt  it  stof  it  stof  bisletten 

Fen  jimme,  o  mem  en  heit  1 
Mar  gongen  jimme  hinne 

^lei  't  himmelske  leruzalim, 
D£r  't  foüe  wenten  binne, 

Dér  scill'  we  'noar  wer  minne, 
O,  dierbre  mem  en  heitr 

Nou,  wier  dat  net  treflik  ?  Elk  sei,  dat  it  moai  wier  en  drukt 
wirde  moast,  dat  scoe  in  krânse  wêze  oan  ús  fryske  letterkroane. 
Dat  fitere  myn  heechmoed  op,  dat  breide  myn  romsucht  út;  ik 
waerd  yn  myn  eigen  eagen  al  greater  en  greater,  en  sa  wilewarle 
't  rop-eintsje  mei  gauwens  mear  boppe  de  ierde  as  der  op. 

Mei  dat  al,  do  't  myn  sisters  en  broerren  stadich-oan  allegearre 
trouden  en  ik  for  mirakel  kaem  to  stean  twisken  skûtmakkers, 
timmerljue  en  weinmakkers,  dêr  *t  ik  mei  bisibbe  wirden  wier, 
do  bigoun  ik  to  bigripen,  dat  iof  gjin  frucht  is  en  dat  immen 
fen  roazen  en  moanneskyn  net  libje  kin.  Mar  fen  de  moanne 
spritsen,  dêr  bin  *k,  krekt  as  in  hopen  sentmenteele  jiffers,  oan 
't  hjoed  de  de  dei  ta  in  frjeon  fen  bleaun.  Faek  mikerje  ik  nei 
dy  foarst-inne  fen  'e  nacht  en  den  kin  'k  sa  swiet  hertlik  sizze : 

,Sa  faek  myn  each  dy  dêr  oanskdgc, 

0  silvren  moanne,  oan  'e  himmelbôge, 
Den  winskje  'k  dat  myn  geast  den  dêr  mei  dy, 
Fier  fen  'e  wrâld  mocht  yn  'e  hichte  kliuwe 
En  sêftkes  as  op  himmelwjukken  drjuwe, 

Dêr  't  alle  rouwe  ycn  ontsinkt. 

Dêr  't  sels  de  nacht  as  deiljocht  blinkt  1" 

For  my  sels  foegje  'k  dêr  den  ris  efter: 

,En  d^r  't  me  om  iten  noch  om  dr^nken  tinkt," 

Hwent,  0  i  ik  siz  't  jimme !  dy  't  syn  jeugd  forslampampet 
yn  idellûterije,  yn  in  swiet  neatdwaen  of  mei  't  sjongen  fen  moaije 
lietsjes,  dy  scil,  as  er  fen  syn  âlden  oars  neat  erfd  het  as  iii 
tankber  oantinken,  yn  riper  jierren  onderfine,  dat  it  moeite  jout 
om  er  mei  deugd  en  eare  troch  to  skouwen  en  skiklik  it  libbens- 
ein  to  birikken.  Ik  tominsten  hab  al  lang  de  tiid  berikt,  dat  ik 
wol  winske  mar  skútmakker,  smid  of  timmerman  wirden  to  wêzen ; 
ja,  wever,  skearder,  boere-arbeider,  turfdrager,  alles  scoe  'k  wol 
wêze  wolle,  dêr  't  mar  jild  mei  to  fortsjinjen  wier.  Mardatalles 
wirdt  men  net  as  men  yn  yens  jeugd  de  dingen  mei  gjin  oare 
as  dichtelike  eagen  oansjucht. 

Dat  is  nou  dêr  oan  ta.  Do  't  myn  sisters  en  broerren  to 
plak  wieren  en  ús  älders-went  oan  oaren  oergong,  do  moast  ik 
in  hinnekommen  siikje.  Do  hierde  'k  dit  lytse  keammerke  om 
hjir  in  kluzeners-libben  to  lizzen.  Om  't  er  my  oars  neat  oerskeat 
to  dwaen  moast  ik  de  fruchten  fen  myn  geastes-gaven  niar  qan 
'e  man  sjên  to  bringen.  It  slagge  my  mei  gauwens,  dat  ik  oan 
in  stik  of  fiif  kranten  nijs  en  mingelwirk  leverje  koe ;  dy  kranten 
krige  ik  den  ek  forgees  en  den  socht  ik  dêr,  al  wier  't  mar  for 
't  heale  jild,  lêzers  op  to  krijen  en  —  en  sa  forgarre  ik  myn 
earste  rinte.  Do  forboun  ik  my  oan  in  útjower  fen  rjuchtsinnich- 
grifformearde  boeken,  ta  't  leverjen  fen  stikken  yn  dy  trant.  Sa 
sylt  er  mannich  preek  of  opstel  fen  mines  de  wrâld  yn,  onder 
de  namme  fen  in  forneamde  útlânske  domeny.  Onder  sa'n  frjemde 
flagge  wolle  de  dingen  altyd  oan  'e  man,  dat  mogelik  lang  sa 
goed  net  gean  scoe  as  myn  namme  der  op  stie.  Dêr  tsjinoer 
skrjuw  ik  den  ek  wer  mannich  sedelik  liberael  dichtstik  of  opstel 
for  de  liberael-godstsjinstige  tiidskriften,  dy  't  ús  lân  hastbidobje.(*) 
Den  sit  ik  ris  wer  oan  *e  earen  ta  yn  'e  poletyk  en  wiis  ikoan 
dat  Napoleon  trije  Java  wol  habbe  îcoe  en  den  skrjuw  ik  in  stik 
om  dúdlik  to  meitsen  dat  België  oan  de  krofine  fen  Oranje  foeget. 
Ja,  ik  skrjuw,  as  't  wêze  moat,  op  ien  dei  in  stik  yn  de  Hexaut 
en  ien  for  Asmodée.  Ik  bin  yn  alle  silen  mak.  Mar  hwet  is  de 
bileanning  for  dat  alles?  As  ik  goed  rekkenje  yet  gjin  goune 
for  in  bôge  fol  skrift.  Ik  wol  net  graech  sizze,  dat  myn  kladderij 
mear  wirdich  is,  mar  ik  kin  der  net  fen  libje. 

Dôch  fljucht  er  inkeld  ek  wol  ris  in  better  fûgeltsje  yn  myn 
net.  As  bygelyks  in  forkiesbere  for  de  provinsyale  staten  op  'e 
foargroun  set  wirdt  en  fen  in  oare  kant  op  'e  holle  tikke  en  as 
sa'n  ien  den  gjin  oare  fordediger  fynt  as  him  sels  en  dat  wirk 
graech  oan  my  opdrage  wol,  fen  sels  onder  bitingst  fen  îwige 
geheimhâlding,  den  lit  ik  in  lofrede  fen  him  yn  'e  kranie  sette, 
mei  de  ondeiteikening:  „Een  OnpartijdigeihwQntdat  hinik.  Nou, 
den   sjit   er  al  gau  in  ryksdaelder  of  fiif  oer.  —  Of  oars,  as  ik 


(*)    Sa  wier  t  yn  inidden  fen  de  njuggent8iiend<î  ieu  en  forelurte  jierren  letter.     W.  D. 

ris  in  forhânüng  skrjûwe  moat  for  in  lid  fen  de  Maetskippij  feti 
lânbou,  oer  in  forbettere  dongkret,  bygelyks,  dat  gjin  minske 
brûke  wol;  nou  den  hab  ik  soms  yn  in  koarte  tiid  in  mannich 
ryksdaelders  fortsjinne.  Mar  soms  moat  myn  pinne  him  ek  for- 
nederje  ta  't  skrjuwen  fen  in  skimpskoat  onder  wetter  troch,  for 
in  boer,  dy  't  syn  bûrman  in  stikel  stekke  wol,  en  den  wer  for 
dy  bûrman  in  rûker  om  dy  skimpskoat  bitelle  to  setten. 

fa,  nou  scil  ik  jimme  for  de  aerdlchheit  ris  fortelle  ho  won- 
der  as  't  hjir  soms  al  rint.  In  dei  twa  trije  foar  Sinteklaes,  do 
kaem  hjir  yn  'e  joun  in  jongfeint  by  my.  dy  woe  wol  ha,  dat  ik 
in  vpittige  brief''  for  him  skreau  oan  in  faem,  dêr  't  er  mei 
trouwe  scillen  hie,  dat  wer  út  rekke  wier  om  't  hja  him  sa 
smoarch  bihânle  hie.  Dy  brief  woed  er  hjar  to  Sinteklaes  stjûre. 
Wyls  't  hy  my  dat  boadskip  sei  waerd  en  oan  'e  doar  draeid ; 
hy  woe  't  út  noch  yn  net  witte,  dat  er  by  my  wier.  ^Hwer 
scil  'k  hinne  ?"  sei  er.  Ik  sei :  j^Mar  gau  yn  'e  kas  efter  de  doar." 

Dat  died  er.  De  twade  ynkommende  wier  oars  nimmen  as 
de  faem  dy  't  de  „pittige  brief"  fen  dy  feint  ha  scoe.  Hja  woe 
wol  ha,  dat  ik  in  „finnige  brief"  for  hjar  skreau  oan  dy  feint, 
dêr  't  hja  mei  trouwe  scillen  hie,  mar  dat  wer  út  rekke  wier, 
troch  dat  hy  hjar  sa  smoarch  bihânle  hie.  Dy  brief  woe  se  him 
to  Sinteklaes  stjûre.  Hjar  wier  yet  net  alheel  útpraet,  do  waerd 
er  wer  oan  'e  doar  draeid.  De  faem  ^oe  ek  út  'er  sté  net  witte, 
dat  se  by  my  wier.  „0  heargen !  hwer  scil  'k  hinne  ?"  sei  se. 
Nou,  ik  as  in  goed  filesoof,  tochte  sa:  Dêr  't  se  beide  allyk 
tinke  en  net  wiite  woUe,  dat  se  by  my  binne,  habbe  se  dêryn 
tominsten  ien  sin  en  ien  sin  jout  faek  ien  siele;  dêrom  sei  ik: 
„Fanke,  forstek  dy  mar  gau  yn  dy  kast  efter  'e  doar.*'  —  Hja 
die  dat  en  sa  roan  de  lilke  faem  de  lilke  feint  op  'e  hûd.  De 
trêdde  ynkommende  wier  in  jongfeint,  dy  woe  wol  ha,  dat  ik 
twa  ^snedige  brieven"  for  him  skreau,  ien  oan  in  strieman  en  ien 
oan  in  striewîif.  Dy  woene  se  dy  feint  en  dy  faem,  dy  elkoar 
habbe  scillen  hiene,  mar  dat  wer  út  rekke  wier  omdat  seelkoar 
sa  smoarch  bihânle  hiene,  —  op  Sinteklaes-joun  oan  'e  doar  bine. 
Do  't  de  feint  en  de  faem  yn  'e  kas  dat  hearden,  makke  de 
lilkens  hjarren  iendrachtich ;  hja  kamen  út  de  kas  wei  setten  op 
dy  oare  bysfeint  ta.  Dat  joech  in  deilliskip  sonder  ein,  mar  by 
slot  fen  rekken  wier  gjinien  fen  alle  trije  myn  help  nedich  en  ik 
rekke  by  myn  bûtenkânske  troch.  Mar  it  moaiste  fen  de  grap  is : 
„dy  fetnt  en  faem  binne  troch  dy  histoarje  wer  mei'noar  iens 
wirden  en  elk  wit,  as  't  op  âld  iis  friest  is  't  trochgeans  gau 
sterk.  Nei  't  ik  er  fen  heard  ha  scil  't  nou  to  Maeije  mei  dat 
pear  oangean. 

Sa,  woe  'k  nou  mar  sizze,  tsjinje  ik  de  maetskippij  fen 
folle  siden.  Ik  fiel  den  oars  dat  er  in  suverder  bloed  yn  my 
brûst,  dat  ik  ta  hwet  hegers  yn  'e  wrâld  komd  bin.    O!  mocht 

it  my  barre,  dat  ik  út  weelde  dichte  koe ;  ik  scoe  in  Shakspeare 
for  myn  lân  wirde,  ja,  ik  leau  fêst,  as  't  myn  lot  wier,  dat  ik 
op  't  toaneel  forskine  moast,  ik  scoe  Binly  en  Snoek  fier  efter 
my  litte.  Stel,  by  gelyks,  dat  ik  hjir  foar  in  great  tal  hearders 
stie  yn  de  rol  fen  Hamlet,  en  ik  spriek  den  de  wirden  fen  de  In- 
gelsman  lyk  as  de  fryske  skald  R.  Posthumus  dy  forfryske  het, 
ho  treflik  scoe  dat  klinke : 

.Och,  al  dit  al  to  hirde  flêslc  lcoe  rane 

Ën  teUe  en  hiel  torinne  jü  kleare  dau : 

Of  dat  dy  Iwige  Syn  wet  net  slcreaun 

Hie  tsjin  de  sels-moart.    Qodl  o  Qodl 

Ho  wirchsum,  stealich,  leech  en  onnut  komm' 

My  alle  brûkmcs  fen  'e  wrâld  foarl  Py  jul 

O  fij !  it  is  in  tün  fol  wjûd.  dat  yn 

It  sied  stiet    t  Is  biset  mei  RÛd,  dat  frak 

En  grou  is  fen  natuer.    Dat  *ï  sa  fler  gean 

Koel    Mar  twa  moanne  deal  né,  dit  net  iens, 

Nin  twa  ....  dat  ....  dat .  .  .  .* 

Dat  wit  ik  nou  eigentlijk  net  goed.  Mar  dat  is  ek  allike 
folle ;  ik  woe  mar  sizze :  it  is  moeilik,  dat  ik  sa  net  kin  lyk 
as  myn  greate  foargonger  Cats,  dy  't  by  nacht  en  by  dei  út 
Ijeafhabberij  dichtte.  Wier  dat  myn  lot,  nou,  ik  scoe  heel  hwet 
oars  foar  't  Ijocht  bringe  as  syn  „des  al  niet  te  min"  en  „waar- 
om  meer  geseid."  Stel,  dat  ik  yn  in  forgetten  eagenblik  my  hjir 
del  set,  den  bigjin  ik  soms  myn  eigen  gelok  to  bisjongen  en  siz : 

't  Is  myn  eelok,  dat  'k  by  de  wrâld  forgetten, 

Yn  ienliichcit,  mei  sielefrede  en  rêst 
Myn  dagcn  slyt  en,  sonder  kwea  to  metten, 

Jamk  wol  to  moed,  fen  soargen  wit  noch^êst" 

0!  den  is  't  mei  de  fjirde  rigel  ek  al  glêd  dien.  Foar  myn 
forbielding  stiet  in  fûle  húsfrou,  dy  't  my  moannet  om  de  kea- 
mershier  fen  de  lêste  trije  feans-jier,  —  of  in  brimstige  skoen- 
makker,  dy  't  my  freget  of  't  de  hakken  en  ballappen  onder  myn 
skoen  yn  der  iwichheid  net  bitelle  wirde  scille;  of  in  saniker 
fen  in  turfskipper  dy  't  my  lêstich  falt  om  't  jild  for  de  fiif  tonne 
splinterige  turf,  dy  'k  forline  hjerst  fen  him  krige  ha.  En  einliks 
sjuch  ik  in  kâlde  kachel,  in  lege  itenspine,  in  lege  oaljesnip,  in 
lege  flesse,  in  lege  bûsse,  en  alles  leech  en  alles  wei !  —  Hawar ! 
it  is  gjin  wonder,  oars  net?  dat  in  dichter  it  hjir  op  ierde  faek 
net  goed  meitse  kin,  mar  syn  lêzers  op  'e  wjukken  fen  'e  for- 
bielding  nei  in  onbikende  oarde  fiert.  O,  dat  kin  ik  sa  rêdde ! 
Pas  mar  ris  op! 

,Net  hjir,  net  hjir  op  ierde, 
Ho  moai  dyn  lusthof  tierde, 
O  minskebem  1  bist  thús. 


Hiir  mei  dy  skynfreugd  roppe, 
Dêr  boppe,  o  ja,  dêr  ooppe 
Is  t  libben  sonder  krus. 


Al  hest  in  skat  forgarre, 
By  tûzenen  bisparre, 
Hwet  wille  jouf  it  dy  ?  I"  — 

Mar  mei  dat  al !  hie  ik  it  sparjen  en  garjen  mar  ris  bisocht, 
do  't  my  de  kreften  jown  waerden !    Hie  ik  ek  mar  skatten  for- 

garre,  nou  —  ik  dronk  ek  ijeaver  sjâmpanje  as  sûkereîwetter 
ik  woe  ek  Ijeaver  yn  in  glêzen  weintsje  ride  as  to  foet  gean  yn 
stikkene  skoen  met  gatten  yn  'e  hoazzen.  Mar  myn  bêste  tiid 
is  nou  foarby;  ik  moat  idealen  foarmje,  rymstikken  by'noar 
smeije,  ik  moat  dichte  en  boekewjirmje  om  de  mûle  iepen  to 
hâlden. 

Yet  ris  slaen  ik  myn  eagen  op  it  bigoune  rymstik  en  ik 
siz :  ^Marije,  o  Marije !  dy  't  myn  herte" ....  Mar  it  is  forgees, 
dat  ik  dat  doch.  Al  stammerje  ik  er  de  hele  joun  oer,  ik',,bin 
om  tofoUe  dingen  forlegen  om  oait  hwet  betters  op  dat  herte 
to  finen  as  smerte.  It  is  al  let ;  myn  lampe  barnt  slûch,  it  wirdt 
nacht ;  it  is  tsjuster  om  my  en  tjuster  yn  my !  —  0,  myn  siele ! 

Dêr  stean  'k  nou  fen  romsucht  iens  blvn  en  heal  dronken, 
Mei  Boargen  oerheappe  en  yn  skilden  xorsonken. 
O,  hie  'k  yn  myn  Jeugd  in  knap  hantwirk  mar  leard, 
J^n  hie  men  mv  nou  as  knap  boarger  licht  eard; 
Den  stie  'k  ücht  mei  wiif  en  mei  bemtsjes  bisibbe, 
En  fêst  hie  'k  den  fleuriger  dagen  biübbe. 

Mar  it  is  nou  to  let  1  —  To  let !  —  0  wé  1  ho  fel  byt  it 
neibirou  ienkear  yn  't  herte  fen  immen  dy  't  syn  jeugd  net  ta- 
wijt  oan  nuttich  wirk.  En  och,  hwet  is  dat  siikjen  om  rom  en 
eare  oars  as  berneftich  neirinnen  fen  blinkende  sjipsop-boerlen. 
Hwet  seit  it,  as  de  neikomlingen  op  yens  grêf  yens  fortsjinsten 
romje  as  men  der  fen  honger  en  kommer  yn  delsakke  is.  Rom 
sonder  deugd  1  rom  sonder  wiere  fortsjinsten !  list  en  flaeijerij 
meije  dy  for  in  tiidlang  op  'e  troane  helpe ;  oneare  en  skande, 
earmoed  en  krapte  wirdt  faek  dyn  lean. 

Wrammels  wier!  witte  jimme  wol  hwet  ik  faek  tink,  yn 
disse  dagen  fen  fen  Nutten,  Vriendenkringen,  fen  reciteercoliegies 
en  rederikerskeamers  ?  Scoe  't  for  mannich  húshâldîng  net  goed 
wêze,  dat  se  yn  hjar  keamer  oan  'e  mûrre  de  tekst  fenAppelles 
hiene:  „Skoenmakker,  hâld  dy  by  de  least!"  —  Ho  mannich 
skoenmakker  forjit  soms  pluch  en  els  om  in  dichtstik  fen  Jan 
fan  Beers  yn  'e  hoUe  to  printsjen  en  by  mannich  smîd  weachf 
Bellamy's  Roosje  faek  swierder  as  syn  ambeld  yn  'e  smidte.  Ho 
mannich  hantwirksman  giet  deftich  yn  'e  pronk  mei  syn  wiif 
nei  't  Nut  om  dêr  in  foarlêzing  to  hâlden  oer  de  folks-hûshâld- 
kinde,  wyls  't  er  in  tokoart  yn  syn  saken  op  gjin  bihoarlike  wize 
wit  to  dekken.  Ho  mannich  dokter  het  by  tiden  de  hoUefolder 
fen  Bilderdijk's  Doodshoofd  of  fen  de  Hollanders  op  Nova  Zembla 
as  fen  de  earme  siikken,  dy  't  mei  langst  nei  syn  komst  útsjugge. 
Ja,  mannich  domeny  tinkt  om  Krysttiid  hinne  faek  lang  sa  foUe 
net  om  it  „kîndeken  în  de  krîbbe,''  fen  Lukas  as  om  hetslapend 
jongske  op  het  blauw  satijnen  kussen,  fen  Beets.  —  En  och  !  bleau 
it  dêr  mar  by!  en  stelde  men  yen  meî  oare  Ijues  wirk  to  freden ; 
scocht  men  dêrtroch  mei  to  helpen  om  it  goede  en  't  moaije 
foart  to  sterkjen,  den  mocht  it  yet  hinne  bruije.  —  Mar,  opwoun 
troch   dc   moaije   wirden   fen  de  dichlers,  mient  immen  al  lîcht. 

dat  er  de  kinst  ek  kin  en  mogelik  wol  better  as  in  hopen  oaren. 
En  mei  in  holle  fol  idéën  bigjint  er  fêrsen  to  meitsen,  howol  er 
syn  oandacht  nedich  by  syn  dageliks  wîrk  tsjinne  to  hâlden.  0, 
wé !  sokken,  scoene  wy  hast  wol  sizze.  It  ein  scil  de  lêst  drage. 
Ja,  wy  doare  sizze,  fen  de  tûzen,  dy  't  hjarren  op  dy  baen  joegen, 
binne  der  licht  wol  njuggenhondert-en-njuggen-end-njuggentich 
forongelokke. 

Friezen  en  Friezinnen !  wolle  jimme  in  goede  moraal  habbe 
út  it  libben  fen  in  mistribele  dichter  ?  Harkje  den !  Binne  jimme 
älders  fen  bern,  dy  't  in  dichterlike  gave  lykje  to  bisitten,  rek 
dat  fjûrke  net  bot  op,  mar  dôvje  't  Ijeaver  swietwei  út.  Priisgje 
dy  fêrsemeitserij  nët  to  folle,  it  mocht  de  earste  stap  wêze  ta 
folgjende  dwaesheden.  Bihânnelje  dy  frucht  mar  net  as  in  ananas 
yn  in  broeibak ;  jimme  kinne  er  op  oan,  as  der  in  Vondel  of  in 
Gysbert  Japiks  yn  sit,  den  scil  de  beam  fen  sels  wol  great  wlrde. 
Jimme  allegearre^  mannen  of  feinten,  siikje  yn  't  fak,  dêr  't  jimme 
't  fen  ha  moatte,  jimme  bêst  to  dwaen ;  wês  goed  en  nuttich 
for  jim  sels  en  for  oaren.  En  jimme,  troude  frouljue  of  fammen ! 
yn  't  húsbistjûr,  by  't  bern-opbringen  of  de  itensiederij :  lúnje 
net  nei  sokken,  dy  't  sizze,  dat  jim  biminlikst  binne  as  jimme 
moaije  lietsjes  sjonge,  fêrskes  meitse  of  pyanospylje  kinne.  Kinne 
jim,  by  tiid  en  wile,  sonder  skea  jimme  geast  mei  sokke  saken 
forrykje  en  oaren  nocht  ^  jaen,  wy  priis^e  dat.  Mar  forjit  net, 
dat  er  in  heger  ropping,  dat  er  hwet  kostlikers  yn  holle  en  hert 
wenje  moat  as  hwet  it  each  en  't  ear  strelet.  Jimme  allegearre ! 
siikje  gjin  idéalen,  mar  siikje  nuttich  wirksum  te  bljuwen  for 
jimme  sels,  for  jimme  húsgesin  en  for  alle  Ijue  om  jimme  hinne, 
—  net  troch  moaiklinkende  wirden,  mar  mei  goede  rie  en  died. 
En  tink  er  mar  om,  dat  it  stjerbêd  fen  sokken  op  hwaens  grêf 
de  tankbcre  seit :  ,,Hwet  ha  dy  Ijue  my  in  goed  dien !"  faek  folle 
sêfter  wêst  het  as  fen  mannich-ien  oer  hwaens  grêf  de  loftrompet 
stiet  to  tûtsjen  en  to  blazen' 

Sa  pratende  stim  ik  my  sels  wémoedich.  Yette  mei  ik  myn 
rym  ynsjên,  ik  fiel  dat  it  neat  wirdt.  Ik  gean  wer  ien  fen  dy 
onrêstige  nachten  yn,  dy  't  ik  sa  faek  hab  en  grif  elk  het  dy  't 
in  forslotfe  jeugd  biklaget,  —  en  ik  siz: 


i^MArije,  o  Marije  1  dy  t  myn  herte 

Ta  weamoe  I  bringt,  ik  skied  er  út  mti  smerte. 

Jut  mei  't  Oargel. 

'k  Sjong  fen  Jut,  ús  âlde  stalke ; 

Jut  mei  't  oargel  is  myn  sang. 
Och,  hwet  het  dy  man  wol  swalke 

Yn  ús  Fryslân,  tiden  lang. 
Jut  koe  rime,  Jut  koe  sjonge, 

Jut  koe  spylje  dei  oan  dei; 
Jut  brocht  nijs  for  âlde  en  jonge, 

Elke  reis  troch  Fryslân  mei. 
Ja,  ik  siz  yet  mannich  kear: 
Syn  gelikens  fynt  me  n't  mear. 

Jut  song  foUe  oer  foarge  dagen, 

Fen  de  tiid  foar  tûzen  jier; 
Hwet  for  lok,  hwet  swiere  pleagen 

't.  Lot  fen  de  âlde  Friezen  v/ier. 
Ho  't  hja  faken  for  hjar  rjuchten, 

Kaem  de  fijand  hjar  oer  't  mat, 
Kampen,  strieden,  dapper  fochten, 

Ut  de  hechte  stins  of  slot. 
Jut  sei  dêrby  elke  kear: 
„Ja,  do  stiene  se  op  hjar  ear." 

Jut  song  ek  wol  fen  dy  helden, 

Dy  't,  forboun  fen  hert  en  sin, 
Qoed  noch  bloed  noch  libben  telden, 

Wier  mar  't  heilich  grêf  gewin. 
Ho  't  Jerúzlims  âlde  wâllen 

Seagen  dat  de  Miizelman 
Mannich  edle  Fries  die  fallen, 

Nei  de  lear  fen  d'  Alkoran, 
En  den  sei  er  elke  kear: 
Ja,  do  stiene  se  op  hjar  ear.'' 

Ek  fen  Radbou  mei  syn  rieden 

Do  't  dy  baes  oer  Fryslân  wier, 
Ek  wol  fen  de  heldendieden 

Fen  de  stoere  Qreate  Pier. 
Jut  wist  fen  dy  allegearre 

Folle  sonders  en  hy  sei : 
„Moasten  al  dy  mannen  stjerre, 

Dêrom  stoar  hjar  rom  net  mei. 
En  men  fynt  nou  hjir  of  dêr 
Sokke  helden  grif  net  wer." 

Mar  song  Jut  fen  älde  grizen, 

01  hy  wist  wol  hwer  't  er  stie. 
Hy  song  ek  wol  oare  wizen, 

Al  nei  dat  er  hearders  hie. 
For  de  bern:  fen  't  âlde  minske, 

Dat  in  houten  duitsje  foun 
En  dêrfor  in  barchje  winske, 

Dat  se  oan  in  toutsje  boun. 
Mar  dat  barchje  woe  net  gean, 
Al  gyng  se  op  'e  hoUe  ek  stean. 

MHoun,  wost  dou  myn  barchje  bite?" 

Sei  it  sloof,  mar  dat  wier  mis. 
Jimme  scille  't  ek  wol  wite, 

't  Hoeft  net  dat  'k  er  mear  fen  siz. 
Soks  koe  just  de  berntsjes  haegje; 

En  hja  fregen  mem :  ^Honear 
Scoe  wer  âlde  Jut  opdaegje  ?" 

Kaem  er  den  wer  for  in  kear, 
0!  den  roanen  se  op  'e  wei 
Wit  ho  fier  him  efternei. 

Mar  song  Jut  for  jonge  fammen, 

't  Gyng  wer  op  in  oare  toan, 
Lietsjes  faek  mei  frjemde  nammen 

Hefte  er  op  hjar  winskjen  oan. 
Altyd  hast  fen  frijerije; 

Fen  in  faem,  dy  't  boaskje  woe, 
Mar,  al  woe  de  faer  't  net  lije, 

Ddch  hjar  sin  yet  krije  koe. 
Den  sei  Jut :  »Dy  't  f jûrich  mint 
Wint  de  striid,  ho  mâl  *t  ek  rint." 

Sa  koe  Jut  oan  alle  minsken 

Mei  syn  siongen  wille  jaen. 
Wist  er  ho   t  de  Ijuwe  't  winsken, 

Meastal  koed  er  hjar  foldwaen. 
Liet  er  mar  syn  oargel  hearre, 

Den  roan  't  folkjen  om  him  gear, 
En  den  krigen  se  allep;earre 

Hjar  biskie  fen  de  alde  hear. 
Jut  dy  wist  wol  hwet  er  die, 
Altyd  wist  er  hwer  't  er  stie. 

'k  Tink  yet  faek  om  'e  älde  sjonger, 
Dy  't  fen  elk  forgetten  stoar. 

Paken  lidte  er  kjeld  en  honger 
Yn  'e  winter  kâld  en.goar. 

Yn  syn  jonge  fiugge  dagen, 
Hie  'er  fôr  't  lân  ek  sines  dien, 

Lyk>\ol  stoar  er  onbiklage. 
Nimmen  liet  om  Jut  in  trien ; 

Mar  ek  nimmen  wie  'r  dy  't  sei : 

j^Jut  naem  hwet  fen  mines  mei/' 

1859. 


Oft  frouljue  soms  ek  bîtoeft  bînne*. 

It  barde  ris  yn  Amsterdam  —  dat  in  greate  stêd  is,  ja,  it 
kin  jimme  wol  frjemd  talykje,  mar  ik  doar  sizze^  wol  helte  greater 
as  Dokkum,  dus  kin  jimme  wol  bigripe,  dat  er  hwet  to  dwaen 
is.  Nou  it  barde  ris  yn  dat  Amsterdam,  dat  er  in  wiif  wenne 
dat  Ka  hiet.  Hjar  man  wier  dea  en  hja  wier  sitten  bleaun  mei 
fiif  lytse  bern  en  om  't  se  Ijue  wieren,  dy  't  fen  in  deihier  ha 
moasten,  kin  men  tinke,  dat  it  er  net  bare  breed  mei  hjar  foar 
stie.  Ka  mocht  útgean  to  arbeidsjen  en  to  kreamheinen  en  nou 
en  den  ris  in  bekjefol  oerbleaun  iten  mei  nei  hûs  nimme,  —  hja 
onderfoun  dit  wol : 

Jowne  jeften  en  frouljues  dagenhler 
Meltse  de  kij  en  de  bargen  net  swler. 

Né,  it  kaem  krap  om  mei  hjar  en  Ka  mimere  der  wol  ris 
oer  om  't  op  'e  iene  of  d'  oare  menear  hwel  rommer  to  krijen. 
Do  barde  't  ris  op  in  dei,  dat  se  de  stjritte  lâns  kaem  dy  't  de 
Keallestrjitte  neamd  wirdt.  Hwet  ha  de  strjitten  dêr  yn  Amster- 
dam  al  rare  nammen,  oars  net  ?  Do  kaem  dat  minske  dêr  in 
silversmids-winkel  foarby,  dêr  't  in  onbidich  bulte  goud-  en 
silvergûd  foar  de  finsters  to  pronk  stie,  en  in  greate  moaije  silve- 
ren  kofjekanne  minte  boppe  dat  alles  út.  Ka,  dy  't  net  litte  koe 
om  dat  gûd  efkes  to  bisjên,  tocht  yn  hjar  eigen :  i,Och,  wier  dy 
kofjekanne  mines!  Ik  scoe  der  mei  myn  berntsjes  mear  wille 
fen  ha  as  ien  dy  't  him  kocht  om  te  brûken."  —  ^Den  mast  sjên 
dat  it  dines  wirdt!"  sei  in  ondogense  stimme  yn  hjar  binnenste. 
En  fen  dy  tiid  df  oan  tochte  Ka  nearne  mear  oer  as  oer  dy 
silveren  kofjekanne,  en  ho  't  se  dêr  efter  komme  scoe.  Hja 
sliepte  dy  nachts  net  folle  en  de  oare  deis  wier  't  krekt  of  t  se 
mar  wer  nei  de  Keallestrjitte  ta  litsen  waerd.  Hja  wier  wer  ticht 
oan  dy  silversmids-winkel  ta,  do  seach  se  dêr  in  domeny  mei 
syn  wiif  foar  de  glêzen  stean,  dy  't  ek  tige  by  tige  dy  kof jekanne 
biseagen  en  op  't  lêst  wer  fierder  kuijeren.  —  Sjuch,  in  domeny 

droech  yn  't  foarige  altyd  in  trijetutige  steek;  dêroan  koe  men 
sa'n  man  der  út. 

„Nou  bin  'k  al  klear/'  tochte  Ka,  „as  't  goed  bislacht,  den 
is  joun  dy  kofjekanne  mines." 

En  hja,  net  slûch,  gong  bidaerd  domeny  en  jiffrou  efternei, 
sa  lang  dat  dy  yn  in  hûs  gyngen.  Ka  wist  mei  liep  pinfiskjen 
wol  wys  to  wirden,  dat  domeny  dêr  wenne  en  ek  ho  t  er  hiet. 
Do  gong  se  mei  de  dryste  skoen  oan  wer  op  'e  Keallestrjitte  ta 
en  nei  dy  silversmid.  Hja  hoefde  net  oan  to  skiljen,  hwent  de 
baes  siet  efter  de  toanbank  to  skrjuwen.  Hy  hie  domeny  ensyn 
wiif  ek  wol  stean  sjoen  nei  dy  kanne  to  loeren ;  do  hied  er  yn 
him  sels  al  tocht:  ik  woe  wol,  âld  sielehoeder,  datst  dou  dyn 
fjirdepartsje  dêr  joun  mar  for  oer  hieste." 

j,Goen  dei,  mynhear!"  sei  Ka;  ,,ik  moast  jo  de  groetenisse 
dwaen  fen  domeny  „dy  en  dy"  en  syn  frou,  en  ik  moast  jo  ris 
freegje,  hwet  dy  silveren  kofjekanne  kostet,  en  oft  se  dy  den  wol 
efkes  oan  hûs  ha  mochten  om  him  yet  ris  goed  to  bisjên." 

De  silversmid  waerd  tige  bliid ;  hy  koe  wol  bigripe,  dat  dy 
domeny,  dêr  't  boadskip  fen  kaem,  de  selde  wier,  dy  't  er  in 
poaske  to  foaren  foar  syn  winkelfinster  stean  sjoen  hie.  —  „Mei 
plesierf'  sei  er,  „ik  hab  mynhear  en  jiffrou  hjir  niis  wol  stean 
sjoen." 

Just,  jawol!"  sei  Ka.  ,,Ik  bin  dêr  arbeidster,  witf  jy.  Nou 
hiene  se  út  wêst  to  kuijerjen  en  dy  kanne  hjir  stean  sjoen,  en 
nou  die  jiffrou  gjin  lichten,  dy  kofjekanne  moast  tijarres  wirde. 
Domeny  het  oars  sa  folle  net  op  mei  sokke  idelheden,  sa'thy't 
den  neamt;  mar  it  binne  rike  minsken;  it  mei  hjar  wolbarreen 
sa'n  ding  scil  de  hële  wrâld  ek  net  jilde.'* 

De  baes  sei,  wyls  't  er  op  't  pompierke  loerde,  dat  oan  de  kanne 
siet:  »Dy  kanne,  frou,  dy  komt  op  seishondert  fjouwer-en-twein- 
tich  goune  en  fjouwer  stûren." 

„Dy  blits!"  sei  Ka,  „dêr  'k  sa  'n  wird  om  siz,  dat  scil  hjar 
botterndch  oankomme,  hwent  hja  biene,  mei  al  hjar  rykdom,  ek 
al  dealse  fûl.  Dêrom  net,  as  jiffrou  't  bigrypt,  den  set  se  troch 
en  den  kriget  se  meastentiids  hjar  sin  al.  Mar  nou  woe'kwol, 
mynhear,  dat  jy  of  ien  fen  jou  folk  efkes  mei  my  gongen,  den 
kin  dy  it  jild  barre  en  oars  de  kanne  mei  werom  nimme,  as  se 
him  net  hâlde  wolle.  Sjugg'  jy,  den  hoef  ik  gjin  twaris  hinne 
en  wer  to  rinnen;  hwent  ik  moat  joun  yet  mangelje  en  leagje 
en  och,  yet  wit  ho  folle  mear!" 

De  silversmid  lake  om  Ka  hjar  babbeljen  en  sei  dat  er  ma 
ien  fen  syn  feinten  mei  stjûre  scoe.  Dy  waerd  dêrop  fen  boppen 
roppen. 

„QoedI"  sei  Ka  en  lake  ek  ris.  „Den  binne  jy  ek  feilich;  as 
ik  ris  útsnie  mei  sa  'n  ding!  Nou,  wol  ik  jo  hwet  sizze,  myn- 
hear?  Ik  scoe  der  in  aerdige  wintertarring  oan  ha." 

Do  't  de  feint  syn  hier  hwet  útkjimd  hie  en  't  jaske  oanlitsen, 
jowch  de  baes  him  in  kwitânsje,  dy  't  for  foldien  onderteikene  wier, 
dy  koed  er  domeny  jaen  as  er  't  jild  for  de  kanne  barde  en  oars 
wer  thús  bringe.  En  as  de  kanne  forkocht  waerd,  sei  er  tsjin 
Ka,  den  scoe  hja  ek  yet  in  stikelpinning  ha;  den  moast  se  mar 
ris  oan  komme. 

„Bêst !"  sei  Ka.  ,,lk  scil  der  yet  wol  in  wirdtsje  mei  yn  sizze, 
om   it  de   Ijue  oan  te  praten.    Kom,  nou  nim  ik  de  kanne  mar 
onder  de  skeldoek,  sa  bleat  wolle  wy  der  net  mei  rinne." 
„Is  *t  net  better  dat  ik  er  in  pompier  om  doch?''  sei  baes. 
„Och,  dat  kin  neat  skele,  mynhear,  it  kin  sa  wol." 
Dêrmei  stapte  Ka  mei  de  kanne  onder  de  skeldoek  der  op  6f 
en  de  feint  kroaske  hjar  efternei. 

Nou  scil  men  licht  tinke  dat  dy  silversmid  net  heel  foarsichtich 
hânnele,  om  't  er  fen  dy  domeny  oars  net  wist  as  de  namme,  dy 
't  Ka  him  neamd  hie,  en  ek  net  hwer  't  de  man  wenne.  Ik  siz 
't  ek;  yn  Dokkum  scoe  gjin  ien  sa  dom  to  wirk  gean;  marnou 
moatte  jimme  bitinke,  dat  yn  Amsterdam  in  hele  smite  domenys 
binne,  dat  komt  op  in  stik  of  tsien  net  oan,  en  yn  Dokkum,  al 
rekkent  men  alle  Ijue  dy  't  preekje  en  dy  't  heel  wol  scoene 
preekje  kinne,  allegearre  by  de  domenys,  den  scil  men  yet  wol 
in  eintsje  onder  de  tweintich  bljuwe.  Sjuch,  dat  skeelt  hwet.  Al 
hie  Ka  fen  dy  domeny  en  't  hûs  dêr  't  er  wenne,  helte  klearder 
oanwizing  dien,  den  scoe  de  silversmid  him  licht  dôch  net  kend  ha. 
Mar  bûten  dat :  der  wier  ommers  gjin  gefaer,  hwent  de  feint  gyng 
mei  en  de  beas  hie  domeny  en  't  wiif  sels  wol  foar  't  finster 
stean  sjoen. 

Ka  stapte  mei  de  feint  snedichjes  op  en  sa  kamen  se  mei 
gauwens  domeny  syn  went  al  néijer.  Hja  babbele  mar  oan  ien 
tried  wei  en  fortelde  de  feint  ho  goed  en  ho  kwea  se  't  by 
domeny  hie.  Mar  do  't  se  omtrint  oan  *t  hûs  ta  kamen,  dêr  't 
domeny  wenne,  do  sei  se :  ,,Kom,  nou  rin  ik  in  pear  stappen 
foarút,  den  kin  ik  de  Ijue  de  kanne  sjên  litte  ear 't  jy  der  binne.'' 

Hja  die  dat  en  de  feint,  dy  't  gjin  kwea  lochte,  bleau  efkes 
efterút.  Hja  skille  en  de  faem  kaem  foar.  „Is  mynheer  de  do* 
meny  ek  thús?''  frege  Ka  en  roan  yn  'e  gong. 

„Jawol !''  sei  de  faem. 

„Kom/'  sei  Ka,  dat  treft  goed;  ik  moat  him  efkes  onder 
fjouwer  eagen  sprekke,  Ijeafst  op  syn  keamer." 

De  faem  brocht  dat  boadskip  oer  en  do  krige  Ka 't  biskie  om 
mar  efter  by  domeny  to  kommen. 

„Goed/'  sei  Ka,  ,,mar  der  stiet  ien  op  'e  strjitte,  dy  het  ek 
bilang  by  de  saek,  dy  kin  hjir  wol  efkes  yn  'e  gong  stean,  net?'' 

Dat  mocht  de  faem  wol  lije ;  hja  gong  wer  nei  de  koken 
en  oan  hjar  wirk  en  tocht  fierder  oar  de  s«iek  net  mear.  Ka 
wonk  de  silversmids-feint  en  seî  dat  er  mar  efkes  dêr  yn  'e 

gong  stean  bljuwe  moast.  Hja  gnyske  de  feint  ris  oan  en  sei 
sa  blierlaeitsende  wei :  „Ik  leau  wol,  dat  de  kanne  hjir  bljuwt, 
de  priîs  falt  jiffrou  net  6f."  —  Dêrop  stiek  se,  as  wier  se  dêr 
skoan  bikend,  de  gong  lâns  nei  efteren.  Domeny  siet  allinnne 
to  lêzen.'' 

^Goendei!  mynhear  domeny!"  sei  Ka. 

,,Goendei,   frou  !*'  sei  domeny.    ^Gean  sitten.    Hwet  is  der 
fen  jou  tsjinst?" 

„Dat  kin  ik  mynhear  koartwei  sizze.  Ik  bin  arbeidster  by 
in  silversmid  yn  'e  Keallestrjitte,  dêr  't  mynhear  en  jiffrou  hjoed 
foar  de  glêzen  stien  ha  nei  disse  silveren  kofjekanne  to  sjên. 
Nou,  dy  minsken  habbe  in  soan,  dêr  't  se  gnod  mei  forlegen 
binne.  Ho  't  se  him  ek  riede  en  liede,  hy  jout  nearne  neat  om  en 
forslampampet  alles ;  syn  âlden  binne  der  skjin  mei  lâns  hwet  wei 
se  mei  him  út  scille.  0 !  ik  doar  it  net  heal  sizze  ho  skânük 
dy  feint  hânlet,  ho  'n  kroane  er  syn  âlden  op  'e  hoile  set.  Alles, 
alles,  mynhear,  habbe  se  dien  om  him  ta  ienker  to  bringen  ;  mar  hy 
stiet  nearne  foar;  hele  nachten  is  er  faek  oan  'eswaei.enhetersyn  jild 
forbruid,  den  gean  syn  klean  der  ek  oan.  Sa  het  er  nou  ek  wer 
dien,  dat  kin  mynhear  daük  sels  sjên ;  hy  is  útgien  mei  in  gloed- 
nij  lekkens  pak  oan  en  hy  komt  wer  thús,  kin  'k  jou  sizze,  mei 
in  pakje  oan,  hawar  ik  doar  it  mei  wierheid  sizze:  de  ijue  hjar 
feint  rint  yn  syn  dageliks  wirk  sa  gnap  wol.  Nou  wier  't  jild 
wer  op  en  nou  twong  er  yn  âlden  om  wer  hwet  to  habben. 
Hjar  doare  't  ek  net  litte  om  him  jild  to  jaen  om  't  se  bang  binne, 
dat  er  hjar  dan  bisteile  scil.  Nou  seach  ús  mynhear  jo  hjoed  foar 
de  silverkas  stean  to  sjên,  en  hy  seach  dalik  wol,  dat  jy  it  wieren, 
onder  hwaens  preek  hy  en  mear  oaren  forline  Snein  tige  oandien 
wêst  hiene.  Ja,  mynhear,  sonder  jo  flaeije  te  wollen,  kin  ik  jo  sizze, 
dat  Jy  troch  de  hele  stêd  en  ek  bûten-út,  der  for  bikend  stean, 
dat  jy  yn  steat  binne  om  mei  jou  kreftige  wirden  stien-ondogense 
minsken  it  hert  te  brekken.  Nou,  do  tocht  ús  mynhear  dalik : 
„Och  ik  scoe  wol  wolle,  dat  dy  domeny  myn  soan  ris  onder  'e 
skjirre  nimme  woe  om  him  ris  tige  op  syn  konsjinsje  te  kommen.*' 
Dat  sei  er  ek  tsjin  jiffrou  en  —  sikerwier !  it  sloof  bigoun  sa  to 
kriten,  dat  it  dearde  my  oan.  (By  dit  sizzen  wiske  Ka  mei  de 
hân  hjar  eagen  út.)  —  ,.Och,''  sei  jiffrou,  „sjuch  dat  jy  him  nei 
dy  domeny  ta  prate ;  och  dat  dy  man  ris  in  goed  wird  yn  dy 
onbireidc  ierde  falle  litte  mochte."  —  Us  jiffrou  is  tige  bilêzen 
moat  mynhear  tinke. 

Mar  om  de  oerkomling  hjir  hinne  to  krijen,  it  wier  foarút 
wol  to  sjên,  dat  dat  sa  mar  net  gean  scoe ;  dêr  moast  in  smeet 
op  útfoun  wirde.  Do  ha  se  't  op  't  lêst  sa  oerlein :  it  hjit  nou, 
dat  jimme  disse  kanne  keapje  wolle,  en  den  scoe  hy  it  jild  er 
for  barre,  ha  se  him  wys  makke.  Mynhear  bigrypt  licht,  dat  dit 
mar  in  $Iimme  streek  is  om  him  hjir  hinne  to  krijen;  hy  stiet 

nou  hjir  foar  yn  'e  gong  mei  it  pompierke  by  him,  dêr  't  er  it 
jild  op  barre  scil,  sa  't  er  mient;  mar  ik  gean  nou  stil  mei  de 
kanne  wer  nei  hûs  en  dêr  is  't  mei  út.  Ik  scil  him  nou  hjir 
hinne  stjûre;  mynhear  moat  it  him  mar  oan  tiid  dwaen,  earst 
mar  beare  dat  jy  bitelje  wolle,  hwent  de  dogeneat  aest  op  jild  as 
de  divel  op  'e  siele,  dêr  'k  sa'n  wird  om  siz ;  oars  snijt  er  licht 
to  gau  wer  út.  Hwent  hy  is  oerkomd.  ,,It  is  krekt  of  't  ersyn 
konsjinsje  ticht  barnd  het/'  sei  syn  mem  okkerdeis  yette.  0 ! 
ik  hoopje,  mynhear,  dat  jou  wirden  in  goede  útwirking  op  him 
ha  meije." 

,,Den  is  't  doel  fen  disse  saek,"  sei  domeny,  „om,  as  't 
mogelik  is,  in  earme  sondaer  to  bihâlden,  troch  him  fen  de  rânne 
des  forderfs  tobek  to  lûken?" 

,Just,  domeny !"  sei  Ka.  „Och  heden,  ja !  mocht  it  jo  lokke, 
ús  mynhear  en  hjarre  scoene  jo  graech  efternei  disse  silveren 
kofjekanne  presint  jaen,  dat  wit  ik  bêst.  Mar  domeny,  nou  scil 
ik  er  út  gean ;  doch  jy  mar  lyk  as  ik  sein  hab.  Bfjuw  mar  stil 
sitten ;  ik  scil  him  hjir  hinne  stjûre  en  him  wys  meitse  dat  er 
jild  barre  kin.    It  bêste  en  soundheit,  domeny!'' 

„Ek  sa,  frou !  de  groetenisse  oan  jou  mynhear  en  jiffrou  en 
siz,  dat  ik  hjar  mei  gauwens}[risl[opsiikje  scil. 

„Tank  jo!  dat  moat  mynhear  foaral  dwaen. 

Ka  kaem  wer  yn  'e  gong,  hja  wonk  de  feint  en  sei  tsjin  him : 
„It  het  divekers  spand,  hy  sit  er  fêst  oan,  mast  tinke,  mar  ik  hab 
dôch  sa  lang  bekke,  dat  de  kanne  hjir  bljuwt.  Mar  dyn  baes 
mei  wol  in  goed  foantsje  jaen ;  gean  dou  nou  mar  nei  efteren 
nei  domeny,  it  jild  is  ta  dyn  tsjinst ;  ik  scil  jiffrou  de  kanne  bringe," 

De  feint  tocht  om  gjin  kwea  en  gong  dêr  't  er  wiisd  waerd. 
En  Ka,  mei  de  kanne  onder  'e  skeldoek,  flink  wer  ta  de  doar  út : 
hwer  hinne  ?  Ja,  dat  doar  ik  net  sizze,  mar  net  nei  't  plak  dêr 
't  se  de  kanne  wei  helle  hie,  dat  wit  ik  wol. 

„Gean  sitten,  jongkearel."  sei  domeny,  do 't  de  feint  yn  kaem. 
„Jy  komme  om  jild,  is  't  net  wier?  Gean  sittenl  Ho  gietitjo?" 

Nou,  de  feint  gong  sitten ;  hy  wier  't  net  wend  om  by  sokke 
foarname  Ijue  sa  frjeonlik  bijegene  to  wirden.  Hy  mompele,  dat 
it  goed  mei  him  gong  en  sahwet  hinne. 

Ja,  myn  jonge,"  sei  domeny,  „it  doel  hwerom  jy  hjir  komme 
is  my  bikend,im^  de^îwiere  reden  hwerom  't  jy  hjir  binne  wit 
ik  ek.  Jongfeint !  it  falt  in  godstsjinstlearaer  soms  wol  ris  hird, 
mar  dôch  rêst  de  plicht  op  him  om  jimmer  de  wierheit  to  sizzen. 
Ik  hear,  ta  myn  leedwêzen,  dat  jy  fen  't  goede  paed  ôfdwaeld 
en  it  glisterich  sondepaed  opgien  binne ;  dat  jy  jou  jonge  jierren 
yn  idelheid  trochbringe,  ta  great  hertsear  en  skea  fen  jou  âlden." 

„Ik  habjjmyn  âlden  noait  kennen,"  sei  de  feint,  dy  't  raer 
opharke  do  't  domeny  sa  tsjin  him  bigoun. 

„Hwet  is  dat?    Wolle  jy  in  mmi  213  my  nou  §k  yet  mei 

Ijeagens  bidrage  ?  It  binne  just  jou  brave  älden,  dy  't  biwirke  ha, 
dat  jy  hjir  hinne  komd  binne." 

Do  bigoun  de  jongfeint  to  tinken,  dat  domeny  in  roomske 
pryster  wier,  dy  't  him  wys  meitse  woe,  dat  er  syn  âlden  yn  't 
fagefjûr  of  oars  earne  sprîtsen  hie.  Dêrom  sei  er :  „Nim  't  my 
net  kwea,  domeny  —  pastoar  mien  ik  —  ik  hear  net  ta  de 
roomske  tsjerke." 

„Ik  ek  net,"  sei  domeny;  „mar  ho  komme  jy  dêr  by?  Of 
wolle  jy,  troch  sok  praet,  mei  myn  grize  hierren  de  spot  drjuwe  ? 
Wês  foarsichtich,  fordwaelde  sondaer!'\ 

„Mar  domeny !"  sa  boarst  de  feint  út  wyls't  er  oerein  sprong, 
„ik  bin  hjir  net  komd  om  sokke  hirde  forwiten  oan  to  hearren. 
Jaen  my  't  jild  for  myn  hear  en  master,  as  't  jo  bljeaft,  den  sci! 
ik  jo  de  kwitânsje  jaen  en  den  ha  wy  neat  mear  mei  elkoar  to 
meitsen." 

„Forhirde  sondaer!'  sei  domeny;  „och  hwet  is  dyn  hert 
forstielle.  Goede  wirden  tsjin  dy  to  sizzen  is  krekt  it  selde  as 
pearels  foar  de  baergen  to  smifen.  Ik  biklei  it  hûs  dat  sa'n 
soan  herbcrgje  moat.  Gean  hinne !  ik  hab  myn  wirden  forgees 
oan  dy  bisteld." 

„Nou,''  sei  de  feint,  al  hwet  nidich,  „kom  den  mar  mei 
jild  oer  'e  brêgge,  den  binn'  wy  fen  elkoar  6f." 

„Jild  ? !  Dy  silveren  kofjekanne  hab  ik  net  kocht,  dy  is  al 
wer  by  jimmes  thús.  Dat  is  mar  ûtfoun  om  dy  hjir  hinne  to 
krijeny  omdat  dyn  âlden  skjin  mei  dy  forlegen  binne;  dêrom 
habbe  se  de  arbeidster  op  sa*n  menear  mei  dy  hjir  hinne  gean 
lilten,  om  't  se  wol  wisten  datst  hjir  oars  lang  net  hinne  woeste. 
Mar  gean  nou  mar  wer  nei  hûs  en  doch  krekt  asdy  kofjekanne; 
hâid  dy  stil  thús  en  sjuch  troch  de  glêzen  op  't  neatich  gewoel 
fen  de  minsken  del,  sonder  dy  der  mei  yn  to  jaen." 

It  waerd  de  silversmidsfeint  ho  langer  ho  mâlder;  hyseach 
domeny  oan  krekt  of  't  er  sizze  woe :  „Bist  net  wiis  ?''  —  Op 
't  lêst  makke  er  gjin  praetsjes  mear,  hy  grypte  syn  pet  en  gong 
foart.    Hy  tochte :  „De  baes  moat  er  sels  mar  ris  yn  foarsjên." 

Sa  gau  't  er  thús  wie  en  forteld  hie  ho  't  stie,  gyng  dé 
baes  meî  him  wer  nei  domeny  ta,  en  do  sei  de  baes :  „Mynhear, 
hjir  ha  jy  nou  de  fabrikant  en  magasynhâlder  fen  goud-  en  sil- 
verwirken  út  de  Keallestrjitte  sels.  Ik  hoopje  de  eare  to  habben 
fen  jo  ît  jild  to  barren  for  de  silveren  kofjekanne,  die  'tjykocht 

habbe." 

„De  silveren  kofjekanne,  dy  't  ik  kocht  ha?"  sei  domeny. 
„Ik  hab  gjin  silveren  kofjekanne  kocht,  mynhear.  Jou  arbeidster 
het  er  al  lang  wer  mei  foart  wêst,  en  dy  sei  my,  it  wier  der 
mar  om  to  dwaen  om  him  (hy  wiisde  op  'e  feint)  hjir  hînne  to 
krijen." 

De  goudsmid  koe  der  ek  neat  fen  bigripe  en  bigoun  dofen 

foaren-ein  op  to  fortellen  ho  't  gien  wier.  Domeny  sette  in  pear 
greate  eagen  op  en  do  't  de  silversmid  útpraet  wier  forhelle 
domeny  ho  't  gien  wier. 

En  do  koene  se  den  op  't  lêst  mei  elkoar  neigean,  dat  se 
hjarren  op  in  danige  listige  menear  bidrage  litten  hiene.  De 
goudsmid  sette  sa  gau  as  er  koe  alle  prikken  yn  't  wirk,  om 
wys  to  wirden  hwer  't  syn  silveren  kofjekanne  bilânne  wier; 
mar  Amsterdam  is  sa  great,  dat  wier  sa  maklik  net  troch  to 
siikjen.  De  man  wier  syn  kanne  kwyt.  Ka  krige  der  goed  jiid 
for  fen  in  Joad,  dy  't  er  mei  pielde  sokke  waren  op  to  keapjen 
en  der  den  mei  nei  Ingelân  reisge. 

Domeny  preke  de  earstfolgjende  Sneins  oer  Eksodus  20fêrs 
15  („Gij   en   suit   niet  stelen"),  niar  oft  Ka  do  ek  yn  'e  tsjerke 
wier,  dêr  kin  'k  neat  fen  sizze. 
1861. 


De  forbettere  Tîmmerfeînt 

Hwet  bin  ik  foarhinne  dat  steechje 
Nei  Lutskemoai  mannichkear  gien. 

Den  sei  ik  altiten :  „Kom  âlde, 
'k  Ha  sin  oan  in  stevigen  ien.'* 

En  Lutskemoai,  mei  in  moai  praetsje, 

Skonk  dalik  in  romerfoi  my, 
Dat  gong  ien,  twa,  trije  nei  binnen 

En  ik  lei  myn  sinten  der  by. 

En  kaem  ik  den  wer  yn  'e  winkel, 
Hwet  wier  ik  den  skoftich  for  baes. 

Soms  sei  er:  ,,Dou  kinst  neat  bidije, 
De  earremoed  wachtet  dy,  Klaes!" 

'k  Woe  graech  as  de  tsjepste  my  klaeije, 
Hwet  k  krije  koe  naem  ik  to  boarch. 

Sa  pronke  'k  mei  oare  Ijues  fearren, 
Mar  't  joech  my  faek  onrêst  en  soarch. 

Ik  rekke  gau  út  it  bitrouwen, 

Al  sette  'k  it  boarst  yette  heech. 
Pe  earmtakke  kaem  troch  de  mouwe, 

Pe  bûse  wier  altyd  skjin  leech, 

18 

Ik  gyng  ek,  as  'n  oar,  nei  de  frouljue, 

Mar  nimmcn  as  Eabele  Min 
Koe  timmerman  Klaes  rjucht  bihaegje, 

Op  hjar  sette  'k  tige  myn  stn. 

'k  Sei :  ^Mintsje !  dy  moat  ik  hwet  sizze, 
Yn  dy  ha  'k  allinne  bistek."  — 

„0 !"  sei  se,  ^dêr  mast  net  fen  prate, 
Dou  hest  in  t'  ougryslik  gebrek. 

^lk  doar  it  mei  sa'n  ien  net  weagje. 

Dy  smeitse  de  slokjes  to  swiet; 
Dy   t  dêr  him  sa  jong  oan  forslavet 

Fynt  lijen  by  't  eintsje  fen  't  liet."  — 

'k  Onthiet  hjar  it  foartoan  to  litten ; 

Mar  hja  woe  dat  earst  fen  my  sjên. 
Do  tocht  ik:  „Dat  scil  ik  bisiikje; 

Ik  bin  dôch,  fordcald !  net  in  bern." 

Sint  liet  ik  de  sterkedrank  farre, 
En  Lutskemoai  wist  net  ho  't  wier, 

Mar  baes  sei :  „Nou  kinst  hwet  bidije, 
Nou  krigest  hwet  heger  deihier." 

Do  klaeide  'k  my  kreas  lyk  as  't  hearde 
En  elk  hie  do  achting  for  my. 

AI  gau  koe  'k  myn  saken  bigjinne, 
En  dêr  krige  'îc  Mintsje  do  by. 

Nou  slite  wy  fleurich  ús  dagen, 
Wy  geane  bistindich  ús  wei ; 

Gjin  sterkedrank  wol  ik  oanroere ; 
Dat  hab  ik  for  altyd  forsei. 

O  feinten !  dy  't  graech  yct  ris  prjuwe, 

By  Lutskemoai  of  by  in  oar, 
Forlit  dy  gefaerlike  wîlle, 

Of  grif  bringt  it  jimme  fen  *t  spoar. 

't  Gelok  kin  by  drankljue  net  wêze, 
Hja  wirde  fen  't  sûpen  jong  âld, 

En  dy  't  yn  syn  jeugd  him  net  hoedet 
Fynt  letter  de  hel  op  'e  wrâld. 

1859. 

Ho  't  in  dîef  him  sels  bistiel. 

Doede  Bodder  en  Simen  Lyntsjelûker  wennen  yn  'e  Falom, 
net  fier  fen  elkoar  6f.  Doede  wier  in  kloeke  arbeidersman,  dy  't 
flitich  for  wiif  en  bern  skrepte.  Hy  hierde  hwet  lân  om  ierappels 
to  bouwen,  hy  hâlde  in  pear  skiep  en  mêste  hjerstmes  in  baerch, 
net  om  in  fette  tafel  te  habben,  mar  om  to  forkeapjen  en 
sadwaende  de  lâns-hier  by  elkoar  to  krijen.  Simen  wier  in  heel 
oar  man.  Hwet  in  sjamme  yn  'e  earte  for  de  fûgels  is,  dat  wier 
Doede  for  Simen,  as  't  op  't  wirk  oan  kaem,  hwent  dêr  wier 
Simen  sa  bang  fen  as  de  houn  fen  bruijen. 

Hy  sei :  „Ik  hab  de  wealich  fen  dat  iwige  wrotten  en 
wramen  for  in  oar.  Dy  't  in  bytsje  brein  yn  'e  kop  het,  allyk 
as  ik,  wit  er  wol  makliker  troch  to  kommen  as  Doede." 

Hy  bigoun  yn  fé  to  kwânseljen ;  earst  yn  lammen  en  skiep, 
njunkelytsen  yn*  keallen  en  op  't  lêst  yn  melke  kij,  ja  ek  wol 
yn  meagere,  ongeve  en  bidoarne  hynsders.  En  ho  mear  syn 
hânnel  tanaem,  ho  mear  *t  er  ek  bigoun  to  sûpen ;  merke  't  goed, 
den  sûpte  er  om  't  it  lije  koe,  en  merke  't  forkeard,  den  sûpte 
er  om  't  er  it  sûr  hie.  Hy  hie  ek  wiif  en  bern  en  mêste  hjerst- 
mes  ek  in  baerch  om  for  him  sels  spek  yn  'e  skoarstien  to  krijen. 

Dy  twa  bûrljue  koene  oars  goed  mei  elkoar  oer  wei,  mar 
it  bigreate  Doede  wiif  wol  ris  hwet,  dat  Simen  en  hjarre  't  sa. 
fleurich  hiene,  wyls  't  it  mei  hjar  sa  by  't  wâltsje  lâns  moast' 
mar  Doede  sei  altyd :  „It  ein  scil  de  lêst  wol  drage." 

It  barde  ris  op  in  Feanwâldstermerke,  dat  Simen  dêr  de 
Sneins-eftermiddeis  hinne  kuijere.  Feanwâlden  ieit  net  sa  fier 
fen  'e  Faiom  ôf,  dus  dat  wier  maklik  to  dwaen.  Syn  wiif  bleau 
mei  hjar  trije  berntsjes  thús  en  hja  tochte :  ,,Kom,  iit  my  ris 
efkes  by  Doede  en  hjarre  sjên."  K:ekt  do  't  hja  dêr  yn  kaem 
wieren  Doede  en  't  wiif  oan  't  jildtellen. 

„Soa!"  sei  se,  do  't  se  op  'e  stoel  siet,  „jîmme  pongsjucht 
er  sa  slim  net  út,  dy  is  better  foarsjoen  as  uzes.  Simen  het  er 
al  oer  krast,  dat  er  moarn  net  mear  yn  omslach  krije  koe.  De 
hânnel  is  tsjinwirdich  mar  slop.'' 

Doede  sei:  „Wy  seagen  ris  nei  oft  wy  ús  lâns-hier  hast 
by  'noar  hiene.    Jisterjoun  let  ha  wy  ús  baerch  yet  ôflevere." 

„Hea  noch  ta!  jisterjoun  let?" 

„Ja,"  sei  Doede  wiif  laitsende,  ,,ik  waerd  jisterjoun  den  sa 
aeklike  kjel ;  wy  waerden  om  healwei  âlven  út  it  bêd  kloppe, 
do  wieren  der  twa  mânljue  fen  Dokkum  om  'e  baerch." 

Ja,"   sei   Doede,   j,ik  forkocht   Freed   myn  baerch  oan  de 
joadske  slachter  fen  Dokkum.    Nou,  de  Joaden  meije  op  Snjeon 
net  arbeidsje,  dêrom  kaem  er  jisterjoun,  do  't  de  Sabbat  út  wier,. 
den  koed  er  hjoed  slachtsje  en  moarn  oan  't  suteljen  gean/' 

„Jawol !  hwet  ha  jim  krige,  as  ik  freegje  mei  ?" 

„Fiif-end-sechstich  goune,  en  den  moat  er  my  't  hertslach 
en  de  lever,  mei  twa  poun  smoar  werom  bringe.  Ik  woe  de 
kop  er  ek  yet  by  ha,  mar  dat  koe  'k  er  net  troch  skoerre/' 

„Goed  jild,  scoe  'k  zizze,  Doede.  As  'k  dêr  nei  sjuch,  scoe 
'k  tinke,  dat  uzes  wol  fiif-en-sauntich  wirdich  is." 

„Nou  ja,  mar  jimme  slachtsje  ommers  sels." 

„Dat  scil  der  diss'  kear  donders  om  rinne.  Simen  klaget 
freesiik  oer  de  krapte." 

Sa  praetten  se  yet  in  poaske,  do  kamen  Simens  bern  foar 
de  glêzen  en  rôpen :  „Mem,  mem !  de  baerch  is  al  wer  út  it  hok." 

„Dat  is  in  heislik  lijen  mei  dy  baerch !"  sei  't  wiif.  ,,Der 
misse  twa  skroaten  fen  't  hok ;  ik  sei  jister  yet  tsjin  Simen : 
„Meitse  dat  dôch !''  Nou  is  de  baerch  er  hjoed  al  for  de  trêdde 
kear  út;  ik  bin  der  glêd  mei  forlegen." 

„Hea!"  sei  Doede  wiif,  „dat  kinne  wy  ommers  wol  better 
ha.  Bring  de  baerch  oan  Tiisdei  ta  yn  ús  hok;  den  kin  Simen 
jimme  hok  meitse.  Moarn  mei  de  drokte  fen  Feanwâldstermerke 
wirdt  dat  net.    Hwet  seist  dou,  Doede?" 

Ja,  dat  wier  Doede  goed,  en  Simens  baerch  waerd  yn  syn 
bûrmans  hok  brocht. 

Simen  wier  yn  Feanwâldstermerke  al  gau  yn  in  goed  selskip 
komd  fen  minsken,  dy  't  him  sahwet  liken.  It  jongfolk  rameide 
wakker,  hwent  hja  merkje  dêr  to  Feanwâlden  Sneintojouns.  Yn  'e 
herbergen  waerd  drok  op  'e  snaren  file  en  der  waerd  dounse 
dat  it  dindere.  Ho  mear  slokjes  de  hospes  úttape,  ho  mear 
geskaei  en  gegûl  der  kaem ;  hwent  elk  waerd  de  holle  licht  en 
sommigen  ek  danige  koart;  lyk  as  dat  mei  in  hopen  Ijue  giet 
as  se  drank  yn  krije.  Nou,  dêr  wier  Simen  ek  mei  bihebt.  As  't  net 
nei  syn  sin  roan  wie  er  gau  op  ien  ein,  en  sa  roan  it  dêr  dy 
Sneintojouns  yn  Feanwâldstermerke  ek.  Hy  wier  dôch  al  hwet 
dwers  om't  syn  bûse  sa  plat  wier.  Earst  hied  er  thús  al  in 
trammelantsje  mei  't  wiif  hawn.  Dêr  to  Feanwâlden  mette  er 
in  keapman  fen  Easterwjirm,  dy  't  er  ienkear  ris  tige  yn 'e  nekke 
skopt  hie,  mei  't  forkwânseljen  fen  in  âld  hynsder.  Dat  wier  al 
in  pear  jier  lyn,  mar  as  de  drank  yn  'e  holle  komt  wirde  alle 
âlde  kij  út  de  sleat  helle.  Dy  keapman  sei  Simen  dêr  aerdich 
de  wierheid,  dat  sette  kwea  bloed  en  dat  haspele  krekt  sa  lang, 
dat  se  elkoar  bûten  doar  dagen.  Dat  gyng  oan,  de  herbergc 
roan  leech  en  op  'e  bûrren  wier  't :  „pak  oan !"  —  Simen  wier 
in  knûstigen  baes;  hy  slingere.  de  Easterwjirmer  kearel  as  in 
keal  tsjin  'e  groun  oan  en  do  't  er  him  onder  hie  wrotte  en 
wraemde,  stinde  en  biet  en  klaude  dat  tsjin  elkoar  as  in  pear 
hoannen,  en  al  fjuchtsjendewei  rekken  se  mear  nei  de  ieneside. 

„DuveI,  pas  op  myn  kraem !''  rôp  in  man,  dy  't  yet  by  de 
lampe  syn  pipen  en  doaz^n  en  oare  moaije  spillen  to  keap  hie, 

Mar  hwa  scoe  dat  keare?  De  Easterwjirmer  rekke  wef 
boppe  en  do  treau  er  Simen  op  'e  noas  onder  it  readrútige 
diskleed  fen  de  kreamme  troch  — *  en  dêrmei  hâlde  er  op. 
Simen,  sonder  to  witten  hwer  't  er  wie,  sprong  rimpen  oerein, 
en  fordeald  1  dêr  sette  er  mei  de  rêch  en  de  holle  de  hele 
kreamme,  of  Ijeaver  de  dis  fen  'e  kreamme  mei  de  hele  sante- 
petyk,  op  ien  ein.  Dêr  fleagen  briilen  en  fiinterhúskes,  koperen 
haloasjes  en  pleten  leppeltsjes,  posleinen  pipen  en  bliken 
tabaks-doazen  mei  al  dat  oare  redding,  ritsdy!  mei  iûd  gerinkel 
troch  inoar. 

Dêr  hê  wy  't  al !"  jammere  de  kreamman,  dy  't  de  hierren, 
op  't  sjên  fen  dy  boel,  fen  ontsteltenisse  omhegens  riisden. 

—  „Wie  is  hy?    Dat  sal  betaald  wirde.'' 

„Simen  Lyntsjelûker  1"  rôp  it  folk. 

Ja,"  sei  Simen,  „dat  moat  dy  skobbert  biteljel"  En  hy 
wiisde  op  'e  Easterwjirmer. 

Mar  de  kreamman  sei  tsjin  him :  „Dou  bist  myn  man !" 
hwent  de  Easterwjirmer  hie  him  út  'c  wei  jown.  En  do  't  er 
in  pear  fjiidwachters  by  kamen  waerd  it  sa  bislist,  dat  Simen 
moast  de  man  skeaforgoeding  jaen,  en  oars  scoe  't  foar 't  rjucht 

„Nou,  dêr  bin  'k  net  mei  om  'e  hâls,"  sei  Simen  great- 
hertich.  ^Sjuch  mar  ris  nei,  earme  lús-angel,  hwetst  ha  maste, 
ik  scil  strak  wol  wer  by  dy  komme.'' 

Mar  dat  werkommen  roan  sa  hird  net;  de  kreamman  wier 
ai  earder  wer  by  Simen  yn  'e  herberge.  Dêr  sieten  de  beide 
fjuchters  de  rûzje  ôf  te  drinken.  De  man  moast  sizze  hwet  er 
ha  moast.  Nou,  hy  woe  't  biilik  meitse,  sei  er ;  hy  scoe  him 
mei  tachtich  goune  sizze  litte.  —  Dêr  skoerden  se  eagen  fen  op, 
dat  kin  men  tinke. 

„Ik  wol  dy  fiif-en-tweintich  goune  jaen,"  sei  Simen,  „en 
den  moat  it  út  wêze." 

En  de  Easterwjirmer  'sei :  „Ik  stcan  dy  heal,  Simen,  as 
der  for  in  sint  mear  stikken  rekke  is." 

„Dat  is  sein  I"  bâlte  Simen  en  sloech  mei  de  fûst  op  'e  tafel. 
»Dalik  mei  de  kearel  om  't  spil  nei  to  sjên." 

Nou,  dy  kreammer  wist  it  de  twa  dronkene  hâlzen  sa  wol 
út  to  lizzen,  dat  hja  hiene  yn  in  amerij  for  in  great  fjirtich 
goune  stikken  gûd.  It  sprekt  fen  sels  dat  de  man  alles  der  by 
stoppe,  hwet  er  by  him  sels  al  lang  for  onforkeapber  forklearre  hie. 

„Nou,"  sei  de  Easterwjirmer,  „de  boel  dondert  ús  net;  dou 
scitte  moarn  dyn  jild  ha." 

Dêr  koe  de  man  den  mar  op  sliepe.  Simen  stelde  de 
Easterwjirmer  foar  om  mei  nei  de  Falom  to  gean  en  by  sines 
to  sliepen;  yn  'e  herberge  koene  se  dôch  net  bêst  bankje.  Dat 
wier  goed,  mar  de  kreambaes  sei,  by  woe  oars  mar  Ijeafst  foart 

syn  jild  ha.    Simen  hie  gjin  jild,  dat  wist  er  wol,  en  deEaster- 
wjirmer  woe  *t  gat  er  wol  wer  út  lûlce. 

Simen  sei  tsjin  'e  kreamman:  «Ik  wit  rie;  ik  hab  in  tigefet 
baerch  to  missen;  ik  mêst  in  stik  of  fjouwer.  As  ik  dy  sa  'n 
baerch  ris  yn  't  skip  rdlje  liet?  Dou  bist  hjir  fêst  mei  in  skip,  net?" 

Ja,  de  man  wier  fen  Ljouwert  en  laei  nou  mei  syn  merke- 
skip  to  Feanwâiden.  Mar  hy  hie  Ijeaver  jild  as  in  baerch ;  hy  wîst 
net  hwet  sa  'n  baerch  wirdich  wier. 

„Mear  as  dou/'  sei  Simen,  „mei  dyn  hele  snarewinkel.  Ik 
mei  stjerre  as  er  gjin  hondert  goune  wirdich  is." 

Nou,  den  woe  de  man  it  er  mar  op  oan  komme  litte;  mar 
as  de  saek  net  gau  yn  oarder  kaem,  sei  er,  den  scoed  er  syn 
rjucht  brûke  moatte. 

„Né,  sa  wolle  wy  lang  net/'  sei  Simen,  „ha  mar  gjin  noed." 
Hy  lústere  de  man  yn  't  ear,  dat  er  for  gjin  tûzen  goune  der 
ruchtberheit  fen  ha  woe.  Hy  woe  de  baerch  by  nacht  of  tsjin  *e 
moain  yet  bringe  en  yn  't  skip  ha  sonder  dat  er  in  hoanne  nei 
kraeide.  Dat  naem  de  man  oan;  hy  koe  mei  syn  forsteurde 
boel  dôch  net  mear  merkje  en  scoe  mar  ôfbrekke.  Sa  gau  as 
er  syn  kreämme  en  de  baerch  yn  't  skip  hie  scoed  er  mar  stil 
út  de  reek  sjên  to  kommen. 

Dy  kreamman  wier  wol  goed  bitoeft.  Der  wier  fen  syn  gûd 
net  folle  mear  as  for  tsien  goune  stikken  rekke,  as  er  birekkene 
hwer  't  him  op  stie;  synFeanwâldstermerke  wierdusal  tigegoed. 

Sa  wier  der  hjar  alle  trije  in  stien  fen  't  hert;  Simen  en  de 
Easterwjirmer  gyngen  it  doarp  út  op  wei  nei  de  Skylge  piip. 
Dêr  by  de  Skylge  piip  plicht  it  altyd  tö  spoekjen.  Mannich-ien 
het  dêr  by  nacht  in  bijierre  hear  kuijerjen  sjoen  op  toffeis  mei 
giele  hakken.  Ek  is  dy  brêge  al  ris  del  fallen  krekt  nei  dat  er 
in  bierbrouwer  oer  riden  wiér.  Ek  is  dêr  wol  ris  in  rydtuuch 
mei  alies  hwet  er  yn  wier  oer  de  lening  fen  'e  brêge  set.  't  Is 
izerfêst,  dat  dêr  jild  yn  'e  groun  bidobbe  sit.  —  Hwa  *t  dat  yet 
ris  fine  scil?!  —  Simen  wier  fen  sels  mei  dy  spoekerij  goed 
bikend,  dêrom  wie  er  bliid,  dat  er  mar  selskip  hie,  al  wier  dat 
ek  immen  dêr  't  er  efkes  to  foaren  mei  fochten  hie.  Sokke 
freonskip  is  de  wiere;  dy  het  folle  fen  goud,  dat  yn  in  hjifte 
oun  lottere  is.    It  wier  in  earweardich  spantsje. 

„It  is  fordomde  tsjuster,  net?"  sei  Simen. 

Ja,"  sei  syn  maet.  „Mar  hwet  hest  nou  yn  't  sin?  Ho 
komme  wy  fen  dy  smoarge  kreamkearel  ôf?" 

„Mei  de  skjinne  hûd,  sa  wiis  bist  wol!" 

^Witst  dou  dêr  rie  op?" 

„Oars  wier  'k  ommers  wirdich,  dat  ús  maet  my  by  de  Skylge 
piip  oer  de  lening  hinne  yn  't  wetter  slingere." 

„Hwet  maet? 

^Dy  't  dêr  al  jierren  lang  spoeket." 

j,Ôm  spoeken  jou  ik  neat.    Mar  siz,  hwet  hest  yn  't  sin?*' 

i,Dat  scil  'k  dy  sizze.  Myn  bûrman  Doede  het  in  fikse  fet 
baerch  op  't  hok;  dy  het  er  Freed  forkocht  oan  de  joadske 
slachter  fen  Dokkum.  Om  myn  part  het  Doede  't  jild  yn  'e 
hûs;  mar  de  baerch  is  yet  yn  't  hok,  dy  scil  moarn  ôflevere 
wirde.  Lit  ús  dat  beest  rêstich  en  wol  dêr  út  helje  en  yn  't 
merkeskip  leverje." 

„Nou,"  sei  de  Easterwjirmer  en  wier  slop  fen  laeitsen,  „dat 
is  in  ding,  dat  moast  omtrint  al  kinne.  Men  moat  mei  sokke 
dingen  bûten  skea  bljuwe.  Ik  hab  ris  by  in  kastlein  de  giêzen 
yn  smiten,  en  dy  skea  ha  'k  him  bitelle  mei  't  jild,  dat  ik  makke 
hie  út  in  fet  skiep,  dat  ik  him  earst  ontstellen  hie  —  en  dêr 
hâlde  'k  yet  jild  fen  oer.  Sa  moat  men  mei  sokke  dingen;  as 
men  net  divelske  liep  is  komt  men  der  net." 

Onder  sa'n  geswets  kamen  se  yn  'e  Falom.  Simen  syn 
wiif  wier  't  wol  wend,  dat  hjar  man  hwet  lang  wei  bleau,  dêrom 
wier  se  mar  op  bêd  gien,  en  Doede  mei  syn  húsgesin  sliepten 
ek  fredich  en  wol.  De  twa  healdronkene  hânnels-ljue  stiene 
mei  gauwens  foar  Doede  syn  baergehok  en  sa  stil  as  *t  mar 
dwaenlik  wier  rekke  it  beest  er  út.  Hy  gnoarre  wol  hwet,  mar 
do  't  se  op  'e  wei  kamen  roan  er  frij  flot  foar  de  mannen  út. 
En  de  twa  kapers  hiene  nearne  mear  swierrichheid  ocr  as  dat 
er  onderweis  net  in  slok  to  krijen  wier.  Do  't  se  wer  ticht 
oan  'e  Skylge  piip  ta  kamenseiSimen:  „Leauste)coanspoeken?" 

„ Wel  wrychtich !''  sei  syn  maet.  „Dat  it  op  sommige  plakken 
net  suver  tagiet,  dat  leau  ik  fêst,  en  as  't  hjir  net  doocht  scil 
der  joun  hwet  komme." 

„SjuchI"  sei  Simen,  „stiet  dêr  net  hwet?" 

Jawol,  hearl  Hwet  scille  wy?  —  Wacht  ik  scil  ris  roppe. 
Hwa  is  dêr?" 

Gjin  antwird. 

„Dit  spil  liket  net  to  plús,''  sei  Simen.  ^Scille  wy  der  to- 
gearre  op  ta?'' 

Ja,  mei  't  mês  yn  'e  hân." 

Sa  stoepen  se  der  togearre  op  oan,  mar  ho  fierder  se 
kamen,  ho  fierder  ek  it  skynsel  efterút  gyng.  De  keapljue 
gongen  werom  om  de  de  baerch  wer  te  siikjen,  mar,  hwet  in 
skrikl  de  baerch  wier  der  net  mear.  Do  siikje,  —  flokke,— 
tsiere,.  —  as  twa  gekken,  dêr  yn  't  hôlste  fen  'e  nacht.  Den  de 
wei  op  nei  Kûkherne,  den  wer  nei  Feanwâlden,  en  den  nei  't 
Godioas  tolhuis;  mar  mis  hear!    Nearne  gjin  baerch.. 

„Nou  wirdt  it  my  to  mäl,"  sei  Simen.  „Ik  snij  út,  hearl 
Dit  kin  yen  it  libben  kostje.'* 

„En  ik  snij  ek  út,"  sei  de  oare.  „Ik  kom  hjir  net  wer  by 
nacht.  Ik  woi  ek  net  oer  dy  piip ;  ik  gean  nei  Kûkherne  en  sa 
nei  Feanwäldsterwäl  om  den  fierder  op  nei  Ljouwert  to  swalkjen. 

It  scil  den  njunkelytsen  ek  wol  wer  ris  dei  wirde.  Ik  scil  my 
wol  rêdde  en  dou  mast  dy  rêdde." 

Sonder  mear  wirden  to  wikseljen  skaetten  de  twa  mannen 
dêr  fen  elkoar.  En  sa  raer  yn  'e  termen  as  er  syn  libben  net 
wêst  hie,  tocht  Simen  ris  op  dy  histoarje  nei,  en  't  libben  wier 
do  op  dat  stuit,  yn  syn  eagen,  gjin  spantou  mear  wirdich. 

„Ik  meitse  er  hjir  in  ein  fen/'  sei  er,  „der  komt  fen  hwet 
er  fen  komt.'' 

Hy  roan  wer  op  'e  Skylge  piip  oan ;  mar  do  't  er  der  ticht 
oan  ta  wier  seach  er  wer  ien  stean,  mei,  nei  't  him  talike,  in 
great  freeslik  ding  nêst  him.  Do  doarst  Simen  net  fierder;  as 
de  deale  kearde  er  werom  en  selte  op  de  Falom  ta.  ^Hykloppe 
by  sines  oan  en  't  wiif  kaem  fen  *t  bêd  om  him  yn  to  litten. 
Mar  it  sloof  koe  hjar  eigen  man  net,  sa  freeslike  raer  seach  er 
der  út;  hy  wier  sa  bleek  as  in  deade.  Hy  fortelde  hjar  fen  de 
freeslike  spoekerije  by  de  Skylge  piip,  mar  fen  de  baerch  swijde 
er.  Hy  eindige  der  mei,  dat  er  it  keapmanjen  forsei  en  dat  er 
noait  gjin  sterkedrank  wer  brûke  woe. 

De  oare  moarns  werd  de  baerch  tichte  by  de  Falom  wer 
foun  en  do  koe  't  hjitte,  dat  it  beest  de  nachts  út  it  hokbritsen 
wier,  en  dêr  wier  dat  mei  út.  De  kreamman  wachte  de  nachts 
forgees  op  syn  baerch,  en  om  't  er  Simen  en  de  Easterwjirmer 
de  Moandeis  beide  net  to  Feanwälden  seach,  tochte  er  dat  se 
't  net  goed  yn  't  sin  hiene.  Dêrom  pandere  hy  ris  op  'e  Falom 
ta.  Simen  seach  him  fen  fierren  al  oankommen.  It  jild,  dat  er 
yet  yn  'e  hûs  hie,  stiek  er  by  him,  sonder  dat  syn  wiif  't  for- 
naem,  en  do  roan  er  de  man  to  miette.  Hy  sei,  dat  er  de  nachts 
it  bargehok  leech  foun  hie,  om  't  de  baerch  er  út  britsen  wier; 
dêrom  hied  er  net  oan  syn  onthjit  foldwaen  kinnen.  Nou  woed 
er  mar  oars  ôf-akkoartsje.  De  kreamman,  dy  't  bigoun  yn  to 
sjên,  dat  in  heal  aei  better  wier  as  in  lege  dop,  liet  him  do 
gâns  better  brûke  as  de  nachts,  en  Simen  hie  syn  forstân  hwet 
better  by  inoar;  sadwaende  kaem  er  by  't  einsluten  der  yet  al 
aerdich  maklik  ôf.  —  De  fet  baerch,  dy  't  er  him  sels  ontstellen 
hie,  makke  er  oan  jild  om  't  er  him  oars  net  rêdde  koe.  Sa'n 
slachtbeest  for  him  sels  to  hälden,  dat  mocht  him  net  mear  barre. 
1860. 


■    Rein  en  Beitse  fen  'e  Wiels-wâl 

mei  hjar  twa  bern  op  'e  Birger-tentoanstellin£,  de 

9de  Juni  1858. 

Dat  giet  mei  ús  sa  swietwei  hinne, 
Mei  my  en  Beitske  fen  'e  wâl, 
Mei  soan  en  dochter  en  twa  bargen, 
Saun  kij  yn  't  län,  in  guds  op  stâl; 
Hwet  siciep,  seis  liinnen  en  in  hoanne, 
Acht  eintsjes  mei  in  earke  er  by; 
Hwet  douwen  —  en  in  earre-barre 
By  't  Ûleboerd.    Den  yet  Staby; 
Twa  katten  ek.    Myn  soan  hjit  Pier, 
Myn  dochter,  nei  hjar  beppe,  Knier. 

Ik  ha  't  net  oan  my  sels  to  tankjen, 
Da'k  aerdich  by  de  spillen  bin 
En  lokkich  út  myn  eigen  boerkje ; 
Mar  sjuch,  ho  nuver  t  rinne  kinl 
Wy  hiene  neat,  myn  Beitske  en  ikke, 
By  't  boaskjen,  hast  gjin  heale  sint. 
Sa  jong  en  neaken  by  mekoarren; 
Dy  dealel  as  immen  't  goed  bisint, 
Den  scoe  't  yen  grize.    Mannich  pear 
Smyt  ek  to  gau  de  lappen  gear. 

Wy  hiene  neat,  dat  doar  ik  sizze, 
As  beide  in  goed  fortsjinne  lean. 
Wy  kochten  do  dêrfor  in  húske 
En  elk  in  swart  pak  nije  klean, 
En  do  wier  't  op.    Ik  siz  it  jimme, 
Den  heart  er  moed  en  trochsjuch  by, 
Den  moat  men  lea  en  hannen  reppe 
Of  't  miel  wirdt  skriel  en  tin  de  brij. 
Den  is  't :  pas  op  I  ienkear  forlern, 
Den  komste  't  licht  noait  wer  to  sjên. 

Forstân  dat  is  forgees  to  krijen 
En  gek  to  wêzen  kostet  jild, 
Troch  heger  as  men  kin  to  fleanen 
Forlear  al  mannich  lân  en  fjild. 
It  nije  meist  foarútgong  neame, 
Frjeon,  past  men  op  'e  bytsjes  net, 
Den  scil  men  skielik  onderfine, 
Dat  elke  pong  m  boaijem  het. 


Mar  dochst  dyn  bêst  for  't  húsgesin, 
*t  Jout  wolfeart  en  in  noflik  sin. 

Men  sjucht,  in  bulte  jonge  Ijuwe, 
Dy  wirde  nou  sa  haestich  great, 
Mar  moatte  op  heite  bûse  tarre 
Hwent  mei  hjar  eigen  kinn'  se  neat. 
Ynpleats  fen  earst  yn  't  lyts  bigjinne, 
Moat  alles  foart  yn  glorya. 
Men  hiert  in  djûre  boerkerije, 
En  lijen  is  't  mei  'n  jier  of  twa. 
't  Wier  better  learde  men  de  bern 
Fen  ondren  op  omheech  to  sjên. 

Ik  sei  tsjin  Beitske:  i,Sjuch,  dat  húske 

Dêr  oan  'e  sänwei,  moatte  we  yn. 

't  Is  lyts  en  út  *e  krapte  makke, 

Mar  smout  is  't  dôch  for  waer  en  wyn. 

De  keap  is  lyts,  dus  kinn'  we  't  rêdde." 

Us  tafei  wier  in  omkeard  fet, 

Us  stoellen  mar  in  stik  twa  bankjes, 

In  âlde  spine  ús  kammenet; 

En  op  'e  heide  stie  dat  hûs, 

'k  Hie  plak  ta  túntsjen  by  de  rûs. 

Us  bêd  gau  lang  gjin  tweintich  goune, 
It  wier  net  ien  fen  goezzeplom. 
Op  strie  wol  't  ek  wol  noflik  sliepe 
Mei  wirge  lea,  is  't  hert  mar  rom. 
Wy  skrepten  en  wy  bodden  beide; 
Deis  for  in  oar,  dat  jowch  ús  jild, 
En  jouns,  den  wrotte  'k  op  'e  heide, 
Sa  krige  'k  tún,  mar  toar  wie  't  fjild. 
Dôch  hâlden  wy  wol  lûst  en  moed, 
't  Kaem,  tocht  ús,  mei  de  tiid  wol  goed. 

Mei  koarten  hien'  wy  tritich  goune 

Oan  silverjild  a^  by  elkoar, 

En  wie'n  we  oars  ek  wol  klaeijing  nedich, 

Wy  kochten  dêr  twa  skiepkes  for. 

Hwet  hea  en^,  strie,  dat  kaem  er  yette ; 

Do  hien'  we  mâlke  en  Beitske  brocht 

Dy  nei  de  bûrljue.    'k  Doar  net  sizze 

Hofoile  dat  se  wyks  forkocht. 

En  den  de  wolle  en  den  de  dong: 

Ik  siz  't  jim,  dat  it  fleurich  gong. 


283 

Do  'k  feint  wier  mocht  ik  graech  inslokje, 

Mar  by  ús  boaskjen  sei  'k  tsjin  't  wiif: 

i,Ik  scil  de  drank  mar  farre  litte. 

Forsûp  ik  wyks  in  sint  of  fiif, 

Dat  's  jiers  al  twa-en-fyftich  stûren." 

„Kom,  garje/'  sei  se,  „dy  byien 

En  litf  we  jouns  it  kofjedrinken, 

Dat  sparret  ek  in  sint  of  tsien. 

Dat  kofje-drinken  helpt  ús  neat, 

Dy  toarst  het  sûpt  mar  út  'esleat. 

Dat  dûbeltsje  scil  ik  biwarje 
En  dwaen  dat  wykliks  by  dyn  stûr, 
Wy  garje  den  sa  njunkenlytsen 
In  goune  of  achteheal  jiers  oer." 
Ik  sei :  „Doarst  dou  it  sa  bitinke, 
Den  wol  ik  my  der  ek  nei  jaen, 
It  smoken,  ek  it  prúmkjen  litte, 
En  'tjild  dêrfor  der  ek  by  dwaen. 
Dat  'sek  acht  goune,  is  'tjier  to'n  ein, 
Oars  is  't  yn  reek  en  damp  forflein. 

Sa'n  libben  scil  men  lijen  neame. 
Mis  is  'tl  Wy  hiene  gjin  gebrek. 
By  'tmiel,  da'k  alle  middeis  krige, 
Hie  'k  goed  foldwaende  fet  en  spek. 
Ja,  fet  en  spek  moat  immen  habbe/' 
Sei  Beitske.    „Dy  'tsyn  bêst  goed  docht, 
Moat  kreften  ha.    Wy  wolle  mije 
Hwet  onnut  troch  de  mesken  fljucht." 
En  ik  wier  soun  en  hie  wol  moed, 
Sa  smakke  my  it  iten  goed. 

Do  'twinter  waerd  en  om  ús  hinne 

It  ierdryk  laei  mei  iis  en  snie, 

Do  koe  myn  Beitske  wolle  spinne 

En  ik  die  hwet  to  krijen  wie. 

Stambeantjes  pûlje  of  earten  lêze 

Of  rogge  terskje  for  in  oar. 

Ek  bienders,  f^gers,  boarstels  meitse; 

Soms  naeide  ik  as  in  knappe  skroar. 

Ik  wist  nei  alles  my  to  jaen, 

Om  sa  mei  'twiif  myn  bést  to  dwaen. 

Do  't  maitiid  waerd  joech  't  iene  skiepke 
Us  twa  wite  eikes  en  in  raem. 

Dy  ha  'k  forkocht  for  trettsien  goune. 
Oan  't  skiep,  dat  'k  mei  nei  Drachten  naem, 
Fortsjinne  'k  ek  in  goune  of  fjouwer. 
't  Gau  toalfteheal  en  'k  krige  wer, 
Mei  't  yntaest  en  twa  rikemannen, 
Yet  fyftsien  goune  jild,  sjê  dêrl 
Den  't  mâlkejild,  de  dong  yn  't  lân ; 
Siz,  hie  'k  it  dêr  net  goed  mei  hawn? 

Wy  krigen  sa,  it  ien  mei  't  oare, 
Great  hondert  goune  by  elkoar, 
Hwet  wie*n  we  ryk  mei  sokken  somke  I 
Hwet,  ried*  jim,  kochten  wy  dêr  for? 
Foarearst  hwet  hout  en  stien  om  't  húske, 
Dat  efter  sa  boufallich  wier, 
Hwet  op  to  helpen,  en  sa  krigen 
We  'n  kouwestâl  mei  'n  üemen  flier. 
En  do  't  dy  klear  wier  ek  in  kou, 
For  eigen  jtld :  hwet  sizz'  jim  nou  ? 

Nou  moat  ik  ek  hwet  oars  fortelle. 
Al  roan  't  ús  mei,  de  libbens-wei 
Kin  soms  in  kearewear  wol  hjitte 
En  bringt  soms  ek  ris  tsjinspoed  mei. 
Men  tinkt  sa  noflik  't  ein  to  krijen, 
Mar  gau  ris  komt  er  sûr  by  *t  swiet. 
Wol  hîm,  dy  't  fêst  stiet  yn  't  gelove, 
Dat  alles  ta  syn  bêst  sa  giet, 
En  den  mei  nije  lust  en  moed 
Syn  wei  forfolget  from  en  froed. 

Myn  Beitske  brocht  do  yn  dy  dagen 

Yn  't  warem  bed  in  famke  oan  't  Ijocht. 

Dy  't  soks  bilibbe  het  scil  witte 

Ho  't  jild  den  troch  de  fingers  fljucht, 

Oan  dokter,  baekster,  tatedrinkster ; 

Myn  wyfke  hie  sa  'n  spil  mei  't  boarst. 

It  bern  wier  lêstich ;  oaljebarne ; 

Nachts  kâld,  —  ik  krige  in  droege  hoast. 

Sa  rekken  beide,  Beitske  en  ik 

En  mei  ús  ek  de  pong  fen  't  stik. 

Dat  wieren  siker  slimme  dagen, 
Mar  'k  sei  tsjin  Beits:  ^lt  dûrret  lang 
En  't  falt  ús  swier,  mar  leau  my,  fanke, 
Der  komt  in  ein  oan  elke  sang; 

Lit  moed  ús  hâlde  mar."  En  siker 
Wy  waerden  mei  'e  tiid  wer  soun. 
Do  wie'n  we  'n  Ijeaf  lyts  famke  riker, 
En  noait  hie  'k  dêr  sa'n  nocht  yn  foun, 
Mar  lake  't  bern  mar  gol  en  blier, 
Den  tochten  Beits  en  ik  net  swier. 

Do  koe  'k  mei  gauwens  dongje  en  bouwe, 

Goed  fruchten  rispje  fen  myn  fjild; 

Ik  koe  de  miedehier  bitelje ; 

'k  Hie  brek  oan  iten,  klean  noch  jild. 

Wy  tsjernen  do  en  't  pountsje  bûter 

Gau  destiids  âlve  stûren.    Ja, 

t  Brocht  aerdich  jild  op  en  mei  koarten 

Hie  'k  ek  op  't  hok  in  bigge  twa. 

Do  wier  'k  mei  sûpe  en  beane  redt, 

It  waerden  spallings  modderfet. 

Mar  op  in  nacht  do  't  tige  waeide 
Wier  't  dat  in  beam  op  't  hok  del  fleach ; 
Dat  stikken  en  dat  op  dy  dieren  I 
len  briek  in  poat  en  't  oar  de  rêch. 
Al  wer  in  tsjinramp.    Mar  ús  slachter 
Dy  kocht  se  en  —  joech  ik  twa  for  ien,  — 
Wy  lieten  dôch  de  holle  n't  hingje. 
Hwa  is  't  nei  'tsin  ekaltydgien? 
't  Giet  op  en  del,  mar  bist  gjin  bern, 
Den  joust  net  daelk  de  moed  forlern. 

Nou,  hwet  wy  lidten  of  bidijden 
En  kochten  't  ien  of  't  oar  soms  nij, 
It  húsrie  mocht  forbettre  wirde, 
Wy  bleauwen  rjucht  en  sljucht  er  by, 
lenfâldich  sonder  frjemde  franjen, 
Gjin  klean  of  húsrie  boppe  ús  steat. 
Onnedich  't  jild  to  siik  to  bringen, 
Dat  hage  ús  allebeide  neat; 
Mar  sindlik  wieren  we  as  de  brän, 
Beits  yn  'e  hûs  en  ik  op  't  lân. 

Dat  lei  ús  ek  gjin  deade  niten. 
Wij  mar  dyn  kreften  oan  'e  groun, 
Goefrjeon !  dou  kinste  't  feilich  leauwe, 
'tHet  altyd  goede  rinten  jown. 
Nou,  do  't  it  pleatske  fen  âld  Rinske 
To  keap  kaem,  sei  ik  tsjin  myn  wiif: 

»Wit8t  hwet  ik  wol  to  keapjen  winske? 
Hwet  better  sté,  hwet  mear  gerüf. 
Dat  spil  fen  Rinske  wier  ús  foech, 
Howol  it  hjar  'tbistean  net  joech." 

Myn  wiif  tocht  ek  sa.    Jelke  Klaver, 
Dêr  'k  simmers  wier  yn  'e  ongetiid, 
Sei  ek:  i,Da's  saekl  ik  scil  dy  helpe; 
Far  dou  mar  foart.*'  Hwet  wier  ik  bliid ! 
Ik  skreau :  —  hwet  seagen  do  de  boeren 
Yn  'tweardshús  gleaun  nei  d'earme  Rein. 
„Scoe  dy  nou  strykjildjeije  wolle?" 
Sa  waerd  to  mûk  d'er  al  ris  sein. 
Gjin  ien  fen  hjarren  wist  ho  't  wie, 
Do  'tRein  i,gelok  mei  'tpleatske"  hie. 

Do  rekke  'kyn  'e  klits.    Saun  tûzen 

En  sechstich  goune  moast  ik  ha, 

Den  hie  'ker  út  myn  eigen  bûse 

Yet  sechst'el  hondert  goune  ta. 

Myn  húske,  moat  ik  jimme  sizze, 

Dat  hie  'k  for  oard'el  hondert  kocht 

En  'thet  dy  hjerstmes,  —  hwascoe'ttinke? 

Great  njuggenhondert  goune  opbrocht; 

Sa  wier  't  forbettre  yn  tsien  jier  tiid. 

'tKlonk  as  in  wonder  wiid  en  siid. 

Sa  rekke  'k  mei  myn  wiif  en  'tfamke 
Op  greater  omslach.    Mar  ik  seach, 
De  boel  scoe  yn  'ehobbel  rinne 
As  'k  nei  gjtn  goede  fcint  omseach. 
Ik  woun  in  feint,  kocht  fjouwer  bisten, 
Seis  skiep,  twa  kealtsjes  yn  myn  lân. 
Do  tsjernje,  bouwe  en  bargemêste 
En  fé  oansette.    En  yn  myn  stân 
Kaem  mannichîen,  dy  'triicer  wier, 
Net  heal  sa  goed  oan  de  ein  fen  'tjier. 

'tWier  mannich-ien  in  ergernisse 
En  'tiike  follen  nuver  ta. 
,,Wy  kinn*  't  ús/'  sein'  se,  „net  bigripe, 
Ho  'tdôch  dy  Rein  en  Beitske  't  ha/' 
En  och,  ho  follen  klieme  en  kleije 
Om  hege  lêsten  en  'tbistean, 
Dy  'tfiers  to  folle  jild  útjowe 
Qan  idelheid  en  moaije  kleaui 

Towyl  men  ek  te  folle  docht 
Oan  útgean  en  plesier  en  nocht. 

Wy  mijden  ús  for  soks ;  wy  seijen : 

„Us  stnne  ts  nou  yn  't  opgean,  lit 

In  oar  mar  pronkje  en  jildforbruije ; 

As  't  ús  yn  frede  sa  mar  giet, 

Dat  we  op  'e  tiid  ús  skild  bitelje, 

Den  binn   we  op  't  lêst  dôch  folle  mânsk." 

En  ha  wy  ek  forgetten  libbe, 

Wy  kamen  dôch  der  earlik  lâns. 

En  't  is  sa  roan  —  it  liket  bryk, 

Mar  mei  boer  Klaver  bin  'k  al  lyk. 

Wy  krigen  lykwol  ek  ús  slagen, 
't  Gyng  lang  net  altyd  foar  de  wyn, 
Twa  lammen  waerden  ienkear  gallich, 
Twa  kij  forlearen  we  oan  't  fenyn. 
Us  bokweit  is  ris  glêd  mislearre, 
In  heilbui  sloech  ús  rogge  del ; 
En  wyls  't  de  stoarm  ús  hûs  fornielde, 
Lidte  ek  dêrby  de  hjouwer  fel. 
Mar  dêr  tsjinoer  brocht  my  it  wiif 
In  jonge  soan  yet  ta  geriif. 

Nou  ha  wy  den  twa  bern,  dy  't  klinke 

As  klokken,  doar  ik  sizze;  ja, 

Myn  jonge  docht  hwet  feinten  dogge, 

Myn  dochter  hast  sa  folle  as  twa. 

Hja  hâlde  fen  gjin  frjemde  gritsen, 

Al  binn'  se  mear  oan  't  nije  as  wy; 

En  mei  it  hjarren  better  barre 

En  stiet  hjar  better  ponge  by 

As  ús  by  't  boaskjen,  —  frjemde  wyn 

Waeit  yette  net  ús  doarren  yn. 

Dôch  woen'  se  hjoed  wol  graech  nei  Birgum. 

De  drokte  is  yette  net  bigoun, 

Ik  sei,  „Dat  moat  den  mar  ris  wêze; 

Us  bleske  het  yn  lang  net  roan. 

De  feint  kin  hûs  en  hiem  biwarje, 

Oars  wier  sok  foartgean  net  bitroud? 

Sa  binn'  wy  hjir  den  hinne  riden, 

'k  Wol  koopje,  dat  it  wille  jout. 

Ik  bin  der  foar  wol,  dat  de  bern 

Soms  ek  ris  't  ien  of  't  oar  bisjên. 


288 

Mar  nou  't  we  er  binne  scoe  'k  wolsizze: 

Hy  is  in  ein  de  planke  mis, 

Dy  't  mient,  dat  sa  'n  tentoanbistelling 

In  spil  for  boereminsken  is. 

't  Lykje  allegear  foarname  Ijuwe, 

Oanklaeid  mei  swarte  jas  en  lioed, 

En  onder  't  kin  sniewite  flardtsjes; 

My  tinkt,  dat  stict  in  boer  net  goed. 

'k  Leau  dêr  is  nimmen  by,  dy  't  kret 

Wol  by  de  skerne  op  kroade  het. 

Ik  mei  myn  blau  fyfskaften  baitsje, 
Fen  Beits  mei  eigen  hannen  spoun 
Pen  wolle  fen  ús  eigen  skiepkes 
En  selsboud  flaechs  fen  eigen  groun; 
Myn  soan  yn  't  everlasten  pakje, 
Myn  wiif  yn  deugdsum  wettergrein, 
Myn  fanke  yn  't  koarenblauwen  jakje, 
Ho  nedrich  ek,  dôch  kreas  en  kein; 
Hawarl  hwer  't  wy  hjir  gean  of  stean, 
Elk  sjucht  as  wien'  we  yn  poepeklean. 

„Hjir  is  ús  wräld  net,  âlde  memkel" 

Siz  ik  tsjin  Beits,  j^dat  liket  neat. 

Sa  plichten  boeren  net  to  rinnen ; 

Wel  wel  I  hwet  moat  dat  moai  en  great." 

—  „Dat  tinkt  my,"  sei  myn  wiif.  ,Hwet  binne 

Dy  frouljuwe  opdien,  hwet  in  swierl 

Scoen  dy  wol  bûterbarre  kinne? 

Dat  is  hjar  wirk  net,  sikerwier. 

It  goud  en  silver  blinkt  yen  oan ; 

It  giet  dy  Ijue  fêst  bare  skoan.'* 

,,Dat  komt/'  sei  ik,  ^omdat  de  boeren 
Forljochte  wirde  troch  de  kinst. 
Wy,  dou  en  ik,  wy  skrepten  beide 
lenfâldich  wei;  mar,  Ijeave  ginstl 
It  giet  iiou  op  in  oare  wize. 
Sjên  dêr  dy  frjemde  ploegen  stean, 
Dy  tsjerne  en  oare  nijichheden, 
Dy  scille,  tink  'k,  fen  sels  hast  gean. 
Sok  gûd  wint  tiid  en  boaden  út, 
Dat  wolfeart  jout  yn  't  einbislút. 

By  âlds  wier  't,  lyk  as  wy  ck  diene, 
Mar  wrotten,  wramen  ier  en  let: 

Dat  garre  en  sparre  faek  by  bytsjes; 
Mar  'k  sjuch,  sa  gîet  it  hjoeddeis  net. 
Men  wol  der  nou  it  fine  út  spinne ; 
't  Moat  hirder  gean  mei  minder  dwaen ; 
Op  nije  trant  it  lân  bibouwe 
Scil  't  helte  better  fruchten  jaen. 
As  dat  yn  't  ein  goe  winsten  jout, 
Ha  wy  in  boel  forgees  biklaud. 

Wy  bodden  seis-en-tweintich  jierren 
Der  hinne  mei  lis  dom  fo'rstân, 
Mar  hien'  wy  't  dien  mei  sokke  kinsten, 
Hwet  skalten  hien'  wy  den  al  hawn? 
Nou,  sonder  hird  er  oer  to  fleanen 
Docht  lüs  âld  bleske  ús  goedc  tsjinst; 
Mar  pielden  we  ek  mei  draverijen, 
Licht  jowch  dat  wol  in  dûble  winst. 
Wist  ik  it  rjuchte  paed  to  gean, 
Licht  roan  ik  ek  yn  heareklean. 

Mar  ha  wy  seis-en-tweintich  jierren 
lenfâidich  wei  ús  saken  dien, 
It  joech  ús  dôch  in  eigen  pleatske, 
Dus  is  't  sa  mâlle  slim  net  gien. 
Wy  mochten  wol  net  ride  en  jeije, 
Gjin  oansjên  habbe  foar  de  wrâld,  — 
God  tank!  wy  kinne  rêstich  sliepe. 
En  wirde  we  einliks  stram  en  âld, 
Den  scille  ús  bern  it  wirk  wol  dwaen; 
Wy  eingje  swiet  ús  libbensbaen. 

Lykwol  kom  ik  net  graech  it  goede 

Fen  al  dat  nije  spil  to  nei ; 

't  Biwirket  nocht  oan  ondersiikjen, 

Mar  wyldsin  bringt  it  ek  to  wei. 

Dêrby  de  pronk!  it  mei  yen  barre 

Of  net,  it  seil  moat  yn  'e  top. 

Men  wol  mar  tsjin  'e  stroom  op  farre, 

Mar  mannich  skip  fljucht  oer  'e  kop. 

Foarút  yn  dregens,  dat  wier  goed, 

Bleau  't  hert  mar  nedrich  from  en  froed. 

Liz  6f  de  skyn  fen  frjemde  franjes ! 
It  frjemde  is  goed  as  't  deugdsum  is, 
Mar  net  omdat  it  deugdsum  liket. 
Us  âldsjes  knikten  faek  sa  wis; 

It  moat  yet  blykje  oft  jimme  berntsjes 
Sa  'n  gouden  aeikes  fine  yn  't  nêst 
As  jimme  yn  pake  en  hjarres  founen, 
Al  ha  dat  domme  minsken  wêst. 
Howol  ik  winskje,  dat  de  groun 
Mar  joech,  dat  elk  er  't  dûble  foun/ 

Trouwe  onderfining  is  de  bêste 
Learmasteresse  ek  for  de  boer. 
Goed  trochsjucht,  iver,  warbre  hannen 
En  't  each  op  Qod,  —  scil  op  in  dûr 
Him  wol  de  rjuchte  wegen  wize. 
En  bljuwt  er  dêr  den  nédrich  by, 
En  lit  gjin  weeldeflagge  waeije, 
Hy  scil  syn  hûs,  de  maetskippij 
De  bêste  tsjinsten  dwaen  en  is 
In  steun  for  't  heitelän,  jawis ! 

Kin  elk  net  lyk  as  Beitske  en  ikke, 
Och  heden !  dat  is  dêr  oan  ta. 
Elk  moat  him  nei  syn  dingen  skikke, 
Forskaet  yn  standen  moatt'  wy  ha. 
Mar  dit  stiet  fêst:  de  Maetskippije 
Fen  Lanbou,  kostlik  yn  hjar  wyt ! 
Scil  den  de  bêste  fruchten  drage 
(En  oars  bitsjut  it  ek  nin  byt!) 
As  se  oan  'e  boeren  leart  en  seit, 
Hwer  't  sikerwier  hjar  goudmyn  leit. 

En  dy  is  net  sa  fier  to  finen. 

Net  yn  de  herberch  by  de  wyn, 

Net  yn  plesierjen,  rîden,  draven, 

Net  yn  de  pronk  of  ydle  skyn. 

Net  yn  in  hopen  nijichheden, 

En  yn  gjin  âlderwetsk  stiif  sin. 

Ek  net  yn  traech  of  sleau  to  wêzen, 

Noch  yn  in  al  to  hirde  rin ; 

Mar  wol  by  honk,  by  hûs  en  groun, 

Dêr  wirdt  de  boer  syn  goudmyn  foun. 

Kom  Beitske!  kom  myn  soan  en  dochter! 
Wy  wolle  mar  wer  hinne  gean. 
't  Wirdt  dôch  ús  hjir  net  folle  Ijochter, 
En  och,  men  sjucht  nei  ús  sa  skean. 
Ik  winskje  lykwol,  dat  de  minsken, 
Dy  't  hjir  nou  binne  mei  sa*n  nocht, 

Ek  yn  hjar  went  sa  fleurich  binne 
Sa'fredich  as  men  hjir  se  sjocht. 
Ja,  giet  it  hjarren  lyk  as  ús, 
Den  binn'  se  't  alderlokkichst :  thús! 

1859. 


In  Boer  Earelid 

fen  't  Fêrs-opsizzers-Selskip  „de  Earmslach." 

It  sprekwird  seit :  ^Onbikend  is  onbimind ;"  en  sa  scoe  't 
ray  licht  mei  jimme  gean  kinne,  mar  yn  de  hope  dat  myn  ken- 
nismeitsing  jimmê  oangenaem  wêze  mei,  wol  ik  sizze  hwa  't  ik  bin. 

Ik  bin  in  boer  út  de  súdhoeke  fen  Fryslän ;  dêr  wenje  'k  op 
*e  selde  pleats,  xlêr  't  myn  pake  yn  syn  tiid  boer  wier  en  myn 
heit  ek  altyd  boerke  het.  Dêrút  scil  licht  opmakke  wirde  kinne 
dat  wy  noait  fier  yn  'e  wrâld  op  wêst  ha  en  sadwaende  net  foUe 
kennis  fen  minsken  en  saken  ha  sciile.  Ik  wol  dat  mar  net 
tsjinsprekke,  mar  my  tinkt  men  scii  't  oan  de  oare  kant  opmerkelik 
neame  moatte,  dat  dy  foarâlderlike  pleats  sa  lang  oanien  biwenne 
waerd  troch  Ijue  fen  ien  en  't  selde  laech.  Lykwol  moatte  jimme 
net  tinke,  dat  dy  went  by  de  ôfwikseling  fen  biwenders  altyd 
allyk  bleaun  is.  Né,  dat  liket  neat.  Us  pake  hie  heit  altyd  leard 
dat  er  net  wêze  moast  lyk  as  dy  Ijue,  dy  troch  modder  en  Wetter 
nei  tsjerke  gean  woene,  ek  al  hoefde  dat  net.  Dat  sizzendoelde 
op  in  âld  teltsje,  dat  ik  jimme  hearre  litte  scil. 

Der  wier  earne  in  doarp,  dêr  't  de  tsjerke  in  eintsje  bûten 
stie  en  om  dêr  to  kommen  moasten  de  minsken  Sneins  troch  in 
âld  opfeart  wâdsje,  dy  't  by  't  tsjerkhôf  lâns  roan.  Dy  wier  just 
net  djip ;  de  mânljue  diene  de  hoazzen  en  de  skoen  of  klompen 
mar  efkes  út,  hja  strûpten  de  boksen  fen  'e  Koarte  broeken  hwet 
op  en  sa  koene  se  it  djipje ;  oan  'e  oerkant  spielden  se  de  blau- 
modder  fen  'e  skonken  en  den  de  hoazzen  wer  oan.  De  frouljue 
en  de  bern  moasten  troch  de  âld  feart  dragen  wirde.  Dat  sjoksele 
der  sa  lange  jierren  nei  ta,  ta  dat  er  op  't  lêst  immen  wier  dy 
't  yn  't  sin  kaem,  dat  er  eigentlyk  wol  in  foech  brêge  oer  dy 
âld  opfeart  makke  wirde  koe.  Den  koe  elk  er  droechfoets  oer 
komme  en  de  frouljue  en  bern  hoefden  net  mear  dragen  to  wirden. 
De  measte  fen  'e  doarpsljue  seagen  dalik  yn,  dat  dy  man  gelyk 
hie  en  der  kaem  in  brêge.  Men  scoene  tinke,  dat  do  it  wetter- 
wädsjen  yn  ienen  for  goed  ophâlde;  mar  dat  kaem  efkes  oars  út. 
Der  wieren  fen  dy  taeije  stiifkoppen,  dy  seijen :  „It  is  skande ! 
Us  oare  en  oer-oare  Ijue  binne  der  altyd  sa  kaem  en  op  't  lêst 
mei   in  froede   konsjinsje   nei  de  iwichheit  gien;   wy  scille  ús 

fromme  foarâlden  gjin  on-eare  oandwaen,  mar  de  wegen  gean 
dy  '1  hja  gongen.  En  sikerwier !  hja  gongen  dy  wegen ;  ynpleats 
fen  oer  de  brêge  to  gean  wâdden  dy  Ijue  op  'e  âlde  menear  troch 
de  äld  feart  as  se  nei  tsjerke  scoene. 

„Dat  wier  net  hiel  forstânnich/'  scille  jimme  sizze  en  sa  tocht 
ús  pake  der  ek  oer.  Hy  wier  gjin  wittenskiplik  man,  mar  hy 
seach  mei  in  pear  goede  soune  eagen  om  him  hinne.  En  as  er 
den  sa  yn  'e  wrâld  opmirk,  ho  't  in  hopen  minsken,  út  dwaze 
foarljeafde  for  't  älde,  it  goede  fen  hjar  tiid  forachtten  omdat  it 
nij  wier,  den  sei  er  faek :  „Der  binne  en  bljuwe  mar  minsken, 
dy  't  yet  altyd  troch  de  âld  opfeart  nei  tsjerke  wolle."  Sa  woe 
hy  lang  net. 

Dêr  fen  dinne  den  ek,  dat  de  pleats  by  pake  tiden  al  in 
heel  oar  oansjên  krige.  Heit  biwarre  hwet  brûkber  wier  en  hy 
forbettere  hwet  forbettere  wirde  koe,  net  allinne  oan  'e  huzing, 
mar  ek  oan  't  lân.  En  dy  sucht  nei  foarútgong  yn  alles  hwet 
goed  is  hab  îk  —  mei  jimme  wolnimmen  yn  alle  nedrigens  sein 
—  fen  hjarren  oererfd.  Dêrtroch  bin  ik  op  plakkeii  komd  dêr  't 
men  foarhinne  gjin  boer  foun  of  sochte  en  dêrtroch  is  myn  hûs 
en  myn  menear  fen  boerkjen  ek  al  wer  hwet  oars  as  by  myn 
heite  tiden. 

Mar  jimme  hoeve  lykwols  dêrom  net  to  mienen,  dat  ik  mar 
wakker  heech  wei  rin  mei  .alles  hwet  nij  is,  sonder  oan  to  sjên 
hwet  it  is.  Né,  folle  saken,  dy  't  as  greate  forbetteringen 
biskreaun  en  oanpriizge  wirde,  hab  ik  op  'e  keper  bisjoen  en 
dy  ha  my  ynsjên  leard,  dat  it  lottere  goud  er  yette  mei  troch 
giet  en  syn  wearde  hâlde  scil,  ek  as  de  nije  klingelbellen  al 
lang  út  'e  wei  binne.  Né,  ik  hoopje  allike  min  mei  't  nije  to 
dweepjen  as  *t  âlde  út  eigenwizens  to  forachtsjen ;  mar  fen 
ondersiik,  wittenskip  en  onderfining  winskje  *k  to  learen  hwet 
nuttich  is.  Net  om  de  trompet  er  fen  to  blazen,  mar  om  er  for 
my  sels  en  oaren  fortuten  fen  to  habben.  Dêrom  bin  ik  meast 
altyd  thús  yn  myn  bidrjuw,  hwent  boerkjen  is  myn  libben.  Och, 
as  ik  sa  jouns  mei  myn  húsgesin  wer  fredich  to  rêst  gean,  den 
tink  îk  sa  faek  om  de  wirden  fen  Poot :  „Hoe  genoeglijk  rolt 
het  leven  des  geruslen  landmans  heen."  —  Ik  wit  wol,  it  rint 
mei  alle  boeren  der  sa  noflik  net  lâns,  foaral  net  mei  sokke  dy  't 
onder  in  ynskrabbige  lânhearre  suchtsje ;  mar  dat  nimt  net  wei, 
dat  boerkjen  as  boerkjen  in  kostlik  bidrjuw  is.  De  wolfeart  of 
it  bistean  fen  in  handwirksman,  m  kinstwirker  of  in  nearing- 
dwaende  hinget  faek  6f  fen  dc  wifelsinnige  minsken,  mar  in  boer 
het  syn  gelok  to  wachtsjen  fen  hegerhân.  Jowt  Qod  de  waechs- 
dom  oan  't  kerltsje  dat  de  'boer  yn  't  ierdryk  smyt,  segent  God 
it  skreppen  fen  de  boer,  den  wit  er,  it  scil  him  goed  gean  en 
de  minsken  kinne  him  net  folle  lette.  Gjinien  kin  better  as  de 
boer  de  beteikenisse  fiele  fen  it  sizzen :  „As  Qod  foar  ús  is,  hwa 

scil  den  tsjin  ús  wêze?" — Margenôch!  jimme  kinne  wol  hearre, 
dat  ik  in  boer  bin  en  yn  dat  stille  bidriuw  my  gelokkich  fiel, 
al  libje  'k  den  ek  as  by  de  wrâld  forgetten  der  nei  ta. 

Forgetten  by  de  wrâld?  Né,  dat  moat  ik  net  sizze.  Dy 
deale !  men  wirdt  yn  ús  dagen  soms  nuver  fen  'e  stâl  litsen. 
Jimme  moatte  witte,  al  bin  ik  boer  en  gjin  domeny :  de  nocht 
oan  ondersiikjen  hab*  ik  mei  de  pleats  fen  myn  lieit  en  pake 
oererfd  ;  dêrom  lit  it  him  bigripe,  dat  ik  de  lânboukindige  boeken 
fen  Uilkens  en  Enklaar  al  lang  hawn  ha  om  sa  yn  stilte  myn 
foardeel  der  mei  to  dwaen.  Mar  der  wieren  gûds,  dy  seijen, 
dat  ik  op  sa'n  menear  dôch  yet  net  op  'e  hichte  fen  'e  tiid 
bljuwe  koe ;  as  ik  bilang  stelde  yn  de  forbettering  fen  myn 
bidrjuw,  den  tsjinne  'k  lid  to  wirden  fen  de  Maetskippij  fen 
Lânbou,  den  koe  'k  de  byienkomsten  mei  bywenje,  dêr  't  foar- 
lêzingen  hâlden  waerden,  dêr  't  in  boer  in  boel  út  leare  koe. 
Nou,  as  dat  den  sa  nuttich  wier,  sei  'k,  den  moast  datmaroan- 
gean ;  ik  waerd  lid  fen  dat  spil  en  kaem  op  in  byienkomste. 

De  sprekker  for  dy  joun  wier  ús  tsjerkfoud,  in  heareboer, 
in  man  mei  in  helder  forstân,  waerd  er  sein  —  sint  er  troud 
wier  mei  in  skatrike  boerewiddou.  Fen  to  foaren,  do  't  er  by 
dy  widdou  tsjinne  for  boufeint,  hie  men  dat  helder  forstân  sa 
net  opmirken.  Nou,  hy  makke  ús  bikend,  dat  er  in  wird  yn  *t 
midden  bringe  woe,  dat  net  onbilangryk  wier  for  de  lânbou ;  hy 
woe  nammentlyk  sprekke  oer  koal.  Net  oer  stienkoal  of  houts- 
koal,  ek  net  oer  trochbarnde  of  dôve  koal,  mar  oer  dy  koal,  dy 
't  it  ierdryk  oplevert  ta'n  gebrûk  for  't  griente-forslinende  minsk- 
dom.  —  Earst  hied  er  'toer  de  wite  koal,  ho  't  de  blêdden  fen 
de  plant  foartkamen  út  in  stronk,  sa  dat  dêrtroch  fen  sels  de 
stronk  syn  soppen  forlear,  —  hast  allyk  as  in  mem,  dy  't  alles 
opoffert  om  hjar  bern  yn  't  forsefto  krîjgen  en  sa  sels  earm 
wirdt;  hwerom  hjiryn  den  ek  maklik  de  ôflieding  to  finen  wier 
fen  't  sizzen.*  „In  âldwiif  is  in  koalstrûk,  der  sit  gjin  pit  mear 
yn."  —  Do  praette  er  oer  de  reade  koal  as  in  hearlike  gave  for 
sokke  lânstreken  dêr  't  gjln  wyndruven  waechse,  omdat  se  dêr 
mei  't  sop  fen  reade  koal  hjar  sa  tige  rêdde  kinne,  dat  fen  sels  in 
ding  fen  bilang  is  for  de  bûse  fen  wynstekkers  en  kastleinen  en 
de  ôfskaffing  fen  sterke  drank  op  in  dûr  yn  'e  hân  wirkje  moat. 
Fierder  hied  er  't  oer  Brusselske  koal,  dêr  't  yn  1830  sa'n  bulte 
mei  woan  en  forlern  wier,  en  oer  Safoaiske  koal,  dêr  't  de  keizer 
fen  Frankryk,  Napoleon  trije,  safolle  fen  hâlde.  Ek  oer  boerekoal, 
dêr  't  in  hopen  Ijue  ôfkearich  fen  binne  om  't  se  mienedatalles 
hwet  boerich  is  oan  'e  kant  moat,  ek  by  de  boeren  sels.  Op  't 
lêst  praette  er  ek  yet  oer  sûrkoal,  dy  't  er  forgelike  by  in  sûrtût 
fen  in  fromminske,  by  beide  koe  men  net  forkeare  omdat  se 
jimmer  yn  'e  pîkel  sieteh.  Do  't  er  dat  allegearre  útlein  hie 
bigoun  er  yet  oer  dokters-  en  domenys-koal,  ek  oer  politike  koal 

en  it  wier  of  't  er  hast  gjin  ein  oan  komme  scoe,  sa'n  soarten  fen 
koal  wist  er  oan  to  wizen. 

Dat  er  onder  dy  foarlêzing  wol  lake  waerd  en  de  sprekker 
by  't  einsluten  folle  lof  en  eare  krige,  kin  men  licht  bigripe.  En 
al  tocht  ik  by  my  sels :  ,,Hwet  nut  bringt  sa'n  foarlêzing  nou  by 
for  de  lânbou  ?"  --  ik  moast  dôch  bikenne,  dat  de  sprekker 
soms  moaije  skoaten  joech  onder  wetter  troch.  Dêrom  bitanke 
ik  him  ek  en  'kfoege  der  by:  „Ik  wit  wrychtich  net  ho  'tjy  't 
sa  yn  'e  holle  krije."  —  Hy  lake  en  sei,  men  hie  mar  om  yen 
hinne  to  sjên  om  op  to  merken  dat  de  minsken,  oer  'talgemien 
folle  mei  ïcoal  op  hiene. 

Do  't  de  foarlêzing  út  wier  kaem  it  oan  'eslok  ta;  de  iene 
naem  bitter,  de  oare  mei  sûker,  de  trêdde  op  bramboazen  endo 
waerd  de  foarlêzing  yet  ris  bipraet  ea  bilake.  Fierder  roan  it 
praet  fen  de  hakke  op  'e  takke,  lyk  as  men  seit:  oer  't  krantenijs, 
oer  polityk  of  moderne  domenys,  en  den  ek  wer  oer  de  siedprizen, 
de  flaechsbouwerij  en  de  féhannel,  fette  bargen  en  hwet  er  mar 
mear  bitocht  wirde  koe.  Ho  mear  slokjes  der  dronken  waerden 
ho  libbener  |t  praet  waerd  en  op  'tlêst  sa  lûdroftich,  dat  men 
allinne  de  man,  dy  't  aldernêst  yen  siet,  goed  forstean  koe.  It 
slimste  by  sokke  tiden  is  faek,  dat  er  op  't  lêst  ek  âlde  kij  út 
de  sleat  helle  wirde ;  dat  gong  do  ek  al  oan.  Mannich-ieii  moast 
in  pil  trochswolgje,  dy  'thim  lang  dwers  yn  'e  mage  sitte  koe, 
en  dy  waerd  al  folle  mei  slokjes  del  spield.  Sa  roan  de  joun 
fierder,  mar  efkes  foar  dat  de  klok  tsjien  ûre  sloech,  frege  de 
foarsttter  mei  in  hammerslach  it  wird  en  elk  sette  him  neihark- 
jen.  Nou,  dy  man  koe  wol  prate ;  hie  de  foarlêzer  grappich  wêst, 
de  foarsitter  wier  earnstich.  Hy  tanke  ús  allegearre  for  ús  op- 
komste  en  redte  ús  oan  om  de  folgjende  by-ienkomste  net  to 
forsitten,  om  dat  it  nedich  wier  mei  foriende  kreften  to  arbeidsjen 
oan  de  foredeling  en  forbettering  fen  de  lânbou  en  de  boerestân, 
dy  to  lang  efterút  stien  hie  yn  'e  maetskippij.  Mar  it  Ijocht  wier 
nou  opgien,  sei  er,  hwertroch  de  biskaving  alles  biglânze,  dy 
forroanne  joun  droech  sikerwier  dêr  wer  it  bewys  fen.  Dêr  'tsafollen 
hjar  forienigen  om  troch  't  oanbringen  fen  forbetteringen,  de  bloei 
fen  de  lânbou  to  forheegien,  lyk  as  wy  dy  jouns  ek  wer  dien 
hiene,  dêr  koe  men  —  sei  er  mei  tolle  klim  —  sprekke  fen  wiere 
foarútgong.    Dêrmei  slútte  er  de  forgearringe. 

Do  wier  't  tiid  fen  biteljen.  Do  't  de  kastlein  de  ryksdael- 
ders,  de  gounen  en  't  lytsjild  yn  'e  bûse  glide  liet,  do  tocht  ik 
sa :  „Dat  is  de  neiklank  op  it  lêste  wird  fen  de  foarsitter.  Sprekke 
fen  wiere  foarútgongl  dat  scil  licht  de  hospes  it  alderbêste 
kinne  —  nei  sokke  byienkomsten. 

Ik  kaem  thús,  net  al  te  suver  nochteren,  ik  droomde  de 
de  nachts  fen  foarútgong,  biskaving  en  koal  en  ik  hie  de  oare 
moans,   mei   gâns   pine  yn  't  hier,  mar  wirk  om  oan  't  wirk  to 

kommen.  Do  'k,  heal  yn  'e  dodde,  de  tsjizen  op  'e  planke  foart 
nei  elkoar  twaris  omsette,  sa  dat  se  wer  krekt  allyk  kamen  to 
stean  as  se  de  foarige  deis  stien  hiene,  do  bigoun  myn  wiif 
te  laeitsen,  hwent  hja  hie  't  wol  yn  'e  rekken  hwet  my  skeelde. 
Hja  sei,  as  dat  de  fortuten  wieren  fen  myn  skoallegean  fen  de 
foarige  jouns,  den  hoefde  'k  om  hfar  part  net  wer  hinne.  Ik 
tochte :  „Fanke,  dou  koest  sikerwier  wol  gelyk  ha." 

Mar  in  poaske  dernei  waerd  er  tsjin  my  sein :  ik  hie  al  by 
de  forgearringe  fen  .de  lânboumaetskippij  wêst,  mar  dat  wieryet 
neat  by  in  lânboutentoanstelling.  Dêr  moast  ik  hinne ;  om  't  ik 
lid  wier  hie  'k  er  frije  tagong.  Dy  deale !  dêr  scoe  'k  it  earst 
ris  wys  wirde  hwet  it  bitsjutte  boer  te  wêzen.  Nou  goed !  ik  er 
hinne.  Dêr  scach  ik  wirktugen,  dy  't  blyk  joegen  ho  fornimstich, 
tûk  djiptinkend  in  hopen  minsken  binne ;  nuttige  stikken  wirk, 
ek  wol  forTús,  mar  yet  mear  for  boeren  yn  oare  lânstreken.  — 
Ik  seach  dêr  lykwols  ek  wol  wirktugen  dy  't  goed  wieren  om 
er  printsjes  by  to  teikenjen  en  dy,  mei  moaije  biskrjuwingen, 
yn  boeken  to  setten,  sonder  fierder  mei  de  wirktugen  hwet  te 
dwaen.  Ik  seach  ek  treflik  fé,  dêr  't  in  fryske  böer  greatsk  op 
wêze  koe,  mar  ik  fornaem  ek,  dat  er  bisten  stiene,  dy  ta  neideel 
fen  oare  bisten,  oanfoerre  wieren  ta  pronkers  fen  ien  dei.  Koartom, 
ik  seach  dêr  by  folle  goeds  ek  wol  hwet  forkeards,  en  't  ein 
wier  sjongen,  dounsjen  en  wille  habben.  Alles  waerd  bigetten 
mei  wyn  bier  en  jenever,  en  de  hear,  dy  't  de  moarns  de 
tentoanstelling  mei  in  oanspraek  iepene  hie,  en  de  jouns  ekwer 
slútte,  dy  eindige  —  nei  't  er  wiisd  hie  op  't  hege  bilang  fen 
sa'n  tentoanstelling  —  mei  't  sizzen,  dat  men  by  alles  hwet  dy 
dei  oplevere  hie,  „sprekke  koe  fen  wiere  foarútgong".  —  En  do 
wier  ek  wer  it  rinkeljen  fen  de  ryksdaelders  yn  de  kastleins- 
bûsen  de  neiklank  fen  dat  lêste  wird. 

It  giet  sa:  wol  men  hwet  goeds  ta  stand  bringe  yn  'e 
maetskippij,  den  moat  men  't  hege  doel  mar  foar  eagen  hâlde. 
Komt  men  der  net  maklik  mei  klear,  moat  men  by-  en  om- 
wegen  lâns,  bidrocvet  men  yen  oer  de  omslach  dy  't  men  need- 
sake  is  te  meitsen,  het  men  onnedige  ballêsten  mei  te  slepen, 
dat  moat  sa  foart  —  as  men  't  goede  doel  mar  birikt.  Sa  giet  it  ek  mei 
de  lânboumaetskippij.  Dy  wol  it  heil  for  de  boerestän  siikje,  en 
dêrtroch  for  't  héle  lân,  —  en  dat  moat  dien  wirde  mei  alle 
iepenbierheid.  De  forstânnigen  ploaitse  dêr  fruchten  fen,  sa 
binne  se  woldwaners  for  folk  en  lân  en  foarbielden  for  de  nei- 
kommers.  De  dwaes  nimt  er  de  glâns  fen,  de  eare  of  itformeits 
fen  't  egenblik;  dêrfen  dinne  sa  'n  breadronkenheit  by  alles. 
Hy  keapet  koal  en  syn  nut  wirdt  mei  syn  nocht  en  wille  sacht 
bigraven.  —  „Dweepje  net  mei  't  âlde,  mar  ek  net  mei  't  nije," 
sei  ús  pake,  „mar  doch  dyn  foardiel  mei  beide."  —  En  apostel 
Paulus  sei:   „Bisiikje   alle   dingen  en  bihâld  it  goede.''  Sa  wol 

ik  ek.  Yn  myn  stil  boerebidrjuw  hoopje  ik  to  biwizen,  dat  ik 
priis  stel  op  hwet  de  onderfining  fen  knappe  mannen  oan  't 
Ijocht  brocht  het,  en  de  bifiningen  fen  wiere  wittenskip  graech 
yn  tapassing  bringe  wol.  Dat  doch  ik  Ijeaver  as  der  foarlêzingen 
oer  te  hâlden  yn  harbargen,  hwent  dêrfor  ha  'k  ek  to  min  leard 
yn  myn  jonge  jierren.  Omdat  ik  sokke  tinkbielden  yn  'e  holle 
hab,  bin  'k  er  net  faek  wer  ta  komd  om  sa  'n  gearkomste  by 
to  wenjen,  howol  ik  lid  bljuw  fen  de  Lânboumaetskippij,  om  't 
ik  graech  in  ryksdaalder  ôfsonderje  for  in  saek  dy  't  sa  'n  goed 
doel  het. 

Mar  nou  bin  'k  langlêsten  yn  in  oar  gedoch  rekke.  Jonge, 
jonge  1  hwet  kin  't  mâl.  Hwet  in  boer  yn  ús  tiid  al  net  wirde 
kin  en  hwer  't  er  komt,  dêr  het  men  gjin  tinkbyld  fen.  Ji'mme 
witte  wol,  it  libbet  tsjinwirdich  fen  fêrs-opsizzers-selskippen  en 
rederikers-keamers.  It  is  dêrmei  hast  gien  as  mei  de  hoepelrokken  : 
âlde  moade  is  wer  nij  wirden.  Mar  alear  droegen  de  frouljue 
de  hoepen,  onder  'e  klean,  op  'e  hichte  fen  'e  heupen,  en  nou 
bingelje  se  onder  yn  'e  rôk  om ;  en  'k  leau  dat  de  rederikers- 
keamers  yn  ús  tiid,  oer  't  algemien,  ek  sa  heech  net  stean  as 
by  âlds.  Nei  't  ik  er  fen  lêzen  hab,  wier  yn  de  fyftsiende  en 
sechtsiende  ieuw  dat  spil  yn  folle  fleur  hjir  yn  ús  Nederlân.  Yn 
stêdden  en  doarpen  pielden  se  do  net  allinne  drok  mei  fêrs-cp- 
sizzen,  mar  ëk  mei  fêrs-meitsen.  Hja  rymden  tsjin  elkoar  om 
kriich  en  hälden  dichterlike  kampstriden.  Mar  Cats  seit  earne : 
„De  sang  en  duldt  geen  dwang.'  —  Hy  wol  sizze,  dat  men  mar 
net  dichte  kin  honear  't  men  wol,  mar  dat  er  wiere  poësij  foar 't 
Ijocht  komt  allinne  as  in  minske  er  ta  stimd  is.  Dêrom  lit  it 
him  bigripe,  dat  er  mei  al  dat  rederikers-gerimel  net  foUe  to 
foarskyn  brocht  waerd,  dat  echte  dichterlike  wearde  hie.  Ta 
gelok  setten  tige  mannen,  lyk  as  Spieghel,  Visscher,  Hooft,  Vondel 
en  inkelde  oaren,  yet  de  kroane  op  it  wirk.  Hja  wieren  leden  fen 
de  rederikers-keamer ;  „In  liefde  bloeijende,*'  to  Amsterdam,  dêr 
't  Coornhert  ienkear  foarsitter  fen  wier.  Mar  de  deale !  yn  dy 
dagen  setten  de  fêrs-opsizzers  hwet  út.  Ik  hab  yet  fen  dy  älde 
boeken  út  pake  tiid,  dêr  stiet  er  fen  yn  to  lêzen.  Hja  spilen 
destiids  op  it  toaneel  stikken  út  de  Skrift,  as  't  jo  bljeaft!  Dat 
scoene  in  hopen  Ijue  nou  wol  sonde  en  skande  neame,  mar  it 
hie  destiids  in  goede  biteikenisse ;  it  wier  om  't  algemien  mear 
mei  bibel  en  testemint  bikend  to  meitsen.  Lêze  koene  folle  Ifue 
do  —  as  se  al  hwet  koene  —  mar  in  bytsje.  Lykwols  waerden 
der  ek  wol  ris  grappige  stikken  spile,  lyk  as  se  nou  ek  dogge. 
Yn  't  jier  1473  hiene  in  lyts  twa  tûzen  fêrs-meitsers  enfêrs-op- 
sizzers  in  gearkomste  to  Antwerpen.  Och  och !  hwet  moat  dat 
moai  wêst  ha.  Mar  ik  twivelje  der  net  oan  of  der  scil  ek  wol 
hwet  mâls  to  sjên  komd  wêze.  Dy  dingen  binne,  lykwol,  al 
lang  foarby  en  de  minsken  dy  't  hjarren  der  mei  formakken  al 

langer  as  fjird'elhondert  jier  dea;  lit  ús  der  Ijeaver  ris  oer  prate 
ho  't  se  nou  dogge. 

Yn  it  fleurige  doarp,  dêr  't  ik  foart  njunken  wenje,  dêr 
wennet  ek  in  heale  neef  fen  mines.  Dy  het  soldaet  wêst  en 
rint  nou  mei  de  marse ;  troch  dit  ien  en  oar,  sizze  de  Ijue,  het 
er  genôch  kennis  opdien  om  him  to  rêdden,  en  ta  syn  gelok  is 
er  troud  mei  in  wiif,  dy  't  aerdich  hwet  jild  het.  Sadwaende 
het  er  't  rommernôch  om  him  ek  mei  hwet  oars  to  bimoeijen  as 
syn  kostwinning.  Hy  is  ien  fen  dy  minsken,  dêr  't  tsjinwirdich 
'fen  sein  wirdt  dat  se  „smaek"  ha.  Spotfûgels  foegje  dêr  wol 
ris  by,  dat  er  ek  wol  hwet  yn  dy  man  sit,  as  't  er  mar  út  wol. 
Hy  lêst  gedichten,  hy  skrjuwt,  leart  en  makket  rymlerij,  en  hy 
het  in  ploechje  by'n  oar  skommele  fen  Ijue,  dy  't  nocht  ha  oan 
de  selde  aerdichheden  as  hy.  En  sjê  der!  sa  is  der  to  uzes  in 
rederikers-keamer  ontstien.  lenkear  yn  elke  almenaks-moanne 
scoene  se  by  elkoar  komme  op  'e  boppekeamer  fen*e  harbarge. 
Mar,  ho  kin  't  altyd  sa  mâl?  De  frjeonen  hiene  allegearre 
fêrsen  fcn  bûten  leard,  mar  by  't  opsizzen,  wisten  se  wol,  moasten 
se  ek  mei  de  earmen  slaen.  Ja  wis !  mei  de  earmen  omslaen 
en  fêrs-opsizze,  dat  hearde  by  inoar,  krekt  as  de  stôk  by  de 
biezem,  tocht  hjarren.  Sa  stiene  se  dêr  den  to  gieren  en  to 
swaeijen  en  troch  dat  de  lampe  sahwet  oan  'e  side  hinge,  koe 
men  it  skaed  fen  dy  swaeijende  earmen  fen  bûten  op  'e  finster- 
kleden  sjên,  en  it  giisgobjende  jongfolk,  dat  op  'e  strjitte  dy 
sineeske  skimmen  seach,  joech  dat  spil  mâldernôch  de  namnie 
fen  it  fêrs-opsizzersselskip  „de  Earmslach."  —  De  rederikers 
hâlden  lykwol  mar  oan  en  hja  brochten  't  mei  gauwens  sa  fier, 
dat  se  bikend  makken :  der  scoe  in  iepenlike  byienkomste  pleats 
ha.  En  do  die  myn  neef  gjin  lichten,  omke  en  moaike  moasten 
dêr  ek  by  komme.  Nou  hawar !  ik  liet  my  der  ta  biprate  en  sa 
kamen  wy  den  op  'e  fêststelde  ûre  dêr  to  plak. 

De  earste  sprekker,  dy  't  foar  't  front  kaem,  makke  ús  nei 
folle  fiven  en  seizen  bikend,  dat  er  foardrage  scoe:  „De  ledige 
Stoer  fen  de  dichter  A.  J.  de  BuII.  Om  dat  nou  rjucht  natuerlik 
to  meitsen,  sette  er  in  lege  stoel  by  him  del.  Ik  mei  myn  dom 
forstân  tochte,  dat  is  nou  in  nuverc  slach,  hwent  as  der  in  stoel 
by  moat,  den  moast  er  ommers  ek  in  jonkje  by  wêst  ha,  datop 
dy  stoel  kleau  en  den  moast  de  foardrager  ek  mar  ynfrouljues- 
klean  wêst  ha,  om  de  mem  foar  to  stellen.  Sa  't  nou  dien  waerd 
wier  't  in  komeedsje  sonder  wierheid,  lyk  as  der  in  hopen 
komeedsjestikken  binne.  En  do  —  ynpleats  fen  as  in  djip 
droevige  mem  fol  stille  wémoed  hjar  bern  oan  te  sprekken,  en 
him  syn  brave  heit,  dy  't  hja  hjar  foar  de  geast  stelde,  to  binnen 
to  bringen,  sloech  ús  maet  de  earmen  wiid  fen  ien,  by  't  op- 
dreunen  fen :  „WiIlem,  kies  een  andere  stoel  Voor  uw  kinderlijke 
spelen,"  ens.  —  Hawar !  As  in  mem  op  sa  n  menear  hjar  jongkje 

oanspriek,  den  moast  de  boi  tinke :  „Is  mem  sljucht  T 

Hy  brocht  mei  folle  biweging  it  fêrs  oan  'e  ein.  Op  him 
folge  in  oaren,  dy  scoe  fordrage,  dat  de  séhelt  Claessens  syn 
skip  yn  'e  loft  springe  liet,  lyk  as  dat  foarkomt  yn  de  Hollandsche 
Natie,  fen  Helmers.  Dy  slumper  skynde  net  to  witten  hwer  't 
yn  in  oarlochskip  de  îcrúdkeamer  is  of  hwer  't  op  sé  de  loft 
drjuwt ;  tominsten,  do  't  er  dat  mei  biwegingen  dúdlik  meitse  woe, 
do  gong,  wyls  't  er  sei :  „Hij  stak  de  lont  in  't  kruif'  —  syn  earm 
heech  yn  *e  hichte,  en  by  de  wirden:  .,en  *tschip  barst  in  de 
lüchV'  waerden  dc  beide  earmen  sêft  nei  onderen  ta  útspraet. 
Ik  tochte :  „Hwa  het  it  fen  syn  libben  sa  sjoen  ?" 

(  Wirdt  foartset.) 


It  deade  Fûgelke. 


Och  heden,  mem  1  nou  is  myn  fûgel  dea, 
En  jister  yette  pikte  er  fen  myn  brea 

En  hipte  er  yn  syn  kauke  hinne  en  wer. 

Dat  earme  bistke,  mem,  nou  leit  er  dêr; 
De  poatsjes  binne  'm  stiif,  it  halske  slop 
En  de  eachjes  ticht,  dy  geane  noait  wer  op. 

Ljeaf  bistke !  seaft  as  side  bist  fen  fear. 

Mem,  hwerom  libbet  nou  dat  dier  net  mear? 
't  Wier  jistermoarn  yet  flink  en  goed  en  song 
Hwerby  it  fleurich  yn  'e  kau  omsprong; 
It  iet  en  dronk  en  och,  it  wier  sa  jong ! 

Sa  jong  —  en  'k  woe  't  sa  graech  yet  sjongen  hearre. 

Siz,  memke,  siz!  hwerom  dôch  moast  it  stjerre? 

Mem  seit  altyd :  der  is  in  Ijeave  Hear, 

Dy  't  hwet  er  docht  sa  dwaen  lit  om  syn  ear; 
Mar  0 !  ik  wit,  as  ik  dy  Heare  wier, 
Myn  fûgel  hie  yet  libbe  mannich  jier. 

Hy  die  gjin  kwea  sa  lyk  as  folle  bern, 

Dy  't  stout  en  boas  faek  oaren  net  bitsjên 
En  fredich  wêze  litte.    Né,  ik  wit 
Net  hwet  de  Heare  docht  of  hwet  er  lit, 

Mar  'k  wit  it  wol,  myn  Ijeave  fûgel,  dy 

Hie  'k  like  lang  it  libben  gind  as  my. 

0  fleurich  beest !  sa  dertel,  fluch  en  blij ! 
It  hage  dy  as  'k  moarns  myn  leske  learde 
En  dêrby  nei  dyn  fleurich  sjongen  hearde. 

Do  't  lêstendeis  myn  broerke  stoar,  do  kriet 

Us  mem  sa  fel  en  sei,  de  Heare  die  't; 
Dy  wist  hwet  just  it  bêste  wier  for  ús, 
En  yn  'e  himel  foun  myn  broerke  in  thús. 

Hwent  do  't  er  yn  dat  swarte  kistke  laei, 

Ik  wit  it  skoan  dat  mem  do  yette  sei : 
„Myn  berntsje,  sjuch,  dêr  leit  dyn  lytse  broer; 
Wy  skrieme  om  him  en  binne  tige  oerstjûr, 

Mar  och,  dy  stumper  wit  er  neat  mear  fan, 

Hy  heart  en  sjucht  net  mear,  de  lytse  man ! 

Mar  'k  leau  syn  sieltsje  is  wer  by  God  en  den, 
Den  het  er  grif  yn  't  himelryk  wer  wille." 
Scoe  't  mei  myn  fûgelke  ek  sa  wêze  scille? 

Mar  memke  sucht  en  swiget,  memke  kryt 

Omdat  ik  wer  fen  broerke  praet.    Forjit 
Myn  broerke  mem  en  my  den  ek  net?    Siz, 
As  ik  den  ienkear  ek  yn  't  kistke  liz 

En  himelwille  ha  mei  broerke  allyk; 

Den  helje  wy  mem  ek  yn  't  himelryk. 
Togearre  ïcomme  wy  den  hân  oan  hân 
En  geane  —  mem  yn  't  midden  —  troch  it  lân 

Mei  beammen  en  mei  blommen  as  alear, 

Den  stteelje  tûzen  fûgelkes  ús  ear. 

Sa  dien'  wy,  do  't  myn  broerke  libbe,  mear. 
En  as  wy  dêr  den  himelblomkes  lêze, 
0,  memkeljeafl  ho  hearlik  scil  't  den  wêze. 

Och  mem,  hwet  is  myn  fûgelke  gau  deal 
't  Song  jister  yette  en  pikte  fen  myn  brea. 
Sa  scil  't  mei  ús  ek  gean  kinne,  is  't  net  wier? 
Wy  boartsje  hjoed  en  habbe  wille  en  tier; 
Licht  binn'  wy  moarn,  as  't  fûgelke,  ek  al  wei. 
Siz  memke,  hwerom  het  God  ús  net  sei 
Honear  't  wy  stjerre  scille?    Mochten  wy 
Net  wite  honear  ienkear  't  sielke,  frij 
"As  't  fúgelke  út  in  kauke,  hinne  fljucht 
En  dêr  om  hegens  fynt  dy  wille  en  nocht, 
Dy  't  nou  myn  brocr  mei  tûzen  broerkes  sjucht? 
Né,  mem,  oars  net?  dat  moast  ús  tsjuster  bljuwe, 
Oars  scoene  wy  der  God  tofolle  om  drjuwe. 

Nou  moat  myn  fûgel  wei  en  yn  'e  groun,  . 

Dy  't  jister  yette  song  sa  flink  en  soun. 
Ik  kin  der  neat  tsjin  dwaen,  it  beest  is  stoarn, 
En  skriem  ik  lûd,  dat  bringt  gjin  libben  oan; 

Sa  scil  't  den  yn  'e  swarte  modder.    Mar 
As  ik  fen  mem  ris  6f  moast,  hâldt  mem  hjar 

Den  by  myn  kistje  en  't  grêf  sa  rêstich  stil? 

En  as  myn  memke  stoar,  scoe  'k  yn  Gods  wil 
Sa  swije  kinne  ?    Mocht  de  Heare  't  jaen ! 
Ljeaf  fûgelke !  'k  mocht  graech  dy  sjongen  heare ; 
Nou  kinste  mem  en  my  yet  stjerren  leare. 

1859. 


Ut  *e  stjerrewrâld. 

Mefrou  de  gravinne  siet  by  de  tafel  to  borduren;  op  de 
albasten  hird  stie  in  moai  fjûr  te  barnen,  dêr  siet  de  graef  mei 
de  rêch  nei  ta  en  die  neat.  De  porsleinen  gaskroane  joech  in 
treflik  Ijocht  oer  de  seale.  Mefrou  sei  neat  en  de  graef  allike 
follc.  Dêr  sloech  de  pindule  op  'e  skoarstienmantel  tsien  Ûre; 
efkes  letter  spile  de  oargelklok  yn  'e  kostlike  gong,  dêr'tektwa 
gasljochten  barnden :  ,,Sombre  allee  rusor  su  frai  / '  —  Do  't  dat 
út  wier  trape  de  graef,  om  dôch  hwet  to  dwaen,  de  kat  op  'e 
stirt.  Dat  beest,  de  Ijeafling  fen  mefrou,  dat  rêstich  op  it  tapyt 
laei   mei  de  noas  nei  't  fjûr,  waerd  kjel  en  sei  pynlik:  „miak!" 

„Graef!"  sei  mefrou,  „hwet  scil  dat?  „Kinst  dyn  liddige 
hannen  wer  gjin  oanslach  jaen?" 

„Ik  die  neat  mei  myn  hânnen/'  sei  de  graef. 

Mefrou  waerd  yette  nidiger  om  dat  antwird.  „Jk  scoe  de 
saken  mei  de  rintmaster  mar  ris  yn  'e  es  bringe ;  dat  wier  better 
as  dat  earm  beest  to  pleagjen  . . .  Poes,  poes !  kom  hjir  mar,  myn 
Joli !"  —  Dêrmei  flijde  poes  hjar  op  mefrous  skette,  dêr  't  se 
better  feilich  wie. 

De  graef  sei :  „De  saken  mei  de  rintmaster  binne  eindige  en 
alles  jowch  in  bêst  slot.   Mefrou,  jy  meije  't  oare  dwaen." 

„Hark  ris,  graef !  ús  team  is  oan  'thjoed  ta  súver;  dat  ús 
frelle  mei  him  oanleit,  dat  is  in  skandael,  dat  in  âlder  ter  herte 
giet.  Ik  doch  er  dit  ta,  dat  ik  myn  dochter  opsletten  hâld  op 
hjar  keamer.  As  de  eare  fen  ús  stamme  dy  Ijeaf  is,  forwiderje 
den  de  rintmaster  bûtelâns." 

„Sa  fier  giet  myn  macht  net,  mefrou  I" 

„Hwette?  Jy  kinne  hwet  wirde  met  de  prins,  de  prinsmei 
de  kening  en  sa  scoe  .  .  .  ." 

„Stil,  mefrou !  de  saek  giet  net  mei  gewelt.  Mar  as  wy  de 
rintmaster  forwiderje  woUe,  stjûre  wy  him  nei  ús  soan  to  Parys.*' 

„Yet  mâlder!''  Jonker  Doris  het  dêr  genôch  goede  geasten 
om  him  hinne;  it  waerd  tiid,  tinkt  my,  dat  er  syn  reis  nei  De- 
nemarken  forfolge." 

„Do  't  de  bern  lyls  wieren  moasten  wy  se  foar  gean ;  moatte 

wy  se  nou  neigean  ?  Dêr  bitankje  'k  for.  Mar  koart  en  bondich, 
de  rintmaster  folget  jonker  Doris  en  is  al  op  reis ;  nou  licht  al 
to  Rapsail.  Mar  it  wirdt  tiid  dat  ik  nei  de  prins  gean.  „Mefrou !'' 
sei  de  graef  mei  in  djippe  bûging,  ^ta  wersjên !" 

Mefrou  sei  neat,  mar  suchte  do  't  de  graef  de  doar  ta  die. 
Lang  siet  se  net ;  de  kat  waerd  del  set  en  mei  in  swierige  hâlding 
hwerby  de  siden  japon  Ijeaflik  ritsele,  gyng  se  op  de  gouden 
skellering  oan  en  hja  skelle.  Mei  gauwens  stie  de  jonge  Ijeaf- 
habberijfeint  foar  hjar,  mei  in  seems-learen  broek  oan,  dy  't  him 
kreas  om  'e  lea  siet,  en  in  blauwe  rôk  oan  mei  in  reade  krage, 
dy  *t  mei  silver  borduerd  wier.    Hy  makke  in  djippe  bûging. 

„ls  de  graef  al  foart?'  frege  hja. 

„0m  jo  lo  tsjinjen,  mefrou !" 

„Rop  den  myn  keamerjiffer  en  jaen  lêst  om  in  koets  yn  to 
spannen." 

•   „En  hokker  hynsders,  mefrou  ?** 

„Dat  komt  er  net  op  oan.  As  de  graef  mei  de  skimmels 
foart  is,  span  my  den  Cleopatra  en  Semeramis  mar  yn.  Twa  is 
joun  foldwaende." 

„AIderbêst  mefrou !"  sei  de  lakei  en  gyng  hinne.  Dêrop 
kaem  de  keamerjiffer. 

„Angeniet,''  sei  mefrou,  „help  my  yn  'e  klean  en  klaeî  den 
jo  sels  ek  in  bytsje.  De  hertoginne  fen  Lottrehearringen  is  yn  'e 
stêd  en  wachtet  my.    Is  't  mei  de  frelle  goed?" 

„Hja  is  treurich  en  skriemt  freeslik,  mar  hja  bljuwt  goed 
soun.    Hjoed  het  se  folle  skreaun," 

„Dôch  gjin  brieven?" 

„Né  mefrou !  hja  makket  in  dichtstik.  It  bigjin  is :  „As  rang 
en  stân  it  Ijeafdebeamke  brekt  En  heechmoed  dêr  in  skerpe  pyl 
by  stekt .    .    .    .  " 

jyHâld  mar  op !"  sei  mefrou.  „Dy  gekheid  scil  hjar  skielik 
ôfleard  wêze.*' 

Efkes  letter  rieden  mefrou  en  de  keamerjifîer  der  hinne.  len 
Ijeafhaberij-feint  foar  op  as  koetsier,  ien  efter  op  as  lakei ;  sa 
ried  it  nei  't  paleis  dat  de  hertoginne  fen  Lottrehearringen  for 
dat  pas  biwenne. 

Op  trije  of  fjouwer  greate  boppekeamers  húshâlde  de  frelle. 
De  gravinne  mocht  dêr  moer  wêze,  hja  hie  yn  fiif  dagen  netnei 
hjar  dochter  omsjoen,  hwent  hja  wier  koegels  op  hjar  bern,  dat 
dy  bigoun  wier  to  frijen  mei  de  rintmaster,  dér  't  it  fanke  in 
onbidigen  sin  oan  hie.  De  graef  wier  dêr  ek  tsjin,  mar  hy 
bimoeide  him  minder  mci  húslike  saken.  Dêrby  seach  er  der 
net  safolle  kwea  yn,  hwent  as  't  al  ris  mei  dy  jonge  Ijue  for- 
keard  rinne  mocht,  den  koed  er  syn  dochter  nei  't  súden  fen 
Frankryk  of  nei  Skotlân  stjûre,  om  dêr  de  kream  to  lizzen.  En 
troch  dat  er  yn  steat  wier  om  folle  fen  'e  kening  dien  to  krijen, 


302 

koed  er  de  rintmaster  licht  wol  oan  in  post  helpe,  sa  lyk  as, 
by  gelyks,  konsul  to  Canton  of  to  Javenopathem.  En  den  kraeide 
er  gjin  hoanne  nei.  Lykwol,  om  mefrou  plesier  to  dwaen  scoe 
de  rintmaster  nou  yn  wierheid  de  graef  syn  soan  efternei.  Oy 
scoe  in  reis  nei  Denemarken  dwaen,  mar  wier  to  Parijs  fordwaeld 
rekke.  Sa  sieten  de  boeken.  De  keamerjiffer,  dy  't  mefrou 
fortelde,  dat  de  frelle  deis  tige  skriemde,  hie  mar  heal  de  wier- 
heid  sein,  hwent  de  frelle  treastge  hjar  yet  mei  de  rintmaster, 
~  dy  't  yet  net  op  reis  wier,  sa  't  de  graef  sein  hie ;  mar  hy 
scoe  op  reis.  En  sa  lang  as  dat  scoe  spilen  se  dêr  Floris  en 
Blansefleur  ~  op  disse  menear:  Om  binnen  troch  yn  de  frelie 
hjar  keamers  to  kommen,  dat  wier  for  him  net  dwaenlik;  mar 
fen  bûten  hienen  se  in  soarte  fen  in  takel  makke,  fen  sels  mei 
help  fen  de  feinten  en  fammen,  dy  'toan  sokke  dingen  troch  in 
tiid  graech  mei  dwaen  wolle.  Mei  dy  takel  biholpen  se  hjar; 
it  mocht  wêze,  dat  de  frelle  hjar  sakje  liet,  dy  'tden  yn  *e  tún 
tolânne  kaem,  —  of  dat  de  rintmaster  omheech  riisde.  Hjasprie- 
ken  elkoar  alle  nachten,  mar  dy  nacht  scoe  de  lêste  wêze. 
Ljeaflik  hong  it  jonge  pear  wer  om  elkoar  hinne  mei  de  triennen 
yn  'e  eagen,  ta  dat  de  klok  toalf  ûre  sloech. 

„FarwoH"  sei  de  frijer.  ^Jonkfrou  Marijl  hwer  't  myn 
wegen  my  liede,  ik  scil  dy  altyd  oanbidde  as  myn  heechste 
libbensdoel." 

En  hja  sei  ek :  ^Farwol  !'*  en  swarde  him  iwige  houwe,  lyk 
as  dat  altyd  giet.    Do  skriemden  se  yet  efkes  en  saskaetten  se. 

♦ 

De  graef  wier  by  't  paleis  fen  'e  prins  oanriden  en  sonder 
't  minste  lawaei  stapte  de  prins  mei  yn  'e  koets;  do  rieden  se 
rjuchts  en  lofts,  sa  lang  dat  se  foar  in  hûs  stil  hâlden,  dêr  *t 
se  útstapten  en  de  feinten  krigen  oarder  om  mar  nei  hûs  to 
riden.  Efkes  letter  wieren  de  twa  hege  mannen  yn  de  frijmitselers- 
byienkomste.  De  graef  wier  greatmaster  fen  de  toge  en,  oppronke 
mei  't  skoatsfel,  de  passer  en  winkelheak,  gyng  er  sitten  op  't 
plak  dat  him  takaem.  Dy  jouns  scoed  er  in  nijling  as  broer 
oannomd  wirde.  Dy  feint  hie  de  proeven  trochstien ;  yn  de 
keamer  fen  mimering  of  by  de  treppen  sonder  ein  of  hwer  't  er 
oars  wêst  hie,  hy  hie  bliken  jown  fen  geastkreft  en  manhaftich- 
heit.  Mar  boppe  al  op  de  frage,  hwerom  hy  bigearde  as  broer 
oannomd  to  wirden,  hied  er  in  bysonder  treflik  antwird  jown. 
Dy  jouns  scoed  er  yn  't  „stiennen  wulft"  gean,  de  blyndoek  scoe 
him  ôfnomd  wirde  en  de  graef  scoe  in  kostlike  oanspraek  dwaen. 
Dy  oansprack  wier  oars  neat  as  in  fen  bûten  leard  stik,  dat  de 
feint,  dy  't  yn  't  heilich  boun  opnomd  wirde  scoe,  sels  skreaun 
hie.  Mar  dai  wier  gjin  swierrichheid ;  dy  jongkearél  skreau  wol 
inear  wichtige  dingen  for  de  graef,  dy  't  better  iter  en  wyndrinker 

wier  as  tinker.  Sa  wier  't  nou  den  ek  gien.  De  broerren  stiene 
mei  de  bleate  dégens  útstitsen  om  de  nijling  hinne,  de  great- 
master  sloech  mei  de  hammer,  de  nijling  waerd  de  blyndoek 
ôfnomd ;  dat  wier  't  symbool,  dat  er  út  de  profane  wrâld  wei 
kaem  en  do  bigoun  de  graef: 

„P.  N.  L.  Alhowol  wy  ús  mei  de  Loge  fen  dy  namme  net 
forienigje  kinne,  omdat  se  dêr  to  fier  geane  en  wol  it  bigjinsel 
fen  deugd,  mar  net  fen  kristlike  deugd  earje,  —  wol  de  wierheid 
yn  Ijeafde  wolle,  mar  net  yn  kristlike  Ijeafde,  —  sa  sizze  wy 
dôch:  0,  bravel  nei  dat  it  nacht  wêst  het  wirdt  it  dei,  nei  de 
tsjusternisse  komt  it  Ijocht,"  ....  ens. 

Do  't  út  wier  die  de  nijling  in  treflik  wird  en  dêrmei  skaette 
de  by-ienkomste  neffens  de  fêste  oarders  en  brûkmen,  —  Dy 
jonge  nije  broer  wier  yn  de  profane  wrâld  nimmen  oars  as  de 
rintmaster,  dy  't  dêr  forskynde  nei  fen  syn  Marij  ôfskied  nomd 
to  habben.    Hy  hie  ek  oan  Marij  de  symbolike  mofîen  jown. 

Bûtendoar  sei  de  graef  tsjin  him  :  „Nou  op  reis,  fen  Fearen !" 

„Fen  nacht  yette !'   sei  de  jongkearel. 

Sa  gongen  se  fen  elkoar.  Mar  dy  nije  broer  tochte :  as  gjin 
klearder  hollen  my  mear  sizze,  den  het  de  frijmitselarij  for  my 
mear  tsjusternis  as  Ijocht.  —  Sa  tinke  wol  mear  tinkende  mitseJers. 

De  prins,  dy  't  yet  mei  de  graef  wier,  gyng  nei  syn  paleis. 
Efkes  letter  tikke  de  graef  trijerisi  op  'e  foardoar  fen  in  deftich 
hûs.  De  poartier  die  iepen  en  bû'chde  en  koart  dêrop  sakke  er 
in  swiere  yn  't  swart  klaede  frou  by  de  treppen  del.  Dat  wier 
madam  Spirael,  dy  't  dêr  in  stik  fyftsien  sechtsien  moaije  frouljue 
hâlde.  It  gasljocht  blonk  klear  troch  de  albasten  gong  en  de 
dyamanten,  dy  't  madam  Spirael  droech,  flikkeren  kostlik.  De 
graef  wier  dêr  in  bikende ;  glimlaeitsende  laette  de  madam  him 
de  gong  troch  en  brocht  him  yn  'e  spylseale.  Dêr  siet  de 
minister  Q.,  de  baron  N.,  de  yngenjeur  B.,  de  keamerhear  des 
kenings  C,  en  yette  mear  fen  dy  hége  hearen. 

»Ljeave  graef  !**  rôpen  se  út,  „wy  hiene  soarch  jou  selskip 
misse  to  moatten." 

De  graef  forontskildige  him  en  al  gau  sief  er  nêst  in  gnap 
faem  mei  sierlik  hier,  dy  *t  allyk  as  al  dy  jiffers,  dy 't  dêr  wieren, 
manilla-sigaren  smookte  en  de  fynste  winen  mei  dronk.  Hja 
spilen  dêr  mei  wonderlike  kaerten,  dêr  't  rare  printsjes  yn  to 
sjen  wieren  as  men  se  tsjin  't  Ijocht  op  hâlde,  en  it  ontbriek 
net  oan  dûbeldsinnige  praetsjes,  dy  't  de  forbielding  opfiteren. 
De  mânljue  krigen  de  romt  fen  wyn  yn  't  liif,  dy  't  hjarren  de 
hbllen  bidwelme  en  't  spriek  fen  sels,  dat  se  roaijael  wieren. 
As  se  gjin  mear  jild  by  hjar  hiene,  den  gyngen  de  ringen  mei 
dyamanten  gekjeijendewei  oan  de  frouljue  oer.  En  dy  frouljue 
wieren  sa  grappich ! 

It  wieren  allegearre  hearen,  dy  't  swiere  trakteminten  hieuQ 

of  pinsyoenen  for  de  wichtige  tsjinsten,  dy  se  't  lân  biwiisden  of 
biwiisd  hiene,  en  dy  frouljue  libben  fen  't  spjeldejild.  Ik  scil  mar 
net  sizze  ho  't  ôfroan.  Dit  mei  genôch  wêze :  krekt  foar  't  de 
klok  fiif  ûre  sloech  laci  de  graef  op  syn  keamer,  heal  dronken, 
heal  útklaeid,  heal  holpen  en  heal  dol.  Do  bigoun  de  graeflike 
nacht,  dy  't  meast^l  dûrre  oan  de  oare  deis  toalve  ûre  ta. 

*    * 
* 

Wyls  't  de  graef  dat  allegearre  bilibbe,  h\%  de  gravinne  in 
petear  onder  fjouwer  eagen  mei  de  hertoginne  fen  Lottrehearringen; 
dat  dûrre  ont  de  nachts  twa  ûre  ta.  Do  't  se  earst  de  staets- 
saken  ôfhânle  hiene  rekken  se  oer  húslike  omstânnichheden  oan 
'e  gong.  De  hertogînne  deelde  oan  de  gravinne  mei,  hja  wier 
dêr  yn  'e  stêd  komd  om  ondersiik  to  dwaen  nei  in  persoan,  dêr 
't  se  great  bilang  yn  stelde.  Hja  hie  yn  hjar  jeugd  —  moast  de 
gravinne  witte  —  in  bidroefde  misset  hawn  mei  in  offisier;  do 
wier  se  nei  in  frjemd  lân  forfierd,  dêr  hie  se  in  bern  to  wrâld 
brocht,  dat  hjar  dalik  ontnomd  wier.  Mar  hjar  ma,  dy  't  dat 
allegearre  bi-oardere  hie,  dy  hie,  do  't  se  op  hjar  deabêd  laei, 
oan  hjar  meideeld  hwer  't  dy  soan  bilânne  wier.  By  in  boarge- 
master,  dy  *t  gjin  bern  by  't  wiif-hie,  en  do  wier  't  foar  de 
wrâld  sa  bidraeid,  dat  de  boargemasterske  hiet  bifallen  to  wêzen 
fen  in  jonge  soan.  „Mar,"  êei  de  hertoginne,  „it  bljuwt  dôch 
altyd  myn  bern,  dêr  't  myn  hert  oer  hinget  en  dêr  *t  ik  yn  't 
geheim  nei  útsjuch  om  him  wer  to  finen."  —  Nou  wier  se  to 
Witten  komd,  dat  dy  sabeare  boargemasterssoan  rintmaster  wier 
by  de  graef  fen  Pommerhauzen,  en  dêrom  hie  se  de  gravinne 
by  hjar  forsocht. 

De  gravinne  harke  nuvérich  op  en  deelde  mei  hwet  se  mei 
(ly  jongkearel  út  to  stean  hie,  dat  hja  dêrom  hjar  dochter  op- 
sluten  hâlde  en  hy  dêrom  út  hjar  hûs  forwidere  wier. 

Dat  moeide  de  hertoginne  freeslik.  Safolle  moeite  hie  se 
om  him  dien  en  yet  kaem  se  him  net  to  sjên.  It  siet  slim.  Mar 
nei  praten  en  wer  praten  founen  't  mei  'noar  goed,  om  it  dêr 
op  ta  to  lizzen,  dat  de  jonge  Ijue  elkoar  krigen.  Fen  sels,  dat 
koe  sa  mar  net;  mar  hja  moesten  sjên  de  kening  er  mei  yn  to 
biheljen.  Den  moast  de  boargemaster,  dy  't  wenne  yn  in  lytse 
stêd  dêr  in  ein  ôf,  ta  de  adelstand  forheven  wirde ;  dêr  hapere 
't  mar  oan.  Mefrou  de  hertoginne  scoe  de  jonge  Ijue  den  wol 
foart  helpe  en  bisiet  de  jongkearel  in  ridlik  goede  breinkas,  den 
scoe  se  wol  nieitse,  dat  er  hertoch  waerd. 

Mei  sokke  plannen  skaetten  de  hege  mefrouwen.  De  gra- 
vinne,  dy  't  de  lofterside  fen  't  paleis  biwenne,  droomde  yn  hjar 
ienlikheit  allinne  fen  hertoggen  en  hwa  wit  fen  hwet  mear?  — 
do  *t  de  graef  thús  kaem,  dy  't  yn  'e  rjuchterside  fen  't  hûs 
wenne.    De  oare  deis  wirke  mefrou  op  de  graef  safolle  út,  dat 

de  rintmaster  tynge  efternei  krige  om  to  bljuwen  dêr  't  er  wier 
ta  sa  lang  dat  er  neijer  biskie  kaem.  De  graef  gyng  nei  de 
prins,  de  prins  nei  de  keninginne,  dy  nei  hjar  man :  en  wram- 
mels !  mar  koarte  wiken  dêr  nei  stie  der  yn  'e  kranten : 

i,Nei  't  men  fornimt  het  it  S.  M.  de  kening  bihage  om  de 
heech-edele  hear  Fen  Fearen,  boargemaster  fen  Moskerhoek,  mei 
syn  neikomlingen,  ta  yn  iwige  dagen,  ta  de  adelstand  to  for- 
heffen,  mei  de  titel  fen  Jonkhear.  Disse  hege  gînst  is  it  gefolch 
fen  de  wichtige  tsjinsten,  dy  't  de  heech-edele  hear  fen  Fearen 
yn  folle  tiden  it  län  biwiisd  het." 

Hwet  tsjinsten  dat  wieren  wist  de  man  sels  allike  min  as 
immen  oars ;  mar  hy  fielde  hwet  it  bitsjutte.  De  rintmaster  kaem 
werom  as  jonkhear ;  hy  krige  in  post  as  keamerhear  des  kenings 
en  waerd  yn  de  echtesteat  forboun  mei  de  jonge  gravinne  fen 
Pommerhauzen.  De  jonge  graef  Doris  kaem  sels  út  Parys  werom 
om  de  brilloft  mei  by  to  wenjen.  De  hertoginne  fen  Lottrehear- 
ringen  hâlde  't  jonge  pear  de  hân  ek  tige  boppe  de  holle  en  sa 
kaem  it  dat  de  jonkhear  fen  Fearen  al  hertoch  wier  ear  't  er  't 
sels  wiste. 

Sjên  dêr  in  stikje  út  de  stjerrewrâld.  Dy  stjerren  flikkerje 
leechsteande  minsken  yn  'e  eagen  as  heldere  Ijochten.  Mar  ont- 
dien  fen  hjar  pracht  en  op  'e  keper  biskôge,  den  sjugge  wy 
faek,  dat  it  minsken  binne  mei  gemiene  driften,  bihebt  mei  foar- 
oardélen,  lytsgeastich  en  blyn,  koartom  minsken,  dy  't  rom  sa 
nédich  as  de  gemiene  man,  wol  jimmer  bidde  mochten :  ,,Heare! 
jaen  my  in  rein  hert,  in  fêste  geast  en  in  lottere  forstân !" 

Yn  mannich  great  paleis  mei  de  spylklok  spylje :  ^Sombre 
allees  ou  je  revais" 

1861.  

By  't  ein  fen  't  Jier. 

Mei  gauwens  wer  in  jier  yn  't  neat  forsonken, 
En  steande  oan  't  ein  dêrien  sa  freegje  wy: 

Hwet  het  it  ús  ontnommen  of  ús  skonken? 
Wier  lok  of  ramp  ús  op  ús  gongpaed  by? 

It  jier  is  om,  mar  hwet  is  ús  ontstritsen  ? 

Is  't  rêstich  yn  lîs  inerlyk  gemoet? 
Hâldt  dêr  nin  stille  smert  it  kwea  biritsen, 

Den  sizze  wy:  Al  hwet  God  jowch  wier  goed. 

Der  kampt  yn  alle  herten  kwea  tsjin  goede ; 

't  Giet  elke  minske  as  't  Adam  gong  alear. 
In  goede  geast  sprekt:  „BI|uw  jamkopdyn  hoedel 

Uen  oan  cje  stimme  fen  t  forried  gjin  ear !" 

20 

Den  komt  it  sinnocht  dêr  tsjin  op ;  in  minske 
Biswykt  for  Eva's  apel  faek  yn  't  ein, 

Omdat  er  mear  as  him  bitamme  winske, 
En  dêrtroch  wirdt  him  *t  Paredys  ontsein. 

Dy  het  de  jildsucht  beet,  syn  kâlde  siele 
Sjucht  al  syn  heil  yn  't  klinken  fen  't  metael. 

Hy  kin  fen  kinst  en  smaek  nin  gritsel  fiele, 
Hy  neamt  de  wittenskip  onnut  gemael. 

It  goeddwaen  jout  for  him  gjin  sillichheden, 
Hy  faget  noait  in  trien  út  'n  oarmans  each. 

Mar  d'  ingel  mei  't  gleaunswird  bant  him  út  Eden 
En  pynlik  wirdt  ienkear  syn  sielepleach. 

Dy  wier  de  pronk  of  earsucht  faek  ta  'n  hinder, 
In  oaren  wer  de  trek  nei  stcrke  drank, 

Of  ontucht  makke  jong  him  äld  en  minder 
En  dêr  gong  krapte  en  neibirou  mei  mank. 

Wol  him,  dy  't  kwea  flink  stjinstie  alle  tiden, 
't  Forgif  net  dronk,  mar  socht  om  't  reinste  nocht, 

Mei  't  each  op  Him,  dy  't  by  ús  weitsend  striden 
Syn  segen  jout  oan  hwa  't  Syn  wille  docht. 

Dy  greate  skat  winskje  ik  jimme  allegearre, 
Myn  lânsljue  1  ta  yn  't  folgend  nije  jier. 

Den  is,  hwet  for  ús  bloeije  mei  of  stjerre, 
't  Bisit  ús  swiet  en  't  missen  minder  swier. 

Hab  nocht  yn  't  goede,  hwet  de  wrâld  mei  skinke. 

Mar  wis  scil  ús  wer  faek  it  klokgebrom, 
Krekt  as  altyd,  nei  't  stille  grêf  ta  winke, 

Dy  lêste  went,  o  minsken,  tink  er  oml 

Biswykje  net  for  de  ideltûterije 

Fen   e  ydle  wrâld,  dy  't  dôch  ús  gau  ontfljucht. 
Gean  yn  'e  kamp  tsjin  't  kwea,  dy  helharpije, 

En  siikje  yn  't  Ijocht  in  onforgonklik  nocht. 

Ik  winskje  oan  elk  forstân  by  goede  gaven, 
Gelok  en  segen  ek,  op  'e  âldjiers-joun ! 

Hab  Ijeaf  en  doch  jim  plicht!  en  siedsje  as  braven 
It  sied,  dat  ryklik  fruchten  jaen  kin,  roun. 

Desimber  1862. 

In  Boer  Earelid 

fen   't  Fêrs-opsizzers-Selskip  „de  Earmslach/* 

(Foartsettlng  fen  bledside  298.) 

Do  kaem  noemer  trije,  dy  scoe  opsizze  in  stik  fen  Oosterwijk 
Bruin:  De  sinne  en  de  moanne  by  Jupiter  op  bisite.  Hy  like  ús 
bitsjutte  to  wollen,  dat  syn  iene  hân  de  sinne  en  de  oare  de 
moanne  wier,  sa  plat  die  hy  se  iepen,  mei  de  binnenkant  nei 
de  harkers  ta,  wyls  't  dy  hannen  mei  de  earmen,  den  rjuchtsen 
den  lofts,  al  jimmeroan  riisden  en  daelden,  krekt  as  de  swirden 
fen  myn  jonge  syn  skermman  —  bigoun  hy: 

,Iii  d'  ovcroudeo  tijd  toen  nog  de  zon  en  maan 

Op  tbeevisites  lconden  gaan, 
En  de  eene  Pebus  en  de  andre  Luna  was  geheten. 
Was  er,  naar  't  zeggen  der  poëten, 
Veel  hooger  dan  üe  boogste  ster, 
Een  mldaagmaal  blj  Juplter, 
Alwaar  dit  tweetal  oolc  ging  eten." 

^Spitichf'  tocht  ik  datst  dou  er  ek  net  forsocht  wierste,  den- 
hied  er  yet  in  great  Ijocht  mear  eklipseard  wirde  kinnen." 

Der  wirdt  yn  boeken  forhelle,  dat  de  greate  musykmaster  Abel 
ris  mei  in  goefrjeon  in  tsjerke  foarby  kuijere,  dêr  't  immen  op 
't  oargel  in  stik  spile,  dat  Abel  makke  hie.  Mar  it  stik  waerd 
er  alderheislikste  min  hinne  knoeid,  en  de  frjeon,  dy  't  by  Abel 
wier,  sei:  „0!  alderyslikstl  hwa  scoe  dêr  dwaende  wêze?'*  — 
^Nimmen  oars  as  Kaïn,"  sei  de  musykmaster.  „Hearre  jy  net 
dat  er  my  formoardet?" 

Dat  kaem  my  dêr  de*jouns  yn  't  sin  en  ik  tochte:  i,hwet 
wirde  er  op  sa'n  menear  al  in  boel  Abels  troch  de  Kaïns  for- 
moarde  en  troch  in  forkeard  bigryp  mannich  dichtstik  fen  in 
foardrager  mishânle". 

Nei  dy  fers-opsizzer  kaem  de  fjirde;  dydroechfoar:  Willem 
Tell;  ik  wit  net  fen  hokker  dichter.  Dy  syn  doel  wier,  alles 
rjucht  klear  foar  eagen  to  stellen,  dat  koe  mensjên.  Hyskerme 
lang  net  lyk  as  syn  foargongef,  mei  de  earmen  yn  't  wyld.  Né, 
mar  do  't  er  safier  kaem,  dat  Tell  de  apel  fen  syn  soans  holle 
sjitte  moast,  do  waerd  er  bysondere  natuerlik.  Hy  sette  him  to 
skoar  krekt  of  't  er  mei  pyl  en  bôge  sjitte  scoe,  de  iene  earm 
stiif  foarút,  krekt  oft  er  mei  dy  hân  de  bôge  beet  hâlde,  en  de 
oare  loek  er  tobek  om  dalik  de  pyl  slûpe  to  litten,  dêrby  hied 
cr  't  kin  foarút  en  't  iene  each  ta  om  to  mikken.  Ja,  it  wier 
of  *t  er  de  pyl  sa  foart  snoerje  litte  scoe,  do  't  er  mei  infoarse 
stimme  sei:  „En  met  zijn  oog  het  mikpunt  meetend\..  Mar  ús 
dokter,  dy  't  er  flak  foar  siet  en  in  earste  biis  is,  foun  de  grap 
to  moai ;  hy  sprong  forheftich  oerein  en  rôp:  „Kearel,  hald  op! 
it  rekket  my  krekt  yn  't  each."  Do  waerd  er  bjuster  lake.  De 
foardrager  rekke  fen   syn  saken  en  koe  syn  stik  net  fierder  út- 

bringe.    Dêrtroch  dûrre  de  pauze  yet  in  minút  mannich  langer. 

De  earste  dy  't  nei  de  pauze  oan  't  wird  moast,  wier  ús 
ondermaster,  in  jong  maetsje  fen  in  jier  of  achttsien,  in  flink 
feintsje  mei  in  moaije  kleur  en  kleare  eagen.  Hy  het  it  oansjên 
fen  in  tarringachtich  minske,  syn  lûd  is  oan  'e  flauwe  kant.  By 
syn  ^broeders"  rederikers  stiet  hy  as  fêrs-opsizzer  net  heech 
oanskreaun,  mar  sjuch,  it  joech  altyd  hwet  oansjên  oan  it  ding 
as  de  ondermaster  der  ek  by  wier.  Dêrom  hiene  se  him  er 
yn  nomd. 

Biskieden  en  bidaerd  kaem  er  op  'e  planken.  Op  in  ynnim- 
mende  wize  makke  er  ús  bikend,  dat  er,  as  in  oprjuchte  fryske 
jonge,  Ijeafde  hie  for  de  fryske  sprake;  dêroan  hie  men  it  ta  to 
skrjuwen,  dat  hy  in  stik  yn  'tFrysk  foardrage  woe ;  infêrsdat  út 
it  Hollandsk  oerbrocht  wier,  mar  oars  oarspronkelik  yn  't  Dútsk 
makke.    It  wier  titele: 

De  trije  ringen. 


Dcr  wier  alear  in  Easterllng 

Bisitter  fen  in  moaije  ring, 

Mei  stiennen,  dy  't  sa  sierlilc  blonlcen, 

Dat,  fen  liwet  lcant  nien  se  elc  biseacb, 

't  Wier  altyd  oft  se  foar  yens  each 

Aloan  mci  nüe  strielen  fonlcen. 

Mar  hwet  it  greatste  wonder  wie, 

Dat  immcn  hwa  't  dy  ring  mocht  drage, 

Oan  Qod  en  alle  minslcen  hage. 

Ojin  nigct  dus  dat  de  Easterling 

In  bulte  noed  bie  mci  dy  ring. 

It  gyng  him  falcen  nei  oan  't  herte, 
Hwa  Ticnkear  dy  bisittc  scoe 
As  skicllc  de  dead  syn  libben  koartc ; 
Om  't  ien  de  ring  mar  habbe  koc. 
Hwent  sjuch,  dc  gocde  man  hie  trijc 
Folwoechscn  soannen.    len  fen  hja, 
Dat  sprckt,  koc  't  cdel  kinststik  kryc ; 
Mar  hoe  scoc  't  den  mci  de  oarc  twa  ? 
De  heit  dôch  wier  mel  allegcarre 
Allike  mfll ;  dus  siet  it  süm 
En  't  waerd  in  siclcstriid  for  him, 
Dy  koc  syn  libbens-nocht  bldjerre. 
Hy  bea  om  ynsjên  nacht  en  dei, 
Doch  foun  er  nct  dc  rjuchtc  wei. 

Mar  einliks  mctte  er  ienkear  immen 

I>y  't  sei,  dat  earnc  in  kinstner  wie, 

Dy  't  alles  meimakke,  allcs  die 

Hwct  fen  him  frcEe  wacrd,  dat  nimmen 

Koe  sjén  hwet  âla  wicr  cn  hwet  nij. 

Dy  tûke  kinstner  kacm  ek  by 

Us  Easterling.  en  do  't  er  heardc 

Hwct  dy  to  sizzen  hie.  do  bearde 

'r  Dér  net  forbacsd  tsjin  oan.    liy  sei : 

.Ik  mcitse  yct  twa  ringen  nci 

Dy  icne,  en  't  scil  my  raer  ontsjitte 

As  dcn  ien  sizze  kin  of  wlttc 

Hwet  de  âlde  rlng  is.    Sels  Jou  bern, 


Dy  't  ervjc,  scille  cr  neat  fcn  sjôn." 
't  Oong  oan.    AI  kostc  't  wit  ho  foUe, 
De  âldman  kaem  skielik  út  de  noed. 
Do  tanke  er  Ood  en  *t  die  him  goed. 
En  do  't  op  't  lêst  syn  grizc  holle 
Biswiek,  erfde  clke  soan  in  ring, 
In  kostlik  kinststik,  net  gcring. 

Nou  tlnkt  men,  clk  svn  winsk  en  bede 
Wier  do  foldien.  hia  hiene  trede 
En  wieren  alie  trlje  ryk, 
Do  't  clk  in  ring  hie  krekt  allyk.  — 
Och  hedcn  nél    Elk  rô'p  f e  >  sines: 
.Ik  hab  d'  âlde  echtc  rlng  fen  heit, 
Hweryn  de  wiere  wcardc  Icit; 
Neimakkc  wirk,  oars  ncat,  is  dincs.* 

Elk  hic  syn  frieoncn,  gâns  in  klyk, 
To  help  en  nimmen  liet  it  sitte 
Of  woe  syn  eintsje  slûpe  litte. 
En  clk  rôp  lûd :  .Wy  ha  gelyk  1* 
Do  tstere  kcttermintsjc,  fjuchtc ; 
In  blocdbad  Joech  't  fack  sonder  cin. 
En  och,  it  is,  yn  wicrheid  scin, 
Oan  't  hjoed  cfe  dei  ta  nct  bisljuchte. 

Hwa  wic'n  dy  bcrn?    Ricd'JImmetnet? 

Ik  tochtc  dat  Jim  't  dalik  wisten. 

len  wier  dc  load  mei  Moazcs'  wct 

En  de  oarc  folge  Mahamet, 

Dc  trêddc,  |a,  dat  wicr  de  Kristen. 

Elk  hâldt  mar  stüf  syn  stringe  fêst. 
HJa  sochten  elkoar  fack  to  twingcn 
Ta  't  carejaen  fen  clkoars  ringcn.  — 
Lit  IJcaver  ús  yn  frede  en  rôst 
Dc  IJeafde  boppc  miening  stelle, 
Den  scil  gjin  hate  of  wrok  ús  kwclle, 
AI  hâldt  clk  syn  gcloof  for  bôst. 


Do  't  dat  út  wier  sei  notaris :  „Dat  is  nou  ris  echt  Hberael 
scoe  'k  sizze.    Hwet  tinkt  jo,  dokter? 

Ja,"  sei  dokter,  „it  fêrs  is  moai ;  de  earste  meitser  der  fen 


m 

het  in  inan  wêst  mei  in  heldere  holle.    En  ik  moat  er  bysizzé, 
it  fêrs  is  hjir  nou  ris  aldersierlikst  foardragen." 

Dat  sizzen  fen  dokter  die  my  goed,  hwent  nei  myn  sin  wier 
de  ienfâldigens  fen  de  ondermaster,  by  syn  foardracht,  folle  moaijer 
as  al  dy  pohei,  dy  't  wy  fen  de  oare  sprekkers  sjoen  hieim.  Hy 
wier  mei  syn  praten  net  mei  de  hannen  forlegen  en  dôch  makke 
er  gjin  onnatuerlik  geswaei,  nou  sa  en  den  sa.  Mei  ien  finger, 
wist  er,  as  't  to  pas  kaem,  de  oandacht  to  fornijen.  Syn  tinken 
bisielde  syn  úteringen.  Hwet  er  fortelde,  dat  seach  er  sels  mei 
syn  geastes-each ;  dêrfen  dinne,  dat  wy  it  ek  allegearre  seagen, 
hwertroch  wy  sa  stil  wieren  as  mûzen  en  him  mei  ús  oandacht 
folgen  fen  wird  ta  wird.  Mocht  dy  feint  by  de  leden  fen  „de 
Earmslach"  net  heech  oanskreaun  stean,  ik  fornaem  wol,  dat  Ijue 
fen  better  smaek  syn  gaven  wol  ris  op  priis  stelden  en  dat  stie 
my  oan.  Om  't  ik  it  fêrs  yet  graech  ris  oerlêze  woe  frege  ik  it 
fen  master  to  lien.  Hy  die  't  my  en  sei  dêr  by,  dat  er  't  frij 
forfryske  hie  út  de  hollanske  fortaling  fen  Lessings  Nathan  de  Wijze. 

Do  kamen  der  al  wer  oare  sprekkers  en  't  like  hast,  dat  er 
gjin  ein  oan  komme  scoe,  sa  let  waerd  it.  En  dôch  bleau  elk 
sitten,  hwent  op  it  listje  stie,  dat  de  lêste  sprekker,  ús  moalkers 
soan  Mâlle  Lompsma,  scoe  foardrage  „Een  Vers  door  hem  zelf 
gemaakt."  —  Sa  stie  dêr  to  lêzen  en  al  liet  de  sprekker  net  folle 
fen  him  forwachtsje,  elk  libbe  dôch  yn  'e  stille  hope,  dat  it  lêste 
it  bêste,  tominsten  it  grappichste  wêze  scoe.  Einliks  dage  de 
ûre.  Ik  siz,  de  ûre  dage,  hwent  it  wier  al  nei  hyngstemiddei  en 
de  nije  dei  bigoun.  De  sprekker  kaem  op  'e  planken  en  makke 
in  bûging,  dy  't  er  grif  foarôf  der  apart  for  oanleard  hie.  Do 
yet  ris  ien  en  dêrop  sei  er,  „dat  hij  niet  gewoon  was  voor  zoo'n 
aanzienlijk  publiek  te  spreken ;  dat  het  vermetel  was,  om  hier 
met  een  door  hem  zelf  in  „ledige''  uren  vervaardigd  dichtstuk 
op  te  treden;  dat  hij  daarom  ook  lang  geaarzeld  had  voor  en 
aleer  hij  daartoe  overging;  dat  hij  evenwel  vertrouwde  op  de 
^vergevensgezinde'*,  hartelijk  welgemeende  toegenege^heid  der 
hoorders"  —  en  sa  mar  foart.  En  einliks  kaem  't  er  op  út,  dat 
er  foardrage  scoe:  „Salomons  eerste  Gerecht.'* 

^G^rechT'  seit  er,  sei  master  sunich ;  „hwet  for  kost  scoe  't 
wêst  ha?" 

^Revalenta"  lústere  dokter,  „hwent  dat  bifoardert  de  wysheit." 
Kin  men  't  frjemd  fine  dat  de  Ijue,  dy  't  dat  hearre  koene,  ris 
glimken?  Mar  de  sprekker  rekke  oan  't  wird  en  it  davere  en 
dindere  bynei,  sa'n  gewelt  makke  er.  It  gyng,  fen  sels,  by  de 
bibelhistorje  lâns  en  sa  kaem  er  mei  'e  tiid  oan  Salomons  rjucht- 
spraek  ta.  Mar  hy  hie  him  to  goed  bitroud  op  syn  onthâkl, 
hwent  wrychtich  1  midden  yn  't  fêrs  bleau  er  stykjen.  It  îclonk  yette : 

.0«  dienaarl  haal  mUn  zwaard  van  boven, 
Ën  laat  my  deze  kinders  lcloven  r    .    .   .   . 

^Kom  oan !"  sei  ús  froalike  boargemaster,  dy  't  dôch  wol 
bigriep,  dat  de  sprekker  net  wer  op  'e  tried  komme  scoe,  „den 
scil  ik  mar  forfolgje."  Hy  gyng  oerein  en  sei  tsjin  de  kastleins- 
feint,  dy  't  by  de  doar  stie : 

.Qa  dleDaar,  haal  myn  jas  van  onderen  I 
Ik  moest  hler  reeds  te  veel  bewonderen." 

Do  boarst  it  hele  selskip  út  fen  laeitsen.  Elk  rôp :  ^Bravo !" 
en  ik  die  lyk  as  de  boargemaster,  ik  bitelle  myn  gelach  en  seach 
myn  spillen  by-ien  to  krijen.  Mâlle  hoefde  oer  't  forfolch  fen 
syn  dichtstik  net  mear  to  hersenskrabjen  en  myn  neef,  dy  't  de 
forgearringe  oars  slúte  scoe,  kaem  ek  net  oan  't  wird.  It  selskip 
gyng  laeitsende  fen  ien;  elk  hie  genôch  fen  de  ^EarmsIach." 

Ik  tochte  lyk  as  de  measten,  ik  rin  der  net  wer  nei,  en  myn 
wiif  sei :  „It  is  wol  wier,  as  de  Ijue  gek  wirde  komt  it  hjar  yn 
'e  holle  oan."  —  Lykwol  alle  dingen  kinne  foroarje ;  it  is  mar 
spitich,  dat  alle  foroaring  net  forbettert.  Mar  yn  't  selskip  „de 
Earmslach'*  is  mei  de  foroaring  dôch  ek  forbettering  komd.  Us 
âld  domeny  koe  net  mear  preekje  en  kaem  dêrom  op  „sterk- 
wetter,"  sa  't  in  spotfûgel  sei ;  dêr  miende  er  pinsyoen  mei.  Hy 
neamde  dat  sa  om  't  âld  domeny  wol  in  slokje  mocht  en  dêr- 
troch  mogelik  wol  sa  folle  to  gauwer  staf  wirden  wier.  De  âld« 
man  koe  do  fierder  mar  prjuwe  safolle  as  er  woe,  sonder  hinder 
for  in  oar.  Wy  krigen  sadwaende  in  nije  domeny,  in  kindich  en 
braef  man;  ek  in  man  mei  wrâld-  en  minskekennisse,  dat  in 
ding  fen  bilang  is  for  in  domeny.  Hy  wist  him  sels  goed  to 
hifkjen  hwet  er  dwaen  koe  en  hie  foar  't  forstân  ho  't  er  't  oan- 
lizze  moast  om  syn  amt  eare  oan  to  dwaen  en  wierheid,  Ijocht 
en  lieafde  yn  't  hert  fen  de  minsken  to  bringen.  Dat  er  soks 
fen  e  stoel  foaral  net  minder  dwaen  koe  as  op  'e  stoel,  — 
foaral  yn  in  doarp  —  sa  wiis  wie  er  ek  wol.  Dêrom  bigoun  er 
der  ek  mei  to  skreppen  om  fen  de  „Earmslach,"  krekt  as  fen 
in  bútskip,  to  bergjen  en  to  bihâlden  alles  hwet  er  yet  goeds 
oan  wier.  Mei  oare  wirden,  hy  tocht  lyk  as  myn  neef,  dat  de 
nocht  for  biskaving  wol  oankweke  wirde  mocht.  Dêrom  slútte 
domeny  him  by  't  selskip  oan  en  hy  helle  de  boargemaster, 
notaris,  dokter,  master  en  mear  oaren  dêr  ek  ta  oer.  Do  waerd 
al  skielik  domeny  mei  algemiene  stimmen  ta  foarsitter  binaemd. 
Myn  neef  is  twade  foarsitter  wirden  en  dêr  is  er  bêst  mei  yn  't 
skik,  om  't  hy  dôch  altyd  de  eare  hâldt,  dat  er  *t  selskip  op- 
rjuchte  het.  Domeny  bigoun  dalik  to  arbeidsjen  om  de  „earm- 
slach"  er  út  to  krijen  en  de  goede  smaek  er  yn.  Hy  leart  de 
jonge  knapen,  dat  mei  de  sucht  om  biweging  to  meitsen,  man- 
nich  dichtstik  bidoarn  en  de  foardracht  onbihaechlik  makke  wirdt. 
Ek  dat  er  gjin  fêste  foarskriften  fen  binne  to  jaen,  hwet  de 
iene  moai  foeget  en  de  oare  lilk  stiet ;  dat  in  frije  hâlding  en 
yens  sels  alheel   yn  'e  macht  to  habben,  de  bêste  helpmiddels 

binne  om  by  't  foardragen  yens  biwegingen  to  lieden.  Natuer 
wiist  de  wei,  gjin  kinstnerij  dy  't  de  natuer  to  boppe  gean  wol. 
Sa  praet  domeny  der  oer  en  hy  het  it  safier,  dat  de  fêrs-opsiz- 
zers  nou  al  folle  knapper  foar  't  Ijocht  komme  as  yn  't  bigjin. 

Mei  'e  tiid  scil  't  selskip  ek  wol  in  namme  krije,  mar  domeny 
seit,  dat  het  gjin  haest ;  hy  is  net  foar  franjes.  Saken  gean  foar, 
seit  er;  en  soks  kin  ik  net  oars  as  pryslyk  neame.  De  rederi- 
kers-keamers  litte  ús,  lyk  as  folle  mear  oare  dingen,  foar  eagen 
sjên,  dat  ús  län  bloeit  yn  frede  en  wolfeart.  Bûtendat  foredelje 
hja  't  hert  en  bine  de  bânnen  fen  iendracht  fêster;  hja  liede  de 
minsken  neijer  nei  elkoarren  ta,  fordrjuwe  rouwens  en  oerdwaels- 
kens  en  sa  binne  se  tige  nuttich.  Mar  oan  't  haed  fen  sa'n 
selskip  tsjinnet  in  man  to  stean  fen  kennis  en  suvere  smaek, 
hwent  oars  giet  it  as  mei  in  kliber  skiep  sonder  goedc  hoeder. 

Ik  bin  op  en  út  boer  en  der  sit  just  gjin  rimerige  holle  op 
my,  en  'k  scoe  der  noait  om  *tocht  ha  om  my  midden  de  fêrs- 
opsizzers  to  jaen.  Mar  hja  seijen  tsjin  my,  ik  koe  de  sack 
stypje ;  dêrom  ha  se  my  bineamd  ta  earelid  fen  't  Reciteercollégie, 
lyk  as  domeny  it  neamt  Dat  hiene  se  foarnammentlyk  dien,  seine 
se,  om  't  se  fortrouwen  stelden  yn  myn  oardeel.  Bigryp  ris  oan  1 
Mar  dat  binne  de  boer  syn  goezzen  net.  Troch  dy  fêrs-opsiz- 
zerij  giet  de  fryske  geast  ek  al  wer  hirder  foart,  hwent  oeral 
wirde  hollânske  fêrsen  fen  bûten  leard  en  mar  selde  wirdt  by 
dat  spi!  de  fryske  tael  mei  eare  ophâIden(*).  Nou  witte  se  by 
úzes  wol,  dat  ik  dêr  in  frjeon  fen  bin,  en  sokken  binne  der 
onder  de  leden  fen  ús  selskip  mear,  en  dy  tochten,  dat  se  oan  my 
in  stive  steun  ha  scoene  om  it  erfstik  fen  ús  foarfacrs  ek  hjir 
to  hoedsjen  for  forfal.  Nou,  dêrfor  bin  ik  de  man,  dêr  klaei  ik 
my  for.  Ik  scoe  graech  woUe,  dat  elk  sa  wier,  dy  'tfryskbloed 
yn  syn  ieren  het. 

Bifoarderje  it  goede,  ploaitse  de  goede  fruchten  fen  dyn  tiid ; 
mar  biwarje  it  wiere  en  't  echte  fen  earder  tiid  for  dy  en  dyn 
neikommers. 

1862. 


*)    Sa  wier  't  yet  om  1S60  hinne.    Dat  is  sint  dy  tiid  folle  foroare  en  forbettereé 

W.  0. 

Snjeuntojoun  fen  în  Arbeîder 


Ho  maklik  is  de  Snjeuntojoun 
For  immen,  dy  't  de  wike  roun 

Swier  skreppe  moat  en  bodsje. 
Ja,  as  dat  soms  him  wol  fortret, 
Op  Snjeuntojoune  fielt  er  't  net 

Ho  't  faek  de  lea  him  skodsje. 

Hy  lûkt  de  lodde  Ût  dyk  of  slyk, 
En  is  mei  syn  deihier  sa  ryk, 

Hy  tinkt  om  wiif  en  berntsje. 
Hja  binne  oan  't  ien  of  't  oar  wer  ta, 
Hja  kinne  den  wer  wille  ha 

Yn  't  lyts  ienfâldich  wentsje. 

De  lodde  wirdt  op  *t  skouder  lei, 
Sa  komt  er  gau  syn  hûs  bynei. 

Dêr  troch  de  lytse  rútsjes 
Sjucht  mem  him  kommen;tsjin  hjarsoan 
Is  't :  „Ljeave,  dêr  komt  heit  al  oan ! 

Kom  bring  him  gau  hwet  tútsjes." 

It  jongkje  slacht  de  hannen  gear, 
En  dogge  ek  heit  de  earmen  sear, 

Hy  moat  syn  popke  drage. 
En  haestich  het  de  lytse  gút 
Syn  heit  de  soarch  en  wirgens  út 

De  lea  en  holle  jage. 

Hy  langet  memke  syn  fortsjinst. 
En  jout  it  al  gjin  greate  winst, 

Men  kin  wer  't  nedichst  krije. 
En  sjit  er  den  in  dûbelstûr 
For  'n  pountsje  rys  mei  sûker  oer, 

Den  siir  se  moarn  net  lije. 

It  wyfke  rekkent  út,  ho  't  moat. 
Hja  sjit  yn  't  ien  en  't  oar  to  koart, 

Oars  woe  se  hjar  Ijeave  jonge 
Sa  yngraech  nije  skoentsjes  jaen. 
Hy  moat  it  nou  mei  klompkes  dwaen ; 

't  Is  deales  mei  dy  ponge ! 

Mar  dêrom  daelk  gjin  moed  forlêrn; 


«  > 

Yn  nije  wike  wer  ris  sjên, 

't  Scil  wol  torjuchte  komme. 
Yn  't  hofke  stean  hjar  beannen  skoan, 
De  fruchten  winne  wakker  oan, 

Dêr  mei  is  't  hert  forrome. 

•  _ 

Wyls  't  heit  en  syn  rjucht  fleurich  bern 
By  't  skiep  mei  trije  iammen  sjên, 

Ek  yn  'e  tún  ris  geane, 
Giet  mem  nei  Doekle  fen  der  Terp 
Om  grôt  en  moal,  tabak  en  sjerp 

En  rys  en  kofjebeane. 

Hja  hinget  earst  yet  wetter  oer 
't  Krekt  oanset  lichtebagler-fjûr. 

Heit  scil  der  hwet  om  tinke; 
Mar  gau  het  hja  hjar  reis  folbrocht, 
Hwent  heit  is  wirch,  sa  het  se  tocht, 

Hy  wol  graech  ite  en  drinke. 

Hja  set  de  tafel  bûten  doar; 

It  waer  is  Ijeaf,  de  joun  net  goar 

Nei  de  ondergiene  sinne. 
Den  sjucht  hjar  Ijeave  lytse  soan, 
Dat  wit  se,  wakker  niget  oan 

De  kijkes  yn  'e  finne. 

Hja  prate  swiet  oer  âld  en  nij ; 
Ho  woltofreden  en  ho  blij 

Binn'  mei  elkoar  dy  minsken. 
Licht  is  der  'n  rykling  wol  yn  't  gea, 
Dy  't  graech  mei  brij  en  roggenbrea 
As  hja  to  libjen  winske. 

Hja  ha  gjin  earmo^d,  ek  gjin  lêst, 
En  gean  se  mei  elkoar  to  rêst, 

Hja  sliepe  —  't  kin  net  misse!  — 
Gerêster,  nei  sa  'n  wirkbre  dei, 
As  't  mannich  rike  barre  mei, 

Mei  de  onrêst  yn  't  gewisse. 

BIjuw  yn  dyn  plak,  al  heste  't  krap, 
Wês  ivrich,  warber  braef  en  knap, 

Den  kigste  wille  smeitse. 
Mar  hâldtst  dy  net  op  't  paed  der  deugd, 
Den  scitte  oan  rjuchte  libbens-freugd 

Sels  troch  gjin  skatten  reitse. 
1859. 

In  pear  Bûrljue. 


t*> 


Ik  hab  in  pear  bûrljue,  Jokke  en  Blijke  binne  dat,  al  hwet 
bysondere  minsken.  lenkear  foel  myn  oandacht  op  Blijke  hjar 
klaeijing,  do  sei  'k:  ^Heden  Blijke,  hwef  rinne  jy  aerdich Jt  iene 
swarte  jak  oer  't  oare  hinne?" 

nOch  ja/'  sei  se,  i,ik  forlear  myn  moaike,  do  moast  ik  yn 
'e  rouwe  en  ik  kochte  in  swart  jak.  En  jandoarje !  forlinne  tiisdei 
in  fjirtsjen  dagen  forlear  myn  man  syn  moaike.  Hwet  scoe  'k?*' 
Ik  koe  myn  man  net  blamearje  en  doch  for  myn  famylje  hwet, 
dat  ik  net  om  sines  dwaen  scoe ;  ik  kocht  yet  in  swart  jak  en 
ik  draech  nou  sadwaende  twa.  It  is  ongemaklik,  mar  hwet  scil 
men  ?" 

En  Blijke  hie  gelyk,  hwent  hja  hie  sa'n  forstânnge  man,  dêr 
hab  ik  ienïcear  in  bysonder  biwys  fen  hawn.  Ik  stie  op  in  moarn 
by  myn  hûsside,  do  kaem  Jokke  —  sahiet  er  —  der  oan  rinnen. 

j^Hwet  tinkt  jo  fen  *t  waer?''  frege  er  my.  i,Scoe  't  hjoed 
goed  bljuwe  wolle?" 

»Nou,"  sei  'k  „ik  scoe  der  soarch  forhafennet.  Dyhoanne, 
dêr  op  jou  skûrke,  stiet  mei  de  kop  nei  de  forkearde  hoeke.  As 
de  wyn  hwet  falt  bigjint  it  to  reinen." 

„Ei  kom !"  sei  Jokke,  „tinke  jy  der  sa  oer  ? 

Én  ynpleats  fen  op  reis  to  gean,  lyk  as  ik  miende,  dat  er 
dwaen  scoe,  gyng  er  werom.  Mar  in  minút  of  hwet  letter  — 
ik  stie  der  yette,  do  seach  ik  Jokke  by  syn  skûrke  op  klanterjen, 
en  do  't  er  boppe  wier,  draeide  er  de  waerhoanne  om  en  sa 
boun  er  him  mei  in  ein  reap  fêst. 

„Jokke,"  rôp  ik,  „hwet  dogge  jy  nou?" 

„WeI,"  sei  er,  „ik  wol  hjoed  op  'e  reis  en  Ijeafst  moai  droech 
waer  hâlde;  en  jy  seijen  ommers,  de  hoanne  stie  mei  de  kop 
de  forkearde  kaiit  út;  nou  tocht  ik,  as  't  dêr  oan  leit,  den  wit 
ik  er  wol  rie  op.  Sjugge  jy!  nou  kin  er  gjin  wei  oars  hinne. 
Hwet  sîzze  jy?" 

Ik  lake  ris  en  sei:  „Dêr  ha  jy  gelyk  oan." 

Jokke  stiek  er  moedich  op  ôf,  mar  't  dûrre  net  mälle  lang  of 
't  reinde  dat  it  easde.  Hy  achte  't  bêst  om  werom  te  kearen 
en  kaem  heal  trochwiet  by  mines  yn  setten.  „Nou  hest  my  ek 
moai  kroadde,"  sei  er.  „Hie  'k  de  hoanne  mar  stean  litten  sa 
't  er  stie,  dat  hie  licht  better  wêst.  It  scil  hwet  oanhâlde  ear  't 
ik  dy  wer  leau.    Dat  beest  het  er  gjin  skild  oan." 

Jokke  en  syn  wiif  kinne  by  tiden  ek  bare  min.  Hja  habbe 
ien  soan  en  ien  dochter.  Dy  soan  is  in  kearel,  lang  en  swier 
en  do  't  er  lotte,  hiene  de  hearen  hope  dat  er  oanlotsje  scoe; 
omdat  men  as  't  sa  foart  giet,  skielik  mar  selden  in  folwoechsen 
minske  mear  fine  scil,  lit  steafi  in  folsleine  soldaet.  Mar  hy  lotte  frij. 

„Dat  is  divels!"  moat  er  do  sein  wêze;  ,,in  man  mei  sa'n 
bird  paste  in  reuzeswird." 

Do  woe  de  onderoffesier  ha,  hy  scoe  frijwillich  tsjinst  nimme ; 
mar  de  jongfeint  frege,  as  't  den  ris  oarloch  waerd,  ho  't  den  kaem. 

„Dan  sterf  jy  op  't  bed  van  eer." 

,,Hwet  bêd  is  dat?"  frege  de  feint. 

„Dat  is  'en  ruim  bed,  waarop  wel  'en  honderd  nevens  je 
kunne  ligge." 

i,Nou/'  sei  de  feint  wer,  „den  woe  'k  wol,  dat  ús  heit  en 
mem  dêr  nachts  op  laeijen ;  hwent  dêr  't  se  nou  op  sliepe,  dat 
is  sa  krap,  dat  de  iene  de  oare  der  soms  ôfjaget  fen  binaudheid.'' 

Hy  het  net  teikene  for  de  soldatetsjinst,  mar  bljuwt  as  frij 
feint  yet  gading  tor  de  fammen. 

Jokke  en  Blijke  dochter  is  mar  in  bytsje  lytser  as  hjar  broer, 
en  de  âlden  binne  oars  beide  oan  'e  lytse  kant.  De  minsken 
kinne  soms  net  bigripe  ho  'tdy  bern  sa'n  ein  greater  binnc  as 
de  älden.  Mar  den  seit  Jokke :  »As  't  jongwiif  mar  snijbeannen 
yt,  den  kriget  men  altyd  greate  bern.  Is  't  net  wier,  Blijke?" 
freget  er  den  sa  nuverich  wei. 

„Pas  mar  op  eamelsek !"  seit  Blijke  den,  rare  spoensk,  „dat 
ús  Wypk  dat  mar  net  heart ;  as  dy  't  ris  die,  as  se  sa  fier  kaem, 
den  scoe  se  bern  krije  kinne,  dy  't  pas  onder  de  souder  koene, 
en  den  scoe  't  spanne  om  er  krûpende  troch  tb  kommen,  lyk 
as  't  nou  moat.'' 1866. 

Fîj,  hwet  bîn  ik  blea  en  bang. 


Wize:   Schilder,  ik 

Fij,  hwet  bin  ik  blea  en  bang, 
'k  Doar  it  net  bisiikje. 
Wie  dat  oars!  ik  hie  allang 
Frijer  wêst  fen  Rykje, 
Of  fen  Loukje,  Froukje  ef  Sjouk, 
Tsjipkje,  Wipkje,  Jouk  ef  Bouk, 
Of  fen  Lampke  ef  Tsjamke 
Of  in  oar  moai  famke. 


wou  mij  zelf  eeds  zien. 

Op  'e  holle  in  moai  bosk  hier, 
En  in  pear  bliere  eagen. 
't  Noaske  dat  fîkt  net  to  fier, 
't  Mûltsje  is  net  forlegen 
As  it  prate  ef  laeitsje  moat. 
't  Kintsje  is  net  to  lang  ef  koart. 
Lipkes  bol  en  wankjes 
Wyt  mei  reade  rankjes. 


'k  Mei  hjarr'n  allegearre  graech 

Sjên  en  hearre  en  lije. 

Mar  it  bljuwt  for  my  de  fraech, 

Kînst  er  ien  fen  krije? 

As  ik  yn  'e  spégel  sjuch 

Kin  'k  er  mei  myn  knappens  troch. 

'k  Bin  net  fet  of  spjochtich, 

En  net  krom  of  bochtich. 


Ja  as  ik  my  sels  bisjuch 
Nou,  den  bin'  der  minder. 
Dêr  mei  kin  'k  er  hiel  wol  troch. 
Hwet  is  't  dochs  in  hinder 
Dat  ik  net  hwet  dryster  bin. 
Fammeflêsk  is  sa  myn  sin, 
'k  Haw  er  lang  nei  gappe, 
Mar  ik  doar  gjin  snappe. 

Praet  ik  mei  ien  oer  't  moai  waer, 

Of  it  ien  of  't  oare, 

'k  Trilje  *r  fen  en  wird  saraer 

Dat  ik  koe  hast  smoare. 

't  Wirdt  myn  tiid  oars  sîkerwier, 

'k  Bin  nou  amper  sauntsien  jier^ 

Skielik  moat  ik  al  lotsje, 

't  Moast  nou  dochs  hastflotsje. 


Famkes!  famkesl  Ijeave  bern, 

Haw  mei  my  meilijen. 

Help  my,  hwa  't  marbêstitkin 

En  lear  niy  it  frijen. 

Leau  it  mar  ik  patsje  swiet, 

Hintsje,  Mintsje,  Tet  of  Griet. 

Makke,  Jakke  of  Akke, 

Wol  my  mar  ris  pakke. 


Mei  ien  les  wie  'k  fêst  trochleard, 
Moed  scoe  't  bloed  troch  rinne. 
'k  Socht  den  hwet  myn  hert  bigeart 
En  doarst  rounom  hinne. 
Lear,  o  famkes!  lear  it  my, 
't  Swiete  fen  de  frijerij. 
'k  Scil  it  Ijeave  hartje 
Mei  dy  't  weaget,  partsje. 


Moaije  Lysbet. 

In  rikeljues  tsjinstfaem. 

Is  dat  moai  Lysbet  ?  Fij !  in  boeretsjinstfaem,  dy 
Op  't  bienstap  leit  by  't  wirk  is  himler  faek  as  sy. 
Hjar   m  o  a  i   to  neamen,  dêr  't  de  jonges  soms  nei  wize 
As  ien,  dit  libben  sêd,  dat  moat  yen  hast  oan  grize. 
Dat   m  o  a  i   is  licht  in  wird,  in  namme,  dy  't  mei  't  lot 
Fen  't  earme  bleke  sloof,  lyk  as  se  dêr  sit,  spot. 
Sjuch  dat  djip  sonken  each,  hwerút  de  triennen  rôlje, 
Dy  't  koartsich  hjitte  wang  fen  *t  meager  bern  yet  koelje, 
Dat  sobbet  oan  hjar  boarst,  dêr  't  hast  gyn  fiedsel  fynt, 
En  nauwerneed  mear  hoeft.    In  blauwe  deadskleur  skynt 
Sa  sichtber  ommers  troch  dat  hjitte  reade  hinne 
En  seit  ús,  dat  dy  twa  mei  gauwens  skieden  binne. 
Né,  né,  den  is  't  forflein !  wier  se  ienkear  moaije  Bet, 
Sa  fynt  men  hjar  dêr  nou  op  'e  earmhûsdrompel  net. 
It  is  in  moaije  joun  mei  d'  ondergeande  sinne, 
Dy  't  wis  it  hert  fen  Ijue,  dy  't  deugd  en  Ijeafde  minne, 
Ta  wille  stimme  kin.    Hja  tinkt,  dat  sjucht  men  klear, 
„For  my  is  'tnachtl"  der  skynt  gjin  freugdesinne  mear. 

Sa  sit  se  dêr  en  skriemt  en  suchtet,  wyls  't  se  sjucht 
Ho  bliid  de  dertle  jeugd  fol  wyldsang  om  hjar  fljucht, 
Dy  'tfen  de  skoalle  ontslein,  de  foarjiersblommen  ploaitse 
En  sonder  soarge  yn  'thert  útlitten  djoeije  en  laeitse. 
Tinkst  yet  ris  nei,  Lys,  datste,  as  bern  fen  earme  âlden, 

Ta  bodsjen  by  in  oar  bistimd  wierst?    Host  dy  hälden 

En  dragen  heste  sînt,  —  hwet  al  bilibbe  en  sjoen 

As  tsjinstfaem  en  as  frou  ?    Den  hest  hwet  onderfoun ; 

Den  mast  bikenne  wis:  as  ydle  hofeardije 

En  sinlik  onnocht  oer  't  forstân  it  hearskjen  krije, 

Den  is,  sa  't  Gods  wird  leart  fen  'e  earste  minskebern, 

De  wiere  wille  wei  en  't  Parredys  forlern. 

Yn  earmoed  waerdste  great,  yn  earmoed  scist  wol  stjerre; 
Mar  twisken  widze  en  grêf,  hwet  leit  dêr  allegearre 
For  dy  net  twisken  yn,  moai  Lysbet?  —  Ja,  dat  wier 
Dyn  namme  heal  ta  spot.  —  Ho  dreau  dyn  jeugd,  fol  tier, 
Dy  as  in  gnap  jongfaem  al  heger  en  al  heger. 
Hwet  blonkst  do  moai  yn  't  Ijocht!  ta  dat  it  lot  dy  leger 
Ast  yn  dyn  gouden  tiid  droomd  hieste,  sinke  liet, 
Dy  fierde  in  libben  tsjin  fen  lijen  en  fortriet. 

't  Gyng  earst  ienfâldich  oan;  by  sljuchtweî  boargerljuwe 

Dêr  is  gjin  weelde  just;  mar  dou  woest  heger  kliuwe, 

En  gau  koest  better  dwaen  as  rykljues  bernefaem. 

Do  waerdst  in  jiffer  hast,  sa  trînten  en  bikwaem, 

Sa  minlîk,  moai  en  gnap.    Ja  Lysbet,  moglîk  witste 

't  Yet  bêst  host  do  wol  flaeîd  en  streake  wirden  biste. 

Laei  soms  in  losse  kwant  syn  earm  ris  om  dyn  lea, 

Dy  't  swarde  dat  er  dy  biminde  en  dy  oanbea,  — 

Hwet  spegelst  den  dy  foar?  Hwet  wirtle  er  yn  dyn  herte, 

Hwermei  in  swiete  hoop  los  en  lichtsînnich  boarte? 

In  leat  fen  heechmoed  fêst.    Ho  wiid  waerd  dy  de  wrâld; 

Dou  hiest  fen  âlders  went  en  earmoed  gjin  onthâld ; 

It  libben  lêste  dy,  de  flaeijerij  fen  hearen 

Roan  dy  sa  wonder  swiet  as  lîje  mâlke  yn  'e  earen. 

Sa  waerdst  al  frij  hwet  mânsk.    Goed  sechstich  goune  lean, 
Dêr  brochtste  't  jierliks  op.    Goud,  silver,  moaije  klean, 
Fen  alles  sa  't  de  smaek  it  meibrocht  yn  dy  dagen, 
Dat  wier  dyn  gadîng  en  dat  seach  men  Sneins  dy  dragen. 
It  mocht  dy  barre,  oars  net?  To  soargjen  hiest  for  neat; 
Forfal  hiest  by  de  rûs  en  yn  sa'n  romme  steat 
Tochst  om  de  takomst  net.    Hwet  woest  fen  oerliz  witte, 
Hwet  gyng  dy  kloekens  oan?    It  rôlle  dy  tomiette; 
Ja,  frisle  jild  en  rang  dyn  hear  en  frou  in  krâns, 
Dou  gyngst  mei  minder  soarch  as  hja  dit  libben  lâns. 
Sa  .fleagen  jierren  wei,  wyls  't  jimmer  't  sîntsje  skynde; 
Mar  dou  bigrîepst  net  hwet  dy  weelde  al  net  forslynde. 

Doch  hearen  en  frouwen  jim  tsjinstboaden  goed ! 
Der  lizze  op  hjar  wegen  gefaren  en  noed, 

Hjar  lot  is  meast  net  to  binydsjen. 
O  soargje,  dat  hwet  jimme  weelde  hjar  jowt, 
Gjin  nei(^eel,  gjin  bitter  birou  hjarren  brout, 

Al  miene  jim  hjar  to  forblydsjen. 

Bimoei  jim  mei  hjar,  printsje  wierheit  hjar  yn ; 
Hjar  selssucht  is  faek  for  de  wierheit  sa  blyn, 

Och,  tsjinstboaden  binne  ek  al  minsken. 
Ha  jimme  mear  witnis  en  trochsicht  as  sy, 
0  foegje  dêr  goedens  en  nedrigens  by, 

Bitwing  ek  jimne  eigen  kwea  winsken. 

Ried,  lied  jimme  boaden  yn  Mdeugdsumme  spoar, 
Hâld  minlik  en  gol  hjar  bilangen  hjar  foar ; 

Lear  se  by-inoar  hälden  en  sparjen. 
Dat  kin  hjarren  helpe  op  'e  reis  troch  de  wräld, 
Lit  ienkear  jimmé  oerfloed  hjar  neaken  en  kâld, 

Om  for  honger-need  hjar  to  biwarjen. 

Tinkst  om  de  tafel  fen  dy  tiid  yet  wol  ris,  Lys?  "^ 

Fen  tige  goede  kost  seachst  somtyds  wol  ris  fiis.  ' 

Hjir  mochtst  net  rûke  hwet  dy  do  in  lekkernije  ' 

Scoe  wêst  ha.    Ja,  'twier  flêsk  of  fisk  of  saus  of  fet,  i 

Den  smakke  dy  it  iene  en  den  it  oare  net. 

Licht  tochtste  letter  faek  forlan^jend  om  dat  iten, 

Forachtlik  foar  de  houn  of  op   e  skerne  smiten.  ^\ 

Do  droomdste  wrammels  net  fen  sokken  tsjustre  wei 

En  fen  sa'n  earmoed,  datst  wol  mei  de  fingers  nei 

'tOemienste  slikje  woest.    Mar  wie  de  trintne  Betsje 

Troch  oerfloed  glêd  bidoarn,  dat  dûrre  mar  in  setsje. 

Hwet  sei  in  tweintich  jier  by  hwet  yet  folgje  scoe, 

In  tiid  hweryn  in  wike*  in  jier  hast  hjitte  koe? 

It  tsjinjen,  witst  it  yet?  bigoun  dy  to  fortretten, 
Do  kaemst  op  trouwen  mar  dyn  sinnen  mear  to  setten. 
Mar  0 1  hwet  seachst  do  heech !    Dyn  eigenwizens  brocht 
To  wei  dat  gjin  birekkne  en  brave  feint  dy  socht. 
Sa  giet  it  sokken  mear;  hjar  likens  mei  se  n't  lije 
En  dy  't  hwet  heger  stean,  dy  kinn'  se  jamk  net  krije. 
In  kloek  en  warber  feint  mijt  sokken  faem  en  tinkt 
Licht  dat  sa'n  pronkepop  him  gau  yn  earmoed  bringt. 
Mar  dôch  it  tsjinjen  sêd  ho  mear  de  jierren  kliuwe, 
Den  siikket  mannichien  om  *t  hertsear  to  fordrjuwen, 
In  treast  yn  brandewyn.    Dôch  jout  dy  ek  gjin  rêst, 
En  trouwe  woir  se  en  dogge  't  faek  tsjin  't  sin  op  't  lêst. 

Ek  de  ûre  sloech  for  dy.    In  widner  yet  yn  rouwe 
Fen  't  earste  wiif,  dy  kaem  en  woe  mei  dy  wol  trouwe. 
Hwa  wie  hy?  'n  Hânnelsman,  in  rouwe  kwânsler,  dy 
Net  fojle  goeds  hie,  mar  meast  mei  bidragerij 
Der  lâns  kaem  en  yn  drank  syn  measte  tiid  forslytte, 
Al  rôpen  thús  de  bern  fen  honger :  „Ite !  ite !" 
len  dy  't  syn  earste  wiif  fen  hertsear  stjerre  liet, 
Troch  dat  se,  as  yn  in  hel  fen  kleare  ellinde  siet, 
Naemst  dou  as  ien  dy  't  dy  holp  út  de  finzenisse. 
Dou  hapstste  gretich  ta,  tsjin  de  ynspraek  fen  't  gewisse. 
Dou  trouste  en  waerdste  wiif  en  stiemoer  oer  twa  bern ; 
Mei  gauwens  kaemst  ék  fen  dyn  eigen  ien  to  sjên. 

Mar  nou  dyn  lot  as  frou,  dyn  memme  lok  en  wille ! 

Frees  net,  dat  wy  't  dy  wer  foar  de  oandacht  bringe  scille. 

Dou  hieste  in  trefiik  plak  by  't  boaskjen,  hwent  it  stie, 

Sa  tochtste,  fêst,  dy  troude  en  masteresse  wie, 

Dy  krige  yn  't  húsgezin  't  bistjûr  oer  alle  dingen; 

It  nedige  dêrfor  hie  mânljeaf  oan  to  bringen, 

En  den  scoe  't  heel  wol  gean.    Mar  Lys  hie  nei  hjar  sin, 

Oan  romte  sa  forwend,  fen  alles  gau  to  min. 

Do  moasten  moaije  klean  en  goud  en  silver  strtke, 

Mar  dat  wier  gau  forbrûkt;  do  moast  de  frede  wike. 

Hy  flokte  en  hja  koe  't  ek ;  hy  dronk  en  hja  die  't  mei ; 

Fcl  stikels,  tsjuster,  near  waerd  do  hjar  libbens-wei. 

Moai  Lysbet  waerd  in  slier,  gjin  ien  mocht  mear  hjar  lije, 

En  yn  sa'n  droevich  lot  moast  hja  hjar  sels  forfije. 

O  kriis  I  o  bitter  kriis !  neat  yn  en  neat  om  't  liif, 

En  jimmer  deilisskip  by  man  en  bern  en  wiif  I 

En  den  sa  'n  neibirou !  0  Lys,  ho  boarst  dyn  herte 

By  al  dyn  lijen  net  fen  kleare  bare  smerte?! 

Sjuch  dêr  de  rykljues  faem,  dy  't  hwet  se  wier  forgeat, 

Dy  't  yn  hjar  bêste  fleur  op  krepe  diigrens  neat 

Gjin  acht  sloech  en  mar  tocht,  dat  se  ienkear  ek  yn  gloarje 

As  frou  útblinke  scoe.    Och,  och,  hwet  kin  't  foroarje ! 

O  fammen,  hear  nei  my!    Set  noait  sa  't  seil  yn  top, 
Al  lit  jim  lean  it  ta;  liz  't  wei  en  garje  't  op. 
Dat  sûr  fortsjinne  lean,  hwet  wirdt  dat  faek  bikriten, 
Sa  onnut  for  plesier  en  ydle  pronk  forsmiten. 
O,  lear  fen  moaije  Lys  en  siz  net :  „Nou,  it  kin 
Ek  oars."    Hwent  is  dat  wier,  ik  kaem  it  sa  to  sjên. 
Men  sjucht  it  fakernôch,  dy  pronkske  moaije  Betten, 
Fen  holle  leech  en  hôl,  it  wirde  smoarge  sletten. 
Bljuw  gnap,  mar  nédrich,  faem  !  bitwing  dyn  idel  sin, 
Oars  is  der  kâns  dat  ek  mei  dy  't  sa  rinne  kin 

AUyk  as  't  gyng  mei  hjar  fen  hwa  't  ik  nou  fortelde, 

Dy  't  al  to  slim  't  gefolch  fen  dwaze  oerdwealsken  kwelde. 

Nou  't  Lysbet  sa  forkwynt  yn  neare  tsjusternis, 

Leau  frij,  dat  nou  de  dead  hjar  ienichst  útsjuch  is. 

lens  sloech  syn  soan  hjar  bern :  hwerom  ?  Dat  wier  in  frage, 

Dy  't  Lysbet  do  net  die,  do  't  memmebloed  hjar  jage. 

Krekt  as  in  grimich  dier  foel  se  op  'e  jonge  en  biet 

En  klaude ;  hy  rôp :  ^help  l''  en  onforwachte  siet 

Se  beet,  hjar  wrede  man  sloech  d'  earm  fêst  om  hjar  hinne 

En  't  wier:  „Lit  los  of  stjer!  forflokte  divelinnef' 

't  Waerd  nacht,  ja,  swarte  nacht  for  Lys,  de  rykljues  faem, 

Dy  't  dêrop  mei  hjar  bern  de  wyk  nei  't  earmhús  naem. 

Dêr  sit  se  nou !  heal  staf  fen  al  dat  bitter  lijen, 

Mei  oars  gjin  hope  as  skielk  op  tsjerkhôf  rêst  to  krijen. 

Sa  leart  se  fallen  nou.   Bljuw  nédrich  fen  gemoed, 

Hâld  fêst  oan  deugd  en  plicht,  en  giet  it  jimme  goed, 

Tink  den,  in  blide  dei  kin  bare  gau  forrinne. 

As  den  dyn  wirge  lea  de  rêst  mar  fine  kinne, 

By  't  tinken :  hwet  ik  die,  ha  'k  dien  mei  each  op  God, 

Den  wachtet  ier  of  let,  dy  wol  in  lokkich  lot. 

Den  bljuwst  by  ienfâld  thús ;  ynpleats  fen  nei  dyn  sinnen 

To  harkjen,  häldst  by-ien  en  sjuchst  hwet  oer  to  winnen. 

Sa  krychst  de  deugden  fen  in  flinke  fryske  frou 

En  rikst  in  diigre  man  dyn  hân  fol  Ijeafde  en  trou. 

Of  meiste  ek  sonder  dat  dyn  baen  oan  'e  ein  ta  rinne, 

Noait  scitte  neibirou  of  kwelling  merke  kinne. 

En  blinkst  net  foar  de  wrâld,  it  stil  „forjitmynet" 

Bloeit  rêstich  hwer  't  natuer  it  den  ek  pleatse  het. 

Sa  kinste  folle  lêst  en  onheil  fen  dy  keare, 

Yn  frede  mei  dy  sels,  yn  frede  mei  de  Heare. 

1861. 

By  de  dead  fen  Eeltsje  Halbertsma. 

Forstoarn  de  22ste  Maert  1858. 

De  doarpsklok  bile  't  hôlle  bombam  oer 

It  Wetterlân  .—  en  earnstich  wier  dy  stimme. 

Qjin  droever  klank  mocht  fen  'e  Qroustej"  toer 

It  ear  fen  echte  Friezen  oait  fornimme ; 

Dy  toane  ropt :  „It  swarte  grêf  is  iepen ! 

Bring  hwa  't  de  deasliep  rêstich  leit  to  sliepen." 

Men  bringt  it  lyk,  it  sakket  yn  'e  groun, 
Men  nimt  de  lodde,  in  klute  modder  rollet 
Op  't  deafets-lid ;  hôl  klinkt  it  yn  it  roun 
En  frjeon  en  miich  en  dy  't  it  grêf  wer  foUet, 
Elk  suchtet  swier.    De  dead  het  hearskippije ; 
Wy  weinje  wol  mar  moatte  yn  Gods  wil  swije. 

For  hwa  is  nou  dat  grêf  wer  iepen  gien? 
En  oer  hwaens  fet  is  nou  dat  grêf  wer  sletten? 
Om  hwa  stoart  nou  de  sibbe  frjeon  in  trien? 
En  hwa  wirdt  yn  syn  stille  went  forgetten? 
Hwa  mei  de  stille  rêst  des  deads  wer  barre? 
Hwaens  stofiik  deel  wirdt  wer  ta  stof  forgarre? 

De  deaklok,  dy  't  ús  jamk  weamoedich  stimt, 

Folt  nou  ús  siel  mei  djippe  droevenisse ; 

*t  Is  rouwe  en  smert  by  hwa  't  dit  nijs  fornimt, 

Dat  we  út  ús  hôf  de  geefste  stamme  misse. 

Dy  't  Fries  him  fielt  moat  nou  it  herte  bliede ; 

't  Wier  Halbertsma  oer  hwa  't  de  klok  moast  liede. 

De  tael  hweryn  iens  Gysbert  Japiks  song, 
Us  memmetael  moast  for  de  tiidstream  wike; 
Mar  Eeltsje  Hiddes  spriek:  de  tael  waerd  jong, 
Dy  't,  nei  ús  each,  de  lêste  sike  sykke. 
0  Halbertsma !  hwet  scoe  myn  sprake  wêze, 
Koe  't  fryske  folk  dyn  geastes-wirk  net  lêze? 

21 

't  Foaroardeel,  blyn  for  witten  en  forstân,  : 

Bilette  dy  net  jimmer  Fries  to  bljuwen,  i 

Om  for  dyn  lânsljue  d'  ear  fen  't  Heitelän 
Yn  Gysberts  tael  to  sjongen  en  to  skrjuwen. 
En  sint  dyn  sang  oer  't  fryske  lân  mei^klinke, 
Sint  kin  ús  tael  net  mear  yn  't  neat  forsinke. 

Weamoedich  mei  de  swierelklokketoan 
Us  sizze :  't  stof  moast  wer^ta  de  ierde  keare, 
De  hân  is  stiif,  it  ierdske  deel  is  stoam ; 
Dôch  scil  syn  namme  jimmer  bljuwe  yn  eare. 
Né  Fricsl  yn-Fries!  dou  joust  de  Fries  weardije, 
Noait  scil  in^Fries  yn  Fryslan  fen  dy  swije. 

Dyn  libben  is  net  onnut  hinne  tein ; 

It  sied  is  ripe,  d'  oogst  oerfloedich  folle; 

De  fryske  sin  is  net  yn^t  neat  forflein ; 

Al  waeije  nou  de  gêrzen  oer  dyn  holle, 

Dyn  greatme  bljuwt  for  wis  ta  't  lêste  slachte 

By  Fryslâns  bern  yn  seinjende  gedachte. 

Sink  den  yn  't  grêf  en  gean  de  tsjustre  wei, 
Us  allegearre  talein  hjir  op  ierde, 
AI  rout  de  Fries,  hy  tinkt  mei  bliidskip  nei, 
Dat  troch  dyn  dwaen  de  fryske  lusthof  tierde 
Mei  blommen  dy  't  de  tiid  fordûrje  scille, 
Ta  tiidnoats  nocht  en  neiteams  stille  wille. 

Licht  rûze  er  stoarmen  oer  dyn  lêste  went, 
Licht  scil  de  wrâld  fen  on^aer  trilje  en  skodsje, 
De  tsjustre  takomst  is  ús  onbikend. 
Mar  ho  't  wy  op  dyn  rêstpleats  skreppe  en  bodsje, 
Dyn  geast  bistiet  en  scil  net  fen  ús  wykje, 
Dyn  fryske  geast,  —  mocht  dy  ús  geast  forrykje. 


Mei  it  boppesteande  fêrs  hel  de  dichter  folle  eare  bihelle. 
Fen  de  famylje  Halbertsma  krige  hy  dêrfor  presint,  ien  eksemplaer 
fen  „It  Ewangeelje  fen  Matthewes",  út  de  foarste  letteringe  troch 
de  hear  J.  H.  Halbertsma  yn  't  Frysk  oerbrocht,  en  op  kosten 
fen  Prins  Lucien  Napoleon  Bonaparte  printe  to  Londen  yn  1858. 

Dat  T.  G.  mel  dy  jefte  tige  yn  'e  wolken  wie  is  licht  to  bi- 
gripen.    Hy  skreau  nei  oanlieding  dêrfen  de  hjir  folgjende 

Wirden  fen  tank 

oan  de  hear  Dr.  J.  HALBERTSMA,  for  syn  jefte 
It  „Ewangeelje  fen  Matthewes." 

't  Is  nacht  yn  't  Easterlân,  mar  't  is  in  moaije  nacht. 

Der  saeit  in  Ingel  lâns  de  wolken 

Nei  't  lân  fen  Qods  onthjit, 

Nei  't  fjild  fenlEfrata ; 

En  tsjin  de  skepers,  dy  de  wacht 
Dêr  hâlde  by  hjar  kudden,  klinkt  syn  stimme : 
„Skril  netl  ik  bring  de  bliide  tynge  jimme, 

Dat  berne  is  binnen  Davids  stêd 
De  sillichmeitser,^dy  de  Kristus  is,  de  Heare. 

Stean  op  I  gean  hinne  en  jaen  Him  eare !" 

En  mei  't  dy  ingel  by  hjar  stiet 
En  hjar  dat  blide  boadskip  bringt, 
Towyl  de  stjerre  yn  't  easten  blinkt 
Klinkt  út  de  hichte  't  heilich  liet 
Fen  't  net  to  tellen  ingletal, 
Dat  yn  it  himelsk  Ijocht, 
Lûd  jûchjend  troch  it  loftrom  fliucht 
En  sweeft  lâns  berch  en  dal. 

„Jaen  himlen,  jaenlQod^eare ! 
De  frede  op  ierde  forsl^nt; 
Ear  Him,  dy  't  yn  de  minsken 
Syn  wolbihagen  fynt." 

En  sint  dat  dy  ingel  dat  fredewird  brochte, 
En  de  nacht  foar  de  dage  dy  de  ierde  forliochte, 
Mochten  amperoan  njuggentsjen  ieuwen  forgean. 
It  liet  fen  Gods  ingels,  dat  klonk  lâns  de  wolken, 
Birikt  iens  it  ear  yet  fen  alle  wrâlds  folken ; 
Gods  boun  mei  de  minsken  sîil  iwich  bistean. 

Sillich  dy  it  hearre. 

„Ierde  hear  myn  stim: 

Dy  de  Heit  wol  care, 

Ear  de  Soan  as  Him. 

Kom,  dy  swiere  slagen 

Krigen,  —  kom  ta  my! 

Yn  't  biswiering  dragen 

Stean  ik  jimme  by. 

Sillich  dy  hjir  sitte 

Treurjend  om  hjar  smert. 

Ik  scil  treast  hjar  hjitte 
Yn  't  wémoedich  hert. 
Hâld  dy  oan  myn  leare, 
'k  Scil  dy  'n  himmel  jaen. 
'k  Bin  de  wei  en  wierheid; 
Nimmen  scil  God  sjên, 
Dy  net  troch  de  Soane 
't  Paed  der  hinne  ken."  — 

Sa  spriek  Hy,  dy  *t  in  lege 
Djip  yn  sonde  sonkne  wräld, 
Ta  de  himmel  wer  forhége: 
Wol !  dy  oan  dat  wird  him  hâldt. 

En  dat  wird,  heechst  treftich  sonder  prael, 
Wirdt  nou  my  oanbean  yn  ús  memmetael : 
Ho  scoe  't  myn  fryske  hert  en  sin  net  flije  ? ! 
Noait  waerd  de  blide  boadskip  sa  my  brocht. 
Sa  wirdt  my  Jezus  wille  en  leare  Ijocht. 
Och,  dat  it  yn  my  waechse  mocht  en  dije, 
Sêft-treastjend  en  troch-kreftich  as  it  klinkt, 
Nou  't  Halbertsma  't  yn  suver  Frysk  my  bringt; 
It    kin  't  wrâlds-evel— sucht  nei 't  kwea  —  forniele. 
Sa  blonk  my  noait  de  stjer  fen  't  easten  oan; 
Sa  spriek  tsjin  my  yet  noait  des  minsken  Soan ; 
Sa  djip  koe  'k  noait  syn  hîmelgreatme  fiele; 
Sa  stipet  Jezus  wird  it  fryske  sin, 
En  bliuwt  it  for  ús  sprake  in  great  gewin. 

Hab  tank,  o  eedle  man !  dy  't  my  woe  skinke. 
Salang  de  fryske  sprake  yn  wêzen  bliuwt 
Scil  elk,  by  hwa  't  echt  fryske  boppe  driuwt, 
By  't  „Ewangeelje"  tankber  oan  Jo  tinke. 
Ho  frjemd  it  frjemden  licht  yn  'e  earen  klonk, 
Wy  hearden  't  friske  ek  by  dat  „sikersonk  !'* 
Ja  sikersonk !  wy  moatte  tankber  wêze ; 
En  heart  hy  *t  net  —  hear  Halbertsma !  mei  dy 
Fortsjinnet  Prins  Napoleon,  dat  wy 
De  fiyske  blide  boadskip  dûbeld  lêze. 
Ho  't  Ijocht  fen  God  iens  op  'e  wrâld  ontstie ; 
Ho  't  onrjucht  't  Laem  der  onskild  krúsjen  die ; 
Ho  't  de  ierde  trille  fen  de  macht  der  sonde ; 
Hwet  Ijeafdeboun  ús  God  mei  de  ierde  sleat; 
Ho  V  om  it  bloed  des  Soans  it  kwea  forgeat, 
En  heelje  wol  des  minsken  djippe  wonde : 
Dat  's  nou  boekstavere  yn  dy  eigen  spraek, 

Hweryn  myn  fromme  mem  it  my  sa  faek 
Nei  't  ynsjên  fen  hjar  herte  mochte  leare. 
Sa  bringt  dit  boek  my  yn  myn  bernewrâld, 
En  *k  hoopje  dat,  al  wird  ik  ienkear  âld,  — 
'k  As  bernke  jlmmer  stean  mei  foar  de  Heare. 
Ja,  wird  ik  âld  en  griis  en  stram  en  swak, 
Dat  den  dat  wird  my  wiist  de  wei  en  't  plak, 
Dêr  't  siels-each  lang  nei  útseach,  fol  fen  hope. 
Den  bliuwt  forwis,  ta  oan  myn  lêste  joun, 
0  Halbertsma  I  myn  herte  oan  dy  ek  boun. 
De  dead  sels  kiii  dy  fänk  net  kape  of  slope. 

Haimoanne  1858. 


Heechmoed* 

0,  mij  dôch,  hwet  jimme  oars  ék  haget, 
De  heechmoed !    Och,  hwet  is  't, 

To  romjen  hwet  moarns  for  ús  daget 
En  dat  men  jouns  faek  mist. 

Ho  dwars  is  't,  by  yen  sels  to  tinken : 
'k  Bin  kindich,  machtich,  great! 
<  Komt  onforhoeds  de  dead  ús  winken, 
Wy  sinke  wei  yn  't  neat. 

Mar  minske  wêze,  yn  alle  minsken 

Yens  broerrer,  sisters  sjên, 
Dat  jout  in  maetskippij  nei  winsken 

For  alle  minskebern. 


Wier  hjir  troch  alle  tiden  hinne 
It  sprekwird :  „Sljucht  en  Rjucht, 

Lit  ús  dy  ienfâld  ek  biminne, 
De  heechmoed  jout  gjin  nocht. 


i( 


By  ienfâld,  nédrichheit  fen  seden 
Kin  't  lân  wis  langsl  bistean, 

En  mei  elk  tankber  en  tofreden 
De  wei  nêi  't  grêf  ta  gean. 
1864. 

In  fromminske  fen  hege  komôf. 

(Teltsjes  fen  Rob,  Bob  en  Stob.) 

Jonge  1  jonge  I  as  me  trije  sékapteinen  dy  't  allang  it  skipke 
op  it  droege  lia,  oan  't  fortellen  heart,  den  rint  er  soms  hwet  los. 
Mar  mâlder  as.  de  trije,  dêr  ik  nou  fen  fortelle  scil,  heart  me  't  selde. 

De  nammen  fen  dy  trije  hearen  wieren :  1  Robertus  Sude- 
wyn,  2  Robbéus  Oostewyn  en  3  Stobenhauwer  Foardewyn.  Yn 
'e  wandeling  wei  neamden  hjar  de  minsken  Rob,  Bob  en  Stob, 
sa  scille  wy  se  ek  mar  neame.     * 

Hja  wieren  alletrije  ryk  en  wennen  elts  yn  in  moai  slot  op  in 
great  doarp,  en  om  det  se  neat  to  dwaen  hienen  gyngen  se  by  't 
maitiid  alle  dagen  hast  nei  de  soasjeteit,  omdet  er  thúshúshim- 
mele  waerd.  Simmers  gyngen  se  er  hinne  om  dat  de  dagen 
sa  lang  wieren.  Hjerstmis  omdat  se  it  lant  hienen  oan  stoarm 
en  onwaer.    En  winters  om  de  lange  jounen  oan  ein  to  krijen. 

Dy  trije  âlde  sébonken  koeden  er  hwet  mei,  en  as  se  fen 
hjar  reisgjen  oan  't  öpsnijen  wieren  den  bidoaren  se  de  strou 
net  om  in  aei.  O  I  lige  sims,  dat  de  harkers  de  bûse  útskoerden 
fen  laitsjen. 

Okkerjouns  wieren  se  wer  oan  't  fortellen  en  it  roan  oer 
hjar  frouljue  en  ho  se  er  oan  kaem  wieren. 

»Ja,"  sei  Rob,  „me  seit  den  wol  ris  „Dy  en  dy  hettnfrom- 
miske  fen  hege  komôf,  mar  ik  doar  wedsje  om  in  flesse  fol  wyn 
det  gjin  ien  yn  'e  wrâld  in  frommiske  fen  sa'n  hege  komôf  het 
as  ik." 

„Det  stiet  !'*  sei  Bob,  „mar  net  om  in  flesse  fol  wyn  mar  om 
in  heal  anker." 

„Akkoartl"  sei  Rob. 

„Den  doch  ik  ek  mei,"  sei  Stob,  „mits  net  om  in  heal  mar 
om  in  heel  anker  wyn,  hjir  op  'e  soasjeteit  mei  't  hiele  selskip  op 
to  nimmen.    De  twa  dy  it  forlieze  moatte  it  bitelje." 

„Wy  weagje  it"  seijen  Rob  en  Stob.  „Frjeunen !"  sa  sei  er 
tsjin  de  sociteits  bisiikers,  skoarje  jimme  om  ús  hinne.  Elts  fen 
ús  trije  wol  biweare :  hy  het  in  wiif  fen  hege  komôf.  Nou  scille 
wy  alle  trije  ris  nei  wierheit  meidiele  ho  wy  er  oan  kaem  bihne. 

Dy  syn  wiif  nou  fen  it  heechste  komôf  is,  dy  scil  fen 
de  oare  twa  in  anker  wyn  winne,  en  dat  scille  wy  hjirre  as 
goede  frjeonen  opnimme,  mar  nou  moatte  jimme  mei  elkoar 
oardeelje.    Nimme  jimme  dat  oan  ?" 

„WoI  graech!"  rôp  it  selskip.  „Wy  scille  earlik  sizze  hwa 
*t  woun  het." 

Bliid  en  wol  gyngen  se  om  de  trije  sékapteinen  sitten ;  hja 
tochten  foarôf  al:  nou  boarst  er  mâl  hwet  los,  hja  koeden  de 
hearen  der  for. 

»Ik  bin  er  fen  bigoun/'  sei  Bob,  „dus  ik  earst." 

„It  wier  yn  it  jier  1840  of  '41,  do  wier  ik  kaptein  op  de 
„Sébear",  in  sierlike  trijemêster.  Wy  kamen  fen  China  mei  in 
iading  opium  en  kenine,  bistimd  for  Konstantinopel.  De  opium 
om  hjar  yn  'e  sliep  to  hâiden  as  de  doarwaerders  út  oare  lânnen 
oankloppen  om  de  efterstallige  rinten  fen  de  Turkske  pompieren 
en  de  kenine  as  se  de  koarts  krigen  as  se  er  goed  ynkamen  ho 
ellindich  it  mei  de  skatkiste  er  útseach.  Wy  kamen  de  Darde- 
nellen  troch  en  yn  de  Bosborus  en  sa  foeren  wy  Stamboel  foarby 
dêr  't  it  harem  is  fen  de  Sultan. 

It  wier  bysonder  moai  waer,  it  wier  nacht,  de  moanne  skynde 
mei  folle  glâns  oan  it  firmemint,  it  wetter  laei  sonder  fâld,  sa  dat 
wy  neat  einden.  Ik  stie  foar  op  it  skip  en  biwondere  de  hear- 
liicheit  dêr  om  my  hinne,  men  kin  er  gjin  biskriuwing  fen  jaen, 
sa  moai  is  't  er.    Mar  tink  er  ris  om,  ho  kjel  as  ik  waerd. 

To  midden  fen  dy  stilte  wirdt  er  op  de  trêdde  fordjipping 
fen  it  harem  in  ramt  iepen  draeid,  en  troch  de  doarren  kamen 
earst  twa  en  foart  dêr  efter  yet  twa  yn  sluijers  biwoelle  frouljue, 
dy  't  mei  hjar  fjouweren  in  platte  sek  droegen,  dy  't  se  wammes  oer 
it  balkon  yn  de  Bosborus  smieteti,  sa  dat  er  flak  foar  de  boech 
fen  de  „Sébear"  to  lânne  kaem.  Dêrmei  teagen  de  fjouwcr 
frouljue  dêr  boppe  wer  nei  binnen,  en  skoerden  de  doarrenwer 
ticht. 

„Hwet  is  dit?"  rôpen  myn  matroazen,  „as  't  in  torpedo  is 
binne  wy  nei  de  moanne." 

„In  torpedo?"  s*ei  'k.  „Hwet  scille  dy  gekke  frouljue  den 
mei  ús  foar  ha.'* 

„HeIf!  Helf!"  waerd  er  úl  de  sek  roppen. 

„In  boat  om  leech*'  sei  ik,  daelk  in  boat  oer  boat."  Wy 
lieten  de  boat  sakje,  en  ik,  lang  net  sa  tsjok  en  onbihelperich 
as  nou,  mar  linich  as  in  aep,  by  de  forskânzinge  del,  en  ien  ef 
twa  matroazen  en  de  twadde  stjûrman  my  nei  en  do  't  de  sek 
sinke  scoe  grypten  wy  dy  en  wy  fielden  wrychtich  dat  er  in  minske 
yn  sîet.  Fen  sels,  dy  wier  handich  opfiske  en  yn  de  boat,  wy 
wer  by  't  skip  op  en  do  de  boat  mci  de  sek  wer  optakelje. 

Do  wy  de  sek  op  it  dek  hieden  gau  it  mes  er  yn  en  wrych- 
tig  dêr  kaem  in  jong  frommiske  foar  't  Ijocht,  alheel  bûten  wêzen. 

De  skipsdokter  der  by  en  dy  snei  sa  en  sa  it  gûd  los,  en 
de  sluijer,  dy  se  foar  de  mûle  hie,  er  foar  wei,  de  earmen  út- 
rekke  en  op  en  del  dwaen,  it  boarst  mei  brandewyn  wrjuwe  en 
wrychtich!  dêr  kaem  it  libben  njunkenlytsen  wer.  Earstsykkese 
swier  en  op  it  lêst  kreunde  se. 

„Wo  bîn  ich  ?*'  frege  se  yn  ît  Dútsk. 

Ik  andere  yn  it  Dútsk,  op  it  Nederlânske  skip  de  „Sébear,*' 
jiffrou,  en  ear  't  ik  freegje  hwa  jy  binne  stel  îk  foar,  dat  je  yn 
myn   kajút  komme.    Dy  stel   ik   ta  jou  tsjînst,  jy  binne  feilich. 

mar  nou  hawwe  wy  gjin  frouljue's-klean  oan  boart,  dêrom  moatte 
wy  ús  rêdde  sa  goed  as  't  kin.  Fordruije  moatte  je  jo.  Myn 
hofmaster  scîl  jo  skjin  linnen  jaen  en  in  licht  nij  matroazepak 
fen  my.  Den  klaeije  jy  jo  yn  skippers-klean,  sa  lang  ta  dat 
wy  froulju's  kleaun  keapje  kinne." 

„Det  wier  goed"  sei  se,  ,,h}a  wier  it  broekdragen  wend 
om  't  de  froulju  fen  Stamboel  dy  moasten  broeken  drage/' 

Sa  is  't  gien.  Yn  myn  kajút  krige  se  droege  klean  oan,  en 
do  se  eindeliks  foar  it  Ijocht  kaem  yn  in  matroazepak,  seagen  wy 
earst  hwet  in  knap  faem  it  wier.  Hja  is  do  sa  forklaeid  onkenber 
bleaun  en  det  wier  lokkich,  hwent  wy  kamen  to  Konstantinopel 
dingen  to  witen,  dat  de  Sultan  yn  alle  hoeken  fen  de  stêd  en 
it  lân  snuffelje  liet  hwer  syn  moaiste  fûgeltsje  bleaun  wie  dat 
er  yn  syn  kouwe  hie.  Tûzenen  waerden  onthjitten  oan  dy  't  de 
faem  werbrochten.  Moai,  oars  net?  det  se  yn  't  matroazepak  net 
kend  waerd. 

Ik  haw  er  myn  lading  cinine  en  opium  lost,  en  my  opnij 
bifrachte  mei  Roaze-oalje  en  Turkske  krinten,  om  dit  ien  en 
oar  oan  de  Noardpoal  to  forruiljen  oan  walfisken,  sérobben  en 
levertraen,  hwermei  ik  eindeliks  nei  Nederlân  foer.  Hie  'k  for 
myn  reders  bêst  fearn,  for  my  sels  yette  better.  Ik  learde  yn  't 
farren  wei  de  faem  kennen,  dy  sa  mâl  oan  boat  rekkewier.  Hja 
wier  in  dochter  fen  in  adjudant  fen  de  kening  fen  Beijeren  en 
nou  scoe  se  for  hofdame  nei  de  Kening  fen  Qrikenlân.  Mar, 
it  skip  dêr  't  se  op  wier,  wier  troch  Turkske  rovers  intere.  Dy 
seagen  daelk  in  bilt  avontuur  yn  Aurika,  'sa  hjitte  de  jongfaem. 
Hja  waerd  as  in  fyn  jifferke  troch  de  rovers  biwarre  en  dy 
brochten  hjar  nei  de  Sultan.  De  Sultan  kocht  hjar  daelk  for  hwa 
wyt  ho  folle,  hwent  ho  krap  as  't  jild  yn  Turkije  wêze  mei,  for 
moaije  froulju  en  juwelen  het  de  Sultan  altyd  jild.  Sa  kaem 
se  yn  't  Harem  mids  de  oare  froulju  fen  de  Sultan  opStamboel 
Mar  do  gyng  it  lijen  oan.  Do  't  hja  er  wier  woe  de  Sultan  fen 
de  trije  honderd  oare  frjoului  neat  wite.  Dat  stiek  hjarren  yn  'e 
krop,  dat  kin  min  tinke.  Hja  swarden  onder  melkoarren  Aurika 
út  e  wei  to  moffeljen.  Hjar  formoardsje  doarsten  se  net,  den 
foun  de  Sultan  hjar  lyk  en  den  moasten  hja  allegeare  ekstjerre, 
dat  wisten  se  tige  bêst.  Dêrom  binaeiden  se  hjar  yn  in  sek  en 
smieten  se  hjar  yn  de  Bosborus.  Sa  rette  ik  hjar.  Hja  moast 
fen  sels  oan  board  bljuwe,  mar  wy  dienen  mei  gauwens  in  brief  earne 
op  'e  post  oan  hjar  heit,  hweryn  wy  meidielden  ho  de  boeken 
sicten  en  dat  de  dochter  bihâlden  wier.  Do  wy  inoär  kennen 
learden  waerd  it  frijerij.  Wy  binne,  do  'k  binnen  wier,  nei  Mun- 
chen  reisge  en  dêrre  yn  eare  en  deugd  troud.  Do  is  Aurika 
hjar  heit  mei  ús  nei  Hollân  reisge.  Dy  bleau  by  syn  dochter 
oan  wâl  wyls  't  ik  yet  folle  séreisen  makke.  Do  'k  tochte:  nou 
ha  wy  genôch  om  rêstich  to  libjen,  kocht  ik  dit  bûtentsje  hjirre. 

Myn  skoanfaer  foun  lykwols  earder  in  stille  went  yn  't  grêf,  mar 
Aurika  en  ik  partsje  it  hjirre  yn  frêde  oan  't  tijoed  de  dei  ta.  Mar 
nou  freegjc  ik  of  't  myn  wiif  net  fen  hege  komôf  is.  Ut  de 
trêdde  fordjipping  fen  it  Stamboel  fen  de  Sultan  yn  de  Bosborus. 

„Bysonder!  BysonderT'  rôp  it  selskip  en  hjarren  tochte  it 
koe  net  héger,  de  earste  fiesse  wyn  moast  er  mar  oan,  ien  moast 
it  dochs  forlieze  en  Rob  fêst  net. 

Dat  gyng  oan  en  mei  koarten  dronken  se  op  it  wolwêzen 
fen  Aurika  út  it  Harem. 

^Den  scil  ik  nou  ris  öan  't  wird/'  sei  Bob.  „It  wier  yn  'e 
moanne  fen  Juli  fen  it  jier  1839,  dat  ik  kaptein  wier  op  in 
Amerikaenske  bark:  „Forget  not  me."  In  sierlik  skip,  al  wier 
't  net  great.  Ik  hie  in  lading  fen  sûker  en  konjak  for  Nij 
Orleans.  Wy  wieren  op  de  Missisippe  en  it  waerd  blokstil.  De 
seilen  hingen  as  bellen  by  de  mêst.  Wy  einden  gjin  wearlich. 
Ik  sei :  „Hawar !  lit  ús  meitsje  dat  wy  oan  de  iene  of  oare  wâl 
komme,  dan  bliuwe  wy  dêr  't  wy  binne,  ta  dat  er  wer  wyn  komt. 
Oan  wâl  ha  wy  ek  gjin  noed  dat  in  stoomboat,  dy  't  er  do  yet  sa 
jamk  net  wieren  as  qou,  ús  yn  'e  groun  boarret. 

Nou  wier  dat  makliker  sein  as  dien,  hwent  de  Ryn  is  mar 
in  sleatsje  by  de  Missisippe.  Mar  ik  hie  in  pear  Amerikanen 
oan  board  dy  't  deales  sile  koeden.  Dy  mei  in  line  to  wetter 
en  hja  birikten  de  wâl  en  do  lûken  se  de  bark  oan.  Dêr  laeijen 
wy ;  hwerre  krekt  wisten  wy  net,  mar  altyd  yn  in  biwenne  oarde, 
hwent  net  fier  fen  ús  ôf  seagen  Avy  in  great  kasleel  stean. 
Mar  hwa  dêr  wenne,  ho  ef  hwet,  gyng  ús  neat  oan,  wy  hieden 
oan  neat  brek,  sa  lang  as  me  konjak  en  sûker  oan  board  het  is 
't  sêft  út  to  hâlden,  hwet  sizze  jimme?' 

„Jy  ha  gelyk,"  seijen  de  harkers.  „Lang  libben  by  konjak 
mei  sûker!"    Dêr  dronken  en  klonken  se  wer  op. 

„Dêr  laeijen  wy"  sa  forfolge  Bob,  ,ien  dei,  twa  dagen  en 
it  forfeelde  my  dôch.  De  trêdde  dei  laeijen  wy  er  yette.  Om 
dat  it  sa  waerm  wie,  baeiden  wy  deis  folle  yn  de  Missisippe. 
Ik  wier  do  lyk  as  Rob  ek  linich  en  flink  en  ynpleats  fen  tsjok 
lyk  as  nou  in  meagere  langútsketten  spjirring.  Sa  wier  'k  ris  in 
ein  fen  de  oaren  6f  yn  't  wetter  en  oefene  my  om  onder  wetter 
troch  to  silen  en  dat  koe  'k  sa  moai  skoan.  Mar  sa  sylde  ik 
in  ein  allinne  onder  wetter  en  fornaem  to  let  dat  er  in  sûger 
fen  in  brânspuit  yn  /e  rivier  smiten  wier,  en  kin  't  net  mâl  ?  ik 
rekke  krekt  er  foar,  krekt  er  foar  kin  'k  jimme  sizze,  en  gjin 
walfisk  koe  Jonas  gretiger  ynslokke  as  dy  sûger  my.  Ear*t  ik  er 
hwet  oan  dwaen  koe,  dêr  gyng  ik  mei  gûchelsfeart  omheech 
troch  de  slange  de  loft  yn  en  it  wetter  fitere  my  foart  en  do  de 
slange  ta  'n  ein  wier  en  er  útboarste.—  jawol !  do seach  ik  hwet 
er  geande  wier.  Dat  greate  kasteel  stie  yn  'e  hrân  en  yn  minder 
as   in   tel  fleach  ik  mids  dy  wetterstriel  op  de  fjirde.  fordjipping 

fen  dat  slot  troch  't  ramt,  mar  geloklnch  ek  al  wer  troch  it  wetter 
dat  my  fo<ir  en  efter  steunde,  sa  dat  ik  my  net  sear  die  en  al 
kaem  ik  hwet  rimpen  oer  de  flier  to  lizzen,  mei  gauwens  stie  'k 
wer  op  poaten.  Ik  stie  yn  in  moaije  keamer  en  ta  de  ein  dêrfen 
sprong  in  knap  jongfaem,  dy  foar  in  pyano  siet,  oercin  en  rôp 
yn  't  Ingels :  ,Wo   is  thear  ?" 

Ik  sei :  Jt  is  ai  lady/*  hwent  de  Ingelskman  seit  altyd  It  is 
ik,  en  dêrom  sei  ik  ék  ,,lt  is  I,  Lady."  Lady  is  jiflfrou,  moat 
jimme  tinke.  Mar  der  stie  'k,  op  't  spanbroekje  nei  neaken  en 
sa  tsjinoer  in  moaije  jiflfer  en  om  my'hinne  de  brän;  it  wierom 
yn  'e  brän  to  reitsjen.  »Lady*'  sei  'k  op  it  ingelsk,  ,pWyt  jo  wol 
det  dit  hûs  yn  'e  brân  stiet !"  »No/'  sei  se,  »hwer  is  de  brän  ?" 
i,Minske/'  sei  'k  «om  ús  hinne,  gau !  gau !' *  en  ear  hja  *t  wiste 
grypte  ik  'n  greate  slingerdoek  dy  oer  de  stoel  hinge,  dy  sloech 
ik  om  myn  lurven  en  do  naem  ik  de  jiffrou  by  de  lea  en  skoerde 
se  mei  by  de  treppen  del  en  al  wer  by  treppen  del  en  lokkich 
wier  de  side  dêr  't  wy  wieren  yet  net  yn  'e  brän ;  ik  krige  myn 
kost*like  fracht,  dy  onderweis  biswymde,  bútendoar  en  it  folts 
dat  er  omskripte  seach  mâl  op,  det  er  y^l  twa  jiflfrouwen  lit  it 
kasteel  kamen.  Elts  miende  det  alle  folts  er  út  en  bihâlden 
wier,  en  my  seagen  se  ek  oan  for  in  jiflfrou  oan,  om  'e  slingerdoek 
dy  'k  om  hie.  Ik  makke  gau  det  ik  mei  de  faem  onder  dak 
kaem  en  dêr  brochten  se  my  gau  in  japon  en  oare  frjouljue's- 
klean  dy  'k  mar  oan  teach.  Troch  det  ik  gjin  bird  noch  knevel 
hie  liet  ik  my  mar  for  in  frommiske  slite.  Myn  faem  kaem  gau 
hwer  by  en  frége  daelk  nei  hwa  hjar  ret  hie.  Do  brocht  me 
my  by  hjar  en  hja  wist  net  hwet  se  seach.  Wat  sei  se  ?  Jou  ? 
in  freundinne  ik  hie  tocht dêr  bleau  se  stykjen. 

„Lit  ús  efkes  togearre,  goede  minsken/'  sei  ik  tsjin  dy  er 
om  ús  hinne  wieren.  Do  wy  togearre  wieren  fortelde  ik  hjar 
det  ik  sékaptein  wier  fen  in  bark  dy  troch  stille  wyn  oan  wal 
laei  dêr  foart  by,  det  ik  yn  't  baeijen  wei  yn  de  sûger  fen  de 
brânspuit  rekke  en  sa  troch  de  slange  omheech  spuite  mei  de 
wetterstrael  by  hjar  troch  't  rampt  flein  wier  en  dêrtroch  de 
redder  fen  hjar  lîbben  wirden.  En  det  me  my  for  in  jiffrou 
oansjoen  en  dêrom  frouljeu*s-klean  jown  hie. 

„Den  is  er  my  in  stien  fen  't  hert,"  sei  se,  „om  ik  moast 
in  redder  leanje,  o  myn  frjeon,  hwet  is  jo.  winsk,  hwet  scil  ik 
jo  jaen  ?" 

Do  foel  ik  op  'e  knibbels  en  ik  sei :  Jiffrou !  as  je  yet  net 
forsein  blnne,  jow  jo  sels."  „For  ever,"  sei  se,  det  it  selde  is  as : 
for  iiwich.  Det  siet.  Ik  makke  gau  det  ik  oan  boart  kaem  cn 
jimme  kinne  tinke  dat  it  boatsfolk  gniisde  do  se  de  kaptein  sa 
moai  tatakele  wer  seagep.  Mar  bliid  wieren  se  boppe  miette, 
hja  hieden  al  om  my  fiske  en  dien.  Ik  wier  gau  yn  myn 
moaiste   kapteine-klean,   en   sei,   dat   ik  wer  nei  de  brân  gong. 


331 

Do  't  myn  Ijeafste  my  sa  wer  by  hjar  seach,  wier  se  alhiel  út 
de  skroeven.  Dat  kasteel  wier  in  hotël,  dêr't  simmers  greate 
Ijiuwe  om  hjar  sounheit  hinne  gyngen.  Elts  biwenne  dêr  den 
syn  keamer.  Sa'n  gebou  dêr  binne  jamk  tûzen  keamers  yn  en  sa 
kaem  it  dat  dizze  jiffer  net  fornaem  dat  it  heale  gebou  hast 
ôfbrând  wier.  Hja  hearde  thús  to  Nij-Orleans,  en  do  se  hearde 
dat  ik  op  reis  wier  dêr  hinne  woe  se  graech  mei  farre. 

Dêr  hie  *k  neat  op  tsjin.  Hjar  gûd  wier  forbarnd,  mar  der 
wieren  wol  Ijuwe  dy  hjar  koeden  en  wisten  dat  hjar  heit  'n 
wolstelde  Barkeper  —  sizze  se  dêr;  mar  in  wolstelde  bierhânler 
te  Nij-Orleans  wier.  Matty,  sa  hjitte  se,  koe  hjar  klaeije  en  skoaije 
sa  se  winske,  en  sjê  dêr,  sa  kaem  ik  mei  in  moai  frommiske 
oan  board,  en  op  nij  kraeide  myn  boatsfolts  it  út  fen  nocht  en 
bliidskip. 

It  wier  of  't  de  wyn  op  dy  histoarje  wachte  hie.  De  oare 
deis  waeide  it  flink,  mei  in  dei  mennich  wieren  wy  to  Nij-Orleans. 
Dêr  binne  wy  yn  eare  en  deugd  troud  en  sa  wenje  ik  nou  nei 
jierren  farren  heech  en  dreech  op  Boschlust  mei  myn  Matty  yn 
jimme  midden.  Mar  nou  freegje  ik  ef  't  ik  gjin  wiif  fen  héger 
komôf  haw  as  Rob.  Troch  de  slange  fen  de  brandspuit  heech 
yn  'e  loft  fen  de  fierde  fordjipping.    'tls  wier  sa  'k  jimmesiz. 

De  harkers  tochten  er  ongelyk  oer.  It  wier  't  bêste  tocht  hjarren 
mei  de  útspraek  to  wachtsjen  en  er  yn  elts  gefal  mar  'n  flesse 
op  to  leegjen. 

De  froalike  ploech  dronk  op  it  wolwêzen  fen  de  útslach.  Nei 
sokke  wonderlike  wiif-fynderijen  tocht  elts,  scoe  Stob  wol  it 
gelach  bitelje  moatte. 

„It  kin  wier  wêze"  sei  Stob,  „mar  ik  leau  it  net.  By  hjar 
skeelt  it  in  fordjipping.  Nou  koe  't  balkon  to  Stamboel  meitrije 
wol  sa  heech  wêst  ha  as  de  fjirde  yn  de  herberge  yn  Amerika. 
Mar  't  komt  op  in  bytsje  neat  oan.  Myn  wiif  hjit,  lyk  as  jimme 
witte,  Ingeltsje,  en  ik  doar  sizze,  dy  is  fen  héger  .komôf.  Mar 
me  moat  it  hearre  oars  scoe  men  't  net  leauwe,  mar  earst,  hearen, 
in  dronk  op  myn  bêst  wiif.    Lang  moat  se  libje  V' 

^Hoera!"  rôp  it  selskip  en  song  yndegloarje:  „Langzalze 
leven  I  Enz-  ^Stil  nou  minhearen !"  sei  Stob.  ,,Krekt  sa  goed 
as  myn  âlde  kollega's  scil  ik  by  de  wierheit  bliuwe  en  siz  den 
ris  hwa  't  jouns  it  anker  wyn  forlern  het.  Ik  tel  nou  72  jier,  mar 
ik  haw  ek  ienkear  jong,  ek  ienkear  18  jier  äld  wêst.  Do  'k  18 
jier  äld  wier  laei  ik  yn  Remagen  yn  Dútslän  op  skoalle  om  de 
séfartkunde  to  learen.  It  is  dêrre  in  boskrike  oarde.  Baron 
fon  Munchhausen,  men  mei  er  fen  sizze  hwet  men  wol,  het  folle 
frjemde  jachtavontûren  bilibbe,  mar  hinne  ef  nei  gjin  sa'nfrjem- 
den  as  ik,  do  't  ik  dêrre  as  jongfeint  op  skoalle  gyng.  Jimme 
moatte  witte,  wy  sieten  tige  onder  de  plak,  it  wier  leare  leare, 
mar  sa  dom  wieren  de  masters  en  de  opsichters  net,  ef  hja  fielden 

dat  er  ontspanninge  wêze  moast  ef  wy  rekken  op.  Sa  waerd 
de  jacht  ús  Ijeafhabberij.  By  't  winter  gyngen  wy  op  de  wylde 
bargen  los,  by  't  hjcrst  op  harten,  by  't  foarjier  en  simmers  op 
rooffûgels.  Oaren  mochten  wy  net  sjitte,  en  dan  allinnich  Snjeuns 
mar.  Nou  barde  it  op  in  Snjeun  yn  'e  moanne  fen  Augustus  dat  ik 
lykme  alinne  mei  myn  gewear  troch  de  bosken  en  bergen  dwaelde. 
Lykme  alinne  kin  ik  jimmc  sizze,  om  dat  myn  oare  skoal- 
jonges  sa  fier  net  woeden.  Ik  koe,  tocht  my,  de  wei  en  hûs 
wer  fine  koe  'k  altyd  en  as  ik  nou  ris  in  tige  moaije  raem  die 
en  in  goede  rooffûgel  fangde,  hwet  scoe  dat  in  pré  wêze.  De 
sinne  gyng  yn  't  Westen  al  to  rëste.  Ik  wier  fêst  wol  in  ûre 
fen  honk,  mar  it  wier  simmer  en  moai  waer,  hwet  joech  ik  er 
om.  Ik  krige  neat  foar  it  skot,  dat  wier  it  bihyplikste,  mar 
—  op  it  lêst,  ik  stie  op  it  punt  om  werom  to  gean,  Ijeave  sei! 
dêr  seach  ik  hwet  frjemds  yn  'e  loft.  In  rooffûgel  tochte  ik, 
mar  in  baes.  In  greaten  sa  as  er  net  wêst  het.  It  gewear  dat  ik 
hie,  wier  ien  fen  myn  heit,  dy  ek  sékaptein  wêst  hie,  mar  al- 
lang  yn  't  grêf  laei.  Mar  dat  gewear  hie  heit  is  presint  krige 
fen  de  Saar  fen  Persie.  It  wier  in  gewear  dat  op  trije  milen 
tûk  rekke.  Op  lyk  of  ongelyk,  it  selde  hwet  it  wêze  mochte, 
ik  lei  oan.  Paf  I  Ik  hie  rekke.  Wrychtich  I  ik  hie  rekke.  Hiel 
langsem,  mei  ien  wjuk  slaende  sakke  de  fugel,  sa  'k  miende,  om- 
leech.  It  plak  dêr  myn  proai  delkaem  wier  wit  ho  fier,  in 
houn  hie  'k  net  by  my.  Witte  hwet  ik  sketten  hie  woe  'k.  Ik 
er  op  los  en  wrychtich,  ik  foun  it.  En  hwet  foun  ik?  Ast  oan 
hjoed  de  dei  myn  wiif  net  wier,  scoeden  jimme  it  net  Ijeauwe 
wolle,  mar  it  is  sa.  Ik  foun  in  bieldrich  moai  frommiske  mei 
ien  hiele  en  ien  stikken  wjûk,  oan  'e  rëch. 

In  frommiske  sa  as  er  op  'e  wräld  net  sjoen  is.  Ik  to  minsten, 
ik  hie  noait  sahwet  sjoen.  In  fromminske  mei  wjukken  op  'e 
rêch.  In  sémearmin  is  'n  wonder,  mar  dit  wier  greater  wonder. 
Ik  spriek  se  oan  yn  't  Frânsk,  hja  forstie  my  net.  Do  yn  't 
Ingelsk,  ek  det  forstie  se  net,  do  yn  't  Dútsk,  yn  't  Italjaensk, 
yn  't  Spaensk,  yn  't  Noardsk,  yn  *t  Maleisk,  altyd  skodholle  se 
en  wiske  wer  in  trien  út  't  each.  Lyk  as  jimme  witte  bin  ik  in 
Fries  fen  geboarte.  Dat  lân  het  *n  eigen  tael  en  dy  koe  'k  ek 
fen  hjouwer  ta  grôt,  om  dêr  mei  wier  ik  great  brocht.  Ik  tochte 
lit  it  my  mei  Frysk  bisiikje.  Ik  sei :  Minske  ef  hwet  jo  wêze 
meije,  kin  jo  net  prate  ef  kin  jo  my  net  forstean  ?"  „Nou  kin  ik 
jo  forstean,  det  is  de  tael  dy  't  wy  dêr  boppe  sprekke.  Bin  jy 
in  minske?  siz  it  my.  „Wis''  sei  'k,  „bin  ik  'n  minske,  kin  je 
det  net  sjên?"  „Nim  it  my  net  kwea,"  sei  se,  „mar  den  binne 
jy  it  earste  minske  dat  ik  sjuch.  ^Ljeave  sei  l''  sei  'k,  „it  earste 
minske  det  jo  sjogge  ?  Ho  komt  det  ?  Hwer  earne  ha  jo  den  op 
ierde  wêst?"  „Ik  haw  noait  earder  op  ierde  wêst,"  sei  se. 
„Hwer  kom  je  den  wei?*'  frége  ik. 

„Ut  de  himmel/*  sei  se,  ^dat  kin  jy  ommers  wol  sjên  oan 
myn  wjûkkeh,  hwerfen  de  iene  troch  in  frjemd  glean  ding  lam 
wirden  is.  Ik  bitj  Ingelinne.  Mar  hjoed  fierden  wy  it  feest  fen 
St.  Eal  (*)  en  den  giet  it  er  moai  luftich  troch,  moat  jy  tinke. 
Wy  as  Ingelinnen  kriigden  tsjin  in  oar  hwa  't  neist  oan  d'  ierde 
komme  doarste,  nou  ik  wier  Pytsje  de  foarste,  ik  weage  it  sa 
fier  dat  ik  yn  de  sûge  fen  de  ierde  kaem,  o  fij !  do  holp  er  gjin 
wrakseljen  oan,  ik  sonk  al  neijer  en  neijer  en  dêr  kaem  it  gleane 
ding,  myn  iene  wjûk  lam,  ik  kin  nearne  net  hinne.''  Do  bigoun 
se  to  kriten. 

Ik  sei :  „SIoof  bidarje !  it  is  nou  ienkear  sa,  jy  falle  yn 
goede  hannen." 

„Hwet  bin  jo  den  ?"  frege  se. 

Ik  sei :  „In  minske." 

„In  minske?*'  sei  se,  „ho  is  *t  moglik?  Ik  miende  dat  dy 
er  sa  bidroefd  útseagen.  Alhiel  oerladen  mei  sohden  en  wonden." 

„Bin  der  boppe  den  gjin  minsken  ?''  frége  ik. 

„De  geesten  er  fen,"  sei  se,  „mar  de  omballingen  net." 

„Nou,''  sei  'k,  „hjir  ha  jy  in  minske  mei  de  omballingen, 
en  dat  minske,  o  Ingel,  dat  het  jo  Ijeaf  sa  as  dêr  boppe  jo 
nimmen  Ijeaf  hawwe  kin.    Wol  jo  mmes  wêze? 

Do  foel  ik  op  'e  knibbels  en  ik  túte  hjar. 

„0 !"  sei  se  do,  „ik  fiel  my  hjir  silliger  as  ik  oait  wêst  ha, 
mar  ho  scil  't  dan  mei  myn  stikkene  wjûk?** 

„Myn  Ijeafste,"  sei  'k,  „dat  is  gjin  biswier.  Jy  binne  hjir 
yn  in  lân  dat  Dútsklân  hjit,  mar  ik  wenje  yn  in  lân  dat  Nederlän 
hjit.  Ik  bring  jo  nei  myn  heite  went,  mar  wy  geane  yn  Amster- 
da*n  oan,  in  greate  stêd,  dat  scil  jy  wol  sjên,  en  dan  lit  ik  jo 
by  prefester  Tilanus  de  oare  wjûk  mei  de  bisearde  ôfnimme, 
dan  wirde  jy  in  minske  en  for  my  bliuwe  jy  in  ingelinne.'* 

Dat  naem  se  oan.  Wy  binne  do  nei  Remagen  pandere  en 
dêr  gyng  ik  mei  hjar  op  't  spoar,  nei  't  ik  de  prefester  sein  hie 
ho  de  boeken  sieten.  To  Amsterdam  het  prefester  Tilanus  de 
beide  wjûkken  er  ôf  naem,  en  do  het  se  hjar  klaeid  nei  de  Paryske 
moade.  Do  haw  'k  hjar  nei  hûs  brocht,  en  myn  âlden  wieren 
er  tige  mei  yn  't  snjit.  Hja  hieden  Ijeaver  dat  ik  in  ingelinne 
sonder  jild  krige  as  in  divelinne  er  mei,  moat  jimme  tinke.  Do 
'k  to  Remagen  útstudearre  wier,  waerd  ik  mei  gauwens  sékaptein  op 
de  greate  feart.  Do  bin  'k  mei  Ingeltsje  troud,  en  het  se  mei 
my  East  en  West  bifearn.  Gjin  stoarm  het  ús  oait  yn  'e  wei 
wêst.  Fortún  ha  *k  bihelle  en  't  lok  is  oan  hjoed  de  dei  ta  mei 
ús.    Hwaens  wiif  is  nou  fen  't  heechste  komôf?" 

It  hele  selskip  lake  en  sei  dat  Stob  it  fierwei  woun  hie. 


(*)  St.  Eal  is  St.  Rudolfus.    Foarhinne  Bolserter  mcrkc. 

Snjeuntojoun  by  Kryn  Lolkes. 

'k  Tink  faek,  as  nei  in  rige  dagen, 

De  gouden  sinne  yn  't  Westen  sinkt: 
De  moaiste  joun,  dy  't  ús  in  wike 

Hjir  jimmer  broclit  en  weroan  bringt, 
De  moaiste  joun  fen  alle  jounen, 

Hjir  op  ús  âlde  fryske  groun  — 
Ik  kin  net  oer  de  frjemdte  prate  — 

Dat  is  de  .Snjeuntojoun. 

Tô  minsten,  'k  wit  in  noflikte  oarde ; 

Kom,  fryske  frjeonen  folgje  my ! 
Ik  winskje  jimme  sjên  to  litten 

In  Snjeuntojoune  skilderij. 
En  hwet  ik  dêrmei  nou  bi-eagje? 

As  jimme  't  frjeonlik  bield  foldocht, 
Lit  elk  den  for  him  sels  ek  siikje 

Sa  'n  Snjeuntejoune-nocht. 

Kom,  lit  ús  mei  elkoar  biloerkje, 

Ho  't  jinsen  yn  dat  boerehûs, 
Omjown  fen  hagen  en  fen  stekjes 

En  griene  beammen  by  de  rûs, 
Hwerfor  in  klimmerbeam  de  gevel 

By  't.winter  sels  mei  grien  forsiert, 
Mei  'n  hege  flinke  skûrre  er  efter, 

De  golle  freugde  tiert. 

0  ja,  dy  húz't  dêr  alle  dagen, 

Mar  lykwol  wirdt  op  Snjeuntojoun 
Yet  bêst  it  rêstich  frije  libben 

Fen  d'  altyd  warbre  Ijuwe  sjoen. 
't  Is  by  Kryn  Lolkes^  en  wy  doare 

Wol  dalik  yn  'e  hûs  op  gean ; 
De  Ijue,  sa  frjeonlik  en  ienfâldich, 

Litte  ús  net  bûten  stean. 

Wy  komme  er  yn.    Oan  de  iene  side 

Fen  't  fleurich  barnend  winterfjûr, 
Dat  yn  de  glêdde  stander  spegelt, 

Sit  rjucht  op  syn  gemak  de  boer. 
Syn  iene  foet  steunt  op  'e  draeitreeft, 

Dat  is  de  goede  man  sa  wend; 
Striidt  soks  licht  earne  mei  de  moade, 

't  Is  Krynboer  onbikend. 

Dat  glânzich  wyfke  by  de  tafel, 

Yn  *t  hoekjen  efter  Krynne  rêch, 
Dat  is  de  frou,  in  flink  boerinne, 

Sa  by  der  hant  as  m^  oait  ien  seach. 
Se  is  kreas  forklaeid ;  men  scoe  hast  tinke, 

Dat  kibich  minske  is  yette  faem, 
Dôch  joech  se  al  foar  in  jier  of  sauntsien 

Kryn  de  earste  erfgenaem. 

Dat  is  dat  blier  en  mûtel  fanke, 

Dat  by  hjar  sit.    0  siz  it  frij, 
Jongfeint!  bringt  net  dat  bloeijend  roaske 

In  frjemde  fieling  foart  by  dy? 
't  Is  Fintsje;  'k  leau  it  moaiste  fanke 

En  fen  de  bêste  ien  mei  yn  't  gea. 
Hwet  het  se  moaije  freonlike  eagen, 

Hwet  is  se  kant  fen  lea. 

De  faem  dêr  nêst,  geset  en  feardich, 

Het  hjir  al  tsjinne  mannich  jier 
En  'k  leau  dat  mannich-ien  as  eigen 

't  Sa  goed  net  het  as  Sytske  hjir. 
Hja  sjucht  er  wol  nei  út.    Fen  iten 

Is  't  by  Kryn  Lolkes  tige  skoan; 
Mar  nimmen  het  dêr  oait  de  mage 

Mei  loaiterjen  bidoarn. 

De  frou  is  oan  't  swiet-apelsnijen 

En  Sytske  skylt  ierappels,  mar 
Dat  is  ta  moarn  hwent  op  'e  tafel 

Stiet  nou  al  't  jounmiel  ré  for  hjar. 
Da's  Snjeuntojounen  brea  mei  stúten, 

Mei  sealje-môlke,  thé  of  sa. 
Hja  woUe  den  mei  warem  iten 

Sa'n  skripperij  net  ha. 

En  wyls  kin  Fintsje  'n  stekje  naeije, 

It  naeijen  handicht  hjar  sa  skoan  1 
Hja  makket  nou  in  siden  skeldoek; 

It  scil  der  nuver  by  stean  moarn ! 
Net  0at  se  pronket  boppe  miette; 

Mar  hwa  forjowt  sa'n  faem  it  net, 
Dat  se  ek,  by  tige  sin  for  *t  goede, 

Wo!  sin  oan  't  moaije  het? 

Mar  net  in  ienichst  bern  is  Fintsje. 

It  jongste  bern  út  Krynne  nêst, 
Dat  is  dy  goede  golle  jonge, 

Dy  't  de  oaren  hwet  to  foaren  lêst 
Hy  sit  dêr  foar  de  hird,  en  siker, 

Howol  in  oar  der  net  oer  praet, 
Krynseit  wol  faek:  „Us  Tys  kin  lêze 

Krekt  as  in  abbekaet." 

Hy  lêst  nou  krekt  in  fleurich  stikje ; 

Ik  leau,  't  is  út  de  Bijekoer. 
De  hearders  moatte  jimmer  laeitse ; 

In  grapke  meij'  se  wol  ris  oer. 
Sels  ek  de  âldfeint  yn  'e  oare  hoeke, 

For  Krynboer  oer,  dy  laket  mei. 
Hy,  oars  rjuchtsinnich  yn  syn  tinken, 

Smyt  sok  spil  just  net  wei. 

De  soundheid  stiet  hjir  elk  op  't  wêzen, 

Hja  habbe  fleurich  wille  en  nocht; 
Men  wit  by  smoken,  praten,  lêzen 

Net  ho  't  sa  gau  de  joun  forfljucht. 
It  stikje  is  út,  hja  laeitse  yet  ris. 

„Nou,"  seit  de  frou,  „'t  is  nuvre  bryk ! 
Ik  wit  net  ho  't  se  't  sa  bitinke ; 

Wie  't  wier,  den  wier  't  komyk. 

„Mar  Tys,  wy  moatte  nou  wol  ite. 

Kom,  efkes  earst  de  hannen  gear !"  — 
Stil  binne  se  en  mei  'n  nommel  herte 

Oanbidde  se,  elk  op  syn  menear. 
't  Is  dien ;  Tys  langet  Roel  de  brogge 

En  Fintsje  jiet  de  mâlke  's  yn ; 
Hja  ite  en  drinke  swiet  en  prate 

Der  by  oer  waer  en  wyn. 

Sa  glydt  de  Snjeuntojoun  der  hinne. 

Sa  rêstich  net  ?  Sa  moai  as  *t  kin ! 
Hja  meije,  hoopje  'k,  lang  yet  libje, 

Dy  Krynboer  mei  syn  húsgesin. 
Mar  stil !  dêr  slacht  de  klok  tsien  ûre. 

Tsien  ûre !  jonge,  is  't  al  sa  let  ? 
Den  scil  't  ús  tiid  fen  bêdgean  wirde," 

Seit  Kryn,  't  forfeelt  m'  oars  nct.'* 

Roel  kriget  dêrop  de  âld  lantearne 
Om  't  fé  earst  6f  to  Ijochtsjen  yet. 

De  frou  dy  jowt  de  skjinne  himden, 
Dêr  'telk  de  miening  wo!  fen  wit. 

Den  wasket  Sytske  gau  it  thégûd 
En  Fintsje  teart,  as  wie  se   nskroar, 

Hjar  naeijen  op.    It  fjûr  wirdt  birgen 
£n  Kryn  slút  sels  de  doar. 

En  swiet  scil  wol  de  sliep  hjar  smeitse, 

Mei  't  skildleas  froede  sin  yn  't  hert. 
God  scil  wol  for  dy  braven  weitse, 

Hjar  hoedsje  for  fortriet  en  smert. 
Dy  't  hjir  seis  dagen  ivrich  boddet, 

Him  altyd  fielend  sterk  en  soun, 
Het  fêst  wol  stof  ta  tankber  wêzen 

Op  sok  in  Snjeuntojoun. 
1857. 


Yn  't  Westen,  Noarden,  Suden  en  Easten. 

As  ik  in  foech  tritich  jier  tobek  tink  en  my  de  fleurigehús- 
hälding  fen  baes  Tys,  ús  bûrman  fen  dy  dagen,  yet  ris  foarstel, 
den  is  't  my  krekt  oft  de  wrâld  net  heal  sa  nöflik  mear  is  as 
foarhinne.  Ik  wit  wol,  dat  is  eigentlyk  mar  ynbielding,  hwent 
de  dei  fen  h  j  o  e  d  is  de  oangenaemste  for  elk  dy  't  skrept  om 
mei  elke  ûre  mear  oan  syn  hege  bistimming  as  minske  to  fol- 
dwaen.  Mar  dat  ik  't  yet  sa  goed  wit,  ho  tierich  en  fleurich 
it  wier  by  ús  bûrman  fen  alear  en  ho  bigearlik  my  dat  foarkaem, 
dat  sit  him  mei  yn  *t  great  onderskie  twisken  baes  Tysse  hús- 
hälding  en  uzes.  Dêr  wier  't  oefloed  en  weelde ;  by  uzes  it 
dageliks  brea  en  dêr  mei  wei.  En  och,  as  men  den  in  bern  is 
feri  in  jier  saun,  acht,  den  liket  yen  oarmans  swiet  sa  moai  ta, 
en  de  bielden  fen  it  nocht,  dy  't  men  yen  den  oer  sa'n  tastand 
yn  de  bernesiele  printet,  dy  gean  der  net  wer  út. 

Baes  Tys  wier  do  ús  bûrman  yn  't  westen.  Foar  hiene  dy 
Ijue  in  gnappe  klaeijings-winkel ;  prinsesse-,  mälkenbloeden  en 
turksk-reade  doeken  —  moadekleuren  fen  dy  dagen  —  hingen 
dêr  foar  de  glêzen.  Baes  sels  roan  deis  mei  't  pak.  Pakkedra- 
gers  (fyndoeks-poepen)  wieren  der  do  lang  safolle  net  as  nou; 
hja  rinne  der  nou  fiers  to  machtich  en  mannich-ien  sjucht  sa'n 
man  allike  graech  as  in  doarwaerder;  hy  het  Ijeafst  datsebeide 
syn  doar  foarby  gean.  Yn  baes  Tys  syn  tiid  wier  sa'n  kream- 
mer  mear  wolkom.  En  dy  't  den,  troch  op  fêste  tiden  wer  to 
kommen  en  goed  syn  wird  dwaen  koe  nei  't  sin  fen  'e  minsken, 
yn   folle   huzen   in  soarte  fen  previleezje  krige,  lyk  as  baes  Tys 

dat  ek  krige  hie,  dy  koe  rom  jild  fortsjinje.  Baes  wier  in  man 
dêr  't  men  moai  skoan  op  ôf  koe,  nei  't  de  forstännige  boerinnen 
seijen ;  dêrtroch  levere  de  man  foile  kalmukken,  pijen  en  bom- 
mesinen  mänljues-pakken  klean  en  oan  de  frouljue  wettergreinen 
en  iekkense  pakjes  mei  alderhanne  oare  spillen.  Baes  Tyswier 
yn  't  bitrou  en  't  gyng  him  bêst.  Mar  tige  goed  gyng  it  him, 
do  't  it  katoen  stadich-oan  mear  yn  'e  swang  kaem.  Foar  in 
fyftich  jier  (♦)  waerden  der  yet  altyd  doeken  himden  dragen  en 
hiene  men  linnen  bêdgûd.  De  measte  Ijue  redten  dat  doek  sels 
oan ;  de  frouljue  sieten  yn  'e  wintertiid  altyd  to  spinnen  en  it 
bihearde  ta  de  needsaeklikheden,  dat  men  jierliks  in  goede  lape 
doek  fen  'e  wever  thüs  krige. 

Do  't  ik  in  jonge  wior  fen  in  jier  of  acht,  do  wier  dat  al 
gjin  needsaek  mear,  mar  men  seach  itdôch  yetfolle.  Datdoek- 
blikken  joech  den  de  fammen  soms  sa  'n  wille.  Twa  moasten 
sa  'n  stik  doek  út  en  opfieme,  fen  prikke  ta  prikke  yn  't  fjild ; 
dy  prikken  bleauwen  yn  'e  groun  sitten  sa  lang  as  't  blikken 
dûrre;  de  himpen  strûpkes,  dy  't  de  wever  oan  't  doek  meitse 
moast,  waerden  oer  dy  prikken  spand.  O,  hwet  seach  mannich 
boerinne  of  boargerfrou  mei  wolgefallen  op  sa  'n  lange  lape 
linnen  del,  dêr  't  hja  sels  of  hjar  dochter  it  spinnen  ta  dien  hie. 

Dy  tiden  wieren  yn  't  oergean,  do  't  baes  Tys  syn  kost- 
winning  op  't  fleurichst  wier.  It  katoen  kaem  do  yn  'e  swang. 
De  fryske  boerinnen  skimpten  op  dat  frjemde  útlânske  túch ; 
it  scoe  hjar  yn  hjar  eare  gean  soks  oan  'e  lea  to  dwaen,  sa 
lang  't  se  sels  yet  linnen  oanriede  koene.  Dôch  foun  it  katoen 
keapers,  ja,  mei  de  tiid  folle  keapers.  Katoenen  himden,  sei 
men,  it  wieren  flarden,  hja  strûpten  yen  yn  't  dragen  alheel  by 
de  lea  op.  Mar  hwet  wier  't?  Hja  wieren  goekeap,  hwent  men 
hie  twa,  trije  katoenen  tsjin  ien  linnens.  Sa  wende  men  ta  't 
katoen  en  dêr  diene  de  kreammers  hjar  foardeel  mei.  Baes  Tys 
het  er  grou  jild  oan  fortsjinne ;  hy  hie  dagen  dat  er  't  op  tritich 
goune  brocht.  It  wier  gjin  wonder,  dat  dy  minsken  tierich  en 
fleurich  wieren  yn  dat  hûs  nêst  uzes  yn  't  wêsten ! 

Men  scil  licht  tinke  dat  ik  my  forsind  ha  as  ik  Tys  baes 
neam  en  net  k  e  a  p  m  a  n.  Ik  scil  't  jimme  sizze.  Hy  wier  pak- 
kedrager  en  waerd  ek  wol  kreammer  neamd,  howol  datoarsgau 
for  in  marsekreammer,  dy  't  in  ein  leger  stie  as  in  pakrinder. 
Thús  hied  er  in  moaije  klaeijlngs-winkel  yn  syn  foarhûs,  en  den 
in  wiif,  in  goed  wolmienend  minske,  twa  dochters,  krepe,  fleu- 
rige  fammeh,  mei  elk  in  gouden  earizer  op  —  to  sizzen  smelle  — , 
dy  jowgen  in  faem  yn  dy  tiid  neat  minder  oansjên  as  de  her- 
senbroeijers  of  gouden  helmen  fen  ús  dagen.  De  âldste  dochter 
hie   troud   wêst,   mar   wier  jong  stoarn.    De  jongste  troude  ek, 


(*)    To  sizzen,  yo  de  earete  Jierren  fen  de  19de  ieuw.    D. 

mar  forlear  hjar  man  en  bleau  sitten  as  jong  widdou  mei  twa 
bern.  Den  hie  Tys  yet  în  soan,  dy  't  Gjalt  hiet,  en  fen  him  scil 
*k  hwet  mear  sizze  om  't  hy  mei  de  skiednis  fen  baes  Tys  nau 
forboun  is.  Jimme  moatte  witte,  dat  Tys  eigentlijk  skoenmakker 
fen  syn  hantwirk  wier.  Dêr  wier  't  de  man  skoan  mei  gîen  en 
just  dêrom  hied  er  syn  soan  yn  dat  fak  oplaedt.  As  skoenmakker, 
bigrypt  men  wol,  hie  Tys  de  namme  fen  baes  krige,  dy  't  ef 
altyd,  syn  libben  lang  hâlden  het.  Hy  wier  keapman  yn  klaei- 
jingspillen  wirden  om  't  er  tochte  dêr  mear  mei  fortsjinje  to 
kinnen  as  op  'e  skammel.  De  soan  naem  thús  de  skoenmakkerij 
waer.  Hy  art)eide  mei  in  stik  of  seis  feinten ;  Qjalt  snie,  de 
feinten  lapen  en  naeiden.  Den  hiene  se  ek  yet  in  loaijerij  en 
Gjalt  wier  mei  by  de  learkûpen.  Tink  nou  ris,  ho  'n  bidrjuwich 
spil  it  dêr  nêst  uzes  wier.  En  as  op  sa  'n  menear  mei  alles 
hwet  woan  waerd,  den  moast  it  mear  as  in  kostwinning,  den 
moast  it  in  jîldwinning  wêze.  En  dat  wier  t  ek.  Bûten  it  hûs, 
dat  baes  sines  neame  koe,  kocht  er  yet  ien  yn  't  noarden,  foar 
uzes  oer,  dat  er  oan  twa  earme  sisters  én  letter  oan  in  komiis 
forhierde. 

As  baes  den  jouns  thús  kaem,  mei  of  sonder  pak,  den 
fîelde  er  syn  wearde.  Den  mochten  syn  wiif,  syn  soan  en  de 
boaden  it  jounmiel  nimme,  dat  meastal  bistoe  út  bêste  ierappels 
meî  bret  spek,  —  baes  wier  den  hwet  hjitsich  en  forbolgen  en 
sei :  „Jimme  moatte-inar  îte,  ik  gean  efkes  nei  Jan.''—  Dat  wier 
nei  de  herberge,  dêr  't  jouns  altyd  în  tropke  om  'e  hird  siet. 
Dêr  dronk  baes  den  in  slokje  trije,  fjouwer,  —  och  né,  netoer- 
miettich !  —  Den  died  er  dêr  in  wird  oer  syn  hânnel,  oer  jild- 
winnen,  oer  strykjildskrjuwen  eri  oer  de  grappige  setten  fen  syn 
soan  en  de  skoenmakkersfeinten.  Tsiei^  ûre  kaem  baes  wer  thús 
en  den  stie  der  in  hearlik  miel  for  him  ré,  mei  kou-  of  skiep- 
flêsk  er  by;  hwent  baes  jowch  neat  om  spek.  Nou,  sa  'n  miel 
hied  er  den  ek  wol  fortsjinne,  nei  sa  'n  hounelibben  dater  deis 
hie,  sa  't  er  sels  sei.  Ik  sei  krekt  sa,  dat  baes  yn  'e  herberge 
ek  in  stevich  wird  die  oer  de  grappigens  fen  syn  soan.  Ja,  hy 
wier  greatsk  op  dy  jonge.  „Ik  siz  't  jo,  dat  dêr  in  skrandere 
kop  op  sit,"  seî  de  man  faek,  en  troch  dat  baes  mîende  hwet 
er  sei,  krige  Gjalt  al  jong  de  romme  team,  yn  bûsjild  sawol  as 
yn  't  bistjûren  fen  de  saken.  Dêr  kaem  yet  by,  dat  er  in  goed- 
like  mem  hie ;  dat  minske  koe  't  net  oer  hjar  hert  bringe,  dat 
se  hjar  wirkfolk,  by  goed  iten  eu  drinken,  nou  en  den  ek  net 
ris  in  drip  jaen  scoe.  En  dat  wier  baes  tige  bêst,  hwent  hy 
wîer  ek  fen  mîening,  dat  in  goede  tsjinstboade  in  slok  op'etiid 
takomt.  En  *t  sprekt  fen  sels,  as  de  mem  de  feinten  „in  drip" 
gînde,  den  hjar  soan  tominsten  wol  twa.  Al  jong  hie  hy  de 
frije  tagong  ta  de  kas,  dêr  't  de  wite  flesse  mei  drank  syn  plak 
hie.    Mar  hy  wier  hwet  wirdich,  mienden  syn  âld«n.    Hy  hâlde 

^  boek,  hy  snie  yn  't  lear,  hy  skrepte  mei  de  loaijerij :  hy  wier 
'  hwet  mänsk !  En  hwet  wie  er  grappich !  Ho  snedich  as  er  't 
sizze  koe,  dêr  wier  de  miette  fen  wei.  Syn  grappen  klonken 
't  héle  doarp  troch.  By  't  bargeslachtsjen  in  houten  amer  fol 
wetter  oer  *t  fjúr  hingje;  in  manke  skoenmakersfeint,  dy  't  in 
fikse  slok  op  hie,  in  eint$je  fen  syn  kruk  ôf  seagje^  en  den  troch 
't  doarp  omroppe  litte,  dat  de  ring  fen  Bauke  syn  kruk  wei  wicr 
en  dat  de  earlike  fynder  by  't  werombringen,  yn  'e  herberge  in 
dikkop  jenever  krije  koe.  —  Op  rinkelroaijers-dei  älde  minsken 
dy  't  wol  in  slok  mochten  op  jowkebier  traktearje  sa,  dat  se 
faek  op  't  lêst  mei  de  kroade  thûs  brocht  waerden.  Op  Ljou- 
wertermerke  in  fyftich  goune  to  siik  bringe.  Op  dat  alles  en 
yet  folle  mear  sokke  heldenstikken  koe  Gjalte  heit  rom  drage. 
En  foarat  op  dat  grouwelige  jildforbruijen  fen  syn  soan  wier 
baes  permantich,  dat  sei  ommers,  dat  fyftich  goune  for  in  man 
as  him  neat  útmakke,  en  't  him  wol  barre  mocht,  dat  syn  soan 
op  sa  'n  menear  de  eare  fen  't  hûs  ophälde.  lenkear  hiene  se 
in  moaije  set.  De  lidden  op  de  iikkûpen  bistiene  for  in  diel 
út  kro'msteande  lûken  fen  in  beurtskip.  Fen  sa  *n  lûk,  tocht  in 
skûtmakersfeint,  koe  wol  in  boatsje  makke  wirde ;  in  wyldemans 
boatsje  for  ien  man.  Dat  moast  wêze!  It  boatsje  kaem  klear 
en  mei  twa  rimen  koe  in  rêdsumme  skipper  der  tige  goed  mei 
foartkomme.  Mar  do  tochte  Gjajt,  hja  moasten  ris  bisiikje  hofolle 
skoenmakers  der  tagelyk  yn  koene.  Earst  trije,  do  fjouwer,  do 
fiif  en  einliks  alle  seis  der  yn.  Oan  taskôgers  ontbriek  it  net. 
De  bringst  waerd  foarsichtich  fen  wâl  set  en  oan  'e  oare  wâl 
scoe  men  it  skipke  wol  wer  oer  skouwe,  mar  op  't  midden  fen 
'e  feart,  die  Gjalt  in  stap  fen  siden  en  wrammelsl  dêr  gyngen 
se  alle  seis  to  wetter.  Sjk  soarte  fen  grappen  brochten  't  hele 
doarp  oan  't  laeitsen, 

Ja^  baes  Tys  hie  wol  reden  om  greatsk  op  syn  soan  to 
wêzen  I  en  ik  hab  ek  reden  om  to  sizzen,  dat  ik  de  wrâld  do 
mei  in  berne-each  oanskôge  en  helte  aerdiger  foun  as  de  tsjin- 
wirdige  wrâld. 

Mar  Gjalt  waerd  älder  en  't  bigoun  tiid  to  wirden,  dat  er  ris 
om  in  wiif  socht.  It  slagge  him  lykwols,  mei  al  syn  snedigens 
net,  om  by  tsjeppe  en  fetsoenlike  fammen  klear  to  kommen; 
faek  kaepten  helte  minder  snedige  feinten  as  hy  him  de  gnapste 
fammen  foar  de  noas  wei.  —  Mar  den  is  der  in  oare  wei. 
Rikeljues  tsjinstboaden  binne  jamk  grager,  en  dat  is,  sa  lang  as 
se  faem  binne,  in  treflik  folk.  Moai  yn  'e  klean,  neat  minder 
faek  as  de  frou,  dy  't  se  tsjinje,  sjucht  men.se  as  jiffers  foar  't 
Ijocht  kommen.  Hja  witte  to  praten  fen  'e  moade  en  fen  swiet 
iten.  Yn  safolle  snijbeane  moat  sa  'n  stik  bûter  en  „anders  is 
der  niks  an."  —  En  ite  mynheer  en  mefrou  bûter  ta  stip  by  de 
ierappels,  den  bitankje  de  fammen  der  for  om  ôfsean  fet  to  iten. 

Wirdt  hjarren  dat  al  ta  ornearre,  den  witte  se  faek  de  bûter  wol 
to  kapen  en  't  ôfsean  fet  giet  nei  de  houn  of  wirdt  yn  in  lege 
wynflesse  getten  en  de  arbeidster  tatreaun,  of  wei  smiten.  —  Der 
binne  gelokkich  better  onder,  mar  in  hopen  fen  dy  fammen 
binne  lyk  as  ik  se  biskreau.  Nou,  mei  sa  'n  rikeljues  faem 
rekke  Gjalt  oan  't  frijen  en  dy  krige  er  ta  syn  wiif.  En  ta  hjar 
eare  moat  sein  wirde,  dat  se  in  goed  wiif  blykte  to  wêzen.  It 
hûs  fen  baes  Tys,  tsjin  ús  oer  yn  't  noarden  rekke  leech  en 
dêr  kamen  de  jonge  Ijue  yn.  Gjalt  scoe  de  boel  by  syn  älden 
op  'e  selde  foet  onder  syn  tasjuch  hâlde,  sa  koe  den  alles  yn 
de  selde  foegen  syn  gong  gean;  de  soan  krige  fen  sels  fëst 
wykjild.  Oft  nou  dat  fêste  jild  for  de  jonge  hûsfrou  netgenôch 
wier  of  dat  Gjalt  yet  tofolle  slokjes  dronk,  dat  doar  iknetsizze, 
mar  it  gyng  mei  ^auwens  sa,  dat  de  jongekearel  mear  om  him 
sels  tocht  as  om  syn  älden.  Dat  sinnige  Tys  wol  net,  mar  om 
't  er  yet  altyd  goed  forkochte  koe  't  spil  mei  eare  geande  bljuwe. 
Mar  yn  dy  dagen  skeat  er  in  tsjustere  wolke  foar  de  sinne. 
Baes  Tys  krige  in  ongelok.  Yn  'e  wintertiid  rekke  er  ris  op  in 
weromreis  nei  hûs  op  'e  gledte  to  fällen,  dêr  't  er  syn  iene 
skonk  sa  danich  mei  knoeide,  dat  it  ongemak  noait  wer  goed 
to  rjuchte  kaem  en  't  wier  fen  dy  gefolgen,  dat  baes  net  mear 
mei  't  pak  rinne  koe.  Do  waerd  it  gau  minder.  De  greate 
keapljue  yn  *e  stêd,  dy  *t  sokke  doarps-pakkedragers  it  gûd 
leverje,  binne  lang  mei  sa  'n  útsutelder  tofreden  al  het  er  in  äld 
nêst  by  hjarren  yn  't  boek,  -—  as  er  mar  stadich-oan  jild  bringt. 
Mar  as  dat  ophâldt  wirdt  it  gau  minder;  den  komt  sa  'n  man 
al  skielik  to  fornimmen,  dat  frjeonskip  en  eigenbilang  faek  al 
nei  oan  elkoarren  forboun  binne.  En  de  skild,  dy  't  baes  Tys  by 
de  keapljue  hie,  wier  greater  as  er  sels  miende.  It  wier  oft  de 
fal  fen  syn  lichem  ek  de  fal  fen  syn  steat  wêze  moast ;  tominsten 
de  fleur  wier  der  út,  it  hûs  waerd  biswierd  —  Baes  gyng,  do 
't  er  wer  hwet  gean  koe,  jouns  nei  älderwenst  nei  de  herberge, 
mar  hy  die  sa  'n  steil  wird  net  mear  en  spriek  net  mear  sa  'n 
lof  fen  syn  soan.  En  dy  soan  hie  't  ek  net  mear  sa,  dat  it 
greatsprekken  lije  koe.  It  hûsgesin  formeardere  en  't  wiif  oan 
't  eameljen,  dat  er  safolle  nedich  wier  en  de  kostwinning  sa 
fleurich  net  as  't  wol  plichte.  Dronk  er  foarhinne  útweeldefaek 
in  slokje,  letter  dronk  er  faek  om  mar  hwet  frpalik  to  wirden ; 
sa  gyng  't  do.  Einliks  koe  't  sa  net  mear;  Gjalt  tochte,  it 
bledtsje  moast  omkeard  wirde;  de  klaeijings-winkel  roan  dôch 
ek  nei  't  ein,  it  moast  mar  fen  't  skoenmeitsen  en  learloaijen 
komme.  Hy  moast  de  saek  ha  en  de  älden  stil  libje  yn  syn 
hûs  en  den  moast  hy  se  wyks  sa  en  safolle  jaen.  Dat  waerd 
mei  de  berm  bispritsen  en  't  plan  dêr  nei  trochset.  Do  hiene 
wy  baes  Tys  yn  't  noarden.  Do  gyng  't  lykwols  ek  al  wer  net  nej 
winsken.  len  âlder,  seit  men  wol,  kin  better  tsien  bern  onderhälde  as 

tsien  berii  ien  âlder.  Dy  hirde  wierheid  waerd  ek  oan  baesTys  bifes- 
tige.  Gjalt  kaem  syn  onthjitten  lang  net  nei*  Net,  dat  ér  út  jiidsucht 
oerpotte  woe,  né,  mar  der  wier  tofolle  brek  nei  't  er  fortsjinne 
waerd. '  Nou  wier  dêr  eigentlyk  gjin  sprake  fen  onderhâld ;  baes 
Tys  frege  om  sines,  om  hwet  him  ta  kaem  neffens  de  foarwaerd«în 
hwerop,  er  Gjalt  de[saken  oerdien  hie.  Mar  helje  ris  hwet  dêr 
't  neat  to  krijen  is.  It  waerd  mei  'e  tiid  in  deilisskip  sonder 
ein.  Baés  forwiet  syn  soan  ho  'n  buit  dy  him  altyd  koste  hie 
en  ho  skänlik  er  der  yet  troch  gong.  De  soan  forwiet  syn  heit, 
dat  dy  sa  'n  skandaligen  skild  makke  hie  cn  dêrtroch  hjarren 
allegearre  yn  'e  groun  brochte.  Freeslike  tiden  kamen  der  do. 
It  bleau  op  't  lêst  ek  net  by  wirden  allinne ...  f . . .  älde  bl. . . ! 
sa  waerd  de  heit  troch  de  soan  ta  de  doar  ^t  smiten.  0  grou- 
we!  en  gjin  ein !  Ik  sels  hab  dat  ienkear  yn  stilte  mei  myn 
eagen  oan^joen.  Ik  wier  in  jonge,  mar  ik  fielde  al  it  ellindige 
der  fen  en  ik  skriemde.  Ik  tocht  om  de  lessen  fen  myn  warbere 
heit  en  myn  fromme  mem,  dy  't  my  sa  jong  learden  ho  't  men 
yens  âlden  Ijeaf  ha  moast,  as  't  yen  wolgean  scoe  yn  't  lân  dat 
de  Heare  yen  jowch. 

Om  gjin  brek  to  lijen  naem  baes  jild  op  syn  húske  dêr  't 
er  do  yn  wenne;  dêr  libben  hy  en  syn  wiif  fen,  sa  lang  as  't 
koe,  en  foar  dat  it  op  wier  stoar  it  wiif.  De  dead  brocht,  lyk 
as  yn  mear  sokke  omstânnichheden  barre  kin,  de  herten  wer 
neijer  ta  elkoar.  Om  't  de  äldman  net  mear  sa  allinne  hûshâlde 
koe,  scoed  er,  sa  waerd  er  tocht,  net  better  dwaen  kinne  as 
gean  mar  by  Gjalt  yn  wenjen.  Dy  mei  de  twa  sisters,  do  yet 
yn  't  libben  en  lang  al  memmen,  —  scoene  him  dêr  den  mei 
elkoar  onderhâlde.  Mar  dêr  seach  baes  tofolle  swierrichheit  yn; 
dat  koe  net,  sei  er,  hy  woe  Ijeaver  stjerre  as  dat  er  dat  die. 
Nou,  den  moast  it  in  oare  wei  op.  De  skoenmakkerij  roan  gean- 
dewei  efterút  en  sa  wier  de  learloaijerij  ek  neat  mear  wirdich. 
Ynpleats  fen  în  stik  of  seis  feinten,  dy  't  se  foarhinne  hiene, 
wier  der  mar  ien  mear,  en  ynpleats  fen  it  tasjuch  to  habben, 
lape  Gjalt  do  sels  de  skoen.  Dus,  de  loaijerij  waerd  oan  'e 
kant  dien  en  't  hok,  dat  se  dêr  ta  brûkt  hiene  scoe  ynrjuchte 
wirde  ta  in  minske-went  —  en  dêr  scoe  baes  den  yn.  Dat  hok 
stie  efter  ús  efterút,  en  sa  krigen  wy  baes  Tys  do  yn  't  suden. 
In  gjirrige  widdou,  dy  't  oan  'e  dyakenije  wier,  waerd  syn  hús- 
hâklster. 

Hwet  in  oandwaenlik  blyk  fen  efterútgong !  hwet  al  treurige 
gefolgen  fen  fordwaelde  âlderljeafde !  Dy  man,  dy  't  er  greatsk 
op  wêst  hie,  dat  syn  soan  yn  ien  Ljouwertermerke-nacht  in 
fyftich  goune  to  siik  brocht,  moast  do  onderfine  hwet  fen  sok 
greatwêzen  kaem.  Do  bigounen  der  dagen  fen  ellinde  to  kommen 
for  de  man,  dy  't  foarhinne  gjin  bret  spek  ite  woe,  de  man,  dy 
't  jouns   earst  yn  'e   herberge   syn   slokjes   dronk   en  den  sa'n 

hearlik  miel  ha  moast:  dy  man  bisocht  do  ris  oft  greatebeane- 
poellen  ek  iten  wirde  koene.  —  En  mei  Gjalt  gyng  't  ek  al  net 
better.  De  learloaijer  bigoun  yn  to  sjên,  dat  de  boel  op  enwei 
wie  en  woe  net  mear  léverje.  De  lêste  feint  rekke  foart.  De 
kerfstok  waerd  izer  by  de  bakker  en  de  winkelman,  by.de  slachter 
en  de  turfskipper.  Mar  in  soarte  fen  eargefoel  bleau  baes  Gjalt 
en  't  wiif  by.  Hja  soargen  sa  folle  mogelik,  dat  er  altyd  in  slok 
yn  'e  hûs  wier,  en  as  't  merke  wier  woe  Gjalt,  allike  goed  as 
foarhinne,  yn  'e  herberge  syn  graentsje  pikke.  Dat  neamden  se: 
hjar  fetsoen  op  to  hälden.  Mar  in  snedich  wird  dwaen  lyk  as 
foarhinne/ dat  die  de  meager  wirdende  Gjalt  net  mear  sa  lykas 
de  weelderige  Gjalt  plichte  to  dwaen.  Do  doarst  er  tsjin  in 
kloeke  arbeider,  dy  't  troude,  wol  sizze :  »Kom,  scille  wy  jimme 
nou  ek  onderhälde?"  Moat  it  ek  oan  't  greate  pinsyoen?"  En 
dy  arbeider  mêste  in  baerch  for  syn  húshâlding  do  't  Gjalt 
neijcr  oan  't  onderhâld  ta  wier. 

It  spil  roan  al  mear  en  mear  fêst  en  einliks  moast,  om  er 
in  ein  oan  to  krijen,  alles  hwet  yjst  op  baes  Tys  syn  namme  stie, 
forkocht  wirde.  Men  wist  wol,  dat  it  spil  lang  net  út  koe,  mar 
der  moast  dôch  in  ein  oan.  Dat  foarútsicht  om  einliks  sonder 
went  to  reitsen  jowch  nije  ellinde.  Yet  kin  ik  yn  myn  forbiel- 
ding  baes  jammerjen  hearre  fen  selsforwyt,  dat  er  sa  hänle  hie 
en  syn  soan  yn  'e  jonkheit  sa  de  romme  teugel  jown  hie.  En 
den  dy  soan  forwinskje  en  him  fen  alles  forwite  ...  en  de 
soan  wer  de  heit  forflokke !  .  .  .  Och  ho  bitter  binne  faek  oan 
dizze  side  fen  't  grêf  dc  gefolgen  fen  onforstân  en  sonde. 

En  einliks  waerd  alles  forkocht.  Baes  Tys  moast  syn  lêste 
eigendom  forlitte.  Mei  heFp  fen  syn  dochter  waerd  er  for  de 
âld  man  in  soarte  fen  in  loats  hierd  yn  't  hûs  oan  de  eastkant 
fen  uzes.  Sjên  dêr,  ho  wonder  de  man  altyd  om  úzes  hinne 
hjirmje  moast.  Mar  't  hertsear  knelde  him  to  folle  om  it  dêr 
lang  út  to  hälden;  hy  kwynde  stadich-oan  wei,  it  ein  fen  syn 
lijen  kaem  neijen  --  Yn  't  Easten  gyng  ienkear  it  Ijocht  fen  'e 
wräld  op ;  yn  't  easten  daget  yet  de  sinne  fol  hearlikheit ;  mar 
dêr  yn  't  easten  fen  ús  koe  'k  yn  baes  Tys  syn  klûs  enopbaes 
syn  stjerbêd  net  sjên  hwer  't  Ijocht  wier.  It  selsforwyt  tofriet 
syn  rêst  en  it  selde  ohforstân,  dat  de  soan  yn  weelde  fordoarn 
hie,  forfiokte  do  dy  ontankbere,  dy  't  op  syn  heite  grize  hierren 
sa  'n  doarnekroane  set  hie.  En  dôch,  der  wier  Ijocht  en  dat 
Ijocht  wier  de  dead  sels,  dy  't  oan  baes  Tys  syn  fortriet  in  ein 
makke.  —  Gjalt  mei  syn  húsgesin  sonk  sint  al  leger  en  leger, 
ta  dat  dy  Ijue,  fen  alles  brek  habbende,  yn  'e  earmoed  bynei 
omkamen. 

Mar  al  slynde  it  neibirou  syn  flêsk  en  bloed  en  al  ware  de 
geast  fen  syn  heit,  dy  't  er  faker  as  ienris  nei  de  ôfgroun  winske 
hie,   as  in  spoek  om  him  hinne,  sa  krigel  bleau  Gjalt  dôch,  dat 

er  earder  fen  honger  stjerre  woe  as  om  onderhâld  fen  't  doarp 
freegje,  howol  it  woldwaen  fen  sokken,  dy  't  er  yn  't  foarige 
de  gek  wol  oanstitsen  hie,  —  him  yn  syn  lijen  goed  die. 

Yn  in  kâlde  winternacht  het  Gjalt  it  yn  de  kamp  tsjin  de  dead 
slûpe  ütteo,  op  hwet  strie,  mei  in  tekken  oer  him ;  yn  't  midden 
fen  syn  húsgesin,  dat  fen  kjeld  en  honger  hast  omkaem,  eindige 
hjir  syn  lot. 

Sjuch,  dit  is  in  histoarje  sonder  ienige  fordichting,  salykas 
't  libben  it  ús  to  sjên  jowch.  It  is  as  seagen  wy  in  húsfol  lib- 
ben  en  lust  foroarjen  yn  in  swart  grêf  en  wémoedich  freegje  wy : 
^Hwerom  dat  alles?* 

Ik  hab  dit  allegearre  forhelle  om  to  tsjinjen  ta  in  leare,  dat 
rede  en  soun  forstân  ús  gongen  by  alles  stjûre  moatte.  Dat  wy 
de  skranderens  fen  ús  bern  net  to  folle  priisgje  moatte  —  om 
hjarren  net  heechmoedich  to  meitsen.  Dat  wy  hjarren  hälde  oan , 
alles  hwet  dûrsum  is,  en  dat  alle  útspattingen,  yn  striid  mei 
plicht  en  eare,  yen  nei  't  forderf  liede. 

Bern  meije  er  út  leare  om  altyd  hjar  âlden  to  earjen,  al  is  't 
ek  dat  hjar  bikrompen  trochsicht  of  forkearde  Ijeafde  neideel 
docht.  Hâld  dêrom  net  op  hjarren  Ijcaf  to  habben  en  goed  to 
dwaen.  Mar  mij  de  dwazens  fen  'e  âlden  en  folgje  hjar  for- 
kearde  gongen  net ;  dat  scil  wiere  foarútgong  en  dc  forbettering 
fen  't  minskdom  yn  'e  hân  wirlge. 

Sa  dogge,  gelokkich,  de  bern  fen  Gjalte  widdou.  Hja  earje 
hjar  mem,  mije  hjarren  for  forkearde  setten,  lyk  as  hjar  heit  út- 
fierde,  en  dat  scil  hjar  ta  'n  segen  wêze.  —  Do  't  baes  Tys  ien- 
kear  fen  syn  soan  ta  de  doar  útsmiten  waerd,  do  sei  de  âlde : 
«Heare!  hie  'k  dat  to  miette  sjoen^-den  hie  'k  yn  der  iwichheit 
gjin  sterke  drank  prjuwe  wollen,  hie  'tnoait  oer  myn  drompel 
komd.  Ik  hab  tofolle  hawn,  mar  doa  hest  it  er  trochbrocht. 
De  sterke  drank  het  it  ús  dien  I" 

't  Is  kening,  skoaijer,  jong  of  âld, 
De  dead  is  master  fen  de  wrâld. 

De  wrâld  forgiet  en  wy  forsinke, 
O,  lit  ús  jimmer  dêr  om  tinke. 

Onder  de  hoed 
Sit  kwea  en  goed. 

Lys  mei  de  lîôllekoer. 

Dêr  kom  ik  oan.    Ik  hab  nou  fyftsien  jier 

Al  mei  de  bôlkoer  swabbe  by  de  boeren ; 

Mar  'k  siz  it  faek  en  't  is  ek  wrachtich  wier, 

As  ien  it  foik  komt  yn  'e  kaert  te  loeren, 

Den  is  't  in  bôlkoerdraechster.    Leaû  't  mar  frij, 

Ik  lear  de  minsken  foUe  better  kennen 

Hjir  yn  myn  kritefjild  as  domeny. 

Dy  sjucht  de  Ijue  mar  selde  sa  't  se  binne, 

En  meast  op  Snein,  moai  yn  'e  klean  en  from, 

Heel  oars  as  ik  se  faek  to  sprekken  kom. 

Ja  siker  wier,  jimme  meije  it  leauwe  of  net, 
Mar  bôlkoerrinsters  leare  gûchlers-kinsten. 
't  Geheim  dat  me  yn  'e  koerren  faken  het, 
It  skrippen  om  fortsjinst,  om  eare  of  ginsten 
Fen  heech  en  leech,  ja  wrachtich  wier!  men  koe 
Der,  as  me  er  nocht  oan  hie,  in  boek  fen  skriûwe ; 
As  net  myn  foet  onder  allemans  tafel  stoe, 
Dan  sei  *k  myn  sin  faek  better  tsjin  de  Ijûwe. 
Ik  hear  en  sjuch  in  bulte,  mar  ik  swij, 
En  dêrom  hâlde  in  hopen  Ijue  fen  my. 

Hwent  bygelyks  —  ik  gean  nou  Snjeun-to-moarn 
Acht  ûre  nei  myn  bakker,  lange  Minne; 
De  feint  skript  den  yn  't  bakhûs  en  de  soan 
Dy  dideldeintet  mei  de  faem  hwet  hinne. 
De  baes  op  bêd,  de  frou  skript  mei  de  bern, 
En  ropt  den :  ^Mänljue  I  krij  gau  Lysse  koerren  I" 
—  »0,  dy  stean  yet  fol  turfmot,"  seit  men  den; 
Dan  giet  it  op  in  skrippen  en  in  skoerren. 
„Ik  wol  myn  koerren  net  fol  turfmat  ha."  — 
„Dat  jaen  de  krinten  ju,  dy  heste  ta  1" 

Dan  komt  de  frou  foar  't  Ijocht  en  sjucht  sa  taei ; 

Men  jowt  my  't  gûd.    De  bôltsjes,  bakken,  bôllen 

Hja  sifert  dy  mei  'n  eintsje  grif  op  't  laei 

En  ik  bigjin  de  koerren  fol  to  stâllen. 

Den  seit  de  frou  al  skielik:  „Lyske,  sjuch, 

Ik  häld  fen  oarder,  en  ik  moat  bitelje, 

As  ik,  as  jy  mei  my,  mei  oaren  doch, 

Den  sciir  se  gau  myn  boeltsje  my  onthelje. 

Dêr  stiet  nou  njuggen  goune  min  in  oard ; 

Ik  bin  dat  âlde  nêst  sa  sêd  as  groat.'* 

j,Frou !"  siz  ik  dati,  «ik  nim  it  jo  net  kwea, 

Yn  't  alderminst  net,  mar  jy  kinne  n*t  tinke, 

Ho  dealis  krap  it  jild  is  yn  ús  gea, 

Ik  kin  it  sels  net  los  krije  al  sctl  'k  sinke. 

'k  Onthjit  it  jo,  sa  gau  'k  mar  wer  hwet  bar 

Scil  'k  mei  de  waerme  hân  't  jo  dalik  bringe. 

Ik  wol  graech  op  'e  tiid  bitelje,  mar 

Ik  kin  de  Ijue  ^ol  freegje,  mar  net  twinge. 

Nou,  'k  moat  er  út,  de  Ijue  bin'  op  in  baen, 

Joun  hoopje  'k  wol  goed  rekkenskip  to  dwaen." 

Dêr  swaeit  Lys  hinne.    't  Allerearste  hûs 
Is  Hessels  Griet,  de  dochter  fen  Jan  Stoker;- 
Hjar  man  dy  handelt  en  sûpt  Freeds  in  roes, 
Den  blaest  de  wyn  soms  út  in  hôlle  koker. 
Dêr  gean  'k  altyd  mar  oan  de  tafel  ta, 
Mar  'k  siz,  meu  scoe  in  walch  yn  sûpers  krije, 
Sa  bjustre  raer  is  't  oansjên  dat  se  ha, 
Syn  eagen  drjuwe  'm  bloedrich  yn  'e  kop. 
En  al  syn  lea  binn'  trilderich  en  slop. 

En  'tliket  wol  as  binne  wiif  en  bem, 
Troch  'tfoarbield  fen  de  man,  it  spoar  ek  bjuster, 
Sa  sleau  en  sútrich  binn'  sc,  kin  men  sjên. 
Ik  wit  net,  mar  it  liket  dêr  hwet  tsjuster. 
„Jaen  my  in  bôltsje,  Lys/'  seit  Hessel  den 
Mei  'n  lûd  sa  hôl  en  grou  as  fen  in  koubeest, 
Sa  het  er  'topsyn  boarst,  dy  wrakke  man. 
Sa  makket  dranïc  fen  mannich-ien  in  flaugeest. 
Sa'n  bôltsje  is  sêft,  dat  glydt  er  maklik  troch ; 
Mar  'k  koarje  hast  as  'ksûpers  iten  sjuch. 

Nou,  dêr  fen  dinne  gean  'k  op  Japmoai  oan, 
In  ryk  âldwiif,  dat  o!  sa  tige  fyn  is. 
Hja  seit,  in  minskehert  is  djip  bidoarn. 
Den  tink  ik  by  my  sels :  tominsten  dines ! 
Uc  neam  hjar  ^Jiffrou !''  skoan  't  se  de  idelheit 
Forachtet,  om  't  wy  earme  sondaers  binne, 
Sa  seit  se,  —  mar  ik  wit  wol  ho  dat  leit; 
De  dealê !  'k  scoe  dêr  gau  in  blauke  rinne, 
Wier  'k  net  bitoeft.    Ik  spylje  tuike-moai 
En  hâld  by  hjar  my  yn  in  fromme  ploai. 

Hja  freget  den  ho  't  mei  mynsiele  stiet, 

En  of  't  ik  wol  yn  't  Ijocht  der  wierheit  wânlj'e? 

En  ho  't  mei  doomny  Krop  en  jiffrou  giet, 

As  'k  nei  dy  man  syn  kostlik  ynsjên  handlje? 
„Ja  juffrou/'  siz  ik,  mei  in  strak  gesicht, 
„Ii  sondepak,  dêr  't  ik  my  mei  bilaedde, 

Is swîerder  as de  bakker  syn  gewicht/' 

„Ja,"  seit  se  dan,  —  „'t  is  loutere  genade, 

Mar  't  gûd  is  lyts  —  sjuch  my  sa  'n  bôlle  'is  oan, 

Dy  bakkers  hjar  konsjinsje  is  glêd  bidoarn. 

Het  de  âlde  den  myn  hele  boel  bisjoen, 
De  bôllen  tomke  en  rûkt,  de  beide  koerren 
Troch-eide  dat  it  skik  het  noch  fetsoen, 
En  wiles  suchte  oer  't  kwea  hjir  yn  'e  bûrren, 
Den  nimt  se  in  sûkerbôle,  in  great  frâns-brea 
En  soms  in  wich.    Hja  seit,  den  tinkt  se  folle 
Om  'e  earme  Ijue;  dy  krije  sok  spil  nea 
En  scoenen  *t  ek  sa  graech  ris  priuwe  wolle. 
Dat  falske  blei:  den  scoe  se  mar  hwet  jaen. 
Hjar  deugd  bistiet  yn  praten,  net  yn  dwaen. 

It  giet  sa  mear  —  men  seit  fen  dit  en  dat, 

Hwet  ha  wy  't  skoan  —  dat  mei'  wy  wol  bitinke ;' 

Mar  helpt  it  my  as  earme  widdou  hwet, 

Dat  oare  Ijue  der  goed  fen  ite  en  drinke 

En  ik  ha  'tkrap?    Sok  praten  is  mar  neat. 

Den  binne  Sape  en  Lolk,  skoan  rou  yn  't  sizzen, 

Oars  om  hwet  mei  to  délen  fiks  yn  steat 

En  sonder  dat  mei  praetsjes  to  bilizzen 

Ôer  plicht  en  tankberheit.    By  winterdei, 

Wit  ik  wol,  jaen  dy  Ijuwe  in  hopen  wei. 

*t  Wier  winsklik,  hie  men  sokken  mear  yn  't  gea, 

Mar  dêr  fen  dinne  gean  'k  nei  Doeke  en  Fimme ; 

Dy  wolle  for  in  stûr  wol  efkes  dea 

En  doare  er  hjar  gerak  net  goed  fen  nimme. 

En  ryk!  Hwet  bin  dy  ryk!  Hja  habbe  dêr. 

In  eigen  pleats,  en  bûten  dy  yet  trije, 

En  as  syn  moeike  stjcrt,  dan  erft  er  wer, 

Mar  nimmen  kin  fen  hjar  in  mûlfol  krije  — 

Hwet  siz  ik :  sels  sêd  iten :  't  het  er  oan, 

De  houn  is,  seit  men,  lêst  fen  hofiger  stoarn. 

„0  fij !"  seit  Fimme,  en  set  in  sûr  gcsicht, 
Ôp  Sneintomoarn  in  bôltsje  ?    't  Kin  net  lije  ! 
Dat  is  sahwet  de  moade,  seit  men  licht, 
Mar  't  strekt  nin  byt,  't  is  neat  as  slynderije,     . 
En  't  sied  dat  is  tsjinwirdich  sa  goedkeap. 

Ja,  Lyske,  ik  frees,  dat  we  ek  de  sykte  krije 
Yn  't  fé,  der  stjerre  al  hjir  en  dêr  in  heap, 
Wy  moate  op  dizze  wrâld  ús  part  wol  lije.'*  — 
Dêrby  tink  ik:  yn  de  oare  lîcht  yet  mear;' 
Sa'n  gjirge  têst  blameart  ûs  Ijeaven  Hear. 

Hwet  fierder  krij  ik  Eable  Follemânsk. 
Dat  wird  leit  dy  man  foaroan  yn  'e  mûle, 
Mar  'k  leau,  hy  hâldt  syn  spil  net  yn  'e  blâns, 
Né,  'k  frees  dat  sakket  swietwei  yn  in  kûle. 
Dêr  is  't:  „Kom  yn  mar  Lyske!  Bringt  de  koer 
Us  ek  hwet  nijs?    Ho  is  't,  moat  Hette  Sytske 
Wer  nei  de  Wâlden  ta?    Wirdt  Haeije  boer 
To  maeije  ?  En  scil  Jan  Ljibbes  nou  oan  Ytske  ? 
Hwet  wirdt  er  setn,  dat  Lomme  stellen  het? 
En  stîet  de  boel  forkeard  mei  Willems  Tsjet?' 

Nou,  den  dok  ik  mar  op  al  hwet  ik  wit, 

Ho  mear  forkeards,  ho  mear  onfoege  stikken, 

Ho  better  dat  it  hjar  ter  herte  giet. 

Dy  dochters  habbe  op  elk  hast  hwet  to  fikken. 

Hja  habbe  oars  sels  ek  wol  hwet  op  hjar  lea, 

Hwent  wyldepûsten  binn'  'ten  sloffe  klitsen. 

Deis  sit  hjar  't  gûd  as  fodden  om  'e  lea ; 

Hja  habbe  nocht  oan  alle  mâlle  gritsen, 

Mar  net  oan  'twirk.    En  as  me  Sneins  hjar  sjocht 

Den  is  'tonfoech;  hja  pronkje  dat  'thwet  docht. 

Ik  sit  by  Eables  faek  în  ûre  oanien, 

Def  helpt  net  oan,  ik  moat  dêr  kofjedrinke. 

Den  boarget  se  yn  'e  hûs  for  'n  stûr  of  tsien, 

Mar  by  de  doar  krij  ik  den  spek  en  skinke 

Of  woarst  fen  't  wiif.    „Dêr/'  seit  se,  »bergje  wei, 

En  jaen  my  'n  fine  koeke.    Nearne  oer  prate !" 

„Né,"  siz  îk,  ,frou  —  't  is  tsjin  in  stomme  sei." 

Mar  sa'n  gedoch  —  hawar  it  kin  net  bate, 

In  hekel  ha  'k  er  oan.    En  sa'n  spil  moat 

Speak  rinne  op  't  lêst,  't  mei  dûrje  lang  of  koart. 

Fen  Eables  ôf  kom  'k  oan  *e  léger  ein, 
Skoenmakkers,  timmerfeinten,  arbeids-Ijuwe, 
En  dêr  —  ik  ha  't  oars  tsjin  gjin  minske  sein, 
Dêr  lit  ik  meast  myn  swiete  spillen  bljuwe. 
Dêr  roalje  'k  earte  en  beane  en  alles  oan, 
Dy  koeke  en  krintebôllen  smeitsje  tige, 
It  fet  het  dôch  dy  magen  net  bidoarn, 

En  as  me  noait  hwet  swiets  to  priuwen  krige, 
Hwet  hie  men  dan?  —  As  't  op  is  den  is  't  dien; 
Op  Snein  dan  heart  er  yn  de  bôllen  snien. 

Gean  'k  jouns  nei  hûs  —  dan  hab  ik  yn  de  koer 

Hin-aeijen,  skieppentsiis,  woarst,  bûter,  skinke, 

Ja  soms  ierapels,  beantsjes,  hinnefoer, 

Of  groat  en  moal  — jim  kinn'  't  sa  mâl  net  tinke! 

Lanlêsten  hie  'k  in  doopjûpe  en  in  jäk, 

Dat  jiffrou  Soarch  for  de  earme  Oâtske  naeide. 

Mar  't  sleauwe  wiif  hie  Ijeaver  bôle  en  bak, 

As  dat  se  hjar  en  't  berntsje  skiklik  klaeide. 

Wier  dat  gjin  skande?    0  ja,  ik  siz  dy  kiel 

Forslynt  mei  't  jild  it  lichem  en'  de  siel. 

Bin  'k  wer  by  honk,  dan  alderearst  nei  hûs. 

De  koerren  moatte  lege»  en  ek  de  ponge 

Ris  neisjoen  wirde.    It  giet  net  by  de  rûs, 

Mar  'k  sjit  in  kroan  to  koart.    Myn  greate  jonge, 

Chr  't  lichter  tinkt  as  ik,  dy  seit  den  mar : 

„Siz  tsjin  de  frou:  ik  kin  jo  net  bitelje, 

Hjir  ha  jy  't  jild,  dat  's  alles  hwet  ik  bar/  — 

HJa  kinne  op  't  lêst  neat  fen  *e  hûd  jo  helje." 

Nou  ja,  ik  wit  sa  tinke  wol  ris  mear, 

Mar  ik  siz,  né!  sok  dwaen  is  gjin  menear. 

Ik  ha  den  meast  in  stûrke  al  efterút, 

In  oar  moat  sines  ha,  ik  baes  bitelje. 

As  jouns  altyd  myn  rekken  suver  slút, 

Dan  scil  er  it  fel  my  n't  oer  'e  nekke  helje. 

'k  Hûshimmelje  dêr  maityds  altyd  ek, 

En  dan  de  frou,  —  dat  mei  ik  oars  yet  net  sizze,  — 

Dy  het  fen  't  simmer  my  ek  wer  ris  brek. 

D(:n  moat  se  wer  yn  't  waerm  bêd  hwet  lizze. 

Kreamheinen  mei  'k  sa  for  in  kear  wol  oer, 

As  'k  Snjeuns  mar  foart  kin  mei  de  bôllekoer. 

Hwent  Sneins  dan  dwaen  de  minsken  krekt  sa  't  heart! 

Sa  't  Lubbert  seit.  Sjuch,  ik  kin  sels  net  lêze. 

Dy  dei  mei,  nei  't  ús  de  âlde  Wierheid  leart, 

In  dei  fen  rêst  en  lekker  iten  wêze. 

„Seis  dagen,"  seit  er  den,  „leart  Mozes  ús, 

Seis  dagen  scille  wy  bodsje  en  den  wer  rêste, 

Wy  gean  nei  tsjerke,  of  bljuwe  Ijeaver  thús, 

En  ite  en  drinke  Ijeafst  fen  't  alderbêste. 

Oedenlct  den  Sabbatdag,  dat  gij  dan  smeert, 

De  winst  der  week  of  nog  iets  meer  verteert."  — 

'kWol  leauwe  Lubbert  liicht,  dat  dat  er  stiet, 
Mar  'k  siz  den  dôch :  al  tinkt  men  om  yens  sieie, 
Dat  me  ek  op  Snein  yens  lichem  net  forjit, 
Dêr  wirdt  op  past;  in  hopen  minsken  fiele 
Oan  't  lichem  bêst  as  'tSnein  is;  ik  kin  dat 
Ek  yn  'e  bôlkoer  Snieuns  foarút  al  witte. 
De  herberch  kriget  dneintojounen  hwet; 
Sok  dwaen  scil  den  yet  sabbath-heirgjen  hjitte, 
Sa  lang  se  net  hwet  betters  ha  by  't  ein, 
't  Is  for  in  hopen  fakernôch  yet  Snein. 

0!  fij!  der  is  sa'n  kwea  by  't  folk.    Ik  kin 

Jimme  alles  hwet  ik  dêr  fen  wit  net  sizze. 

Ik  moast  yn  fyftsien  jier  hwet  hearre  en  sjên, 

En  'k  wit  hwet  knepen  yn  in  minske  lizze; 

Mar  ek  hwet  folget  op  onskiklik  dwaen. 

Ja  dokte  'k  op,  in  hele  joun  koe  'k  prate ; 

Mar  griisde  it  yen  —  't  scoe  gjin  forbettring  jaen. 

It  wierheitsizzen  jowt  mar  selden  bate, 

Men  gnyske  licht  en  sei:  j^Hwet  maclt  dat  dy? 

Dou  bist  fen  lek  en  brekken  ek  net  frij." 

Ja,  'k  swij  mar  stil,  mar  'k  hâld  dôch  altyd  fol, 
Wier  'n  minske  wiis,  en  hie  men  't  yn  'e  lampe, 
Men  koe  mei  skik  goekeaper  libje  wol, 
En  bêst  hwet  sparje  for  onfoege  rampen. 
Ik  ken  wol  gûds,  dy  'tfen  in  hege  trep, 
Troch  rij  to  libjen  rekken  yn  de  lichte; 
Mar  ek  gûds.  dy  't  mei  iver  en  geskrep 
Fortsjinnen  dat  men  hjar  holp  nei  de  hichtc. 
Doch  goed  mei  't  jild,  dan  krijst'  it  dûbeld  wer, 
En  oars  is  't  wei.    Dat  leau  ik  grif,  sjê  dêr! 

1856. 


KOART   QÛD. 


In  pong  is  goed,  mar  jild  is  better; 
'k  Drink  Ijeaver  Rynske  wyn  as  wetter. 

As  'tnijs  komt  onder  'e  babbebekken, 
Dy  't  ploaije  en  draeije  nei  forkiezen, 
Dan  is  't  as  nôt  yn  wiete  sekken : 
't  Tynt  út,  mar  scil  yn  deugd  forlieze. 

Tys  mei  de  marse. 


Frjeunen  ! 

Mei  de  marse,  of  sonder  marse,  in  kreammer  het  ornaris 
al  'n  swier  pak  to  dragen.  Ja  —  't  is  yn  syn  herte  altyd  sa 
eptich  net  yn  oarder  en  yn  ploaijen,  as  yn  syn  marse  —  hwer- 
fen  de  bonte  kleuren  jimme  sa  keapgraech  meitsje  kinne,  as 
dat  hoüten  _  doarke  op  dien  wirdt.  0  froulju !  as  jimme  op  in 
eftermiddei,  sa  kreas  en  sa  kein  by  de  ienne  of  de  oare  binné 
to  thédrinken,  en  der  komt  den  in  kreammer  yn,  ho  kin  de 
man  mei  't  moaije  gûd  den  fen  pas  komme.  Mar  tink  dat  er 
sims  hwet  yn  dat  hert  fen  de  man  mei  dat  moaije  gûd  omgiet. 
As  jimme  der  fielinge  fen  hieden,  jimme  scoeden  de  man  sa 
folle  net  bitingje,  as  jimme  meastal  bisiikje  to  dwaen.  Al  ite 
jimme  strak  bôlle  by  't  liif  fol,  bôlle  mei  salei,  mei  swictmôlken 
tsiis,  mei  Ijirre,  mei  sûker,  it  iene  onnutter  as  't  oare,  dôch 
scil  jimme  de  keapman,  al  is  *t  ek  op  twa  koarenblauwe  doeken, 
graech  in  botsen  bignibbelje.  Sok  dwaen  is  skandelik  dwaen 
en  dat  bytsje  helpt  jimme  neat  en  it  hie  de  keapman  syn 
wolfeart  wêst.  En  dy  man  het  mogelik  ek  wiif  en  bern  to 
ûnderhâlden.  En  och,  boppe  dy  biswieren  lizze  him  yet  sa'n 
bulte  dwars  yn  'e  mage.  Tys  scil  der  jimme  hwet  fen  sizze, 
mar  dat  is  faek  de  helte  net.  In  goed  wird  op  de  rjuchte  tiid, 
kin  faken  woldwaen,  ek  yn  't  lot  fen  hjar  dy  er  fierst  to  mach- 
tich  binne.  Hwent  dat  de  kreammers  er  to  machtich  binne 
wol  Tys  sels  wol  bikenne,  mar  ienkear  yn  't  skipke  moattc  se 
mei  farre,  en  sa  giet  it  Tys  ek. 


TYS   SONDÊR   MARSE, 

to  sizzen  op  dit  oagenblik  nou  7  er  oan  't  wird  is. 

De  lange  dei  is  wer  forroan, 

Myn  reissek  oan  myn  mietstôk  boun, 

Dy  't  oer  myn  skouder  leit.    Sjê  sa  — 

Nou  is  't  as  'k  neat  to  dragen  ha, 

Nou  giet  it  wer  nei  wiif  en  bern, 

Dy  't  froalik,  as  se  deite  sjên, 

My  wolkom  hjitte,  oprjucht  fen  sin. 

Hwer  'k  earne  faek  to  folle  bin, 

Thús  hab  ik  tier  en  wille, 

Mar  dêrre  bûten  fiel  ik  ek, 

In  kreammer  hat  men  meast  al  brek 

As  'n  wein  it  fyfte  tsjille. 


En  kom  'k  by  ien  dy  't  grifformeard, 
Nei  't  âlde  of  nije  Ijocht  htm  keart, 
Dan  scoe  men  my  de  ginst  wol  jaen, 
Maf  kin  't  net  om  't  gelove  dwaen. 
Ik  haw  fen  roomske  Ijue  myn  waer, 
Dat  bringt  hjar  tsjerke  yn  great  gefaer, 
Sa  slim  is  't  soms.  —  En  fij  1  ik  wit, 
As  'n  lapkepoep  soms  by  hjar  sit, 
Mei  'n  hert  —  fol  fen  Marije, 
En  honderd  heil'gen,  dy  't  syn  lot 
Yn  oarder  skeuke  foar  syn  God, 
Dy  scil  de  ginst  wol  krtje. 

Dy  Ijuwe  sprekke  in  frjemde  tael, 
Dy  drage  in  siden  das  of  sjael, 
In  piip  ha  se  as  in  giezzeroer 
Sa  great.    Howol  it  mannich  boer 
Om  syn  tabak  ter  herte  giet, 
As  hy  sa'n  baes  ris  stopje  lit. 
Dy  minsken  knikke,  en  laeitsje  dan  — 
En  wtte  danich  nei  de  man 
En  't  wiif  hjar  sin  to  bekjen. 
Syn  stalen  stean  hjar  núver  oan, 
Men  kin  mei  sokken  wonderskoan, 
En  't  ein  is  —  ús  to  lekjen. 

Wy  hawwe  it  út  de  twadde  hân, 
Wy  bin  to  djûr.  —  En  op  it  lân 
Dêr  het  men  sa  dat  nije  net  — 
Dat  hy  sa  farsk  ontfongen  het. 
En  ho  't  men  tsjin  de  roomske  lear 
Oars  oangiet  mei  in  mäl  gebear, 
It  grifformearde  jild,  dat  glydt 
Nei  't  roomske  ta;  —  de  îceapman  slyt 
Syn  waer  —  op  Freed  to  stjûren. 
En  moat  men  twiskentiids  hwet  ha, 
Jimme  gean  nei  hjar  of  Sinkel  ta, 
0  steil  rjuchtsinnige  boeren ! 

Ik  siz,  dat  mocht  oars  hinne  gean, 
Hwent  sjuch  it  scoe  net  aerdich  stean, 
Stie  immen  om  't  gelove  yn  't  skaed, 
Mar  just  om  dat  men  dêr  oer  praet, 
En  seit:  Wêz  op  jimme  hoede,  hear! 
It  giet  wer  nei  de  roomske  lear! 
Hwet  grifformeard  is  slacht  de  hän 

Yn  ien,  sa  bljuwt  ús  tsjerke  yn  stân, 
Wol  grifformearden  achtsje, 
Bigînstigje  dy  —  op  dat  de  paus 
Us  bern  net  doopt  yn  't  roomske  saus! 
Moat  we  ús  for  Romen  wachtsje ! 

Om  dat  men  dêr  oer  bluft,  en  dan 
Faek  oars-om  docht,  leau  ik  er  fen 
By  roomsk  en  oaren  dît  stiet  fêst,  — 
In  hounegeloof  dat  past  ús  bêst. 
Yen  foegje  nei  't  it  wyntsje  waeit, 
Yen  hâlde  nei  't  de  hoanne  draeit, 
Yen  ploaije  nei  men  't  hawwe  wol, 
Hjir  froalik,  dêr  it  moed  wer  fol, 
Soms  mei  de  fromen  kleije,  — 
Soms  flokke  om  't  kweade  fen  de  wrâld, 
En  dêr  't  men  mear  fen  grappen  hâldt 
't  Wer  yn  de  grappen  jeije. 

Sint  dat  ît  wirdtsje  liberaal 
Yn  swang  is,  ha  'k  în  bult  gemael 
Yet  boppedien  om  't  doarpsbîstjûr. 
„Siz  Tys  ho  is  't,  ho  tinksf  er  oer?" 
Sa  freget  soms  my  ien,  „bist  foar 
Boer  Sweitse  Gjalts  of  stîmst  in  oar? 
Of  wolst  ek  nei  de  greaten  ta? 
Fen  hwa  Tys  mast  de  brogge  ha? 
Ik  scoe  my  goed  bitinke : 
Stirast  Sweitse  net,  mar  jonker  Pyt, 
Dan  bist  ús  ginst  for  altyd  kwyt  — 
Dêr  wol  'k  myn  hân  op  skînke  1*' 

'k  Sit  om  in  neatich  ding  dêr  yn 

It  staetsbistjûr  en  yn  de  pyn. 

„Ik  stim,"  siz  ik,  „de  boeresteat, 

Dy  greaten  witte  faek  fen  neat 

As  fen  de  pronk,  en  fen  de  wyn, 

Dêr  moatte  oare  mannen  yn, 

Dy  sizze  doare  dêr  't  op  stiet, 

En  wize  hwer  't  de  kwael  yn  sit; 

Ik  wol  dy  greate  bazen 

Wol  graech  ris  ta  hjar  plicht  brocht  sjên/' 

Dêr  't  sok  in  tael  mar  haegje  kin 

Dêr  liz  ik  sa  to  blazen. 

Mar  kom  ik  by  minhear  en  frou 
Fen  (T  Oarekant  ~    den  bin  se  al  gau 
Oer  't  stimmen  mei  de  frag;e  klear: 
As  ik  myn  stim  de  jongehear 
Fen  (T  Ôarekant  ek  wije  scil? 
It  is  de  jongehear  sa  stil !  — 
Krekt  fen  de  skoalle  ôf  en  dêrby 
Hy  moat  en  wol  de  maetskippij 
Ek  graech  syn  tsjinsten  wije, 
En  dêr  fen  het  er  ek  forstân, 
Dy  slimme  boeren  fen  it  lân 
Dêr  moat  men  yen  for  mije. 

Dy  prate  allinne,    Swart  op  wyt 
To  printsjen  doocht  for  hjar  gjin  byt, 
Hja  hawe  gjin  boekstaevjen  leard, 
Mar  altyd  yn  it  län  omreard. 
En  bin  se  dêryn  mälle  liep, 
En  ek  yn  hynsders,  kij  en  skiep : 
As  sokice  it  roer  ha,  o  1  dan  moat 
It  skip  forsinke  binnen  koart. 
^Minhear/'  kin  ik  den  sizze, 
„]y  hawwe  great  gelyk,  tinkt  my, 
De  boer  heart  yn  de  boerkerij,  — 
'k  Stim  Pyt  —  dat  kin  n^t  misse." 

Sa  stek  ik  elk  dan  yn  'e  klean, 
AI  telle  hja  my  net  in  bean ; 
Ik  doch  it  om  myn  eigen  tier, 
Hwa  't  haed  is  rekket  my  gjin  sier; 
Of  't  hear  of  boarger  is  oan  't  roer, 
Skoenmakker,  jonker,  feint  of  boer, 
It  rint  dôchs  altyd  ta  bislút, 
Op  nije  en  hege  lêsten  út. 
En  dat  brekt  ús  de  nekke, 
AI  hwet  men  wint  is  for  in  oar. 
0 !  tink  ik  oan  dat  lâns-kantoar, 
Dan  scoe  myn  hert  wol  brekke. 

Dy  lêsten  dy  't  gjin  ien  ontdriuwt, 
Dat  is  't,  hwerfen  de  wierheit  skriuwt, 
Dat  munster,  dat,  ho  griis  en  âld, 
Altyd  de  bek  mar  iepen  hâldt. 
En  dat  hwet  men  it  jowt  en  docht, 
It  daelk  wer  troch  de  bealich  fljucht. 
In  munster  mei  saun  koppen  is  't. 

01  as  de  kening  goed  it  wist, 
Dan  sei  er:  »hege  Ijuwe, 
De  helte  scil  fen  't  pensyoen, 
Dy  tsjinstiet  —  hy  forlit  ús  grouni 
Dy  't  wol  îs  —  dy  kin  blieuwe." 

Sa  is  de  staetkinde  yn  't  gemten, 
Sa  waerd  oan  iders  sin  foldien, 
Dan  wiér  der  skielk  gjin  ried  mear  ta, 
Hwent  elk  woe  't  yn  'e  bûse  ha. 
Yn  't  lân  dat  frede  hawwe  mei, 
Dêr  foeget  oars  gjin  sûr  geklei, 
Oer  kening  of  syn  dwaen  en  wet, 
En  dy  '1  hy  ambten  skonken  het, 
Hwent  bin  dat  goede  minsken, 
Dan  leit  de  earmoed  dêr  net  oan, 
Mar  hwet  het  mennich  't  lot  bidoarn? 
Us  al  to  oeribele  winsken. 

Boun  men  dy  yn,  't  scoe  better  gean, 
Mar   nou  —  de  wrâld  fljucht  mâlle  skean, 
't  Is  oeral  boerltsje-blazerij, 
Mei  greate  koalforkeaperij. 
Foarhinne  wier  me  altyd  oprjucht, 
Mar  as  't  dêrmei  net  hird  just  fljucht, 
Den  priisje  ik  hwet  to  lekjen  is, 
It  goede  fynt  de  útwei  wis. 
j,HâIdt  dat  ek  yn  de  wiette, 
Of  loft  syn  kleur?"  Sa  freget  men. 
„Dêr  kin  jy  op  oan/.'  sa  siz  ik  dan, 
,,Dat  kin  kleurhäldend  hjitte." 

Kleur  hâldt  it,  dat  ts  izerfêst, 

AI  wirdt  it  swart  ek  wyt  op  't  lêst. 

En  ha  'k  dan  neijerhân  geklei  — 

'k  Siz :  *k  wier  der  sels  bidragen  mei ; 

Dêrmei  is  't  út  —  it  kin  gjin  kwea, 

Ho  faek  misgint  men  ús  it  brea. 

De  boeredochters  barste  omtrint, 

Fen  greatskens,  mar  sciir  se  ús  in  sint 

For  de  pronk  fortsjinje  litte, 

Dan  moat  men  danich  foar  yen  sjên, 

En  tige  oereaskje  ek  of  men  kin 

Forgees  fen  't  marsjen  switte. 

la  tingje  dêr  's  de  niiet  fen  wei, 
t  Is  skande  op  en  út.    Ik  set 
Langlêsten:  sjucht  men  frouljue  gean, 
Hja  drage  amper  sydne  klean. 
Sa'n  glânsich  pak  is  mâlle  djûr, 
En  dêr  in  slingerdoek  wer  oer, 
It  kostet  hondert  goune  gau. 
Op  'e  holle  ha  se  in  fûgelkau, 
Dat  moat  in  kipe  hjttte. 
't  Is  traljewirk  mei  plûmen,  — -  mar 
Sa*n  pyst  is  for  it  skaed  —  hawar! 
Hwa  kin  it  lattsjen  litte  ? 

Mar  wist  men  ho  dy  pronk  en  sier 
Bitinge  waerd.    De  mûtse  oer  *t  hier 
Ta  oan  de  glêdde  learskes  ta, 
Neat  dat  se  net  bitinge  ha. 
Ja  tingje,  dêr  is  de  ein  fen  wei, 
Of  winne  s'  er  gjin  oartsen  mei.  — 
Dat  kinne  se  yn  de  stêd  net  dwaen, 
En  frjemden  moat  se  folop  jaen ; 
Wy  moatte  er  mar  om  bliede. 
Ja  wrychtich  wier,  hja  skamje  hjar  net, 
—  De  goeden  net  to  nei  kaem  —  dat 
Se  ús  sims  de  helte  biede. 

En  nuvrich  komme  se  sims  al  oan 

Dy  pronk.  —  Is  't  wiif  hjar  pong  bidoarn, 

Of  het  de  man  de  kaei,  de  frou 

Forset  it  ien  of  't  oar  mar  gau. 

It  spek  wirdt  nei  de  winkel  brocht, 

For  't  bêd  sels  wirde  flarden  kocht. 

It  fiifskaft,  dat  foarhinne  altyd 

De  boeren  tsjinne,  dooch  gjin  byt. 

De  deugd  dy  kin  hjar  grize, 

't  Moat  bont  fen  side  of  fen  parmat, 

Mei  gleaune  linten,  en  al  hwet 

De  moade  hjar  mei  wize. 

Do  'k  lêsten  yet  by  Ate's  kaem, 
Do  hie  hjar  Bet,  in  flink  jongfaem, 
Dy  't  graech  de  flagge  waeije  lit, 
Omdat  se  fol  fen  mânljue  sit, 
Sin  oan  in  siden  pakje,  en  woe 
't  Wol  boargje,  as  ik  dat  skikke  koe. 
Ik  sei  dat  roun  my  bûten  't  roer, 

Sa  sonder  witten  fen  de  boer. 
„Ho  kinst,"  seî  't  wiif,  „sa  prate, 
0  Tys!  al  scoe'n  we  yn  flarden  gean 
Of  neaken  op  'e  strjitte  stean, 
Ik  leau  it  bigreatte  Ate. 

„Né  man,  wy  moate  it  ha  to  mûk, 
Hy  het  de  kaei,  mar  sjuch  ik  lûk 
De  kap  fen  't  kammenet  hwet  skean, 
Sa  kin  de  doarren  iepen  gean. 
Jild  wit  ik  wol,  dat  is  dêr  net, 
Mar  sjuch  mei  dit  pompier  bist  redt. 
Dy  oeblegaesje,  nim  dou  dy 
Ta  pân  sa  lang  mar  oan  fen  my. 
Bet  scil  yn  side  hjar  klaeije, 
Dat  lokket  feinten,  en  ik  wit 
Dat  Rein  hjar  net  gau  strike  lit, 
Licht  giet  dat  oan  to  Maeije." 

Dy  ruil  gyng  oan.    't  Pompier  dat  'k  ha, 
Is  great  in  honderd  goune  of  twa, 
Dat  is  oer  't  hûs  fen  Pier  en  Griet, 
Dêr  't  ik  nou  jouns  myn  marse  liet. 
By  hjarren  fielde  ik  wol,  dêr  wier 
De  boel  oeribels.    „Hwent,"  sei  Pier, 
„Men  skrept  en  bealicht  fen  de  moarn 
Ta  jountyds  let  der  mar  tsjin  oan, 
Mar  't  kin  gjin  grevel  bate. 
Ik  hie  in  bytsje  jild  op  skea, 
Om  fiif  of  seis  kou's-iten  hea 
To  keapjen  —  liend  fen  Ate, 

„En  paste  my  it  hâlden  skoan, 

Nou  sprekt  de  smjûnt  my  dêr  om  oan, 

Forlet  dat,  tink  ik,  het  de  man 

Noch  't  pronkerich  wiif  der  yet  net  fen, 

Mar  't  leit  er  ta.    En  ik  scil  nou 

Forkeapje  moatte  ús  bêste  kou. 

Mar  witst  hwet  raer  is?    Ate  wit 

Net  rjucht  hwer  de  oeblegaesje  sit, 

Hy  kin  't  pompier  net  fine, 

En  foar  dat  hy  dat  ding  net  het, 

Forkeapje  ik  ek  myn  kou  mar  net, 

Mar  'k  sit  dôch  yn  'e  pine." 

Ik  swige  do  *t  er  my  dat  sei, 
Mar  tochte,  wiste  mar  ho  't  lei, 

pan  harkeste  fêst  nuver  op, 
En  Ate  jowch  syn  wiif  in  skop. 
it  f"ngt^de  pronksucht  by  de  boer 
En  lytse  boarger  't  spii  oerstiûr : 

En  rint  it  mis,  hwer  bljuwt  men  dkn  ? 
tn  wy  —  wy  moate  er  om  liie, 
Hwent  ho  't  ik  Ate  wiif  en  Bét 
Ek  oan  bin,  och  it  helpt  my  net. 
Oan  't  hjoed  ta  kin  'k  neat  krije! 

Dy  dingen  weage  my  wol  swier ; 

?« Vrt'J  '^J^"  ""^^^  ^*^*  pompier. 
En  bûten  dizze  stoarje,  och  hea  I 

Bin  yet  sa  folle  tsiustre  yn  't  gea 

Dêr  is  dat  ding  fen  keapman  Roei, 

Dy  kearel  hie  gjin  eigen  stoel, 

As  r  earst  mar  elk  ris  sines  iowch. 

It  lekkens  pakje  dat  er  droech. 

Forline  Snein  nei  tsjerke 

Dat  moat  ik  hiel  end  al  yet  ha, 

Hy  set  in  krop,  en  swetst  mar  ta. 

En  pronket  as  in  earke. 

En  dan,  hwet  haw  ik  net  to  pân, 
En  for  myn  goede  waren  hawn? 
Dêr  stiet  to  mines,  ha  'k  it  wol, 
Fést  wol  in  pipegaeltsie  fol. 
Wol  twa  serviezen  fen  porslein, 
Twa  silv'ren  bûgels  sa  't  se  slein 
En  foarme  binne.    In  gouden  slot 
En  kralen,  bibels,  lykfol  hwet! 
Och  mochten  se  't  mar  helie. 
Mar  t  ien  fljucht  hjir,  it  oare  dêr, 
Neait  kora  ik  ta  rayn  jild  goed  wer, 
Ho  scoe  'k  in  oar  bitelje  ? 

Sa  rekket  men  yn  d'  onderwâl, 
En  makket  faek  it  moaije  mâl, 
En  op  den  djûr  sinkt  mannich  ien 
uu  "^"  gelikens  as  in  stien. 
Ik  hie  in  beste  dei  wer  hjoed, 
Dat  skoarret  my  mei  nije  moed. 
Mar  0 1  de  snare  sit  sa  stiif  — 
As  't  helpe  koe,  ik  sei  tsjin  't  wiif : 
aiz,  kinst  tsjin  de  alteraesje? 
Dan  gean  wy  nei  Amerika, 

Mei  hwet  wy  yet  to  krijen  ha, 
Ek  Ate's  oeblegaesje. 

Mar  né,  dêr  is  't  yet  net  oan  ta, 
'k  Moat  earst  de  aep  mar  binnen  ha. 
Tsjientûzen  goune,  o!  't  is  gjin  byt, 
En  dan  giet  keapman  Tys  fallyt. 
Dat  is  tsjinwirdich  mear  de  wei, 
Dêr  wint  men  maklik  skatten  mei. 
Mar  wé !  ho  moai  as  dat  ek  blinkt, 
As  sok  in  skelm  yn  't  grêf  forsinkt! 
Né,  ik  wol  earlik  bliuwe, 
As  sink  ik  foar  de  wrâld  yn  't  koart, 
Dôch  scil  yn  my  in  earlik  hert, 
Sa  'k  hoapje,  boppe  driuwe. 

Sjê  —  sa.    Ik  bin  myn  paed  wer  roun, 
'k  Ha  dalik  wiif  en  bern  wer  foun, 
Dêr  komme  wier  dy  kreuten  oan. 
Joun  berntsjes!    Joun  myn  lytse  soan, 
Kom  scoed  er  deite  helje?    'k  Sjên 
God  tankl  in  plak  dêr  'k  wolkom  bin. 
En  hie  'k  in  kleiliet  oer  myn  lot, 
In  tankber  herte  sprekt  oan  't  slot. 
Krûp,  berntsjes!  oan  dat  herte, 
Jaen  patsjes  jimme  mem  en  heit, 
Hwet  pak  hjar  op  de  skouders  leit, 
Dan  kenne  hja  gjin  smerte. 

TYS  MARSE-KREAMMER's  JOUNSANQ, 

Hâld  faesje !  Hâld  faesje !  lio  't  rint  en  ho  't  fljucht, 
Dy  't  earlik  trou  boddet  en  't  goede  mar  docht, 

Leau  dat  er  oan  't  ein, 

Nei  onwaer  en  rein, 
De  swiet  bliere  laets  fen  't  wrâlds  sintsje  wer  sjucht! 

Wy  sykje,  wy  suchtsje  sims  bitter  en  swier, 
En  't  jowt  ús  gjin  grevel  en  't  baet  ús  gjin  sier. 

Smyt  wei  dôch  dy  soarch, 

It  ^lynt  flesk  en  march, 
Mei  moed  tsjin  de  stroom  op  jowt  kreften  en  tier! 

Hy,  dy  't  hjir  op  kjessens  oer  't  libbenspaed  glydt, 
Noch  dy  op  'e  wegen  fen  d'  oerfloed  sêft  rydt, 

Hy  fîelt  en  wit  net, 

Hwet  freugde  hy  het, 
Dy  't  fêst  stiet  en  moedich  wrâlds  sûr  ondergiet! 

Oer  iten  en  drinken. 

(In  Poarlêzing.) 

Yn  de  âlde  tiden,  do  't  de  Bibel  yet  net  sa  algemien  onder 
de  minsken  forspraet  wier  lyk  as  nou,  do  songen  de  Grykske 
dichters  fen  Celus  of  Uranus  en  syn  wiif  Oesta,  dat  al  in  foar- 
naem  pear  Ijue  wier,  hwent  hy  wier  de  himmel  en  hja  wier  de 
ierde.  Dat  pear  sa  foarnaem  as  't  wier,  krige  fen  sels  ek  foar- 
name  bern ;  ja,  ried  mar  ris  fen  hwa  't  hja  de  âlden  wieren  1 
Fen  de  tiid,  dy  't  se  Saturnus  neamden.  Oaren  sizze,  dat  it 
hwet  oars  sit  en  dat  Saturnus  de  soan  wier  fen  de  himmel  en 
de  sé.  Mar  dat  docht  er  neat  ôf  of  ta,  de  himmel  wier  der, 
fen  sels,  earder  as  de  tiid.  De  tiid  waerd  ôfbielde  as  in  meager 
âld  man,  mei  lang  skier  bird,  mei  in  sän-glês  op  'e  holle,  mei 
wjukken  oan  'e  skouders  en  in  seine  yn  e  hannen.  Twisken 
him  en  de  dead  wier  mar  ien  trêd. 

Mar  sa  'n  flinke  tiid  as  de  Oriken  hiene,  sa  'n  krebintigen 
hiene  ús  foarälden,  de  älde  Friezen,  do  't  se  yet  heidens  wieren. 
Hja  wisten  fen  de  Oriken  neat  ôf  en  hiene  hjar  eigen  goaden 
en  goadenleare.  By  hjarren  waerd  de  tiid  ôfbielde  as  in  äld 
wiif,  dat  op  krikken  sprong.  Is  de  tiid  dus  by  de  Oriken  in 
hy,  en  sizze  hja,  dy  't  hjarren  dêr  oan  halde:  ^De  tiid,  hy  is 
ús  ontflein  foar  dat  men  't  wit  of  tinkt/'  —  wy  sizze:  De  tiid, 
se  Is  ús  ontflein  foar  dat  se  op  't  moaiste  blinkt."  —  Mar  beide 
stimme  dêryn  oerien,  dat  de  tiid  hird  forfljucht. 

Dôch  is  't  onderskie  yet  al  great  twisken  in  flink  âld  man 
mei  wjukken  op  'e  rêch  en  in  äld  wiif  op  krukkcn.  By  de  älde 
Oriken,  dêr  't  kinst  en  wittenskip  by  de  dei  lâns  wonders  oan 
't  Ijocht  brochten,  like  de  tiid  wol  fleane  to  kinnen,  en  hjir  yn 
't  noarden,  dêr  't  in  great  stik  fen  't  jier  to  'n  ein  gyng  mei 
kâlde  mistige  dagen  en  lange  nachten,  hwerby  ús  foarâlders  in 
bihelplik  libben  leijen,  hjir  hie  de  tiid  mear  fen  in  âld  wiif,  dat 
mei  moeite  foarút  gyng.  En  oant  hjoed  de  dei  ta  foeget  sa  'n 
ôfbielding  fen  de  tiid  wol  for  ús  lân.  Ommers,  yn  hofolle  dingen 
is  men  yn  oare  lânnen  al  foarút  gongen,  dér  't  wy  hjir  oars  yet 
neat  fen  ha  as  sahwet  it  bigryp  er  oer.  Sels  nou  't  se  hjir  al 
bigoun  binne  mei  't  meitsen  fen  in  spoarwei,  kinne  wy  yet  sjên 
dat  Eile  —  sa  hjit  it  oerlangsum  âld  sloof,  dat  ús  tîid  is  —  hjir 
wennet. 

En  dôch,  ús  tiid  giet  ek  al  aerdich  foart  sonder  dat  wy  der 
erch  yn  ha;  hwent  langsum  giet  wis.  Disse  by-ienkomste  leart 
it  ús ;  it  is  al  wer  de  lêste  dy  't  wy  yn  dit  winterhealjier  hâlde, 
en  't  is  krekt  oft  wy  de  earste  pas  bet-earjister  hawn  ha,  tinkt 
my.  Ja,  flink  is  ús  fryske  tiid  ús  ontdreaun,  en  het  se  de  rige 
fen   ús  frjeonlike  gearkomsten  sletten;  mei  in  mannich  amerijen 

lit  se  ús  it  skiedings-ûrke  hearre  en  den  gean  wy  fen  elkoar  ôf. 
Mar  wy  skiede  net  sonder  de  winsk  en  de  hope,  dat  wyelkoar 
hjir  takomme  winter  wer  fine  meije.  Is  't  net  wier?  mei  al  ús 
lekken  en  brekken  hâlde  wy  fen  elkoar,  en  as  wy  ris  oertinke 
ho  folle  der  foar  en  nei  al  út  ús  selskip  wei  rekke  binne,  troch 
forstjerren  en  oare  wisselfallichheden,  den  hingje  wy  yette  sa 
folle  to  mear  oan  elkoar. 

Nou  den,  om  hjir  yet  ris  mannich  kear  mei  'noar  forgearje 
to  kinnen,  ha  wy  boppe  alles  yn  acht  to  nimmen  dat  wy  soun 
bljuwe.  —  „Ja,''  sizze  jîmme  licht,  „sa  wiis  binne  wy  wol,  mar 
dat  is  in  ding,  dat  ús  licht  út  it  roer  rinne  kin,  hwent  libben 
en  sounwêzen  ha  wy  sels  net  yn  'e  hannen." 

Stil  efkes,  frjeonen !  Stel  jimme  ris  foar,  dat  wy,  yn  'e  pleats 
fen  strak  nei  hûs  to  gean,  oan  'e  mil  ta  yn  't  wetter  sprongen, 
en  dêr  op  in  menear  as  sé-mearminnen  yn  jcoar  songen :  ^Friezen, 
hâld  it  lân  yn  eare !"  scoene  wy  den  gjin  great  kâns  ha  om 
moarn  aerdich  forkâlden  to  wêzen?  Of  oars,  de  frouljue  hiene 
der  ris  nocht  oan  om  joun  de  kastlein  op  it  droege  to  setten, 
en  hja  ieten  elk  in  dimterkoeke  en  in  heal  snies  kreakelingen 
op,  —  scoene  se  den  moarn  wol  bysondere  ingelachtich  wêze  ? 
En  as  wy  as  mânljue  hjir  strak  nei  rato  oan  't  jeneversûpen 
gyngen,  o!  den  witte  wy  't  ommers  foarút  wol,  dat  wy  troch 
sok  dwaen  ús  sounheit  to  nei  komme  scoene  en  ús  sels  moed- 
willich  in  miskwamichheit  op  'e  hâls  helje.  Ha  wy  dus  de 
macht  om  dat  ien  en  oar  to  dwaen,  ik  hoopje  wy  scille  alle- 
gearre  wizernôch  wêze  om  oars-om  to  hânneljen  en  for  ús  soun- 
wêzen  op  ûs  hoede  to  wêzen. 

Nou,  dêrfor  is  't  nedich,  dat  wy  by  alles  de  miette  yn  acht 
nimme,  by  ús  dageliks  wirk,  by  ús  sliepen  en  weitsen,  by  ús 
formeits,  en  foaral  by  ús  iten  en  drinken.  En  omdat  iten  en 
drinken  hast  by  alles  to  pas  komt,  is  't  ek  wol  fen  bilang  om 
goed  to  witten  hwet  iten  en  drinken  is,  omdat  dit  ús  op  'e  wei 
fen  't  libben  to  mear  bynt  oan  alles  hwet  ús  oanwêzen  oangiet. 

Oer  iten  en  drinken  in  wird  mannich  to  sizzen  op  disse 
gearkomste,  dat  mei  in  goê  dokters-rie  hjitte,  al  barde  't  ek  mar 
allinne  mei  it  doel  om  elkoar  hjir  takomme  winter  soun  en  goed 
wer  to  finen. 

„]a,  mar,"  seit  men  mogelik,  „hwer  scil  den  in  einkomme? 
Wy  ite  alle  dagen  soun  iten ;  nou  ris  sop  mei  sipels,  den  ris 
pankoeken  mei  spek,  den  wer  ierappels  mei  woarst,  en  denwer 
griene,  wite,  grauwe  of  kapsiners  earte,  en  hwa  wit  hofolle 
mear?  It  iene  het  men  Ijeaver  as  't  oare  en  dêr  't  de  ienefolle 
fen  hâldt  der  het  de  oare  in  tsjinnichheit  yn. 

Hark  ris !  as  wy  sa  scoene,  den  hiene  jimme  gelyk,  den 
kaem  er  gjin  ein.  Op  sa'n  menear  wirdt  iten  en  drinken  alle 
dagen   genôch  bipraet,  op  bisiten,  yn  herbergen,  op   brêgen   en 

Ijeagenbanken,  yn  braekhokken,  yn  timmerwinkels,  meiienwird: 
oeral  en  onder  heech  en  leech.  Ik  winskje  to  praten  oer  iten 
en  drinken  sa't  it  needsakelik  is  for  ús  libben  en  soundheit,  — 
en  dêr  mei  wei,  en  dat  op  disse  wize: 

Ik  woe  earst  sizze :  wy  moatte  ite  om  to  libjen.  —  Dër  het 
nimmen  hwet  tsjin  yn  to  bringen,  mar  nou  komt  er  in  slimme 
frage:  Hwet  is  übjen?  —  „As  men  libbet  is  men  net  dea," 
kinne  jimme  dër  op  sizze,  en  dat  is,  leau  'k,  mar  it  flinkste 
antwird  dat  er  jown  wirde  kin,  hwent  it  is  for  Ijue  lyk  as  wy 
binne  sikerwier  slim,  dy  frage  oars  to  bi-anderjen.  lîc  scil  my 
der  tominsten  mar  net  oan  weagje;  de  hearen,  dy  't  joun  net 
harkje  woUe,  kinne  't  ús  wol  ris  sizze.  Wy  prate  nou  onderús 
gelikens  mei  inoar,  sa  't  wy  't  bêst  leard  ha. 

Wy  libje,  en  om  to  libjen  moatte  wy  iten  en  drinkcn  ha ; 
dus  wy  ite  en  drinke  om  to  libjen,  dat  slút  as  in  bos.  Nou 
wol  ik  ris  in  oare  frage  dwaen.  Hwet  is  iten  en  drinken? 
.Qjin  turf  en  hout/'  wirdt  er  licht  sein.  Nou,  dat  siz  ik  ek; 
mar  't  het  er  dôch  wol  hwet  fen;  hwent  ús  lichem  het  wol 
hwet  fen   in   kolomkachel;   dat  wol  ik  jimme  ris  better  útlizze. 

Troch  ús  lichem  mei  syn  sintugen  kinne  wy  sjën,  hearre, 
rûke,  prjuwe  en  fiele,  habbe  wy  kreft  om  ús  to  biwegen,  slacht 
er  yn  ús  boarst  in  waerm  hert.  rint  it  bloed  om  alle  délen  to 
onderhâlden  en  ta  libben  op  to  wekjen,  en  helje  wy  aloan  en 
alwei  siken  út  de  loft,  dy  't  wy  altyd  om  ús  hinne  ha.  Mei  't 
lêste  sykheljen  is  ek  ús  lêste  eagenblik  oanbritsen,  hwent  sonder 
sykheljen  kinne  wy  yet  minder  as  in  goed  hûshâldster  sonder 
jild.  Hwet  wy  yn-azemje,  dat  neamt  men  sûrstof  en  hwet  wy 
út-azemje  neamt  men  wetter  en  koalstofsûr.  En  hwet  aerdich 
is,  wy  jane  dûbeld  safolle  werom  as  wy  yn-azemje ;  dat  neam 
ik  dôch  goederjowsk  I  As  jimme  dat  better  witte  wolle,  gean 
den  hinne  en  wazemje  tsjin  in  kâld  glês  oan,  den  krije  jimme 
drippen  wetter,  en  wazemje  jimme  yn  in  flesse  mei  klear  kalk- 
wetter,  den  wirdt  dat  wytachtich ;  it  kalk,  dat  yn  't  wetter  is  en 
't  koalsûr  fen  üs  longen  forieniget  him  ta  kryt.  Nou,  datwetter 
en  dat  sûr  komt  út  de  longen,  mar  ho  komt  it  er  yn  ?  It  komt 
er  yn  troch  iten  en  drinken.  Diene  wy  dat  net,  wy  scoene  dy 
stoffen  net  by  ús  ha,  net  sykhelje  en  fen  sels  ek  net  libje  kinne. 

Bûten  dy  útwazeming  fen  binnen  ha  wy  ek  yet,  bihalven 
ús  swit  —  dêr  't  ek  al  in  bulte  iten  en  drinken  ta  nedich  is,  — 
in  oare  útwazeming,  dy  't  al  wer  troch  iten  en  drinken  yn  'e 
blâns  halden  wirde  moat.  Qean  om  aerdichheit  ris  op  in  pear 
griffe  skealjen  stean  en  bljuw  dêr  in  poaske  op;  sonder  to 
switten  scitte  dôch  mei  in  mannich  minuten  wys  wirde  kinne 
datst  in  heal  of  in  heel  ons  lichter  wirden  biste.  Dêrút  is  op 
to  meitsen,  dat  wy  sonder  iten  en  drinken  al  stadichoan  lichter 
wirde  scoene,  ja,   op  't  lêst  sa   licht  as  in  fear.    En  dat  wy 

jimmeroan  iten  en  drinken  ha  moatte,  sjugge  wy  oan  de  Ijue, 
dy  troch  sykte  dêr  mei  ophâlde;  hja  wirde,  as  se  net  wer 
betterje,  geandewei  lichter  en  meagerder  sa  lang,  dat  op  't  lêst 
de  ein  komt.  Wy  bitarre  dus  mei  elke  minút,  troch  ús  sykhel- 
jen  en  scoene  gau  onderdamje,  as  wy  mei  iten  en  drinken  de 
skea  net  wer  ynhellen.  Nou  scoe  men  wol  ris  freegje  kinne: 
„Hwerta  sa  'n  omslach?  Kin  't  net  ienfâldiger  ?'''  —  Né,  siker- 
wier  net.  Foarearst  ha  wy  beide  nedich  om  waerm  tobljuwen; 
sonder  waermte  gjin  libben.  —  „En  ek  gjin  tierl'  foegje  de 
fammen  dêr  licht  spitich  efteroan.  Dêrom  sizze  se  altyd :  „In 
âld  feint  is  in  kâld  feint ;  der  sit  gjin  pit  mear  yn."  —  Stil ! 
hjir  gjin  skoaten  onder  wetter  troch,  dêrior  bin  'k  net  oan  't 
wird.  —  Hwer  wier  'k  ek  oan  ta  ?    O  ja !  oan  'e  waermte. 

Us  ynwindich  ligchem  en  sels  ús  útwindige  hûd  is  altyd 
folle  waermer  as  de  loft  om  ús  hinne.  Nou  siikket  de  waermte 
aftyd  om  't  evenwicht.  De  loft  nimt  fen  ús  waermte  oer  en  wy 
wirde  kälder,  ja,  by  fûle  kjeld  scoene  wy  feii  binnen  licht 
bifrieze  kinne  as  der  jimmeroan  gjin  nije  waermte  yn  't  ligchem 
ontstie.  Dit  bart  gelokkich  —  wird  net  kjel !  —  troch  in  yn- 
windige  forbarning  fen  ús  sels;  dat  is:  troch  sykheljen  en  for- 
tarren.  Mar  der  is  gjin  brân  sonder  brânje.  En  hwer  krije  wy 
dy  wei?  Fen  de  feantsjer?  Né,  fen  de  bakker  en  slachter. 
Iten  is  de  brânstof  hwertroch  wy  mei  sykheljenen  fortarren  nije 
waermte  krije,  en  hwet  wy  kwyt  reitse  wirdt  er  wer  troch  oan- 
fold.  Nou  scille  jimme  't  al  bigripe  kinne  hwerom  't  ik  sei,  dat 
iten  en  drinken  wol  hwet  fen  turf  en  hout  hie,  tominsten  der  by 
forgelike  wirde  koe. 

Mar  is  der  gjin  libben  sonder  waermte,  der  is  oan  de  oare 
kant  ek  gjin  libben  sonder  biweging  en  gjin  biweging  sonder 
kreft.  En  ho  krije  wy  for  de  kreft  dy  't  wy  forbrûke  moatte 
wer  nije?  Ek  al  wer  troch  iten  en  drinken,  By  it.forbarnen, 
om  it  sa  ris  to  neamen,  dat  ús  iten  yn  ús  lichem  ondergiet,  jout 
it  by  de  waermte  kreft  en  biweging;  sonder  dy  beide  is  der 
gjin  libben,  en  dus,  oars  sein:  gjin  libben  sonder  sykheljen  en 
fortarring. 

Ut  dit  ien  en  oar,  dêr  't  ik  wol  mear  by  oanhelje  scoe  kinne, 
sjogge  wy  klear,  dat  er  iten  en  dronken  wirde  moat,  —  ho  wol 
wy  dat  oars  ek  goedernôch  witte.  Mar  hwet  moatte  wy  ite  en 
drinke  ?  Of  tinke  jimme  faek,  daf  dat  neat  skele  kin  ?  —  Ei  né 
dôch !  —  Lit  ús  dat  ris  oan  'e  natuer  freegje.  Dy  seit,  „Mem  jow 
it  berntsje  mâlke.  Jowt  men  't  bern  ynpleats  oar  iten  of  net 
genôch  mâlke,  den  giet  it  forkeard;  hwent  mâlke  allinne  is  fol- 
dwaende,  it  is  iten  en  drinken  beide  tagelyk.  Hwet  gûd  is  mâlke 
den?  Nou  scille  jimme  raer  opharkje.  Meitse  mâlke  waerm, 
den  dampt  se  út,  of  Ijeaver  it  wetter  wazemt  der  út  wei,  hwent 
it  greatste   diel  fen   mâlke   is  wetter.      Frouljue  I  as  jimme  ris 

kreambisite  of  in  oare  byierikortiste  hâlde  wolle  en  to  krap  reamme 
ha,  rêd  jimme  den  om  tsjokke  kofjeitiâlke  to  krljen,  troch  se  to 
sieden ;  dêr  wirdt  se  altyd  tsjokker  feil^  troch  dat  it  wetter  der 
út  wazemt.  Wirdt  de  mälke  waerm  makke  mei  strjemmels  fen 
keallelêbbe  der  yn,  lyk  as  de  greidboeren  dogge,  den  foroaret 
se  yn  brokken,  dêr  tsiis  fen  makke  wirdt.  Tsjernje  se  de  mâlke, 
den  komt  er  bûter  op,  dy  't  der  by  't  stilstean,  krekt  as  oarsde 
reamme,  fen  sels  boppe  op  drjuwt.  Is  alles  hwer  't  bûter  en 
tsiis  fen  komt,  út  de  mâlke  wei,  dcn  bljuwt  er  waei  oer,  dat 
in  swiete  smaek  het,  hwerút  men  witte  kin,  dat  er  sûkerachtige 
délen  yn  binne.  Barnt  men  mälke  alheel  end  a!  op,  den  bljuwt 
er  neat  oer  as  hwet  wite  yeske,  dat  eigentlyk  it  sâlt  fen  de  mâlke 
is.  Dus  yn  'e  mâlke  sit  wetter,  tsiis,  dat  yn  'e  groun  it  selde 
is  as  wyt  fen  't  aei  en  dêrom  mei  de  algemiene  namme  fen 
aeiwytstof  bineamd  wirdt,  —  fierder  fet,  dat  bûter  neamd  wirdt, 
en  den  yette  sûker  en  sâlt.  Al  dy  dingen  hiene  jimme  fêst  net 
yn  'e  mâlke  socht,  oars  wol?  En  jimme  smite  my  licht  foar 
de  foetten,  dat,  al  is  de  mâlke  tige  foedsum  gûd,  wy  dôch  ús 
libben  lang  net,  lyk  as  lytse  bern,  mei  neat  oars  as  mâlke  ta 
kinne.  —  0 !  hwet  scille  jimme  nou  sizze,  as  ik  anderje :  „De 
natuer  seit,  dat  wy  libbenslang  eigentlyk  oars  neat  âs  mâlke  ha 
moatte.  Men  scil  dêr  om  laeilse  kinne  omdat  it  yen  frjemd  ta 
liket,  mar  dat  komt  omdat  men  der  net  goed  efter  is. 

Jimme  moatte  't  sa  bigripe,  dat  it  iten  dat  wy  krije  yn  'e 
groun  altyd  dat  selde  bifettet  hwet  yn  'e  mâlke  sit.  Op  elke 
libbenstiid  krije  wy^  hwet  in  berntsje  út  de  tate  kriget,  út  alles 
hwet  wy  sa  troch  inoar  yn  't  liif  gear  slane,  wyt  fen  't  aei,  of 
Ijeaver  aeiwytstof  of  tsiis,  fet  <bûter),  sâlt,  sûker  en  wetter.  -- 
Den  is  't  fêst  ek  allike  f Dlle  hwet  men  yt !  —  Stil !  dat  is  to 
foarbarich.  Jimme  witte,  der  binne  bisten,  dy  ite  oars  net  as 
flêsk,  en  wer  oaren,  dy  wolle  oars  net  ha  as  griente.  Dêrom 
liket  men  fen  *t  iene  allike  goed  bistean  to  kinnen  as  fen  't  oare ! 
Gean  den  ris  hinne  en  foerje  in  Ijuw  of  tiger  mei  koalrapen  of 
griente  en  jaen  jimme  kou  of  skiep  in  goed  stik  flêsk,  —  den 
stjerre  se  allegearre  fen  honger.  Nou  yt  in  minske  fen  beiden 
en  liket  fen  beiden  habbe  to  moatten,  en  dôch  scoe  men  sizze, 
as  yn  alle  iten  de  selde  spillen  opsletten  sieten,  de  moast  in 
Ijuw  fen  griente  en  in  kou  fen  flêsk  lîbje  kinne  en  in  minske 
raoast  mei  ien  fen  beiden  ta  kinne. 

BS^^Hark  ris!  De  bisten  binne  der  yn  alderhanne  soarten  en 
elke  soarte  het  syn  ridskip  en  menear  om  't  iten  to  fortarren ; 
dêr  komt  it  fen  dinne,  dat  elk  nimt  hwet  er  ha  moat,  en  dêr 
fendinne  binne  der  plant-itende  en  flêsk-itende  dieren.  Demage 
fen  in  plant-itend  dier  is  der  net  nei  ynrjuchte  om  flêsk  to 
fortarren,  —  en  sa  ek  oars-om.  In  minske  kin  fen  beiden  ha, 
hast   krekt  allyk  as  in  baerch,  dy  't,  nei  Halbertsma  syn  sîzzen, 

fen  binnen  al  folle  fen  in  minske  hei  Wy  habbe  de  skerpe 
houne-tosken  fen  de  flêsk-'itende  dieren  en  de  platte  mealtosken 
fen  de  plant*-itende.  Dêrom  moätte  wy  fjild-  en  túnfruchten  en 
flêsk  fen  beiden  ite.  Nou  scoene  men  sizze,  dat  dy  selde  stoffen, 
dy  't,  nei  't  wy  niis  oanwiisd  ha,  yn  'e  mâlke  sitte,  net  yn  dy 
alle  beide  soarten  fen  iten  foarkomme  scille.  Oars  wier  *t  in 
útwinder  for  earme  minsken,  dy  't,  nou  't  alles  sa  djûr  is,  faek 
gjin  spek  of  flêsk  en  ek  gjin  fet  krije  kinne.  .  En  dôch  is  't  wol 
sa ;  mar  yn  beide,  dierlik  en  plantefoedse!  net  yn  deselde  romme 
miette  —  Sjuch,  aeiwytstof  (wyt  fen  't  aei)  het  it  oerwicht  yn  't 
dierlik  foedsel,  en  dêr  sit,  oan  'e  oare  kant,  hast  neat  gjin  sûker 
yn.  Dêr  tsjinoer  is  der  gjin  plantefoedsel,  dêr  't  ús  ynwindich 
ridskip  gjin  sûker  út  wit  to  meitsen.  Hiene  jimme  wo!  tocht, 
dat  wy  sokke  sûker-iters  wieren  ?  Men  kin  oannimme,  dat  wy 
deis  in  ons  of  fjouwer  sûker  forbrûke,  hwerfen  in  part  klear  sit 
yn  ús  iten  en  drinken ;  it  oare  wirdt  dêr  binnen  yn  ús  eigen 
sûkerraffinaerderij  klear  makke.  Wy  krije  't  op  sa'n  menear  al 
goekeap,  oars  net?  Oars  scoe  't  yen  ek  bigreatsje.  Sa  foUe 
sûker  het  in  minske  ta  't  onderhâld  fen  syn  ligchem  nedich,  en 
om't  er  yn  spek  en  fiêsk  sa  folle  net  sit,  moatte  wy,  om  lcreft 
en  !ust  to  hâlden,  op  syn  minst  deis  in  ons  aeiwytstof  ha,  mei 
in  ons  fet,  in  lead  mannich  sält  en  in  poun  wetter.  Nou  sit  er 
yn  in  hopen  planten  wer  gjin  aeiwytstof  en  fet,  dêrom  moatte 
wy  spek  en  flêsk  ite.  Stel  ris,  dat  wy  neat  ieten  as  ierappels, 
den  scoene  wy  deis  tsien  poun  ierappels  ha  moatte  om  ien  ons 
aeiwyt  to  krijen;  hwent  op  hondert  parten  oar  gûd  het  in  ier- 
appel  mar  ien  part  fen  dat  aeiwytstof.  En  al  ho  't  ús  mage  ek 
rekke  en  krimpe  kin,  sa'n  ierappelsek  is  't  yet  net.  Boppedien 
siet  der  yn  dy  tsien  poun  ierappels  wol  fjouweris  sa  foüe  sûker 
as  wy  ha  moatte.  As  wy  ris  oars  neat  as  ierappels  ieten,  licht 
dat  wy  den  mei  'e  tiid  wol  yn  libbene  sûkerl^reaën  foroaren. 
Sa  opperflakkich  scoe  men  wol  sizze,  dat  it  for  jonge  fammen 
net  onaerdich  wêze  scoe,  as  se  mar  in  goed  buite  ierappels 
ieten,  om  echt  „sûker"-swiet  to  wirden. 

Mei  dat  al  blykt  it  ús  nou  kiear,  dat  wy  mei  't  iten  fen 
tofoUe  ierappels  to  min  foedsel  en  to  folle  suker  yn  't  liif  krije 
scoene ;  en  om  it  spil  goed  yn  't  evenwicht  to  hâlden  tsjinnet 
men  by  de  ierappels  in  skiklik  byt  flêsk  to  brûken.  Krektlyk 
sahwet  as  mei  de  ierappels  is  't  ek  mei  rapen,  wirtels,  apels, 
parren,  koal  en  al  sok  spil;  dat  is  allegearre  goed  iten,  mar  as 
wy  der  mei  bihâlden  bljuwe  scille,  den  moat  er  spek  en  flêsk 
by.  Mei  noat  of  sied,  sa  lyk  as  rogge,  weit,  koarn  en  sahwet, 
lyk  as  ek  mei  earte  en  beane  —  is  dat  wer  hwet  oars.  Dy 
bisitte  safojle  aeîwytstof  en  oare  kreftige  délen,  dat  se  allike 
sêdsum  binne  sonder  flêsk  as  ierappels  dermei.  Allinne  mei  bi- 
hoarlik  fet  kin  men  't  mei  moalkost  of  earte  en  beane  al  lang  folhâlde. 

Ljue,  dy  't  folle  silte  en  net  folle  leabrekkend  wirk  dogge, 
moatte,  om  soun  to  bljuwen,  net  folle  ite.  Mei  brea,  grienteen 
fruchten  kinne  hja  't  hast  a!  rêdde ;  hwent  hja  fortarre  lang  sa 
folle  net  as  sokken  dy  't  altyd  troch  in  flinke  biweging  ha  en 
mei  arbeidsjen  en  rinnen  de  kost  winne  moatte.  Hja  moatte 
spek  of  ffêsk  ite  om  it  nedige  aeiwytstof  to  krijen,  ta  in  tsjin- 
wicht  by  't  oare  iten ;  mar  ek  foaral  net  mear  as  nédich  is. 
Hja  dogge  wiist  as  se  de  romte  fen  spek  en  flêsk  mar  oan  hjar 
tsjinstboaden  jouwe,  oan  de  arbeiders,  dy  't  for  hjarren  wrotte 
en  wrame,  —  en  oan  de  bern,  dy  't  er  fen  waechse  en  dije,  en 
boartsje,  hippelje  en  springe  moatte.  Dy  't  folle  wirk  easket 
fen  immen  dy  't  gjin  goed  foer  kriget,  wol  in  stoommasine  yn 
biweging  ha  sonder  genôch  brânje  to  stoken.  En  hwet  soarte 
fen  brânje  scoe  nou  de  bêste  wêze  for  sa'n  libbene  masine  lyk 
as  't  minskelibben  is?  Sjuch,  wy  oefenje  kreft  út  mei  al  ús 
spieren;  dy  nimme  dêrtroch  ôf,  mar  wirde  tagelyk  den  ek  wer 
safolle  to  mear  fetber  for  oanfolling.  En  hwet  kin  nou  bêst 
tsjinje  om  oan  de  spieren  werom  to  jaen  hwet  se  troch  't  ar- 
beidsjen  kwyt  reitse ;  hwet  bifettet  de  measte  aeiwytstoffe  ?  — 
Flêskl  —  Us  spieren  bistean,  krekt  as  de  bistén  hjarres,  for  *t 
greatsle  part  út  flêsk.  De  plant-itende  dieren  binne  sa  bileefd, 
dat  se  út  de  planten  en  krûden,  dy  't  se  yn  hjar  hôlle  magen 
bergje,  al  it  aeiwytstof  dat  er  yn  sit,  yn  hjar  eigen  spieren  oer- 
bringe.  Dus  as  wy  flêsk  ite,  den  ite  wy  eigentlyk  in  extract  fen 
gêrs,  pounen  hea  yn  leadtsjes  flêsk  foroare.  Dat  is  dôch  wol 
aerdich,  oars  net? 

Mar  hwerom^  het  in  kou  oan  gêrs  en  hea  allinne  hast  genôch? 
Omdat  it  beest  oars  neat  to  dwaen  het  as  út  dat  iten  fet,  flêsk 
en  mâlke  ôf  to  skieden.  Nim  dêr  tsjinoer  in  hynsder,  dat  folle 
wirk  dwaen  moat ;  as  dat  gjin  foer  kriget,  dêr  't  mear  aeiwytstof 
yn  sit  as  yn  gêrs  en  hea,  den  kin  't  net  lyk  hâlde.  Dêromjout 
men  in  hynsder  hjouwer  en  beane  en  ek  wol  brea.  Pasditnou 
ta  op  de  minsken,  dy  't  swier  arbeidsje  moatte,  den  scil  't  ús 
blike,  dat  in  hopen  fen  dy  Ijue,  dy  't  follentiids  to  min  fiêsk, 
fet  en  aeijen  krije,  omdat  se,  nou  't  dat  iten  sa  djûr  is,  hast  net 
genôch  fortsjinje  om  fen  soks  sa  folle  to  keapjen  as  se,  om  hjar 
krêften  to  hälden,  nedich  ha  moatte.  It  is  in  bikende  saek,  dat 
de  flêsk-itende  Ingelsken  folle  better  arbeidsje  kinne  as  de  koal- 
itende  Frânsken. 

Mar  al  is  't,  dat  alle  iten  bistiet  út  aeiwyt,  fet,  sûker,  sält 
en  wetter,  dôch  is  der  sa'n  great  forskaet  fen  alderhanne  gûd, 
dat  wy  ite  kinne,  dat  it  gjin  niget  is,  dat  de  iene  dit  en  de 
oare  dat  Ijeafst  het.  Dat  immen  dêrby  mei  de  ynspraek  fen  syn 
eigen  natuer  to  wirk  gîet,  is  elk  oan  to  rieden.  Hwet  for  de 
iene  bêst  en  bikomsum  is,  dat  doocht  for  de  oare  faek  nin  byt. 
Dirom  ried  ik  jimme  oan,  dat  jimme,  om  soun  bljuwe  to  kinnen, 


369 

ffoarearst:  noait  gjin  iten  nimme,  dêr  't  jim  by  onderfining  fen 
witte,  dat  it  jimme  net  goed  bikomt,  en  oard :  by  foaroaring  nou 
ris  flêsk  en  den  ris  fisk,  nou  ris  ierappels  en  den  ris  brea,  nou 
ris  rys  en  den  ris  rapen ;  nou  ris  pankoeken  en  den  wer  ris  koal 
to  iten.  Mar  dêr  witte  ús  fryske  frouljue  ommers  ek  wol  forto 
soargjen. 

Nou  yet  in  wirdtsje  oer  't  drinken.  Is  der  mar  ién  iten, 
nammentlyk  mâlke,  der  is  ek  mar  ien  drinken,  en  dat  is  wetter. 
O  heden !  sizze  jimme,  dat  is  alheel  mis !  der  is  ommers  kofje 
en  thé,  bier  en  wyn  en  yet  folle  mear  oar  drinken.  —  Ja  enné! 
Drinken  dat  is  gûd  omdat  it  troch  wetter  dêrta  brocht  wirdt. 
Elke  floeistof  sonder  wetter  (de  oaljesoarten  der  bûten  rekkene) 
is  forgif  en  kin  allinne  troch  tadwaen  fen  in  bulte  wetter  brûkber 
makke  wirde.  Derom  siz  ik  ik  yet  ris,  der  is  mar  ien  drinken 
en  dat  is  wetter.  Sonder  wetter,  sonder  in  bulte  wetter  kinne 
wy  net,  hwent  ús  hûd  swit  en  dampt  út,  de  iene  tiid  mear  as 
de  oare,  mar  dôch  sonder  ophâlden.  Goed  wetter  het  rooknoch 
kleur,  mar  in  friske  smaek.  Drink  as  jimme  toarst  ha;  drinken 
allinne  út  wenst  is  forkeard,  foaral  as  't  oars  hwet  is  as  kâld 
wetter. 

Hjir  stel  ik  my  foar,  dat  ik  wol  tsjinfal  krije  scil,  sawol  by 
mânijue  as  by  frouljue.  Wy  scille  it  forstän  ris  oanstelle  ta 
frederjuchter  yn  disse  saek  en  freegje:  jpWel,  mynhear  Forstân, 
hwet  giet  er  foar  in  lekker,  bihoarlik  sterk  potsje  thé  of  kofje?" 
Mynhear  de  frederjuchter  seit :  «Alles  hwet  prikelt  wirket  to  sterk 
for  't  egenblik  en  jowt  forswakking  for  *î  forfolch.  Drinke  jimme 
folle  sterke  thé  of  kofje,  it  wirket  neidelich  op  'e  bloedfetten 
en  't  kin  hertklopping  en  dûzeligens  yn  'e  holle  to  wei  bringe. 
Opmerkelik  is  %  dat  de  minsken  út  forskate  lânnen  blêdden  en 
beamfruchten  (thé  en  kofje)  for  't  dagelyks  gebrûk  by  'noar 
samle  ha,  dy  't  yn  'e  groun  beide  deselde  forgiftige  délen  bifetsje. 
As  men  nou  tinkt,  dat  it  sa  nedélich  net  is,  as  men  in  lyts  bytsîe 
forgif  mei  in  bulte  wetter  oanmingt,  —  dat  is  ek  mis.  Troch  in 
buUe  jpflutwetter''  (sa  *t  de  frouljue  wol  sizze)  bidjert  de  mage 
allike  goed  as  troch  onfoege  sterke  thé.  Bûten  China  is  der 
mogelik  gjin  län  dêr  't  safolle  swakke  magen  binne  as  hjir 
by  uzes.    It  fonnis  is  dus:  ^Kofje  en  thé  wirde  foroardeeld  om 

't  län  to  romjen  en  de  partijen  forwezen  ta  wetter 

en  brea,  —  fris  kâld  wetter. 

Mar  den  in  glêske  bier,  mynhear  de  frederjuchter  ?  —  ^Fep 
alle  kinstich  klearmakke  drinken  is  goed  bier  it  streksumste. 
Der  kin  gjin  goed  bier  makke  wirde  sonder  hop,  en  dat  is 
magesterkjend  gûd.  Dêrom  stean  ik  in  gleske  goed  útgeste 
bier  ta;  it  moat  hwet  better  wêze  as  it  dagelykse  gemiene  gûd 
en  nêt  to  sterk,  en  den  yet  drink  it  allinne  as  jimme  toarst  ha. 
Ald  swier  bier  ried   ik  jimme  tige  ôf;   dat  gûd  is  al  to  nei 

bisibbe   oan   dat  oare   gûd,   dat  men  sterkedrank  neamt,  —  inp 
pêst  yn  't  dageliks  libben/' 

Mar  wyn,  mynhear  ?  —  , Wyn  kin  goed  en  heilsum  wêze  by 
formoeijinge  en  foUe  kreft-ynspanning,  mar  as  immen  't  alle 
dagen  brûkt  giet  de  goede  wirking  forlern  en  by  folle  brûken 
wirdt  it  neidélich.  It  fonnis :  „It  dageliks  brûken  fen  wyn  en 
bier  wirdt  ôfkard.  Hearlik  en  bêst  binne  de  natuerjeften  for 
immen  dy  't  se  op  'e  rjuchte  tiid  en  mei  de  rjuchte  miette  wil 
to  brûken." 

Wel  ei,  mynhear  de  frederjuchter !  Wy  fiele  dat  jy  rjucht- 
feardich,  mar  ek  in  bytsje  strang  binne.  Wy  doare  hast  net 
mear  freegje,  mar  wy  wo!le  oars  ek  wol  graech  witte  ho  't  jy 
tinke  oer  't  slokjedrinken.  In  hapke  brandewyn  of  in  bitterke  ?— 
De  rjuchter  giet  oerein  stean  en  wirdt  hoannich.  „Frjeonen  I*' 
seit  er  en  't  fjûr  spat  him  út  de  eagen :  ^brandewyn,  jenever  en 
mear  fen  soks  wirde  sterkedranken  neamd.  Jawol  binne  se  sterk ! 
sa  sterk,  sa  kreftich,  dat  immen,  dy  't  mei  hjarren  bigjint  to 
wrakseljen  wirdt  altyd  lêst.  Noait  habbe  se  hwet  goeds  útfierd, 
mar  safolle  rampen  broud  as  wy  mei  elkoarren  hierren  op  'e 
holle  ha." 

Mar  as  immen  se  mei  miette  brûkt,  mynhear  ?  —  „Lak,  frjeonenl 
De  sterkedrank  is  Golyath ;  ik  winsïcje  jimme  allegearre  de  moed 
en  handichheid  fen  David,  om  dy  reus  dea  to  slingerjen.  It 
fonnis  is :  j,De  sterkedrank  wirdt  fûgelfrij  forklearre ;  dy  't  him 
út  'e  wei  bringt  —  syn  lean  scil  great  wêze!" 

Hjir  is  't  ein  fen  myn  nuvere  foarlezing.  Jimme  habbelicht 
ek  wol  field,  wyls  't  ik  hjir  stie  to  babbeljen,  dat  Elle  in  krebin- 
tich  âld  wiif  en  gjin  fleanende  Saturnus,  ús  tiid  is.  Ik  hoopje, 
dat  it  my  net  rouwe  mei ;  ik  winskje  jimme  allegearre  gelok,  en 
dûbeld  gelok  oan  him,  dy  't  in  bytsje  fen  't  goede  dat  ik  jaen 
woe,  ta  syn  nut  brûke  wol.  Goede,  dildige  hearders  en  hear- 
deressen!  Ik  scoe  graech  wolle,  dat  elk  for  syn  eigen  sound- 
heid  wekke,  en  'k  hoopje  fen  herten,  dat  it  ús  barre  mei  om 
elkoarren  yn  frede  en  wille  hjir  ris  wer  to  sjên. 
1862. 

Op  'e  Merke. 


Feest  yn  't  doarpl  it  is  wer  merke, 

Feinten,  fammen  I  hwa  wol  mei 
Nei  de  drokke,  folle  merke? 

't  Waer  is  moai  en  droech  de  wei. 
Sjuch  de  minsken  dêr  kryoelen, 

Alles  laket  üke  blij; 
Hear  it  roppen,  hear  it  gûlen 

Fen  de  keapljuwe  en  de  kij. 
Hwet  in  kreammen,  spegels,  poppen, 

Bonte  moaijens  net  to  min; 
Oare  wer  mei  koeke  en  moppen, 

Hwa,  dy  't  keapjen  ütte  kin? 
Goud  en  silver,  hoedden,  petten, 

Sits  en  bontgûd,  hwet  in  heap! 
Hjir  wirde  oaljekoeken  getten, 

Dêr  is  droege  sko!  to  keap. 
Sjuch  dy  Joad  syn  koer  ris  sjouwen  1 

Jinsen  draeit  men  om  'e  nocht, 
Dêr  binn'  gûds  oan  't  koekehouwen; 

Pas  mar  op  en  roai  it  rjucht. 
„HeiIa  hwet!"  —  Wyk  gau  op  side! 

Fij  sok  jeijen!  't  is  gjin  dwaen; 
Deaden  scoe  men  sa  biride. 

't  Rjucht  moast  dêrtsjin  oarders  jaen. 
Hear  dat  oargel  tierelieren 

Mei  'n  ientoanich  basgebrom ; 
Sjuch  dy  blide  minsken  swieren, 

Soargen  tinkt  nou  nimmen  om. 
Hwet  in  greate  draei-mälmounle ! 

Flaggen  yn  't  rounom  der  op; 
Linich  giet  it  yn  'e  rounte.  — 

Sjuch !  dêr  springt  ien  oer  'e  kop ; 
Lit  ús  dêr  ris  by  sjên  efkes. 

Nou,  dy  kearel  docht  it  fiink; 
Mar  ús  jild  giet  for  it  by  sjên 

Yn  syn  âld  trompet  to  sink.  — 
Hwet  scil  dêr  for  wonders  barre? 

Hwet  set  dêr  in  folk  op  ta! 
Ja,  dêr  scil  in  loftskip  farre; 

Dêr  moat  we  uzes  ek  fen  ha. 
Sjuch,  dêr  giet  it  heger,  heger 

En  al  heger  kljuwt  it  yet. 
Mar  hwet  heech  giet  kin  wer  leger. 

't  Daegliks  libben  leart  ús  dit.  — 
Dêr  is  ek  hwet  moais,  scoe  'k  sizze, 

Albert  Bakker  mei  syn  sang. 
Hy  scil  't  folk  de  print  útlizze, 

Mar  dat  dûrret  ús  to  lang. 
't  Is  in  stik  fen  moardnerije; 

Fen  in  tsjeppe  feint  en  faem, 
Mar  de  heit  dy  woe  't  net  lije, 

Dat  de  frijer  by  hjar  kaem.  — 
Hwet  gebear  mei  dêr  wer  komme? 

Albert  Bakker  is  der  ôf. 
't  Is  in  wiif  mei  'n  turkske  tromme, 

Sa  'n  gebrom !  men  wirdt  hast  dôf ; 
En,  hwet  sjongt  se  frjemd  en  wonder, 

't  Sangkje  fen  ^de  floaren  soan" 
Dôch  men  fynt  it  neat  bysonder, 

Folle  Ijue  foldocht  it  skoan. 
Hwet  in  rige  moaije  fammen, 

Bont  as  duzendskoanen,  mar 
'k  Leau  de  wille  fen  dy  lammen 

Is  hwet  djûr  for  heit  en  hjar. 
Swierich  klaeid,  mei  goud  bihinge, 

Soune  troanjes,  dy  't  in  feint 
Bjuster  yn  'e  maling  bringe ; 

Lokkich,  dy  't  syn  skine  n'tskeint 
Kreaze  feinten  mei  hjar  frakjes, 

Silv'ren  pypkes  yn  'e  brân, 
Passe  by  de  bonte  pakjes: 

Flinke  pearkes  hän  oan  hân. 
Sjuch  se  swieren,  hear  se  sjongen ! 

't  Hert  springt  op  fen  wille  en  tier. 
Hwet  in  nocht  habbe  älden,  jongen ; 

'k  Woe  dat  't  altyd  merke  Wier! 
Lit  ús  springe,  dounsje,  joele, 

Der  't  de  fidel  lustich  giet. 
Hispsa,  hipsa,  trijris  hipsa! 

Mar  —  och  heden !  hwet  is  dit  ? ! . 


Hwet  sjuch  ik  dêr  ?   Fij !  preket  den  de  merke 
Oan  't  merkjend  folk,  dat  dertel  springt  yn  't  roun. 

Ek  de  idelheit,  it  leed,  en  de  earnst  fen  tsjerke 
En  tsjerkhôf?    Wirdt  de  dead  hjir  ek  yet  foun? 

Sjuch !  fjouwer  mânljue  drage  dêr  in  bare, 
En  op  dy  bare  in  deafet  near  en  swart. 

Hwa  briek  de  dead  nou  wer  de  libbeiissnare  ? 
Hwa  het  by  't  merkjen  rouwe,  triennen,  smert? 

Wykje  út  it  paed  en  wês  dy  Ijue  to  wille, 
Hja  moatte  er  troch.    De  dead  regearet  de  wrâld. 

Rom  baen,  jong  pear  1  al  ha  jimm'  huvrich  skrille 
By  't  sjên  fen   t  lêste  hûs  for  jong  en  äld. 

In  deafet  troch  it  merkjend  folkje  drage, 
Hwaens  liet  lûdroftich  lâns  de  kreammen  klinkt? 

Sa  wirdt  it  nocht  fen  't  blide  hert  forjage, 
Dat  yn  sa'n  tiid  om  grêf  noch  stjerren  tinkt. 

In  deafet?  Ja,  dat  moat  tsjin  't  herte  sprekke: 
Ontsjucht  de  dead  den  tiid  noch  plak  noch  wei? 

Kom,  folgje  wy,  al  scoe  't  ús  hert  ek  brekke, 
Fen  't  merkjen  sêd,  dy  droeve  foargong  nei. 

Dêr  set  men  del,  dêr  is  de  went  fen  smerte; 

Ho  stil  is  't  dêr !  En  bûten  klinkt  de  sang 
Fen  't  woelich  folk,  dat  mei  de  freugde  yn  't  herte 

Net  tinkt  om  hjar,  hwa  't  liddich  is  en  bang. 

De  dragers  geen  nei  binnen. 
De  mem,  bidroefd  fen  sinnen, 

Dy  slacht  de  hannen  gear 

En  seit:  „0,  Ijeave  Hear! 
Is  dit,  is  dit  Jou  wille  ? 
Myn  Ijeave  soan !  hja  scille 

Dy  plak  jaen  yn  dy  went. 
O,  mocht  dyn  mem  dat  barre  I 
'k  Liet  graech  it  libben  farre 

For  't  lân  my  onbikend/' 

0  droevenis,  o  rouwel 
Hwaens  hert  scoe  net  bisouwe? 

Dy  soan,  dy  brave  feint, 
Mocht  Elske  tige  lije 
En  twa  jier  mei  hjar  frije, 

Het  sels  syn  libben  eind. 
De  Sneintojouns  nei  tsjerke 
Do  frege  er  hjar  to  merke. 

En  laeitsend  sei  de  faem, 
Hja  woe  net  langer  swije, 
Mar  't  scoe  him  raer  binije, 

Ho  't  hja  dat  dy  kear  naem. 


374 

H  moeide  hjar  oars  tige, 

Mar  't  wier  net  oars,  hja  krige 

By  him  it  rjuchte  net, 
Dat  se  yn  in  man  oars  winske. 
In  minske  bleau  in  minske, 

Dus  hie  se  hjar  biredt; 
Hja  scoe  mar  't  merkjen  litte. 
Hwet  hy  woe  moast  er  witte, 

Mei  him  en  hjar  wie  't  dien. 
Bitocht  se  hjar  en  woe  se 
Yet  merkje,  nou  den  koe  se 

Wol  mei  in  oaren  ien. 

Birikt  de  wearijocht  soms  de  reisger  op  syn  wegen, 
Dy  't  nei  is  oan  syn  doel,  dat  'r  yn  'e  fierte  al  sjucht, 

't  Forkrijen  fen  syn  nocht  en  de  oerfloed  en  desegen 
Dat  'r  op  it  lêste  ein  sa  bliid  tomiette  tsjucht. 

Ho  freeslik  is  sa'n  slach  1  —  Sa  treffend  for  de  siele 
Is  *t  bitter  skerpe  wird,  dat  hjir  de  frijer  heart. 

De  wierheid  is  gjin  droom,  hy  kin  to  goed  dat  fiele, 
Syn  hope,  lust  en  winsk  het  him  de  rêch  takeard. 

Dêr  stiet  er  yn  in  nacht  —  sa  tsjuster  is  't  dêr  binnen 
—  Troch  dat  fenihich  wird,  dat  troch  syn  sie!e  snijt. 

't  Is  nacht  yn  syn  forstân,  in  mist  leit  oer  syn  sinnen. 
Wél  as  de  boaze  nou  ris  fet  op  't  herte  krijt. 

ipDrink,  drinkl"  sa  ropt  in  stim,  „de  drank  geneest  de  smerte, 
Gean  yn  't  drok  wrâldsgewoel,  dat  scil  dy  helpe,  frjeon ! 

Drink,  wês  útlitten  I  skroei  de  woune  ticht  fen  't  herte, 
Slaen  troch  en  stel  dy  oan  as  bist  de  selde  bleaun." 

Hy  sjucht  in  bloedrich  Ijocht  troch  't  tsjuster  hinne  blinken. 

Hy  dwaelt  forwezen  roun,  syn  hope  is  glêd  foarby. 
„Hja  merkje  mei  in  oar  ? !''  Mocht  hy  yn  't  grêf  mar  sinke ! 

Den  heard*  se  dat  —  en  ja,  den  wie'n  se  beide  frij. 

„]a,  stjerren  heelt  it  searl"  It  like  'm  glêd  forgetten 
Hwet  him  syn  fromme  mem  faek  learde :  „Tink  myn  bern  I 

AI  hwet  ús  Ijeaven  Hear  het  yn  syn  rie  bisletten, 
Is  heilsum  for  ús  grif,  al  kinn'  wy  't  net  bisjên. 

Syn  wize  wille  is  faek  tsjinstridich  mei  ús  winsken, 
Mar  hwet  ús  foeget  en  net  foeget  wit  de  Hear; 

Fortrou  altyd  op  Him,  tnar  wachtsje  neat  fen  minsken; 
Dy  't  hjoed  dyn  freon  him  neami,  is  *t  moarn  allicht  net  mear. 

Dêr  tocht  er  net  mear  om,  hy  übbe  sonder  hope. 

Mar  de  âlde  mem,  hwer  scil  dy  treast  fine  yn  hjar  lot? 
De  wrâld  bilake  him  om  't  Els  syn  wille  slope ; 

De  wrâld  het  selde  treast,  mar  faker  kâlde  spot. 

De  dead  slútte  al  hwet  lyn  syn  swakke  heit  de  eagen ; 

De  soan  wier  for  syn  mem  do  'n  steun,  de  brave  soan. 
Ho  wiksljend  sint  dy  tiid  de  jierren  ek  forfleagen, 

Gjin  onk  laei  op  syn  wei,  de  tiid  brocht  segen  oan. 

Mar  disse  slach,  o  fij!  dy  komt  er  net  to  boppe; 

De  skande  by  't  gemis  giet  boppe  minskekreft. 
De  fleur  mei  Elske  moarn  wer  by  de  freugde  roppe, 

Ho  lokkich,  as  yn  't  grêf  de  lûdrop  him  net  treft. 

Sa  is  de  striid  yn  't  near  gemoed; 

De  deugd  en  de  ondeugd  kampje  dêr, 
En  brûkt  de  deugd  syn  gaven  goed, 

De  boaze  kreft  oerwint  se  wer. 
En  sa  't  in  pile  selden  mist, 

Dy  't  mei  forguld  oerditsen  is, 
Is  hjir  ek  gau  de  striid  bislist 

En  het  de  dead  syn  bút  for  wis. 
Rampsilge  wanhoop  en  gjin  God ! 

Hwent  dy  't  de  Hear  freest  wit  altyd, 
In  kristen  is  yn  *t  tjusterst  lot 

Syn  Heite  trouwe  Ijeafde  n't  kwyt. 
Treur  mem  biskriem  jou  soane, 
Jou  Ijeafste  skat,  jou  kroane; 

Hy  scil  net  mear 
Jou  steun  en  oanhâld  wêze, 
Jo  freugdeblommen  lêze. 

Mar  bid  de  Hear, 
Dat  Hy  jo  yn  syn  hoede 
Btwarje  mei  ta   t  goede, 

Hâld  moed  ta  't  lêst. 
Jy  ha  mar  weinich  dagen 
Dit  leed  licht  mear  to  dragen, 

Den  komt  de  rêst. 
Den  scil  jou  fromme  siele 
De  freugd  fen  'e  ingels  fiele, 

En  frij  fen  smert 
Yn  't  iwich  lofliet  stimme. 

De  Hear  mei  jaen  of  nimme, 
Hâld  Him  yn  't  hert  I 

En  Elske,  nou,  ho  gyng  it  dy? 

Is  't  moed  hjar  fleurich,  licht  en  blij? 
't  Qewisse  fen  forwiten  frij? 

In  merkefrijer  hjar  neiby? 

De  roaze,  skaet  fen  wiette  en  groun, 
Spraet  geuren,  kleur  noch  glâns  yn  't  roun ; 

In  leelje  fen  'e  stâlle, 

Lit  gau  de  blêdden  fâlle. 

Hjar  tier  en  fleur  is  wei,  it  spoeket  foar  hjar  sinnen. 

In  geast,  dy  't  om  hjar  sweeft  al  hwer  *t  se  giet  of  stiet, 
In.  geast,  dy   t  freeslik  is,  bringt  hjar  't  forlies  to  binnen, 

Dat  troch  hjar  rokloas  dwaen  yn  't  fleurich  doarp  bistiet. 

Hjar  lok  bistie  mei  him,  mei  him  ien  en  togearre; 

Gjin  búten  him  krige  oait  hjar  herte  noch  hjar  hân. 
Dat  wier  de  tael  fen  't  hert.    Mar  scoe  se  him  bihearre, 

Den  tocht  se,  brek  ik  ôf,  den  häldt  syn  Ijeafde  stân. 

't  Wirdt  merke,  ja,  nou  kin  't!  de  argltstigens  fen  't  herte 
Fynt  dêr  in  drjuwfear  yn  om  nou  de  stap  to  dwaen, 

Net  tinkende  of  hjar  dwaen  scoe  beide,  ynpleats  fen  smerte, 
As  alles  kaem  oan  't  Ijocht,  wer  nije  wille  jaen. 

Socht  hy  to  merkjen  al  ien  út  de  fammerige, 
Licht  die  hja  den  as  hy  en  merke  ek  mei  in  oar, 

En  as  se  nei  dy  tiid  gjin  oansiik  fen  him  krige, 
Den  miende  er  't  net  oprjucht,  sa  stelde  hja  't  hjar  foar. 

Mar  hoopjend  tocht  se  wis,  hy  scoe  wer  by  hjar  komme 
En  bidde  en  flaeije  hjar  as  skatsje  fen  syn  sin ; 

Den  joech  se  lang  en  let  him  't  jawird  onforblomme, 
En  den,  den  koe  se  him  en  suver  wier  syn  min. 

■ 

Arglistichheid,  dou  pestdierl 

De  falskens  is  dyn  moer, 
Jaloerskens  is  dyn  sister, 

De  felle  niid  dyn  broer.  — 
Roegje  út,  skoer  út,  dy  angel ! 

AI  hwa  't  yn  't  hert  him  het, 
Ear  't  dy  de  fûle  kanker 

Fen  't  nelbirou  tofret. 


Tracbfsjc  altyd  mar  nei  't  goede, 

By  hwa  't  dy  hjir  omjowt. 
Och,  dat  in  falske  miening 

Sa  foUe  leed  faek  brout. 
De  Ijeafde  is  rein  en  heilich, 

De  oprjuchtens  stiet  hjar  by; 
By  hjar  is  't  lok  to  finen: 

Qod  jow  dat  jimme  en  my. 

't  Is  merke  yn  ús  doarp,  mar  wy  merkje  net  mei, 

Wy  seagen  it  leed  fen  neiby. 
A!  klinke  de  fleurige  toanen  ús  nei, 

Dat  makket  ús  't  herte  net  biij. 
Wy  hearre  de  kritende  mem  dêr  boppe  út; 

In  kwinende  faem  moatt'  wy  sjên. 
Hja  binne  oan  in  bittere  rouwe  ta  bút, 

For  hjar  is  de  wille  forlern. 

Wy  litte  malfarje  dy  't  malfarje  wol, 

Him  dounsje  de  holle  yn  'e  sûs; 
Wy  tinke  er  op  nei  en  it  moed  wirdt  ús  fol, 

En  wy  geane  weamoedich  nei  hûs. 

1853. 

Neî  Amerîka, 

In  wonderlike  reis  fen  Heabeltsje  Njirrebont. 

„Ja  heite,  dou  kinst  hjir  skreppe  en  bodsje  fen  de  iere 
moarn  ta  de  lette  joun,  en  yet  mei  dy  net  in  leppelfol  fet  oer 
de  koalrapen  barre.  En  nou  is  der  gelegenheit  om  nei  Amerika 
to  kommen;  my  tocht,  dêr  scoest  dôch  ta  oer  gean." 

Sa  pratente  lege  Haebeltsje  Njirrebont  de  izeren  pôt  mei 
scane  wetterige  koalrapen  yn  in  greate  grou-keulske  panne,  dy 
't  op  'e  tafel  stie.  Dy  skau  se  dêrmei  hjar  man  foar  de  noas, 
om  dêr  syn  jounmiel  mei  to  dwaen ;  hja  jowch  jouns  net  om 
waerm  iten.  —  Eabele  harke  net  folle  nei  hjar  praetsjes,  dy  't 
er  al  sint  forskate  dagen  wend  wier  to  hearren ;  hy  sloech  de 
boel  der  binnen,  slikke  de  panne  leech  en  kroep  efter  de 
bêds-doarkes. 

Lit  my  jimme  hwet  neijer  bikend  meitse  mei  dit  pear  minsken. 

Eabele  Poepeknyft  wier  as  boerefeint  yn  kennisse  komt  mei 
Heabeltsje  Njirrebonl,  destiids  boerefaem  yn  *t  selde^doarp  dêr 
't  liy  tsjinne.  Fen  frijen  wier  it  trouwen  wirden,  en  sonder  om- 
slach  of  ôfwikseling  fleach  for  hiar  it  iene  jier  efter  't  oare 
foarby.  Hy  wier  by  de  boer,  dêr  t  Heabeltsje  lang  tsjinne  hie, 
fêste  arbeider,  mei  lust  of  giin  lust,  as  in  trouwe  bodder.  — 
lentoanich  en  forfélend  scoen  men  sa'n  libben  neame  kinne, 
as  men  net  wisten,  dat  Eabele  ien  fen  dy  minsken  wier,  dy  'f 
men  heel  goed  forgelykje  kin  by  in  masine,  dy  't  troch  drjuw- 
fearen  altyd  op  fêste  tiden  yn  biweging  is,  en  dêrnei  wer  in  dea 
ding,  lyk  as  er  fen  to  foaren  altyd  wier.  Sa  omtrint  wier  't 
mei  Eabele;  it  onderskie  wier,  dat  hy,  om  syn  wirk  toforrjuch- 
tsjen,  net  mei  fjûr  en  siedend  w.etter  hoefde  oanfitere  to  wirden ; 
as  er  mar  op  'e  tiid  hwet  iten  en  drinken  krige,  den  woe  de 
man  út  him  sels  goedernoch  skreppe.  Om  't  noch  efkes  diidliker 
to  meitsen:  Eabele  moast  winters  en  simmers  geswoeren  altyd 
moarns  om  fjouwer  ûre  nei  de  boer ;  simmers  om  mei  op  't  län 
to  arbeidsjen,  winters  om  to  terskjen,  altyd  grif  moarns  fjouwer 
ûre.  As  de  âld  wekker  in  healûre  to  foaren  al  of  net  ôfroan  — 
dat  yn  'e  lêste  tiid  wol  ris  hapere  om  't  it  ding  smoarch  wier,— 
Eabele  waerd  sonder  missen  op  'e  tiid  to  wekker.  It  earste 
hwer  't  er  oan  wiste,  dat  it  opstanders-tiid  wier,  dat  wier,  dat 
syn  eagen  it  iene  efter  't  oare,  mei  fordrach  iepen  gongen; 
dêrop  folge  de  mûle  op  in  misbaerlike  wize  mei  in  swiere 
suchte  „0 !  i  1  0 !"  —  en  dêrmei  kaem  er  den  ek  biweging  yn 
de  hele  romp.  Mei  de  rjuchterearm  waerden  de  tekkens  fen 
siden  smiten,  sa  dat  Heabeltsje  der  dûbeld  onder  rekke,  dat 
hjar  yn  'e  wintertiid  fen  sels  wol  noaske.  —  Den  klaude  de  man 
ris  yn   't   hier   en   sloech   de  lofterearm  ek  nei  boppen  en  mei 

wer  in  allike  swiere  suchte  gyng  de  mûle  yet  in  heal  tomme 
wider  iepen,  —  en  om  him  ris  fiks  út  to  rekken  stiek  er  earmen 
en  skonken  sa  fier  út  as  't  him  mar  dwaenlyk  wier.  Mar  ho 
bare  noflik  dat  útrekken  wêze  mochte,  it  hie  al  in  kear  mannich 
aanlieding  jown  to  deilisskip  twisten  man  en  wiif.  Hwentsjuchl 
allike  âld  as  de  hele  went,  dy  't  minsken  for  great  sechstsien 
goune  yn  't  jier  biwennen,  wier  ek  it  foetsket  fen  't  bedsteed. 
Boppe  oan  'e  souderbalke  hâlden  de  spikers  de  planken  yet  al 
ridlik  fêst;  mar  onder  hie  Eabele,  troch  dat  it  bedsteed  oan  'e 
koarte  kant  wier,  mei  syn  útrekken,  de  spikerkoppen  troch  de 
môgige  planken  hinne  arbeiden,  sadwaende  hingen  de  planken 
eigentlyk  mar  oan  'e  souderbalke.  By  dei  hie  Heabeltsje  dy 
planken,  mei  de  hakke  fen  'e  bile,  wol  ris  wer  hwet  fësttichele 
en  den  oan  'e  bûtenkant  in  ein  reap  der  foar  lâns  skeard ;  mar 
mei  de  earste  set  fen  Eabele  fleach  altyd  de  hele  brot  wei 
stikken.  En  den  foun  Heabeltsje  de  moarns,  as  se  de  mâlke 
ôfskeppe  scoe,  dy  't  dêr  yn  'e  spyskeamer  altyd  onder 't  foetten- 
ein  fen  't  bed  stie,  hjar  reamme  birûgele  mei  strietúch  en  hout- 
môge,  ja,  ek  wol  ris  mei  fearren  der  by,  hwent  it  bêd  stoude 
ek  al  hwet  troch.  Lilk  wier  se  den  as  in  spin  en  faek  sei  se 
den  yn  hjar  sels:  „Men  scoene  hoopje,  dat  er  him  yet  ris  for- 
rekte!"  —  Prottele  se  der  oer  tsjin  Eabele,  nou  ja,  den  onthiet, 
er  hjar,  dat  er  der  om  tinke  scoe;  mar  och  heal  as  er  in  ûre 
mannich  slept  hie,  den  wier  dat  de  sule  wer  troch  't  sin  gien 
en  *t  gyng  de  oare  moarns  al  wer  nei  älderwenst.  Mar  Hea- 
beltsje  waerd  dêrtroch  mei  *e  tiid  dôch  sa  wiis,  dat  se  hjar 
mälke  jouns  yn  tiids  op  it  beds-boerdtsje  sette,  en  Eabele  syn 
earte,  as  se  dy  jouns  to  weak  sette,  kamen  op  dat  plak  dêr  't 
oars  de  mâlke  stie.  Hja  tochte,  den  kin  't  dêr  yn  rûgelje  en 
hy  kin  der  sels  mei  oanpiele;  licht  leart  er  dat  útrekken  den 
ek  hwet  gauwer  ôf.  It  minske  wier  yet  al  aerdich  gochem,  oars 
net?    Sa  wier  se  tominsten  sels  fen  miening. 

Mar,  om  yet  ris  oer  Eabele  syn  fen  't  bêd  kommen  to 
praten,  as  er  den  njunkelytsen  goed  yn  't  bigryp  kaem,  dat  er 
yet  libbe  en  earmen  en  skonken  ta  syn  foldwaen  hie,  den 
riisden  de  knibbels  yn  'e  hichte  en  makken  sahwet  yn  't  rûge 
it  bistek  fen  trijehoek,  mar  dalik  dêrop  krige  't  lichem  in  mälle 
brike  bocht,  troch  dat  de  foetten  in  útwei  oer  de  bêds-planke 
sochten,  en  gau  founen  dy  in  rêstpunt  op  it  bankje,  dat  foar  't 
bêd  stie  en  fierder  op  it  eintsje  matte,  dat  dêr  oer  de  flier  laei. 
Der  koe  noait  mei  wierheid  sein  wirde,  dat  Eabele  mei  de  for- 
kearde  foet  earst  fen  't  bêd  kaem,  hwent  altyd  stienô  se  beide 
pal  tagelyk  op  'e  groun.  Nou,  den  loek  er  by  de  fiel  de  klean 
oan,  dat  yet  al  maklik  gong  as  Heabeltsje  de  foarige  jouns  net 
hwet  oan  syn  plunjes  bistoppe  of  bilappe  hie.  Wier  dat  bard, 
den  laeijen  se  faek  lang  net  yn  de  âlde  foegen  en  den  waerden 

by  't  simmer  de  finsters  op  smiten  en  by  't  winter  de  lamp  op 
stitsen ;  sa  koe  Eabele  den  mei  ien  sjên,  dat  aües  yn  't  keam- 
merke  yet  allyk  wier  as  de  foarige  deis.  Den  skeat  er  ai  gau 
op  'e  hirddobbe  ta.  Elke  joun  Heabeltsje  for  in  sint  oardeheal 
sûkerije  yn  in  bliken  tsjetteltsje  en  dat  geat  se  fol  hjit  wetter, 
dat  se  jouns  dôch  ek  brûke  moast  to  skûtelwaskjen ;  dat  tsjetteltsje 
sette  se  den  om  't  spll  waerm  to  hâldcn,  op  'e  hirddobbe,  dêr 
't  se  't  fjûr  yn  bistoppe  hie.  Sa  hie  Eabele  moarns  altyd  hwet 
waerm  drinken.  Hie  t  soms  ris  in  reinige  nacht  wêst,  den  seach 
dat  tsjettellsje  der  wol  ris  raer  út  fen  't  roetwetter,  dat  út  de 
skoarstien  komd  wier,  mar  Eabele  wier  to  great  fen  siel  om  dêr 
syn  holle  oer  to  brekken.  Hy  die  earst  in  goatsje  fen  dat 
sûkereiwetter  op  'e  tippe  fen  'e  skûteldoek  en  fage  him  dêr 
hwet  mei  om  e  troanje,  en  ol  den  wier  't  oft  er  in  sédamp 
opgyng  fen  syn  reade  holle,  sa  wâlme  it;  mar  hy  waerderdôch 
in  hopen  frisser  fen.  Den  foel  er  op  in  stoel  del,  dy  't  altyd 
op  it  selde  plak  by  de  tafel  stie;  hy  loek  it  laed  op  en  helle 
dêr  in  stik  brea  út,  dat  Heabéltsje  de  jouns  tofoaren  ré  smard 
hie,  dat  kôge  er  smaeklik  op  en  swolge  syn  waerm  drinken  der 
by  troch.  Den  teach  er  de  klompen  oan  en  sette  syn  âlde  sloppe 
learen  pet  op,  den  rôp  er  troch  t  bêdsdoarke :  „Ik  gean  foart, 
hear!"  sonder  dat  Heabeltsje  antwird  joech;  hy  die  de  bûten- 
doar  foarsichtich  iepen  en  ta  en  gyng  nei  de  boer.  Jouns  foar 
in  úre  ot  seis  kaem  er  net  wer  thús ;  hwent  it  middeimiel  brocht 
Heabeltsje  him  om  tsien  ûre  hinne  op  't  lân  en  it  twa-ûre- 
drinken  hied  er  by  de  boer  ta,  dat  wier  sa  't  akkoart. 

Sjên  dêr  de  hichte,  dy  't  Eabele  yn  'e  maetskippij  hie ;  sa 
wier  syn  lot  fen  dei  ta  dei,  fen  wike  ta  wike,  fen  jier  ta  iier. 
De  Ijue  gongen  foarút  noch  tobek,  altyd  wier  't  jild  mei  de  tiid 
op  't  ein,  hwent  al  hie  Eabele,  it  hele  jier  lâns,  alle  wiken  syn 
fêst  lean,  dat  mannich  arbeider  net  het,  och  heden  I  ~  dat  sei 
Heabeltsje  tominsten  faek,  —  hwet  is  in  arbeiders-deihier  as 
men  der  alles  for  keapje  moat?  En  Eabele  hie  in  to  goed 
bitrou   op  syn  wiifs  oerliz  om  nei  to  gean  hwer  it  jild  bilânne. 

As  't  Snein  wier,  dat  koe  Eabele  oan  forskate  dingen  witte. 
Forearst  sliepten  se  den  de  moarns  langer  en  den  kofjedronken 
Heabeltsje  en  hy  togearre,  ek  frijhwet  better  soarte  as  dat  hy 
oare  moarnen  krige  en  dêrby  mocht  him  den  boppe  't  brea  in 
great  bôltsje  barre.  Sneintomoarns  waerd  er  ek  skeard  en  Snein- 
neimiddeis  koed  er  op  't  iten  rêstich  in  knipperke  nimme.  En 
sa  mar  foart;  Folle  mear  hie  Eabele  der  ek  net  mei  to  dwaen, 
hwent  hy  wier  net  botte  bilêzen  en  dêrby:  „Dy  't  deis  göed 
arbeidet  wol  Sneins  wol  ris  lins  ha,"  sei  er  ienkear  ris  tsjin 
domeny,  do  't  dy  him  der  op  oanstie,  dat  er  hwet  mear  yn  'e 
tsjerke  komme  moast.  „As  jy  deis  sa  puchelje  moasten  lyk  as 
jky  den  scoene  jy  Sneins  ek  wol  graech  frij  wolle."  —  Dêr  wist 

domeny  lang  sa  folle  net  tsjin  yn  to  bringen  as  tsjin  de  lear- 
stellige  praetsjes  fen  noaswize  fine  Ijue.  Sa  dwaende  kaem 
Eabele  der  net  oer  gear  om  nel  tsjerke  to  gean  en  syn  forstân 
waerd  troch  domenijs  wysheit  net  forljochte;  hy  bleau  hwet  er 
altyd  wêst  hie :  sljuchtwei  de  eigenste  Eabele  Poepeknyft. 

Mar  Heabeltsje,  syn  earbere  oare  helte  wier  oars  bitoeft; 
dy  deale,  jal  dêr  siet  hwet  efter.  ^Oars  hiene  wy  't  ek  sa  fier 
net  brocht/'  sei  se  faek  tsjin  hjar  bûrwiif,  as  dy  by  hjar  wier 
to  kofjedrinken.  Wier  Eabele  moarns  ier  en  bytiid  de  doar  út, 
den  kaem  hja  mar  net,  ien  twa  trije,  hâls  oer  'e  kop  fen  't  bêd 
rôljen ;  wel  né !  dêr  wier  se  to  gochem  for.  Den  koe  se  hjar 
ommers  mei  alle  wille  yn  'e  tekkers  bistopje  en  rôlje  fen  de 
iene  side  op  de  oare,  sonder  dat  Eabele  hjar  yn  'e  wei  wier. 
Hja  krige  den  eigentlyk  de  fêste  sliep  en  dy  dûrre  sahwet  oan 
acht  ûre  ta.  Den  waerd  se  troch  it  gejoel  fen  'e  skoallebern 
mei  in  djippe  suchte  wekker,  sette  mei  in  swiere  sike  de  lea 
ris  út  elkoarren,  en  jandoarje  I  hja  hie  ek  al  twa  planken  to 
foetenein  fen  't  bêd  los  arbeide.  Oeriangsum  en  lang  sa  bot  en 
rimpen  net  as  Eabele  riisde  hja  oerein,  hja  skau  de  holdoek 
hwet  oer  'e  eagen  en  kaem  er  ôf.  Nei  dat  se  den  in  pear 
rokken  oan  litsen  hie  en  *t  jak  los  om  *e  lea  smiten  sette  se  ek 
al  gau  .  op  'e  hirddobbe  ta ;  net  om  er  in  tsjetteltjefol  sûkerei- 
kofje  to  finen,  né,  mar  om  in  moai  fjûrke  oan  to  setten  fen  for 
in  botsen  turven,  dy  *t  se  de  jouns  tofoaren  al  helle  hie.  Barnde 
dat,  nei  't  se  der  in  kear  twa  yn  blazen  hie,  trinten  enwol,  den 
kaem  de  izeren  thétsjettel  mei  wetter  der  oer  to  hingjen  en  yn  'e 
tiid  dat  it  wetter  oan  'e  soad  kaem  teach  Heabeltsje  de  klean 
foart  oan.  Den  waerd  de  flier  gau  hwet  oanfage,  de  kofjetsjettel 
waer(}  fen  binnen  goed  omspield  en  fen  bûten  goed  reinige  en 
de  tafel  waerd  oprêdden.  Den  krige  se  de  mâlke  fen  't  bêds- 
boerdtsje  en  skepte  de  reamme  der  6f ;  hja  mealde  kofje  en  die 
dêr  net  to  min  fen  yn  't  bliken  tsjetteltsje ;  dat  waerd  fol  siedend 
wetter  getten  en  op  in  têst  mei  'n  stik  er  út  en  in  kromke  troch- 
barnd  fjûr  dei  yn,  op  'e  tafel  set.  En  lyk  as  in  houn,  dy  't  yn 
de  tiid  fen  't  bargeslachtsjen  de  iene  boer  of  de  oare  in  stik 
spek  ontstellen  het,  en  as  er  dat  yn  syn  hok  tôge  het,  der  op 
syn  hele  hûd  noflik  by  lizzen  giet  om  it  to  oarberjen,  ~  sa 
omtrint  foel  Heabeltsje  mei  in  suchte  op  in  stoel  by  hjar  kofje- 
tafel  del,  en  dêrmei  waerd  it  earste  pantsjefol  opdronken. 

Om  nou  te  sizzen  dat  hjar  libben,  krekt  allyk  as  Eibele 
sines,  fen  de  iene  dei  ta  de  oare  altyd  it  selde  wier,  dat  scoe 
net  alheel  neffens  de  wierheit  wêze.  Mei  hjar  sei  faek  de  iene 
dei  de  oare  net;  mar  ik  wol  nou  mar  ris  in  woansdeitomoarn, 
—  de  middelste  fen  'e  wike,  biskrjuwe,  den  scil  elk  de  oare 
dêr  wol  sa  hwet  nei  roaije  kfnne.  —  It  waerd  mei  al  dat  ien 
mei   oar,   dêr  'k  fen   sei,  altyd  al  gâns  oer  achten,  ear  't  Hea- 

beltsje  rêstich  en  fredich  by  de  kofjetafel  kaem  to  siften.  As  se 
den  in  tin  stikje  brea  en  in  bôltsje  oppeuzele  hie,  den  rekke  se 
wol  ris  hwet  oan  't  blêdsjen  yn  't  boekje  fen  Yntsje  Jans  of  in 
oar  geastlik  boek,  hwent  it  minske  hie  altyd  wakker  fen  it  goede 
hâlden. 

Der  waerd  oaii  'e  doar  draeid.  «Ek  hwetnedicb,  Haebeltsje?'' 

,Kom  yn,  Swaentsje!" 

Swaentje  kaem  yn  en  sette  hjar  koer  op  in  stoel.  „Moarn 
Heabellsje  1  ek  hwet  nédich  út  de  bôll'koer  ?" 

Heabeltsje.  P'al  efkes  del,  ju  1  Hjir,  ik  scil  dy  gau  ris  yn- 
jiette;  it  is  noch  al  koel,  tinkt  my.  Hest  ek  heard  ho  't  mei 
Hipperts  Jeik  is  ? 

Swaentsje.  Dêr  wirdt  wakker  ongelyk  oer  praten.  Oan  do* 
menys  faem  to  hearren,  scoe  'k  sizze,  dat  se  hjar  trouwe  hannen 
net  hâlde  koe ;  mar  Beitske  Matte  seit,  hja  het  tofolle  mei  in 
soldaet  oan  'e  slinger  wêst. 

Heabeltsje.  Nou,  it  is  in  skande  for  't  doarp,  sa  mar  by 
hjar  folk  op  't  hok  to  lizzen.  Ik  scoe  my  skamje,  da's  wrachtich 
wier!  As  dat  nou  al  sa  wier  mei  dy  soldaet,  den  troude  'k 
him ;  den  hie  se  dôch  in  plaster  op  't  sear. 

Swaentsje.  Ja,  dêr  sit  him  de  oast;  hy  wol  hjar  net  ha. 
En  dêrby,  hy  moat  ek  lang  net  in  besten  wêze,  nei  'k  hcard  hab. 

Heabeltsje.  Mar  hwet  ik  jo  eagentlyk  freegje  woe :  witte 
jy  ek  ho  't  mei  Gabe  Oefender  is? 

Swaentsje.  Dy  het,  sa  't  my  sein  is,  Sneintojoun  wer  tjinst 
dien.  Mar  ik  leau,  dat  jy  dêr  sa  jamk  net  mear  komme  as  to 
'n  earsten,  wol  Heabeltsje? 

Heabeltsje.  Och  né,  Ijea!  Sjuch,  wy  ha  wol  gjin  bern  en 
dus  binne  wy  mei  ús  beiden,  Eabele  is  ien  en  ik  bin  twa;  mar 
ik  siz  altyd,  immen  dy  *t  syn  spil  goed  by'noar  hâlde  wbl,  dy 
moat  er  al  danich  by  wêze.  As  ik  er  Sneins  útrin,  den  wit  ik 
wol  ho  't  de  boel  lit,  mar  net  ho  *k  alles  wer  fine  scil. 

Swaentsje.  Nou,  dêr  ha  jy  gelyk  oan.  Mar  my  tochte  Ea- 
bele  scoed  er  ris  hinne  gean. 

Heabeltsje.  Eabele?!  Praet  my  net  fen  Eabele!  Hirder 
baerch  heb  ik  myn  libben  net  sjoen.  Hwet  in  krús  ik  dêr  wol 
om  yn  myn  gemoet  hab,  dat  kin  gjin  libben  minske  bigripe. 
Op  alle  bûgen  bisiikje  ik  it  wol  mei  him ;  den  ris  mei  goedens 
en  den  ek  wol  ris  wer  mei  lilkens;  mar  't  is  allike  folle  as  ik 
dêroer  tsjin  him  praet  as  tsjin  disse  deade  tafel. 

Swaentsje.  Ja  sloof,  sa  lang  as  in  minske  net  ontfanklik 
makke  wirdt  for  de  wierheit  is  er  ek  allike  dea  as  dy  tafel. 

Heabeltsje.  Okker-Sneintsjouns  sieten  wy  hjir  sa  togearre; 
ik  hie  yet  hwet  mâlke  stean  en  ek  hwet  droege  sealje  lizzen. 
Ik  sei :  „Kom,  wy  scille  in  bekjefol  sealjemâlke  siede  en  ite  dêr 
in  stîkjen  iten  ta,  den  binn'  wy  mei  't  jounmiel  foart  ynspand". 

Dat  die  ik  en  do  't  wy  dêr  mei  sieten  lies  ik  in  pear  bledsiden 
út  it  Ternaerder  Bloemendal,  dat  is  sa'n  bysonder  geastlik  boekje. 
Do  sei  ik  sa:  ,pEâbele/'.  sei  ik,  „dou  bist  nou  al  sa  âld  fen 
dagen  en  op  dyn  jierren ;  —  scitte  dyn  hird  en  forhird  herte  den 
noait  ris  weakje  litte?"  —  En  hwet  sei  er  dêr  op?  „Ja/'  sei 
er,  „ik  woe  wol  datst  dou  myn  earte  hwet  better  weakje  lietste, 
dy  binne  soms  middeis  sa  hird  as  knikkerts.  Is  der  yet  in 
pantsjefül  yn?  Ik  wol  op  bêd."  —  Ik  sloech  de  hannen  yn 
elkoaren  en  ik  tochte  yn  myn  eigen :  dou  scite  de  ein  wol  fine ! 

Swaentsje.  Ja,  ik  hear  der  soms  wol  ris  hwet  fen.  It  moat 
raer  wêze,,  nei  't  de  Ijue  sizze. 

Heabeltsje.  Soa,  hearre  jy  der  soms  wol  ris  hwet  fen?  Ja, 
der  kin  ek  noait  genôch  fen  beard  wirde.  Dat  tocht  ik  yet 
krekt  sa,  do  't  ik  yn  Yntsje  Jans  lies :  ,0  wé  1  o  wé  1  over 
Friesland,  indien  zij  zich  zij  zich  niet  vernederen."  —  Men  kin 
oars  net  sizze  dat  Eabele  greatsk  is. 

Swaentsje.  Né,  hy  rint  to  minsten  Sneins  en  deis  allike 
suterich  der  hinne. 

Heabeltsje.  Och  ja,  Ijea !  Mar  wy  lêze  ^ek  net  forgees  yn 
'e  Skrift,  dat  men  de  kinderen  Belials  oan  de  klean  kenne  scil. 
Ik  hab  Sneins  ek  al  faek  de  lust  net  om  de  mûtse  to  forsetten. 
It  is  dôch  allegearre  mar  idelheit,  tink  ik  den. 

Swaentsje.  Nou,  dat  is  al  sa,  minske.  Mar  ik  moat  wol 
fierder;  moatte  jy  ek  hwet  ha? 

Heabeltsje.  Ja,  ik  moat  al  hwet  ha.  Ik  jou  tsjinwirdich 
neat  om  brea;  iîc  ha  niis  ai  wer  in  tin  byt  oppluze,  mar  't  leit 
my  altyd  yn  't  liif  as  in  stien.  En  Eabele  scil  noait  risfreegje: 
„Meiste  oars  ek  it  ien  of  't  oar?"  —  Ik  hab  gelokkich  altyd  in 
bytsje  jild  om  'e  hannen,  dêr  pas  ik  op,  mar  hy  scoe  der  him 
net  om  foroarje,  al  kaem  ik  om. 

Swaentsje.    Jy  binne  ek  net  botte  hird,  leau  'k,  wol? 

Heabeltsje.  Hird  ?  Myn  Ijeave  sloof !  ik  hab  it  sa  mei  de 
mage  to  krijen.  As  ik  by  de  tiid  lâns  net  hwet  sêft  iten  krige, 
den  laei  'k  mei  gauwens  onder  *e  foetten. —  Ik  moat  mar  in 
stoaterske  krintebôle  ha  en  in  pear  swinemagen.  {Hja  leit  itjild 
op  'e  tafei.)  Sjugg'  jy!  sa  scil  't  wêze.  In  stoater  de  bôle  en 
seis  sinten  't  oare,  mei  dy  beide  fen  forline  wike.  Earst  in 
dûbeltsje. 

Swaentje.  Krekt  fjouwer  stûren  en  iij  sint,  tink  ik.  Sjugg' 
jij !  earst  toalf,  nou  rekkenje  'k  de  heale  sint  er  6f ;  —  toalf  en 
saun  is  tweintich,  en  den  yet  de  heale  sint,  dat  is  ien-en-twein- 
tich.    Krekt  fjouwer  stûren  en  in  sint. 

Heabeltsje.  't  Is  goed,  dat  jy  foUe  better  rekkenje  kinne  as 
ik.  Ik  ha  't  yn  myn  jonkheit  by  master  Eibert  Spiker  oars  ek 
skoan  leard ;  mar  och,  men  het  sa  folle  swierrichheît  yn  'e  holle. 

Swaentsje.    Ja,  dat  is  ek  sa.    Moarn  Heabeltsje,  betterskip ! 

sa  kloek  wêze  as  se  wol,  hja  scil  't  wys  wirde  dat  in  boerkerij 
hwet  opnimt.  Ik  ha  der  ek  altyd  kloekernôch  tsjin  oan  wêst, 
mar  de  iene  kin  mear  niei  de  pong  as  de  oare  mei  't  jild.  It 
moat  hjir  mei  'e  tiid  allegearre  wol  earmoed  en  ellinde  wirde. 
Ik  sjuch  it  tsjuster  mei  Fryslân  tomjitte." 

Nou,  dêr  't  man  en  wiif  sa  ienriedich  ien  en  't  selde  doel 
op  *t  each  hiene,  dêr  koste  't  stellich  net  folle  moeite  om  't  spil 
foar  inoar  to  krijen  ta  de  reis  nei  't  lân  fen  oerfloed.  Depleats 
waerd  forkocht,  it  fé  en  *t  húsrie  oan  jild  makke.  Allinne  it 
gûd,  dat  se  oan  't  lêst  ta  brûke  moasten,  dat  hälden  se. 

Nou,  yn  dy  tiid  barde  de  histoarje,  dy  't  ik  eigentlyk  for- 
helje  woe. 

Heabeltsje  Njirrebont  hie  as  faem  by  Sjoerdsynälden  wenne 
en  ek  by  Sjoerd  sels  yet  faem  wêst.  Eabele  hie  hjar  dêr  wei 
troud  en  sa  wier  hy  by  Sjoerd  komd  as  fêste  arbeider.  Dôch, 
troch  dat  Heabeltsje  Sjoerd  lyts  kend  hie,  hinge  hjar  hert  altyd 
oan  him,  en  Sjoerd  hie  ek  in  bulte  oanhâld  oan  Heabeltsje. 
Wier  hy  moarns  it  lân  út,  den  miste  't  net  of  hy  stiek  by  Hea- 
beltsje  efkes  de  piip  oan ;  den  makke  hja  gau  de  kofje  klear 
en  Sjoerd  jowch  den  meast  al  in  dûbeltsje  twa  ta  koeke  of 
sahwet.  Scoed  er  soks  thús  ha,  den  parte  't  altyd  sa  wiid  mei 
de  boaden  en  de  bern,  dat  dêr  wier  hast  net  mei  to  bigjinnen. 
By  Heabeltsje  yn  hjar  lyts  keammerke  hie  de  boer  der  mear 
wille  fen.  Den  praetten  se  togearre  oer  alderhanne  dingen,  dêr 
*t  de  boer  aerdichheit  oan  hie.  Heabeltsje  priisge  altyd  wakker 
syn  dwaen  en  litten,  en  dêr  hie  se  gjin  skea  fen.  Gjin  baerch 
slachte  Sjoerd  en  gjin  stikken  Ijirre  waerden  der  by  sines  út  de 
skoarstien  helle,  of  hy  wist  er  Heabeltsje  to  mûk  wol  hwet  fen 
ta  to  skikken  en  sa  bisoarge  er  hjar  folle  romte  yn  'e  húshâlding. 
En  do  't  Sjoerd  den  fêst  fen  plan  wier  om  nei  Amerika  to  gean, 
do  stelde  er  Heabeltsje  foar  om  ek  mei  to  tsjen,  op  syn  kosten. 
It  kin  sikerwier  nimmen  nij  dwaen,  dat  it  minske  dêrindanigen 
sin  oan  hie.  Elk  scil  it,  tink  ik,  wol  sahwet  foar  't  forstân  ha, 
dat  Eabele  fen  Sjoerd  syn  goede  gaven  net  folle  krige;  oars 
scoed  er  mogelik  wol  mei  syn  wiif  ynstimd  ha,  dêr  *t  er  nou 
net  ta  wier  to  biwegen.  As  de  boer  him  tasizzing  die,  dat  er 
mei  alle  kosten  riede  scoe,  en  as  Heabeltsje  him  al  foarpraette, 
dat  er  yn  Amerika  grif  alle  middeis  in  goed  stik  spek  yn  'e 
earte  krije  scoe,  —  it  holp  allegearre  allike  folle.  Hy  sei  altyd 
mar:  „Ik  wit  ho  'k  it  hjir  hab,  en  ho  'k  it  dêr  krije  scil,  dat 
moat  ik  ôfwachtsje.  It  liket  my  der  safolle  nei  as  fleanen !  En 
ynpleats  fen  him  oan  dy  Amerika-praetsjes  to  steuren  died  er 
syn  bêst  er  op  om  by  Lubbertboer,  dy  't  op  Sjoerde  pleats  kaem 
to  wenjen,  wer  fêste  arbeider  to  wirden.  Dat  slagge  him  nei 
winsk   en   hy   hie   dus   it   foarútsjuch,   dat   er  wer  yn  de  selde 

foegen  foart  libje  koe.  Mar  Heabeitsje,  ja,  dy  seach  tomjttte, 
dat  se  danige  foUe  forlieze  scoe,  en  hja  liet  dêrom  ek  net  nei 
om  by  alles  hwet  hjar  man  sei  of  klage,  him  Amerika  foar  de 
skinen  to  smiten  en  alles  hwet  dêr  wier  of  net  wier  6f  to  skil- 
derjen  as  helte  better  as  't  hjir  yn  Fryslân  wier.  Mar  al  liet  se 
syn  earte  noch  sa  hird  bliuwe  en  syn  sûkereiwetter  noch  sa 
kâld  wirde:  Eabele  stie  sa  fêst  op  syn  stik  as  in  walfisk-kake- 
bien  ta  in  wrjuwpeal  yn  *t  lân;  stiif,  net  to  forbûgjen  stiifl 

Ho  neijer  de  dei  fen  Sjoerde  foartgean  kaem,  ho  treuriger 
Heabeltsje  waerd.  Kaem  Sjoerd  ris  by  hjar  oan,  dat  koe  op  't 
lêst  mei  de  drokte  fen  U  ynpakken  net  sa  heel  faek  barre,  den 
klage  se  danich  oer  de  onforsetlike  stivens  fen  hjar  man  en  sei 
soms,  dat  se  leaude  net  lang  mear  yn  'e  wrâld  bljuwe  to  scillen 
âs  se  net  mei  nei  Amerika  komme  koe.  Alhowol  Sjoerd  er  sa- 
folle  net  om  joech,  dat  er  Heabeltsje  hjir  yn  Fryslân  efterlitte  scoe, 
dat  kleijen  fen  hjar  bikroep  him  dôch,  en  onder  alle  drokte  en 
hollebrekken,  dat  de  reis-ondernimming  fen  sels  for  him  mei- 
brocht,  bigoun  er  ek  yet  ris  tige  der  oer  to  tinken,  ho  't  er  Hea- 
beltsje  mei  krije  scoe.  Einliks  foun  er  hwet  út.  Hy  moast  yet 
ris  by  hjar  de  püp  oanstekke  en  do  't  se  nei  ailderwenste  wer 
by  inoar  sieten,  bigoun  er:  „Heabeitsje,  nourint  itgau  neideein." 

Heabeltsje :    Ja  Sjoerd,  men  scoe  yen  ta  wetter  skrieme." 

Sjoerd :  „Né  hertsje,  dat  hoeft  net.  As  men  mar  gochem 
is  bringt  men  't  fîer.  Scoen'  jy  wol  fen  jou  man  ôfsjên  kinne?" 

Heabeltsje :  „Fen  Eabele  ?  Myn  Ijeave  Sjoerd !  ho  scöe  'k 
net  fen  sa  'n  hirdbaerch  Ôfsjên  kinne?  It  is  ommers  gjin 
minske  lyk." 

Sjoerd :  »Nou,  den  komt  it  spil  foar  'noar  sa  glêd  as  in 
klontsje.  Heabeltsje,  jy  komme  mei  nei  Amerika.  Harkje  ris  ho 
't  wy  't  habbe  scilie.  Ik  gean  ienfâldich  nei  baes  Lolke  timmer- 
man ;  Lolke,  siz  ik,  jy  moasten  my  yet  al  sa'n  kiste  meitse,  sa'n 
ien  lyk  as  jy  mear  makke  ha,  mar  meitse  him  den  in  bytsje 
langer  en  boarje  yn  't  lid  in  stik  mannich  gatsjes,  sa  great  mar 
as  de  gatten  yn  in  stoofs-lid.  Ik  wol  for  de  aerdichheit  in  east- 
ynske  toarteldou  meinimme  nei  Amerika;  dy  moeat  yn  dy  kist^, 
dêrom  moatte  der  gatsjes  yn  't  lid,  oars  scoe  't  beest  gjin  siken 
krije  kinne.  —  Dy  kiste  bringt  Lolke  my  ienfâldich  thús  en  den 
scil  ik  sa  ienfâldich,  dat  nimmen  der  erch  yn  het,  wol  meitse 
dat  dy  yn  'e  skûrre  twisken  de  foUe  kisten  komt  to  stean ;  den 
doch  ik  er  in  hingelslot  oan,  mar  häld  de  kaei  yn  *e  bûse.  Den 
komme  jy  de  lêste  nachts  om  toalve  ûre  hinne  ta  de  skûrredoar 
yn,  ik  scil  jo  dêr  opwachtsje.  Den  krûpe  jy  ienfâldich  yn  dv 
kiste,  jy  jane  jo  der  kûs  yn  del  en  ik  doch  him  ienfâldich  op  t 
slot;  yn  oarder  is  de  boel.  Den  drage  de  arbeiders  jo  ienfäl- 
dich  yn't  skip,  krekt  as  de  oare  kisten.  Mei  in  dei  giet  it  gûd 
yn   't  greate  skip  oer  en  den  yn  sé.    En  den?    Ja,  den  docht 

Sjoerd  ienfâldich  de  kiste  iepen  en  Heabeltsje  komt  foar  't  ijocht. 
Ho  't  jy  der  komd  binne,  dat  rekket  in  oar  net;  ik  ha  wol  iten 
en  wol  jüd ;  der  is  't  mei  út !    Hwet  tinkt  jo  dêr  fen ?' 

Heabeltsje.  »0  freeslik,  Sjoerd !  ik  yn  sa'n  kiste  ?  O  fij ! 
dat  liket  my  forkeard  ta." 

Sjoerd.  Nou  minske,  jy  moatte  't  alheel  sels  witte,  mar  my 
tinkt  it  is  better  fen  in  sûre  ape!  to  biten  as  fen  toarst  to  for- 
smachtsjen.    Ik  wit  er  gjin  oare  wei  op. 

Heabeltsje.    Mar  ik  kin  dôch  sa'n  lange  tiid  net  sonder  iten. 

Sjoerd.  O !  dat  is  ai  wer  neat.  Jy  nimme  ienfäldich  in 
dimterkoeke  mei  en  in  lyts  tsjetteltsjfe  fol  kofje;  jy  dogge  in 
pompieren  stoppe  op  *e  tute,  den  kin  't  er  mei  't  hutseljen  en 
sa  ek  net  út  pjutskje.  En  sjuch !  it  dûrret  op  syn  langst  oardel 
dei,  dat  jy  der  yn  hoeve  to  wêzen. 

Heabeltsje.  Nou  hawar!  in  koart  birie  is  in  goed  birie;  as 
jy  hjir  wei  geane  en  ik  hjir  bljuw,  den  ha  'k  dôch  ek  neat  mear 
oan  't  libben.    Mar  as  dy  slûge  Eabele  my  ek  misse  scil ! 

Sjoerd.  Kom,  dat  stiet  my  oan ;  ik  scil  strak  foart  mar  by 
baes  Lolke  oan  gean.  En  as  wy  den  ienkear  yn  Amerika  binne, 
den  lit  ik  tichte  by  myn  hûs  ek  in  kreas  hûske  for  jo  bouwe, 
helte  better  as  dit  äld  nêst,  en  den  kom  ik  wer,  krekt  allyk  as 
hjir,  nou  en  den  by  jo  to  kofjedrinken.  En  den  is  dy  slûge 
Eabele  ús  net  mear  yn  'e  wei. 

Sa  waerd  alles  twisken  hjarren  goed  ôfpraten.  Sjoerd  soarge 
dat  alle  dingen  sa  ynrjuchte  waerden,  dat  neat  hjar  hinderje  koe. 
De  lege  kiste  waerd  twisken  de  ladene  kisten  yn  set,  sonder  dat 
immen  fen  't  wirkfolk  dêr  syn  oandacht  op  hie.  En  do  't 
Heabeltsje  de  jouns  foar  de  deis,  dat  Sjoerd  mei  syn  boel  op 
reis  scoe,  de  koalrapen  wer  op  die :  dy  joun  scoe  de  lêste  wêze, 
dy  't  hjar  man  en  hja  togearre  trochbrochten.  As  Eabele  sliepte 
den  scoe  hja  hjar  spillen  yn  'e  es  bringe  en  om  toalf  ûre  hinne 
hjar  man  for  altyd  yn  stilte  „goe  nacht"  sizze.  — •  Eabele  koe, 
nei  in  hûd  fol  wirk  meast  al  goed  rêste,  en  sa  gau  as  Heabeltsje 
him  snoarkjen  hearde  bigoun  se  hjar  bêste  spillen  by  inoar  to 
siikjen.  By  dat  wirk  wier  se  wol  ris  efkes  hwet  oandien  en 
suchte  tige  djip.  Eabele  wier  wol  gjin  hirddraver,  mar  dôch  in 
kloeke  bodder  en  hja  tocht  yn  hjar  sels:  „Hy  is  en  bljuwtdôch 
altyd  myn  man !'  Mar  it  wier  nou  sa ;  hja  hie  't  Sjoerd  ont- 
hjitten  en  de  wei  laei  net  oars,  lija  moast  nou  de  holle  derfoar 
hâlde.  De  kofje  kaem  yn  't  tsjetteltsje  en  de  dlmterkoeke  yn  'e 
bûse ;  in  stik  Ijirre  mei  hjar  earizer  en  yet  hwet  oar  gûd  biboun 
se  yn  in  doek,  en  do  *t  de  wekker  ketier  foar  toalven  wiisde 
wier  se  klear.  Mei  in  binypt  hert  loek  se  't  iene  bêdsdoarke 
hwet  fierder  op  en  seach  y'et  ris  op  hjar  swier  sykheljende  man 
del,  dy  't  dêr  hinne  laei  as  hie  der  noait  in  Heabeltsje  by  him 
op  bSd  wêst. 

„Ooe  nacht!"  sei  se,  ,,farwol!  dy  't  net  oars  wol,  dy't  net 
oars  scîl!" 

Neî  dy  sunicb  útspritsene  segenwinsk  slûpte  se  yn  't  tsjuster 
op  hjar  tsjustere  went  los  en  in  tsjustere  takomst  tomjitte. 

De  oare  moarns  wier  by  Sjoerdes  alles  yn  rep  en  roer.  It 
skip,  dat  it  gûd  lade  scoe,  laei  foar  de  wâl  en  de  moarns  om 
fjouwer  ûre  rekke  de  drokte  al  oan  'e  gong.  It  hele  doarp  roan 
der  om  gear,  de  iene  út  nijsgjirgens,  de  oare  út  meilîjen;  dy  't 
yet  in  pear  triennen  bisiet  woe  se  de  lânforhûzers  to  bêste  jaen, 
of  socht  wer  hwet  nije  moed  to  forkrijen  út  it  roungeande  glês 
mei  brandewyn,  dêr  't  ^Sjoerd  op  paste,  dat  it  net  stil  stie  en 
net  leech  rekke.  Och,  och!  hwet  wier  't  in  rare  moarn!  Sjoerd 
rôp  en  raesde  en  fitere  hinne  en  wer  fen  efteren  nei  foaren. 
Hwent  syn  wiif  woe  elke  kiste  sa  yn  't  skip  ha  to  stean,  datse, 
as  't  moast,  der  ris  ta  komme  koe;  hwent  út  de  iene  koe  se 
dit  en  út  de  oare  dat  onderweis  ris  nedich  brûke  moatte.  Mar 
Sjoerd  sei  hjar  mei  in  hele,  bulte  gebearden,  dat  dat  suver 
onmogelik  wier.  „Dou  mast  ienfâldich  it  nedichste  deise'gûd 
sahwet  foar  de  greep  stean  ha,"  sei  er,  „en  't  oare  dêr  mast  dy 
bûten  rêdde  sa  lang  dat  wy  yn  Amerika  binne.  Mar  't  wiif  koe, 
allike  min  as  hy,  krekt  sizze  hwet  nou  just  it  nedichste  deise 
gûd  wier  en  hwer  't  se  wol  ris  great  forlet  fen  krije  scoe  kinne. 
Dêrom  wieren  se  der  skien  mei  lâns. 

Sjoerde  wiif  siet  of  stie  dêr  yn  de  hôlle  lége  keamer  by  de 
thétafel  ijiei  in  stik  of  seis  healklaeide  bern  om  hjar  hinne,  dy't 
hjarren  formakken  mei  de  drokte  en  't  geskrep  dat  dêr  wier.  It 
minske  hie  tiid  to  iten  noch  to  drinken,  hwent  er  moast,  fen  sels, 
op  't  lêst  ek  yet  al  in  hele  bulte  gûd  ynpakt  wirde,  dat  se  de 
hele  tiid  yet  brûkt  hiene.  Fij,  fîj !  hwet  fleach  it  dër  troch  inoar. 

Do  't  Eabele  de  moarns  to  wekker  waerd  sprong  er,  nei 
âlderwenst  fen  't  bêd,  smiet  de  finsters  iepen  en  scoe,  lyk  as 
altyd,  it  tsjetteltsje  mei  drinken  fen'e  hirddobbe  krîje.  Marhwet 
er  altyd  onmogelijk  achte  hie,  wier  dy  kear  bard :  it  tsjetteltsje 
stie  allike  min  op  'e  hirddobbe  as  syn  stik  brea  yn  't  tafels-Iaed. 
„Myn  ginst!"  seit  er,  „ho  is  dit?"—  „Heabel !"  ropt  er  troch 
't  bêdsdoarke,  „Heabel,  hwer  is  myn  kofje  ?"  —  Gjin  antwird. 
Hy  kleau  op  'e  stoel  om  hjar  wekker  to  skôdsjen,  mar  do  ontdiek 
er  earst,  dat  er  net  allinne  syn  kofje  en  't  brea,  mar  ek  syn  wiif 
miste.  Dat  wier  dôch  mar  allegearre  allike  frjemd !  dêr  wist  er 
gjin  mouwen  oan  to  setten.  Earst  wîe  er  äl  in  bytsje  forslein, 
mar  hy  grypte  gau  hwet  moed;  hy  makke  sels  mar  in  stik  brea 
klear  en  iet  dat  op,  do  naem  er  de  lodde  op  't  skouder  en  gong 
de  doar  út. 

Troch  dat  er  al  forskate  wiken  for  Lubbert  nijboer  yn  't 
wirk  wêst  hie,  hied  er  om  Sjoerd  en  hjarre  en  de  hele  Ameri- 
kaenske   reis   net  ienris  tocht.    Mar  do  't  er  ticht  oan  't  hûs  ta 

kaem  skeat  it  him  yn  't  sin,  dat  Lubbert  him  frij  jown  hie  om 
Sjoerd  en  hîar  dy  deis  in  hantsje  to  helpen  en  ôfskie  fen  de 
Ijue  to  nimmen;  syn  deihier  scoed  er  dêrom  allike  goed  ha.  „0 
just!"  sei  er  yn  him  sels,  „hjir  sci!  Heabel  ek  wol  wêze." 

»Hy  gyng  yn'e  hûs,  mar  seach  al  raer  op,  ho't  it  iene  dêr 
troch  't  oare  fleach.    „Moarn !"  rôp  er. 

5,Moarn  Eabele !"  sei  Sjoerd.  „Kom,  scoene  jy  ûs  hwet 
mei  helpe?" 

„Ja/'  sei  Eabele,  „mar  jim  binne  hjir  al  sa  machtich." 

^Dat  is  neat!"  sei  Sjoerd  wer,  „ho  machtiger  ho  better. 
Hjir!  drink  ris  op  ús  goede  reis." 

Foart  al  oan  'e  brandewyn,  dat  like  Eabele  oars  net  to  goed 
ta ;  mar  om  't  er  dôch  ek  gjin  kofje  hawn  hie,  liet  er  't  mar  nei 
binnen  glide.  Do  bigoun  er  syn  hannen  út  de  mouwen  to  stek- 
ken  en  mei  to  sjouwen ;  hy  forgeet  yn  al  dy  rûzje  om  nei  syn 
wiif  to  fornimmen. 

!t  sprekwird  seit:  „FoIIe  hannen  meitse  licht  wirk,"  en  dat 
wicr  by  Sjoerd  syn  forfarderij  do  ek  wol  to  sjên.  De  iene  kiste 
en  pakkoer  efter  de  oare  rekke  hird  ta  de  doär  út  en  sa  kaem 
't  ek  oan  de  kiste  ta,  dêr  't  de  froede  Heabeltsje  al  in  ûre  man- 
nieh  yn  suchte  hie.  It  wier  hjar  oars  allegearre,  nei  't  se  't 
ôfspritsen  hiene,  goed  slagge;  Sjoerd  hie  hjar  in  pear  hyngste- 
dekken  en  in  bêdkjessen  mei  jown ;  mei  't  lichem  laei  se  dus 
just  net  ongemaklik,  mar  fen  binnen  wier  se  gâns  in  bytsje  oars 
as  oars;^  hja  forlange  wol  wer  út  hjar  binypte  wetit  forlost  to 
wirden. 

Eabele  hie  just  wer  in  sjou  nei  't  skip  tôge  en  scoe  wer 
in  draeht  helje,  do  sei  er  sa :  „Ei  kom !  dêr  ha  wy  ommers  de 
lêsle  kiste  al.^' 

Ja,"  sei  Sjoerd,  „mar  wês  dêr  foaral  en  biljeaven  tige  foar- 
sichtich  mei.  Dêr  hab  ik  in  éastynske  toarteldou  yn  mei  mear 
oare  foarname  dingen.  Dus  dy  kiste  moatte  jimme  út  noch  yn 
net  stompe.*' 

<,Kom,  Feije  skroar!"  sei  Eabele  tsjin  de  man,  dy  't  nêst 
him  stie,  ,yWoIIe  wy  disse  kiste  mar  nimme?" 

„Ik  mei  't  wol  lije,"  sei  Feije  skroar. 

„Hou !"  sei  Sjoerd,  wy  moatte  earst  yet  ris  ombringe." 

Howol  Eabele  fen  't  fake  ombringen  al  licht  yn  'e  holle 
wier,  hy  preau  dôch  al  wer  mei ;  do  gongen  Feije  en  hy  mei 
de  kiste  op  'e  sjou.  Sjoerde  wiif  socht  de  ^llerlêste  spillen  by 
inoar,  dy  *t  de  twa  mänljue  den  yette  helje  scoene. 

Fen  Sjoerde  hûs  ôf  nei  't  skip  hicne  se  yet  al  in  aerdich 
eintsje  toaijen,  earst  troch  de  bûrren,  den  in  kampke  lân  oer  en 
't  hûske  fen  Eabele  en  Heabeltsje  foarby.  Nou  wier  dy  Fetse 
skroar  in  kearel,  dêr  't  soms  fen  sein  waerd,  dat  er  wol  ris  in 
earlik   man  foarby  gien  wier,  mar  oft  er  sels  ien  wier,  dat  wier 

de  frage.  Do  't  se  dan  mei  dy  kiste  njunken  Eabeles  went 
wieren  sei  de  skroar :  „Hou  1  wy  moatte  efkes  rêste ;  de  hannen 
binne  my  sa  tin  fen  't  pers-izer,  dat  ik  de  hânsels  fen  sa'n 
swiere  kiste  der  net  lang  oan  útstean  kin.  —  Hwet  tinktdynou 
eigentlyk  fen  disse  reboelje,  Eabele?" 

n^Eabele.  „Dat  it  in  aldergekste  ondernimming  is  for  Sjoerd, 
út  sa'n  moai  spil  to  gean  sonder  to  witten  ho  't  er  't  dêr  yn  'e 
frjemdte  fine  scii. 

Feije.  Ja,  sa  is  't.  Mar  wost  wol  ieauwe,  dat  Sjoerd  ien- 
fâidich  op  gjin  part  en  deel  nei  wit  hwet  er  krekt  yn  't  skip 
komt?" 

Eabele :  Ja,  dat  wol  'k  wol  ieauwe ;  hwent  ik  wit  sels  pas 
hwet  ik  er  yn  brocht  ha,  lit  stean  fen  Sjoerd. 

Feije:  Justl  en  wost  woi  leauwe,  dat  ién  kiste  mear  of 
minder  it  Sjoerd  net  dwaen  scil?" 

Eabele:  ,Ho  mienst  dat,  Feije?'' 

Feije:  ^Sjuch,  wy  binne  hjir  togearre  foârt  by  dyn  went. 
Yn  disse  kiste  sit  de  aep,  dat  het  er  niis  sels  sein.  As  wy  dy 
nou  ris,  ynpleats  fen  him  yn  *t  skip  to  bringen,  hjir  yn  dyn  hûs 
setten  en  ik  kaem  den  joun,  as  Sjoerd  al  wit  ho  fier  foart  is, 
hjir  ris  wer  by  dy,  den  hiene  wy  yet  in  oantinken  fen  Sjoerd. 
Ho  liket  dy  dat  ta?" 

Eabele:  ^Jonge,  Feije!  doare  wy  dat  wol  dwaen?" 

j,Ien  twa,  trijel"  sei  Feije.    ^Linich  mar!" 

Mei  in  rep  wier  de  iciste  binnen  doarren  en  om  him  net 
foar  allemans  each  to  litten,  skwauwen  se  him  op  it  bëdsteed 
en  diene  ,de  doarkes  ta. 

Mar  do  bigoun  Eabele  wer  oer  syn  wiif  to  tinken.  »Feije,'' 
sei  er,  „hest  Heabel  ek  sjoen?" 

j,Né,"  sei  Feîje,  „dy  het  my  de  hele  moarn  net  yn  'e  wei 
wêst ;  mar  hja  scil  ek  wol  mei  yn  't  span  wêze,  licht  is  se  wol 
by  't  skip.  Mar  dêr  moatte  wy  nou  net  hinne;  wy  moatte  wer 
nei  hús  ta,  krekt  as  ha  wy  de  kiste  yn  't  skip  bisoarge  en  komme 
wy  om  wer  hwet  to  heljcn.  En  nou  moatte  wy  ek  foarai  nearne 
net  oer  prate;  joun  om  acht  ûre  of  efkes  letter  kom  ik  by  dy 
om  de  boel  to  partsjen,  sadwaende  kraeit  er  gjin  hoanne  nei." 

Sjoerde  wiif  hie  onderwiles  alles  gearswile  hwet  se  yet  fine 
koe ;  mar  jonge,  jonge  I  hwet  fleach  it  dër,  troch  de  greate  Haest, 
mäl  troch  inoar.  Sa  treau  se  de  brandewynflesse  mei  in  mannich 
romers  en  it  deise  thégûd  yn  in  izeren  pôt  en  dy  út  de  gauwich- 
heit  yn  in  hoedtsjedoaze.  Mar  do  't  dy  nei  't  skip  ta  dragen 
wirde  scoe,  do  wier  't  ritsdy !  sa  gau  as  er  forheftich  optild 
'  waerd,  de  boaim  er  út  en  alles  rôlle  oan  digg'els  oer  'e  flier. 

„Dat  is  al  wer  net  oars/*  sei  't  minske,  „sa  leart  men  mei 
skea  en   skande.    Dy  boel  het  net  mei  nei  Amerika  ta  meiien." 

Alles  wier  lit  it  hûs  wei.  Sjoerd  bigoun  to  drjuwen  om  foart, 

men  for  altyd  grif  in  tige  biswierlik  wirk.  Gau  hie  *t  wiif  hjar 
sels  en  de  bern  hwet  opknappe ;  hja  naem  it  jongste  op  'e  earm 
en  dêrmei  gyng  it  húsgesin  for  jimmer  ta  de  bjuster  heibeijige 
went  út.  By  't  skip  wier  't  krekt  as  wie  't  merke,  sa'n  minsken. 
Elk  moast  de  Ijue  yet  it  bêste  winskje  en  hjarren  foartfarren  sjên. 

Sa  gau  hiene  Sjoerd  en  hjarre  it  hûs  net  romme  of  de 
fearskippers,  dy  't  de  nijboer  syn  hûsrie  yn  hiene,  bigounen  dat 
op  'e  wâl  to  setten  en  yn  de  lege  smoarge  keamer  gear  to 
bringen.  Krekt  hiene .  in  pear  jonges  de  kop  fen  in  kammenet 
er  yn  brocht,  do  't  Eabele  en  Feije  der  oan  kamen  om  sabeare 
yet  in  sjou  to  heljen. 

„Nou !"  sei  Feije,  „hwet  is  my  dit  hjir  in  bargehok.''  Ja," 
sei  Eabele.  ^Nimme  jy  dat  ding  ?  (hy  miende  de  kop  fen  Lubberts 
kammenet)  den  scil  iîc  it  stan-izer  krije." 

Dat  wier  Feije  goed  en  flink  hie  elk  syn  fracht  op'enekke; 
en  howol  sa'n  great  stik  izer  Eabele  hast  oer  'e  meuch  roan, 
hja  kamen  der  mei  by  't  skip  en  rôpen  fen  fierren  al : 
„Romte  hwetr' 

^Hwet  ha  jimme?"  rôp  Sjoerd. 
„It  lêste/'  sei  Eabele  en  lei  hymjende  en  blazende  it  stan-izer 
op  't  stalt  del. 

„Och,  myn  Ijeave  minsken !"  sei  Sjoerd,  ,,dat  is  't  boppest 
fen  Lubberts  kammenet,  wol  'k  leauwe,  en  dat  stan-izer  heart  by 
't  hûs.  For  dy  forgese  moeite  ha  jimme  yet  wol  in  tige  slok 
fortsjinne.    Kom  hjir!  drink  yette  ris  for 't  lêste  op  ús  goede  reis." 

Hja  diene  dat  en  yette  folle  oaren  mei  hiar,  tige  by  tige. 
En  howol  der  om  in  hopen  brike  setten  danich  lake  waerd, 
do  't  einliks  it  skip  fen  wâl  stiek  seach  mannichien  it  mei  in 
trien  yn  't  each  efternei. 

„Sjoerd  wier  wol  hwet  ienfâldich,"  waerd  er  sein,  „mar 
oars  dôch  in  goede  kearel." 

Elk  socht  syn  went  wer  op;  Eabele  ek,  nei  dat  Feiie  him 
yet  yn  't  ear  lústere  hie :  „Joun  as  't  tsjuster  is,  hear !'  Mar 
Eabele  hie  in  stik  yn  as  in  Switser,  hy  tocht  nearne  mear  om 
as  ho  't  er  mar  gaust  op  bêd  komme  scoe.  Sliepen  scoe  him 
goed,  dwaen,  dat  fielde  er  wol,  tocht  him.  Hy  kaem  yn  syn 
keammerke,  kleau  by  de  stoel  op  en  scoe  him  sa  mar  rûch  en 
rou,  sonder  útklaeijen,  yn  't  bêd  rôlje  litten ;  mar  o  wé !  hwet 
kaem  er  onsêft  op  dy  hirde  kiste  to  lânne.  „Hwet  is  dat?" 
grommele  er. 

„Bist  dou  dêr,  Eabele?"  waerd  er  onder  him  frege. 

Ja,  hwa  freget  dat?" 

„Hwa  't  dat  freget,  slânsfet?!  Dyn  wiif,  dy  't  hjir  al  ûren 
oer  in  bûch  yn  'e  binaudheit  sitten  het." 

i^Hearink,  Heabel !"  sei  er  forheard.  Hy  scoe  wer  om  legens 

gean,   mar  die  in  misstap  en  rôlle  sa  lang  as  er  woechsen  wier 
oer  'e  flier.    „Myn  ginst!  ho  komst  dou  yn  dy  kiste?" 

„Ho  'k  er  yn  komd  bin,  dat  rekket  dynet;  meitse  mar  dat 'k 
er  wer  út  kom.' 

^Hea  ju  !*'  grânze  Eabele,  „ik  woe  dat  ik  er  by  dy  yn  laei; 
ik  rôlje  hjir  fen  'e  rjuchter  side  op  'e  lofter  en  't  scil  spanne 
dat  ik  de  foetten  wer  onder  't  liif  krij." 

^Eabele  I  Eabele !"  kraeide  syn  wiif  en  skôp  tsjin  't  lid  fen 
'e  kiste  oan  as  in  gek.  ^Skamje  dy  hwet^  dronken  ûle !  En 
den  yet  in  oar  sines  to  stellen." 

„In  oar  sines?"  sei  Eabele,  dy  't  allergeloks  wer  rjucht 
oerein  stie.    „Hwet  is  der  yn  dy  kiste,  dat  mines  net  is?" 

„Doch  iepen !"  gûlde  Heabel. 

„Ja  Ijeave!"  sei  hy,  „mar  de  kiste  sit  op  't  slot.  Ik  scil  't 
lid  wol  stikken  bûtsje  kinne,  mar  ear  't  ik  er  ta  oergean  omdat 
to  bisiikjen  ha  'k  fjouwer  bitingsten.  De  earste  is,  dat  ik  gjin 
hûd  fol  kibjen  ha  wol  om  't  ik  my  for  in  inkelde  kear  ris  heal 
dronken  sûpt  ha,  dat  my  gjin  sint  koste  het.  Oard :  dou  sist 
my  sizze  hwetst  yn  disse  kiste  to  meitsen  hieste,  dy  't  ommers 
mei  nei  Amerika  scoe.  Ten  trêdden  mast  my  onthjitte,  datst 
foartoan  altyd  myn  earte  goed  nôch  siede  sciste,  en  fjird,  datst 
my  moarnsdrinken  ré  meitse  sciste  mei  ^wet  mear  mealde  kofje 
en  hwet  minder  sûkereije  der  yn." 

En  do  mocht  Heabeltsje  moai  sjonge  of  lilk,  hja  wier  sa 
goed  net,  hja  moast  him  dat  allegearre  onthjitte. 

Do  helle  Eabele  de  bile  en  houde  net  sunich  op  'e  kiste  yn, 
krekt  sa  lang  dat  it  lid  iepen  woe.  En  sjugge  jy  wol !  dêr  kaem 
Heabeltsje  Njirrebont,  nei  in  mistribele  frjemde  reis,  wer  út  hjar 
nauwe  wente  setten  en  wie  wer  op  \  selde  plak,  dêr  't  se  in 
Ûre  mannich  tofoare  noait  wer  tochte  komme  to  scillen.  Troch 
sa  'n  rare  thúskomste  wier  Eabele  de  sliep  forgien  en  syn  rûs 
bigoun  njunkelytsen  gâns  to  bikommen. 

Heabel  biicendc  do,  dat  Sjoerd  hjar  troch  lang  en  moai 
praten  oerhelle  hie  ta  dy  mâlle  ondernimming,  om  hjar  op  sa'n 
menear  mei  nei  Amerika  te  krijen.  Mar  do  't  alles  sa  útroan 
wier  lyk  as  't  wier,  moast  se  dôch  sizze,  hja  wier  bliid,  dat  se 
wer  by  Eabele  bljuwe  koe,  en  hja  hied  er  altyd  in  kêssen  en 
twa  hyngstedekken  by  woan ;  dy  koene  hjar  as  de  kâlde  winter 
kaem,  for  tekkens  tsjinje.  Dôch  koe  se  't  net  litte  Eabele  to 
biskrobjen  oer  syn  dnearlikens. 

,yMar  myn  Ijeave  ginst!"  sei  Eabele,  ,,hwet  moat  ik  nou 
sizze  as  Feije  joun  komt?" 

„Ja,  dat  mast  sels  witte/'  sei  Heabel  en  loek  oan  'e  skouders. 

„Mar  pas  op !  siz  net  dat  ik  yn  'e  kiste  sitten  ha." 

Dat   onthiet   Eabele   hjar.    En   do  't  se  de  middeis  fredich 

hwet  iten  en  dronken  hiene,  makken  se  de  kiste  koart  en  klien 
en  loegen  de  barnhoutsfes  yn  de  hirdshoeke. 

De  jouns  likernôch  acht  ûre  kaem  Feije  der  oan.  ,»Goejoun!' 
sei  er  frjeoniik  en  sêft  en  gong  foarsichtich  op  in  stoel  sitten. 

„Joun  l''  seijen  Eabele  en  Heabeitsje  en  hja  seagen  beide  allike 
swart. 

„Ho  is  X  Eabele/'  sei  de  skroar,  sa  kliemsk  en  fljuensk  of 
't  er  fyn  wirden  wier,  „ha  jy  jou  wiiif  al  ynljochting  fen  desaken 
jown  ? 

j^Ynljochting  of  útljochting,  al  nei  men  't  nimme  wol,"  sei 
Eabele.  „Hwet  tinkt  jo,  barnt  dat  fjûr  net  tige  ?" 

Ja/'  seit  Feije,  „hwet  wolle  jy  dêr  mei  sizze?" 

Jk  wol  dêr  mei  sizze,  dat  it  den  útljochting  wêze  scil.  Ik 
hab  de  kiste  sloopt  en  stook  er  nou  de  ierappels  mei  oan  'e  soad.'' 

„Dat  scist  fêst  wol  lige  1"  sei  Feije  forheard. 

„Né  man,  dat  liich  ik  net ;  sjuchste  wol  f'  Eabele  krige  in 
stik  fen  syn  barnhout  en  liet  it  Feije  sjên.  „Hjir  stiet  it  merk  yet 
op:  S.  K.:  Sjoerd  lenfâldich,  —  dat  komt  krekt  út." 

„Nou,  sei  Feije,  „dat  is  den  dat;  den  ha  'k  mar  Ijeafst, 
datst  it  gûd  op  in  baen  helleste." 

„It  gûd  ?  It  gûd  ?  Heabel,  hwer  hest  de  koeke  brocht  ?'* 

„Yn  't  tafels-laed/'  cei  Heabel  en  Eabele  loek  dat  op.  Dêr 
helle  er  in  heal  dimterkoeke  út,  dy  snijde  er  dwers  troch  en  skoude 
er  Feije  in  fean  fen  ta.    „Sjê  sa,  dat  is  parte." 

„Och  Eabele,  lit  ús  nou  mei  gjin  gekheit  de  tiid  forgrieme ; 
wy  moatte  foart  farre.'' 

„Goed,"  sei  Eabele;  ^yt  dat  earst  mar  op,  ik  hawolmear." 

Feije  waerd  nidich.  ^Kearel,  meitse  dôch  dat  it  gûd  er  komt. 
Siz,  hwet  die  dy  kiste  iepen  ear  't  ik  er  by  wier?*' 

„Hark  ris,  Feije,"  sei  Eabele,  „it  waerd  dy  eastynske  toar- 
teldou  to  krap,  yn  'e  kiste.  Dy  koerde  sa  binaud  en  fleach  sa 
tsjin  't  lid  oan,  dat  ik  tochte,  ik  set  de  bile  der  mar  yn.  It  dearde 
my  om  'tearm  beest." 

„Hwet  wier  der  mear  yn  as  de  dou?"  frege  Feije. 

„Foarearst  in  tropke  fearren  en  den  twa  wollen  lapen,  dêr 
't  er  op  laei.    Dêr  woll'  jy  fest  de  helte  net  fen  ha,  wol  ?" 

ipNé,  lapen  ha  'k  thús  by  de  bult,"  sei  Feije. 

„Dat  tocljt  ik  al.    Nou,  fen  't  iten  ha'k  dy  de  helte  jown-" 

„'t  Is  krekt  ast  dronken  biste,  Eabele.  Hwa  foerret  in  dou 
mei  koeke?" 

„Jonge  I"  sei  Eabele,  „dit  wier  in  heel  apart  soarte  fen  in 
dou ;  in  tige  greatenien." 

Feije  eyng  oerein  stean  en  fette  Eabele  by  de  krage.  „It 
forfeelt  my, '  sei  er.    „Dalik  de  helte  fen  't  gûd,  siz  ik  dy !'' 

„Nou  lit  my  den  los",  ei  Eabele.  Hy  gyng  ek  oerein,  naeni 
it   lid   fen   't  kofjetsjetteltsje,  dat  yet  allyk  stie  sa  't  út  de  kiste 

komd  wier,  en  smiet  Feije  alle  kâlde  kofje  yn  'e  troanje,  wyls  't 
er  sei:  ^Dêr  hest  fen  't  drinken  tominsten  de  greatste  part.  En 
wost  de  helte  fen  'e  dou  ek  ha  ?  Dêr  sit  se  I  Ik  ha  der  frede  mei". 

Do  krige  Heabeltsje  't  fjûr  to  nei  oan  'e  teannen.  „Feije !" 
gûld'  se  en  naem  hjar  toffel  yn  'e  hân,  „meitse  datst  er  út 
komstel  dief!  dogeneat!  lappegnobber !" 

En  frouljuesdief !"  foege  Eabele  der  efter  oan. 

Mar  Feije  hearde  fen  dat  alles  neat  mear,  hy  makke  dat  er 
bûtendoar  kaem  om  't  kofjetsjok  út  syn  eagen  en  mûle  tokrijen. 
Hy  grommele  al  fen  oanbringen  en  sahwet.  Mar  dat  het  er  wol 
litten. 

Yn  'e  bûrren,  lyk  as  ek  bûten-ut  bleau  alles  stil  en  kaem 
nimmen  fen  de  hele  grap  hwet  to  witten.  Njunkelytsen  het  Sjoerd 
ienfäldich,  út  Amerika  wei,  my  der  ris  oer  skreaun  en  do  hab 
ik  Eabele  en  Heabeltsje  dêr  yn  stilte  ris  oer  onderstien.  En  do 
habbe  hja  my  de  hele  histoarje  fen  stikje  ta  bytsje  forteld.  Mar 
omdat  se  't  út  noch  yn  net  foar  Feije  wêze  wolle,  moatte  jimme 
er  f'râl  net  fen  prate ;  't  mocht  ris  omkomme. 

De  reis  fen  Heabeltsje  Njirrebont  dûrre  net  lang  en  wierek 
net  botte  gefaerlik,  mar  dôch  wier  't  in  wonderlike  reis,  dat  kin 
nimmen  tsjinsprekke.  Lyk  as  sein  is.  do  't  se  earst  út  de  kiste 
kaem  wier  se  bliid,  dat  se  mar  wer  by  Eabele  bljuwe  koe,  mar 
letter  het  it  hjar  dôch  yet  wol  ris  moeid,  dat  se  net  mei  nei 
Amerika  rekke  is.  Hwent  hja  het  it  yn  sommige  dingen  minder 
krige.  Sjoerd  komt  nou,  fen  sels,  net  mear  by  hjar  to  kofje- 
drinken  en  bringt  gjin  hearlike  Ijirre  of  tsjokke  woarsten,  of  oars 
it  ien  of  't  oar,  dat  se  ta  heil  fen  hjar  swakke  mage  yn  hjar 
ienlikheit  oppeuzelje  kin.  Dêr  het  it  minske  frij  hwet  misgean 
fen.  Dêrby  kaem :  de  eagen  wieren  Eabele  ik  hwet  iepen  gien. 
Hy  pieide  oars  net  mei  tinken,  foaral  net  mei  neitinken,  mar  dy 
kistehistoarje  brocht  him  ddch  oan  'e  gong.  Do  tocht  er  yn 
stilte  sa  by  him  sels:  „In  wiif,  dat  hjar  man  yn  stilte  forlitte 
wol  kin  fêst  gjin  goed  hert  for  him  ha,  en  dêr  scil  't  den  ek 
fen  komd  wêze,  dat  Heabel  my  altyd  sok  min  iten  en  drinken 
klear  makke.  Mar  dat  scil  oars."  —  En  as  Heabeltsje  nei  dy 
tiid  syn  earte  net  ris  goed  weak  sea  of  as  syn  kofje  hwet  grom- 
sop-aftich  útfoel,  den  drige  Eabele  hjar,  dat  er  de  histoarje  fen 
hjar  wonderlike  reis  oeral  forkindigje  scoe  en  de  bern  op  'e 
bûrrcn  ynstekke,  dat  dy  hjar  útskolden  for  ^eastynske  toarteldou." 
Dêr  hie  se  safolle  freze  for,  dat  se  wol  needsake  wier  om  better 
for  hjar  man  to  soargjen.  Ek  gyng  er  hjar  hwet  mear  op  hakken 
en  teannen  nei,  hwer  't  se  't  jild  oan  bistelde,  dat  hy  hjar  thús 
brocht.  Sadwaende  het  Heabeltsje  nou  de  hannen  net  heal  sa 
rom  as  fen  to  foaren  en  hjar  swakke  mage  lijt  er  meast  om. 
En  as  se  der  den  fen  hearde,  dat  yn  Amerika  it  spek  en  de 
Ijirre   sa   goedkeap   wieren,   den  koe  hjar  't  sop  wol  ris  om  'e 

tosken  rinne.  En  do  't  der  mei  'e  tiid  tidinge  kaem,  dat  Sjoecde 
wiif  yn  Amerika  noait  in  soune  ûre  hawn  hie,  do  bikroep  it 
Heabeltsje  danich,  dat  Sjoerd  grif  wol  ris  langst  nei  h  j  a  r  ha 
scoe.  Hwent  hwer  scoed  er  dér  yn  dat  frjemde  lân  syn 
treast  en  oanhâld  siikje,  as  er  syn  grynderich  wiif  en  syn  hûsfol 
ondogense  bern  ris  ontrinne  woe?  Dat  ien  en  oar  by*noar 
nomd,  den  koe  't  Heabeltsje  yet  wol  ris  spite,  dat  de  kiste, 
do  't  hja  der  yn  laei,  net  mei  yn  't  skip  rekke  wier. 

„Mar/'  seit  se  yel  faek  yn  hjar  sels,  »it  het  fêst  sa  wêze 
moatten,  hwent  yn  pleats  fen  yn  Amerika  kaem  ik  to  länne  op 
it  selde  bêdsté,  dêr  't  ik  alle  nachten  oan  Eabele  syn  side  op 
sliepte.  Dêrom  blykte  't  my  sa  klear  as  de  dei :  hy  is  myn 
echte  man  en  moat  it  bljuwe.'' 

Sa  leit  er  den  yn  dit  foarfal  in  treffende  learinge  for  troude 
Ijue  en  ek  for  sokken,  dy  't  de  iene  of  de  oare  tiid  tinke  to 
trouwen.  Troude  Ijue  kinne  er  yn  sjën  dat  hja,  al  binne  se  min 
mei  elkoar  tofreden  en  al  sjugge  se  yn  elkoar  in  hele  bulte 
lekken  en  brekken,  dôch  oan  elkoar  t  r  o  u  d  binne  en  mei 
elkoar  oanpiele  moatte.  Dêrom  is  't  de  wiiste  wei,  dat  se  elkoars 
mispunten  sa  folle  as  't  mogelijk  is  oer  de  hoile  sjugge  en  hjar 
eigen  siikje  ôf  to  wennen.  Hwent  mei  dwersdrjuwing  kin  't 
hjarren  gean  lyk  as  twa  nytlige  rammen,  dy  't  sa  lang  mei  de 
koppen  tsjin  elicoar  oanrinne,  dat  se  elkoar  de  hersens  yn  stiette. 
Dy  't  yet  net  troud  binne  en  dôch  wol  trouwe  wolle,  dy  kinne 
út  disse  skiednis  leare,  dat  se  hjar  wol  habbe  to  biwisjen,  hwa  't 
se  ta  hjar  sydsilver  útkieze,  —  dat  se  foaral  net  tofolle  op  jild 
of  moaijens  fen  holle  en  lea  hjar  forgapje,  mar  Ijeaver  op  deugd 
en  eare  sjên  moatte.  Hwent  hja  kinne  der  steat  op  meitse  — 
it  foarbield  fen  Heabeltsje  Njirrebout  leart  it  hjarren  —  as  't 
ienkear  klonken  is,  den  is  't :  „0m,  trom,  noait  werom  f' 

Fierder  kinne  sokken,  dy  't  oan  Feije-skroar  lykje,  hjir  wer 
sjên,  dat  it  wier  is,  hwet  ús  al  foarhâlden  waerd,  do  't  wy  nei 
skoalle  gongen :  „Die  verboden  dingen  doet,  Qrijpt  naar  honig, 
maar  vindt  roet*'  —  of  kofjetsjok! 

1861. 

De  Rimer 


Ik  bin  iii  earme  sjonger 

En  swabje  'tlibben  troch 
Yn  earmoed  en  mei  suchten, 
Bliid  dat  iic  'tein  hast  sjuch. 

'kHab  fidel,  harp  noch  liere, 
Myn  lûd  is  al  myn  ark; 

Mar  sjong  ik  faek  wol  treftich, 
Ik  krij  hast  gjin  'bihark. 

Ik  song  fen  älde  tiden, 

Fen  faderlânske  rom. 
„Swij,"  rôp  men,  ,,fen  dy  dingen, 

Dêr  jaen  wy  neat  mear  om." 

Do  song  ik  fen  Qods  rampen, 
Heech  wetter,  pest  en  brân, 

Hja  rôpen:  „Lit  dat  Ijeaver, 
Dy  tiden  ha  wy  hawn."  — 

Do  priisge  'k  út  myn  herte 
De  moaijens  fen  natúr, 

Men  sei:  „Dyn  frjemde  klanken 
Forstiet  gjin  hear  of  boer." 

1866. 


Do  tocht  ik:  „Lit  my  sjonge 
Fen  godstsjinst,  deugd  en  sa.'' 

Qjinien  woe  nei  my  harkje. 
'k  Moast  blider  sangen  ha. 

'kBitocht  hwet  ydle  deuntsjes 

En  song  fen  frijerij ; 
Mar  hwet  hie  'k  fordymoeite? 

Hja  harken  net  nei  my. 

Hwet  scil  ik  mear  bitinke? 

'tHelpt  allegearre  neat. 
De  moed  is  my  ontsonken, 

Myn  lêst  is  siker  great. 

Het  den  de  wrâld  gjïn  sjongstof, 
Dy  *thaget  all'mans  ear? 

Dat  ha  'k  my  sels  faek  frege, 
Ta  dat  'k  de  moed  forlear. 

Ja,  ho  *t  men  dêr  tsjin  soarget, 
Elk  sjongt  syn  swannesang; 

Mar  och,  dy  dûrret  iwich, 
En  iwich  is  is  sa  lang! 


Koart  gûd. 

Lûk  it  seil  net  al  to  heech, 
Hége  klieuwers  falle  leech. 

Wleren  de  âlde  Friesen  frij, 
Fryske  soannen  binne  wy. 

As  't  hoantsje  swijt  en  't  hintsje  kraeit, 
Den  is  de  boel  alhiel  fordraeid. 

Dy  selden  priisget  mient  it  wol, 
Dy  flaeit,  liicht  faek  de  hâls  yen  fol. 

Sang  fen  in  Soldaet. 

Dêr  op  'e  Grêftswâl  stiet  in  trefiik  gebou, 
Dêr  wennet  in  hearskip  en  ek  in   mefrou, 

Twa  jifferkes  en  in  jong  heartsje. 
Mar  hwet  rekke  my  dat  foarname  gebou, 
Dy  jiffers,  dat  hearke,  dy  hear,  dy  mefrou, 

Foun  ik  er  gjin  fryster,  myn  Geartsje? 
It  bield  fen  myn  libben,  myn  nocht  en  myn  sin. 
In  kokenfaem  hjit  se,  mar  se  is  ingelin. 

Hja  siedt  en  hja  briedt  yn  dat  greate  gebou 
For  jiffers  en  hearke,  mynhear  en  mefrou. 

Mar  och  heargen !  hwet  rekke  my  't  iten  ? 
Wist  Gearlsje  net  linich  fen  flêskgûd  en  spek, 
Fen  taertsjes  en  allerlei  briedseltsjes  ek 

To  sparjen  sonder  immen  syn  witen, 
En  skikte  my  ta  net  fen  alles  fol-op, 
Ta  't  dreegjen  fen  wetterich  snert  en  flau  sop. 

Sa  hab  ik  it  goed  yn  dat  greate  gebou, 

Troch  Qeartsje  hjar  deugd,  by  mynhear  en  mefrou, 

Op  hwaens  wolwêzen  wy  den  ek  klinke, 
As  wy  Sneins  ris  togearre,  by  '1  bolwirk  of  sa, 
In  flêsfol  moai  goede   constantya   ha. 

En  dat  smout  fen  mynhear  sines  drinke. 
Sa  meitse  wy  faken  äe  skealjen  wer  lyk, 
Yn  't  iene  faek  earmoed,  yn  't  oare  sa  ryk. 

1866.  = 

Fryske  tael  en  poësije. 

De  winter  is  wer  hinne  gien, 
It  foarjier  klaeit  de  beammen  grien, 
De  bûterblom  bloeit  yn  'e  finne, 
It  Ijeapke  draeit  oer  't  lân  wer  hinne 
En  de  eintsjes  kweakje  yn  grêft  en  feart. 
De  kikkerts  krôkje  yn  wâl  en  sleat; 
It  fiskje  wipt  soms  oer  'e  weagen, 
Dêr  *t  lêsten  yet  de  pearen  fleagen, 
Dy,  do  't  se  't  iis  yn  't  wetter  seagen, 
Op  izïen  wjukken  't  lân  útteagen. 
Hwet  daget  moarns  de  sinne  skoan, 
Dy  gouden  bal,  dy  himelkroan, 

Dy  't  glânzet  oer  ús  bou  en  greide 
En  lûkt  de  dau  fen  fjild  en  weide, 
Jowt  griente  en  blom  oan  klaei  en  heide. 
It  fé,  útlitten  fen  'e  stäl, 
Springt  dertel  roun,  sa  bliid,  sa  mâl. 
Mocht  winterrûch  hjar  warem  klaeije, 
Nou  mei  'r  in  nofliic  wyntsje  waeije 
En  wol  nei  't  sin  de  hûd  hjar  aeije ; 
Hjar  hoanne  moat  wol  kening  kraeije. 

It  Ijurkje  sjongt  heech  yn  'e  loft, 

It  gonzjend  bijke  het  sa'n  nocht.— 

Yn  't  bosk,  dér  't  sprútke  knopkes  bâUet 

Of  't  foarste  blêd  alwer  ontrôHet 

En  't  goudgiel  grien  de  beammen  stâllet, 

Dêr  fynt  de  fink  syn  nestke  wer, 

De  mosk  en  de  ekster  bouwe  't  dêr. 

Ja,  hwa  't  de  winterkjeld  bisongen, 

Nou  reppe  fûgels  wjukken,  tongen 

Om  't  maeitîids-earelîet  to  sjongen, 

De  tiid  hweryn  Natûr  forjonge. 

De  tideloas,  dêr  oan  'e  sleat 

Skeat  op  en  hâldt  de  blommen  bleat. 

Hien'  koartby  yette  hôf  en  hagen 

It  wite  wintertek  to  dragen, 

Mei  dat  it  foarjierssintsje  dage 

Kaem  *t  libben  wer  yn  blom  en  knop ; 

Skielk  gean  dc  jonge  bledtsjes  op. 

Nou  moat  men  yette  gau,  foar  't  bloeijen, 

Oan  't  intsjen,  lieden,  binen,  snoeijen; 

Dat  helpt  de  sinne  ek  om  by  't  groeijen 

De  frucht  folslein  en  ryp  to  broeijen. 

Wier  't  lêsten  yet  de  froast  ta  bút, 

Stek,  famke!  nou  dyn  hannen  út 

Om  wer  dyn  túntsje  to  forsieren 

Mei  roazen,  leeljes,  anjelieren, 

Aurikels,  klokjes,  plúmlewieren, 

Forsier  dyn  went  eh  dy  yet  mear. 

As  't  blomke,  fanke  I  is  ek  dyn  ear. 

Och,  dat  it  altyd  bloeije  mochte ! 

Het  deugd  de  groun  fen  't  hert  mar  sljuchte, 

En  jout  de  godstsjinst  dau  en  fochte, 

Den  bljuwt  it,  bern !  yn  dy  torjuchte. 

De  boer  forjit  de  winterrêst 

En  skrept  en  boddet  wer  syn  bêst. 

Hy  kin  de  stive  rêch  wer  bûge 

En  slacht  de  hän  wer  oan  'e  ploege. 

Ja,  hwer  't  wy  nou  ús  foetten  sette, 

Dêr  scille  we  oeral  minsken  mette, 

Dy  't  warber  binne  om  't  goede  en  'tfette 

To  krijen  út  des  ierdryks  skette. 

Hja  hakje  en  ploeije  drok  de  groun 

Hja  siedsje  en  plantsje  oeral  yn  't  roun. 

Sa  makket  nei  de  wintertiid 

It  fleurich  foarjier  ús  wer  bliid. 

De  lêste  winternacht  is  sletten, 

Mei  gauwens  alle  kjeld  forgetten 

En  wer  Natûr  yn  't  pronkklaed  sketten. 

Gean  wy  ús  Fryske  fjilden  oer, 

Wy  tankje  den  it  Albistjûr, 

Dat  Hy  syn  each  oer  ús  länsdouwe 

Sa  seinjend  gean  liet.    Wy  fortiouwe, 

Hwet  stoarmen  üs  de  tiden  jouwe, 

Op  Him ;  dat  scil  ús  noait  birouwe. 

Mar  lokkich  is  de  Fries  for  wis, 
Dy  't  yn  syn  hert  stanfêst  bleaun'^Js, 
Dy  't  eigen  boppe  't  útlânsk  siikket, 
Net  op  dat  onecht  soarte  liket, 
Dat  graech  de  fryske  sprake  ontwiket, 
Hwermei  men  alles  skild'rje  kin. 
Tink  nei  ris  tige  oprjucht  fen  sin : 
Hwet  tael  scoe  moaijer  wirden  skinke, 
As  immen  sjonge  wol  of  tinke, 
Of  't  libbene  út  it  deade  winke, 
Biwarje  hwet  oars  moast  forsinke? 

De  winter  hie  ús  moaije  tael 
Birove  fen  syn  pronk  en  prael. 
Hy  like  wol  yn  't  iis  bifêrzen, 
Nen  groeifreft  like  er  mear  to  wêzen. 
't  Frysk  wier  to  sprekken  noch  to  lêzen. 
Mar,  ta  gelok !  de  winter  sonk 
En  't  golle  foarjierssintsje  blonk. 
Men  scil  fen  't  Frysk  nct  langer  swije; 
Oplibje  scil  ús  poësije 
En  wearde  yn  't  each  der  folken  krije. 
Mei  God  scil  *t  goede  waechse  en  dije. 
1859. 

Fetsoen. 

Winterjounenochts-foardracht. 

Oeral  hwer  't  tnen  tsjinwirdich  komt  heart  men  kleijen  oer 
de  hege  lêsten,  dy  *t  de  minsken  to  dragen  ha  —  „It  is  freeslîk !" 
wirdt  er  sein,  „it  is  altyd  mar  opbrînge  en  al  wer  opbringe, 
der  is  gjin  opbrîngens  ein  oan !'  —  Ja,"  seit  in  oer  wer,  i,wîtte 
jimme  ho  't  moat?  Men  moat  de  boel  mar  opite  en  drinke  en 
yn  fodden  en  bellen  klaeid  gean,  dat  se  yen  gjin  fear  fen  'e 
hûd  blaze  kinne;  hwent  wrychtich!  hja  ropje  yen  neaken  en 
bleat."  —  Mar  dat  dogge  se  dêrom  net,  né !  der  wirdt  altyd  al 
wer  tsjin  oan  skrept  om  alles  foar  elkoar  to  hälden  en  't  läns- 
kantoar  op  'e  tiid  to  foldwaen.  Mar  as  den  einliks  it  ^foldien*' 
fen  ontfanger  op  it  bilêstingbiljet  stiet,  den  seit  in  kloeke  heit 
of  mem  wol  ris :  „Sjê  sa !  dat  binne  wy  dôch  wer  to  boppe."— 
Mar  ho  koart  dûrret  dy  freugde!  hwent  de  lâns-skatkiste  het 
gjin  boaijem,  sa  't  liket.  —  Al  gau  wirdt  der  wer  in  pompier 
ta  de  doar  yn  oanlangd:  dat  is  in  bilestîngbiljet ;  men  sjucht 
gau  ris  hwet  er  op  stiet  en,  ja,  it  is  al  wer  heger.—  „AI  wer 
heger  ? !  Nou,  men  scoe  der  yn  forslaen !  Men  scoe  't  kromke 
jild,  dat  men  by  inoar  het,  sa  skoan  brûke  kinne ;  mar  *t  moat 
mar  wer  nei  /t  kantoar  tôge  wirde."  t—  Hawar!  de  Ijue  kleije 
en  hja  habbe  mogelik  soms  ek  wol  reden. 

Mar  by  al  dy  klachten  fynt  men  gjin  bate.  As  't  yen  past 
of  net,  as  de  tiîd  er  is  moat  men  oer  'e  brêge  komme;  docht 
men  dat  net,  dan  scil  men,  stiet  er  op  't  biljet,  nei  de  wet  for- 
folge  wirde.  En  sa  komt  ît  ek  grif.  Bljuwt  men  wei,  den  komt 
mei  gauwens  de  dûbeltsjes  doarwaerder  mei  in  oanmoannings- 
briefke.  Den  kin  men  sa'n  man  wol  spitige  reden  tatrjuwe, 
hy  lûkt  de  skouders  op  en  seit  dat  er  't  net  helpe  kin.  Qean 
nei  ontfanger  mei  krimmenaesjes,  dy  wasket  syn  hannen  ek  yn 
onskild;  gean  nei  de  kontroleur,  dy  kîn  't  ek  net  helpe;skrjuw 
oan  'e  mînîster,  dat  jout  ek  nin  byt.  It  is  en  bljuwt  mar  altyd : 
„Bitelje  is  de  boatskip." 

Nou,  omdat  al  ús  kleîjen  en  gnoarjen  oer  dy  lêsten  neat 
helpe  kin,  tsjinje  wy  wol  rîs  neî  to  gean  of  't  wy  mogelik  ek 
lâns  oare  wegen  ús  lot  hwat  forbetterje  kinne,  mei  middels,  dy 
't  wy  yn  ús  eîgen  macht  ha.  Ik  hab  dêr  nei  rounsjoen  en  mien 
al  hwet  foun  to  habben. 

Witte  jimme !  men  slacht  er  faek  gjîn  acht  op,  troch  dat 
men  der  oan  wend  îs  lyk  as  slaven  oan  de  slavernîj :  mar  der 
is  în  hearsker,  în  oermaster,  dy  't  frîjhwet  algemien  regearret; 
dy  leît  de  minsken  ek  swîere  bîlêstîngen  op.  Hy  brîngt  in 
hopen  Ijue  yn  't  leech  en  dôch  wîrdt  er  eard  en  flaeid  en  streake, 
ja,  oanbidden.    Mannich-ien  offert  syn  wolfeart,  syn  lok  en  rêst 

moedwillich  oan  dy  hearsker  op.  Men  scoe  sizze,  hwerom  sa 
goedwillich  yen  onder  sa'n  twingnagel  del  to  jaen?  Elk  het  it 
dôch  oan  him  sels  om  him  tsjin  to  stean  en  gjin  läns-wet  kin 
immen  dêr  straffe  for  oplizze.  En  hwa  is  dy  hearsker  ?  Nimmen 
oars  as  it  Fetsoen.  Och,  hwet  dat  fetsoen  net  freget  en  ha 
moat  en  hofollen,  om  oan  't  fetsoen  to  foldwaen,  mei  't  liif  fol 
swierrichheit  rinne,  —  dat  wît  men  net  heal.  Mar  wier  is  't 
dat  it  fetsoen  folle  minsken  yn  't  lijen  bringt. 

Nou  scoe  men  wol  sizze :  as  dat  den  sa'n  forkearden  is,  den 
nioast  men  der  mar  mei  dwaen  lyk  as  se  foar  in  jier  twa  mei 
kening  Frâns  fen  Napels  dien  habbe :  it  län  út  banne.  Mar  né, 
dat  rint  hwet  to  hird ;  wy  moatte  net,  lyk  as  de  Fränsken,  dalik 
fen  't  iene  uterste  ta  't  oare  oergean.  Men  moat  goed  neigean 
hwet  en  hwa  't  dat  fetsocn  eigentlyk  is  en  den  scil  't  ús  mei 
gauwens  blike,  dat  wy  't  ek  alheel  net  misse  kinne.  Ik  wol 
bisiikje  dat  mei  in  foarbield  dúdlik  to  meitsen. 

Op  in  ôfgelegen  plak  yn  Fryslän,  lang  net  by  of  oan  in 
strjitwei  of  piindyk,  leit  in  streek  groun,  dy  't  mei  de  dêr  op 
steandc  huzen,  ,it  Swartfean'*  hjit.  Onder  de  biwenders  fen 
dat  Swartfean  hearde  foar  jierren  ek  boer  Hâns.  By  him  scille 
wy  ús  forbieldsje  dat  wy  elkes  ynkypje.  Mar  pas  op !  dat  foar- 
doars-kezyn  is  sa  leech,  dat  men  yen  dûke  moat  om  er  troch 
to  kommen.  Nou,  dûke  kinne  wy  meast  allegearre  wol,  hwent 
de  tiid  leart  it  yen  al,  as  men  dat  net  kin  scil  men  faek  de 
holle  stiette.  Hjir  yn  de  tsjustere  gông  moat  men  goed  op- 
passe  hwer  't  men  yens  foetten  set,  omdat  it  hjir  sa  fol  is  fen 
in  héle  boel  losse  goederen.  Berneklompen,  feantsjers-Iearzen, 
in  takkebosk,  in  potlid  mei  mâlke  for  de  kat,  in  stikkene  houten 
skûtel  mei  iten  for  de  houn,  yn  'e  hoeke  in  heap  sân,  dêr  't 
Snjeuns  de  keamersflier  mei  yndweile  wirdt,  en  feart  dêrby  in 
skoerde  sek  mei  douwebeane.  Dêr  lykje  de  hinnen  de  rook 
fen  krige  to  habben,  tominsten  mei  dat  wy  foetsjc  foar  foetsje 
de  gong  ynstappe  is  't:  „tsiits!  kierre,  kierre  tsiits!''  en  der 
fljugge  trije  witten  hinnen  omhegens.  len  der  fen  komt  op  't 
aeirek  tolânne,  dat  dêr  oan  'e  mûrre  hinget,  en  reaget  trije  aeijen 
fen  boppen.  —  Och  jei  dy  hinnen  der  út!''  ropt  in  stimme  út 
de  keamer  wei,  „hwet  dogge  dy  flarden  by  de  beane?"  —  Ear 
't  dit  dien  wirdt  binne  de  hinnen  der  al  bûten ;  wy  gean  yn  'e 
keamer  en  freegje  soun.  Nou  kinne  wy  de  boel  en  de  minsken 
ris  opnimme,  krekt  as  dy  trije  bern  mei  gleaune  eagen  ús  dogge. 
Us  oandacht  falt  earst  op  'c  frou*  sa  't  se  dêr  sit,  yn  't  hoekje 
foart  onder  de  stoeltsjeklok  mei  in  pear  swartrikke  waeijers  der 
oan.  Om  'e  holle  draecht  it  minske  in  doek,  dat  wol  in  koaren- 
blauwen  liket  to  wêzen,  mar  dat  kin  men  better  sjên  oan  't 
fetsoen  fen  'e  blommen  as  oan  'e  kleur;  mar  onder  dy  doek 
draecht  se  fêst  ek  in  mûtse,  hwent  oan  de  lofterside  fen  'e  nekke 

kotrit  men  in  streek  langët  tc  sjên,  dat  wyt  wêst  het,  mar  al 
mei  'e  tiid  sa  hwet  oranjekleurich  wirden  is.  Fierder  dracht  se 
in  blau  foerlekkens  jak,  dat  op  sommige  plakken  lappe  is  en 
op  oare  plakken  wol  lappe  wirde  mochte.  En  oft  de  frou  kjeld 
skipe  bet  of  kjeld  skypje  scil,  dat  wit  ik  net,  mar  ien  fen  beiden 
is  fêst  wier,  to  sjên  oan  de  skieppegrauwen  skeldock,  dy  't  se 
nuverich  dûbeld  en  dwers  om  't  krús  fen  'e  rech  hinne  het,  fen 
foaren  mei  in  grouwe  pakspjeld  fêst  makke.  Krekt  allyk  sa  'n 
skeldoek  het  se  ek  foar  en  in  pear  skierwite  hoassokîcen  oan. 
Sa  is  't  minske  yn  'e  klean.  Foart  by  hjar  op  in  lege  knop- 
stoel  sit  hjar  sydsilver  Hâns,  mei  in  âld  learen  pet  op  in  bosk 
hier  dat  hast  onder  de  flaechsskjuwden  bistoud  sit.  Hy  sit  tige 
yn  't  bird,  dat  him  yet  onsjuchger  makket  as  er  oars  al  is.  Syn 
baitsje  is  fen  de  selde  stoffe  as  't  wiif  hjar  jak  en  ek  neat 
better  yn  steat;  dêr  is  al  gâns  in  bytsje  swart  stopjêrn  op  for- 
ponge.  De  koarte  broek,  dy  't  er  oan  het,  is  al  aerdich  keal 
sliten,  foaral  foar  de  knibbels,  en  ek  danige  snústerich;  syn 
heazzen  en  sokken  binne  nin  byt  hebbiger.  Sa  sit  Hâns  dêr 
mei  in  takkebosk  by  him  om  it  fjûr  oan  'e  gong  to  hâlden,  dêr 
t  de  ierappels  oer  hingje  to  sieden.  It  fjûr,  is  opboud  fen 
heideseadden ;  it  falt  soms  ris  út  inoar  en  soms  ris  yn  inoar  en 
dêr  sitte  de  trije  grouwe  jonges  om  hinne  op  lége  skammeltsjes. 
Hja  lykje  der  krekt  nocht  oan  to  habben  om  yn  de  gleaune 
yeske  de  teannen  út  de  foetsokken  to  barnen. 

i^Scoene  de  ierappels  nôch  wêze,  Häns?'  seit  it  wiif. 

»Ik  wit  net/*  seit  Hâns,  „ik  scil  wol  ris  sjên."  —  Hy  nimt 
mei  de  lofterhân  it  lid  fen  de  pôt  en  kriget  in  foarke,  dêr  't  er 
mei  yn  in  ierappel  pikt,  dy  't  er  op  *e  tafel  leit  en  mei  de 
foarke  stikken  docht.  As  hongerige  wolven  fljugge  de  jonges 
dêr  op  oan  en  roppe:  „Mi  heit!  mi  heitl" 

—  jjEi  stil  jimme  flarden!"  seit  Hâns,  wyls  't  er  op  'e 
gleaunhjitte  ierappel  omkôget.    Ja,  hja  binne  nôch." 

—  „Den  moatte  se  mar  of ',  seit  it  wiif,  „de  mosterpanne 
stiet  dêr." 

Hâns  nimt  de  pôt  fen  't  fjûr  en  jiet  in  diel  fen  't  ierappel- 
wetter  yn  de  panne  mei  moster  en  moal,  dat  de  frou  al  klear 
set  het,  —  en  't  oare  diel  yn  in  amer ;  dêrtroch  komt  er,  lyk  as 
men  tinke  kin,  in  wazem  yn  'e  keamer,  dy  't  gjin  wierook  hjitte 
kin.  De  pôt  mei  ierappels  komt,  mei  't  lid  yn  't  kier,  by  't 
fjûr  to  stean  om  út  to  druijen,  en  de  panne  mei  moster  op  it 
hangizer  oer  't  fjûr;  Häns  rekket  yet  ris  oan  't  prikkestoken  en 
tagelyk  oan  't  mosterrearen.  Wiles  giet  it  wiif  oan  't  ein  fen 
*e  tafel  stean  to  speksnijen ;  dat  komt  yn  in  koekpanne,  dy  't 
mogelik  út  syn  earste  jeugd  yet  onthâlden  het  ho  't  de  kleur 
fcn  skjin  izer  is.  En  dat  giet  mei  de  frou  om  't  oarde,  den  in 
lapke  spek  yn  'e  panne  en  den  wer  in  lytser  stik  yn  hjar  mûle. 

Sa  kôgjende  fortelt  se  my  dat  se  't  sotns  freeslik  mei  de  mage 
to  dwaen  het.  —  i,Den  moatte  jy  mar  rie  spek  ite,"  siz  ik. 
—  „Ja,"  seit  se,  dat  doch  ik  al'*  —  „  Ja,"  tink  ik,  „dat  sjuch 
ik  wol."  —  Mar  de  moster  is  nôch,  dat  kin  men  net  allinne 
sjên,  mar  ek  hearre,  sa  sizet  se  oer  alle  iggen  en  kanten  hinne 
út  de  panne  wei  yn  't  fjûr  gear.  De  mosterpanne  wirdt  oer  de 
flier  set  en  de  koekpanne  mei  spek  komt  op  't  hang-izer.  Hâns 
giet  wer  sitten  to  stoken  en  stadich-oan  de  speklapkes  ris  om 
ende  werom  te  kearen.  Nou  scil  't  hast  oan  t  iten  ta  komme, 
dêrom  ropt  de  frou  de  faem :  ^Hiskjen,  rêd  de  tafel  gau  hwet 
op!''  —  Dêr  komt  Hiskjen  oan  draven,  en  't  sprekwîrd  seit  net 
forgees :  „Soarte  syket  soarte."  De  hierren  waeije  dy  faem  ek 
al  hwet  frjemd  onder  de  holdoek  wei.  Mar  hja  is  oars  wol 
redsum.  It  thégûd  mei  kofjetsjok  wirdt  fen  'e  tafel  nomd  en 
mar  efkes  yn  'e  gong  del  set;  de  tafel  wirdt  mei  in  âld  skûtel- 
doek  hwet  ôfwreaun  en  nou  is  dy  skjindernôch.  Midden  der  op 
komt  it  onderste  stik  fen  in  teams-hoep  to  stean  en  dêr  op 
komt  de  koekpanne  mei  't  spek,  dat  nou  al  goed  útbret  is.  De 
boerinne  reart  it  hwet  út  inoar,  elk  syn  part  njunken  't  plak 
dêr  't  er  by  de  tafel  sitte  moat ;  den  docht  se  in  houten  leppel- 
fol  of  trije  mosterstip  yn  de  koekpanne  mei  spekfet.  Den  wirdë 
de  arbeider  en  de  feint  roppen ;  elk  giet  op  syn  plak  en  sa 
sjucht  men  de  hele  hûshâlding  om  'e  tafel,  de  mânljue  mei  de 
petten  foar  't  gezicht  en  de  frouljue  mei  de  iepene  eagen  stiif 
foardél.  Om  er  in  ein  oan  to  meitsen  seit  Hâns  tsjin  syn  jongste 
soan :  „Gabe !"  —  dêr  *t  de  jonge  rabbeljende-wei  op  folgje 
lit:  „Heare  segen  dese  spize,  amenî'  —  Hâns  nimt  de  pôt  mei 
ierrappels  en  wipt  dy  op  'e  tafel  't  onderst  boppe.  Hwent 
sjuch,  hja  habbe  yet  sa'n  âlderwetske  flaptafel,  dêr  *t  sa'n  op- 
steande  ranne  om  hinne  sit;  dêrom  hoeve  se  gjin  ierappel-kom 
en  gjin  itenpannen ;  né,  de  ierappels  wirde  mei  de  hannen  hwet 
út  inoar  spraet  sa  dat  elk  se  krije  kin,  dêrop  nîmt  elk  syn 
foarke  en  hja  dippe  iendrachtich  hjar  ierappels  yn  de  koekpanne 
mei  fet  en  stip. 

Sa  ite  se  dêr  by  boer  Hâns.  Scoene  jimme  dy  Ijue  hjar 
gast  wol  wêze  wolle  ?  My  goed !  —  mar  ik  Ijeaver  net.  —  In 
dichter  út  de  stêd  scoe  dat  mogelik  „landelijke  eenvoud"  neame 
kinne;  mar  wy  habbe  ek  oare  boerehûshâldingen  sjoen  en  sizze : 
„It  is  dêr  by  Hânzes  in  smoarge  boel.  En  sa  lyk  as  't  dêr  yn 
'e  hûshâlding  is  en  tagong  —  op  'e  selde  mear  giet  it  ek  om 
hûs  en  hea  en  op  'e  lânnen.  Ho  't  se  wrotte  en  wrame  en 
der  eigentlyk  mei  heukerjen  lâns  komme,  yn  sa  n  suterich  sleau 
spil  tiere  minsken  noch  bisten.  Ik  hab  den  ek  al  heard  dat 
Hâns  stadich  oan  efter  út  boerket  en  lichtwol  gjin  lange  jierren 
mear  boer  bljuwe  scil. 

Mar  komoan  1  wy  forlitte  dy  hûshâlding,  dêr  't  se  sa'n  bytsje 

om   't  fetsoen  jouwe   en   nou   wolle  wy  ris  in  greate  oerstad 
dwaen,  nei  in  plak  dêr  't  se  der  safolle  te  mear  op  sjugge. 

Foar  in  jiermannich  hab  ik-  myn  forbljuw  ris  efkes  hawn 
yn  in  oansjênlike  stêd,  yn  't  paleis  fen  in  prins.  Foarstelike 
preal  omjowch  my;  mar  in  biskrjuwing  to  jaen  fen  de  kostlike 
sealen  en  keamers  yn  dat  gebou,  dat  scoe  to  lang  dûrje.  Lit 
my  Ijeaver  ris  forhelje  ho  't  it  tagong  do  't  dêr  in  jonge  prin- 
sesse  in  neimiddei-reedtsje '  dwaen  scoe.  Dêr  kamen  earst  seis 
Ijeafhabberijfeinten  oanstappen,  mei  koarte  wite  seems-Iearen 
broeken  oan  en  elk  in  blaulekkens  kammesoaltsje,  mei  silveren 
knopen  en  silveren  borduerwirk  om  'e  lea;  swarte  glêddehoed- 
den  op,  mei  silveren  bânnen  der  om  en  silveren  gaspen  en 
kwasten  der  oan;  de  learzens,  dy  't  se  droegen  blonken  as 
spegels  en  stiken  mei  hege  kapen  boppe  de  knibbels  út.  Sokke 
hearen  wieren  dat.  Dy  seis  oppronke  mannen  hellen  seistreflike 
hynsders  fen  de  romme  hyngstestâl,  dêr  't  yet  kar  genôch  oer 
bleau,  en  dy  spanden  se  foar  in  kostlike  moaije  wein,  dy 't  oaren 
al  op  it  plein  skoud  hiene.  Dy  koets  wier  rom  en  great,  mei 
spegelglês  oan  'e  siden  en  fen  foaren  ticht;  fen  binnen  alheel 
mei  skier  lekken  biklaeid,  mei  gouden  franjes  ôfset  en  bihinge, 
mei  springfearren  keassens  yn  't  roun-om.  Fen  bûten  op  'e 
doarren  wieren  sierlike  kroande  foarstelike  wapens  skildere.  Do 
't  it  reau  ynspand  wîjsr  waerd  dat  troch  wer  in  oare  feint  yn  't 
paleis  bikend  makke.  Mar  dat  naem  net  wei,  dat  men  yet  wol 
in  foech  healûre  gedildich  hie  to  wachtsjen.  Einliks  keam  de 
prinsesse  foar  't  Ijocht  en  elk  niichde  en  bûchde  en  tanke  wol- 
licht  ús  Ijeaven  Hear  as  hjar  heechheit  in  eachwink  mei  in 
glimke  op  him  falle  liet.  It  wier  in  tear,  swak,  meager  jifferke, 
dy  prinsesse,  dy  greatheit,  dy  't  hjar  omjowch  like  ynwindich 
gjin  kreft  to  jaen.  Licht  hie  se  ek  allike  nedich  levertcaen  wêst 
to  brûken  as  tûzenen,  dy  't  onder  hjar  binne.  Dêr  gong  se 
hinne,  mei  tule  en  kant  bihinge ;  by  hjar  wier  yet  in  jiffer  mei 
in  soune  skouwing;  dat  wier  in  hofjiffer,  dy  't  de  prinsesse 
selskip  hâlde  moast.  Yn  waerme  lânnen  ha  de  foarsten  en 
foarstinnen  slaven  en  slavinnen,  dy  *t  deis  by  hjarren  sitte  mei 
in  waeijer  of  stoffer  fen  fearren,  om  de  miggen  fen  dy  troch- 
loftige  en  faek  folbloedige  minsken  ôf  to  kearen.  Op  sa  'n 
menear  ha  de  greaten  der  ierde  hjir  yn  disse  hoeke  fen  'e  wrâld 
faek  fen  dy  selskips-jiffers,  net  om  de  miggen,  mar  om  de  for- 
feling  to  fordrjuwen,  de  forfeling,  dy  't  allike  dryst  by  in  prins 
of  prinsesse  op  *e  kanepé  sitten  giet,  as  dat  se  Melle  houne- 
giseler  Sneins-neimiddeis  onder  de  preëk  gapje  lit.  Nou,  sa  'n 
selskips-jiffer  roan  der  njunken  de  prinsesse  en  yet  twa  mânljue 
wipten  hjar  efternei,  moaije  hearen,  mei  swarte  of  blauwe  rokken 
oan,  mei  gouden  kaeijen  efter  op  'e  slippen  naeid.  Dat  wieren 
wol  gjin  Sint-Piters  of  himelpoartewachters,  mar  ik  wol  leauwe, 

dat  se  der  folle  fen  hiene,  hwet  it  dagelyks  libben  oangiet.  Do 
't  dy  smite  oan  'e  koets  ta  wier,  hwerfen  de  doar  al  lang  iepen 
stien  hie,  do  naem  ien  fen  de  kaeimannen  de  prinsesse  heel 
bihindich  beet  en  treau  hjar  forsichtich  yn  'e  wein,  op  'e  selde 
menear  omtrint  as  men  oan  in  postrider  in  mangeltaert  oerianget, 
dêr  't  op  stiet :  „Niet  stooten !  brekende  waar."  Do  *t  hja  der 
yn  wier  gyng  dy  oare  jiffer  der  ek  yn  en  de  doarren  waerden 
ticht  dien.  Twa  Ijeafhabberijfeinten  efter  op  'e  koets,  twa  stal- 
masters  foar  op,  —  ien  dêr  fen  wier  yet  wol  in  greef,  en  de 
oare  moast  menne.  En  op  twa  fen  de  seis  hynsders  kaem  yet 
elkmes  in  Ijeafhabberijfeint  to  sitten.  Dêrmei  fleach  de  boel 
foart,  en  elk,  dy  't  dat  spil  riden  seach  niichde  en  bûchde  as 
wier  de  älde  noardske  godinne  Freya  fen  Asgard  nei  de  ierde 
riden  komd.  Mar  sjuch,  folgens  de  foarstelling  fen  ús  heidenske 
foarälden  ried  dy  godinne  mei  twa  katten  foar  de  wein  troch 
loft  en  wolken,  en  disse  prinsesse  ried  troch  de  stêd  mei  seis 
hynsders  foar  de  koets.  En,  ja,  gjin  godinne  siet  er  yn  dy  wein, 
mar  in  prinsesse,  dy  't  om  hjar  minlikens  en  sêftsedigens  heech- 
achte  waerd.  H}a  ried  mar  efkes  om  in  neimiddeis-reedtsje  to 
meitsen  en  al  dy  omslach  wier  der  nedich  as  in  prinsesse  neffens 
hjar  rang  én  stand  foar  't  each  fen  *e  wrâld  forskine  scoe.  Hja 
wier  ommers  ien  mei  fen  de  heechstelden  yn  't  lân,  hja  moast 
yn  uterlike  preal  blike  litte,  dat  se  wi8te,^hwet  se  wier;  dy  't 
onder  hjar  wieren  mochten  den  fiele  ho  't  dy  moasten. 

Sa  moat  elk  op  syn  plak  wêze  dêr  't  omstânnichheden  en 
jild  him  sizze  dat  er  heart.  En  sa  kom  ik  fen  sels  dêr  't  ik 
wêze  woe  om  oan  te  wizen,  ho  faek  de  minsken  hjar  sels,  út 
dwaze  neifolgers-sucht,  hege  en  swiere  lêsten  oplizze;  dêr  't  se 
frij  fen  koene  as  se  kreft  gendch  hiene  om  altyd,  dy  wei  op  to 
gean,  dy  't,  neffens  de  oanwizing  fen  't  soun  forstân,  de  rjuchte 
is.  Sa  treftich  en  deftich  wier  't  by  dy  prins  en  syn  middels 
stelden  him  yn  steat  om  mei  sa'n  foarstelike  glâns  troch  't 
libben  to  gean ;  dat  scoe  nimmen  earm  meitse  en  follen 
wolfeärt  oanbringe.  Mar  stel  nou  ris,  dat  dy  prins  net  sa'n 
great  formogen  bisitten  hie  en  hy  hie  den  ek  op  sa'n  hege  foet 
libbe,  om  'termiende  dat  syn  rang  of  komôf  dat  foardere;  hwer 
hie  't  den  hinne  gien  ?  0,  den  hie  de  bûse  to  koart  sketten  en 
de  prins  hie  skilden  makke.  Skilden  jowe  lêsten  en  bringe 
hertsbiswieren  mei,  —  en  sjê  dêrl  de  man  hie  ongelokkich  wir- 
den,  en  by  slot  fen  rekken  hied  er  wollicht  it  fetsoen  de  skild 
jown,  dat  him  net  taliet  it  seil  to  reven  om  't  syn  hege  ôfkomste 
alle  offers  fen  him  ferge,  dy  't  er  't  fetsoen  wijd  hie. 

Sakje  wy  nou  mear  om  legens  en  geane  nei  in  greef,  dy  't 
mei  minder  ynkomsten  as  in  prins,  lykwols  fielt,  dat  er  hegér 
stiet  as  in  baron,  en  de  prinselijke  pracht  sjucht  nei  to  folgjen. 
En  as  den  de  baron  fielt,  dat  er  tsjin  de  greaf  út  kin  en  it  seil 

tsjin  him  ophellet,  en  as  den  al  fterder  in  boargemaster,  in  dokter, 
in  hânnelsman,  in  rike  boer  tinkt,  dat  hy  ek  sa  kin  —  endêrom 
ek  sa  docht,  en  as  den  wer  lytser  hânnelsljue  en  boeren  of 
handwirks-ljue  ek  miene,  dat  se  mei  oan  'e  hege  wräld  moatte 
as  't  mar  kin,  scil  't  fetsoenlik  hjitte ;  en  as  minsken  mei  minder 
jild  ek  al  folgje  wolle,  en  einliks  de  hounebaes,  de  mastersfeint 
of  de  kreamheinster  fiele,  dat  se  mear  binne  as  dy  'tonderhjar- 
ren  steane,  ja,  sels  de  tejinstfeint  op  't  lêst  in  gouden  haloasje 
keapet,  en  biljertspyljen  leart  om  fetsoenlik  to  wêzen,  en  de 
tsjinstfaem  in  siden  hoedtsje  draecht  en  in  healsiden  nachtmiels- 
pakje  keapet  en  op  hjar  frije  Snein  hjar  de  kaert  lizze  lit 
.en  by  de  boer  syn  arbeider  thédrinkt  en  om  hjar  fatsoen  op  te 
hâlden  dêr  op  in  flessefol  brandewyn  traktearret  en  de  bern  in 
dûbeltsje  jowt  for  't  heljen ;  en  as  den  dy  arbeidster  tinkt,  dat 
hja,  om  it  fetsoenlik  to  habben,  folle  saken  ha  moat,  dy  'tseby 
„de  greaten"  sjucht,  mar  sels  nef  bitelje  kin,  —  en  den  sa  mar 
foart  de  iene  nei  de  oare,  hwer  eindiget  dat  mei? 

Dat  men  net  tefreden  is  meî  hwet  yen  barre  mei  en  altyd 
to  krap  sjit.  Dan  suchtet  men  oer  yens  ongelokkich  lot,  dat  men 
yn  sokke  omstândichheden  sit  en  men  forjit,  dat  meh  troch  heech- 
moed  en  earsucht  forbline,  yen  sels  ongelokkich  makket. 

Hwet  binne  er  ek  în  hopen  jongeljue,  dy  by  't  trouwen  mar 
wakker  skrippe  om  fetsoenlik  it  iene  nei  't  oare  to  krijen.  Dy  sucht 
wirdt  faek  mear  opfolge  as  't  soun  forstân  dat  op  'e  pong  wiist  as  nei 
de  kâlde  wierheid,  ek  op  omstännichheden,  dy  'tyn  striid  binne 
mei  dy  moaije  tinkbielden,  dy  't  men  yen  makket.  De  wirklikheid 
wirdt  faek  forgetten  as  de  flesse  goed  breidstriennen  skinkt.  Mar 
lit  hjarren  'tfetsoen  folgje,  fetsoenlik  ite  en  klneije,  fetsoenlik 
libje,  altyd  yn  hjar  eagen  en  nei  hjar  begryp,  dat  seit :  „As  't  in 
bytsje  fetsoenlik  wêze  sil  den  kin  'tnet  minder.  Abe  het  it  ek 
sa  en  Bate  yet  hwet  better,  en  Abe  en  Bate  binne  Ijue  fen  hjar 
slach.  Mar  de  jonge  Ijue  forjitte  yn  de  frjeonlike  omgong,  dat 
Abe  en  Bate  greater  ynkomsten  habbe  as  hja.  En  sjuch,  sa  lizze 
de  minsken  hjar  sels  lêsten  op,  dy  'tse  by  ienfâld  en  kloekwê- 
zen  net  hoefden  to  dragen,  as  se  hjar  minder  forgappen  op  't 
fetsoen  en  mear  hjar  liede  lieten  troch  'tsoun  forstân. 

En  sjuch,  nei  dat  ik  al  dy  dingen  neigien  en  oertocht  hie, 
miende  ik  sizze  to  meijen,  dat  de  minsken  minder  to  kleijen  ha 
scoene  oer  de  swiere  lêsten  dy  't  se  ha,  as  se  mei  minder  omslach 
en  pohei  de  wei  fen  'tlibben  lâns  gongen.  Waerd  er  minder 
opoffere  oan  'e  earsucht,  it  scoe  minder  swier  falle  om  to  bitel- 
jen,  hwet  bitelle  wirde  moat.  Dêrom,  as  men  docht  hwet  yn 
yens  macht  stiet,  den  scil  men  minder  ha  to  kleijen  oer  hwet 
yen  oplein  wirdt,  yn  dît  lân  dêr  'twy  to  plak  komd  binne  en 
grif  der  better  oan  tâ  as  de  Ijue  yn  in  hopen  oare  lânnen. 

Mar   dêrom   hoeft   it  net  to  gean  lyk  as  by  boer  Häns,  dêr 

^tse  fen  alle  fetsoenlikens  frjemd  binne.  Né,  ik  sfelde  de  uter* 
sten  tsjin  elkoar  oer  om  sa  dé  wiere  wei  to  finen.  Kreep,  diger, 
sinklik,  dat  kinne  alle  minsken  wêze  en  sonder  dat  fljucht  de 
boel  allicht  yn  'e  hobbel,  lyk  as  by  Hânzes  ek.  Mar  dêrom  hoeft 
men  net  nei  de  hichte  to  wollen  om  fetsoenlik  to  bljuwen.  Hark 
ris !  ien  dy  *t  mear  wier  as  alle  minsken,  de  greate  Jezus,  wier 
wrachtich  nederigernôch  om  syn  dissipels  de  foetten  towaskjen. 
Lit  ús  altyd  mar  op  him  it  each  ha ;  hy  hat  sein :  dy  't  de  measte 
eare  bihelje  wol  moat  oaren  fen  tsjinst  wêze  safolle  er  kin.  Lit 
ús  den  ek  safolle  as  wy  kinne  mei  helpe  om  it  nut  fen  alle 
minsken  to  bifoarderjen,  dat  scil  ús  de  rjuchte  fieling  jaen  fen 
ús  eigen  wearde.  It  scil  ús  oanfiterje  ta  warberheit,  dat  scil  ús 
woifeart  oanbringe  en  ús  hoedsje  kinne  for  de  forderflike  heech- 
moed. 

De  sucht  om  it  fetsoenlike  oer  de  miette  to  drjuwen,  of  oars 
sein :  troch  skyn  bidragen  yen  sels  yn  't  onleech  to  bringen,  en 
dat  om  mear  fortoaning  to  meitsen  as  goed  is,  —  dy  sucht,  dêr 
't  de  frouljue  hjar  net  minder  oan  oerjouwe  as  de  mänljue,  is 
yet  altyd  in  great  kwea  yn  'e  maetskippij.  —  Mar  bûtendat  is  der 
yet  hwet,  dat  by  mannich-ien  de  lêsten  fen  't  libben  forheget, 
dat  meast  troch  de  mânljue  útfierd  wirdt  en  dêr  't  hja  dus  ek 
de  measte  skild  fen  drage.    Ik  scil  in  foarbield  jaen. 

Boer  Wigge  kaem  fen  'e  Ljouwerter  wykmerke  thús.  Syn 
wiif  siet  mei  in  siik  bern  op  'e  skette  oan  't  ein  fen  'e  tafel.— 
„Kom,  bist  er  wer?"  sei  se  frjeonlik.  „Hest  in  goede  reis  hawn?" 

Hja  seach  dalik  by  't  ynkommen  wol,  dat  Wigge  in  tige 
slok  op  hie ;  dat  wier  se  wol  wend  as  er  Freeds  fen  Ljouwert 
thús  kaem ;  mar  ho  frjeonliker  hja  den  wier  ho  better ;  hwent 
mei  in  moai  praetsje  koe  se  him  faek  yet  al  ris  thús  hälde,  en 
oars  bruide  er  jouns  yet  wol  wer  nei  de  herberge. 

Ja,"  sei  er,  „\k  hab  in  goede  reis  hawn,  mar  de  bûter  is 
wer  leger  en  Brinkmeijer  moast  fyftsien  goune  mear  ha  as  ik 
miende.  It  jild  fljucht  al  den  wealich  foart;  ik  wit  wrachtich 
net  hwer  't  de  hier  wei  komme  scil.  —  Hwet  briefke  is  dat?" 
sei  er  fierder,  wylst  er  in  pompier  fen  'e  iafel  naem. 

^Dat  het  de  fjildwachter  hjir  brocht,"  sei  de  boerinne. 

«Ja,  dat  begryp  ik;  it  is  wer  in  oanslach-biljet,  wel  fordomd ! 
sjuch  my  dat  ris  oan !  Dêr  ha  se  ús  wrachtich  op  fiif-en-tachtich 
goune  earmejild  *).    Heare!  hwer  scil  't  wei  komme?" 

„Dat  ha  'k  hjoed  ek  al  tocht,"  sei  de  frou. 

Dat  wie  wier.  Do  't  hja,  in  ûre  twa  earder,  dat  pompier 
thús  krige,  hie  se  ek  mei  in  swiere  sike  sein :  «Heare,  hwer  scil 
't  wei  komme  ?"  Mar  hjar  utering  hie  yet  hwet  fen  in  sielesucht 
nei   in   heger  macht  dy  't  alles  jaen  kin  —  ek  it  earmerjild  en 

hwef  bilêstingen  der  mear  foardere  wirde.  Wigge  syn  sizzen 
wier  de  tael  fen  in  wrâldling,  dy  't  heal  wanhopich  gjin  úticomst 
mear  sjucht.  Hy  jowch  syn  hert  romte  yn  lûde  forwinskingen 
en  flokwirden,  dy  't  ik  mar  net  meidéle  scil.  De  holle  stie  him 
by  't  thúskommen  al  tige  forkeard.  De  bûtermerk  leger;  mear 
skild  by  de  lapkepoep  as  er  tocht  hie,  mear  forsûpt  as  him  barre 
mocht,  onder  in  slok  yet  in  forkearde  hânnel  dien  mei  in  kou : 
it  wier  allegearre  mis. 

„Ei,  bidarje  hwet !''  sei  de  frou,  do  't  de  boer  dat  bilêsting- 
pompier  sa  fier  fen  him  saeide  as  er  't  krije  koe.  „AI  dat  rop- 
pen  en  razen  helpt  dôch  net ;  lit  ús  Ijeaver  ris  oerlizze  ho  *t 
moat.    Wost  ek  ite?    Wy  ha  pankoeken  waerm  hâlden." 

„Né,  jaen  my  mar  lieaver  in  bekfol  thé,-ik  hab  mear  toarst 
as  honger.  Wy  meije  t  ieten  wol  oerjaen  en  triuwe  de  stôk 
yn  'e  hals.    Hja  slope  yen,  dat  dogge  se." 

»Dou  fregest  net  ienris  ho  't  mei  Kaeije  is,''  seit  de  frou. 

„Né,  hwa  scoe  syn  sinnen  by  de  bern  ha?  Ho  is  't  nou?" 

„Ik  wit  net;  hy  leit  de  hele  tiid  stil  en  lusteloos.  Dokter 
het  er  hjoed  wêst  en  in  oar  drankje  stjûrd ;  hy  moat  nou  alle 
ûren  ynnimme.    Dokter  spriek  my  neat  gjin  moed  oan." 

„Dat  scil  Nijjier  ek  in  rekken  jaen  1"  seit  Wigge,  dy  't 
nearne  om  tinkt  as  om  jildsaken.  ,,De  kreammerij  mei  in  swol- 
len  boarst ;  myn  honnemiezel ;  it  fanke  hjar  seare  nekke  en  nou 
dit  wer.    Men  scoe  sljucht  wirde!" 

„Ei  fij,  hwet  biste  balstjûrrich.  As  wy  ús  jongkje  mar  bi- 
hâlde  meije,  my  tinkt,  den  scille  wy  tankber  wêze  moatte.  En 
och,  hwa  wit  ho  't  alles  al  wer  skikt  wirdt?  Lit  ús  mar  moed 
hâlde.  Mar  doch  dyn  learz^ns  út,  net  ?  De  plaetstove  is  waerm, 
dyn  foetten  scille  wol  kâld  wêze." 

After  dy  soarchfâldigens  fen  'e  frou  skûle  eigentlik  in  fyn  oerliz. 
Hja  wist  wol,  as  de  learzens  út  wieren,  den  kamen  se  net  gau 
wer  oan  en  op  toffels  koe  Wigge  de  dyk  net  del  nei  bûrren, 
dêr  wier  't  to  modderich  ta,  en  op  klompen  woed  er  net. 

Mar  for  diss'  kear  mocht  hjar  frjeonlikens  net  bate.  Wobbe 
sei :  „Né,  ik  wol  yet  efkes  foart ;  ik  scil  ris  yn  't  ^Lands  Wel- 
varen"  sjên  oft  ik  Douwe,  de  wethâlder  ek  to  reden  komme 
kin,  den  scil  ik  him  ris  freegje  oft  dat  sa  mar  kin,  dat  se  yen 
slope.  Fiif-en-tachtich  goune  earmejild :  it  skreaut  yn  'e  hird- 
dobbe  1    Ik  scil  hjar  de  wierheid  sizze,  dy  bl s !  * 

Alle  moeite,  dy  't  de  frou  die  om  him  dêr  6f  to  krijen  wier 
forgees;  alle  swierrichheden,  dy  't  se  him  foarhâlde  waerden 
yn  'e  wyn  slein.  De  boer  gyng  mei  in  gleaune  hoUe  nei 
de  herberge,  dêr  't  Freedtojouns  mear  to  dwaen  wier  as 
oare  jounen  yn  'e  wike,  om  't  it  folk,  dat  fen  'e  wykmerke 
kaem,  dêr  den  gearhokke.  Wigger  siet  gau  yn  't  foarmid- 
den   en   easke   in   romerfol.     «Doch   er   mar  goed   bitter  yn," 

sei  er,   „de  kop  is  my  ek  bitter,  it  iene  tnoat  tnar  nei  't  oare/' 

„^aV'  seit  er  ien,  „is  de  kop  jo  bitter?  Hwet  miskearret 
er  oan  ?" 

Dy  't  dat  sei  wier  de  wethälder  Douwe,  ek  al  in  fêste  kiant 
fen  'e  kastlein. 

Wigge  naem  syn  romer  heal  leech  en  sei :  i,Dat  sci!  ik  dy 
wol  gau  sizze.  Sa  fordomde  heech  ha  jimme  my  oanslein  for 
't   earmejild.''    In   stik  of  hwet  grouwe  knopen  sette  er  dêr  op. 

Freeslik  gyng  't  er  mei  gauwens  om  wei,  oer  en  wer  tsjin 
elkoar.  Douwe  hie  helpers,  mar  Wigge  net  minder  en  ho  lûder 
se  rôpen  en  klagen  oer  de  beestachtige  swiere  lêsten,  dy  't  se 
hiene,  ho  mear  't  se  sûpten.  Eénliks,  do  't  de  klok  tsien  ûre 
sloech  skaette  de  rie,  om  't  de  fjildwachter  it  teiken  dêrta  jown 
hie.  Elk  gyng  nei  hûs  yn  'e  miening  dat  er  't  gnap  sein  hie, 
mar  nimmen  miende  dat  sa  grif  as  Wigge. 

De  boer  kaem  dronken  thûs;  it  oanslachbiljet  laei  wer  op 
'etafel,  hwent  de  frou  hie  'tfen  *e  groun  Of  op  krige.  It  wier 
troch  syn  geswets  tsjin  'e  wethâlder  ek  net  in  sint  foriege ;  mar 
Wibbe  hie  in  daelder  forsûpt,  dy  't  er  mei  thúsbljuwen  bisparje 
kind  hie.  De  frou  hie  't  siike  bern  yn  'e  widze  en  siet  yn  hjar 
nachtklean  to  lêzen  yn  'tTestemint.  Dêr  kaem  Wigge.  Nei  de 
lofspraken  fen  healdronkene  Ijue,  dy  'ter  yn  'e  herberge  krige 
hie,  wîer  't  him  dêr  yn  syn  eigen  hûs  to  krap.  By  sokke  frede 
tsjin  syn  wiif  bigjinne  to  wrokjen,  hjar  forwitte,  dat  se  mear 
boarge  as  hy  wist,  howo!  dat  for  him  sels  wêst  hie  en  hy  it 
sels  út  'e  stêd  mei  nomd  hie,  dat  him  yn  syn  rûs  ontsketten 
wier,  dat  woe  net  rjucht.  Foart  dêr  nei  foel  de  bidwelme  man 
yn  'e  slomme  nést  syn  wiif,  dy  'tek  wol  reden  hie  ta  kleijen 
oer  swiere  lêsten  dy  hjar  binypten. 

Sjuch  lêzers !  ienkear  do  't  wy  sprieken  op  *t  Winterjoune- 
Nocht,  seijen  wy:  Op  sokke  en  folle  oare  lekken  en  brekkenyn 
'e  maetschappij  wolle  wy  ús  hearders  en  mei-ien  ús  sels,  op- 
merksum  meitse.  Mar  wy  scille  dat  net  dwaen  lyk  as  de  dome- 
nijs  en  de  pastoaren,  hwent  wy  binne  ommers  net  bistudearre 
!yk  as  sokke  mannen.  Né,  wy  dogge  'thast  lyk  as  de  man  dêr 
'tik  ris  fen  fortellen  heard  ha.  Dy  man  preke  mei  kreft  en  fjûr 
tsjin  't  drankmisbrûk  en  de  jouns  !aei  er  smoardronken  yn  'e 
goate.  »Sjuch  nou  ris  oan !"  seijen  de  Ijue.  „nou  is  dy  sprekker 
tsjin  'e  drank  sels  fiks  dronken."  Mar  ús  maet  forstie  dat  wol 
en  hy  sei :  „Bear  mar  sa  net,  ik  wit  wol  hwet  dôch.  Myn  dwaen 
is  net  yn  striid  mei  myn  leare,  al  miene  jimme  fen  al.  Sjuch, 
moarns  preekje  'k  tsjin  *e  dronkenschip  en  jouns  jaen  ik  Ofskrik- 
jende  foarbielden  oan  'tfolk." 

Op  sa'n  menear  omtrint,  howol  net  alheel  aüyk,  dogge  wyek. 
Wy  se!s  stelle  by  ús  foarbielden  de  dwazen  foar,  hwaens  for- 
keardheden  wy  oan  'tljocht  bringe.  Hwent  to  tinken,  datienfen 

jimtne  bihebt  is  mei  't  kwea  dat  wy  oanwize,  dat  komt  net  yn 
ús  op.  Och,  Ijeave  frjeonen !  dêr  achtsje  wy  jimme  fiers  to 
forstânnich  for.  Né,  wy  sels  habbe  dy  dwazen  socht  foar  to 
stellen ;  en  is  der  nou  immen,  ek  onder  ús  lêzers,  dy't  de  skoech 
past,  dy  moat  him  dan  mar  oantsjen  en  drage  en  der  nut  fen 
ha.  —  Der  nut  fen  ha !  —  Ja,  dat  scoe  de  bêste  krânse  wêze, 
dêr't  men  ús  Winterjonne-Nocht  mei  forearje  koe. 


Tryn  Skroar. 

I. 

Ik  bin  sa  'k  bin,  ik  tel  nou  tweintich  jier, 

Ik  hab  it  drok;  'k  bin  altyd  hast  bitinge ; 
'kFortsjinje  dei  by  dei  in  bêst  deihier, 

Ik  kin  't  nou  wyks  al  oer  'e  daelder  bringe. 
De  kost  dy  ha  'k  den  yette  boppedien ; 

Húsfesting,  da* s  fensels,  dat  moat  'k  bitelje, 
Tsien  stûren  wyks;  mar  sjuch,  dat  kin  'kmeiien 

Ek  by  de  Ijue  wer  mei  de  nidle  helje. 
Der  giet  neat  ôf,  it  giet  my  siker  skoan, 
'k  Bin  kloek  en  deun  en  krij  hwet  om  en  oan. 

Al  siz  'k  it  sels,  ik  bin  in  kloeke  skroar; 

Mar  klaei  my  moai.    Hja  sizze,  'k  pronkje  tige, 
Mar  'k  steur  my  net  oan  praetsjes  fen  in  oar. 

'k  Ha  lêsten  ek  in  goud'n  earizer  krige, 
*k  Hab  toalve,  trettsien  pakjes,  bûten  *t  swart 

For  't  nachtmiel  en  —  for  't  trouwen  scoe  'k  wol  hoopje! 
Nou  krij  ik  yet  twa  skelken  mei  in  skoart, 

Mar  sjuch,  den  wol'k  dit  mirinossen  sloopje; 
't  Is  skjin  oan  *e  ein,  it  giet  fenien  as  brea, 
En  sok  äld'gûd  to  lapjen  is  mar  skea. 

Al  siz  *k  it  sels,  ik  klaei  my  kreas;  ik  wit 

Dat  Tjitske  en  Luts,  al  mei  't  hjar  better  barre, 
Hjar  gûd'net  heal  sa  goed  as  mines  sit. 

Ja  mannieh  faem,  dêr  doarst  ik  wol  op  swarre, 
Dy  winske  graech  to  wêzen  yn  myn  plak. 

Mar  wisten  se  ek  ho  sûr  'k  it  soms  fortsjinne 
En  ho  'k  it  somtiids  onder  *n  oarmans  dak 

Yn  oarder  fyn,  gjinien  scoe  *t  my  forginne. 
Dit  wit  \k  wol,  as  'k  skiklik  trouwe  koe, 
Dat  nimmen  my  as  skroar  wer  brûke  scoe. 

Dat  leauw'  jim  net?  Nou,  harkje  den  ris  oanl 

Is  it  nou  Snjeun,  'klis  nou  it  naeijen  hinne, 
En  moarn  is  't  Snein ;  mar  den  kin  'k  oerremoarn 

Foar  achten  earst  in  iyts  healûre  rinne, 
't  Is  waer  of  gjin.  Hwent  Moandeis  bin  ik  fêst,  — 

Dat  ha  se  foar  in  pear  jier  al  bitinge,  — 
Dêr  efterôf,  by  Ulke  en  Lys  yn  *t  West. 

Dêr  moat  ik  hast  troch  't  älde  en  'tnije  kringe; 
De  flier  net  fage  en  fol  leit  elke  stoel ; 
Jim  moasten  't  sjën,  sa'n  núvre  Moandeis-boel. 

Dêr  sit  ik  den,  de  frou  leit  meast  op  bêd ; 

Hja  het  it  den  sa  danich  yn  'e  hoUel 
Ik  tel  't  gjin  bean;  hja  yt  hjar  jouns  to  sêd. 

De  bern  dy  dogge  alheel  dêr  sa  't  se  wolle; 
De  faem  is  dwaende  mei  de  tsjerne  en  sa 

En  einliks  komt  de  frou  ek  ût  de  wrine. 
Den  smyt  se  my  in  stikken  boarstrok  ta, 

Of  het  de  boer  syn  broek  skroeid  foar  'e  skine; 
Sjuch  soks  fen  ailes  wirdt,  it  ien  nei  't  oar, 
Ho  snústrich  soms,  mar  gearbrocht  by  de  skroar. 

Den  kleije  en  klieme,  dat  it  gûd  sa  slyt; 

It  is  nou  lang  sa  sterk  net  as  foarhinne; 
De  boer  dy  mijt  him  neat  en  as  er  yt, 

Den  lit  er  't  fet  fen  't  kin  op  't  festje  rinne. 
Den  moat  dat  dalik  keard  en  yet  ris  keard, 

Den  is  *t  in  trochgeand  plak  en  't  wirde  lijers, 
Den  helpt  er  ek  gjin  boarstelfervjen  mear. 

Sa  hear  ik  dêr  it  kleiliet  fen  Jermijes. 
En  as  dat  wiif  jouns  my  it  kwartsje  jout, 
Dat  falt  hjar  swier,  den  sjucht  se  sa  binaud ! 

Nou,  Tiisdeis  bin  'k  altyd  by  frou  Kalwein. 

Dat  minske  is  from  en  praet  oer  goede  dingen; 
Giet  hjar  de  tút,  den  komt  er  hast  gjin  ein, 

Hja  skrîpt  om  my  op  't  goede  paed  to  bringen. 
„De  sonde  is  great,"  sa  seit  se  den,  „men  kin 

In  tsjinstfaem  fen  de  frou  net  onderskiede ; 
Mar  wé  1  men  scil  yet  rare  dingen  sjên 

As  alles  onderst  boppe  keart  op  ierde. 
Wé !  as  de  Heare,  nei   t  de  Waerheid  leart, 
De  bokken  ienkear  fen  de  skieppen  keart. 

Ik  stim  hjar  mei,  fen  sels,  dat  is  myn  saek, 
Mar  'k  leau,  de  skôech  is  meast  for  my  al  makke ; 

Hwent  gtet  se  er  út^  deH  iseit  hjär  söân  Wdl  täj^k: 
>,8ife  Trytt^  hfet  dy  dy  bbkkfeh  leickér  sihakke  ?" 

j,Nê/*  SiÉ  ik  deri,  „dy  wier  my  fiers  to  toar, 
Ik  kin  dy  droege  fisk  net  bêst  fortarre." 

„Kom,"  seit  er  den,  „it  giet  nou  bûten  hjar, 
Lit  my  him  den  mei  bûter  hwet  bismarre; 

Ik  bin  as  mem  ek  lang  gjin  remonstrant, 

Ik  tútsje  in  faem  nei  de  älderwetske  trant/' 

Den  lizze  we  oan  soms  midden  op  'e  dei. 

Mar  lêsten  moast  ik  alder-evelst  laeitsje: 
Wy  wisten  dat  syn  mem  to  harkjen  laei, 

Do  sei  er :  ,pSet  dy  knoop  gau  oan  myn  baitsje." 
Mar  do  't  de  frou  my  dêr  mei  beuzich  foun, 

Do  seach  se  sa,  't  wier  suver  in  mirakel! 
As  't  sa  moast,  sei  se,  krige  'k  gau  healjoun ; 

't  Wier  better,  dat  'k  yn  Smitegelt  of  Brakel, 
Ynpleats  fen  mei  hjar  soan  to  boartsjen,  lies. 
Hy  staette  me  oan ;  hwent  o !  it  is  sa  'n  biis. 

Gean  'k  jouns  nei  hûs.  den  stiet  er  op  'e  hoek, 

Den  seit  er :  „Tryn,  ik  wol  dy  'n  eintsje  bringe.'* 
Dal  giet  den  oan ;  wy  frije  den  to  múk 

In  ûre  oanien  by  Haeije  Flappe  wringe. 
Mar  hwet  sizz  jim  ?  'k  Siz  mient  er  't  my  oprjucht, 

Den  moast  er  *toan  syn  mem  mar  iepen  lizze. 
Ik  foege  my  den  graech  nei  'tâlde  Ijocht; 

Hja  moast  hjar  geastlik  ynsjen  my  mar  sizze. 
Ik  woe  om  him  wol  roomsk  wirde  of  minnist, 
Ik  patte'm  yet,  al  wie'r  ek  antikrist. 

Nou,  Woansdeis  bin  *k  net  fêst  bisteld ;  ik  slyt 

Dy  dei  yn  losse  huzen,  hjirre  en  dêrre. 
'tls  grôt  of  potstrou,  hwet  ik  den  meast  yt, 

Mei  spek  en  sjerp,  ik  tink,  dat  scil  sa  hearre. 
Den  kiaget  my  de  smid  syn  eptich  wiif, 

Hjar  rôk  is  fiers  to  nau  fen  ondren  wirden ; 
En  Kûpers  Hylk  hjar  boarstrok  sit  to  stiif; 

Yn  Pimme  nije  jurk  is  't  net  lo  hirden. 
Mar  'ksteur  oan  'tien  my  like  min  as  'toar, 
Elk  seit  op  't  lest :  Tryn  is  in  l)êste  skroar. 

En  Tongsdeis  ha  'kaltyd  in  boel  plesier; 

Den  wird  ik  moarns  bytiid  mei  'tboatsje  helle. 
Den  ha  'kithast  as  bern  to  hûs,  dat  'swier, 

Der  efterôf  by  Pibe  Gjalts  en  Melle, 

Twa  âlde  broerren,  dy  'tmei  'nfeint  en  faem 
Stil  stadich  boerkje.  Sjuch,  dêr  moat  ik  bljuwe 

Ta  Freedtojoun;  den  wirdt  de  boat  wer  naem 
En  lit  men  my  oan  'tfeste  lân  wer  drjuwe. 

Den  jaen  'kde  feint,  dy  wol  sa  graech  hwet  ha 

For  *t  bringen  oer  'e  poel,  ek  mar  in  tûtsje  ta. 

En  Snjeuns  den  bin  'k  yn  t*  wirkhûs  altyd  fêst. 

Dêr  moat  ik  de  earme  famkes  naeijen  leare. 
Mar  dêr  ha  'ksikerwier  it  net  fen  *tbêst; 

Dy  flarden  woUe  den  nei  net  nei  my  hearre. 
Den  is  'tom  sljucht  to  wirden,  mar  men  docht 

Yens  bêst  den  dôch ;  it  fljucht  er  sahwet  hinne. 
Mar  as  men  op  yens  wirk  gjin  segen  sjucht, 

Den  scoe  men,  siz  ik  wol,  de  wrâld  lit  rinne. 
Dêrom  as  'knei  myn  sin  mar  trouwe  koe, 
Gjin  ien  dy  *t  my  as  skroar  mear  krije  scoe. 

Nou  leau  jim  'twol,  dat  kin  'kwol  oan  jim  sjên. 

Mocht  frou  Kalweine  soan  mar  hingjen  bljuwe ! 
Men  wit  net  ho  't  in  stûrke  rôlje  kin. 

Mar  ho  'tek  komt,  ik  scil  'tjim  altyd  skrjuwe. 
Dit  hoopje,  dat  ik  yet  ris  prjuwc  mei, 

Ho  't  deis  oan  eigen  dis  de  rapen  smeitse ; 
'k  Wol  Ijeaver  as  for  oaren  dei  oan  dei, 

For  eigen  man  en  bern  de  spillen  meitse. 
0,  0 !  as  frou  Kalweine  soan  mar  woe, 
Gjin  ien  dy  'tmy  as  skroar  mear  krije  koe. 

Oertinkings  fen  in  Kastleinsfaem. 

Dy  't  dei  by  dei  sa  skreppe  en  skoerre  moat 
As  ik,  het  faek  wol  reden  om  to  kleijen. 
En  as  men  neitinkt  hwet  er  om  yen  bart 
En  hwet  de  minsken  wol  ris  fen  yen  seijen, 
En  hwet  se  yen  al  oplizze  om  to  dwaen 
Yn  sa  'n  drok  spil  allyk  as  ik  hjir  wenje, 
Dy  't  den  net  flink  is  scoe  der  yn  forslaen. 
Hja  meije  my  wol  ridlik  goed  bileanje, 
Hwerby  't  forîal  ek  aerdich  hwet  birint: 
Ik  bljuw  to  Maeije  net  yn  't   I  o  a  z  j  e  m  i  n  t. 

Moarns   ier  fen  't  bêd,  dat  mocht  yet  hinne  gean, 

Dat  wie  'k  wol  wend,  'k  hab  ekde  boeral  tsjinne, 

Dêr  moat  men  ek  al  bodsje  for  yens  lean, 

En  faken  moarns  mar  heel  bytiid  bigjinne. 

Mar  dêr  is  altyd  regel  en  men  wit 

Foarút  wol  ho  't  de  dlngen  sahwet  rolje 

En  ho  't  it  iene  wirk  oan  't  oare  sit; 

Mar  hjir!  hjir  is  't  mar  altyd  hollebolje 

Fen  't  iene  yn  't  oar.    Ik  bin  der  skjin  mei  lâns; 

Gjin  minske  hâldt  it  spil  sa  yn  balans. 

Om  middennacht  op  bêd,  dat  is  bytiid. 

Den  mei  it  my  in  goed  pear  Ûre  barre ; 

As  *k  den  mar  rêstich  sliepe  kin  bin  'k  bliid. 

Den  is  't  wer:  ^Qâts,  to  gau!  dêr  is  de  karrel' 

Ik  nim  de  brieven  oan  en  langje  se  oer, 

En  hwet  er  mei  de  post  mear  is  to  krijen. 

't  Is  winterdei  in  dealse  poepetoer, 

Sa  waerm  fen  't  bêd  en  den  sa  n  kjeld  to  lijen ! 

Gjin  wonder  da  'k  soms  slim  forkâlden  bin, 

Mar  't  liket  wol,  da  'k  goed  hwet  útstean  kin. 

Da's  dêr  oan  ta ;  mar  bin  ik  den  sa  fier 

En  ha  'k  it  brievespil  sahwet  bisljuchte, 

Den  mealt  de  holle  my  bynei,  da's  wier, 

Safolle  moat  er  den  alwer  torjuchte. 

Roan  den  mar  alles  flot,  den  scoe  't  wol  gean, 

Wier  'k  baes  en  hie  'k  den  fen  myn  wirk  hwet  eare, 

En  waerd  ik  net  den  hjir,  den  dêr  ontbean ! 

Ho  't  dat  giet  dêr  kin  'k  net  genôch  fen  beare; 

Ho  slim  it  is  om  elk  syn  sin  to  dwaen, 

Dêr  wol  ik  jimme  in  flau  bigryp  fen  jaen. 

pér  Is  iri  irönip  fdr  donieny  fen  Qrierf, 

iSpoed  citö  épöedl  stiet  dp.  't  adres  fe  tëzén, 

Mar  troch  it  hutseîjen  i^  'f  lid  úp  gieri, 

En  elk  tinkt  den:  „HeaI  hwet  scoe  der  j^n  wêze? 

It  wier  in  krûk  augurkjes  mei  hwet  taei 

En  sûkergûd  en  side  for  in  jûpe. 

't  Wier  sinteklaes  fen  moaike  fen  'e  Klaei ; 

Mar  alles  moast  yn  't  sûre  sop  forsûpe. 

De  krûk  wier  barst  en  sûker,  side  en  taei 

Waerd  mei  elkoar  in  klompe  augurkjedaei. 

Dêr  stie  de  bringst ;  en  't  slimste  wier  der  fen, 
Der  kaem  ek  dûbeld  skea  fen  by  de  skande. 
„Dêr  's  achttsien  stûren  fracht  op,"  sei  de  man. 
„Nou,''  tocht  ik,  „dat  wirdt  djûre  âlderhande. 
Hwet  scil  ik?  As  ik  sa  dy  boel  mar  nim 
En  him  syn  útskot  en  de  fracht  bitelje, 
Den  stiet  it  griî  by  doomny  Grien  ek  slim, 
En  baes  scil  flokke,  dat  'k  sa  n  lêst  oanhelje, 
Mar  doch  ik  't  net,  den  het  de  karreman 
Der  lêst  en  skea  en  alle  moeite  fen." 

Dy  dingen  het  men  dôch  mar  ta  yens  lêst. 
Men  sei:  „Ik  scoe  'tmei  baes  en  frou  forprale.** 
Mei  baes  ?  Dy  giet  jouns  dronken  op  syh  nêst, 
Dus  frege  *k  him,  dat  scoe  nin  byt  my  bate. 
Ja,  baes  dy  pimpelt,  da's  in  heislik  lek, 
De  frou  dy  sit  der  onder,  siz  ik  jimme, 
Mar  sûpt  de  hospes  sels,  dat  hâldt  gjin  stek, 
Dat  kin  allicht  in  sútrich  útein  nimme. 
As  sokke  Ijue  gjin  goede  boaden  ha, 
Den  gean  se  mei  gewelt  op  Utert  ta. 

Ik  kin  den  sels  mar  witte  ho  't  it  moat 
En  'k  hânnelje  nei  de  ynspraek  fen  't  gewisse; 
Ik  jou  de  fracht,  de  karre  rydt  wer  foart, 
Ik  wer  op  bêd.    Mar  den  scil  't  selde  misse, 
Da  'k  lang  net  oan  'e  moarn  ta  lisse  kin. 
Gau  wirdt  der  wer  op  doar  of  finster  kloppe ; 
Den  is  't  wer :  „Gâts,  to  gau  1  dêr  is  in  man." 
In  man!  Nou  ja,  dy  het  de  piip  al  stoppe 
En  dy  moat  oan ;  dêr  hwet  jenever  by, 
Mei  'n  laf  onskiklik  praetsje  faek  tsjin  my. 

Mar  hwer  'k  in  mier  oan  hab  yn  disse  hier, 
Dat  hjir  sa  'n  mânljue  komme  to  losjearen, 

'tSy  hânnelsljue  of  reisgers  for  plesier, 
Och,  Ijeave  tiid  I  dat  binn'  soms  rare  hearen, 
Hja  ha  sa'n  sok,  hja  sprekke  in  mâlle  tael. 
Hja  drage  knevels,  grouwe  bakkebirden 
En  ha  tsjin  my  in  hopen  sleau  gemael. 
Der  rôlje,  siz  ik  jimme,  frij  hwet  wirden, 
Hwent  ik  bin  ek  yn  ienen  net  forslein ; 
Hja  komme  meastal  smoarrich  ta  hjai'  ein. 

Langlêsten  yet,  do  hien'  wy  hjir  sa'n  fint 

Ut  Hollân  wei,  în  poffer  en  in  sprekker ; 

Mar  ik  bin  al  ta  sokke  knapen  wend. 

Dy  deale  hael  1  men  wirdt  op  't  lëst  sa  wekker. 

Hy  skille  my  de  nachts  in  ûre  of  ien ; 

'k  Moast  nei  him  ta,  hy  sliepte  op  noemer  achttsien, 

Ik  tocht  om  neat,  mar  tink  ris  ho  gemien ! 

Dêr  stied  er  by  de  doar  op  my  te  wachtsjen 

En  sei  sa  koeterwaelk:  i,Ik  vind  geen  rust 

Voor  dat  men  mond  jou  roje  lippies  kust/' 

Ik  sei :  ,,Minhear,  as  't  dêrom  is  to  dwaen, 
Gean  den  mar  gau  wer  dêr  't  jy  weikomd  binne." 
Do  woed'er  dryst  de  hannen  oan  my  slae;i, 
Mar  ik  sei:  i^Snaek!  dou  kenstyetgjin  Friezinne, 
Dy  'top  hjar  stik  stiet."  Ik  swaeide  om,  dêrmei 
Joech  'k  him  in  pomp  mei  d'earmtakke  op  'e  mûle, 
Syn  tosken  ratt'len  en  dy  fleagen  wei; 
Syn  waffel  wier  in  hôlle,  lege  kûle. 
Dy  kearel  hie  fordeald  I  in  falsk  gebyt, 
'k  Waerd  siker  kjel  en  siet  hwet  yn   e  myt. 

Ik  fleach  dêr  wei  en  him  ha'k  noait  wer  sjoen ; 
Mar  'k  ken  wol  mear  hweryn  dy  knepen  sitte. 
Hja  sûpe  'tliif  fol  wyn  faek  yn  'e  joun 
En  prate  oer  moaije  frouljue  dat  se  switte, 
AI  binn'  se  faek  hjar  bêste  kreften  kwyt 
Troch  mäl  onbidich  dwaen  eu  drinkpartijen. 
Hja  bringe  faek  in  sloofke,  ear  'tse  'twyt, 
Troch  listich  praet  en  jild  er  by,  yn  'tlijen. 
En  for  fetsoenlik  gean  se  yn  'tiepenbier, 
Hja  mochten  hjar  hwet  skamje,  sikerwier! 

Den  komt  er  by,  men  moat,  al  wol  men  net, 
Soms  dingen  dwaen,  dy  'tsiker  net  bitamje. 
'kHa,  bygelyks  for'n  oar  wol  kofje  set 
Fen  kofjetsjok,  oars  neat;  men  seoe  yen  skamje. 

27 

Fen  Snjeuns  ôf  oan  bruije  wy  de  kofje,  dy 
Wy  oer  habbe,  yn  in  greate  koperen  kanne, 
En  dêr  komt  Freeds  in  stik  sûkreije  by; 
Hwent  kwânselljue,  paksjouwers,  sokke  mannen 
Ha  Ijeafst  in  kopfol  as  in  sé  for  'nstûr, 
Dat  kin  sa  skoun  en  nimmen  praet  er  oer. 

Mar  't  is  gjin  skikiik  dwaen ;  in  gnap  kastlein 
Dy  wol  sa  net.  Ik  wit  wo!  hospes  Jelle 
Het  allcs  sûver,  fen  't  bigjin  ta  'd  ein, 
Dêr  mei  men  hwet  men  habbe  wo!  bisteüe, 
Dêr  giet  gjin  hyngsteflêsk  for  !jirre  troch, 
Qjin  makke  wyn,  mar  echte  scil  er  bringe. 
„Hy  hâldt  it  net",  seit  faek  ús  baes,  mar  sjuch, 
In  gnap  bidrjuw,  dat  scil  de  nearring  twinge ; 
Onrjuchte  habsucht  rekket  alles  kwyt, 
In  goê  bihânling  wint  yn  'tein  'taltyd. 

En  hwet  is  't  minste  yet  hjir  yn  'e  hûs  ? 
Det  yn  ús  doarp  in  hopen  plakkers  binne, 
Dy  sitte  jouns  sa  lang  'tse  mei  hjar  rûs 
Hjar  eigen  thús  hast  net  bikomme  kinne. 
Dêr  is  Klaes  Jeeps,  dy  koe,  as  'tgoed  bisloech 
Myn  skoanfaer  wirde,  mar  ik  frees,  syn  Wisse, 
Dy  't  my  a!  faek  syn  winsk  to  kennen  joech, 
Dy  wirdt  as  heit,  da's  my  in  ergernisse. 
It  bljuwt  mar  wier,  ho  mear  gelegenheit 
For  sokke  Ijue,  ho  mear  genegenheit. 

Né,  trouwen  komt  foarearst  net  fen  mei  my, 
Mar  bljuwe  hjir?  Det  scil  der  net  nei  lykje. 
Giet  Wisse  den  de  Kroande  Swan  foarby, 
Den  bljuw  'k  syn  faem.  Oars  kin  er  'n  oaren  siikje. 
Ik  bin  yet  frij  en  'kmeitse  goed  myn  plak 
As  tsjinstfaem  skjin,  ik  smyt  my  net  to  grable. 
'kBin  bodsjen  wend  en  tink  om  gjin  gemak; 
Mar  Ijeave  ginst!  hwet  ha'k  in  tiid  forbable 
En  'tis  sa  drok.  Dêr  komt  de  postwein  oan, 
„Wilhelmus"  blaest  er  't  doarp  troch  op  'e  hoarn. 
1870. 


419 

Oer  Tîîdmîetters  en  Urwîrken. 

In  Foarlêzing. 

It  kin  nitnmen  nij  dwäen  dat  immen  graech  ris  praet  oer 
dingen,  dêr  't  er  bysonder  mei  bikend  is  en  dêr  't  er  hwet 
mear  fen  wit  as  in  héle  boel  oare  Ijue.  Dêrom  sci!  ik  nou  ris 
prate  oer  tiidmietters  en  Ûrwirken. 

Yn  de  alderearste  tiid,  do  't  it  minskdom  yet  yn  syn  earste 
bernskens  wier  en  der  folle  frede  en  gelok  op  ierde  wenne,  do 
wieren   se   gjin   klokken,   haloasies  of  pindules  nedichi  om,  lyk 
as   wy   nou,   to   witten   honear    t  se  honger  of  toarst  hiene  of 
wirch   wieren  of  süepe  moasten.    Ei  né  I  moarns  as  de  gouden 
sinne  dage  en  syn   fleurich  Ijocht  oer  't  ierdryk  forspraette,  den 
riisden   de   Ijue   fen   hja   grien   sliepsleed   op   en  bigounen  de 
hannen  út  to  stekken  nei  't  wirk  dêr  't  elk  him  ta  syn  libbens- 
onderhâld  mei  bezich  hâlde.    De  skieppehoeder  naem  syn  skop, 
de  jager  syn  pîlen  en  bôge,  de  fisker  syn  netten  en  sa  skripte 
elky   tadat  se   de  sinne  wer  yn  't  wêsten  ondergean  seagen,  en 
den   jowgen  se  hjarren  del  6nder  in  greate  beam  of  yn  in  lichte 
fjildtinte  of  griene  hutte,  om  sliepende  nije  kreften  tosammeljen 
for   de   folgjende   dei.    Hja   ieten   as   se  honger  krigen,  fen  de 
fruchten   dy   't  ierdryk  oplevere   en   hja   dronken,  as  se  toarst 
hiene,   it   wetter  út  de  heldere  dobben,  krekt  sa  't  de  natuer  it 
jowch.    En  soundheid,  kreft  en  moed  wier  it  diel  fen  dy  minsken, . 
dy  't  fen  Hollowaipillen  en  revalenta  arabica  neat  wisten.    Mar 
mei   de   formeardering  fen  't  minskdom  krigen  se  al  mei  'e  tiid 
alderhanne  ridskip  brek,  ta  't  bibouwen  fen  'e  groun,  it  opställen 
fen   wenten   en  yet  folle  mear.    Sa  rekken  de  minsken  fen  sels 
oan  't  ondersiikjen  en  neitinken,  en  fornimstige  bazen  bigounen 
gau  to  bigripen,  dat  de  ierde  in  great  magasyn  wier  fen  in  hele 
bulte   gaedlike   dingen,   en   dat   immen    mar  de  hannen  út  de 
mpuwen   hie   to   stekken,  om  dêr  syti  fordeel  mei  to  dwaen  en 
der  nut  mei  to  dwaen  for  de  minsken  dy  't  mei  him  libben,  en 
ek  for  gûds,  dy  't  lang  nei  him  komme  scoene.    Dêr  fen  dinne 
kaem   it,   dat  de  iene  dit  útfoun  en  de  oare  dat;  en  mocht  dat 
úlfinen   fen   nijichheden   earsl   út   needsaeklike   dingen   bistean, 
letter  kaem  men  der  ek  ta  om  oan  de  tanimmende  weeldesucht 
to  foldwaen.    Sjuch,  de  minsken  bigounen  der  al  gau  nochtoan 
to  krijen  om  hjar  sels  en  hjar  huzen  op  to  pronkjen  mei  dingen, 
dêr  't  se,  as  't  er  op  oan  kaem,  heel  wol  bûten  koene.    En  dat 
útfinen   fen  nijichheden  tanut  en  nocht  fen  't  algemien,  dat  het 
oan   ús   tiid   ta  foartdûrre   en   scil   nei   ús  yet  wol  fierder  syn 
gong  gean. 

Mar   hwet  se  yn   de  earste  ieuwen  útfounen  of  hwer  't  se 
bihoef  pan  fielden^  —  pm  in  fêste  ôfbeakentng  fcn  de  tiid  of 

Ijeaver  fen  'e  dei  to  habben,  —  it  liket  wo!  dat  de  minsken  dat 
net  gau  yn  't  sin  kommen  is ;  alteast  wy  lêze  en  witte  fen  greate 
kinstikken,  fen  goede  en  oarderlike  brûkmen  yn  't  dageliks  libben 
en  't  lâns-bistjûr,  fen  't  opkommen  en  wer  forfallen  fen  kcnink- 
riken  en  folken,  sonder  dat  wy  yette  liwet  fornimme  fen  in  oare 
deifordéling  as  yn  moarns,  middeis  en  jouns.  It  earste  hwer- 
troch  se  op  it  tinkbield  kaemen  om  in  ding  to  meitsen,  dêr  't  se 
de  tiid  mei  ofmiette  koene,  dat  wier  de  minsken  hjar  eigen 
skaed.  Wier  immen  op  't  fjild  en  skynde  de  sinne  him  oer  'e 
holle,  den  koed  er  oan  de  ein  fen  't  skaed  in  streek  sette ;  sakke 
de  sinne,  den  waerd  it  skaed  langer  en  by  't  kliuwen  fen  de 
sinne  waerd  it  koarter.  Dêrtroch  krigen  se  foar  't  forstän,  dat, 
as  se  U  skaed  fen  in  beam  of  rjucht-oereinsteande  peal  meaten, 
den  koene  se  neigean,  dat  de  iene  dei  't  skaed  allike  fier  gyng 
as  de  oare  en  witte  ho  fier  se  mei  de  dei  hinne  wieren.  Dat 
wier  't  earste  bigjin  fen  't  meitsen  fen  sinnewizers. 

Yn  hwet  tiid  krekt  dy  earste  úlfining  dien  is,  dat  is  net 
krekt  út  to  pinfiskjen,  omdat  er  sa  nau  gjin  biskrjuwing  fen  is; 
mar  it  scil  dêr  ek  wol  mei  gien  wêze  lyk  as  mei  alle  nije  út- 
finingen,  dat  it  ding  al  stadich-oan  better  makke  waerd.  Sahwet 
saunhondert  jier  foar  ús  tiidrekken  fynt  men  fen  sokke  tiidmiet- 
ters  oanteikening,  en  yn  de  tiid  fen  de  babiloniske  ballingskip 
wirdt  der  for  't  earst  fen  skreaun. 

Mar  dat  is  dat;  do  't  de  sinnewizers  útfoun  wieren,  do  wier 
de  koegel  troch  de  tsjerke ;  de  minsken  wisten  fen  oarder  en 
tiid  en  koene  sahwet  by  de  ûre  opstean,  útgean,  ite  en  drinke 
en  op  bêd  gean,  —  en  alles  hwer  't  men  mear  fêste  tiden  for 
ha  woe,  dat  koe  men  nei  sa'n  sinnewizer  roaije  en  skikke.  Jimme 
moatte  foaral  net  miene  dat  dy  earste  sinnewtzers  sa  fornimstich 
makke  en  sa  grif  birekkene  wieren  as  dy  't  wy  nou  fa«k  yn 
tunen  of  oan  gebouwen  sjugge,  mar  yn  ien  ding  komme  de  âlde 
en  de  nije  krekt  mei  elkoar  oerien :  as  de  sinne  net  skynt,  den 
binne  se  neat  wirdich,  en  den  wieren  de  Ijue  yn  de  âlde  tyd  er 
glêd  ôf  om  krekt  to  witten  ho  let  as  't  wier. 

Lykwol  hja  hiene  dêr  safolle  net  mei  to  dwaen,  om  't  se 
mar  toalve  ûren  yn  in  dei  telden ;  moarns  seis  ûre  wier  't  bigjin, 
saun  ûre  wier  de  earste,  acht  de  twade  en  njuggen  de  trêdde 
ûre  —  en  sa  fierder.  As  der  toalve  ûren  om  wieren,  den  wier 
de  dei  to  'n  ein,  de  oare  tiid  rekkenen  se  for  de  nacht.  Nou 
wol  ik  just  net  leauwe,  dat  se  toalve  ûren  sliepten,  sa  'n  nacht 
scoe  hwet  lang  wêst  ha ;  mar  dy  't  in  dei  fen  toalve  ûren  goed 
poatoan  wêst  het,  en  den  oars  net  folle  pikelsonden  op  syn  lea 
hct,  dy  kin  de  joun  wol  stil  en  fredich  trochbringe,  en  as  men 
't  sa  nimt  den  mbat  men  sizze,  dat  se  by  âlds  de  dei  en  de 
nacht  sa  slim  net  ôfperke  hiene. 

De  earste,  dêr  't  men  mei  goécie  wierheit  fen  sizze  kin,  dat 

er  gnappe  en  oarderlike  sinnewizers  makke,  dat  wier  in  snoade 
kearel  yn  Grikenlân,  dy  't  Anexemander  hiet.  Hy  iibbe  sahwet 
450  jier  foar  ús  jiertelling.  Troch  syn  dwaen  wieren  de  sinne- 
wizers  mei  gauwens  fierder  forspraet;  net  dat  dy  man  der  in 
fabryk  fen  oprjuchte,  mar,  lyk  as  't  yet  wol  ris  giet,  de  iene 
loerde  de  oare  de  kinst  ôf.  Sa  waerden  se  oerbracht  yn  Sisyljen 
en  si  helie  M.  Valeryus  Messala  se  to  Romen,  nei  dat  de  Ro- 
meinen  hjarren  rounút  460  jier  sonder  tiidmieters  biholpen  hiene. 
In  rite  fen  69  jier  heukeren  de  biwenners  fen  Romen  hinne  mei 
sinnewizers,  dy  't  iang  net  suver  wieren;  mar  do  liet  de  opfol- 
ger  fen  M.  Valeryus,  dy  't  Artyus  Filippus  hiet,  ien  oan  'e  timpel 
fen  Romulus  spikerje  dy  't  klonk  as  in  klok  .... 

Ei,  ho  kom  îk  er  by?  Dêr  wier  *t  ommers  yet  lang  net 
oan  ta;  de  Ijue  wisten  do  fen  gjin  klokken;  en  bûten  dat,  ho 
scoe  in  sinnewizer  klinke  as  in  klok?  Né,  dat  is  mar  inmenear 
fen  sizzen,  eigentlyk  allike  fier  mis  as  dat  men  seit:  ^Dat  is  in 
domeny  dy  '1  klinkt  as  in  klok,"  dat  mar  sizze  wol,  dat  sa'n 
man  de  minsken  op  'e  konsjinje  wit  to  kommen,  dêr  't  men  ek 
wol  fen  seit :  „Hy  slacht  de  spiker  op  'e  kop."  Dus  jimme 
moatte  myn  sizzen  sa  opnimme,  dat  Artyus  de  sinnewizers  gâns 
forbettere  en  dêrmei  in  greate  rom  bihelle. 

Dôch  ho  moai  dy  sinnewizer  ek  wize  mocht,  U  bleau 
sa,  dat  by  buijich  waer  en  in  dizige  loft  de  Ijue  dalik  mei  de 
tiid  yn  'e  war  wieren.  Hja  wisten  den  wol,  dat  de  tiid  syn 
gong  gie,  mar  hja  wisten  net  krekt  ho  lang  se  hjarren  hjir  of 
dêr  oph^Ide  koene  om  op  in  fêste  ûre  wer  op  in  oar  plak  to 
wêzen.  De  hounegiseler  wist  net  honear  't  er  de  tsjerkedoarren 
iepen  sette  moast,  de  pryster  net  honear  't  er  mfei  de  earetsjinst 
eindigje  koe.  De  rjuchter  wier  licht  fiers  to  haestich  en  in  ab- 
bekaet  babbele  wol  ris  fiers  to  lang.  Mynhear  miende  faek  dat 
er  yet  rom  tiid  hie  om  in  sûpke  to  brûken,  den  hie  de  faem  it 
iten  al  lang  nôch.  Koartom  it  wier  mei  dy  sinnewizers  eigent- 
lyk  yet  mar  in  forlegene  boel  en  faek  waerd  er  fortretlik  seîn : 
„Dy  flarden  binne  gjin  botsen  wirdich.'* 

Mar  oan  al  dy  ellinde  kaem  in  ein  do  *t  Skipyo  Nafika  yn 
*t  jier  fen  Romen  595  de  wetterrinders  útfoun.  Hy  wiisde  de 
ûren  oan  mei  't  rinnen  fen  't  wetter,  hast  op  'e  selde  menear 
as  se  dat  letter  diene  mei  de  sânlopers.  Dy  útfining  wier  fen 
great  bilang  om  't  elk,  dy  't  barre  mocht  sa'n  tiidmietter  yn  'e 
hûs  lcrije  koe,  dy  't  net  fen  't  waer  ôfhinge;  en  sa  kaetn  it  ek 
al  gau.  Alle  foarname  Ijue'  dy  't  er  in  bytsje  bilang  yn  stelden, 
seagen  sa'n  ding  to  krijen,  en  den  waerd  er  in  slaef  op  hälden, 
dy  't  in  hele  dei  lâns  oars  neat  die  as  de  wetterrinder,  sa 
faek  as  dy  ôfroan  wier,  om  to  setten,  en  den  ta  gelyk  to  ont- 
hâlden  ho  mannichste  ûre  't  wier.  Sa  *n  feint  waerd  den  horo' 
logetes  labarcurus  neamd.  En  —  jonge,  'tkin  al  nuver!    In  lyk 

man,  Babius  hiet  er,  libbe  yn  Romen  op  syn  gemak.  Hy  hie 
foarhinne  praetor  fen  Bethynje  wêst,  mar  lyk  as  't  yn  ús  dagen 
ek  yet  wo!  giet  mei  de  Ijue,  dy  *t  fen  'tgreat  heablok  ite,  op  *t 
lêst  hied  er  de  skiepkes  op  't  droege  en  woe  gjin  hollebrekken 
mear  mei  in  ampt  ha.  Nou,  dy  Babius  frege  op  in  dei  oan 
in  horologetes  ho  let  it  wier,  de  feint  sei  it  him,  mar  pas 
wier  't  wird  er  út  of  Babyus  siichde  der  hinne  en  wier  dea. 
^y  sjugge  dêroan  nou  just  sa'n  great  wonder  net,  mar  de 
Romeinen  fêst  wol,  oars  scoene  hjar  histoarjeskrjuwers  der  sa 
net  fen  bongele  ha.  Mar  dôch  leit  er  for  ús  in  goede  learing 
yn ;  wy  sjugge  dêr  oan,  dat  de  wrâldske  ûren  ús  faek  gauwer 
ontslûpt  binne  as  wy  sels  miene.  Freegje  wy  dus:  „Ho  let 
is  *t  T  —  lit  us  den  ris  om  Babyus  en  ek  om  us^  sels  tinke  en 
nei  gean  ho  let  as  't  dêr  binnen  is  en  oft  wy  yette  tiid  ha  om 
ús  klear  to  meitsen  for  de  greate  reis,  dy,  mei  dat  de  wizer  wer 
nei  onderen  giet,  foar  de  nacht,  de  lange  tsjustere  nacht,  in 
oanfang  nimme  kin.  —  Mar  fij !  hwer  dwael  ik  hinne  ?  Och, 
nim  it  my  net  kwea,  dat  ik  my  net  better  by  't  slik  hâ!d.  —  Dat 
leksum  jaen  en  dokterjen  üket  in  minske  mar  eigen  to  wêzen. 
Men  wit  rounom  middels  for  en  forjit  faek  om  fen  yens  eigen 
soundheit  noed  to  stean. 

Ik  scil  nou  myn  tried  wer  opfetsje.  Wy  scille  't  nou  met 
greate  wiskinsteners  to  dwaen  krije,  hwent  ik  bin  der  oan  ta 
om  oer  de  skiednis  fen  't  klokmeitsen  to  hânneljen. 

De  wetter-  en  sânlopers  waerden  al  kinstiger  en  kinstiger 
makke;  dêr  koene  de  minsken  hjarre  al  aerdich  mei  rêdde,  mar 
fornimstige  bazen  lieten  't  er  dôch  net  by  sitte.  Wy  lêze  dat 
Aron,  de  kening  fen  Persjen  yn  't  jier  809  oan  Karel  de  Greate 
fen  Frankryk  in  kinstwirk  presint  stjûrde,  dat  in  wizer  hie,  dy 
't  de  dei  yn  toalve  ûren  ôfmeat,  net  alline,  mar  ek  by  't  ein 
fen  elke  ûre  safolle  koperen'  koegels  yn  in  koperen  bekken  fälle 
liet,  as  de  wizer  oanjowch.  Mar  ho  sierlike  moai  dy  útfining 
wier  en  blyk  jowch  fen  in  djtptinkende  geast,  dy 't  it  bitocht  hie, 
en  ho  lang  de  minsken  hjarren  der  mei  biholpen  ha,  it  wier 
dOch  yet  mar  in  onsuvere  en  onwisse  tiidmietter.  Lykwol  for- 
roanen  der  yet  forskate  jierren  ear  't  de  minsken  de  eigentlike 
ûrwirken  útfounen. 

Der  siet  ris  in  mOnts  by  de  djippe  stilte  fen  de  nacht  yn 
syn  ienlike  selle.  Foar  him  op  'e  tafel  stie  gjin  kristusbield  of 
deadsholle,  ek  laeijen  der  gjin  boeken  of  brieven  of  heilige  reliken. 
Né,  dy  man,  dat  in  greate  wiskinstener  wier,  siet  dêr  to  mi- 
merjen  en  to  tinken,  mei  alderhanne  ridskip  om  him  hinne; 
passers,  winkelheakken,  trijehoeken,  wikels,  ôfbieldingen  fen 
stjerren  en  sinne  en  moanne :  al  sok  reau  hied  er  dêr.  It  brûken 
fen  rêdden,  dy  't  mei  kammen  yn  elkoar  sloegen  en  sa  elkoar 
oan  't  draeijen  brochten^  hie  by  in  bulte  kinstich  ridskip  al  lang 

yn  *e  swang  wêst,  mar  dy  mûnts  wier  de  earste  dy  't  er  op  foel 
om  rêdden  mei  in  wicht  oan  't  draeijen  to  meitsen  en  den  dy 
rêdden  sa  gear  to  stâllen,  dat  dêrtroch  in  wizer  sunich  yn  't 
roun  gong  om  de  Ûren  fen  *e  dei  oan  to  wizen.  Ho  ienfäldich 
dat  ús  nou  ek  taliket,  wy  meije  dat  tinkbield  fen  dy  mûnts  wol 
great  neame,  foaral  as  wy  der  by  bitinke,  dat  de  wittenskip  yn 
dy  tiid  net  folle  bioefene  waerd,  én  ek,  dat  de  minsken  ta  't 
meitsen  fen  in  hele  boel  dingen  do  lang  sok  goed  ridskip  net 
hiene  as  wy  nou.  Mar  dy  man  liet  him  troch  gjin  swierrich- 
heden  ôfstegerje.  Do  't  er  it  tinkbield  fen  sa'n  gearstâl  goed 
yn  'e  holle  foar  inoar  hie,  stiek  er  de  hannen  lit  de  mouwe  en 
it  dûrre  net  lang  of  hy  hie  in  stikmannich  rêdden,  licht  wol  fen 
hout,  mei  'noar  oan  't  rinnen.  Der  waerd  in  tou  om  dc  onderste 
spille  woelle,  dêr  waerd  in  wicht  oan  hinge  en,  jawol,  manl 
dêr  gong  it  hinne ;  de  earste  groun  ta  't  meitsen  fen  rêd-ûrwirken 
wier  lein.  Hwet  yn  dat  spil  it  meast  to  biwonderjen  wier,  dat 
wier  de  útfining  fen  it  skeakelrêd,  it  rêd  dat  „tik  tik"  seit  asde 
klok  giet.  Allinne  dêrtroch  wier  dy  mûnts  syn  ûrwirk  sahwet  by 
de  streek  to  hâlden.  Ho  folle  forbetteringen  der  letter  oan  makke 
binne  en  ho  folmakke  de  kinst  yn  ús  tiid  ek  is,  de  útfining  fen 
dy  kleasterman  bljuwt  jimmer  de  fornimstichste  fen  allegearre, 
omdat  hy  de  earste  wier.  Nou,  dy  earste  útfynder  hjitte  Qer- 
bertus,  hy  kaem  to  wrâld  to  Auvergne  yn  Frankryk  en  wier 
mûnts  fen  de  Bindiktus-oarder  yn  de  abtdy  Sint  Gerard  d'Orillo. 
Jimme  kinne  bigripe,  dat  elk,  dy  't  syn  kinstik  kaem  to 
sjên,  forwondere  stie,  De  abt,  dat  is  de  baes  ten  't  kleaster,  sei : 
Dy  dinder,  Bertus  I  dou  bist  net  min ;  der  sit  mear  yn  dy  as 
wy  wite,  dou  mast  heger  op."  Do  stjûrde  de  ambt  him  nei 
Spanjen  om  dêr  yn  *e  stjirrekinde  to  studearjen.  Mar  sjuch,  dy 
Spanjolen  det  het  altyd  in  raer  erchtinkend  folk  wêsl.  Do  't  dy 
mûnts,  troch  de  natuerkreften  holpen,  alderhanne  wonderlike 
dingen  oan  *t  Ijocht  brocht,  dy't  hja  net  bigripe  koene,  do  hâlden 
se  him  for  in  divelskinstner  en  it  einbislút  wier,  dat  er  opkrasse 
moast  of  hja  hiene  him  dea  makke.  Do  gyng  er  nei  Wenen 
en  dêr  waerd  er  better  achte  en  eard.  Do  jowgen  se  him  de 
abtdy  Bohyo,  yn  Itaeljen,  mar  omdat  de  fleur  gnod  út  dy  abtdy 
wei  wier  liet  er  him  strike  en  gyng  wer  nei  Frankryk.  De  greate 
rop  fen  Gerbertus  syn  kennisse  en  forstân  klonk  hein  en  fier, 
hwent  hy  wist,  bûten  dy  kinst  fen  't  klokmeitsen  yet  folle  mear 
as  ik,  moatte  jimme  tinke  en  dêrfendinne  kaem  it,  dat  Adalbiron, 
iertsbisskop  fen  Reims,  him  dêr  as  rektor  for  de  hegeskoalle 
oannaem.  Dat  barde  yn  't  ier  970,  mar  yn  992  waerd  Qerbertus 
dêr  sels  bisskop  en  fjouwer  jier  letter,  yn  996,  makke  er  it 
earste  ûrwirk  dat  goed  neamd  wirde  koe,  to  Maagdenburg.  Yet 
in  jier  letter  waerd  er  ierdsbisskop  fen  Ravenne,  en  yn  999,  onder 
de  namme  fen  Silvester  11,  de  trije-en-tritichste(y.Pausfen  Romen. 

Nou  wier  dat  net  tige  ?  Fen  klokmakker  Paus  to  wirden  ?  De 
klokmakkers  moasten  eigentlyk  Paus  Silvester  II  as  hjar  patroan 
oannimme  en  forearje.  Hwent,  al  makke  nei  him,  yn  1jierl326, 
Richard  Wellington,  in  Ingelsman,  helte  kinstiger  ûrwirk,  en  al 
liet  Karel  de  Wize,  kening  fen  Frankryk,  yn  1370  troch  Hindrik 
Fûk  in  great  ûrwirk  op  syn  kastiel  meitse,  en  al  brocht  de 
hartoch  fen  Borgonjen  yn  't  jier  1382  ût  de  stëd  Contray  sa*n 
stik  wirk  nei  Dyon,  dat,  sa  goed  as  men  wit,  de  trije  âldste 
ûrwirken  binne,  bûten  't  alderearste :  Selvester  II,  of  Ijeaver  de 
mûnts  Gerbertus  wier  de  útfynder  fen  't  klokmeitsen  en  dus  for- 
nimstiger  as  al  dy  oaren. 

En  nou,  fammen,  folget  er  in  stikje  for  jimme.  It  is  just  net 
sa  bjustere  grappich,  mar  tige  learsum,  en  wy  wolle  de  fryske 
fammen  graech  hwet  mear  ta  ha  to  learen  as  sljuchtwei  hinne, 
net  om  hjarren  weelderiger  to  meitsen,  mar  om  'twy  miene,  dat 
de  frouljue  fen  ús  län  yn  't  bioefenjen  fen  wittenskip  hwet  yn  't 
efterst  binne  by  oare  folken,  by  forbield  yn  Amerika;  dêrleare 
de  frouljue  sels  stjirrekinde.  Lykwol,  dêr  bin  'knou  wer  tsjin, 
hwent  ik  scoe  bang  wêze,  dat  ús  fammen  den  gau  to  heech 
sjên  scoene.  It  bêste  is  mar  to  learen  hwet  sahwet  by  de  streek 
läns  giet  en  tichte  by  de  groun  bljuwt. 

Nou,  harkje  mar  ris.  As  jimme  Snjeontomoarnen  oan  't 
heisterjen  binne  en  tafels,  stoellen  en  stoven  oeral  steane,  wyls 
't  alles  hwet  mar  to  wrjuwen  is  wreaun  wirdt,  den  kriget  op  't 
I6st  de  klok  ek  in  wan.  Dôch  net  allinne  it  houten  omskot  moat 
blinke,  mar  ek  it  koperspil.  De  barnde  stien  giet  „kris  kras, 
klapp  klap  klap"  oer  inoar  hinne,  it  fine  stof  falt  op  de  flarde 
en  roef  1  dêr  rost  it  de  klokskeattingen  op  en  del ;  dêrnei  wirdt 
de  koperen  wicht  yn  'e  rounte  wiske,  en  forwachtsje  jimme  dat 
er  de  oare  jouns  skiere  iel  rinne  scil,  den  kriget  einliks  de  slin- 
ger  der  ek  yet  fen.  Mar  o,  fammen !  wês  foarsichtich  mei  dy 
slinger.  Net  dat  ik,  as  klokmakker,  der  just  tsjin  bin,  dat  jimme 
de  boel  ris  knoeije,  mar  omdat  dy  slinger  it  foarnaemste  diel 
fen  de  hele  klok,  de  frucht  is  fen  djip  neitinken  en  fen  great 
nut  for  de  natuer-  en  wiskinde.  Ho  gnap  Oerbertus  en  nei  him 
oare  Ijue  ûrwirken  makken,  och,  om  dêr  in  slinger  yn  to  hingjen, 
d6r  tochten  se  allike  min  om  as  om  fleanen.  Hja  makken  se 
mei  in  onr6st,  d6r  't  boppe  in  dwersbalkje  oan  wier,  mei  oan 
elke  ein  in  wichtsje,  dat  se  hinne  en  wer  strike  koene,  en  dat 
tsjinne  om  de  klok  by  de  streek  to  hälden.  De  slinger  wier  in 
útfining  op  him  sels,  fen  folle  letter  tiid' 

It  barde  ris  yn  de  simmer  fen  1581  of  in  bytsje  letter,  dat 
er  in  studînt  fen  de  hegeskoalle  to  Pisa,  yn  Toskanen,  nei  tsjerke 
gong.  Hy  wier  ien  fen  dy  minsken,  dy  't  fen  de  natuer  for  't 
bioefenjen  fen  de  wittenskip  lykje  foarme  to  w6zen,  alteast  hy 
stiiî  derfor  bikend,  dat  er  in  skerp  forstän  hie  en  in  greate  skat 

fen  kennis  bisiet.  Mar  a!  seach  er  in  hopen  better  yn  't  wiere 
Ijocht  as  de  measte  niinsken  fen  syn  tiid,  hy  gong  dôch  nei 
tsjerke,  en  dat  wier  net  to  mispriisgjen  en  it  stie  him  moai,  dat 
er  de  iepenbiere  godstsjinst  foarstie,  al  wier  't  den  ek  mar  allinne 
om  de  minsken  for  hwa  't  de  tsjerke  onmisber  wier,  en  dêr  't 
al  to  folle  Ijocht  licht  wol  neidélich  for  wêze  scoe.  Nou,  dy 
fornimstige  studint  hiet  Galileo  Galileï,  en  do  't  er  yn  'e  tsjerke 
wier  foei  dêr  syn  each  op  in  koperen  Ijochtkroane,  dêr  't  de 
honnegiseler  of  bankwachter  de  Ijochten  op  sette  to  barnen. 
Dêrtroch  rekke  dy  kroane  yn  biweging  en  bleau  in  hele  poas 
oan  't  slingerjen.  Do  tochte  Galileï:  ,,Ho  komt  dat  dôch,  dat 
dy  kroane  net  yn  ienen  stil  hinget?"  As  it  keatting  of  it  izer, 
dêr  't  er  oan  hinget,  ris  helte  koarter  wier,  den  scoe  de  kroane 
ek  helte  gauwer  stil  wêze,  en  wier  't  helte  langer,  den  ^coe 
de  kroane  helte  langer  slingerje.  Sadwaende  mimere  by 
dêr  folle  mear  oer  as  dat  er  syn  oandacht  op  de  pastoar  hie. 
Dat  scil  den  oars  net  wêst  ha  sa  *t  hearde ;  mar  it  giet  ús  ek 
wol  ris  omtrint  sa;  as  wy  yn  'e  tsjerke  sitte  is  ús  oandacht  ek 
altyd  lang  net,  dêr  't  se  heart  to  wêzen,  faek  mar  op  neatige 
dingen,  op  in  oar  syn  klean,  op  moaije  frouljue  of  oars  hwet. 
Mar  dat  mimerjen  fen  Galilei  oer  't  slingerjen  fen  dy  koperen 
kroane  het  yet  al  goede  frjuchten  foart  brocht.  Do  *t  er  thús 
kaem  boun  er  in  bal  oan  in  eintsje  klapkoarde,  sa  socht  er  de 
biweging  fen  de  slinger,  en  dp  dûrre  't  net  lang  of  hy  makke 
't  wrâldkindich,  dat  de  slinger  in  onmisber  ridskip  wier  by  de 
wis-  en  stjerrekindige  stúdsje,  en  dat  er  dêr  gelyk  oan  hie,  dat 
bifestige  him  al  mear  en  mear  troch  alderhanne  procfnimmingen. 
Sjugge  jimme  I  sa  kamen  de  slingers  yn  'e  wrâld,  mar  dêrom 
waerden  se  foart  yet  net  yn  'e  ûrwirken  hinge ;  jonge  né !  Galileï 
^yn  soan,  Venoenzo,  wist  er  wol  in  soarte  fen  in  tiidfordeling 
troch  to  finen,  mar  om  de  slinger  fen  tapassing  to  bringen  op 
de  ûrwirken,  dat  wier  in  útfining  fen  saun-en-sauntich  jier  letter. 
En  wy  meije  der  great  op  wêze,  dat  dy  wräldfomeanide  kinst 
op  ús  Nederlânske  groun  útfoun  is.  Christiaan  Huygens,  de  soan 
fen  de  dichter  Constantyn  Huygens,  wier  de  earste  dy  't  op  dat 
tinkbield  kaem. 

Hy  brocht  troch  it  ourêst  de  slinger  yn  biweging  en  it  dûrre 
net  lang,  do  skreau  er  in  boek,  dêr  't  er  yn  oanwiisde,  dat  er 
oars  hast  gjin  middel  wier  om  in  ûrwirk  by  de  streek  to  hälden. 
Elk  dy  't  er  forstân  fen  hie  seach  dalik  yn  dat  Huygens  dêr  ge- 
lyk  oan  hie,  ~  en  mei  Lourens  Coster  troch  't  útfinen  fen  't 
boekedrukken  de  wräld  in  greate  tjinst  dien  ha,  dy  't  net  to 
biteljen  is,  nêst  him  meije  wy  Christiaan  Huygens  wol  sette. 
Troch  him  is  't  fondemint  lein,  dêr  't  oaren  op  foartboud  ha 
om  de  ûrwirken  al  stadich-oan  better  to  meitsen.  By  de  wizer 
waerd  it  slachwirk  foege,   letter  founen  se  horloasjes  út,  spyl- 

wirken  en  kinstige  klokken  mei  alderhanne  bieldwirk.  Ja,  oer 
dat  ien  en  oar  scoe  'k  wit  hofolle  pompier  wol  biskrjuwekinne; 
mar  dêr  woi  'k  nou  mar  net  mei  bigjinne.  Ik  woe  mar  in  lytse 
biskrjuwing  jaen  fen  de  skiednis  fen  't  ûrwirkmeitsen,  en  ik  mien 
dêrta  folstean  to  kinnen  mei  hwet  ik  nou  meideeld  ha. 

Mar  is  dy  útfining  fen  de  ûrwirken  nou  wol  sa  bysonder 
nuttich?  Om  dat  oan  to  wizen  scille  wy  ris  neigean,  ho  't  de 
minsken  hjarren  rêdden,  of  Ijeaver  ho  't  se  't  hiene,  do 
't  er  gjin  ûrwirken  wieren  om  de  tiid  to  regeljen.  0,  do 
ging  it  sa  ienfâldich  ta.  Hja  stiene  moarns  op  mei  't  opgean 
fen  'e  sinne  en  arbeiden  sa  lang  as  't  dei  wier,  ear  't  de  nacht 
kaem  hweryn  nimmen  arbeidsje  kin.  Hja  sliepten  as  't  nacht 
wier  of  as  de  wirge  lea  rêst  nedich  hiene;  hja  ieten  endronken 
as  ^e  honger  en  toarst  hiene,  sonder  dêr  oer  mei  de  tiid  to 
riaplachtsjen.  Hja  libben  do,  folle  mear  as  wy  nou,  yn  oerien- 
stimming  mei  de  natuer  en  dêrtroch  wieren  de  minsken  yn  dy 
âlde  tiid  sa  kreftich  en  soun,  hja  koene  tsjin  kjeld  en  onlijich 
waer  sonder  dat  se  hjarren  dêr  folle  op  hoefden  to  klaeijen, 
lyk  as  wy  nou  moatte,  mei  ús  forfynde  biskaving.  it  wieren 
greate  swiere,  sterke  minsken,  hja  krigen  bern  as  blokken,  mar 
fén  bêdwaermers,  bakerkoerren  en  wetterkantsjes  wiste  se  net. 
Yn  hjar  bernejierren  learden  se  al  hirdsjen  troch  't  swabjen  yn 
waer  en  wyn,  om  't  se  fen  jongs  op  oanset  waerden  ta  't  jeijen, 
fiskjen,  hyngsteriden  en  wrakseljen.  Slaen  mar  de  älde  histoarje- 
boeken  iepen  en  lês  fen  de  âlde  Friezen,  den  kinne  jimme  sjên 
dat  ik  de  wierheid  sei,  en  oars  lêz  ris  oer  de  wylden,  dy  't  nou 
yet  yn  de  bosken  fen  Amerika  en  Austraeljen  libje,  en  den  kinne 
wy  út  dat  alles  opmeitse,  dat  de  minsken,  dy  't  sonder  úrwirken 
hjarren  rêdde  of  rêdden  habbe,  tige  sa  goed  by  't  spil  wieren 
of  binne  as  wy  der  mei.  En  dêrom,  hwet  is  dy  hele  útfining 
den  oars  as  in  greate  gekheid,  dy  't  allike  goed 

,,Hou,  hou  r'  ropt  in  skoallemaster,  „bidarje  hwet  I  Ik  hab 
er  nou  wol  oan,  dat  ik  moarns  om  njuggen  ûre  de  Ijeave  herten 
mei  hjar  sjerpbroggen  efter  de  knopen,  yn  'e  skoalle  krije  kin» 
en  as  wy  nou  net  ris  wisten  honear  't  njuggen  ûre  wier,  den 
mocht  ik  de  bûrren  wol  op  in  del  rinne  en  op  in  greate  hoarn 
tûtsje,  lyk  as  yn  lis  pake  tiden  de  bakkers  diene  as  se  moarns 
de  bôltsjes  nôch  hiene." 

„Heden  ja/'  seit  in  domeny,  „den  scoe  't  mei  my  ek  al 
bryk  rinne  kinne.  Ik  scoe  licht  om  seis  ûre  bigjinne  kinne  en 
by  't  acht  ûre  dien  ha,  sonder  dat  er  minsken  yn  'e  tsjerke 
lcamen ;  den  scoe  'k  for  stoellen  en  banken  preekje  moatte  en 
dêr  is  net  folleoan." 

Ja,"  seit  in  dokter,  „den  scoe  't  er  mei  myn  saken  ek  al  raer 
lâns  gean.  Dy  't  alle  ûren  drank  ynnimme  moasten,  scoene  den,  tink 
ik,  faek  in  heale  dei  wachtsje,  foaral  as  't  gûd  hwet  bitter  wier." 

Nou,  stil  marl  den  nim  ik  myn  wird  werom.  Sa  giet  it: 
men  moat  in  ding  oan  alle  kanten  bisjên  ear  't  men  der  it 
rjuchte  fen  sizze  kin.  Ik  sjuch  nou  wol  yn,  dat  ik  to  foarbarich 
it  nut  fen  de  ûrwirken  sa  mar  wei  smite  woe.  As  wy  earst 
mar  ris  it  eaeh  op  ús  sels  slaen,  den  kinne  wy  gau  witte  hwet 
it  ûrwirk  for  *t  hele  minskdom  is. 

Pas  is  in  minske  to  wräld  komd  of  der  wirdt  op  e  klok 
sjoen  hwet  ûre  fen  'e  dei  of  fen  'e  nacht  it  is.  Dy  ûre  libbet  yn 
*t  âlderhert  en  wirdt  de  bern,  as  se  great  binne,  meideeld  ensa 
faek  yn  oantinken  hâlden,  sels  yet  as  immen  al  âld  en  griis  is. 
As  't  bern  doopt  wirde  scil  moat  de  kreamheinster  op  'e  klok  passe 
om  to  witten  honear  se  mei  de  lytse  yn  'e  tsjerke  komme  moat. 
Moatte  de  bern  nei  skoalle,  den  leare  se  sels  al  om  *e  klok  to 
tinken.  Moat  de  jongfeint  lotsje  for  de  soldaterij,  hwet  wachtet 
er  mei  hope  en  freze  op  dy  klokslach,  hwerop  hy  de  treppen 
fen  'tstêds-  of  gemeentehûs  op  moat  om  de  noemer  to  heljen, 
dy  't  sa*n  greate  ynfloed  op  syn  folgjend  libben  habbe  kin.  Scil 
der  in  pear  trouwe,  hwet  is  den  de  klokslach  fen  älve  ûre  ge- 
wichtich.  En  einliks,  om  net  mear  oan  to  hêljen,  rint  it  sêftkes 
mei  in  minske  nei  de  libbens-ein  en  moat  er  it  wrâlds-toaneel 
for  altyd  forlitte,  de.treurige  omstânners  sjugge  al  wer  op  *e 
klok,  en  de  ûre  fen  immens  stjerren  wirdt  opskreaun,  soms  wol 
op  it  foarste  blêd  fen  de  bibel,  yette  dúdliker  faek  yn  'thertfen 
de  neibisteanden,  dy  't  de  forstoarne  oprjucht  biminden.  En  yet 
op  't  alderlêst  wirdt  ek  it  stoflik  oerskot  fen  in  minske  wer  op 
in  fêststelde  ûre  to  hôve  brocht,  en  sa  wirdt  ús  libben  fen 
'tbi^in  ta  de  ein  by  de  ûren  ôfperke. 

Sjuch  frjeonen,  as  de  klok  mei  elk  fen  ús  safolle  to  meitsen 
het  en  faek  ús  hele  libbens-rin  stjûrt.  den  bigripe  wyfensetsfen 
ho'n  great  bilang  de  klok  for  de  hele  maetskippij  is.  Fen  de 
sjouwerman  ôf  oan  de  keizer  ta  het  elk  syn  wirk  en  bidrjuw  by 
de  ûre.  Op  in  biskieden  ûre  hellet  de  skoaijer  syn  jeften  fen  de 
rike  man,  hwent  sokke  foarname  Ijue  komt  it  op  alle  ûren|fen 
*e  dei  net  fen  .pas  om  hjar  earme  meiminsken  in  kromke  fen 
hjar  oerfloed  ta  to  rikken.  By  de  ûre  arbeidet  in  wirkmanlfor 
in  deihier;  op  in  fêste  ûre  iepent  en  slút  de  keapman  syn  win- 
kel  en  de  amtener  syn  kantoar;  op  de  ûre  forgearret  it  haedbi- 
stjúr  fen  'tlân  mei  de  onderôfdelingen  om  oer  'tfolksbilang  to 
praten  en  wetten  to  meitsen.  Op  de  ûre  ropt  de  klok  ús  nei 
tsjerke  en  jowt  de  kening  frije  tagong  oan  syn  onderhearrigen 
om  hjar  winsken  foar  him  iepen  to  lizzen.  Koartom,  elke  byien- 
komste  fen  bilang,  ja,  sahwet  alle  byienkomsten,  sawol  fen  skande 
en  straffe  as  fen  wille  en  nocht,  wirde  troch  de  klok  bi-oardere. 

En  den  yn  'tstik  fen  frijerij,  dat  scoe  'ksiker  hast  forgetten 
habbe,  hwet  habbe  dêrby  de  feinten  en  fammen  faek  in  bilang 
by  de   klok.   Hwet  skobbet  in  tsjinstber  feint  Sneintojouns  syn 

stik  brea  mei  in  stút  hird  nei  binnen,  om  't  er  graech  net 
to  let  by  de  faem  komme  wol,  hwent  hy  wit,  it  is  kesta: 
„Dy  't  nei  achten  komt  kin  foar  njuggenen  wer  gean/'  In 
faem  dy  't  op  hjar  stik  stiet,  moat  hjar  dêr  oan  hâlde,  to  minsten 
as  in  feint,  dy  't  se  net  ken,  for  de  earste  kear  by  hjar  komt; 
hwent  as  der  tsjin  njuggenen  yet  sa'n  frjemde  fûgel  oanwaeijen 
komt,  dy  kin  ommers  earst  wol  in  stik  twa  trije  blauwe  skinen 
oproan  ha,  of  oars  yn  'e  herberge  syn  tiid  forsitten ;  en  scoe  in 
earber  faem  sa'n  ien  oanhälde?  As  in  frijend  pear  by'noar  sit 
en  de  faem  kriget  in  forkeard  steed  yn  'e  holle  en  hja  wit  mei 
dwerse  nukken  en  onfrjeonlikens  de  frijer  foar  toalven  de  doar 
út  to  krijen,  —  den  wit  hy  wol  ho  let  as  't  is,  deh  hoeft  er  net 
wer  to  kommen.  Mar  is  't  oan  beide  kantcn  goed,  den  wit  de 
faem  dôch  wol,  dat  in  earber  feint  om  trije  ûre  hinne  fen  foart- 
gean  bigjint  to  praten,  en  den  wit  se  faek  heel  bihindich  de.wizer 
fen  'e  klok  in  ein  efterút  to  trjuwen.  Sels  yn  de  merken,  ho 
wyld  en  rou  it  dêr  faek  tagiet,  dêr  wirdt  er  dôch  wol  op  sjoen 
as  in  faem  nei  toalven  yet  sonder  frijer  op  'e  herberge  is.  Den 
rint  it  al  tige  yn  'e  pompieren  en  den  het  se  kâns  dat  se  forboel- 
gûdde  wirdt. 

Dêrom,  ho  scoe  't  mei  al  dy  dingen  komme  as  wy  gjin 
ûrwirken  en  klokken  hiene?  Den  moast  ommers  alles  op  'e  rûs 
roaid  wirde  en  de  hele  maetskippij  scoe  gau  in  greate  tizewinkel 
wêze,  dêr  't  gjin  oarder  yn  to  krijen  wier.  De  wylden  yn  hjar 
natuersteat  meije  't  sonder  klokken  rêdde,  de  biskaefde  folken 
kinne  dat  net;  ho  mear  oarder  der  yn  'e  maetskippij  komt,  ho 
minder  wy  ús  ûrwirken  misse  kinne.  De  trekskippen,  dy  't  nou 
(1861)  al  ta  de  âlde  tiid  hearre,  meije  de  iene  kcar  in  healûre 
of  in  ketier  letter  to  plak  komme  as  de  oare,  de  stoomboaten 
en  spoarweinen  moatte  griffer  op  hjar  tiid  passe.  Sa  giet  it  mei 
in  hele  bulte  mear  oare  dingen,  en  dêr  komt  út  foart,  dat  hast 
allé  minsken,  elk  yn  syn  plak,  op  ûre  en  tiid  acht  slaen  moatte, 
of  hja  scille  der  skea  of  hinder  fen  krije. 

As  ik  nou  yet  in  tapassing  op  myn  foarleeing  meitse  woe, 
den  scoe  dat  licht  heel  maklik  gean  as  ik  dy  sahwet  ynrjuchte 
nei  dy  âlde  sang,  „Het  geestelijk  Uürslag'\  dy  't  sa  bigjint: 
^SIaat  de  klok  één,  maakt  ons  indachtich/*  ens.  Mar  dy  sang, 
al  ho  sierlik  er  wêze  mei,  neamt  neat  op  as  just  sahwet  dingen 
hwerfen  krekt  sa'n  tal  bistiet  as  de  sifirs  fen  ien  ta  toalve  bi- 
drage,  —  en  dat  is  my  to  binypt.  Hwent  den  scoe  'k  ek  alles 
wol  op  my  sels  tapasse  kinne,  by  foarbield:  „Slacht  de  klok 
ien,  dat  bin  ik,  hwent  der  is  mar  ien  ik\  slacht  er  twa,  dat  bin 
ik  ek,  hwent  ik  bistean  út  in  sterfllik  en  in  onsterflik  diel ;  slacht 
er  trije,  dat  bin  ik  ek,  hwent  ik  bistean  út  lichem,  siele  en  geast ; 
slacht  er  fjouwer,  dat  bin  ik  ek,  hwent  hab  ik  in  siele  en  in 
geast,  ik  hab  ek  in  hert  en  in  mage,  en  dy  fjouwer  dingen  habbe 

in  bulte  mei  elkoar  út  te  stean.  Sa  scoe  'k  it  maklik  oan  toalve 
ta  bringe  kinne,  en  den  scoe  'k  mei  in  hele  bulte  oare  dingen 
út  it  dageliks  libben  ek  wol  wer  op  'e  selde  menear  fen  ien  ta 
toalf  telle  kinne ;  mar  ik  wol  leauwe,  dat  scoe  in  forfelende  jeu- 
zelrterij  wirde;  dêrom  lit  ik  it  Ijeaver  mar.  Om  goed  oan  myn 
ein  to  kommen  scil  ik  slute  mei  it  sankje  fen  de  „Rattelwacht*', 
út  „De  Lapekoer  fen  Gabe  Skroar",  dat  altyd  moai  bljuwt  en 
wol  by  myn  stoffe  past. 

Tsien  ûre  het  de  toersklok  slein, 
In  swiere  dei  is  wer  forflein. 
Minsken,  harkje  nei  myn  sizzen: 
Bid  en  gean  to  rêsten  lizzen  I 
len  dy  'tgjin  tsjoed  gewissc  het, 
Sliept  sêft  en  swiet  op  sa'n  gebet, 
Hwent  yn  'ehimel  hâldt  de  wacht, 
In  helder  each  de  hele  nacht. 

Alve  ûre  het  de  toersklok  slein  I 
It  fjúr  is  hast  yn  'e  yeske  lein. 
Harkje,  hwet  ik  dy  wol  sizze,  ' 

Dy  'tyet  net  to  rêsten  lizze, 
Of  dy  'tyet  oan  syn  arbeid  swit, 
Of  dat  er  by  de  kaerten  sit ; 
Dy  siz  ik  for  de  lêste  kear, 
De  deaklok  slacht  for  jimmermear. 

Toalf  hêt  de  klok!  sa  ropt  de  wacht, 
Hark  boargers !  nou  is  't  middernacht  I 
Harkje  hwet  ik  dy  wol  sizze, 
Dy  'tde  soarch  to  heech  mocht  lizze, 
En  hwer  'tnoch  yn  'eneare  nacht 
In  hert  fol  soarch  en  kommer  smacht, 
Sa  jaen  dy  God  in  swiete  slom ; 
Ja,  sliep  de  wizer  yn  *t  rounom. 

It  is  ien  ûre,  dat  dêr  slacht ! 
En  kâld  en  tsjuster  is  de  nacht. 
Harkje  hwet  ik  dy  wol  sizze, 
Dy*t  yet  helske  leagen  lizze. 
As  hjir  of  dêr,  mei  satans  ried, 
In  dief  op  tsjustre  wegen  giet, 
Sa  gean  nei  hûs  en  tink  to  rjucht, 
Dat  Qod  dêr  boppe  dy  wol  sjucht. 

En  harkl  dêr  slacht  de  klok  al  twa, 
It  rint  al  nei  de  moarntiid  ta. 
Frij  fen  soargen  en  fen  lêsten, 
Leit  nou  alleman  to  rêsten. 
En  hwa  'tnou  yet,  foar  dat  it  daget, 
De  swie  soarch  oan  'therte  knaget, 
Och,  earme  sloof!  dyn  sliep  is  oer. 
Gjin  soarch!   God  soarg't  yn  syn  bistjûr. 

Al  trije  het  de  klok,  Ood  tank! 
Komoan,  de  kimen  >\irde  blank, 
'tLjocht  brekt  troch  de  wolken  hinne, 
Dêrmei  komt  de  bliere  sinne. 
Bilibbest  nou  gesoun  de  dei, 
Sa  tankje  God  en  gean  dyn  wei, 
En  gean  mei  frisse,  goede  moed 
Wer  oan  dyn  wirk  en  häld  dy  goed. 
1861. 


Tryn  Skroar. 

II. 

Och,  och,  hwet  seit  dat  skroar  to  wêzen   hwet. 
It  liket  moai,  men  kin  yen  himmel  klaeije, 

Wy  wirde  ek  altyd  eikes  heger  skat 
As  boaden ;  mar  dat  altyd  lapje  en  naeije, 

Dêr  krijt  men  dôch  op  't  lêst  in  hekel  oan. 
In  hopen  lizze  er  faek  wol  fen  to  sprekken. 

Ja,"  wirdt  'er  sein,  ^sa  'n  skroarke  het  it  skoan, 
Gjin  hannen  yn   t  kâld  wetter  hast  to  stekken ; 

Deis  op  'e  waerme  stove  smûk  en  froed 

In  wyslik  wird  dwaen  en  fortsjinje  goed." 

Nou,  sokke  praters  jaen  'k  den  mar  gelyk ; 
,Ja/'  siz  ik  den,  i,ik  scil  der  hast  wol  komme, 

„lk  bin  nou  op  trij'  botsens  nei  al  ryk; 
Jaen  jimme  dat  my  nou  mar  by  myn  sommel*' 

Al  siz  'k  it  sels,  do  't  praten  leard  waerd  bin'k 
Foarsiker  net  op  myn  lyts  mûltsje  fallen; 

Né  leau  it  mar,  my  tige  rêdde  kin  'k. 
Dy  't  my  hwet  seit,  dy  keats  ik  faek  de  ballen 

Sa  moai  werom  en  flak  soms  yn  'e  tût; 

Hja  sizze  wol :  ^BIjuw  Tryn  mar  fen  'e  hOd  I" 

Mar  mei  dat  al,  dy  't  deis  by  'n  oar  forkeart, 
Dy  past  it  praten  minder  grif  as  't  swijen, 

Da  ha  *k  al  lang  by  onderfining  leard ; 
Dêrtroch  ha  'k  neat  gjin  moeite  om  wirk  to  krijen. 

Soms  tantet  Akke  koerkerinster  my, 
For  hwa  't  ik  dit  of  dat  nou  al  wer  meitse ; 

Mar  'k  praet  my  sels  de  mûie  net  foarby, 
Den  scoe  'k  fordeaide  gau  yn  't  onleech  reitse. 

Mar  hwer  't  de  pronk  de  Ijue  ta  bringe  kin, 

Dat  komt  in  skroar  sa  dudlik  soms  to  sjên. 

Sa  kamen  okkerjouns  Klaes  Harmens  Fok 
En  Minderts  Hylk,  dy  woene  my  wol  sprekke; 

Dy  hiene  yn  't  sin  om  elk  in  hoepelrok 
To  dragen,  dat,  fen  sels,  gjinien  hwet  rekke. 

Mar  sjuch,  dêr  moasten  nije  pakjes  by; 
Nou  woen'  se  wol  dat  ik  hjar  dy  bisoarge, 

Den  brochten  se  alle  wiken  hwet  by  my. 
Ik  wist  wol  dat  gjinien  hjar  Ijeafst  hwet  boarge, 

Do  scoen'  se  't  sa  bisiikje,  —  mar  Tryn  Skroar 

Wier  wol  sa  wiis  en  tankje  er  hertlik  for. 

Sa,  woe  'k  mar  sizze,  leit  er  op  yens  wei 
In  hopen  dêr  't  gjinien  om  komt  to  tinken. 

It  is  fen  sels,  men  het  it  troch  in  dei 
^a  by  in  oar  meast  goed  fen  iten  drinken ; 

Mar  set  dêr  ek  de  nukken  ris  tsjin  oer, 
Dy  't  omtrint  alle  frouwen  eigen  binne, 

Hjoed  huningswiet  en  moarn  wer  yettichsûr, 
Den  kin  gjinien  in  skroar  hjar  lot  forginne. 

Mar  alles  to  fordragen  ho  't  ek  leit, 

It  moat,  mar  't  spant  dat  me  altyd  amen  seit. 

'k  Bin  Moandeis  grif  by  Ulke  Lys  yn  't  Wêst, 
Dy  leit  altyd  mei  'n  taei  gesicht  to  kliemen, 

Hwent  sahwet  alle  ding  is  hjar  ta  lêst. 
Mar  Moandei  siet  se  wrachtich  hast  to  skriemen  ; 

Hjar  man  hie  mei  in  stikken  hoas  oan  Snein 
Nei  tsjerke  wêst  en  wie,  ta  spot  fen  allen, 

By  't  útgean  troch  it  hek  op  't  stienpaeds-ein, 
Tsjin  frou  Kalwein  oanstompt  en  dy  wier  fallen, 

Hwerby  de  boer  syn  hoed  foar  alfmans  each, 

Mei  'n  wynpûst  6f  en,  yn  'e  tsjerke  op  fleach. 

Do  seijen  gek-oanstekkers  dat  de  man 
In  hater  wier  fen  de  alderdoks^  leare,  — 

Dêr,  wit  men  wol,  hâldt  frou  Kalwein  sa  fan, 
Hy  woe  dêrom  lijar  oan  'e  side  reare. 

^Dat  joech  oars  neat  as  laeitsen  en  geskreau'', 
Sei  Lys  tsjin  my  ^'t  Wier  skoof  en  skande,  Tryntsje! 

Dou  bist  nou  yet  frij  faem,  mar  siker,  leau, 
Bynst  ek  mei  trouwen  dy  oan  't  stramme  iyntsje, 

Den  scitte  as  ik  er  ek  wol  yn  forslaen ; 

Pas  opl  dou  mast  dy  noait  der  ta  bijaenl 

Fen  sels,  sok  ding  is  for  in  frommis  swier, 
Mar  ik  tink  sa:  syn  skild  is  't  net  allinne, 

Dyn  man  is  lomp,  mar  dou  bist  ek  in  slier, 
Oars  lietst  him  net  mei  stikk*ne  hoazzen  rinne. 

As  't  wiif,  al  wier  de  man  in  bytsje  sleau, 
Mar  kreep  en  himmel  oppaste  yn  hjar  saken, 

Dat  alles  heel  en  skjin  yn  oarder  bleau, 
Dan  waerd  de  man  ek  better,  seach  men  faken. 

As  ik  in  sleauwe  man  hie,  'k  wit  it  skoan, 

Den  lei  'k  it  dêr  mei  Ijeafde  grif  op  oan. 

Men  seit  wol  faek :  „Dy  skroarren  leare  neat, 
't  Binn'  pronkepopkes,  dy  't  fen  oars  net  witte 

As  moade  en  moaije  klean,  mar  yn  hjar  steat 
Gjin  botsen  wirdich.   Binn'  se  troud,  hja  litte 

De  strou  forbarne  en  sangrich  wirdt  de  brij. 
Hja  witte  fen  gjin  rys-  en  potstrousieden, 

En  al  sok  ding.    Nou,  is  dêr  wierheit  by, 
Ik  seach  wol  käns  om  mei  in  man  to  rieden. 

In  man !  och  heden  i  as  'k  dêr  goed  pm  tink 

Is  't  siker  hast  as  'k  yn  'e  groun  forsink. 

Ik  bin  nou  dôch  al  ien-en-tweintich  jier, 
En  den  bigjint  in  faem  ek  ears  to  wirden ; 

Ai  het  men  'tgoed  en  ek  wol  wille  en  tier, 
Men  fieit  it  is  ailinne  net  to  hirden. 

En  het  men  den  ien  op  'eside  hawn, 
Dy  'tnei  yens  sin,  mei  ijeave  flaeijerijen 

Yen  't  hert  tobriek :  hwet  sit  men  yn  'e  brân, 
Sa  lang  *tmen  him  net  het,  om  him  to  krijen. 

Hy  kin  ek  oars  forslingerje,  is  'tnet  wier? 

Men  fieli  al  hwet  op  ien-en-twintich  jier! 

*kWier  Tiisdeis  altyd  fêst  by  frou  Kalwein; 
Nou,  dy  hjar  soan,  dy  mei  ik  tige  lije. 

Wy  hiene  'tlang  to  mûk  al  by  ien  ein 
En  koene  faek  sa  Ijeaf  en  nofiik  frije. 

Hy  is  noch  jong  en  fen  myn  jîerren  ek, 
Mar  knap  1  Hwet  het  er  moaije  Ijochtblauwe  eagen  I 

En  folle  reade  wangen !  Lek  noch  brek 
Scoe  'k  oan  him  witte,  siker  wier ;  al  seagen 

Jimme  ek  de  knapste  feint  fen  'thele  gea, 

Sa  knap  is  hy  en  kant  fen  liif  en  lea. 

En  fris  en  soun !  en  hwet  in  moai  bosk  hier ! 
En  lippen  read  as  bloed  1  —  It  kin  net  bate, 

Ik  koe  oer  him  yet  wol  in  heal  feans-jier 
Oan  ien  tried  wei  mei  alle  wille  prate; 

Dat  wit  er  ek  wol ;  ja,  't  is  twisken  ús 
Al  faek  bipraet,  dat  nimmen  mear  forlange. 

Mar  frou  Kalwein,  dy  is  dêr  net  fen  thús, 
En  o !  dat  farken  is  sa'n  falske  tange ! 

Hja  spilet  wol  fen  „tuike,  tuike'\  mar 

't  Is  koalsop,  'i  is  skynheilich  wirk  mei  hjar. 

Dat  minske  is  tsjin  my.    Heel  net,  sa  't  se  seit, 
Omdat  ik  earem  bin  yn  forgeliken 

Fen  hjar,  hwent  jild  is  neat  as  idelheit, 
Dat  skiftet  de  earmen  mar  hwet  fen  *e  riken. 

Né,  dêrom  net,  mar  ik  bin  hjar  to  lichi ; 
Ik  bin  net  op  *e  wei  fen  Groenewegen, 

Ik  hab  yet  fen  myn  sonde  gjin  gesicht, 
Ik  bin  yet  mei  my  sels  net  skjin  forlegen. 

Sa  't  ik  nou  bin,  sa  seit  se,  kin  se  sjên, 

Bin  'k  as  in  skiep  yn  't  slachthús  glêd  forlern. 

Sok  heislik  praet !    Ik  wit  dy  tutte  hâldt 
Sa  fen  'e  mânljue  yet,  dat,  koe  se  ien  krije, 

Den  troud'  se,  al  is  se  fyftich  jier  hast  âld. 
En  fen  hjar  soan  wol  sleaukmoai  soks  net  lije. 

Hja  het  lit  frommichheit  my  't  hûs  forbean, 
En  do  hjar  soan  onhimmel  't  leksum  lêzen. 

Bisoarge,  dat  him  't  erfskip  scil  ontgean, 
Het  hy  gjin  moed  om  dwers  tsjin  hjar  to  wêzen. 

Hy  bringt  my  nou  to  mûk  yet  wol  nei  hûs, 

En  sûpt  út  lilkens  soms  him  ek  in  rûs. 

Sa  wol  't  den  wol  ris  gean,  oars  net  ?  Hwent  sjuch, 
In  minskesin  dat  is  in  minskelibben. 

Hy  sjucht  yn  my  hwet  ik  yn  him  ek  sjuch ; 
En  krekt  as  Eva,  dy  't  út  Adams  ribben 

To  wrâld  kaem  en  him  dêrom  laei  oan  't  hert, 
Bin  ik  oan  frou  Kalweine  soan  forknotte. 

28 

Ik  mael  soms  sa!    Langlêsten  wier  'k  by  Mart 
To   naeijen,   do  sei  't  sloof:  ^Hea  Tryn,  hwet  wotte 
't  Nou   bjuster  ha!"  —  Hie  'k  de  iene  mouwe  net 
It  boppest  onder  yn  hjar  boarstrok  set? 

Ja,  't  is  mar  slim.    'k  Bin  Tong'deis  altyd  wis 
Dêr  efterôf  by  Pibe  Gjalts  en  Melle, 

Dat  lang  it  minste  hûs  net  for  my  is; 
Dêr  wird  ik  den  mei  't  boatsje  brocht  en  helle. 

Den  set  de  feint  my  jouns  wer  oer  oan  *t  län, 
Den  giet  er  by  my  op   e  mêstbank  sitten, 

Den  knypt  er  my  sa  minlik  yn  'e  hân, 
Nou,  den  is  't  frijen  ek  al  min  to  litten, 

Den  seit  er :  „Kom,  Tryn  skroar,  krûp  my  mar  oan 

En  suchtsje  net  om  frou  Kalweine  soan. 

i,Dou   lijst  er   om,  dat  kin  'k  wol  oan  dy  sjên."— 
„Dat  is  sa  net,"  siz  ik  den,  „né,  dat  flaustc; 

Hwet  mienst,  dat  my  dy  feint  hwet  skele  kin?" 
Den  seit  er:  „Nou,  ast  den  om  him  net  jouste 

Bin  ik  dyn  treast.''    En  dêrmei  slacht  er  my 
Syn  earmen  om  'e  hals  dêr  op  it  wetter. 

Fij,  sa'n  gemael  mei  al  dy  frijerij  1 
Mar  frou  Kalweine  soan  dy  pattet  better. 

Dat   komt   licht   om   't  myn  sin  dêr  mear  op  stiet, 

Skoan  't  Pibe  feint  him  ek  wol  fodsje  lit. 

'k  Sit  kostlik  yn  'e  spillen,  dat  is  wier. 
Fen  't  jier  ha  'k  wer  twa  nije  pakjes  krige, 

len  swart  mei  reade  blomîces  en  in  skier 
Mei  'n  wearskyn ;  en  dy  sitte  my  sa  tige ! 

Der  wirdt  wol  sein :  „Oan  Tryn  ontbrekt  oars  neat 
As  'n  bréde  hoep.*'    Nou  ja,  dat  wol  'k  wol  leauwe, 

Mar  dêrta  heart  in  somme,  my  to  great, 
It  scil  foareerst  yet  wol  by  *t  smelle  bljuwe, 

En  och,  as  'k  frou  Kalweine  soan  net  krij, 

Den  stekt  it  ek  sa  nau  net  mear  mei  my. 

O !  tink  ik  soms,  waerd  hy  ris  knap  bidreaun, 
Hy  scil,  bigryp'  jim,  for  apteker  leare, 

Den  krige  'k  alle  dokters  fêst  ta  frjeon ; 
Den  koe  'k  ek  mei  him  drankjes  by'noar  reare 

En  pillen  draeije,  as  U  drok  wier  for  in  kear. 
Ho  grappich  dat  den  gean  scoe  kin  men  tinke, 

Den  learde  'k  ek  latyn  en  wit  hwet  mear. 
Hwet  scoe  dy  koopren  fisel  altyd  blinke! 

En  den  togearre  oan  't  miel  en  den  in  faem 
Dy  't  iten  brocht  en  fen  'e  tafel  naem. 

En  jouns  togearre  by  de  kachel  koe 
'k  It  by  sa'n  man  ek  sikerwier  wol  hirde 

Mei  swiete  sûkelade  of  sa.    En  woe 
't  Gefal,  da  'k  njunkelytsen  mem  mocht  wirde, 

Byg'lyks  mei  'n  Ijeave  golle  jonge,  dy 
My  op  'e  sketle  laei  en  mei  heit  boarte ; 

Dêr  mei  'e  tiîd  in  Ijeaf  lyts  famke  by, 
Hwet  waerd  ús  den  de  tiid  al  nochlik  koartel 

Hwet  himeltsje,  o,  hwet  himeltsje  1  —  Mar  kom, 

It  wirdt  fen  alles  neat,  tink  dêr  mar  om ! 

Soms  sizze  gûds :  „Tryn  skroar,  dou  bist  net  wiis  1 
Dou  mast  dy  mear  nei  de  âlde  side  draeije." 

Mar   om  dat  wiif  skynfrom  wirde?  Is  't  nin  griis? 
Né,  hwet  men  is  dêr  moat  men  yen  for  klaeije. 

En  frou  Kalwein,  ik  tel  't  gjin  heale  sint, 
Dy  hâldt  fen  nocht  sa  goed  as  ik  en  jimme. 

Ho  dwers  en  mäl  se  soms  tsjin  my  bigjint: 
AI  woe  hjar  soan  in  merkejiffer  nimme, 

Wier  't  ien  mei  jild,  ik  tink  dat  se  amen  sei. 

Sa  is  de  frommens  fen  dat  âlde  blei. 

Ik  kin  sa  mear  en  jimme  mooglik  ek, 
Dy  't  krekt  as  hja  fen  fymlerije  hälde, 

Dôch  komme  soms  de  pipen  út  de  sek. 
Mar  dat  men  't  kwea  yn  sokke  fromme  fâlden 

Biteart!  my  tinkt,  dat  is  gjin  kristlik  dwaen, 
Men  moat  oprjucht  foar  alle  minsken  bljuwe. 

Mar  ho  scil  't  yet  op  't  lêst  mei  my  bislaen  ? 
Moat  frou  Kalweine  soan  my  sa  ontdrjuwe, 

O,  'k  fiel  it  klear,  den  krij  'k  it  tige  slim 

For  't  hert,  hwent  och,  ik  kin  net  sonder  him. 
1861. 

Jiffer  Lys, 

it  Spoek  fen  Twiskendiken. 

To  Birgum  is  in  wei,  dy  rint  twisken  dilcen  iâns  en  hjit 
dêrom  Twiskendiicen.  Dêr  giet  men  in  bosk  foarby,  dy 
't  Jiffer  Lyssebosk  hjit.  Net  fier  dêr  6f  wier  alear  in 
dobbe  en  dêr  moat  de  letter  altyd  spoekjende  Jiffer  Lys  nei  't 
lichem  ienkear  yn  fordronken  wêze.  In  bytsje  mear  súdük  leit 
in  âld  boerepleatske,  dat  oan  't  hjoed  de  dei  ta  Bûtenrêst  hjit. 
Dat  dêr  alear  in  slot  stien  liet  sjucht  men  net  allinne  dúdlik 
oan  de  wide  grêften  en  oan  de  yngong  en  mear,  in  diel  fen  de 
bûtenmûrre,  yet  fen  âlde  friezen  mitsele,  is  ek  oan  't  nou  ta 
stean  bleaun. 

Op  dat  slot  lit  ik  jiffer  Lys  mei  hjar  heit  libje.  Dat  ik  it 
Birgerkleaster,  oars  sein  it  Berchkleaster,  ien  fen  de  âldste  fryske 
kleasters  achtsje  wêst  to  habben,  dêr  fâlt  neat  stjinyn  tobringen 
omdat  er  gjin  biskrjuwing  fen  bistiet,  honear  't  it  krekt  boud 
waerd.  It  scil  der  wol  carder  wêst  ha  as  de  krûstsjerke  dy  't 
nou  yet  lo  Birgum  is.  Ljue  dy  't  mei  de  fryske  skiednis  bikcnd 
binne,  wite  fen  Wolvegeaster  Haeije,  fen  de  krüstochten  en  dat 
alles;  dy  't  dêr  net  mei  bikend  binne,  kinne  troch  't  lêzen  fen 
myn  stik  licht  presge  wirde  ta  ondersiik. 

len  dy  't  de  moed  het  om  by  nacht 

Op  Birgum  ta  to  gean 
En  bljuw  den  by  de  pasterij 

Fen  'e  lytse  tsjerke  stean, 
Of  folget  Ijeaver  dêr  de  wei, 

Dy  't  nei  *t  Berchkleaster  rint; 
Ik  hoopje  dat  er  foar  him  sjucht 

En  wol  him  goed  bisint. 
Hwent  o  I  dêr  waret  oan  dy  wei 

Of  Ijeaver  smelle  loane, 
In  nuver  spoek  sint  jier  en  dei, 

Foaral  by  tsjuster  moanne. 

Ho  mannich-ien  dy  't  yn  'e  joun, 

Foaral  tsjin  middennacht, 
Dat  paed  roan,  het  it  spoeksel  sjoen. 

En  slacht  men  dat  gjin  acht, 
Den  wiist  in  tsjuster  bosk  yen  yet, 

Dat  oan  dy  loane  leit 
En  jiffer  Lysse  bosk  yet  hjit, 

Mear  as  de  mûle  seit. 
Ja  jiffer  Lys,  sa  hiet  de  faem, 
Dy  't  nimmer  yet  ta  rêste  kaem. 

AI  gyng  hjar  't  grêf  lang  iepen, 
't  Is  hjar  net  gind  to  sliepen. 

O,  jonkheit,  dy  't  faek  los  en  wif 

Hjoed  swart  en  't  moarn  forjit, 
Troch  minnesjuchte  hjit  en  kâld 

Omklammet  en  forstiet; 
Ek  jimme  dy  't  fen  idelheit 

Faek  reitse  bûten  't  spoar, 
0  hear  en  sjuch  nei  jiffer  Lys, 

Dy  't  stoar  en  dôch  net  stoar, 
Mar  as  in  skynsel  op  'e  groun 
Lâns  slierket  twisken  diken  roun, 

By  nacht  yn  wiete  dauwe. 

Hwa  scoe  'r  net  fen  bisauwe? 

Der  wenne  foar  seishondert  jier;  — 

Ja,  't  is  al  ieuwen  lyn, 
Mar  dêrom  is  't  net  minder  wier, 

Sjuch  mar  it  skiedboek  yn! 
En  stiet  it  dêr  net  krekt  biskreaun, 

As  mar  in  dichter  wit 
Ho  't  de  iene  helte  foar  'noar  stie, 

Hy  wit  ho  't  de  oare  sit. 
Just  dêrom  bin  ik  ek  bikwaem 
De  skiednis  fen  ús  Birger  faem, 

Troch  de  âldheid  to  biklieuwen, 

Nei  wierheid  to  biskrjuwen. 

Der  wenne  yn  Birgum,  ieuwen  lyn, 

Op  't  âlde  Bûtenrêst, 
In  slot  onfoege  great  en  sterk, 

Mei  fieugels  east  en  west, 
Mei  wide  grêften  dêr  om  ta, 

Dy  kin  men  yette  sjên, 
Mei  'n  tige*  sterke  poarte  er  foar, 

Dêr  wenne  in  aerdich  bern, 
In  fanke  blierder  as  de  moarn, 
Troch  frjemde  gritsen  net  bidoarn, 

In  sprút  fen  'e  adelstamme 

En  Lyske  wier  hjar  namme. 

Moarns  lette  't  kleasterklokje  oer  't  gea, 

Den  gyng  se  nei  de  mis, 
Den  teld'  se  't  Paternoster  op, 

Bea  'n  A-^MariJe  wis. 

Den  knibble  se  yn  'e  bidbank  del 

En  lei  hjar  sonden  bleat, 
Mar  straffe  wier  der  net  for  hjar, 

Hwent  kwea  die  't  fanke  neat. 
Né  gyn  se  den  wer  from  en  froed, 
Sêft  as  in  ingel  fen  gemoed, 

Den  bea  de  prysterkudde : 

i^Mocht  dat  in  breidtsje  wirdel" 

„In  breidtsje  fen  ús  Ijeaven  Hear, 

In  nonne  dy  't  de  wräld 
Yn  't  fredich  kleaster  stil  forgeat 

En  hjar  oan  Jezus  hâld  I 
Och  Lyske  i  wier  dat  from  gebed 

Fen  prysters  mar  forheard, 
Licht  wier  dyn  bield  op  't  alter  set, 

Dou  as  Sint  Lysbet  eard. 
Ja,  ieuwen  nei  dy  fierden  wis 
Yet  fammen  dyn  gedachtenis 

En  kleau  hjar  bea  omhegen : 

»Lied  ús  yn  yn  Lysbets  wegen  I" 

Mar  och  I  fen  'e  earste  wrâlds-moarn  6f  — 

Bikampe  in  geast  dy  fel, 
In  slange  mei  in  himellaeits, 

Dy  't  laette  nei  de  hel. 
't  Skynheilich  pleachbeest,  dat  net  stjert, 

Dat  lust're  Lyske  yn  't  ear: 
,,Dyn  wrâld  is  moai  yn  't  sinneljocht 

En  't  kleaster  is  sa  near. 
Dyn  mem  is  weibleaun  op  it  slot, 
Forsêftsje  dou  dyn  heite  lot, 

Gean  for  dyn  mem  ter  misse, 

Den  häldst  in  froed  gewisse." 

Wier  heit  in  treftich  edelman, 

In  krychshelt  heech  en  gt-eat; 
Hjar  memme  sielsrêst,  heite  lok, 

Boun  Lysbet  oan  hjar  steat. 
Né,  yn  hjar  herte  slûpte  al  jong 

In  boaze  wrâldsin  yn, 
Troch  Ijeafde  for  in  gnap  jongfeint 

Forgappe  s'  hjar  op  skyn. 
't  Wier  Jarich,  Nanne  Hartmans  soan, 
Fen  Birgums  feinten  fêst  de  kroan, 

Ho  goed  dit  wier,  och  yette 

Gjin  edelman  koe  'r  hjitte. 

»Tsjuch  opl"  sei  dërom  Lysbets  heit, 

„En  siikje  in  aedlik  swird, 
Dip  dat  yn  't  Sarasenebloed, 

Al  falt  dy  't  foarttsjên  hird, 
Gean  dêr  't  dy  't  greatsk  Eg^pten  keart, 

Dêr  't  Damyata  stiet 
Of  dêr  'tús  Hearen  grêfsteed  is, 

Mar  't  Islams  folk  gebiedt; 
Dôch  moat  ús  Ijocht  dêr  de  oermacht  ha. 
Tsjuch,  Jarich  Nannes !  dêr  op  ta. 

Komst  i^ridder''  dêr  fen  dinne, 

Den  meist  myn  dochter  minne.' 

En  hele  Europe  wraksle  lang 

Op  Azjens  âlde  groun. 
En  mannich  fromme  hie  't  dêr  bang 

En  het  syn  ein  dêr  foun. 
JerúzMim,  âlde  keningstêd, 

For  ús  geheimnis-fol, 
For  dy  sei  mannich-ien  syn  län 

En  't  libben  ek  farwol. 
Scoe  't  heilich  grêf  oan  Mahomet? 
Dat  dilde  fêst  de  himel  net. 

En  alles  teach  dêr  hinne: 

„For  Kristus  stjerre  of  winne." 

En  yn  de  rige  kampers  stoe 

Sicielk  Jarich  Nannes  soan, 
De  Birger  feint  mei  't  hert  fol  moed 

En  't  útsjuch  tige  skoan. 
Birikte  hy  syn  doel,  den  waerd 

Syn  Lysbet  syn  bihäld, 
En  blaesde  in  pylk  it  Ijocht  him  út, 

Den  rikte  yn  'e  oare  wräld 
Sint  Nikels  (f)  him  de  kroane  ta. 
j,H\si  scille  't  himelsk  Kanan  ha, 

Dy  't  for  Gods  tsjerke  stjerre," 

Liet  paus  Honoarjus  hearre. 

Mei  't  toalvehondert-achttsiend  jier 

Do  kaem  er  wer  in  tiid, 
Dat  immen  ear  bihelje  koe 

As  krychshelt  yn  'e  striid, 
Dêr  hwer  't  de  Middellânske  sé 

Mei  'ê  Nyl  yn  ienen  giet. 


(t)    Oan  Sint  Nlkels  wler  *t  Birger  Kleaster  wQd. 

Dêr  wier  it  plak,  hwerfen  de  glâns 

Oan  't  nou  ta  net  forsliet. 
En  dêr  elc  kleau  as  't  sinneljocht 
De  fryske  rom,  dy  't  län  oertsjucht, 

Dy  scil,  hwet  mei  forsinke, 

Fêst  0  sa  lang  yet  blinke. 

De  Sarasenen  warden  dêr 

De  frjemden  fen  hjar  strân; 
Mar  Jarich  Nannes,  de  edle  Fries, 

Dy  skeat  mei  'n  wisse  hän 
Syn  pilen  6f  en  elke  kear 

Bihelle  hy  deads-bút. 
Qjin  pyl  fieach  fen  syn  bôge  wei 

Of  blaesde  ien  't  libben  út, 
Do  skrille  't  Saraseenske  folk, 
Ho   t  waepne  wier  mei  swird  en  dolk, 

En  naem  de  flecht.    Dy  gloarje 

Stiet  yn  ús  lânshistoarje. 

Dôch  stie  yet  Damyate  dêr 

Biskerme  troch  in  toer, 
In  hége  fêste,  sterke  toer, 

Fol  kampers  hjit  as  fjûr. 
Dêr  hiene  se  ek  yet  oer  'e  Nyl 

In  izren  keatting  skeard. 
Mei  dy  twa  sterke  kreften  waerd 

For  fêst  de  fijand  keard. 
Mar  fûlder  brûsde  't  fryske  bloed ; 
Hja  sylden  moedich  troch  de  floed; 

Mar  och  I  hwet  scoen'  se  winne  ? 

Men  rôp  se  er  wer  fen  dinne. 

As  me  al  it  gleaune  swird  net  mijt 

Mar  alle  dapprens  mist, 
Den  siikket  oerliz  en  forstân 

De  oerwinning  faek  mei  list. 
Men  boun  twa  skippen  fen  'e  float 

Stiif  oan  elkoarren  fêst 
En  sette  op  elk  twa  mêsten  del 

En  boun  fen  mêst  ta  mêst 
In  balke  en  dêr  wer  planken  oer. 
In  sket  dêr  om,  do  wiêr  *t  in  toer, 

In  sjittoer  op  it  wetter. 

Wier  'tfrjemd?  Do  gyng  it  better. 

It  boustik  waerd  oer  't  wetter  fierd» 

De  stiennen  tôer  bynei. 
Do  reinde  'tspillen  oer  en  wer^ 

Hast  tsjuster  wier  de  dei; 
Mar  op  dat  wetterbolwirk  stie 

In  heldental  to  dreech. 
Dêrby  wier  Jarich  ek,  mar  skeat 

Qjin  pilekoker  leech 
Of  't  fartúch  staette  al  oan  'e  toer. 
Hja  slingeren  do  de  wipbrêge  oer; 

AI  wonk  de  dead,  men  weage 

Dôch  de  oergong  oer  dy  brêge. 

Fûleindich  focht  men  do  mei  'tswird 
En  't  gyng  mar  dead  om  dead ; 

Dêr  floeide  bloed,  sa  waerd  de  Nyl 
Hwa  wit  ho  fier  hird  read, 

Sa  gyng  't  er  läns.    It  kristenkrús, 
Dat  foar  elks  eagen  blonk, 

Oerschaedde  op  't  lêst  d*  heaimoanne  dôch 
Sa  't  dy  omlegens  sonk. 

In  dappre  Lûk  wier  de  earste  .man 

Dy  't  oergong,  Friezen  foigen  den 
En  Wolvegeaster  Haeije 
Liet  earst  syn  fiagge  er  waeije. 

Dat  wonderstik  kionk  wiid  en  siid, 

't  Waeide  ek  nei  Birgum  oer; 
Mar,  sei  men,  Jarich  Nannes  liet 

Syn  libben  by  dy  toer. 
Dat  sizzen  flime  Lysse  hert, 

Dy  faem  liet  trien  op  trien 
En  icwynde  wei  mei  sielsfortriet. 

Nou  hie  't  fêst  sa  net  gien. 
Is  nou  in  faem  hjar  frijer  kwyt, 
Der  binne  mear,  dus  is  't  nin  byt; 

Hja  jouwe  de  iene  om  d'  oare. 

Hwet  is  dat  al  foroare! 

Jouns  as  de  sinne  yn  *t  westen  sonk, 

Den  kuire  dêr  yn  't  skaed 
Fen  Twiskendikens  bosk  in  faem 

Djip  treurich  op  dat  paed. 
Soms  wier  by  hjar  in  edelman, 

Dy  spriek  fen  fryske  rom 
En  heltendieden  en  sa  mear. 

Mar  och,  de  jonge  blom, 
Dy  wiske  in  trien  6f  by  dat  wird 
En  hja  forwinslce  't  oarlochswird, 

En  d'  ear  for  't  krús  bihelle. 

Dat  sizzen  scoe  hjar  knelle. 

Sa  krûpten  twa  jier  hjar  foarby. 

De  fryske  rom  kleau  heech, 
Do  't  Dokkums  dapper  krúsfoik  't  sterk 

Damjate  binnen  teach. 
Dat  jowch  in  gloarje,  dy  't  gjin  tiid 

Us  lâns-ljue  wer  ontnimt, 
Hwerby  't  histoarjeblêd  ús  hert 

Ta  fryske  heechmoed  stimt. 
By  al  dy  sterke  stikken  stie 
Ek  Jarich  mei  foaroan,  hy  wie 

len  fen  dy  stoere  helden 

Dy  't  dêr  to  war  hjar  stelden. 

't  Jier  toalvehondert-tweintich  kaem 

En  yet  siet  Lyske  yn  lêst. 
Aloan  fprgeat  se  mannich  trien 

Yn  stiite  op  Bûtenrêst. 
Hwa  tocht  om  Jarich  Nannes  mear? 

Hja  tochten  hy  wier  dea 
En  yet  syn  siele  yn  't  fagefjur, 

Dêr  't  Lyske  deis  for  bea. 
Sa  'n  Ijeafde  liket  frjemd  ús  ta 
De  Birger  frouljue  wiern  do  sa; 

Sa  'n  Ijeafde,  sont  forswakke, 

Wirdt  nou  gjin  steat  op  makke. 

En  einliks  spriek  hjarheit:  ,,Mynbem, 

„Ik  wird  sa  griis  en  äld, 
Wy  scille  elkoar  net  lang  mear  sjên. 

Foar  't  skieden  fen  'e  wräld 
Hab  ik  yet  oan  dy  ien  forsiik 

Opdat  ik  sielrêst  krij. 
O,  Ijeave  dochter  häld  dy  trou 

Dêroan,  dat  bid  ik  dy  I 
Brocht  wräldsin  dy  en  my  yn  lêst, 
Wy  krije  wol  ús  iiwge  rêst, 

Boust  nei  myn  lêste  siken 

In  bidhûs  twisken  diken. 

Dêr  yn  dy  dobbe  by  de  bosk 


443 

Dër  is,  nei  't  me  altyd  seit, 
In  fromme  pelgrims-man  alear 

Troch  rouwe  heidens  deid. 
Lit  Birgums  folk  ieuw  út,  ieuw  yn 

Foar  't  krús  dêr  knielje  bern  1 
As  wy  it  Ingellän  vngean 

En  Jarich  komm   to  sjên, 
Nei  't  fagefjûr  yn  't  himelryk, 
Jowt  me  ús  hjir  mannich  eareblyk, 

Den  wijt  men  ús  de  misse 

Ta  lottring  fen  *t  gewisse. 

En  Lyske  swarde  mei  in  eed, 
Hja  scoe  dat  stellich  dwaen, 

En  oars  mocht,  sei  se»  nei  hjar  dead 
It  grêf  gjin  rêst  hjar  jaen. 

Ho  dierber  wier  de  äldman  dat  wird. 
Syn  namme  bleau  bistean, 

Op  sa'n  menear  oan  Ood  tawijd 
En  't  himelryk  syn  lean. 

Hwet  Ijeafdebän  hy  britsen  hie, 

Hwet  goeds  hy  woe,  hwet  kwea  hy  die, 
't  Waerd  do  him  rom  en  Ijochter 
Troch  't  swarren  fen  syn  dochter. 

En  tsjien  jier  letter  is  de  man 

Nei  't  lëiste  wentsje  brocht, 
En  do  't  syn  dochter  by  syn  grëf 

Om  hjar  bilofte  tocht, 
Waeide  ek  it  nijs  nei  Birgum  oer: 

«Hear  Jarich  komt  wer  thús  I 
Hy  is  net  dea,  mar  libbet  yet, 

Is  ridder  ek  fen  't  krús. 
Do  't  Lyske  dat  to  hearren  kaem, 
Hwet  trille  't  hert  do  fen  dy  faem. 

Hoop,  wédom,  blydskip,  smerte 

Bikrûpten  Lysbets  herte. 

Mar  do  't  hjar  hän  yn  sines  laei, 

Do  tocht  se:  .Dappre  feint, 
De  kamp  om  d'  aedlike  eare  het 

Dyn  gnappens  danich  skeind." 
En  hy,  in  kearel  flink  fen  Iea» 

Fen  'e  eastersinne  barnd, 
Tocht,  do  't  er  't  meager  minske  seach: 

^Hwet  is  hjar  moaijens  taend. 
Hwer  binn'  dy  roazewangen  bleaun? 

Tiids  stoarmen  hiene  Lyske 
En  Jarich  beide  tyske. 

i,Hini  wer  biminne/'  tocht  de  faem, 
«Dat  kin  'k,  sa  wierl  net  dwaen/' 

Hy  tocht,  de  wräld  mocht  better  lean, 
Of  oars  him  heel  gjin  jaen.  -^ 

Sjên  dêrl  ho  't  faek  mei  Ijeafde  giet. 
As  't  moai  is,  gleaun  en  poer, 

Mar  het  de  blom  it  bloeijen  dien, 
Den  dôvet  licht  it  fjûr. 

Seach  me  altyd  dat  foar  't  boaskjen  yn  1 

Men  giet  to  faek  to  seil  op  skyn. 
De  deugden  moast  me  siilqe, 
Hwent  knappens  kin  gau  wykje. 

i,Ik  bîn,"  spriek  hy  —  en  't  wird  wier  kâld, 

„For  dy  nei  't  Easten  gien, 
'k  Ha  kampe  dêr  for  de  aedlike  ear, 

Mear  as  myn  plicht  ha  'k  dien. 
Jerúzlims  bisskop  sei :  »Myn  soan, 

Dou  meist  as  ridder  gean ; 
De  himel  hjir,  de  himel  dêr, 

Dat  wirdt  dyn  wirdich  lean."  — 
Ik  socht,  nei  myn  balstjûrich  lot, 
Myn  earste  himel  op  dit  slot, 

Koest  dou  wer  as  foarhinne 

My  oanlûke  en  biminne." 

„Qoe  frjeonl  ik  moat  oan 't  bouwen  gean, 

Nei  heite  lêst  bislút. 
Rikt  ienkear  dêr  de  tsjerketoer 

Ris  ta  de  beammen  út, 
Kom,  Jarich,  den  ris  wer  torêch, 

Den  skiede  wy  net  mear. 
Foar  't  alter  fen  dy  bidkapel, 

Dêr  wirde  wy  in  pear. 
Hâldst  dou  dyn  wird,  ik  brek  it  net 
En  tankje  yn  't  moarns-  en  jounsgebet, 

Dat  wy  sa  by  'noar  kamen. 

Farwol  ta  sa  lang,  amen  r 

„|a,  amen  1"  sei  de  feint  en  gong 

Hy  fielde  dat  de  min 
jpAs  foarjiersblomke  bloeije  wol, 

By  't  hjerst  net  tierje  kin : 

En  Lyske,  't  waerd  hjar  kâld  om  *thert; 

Wier  dat  nou  Ijeafde  en  trou? 
Hja  sei :  „Och,  ijeave  tiid  1  ik  set 

Foarearst  mar  gjin  gebou. 
Ik  libje  dêr  't  my  barre  mei 
Hjir  as  frij  faem  ta  de  âlde  dei, 

'k  Set  yn  myn  lêste  wiken 

De  tsjerke  twisken  diken." 

Mar  hwa  't  syn  lêste  wiken  wyt, 

Us  Lyske  wist  se  net, 
En  sa  is  't  komd  dat  hjar  de  dead 

Op  't  lêst  oerromple  het. 
Hja  ried  by  nacht  ris  troch  dat  bosk 

Dy  smelle  leane  lâns, 
Mar  by  dy  dobbe  rekke  't  reau 

Yn  ienen  út  de  blâns. 
Hja  truzele  yn  'e  dobbe  del 
De  hynsders,  aldermâlste  kjel, 

Stauw'n  mei  de  feint  der  hinne, 

Lys  kaem  dêr  net  fen  dinne. 

Hjar  lyk  iswol  to  rêsten  lein, 

Mar  het  de  rêst  net  foun.  , 
II  slierke  nachts,  mei  't  deakleed  oan 

Dêr  twisken  diken  roun. 
Mar  hwet  bysonder  is :  de  Ijue 

Fen  de  ôfgeskiedne  lear, 
Dy  setten  dêr  in  tsjerkgebou  ; 

Sont  sjucht  men  't  spoek  net  mear. 
Of  't  dat  hjar  do  de  rêst  oanbrocht 
En  hjar  fen  straf  bifrije  mocht? 

O  I  hwa  scil  krekt  ús  sizze 

Ho  't  sokke  dingen  lizze? 

En  Jarich  swabbe  as  ridder  roun, 

Woe  oan  syn  v/ird  foldwaen, 
Dôch  huv're  wol  ris,  mocht  er  't  each 

Oer  Birgums  bosken  slaen. 
Dêr  riisde  net  in  tsjerke  omheech 

Hy  doarst  nei  Aken  gean 
Om  mei  Tsjeard  Ollinga  en.mear 

Foarst  Willem  by  to  stean. 
Hy  het  mei  't  swird  dêr  yn'e  hân, 
Krekt   as  yn  't  Easten,  de  ear  fen  't  lân 

Romroftich  wer  bihelle, 

Mar  mei  de  dead  bitelle. 

Forgetten  is  dat  alles  en 

Fen  't  Bûtenrêstmer-slot 
In  lyts  stik  mûrre  steande  bleaun, 

Oars  lang  al  alles  plat. 
En  net  in  Birger  feint  giet  mear 

As  kamper  út  ús  gea. 
Elk  soarget  as  er  ien  bemint 

Ljeafst  for  syn  soune  lea. 
En  't  is.in  treast  for  hjar  of  him, 
Bislacht  it  somtyds  al  ris  slim, 

Der  binne  mear  to  krijen 

Ta  help  en  steun  yn  't  lijen. 

In  krústocht  om  in  faem,  dêr  heart 

Men  nou  net  langer  fen. 
In  krústocht  lykwol  bljuwt  altyd 

It  lot  fen  wiif  en  man. 
Mar  dy  't  dy  krúswei  fredich  giet, 

Dy  fynt  allicht  oan  't  ein 
In  swietter  rêst  as  Lyske  foun, 

Nei  sinneskyn  en  rein. 
Hâld  jtmmer  't  wird  fen  Ijeafde  en  trou, 
Dat  jout  it  dreechste  godsgebou 

By  offer,  mis  en  bede 

Yn  't  ryk  fen  heil  en  frede. 
1871. 


Net  folle. 

It  skip  dat  slingere  op  'e  weagen, 

Den  leech  en  den  wer  tige  heech. 
Men  seach  neat  as  de  dead  foar  eagen, 

De  stoarm  wier  minskekrêft  to  dreech. 
Der  laei  in  pryster  yn  't  foaronder, 

Dy  bea  yn  deadsbinaudheid :  ,,God  I 
As  Jy  it  wolle  kin  't  soms  wonder ; 

En  slim  is  op  dit  stuit  ús  lot. 
Dôch  wol  'k  yn  disse  freeslike  ûre 

Net  folle  fen  Jo  fergje,  Hear, 
Mar  mocht  de  dead  ús  hjir  biloere, 

Rôd  my !  —  al  help'  Je  oars  nimmen  mear." 
1868. 

Bikearing. 


Net  allinne  dy  biwenders  fen  'e  wrâld,  dy  't  bibel  en  teste- 
mint  bisitte  of  oan  in  tsjerke  bihearre,  mei  in  fêste  godstsjinst- 
leare,  mar  alle  folken  fen  de  ierde  leauwe  oan  in  heech  wêzen, 
in  skepper,  oan  in  onsterfiikheit  en  oan  in  bileanning  fen  goed 
en  kwea  hjir  neimels.  Yn  de  haedsaek  binne  se  't  allegearre  mei 
elkoar  iens,  mar  yn  de  bysaken  bistiet  in  hele  boel  forskii.  By 
gelyks,  do  't  ús  foarâlden,  de  âlde  Friezen,  yet  heidens  wieren, 
do  leauden  se  oan  in  Alfader  as  de  heechste  geest,  mar  hjar 
earbied  for  dat  wêzen  wier  sa  greit,  dat  se  syn  namme  to  hei- 
lich  achten  om  neamd  to  wirden.  Dêrút  folge  den,  dat  se  nei 
de  natuer,  de  wirken  fen  de  Alfader,  sinncbieldige  goaden  foar- 
nien,  dy  't  se  sjên  en  earje  koene.  It  wikseljen  fen  dejiertiden 
joech  hjarren  oanlieding  oni,  bygelyks,  de  sinne  en  de  tongeras 
twa  broerren  to  biskôgjen,  de  sinne  as  de  baes  fen  Ijocht  en 
waermte  en  de  tonger  fen  de  greate  kreft  en  tagelyk  as  de  bi- 
wirker  fen  nije  frissens  yn  de  natuer.  Waermte  en  tongerbinne 
nei  oan  elkoar  bisibbe ;  yn  de  noarske  goadenleare  wieren  it 
twieljen,  dy  't  Balder  en  Thor  hieten.  Yn  't  natuerlike  wieren  hja 
de  goaden,  dy  't  fruchtberheid  jowgen,  yn  in  mear  geastlike 
biteikenisse  ek  de  bielden  fen  deugd  en  kreft.  Fierder  waerd 
de  reinbôge  foarsteld  as  in  brêge,  dy  't  fen  de  himel  nei 
de  ierde  roun.  Lykwol  de  himel  hjitte  by  hjârren  Azgard,  dat 
safolle  sizze  woe  as  it  lân  of  it  plak,  dêr  't  de  Azen  wennen, 
dat  wieren  de  foarnaemste  goaden.  Yn  dat  Azgard  stieingreate 
timpel  fen  onbigryplike  pracht  en  hearlikheit.  Dat  wier  it  plak 
dêr  't  de  heiligen  —  sa  't  wy  nou  sizze  —  nei  hjar  dead  tolänne 
kamen.  Onder  't  kristendom  neamt  men  sokken,  dêr  't  men 
Jen  tinkt  dat  se  nei  hjar  dead  gelokkich  wirde  scille,  ek  wol  de 
frommen,  de  wedergeborenen,  de  útforkoarenen  Do  yn  dyâlde 
tiid  wieren  't  de  krychshelten.  De  minsken  hiene  't  do  hjar 
hele  libben  lang  mei  in  hele  boel  swierricheden  to  kampjen. 
De  sé,  by  gelyks,  wier  net,  lyk  as  nou,  oan  bânnen  lein  mei 
sterke  diken  en  heiwirk.  It  ark,  dêr  't  de  Ijue  hjar  wirk  mei 
diene,  wier  bihelplik.  Wylde  bisten  libben  der  yn  'e  bosken 
en  wyldernissen.  De  natuer  sels,  mei  in  altyddûrjende  ôfwikse- 
ling  fen  waermte  en  kjeld,  like  wol  yn  in  iwige  twastriid  to 
wêzen.  Hwet  is  nou  for  in  kamper  better  en  hearliker  as  in 
oerwinning?  Sjên  dêr  hwerop  hjar  útsjuch  op.  gelok  yn  't 
libben  nei  dit  libben,  groune  wier.  Dy  't  as  kamper  for 't  goede 
kaem  to  stjerren  scoe  oanlânje  by  de  goaden  yn  Azgard.  Dêr 
yn  dy  greate  hearlike  timpel,  dy  't  Walhalla  hjitte,  dêr  scoene 
de  helten  in  iwige  gloarje  fine.  Dêr  scoene  se  yn  onbitinklike 
freugde  oan   hearlike  feestmiellen  de  heilige  meed  drinke  út  de 

holleplassen  fen  hjar  oerwoune  fijannen.  Sa'n  himmel  hiene  ús 
foarälden  en  om  dêryn  ienkear  plak  to  krijen  kampten  de  helten 
for  frijheit  en  rjucht.  Dêr  scoede  se  gelokkich  wêze  yn  hjar 
goaden-byienkomsten,  dy  't  hjarren  it  plak  wize  scoene  dêr  't 
de  iwige  greate  geast,  de  Alfader  to  finen  wier. 

Yn  dy  tiden  hiene  oare  folken,  lyk  as  de  Qriken,  de  Ro- 
meinen,  de  Persen  en  mear  oaren,  ek  hjar  eigen  tinkbielden  oer 
skepping  en  goadendom,  allegearre  folle  ôfwykjende  fen  de 
Noardske  goadenleare.  Wol  kamen  se  hjiryn  mel  elkoar  oerien, 
dat  ien  greate  macht  alles  makke  het,  mar  yn  hjar  foarstelling 
fen  't  libben  nei  dit  libben,  roanen  se  fier  út  elkoar.  Mei  de 
ynfiering  fen  't  Kristendom^  dat  út  it  Joadendom  foartkaem,  mar 
mei  ien  him  skikte  en  ploaide  nei  de  heidenske  wizânsjes  fen 
alle  lânnen,  dêr  't  it  yngong  krige,  foroaren  de  dingen.  Dy  leare 
waerd  yn  de  sechste  ieuw  hjir  hinne  fierd,  do  't  in  hele  boel 
oare  folken  dy  al  oannomd  hiene.  De  Rom^inen,  by  gelyks, 
namen  it  Kristendom  gau  oan,  mei  om  staetkindige  bilangen, 
en  by  de  Qriken  sochten  se  for  de  iene  sinlike  godstsjinst  in 
oaren ;  mar  hjir  yn  ús  lân  woe  dat  nije  der  allike  min  yn  as 
al  it  nije  fen  ús  dagen  by  in  hopen  ijue,  ho  goed  it  faek  ek 
wêze  mei.  Wy  forearje  ús  foarâlden  omdat  se  fêst  op  hjar  stik 
stiene  en  net  mei  alle  winen  waeije  woene.  Nimt  men  alles  by 
't  rjuchte  ein  en  stelt  yen  yn  *t  plak  fen  dy  âlde  Friezen,  den 
kin  men  't  sikerwier  nct  frjemd  fine,  dat  hja  dy  útlânske  sind- 
lingen  mei  in  nije  godstsjinstleare,  foar  hjar  eagen  net  sjên 
mochten.  Mar  Karel  de  Greate,  dy  't  by  de  Friezen  ek  de  wylde 
Sarle  neamd  waerd,  dy  sabele  troch  en  makke,  dat  it  Kristen- 
dom  mei  syn  himel  en  hel  hjir  ynfierd  waerd.  De  kening  fen 
Fryslân,  Radboud,  woe  dêr  lykwol  net  oan ;  hy  woe  Ijeaver  yn 
'e  hel  by  al  syn  foarâlden,  dy  't  dêr  ek  wieren  —  nei  't  sizzen 
fen  *e  bisskop,  —  as  allinne,  krekt  as  in  frjemde  ein  yn  't  bit,. 
by  in  heapke  eaFme  kristenen  yn  'e  himel.  Sa  seit  de  histoarje, 
licht  is  't  wol  in  fabeltsjc,  mar  mocht  it  wier  wêze,  den  hie  sa*n 
moedich  selsstânnich  man  it  sikerwier  wol  fortsjinne,  dat  er  in 
stânbield  for  him  oprjuchte  waerd. 

Mar  ho  't  dat  wêze  mei,  it  kristendom  fordreau  hjir  it  hei- 
dendom.  De  heidenske  ôfgodstimpels  foroaren  yn  kristentsjer- 
ken  en  for  Wodan  en  Freija  en  oaren  kamen  it  krúsbield,  Sint 
Piter,  Marije,  en  oaren  yn  't  plak.  Men  moat  bigripe,  dat  de 
minsken  do  yet  to  sinlik  en  to  bikrompen  tochten  om  in  gods- 
tsjinst  oan  to  nimmen,  hwerby  *t  men  gjin  bielden  foar  eagen 
hie.  It  kristendom,  yn  Roomske  foarmen  getten,  wier  do  algemien 
en  krige  hjir  ek  de  boppetoan.  De  âldtsjes  wenden  dêr  mei  'e 
liid  ek  al  hwer  ta ;  hja  bikroaden  hjar  njunkelytsen  net  mear  om 
Azgard  en  Walhalla,  hja  bigounnen  mear  te  tinken  oer  in  himel 
fen  goud  en  edelstiennen,  dy  'tek  wol  it  nijeof't  himelskejuru- 

zalim  neamd  waerd.  Dêr  tsjinoer  stie  de  hel,  dêr 't  it  fjûr  bärnde, 
dêr  't  de  sielen  fen  alle  Joad^n,  heidens,  ketters  en  godloaze 
kristenen  to  lânne  komme  scoene.  Lykwol,  it  tinkbield  wier  hird 
as  men  fen  minsken,  dy  'tmen  oars  Ijeaf  hie,  folgens  dy  tsjerke- 
leare,  leauwe  moasten,  dat  se  nei  hjar  dead  net  yti  'e  himel 
komd  wieren  en  dus  oars  nearne  wêze  koene  as  yn  dy  ougryslike 
iwige  hel.  Dêrtroch  bigounen  foaral  de  prysters,  mei  't  each  op 
foardeel  for  hjar  sels,  to  bitinken,  dat  it  better  wier  in  plak  út 
to  finen  dêr  'tde  ongelokkige  sielen  wer  út  forlost  wirde  koene. 
Dat  wier  treastlik  for  de  libbenen,  dy  *t  neibisteanden  forlern 
hiene ;  it  lit  him  bigripe  dat  hja  graech  jild  joegen  om  de  sielen 
fen  hjar  sibben  út  de  ellinde  to  bifrijen.  Sa  kaem  it  fagefjûryn 
'e  swang.  En  sikerwier,  as  wy  nou  ris  in  byienkomste  bywenje 
fen  minsken,  dy  't  immen,  dy  't  hjarren  dierber  wier,  nei  't  tsjerk- 
hôf  brocht  habbe  en  fen  him  leauwe,  dat  er  onbekeard  stoarn 
en  dus  forlern  is,  den  scoe  't  yen  moeije,  dat  men  dy  treast  fen 
de  roomske  tsjerke  mist,  om  mei  bidden  en  sielmissen,  dy  't 
mei  jild  to  biteljen  binne,  de  sielen  wer  op  in  goed  plak  to 
krijen.  Dy  treast  waerd  ús  troch  de  herfoarming  ontnomd,  sint 
hâldt  men  yen  oan  'e  letter  fen  'e  skrift:  „Sa  't  de  beam  falt 
bljuwt  er  lizzen."  Dy  't  net  troch  de  heilige  Geast  „wederge- 
boren''  wirdt  (en  't  is  mar  in  lyts  heapke,  dy  't  dêr  ta  útkard 
binne)  dy  is  for  iwich  forlern.  Sa  seit  de  griffermearde  leare, 
dy  't  de  ienige  „waarachtige  leer  ter  zaligheid"  neamd  wîrdt. 

De  lêzer,  dy  tocht  het,  dat  er  hwet  oer  bikearing  lêze  scoe, 
scil  licht  net  bigripe  kinne  hwerom  dêr  safolle  omhalen  by  moatte. 
Wy  woene  mei  't  boppesteande  mar  oanwize,  dat  godstsjinstige 
learingen  en  ynrjuchtingen  útfynsels  binne  fen  de  minskelike 
geast,  dy  't  jimmerwei  nei  't  folmakke  siikket.  Ik  wol  besiikje 
dit  mei  in  foarbield  to  bifestigjen.  Do  't  ús  foarâlden  yet  hei- 
dens  wicren  libbe  der  yn  't  easten  in  folksstamme,  dy  *t  de 
Arabieren  hjitten  en  dy  hjar  godstsjinst  waerd  it  Sebaïsme  neamd. 
Dat  wier  ek  al  wer  groune  op  figuerlike  en  tagelyk  sinlike  foar- 
stellingen  fen  de  skepper,  de  onsterflikheit  en  de  sillichheit.  En 
oan  dat  folk  woene  se  ek  it  Kristendom  tatwinge. 

De  Arabieren  founen  lykwol  yn  dy  leare  de  foldwaning  fen 
hjar  winsken  net;  mar  der  stie  onder  hjarren  in  great  man  op, 
dy  't  dêr  in  oare  wei  op  wiste.  Dat  wier  Mohammed.  Hy 
onthjitte  syn  folk  in  himel  nei  hjar  sin.  De  easterske  folken 
hâlde  fen  pronk  en  preal,  gemak  en  moaije  frouljue,  en  dat  alles 
is,  folgens  de  leare  fen  hjar  greate  profeet,  to  finen  yn  't  Para- 
dys,  sa  't  hy  de  himel  wer  neamt.  Dat  Mohammed  dat  alle- 
gearre  mar  optochte  en  't  folk  wys  makke,  dat  is  ús  fen  jongs 
op  al  oan  't  forstân  brocht  en  wy  habbe  dat  altyd  for  fêst  wol 
leaud.  Mei  dat  al  scille  wy  dôch  bikenne  moatte,  dat  as  wy 
onder   dat   folk   to   wrâld    komd   en   great   brocht  wieren,  den 

leauden  en  tochten  wy  ek  lyk  as  hja,  den  hopen  wy  ek  op  san 
himel.  En  sa  wirdt  it  dúdlik,  dat  de  minsken  krekt  leauwe 
hwet  hjarren  fen  bern  of  oan  ynprinte  wirdt.  Minsken  meitse 
minsken  great  en  minsken  leare  minsken  hwet  wer  oaren  foar 
hjarren  leard  en  forkindige  ha  en  sa  birêst  alles  op  minskelik 
ynsjên  en  tinken,  howol  alle  minsken  hjarren  der  op  biroppe, 
dat  se  hjar  godstsjinst  fen  God  sels  krige  ha.  Yn  de  âlde 
griffermearde  tsjerke  hie  men  it  tinkbield  om  de  learingen  fen 
Jezus,  to  sizzen,  de  learingen  dy  't  men  oan  him  taskrjuwt, 
howol  't  er  noait  hwet  skreaun  het,  nei  de  letter  út  to  lizzen, 
al  leit  de  geastelike  biteikenisse  faek  klear  en  bleat.  Bygelyks 
as  der  stiet,  dât  hy  de  timpel  to  Jeruzalim,  dêr  't  bare  lang  oer 
boud  is,  —  as  er  ôfbritsen  wirdt,  yn  trije  dagen  opbouwe  scil,  — 
den  lil  it  him  fiele,  dat  de  miening  dêr  fen  is^  dat  gjin  útwin- 
dige  earetsjinst  it  foarnaemste  is  yn  't  godstsjinstige  —  lyk  as 
de  Fariséjen  fen  alle  tiden  folhâlde,  mar  dat  men  yn  yens  hert 
yn  trije  dagen,  dat  is  elke  amerij,  mear  ta  forearing  fen  Qod 
dwaen  kin  as  yn  al  dat  timpeljen  sit,  —  nammentlyk  troch 
minske  to  wêzen  yn  de  heechste  biteikenisse  fen'twird:  onskil- 
dich  as  bern,  dy  't  wy  hearden  to  lykjen.  Do  't  de  doop,  it 
sinnebield  fen  reiniging  for  Joaden  en  heidens,  dy  ta  't  kristen- 
dom  oergongen,  de  minsken  dwazernôch  makke  om  to  learen 
en  to  leauwen,  dat  it  mei  ien  ek  in  onderpân  wier  for  de  himelske 
sillichheit,  lyk  as  nou  yet  gûds  dwazer  noch  binne  om  dat  to 
mienen ;  dat  se  mei  fêstjen,  bidden,  tsjerkgean  of  nachtmiel- 
hâlden  de  himel  bimachtigje  scille,  —  do  woe  de  kristenleare 
de  Ijue  wizer  meitse  en  sei,  dat  al  dy  dingen  neat  wieren,  men 
moast  ^wedergeboaren'*  wirde  om  de  iwige  silllichheit  to  for- 
krijen.  Dat  sizzen  jowch  lykwol  oanlieding  ta  nuvere  opfettin- 
gen.  Men  bigrypte  dat  nei  de  letter  en  miende  dat  er  hwet 
boppenatuerliks  oan  in  minske  barre  moast,  scoed  er  bikeard  en 
sillich  wirde.  En  dêr  komt  it  fen  dinne,  dat  men  sint  honderten 
fen  jierren  oan  't  nou  ta  sa  folle  fen  bikearings-skiednissen  heard 
het  by  Ijue,  dy  't  for  reden  en  forstân  allike  min  earen  habbe 
as  de  Fariséjen  yn  Jezus  syn  tiid.  Dy  soarte  fen  bikearingen 
barre  mar  allinne  by  ien  partij  onder  't  kristendom,  de  partij  dy 
't  it  yet  mei  de  âlde  griffermearde  leare  hâldt.  En  as  dêr  nou 
alline  de  bikearing  foarkomt,  ho  onrjuchtfeardich  moatte  wy  ús 
den  „de  Heare*'  foarstelle,  dy  't  alle  oare  minsken  bûten  slút 
en  ta  in  iwige  onbitinklike  ellinde  it  oanwêzen  jown  ha  moat. 
Wy  habbe  hjirfoar  al  oanwiisd,  dat  alle  gelove  oan  himel,  hel 
en  fagefjûr  op  minskelike  tinkbielden  birêst.  Is  't  den  net  in 
dwaesheit  as  immen  seit  bikeard  to  wêzen,  nammentlyk  mei 
't  each  op  de  iwige  sillichheit,  dy  't  men  bi-erve  kin  ?  Bikea- 
ring  en  „wedergeboorte'\  nei  de  miening  fen  Jezus  leare,  kin 
neat  oars  vféj:^  a$  better  minsHe  to  wirden  yn  tinken  en  dwaen, 

dêr  't  in  útwindige  foroaring  yn  'e  godstsjinstfoarm  neat  ta 
doclit.  De  wiere  bikearing  iepenbiert  him  yn  forbettering  fen 
libben,  dêr  't  men  net  heeclimoedich  op  hoeft  to  wêzen  yn  de 
miening  dat  men  achte  wirdt  ta  de  boargers  fen  't  geastelike 
Syon  to  bihearren  en  in  erfgenaem  fen  de  himel  to  wêzen.  Soks 
kin  allinne  plak  krije  yn  't  brein  fen  bikrompene  minsken.  Né, 
de  bikearing,  dy  't  wy  by  de  dei  lâns  nedich  ha,  is  in  tanim- 
mend  better  wirden,  in  jimmeroan  soargjen  en  weitsen,  dat  de 
dwaesheid  fen  jister  oan  'e  kant  set  wirdt  for  forstânniger  en 
edeler  dwaen  fen  hjoed,  sa  't  plicht  en  gewisse  dat  oan  'e  hân 
jowe.  Sa  n  bikearing  het  mear  wearde  as  tsjerkgean,  dopen, 
festjen,  mis  of  nachtmiel,  en  liedt  yen  nei  *t  keningryk  der 
himelen,  ta  de  sillichheid,  dat  is :  ta  de  frede,  dy  't  de  himel 
yn  '1  hert  het,  dy  't  him  neijer  bringt  oan  Qod,  —  sondernoed, 
mar  ek  sonder  in  oerdreaune  dweperige  hope  for  de  tastand  nei 
de  dead,  om  't  er  wit,  dat  er  't  mei  in  Qod  der  Ijeafde  to 
dwaen  het. 

Lit  ús  yet  ris  neigean  hwerút  de  bikearingen  faek  ontstean, 
dêr  't  de  ortodokse  griffermearden  sa  heech  mei  rinne.  Foarearst 
trocli  de  learing  fen  'e  tsjerke,  dy  't  de  minsken  altyd  yn  trije 
soarten  skiftet,  nammentlyk:  onforskiligen  of  godloazen,  bikom- 
merden  en  bikearden,  dat  is  to  sizzen :  útkarde  bern  fen  Qod. 
Dêrfor  hâlden  to  wirden  by  de  forkindigers  en  oanhingers  fen 
de  rjuchtsinnige  leare,  dat  jout  immen  in  soarte  fen  oansjên,  frij- 
moedigens  om  yn  fromme  selskippen  it  wird  to  dwaen  en  ge- 
skiktheit  om  de  foargong  to  habben  by  bigrafenissen.  Yn  't 
praten  iepenbiert  sa  'n  bikearing  him  bysonder,  oars  kin  men 
in  hopen  fen  dy  minsken  net  fen  oaren  onderskiede.  De  twade 
oarsaek  is  de  opfiedinge.  Heit  en  mem  binne  bygelyks  fen 
miening,  dat  in  minske  bikeard  wirde  moat,  dat  is  troch  in 
boppenatuerlike  wirking  omset  wirde.  Dy  miening  printsje  hja 
de  bern  yn,  dy  hearre  dêr  praet  fen  yn  'e  selskippen,  dêr  't  se 
mei  heit  en  mem  komme ;  oer  de  geheimenissen  dêr  fen  hearre 
se  domeny  útweidsjen  yn  'e  tsjerke  en  hja  lêze  dêrfen  yn  'e 
boeken,  dy  't  se  yn  'e  hannen  krije.  De  biskrjuwing  fen  'e  hel 
en  't  lêste  oardeel  mei  hjar  eigen  strafskildichheit  dêr  by,  makket 
hjarren  bang  en  hja  begjinne  dêr  oer  to  tinken  en  to  dweepjen, 
to  suchtsjen.  Heit  of  mem  jowt  oan  de  iene  of  de  oare  frjeon 
of  frjeondinne  to  kennen,  dat  er  yn  hjar  bern  hwet  omgiet.  Dat 
set  de  bern  oan  om  foart  to  farren ;  hja  krije  ris  in  binaude 
droom  en  miene  den  dat  de  divel  hjarren  bikampet  om  hjarren 
fen  de  goede  wei  ôf  to  hâlden,  en  einliks,  nei  hwet  skyn  en 
gebear  út-  en  ynwindich,  for  yen  sels  en  de  minsken,  kriget  de 
bikearing  syn  bislach.  De  trêdde  soarte  fen  bikearing  is  fen  in 
lichtsinnich  minske,  fol  fen  wrâldske  idelheden,  dy  't  spot  mei 
al   dy  dingen  op  in  menear  dêr  't  wol  út  op  to  meitsen  is,  dat 


452 

it  him  oan  goede  bigjinsels  ontbrekt.  In  minske  mei  kennis  en 
deugd  spot  net  mei  oareljues  godstsjinstige  tinkbielden.  Sa  'n 
lichtsinnich  wräldljeavjend  minske  komt  ris  út  it  wrâldske  gedrús 
wei  yn  'e  tsjerke,  dêr  't  er  preekjen  heart  dat  er  moarn  wol 
stjerre  kin,  en  dat  it  freeslik  wêze  sctl  onbikeard  de  iwichheid 
yn  to  gean,  omdat  de  sondige  siele  dêr  foar  in  rjuchtfeardige 
rjuchter  forskine  scil,  dat  hy  den  mei  syn  bytsje  neatbitsjuttende 
deugden  fiers  to  licht  bifoun  wirde  scil  en  ienkear  yn  de  oar- 
deelsdei  it  wird  hearre  scil :  „Gean  wei  fen  my,  forflokte  1  yn  't 
iwige  fjûr,  dat  for  de  divel  en  syn  neifolgers  stookt  wirdt."  Den 
dat  gerop  fen  ^Wé,  wé  I'*  dat  toskknarsen  en  al  dy  freeslikheden 
der  by,  dat  wirket  yn  op  immen,  dy  't  sels  tige  goed  wit,  dat 
er  't  soms  fiers  to  mäl  docht.  Dêr  tsjinoer  komt  er  to  hearren 
hwet  lof  en  eare  de  frommen  krije  en  hwet  heariikheit  hja  to 
wachtsjen  ha.  Dat  docht  him  oan  en  hy  seit  by  him  sels: 
„Wrychtich,  it  is  slim  I"  Hy  komt  dêr  yn  syn  ienlikheit  mei  om 
to  pakken ;  en  sjuch,  sa  wirde  follen  bikeard.  As  sokke  minsken 
den  foartoan  better  binne  as  to  foaren,  yn  hjar  dwaen  en  litten, 
den  het  sa  'n  bikearing  sikerwier  wol  wearde.  Mar  bringt  it 
oars  neat  to  wei  as  praten  en  skynheilich  suchtsjen,  wyls  't  se 
faek  yet  de  katten  yn  't  fsjuster  knipe,  —  den  bitsjut  it  nen  byt. 
Troch  in  bank  falt  op  to  merken  dat  sa  'n  bikearing  by  de 
frouljue  gauwer  wirtel  sjit  as  by  de  mânljue;  licht  wol  troch 
dat  de  frouljue  oer  't  algemien  weaker  en  senuwachtiger  binne 
as  de  mânljue. 

Mar  as  men  nou  dit  alles  neigiet,  den  kin  men  sjên  hogau 
in  minske  der  ta  oergiet  om  oan  'e  liedbân  to  rinnen.  Ynpleats 
fen  út  eigen  eagen  to  sjên  en  selsstânnich  to  oardeeljen,  to  on- 
dersiikjen  en  to  forgelykjen,  bljuwt  men  hingjen  oan  in  foarm, 
mienende  dat  de  wierheid  dêryn  opsletten  leit.  Honear  scii  de 
tiid  yet  ris  komme,  dat  men  de.  wierheid  siikket  yn  de  frijheid, 
net  yn  de  talmud,  de  zendavesta,  de  koran  of  de  bibel,  mar  yn 
't  Ijocht  fen  de  soune,  reden  en  de  natûr,  dêr  't  se  for  elkenien 
to  finen  is? 

1866. 

Boelgûd. 

Notaris  en  syn  Opropper. 

Opropper. 
Hwet  stilte  frjeonenl  hwent  it  boelgûd  scil  nou  wêze. 
Kom,  jaen  er  jimme  byl 

NOTARIS. 

Mar  ik  scil  earst  jim  myn  bitingsten  lêze ; 

Kom,  lien  jimme  oandacht  myl 
U  gûd  dat  wirdt  forkocht  sa  't  is  en  net  sa  't  liket 

Opropper. 
It  gûd  dat  wirdt  forkocht  sa  't  is  en  net  sa  't  liket. 
Dy  't  letter  roukeap  het  en  dêrom  mantsjes  siikket, 

Dy  baet  dat  net; 

't  Is  den  to  let. 
Hwent  ik  en  ús  notaris 
Forkeapje  't  gûd  mar  ienkear  en  gjin  twaris. 

NOTARIS. 

Al  hwet  men  keapet  kin  men  krije  of  men  kin  't  helje, 
Mits  foart  bitelje. 

Opropper. 
Al  hwet  men  keapet  kin  men  krije  of  men  kin  't  helje, 
Mits  foart  bitelje. 

In  oar  yn  ienen  sines  jaen, 

Dat  binn'  jim  faek  net  wend  to  dwaen, 

Dus  mei  men  dêr  wol  acht  op  slaen; 

It  is  ús  hjir  om  splint  to  dwaen. 

NOTARIS. 

Dôch  dit  er  by:  dat  bêd,  dy  klok  en  't  kammenet 

En  dy  twa  linnenkasten, 

Dat  binne  opsje-posten. 
Dy  't  dy  by  de  earste  mining  't  heechste  set, 
Dy  het  se  dêrom  dalik  net; 

Mar  kin,  hwent  mear  kin  't  hast  net  lije, 

Twa  kwartsjes  krije 
For  't  heechste  bod  de  earste  kear. 
En  den  forhegers-jild,  de  goune  in  dûbetsje,  neat  mear. 

Hwet  heger  as  tsjien  goune  rint, 
Dat  jaen  wy  op  kredyt, 

Tsjin  goede  boarch  en  fiif  persint, 
Seis  moanne,  langer  net  in  byt. 

Dy  't  den  net  oer  'e  brêge  komt, 
Dy  kriget  swart  op  wyt. 

Opropper. 
Dy  't  den  net  oer  'e  brêge  komt. 

Dy  kriget  swart  op  wyt. 
Dat  boargjen  soargjen  jout  fielt  manich-ien  to  let; 
Gelokkich  is  de  man,  dy  't  sonder  boargjen  rêdt. 

Mar  ha  jimme  alles  yn  'e  gaten, 

Den  ha  wy  nou  net  mear  to  praten. 

{Notaris  giet  by  de  tafel  sitten  om  oanteikening  to  hâlden,) 

Opropper. 

Wy  scille  mei  dy  rommlerij  bigjinne. 

Dat  heapke  strie,  geartreaun  yn  dy  âid  koer, 
Dy  skoerde  krûk  en  twa  dy  't  stikken  binne. 
Men  tinkt,  hwer  scil  men  meisa'nrommeltsjedôchhinne? 

En  dôch  het  immen  dêr  wol  hwet  for  oer. 
Qjin  bôd?    Dat  mei  in  wonder  hjitte. 

'k  Wit  like  goed  as  da'k  hjir  bin, 

Dat  folle  Ijue  hjar  sûr  gewin 
Oan  saken  sonder  nut  forsmite. 

De  iene  keapet  drank  er  for 

En  bonte  flarden  wer  in  oar. 
En  nou  gjin  bôd?  't  Is  wonderlyk,  hawarl 

In  dûbeltsje?  Komoan,  dat  past  jo  wol; 
Sok  gûd  scil  nimmen  jo  ontstelle, 
Mar  'n  dûbke  kin  meu  ek  net  telle ! 

De  pong  moat  leech,  it  hiem  wirdt  fol 
^k  Siz:  ienkear,  twakear,  trijekear! 

{Draeit  him  om  nei  notaris.) 

Dat  is  by  Murk  gjin  jild  bitroud,  mynhear. 

Nou  ha  we  in  lûklam  pipegael. 

Elk  is  sa  wiis,  it  is  de  moade, 

Dy  't  berch-op  wol  moat  op  'e  kroade, 
Oars  helpt  him  kinde,  kinst  noch  tael. 

Qjin  skoallemaster  kin  sa  sjonge 
Of  fiokke  in  onderoffesier, 
Moai  bekjeflaeije  in  winkelier, 
In  doomny  preekje  nei  de  swier, 

As  immen,  holpen  fen  de  ponge, 
Gjin  stevich  kret 
Bikomt  of  het, 
Den  baet  him  t  i  g  e-wêzen  net. 

Ho  follen,  dy  't  as  stjerren  blinke, 

Scille  tankber  om  de  kroade  tinke, 
Dy  't  lege  fet 

Sa  moai  nei  boppen  riden  het. 
Hwet  for  dat  kret? 

In  daelder  ?  Ooed  I    Wol  nimmen  mear  I 

*k  Siz:  ienkear,  twakear,  trijekear! 
Da's  by  Sachryas  Surnumrear,  mynhearl 

Nou  ha  wy  'n  stiennen  bearekop. 

Dy  het  foarhinne 

Ta  túnforsiering  tsjinne. 
Lit  hearre  nou,  hwet  bôd  dêr  op? 

In  bear  yn  't  wâld  moat  freeslik  hjitte, 
Mar  'k  leau,  dat  mannich-ien  in  bear  yn  't  wâld 
Net  heal  net  feans  sa  freeslik  hâldt 

As  ien  dy  't  soms  him  op  'e  strjitte 

Wol  op  twa  skonken  komt  to  miette. 
Hwet  for  dy  bearekop  fen  stien? 

Wês  mar  net  bang,  dit  beest  scil  nimmen  bite. 

Mar  mannich-ien  scoe  gau  fen  kearom  wite, 
Hwennear  *t  er  foar  syn  each 
Syn  libbne  bearen  seach. 

Der  rinne  folle 

Troch  skilden  mei  in  swiere  holle. 
De  measte  Ijue  hjar  goede  wille  is  bêst, 
Mar  o !  dy  't  net  bitellet  het  sa'n  lêst, 
En  fynt  faek  ear  't  er  stjert  gjin  rêst. 

Hwet  for  dy  bear? 

In  kwartsje?    't  Is  to  min,  mynhear! 
Mar  woene  jy  tsjin  dat  persint  bitelje, 
'k  Tink  mannich-ien  scoe  graech  de  kwartsjes  helje. 

'k  Siz:  ienkear,  twakear,  trijekearl 

Dat  is  by  Jonas  Bankrottier  mynhear  i 

Nou  komme  we  oan  de  opsjeposten. 

Dat  bêd  foareast.    In  bêd  fen  goezzeplom, 

Dêr  rôlle  in  man  mei  tûznen  âlde  skilden 

Swiet  droomjend  faek  yn  om. 
Gjin  twangbifel,  doarwaerderskosten 

Binamen  op  it  kostlik  nêst 

De  Ijocktmis  rêst; 
Dy  't  nei  him  krigen  namen  't  earst  to  boarch 
For  sauntich  goune;  mar  de  soarch 

Koe  glêd  hjar  libbens-lok  bidjerre. 
Dôch  suchten  se  oer  hjar  tsjustre  dei, 
Dat  naem  net  wei, 

HJa  mochten  dôch  op  plommen  stjerre. 
Sa  tsjinne  't  bêd  it  ien  en  't  oar. 
't  Is  net  to  'n  ein;  hwa  biedt  er  sechstich  gounefor? 

Of  fyftich  —  fjirtich  —  tritich  den 

Of  tweintich  ?  —  Myn !  —  Myn  goede  man, 

Da's  skandekeap !  Dat  bêd  dêr  sit  hwet  yn ; 
Blaest  Berger  't  jo  wer  fol  mei  wyn, 

Den  is  't  troch  stoom  sa  suver, 

O,  alheél  nuver! 
En  den  in  waechse  teek  er  om, 
Den  is  't  wer  'n  bêd  fen  goezzeplom 

For  sauntich  goune.    Mar  hwa  biedt 

For  't  bêd,  dat  yet  op  tweintich  goune  stiet, 
Yet  fiif  of  fjouwer,  trije,  twa  of  ien,  in  heal,  in  oard? 
Dat  is  by  foarrie  den  by  Levie  Sam  de  Groot. 

Nou  ha  wy  den  dat  moaije  kammenet. 

Dat  is  gjin  swartseltonne,  siz  ik  jimme, 

Lyk  as  de  stêdljue  nou  grou  jild  for  nimme; 
Né,  dit  is  sterk  yn  elkoar  set. 

Dit  lykwol  ha  'k  er  by  to  sizzen : 

It  laedtsje  dêr  't  it  jild  yn  plicht  to  lizzen, 
Dat  mist  er.  Mar  da's  neat,  hwent  hjoed  de  dei 
Bringt  nimmen  't  jild  mear  út  'e  wei. 

Hja  ha  nou  mei  in  feech, 
Troch  hege  steat  en  út  to  blinken, 
Troch  swietekou  en  slokjedrinken 
En  oare  wylde  mâlle  flinken, 

In  folle  jildpong  leech. 
Yn  't  kammenet  wirdt  nou  gjin  jild  mear  set, 
Elk  wit  dat  dat  ta  de  âlde  moade  heart. 

Flwa  wol  dat  kammenet  nou  ha 

For  fyftich  goune  ?    Siz  den  „ja  !*' 

For  fjirtich,  tritich,  tweintich  den ! 
Da's  twa  oan  bôd !    Leit  hy  der  yet  in  goune  by, 

Den  is  't  by  Sjouke  fen  der  Lij. 

Fen  herten  winskje  'k  nou  dy  man 
In  laedtsje  mei  hwet  jild  er  by. 

Nou  ha  wy  den  dy  moaije  klok, 
In  jiffrou  yn  in  ikenhouten  rok. 

Dêr  scille  fêst  in  hopen  Ijue  om  wêze. 

Mar  kinn'  jim  't  spreukjen  op  'e  wizerplaet  wol  lêze  ? 
Una  ex  his  hora  mortis. 
Wit  ien  fen  jimme  hwet  dat  is? 

Ik  wit  it  ek  net  goed. 

NOTARIS. 

O,  dat  bitsjut  safolle: 

„Iens  liedt  de  deaklok  ek  oer  jimme  holle." 

Opropper. 
Nou  witt'  wy  't  al ;  al  het  me  't  mier  der  oan. 

Us  deaklok  slacht  sa  hjoed  net  den  faek  moarn. 

Dy  klok  wiist  bêst, 

Dy  Nvinkt  ús  nei  de  stille  rêst, 

Swiet  útsjuch  nei  safolle  libbens-lêst. 
Wy  moatte  mar  ris  sjên 
HofoUe  in  minskebern 

For  't  nuttich  stik  bitelje  wol  of  kin. 

'k  Siz  fyftich  goune;  is  dat  gjinien  nei  't  sin? 
Den  fjirtich,  tritich,  tweintich  mar. 
Nou,  fyftsien  den,  hawar! 

Nou  yet  gjinien? 

Den  leau  ik  wrammels  het  de  wierheit  dien ! 
Hwet  moai  foar  't  each  to  pronkjen  stiet  of  leit, 

Dy  't  plomkestrike  en  bekjeflaeije, 
Dy  wol  men  ha,  mar  dy  't  de  wierheit  seit, 

Dy  wol  men  Ijeafst  de  rêch  ta  draeije. 
De  wearde  fen  'e  tiid,  men  acht  se  net  in  sier, 
Mar  onnut  mâl  forbruid,  den  weacht  se  letter  swier. 
Tsien  goune  in  bêste  klok?    't  Is  skande  sikerwier! 
Dêr  ropt  ien  »myn  I"  't  is  Doeke  Nimmert'ier. 

Net  om  de  tiid  to  witen 

Fen  drinken  en  fen  iten, 
Mar  om  jou  hannen  jamk  yn  alle  deugd  en  ear 

Oan  nuttich  wirk  to  wijen, 

Dêrom  allinne  sjugge  jy  dy  klok  to  krijen. 
'k  Siz  dêrom:  ienkear,  twakear,  triie  kear! 
'k  Hoop  dat  it  sines  bljuwt,  mynhear! 

Nou  ha  wy  den  de  lêste  opsjeposten, 
Dat  binn'  dy  beide  linnenkasten ; 

Twa  gnappe  stikken.    Noemer  ien 

Het  fyf-en-fyftich  jier  hjir  stien, 
En  noemer  twa 
Dy  moet  de  ferwer  nedich  ha, 
En  sit  de  mot  er  yn,  dy  het  me  er  den  op  ta. 

Us  frouljue  ha  't  to  drok  mei  lekker  itensieden, 
Mei  kofjedrinkerij,  mei  pronkjen  en  plesier 

Om  sels  hjar  linnen  oan  to  rieden, 
Dat  nochlik  wirk  for  oarebeppe  wier. 

Dy  linnenkasten  binne  er  nou  hast  oer. 

De  greaten  ha  se  yette,  mar  de  boer, 
Dy  't  lang  net  by  syn  foarfaers  ienfâld  bleau, 
Het  nou  mahoanjehout  en  alderharne  reau. 

En  mannich  frou  yn  swide  moadeklean 

Moat  nou  en  den  nei  moaije  feesten  gean, 

Den  let  krap  linnen  hjar  gjin  bean. 

It  liket  hwet  en  't  is  faek  neat; 
De  bûse  plat,  de  planken  bleat. 

Wy  feilje  beide  kasten  tagelyk, 

Hwent  de  iene  is  skean  en  de  oare  bryk. 
Ik  freegje  mar,  hofoUe 
Ha  jimme  dêrfor  yn.'e  holle? 

Toalf  goune  —  âlve  goune  —  tsien  ? 
Wês  nou  net  dom,  mar  tink  er  om, 

Dêr  onder  is  't  mei  't  kreditearjen  dien. 
Nou :  njuggen  goune  den  ! 

Myn  I"  wirdt  er  roppen ; 
Hwa  is  dy  man? 

't  Is  Harmen  Sondermoppen. 
Dat  past  jo,  frjeon  i  ik  wit  jou  wiif 
Sit  yn  'e  hûs  hjar  deis  net  stiif, 

Nou  moat  se  mar  it  spinnen  leare, 

Den  kin  de  boel  by  jimmes  hwet  floreare. 
Hwent  dêr  't  it  wiif  tofolle  út  fljucht, 
Dêr  giet  de  hoep  gau  út  de  bocht, 

Lyk  as  men  ek  by  jimmes ....  scoe  'k  hast  sizze, 

Mar  'k  wol  him  't  fjûr  net  oan  'e  teannen  lizze. 
Nou,  njuggen  goune  den.    Hwa  wol  in  goune  heger? 

Twa  kwartsjes  of  mar  ien  ? 

Der  wirdt  gjin  bôd  mear  dien ; 
Mar  't  sprekt  wy  gean  nou  net  mear  leger. 

Den  siz  ik:  ienkear,  twakear,  trijekear! 

It  bljuwt  by  foarrie  den  sa  stean,  mynhear. 

Dy  't  nou  forheegje  wol  kin  't  by  notaris  dwaen, 
Wy  wolle  wyls  oan  't  boelgûd  foartgong  jaen. 

't  Bifine  earst  twa  moaije  skilderijen 

Fen  Sychfried  en  Genoveva. 
Dy  rekken  do  sa  raer  yn  't  lijen, 

It  stie  der  alderheislikst  ta; 
Syn  heit  woe  nearne  ,,ja/'  op  sizze, 

Dat  wier  sa  'n  mâlle  wrede  foarst. 
Hja  moast  yn  't  bosk  de  kream  do  lizze, 

In  ree  dy  krige  it  bern  oan  't  boarst. 
Dat  barde  yn  't  langst  fêst  fen  'e  dagen, 

Hent  yn  'e  wînter  of  de  hjerst, 
As  stoarmen,  snier  of  heilbui  jagen, 

Hie  't  wis  net  felle  noflik  wêst. 
Dêr  kin  men  gau  bigryp  fen  krije; 

Gean  nei  in  earme  wente  mar, 
Dêr  't  minsken  kjeld  en  honger  lije: 

^y  sjugge  't  en  bikleije  hjar. 
Hwent  sjên  wy  dêr  ris  om  ús  hinne, 

Hwet  romte  en  weelde  wy  al  ha, 
Wy  scille  in  stimme  hearre  kinne: 

,,Kear  út  dyn  oerfloed  hjar  hwet  ta  i" 
O,  harkje,  harkje  nei  dy  stimme 
Ear  '1  jimme  onnutte -saken  nimme. 

Mar  hwet  nou  for  Genoveva? 
In  goune!  in  daelderi  goede  minskenl 
Dy  't  sokke  onnutte  dingen  winsken, 

Jim  kenne  fêst  de  wearde  net 

Fen  't  jild,  dat  earme  stumpers  rêdt. 
In  daelder  for  dy  skilderijen ! 

'k  Siz  ienkear,  twakear,  trijekear! 

Dat  is  by  Wybren  Snaps,  mynhear, 
Dy  't  skaet  is  fen  syn  wiif.  Hy  wist  gjin  jild  to  mijen, 
Mar  kocht  healdronicen  faek  in  hopen  flarderijen. 
Syn  wyfke  sit  hast  as  Genoveva  yn  't  lijen. 

Dat  treft  al  wonderlijk,  mynhearl 

Nou  is  't  in  tafel,  dy  't  ik  rop, 
Mar  't  is  gjin  tafeltsje  j,dek-op!" 

Ho  follen  trouwe  er  goedsmoeds  of  út  moatten, 
Dy  't  yn  't  bigjin  hast  neat  to  deftich  is ; 

't  Moat  moai  en  lekker  wêze,  mar  mei  koarten 
Rint  faek  dat  moaije  cn  lekkre  danich  mis. 

As  den  de  man  soms  dronken  graut  «n  snaut, 

Om  't  deis  dy  tafel  heal  sêd  iten  jout; 
En  as  it  berntsje  skriemend  memke  oansjucht 

En  freget  hwet  mem  mei  dy  moaije  tafel  docht, 
Dan,  siz  ik  jimme,  stiet  it  spil  net  rjucht. 

Dc  tafel  is  gau  goed,  is  dy  mar  goed  forsjoen. 
En  waerd  dat  altyd  mar  yn  deugd  en  eare  woun  1 
It  giet  faek  oars,  het  mannich  onderfoun. 

Twa  goune  for  dy  tafel  ?  Goed ! 
'k  Siz:  ienkear,  twakear,  trijekear! 

Dat  is  by  kloeke  Tiet  en  Sjoerd, 
Twa  brave  jongeljue,  raynheari 

Nou  acht  poun  raende  riezel  yn  in  pôt. 

'k  Leau  âlve  stûren  't  poun,  dat  is  de  priissahwet. 
Hab,  fammen,  net  sa  'n  raer  gegniis, 
En  sjuch  mar  net  sa  bare  fiis 
En  wês  foaral  net  eigewiis; 
Sok  bargesmoar,  dat  is  gjin  minskegriis. 

O,  o  1  do  't  Leentsje  troude,  'k  wit  it  yette, 

Moast  alles  út  de  bréde  fjirtsien  gean. 

Fen  bargesmoar  woe  't  minske  do  net  witte 
Wâldbûter  sels,  dy  liet  se  stean. 

Mar  hwer  gong  't  hinne  ?    Ljeave  sei  i 
Hjar  man  lcoe  lang  safolle  n't  winne, 
Sadwaende  moast  de  boel  forrinne; 

Mei  'n  koarte  tiid  wier  alles  op  en  wei. 
Och  wier  men  mear  mei  »daegliks-wei"  tofreden, 
'k  Leau  mannich-ien  hie  neat  gjin  kleijens-reden, 

Dy  't  nou,  to  grutsk  en  heech  fen  moed, 

Rint  mei  in  liiffol  soarch  en  noed. 
Kom,  hwet  nou  for  dat  bargesmoar? 
Trije  daelders  biedt  ús  toeke  skroar. 

Trije  daelders:  ienkear,  yet  in  kear, 

Trije  daelders  for  de  trêdde  keari 

Dat  is  by  Hoaite  Lappenflap,  mynhear! 

Nou  ha  'k  hwet  moais!  seis  romers  en  in  flesse, 

Mei  sûkerbakje  en  bitterfieske  er  by; 
Mar  hôl  en  leech  as  't  lûd  fen  Endors  profetesse  (f), 

En  't  stimt  yen  ek  allike  blij. 
Hja  rôp  de  deaden  út  de  grêven; 
Sa  'n  flesse  het  gjin  minder  kreft  en  gaven, 

Mar  docht  oars-om  en  bringt  de  libbn'e  er  yn 
Mei  siele  en  lichem,  doar  ik  sizze. 

Och  ja !  sa'n  reau  bringt  saken  yn  trewyn, 
Dy  *t  oars  faek-knap  en  eptich  scoene  lizze. 

Hwet  for  dat  reau  ?  Twa  goune !  tsien  oan  bôd ! 

En  yet  ris  »myn!''  en  „myn"!  Kin  dit  den  *t  heechste  lot 
Fen  'e  haechske  lotterije  skinke? 

Sa'n  flesse,  ek  sonder  't  hearlik  focht, 
Moat  mannich-ien  al  moai  yn'e  eagen  blinke, 

Howol  men  by  de  dei  lâns  sjucht 
Dat  follen  yn  't  jeneverglês  fordrinke. 

„Twa  goune  fyftich  !'*  ropt  er  ien. 
Al  „trije  goune !''  't  is  in  wonder ! 

Dêr  rôllet  om  de  flesse  mannich  trien; 
Hy  bringt  sa'n  hopen  Ijue  der  onderl 

Mar  *t  skrikt  net  6f,  sa'tskynt.  Nou,  trije  goune  den  1 

'k  Siz:  ienkear,  twakear,  trije  kear!  In  man 
Dy  *t  drok  om  't  ein  fen  't  toutsje  siikket, 
Howol  er  nou  yet  frijhwet  liket, 

Is  fêst  de  frjeon,  dy  't  dit  bisitte  wol. 

It  lichem  giet  er  oan  al  hâldt  de  pong  it  fol. 


(t)    SJuch  't  Iste  boek  !en  Samuel,  kap.  28,  fêre  7  en  fierder. 

Mar  kom,  ik  babbelje  net  mear, 

Dit  is  by  Lubbert  Gautonein,  mynhear! 

Nou  ha  we  in  widze.    Soeije  nane  poppe ! 

Kom,  jonge  frouljue !  dit  is  jimme  saek. 
De  fammen  doare  dêr  gjin  „myn !"  op  roppe 

Al  is  't  hjar  droom  en  útsjên  wit  ho  faek. 
O  famkes !  as  jim  foar  de  spegel  draeije, 

To  sjên  ho  kreas  en  kein  iimme  alles  sit; 
As  gnappe  frijers  jimme  om   t  kintsje  aeije 

En  soms  ien  jihime  om  tútsjes  flaeit  en  bidt; 
Leau  frij,  dat  den  de  sinne  op  't  heechste  glûrket 

En  dat  de  blom  op  't  moaist  to  bloeijen  stiet. 
As  't  lot  jimme  ienkear  oan  'e  widze  sloerket, 

Gjin  roas  dy  't  den  gjin  bledtsjes  falle  lit. 
Mar  moai  is  't  mem  to  wêzen,  moat  men  tinke ; 

Skrik  dêr  net  for,  jongfaem,  mar  tink  er  om : 
Meist  nou  hast  as  in  gouden  kroantsje  blinke, 

Den  keart  allicht  dat  bledtsje  danich  om. 
3irikst  de  tiid  fen  riften,  beker  sobber, 

Fen  tate,  swollen  boarsten  en  sa  mear, 
Den   wirdt  de  jiffer  faek  in  sleauwe  slobber, 

Dy  't  winsket  om  de  dagen  fen  alear. 
Mar  ien  dy  't  soks  mar  moedich  wit  to  dragen 

En  lokkich  is  en  't  bern  op  proppen  krijt, 
Bilibbet  den  dêrnei  wer  blide  dagen, 

As  sa  'n  lyts  ingelke  oan  hjar  hert  him  flijt. 
Hwet  for  dy  widze?  Toalve  —  trettsien  stûren? 

Al  sauntsien  ?   achttsien  ?   Kom,  dat  stiet  my  oan ! 
Mar  't  ding   heart  thús  by  hearen,  boargers,  boeren, 

En  past  sawol  for  dochter  as  for  soan. 
Da's  achttsien  stûren  den ;  en  lit  me  't  dêr  by  bljuwe, 

Den  siz  ik:  ienkear,  twakear,  trijekear! 
Dat  is  by  Haeije  Bauk,  dy  't  trouwe  scil  mei  Ljuwe. 

'k  Leau  dat  de  hope  hjar  bisielt,  mynhearl 

Mar  0,  mynheari  dêr  komt  my  hwet  yn  't  sin, 
Ik  hab  in  brief  yn  't  festje-bûske  sletten, 

Dy  is  my  jown  om  dalik  jo  to  jaen, 
Mar  troch  de  drokte  ha  'k  it  glêd  forgetten. 

{Hy  langet  Notaris  in  brief  oer.) 

Notaris  (giet  opstean,  iepent  it  brief^  iêst  sunicti.) 

Dy  deale,  kearel !  dit  stiet  slim ! 

Forgetten  disse  brief?  Ho  koen'  jy  dêr  ta  komme? 
De  saek  sit  sa,  dat  ik  hjir  dalik  ôfskie  nim; 

It  boelgûd  tnoat  op  tnoarn  wer  op  'e  tromme, 
Ik  scil  jo  sizze  hwet  hjir  efter  sit: 

Jy  kinne  wol  dy  âlde  juffrou  Wintsje, 
Nou,  dy  leit  deadlik  min,  de  faem  dy  bidt, 

Dat  ik  yn  ienen  kom,  de  frou  wol  testemintsje. 
't  Bilang,  da  'k  dêr  by  habbe  koe, 
Is  greater  as  men  tinke  scoe. 

't  Mei  komme  dus  sa  't  wol,  ik  moat  er  dalik  hinne, 

Sis :  moarn  ien  ûre  scil  hjir  't  boelgûd  wer  bigjinne 

(Notaris  ôf.) 
Opropper. 

Hwet  nijs,  goe  frjeonen  !  't  boelgûd  nimt  for  hjoed  in  ein, 
Mynhear  moast  dalik  foart,  sa  het  er  tsjin  my  sein. 

Hwerom?  Nou  ja,  dat  mei  ik  hjir  net  sizze, 

Mar  'k  wit  oars  heel  wol  ho  't  de  dingen  lizze. 
Mynhear  syn  soan  frijt  om  in  snipper  fanke, 

Mar  't  aerdich  bern  bisit  gjin  reade  sint, 
En  dêrom  het  mynhear  for  trouwen  foart  bitanke. 

Wirdt  hja  lykwol  bitocht  yn  moaike  testemint, 
Den   kin  dat  saekje  gau  nei  't  sin  yn  oarder  komme, 
Sa  sit  it  ding,  notaris-omme  i 

Hwet   scil  er  Wintsje  op  't  deabed  strike  en  flaeije 
Biprate  as  't  kin,  dat  se  ek  dy  faem  bitinkt. 

Hy  kin  licht  sa  de  saek  nei  winsk  bidraeije, 
Yet  foar  dat  de  âlde  yn  't  grêf  forsinkt. 

Hwet   is  der  om  dat  jild  al  danich  hwet  to  krijen ! 

*t  Bisitten  jout  sa'n  nocht,  it  missen  frij  hwet  lijen. 

Mar  hwet  my  mocit  for  disse  kear, 

Dat  sa  koartwei  it  boelgûd  ophâldt,  kin  men  tinke. 
Dêr  efter,  tink  ik,  stiet  de  kofje  al  klear, 

Dêr  scoene  wy  den  strak  hwet  ite  en  drinke; 

Wy  snije  den  moai  ryklik  yn'e  skinke. 
Dat  is  for  diss'  kear  mis;  mar  moarntojoun 

Den  scil  't  my,  hoopje  'k,  net  ontsnappe. 
Sa'n  britsen  boelgûd  het  men  nimmer  sjoen ; 

Jim   moatte  er  goedlik  hwet  oer  hinne  stappe ; 
Jim  ha  dôch  ek  sa  folle  net  to  dwaen. 
Kom  moarn  mar  wcr,  den  scill'  we  't  foartgong  jaen. 

Dy  't  net  wer  komt  docht  ek  allike  wiis, 

Hwent  onnut  gûd  is  djûr  for  elke  priis. 
Tinkt  immen  licht:  scoe  dat  sa  weze? 
Dy  moat  den  mar  fen  Franklins  fluitsje  lêze. 

Dy  krige  in  skelling  fen  syn  heit 
To  merke  om  dêr  hwet  moaijens  for  to  siikjen, 

En  do  der  yn  in  kreamme  in  bontkleurd  fluitsje  lei, 
Toclit  Binjemin  him  tige  to  forrykjen. 

De  keapman  krige  't  jild  fen  Binjemin 

En  beide  wier  de  keap  neit  sin. 
Do  roan  er  nei  syn  heit  en  rôp :  O,  jou, 
Myn  Ijeave  heit,  sjuch  nou  I  sjuch  nou ! 

Nou  hab  ik  for  dy  lytse  silverling 

Dit  moaije  bonte  spyldersding. 
Dêrop  sei  heit :  »Myn  Ijeave  jonge  I 
Hwet  scil  er  dêrop  piipje  en  sjonge? 

Hwet  wol  er  mei  sa  n  fiuitsje  dwaen  ? 

Hwet  nut  en  foardeel  scil  't  him  jaen?" 
Do  rekke  Binjemin  oan  't  tinken, 

Hy  fielde,  hwet  onnedich  wie, 
Al  laei  't  foar  't  each  ek  moai  to  blinken, 

Dat  dat  gjin  wierc  wearde  hie. 
En,  nei  't  er  sels  ús  dêrfen  seit, 
Waerd  de  earste  merkeskelling  fen  syn  heit 

De  groun  hwerop  hy  rekke  oan  't  sparjen 

En  greate  skatten  kaem  to  garjen, 
En  einliks  as  in  rykling  stoar. 
Stel  jimme  nou  dy  Franklin  foar ! 

Mij  altyd  jim  for  onnut  keapjen, 

Licht  lokt  it  jimme  ek  skatten  op  to  heapjen. 
En  slaget  dat  in  hopen  net, 
't  Is  wier  dôch,  dy  't  him  jong  ta  sparjen  set, 

Dy  bljuwt  wis  op  syn  âlde  dei 

Biwarre  for  slim  neibiklei, 

By  't  oersjên  fen  syn  libbens-wei. 
1860. 

Stelling  en  Godstsjinst. 

I. 

„Amen !"  sei  Dimer  heallûd  en  tige  oerlangsum.  „En  nou 
mar  handich  op  bêd.'' 

„Fii !  net  al  to  blastich !"  sei  syn  wiif,  ,,ik  moat  doch  earst 
de  tafel  hwct  oprêdde." 

„Sjuch !  nou  bigjinst  wer  hinderpeallen  to  siikjen  cn  niis 
wierst  er  allike  hjit  op  as  ik  om  mar  sa  gau  as  't  koe  fen  kant 
to  gean,  den  koene  se  foar  de  tadoar  komme." 

„Ja,  dat  wit  ik  wol,  mar  ik  kin  sa  de  boel  dôch  net  stean 
litte.  As  de  bern  yn  dat  gûchelspil  binne,  hocfst  net  bang  to 
wêzen,  dat  se  foarearst  thús  komme  scille." 

„Nou,*'  al  binne  se  der  foar  dat  wy  lizze,  it  is  gjin  wei- 
bljuwen  lyk.  Skande  en  sonde  is  *t;  hja  moatte  fiele  dat  se 
gjin  baes  binne.  Ik  slút  de  doarren,  ik  klaei  my  út  cn  gean  op 
bêd  en  'k  hoopje  datst  dou  my  gau  folgje  scitte.*' 

Dimer  die  lyk  as  er  sei  en  't  wiif  bigoun  de  tafel  op  to 
rêdden ;  hy  mei  de  hope  dat  se  beide  op  bêd  lizze  scoene  ear 
't  de  bern  en  de  feint  thús  kamen,  hja  mei  de  stille  winsk,  dat 
it  jongfolk  yet  foar  dy  tiid  thús  wêze  scoe. 

Dimer  en  Marijke  wieren  gjin  onbimiddele  Ijue,  hja  wennen 
op  hjar  eigen  boerkerij.  Hja  hiene  twa  dochters  en  in  soan, 
hy  wier  de  jongste  fen  de  trije,  ien-en-tweintich  jier.  Der  koe 
dus  sein  wirde,  dat  Dimer  en  Marijke  hjar  bern  great  hiene. 
In  tsjinstfaem  hoefden  net  mear,  mar  in  feint  hiene  se  yet  wol. 
De  feint,  dy  *t  er  do  wenne,  hie  for  de  soan,  as  noemerroalder 
onder  'e  soldatetsjinst  wêst  en  't  jild  dat  er  dêr  mei  fortsjinne 
hied  er  allegearre  hiel  hâlden  en  by  Dimer  op  rinte  stean.  Bi- 
wys  genôch,  dat  it  in  kloeke,  deune  feint  wier. 

Dimer  wier  ek  fen  boerekomôf;  syn  âlden  hiene  op  in 
hierde  pJeats  boerke,  mar  stil  en  forgetten  libbe  en  sadwaende 
aerdich  hwet  oerpotte.  Dêr  hiene  se  hwet  oanstjerten  by  krige 
en  sa  kaem  it  út,  dat  er  nei  de  dead  fen  Dimer  syn  heit,  dy  't 
earst  kaem  to  stjerren,  by  de  útwi^ing  aerdich  hwet  oerskeatfor 
de  fjouwer  bern. 

Mar  om  nou  yn  't  foarbygean  efkes  in  staeltsje  der  fen  to 
jaen  ho  't  in  bulte  jild  soms  in  lêst  wêze  kin  for  in  minske, 
kin  ik  meidele,  dat  Dimer  syn  mem,  in  dea-ienfâldich  sloof,  nei 
hjar  mans  dead  bigoun  to  kleijen,  dat  se  nachts  net  sliepe  koe. 
En  it  wier  sa,  hja  mocht  allinne  lizze  of  hjar  jongste  soans  wiif 
mocht  by  hjar  sliepe,  't  âld  minske  krige  nachts  gjin  rêst.  De 
jongste  soan  en  't  wiif  wieren  by  mem  ynwenjen  bleaun,  de 
trije  âidste,  hwerby  ek  Dimer,  wieren  ek  al  troud  en  allegearre 
op   hjar  sels.    Dokter  waerd  er  by  helle,  hwent  de  bern  wieren 

mâl  mei  hjar  mem,  mar  dy  man  koe  't  ongemak  net  weinimme. 
Einliks  kaem  de  dei  fen  't  jildparten.  De  trije  bern,  mei  detrije 
oantroude  der  by,  sieten  om  'e  tafel.  Alde  mem,  dy  't  yet  altyd 
de  kaei  hie,  die  't  kammenet  iepen,  it  kammenet  dat  môgerich 
en  onsjuch  wier,  dat  al  lang  út  it  lead  hinge  hie  en  bydejonge 
boerinne  gjin  oansjên  wirdich  wier,  dat  kammenet  kaem  iepen 
en  it  âlde  strampelige  minske  rekke  oan  'e  gong  om  folle  pongen 
fen  älderhanne  kleur  en  stoffe  út  it  kammenet  wei  nei  de  tafel 
to  sjouwen.  0,  Ijeave  sei !  hwet  kaem  dêr  in  jild  foar  't  Ijocht. 
De  bern  rekken  mei  alle  iver  oan  *t  tellen.  Hearliker,  blijgeastiger, 
ik  mei  wol  sizze  saliger  eagenblikken,  hiene  se  yn  wierheit  hjar 
libben  lang  net  hawn.  De  tafel  waerd  to  lyts,  mem  moast  efkes 
ophâlde  mei  oandragen,  oars  koene  se  't  sa  gau  net  neikomme 
en  al  dy  steapels  greatjild  en  heapkes  lytsjild  gjin  plak  Jaen. 
Hja  moasten  earst  mar  ris  parte  en  den  wer  bigjinne  to  tellen. 
Hwet  in  gerekken  jowch  dat;  hwent  it  wier  do  yet  yn  de  tiid 
fen  't  alderwetske  jild.  Der  wieren  dikketonnen,  trijegounen, 
sieuskeryksdaclders,  achtentweintigen,  fiifentweintigen,  gounen, 
trettriendehealen,  pytsjes,  sechstehealen,  skipkeskeljen  en  hwa 
wit  hwet  mear?  En  den  ek  yet  in  restje  gouden  riders,  gouden 
willemkes  en  dûkaten.  Om  't  allegearre  nei  to  tellen  en  hofolle 
wcarde  der  fen  elke  soarte  wier,  dat  diene  se  hjar  lang  net  oan 
tiid,  dat  kaem  er  ek  sa  lyk  net  op  oan,  hja  parten  alles  mar  yn 
fjouweren,  krekt  as  de  bern  de  pipernuten.  „Dêr  hest  dou  tsien 
trijegounen  I  dêr  dou  1  dêr  dou !"  en  sa  mar  foart.  De  frouljue 
strieken  de  boel  earst  mar  yn  'e  skeldoek  'gear,  mar  dat  waerd 
hjarren  gau  to  swier,  hja  moasten  't  oars  sjên  to  bergjen.  Mem 
wist  er  rie  op,  hja  jowch  hjar  elk  in  kjessensloop  en  dêr  kaem 
de  bringst  yn.  Mem  sjoude  mar  oan  en  de  bern  telden  en  parten 
mar  oan  ien  wei.  len  fen  hjarren  koe  mem  wol  ris  forpoaze 
ha  om  't  jild  út  it  kaminet  to  sjouwen,  mar  de  iene  bitroude 
de  oare  ek  net  tofolle,  dêrom  bleau  clk  mar  stil  op  syn  plak 
sitten,  den  wisten  se  dat  alles  earlik  tagyng.  En  de  âld  frou, 
hja  mocht  foar  't  útwindige  sa  nederich  wêze  as  se  woe,  hja 
wier  der  ynwindich  al  in  byttje  great  op,  dat  se  de  bern  sa 
dúdlik  sjên  litte  koe,  dat  hjar  man  en  hja  net  om  'e  nocht  yn 
'e  wrâld  wêst  hiene.  Einliks  kaem  er  in  ein  oan,  mem  brocht 
de  lêste  pong  op  'e  tafel  en  sei :  „Nou  bern,  nou  is  't  dien." 
Do  't  dat  ek  omparte  wier  en  yn  'e  kjêssenslopen  stritsen,  do 
seagen  se  elkoar  oan  krekt  of't  se  sizze  woene :  »Is  der  gjin 
mear?'  Mar  dat  giet  faek  sa;  jaen  in  bigearlik  minske  in  hyns- 
der,  dan  freget  er  dy  yet  ek  om  in  seal.  Lykwol  Marijke  hjar 
bern  swigen  dêr  fen.  Elk  hie  dêr  dôch  mar  in  goede  rânsel  . 
lizzen  mei  de  wearde  fen  mear  as  twatûzen  goune.  Sa'n  bulte 
los  jild  hie  dêr  jier  út,  jier  yn  yn  dat  âld  kammenet  lein. 

Do  't  dat  er  út  wier  koe  Marijkmoai  nachts  ek  wer  sliepe. 

30 

Ik  ha  wol  ris  sizzen  heard :  as  immen  de  nachtmerje  kriget,  den 
wirdt  him  it  boarst  sa  binypt,  krekt  of  't  er  ien  op  him  sit.  Nou, 
de  âldfrou  waerd  fen  sa  'n  nachtmerje  net  kweld,  mar  dat  âld 
kammenet,  mei  dat  bulte  jild  er  yn,  binypte  hjar  nachts  it  boarst. 
De  noed  oer  de  skat  binaem  hjar  de  sliep  en  do  't  kammenet 
rom  wier  waerd  it  hjar  ek  rom,  hwent  it  jild  wier  yn  de  hannen 
fen  'e  bern,  dêr  't  it  for  by'noar  skrept  wier. 

De  bern,  sei  'k  niis,  swigen  stil,  hwent  al  woene  se  wol 
mear  hawn  ha,  as  't  er  wêst  hie,  it  losse  jild  foel  hjarren  de 
helte  wol  mei.  De  landerijen/  eigentlyk  it  foarnaemste  fen  't 
erfskip,  waerden  op  in  billike  wearde  skat  en  do  koe  men  rek- 
kenje,  dat  elke  bern  bisitter  waerd  fen  in  tûzen  goune  oftoalve. 
Do  't  jildparten  dien  wier  swigen  de  bern  stil,  hab  ik  sein,  mar 
dat  is  eigentlyk  net  wier.  Né,  oan  't  ein  fen  'e  drokte,  sei 
Dimer,  dy  *t  op  ien  nei  de  jongste  wier  fen  de  trije  bern:  ,.My 
tinkt,  dat  wy  nou  ek  wol  tigc  forplichte  binne  om  de  Heare  to 
tankjen  for  de  goedens  dy  't  er  hjoed  oer  ús  útgetten  het.  As 
jimme  efkes  stil  wêze  wolle  scil  ik  wol  foargean.'* 

Do   wieren   se   allegearre   stil   en   Dimer   die  in  tankgebet. 

Freget  immen  ho  t  Dimer  sa  mânsk  wirden  wier  dat  er 
oaren  yn  't  bidden  en  tankjen  foargcan  koe? 

Och !  hy  is  dêr  ek  al  ta  komd  läns  dy  wei,  dy  't  de  fromme 
Ijue  „bysonder"  neame,  mar  dy  't  in  wrâldboarger  heel  natuerlik 
en  ienfâldich  fynt.  By  heit  en  mem  yn  'e  hûs  wier  Dimer  altyd 
sahwet  pop.  Hy  hjitte  hwet  swak  en  tear  to  wêzen,  hy  wier 
oan  memme  kant  neamd  en  waerd  foUe  troaid  en  fierd.  De 
âldste  bern  hiene  to  skoalle  gien  by  in  âlde  to  'n  ein  libbe 
master;  Dimer  kaem  by  de  nije,  it  learen  woe  him  wol  ridlik 
oanhingje,  sa  waerd  er  al  jong  in  bysonder  bern  yn  deâlderlike 
went  en  yn  syn  eigen  cagen  tige  hwet  mânsk.  Hy  waerd  greater 
en  howol  syn  âlden  hjarren  net  folle  mei  djip  onderslik  fen  de 
godstsjinst  bimoeiden,  men  kin  licht  tinke,  dat  hja  dôch  wol 
ynstimden  mei  de  leare  fen  Hellenbroek  en  de  Katechismus.  Dy 
leare  waerd  Dimer  ek  al  jong  ynprinte,  hy  hie  wol  nocht  oan 
lêzen  en  sa  gau  as  er  hwet  forstân  en  bigryp  hie,  bigoun  er  de 
âlde  boeken  troch  to  noaskjen,  dy  't  syn  mem  fen  âlders-erf  hie, 
mar  dy  't  yn  lange  jierren  noait  lêzen  waerden.  Dat  wieren 
rjuchtsinnich-grifformearde  boeken,  dy  't  do  destiids  byinhopen 
Ijue  tige  yn  'e  smaek  foelen.  Dêr  koe  Dimer  de  suvere  wierheit 
út  leare.  Syn  âlden  en  oare  ienfâldige  Ijue  priisgen  him  altyd 
wakker  om  *t  er  sa  moai  lêze  koe  en  sa  bêst  onthâlde,  nammers 
to  hjitter  waerd  hy  der  op  om  't  iene  boek  efter  't  oare  oerlûd 
troch  to  dreunen,  en  fen  alles  hwet  er  lies  bleau  ek  hwet  yn 
syn  hoUe  hingjen.  Net  allinne  as  greate  jonge,  mar  ek  as  feint 
wier  hy  by  t  fragelearen  in  hele  útrinder  boppe  alle  oaren  en 
dat  joech  him  al  wer  oanlieding  om  gâns  in  bytsje  eigenwiis  to 

wirden.  Och,  as  itnmen  sa  nou  en  den  mar  ris  fen  him  sels 
sizzen  heart :  „Dy  deale !  dy  fint,  dêr  sit  in  skrandere  holle  op, 
hear!"  den  hoeft  er  gjin  loftbal  om  yn  'e  wolken  to  kommen. 
Dat  waerd  oan  Dimer  ek  biwezen. 

Yn  syn  opwaechsen  gyng  er,  nei  de  âlde  sleur,  mei  syn 
âlden  nei  tsjerke  en  de  domeny,  dy  't  se  dêr  do  hiene,  wier  in 
man  dy  't  syn  tiid  socht  by  to  bljuwen,  mar  do  't  Dimer  mear 
ta  syn  jierren  kaem  koed  er  him  net  mear  tofreden  stelle  mei 
de  kost  dy'  't  hjar  domeny  opdiste.  Hwertroch  kaem  dat?  — 
„Troch  Gods  genade",  sei  Dimer  sels  as  er  fen  syn  libbenswei 
fortelde.  Wy  wolle  dat  net  tsjinsprekke  omdat  wy  dêr  gjin 
reden  for  ha,  mar  dit  witte  wy  dôch,  it  middel,  de  oanlieding 
ta  Dimers  foroaring  wier  —  in  bakkers-dochter.  —  Ho  kindich 
Dimer  ek  wier  en  ho  heech  er  him  sels  boppe  syn  broerren  en 
sisters  stelde,  hja  lieten  him  stil  mei  syn  boeken  en  syn  wys- 
heid  oanpiele;  hja  diene  oan  frijerij  en  sochten  troch  trouwen 
in  greater  lok  to  finen  as,  nei  hjar  ynsjên,  Dimer  hie  mei  de 
greate  rop,  dy  't  er  fen  syn  bilêzenheid  troch  't  doarp  gyng.  En 
db  't  hy  dat  bigoun  op  te  merken  barnde  him  de  frijers-ljeafde 
ek  yn  en  hy  weage  in  útfal  op  Brant  bakker  syn  dochter  Marijke. 

Baes  Brant  stie  bikend  as  in  man,  dy  't  frij  hwet  mear  koe 
as  bôltsjeknipe.  Hy  wier  immen  mei  in  bulte  kennisse  en  hwet 
mear  wier :  in  man  ^klear  yn  'e  wierheit,"  dy  't  al  lang  net  mei 
domeny  iens  wêst  hie  en  net  mear  yn  'e  tsjerke  kaem  omdat, 
nei  syn  ynsjên,  domeny  net  suver  yn  'e  leare  wie.  Baes  hâlde  't 
mei  de  âlde  leare;  hy  forkocht  net  op  Snein  en  stie  yn  oansjên 
by  de  Ijue,  dy  't  de  nije  gesangen  wol  op  't  fjûr  smite  woene.  Hy 
hie  dy  lieten  al  sint  lange  jierren  net  yn  'e  hûs  ha  wold.  —  Nou, 
dy  man  hie  ek  in  fikse  feardige  dochter  en  dêr  gyng  Dimer  op 
in  Sneintojoun  op  los.  Hy  wier  wolkom  en  kaem  dêr  ris  wer, 
hy  krige  de  fêste  rîn  by  dy  faem.  En  as  er  dan  sa  jouns,  foar 
dat  er  mei  Marijke  allinne  wier,  by  hjar  heit  siet  to  praten,  den 
rekken  se  ek  wol  oer  de  godstjinst  en  't  forfal  fen  Syons  tsjerke 
oan  *e  gong.  Dimer  waerd  troch  baes  Brant  sa  goed  ynljochte, 
dat  er  gau  bigoun  yn  to  sjên  ho  't  în  minske  mei  sa'n  leare, 
lyk  as  hjar  domeny  forkindige,  djip  ongelokkich  wirde  moast. 
Hy  hearde  fen  dy  tild  ôf,  as  er  yn  'e  tjerke  siet,  foUe  skerper  ta, 
mar  it  dûrre  net  lang,  of  hy  koe  't  dêr  net  mearhirde;  hykaem 
gau  ta  't  bislút  om  rîs  yn  'e  frjemdte  in  domeny  to  hearren. 

Hy  rekke  op  in  Snein  mei  baes  Brant  nei  Droegeham  en 
dêr  kaem  er  in  domeny  to  hearren,  dy  't  him  for  't  earst  fen 
syn  libben  ris  goed  oan  't  forstân  brocht  ho'n  dwaelstjirre  hy 
eigentlyk  wier.  Ja,  dy  trof  him  mei  dat  „heuvelen  bedekt  ons 
en  bergen  valt  op  ons !"  mei  dat  „weenen  der  oogen  en  knersen 
der  tanden",  en  dêrby  dat  geskriem  en  gejammer,  dat  er  den 
wiles  yn  'e  tsjerke  hearde,  as  in  biwys  ho  follen  der  yet  bikom- 

mere  wieren  oer  't  bihâld  fen  hjar  earme  siele.    O,  hwet  malcice 
dat  in  ynwirlcing  op  Dimer  syn  binnenste. 

Fen  dy  tiid  ôf  wier  Dimer  alheel  foroare,  en  't  is  ris  bard 
dat  er  mei  baes  Brant  opsletten  rekke  yn  in  hûs  tichte  by  de 
Stynsgeaster  tille.  Tamme  Uterdyk  fen  Twizel  bigoun  destüds 
de  farfpot  stean  te  litten  en  joech  him  oan  't  oefenjen.  Dy  man 
scoe  op  in  Sneintomoarn  oan  't  wird  yn  in  boereskûrre,  dy  't 
dêr  iensum  en  efterôf  stiet.  Mar  de  grytman  fen  Achtkarspelen 
woe  dat  net  lije,  omdat  do  destiids  de  wet  sokke  byienkomsten 
forbea.  Sa  kamen  de  ruchtstsjinders  foar  de  doar  en  folbrochten 
hjar  oarders  troch  de  oefening  to  biletten.  Hwct  al  in  mällewet 
en  forkearde  tapassing  dêr  fen.  Dy  wet  is  letter  yntritsen,  mar 
't  gyng  cr  do  wol  ris  raer  om  wei  en  dêrby  de  Stynsgeaster 
tille  roun  't  ek  net  sa  heel  stil  en  fredich  ôf.  De  fromme  Ijue 
waerden  mei  proces  verbaal  bidrige,  mar  dat  stegere  hjarren 
safolle  net  ôf,  dat  se  yn  ienen  wer  nei  hûs  gyngen.  De  moarns 
hâlden  se  fromme  gesprekken.  In  wiif  fen  't  Surhústerfean,  dy 
't  folle  mei  meubelsitsen  lapen  op  merken  reisge,  forhelle  hjar 
bikearings-skiednis,  hwerby  ek  to  pas  kaem,  dat  de  divel  hjar 
forskynd  wier  op  in  winterjoun  op  't  iis  by  in  bit.  Tamme  bea 
in  goed  heal-ûre,  der  waerd  psalmsongen,  mar  oefene  waerd  er 
net.  En  om  't  er  neat  barde  dêr  't  hwet  op  oan  to  merkenfoel 
gyngen  de  tsjinders  op  't  lêst  foart,  fêst  neffens  hjar  oarders. 
En  do  bigoun  de  oefening  dalik.  Dat  like  Dimer  al  hwet  nuver 
ta,  dêr  yn  de  skûrre  Dêr  sieten  gûds  op  rûge  planken  mei 
skammels  er  onder;  der  laeijen  ek  gûds  op  'thea  en  in  greate 
houn  kuijere  nou  en  den  de  forgearringe  ris  troch.  Tamme  Uter- 
dyk  stie  foar  in  foech  lessener,  mei  de  rêch  nei  't  hyngstesket 
en  forspraette  syn  gaven  de  hele  skûrre  troch.  Do  kaem  er  libben 
yn  de  minskesielen.  Mannich-ien,  dy  't  oan  dy  tiid  ta  yn  'c 
sonde  sliept  hie,  waerd  towekker  skodde  troch  Tamme  syn  kref- 
tige  tael  en  mannich  âldbikearde  bea  mei  de  foarganger  de  Heare 
om  help  en  bystand  for  Syons  forachte  en  fortrape  folk. 

Brant  bakker  wier  in  iverich  man  yn  't  gelove,  ja,  in  Saulus 
allyk  for  de  ôfskîedingsaek,  dêr  't  do  by  't  lâns-regear  sterk  op 
oanhâlden  waerd  en  dy  'teinliks  ek  klearkomd  is.  De  kening 
joech  dy  minsken  op  't  lêst  frij  om  gemienten  to  stichtsjen  en 
tsjerken  to  bouwen  —  en  sint  habbe  se  hjar  rêstich  hâlden. 
Dimer  rekke  mei  baes  Brant  alheel  op  'e  gleed,  dat  safolle  to 
better  gyng  om  't  baes  der  waerm  yn  siet  en  sadwaende  by  de 
domenys  fen  dy  kleur  en  foaral  ek  by  de  oefeners  yn  heech  oan- 
sjên  wier.  Hy  wier  yn  de  byienkomsten  altyd  foaroan  en  neist  oan 
de  preker  en  den  stelde  er  Dimer  oan  hjarren  foar  as  in  jongfeint 
yn  hwaens  siele  de  Heare  wirke  en  dy  't  de  earen  fen  syn  hert 
iepen  sette  for  de  stimme  der  wierheid.  Sa  kaem  Dimer  dêrek 
wer  in  hele  stap  yn    'e  hichte  ^n  'toansjen,  dat  er  krige  yn  de 

rige  fen  'e  gelovigen,  waerd  yet  greater,  do  *t  se  to  witten  kamen, 
dat  Dimer  syn  âlden  der  goed  by  sieten  en  hy  ienkear  aerdich 
hwet  to  wachtsjen  hie. 

Tamme  Uterdyk  biswykte  net  for  de  tsjinwirking  dy  't  er 
onderfine  moast,  mar  is  foartgien  op  de  wei,  dy  't  er  ienkear 
ynslein  wier  en  hy  het  it  sikerwier  goed  makke.  Hy  isdeearste 
ôfskiedene  domeny  to  Frjentsjer  wirden  en  het  letter  yet  forskate 
biroppen  krige.  Dy  't  do  yn  dy  dagen  goed  prate  koe  en  by 
de  pinken  wier,  dy  mocht  it  al  licht  ris  slagje  om  fen  ferwer, 
tsjettelbûtser  of  skocnmakker  ta  de  rang  fen  domeny  op  to  kljuwen. 
It  het  Dimer  fen  efteren  faek  moeid,  dat  hy  dêr  ek  net  ta  oergien 
wier.  Hwent  do  't  er  in  theologische  skoalle  to  Kampen  kaem 
gyng  it  domeny-wirden  sa  maklik  net  mear;  do  kaem  der  fen 
sels,  studearjen  yn  de  wittenskippen  by  to  pas.  De  kennis  fen 
de  nederlânske  tael  en  ek  fen  oare  talen  waerd  er  do  by  for- 
easke,  mar  yn  't  bigjin  roanen  de  oefeners  sonder  sokke  ballest 
mar  by  de  preekstoel  op  en  hja  smieten  hjar  tinkbielden  der  út 
sa  't  de  geast  se  hjarren  opjoech,  altyd  lang  net  allike  moai. 
Dy  't  er  do  sa  komd  wieren,  dy  wieren  der  en  mochten  bliid 
wêze,  mar  der  kamen  do  foartoan  net  mear  sokken,  sa  marefter 
de  ploege  wei,  mear  by, 

Nou,  lâns  sa  'n  wei  waerd  Dimer  in  frjeon  fen  de  ôfskie- 
ding,  hy  woechs  dêr  yn  en  de  saek  woechs  yn  him.  Hy  wier 
âld  genôch  om  de  ynprintingen  fen  dy  leare  to  fetsjen  en  yn 
him  op  to  nimmen  en  jong  genôch  om  alles  hwet  net  mei  dy 
leare  oerien  kaem,  mei  foaroardeel  omfier  to  smiten.  Syn  trou- 
wcn  mei  Marijke,  in  jier  letter,  foroare  de  man  net,  dat  lit  him 
bigripe,  hwent  syn  skoanfaer  hie  al  lang  heech  mei  himynnomd 
wêst,  just  om  syn  gelove  en  syn  godstsjinst-iver.  —  Brant  bak- 
ker  bleau  dêr  't  er  wenne,  mar  Dimer  gyng  nei  syn  memme 
dead  mei  syn  jongwiif  nei  Flearterp,  dêr  't  er  in  foech  pleatske 
kocht  hie,  dat,  wyls  't  hy  der  op  wenne,  stadich  oan  ta  in  pleats 
útdijd  is.  Ja,  it  is  Dimer  goed  gien,  hy  het  jild  oerwoan,  dat 
blykte  oan  alles  wol. 

Lyk  as  ik  al  sein  ha,  Dimer  krige  trije  bern  by  't  wiif.  Wier 
Marijkc  den  jongwiif  of  hja  laei  yn  't  waerm  bêd,  sjuch,  den 
koe  't  net,  mar  oars  lieten  se  Sneins,  as  't  in  bytsje  koe,  de 
boel  thús  oan  'e  feint  en  de  faem  oer.  Do  't  de  bern  lyts  wie- 
ren  hiene  se  in  pear  tsjinstboaden.  En  den  reisgen  hja  om  fier- 
rens  nei  tsjerke;  der  wier  do  to  Flearterp  yet  gjin  ôfskiedene 
gemeinte  en  tsjerke,  letter  is  't  ien  en  't  oar  der  komd. 

De  boaden  en  de  bern  hiene  den  Sneins  thús  in  hopen 
wille.  Den  kamen  der  ek  wol  ris  in  pear  spylfeinten  en  spyl- 
fammen  by  Dimers  oer  'e  flier.  Den  gyng  't  dêr  wol  ris  fleurich 
ta,  do  't  de  bern  greater  waerden  digen  dy  ek  mei.  Den  boarten 
se  soms  frijer  en  fryster  en  dat  wier  in  moai  spil,  dêr  krigen  de 

bern  mei  'e  tüd  ek  al  nocht  oan.  Dy  hearden  dêrby  den  wol 
ris  in  tael  fieren  fen  de  âldere  feinten  en  fammen,  dy  't  hiel 
oars  klonk  en  hjarren  better  hage  as  de  fromme,  faek  wol  ien- 
toanige  praetsjes  fen  heit  en  mem.  Sadwaende  waerden  de  fam- 
mensbem  sa  sljucht  nei  de  mânljue,  dat  men  de  gâlle  derfen 
spije  koe,  al  do  't  se  eigentlyk  yet  neat  mear  as  opslûpte  bern  wieren. 
En  de  jonge,  dy  learde  ek  al  ridlik  gau  mei  to  dwaen  as  der 
drank  by  brûkt  waerd,  lyk  as  ek  wol  barde  om  rjucht  wille  to 
habben.  Dat  kochten  de  feinten  den  út  eigen  bûse  —  en  den 
preauwen  de  bern  ek  mei.  Ta  eare  fen  'e  bern  moat  sein  wirde 
dat  se  net  út  de  skoalle  klapten,  dêr  't  de  boaden  hjar  fen  sels 
tige  oer  priisgen  en  hjarren  graech  foar  eagen  hâldewoene.  Dat 
se  allegearre  soms  tige  nei  de  komst  fen  de  Snein  útseagen,  dat 
lit  him  licht  bigripe,  hwent  deis,  as  heit  en  mem  thús  wieren, 
den  mochten  se  gjin  finger  yn  'e  yeske  stekke  en  hast  net  ienris 
laeitse,  of  hja  krigen  al  wer  in  formoanning. 

Mar  de  bigearlikens  nei  de  mânljue  by  de  fammensbern  en 
de  dranksucht  by  de  jonge  kaem  er  mei  sa  'n  rêstdeifiering 
sonder  âlderlike  tucht,  hwet  hiel  gau  yn  en  is  der  ek  net  wer 
út  gien  do  't  de  bern  greater  waerden.  Mar  Dimcr  wist  hjarren 
onder  'e  tucht  to  hâlden,  —  to  minsten,  dat  miende  er.  Fen 
jongs  6f  oan  moasten  de  bern  alle  dagen  yn  'e  bibel  lêze;  en 
do  't  dêr  to  Flearterp  in  lytse  tsjerke  kaem  moasten  se  dêr  alle 
Sneinen  twakear  hinne,  mar  hja  mochten  fen  sels  út  noch  yn 
net  nei  merken  en  herbergen.  „Ik  bring  myn  bern  op  yn  dc 
freze  des  Hearen,"  sei  Dimer. 

(Wirdt  foartset) 

Ôp  de  dead  fen  Harmen  Sytstra, 

forstoarn  de  4de  April  1862. 

Oan  Waling  Dykstrat 

Myn  goede  frjeon  1  dou  fregest  my  oft  ik, 

Dy  'tdokter  Eeltsjes  dead  sa  moai(?)  biklage 

Yn  fêrs-miet,  dy  't,  sa  't  skynt  de  Friezen  hage,  (0 

Ek  oan  de  Fries,  dy  nou  de  lêste  snik 

Wer  jaen  moast,  net  in  liet  fen  smert  scoe  wije? 

„Hwent/  skrjuwste  my,  „dou  koest  sa  goed  dy  man, 

Mear  as  in  hopen  oaren  witste  er  fan. 

Och  to,  myn  frjeon  1  fen  Sytstra  kinst  net  swije. 

Tink,  rym  en  skrjuw  en  jaen  my  disse  nocht, 

En  leau,  dat  mannich  mei  my  graech  it  sjucht.'' 


Ik  wol  oan  dat  forsiik  wol  graech  foldwaen. 

Mar  tink,  do  'k  dokter  Halbertsma  birouwe, 

Do  song  ik  fen  in  man  yn  ús  lâns-douwe 

As  fen  in  frjeon,  dy  't  elk  koe  wille  jaen ; 

In  man  dy  't  wol  geleard  wier,  mar  troch  stikken 

Fol  grapperij  yn  de  âlde  fryske  sin, 

Sa  dat  gjin  ien  it  sa  bitinke  kin, 

In  heger  útsjuch  wiste  to  birikken. 

Sa  wier  hy  my  en  elke  Fries  in  frjeon; 

For  altyd  stiet  syn  rom  yn  'tskiedboek  skreaun. 

Mar  Sytstra  het  mear  rjuchten  op  myn  hert 
As  boeketael  en  skriftenkennis  jouwe. 
Him  moat  ik  mear  as  sibbe  frjeon  birouwe. 
Mei  hwa  *k  sa  lang  de  wrâldske  wille  en  smert, 
Al  nei  't  it  wiffe  lot  ús  hjir  mocht  skinke, 
Graech  parte  woe  (^);  dy  'k  graech  op  side  hie, 
Dêr  't  golle  frjeonskip  bliid  ús  samle  hie, 
Dêr  mochten  we  op  elkoarrens  wolstand  drinke, 
En  ek  sa  dêr  't  men  soarch  en  droefnis  foun 
Het  ús  ien  smert,  ien  fieling  oan  'noar  boun. 

Nen  minske  lykwol  wit  ho  't  mei  ús  fleach 
En  't  is  gjin  foech  dat  alles  to  fortellen, 
Mar  'k  wit  my  yet  al  frij  hwet  foar  to  stellen, 
En  'k  tink  it  sûr,  mar  't  swiete  mear  torêch. 
Hwent  wien  wy  mei  ús  seizen  faek  forgearre, 
En  Birgum  hie  gjin  moaijer  krânske  yn  't  gea, 
Nou  binne  er  siker  fjouwer  al  fen  deal 

Licht  het  de  dead  ús  all'gear  skielk  forgarre; 

Mar  ik  forjit  sa  lang  ik  libje  net 

Hwet  ús  dy  tiid  troch  Sytstra  skonken  het. 

Wy  brochten  jounen,  nachten  faek  to'n  ein ; 
Mar  'k  mei  der  net  allyk  ik  winske  op  romme. 
Wy  roeikcn  soms  it  soun  forstân  yn  slomme 
En  't  neibirou  het  faek  sa'n  nacht  forspein. 
Mar  dêr  tsjinoer,  ho  bjuster  wy  ek  klonken 
By  laeits  en  grap,  ho  wyld  ek,  ja,  altyd 
Bleau  Sytstra  leard  (3),  hy  rekke  't  ein  net  kwyt; 
Né,  frjemd  wier  't  ho  't  syn  geastesgaven  fonken. 
By  ús  wier  't  sintuuch  meast  al  fen  'e  set, 
Wy  gappen  wol  hwet,  mar  bigriepen  't  net. 

Mar  as  't  ek  op  in  oare  tiid  ris  jowch, 

Dat  wredernôch  de  dead  ús  út  'noar  jage, 

En  dat  me  in  frjeon  fen  ús  nei  't  hôf  moast  drage, 

En  't  skieden  en  *t  gemis  sa  swier  ús  woech,  — 

Den  woe  'r  him  sels  gelyk  en  wiisgear  bljuwe. 

Mar  Sytstra!  né,  it  is  my  net  ontgien, 

By  fet  en  grêf  moaste  eïc  in  droeve  trien, 

Allike  goed  as  ik,  út  de  eagen  wrjuwe. 

Dyn  fieling  spriek  den  lûder  as  dyn  lear, 

Dou  wierst  in  minske,  gjin  kâld  wiisgear  mear. 

Sa  libben  wy  —  en  follen  net  nei  't  sin, 

Koe  Sytstra  net  op  all'mans  achting  bouwe.  (4) 

De  wrâld  mei  yn  in  kwast  hwet  greats  biskouwe, 

len  dy  't  him  sels  sa  fier  forsmite  kin 

As  Sytstra  die,  dy  sei :  „Mei  brea  en  wetter 

Yn  'e  ienlikheid  hab  ik  genôch ;  ik  woe,  (5) 

Dat  'k  as  in  hearremyt  mar  libje  koe, 

Al  leardc  'k  oan  de  jonkheid  ek  gjin  letter; 

Den  wrotte  ik  om  yn  talen  äld  en  nij 

En  den,  ja,  kaem  er  fêst  hwet  goeds  fen  my." 

En  by  dat  sizzen  ploaide  er  yn  syn  wang 

Sa  'n  sneedske  fâld,  sa  'n  glimke,  as  woed  er  sizze : 

„Hwet  goeds  fen  my?!  —  Ik  kin  dc  rom  wol  misse". 

Dy  fine  laeits,  o,  dy  onthâld  ik  lang. 

Der  wier  fen  him  gjin  hichte  foart  to  krijen 

„Hy  is",  sei  't  folk,  „geleard  as  domeny, 

Mar  dêr  Isjinoer,  fol  ongelove  er  by, 

In  frijgeast,  dy  't  men  mar  hwet  het  to  mijen". 

„In  mispunt",  sei  in  oaren,  ,,ja,  in  sûch'\ 

Dy  't  herte  lang  op  't  rjuchte  plak  net  droech. 

Dôch  hied  er  ek  in  bulte  frjeonen,  dy 

Hjar  onfordeeld  mei  Ijeafde  oan  him  forbounen. 

Dêr  X  by  gelyks,  de  bern  hjar  wille  founen, 

Dêr  foege  Harmen  Sytstra  graech  him  by. 

Ja,  bern  (6)!  men  seach  mar  selde  'm  op  *e  strjitte, 

Of  hele  klibers  stoarmen  graech  him  nei ; 

Hja  kuiren  oan  syn  hân  lâns  paed  en  wei; 

Hy  koe  de  bernewrâld  syn  Eden  hjitte. 

„Ho  goed  my  rêst  en  stilte  ek  flije  kin« 

Ik  koe  net  libje'',  sei  er,  „sonder  bern  • 

En  op  hwaens  frjeonskip  steunde  er  mear  yn  't  lân, 

Ho  't  fleabyt  of  de  dommens  him  bileagen? 

Op  dy  fen  mannen,  dy  't  út  eagen  eagen 

Syn  wearde  skatten  yn  syn  lege  stân. 

Dy  wiene  er  do  en  lokkich  binn*  se  er  yette : 

T.  Dykstra,  Behrns,  Van  Blom  en  Hettema, 

Ek  Telting  mei  yet  mear  brocht  Sytstra  d'  achting  ta, 

Kwartlearden  mochten  frij  him  stiifkop  hjitte, 

Dy  't  learder  socht  to  lykjen  as  er  wie. 

't  Kaem  dat  men  fen  syn  doel  gjin  hichte  hie. 

De  wittenskippen  pleitten  trou  for  him ; 
(In  falske  miening  moat  for  wierheid  wykje) 
De  fryske  tael  op  fêste  grounen  siikje, 
Dat  wier  syn  doel,  gjin  wirk  dêrta  to  slim. 
En  hwa  't  him  den  in  earme  sukkel  neamde, 
Dy  man,  ik  seach  him  mei  biwondring  oan : 
Syn  kennis,  fielde  'k,  wier  sa  ongewoan, 
Om  't  him  fen  tige  Ijue  sa  'n  lof  ta  streamde. 
Ja,  Sytstra !  ja,  ik  skatte  dyn  weardij, 
Hwent  kostlik  het  dyn  frjeonskip  wêst  for  my. 

Ja,  yet  bin  'k  bliid,  dat  dat  my  barre  mocht, 
Dat  ik  sa  lang  mocht  oan  syn  side  wêze, 
En  út  syn  frjeonlik  each  koe  'k  dúdlik  lêze, 
Hwet  oars  syn  heldre  geast  ek  tinke  niocht, 
Ho  djip,  ho  fier,  ho  heech  hy  ek  mocht  kljuwe: 
Syn  goedlik  hert  koe  sonder  frjeonskip  net. 
Mar  hwet  in  macht  ek  jild  en  oansjên  het, 
Hy  woe  mar  Ijeafst  by  nedrige  ienfâld  bljuwe; 
Dêr  wier  hy  frij.    En  learsum  spriek  de  man 
Fen  tael  en  lân  en  folk  en  rounom  fan. 

Net  lyk  as  ien,  dy  't  rounom  hwet  fen  wit, 

In  bytsje  mar  fen  alles  sjucht  to  learen, 

Dy  't  oer  de  rin  fen  sinne,  moanne  en  stjerren, 

Oer  tael  en  poSsy  hwet  lêzen  het.  1 

Syn  stjerrekaerten  (9)  joegen  dúdlik  bliken  , 

Ho  djip  hy  tocht,  ho  'r  fiks  birekkne  wier,  I 

Syn  berneboekjes  en  I  d  u  n  a  jier  op  jier, 

Mei  'n  ynsjên  yn  ús  taei,  hast  gjin  geliken; 

Yn  't  musagetisk,  angelsaksisk,  yslansk,  frânsk, 

Dutsk,  ingelsk,  hollânsk  wier  hy  folle  mânsk. 

En  loek  in  tsjustre  wolke  al  oer  syn  paed, 
Troch  dat  er  jimmer  sa  't  wol  moast  net  wânle, 
Och,  hwa  dy  *t  altyd  krekt  sa  't  hearde  hânle? 
Né,  den  set  Sytstra  follen  yet  yn  't  skaed. 
Syn  nedrich  hert  mocht  nimmer  franjen  lije, 
Hy  wier  to  great  en  t'  eabel  for  de  swier; 
Sa  hied  er  oan  kollega's  faek  in  mier, 
Dy  't  lêf  fen  sin  hjar  heitläns  ear  forfije, 
Troch  op  de  stroom  fen  *t  Hollânsk  hjiar  to  jaen 
En  dêr  as  eintsjes  plûmkestrike  en  dwaen. 

Né,  tsjustre,  siz  ik,  al  in  wolk  syn  paed, 

Do  'r  algemien  wier  Harmen  Zijlstra  (10)  yette, 

In  toarn  nei  dat  er  Harmen  Sytstra  hjitte 

Wier  't  swak,  as  feint,  fen  man  en  húsfaer  skaet. 

Syn  boask  mei  Aukje  Kooistra  út  de'  Wâlden, 

Der  'k  ienkear  ek  mei  trobbele  oer  'e  flier, 

Do  't  hja,  earm  sloof,  in  fikse  fotse  wier 

En  wy  dêr  t'  Ikkerwald  gearjefte  hälden. 

Syn  boask  mei  Aukjen  pe^re  deugd  oan  deugd 

En  jowch  yn  herte  en  wente  swiete  freugd. 

Fol  Ijeafde  for  syn  fak  en  for  syn  sibben, 

Fol  lust  om  hwet  syn  plicht  wier  trou  to  dwaen, 

Qöng  hy  yn  stille  frede  läns  de  baen, 

Al  smakke  er  soms  de  djipste  smert  fen  'tlibben.  (U) 

Qjin  dwersens  tsjin  't  gebrûk  der  maetskippij, 

Tsjin  oarder,  wet  of  rjucht  scoe  me  oan  him  merke. 

En  einliks  ek  as  lidmaet  fen  'e  tsjerke, 

Wier  Sytstra  lang  in  wol  earweardich  man, 

Al  blies  de  rop  dêr  gjin  trompetten  fen. 

Nou  is  er  wei;  en  mannich-ien  dy  seit: 
Hwer  is  den  dôch  dy  greate  geast  bilânne? 
De  tiid  dy  sillet  alles  yn  syn  wanne, 

En  alles  hwet  er  for  de  onsterflikheit 
Biwarre  moat,  scil  net  mei  't  tsjêf  forstouwe ; 
It  sied  dat  bljuwt  dat  better  fruchten  jout. 
En  draecht  de  kälde  tiidgeast  licht  gjin  rouwe, 
Der  scil  wol  geast  fen  Sytstra  libben  bljuwe. 
En  wijdt  de  tiidgcnoat  him  licht  gjin  kroan, 
Den  langt  it  neigeslacht  him  dy  wol  oan. 

Hy  wier  de  Qysbert  Japiks  fen  ús  tiid,  (12) 
En  for  de  tael  ek  net  fen  minder  wearde, 
En  ho  't  syn  tiid  ek  Qysbertom  net  earde, 
Syn  rom  bistiet  en  libbet  wiid  en  siid. 
En  lit  er  jierren,  ieuwen  mar  forfleane, 
De  namme  Harmen  Sytstra  sinkt  net  wei ; 
Syn  rom  bistiet,  syn  wirken  folgje  'm  nei. 
Hy  ploaite  blommen  dy  't  net  wer  forgeane 
En  frisle  in  kroan,  dy  *t  blinkt  as  d'  iere  moarn, 
For  't  fryske  hert  troch  't  frjemde  net  bidoarn. 

Forsink^yn  't  stof,  myn  fryske  frjeon !  ik  bin 
Hwet  ik  for  't  fryske  bin,  troch  dy  allinne. 
Wol  mocht  ik  jimmeroan  ús  sprake  minne, 
Mar  troch  dyn  learing,  Sytstra!  ik  biken, 
Kaem  'k  earst  it  Frysk  yn  better  sin  to  fielen.  (13) 
Dou  spriekste  sa  mei  waermte  for  dyn  tael, 
lenfâldich,  kreftich,  sonder  wirdenprael, 
Wiste  elk  mei  'n  fryske  geast  hast  to  bisielen. 
It  wier  troch  dy,  dat  Telting,  Hettema 
Djip  ondersocht  en  goed  bigrepen  ha. 

Sa  gyng  it  my  en  mei  my  foUen  mear, 
En  sa  scil  't  nei  ús  wer  mei  oaren  rinne, 
Dy  't  nou  yet  lang  net  op  dy  hichte  binne, 
Dy  harkje  mogük  ienkcar  nei  dyn  lear. 
Onwrikber  wier  de  groun  hweropst  dou  bouste. 
De  falske  miening  mocht  dy  net  forstean, 
Dy  scil  for  'twird  der  wysheid  iens  forgean; 
Ik  wit  ho  goed  ast  dy  dêrop  bitrouste. 
Sa  giet  dy  geast  fen  de  âlden  op  de  bern, 
En  't  neigeslacht  scil  iens  dyn  greatme  sjên. 

En  as  ik  nou  wer  op  't  Frysk  Selskip  bin,  (14) 
To  Ljouwert,  Snits  of  Birgum,  dat  is  't  selde, 
'tBin  plakken,  dy  't  syn  fryske  sin  mei  telde, 
Ik  leau,  da  'k  den  weamoedich  wirde  kin. 
Ik  mimerje  den  stil,  den  sucht  myn  herte; 

Al  hwet  my  dêr  omjowt  it  tsjûcht  fen  hîm. 
Ik  hearde  dêr  foarhinne  faek  syn  stim, 
Mar  nou  net  werl  dat  tinken  jout  sa'n  smerte. 
It  is  sa  hird  in  plak  dêr  leech  to  sjên, 
Dat  grif  net  ien  sa  goed  wer  folle  kin. 

Mar  och,  hwet  is  myn  droefnis  yet  by  dy 
Fen  hjar,  dy  'thim  hjar  skat,  hjar  alles  hjitte, 
Syn  Auk,  fen  hwa  hy  'n  herte  mocht  bisitte 
Fol  Ijeafde  en  trou,  mei  fjouwer  bern  der  by. 
De  widdou  weint,  de  berntsjes  gean  yn  rouwe, 
En  elk  dy  't  minske  is  weint  mei  hjar  om  him ; 
En  elk  dy  'tweint,  dy  heart  graech  nei  de  stim, 
Dy  'tfen  syn  grêf  droef  klinkt  oer  ús  lânsdouwe: 
„Och,  help  en  rêd  't  bihoeftich  húsgesin, 
Dat  djip  biswierd  'tnet  foar'noar  hâlde  kin.'' 

Dy  *t  fryske  flijt,  dy  't  goede  en  eable  mint, 

Kom,  earje  Sytstra's  neigedachtenisse  I 

Dou  kinst  for  wees  en  widdou  gau  hwet  misse; 

Och  help,  for  hwa  't  gjinien  it  nou  wer  wint. 

Sok  dwaen  scil  Sytstia's  eare  net  forleegje, 

Mar  just  oars  om  him  lof  jaen  yn  syn  bern  ; 

En  tankber  mei  syn  treurge  widdou  sjên 

Ho  't  nei  syn  dead  syn  deugden  him  forheegje, 

En  dat  dy  deugd  hjar  lof  en  heil  oanbringt, 

Der  't  fryske  folk  om  syn  fortsjinsten  tinkt 

Gjin  berte  of  rang  het  oait  him  bystand  bean,  (15) 

Gjin  rykling  het  him  stipe  of  leare  litten, 

Al  wier  't  net  maklik  just  sa*n  bult  to  witten ; 

Licht  hicd  er  den  sa  lykme  allinne  n't  stien. 

Mar  út  en  fen  yens  eigen  dat  to  wêzen 

Hwet  hy  al  wie,  dat  is  en  bljuwt  altyd 

Hwet,  dêr  't  ús  tiid  gjin  foarbield  hast  fen  wyt. 

Hwet  hy  ús  yn  syn    Spraeklear  jowt  to  lêzen, 

En  hwet  er  fierder  woe  en  hwet  er  koe, 

Leau  'k,  dat  gjin  heechgeiearde  'm  neidwaen  scoe. 

„Hark  witste !"  sei  er  mear  as  iens  tsjin  my, 
„Sjuch  hjir  myn  libbensdoel ;  carst  wol  ik  bodsje, 
En  mei  myn  tael  gelearden  wekker  skodsje ; 
Mar  dôch  dy   Spraeklear   bljuwt  it  yet  net  by. 
Né,  dêrop  wolle  wy  den  in   Wirdboek   skrjuwe, 
En  is  dat  klear,  —  ik  libje  stellich  lang!  — 
Den  sjong  ik  yet  for  't  lêst  myn  swannesang. 

Den  scil  ik  mei  myn  geast  nei  de  Asen  kljuwe, 
Hwet  kamp  as  Mid-  tsjin  Asgard  ondernaem 
En  eingje  hwer  't  de  Fries  fen  dinne  kaem  (16). 

Mar  Spraekkinst,  Wirdenboek  en  Heldendicht 

Dy  mei,  wy  nou  net  mear  fen  him  forwachtsje ; 

Hy  moast  to  gau  yn  't  tsjustre  grêf  binachtsje, 

Hy  slútte  *t  each  to  gau  for  Fryslân  ticht. 

Mar  dôch  syn  namme  stiet  en  bljuwt  yn  't  libben, 

Syn  geast  scil  om  ús  wêze  jier  en  dei ; 

En  moatte  wy  him  ier  of  let  ris  nei, 

Wy  earje  him  oan  de  ein  ta  as  ús  sibben. 

ja,  earje  him  hwa  't  hert  for  't  fryske  slacht! 

Sliep,  Sytstra,  sêft  yn  't  stille  grêf:  goenacht! 

Sjuch,  Dykstra!  dêr  myn  rymstik  oer  ús  frjeon. 

Ik  mei  it  op  noch  út  net  kinstich  hjitte; 

Mar  mocht  gjinien  it  ongelêzen  littel 

Ik  ha  natuer,  gjin  moaije  optinksels  skreaun. 

Myn  leedsang  het  in  swiet  tobinnenbringen 

Oan  folle  nocht  en  wille  for  my  wêst. 

En  witste  hwet!  dit  stjerren  leart  üs  fêst: 

Wy  folgje  ek  ienkear  him,  hwa  wit  ho  ringen?! 

Lit  ús  om  't  goede  en  hege  siikje,  frjeon ! 

Dat  bljuwt  bistean,  is  't  libben  ús  ontdreaun. 


Oanteikeningen. 


1.  Dy  't  sa  't  skynt,  de  Friezen  hage.  To  sizzen  as  Rou- 
klachte.  —  As  dichtstik?  Dat  is  in  oare  frage.  It  is  úiútFryske 
Húsfrjeon  1858  oerprinte  foar  yn  Dr.  E.  Halbertsma's  lêste  wirk 
De  Jonkerboer. 

2.  Mei  hwa  *k  sa  iang  ens.  Do  *t  er  as  ondermaster  to  Bir- 
gum  stie,  fen  1847  ta  1853. 

3.  Aityd  bieau  Sytstra  ieard.  Faek  hab  ik  my  der  oer  for- 
wondere,  wyls  't  mannich-ien  troch  wyldsang  de  tried  forlieze 
scoe,  kaem  Sytstra  dêrby  faek  op  syn  dré  om  oer  de  fryske  tael 
to  praten.  Fen  allegearre,  dy  't  him  omjoegen  wier  ik  wollicht 
de  dildichste  om  nei  him  to  harkjen.  Mar  klear  en  helder  lyk 
as  syn  geast  de  dingen  ynseach,  praette  er  oer  de  kom-ôf  fen 
wirden,  oer  fryske  tael-eigenskippen,  fen  groun-  of  frjemde  wir- 
dcn  ;  en  folle  talen  rôllen  der  hinne.  Nou  hawar!  ik  moatsizze: 
„Wy  gappen  wol  hwet,  mar  bigriepen  't  nef' . 

4.  Koe  Sytstra  net  op  aiiemans  achting  bouwe.  Dat  kaem 
net  troch  in  ergerlyk  libben ;  just  oars  om  moast  men  syn  wirk-* 

kring  nuttich  neame.  Hy  hâlde,  by  gelyks,  in  skoalle  om  tael- 
onderwys  to  jaen.  Follcn,  dy  't  nei  Noard-Amerika  reîsgen, 
habbe  lang  dêr  nei  der  fen  spritsen,  dat  se  't  Ingelsk  sa  fen 
him  leard  hiene,  dat  it  hjar  goed  dicn  hie.  Licht  fynt  men  onder 
syn  neiüttenskip  in  wite  flesse,  dy  't  him  fen  myn  broer  skonken 
is.  Men  scil  dêrop  to  lêzen  fine:  „Se  teagen  wei9Maeije  1859". 
Den  jowch  Sytstra  yet  les  oan  feinten  yn  't  rekkenjen  —  ek 
wol  yn  't  lêzen  en  skrjuwen  oan  gûds  dy  't  net  folle  koene. 
Fierder  hied  er  in  sangselskip  fcn  tsjinstboaden.  Sokken  dy  't 
hjarren  to  lyts  achten  om  mei  de  boargerstand  om  to  gean  of 
der  mei  to  tarrcn,  founen  hjarren  gelokkich  en  thús  op  Sytstra's 
sjongselskip.  Né,  net  om  syn  libben  wier  Sytstra  by  in  hopen 
in  bytsje  yn  tel ;  mar  hy  wier  dêr  to  onforskillich  om ;  hy  hicd 
er  gjin  slach  Ten  om  to  bûgcn  om  cr  nei  om  to  sjên.  Hy  libbe 
for  de  wittenskippen  en  bikommere  him  net  om  eare  of  oansjën. 
Dêrby  komt  den  dat  de  wrâld  sokke  hcge  geasten  net  forstiet; 
dy  hâldt  mear  fen  middelsoartige  Ijue,  dy  't  se  neikomme  kinne, 
lyk  as  Halbertsma  seit: 

5.  Mei  brea  en  wetter  ens.  Syn  eigen  sizzen.  Moade,  moaije 
klean,  lekker  iten  en  drinken  bihearden  net  ta  de  saken  dcr  't 
hy  him  oer  bikommere. 

6.  Ja,  bern!  ens.  Yn  syn  masterstikje  fen  dichtkinst,  titele: 
^Bern",  seit  Sytstra : 

„Bern  I  dat  wird  omslút  in  Eden, 
Bern  1  o,  hwet  in  sillichheden 
Neamt  dy  namme  tagelyk! 
Memme  Ijeafde,  heilich  is  se, 
't  Jonge  mûske  kin  se  n't  misse, 
Ingleljeafde  is  net  sa  ryk.'' 

7.  Mannen,  dy  7  út  eigen  eagen  syn  wearde  skatten,  De 
foarnaemste  fryske  taelgelearden  habbe  de  Friesche  Spraalcleer 
fen  Sytstra  neisjoen,  foar  dat  er  printe  waerd  en  in  ginstich 
oardeel  der  oer  útspritsen. 

8.  Kwartlearden  mochten  frij  him  stitfkop  hjitte.  Yn  de 
Provinciale  Friesche  Courant  waerd  ienkear  gâns  ôfjown  op  Syt- 
stra  syn  fryske  spelling,  —  by  de  bioardéling  fen  in  wirkje  fen 
W.  Dykstra,  dy  *t  dêr  priisge  waerd  om  't  er  Halbertsma's  spel- 
ling  folge  en  net  „de  afschrikwekkend  gelearde''  spelling  fen  de 
Iduna.  Dy  skrjuwer  scil  tocht  ha,  dat  W.  D.  ek  In  hekel  oan 
Sytstra's  spelling  hie ;  dat  het  lykwol  noait  sa  heel  slim  net 
wêst.  W.  D.  seach  yn,  dat  dy  spelling  for  lêzers,  dy  't  der  net 
yn  oefene  wieren,  to  slim  en  to  onbigryplik  wier,  en  om  't  de 
measte  lêzers  der  net  ta  komme  om  hjarren  dêryn  folle  to  oefenjen, 
woe  hy  't  hjarren  mar  Ijeaver  hwet  makliker  meitse. 

9.  Syn  stjerrekaerten  ens.  Sytstra  wier  in  great  rekken- 
master   en   ek   stjerrekindich.    Op   'e  Ljouwerter  tentoanstelling 

het  er  stjerrekaerten  levere,  dy  't  mei  rom  bikend  wêst  ha.  — 
Fierder  het  er  ek  yet  bernesankjes  yn  't  Hollansk  makke,  die  to 
Grins  by  J.  Oomkens  yn  't  Ijocht  komd  binne.  Den  neam  ik 
syn  Iduna,  jier  op  jier  útkommende,  en  slaen  folle  oare  boekjes 
fen  him  oer,  howol  It  boask  fen  de  kastleinsdochter  wol  in  moai 
blijspil  is,  dat  lykwol  hwet  tofolle  persoanen  en  ek  tofolle  tastel 
foardert  om  op  in  maklike  menear  opfierd  wirde  to  kinnen.  De 
Iduna  wier  mear  it  wirk  fen  hwet  er  yn  riper  jierren  tocht.  Man- 
nich  fêrs  dêryn  seit  ús  dat  Sytstra  dichter  wier,  —  mannich  tael- 
kindich  opstel,  dat  er  in  man  fen  stúdsje  wier.  Mar  boppe  al 
scoe  syn  Friesche  Spraakleer  syn  haedwirk  neamd  wirde  kinne. 
Sa  lang  as  er  ondermaster  wêst  het,  het  er  dêr  altydoanarbeide 
en  letter  ek  yet  al  folle. 

10.  Al  hwet  ik  fen  Sytstra  meideel  en  meidele  kin  sjucht 
meast  op  syn  wenjen  to  Birgum  en  myn  omgong  mei  him.  Do 
hiet  er,  better  as  er  sels  net  wiste,  Harmen  Zijlstra  en  sa  is  er 
ek  as  skrjuwer  bikend  wirden.  By  'tneigean  fen  syn  kom-6f, 
by  gelegenheid  do  't  er  trouwe  scoe,  blykte  it  dúdlik,  dat  syn 
echte  foarâlderlike  fan  Sytstra  wier.  Hy  wier  dêr  mei  yn  't  skik 
om  't  dy  namme  mear  frysk  wier  as  dy  oare. 

11.  Ai  smakke  er  soms  de  djipste  smert  fen'tiibben,  Datwier 
by  't  forliezen  fen  bern.  Lês  mar  syn  djip  droevich  rymstik  yn 
de  Swannebiommen  1860:  „By  de  dead.  fen  Tabe." 

12.  Hy  wier  de  Gysbert  Japiks  fen  ús  tiid.  Gysbert  Japiks 
wîer  yn  syn  tiid  de  man  dy  't  de  fryske  tael  for  ondergong  bi- 
warre,  mar  by  syn  libben  wie  er  as  dichter  net  algemien  bikend 
en  waerd  syn  wirk  net  heech  achte.  Hwet  inkelde  gelearden  fen 
ús  dagen  for  Sytstra  wieren,  dat  wieren  Junius  en  Gabbema  en 
yet  inkelde  oaren  for  Gysbert.  —  Hy  wier  yn  de  poëzy  de  man 
for  de  tael ;  Sytstra  troch  syn  witnis  en  djip  ynsjên  yn  de  welle 
hwer  't  it  wei  komme  moast.  —  Gysbert  wier  in  ienfâldich  rjucht 
en  sljucht  skoallemaster,  en  dat  wier  Sytstra  ek. 

13.  Hjir  scoe  'k  in  oanteikening  meitse  kinne  trijeris  sa  lang 
as  't  hele  stik.  Dy  de  grounen  fen  de  fryske  tael  net  folle  bi- 
oefene  ha,  scoene  dat  mogelik  net  lêze.  Dy  't  dêr  hwet  fen 
witte  wol  scil  sa  wiis  wol  wêze,  dat  er  bigrypt  hwer  't  er  *t 
siikje  moat. 

14.  Yn  't  jier  1844  kamen  T.  R.  Dykstra  en  Harmen  Sytstra 
mei  yet  in  stikmannich  oaren  op  it  tinkbield  om  in  „Selskip  for 
fryske  tael-  en  skriftenkennisse"  op  to  rjuchtsjen.  Dat  het  gâns 
in  bytsje  dien  om  it  skrjuwen  en  lêzen  fen  de  fryske  tael  foart 
to  helpen.  Nei  oanleiding  fen  dit  greate  waerden  do  hjir  en  dêr 
ek  lytse  fryske  selskippen  oprjuchte,  dy 't  hjar  op  hjar  sels  hâlden, 
mar  dôch  it  selde  doel  op  't  each  hiene.  Sint  is  it  tal  fryske 
lêzers  fêst  wol  fortsiendûbele. 

15.  Oer  de  holle  fen  in  opkommend  genie  út  de  earmoed,  de 

folks-  of  geringe  boargerklasse,  giet  soms  ris  in  stjerre  fen  gelok 
op,  troch  det  de  iene  of  de  oare  genadigc  ekselinsje  ofachtbere 
bisitter  fen  tûntsjes  de  gavcn  fen  sa'n  immen  op  priis  stellende,  him 
onder  'e  earmen  nimt  en  op  syn  kosten  foarthelpt.  Mardatgelok 
mocht  Sytstra  net  barre.  Do  't  er  bakkersfeint  wier  woe  de  baes 
net  lije  dat  er  jouns  op  siet  om  'ter  den  moarns  to  slieprich 
wier.  Sa  wier  er  needsake  om,  as  er  studearje  woe,  dat  mei  in 
botsens  kearske  op  'e  souder  efter  *e  takkebosken  1o  dwaen.  Sa 
to  mûk  by  ontiden,  Sneins  en  as  oaren  sliepten,  wier  hy  oan  *t 
learen,  en  út  him  sels  learde  er  algebra,  mietkinde,  stjerrekinde 
en  frjemde  talen.  Hy  mei  yn  de  grounen  fen  *t  ien  en  oar  in 
bytsje  onderrjucht  hawn  ha,  de  haedsaek  hied  er  út  him  sels. 

16.  Sytstra  koe  my  soms  sa  hertlik  meidele  hofolle  er  yn 
*e  wrâld  yet  al  út  'e  wei  sette  scoe.  Dôrút  lei  er  den  6f,  dat 
immen  dy  't  plan  ta  folle  hie,  ektiid  tafollegind  wêze  moast;  dat 
in  folle  omfetsjende  geast  ek  folle  tiid  ta  tinken  jown  waerd. 
Dêroni  waerden  gelearde  Ijue  ek  meastal  âld,  wyls  't  ryklingen, 
dy  't  oars  nearne  oer  tinke  as  in  nochlik  lekker  libben,  faek  mar 
in  koart  himeltsje  gind  waerd.  —  Sytstra's  plan  wier:  nei  de 
Spraeklear  scoe  in  frysk  Wirdboek  folgje,  —  den  stie  de  fryske 
tael  al  frij  hwet  fôster.  En  einliks  yn  de  joun  fen  syn  libben 
scoed  er  for  't  lêst  in  swannesang  sjonge.  Dat  scoe  in  dicht 
wêze  oer  de  ôfkomst  fen  de  Friezen.  En  net,  lyk  as  by  Willem 
fen  Haren,  scoe  Friso  de  stamfaer  fen  't  fryske  folk  hjitte,  né,  hy 
woe  dêrta  opkljuwe  ta  de  äldnoardske  Asenleare  en  lyk  as  ingels 
en  minsken  reuzen  foartbrochten,  scoe  de  ôfkomst  fen  de  Friezen 
yn  de  skimering  fen  *t  noarderljocht  wei  wirde. 

'tHet  ús  dichter  net  barre  mocht. 

Stelling  en  Godstsjinst. 

II. 

Yn  't  midden  fen  de  19de  ieuw  en  hwet  letter  binne  in 
hopen  doarpen  yn  Fryslân  aerdich  foarút  gien  en  dêr  wîer  Flear- 
terp  ek  îen  fen.  Wol  to  forstean,  dat  sei  men  do  fen  in  doarp 
as  it,  Iroch  dat  er  in  nije  wei  kaem,  hwet  libbener  waerd,  as 
't  jongfolk  hjar  nijmoadriger  bigoun  to  klaeijen,  de  boeren  mei 
moaije  .reauwen  op  in  baen  kamen,  de  kastlein  ta  'tynsjênkaem 
dat  er  nedich  in  gnappe  boppesael  ha  moast  en  in  biljerttafel 
yn  'e  tapkeamer  —  en  al  sa  hwet.  Op  sa  'n  menear  gyng  Flear- 
terp  ek  foarút.  Lykwol  yn  geastelike  saken  ek.  Net  dat  er  in 
ôfskiedene  tsjerke  kaem  of  dat  er  gûds  skripten  om  in  kristelike 
skoalle  to  krijen,  né,  fen  soks  waerd  dêr  net  fornomd,  al  wennen 
der  ek  al  Ijue,  dy  *t  dy  kant  oerhingen.  Mar  de  sedelike  ont- 
wîkkeling  ^ng  dêr  wol  foarüt,  der  kaem  in  nije  skoallemaster, 
dy  '1  mei  wolbirekkene  plannen  biskaving  onder  't  jongfolk  bi- 
foardere,  troch  in  gnap  sangselskip  op  to  rjuchtsjen,  dat  er  ek 
flînk  yn  'e  fleur  wist  to  hâhlen.  Bûtendat  kaem  er  ek  in  Vrien- 
denkring,  in  soarte  fen  in  fêrs-opsizzers-selskip,  dêr  't  de 
boargemaster  en  domeny  en  dokter  allegearre  biginstigers  fen 
wieren.  Mar  hîe  't  sangselskip  al  faek  syn  gaven  blinke  litten 
en  klonken  it  „Zijt  gezegend,  heil  der  aardel'  en  „De  heemlen 
vertellen",  en  de  j,HaIIeIuja's"  en  hwet  er  mear  fen  dy  aerd  is, 
de  dildige  Flearterpers  fakernôch  yn  'e  earen;  de  Vrienden- 
kring  hie  ek  al  sa  foar  en  nei  „De  ledige  stoel",  Johanna", 
„De  roos  aan  de  Schelde",  sels  „De  echtscheiding"  fen  ToIIens, 
hofier  Busken  Huet  en  syn  maten  al  dy  dingen  ek  weismieten,  — 
mei  de  nedige  earmslach  hearre  litten.  Sadwaende  bigoun  men 
ek  al  wer  ris  nei  hwet  nijs  to  langhâlzjen. 

Nou,  der  wier  ek  hwet  nijs  to  wachtsjen.  It  sangselskip  en 
't  fêrs-opsizzersselskip  spanden  mei  'noar  yn  om  in  komeedsje- 
stik  to  spyljen.  Komeedsje  I  dat  wier  hwet  nijs.  Der  moast 
leard  wirde  tsjin  de  klippen  oan  en  't  is  altyd  sa :  dêr  't  it  hert 
fol  fen  is,  dêr  rint  de  mûle  fen  oer.  It  hîele  doarp  keakele  by 
de  dei  lâns  oer  komeedsjespyljen,  howol  in  hopen  Ijue  yn  't 
earstoan  net  îenris  goed  wisten  hwet  dat  eigentlyk  wier.  De  orto- 
doksen  wisten  der  fen  to  sizzen,  dat  it  in  útfining  fen  'e  divel 
wier,  dêr  't  de  liberalen  om  laken.  Mar  hjîryn  kamen  se  mei 
elkoar  oerien,  dat  Tsjaltsje,  ien  fen  de  fammen,  dy  't  mei 
dwaen  scoe  —  folle  better  die  as  se  hjar  mem  hwet  minder  in 
wize  mûle  jowch  en  Beitske  —  wer  in  oaren  ien  —  hjar  wol 
binnen  doar  hâlde  mocht;  hja  scoene  lichtwol  de  boelgûds-tafel 
der  gau  foar  krije.  Om  koart  to  gcan,  alle  feinten  en  fammen, 
dy   't   meidwaen   scoene,  waerden  fiks  efter  de  rêch  birabbe  en 

31 


482 

Ditner  sei,  hy  hie  Ijeaver  dat  syn  bern  yn  'e  feart  forsûpten  as 
dat  se  dêr  by  kamen.  Hy  sei:  «Dêr  hâlde  trije  feest  mei  sa  'n 
idelheit;  de  earste  is  de  divel,  tige  yn  't  skik,  dat  er  sa  op  'e 
troane  set  wirdt,  de  twade  is  de  antikrist,  dy  't  him  der  yn  for- 
makket,  dat  de  wierheit  mei  foetten  trape  wirdt,  —  endetrêdde 
is  Mient  Pikplaster,  dy  't  fleurich  is  om  *t  de  dwaesheid  fen  de 
wräldlingen  him  jild  oanbringt.  Mar  dat  jild  scil  him  ienkear 
ynbarne." 

Mar  al  fierde  de  fromme  man  sa'n  tael  tsjin  syn  bern,  dat 
naem  net  wei,  dat  it  hjarren  krekt  allyk  gyng  as  de.measte 
Flearterpers,  dy  't  oer  dat  nije  spil  de  mûle  spielden :  hja  wieren 
der  barnende  nijsgjirch  nei,  hwet  er  eigentlyk  barre  scoe  en 
woene  der  graech  mear  fen  witte.  Dimers  feint  hie  yn  syn 
soldaetwêzen  mear  fen  'e  wrâld  sjoen  as  Dimers  bern;  hy  hie 
ek  yn  den  Haech  lein  en  do  dên  wo!  ris  as  soldaet  yn  'e 
komeedsje  tsjinst  dien.  Ek  hied  er  frij  hwet  lêzen  en  for  syn 
dwaen  hied  er  in  heldere  holle.  It  wier  in  goUe  brûksumme 
jonge,  dy  Jouke.  Nou,  hy  fortelde  Dimers  bern  al  safolle  fen 
komeedsjespyljen  en  ho  moai  as  dat  gong,  dat  hja  waerden  ho 
langer  ho  hjitter  om  de  Flearterpster  komeedsje  to  sjên.  Dêr 
kaem  by  —  mar  o  I  dat  wier  in  geheim  —  dat  Jouke  en  Dimers 
âldste  dochter  elkoarren  bysondere  graech  lije  mochten;  ja,  dat 
wier  frijerij  en  dat  wier  ek  de  ienichste  reden  hwerom  't  de  feint 
dêr  jier  út  jier  yn  hingjen  bleau.  Hwent  hwet  it  nocht  dêr  yn 
'e  hûs  oangyng,  dat  wier  for  Jouke  neat ;  hy  siet  fol  blijgeestige 
kwinkslagen  en  dy  koed  er  dêr  selden  to  plak  bringe.  As  er 
dêr  mei  bigoun  flapte  de  boer  der  al  gau  in  skriftûrpleats  oer 
hinne.  Om  Dimer  syn  dochter  swolge  Jouke  dêr  pillen  troch, 
dy  't  him  net  sa  bysonder  smakken. 

Dimer  syn  soan,  dy  jongfeint  like  syn  heit  net  en  al.  Hy 
like  him  hjiryn,  dat  er  't  mei  't  âlde  gelove  hâlde  en  op  it  nije 
skimpte,  mar  yn  skerpens  fen  oardeei,  yn  natuerlike  ontwikkeling 
en  noclit  oan  ondersiik,  like  er  syn  heit  neat.  Dimer  wist  hwet 
er  woe  en  hied  er  syn  reden  for,  hy  koe  biriddenearje  hwer  't 
op  stie  en  skiftsje  hwet  folgens  de  Skrift  bisteanber  wier  en 
hwet  net.  Mar  de  soan  koe  fen  dat  alles  neat,  hy  wier  eigent- 
lyk  in  sûch.  Ite  en  drinke  en  oan  't  loai  lyntjse  lûke,  by  tiden 
yn  tsjustere  hoalen  en  húskes  fen  hâldoan,  mei  oare  swanke- 
basten,  sitte  to  kaertspyljen,  soms  him  ek  in  stik  yn  'e  krage 
sûpe,  ja,  soms  moai  oansketten  thüs  komme,  dât  koe  hy.  Mar 
Dimer  hie  dêrfor  ek  in  plaster.  „Hy  seach  dat  yet  Ijeaver,  sei 
er,  as  dat  syn  soan  de  waerheit  fijandich  waerd."— Hwent  hwet 
die  de  doar  ta?  —  „As  de  jonge  ta  de  útforkoarenen  bihearde 
scoed  er  ienkear  wol  tabrocht  wirde  tadegenade.  Wirkheiligens 
en  deade  sedelikens  scoe  him  der  net  bringe."  —  Sa'n  sjêns- 
wize    mocht    nou    hwet   treastliks   ha   for  de   âlden :   och   ja, 

mar   it  wier   dôch   of  't  dy  plaster  heit  syn  hertsear  net  alhiel 
weinâem. 


De  jouns  hwerop  wy  Dimer  it  „Amen"  fen  syn  joungebet 
útsprekken  hearden  wier  de  selde  hwerop  to  Flearterp  it 
komeedsjespyljen  wêze  scoe.  Yn  'e  skimerjoun  hie  der  yn  'e 
bûrren  al  in  hele  bulte  gerin  en  gedraef  wêst.  Sjoukjen,  by 
gelyks,  moast  wol  efkes  oer  'e  wei  om  to  freegjen  oft  Tsjitske 
ek  in  flodder  op,  sette ;  Djuwke  woe  hjar  nij  pakje  oan  ha  en 
moast  dêrom  de  skroar  efter  de  boksen  en  de  skroar  moest  wol 
efkes  yet  freegje  of  't  se  ek  yn  'e  pastorije  oankomme  moast  om 
de  faem  ôf  to  heljen.  Hwent  de  skroar  kaem  for  fêst  by  do- 
minys  to  näeijen,  dêrom  naem  domeny  hjar  en  syn  tsjinstfaem 
as  gasten  for  syn  rekken.  Ek  feinten  en  troude  Ijue  hiene  it 
drok,  en  elk  woe  foarlik  wêze,  hwent  it  scoe  dêr  by  Mientes  op 
'e  boppekeamer  grif  wol  boarstende  fol  wirde.  Dimer  syn  doch- 
ters  hiene  ta  de  sydfinsters  fen  de  wenkeamer  út  lein  to  loeren 
sa  lang  dat  de  tsjusterens  hjarren  't  útloeren  bilette.  Mar  ho 
neijer  de  wizer  op  e  klok  oan  'e  seis  ta  kaem,  ho  mearîthjar- 
ren  ynbarnde  om  ek  nei  Mientes  to  kommen.  Dat  waerd  yet 
slimmer  troch  dat  Jouke  sein  hie,  dat  er  dêr  for  gjin  trije  goune 
weî  bljuwe  woe.  Hy  hie  in  arbeider  for  him  yn  *t  wirk  nomd, 
hy  forklacide  him  yntiids  en  gong  foart.  Simen,  Dimer  syn  soan, 
wier  der  ek  al  út  stritsen.  Nei  de  komeedsje  ?  0 !  dêr  tocht 
men  net  om,  mar  hy  scoe  licht  ris  by  Mientes  om  'e  doarren 
slrune  wolle.  En  de  beide  dochters  thús  bljuwe  ?  Dat  wier  in 
hird  siik,  to  mear  om  't  Jouke  ek  yet  sein  hie:  „Ik  scil  plak 
'hâlde  for  trije,  as  jimme  yet  komme  wolle,  ikscilromtefor  jimme 
biwarje."  Nou  hawar!  Eva  het  yn  hjar  lichtsinnich  egenblik 
lang  safolle  net  yn  de  forsiikking  siiten  as  Dimers  fammen  do 
dy  jouns  der  yn  sieten.  Dimer  hie  de  hiele  tiid  by  de  tafel 
sitten  en  joech  danich  6f  op  de  sonde  fen  de  wrâld  yn  dy  dagen. 
Mei  't  each  op  him  sels  hied  er  psalm  1  fêrs  1  der  by  oanhelle. 
Mar  do  't  de  klok  seis  ûre  sloech,  do  tocht  er :  „Nou  binne  wy 
den  sa  fier,  dat  ik  doar  der  ris  út  gean.''  Hy  sei  tsjin  Marijke, 
wyls  't  er  oerein  gyng :  „Ik  scil  efkes  by  ús  learaer  sjên ;  ik  wol 
't  ris  wite  oft  it  ek  op  ús  wei  leit  om  by  't  gemeintebistjûr 
prikken  yn  't  wirk  to  stellen  om  sokke  skandalen  as  se  hjir  nou 
bigjinne,  to  kear  to  gean." 

„Dou  komst  foar  iten  wer  thús,"  sei  hja. 

Ja,"  sei  er,  „ik  scil  to  minsten  om  njuggen  ûre  hinne  hjir 
wol  wer  wêze." 

Dimer  gyng  de  doar  út.  En  syn  dochters,  ja,  gjin  fiif  mi- 
nuten  letter  wieren  dy  ek  al  foart,  net  nei  de  komeedsje !  né, 
mar   om  ris  by  Mientes  to  sjên,  of  't  se  dêr  bûtendoar  ck  hwet 

sjên  en  hearre  koene.  Mem  hie  hjarren  de  warskôging  mei  jown 
om  foaral  gau  werom  to  kommen,  hwent  as  se  yet  foart  wieren 
as  heit  thús  kaem,  den  wier  der  gjin  rie  ta.  \ 

De  fammen  kamen  by  Mientes  en  och  heden  I  hwet  wier 
dêr  in  biweging.  Hja  koene  wot  sjên,  dat  it  dêr  op  'e  boppe- 
keamer  al  tige  fol  wier  en  bûtendoar  wier  't  ek  allegearre  minsken. 
Midden  dêr  yn  rôp  ien :  „Hjir  binne  se,  Jouke  l'*  —  It  wier 
Knillis  Abes,  Jouke  syn  spylfeint,  dy  't  dat  sei.  Jouke  wier  mei 
him  bûtendoar  gien  yn  de  hope  dat  de  fammen  der  wol  útbritsen 
wêze  scoene.  Hy  kaem  by  hjarren  en  forbelle  ho  moai  as  't  dêr 
boppe  wier.  Notaris  syn  pyano  stie  dêr  en  notaris  hie  ek  al 
oan  't  spyljen  wêst.  üe  komeedsje  wier  yet  net  oan  'e  gong, 
mar  scoe  wol  gau  bigjinne,  en  hja  hiene  yet  in  moai  plakiepen 
hâlden,  dêr  't  se  mei  hjar  fjouweren  sitte  koene;  Knillis  bleau 
ek  by  hjarren  yn  't  selskip.  Knillis  knypte  de  jongste  fen  de 
twa  fammen  stiltsjes  yn  'e  hân  en  sei :  „Der  sit  nou  neat  op, 
jimme  moatte  mei  nei  boppen". 

„Ja,  mar  dit  kin  net",  seijen  hja ;  „wy  binne  mar  sljuchtwei 
dagelyks  forklaeid,  en  de  fammen  sitte  dêr  allegearre  yn  'e  uter- 
ste  pronk  mei  flodders  op;  wy  scoene  dêr  al  rare  stikelbosken 
onder  de  anjelieren  wêze". 

De  feinten  seijen :  „Dat  is  nin  byt  allegearre.  As  ús  dat 
goed  is  moat  it  in  oar  ek  goed  wëze.  Der  binne  ek  yet  wol 
mear  fammen  sonder  flodders.    Kom  mar  mei  l'' 

„Ja,   mar  wy  doare  sikerwier  net,  Jouke  I    Dou  witst  it  allike 
goed  as  wy  hwet  ús  den  thús  to  wachtjen  stief'. 

„Nou  Simen  is  der  ommers  ek  al.  Hy  wier  ien  mei  fen  de 
earsten  dy  *t  boppe  kamen ;  het  hy  den  mear  frij  as  jimme  ?" 

„0  lieal  dat  tochten  wy  lang  net,  dat  hy  hjir  hinne  gean 
scoe.    Nou  hawar!  as  hy  it  weaget,  den  weagje  wy  it  ek  mar." 

„Wel  wis!"  seijen  de  fleurige  feinten.  „Ha  mar  net  tofolle 
noed  en  soarch.  Alles  rêdt  him  sels,  bihalven  lytse  bern  en 
pankoeken,   en   dy  't  langst  libbet  het  op  't  lêst  de  hiele  boef'. 

Dat  gong  by  de  treppen  op  en  de  flinke  frijers  brochten 
de  twa  fammen  to  plak.  It  wier  dêr  danige  fol  en  der  wier  in 
bjusteren  geskeuk  en  geheister,  hwent  er  wieren  yet  al  mear  dy 
't  plak  siikje  moasten.  Mar  dôch,  do  't  Dimer  syn  bern  dêr  by 
dy  gelegenheid  sjoen  waerden,  makke  de  iene  de  oare  yndachtich 
en  elk  stiek  nijsgirch  de  holle  omheech. 

„Nou  ha  wy  *t  waer  yet  net  hawn !"  waer  er  sein. 

Siktari^  lústere  domeny  yn  't  ear:  „In  het  laatste  der  dagen 
zult  gij  vreemde  gezichten  zien". 

Domeny  glimke  ris,  mar  hy  seach  ek  al  nuver  op. 

De  twa  fammen  sieten  dêr  earst  mei  tige  reade  hollen,  hwent 
hja  mirken  wol,  dat  se  dêr  fen  elkenien  oansjoen  waerden  as 
frjemde   einen  yn  't  bit.    Mar  hjar  frijers  wisten  hjar  safolle  ôf- 

Üeding  to  jaen,  dat  se  der  al  gau  hwet  yn  bihirden.  Mar  al  gyng 
de  kleur  fen  skamte  fen  de  wangen  6f,  it  dûrre  wol  hwet  ear 
't  de  onrêstigens  fen  binnen  bidarje  woe. 

Dimer  kaem  wer  thús  op  'e  titd  dy  't  er  sein  hie.  Hy  foun 
syn  wiif  allinne  thús  en  hy  rekke  danich  oerstjûr  do  'ter  wys 
waerd,  dat  'de  fammen  der  út  stritsen  wieren.  Al  sei  Marijke : 
„Hja  scoene  mar  efkes  kuijerje/'  dat  holp  net  folle,  en  do  't  it 
minske  hjar  ontfâlle  liet,  dat  de  bern  al  in  foech  pear  ûre  foart 
wêst  hiene,  do  krige  er  't  yn  'e  rekken,  dat  er  foar  de  kroade 
riden  waerd. 

„Yn  îenen  ite  T'  sei  er  tsjin  't  wiif,  ,en  den  meitse  wy  han- 
dich  dat  wy  út  'e  wei  komme,  en  al  hwa  't  den  oan  'e  doar 
komt  kin  der  bûten  bljuwe." 

,,Och  hedeni"  sei  Marijke,  „dat  kin  ommers  net.'' 

„Hwet  praetste  fen  net  kinne?''  sei  hy.  „Die  zijne  kinderen 
lief  heeft  spaart  de  roede  niet,"  seit  Salomon." 

„Ja,  dat  kin  wol  wêze,"  sei  't  sloof,  en  om  er  mar  hwet 
tsjin  yn  to  bringen,  foege  se  der  by:  „mar  net  to  witten  of  't 
Salomon  sels  bern  hawn  het." 

„Mear  as  dou  en  ik,"  sei  Dimer.  „To  skaf  mar  opl"  It 
bloed  bigoun  him  to  sieden. 

Hja  rekken  oan  't  iten.  Mar  of  't  Dimer,  gleaun  fen  lilkens, 
dy  kear  allike  inerlyk  bidde  koe  as  oars  altyd :  „ Vergeef  —  gelijk 
ook  wij  vergeven"  ensf.  Ik  ha  soarch,  dat  scil  der  wol  oan  hawn  ha. 

„0m  't  Marijke  wol  ynseach,  dat  se  mei  goedens  al  wer 
fierst  scoe  komme  kinne,  stimde  se  op  't  lêst  mar  mei  Dimer 
syn  wraekplannen  yn.  Op  dy  menear  wist  se  de  mieltyd  yet  al 
hwet  to  rekken,  al  praette  se  nou  en  den  ek  al  dat  se  nei  't 
bêd  forlange.  Mar  alle  lofsangen  nimme  in  ein  en  sa  ek  de 
mieltyd  fen  in  man,  dy  't  fen  lilkens  út  de  liken  wier,  en  in 
wiif  út  it  fjild  slein  troch  noed  en  freze,  ho  't  it  dy  kear  for 
hjar  bern  útrinne  scoe. 

Dimer  tanke  en  do  't  dat  út  wier  sei  er  heallûd  en  tige 
oerlangsum:  „AmenI  —  En  nou  mar  handich  op  bêdl" 

Marijke  drammele  yet  al  hwet  om,  yn  de  hope  dat  de  fam- 
men  onderwiles  wol  werom  komme  scoene ;  mar  hja  koe  der  op 
't  lêst  net  mear  foar  wei,  hja  moast  hjar  man  wol  folgje,  dy  't 
do  't  er  efter  de  gerdinen  krûpt  wier,  dêr  jimmer  laei  tsjin  hjar 
to  jeuzeljen,  dat  se  foartmeitse  moast.  Mar  by  slot  fen  rekken 
koene  se  beide  net  sliepe,  hy  net,  troch  dat  de  holle  him  oer- 
stjûr  wier  fen  lilkens,  en  hja  net  troch  dat  se  hjar  foarstelde  ho'n 
freeslik  oanwaer  der  losbrekke  scoe  as  de  bern  wer  thús  kamen. 

De  bern  wieren  by  Mientes  op  'e  boppekeamer  en  dêr  kamen 
se  in  heie  boel  to  hearren  en  to  sjên,  dat  for  hjarren  hwet  nijs 
en  hwet  frjemds  wier.  Do  't  it  sangselskip  twaris  hiel  goed 
songen  hie,  hâlde  dokter  syn  soan  in  koarte  foarlêzing  oer  't  nut 

fen  't  komeedsje-spyljen  en  oer  't  misbrûk,  dat  er  faek  fen  inakke 
wirdt.  Do  't  dat  út  wier  waerd  er  in  foege  twiskenpoas  hälden 
en  do  scoe  den  it  spil  oangean.  It  stik  dat  er  spile  wirde  scoe, 
wier  do  yet  net  drukt.  De  skrjûwer  hie  't  oan  't  Flearterpster 
selskip  to  lien  jown  mei  de  bitingst,  dat  se  syn  namme  net 
neame  mochten  en  der  tige  efterhâldend  mei  wêze  moasten,  ho  't 
se  der  oan  komd  wieren.  Dat  waerd  sadwaende  nimmen  wys. 

Do   't   it  foargerdyn  omheech  gyng  seach  elk  allike  nij  op, 
ho   wondere   moai   it   toaniel   ynrjuchte  wier.    It  stelde  foar  de 
jachtweide   fen  in  doarps-herberge  mei  in  tapkast,  mei  tafelfsjes 
en  stoellen  en  al  sa  hwet.    Hwet  nei  foaren  siet  in  fromminske 
by   in  tafel,  hja  hie  in  nachtmûtse  op  en  in  pearsen  jakje  oan. 
Hwet  fierder  nei  efteren  stie  in  widze  mei  in  grien  kleederoer; 
men  moast  yen  foarstelle  dat  yn  dy  widze  in  lyts  berntsje  wier. 
It  wyfke,  dat  dêr  siet,  like  net  hiel  fleurich;  hja  hie  in  boek  op 
'e  skette,  dêr  't  se  sunich  yn  lies. 

Wirdt  foartset. 

Tryn  Skroar. 

III. 

}a,  fammeny  ]a,  wol  âlder,  mar  net  wiiâder, 

Dat  siz  ik  folle,  en  't  is  for  ús  de  wei. 
Ik  bin  sa  âld  wol  net,  mar  dôch  ik  tiis  der 

Wol  faek  mei  om  en  gean  myn  wegen  nei. 
Ik  kin  der  soms  om  suchtsje  en  ek  om  gnize, 

't  Is  siker  wierl  hwent  bleau  ik  soms  ris  oer: 
Aldfaem  1  aldfaem  1  O  fij,  hwet  kin  't  my  grize ! 

*t  Is  wier,  ik  bin  yet  lang  net  yn  'e  âldkoer, 
Mar  'k  bin  nou  dôch  al  twa-en-tweintich  jier 

En  altyd  is  myn  troudei  yette  fier. 

Ja  twa-en-tweintich  jierl  't  Is  krekt  as  meitse 
Se  nou  de  jlerren  ek  sa  lang  net  mear 

As  do  'k  in  fanke  wier;  in  hopen  dingen 
Binn'  bûten  dat  sa  dreech  net  as  alear 

En  ek  sa  moai  net.  Yn  myn  famkes-jierren, 

Dat  wit  ik  bêst,  wier  'k  lang  yet  gjin  Tryn  skroar, 

Mar  do  wier  't:  ^Ljeave  popl"  en  ^Snippich  famke  I" 
Der  stiet  my  nou  al  oars  hwet  foar  de  doar. 

Do  koe  'k  sa  frij  mei  alle  jonges  boartsje, 

En,  joech  it  pas,  mei  hwa  t  ik  woe  frij  patsje. 

Net  dat  ik  just  sa  sljucht  wier  nei  de  mânljue, 

Och  heden  nél  Mient  Rykles  styklich  bird, 
Dat  wit  ik  skoan,  dat  koe  my  sa  oan  grize, 

Dat    stiek  den  sa;  hwet  roan  ik  altyd  hird 
As  dy  my  tútsje  woe.    Yn  letter  jierren 

Foroare  dat,  ik  woun  der  al  hwet  ta; 
Sa  moat  it  fêst  ek  mei  de  jiffers  wêze, 

Nou  't  alle  hearen  greate  knevels  ha. 
Hja  litte  nou  mar  selden  hjar  mear  skeare; 

Mar  krigen  se  ús,  wy  seoene  *t  hjar  wol  leare. 

Mar  is  't  net  wier?  wy  moatte  elk  mar  in  frijer 

Ha  nei  ús  stân,  al  is  er  glêd  om  't  kin; 
In  boargersoan  of  flinke  boerejonge, 

Mei  hwa  't  men  frij  yn  't  Ijocht  forskine  kin; 
Dy  't  knap  en  goed  de  brogge  wit  to  winnen, 

Bikwaem  ya  'twirk,  yn  alles  fiks  en  braef, 
Ik  mien,  mar  goed  fen  bûten  en  fen  binnen, 

Fen  sterke  drank  of  sahwet  net  in  slaef. 
Kin  elk  fen  ús  sa'n  flinke  jonge  krije, 

Lit  jiffers  den  mar  frij  mei  hearen  frije. 

Mar  Ijeave  ginstl  hwet  kin  men  al  bilibje. 

Ik  hab  as  skroar  nou  wer  in  hûs  op  nij ; 
Flwent  frou  Kalwein  woe  neat  niear  fen  my  witte, 

Sadwaende  krige  'k  Tiisdeis  ommers  frij. 
Nou  bin  ik  Tiisdeis  den  by  jiffrou  Gala, 

In  kostlik  plak,  ik  winskje  'tnimmer  oars. 
En  dy  hjar  âldste  soan  fart  op  East-Ynjen 

As  generael  of  sahwet  of  matroas, 
Dat  wit  ik  net  sa  lyk ;  mar  't  is  in  jonge 
Fol  mallichheit,  da's  dideldeintsje  en  sjonge. 

It  hûs  troch  fen  'e  moarntiid  ta  de  joune, 
Sok  skippersfolk  is  meast  al  frij  hwet  licht. 

Nou,  okkerdeis  siet  ik  in  poas  allinne, 
Do  smiet  dy  biis  de  keamersdoar  gau  ticht 

En  sei:  „Sech  Treintjel  —  hwent  hy  praet  heech  HoHansk ; 
Hy  het  in  poas  yn  Frankryk,  leau  *k,  forkeard  — 

Je  bent  'n  lief  en  alleraardichst  meissie, 
Mar  heb  je  't  soene  naar  den  trant  geleert? 
Waarscheinlik  niet;  laat  ik  je  nou  ris  eve 
Foor  de  aardigheit  er  gratis  les  in  geve." 

Hy  sloech  de  earmen  wrychtich  om  my  hinne, 

Mar  ik  sei :  Jonge  hear,  hwet  skeelt  je  nou  ?" 
En  ik  oerein,  mar  kremisl  hwer  scoe  'k  rinne? 

De  doar  siet  fêst!  en  hy  my  nei,  o  jou, 
Hwet  wier  't  in  boel !  hwent  ik  doarst  ek  net  roppe, 

Den  rekke  't  hele  hûs  licht  op  in  ein. 
Den  scoe  'tmy  krekt  allyk  wer  ôfgean  kinne 

As  't  ienkear  mei  my  gyng  by  frou  Kalwein. 
En  't  is  fen  sels,  men  wol  by  sokke  Ijuwe, 
Dy  't  goed  yen  jaen,  wol  yn  'e  graesje  bljuwe. 

Nou,  'k  tochte  sa:  hy  scil  my  ek  net  bite, 

Hy  sjucht  er  soun  en  libbenslustich  út; 
Ho   tjonge  hearen  tútsje  wol  'k  ek  wol  ris  wite, 

Hy  mient  it  goed  al  is  't  in  earste  gut. 
En  hy  wier  sljucht,  ik  koe  him  net  ontwine, 

Der  holp  net  oan,  hy  moast  in  lytsen  hal 
En  hied  er  ek  in  knevel  as  in  biender, 

Dat  hindre  net,  it  frijde  er  mar  op  ta. 
Op  't  lêst  do  rôp  syn  moeke :  »Piet,  doen  open ! 
Ik  staan  mij  hier  kapot  en  hees  te  ropen." 

Ik  wer  to  plak,  mar  'tbloed  fleach  nei  myn  holle, 
Sa  skamme  'kmy;  mar  hy  wier  daelk  biredt. 

Hy  sei  mar  gau:  „Het  moeke  dan  de  sieutel, 
By  'tsluiten  fan  de  deur  fan  binnen  set?" 

Nou,  moeke  tochte,  ja,  sa  scoe  'twol  wêze. 
Ik  tochte:  „Frou!  hwet  ha  je  'n  skoan  forstân. 

Fen  bûten  yet  in  slot  fen  binnen  slúte? 
Sa  ha  'k  it  fen  myn  libben  yet  net  hawn.'^ 

Mar  hy  bepraette  heel  bidaerd  tsjin  de  âlde, 

Dat  we  op  in  dûr  East-Ynjen  net  bihâlde. 

Ik  sei  gjin  inkeld  wird,  mar  paste  tige 

Goed  op  myn  wirk,  al  wier  ik  fen  myn  stik; 
Sa  het  de  frou  der  noait  gjin  erch  yn  krige. 

Mar  sint  bitrou  ik  him  gjin  eagenblik. 
Hwent  wrychtich  wier!  dy  jonge  hearen  boartsje 

Hwet  mei  yen  om,  mar  telle  ús  net  in  byt. 
As  't  tinken  wirdt,  den  siikje  s'  hjar  gelikens, 

Al  rekke  in  oar  hjar  eare  er  ek  om  kwyt. 
't  Is  do  sa  roan,  mar  'k  doar  der  wol  op  swarre : 
Al  hwet  er  bart,  dit  scil  my  net  wer  barre. 

Mei  frou  Kalweine  soan,  myn  âlde  frijer, 

Is  't  glêdwei  mis,  dy  sûpt  al  mear  en  mear. 
Sa'n  gnappe  feint  I  it  moat  yen  ommers  grize  1 

It  docht  ynwindich  my  yet  altyd  sear, 
Dat  hy  myn  rie  net  achte,  om  dat  to  litten. 

Ik  sei :  ^Dyn  mem  is  tsjin  my,  mar  mienst  dou 
It  my  oprjucht,  den  scill'  wy  dildich  wachtsje, 

Mar  swarre  elkoar  for  't  hele  libben  trou."  — 
Do  sei  er,  hy  scoe  mem  sa  fier  wol  krije, 
En  oars  den  scoed  er  him  de  hâls  út  snije. 

Dêr  scoe  't  just  net  ta  komme,  moat  jim  tinke. 

Mar  't  is  sa  fier,  hy  mei  de  drank  to  graech, 
En  dat  is  hast  sa  slim  as  hals-útsnijen ; 

Hwent  och,  den  ha  se  in  stik  faek  yn  'e  kraech, 
En  binn'  se  jong,  hwet  is  't  al  ongelokkichl 

De  kweade  krijt  hjar  heel  cnd  al  yn  't  net. 
Dêrom  allinne  ha  'k  op  't  lêst  dy  jonge, 

Hoe  swier  't  my  foel,  mar  út  myn  sinnen  set. 
Syn  mem  giet  Sneins  al  meast  nei  Gerkeskleaster, 
Dêr  fynt  se  for  hjar  siele,  sei  se,  in  treaster. 

Dêr  sit  se  yn  't  selskip  foar,  is  my  forhelle, 
In  wird  to  dwaen,  —  ik  wit  wol  ho  *t  se  kin.  — 
Den  kin  se  hjar  bikearings-wei  fortelle, 
En  as  se  stjert  is  't  stjerren  hjar  gewin. 


4d0 

Mar  as  se  dat  for  fêst  en  stellich  wiste, 
Waerd  dêr  hjar  griffe  wissichheit  fen  jown, 

Ut  gjirgens  scoe  se  graech  yn  ienen  stjerre; 
Hja  krûpte  om  't  jild  wol  yn  en  troch  de  groun. 

Mar  mei  se  mei  hjar  praet  in  oar  forbline, 

Thús  lûkt  se  lang  net  oan  'e  selde  line. 

Hwent  sjuch,  hjar  soan,  al  wol  se  *t  lang  net  lije, 

Dy  lêst  de  Dageraad  en  mear  hwet  nij 
Friisinnich  is  en  hja  kin  't  net  bilette ; 

Se  is  folle  foart  en  dêr  komt  yette  by, 
Hja  het  hjar  bêste  krûd  op  him  forsketten. 

Noait  het  se  in  mem  fol  Ijeafde  for  him  wêst» 
En  den  in  beam  dy  't  krom  is  rjucht  to  setten 

Op  letter  tiid,  dat  wol  net  mâlle  bêst. 
Mar  snapt  se  yette  in  man  to  Qerkeskleaster, 
Den  het  se  licht  for  't  sin  de  bêste  treaster. 

'k  Wit  net  ho  't  moat;  ik  bin  net  hjit  op  trouwen, 

Mar  dit  giet  my  en  alle  fammen  sa, 
Men  scoe  dôch,  is  men  al  hwet  oer  'e  tweintich, 

Neat  Ijeaver  as  yens  eigen  brilloft  ha. 
Ik  ha  wol  wirk,  ik  kin  my  heel  wol  rêdde, 

Ik  garje  sels  yet  stadich-oan  hwet  oer. 
Hwet  ha  'k  in  klean  1  en  aerdich  goud  en  silver, 

En  yn  'e  sparpot  ek  in  moaije  stûr. 
Ja,  mannich  faem  scoe  'r  oanstriid  wis  fen  krije, 
Mar  op  in  dûr  kin  't  noait  yens  sinnen  flije. 

Ik  bin  uou  ek  sa  fier  as  alle  frouljue, 

In  hoepelrok  bin  'k  ek  mar  mei  bigoun. 
Yn  't  earst  ha  'k  lang  mei  'n  omgong  fen  in  matte 

En  letter  yet  mei  sa'n  spaen-reiden  roan ; 
Mar  nou  ha  'k  ek  sa'n  echtenien,  sa'n  stielen 

Fen  Wittewrongel.    Nou,  ît  is  mar  wier, 
Troch  dat  dy  fen  'e  mil  6f  wider  rinne, 

Wint  sa'n  ien  op  in  dûr  it  yette  fier. 
Dy  hingje  folle  egaelder  ek  as  d'  oaren, 
Fen  eftren  like  prûstich  as  fen  foaren. 

Dy  dingen,  siz  ik,  binne  sa  foardelich; 

Hwent  klien  en  slûk,  dat  mei  me  dôch  net  sjên; 
Den  droech  men  licht  wol  acht  of  njuggen  rokken, 

Mar  mei  sa'n  krinoline,  siz  ik,  kin 
Men  bêst  mei  trije  ta,  for  deis  in  woUen 

En  den  for  Sneins  in  witen  kin  folstean ; 

Ën  draecht  men  den  hwet  djûrder  jurk  of  pakje, 

Men  kin  for  'n  krom  hast  as  in  jiffer  gean. 
It  moat  fen  bûten  mar  moai  winich  lykje, 
Den  scil  gjinien  dêr  flarden  onder  siikje. 

Fen  't  simmer  ha  'k  in  kostlik  pakje  krige, 

Hast  krekt  allyk  as  jy  dêr  ien  ha ; 
Mar  mines  wier  yet  wol  sa  fyn  fen  rankje. 

Nou,  dêr  wier  'k  mei  nei  Ljouwertermerke  ta, 
En  yn  'e  Prinsetún  bigoun  't  to  reinen, 

Net  sunich  ek,  wy  wieren  gau  trochwiet.* 
Myn  pakje  glêd  bidoarn,  towyl  myn  hoedtsje, 

Sa  goed  as  nij,  de  rânne  sakje  liet. 
Sint  kin  'k  it  ien  noch  't  oar  for  Sneins  mear  drage. 
Dat  reiske  sit  my  deales  yn  'e  mage. 

Ik  siz  wol  faek:  men  tsjucht  den  nei  sa'n  merke 

De  bêste  spillen  troch  in  tiid  al  oan; 
Mar  sparre  men  dy  altyd  for  nei  tsjerke, 

Den  die  men  wiis,  it  wirdt  sa  gau  bidoarn. 
Der  wirdt  den  tocht :  „Der  is  wol  wer  to  krijen  f 

Mar  dy  't  as  ik  mei  niljen  helje  moat, 
Die  better,  leau  'k,  dy  merken  hwet  to  mijen, 

En  oars  mar  yn  in  sljuchtwei  jak  en  skoart. 
Dat  wier  de  baes,  tominsten  nei  dat  Ljouwt, 

Der  't  elk  safoUe  er  kin  graech  nei  him  klaut. 

Mar  ried  ris  mei  hwa  'k  do  nei  Ljouwtermerke 

Op  sjou  wêst  ha  1    Dat  ried  jim,  tink  ik,  net. 
Ik  hab  er  wêst  mei  Sjouke  Simens  Ate  1 

't  Is  wrachtich  wierl    Noait  hie  'k  er  my  nei  set, 
Sa  'n  stille  Pier  op  side  yet  to  krijen. 

Hy  frege  my :  ik  lake  er  earst  ris  om ; 
Mar  'k  tocht:  Den  donder  het  wol  aerdich  skiven, 

Dêr  him  op  ta,  dat  is  dôch  net  sa  doml 
Mar  stille  wetters  habbe  djippe  grounen; 

Ik  hie  by  him  rjucht  oangename  jounen. 

Mar  sjuch,  it  is  gjin  feint  sa  nei  de  moade, 

Net  pronksk  en  heelendal  net  heech  fen  boarst; 
Mar  dêr  tsjinoer,  hwet  is  dy  feint  bilêzen  1 

Dat  is  mar  sa,  't  is  wrachtich  gjin  hâns-woarst. 
Mar  frjemd ! . . .  hy  scil  it  noait  ris  mei  my  stelle, 

Hy  komt  den  mar  as  't  him  ris  past  of  tinkt, 
En  ek  net  altyd  jouns  sahwet  acht  ûre, 

Né,  soms  mar  as  er  ús  de  krante  bringt. 

Den  kin  er  earst  sa  smout  mei  't  folkje  prate ; 
Binn'  dy  to  koai,  den  sit  ik  hwet  by  Ate. 

Nou  wol  ik  jimme  yette  hwet  fortelle, 

Hy  het  my  hjoed  in  minnebriefke  skreaun, 
Dat  is  yn  't  Frysk,  de  wirden  binne  disse: 

,,Tryn  skroarl    Ik  bin  alheel  end  al  gjin  frjeon 
Fen  folle  onnutte  wirden,  maste  witte; 

Oprjucht  en  sljucht  en  dêrmei  op  en  wei. 
Hwet  wotte  Ijeaver,  frou  of  fryster  wêze? 

Of  wost  gjin  ien  fen  beiden  wirde,  sei? 
It  antwird  hjirop  wirdt  mei  gauwens  helle, 

En  oars  den  mast  it  swart  op  wyt  mar  stelle". 

Ik  hie  oars  plan,  ik  woe  't  gjinien  fortelle; 

Mar  't  leit  sa  heech  1    Mar  praet  er  nou  net  fan ! 
Hwent  waerd  er  't  wys,  den  scoe  't  him,  frees  ik,  knelle, 

Fen  praterij  is  hy  alheel  gjin  man. 
Dat  briefke  sit  hwet  yn,  hwet  sizze  jimme? 

Mar   'k  fetsje  't  wol !    „Wost  fryster  wirde  of  frou 
Of  gjin  fen  ben  beiden?"    Nou,  dat  kin  men  tinke, 

Dat  is  aldfaem!  en  och,  dat  is  men  gau.    . 
Dy  't  altyd  praet  oer  oarljues  lek  en  brekken 

Dy  het  it  jongfolk  skielik  yn  'e  rekken. 

Mar  ho  *i  nou  moat?    Ik  bin  der  mei  forlegen. 

Hy  is  oars  goed,  mar  my  to  bare  stil; 
En  altyd  thús  en  iwich  yn  dat  boerkjen! 

Ik  tink  oars  al  hast,  da  'k  him  nimme  scil. 
Hy  is  sahwet  in  jier  acht  njuggen  âlder 

As  ik,  da's  wier!  mar  mannich  jonger  feint, 
Dy  't  wif  fen  sin  misbrûkt  syn  bêste  kreften, 

Wirdt  grif  troch  Ate  glânzich  útsjuch  skeind. 
Né,  dat  oangeande  hoef  ik  't  net  to  litten. 

Mar  den  sa  jong  al  fêst  forboun  to  sitten  I 

Hwet  is  't  in  spil!  en  dat  is  my  sa  nuver; 

Fyn  ik  it  sa?    Ik  hab  it  noait  sa  tocht. 
Nou  wirdt  er,  hearde  *k  wol  ris,  yn  de  Ijeafde 

Om  folle,  dat  yet  nearne  foun  is,  socht. 
Men  kin  de  moanne  den  yens  neden  kleije, 

Mar  dat  jout  ek  gjin  droege  koarste  brea, 
En  dêr  koe  'k  deis  yn  't  pikelflêsk  mar  snije 

En  krige  hwet  ik  ha  moast  om  'e  lea. 
It  soun  forstân  seit :  „Tryn,  dy  haven  binnen ! 

Al  is  den  ek  net  alles  nei  dyn  sinnen". 

Mar  sjuch,  hy  wol  't  sa  koart  en  bondich  witte. 

'k  Ha  't  oars  sa  moai  wol  yn  komeedsjes  sjoen ; 
Dêr  stie  de  fryster  den  yn  folle  gloarje, 

De  frijer  knible  foar  hjar  op  'e  groun. 
Den  skriemde  hy,  den  hja  wer  en  den  beide, 

En  hy  rôp  lûd :  „Lowize,  'k  sterf  oan  smart  !'* 
En  hja  dêr  op:  „'k  Ben  de  uwe,  Gust,  vooreeuwichr* 

En  hy  werom :  ,Sink  aan  myn  bonzend  hart !" 
Den  foel  't  gerdyn  en  den  wier  alles  tsjuster, 

Mar  sa  gyng  't  my  ek  wol  hwet  al  to  bjuster. 

Mar  ik  woe  ha,  hy  scoe  my  ek  hwet  flaeije, 

In  faem   wol  graech  hwet  streake  wirde,  oars  net? 
Dat  leit  yn  't  aerd ;  mar  Ate  het  yn  ienen 

Koartwei  de  stôk  my  by  de  doar  mar  set. 
Ik  wit  wol,  't  moat  ús  ek  hwet  wirdich  wêze ; 

Mar  't  giet  my  sa  dôch  sikerwier  to  koart. 
Ik  kin  dat  briefke  yet  wol  tsjien  kear  lêze, 

En  och  den  wit  ik  yet  net  ho  't  it  moat. 
Ik  scil  der  joun  in  spjeldtsje  mar  by  stekke 

En  moarn  ús  omke  eh  moaike  er  earst  oer  sprekke. 

Mar  ho  't  ek  rint,  ik  kom  hjir,  hoopje  'k,  wer  ris. 

Ik  winskje  nou  oan  alle  fammen  mar 
In  goede  frijer;  dat  is  folle  better 

As  nou  en  den  in  oaren  wer  op  kar. 
't  Giet  den  as  ien  dy  't  yn  in  hoeddewinkel 

Mar  siikket  seamelt,  past  en  lypt  en  pypt, 
En  op  it  lêst  in  stive  fiifkop  kriget, 

Dy  't  al  syn  libben  him  de  hollc  knypt. 
Né,  knap  en  goed,  den  moat  ik  oars  ek  kinne. 

Goen  joun !  ik  gean  hjir  nou  mar  wer  fen  dinne. 

» 

Yet  blider  joun  by  Kryn  Lolkes.  (*) 

Jim  habbe  al  hwet  fen  't  stille  nocht 
En  't  húslik  lok  by  Kiynboer  lêzen; 
Mar  sa  't  it  joun  by  sines  fljucht, 
Dat  is  hwet  dat  men  selde  sjucht; 
Ik  winske  dêr  wol  by  to  wêzen. 

•  Der  fleagen  fiif-en-tweintich  jier 
Sint  Krynne  troudei  noflik  hinne, 
En  mei  't  it  dêrfen  jierdei  wier  — 
Bysonder  kin  't  hjir  somtiids  rinne  — 
Hiene  ek  syn  beide  bern  it  klear, 
Dat  dy  it  trouforboun  hjoed  sieaten. 
Sa  sjocht  men  't  fêst  net  folie  mear: 
In  âlde  stam  mei  nije  leaten^ 
Dy  't  feestfiere  op  'e  selde  joun, 
Sa,  dat  ek  jimme  licht  wol  winsken 
Ta  't  folk  to  hearren  fen  dy  minsken ; 
De  tafel  liket  goed  forsjoen. 

Mar  búten  ús  is  't  hûs  al  fol. 

Bloedfrjeonen  binne  er  yet  al  machtich ; 

Tel  ik  se  goed,  den  binne  er  wol, 

Mei  bern  en  al,  sa'n  fiif-en-tachtich. 

De  keamer,  moai  mei  grien  biklaeid, 

Mei  flaggen,  linten,  blêdden,  blommen, 

Mei  reade  strikken  boun  of  naeid, 

Dy  is  hast  net  yn  't  roun  to  kommen. 

De  boaden  —  wite  skelken  foar  — 

Dy  witte  er  lykwol  troch  to  kringen 

En  laeitse  fleurich  tsjin  elkoar, 

By  't  heljen  en  wer  binnen  bringen. 

Dy  minsicen  ha  *t  mar  tige  drok! 

It  kofjedrinken  is  bisljuchte, 

Men  scil  bigjinne  mei  de  slok 

En  set  dêrta  de  boel  torjuchte. 

In  flesse  hjir,  in  flesse  dêr, 

Mei  glêzen,  dy  't  in  dikkop  bergje; 

Dy  lang  t  strak  de  iene  oare  wer. 

Min  kin  dôch  fen  in  boer  net  fergje, 

Dat  dy  safolle  glêzen  het : 

Elk  kin  net  for  him  scls  ien  krije, 


(•)    Sjuch  it  foarste  Diel,  bleds.  209. 

En  dêr  't  men  soune  minsken  het 

Scil  de  iene  'm  net  om  de  oare  mije. 

It  rounjaen  slút  de  frjeonebân, 

't  Forbynt  de  jonger  ein  oan  de  âlde. 

Dy  ienfâld  fen  ús  platte  lân, 

Dêr  wol  boer  Kryn  him  ek  oan  hâlde. 

De  reekwolk,  dy  't  omhegens  giet 

Fen  't  smoken,  dat  de  mânljue  dogge, 

Bilet  ús  net,  ho  't  elk  dër  sit 

Goed  nei  to  sjên.    Foarearst  den  sjugge 

Wy  Kryn  mei  't  wiif,  dêr  yn  'e  hoek, 

En  oan  syn  rjuchterside  Fintsje, 

Hjar  âldste  sprút,  dy  't  wol  sa  smûk 

En  blier  sjucht  as  't  Ijeaf  foarjierssintsje. 

Dy  het  nou,  mannich  feint  ta  spyt, 

De  frije  fammesteat  forlitten. 

Hja  binne  hjar  as  fryster  kwyt 

En  hiene  as  man  graech  nêst  hjar  sitten. 

Hjar  brêggeman  dy  hjit  Jan  Sket, 

In  gnap  jongkearel  út  Trynwâlden, 

Dy  't  aerdich  hwet  to  wachtsjen  het 

As  ienichst'soantsje  fen  syn  âlden. 

Dy  sitte  dêr  wer  njunkén,  en 

'tMoat  grif  dy  minsken  noflik  wêze, 

Hjar  soan  sa  lokkich  troud  to  sjên ; 

Dat  kin  men  út  hjar  eagen  lêze. 

Nou,  njunken  Kryn  syn  wiif,  dêr  sit 

Hjar  jongste  bern,  de  snoade  Tyske. 

Dy  goede  goede  froede  jonge  wit 

Gjin  lok  hjir  sonder  Hessels  Lyske, 

In  boeredochter  út  it  gea. 

Dy  is  hwet  spjuchtich,  ja,  mar  siker 

Dat  docht  hjar  net  safolle  skea ; 

Oan  deugd  is  se  ek  safolle  riker. 

En  njunken  dat  pear  jonge  Ijue 

Dêr  sit  hjar  heit;  de  mem  dy  mist  er, 

Dy  's  wei,  it  hûsbistjûr  het  hja 

En  dat  giet  nou  wer  oan  hjarsister; 

Dy  folget  den :  en  sa  mar  foart  I 

De  hele  boel  kin  'k  net  biskrjuwe, 

Né,  dêrfor  sjit  my  tiid  to  koart, 

En  'k  lit  it  dêrom  hjir  by  bljuwe. 

Hwent  omke  en  moaike,  neef  en  nift, 

Ho  fier  of  nei  se  yn  't  bloed  ek  binne, 

Elk  is  for  joun  it  moed  sa  licht 

En  spraet  graech  blidens  om  him  hinne. 
Hja  prate  swiid  en  ha  sa'n  nocht; 
Ho  wonder  faek  de  dingen  barre 
En  dat  men  'tselde  as  hjir  sa  sjucht. 
Sa  rattelt  alles  troch  elkoarren. 
Mar  stil !  Kryn  Lolkes  giet  oerein, 
Hy  hâldt  in  glês  mei  wyn  em  hegen 
En  freget  „StiIte!"  Heal  forslein 
Bigjint  er  triljend:  ,,*kBin  forlegen  . . . 

Sa  wier!  dat  mei'  jim  hearre, 
Qoe  frjeonen,  allegearre, 

Dat  ik  it  wird  ris  dwaen. 
Noait  praette  'k  tsjin  safolle ; 
Ik  hoopje  jimme  wolle 

Hwet  ynskikke  en  forjaen. 

'k  Tel  twa-en-fyftich  jierren 
En  krij  al  grize  hierren. 

En  nou  is  disse  joun 
Wis  yn  myn  hele  libben 
De  moaiste,  nou  'tmyn  sibben, 

Ek  troch  de  trou  forboun, 
Hjar  earste  brilloft  hâlde, 
Wyls  'tik  hjir  niei  myn  âlde 

Krekl  fiif-en-tweintich  jier 
Yn  jimme  midden  bloeide, 
Kreict  as  in  beam  dy  't  groeide 

Rjucht  fleurich  en  mei  tier. 

Myn  wyfkel  hwa  koe  't  tinke, 
«    Dat  ús  yet  ta  scoe  blinke 

Sa  'n  wonder  lokkich  lot? 
Wy  moatte  tankber  sizze: 
Mei  sa  de  wei  hjir  lizze, 

De  Heare  is  goed !    Ja,  God 

Joech  ús  de  romt  fen  segen 
En  foarspoed  op  ús  wegen. 

God  jaen  dat  ek  ús  bern ! 
'k  Hoop  dat  se  yn  nocht  en  wille 
De  deugd  biwarje  scille 

En  dêrtroch  foarspoed  sjên. 

Myn  bêste  soan  en  dochter! 
De  tiden  binn*  nou  Ijochter 

As  do  't  ik  boaske  bin. 
Do  wieren  't  sloppe  tiden, 
Mei  rampen  hie  'k  to  striden, 

En  't  boerke  yn  't  earst-oan  min. 

Dat  gyng  foarby;  't  waerd  letter 
In  hele  bulte  better; 

Sa  bljuwe  't  yn  *e  wrâld ! 
Wiif,  bern  1  en  allegearre, 
Dy  *t  my  hjir  sjugge  en  hearre, 
.  Wês  lokkich  en  wird  âld !" 

„Knap  sein !"  rôpt  daelk  de  hele  rie, 
Dy  't  earst  oandachtich  swige, 
„In  oanspraek,  dy  't  op  poaten  stie! 
Kryn  Lolkes  kin  't  mar  tige".  — 
Elîc  is  forwondere  oer  de  man, 
Men  kin  't  yen  net  bigripe 
Hwer  't  hy  de  wirden  foun  en  den 
Sa  dealse  moai  bislipe. 

Nou  skinkt  men  yn,  de  glêzen  wyn 

Gean  roun ;  men  kin  wol  tinke, 

Elk  stimt  mei  Kryn  syn  winskjen  yn 

En  wol  dêr  graech  op  drinke. 

Hawar!  as  't  jimme  giet  as  my, 

Den  scoen*  we  er  wol  yn  diele ; 

'k  Wird  sels  fen  't  sjên  der  fleurich  by, 

Det  kin  'k  biskiedlik  fiele. 

't  Wird  gau  rumoeriger,  men  moat 

Mar  hast  in  sangkje  sjonge. 

lenset  mar  yn  en  mei  in  hoart 

Bigjinne  ek  âlde  en  jonge : 

Skep  freugde  yn  't  libben, 

Elk  dy  't  hjoed  hjir  wêze  mei ! 
't  Jout  gouden  dagen 

En  in  griene  wei. 
Dy  't  hjir  de  moaîste  blommen  fynt 
En  dy  nel  yn  in  krânse  bynt, 
Hwermei  hy  't  libbens-lot  forsiert, 

Dy  is  de  fynst  net  wirdich. 

Skep  freugde  yn  't  libben,  ens. 
In  achtber  pear,  forbliid  fen  geast, 
Hâldt  hjoed  it  silv'ren  brilloftsfeest, 

Skep  freugde  yn  't  libben,  ens. 

32 

O,  libje  lang  en  libje  soun, 
Kryn  Lolkes  mei  jou  bern  yn  't  roun. 
^Vy  winskje  jimme  heil  en  nocht 
By  ienfâld,  deugd  en  eare. 
Skep  freugde  yn  *t  libben,  ens. 

Jan  Sket  ën  Fintsje,  flink  jong  pear! 
De  Ijeafde  boun  de  herten  gear; 
Hab  alle  dagen  wille  en  nocht 
En  forspoed  yn  Trynwâlden. 
Skep  freugde  yn  't  libben,  ens. 

En  Tys  en  Lyske  bljuw  yn  't  gea, 
Fyn  hjir  yn  wolfeart  jimme  brea 
En  bljuw  jimme  âlde  Ijue  fa  steun, 
De  nocht  scii  by  jim  wenje. 
Skep  freugde  yn  't  libben,  ens. 

Foarút,  blijmoedich  sjonge  wy, 
Libje  altyd,  lyk  as  hjoed,  sa  blij  1 
]a,  dy  't  de  deugd  bcmint  scil  wis 
Hjir  altyd  fleurich  wêze. 
Skep  freugde  yn  *t  libben,  ens. 

Dat  siz  ik  mei,  't  is  moai  bitocht! 

Dêr  moat  men  wer  op  drinke. 
Kom  flink  mar  yn  'e  rounte  brocht, 

De  flessen  woll'  wol  skinke. 
Mar  stilte  wer!    In  man  sttet  op. 

Dat  liket  wol  to  wêzen 
Us  achtbre  master  fen  der  Knop, 

Dy  'tFintsje  en  Tys  it  lêzen 
En  skrjuwen  en  yet  folle  mear, 

Mei  deugd  en  bravens  learde. 
Elk  fielt,  dat  dy  earwaerde  hear 

Joun  by  de  brilloft  hearde. 
Syn  griis  bosk  hier,  syn  read  gesicht, 

Syn  bril,  syn  das  en  boordje 
'tls  alles  deftich.    Fol  gewichf 

Bigjint  er:  „Yet  in  woordje 
Fen  my,  al  is  't  net  folle, 
Ik  ha  't  dôch  yn  'e  holle 

En  't  moaf  er  ek  mar  út; 

'tjout  oars  gjin  goed  bislút. 

Ik  winskje  den  earst  oan  Kryn  Lolkes  en  't  wiif 
Noait  wirde  se  jichtich,  net  gammel  of  stiif, 
Mar  flink  as  tsjinwirdich  yet  jierren  oan  ién, 
Tsjin  elkoar  altiden  sa  minlik  en  grien. 

• 
Hjar  soan  en  hjar  dochter  dy  folgje  hjar  nei 
En  bljuwe  op  de  paden  dêr  't  ik  hjar  op  lei ! 
'k  Learde  ienkear  hjar  beide  as  rjucht  flitige  bern, 
Nou  mei  it  my  barre  hjar  boaske  to  sjên. 

't  Docht  goed  oan  myn  herte,  dat  fiel  ik  sa  klear, 
Ik  wird  in  dei  jonger  al  tel  ik  ien  mear. 
Ja,  frjeonen !  wis  sizze  jimmc  allen  mei  my, 
Dat  dy  jonge  Ijuwc  mei  de  âlden  der  by 
In  klaverblêd  meitse,  wis  nearne  sa  foun. 
Lang  bljuwe  se  yn  wêzen  en  wy  jimmer  soun ! 

Kom  sjonge  wy  hertlik :  Op  Fryslâns  groun ! 

Op  Fryslâns  groun 

Dêr  fynt  men  wiere  nocht, 
Dat  is  dat  âlde  drege  lân, 
Dêr  't  flyt  en  wolfaert  hân  oan  hân 
Gelok  spriede  oer  de  boerestân, 

Lyk  as  men  't  nearne  sjocht, 

Lyk  as  men  't  nearne  sjucht. 

Lûdroftiger  klinkt  it  gesjong  nou  yn  't  roun, 

De  frolikens  bringt  it  jong  folk  fen  'egroun. 

Men  het  op  'e  telle  de  dounsseale  klear; 

En  hwa  scoe  't  nou  kwelle,  dat  mannich  jong  pear 

By  'tgovertsjen  frijde  en  patte?  UIs  wis, 

Mei  ien  dat  net  lije,  in  izegrim  is  't. 

In  patertje  moat  men  der  ek  ris  by  ha, 

In  kattesprong  hat  men  op  't  lêst  der  op  ta. 

Kom,  dounsje  nei  winsken  mar  roun  yn  'ebocht; 

De  jierrige  minsken  ha  foar  yette  nocht. 

Wês  fleurich  fen  herte  mei  'n  goedmienend  sin ; 

Wél  dy  'thjir  de  smerte  fen  'tneibirou  ken. 

Né,  hjir  ha  se  freugde  mei  elkoar  sa  'theart, 

Dêr  'telk  him  forheugdc,  mar  nimmen  forkeard. 

Onder  't  praten,  onder  'tdrinken 

Fen  in  hearlik  gleske  wyn, 
Dat  men  soarget  yn  to  skinken, 

Sitte  de  âldtsjes  foar  by  Kryn. 
't  Wirdt  al  let ;  de  klok  slacht  trije, 

Frouljue  siikje  al  om  hjar  klean. 
'tjongfolk  kin  syn  nocht  net  krije, 

Hwa  fen  hjarren  tinkt  om  gean  ? 
O,  hja  wirde  sa  balstjûrich, 

.  Witte  fen  gjin  lins  to  jaen ; 
d'Alden,  ek  al  tige  roerich, 

Prate  er  fen  om  mei  to  dwaen. 
O  1  nou  wirdt  it  mälder  yette, 

Master  yn  'e  govert !  Ja 
Wrammelsl  hwa  kin  't  dounsjen  litte? 

Alde  en  jonge  gripe  ta. 
't  Is  in  hele  lange  rige ; 

Master  set  de  bril  wer  op, 
Laket  blier  en  mikt  ris  tige ; 

Elk  het  nocht  oan  fen  der  Knop. 
„Neem  er  een  aan"  sa  klinkt  it  deuntsje ; 

Hwa  't  nou  master  nimme  scil  ?  1 
Fêst  syn  eigen  wyfke  Teuntsje. 

Né,  hy  sjucht  goed  troch  de  bril. 
Hy  grypt  nimmen  oars  as  Fintsje, 

Master  is  in  âlde  gút, 
Jout  in  tútsje  hjar  op  'tkintsje; 

Nou,  men  ropt  en  raest  it  útl 

Briker  het  men  't  noait  bilibbe, 
Mälder  het  men  't  nimmer  sjoen. 

Jan  hie  wis  op  master  kibbe, 
Wier  'tnet  bard  op  disse  joun. 

^Laeitsend  meij'  de  frjeonen  skiede, 

„'tBêstel  soundheitl  en  goe  nachtl" 
Wie'n  de  wirden ;  elk  kin  't  riede, 

Winsken  yet  in  hele  fracht, 
Dy  'ter  troch  elkoarren  klinke. 

En  hja  skiede,  wol  foldien 
Oer  de  nocht,  dy  'tfeest  mocht  skinke, 

Mei  „Ta  wersjên"  bliid  fen  ien. 

Ja,  ta  wersjên,  goede  frjeonen! 

'k  Seach  se  mei  myn  geastes-each. 
'kWoe,  dat  elk  hjir  yn  dit  libben 

Sok  in  froalik  feest  ris  seach. 

Stelling  en  Godstsjinst. 

III. 

It  wyfke  dêr  op  it  toaneel  joech  it  lêzen  oer;  hjaleiitboek 
op  'e  tafel  en  sei:  O  dierber  wird  fen  treast  en  forromming!  It 
docht  my  goed  oan  't  hert,  mar  honear  scil  for  my  de  tiid  fen 
frede  en  bliidskip  oanbrekke?  Ik  fiel  my  sa  ienlik,  alles  moatik 
by  my  sels  forkropje  oan  de  side  fen  în  man,  dy  't  op  'e  dwaelwei 
is.  O  âlden!  ho  Ijeaf  Ik  jimme  hie  en  hofolle  'k  oan  jimme 
forplichte  bin:  dwaes  wier  't  en  scil  't  altyd  bljuwe  in  bern  om 
't  jild  trouwe  litte  to  wollen.  En  dôch  jimme  mienden  't  goed. 
Simen  hie  jild ;  hy  scoe  him  by  my  wol  goed  hâlde  en  den  scoe 
by  de  oerfloed  Ijeafde  wenje.  Mar  hwet  is  't  wirden?  Endôch 
scoe  'k  Simen  Ijeaf  ha  kinne.  Ja,  it  lok  scoe  by  ús  wenje,  sels 
yn  'e  earmoed,  as  hy  mar  goed  oppaste.  O!  dy  wylde  sinnen, 
hwet  bringe  dy  mannich-ien  fen  't  spoar.  It  is  nacht  for  my. 
En  dôch  scil  ik  joun  bisite  ha  en  de  moaiste  apels  foar  't  finster 
lizze  moatte,  my  hâlde  krekt  of  't  my  neat  hindert.  (Hja  falt 
mei  de  hân  oan  'e  hoUe  yn  't  mymerjen.) 

OARDE  TOANIEL.  Sibbel,  de  kreamheinster,  mei  in  kyp 
op,  mar  oars  sljuchtwei  forklaeid,  mei  in  braskoer  yn  'e  hän, 
dy't  se  op  'e  tafel  set.  Hja  falt  op  in  stoel  del  en  smyt  de  kyp 
nêst  hjar  op  'e  flier.  —  Kremis!  hwet  is  't  hjoed  waerm.  Fij,  ik 
swit  er  fen ;  mar  ik  hab  ek  sa  hird  roan,  lik  bin  siker  efter  'e  pûst. 

D  e   f  r  0  u.    Ei !  en  ik  tochte  sa,  hwet  bljuwt  Sibbeltsje  lang. 

Sibbel.  Ik  lang  bljuwe?  Ljeave  minskel  ho  kinn'  jy  't 
sizze  ?  Ik  bin  amper  flein,  dat  's  wrachtich  wier.  Freegje  Brecht 
mar,  dêr  ha  'k  efkes  by  stien;  hja  sei  Jy  rinne  krekt  oft  de 
herberge  yn  'e  brân  stiet."  Ik  sei:  Ja,  dat  is  sa,  mar  de  frou 
sit  alline  en  hja  is  yette  swak."  Do  fortelde  Brecht  my  yette, 
dat  Simen  wier  fen  'e  moarn  mei  Oedse  op  'e  sjeas  rekke,  nei 
Holrypper  merke  ta. 

D  e  f  r  0  u.  Mei  Oedse  ?  Och,  och !  dat  scil  ek  in  rare 
reis  jaen.  Nou  komt  er  joun  grif  wer  tige  forkeard  thús.  Ik 
hab  him  wakker  forsocht  om  hjoed  net  tofoUe  drank  to  nimmen, 
mar  nou  stean  'k  it  net. 

S  i  b  b  e  L  Ei,  häld  mar  moed ;  in  bytsje  luftigens  mei  joun 
gjin  kwea.  Mar  nou  moatte  jy  ris  sjên  ho  kostlik  Minke  my 
bihânle  het.  It  wier  wrachtich  goed  dat  ik  sels  kaem,  wytje  1  Do 
'k  om  klûntsjes  frege  scoe  se  my  allegearre  k  a  n  t  jaen ;  ik 
seach  it,  ta  gelok,  ik  sei :  „Hou  älde,  sa  net !  wy  krije  joun  in 
tsjeppe  bisite  en  'kwol  net  ha,  dat  de  frou  hjar  om  in  klûntsje 
skammet.  Ik  siz  altyd :  as  men  net  bidragen  wêze  wol  moat 
men  oeral  sels  by  wêze.    Sjuggejyl  (hja  jout  de  frou  de  pûde  mei 

kluntsjes  oer.)    Allegearre  moaije  slypstientsjes,  sa  wvt  as  in  hage. 

De  frou.  (Weacht  de  klûntsjes  op  'e  hân).  Is  dêr  in 
poun?    Dat  scoe  'k  net  sizze. 

S  i  b  b  e  I.  Wel,  nou  't  jy  't  sizze :  né,  dat  is  gjin  goed  spil, 
hearl  Jonge  jal  ik  siz  altyd,  dat  is  by  Minke  in  spil  om  yens 
miette  en  wicht  to  krijen.  Mar  ik  kin  der  dôch  net  bêst  wer 
mei  hinne,  wol? 

De  frou.  Och  né,  dat  jout  mar  in  hopeii  gekeakel  en 
oars  neat.    Mar  ho  kaem  it  út  mei  't  jild? 

Sibbel.  Ja,  sjugge  jyl  in  poun  klûntsjes  toalve  stûren 
en  de  koQebeane  achttsien  —  dy  wieren  wer  opslein  —  toalve 
in  sechstsien,  dat  wier  in  daelder.  In  healfean  sûker  en  for  en 
dûbeltsje  keniel,  dat  wirdt  seis-en-tritich.  In  fean  bakken  by 
Sjerpes,  dy  scoene  se  wol  bringe;  fiif  stûren,  dat  is  twa-en-fjir- 
tich  en  fiif  is  njuggen-en-Qirtich.  Hjir  is  in  stûr,  dat  makket 
in  kroan,  —  en  tsien  stûren  yet,  dat  makket  in  ryksdaelder.  Hwet 
in  bulte  gûd  for  in  bytsje  jild. 

D  e  f  r  0  u.  Mar  skepsel  1  ho  rekkenje  jy  ?  Lit  ús  yet  ris. 
Sjuch :  toalve  de  klûntsjes . . .  mar  der  is  ien  by  de  doar ;  sjuch 
ris  hwa  't  der  is.    (Sibbel  giet). 

TRÊDDE  TOANIEL.  (Feikjen,  in  boerefaem,  mei  in  lange 
bOle  yn  in  doek  biboun,  komt  mei  Sibbel  yn.)  Dei,  kastleinske  1 
Ik  moast  jo  de  groetenisse  dwaen  fen  'efrou  en  ik  moast  ris 
freegje  ho  't  mei  jo  gyng  en  mei  de  lytse.  En  dit  moast  ik  jo 
bringe.    (Hja  leit  de  bôle  op  'e  tafel.) 

D  e  f  r  o  u.  Ei  fij  1  dat  is  nou  siker  hast  al  to  bot.  Qean 
sittenl  Binne  de  frou  en  hjarre  yet  algearre  soun  en  goed  by 
't  spil  ? 

Feikjen,  (giet  sitten  en  Sibbel  bringt  hjar  in  stove.)  Ja, 
dat  giet  wol,  mar  de  boer  is  tsjinwirdich  sa  belroazich ;  hy  het 
in  holle  as  in  earen  amer,  'fis  suver  in  griis. 

D  e  f  r  0  u.  Sibbeltsje,  jaen  Feikjen  efkes  in  slokje  bram- 
boazen.    Fij !  stiet  it  sa  mei  de  boer  ?    Is  't  fen  sels  kaem  ? 

F  e  i  k  j  e  n.  (a  alheel  fen  sels.  De  boer  wiêr  okker-freeds 
nei  stêd  en  do  't  er  werom  kaem  hied  er  hwet  tofolle  drank 
hawn.  Dat  giet  sa  wol  ris  mear,  oars?  Nou,  do  is  er  onder- 
weis  út  de  sjeas  rOlle.  It  reau  kaem  thús,  mar  gjin  boer.  Do 
wy  oan  't  siilqen,  mar  wy  founen  neat.  De  oare  moarns  kaem 
de  boer;  hy  hie  him  oan  't  skouder  hwet  biseard  en  hy  wier 
yn  'e  dyks-wâl  tolânne  komd ;  dër  wie  er  yn  'e  sliep  rekke.  Dat 
bart  wol  mear,  oars?  Mar  sa  'n  hiele  nacht  onder  de  bleate 
lof  to  lizzen,  dat  docht  er  gjin  goed  ta,  seit  dokter,  en  dat  kin 
men  ek  wol  bigripe,  oars? 

D  e  f  r  0  u.  Fij !  hwet  in  rare  reis.  Ik  hie  der  neat  fen 
heard. 

S  i  b  b  e  1.  Ja,  ik  wol.  Hja  sizze  ek  dat  er  syn  haloazje  etl 
syn  jild  kwyt  rekke  is. 

Feikjen.  Ja,  de  Ijue  sizze  folle,  mar  dat  wit  gjin  ien  en 
't  kin  ek  gjin  ien  liwet  ^kéle,  oars  ? 

S  i  b  b  e  1.  Sa  is  't.  Dêr  sizze  jy  in  wier  wird.  Al  is  *t 
wier,  dat  let  nimmen ;  it  giet  fen  hjar  eigen.  It  siz  altyd,  as 
Ijue  dy  't  goed  barre  mei,  der  hwet  raer  troch  slaen,  dat  is 
nin  byt.  Jimme  boer  sit  er  waerm  yn,  lit  sokken  hjar  gong 
mar  gean. 

De   frou.    De   boerinne   komt  joun  dôch  ek,  net  Feikje? 

F  e  i  k  j  e  n.    Ja,  dat  is  't  plan  al. 

S  i  b  b  e  1,  (het  de  bôle  út  de  doek  dien.)  Nou  frou,  dat 
is  in  baes,  hearl 

D  e  f  r  0  u.    Ja,  't  is  siker  botternôch.  • 

F  e  i  k  j  e  n.  Mar  ik  moat  foart,  hear  1  (Hja  nimt  de  romer 
leech,  hja  kriget  de  doek  dêr  't  de  bôlle  yn  wêst  het,  seit  dei 
en  giet  hinne.^ 

S  i  b  b  e  1.  Ik  sei  niis :  hwet  in  baes  fen  in  bôle,  mar  dêr 
hie  'k  de  gek  mei.  It  is  ommers  in  pyst.  En  dat  sokke  Ijuwel 
hja  moasten  hjar  skamje.  Hja  dogge  hjar  safolle  foar;  mar  ik 
hab  ek  al  heard  dat  it  dêr  breder  liket  as  't  is  en  dat  de  boer, 
as  er  sa  oanhâldt  de  ein  wol  fine  scil.  Ja  't  is  in  greate  parade 
en  in  lyts  garnisoen,  dat  kin  men  oan  disse  bôle  ek  wol  sjên. 
D  e  f  r  0  u.  Fij,  hwet  beare  jy  1  Elk  raoat  witte  hwet  er 
bringe  wol. 

TJIRDE  TOANIEL.  Keapman  Doede  (kreas yn 'e  klean, 
mei  in  pakje  yn  'e  hân,  komt  yn.)    Qoen  dei  1  soun  yette  ? 

De   frou,   (forheard.)    Doedel   Ijeave  ginst!  bist  dou  it? 

D  0  e  d  e.  Kremis  Hinke  I  Myn  goede  Setske  en  gjin  ein  ! 
bist  nou  kastleinske?  Ik  hie  dy  hjir  net  socht,  ik  miende  dat 
jimme  boerkerij  ha  scoene. 

D  e  f  r  o  u.  Ja,  dat  wier  't  plan  ek  do  't  wy  trouwe  scoene, 
mar  der  is  ommers  tsjinwirdich  hast  oan  gjin  pleats  to  kommen, 
dat  men  't  meitse  kin.  Wy  habbe  earst  trije  jier  yn  in  keamer 
wenne  en  einliks  het  Simen  mei  in  slingerslach  disse  herberge 
kocht.    Wy  binne  nou  in  jier  oardeheal  yn  dit  bidrjuw. 

D  0  e  d  e.  Nou,  ik  stean  forsteld.  Jaen  my  ris  in  heal  flesse 
bier.    Bist  altomets  kreamfrou? 

De  frou.  Ja,  sint  great  fiertsien  dagen;  do  ha  wy  in 
jonge  soan  krige.  Bist  yet  net  troud  ?  (tsjin  Sibbel)  Wolle  jy 
in  healflesse  bier  út  de  kelder  helje?  (Sibbel  giet). 

D  o  e  d  e.  Né,  ik  bin  yet  net  troud ;  ik  stean  yet  altyd  by 
de  broerren  Forlak  yn  'e  klaeijingswinkel.  Nou  wier  de  reisger 
siik,  derom  moast  ikde  krite  mar  ris  ôfsoalje.  Ho  giet  it  dyeigentlyk? 

D  e  f  r  o  u.  Och,  hwet  scil  *k  dêr  folle  fen  sizze.  Elk  moat 
syn  paedtsje  lâns,  mar  de  reis  falt  soms  wol  ris  swier. 

D  0  e  d  e.  Ja,  mar  ik  moat  sizze,  ik  hab  er  ta  myn  spyt 
wol  ris  hwet  fen  heard,  dat  Simen  frij  hwet  oan  'e  drank  is. 
Nou,  dat  is  min;  jimme  habbe  elkoar  ienkear  en  der  is  jildfge- 
nOch.  O,  Hinke !  as  ik  der  yet  om  tink,  den  wird  ik  mâl.  Der 
binne  al  hwet  fûgels  forflein  sint  ik  mei  dy  opsiet,  yn  'e][moan- 
neskyn  foar  dat  finsterke  fen  dat  keammerke,  yn  't  hûs  byjde 
mounle. 

S  i  b  b  e  1  (komt  op  mei  't  bier,  mar  hja  het  efkes  lústere 
en  't  léste  heard).  As  ik  freegje  mei,  frou,  is  dit  in  âld  frijer 
fen  jo? 

D  e   f  r  0  u.    O,  dat  is  al  lang  forgetten. 
«  S  i  b  b  e  1.    Ja,   mar   ik  hear  it  wol,  it  het  al  tige  iens  wirk 
wêst.    Nou,   hawar,   keapman  1  den  is  't  spitich,  dat  jy  hjar  net 
krige   ha,   hwent  hja   het   nou   ien  dy  't  net  heal  genôch  noed 
fen  hjar  stiet.    Hja  wier  helte  better  wirdich. 

De  frou.    Sa  is  't  moaijernôch,  Sibbeltsje. 

S  i  b  b  e  1.  Né,  dat  is  sa !  Ik  siz  't  altyd  ;  freegje  in  oar 
mar.    Hwer  wennet  de  keapman?  as  'k  freegje  mei. 

D  0  e  d  e.  Ljeafst  oeral  dêr  't  minsken  wenje,  dy  't  fen 
moai  hälde.  Kin  k  ien  fen  jimme  hwet  forkeapje'?  Ik  wol  jimme 
de  stalen  mar  ris  sjên  litte.  (Hy  makket  syn  pakje  los). 

D  e  f  r  o  u.  Né,  ik  scil  mar  neat  keapje.  (Hja  nimt  dôch 
in  stael  yn  'e  hân).    Dat  is  oars  wol  moai,  net  Sibbeltsje? 

S  i  b  b  e  1.  Stomme  moai !  en  for  jo  foaral,  om  't  jy  klaeije 
jo  sa  kreas,  al  siz  ik  it  sels.  Nim  er  mar  ris  sa  'n  nij  pakje  fen. 

D  e  f  r  0  u.  Né,  ik  ha  der  gjin  forlet  fen.  Onnutte  útgaven 
wol  'k  Ijeafst  mar  mije. 

S  i  b  b  e  I.    Kom,  kom  !  jimme  habbe  hjir  in  bêste  herberge. 

D  e  f  r  0  u.    Dat  sizze  jy.    Elk  wit  syn  eigen  dingen  bêst. 

Doede  (sjucht  dat  de  frou  net  keapje  wol).  Nou  kom, 
ik  wol  jo  sa  'n  jurkje  stjûre  om  't  ik  jo  hjir  nou  as  kreamfrou 
oantref.  Dat  is  den  in  kreamfroujefte  fen  my.  Nimstitoan,  Hinke? 

D  e  f  r  0  u.  Dit  giet  my  wol  hwet  to  bot.  Ja,  ik  scoe  oars 
tige  mei  sa  'n  jurkje  forhearlike  wêze. 

S  i  b  b  e  I.  Nim  it  mar  oan  !  Wol  de  keapman  my  in  nij 
wollen  skeldoek  forearje,  den  wol  ik  ek  wol  in  âld  fryster  fen 
him  hjitte. 

D  e  f  r  0  u.  Nou  mar  net  mâlder  soe  'k  sizze.  —  Mar  jy 
scoene  dôch  hwet  fen  my  ha;  lit  ús  dêr  den  mar  in  nij  wollen 
skeldoek  for  rekkenje. 

D  0  e  d  e.  Bêst  wollen  skeldoeksgûd  hab  ik;  it  kin  yn 
oarder  komme. 

S  i  b  b  e  I.  Ljeave  sei !  Ja  frou,  jy  sizze  den :  it  is  to  bot. 
Mar  jy  binne  hast  al  to  goed.    Ik  scil  de  skeldoek  yn  tankoan- 

nimme,  mar  wrychtich  wier,  ik  bin  dcr  oandien  fen  (hja  wisket 
mei  de  skeldoek  de  triennen  út  de  eagen.) 

D  e   f  r  0  u.    Jy  dogge  dat  den  mar,  keapman. 

Doede  (skrjuwt  6p.)  'k  Wol  yet  wol  in  glês  bier  ha. 
(Sibbel  giet  nei  de  kelder.)  Dy  kreamheinster  is  my  mûlryp 
genôch. 

D  e  f  r  0  u.  Ja,  my  ek.  Mar  men  moat  by  sa'n  gelegenheid 
mar  nimme  hwet  min  krije  kin.  As  't  goed  giet  scil  se  gau  wer 
foart  kinne. 

D  0  e  d  e.    Jimme  habbe  dôch  ek  in  faem  ? 

D  e  f  r  0  u.  Né,  sa  rom  stiet  it  net.  Né  Doede,  it  stiet  mei 
ús  net  sa  bêst.    Swije  hear! 

D  0  e  d  e   (skodhollet).    Dat  falt  my  ôf. 

S  i  b  b  e  1  (mei  't  bier.)  Hwet  bin  'k  mei  dy  skeldoek  yn 
't  skik.  Ho  is  't  mogelik?  Forline  Snein  preke  domeny  noch 
sa  dierber:  „Wee$t  niet  bezorgd  waarmede  gij  jou  kleeden  zult." 

D  0  e  d  e  (het  syn  spil  wer  ynpakt  en  bittellet  it  bier.)  Mei 
in  dei  twa  stjûr  ik  't  gûd.    Nou,  it  bêste,  goen  dei  I 

FYFTE  TOANIEL.  S  i  b  b  e  1.  Nou,  hwet  in  aerdich  man. 
Ha  jim  elkoar  al  lang  kend,  frou? 

D  e  f  r  0  u.  Kennen  en  kennen  is  twa.  Mar  wit  jy  hwet 
ik  wol  woe?  Ik  hab  it  sa  yn  'e  holle  en  dat  wirdt  slimmer. 
As  'k  joun  opsitte  scil  bin  'k  gjin  heal  minske.  Ik  wol  graech 
efkes  lizze.  It  is  nou  healwei  twaën;  oan  healwei  fiven  ta  kin 
'k  wol  lizze.  As  jy  den  wiles  de  boel  hwet  oprêdde  en  bôle 
snije   en   sahwet,   den  ha  wy  op  't  lêst  de  boel  gou  foar  inoar. 

S  i  b  b  e  I.  Jongeja,  minske,  gean  jy  mar  gerêst  op  bêd ;  ik 
scil  't  spil  wol  sa  yn  'e  es  bringe  dat  it  klinkt  as  in  klok.  Dat 
siz  ik  altyd  en  dat  ha  'k  altyd  sein,  dat  's  wrachtich  wier,  freegje 
domenys  jiffrou  der  mar  nei :  yn  sokke  dingen  bin  'k  altyd  thús 
en  dat  bin  'k. 

De   frou.    As  de  lytse  bigjint  bringe  jy  him  my  mar. 

S  i  b  b  e  1.    Ja,  en  oars  roeikje  'k  efkes. 

D  e  f  r  0  u.  Né,  den  moat  er  hwet  ha ;  jy  hoeve  net  to 
roeikjcn,  en  foaral  gjin  sobber  jaen,  lyk  as  okkermoarns,  do  't 
bern  der  hast  yn  smoard  wier. 

S  i  b  b  e  I.    Ha  mar  gjin  noed,  ik  scil  dwaen  sa  't  jy  't  winskje. 

Ik   siz  altyd  en  dat  ha  'k  altyd  sein,  freegje  der (de  frou 

is  al  foart  ear  't  Sibbel  útpraet  is.) 

S  i  b  b  e  1,  (allinne.)  Sjê  sa  1  dat  moast  er  noch  by  komme, 
it  hele  hûs  oan  my  tabitrouwe.  Dat  is  my  hjir  in  libbentje: 
sûpe,  ite,  pronkje  en  op  bêd  lizze,  alles  onder  ien  dak.  Sa  scil 
der  wolfeart  komme !  Mar  dit  is  myn  gouden  ûre,  ik  scoe  in 
slodske  wêze  as  'k  nou  net  die  hwet  in  earlike  kreamheimster 
takomt  to  dwaen.    Earlik!  nou  ja,  hwa  is  earlik?  De  divel  mei 

earlik  bljuwe  as  't  er  op  oan  komt,  It  waeit  yen  fen  sels  net 
yn  'e  hals,  en  op  giet  de  boel  hjir  dOch ;  ik  mei  er  wrychtich 
wol  hwet  fen  ha.  'kScil  alderearst  mar  kofjemealle.  (Hja  giet 
sitten  mei  de  kofjemounle  en  docht  in  taest  yn  'e  pûde,  mar  't 
giet  om  't  oarde  :  in  hânfol  yn  'e  mounle  en  in  hânfol  yn  'e  bûze.) 
Sje  sal  dat  is  net  mear  as  lâns  rjucht,  ha  'k  altyd  heard.  Fen 
al  il  jild,  dat  oan  'e  lâns  skatkiste  takomt,  bljuwt  onderweis  de 
helte  by  de  amtenaers  hingjen.  Hwerom  scoe  ik  net  allikeearlik 
wêze?    (Hja  mealt  en  sjongt.) 

Draeije,  draeije,  draeije! 
Lit  de  boel  mar  waeijel 
De  wrâld  in  bytsje  rûch! 
In  minske  lang  net  slûch, 
In  ezel  yt  syn  brea  net  droech. 
Draeije,  draeije,  draeije! 
Lit  de  boel  mar  waeijel 
In  minske  net  sa  dom, 
De  konsjinsje  'n  bytsje  rom, 
Men  sylt  de  wrâld  dan  feilich  om. 

SECHSTE  TOANIEL.  (Fopkje,  in  glânzige  boerinne,  komt 
yn,  kreas,  forklaeid,  in  flodder  en  in  kyp  op,  in  braskoer  yn  'e  hân.) 

Sibbel,  (danige  glei.)  Myn  Ijeave  ginst,  frou  Dilstral 
goede  sloöf  1  komme  jy  dër  oan  ? 

F  0  p  k  j  e.  Qoen  dei !  Ja,  Sibbeltsje,  ik  tochte,  it  is  sok 
moai  waer,  ik  scil  sels  mar  mei  hwet  for  de  kreamfrou  op  'e 
sjou.  Hwent  joun  op  de  kreambisite  kom  ik  net,  moatte  jy 
tinke,  men  wirdt  sa  âld  al. 

S  i  b  b  e  I,  (jout  Fopkjen  stoel  en  stove.)  «AId"  seit  se  en 
hja  sjucht  er  út  as  in  roas.  Né,  dat  is  sa,  jy  meitse  mannich 
jongfaem  biskamme,  al  siz  ik  it  sels. 

F  0  p  k  i  e.  Jy  prate  hwet  1  Mar  wit  jy,  ik  hie  jisterjonn 
nei  Sytses  op  kreambisite  wëst,  nou  woe  'k  hjir  net  alheel  wei 
bljuwe,  dat  wier  my  hwet  to  biskamsum.  Ik  sei :  de  frou  scil 
altyd  hwet  fen  my  ha.  —  Is  se  net  by  de  wirken? 

S  i  b  b  e  I.  Né,  kastleinske  hie  't  sa  yn  'e  holle,  hja  woe 
efkes.lizze,  en  'nou  scoe  ik  it  spil  mar  gau  hwet  foar  inoar  skikke. 

F  o  p  k  j  e  n.    Och  hea  1  hie  se  't  sa  yn  'e  holle. 

S  i  b  b  e  I.  Och,  der  moat  den  ek  hwet  beard  wirde,  oars  ? 
Mar  wachtl  ik  scil  jo  in  slokje  helje.  Wol  ik  de  frouekroppe? 

Fopkjen.  Minske,  foaral  net!  Lit  ús  efkes  togearre 
prate  en  den  gean  'k  wer  foart.  Qiet  it  oars  yet  al  skiklik  mei 
de  frou  ? 

S  i  b  b  e  1  (bringt  hjar  in  romer  brandewyn  ta  en  giet  by  hjar 
sitten.)  Och,  ik  ha  der  gjin  forstân  fen.  Sa'n  hûshälding  as  't 
hjir  is,   gjin   minske   kin  't  sa  tinke.    Ik  ha  folle  onderfoun,  al 

siz  ik  it  sels,  mar  yn  sa'n  hûshâlding,  sjêdêr !  it  scoe  yen  to 
krap  wirde. 

F  0  p  k  j  e  n.  Nou,  elk  het  oan  syn  eigen  biswieren  genôch, 
mar  komt  men  ris  hwet  fen  in  oar  sines  to  hearren,  dêr  leit 
dôch  wol  ris  hwet  treastliks  yn. 

Sibb'el.  O  ja!  dat  is  in  wier  wird.  Ik  siz  altyd:  ^Fop- 
kje  is  yet  in  minske,  dêr  't  men  ris  hwet  mei  prate  icin.  Ja,  't 
fljucht  er  hjir  nuver  troch.  Simen  is  hast  alle  dagen  dronken. 
Dêrom  net,  den  kin  er  oars  w  o  1  hwet  misse.  Moarns  yntiids 
jiet  er  my  faek  al  in  romerfol  bramboazen  yn.  Dat  is  oars  aer- 
dich,  nou  ?  Dat  scil  h  j  a  noait  dwaen.  Hja  is  sa  fûl  as  in 
foarke,  moatte  jy  tinke.  Hjoed  ha  wy  bytiid  iten  en  nou,  tocht 
hjar,  wy  moasten  mar  foarby  fen  thé,  om  't  Simen  foart  wier  en 
as  dy  thús  kaem  moast  er  kofje  klear.  Sa  wirdt  it  útsifere.  Is 
't  net  freeslik  ? 

F  0  p  k  j  e  n.  Kloekwêzen  is  den  oars  net  forkeard,  mar  't 
kin  to  fier  dreaun  wirde. 

S  i  b  b  e  1.  Sa  is  X  it  kin  to  fier  dreaun  wirde.  Ik  ha  der 
myn  aerdichheit  oan,  ho  't  jy  altyd  it  rjuchte  wird  wer  witte. 
Ja,  kloek  en  kloek  is  twa.  Is  se  yn  'e  hûs  kloek,  der  bûten  wol 
se  wol  ris  oars  hwet.    Men  mei  alles  net  sizze. 

F  0  p  k  j  e  n.    Ik  hoef  ek  alles  net  to  witten. 

S  i  b  b  e  1.  Nou,  mar  jy  witte  wol  dat  dy  onbihelpige  Hâns 
lêsten  in  ongelok  hawn  het  yn  'e  houtmounle  en  nou  yet  mei  de 
foet  yn  't  kêssen  sit.  Folle  yn  't  foar  wieren  de  Ijue  net,  dêr 
hie  syn  eptich  wiif  wol  for  oppast,  mar  hwet  nou  dy  hûshâlding 
tatôge  wirdt,  dat  witte  jy  net.  En  de  kastleinske,  al  scil  se  sels 
foarby,  hja  wol  dêr  hwet  hinneha.  Hwet  dêr  efter  sit,  ik  wit  it  net. 

F  o  p  k  j  e  n.  Hja  scil  licht  ien  fen  dy  nijmoadrige  Ijue  wêze, 
dy  't  hjar  heil  siikje  yn  goeddwaen.  Mar  'k  ha  soarch,  dat  scil 
bidragen  útkomme. 

S  i  b  b  e  I.  Ja,  dat  scil  't.  Mar  't  is  hjir  de  forkearde  wrâld. 
Wacht  I  ik  scil  jo  yet  ris  ynskinke.  It  is  in  gelok,  frou,  dat  se 
my  hjir  ha.  As  se  mannichien  hjir  hiene,  den  wier  der  gjin  rie 
ta.  Ik  kin  lichtsje  en  swierje,  al  siz  ik  it  sels;  ik  kin  myrêdde 
dêr  't  in  oar  it  sitte  litte  scoe,  is  't  wier  of  net  ?  Ik  moat  oer  alles 
gean,  lyk  as  jy  sjugge.  De  baes  foart  of  dronken,  —  de  frou 
op  bêd.  As  men  net  in  earlik  karakter  bisiet,  wel  men  scoene 
ta  dingen  oergean  dy  't  in  earlik  minske  him  net  skammet,  — 
is  't  wier  of  net?  En  den  wirdt  men  faekyetmei  ontank  leanne. 

F  o  p  k  j  e  n.    Mei  ontank  leanne  ? 

Sibbel.  Ja,  sa  hie  'k,  by  gelyks,  niis  nei  Minke  Bolans 
wêst  om  klûntsjes  en  sa  hwet.  Kastleinske  hi^  my  jild  meijown 
en  ik  die  rekkenskip  fen  myn  útgaven  sa  't  hearde.  Mar  miene 
jy  dat  se  't  goed  krije  koe?  Do  ha  'k  myn  miening  ris  goed 
sein .... 

F  0  p  k  j  e  n.    Is  der  hwet  oanrin  hjir  yn  'e  herberge  ? 

S  i  b  b  e  1.  Dat  mei  sa  wol  wêze.  Jouns  sit  hjir  meast  al 
in  ploechje,  mar  hwet  er  sa  troch  in  dei  fortape  wird  dêr  kin 
de  kat  net  fen  libje.  Hjoed  ha  wy  hjir  in  nuvere  histoarje  hawn. 

P  0  p  k  j  e  n.    In  nuvere  histoarje  ? 

S  i  b  b  e  1.  Ja,  minske,  myn  foet  stiet  onder  allemans  tafel ; 
mar  tsjin  jo  doar  ik  wo!  hwet  útlitte.  Mar  'k  scil  earst  ris  for- 
nimme  oft  de  frou  wol  sliept;  wy  moatte  net  biharke  wirde. 
(Hja  docht  it).  Ja,  't  is  allegearre  stil.  Nou  witf  jy,  in  poas 
lyn  kaem  hjir  in  keapman,  in  wonderlike  snaek,  do  *t  dy  en  de 
frou  elkoar  seagen,  krigen  se  beide  in  reade  kleur;  hja  hiene 
kinde  oan  elkoar,  mirk  ik  al  gau.  Ik  waerd  er  út  stjûrd,  mar 
'k  wier  op  myn  iepenst  en  bleau  om  in  hoekje  stean.  Do  hiene 
se  't  al  gau  oer  frijerij mar  forklap  my  net  I 

F  0  p  k  j  e  n.  Hwer  tinke  jy  om  ?  Fortel  mar  foart ;  ik  kin 
allike  goed  swije  as  jy. 

S  i  b  b  e  I.  Dêr  fortrou  ik  op,  oars  doarst  ik  it  net  sizze. 
Nou  minske,  dat  roan  sa  fier,  dat  hy  hjar  de  earm  om  'e  hâls 
lei . . .  Ik  tochte,  sa  is  't  moaijernôch.  Ik  gyng  er  op  yn  en  'k 
sei :  „Wel  dikers !  dit  is  ek  hwet  nijs !''  Hja  skammen  hjar  ta 
de  teannen  út,  mar  't  wier  sa.  Do  bitingen  se  wakker,  dat  ik 
swije  scoe,  den  scoene  se  my  in  nij  blauboezler  skeldoek  jaen, 
en  dat  ha  'k  den  ek  mar  oannomd.  Mar  wier  't  net  frjemd? 
Ik  hab  ek  al  tante  hwer  't  dy  feint  wei  wier,  mar  dat  bin  'k  net 
to  witten  komt. 

F  0  p  k  j  e  n.   Nou,  it  wier  den  mäl !  Sa  hie  'k  it  noait  tocht. 

S  i  b  b  e  I.  En  witt'  jy  hwet  er  mear  tsjin  hjar  sei  ?  Hy 
scoe  hjar  in  moaije  doopjûpe  stjûre  for  hjar  lytse  jonge.  Hwet 
moet  men  dêr  nou  fen  meitse? 

F  0  p  k  j  e  n.  Qinst !  is  't  hjir  sa  'n  rare  boel  ?  Nou,  ha- 
war!  it  rint  er  oer  hinne.  Mar  op  sa  'n  menear  scoene  men 
yen  skamje  hjir  mear  binnen  doar  to  kommen.  Leegje  de  koer 
mar,  den  gean  'k  er  út. 

S  i  b  b  el  (leget  de  koer).  It  is  hjir  ek  gjin  kreas  spil  mear, 
tinkt  my;  ik  ha  disse  herberge  wol  oars  kend.  Mar  minske, 
hwet  meitse  jy  't  bot!   sa  'n  moaije  boffert  is  hjir  yet  net  brocht. 

F  0  p  k  j  e  n.    Komt  er  yet  al  hwet  ? 

S  i  b  b  e  1.  Och,  sahwet  dageliks  wei,  moatt'  jy  tinke.  Elk 
wit  wol  hwa  't  is  It  moeit  my  dôch,  frou,  dat  jy  joun  net 
komme.    Berber  en  Luts  en  hjarre  komme  allegearre. 

F  0  p  k  j  e  n.  Ik  ha  der  gjin  sin  oan,  hear !  Foarearst  binne 
my  dy  byienkomsten  trochgeans  to  idel  en  to  wereltsk,  en  dêr 
by,  ik  hab  jisterjoun  ek  al  op  kreambisite  wêst.  Hjir,  dit  is 
lykwols  for  jo.  (Hja  jout  Sibbel  in  fiifstûrstik).  Den  winskje  'k 
jo  't  nedige.   Doch  de  kastleinske  de  groetenisse! 

S  i  b  b  e  I.   Och,  myn  Ijeave  sloof !  Ik  siz  wol  faek :  Fopkjen 

bljuwt  de  selde.  De  ierde  scoe  in  himmel  wêze  as  alle  frouwen 
wieren  as  jy,  dat  's  wrachtich  wier!  Nou,  foaral  de  groete- 
nisse  thús. 

SAUNDE  TOANEEL.  Sibbel  allinne.  Ljeave  sei! 
hwet  het  dat  âld  fornim  my  bilet.  Mar  ik  hab  hjar  ek  moai 
hwet  op  't  jak  spjelde.  Ik  wit  sikerwier  sels  net  ho  'k  it  soms 
sa  divelske  moai  foar  inoar  krij.  Do  'k  in  fanke  wier  sei  ús  mem 
wol  ris:  „Lit  Sibbel  mar  rinne,  dy  het  de  wirden  for  'tbrûken 
lyk  as  de  divel  syn  tsjinders."  Nou,  't  is  mar  sa,  der  binne  net 
folle  dy  better  dogge  as  ik.  Mar  dat  gebabbel  mei  dy  toatebel 
het  myn  gouden  ûre  frij  hwet  ynkoarte.  Ik  moat  foartmeitse. 
Mar  hwet  nou?  De  lytse  bigjint  lûd  to  jaen.  Nou  bin  'k  er 
6f.  Wacht  ik  wit  rie.  (Hja  makket  handich  fen  in  wite  lape 
in  sobber.)  Dit  wol  me  net  lije,  mar  de  jonge  scil  der  wol 
mei  stil  wirde  en  den  hab  ik  de  hannen  rom.  (Hja  jout  it  bern 
de  sobber,  hja  widzet,  foar  op  't  toaneel  steande  en  sjongt.) 

Wize :  Der  was  lest  een  boerinnetje. 

De  wrâld  dy  rint  op  stelten 

Op  stelten  rint  wrâld ; 
Dat  komt  omdat  in  minske 

Fen  heech  to  rinnen  hâldt. 
Mar  al  ho  heech  in  minske 

Him  sels  ek  achtsje  mei, 
Dôch  leit  er  yn  dit  libben 

De  sobber  net  licht  wei. 
Ljeave  pop !  slopper-op ! 

Alle  minsken  habbe  in  sobber,  * 
Krekt  sa  goed  as  dou,  myn  popl 

Dou  litst  dy  roeikje  en  naenje, 

Sa  nochlik  en  sa  gol, 
As  jout  sa  'n  flauwe  sobber 

Dy  't  lege  bûkje  fol. 
Mar  boike,  wirdste  greater, 

Dyn  winsken  waechse  mei, 
En  jimmer  bljuwt  in  sobber 

Dy  treastlijk  op  dyn  wei. 
Ljeave  pop!  slobber-op! 

Skielk  scil  't  feintsje  'n  famke  patsje ! 
't  Sobjen  fleuret  hy  fen  op. 

Hear  Habma  sit  oan  't  poatsje 
Of  het  sa'n  rimmetyk; 

It  wirdich  Lean. 

Homme  Ales  fen  der  Kletten 
Dy  hie  't  mar  fêst  bisletten 

Nei  Rientse  Tiet  to  gean. 
En  Tiet  sei :  „Hark  ris,  Homme, 
Mochlst  dou  by  my  ris  komme, 

Den  krychst  dyn  wirdich  lean." 

„Myn  wirdich  lean?"  sa  tocht  er, 
„It  wirdt  my,  wier,  net  Ijochter; 

Hwet  mient  se  dêr  wol  mei? 
My  ta  de  doar  út  reagje, 
Dat  doar  se  fêst  net  weagje, 

Dat  moeide  hjar  tonei/' 

Ho  lang  er  him  bisinne, 
Hy  gyng  er  mar  ris  hinne 

En  frijde  dat  't  hwet  die. 
Mar  ear  't  se  op  't  lést  wer  skaetten 
Bigoun  er  dôch  to  praten 

Oer  hwet  syn  lean  nou  wie. 

Do  sei  dat  gutich  fanke: 
„As  ik  dy  nou  bitanke, 

Siz  dou  ris.  ho  *t  den  siet.''  — 
Hy  sei :  ^My  net  forsûpe, 
Mar  gau  op  side  krûpe 

In  oare  froede  Tiet."  — 


„Den  scil  'k  er  mar  fen  swije ; 
Né,  Homme,  'k  mei  dy  lije, 

Kom  skielik  mar  ris  wer. 
„Dyn  wirdich  lean"  woe  'k  sizze 
It  scoe  oan  my  net  üzze 

AI  waerdst  myn  man,  sjê  dêr! 


1» 


Klear  wier  't.    Mei  fjouwer  wike 
Do  boaske  't  pear;  sa  't  like 

Qean  better  pear  yn  't  gea. 
Hjar  libben  fleach  er  hinne 
Yn  Ijeafde,  frede  en  minne. 

Nou  binn'  se  beide  dea. 
1866. 

Stelling  en  Godstjînst. 

IV.      . 

.ACHTSTE  TOANILL.    De  frou  (mei  de  flodder  op).  Sîb- 
beltsje,  wolle  jy  hjir  efkes  komme?    It  bern  liket  net  goed. 

S  i  b  b  e  I.  Hea,  nou  is  't  raer  I  (Hja  giet  mei  de  frou  en 
hja  komme  werom).  Né  siker!  jy  habbe  gjin  ongerêstens  to 
habben ;  it  bern  het  de  sliep  net  goed  üt,  oars  skeelt  er  neat  oan. 

De   frou.    Het  er  de  hele  tiid  sliept? 

S  i  b  b  e  1.  As  in  roas.  Ik  hied  er  myn  niget  oan.  As  'k 
onder  't  kleed  harke  tocht  ik :  hwat  is  't  in  ingd!  hwet  liket dat 
bern  op  syn  mem.    (Hja  faget  de  eagen  út). 

De  frou.  Hwa  wier  hjir  niis  by  jo,  dy  't  frege  om  in 
sûkerbak  ? 

S  i  b  b  e  I.  Ei  hearden  jy  't  ?  Ja,  dat  wier  myn  fanke,  Blijke. 
Dy  het  sa'n  hert  for  lytse  bern,  dat  is  bysonder.  Hja  kaem 
hjir  foar  't  finster,  hja  woe  de  lytse  jonge  graech  ris  sjên,  do 
ha  'k  se  der  efkes  yn  litten.  Mar  do  't  se  om  in  sûkerbak  bid- 
dele  ha  'k  se  dalik  foartsjûrd ;  ik  sei  ^for  in  oar  sines  moat 
men  yen  mije,  sawol  yn  't  lyts  as  yn  't  great. 

D  é  f  r  0  u.  Nou,  jou  famke  mocht  oars  wol  in  sûkerbak 
ha.  As  der  joun  hwet  oer  bljuwt  moatte  jy  mar  hwet  mei 
nei  hûs  ha. 

S  i  b  b  e  1.  Och  skepsel  I  jy  binne  hast  al  to  goed.  Ik  siz 
altyd  en  'k  ha  't  altyd  sein  .... 

De  f  r  0  u.  De  lampe  moat  mar  op.  De  frouljue  scille  mei 
gauwens  wol  komme.  Bring  my  de  lúsjefers  efkes.  Mar  hwet 
is  dy  lampe  wiet;  ha  jy  der  fen  'e  moarn  petroalje  by  del 
getten  ? 

S  i  b  b  e  1.  Och,  witt  jy,  dy  nijmoadrige  lampen  dêr  bin  'k 
eigentlyk  mar  bang  fen.  Ik  ha  der  gjin  goed  forstân  fen,  dat 
wol  'k  wol  wêze.    Hjir!  woHe  jy  de  skûteldoek  efkes? 

De  frou.  Né  minske,  'k  ha  dêr  in  aparte  lape  ta,  oars 
rûkt  alles  fen  dat  gûd.  (Hja  siikket  yn  in  koerke.)  Hjir  ha  *k 
de  lape  al,  mar  dêr  mist  in  stik  ôf. 

ö  i  b  b  e  1  (efkes  fen  'e  wize.)  Hea  minske !  ik  scoe,  —  ei 
hwet  scoe  'k  sizze?  Hwet  scoe  'k,  woe  'k  sizze,  mei  dy  lape 
dwaen  ? 

D  e  f  r  0  u.  Nou  de  lape  wier  greater ;  dit  bigryp  ik  net.  (Hja 
stekt  de  lampe  op  en  set  de  boel  op  'e  tafel  yn  oarder.  Sibbel 
bringt  de  kofje.) 

De  frou.  Hea  hwet  bilytset  my  dy  bôlleboel.  Ha  jy  se 
allegeare  snien? 

S  i  b  b  e  I.  Allegearre,  minske !  Mar  sjuch,  't  is  fen  sels, 
it   bilun^t  altyd  fen   't  snijen,    Dat  kin  my  wol  ris  yn  'e  wei 

wêze,  hwent  der  scoe  tocht  wirde  kinne,  dat  ik  it  net  goed  bi- 
hânle.  Mar  ik  ha  't  wol  faek  opserweard,  as  in  bôlle  stikken 
snien  is  liket  er  altyd  minder  to  wêzen  as  oars.  —  Myn  ginstl 
dêr  is  jou  man  I 

NJUGQENDE  TOANIEL.  Simen,  (aerdich  oansketten 
thús  kommende).  Ho  Kingel  ho  giet  it,  fanke?  Koml  noubist 
hast  sa  moai  as  yn  'e  breidsdagen. 

De  frou.  Ik  bin  bliid  datst  foarlik  biste.  Mast  nou 
waerm  miel  ha  of  mar  in  stik  iten? 

S  i  m  e  n.  Oars  neat  as  bramboazebrandewyn.  Sibbel  bring 
my  mar  hwet  en  nim  sels  ek  hwet. 

De  frou.  Ei  Siraen,  lit  dat  nou.  Nim  in  stik  iten,  dêr 
wirdste  fris  fen.  Dou  bljuwst  joun  foar  om  de  praters,  is  'tnet 
wier?    Dou  sist  wol  oppasse,  dat  alles  by  de  regel  bljuwt. 

S  i  m  e  n.  Wel  wrachtich  bljuwt  it  by  de  regel.  De  frou 
moat  mei  hjar  selskip  feilich  wêze. 

D  e  f  r  0  u.    Yt  nou  in  stik  bôlle  mei  Ijirre  op. 

S  i  m  e  n.  Ik  wol  oars  gjin  iten  habbe  as  dit.  (Hy  spegelt 
mei  de  romer  en  poezzet.)  Dit  is  kost,  iten  en  drinken  fen 
beiden.    Sibbel,  drink  risl 

Sibbel.  Nou,  hawarl  hwa  kin  't  laeitsen  litte?  Jy  binne 
in  plesierigen  gast,  Simen !  Mar  hearink !  gean  der  út !  dêr 
komme  de  frouljue  wrachtich  al  oan. 

S  i  m  e  n.  Den  snij  ik  er  út.  (Troch  de  binnendoar  oan 
'e  side). 

TSIENDE  TOANIEL.  Fjouwer  frouljue  (komme 
fen  'e  oare  kant.)  Qoeden  joun !  Ho  giet  it  jo,  kastleinke  ?  — 
Ho  is  't  mei  de  lytse? 

D  e  f  r  0  u.  Nou,  ik  bin  al  wer  aerdich  op  'e  stap  en  mei 
de  lytse  giet  it  oars  ek  goed,  mar  niis  waerd  ik  kjel.  Ik  scoe 
him  hwet  opstrike,  ik  hie  efkes  lein,  hwent  ik  bin  yet  al  swak. 
(Sibbel  stompt  ien  fen  'e  frouljue  oan.)  Do  tocht  my,  dat  it 
bern  net  goed  wier,  mar  Sibbeltsje  seit  it  is  neat. 

S  i  b  b  e  1.  Ei  né,  it  bern  wier  hwet  yn  'e  sliep  fortiisd  ; 
dat  liket  wol  ris  hwet  núver  as  men  't  net  faek  sjoen  het;  mar 
dat  is  neat.  Hawar  frouljue,  prjuw  nou  kastleinske  hjar  kofje 
ris.  Der  habbe  in  hopen  smeulske  praetsjes  wêst  oer  domenys 
jiffrou  hjarres,  mar  disse  is,  leau  'k,  goed. 

len  fen  'e  frouljue.  Tlge  bêst.  Is  dit  kofje  fen 
Minke  Blâns? 

D  e   f  r  0  u.    Ja,  dy  forkeapet  altyd  bêste  waer. 

S  i  b  b  e  I.  Ja,  dat  is  sa,  mar  om  yens  part  fen  hjar  to 
krijen,  dat  hethwetyn;  men  moatdêrmargoed  útyenseagensjên. 

P  e   f  r  p  u.    Hea  ja,   Sibbeltsje,   nou   Jcomt   it   my  wer  yn 

't  sin,  dat  wy  yet  rekkenje  moatte,  mar  dat  kin  to  nei  wol. 

S  i  b  b  e  1  (in  panne  mei  bôlle  rounhâldende.)  Ja,  en  ast 
't  mis  is,  scil  ik  Minke  wer  oan. 

len  fen  'e  frouljue.  'k  Hie  earjister  net  tocht,  dat 
'k  hjir  joun  wêze  scoe.  Mym  man  woe  nei  Rie  om  dêr  te  for- 
nimmen  of  't  er  ek  in  âlde  grêfstien  op  't  tsjerkhôf  leit  fen 
Temme  Gjalts  of  Gjalt  Temmes,  ik  wit  it  net  goed.  Dêr  scoe 
't  oan  lizze  dat  wy  yetris  fiks  hwet  erve  koene. 

I  n  0  a  r  e  n.  Sok  reisgjen  en  skreppen  om  in  erfskip  kostet 
faek  folle  mear  as  der  fen  to  lânne  komt. 

De  earstewer.  Sa  bigounen  wy  der  ek  oer  to  tinken, 
dêrom  is  de  reis  oer  gien. 

S  i  b  b  el.    Hearink  frou,  h wet  giet  it  er  f oar  om  wei. 

(Efter  de  skermen  heart  men  pohei  fen  mânljue.) 

De  frou.  Ja,  hja  binne  nou  lûdroftiger  noch.  Simen  het 
nei  de  merke  wêst,  nou  is  er  al  hwet  roerich. 

I  e  n  f  e  n  'e  f  r  o  u  1  j  u  e.  Dat  binne  se  allegearre.  As  se 
hjir  mar  net  komme. 

S  i  b  b  e  1.    Wrychtich !  hja  komme  hjir  I   0  groulik  en  gjin  ein. 

ALFDE  TOANIEL.  Fjouwer  mânljue,  elk  mei  in  ein  piip, 
komme  onder  'n  hopen  drokte  mei  Simen  út  de  oare  keamer  wei. 

len  fen  hjarren.  Qoen  joun,  frouljue I  wy  scille  ris 
by  jimme  sjên. 

I  n   0  a  r  e  n.    Wy  moatte  ek  ris  in  poppebak  ha. 

I  n   t  r  ê  d  d  e.    In  poppeslok,  hwet  seist  dou,  Simen  ? 

S  i  m  e  n.  Dy  't  hwet  ha  wol  moat  him  mar  rêdde.  En  mar 
in  sit  siikje.    To  Sibbel,  brandewyn. 

Sibbel.  Ik  skrep  al  wakker.  Hjir  Greult,  drink  ris  op 
'e  jonge  soan. 

G  r  e  u  1 1  (mei  't  glês  yn  e  hân.)  Stil  hwet !  Kastlein  en 
kastleinske!  wy  binnerjuchttankber,  dat  jimmesa'nbaes  jonge  ha. 

I  n   0  a  r  e  n.    Ja,  hwer  is  de  jonge  soan  ? 

S  i  m  e  n  (tsjin  Hinke.)  Helje  de  lytse  jonge  dôch,  wiif !  Of 
scil  ik  it  dwaen? 

H  i  n  k  e.  Us  lytse  jonge  is  net  goed  en  dêr  bljuwe  jy  ôf. 
Ik  wykje  net  foar  de  doar  wei.  (Hja  giet  foar  de  doar  stean.) 

S  i  b  b  e  1.  Ja  Simen,  gjin  spil.  To,  jaen  er  dy  midden  yn 
en  spring  ris  oer  'e  pet.    (Hja  smyt  Simen  de  pet  ôf.) 

Oare  mânljue,  ek  frouljue.  Ja  Simen,  moat  oer 
*e  pet. 

S  i  m  e  n.    Hawar  den !  hwa  docht  mei  ? 

H  i  n  k  e.    Nou  kom,  't  hoeft  net  al  to  gek. 

S  i  m  e  n.  Né,  dêr  hâldt  de  frou  net  fen.  Mar  as  de  moaije 
fyndoekspoep  komt,  dy  't  moaije  jurken  jout  en  nije  scheldoeken 
for  't  swijen,  den  wol  Kinge  wol  mei  dwaen,    Bl...!  mjenst  dat 

ik  fen  jister  bin  ?  Ik  hab  gjin  moster  yn  'e  eagen.  Ik  bin  jister 
net  yn  'e  wrâld  komd. 

len   fen   de    mânljue.    Hwet  is  my  dit ? 

S  i  m  e  n.  Dat  blei  wol  de  fromme  frou  úthingje  en  spilet 
moai  waer  mei  in  lapke-keapman  as  ik  foart  bin.  Mar  Simen  is 
der  yette. 

H  i  n  k  e.    Dit  praet  bigryp  ik  net. 

S  i  m  e  n.  Né,  dou  bigrypst  it  net,  dat  scil  sa  wol  wêze. 
Mar  de  bern  roppe  *t  my  op  'e  bûrren  efternei,  it  giet  troch  't 
doarp  as  diggelfjûr.  Sjuch  mar  net  sa  fiis.  Mar  ik  scil  der 
wêze ;  ik  scil  him  skonken  meitse  en  dy  er  by ;  troch  de  glêzen 
donderje  scil  ik  jimme. 

len   fen   'e   frouljue.  (tsjin  Sibbel).   Hwet  spil  isdit? 

S  i  b  b  e  1.    Ik  mei  stjerre  as  ik  it  wit. 

S  i  m  e  n.  Né  Sibbel,  dat  liichst  ommers.  Dou  witste  *t  al 
to  goed.  Dou  bist  hjarren  ommers  oer  t  mot  komd  do  't  se 
hjir  sieten.  Mar  ast  tonei  wer  in  nije  skeldoek  fortsjinje  woste, 
den  mast  better  oppasse.    Hjir  mânljue,  drink  ris! 

len  fen  'e  mânljue.  !<om,  disse  kwesje  giet  ús  net 
oan.  Kom  Simen,  dounsje  de  lilkens  fen  'e  mage.  To  frouljue! 
to  Sibbel  1 

(Hinke  giet  forwezen  oan  'e  kant  sitten.) 

S  i  b  b  e  I.    Ik  bin  slop ! 

S  i  m  e  n.  Ik  wol  earst  in  sigaer  oan  ha.  (Hy  wol  sitten 
gean  om  onder  de  kofjekanne  oan  to  stekken,  mar  truzelt  op  'e 
groun,  dêr  't  de  oaren  om  laeitse.  Simen  fljucht  razend  oerein 
op  Greult  oan,  hy  gfllt  it  út.  Dat  diest  dou,  divel!  Hwascoest 
dou  foar  'e  gek  ha,  keale  smjunt? 

(Hja  pakke  elkoar  beet  en  reitse  oer  'e  groun.^ 

I  e  n  f  e  n  'e  f  r  o  u  1  j  u  e.  Dit  giet  to  mäl !  Simen  wirdt 
stil.    Der  komt  ek  bloed. 

I  n    0  a  r  e  n.    Hy  het  de  eagen  iepen  hawn. 

H  i  n  k  e.  Ja  hy  het  de  eagen  iepen  hawn.  (Sibbel  bringt  linnen.) 

0  r  e  u  1 1  (komt  oerein.)  Nou,  ik  forklearje  hjir  iepenlyk, 
dat  ik  oars  neat  yn  't  sin  hie  as  Simen  ta  bidarjen  to  bringen. 
Is  er  biseard  den  is  't  by  ongelok  komd. 

1  e  n  f  e  n  'e  m  â  n  I  j  u  e.  Ja,  dou  waerdst  ta  de  oarloch 
needsake  lyk  as  de  keizers  en  keningen  soms  ek. 

G  r  e  u  1 1.    Stekst  my  de  gek  aon  ?    Den  kinst  my  fine. 

Hinke.  Och  heden;  bigjin  dôch  gjin  spil  op  'e  nij;  it  is 
al  fiers  te  mâl  gien.  Mar  Simen  het  dôch  net  sa'n  heel  slimme 
knoei  krige,  liket  my  ta.    Sibbeltsje,  helje  mar  yettich  en  wetter. 

(Wyls  't  de  oaren  om  Simen  hinne  hokken  en  de  frouljue 
op  't  lêst  hjar  hoedtsjes  en  doeken  bigounen  te  siikjen,  het  Sibbel 
yet  ien  en  oar  fen  'e  tafel  yn  'e  bûsse  moffele;  ek  in  flakon  fen 
ien  fen  'e  frouljue.) 

S  i  b  b  e  1.    Kom  ja,  sloof,  dat  scil  ik  dwaen. 

I  e  n  f  e  n  'e  m  â  n  1  j  u  e.  Mar  ho  divel !  Simen  slacht  mar 
gjin  lûd.    Dou  hest  him  net  smoard,  wol  Qreult? 

G  r  e  u  It.  Wrachtich  net  1  Allinne  mar  goed  taknypt  om  hem 
yn  bitwang  to  hâlden. 

len  fen  'e  frouljue.  'tls  moardiedich;  Rop  him  ris 
hwet  yn  't  ear. 

S  i  b  b  el  (wyls  't  de  frou  mei  Simen  dwaeride  is.)  Simen  1 
Simen  !  libbest  yette  ? 

S  i  m  e  n.    Forrek ! 

S  i  b  b  e  1.  Fyktoarje !  hy  libbet  yette,  hy  kin  yet  flokke. 
Frou,  ik  felisitear  je  1 

H  i  n  k  e.    Moat  dokter  ek  komme,  Simen  ? 

S  i  m  e  n.  Né.  Jaen  my  in  kjêssen  onder  de  holle  en  lit 
my  stjerre,  den  bist  fen  my  6f.    0,  myn  holle. 

S  i  b  b  e  1  (leit  him  in  kjêssen  onder  de  holle.)  Sjê  sa, 
âlde  jonge !  nou  leist  as  in  jiffer  yn  'e  blommen. 

I  e  n  f  e  n  'e  f  r  0  u  1  j  e  u.  Us  tinkt  wy  wolle  nou  mar  foart 
gean.    Wy  siikje  jo  Ijeaver  tonei  ris  wer  op, 

H  i  n  k  e.  Ja,  Sibbeltsje  giet  er  licht  oer  hinne,  mar  ik  wol 
graech   bikenne,   dat   ik.jimme  Ijeaver  tonei  ris  wer  komme  lit. 

S  i  b  b  e  1  (fen  siden.)  Mar  myn  kwartsjes  (lûd.)  Hea,  frou  ! 
wyt  je  hwet  ik  wol  woe?  Ik  woe  greach  mei  foart.  Lit  hjir 
alles  mar  stean  sa  't  stiet,  ik  bin  hjir  moarnier  yntiids  wer,  den 
scil  'k  de  boel  wol  oprêdde.  Oars  moat  ikstrakallinnedeleane 
by  Harkes  lâns,  dêr  ha  'k  it  net  op  stean  by  tsjuster. 

H  i  n  k  e.  Nou  as  jy  graech  sa  wolle,  doch  't  den  mar. 
Mar  gean  den  by  dokter  oan  en  siz  dat  er  hjir  efkes  komt. 

G  r  e  u  1 1.  Jy  wolle  dôch  de  saek  net  oanbringe  en  dokter 
wys  meitsje  dnt  ik  Simen  knoffele  ha. 

H  i  n  k  e.  In  knappe  dokter  sjucht  út  syn  eigen  eagen  ;  dy 
hoeft  men  neat  wys  te  meitsen.  Ik  scil  oars  net  prate  as  hwet 
nedich  is.  Mar  'k  woe  dokter  nou  by  myn  jonlqe  ha ;  ik  wit 
net  hwet  him  skeelt. 

I  e  n  f  en  'e  f  r  o  u  1  j  u  e.  Jy  ha  gelyk,  sloof.  In  mem  fielt 
hwet  in  mem  om  't  hert  is.  Mar  *t  bigreatet  my  dat  jy  hjir 
allinne  wêze  moatte. 

H  i  n  k  e.  Dat  is  neat,  och  né  1  (Hja  skricmt.)  Mar  de 
hirdé  wirden,  dy  't  Simen  my  jouns  tafoege,  diene  my  sear.  'k 
Bigryp  net  hwet  dat  wêze  mei. 

len  fen  'e  mânljue.  Ei  neat,  frou !  De  bysfeînten 
habbe  Simen  hjoed  wys  makke,  dat  jy  in  fremde  lapkekeapman 
by  jou  hawn  ha,  dy  't  hjir  mear  komt  as  Simen  foart  is.  En 
jy  scoene  in  nij  pakje  forgees  fen  him  ha.  Dat  wier  de  hele 
grap,  dy  't  Simen  jouns  dwers  yn  'e  kop  siet,  Gjin  praten 
wirdich. 

H  i  n  k  e.  Och  hwet  is  't  benaud !  Hwa  mei  soks  oer  *e 
bûrren  brocht  ha? 

S  i  b  b  e  1.  Ei  stil  mar,  frou  !  't  Is  fêst  in  grapke  fen  dy 
keapman  fen  hjoed.  Sokke  snaken  prate  mar  hwet.  Steur  jo 
dêr  net  oan. 

H  i  n  k  e  (falt  by  de  tafel  op  in  stoel  del  mei  de  holle  yn 
'e  hin.)    Der  net  oan  steure?    Is  de  miette  yet  net  fol? 

De  frouljue.  Nou  kastleinske,  häld  mar  moed.  Wy 
wolle  hoopje  dat  alles  wol  torjuchte  komme  scil.  Wy  moatte 
nou  siker  wol  foart.  (De  frouljue  en  de  mänljue  nimme  alle- 
gearre  ôfskie  en  litte  Hinke  allinne,  mei  Simen  oer  'e  fiier.) 

TOALFTE  TOANIEL.  H  i  n  k  e.  Och  heden !  hwer  ha  'k 
it  mei  fortsjinne,  dat  myn  libbenspaed  jimmer  mei  de  roukleur 
oerditsen  wêze  moat?  (Hja  giet  oerein).  Dêr  in  man,  dy  't 
my  neat  jout  as  fortriet  om  't  er  him  oan  'e  drank  oerjown  het. 
Ik  scoe  h  i  m  habbe  as  myn  man,  as  de  heit  fen  myn  bern,  en 
hy,  as  er  nou  to  wekker  wirdt,  scil  my  haetsje,  om  't  er  him 
laster  oanprate  litten  het.  —  Dêr  in  hert  fen  in  bern,  dat 
lichtwol  moarnier  al  út  dizze  wrâld  forhûze  is.  En  ik,  —  yn 
sa'n  boel,  yn  sa'n  plak!  dat  men  hast  Ijeaver  yn  't  grêf  lizze 
scoene.  Hwet  bin  ik  in  lijer!  Lykwol  dokter  scil  komme;  lit 
my  dwaen  hwet  ik  kin  om  it  dôch  hwet  tsjepper  foar  *t  eachto 
krijen.  (Hja  set  de  stoellen  hwet  to  rjuchte  en  lûkt  de  matte 
foar  de  tapkast  hwet  oan ;  hja  fynt  de  sobber  dy  't  Sibbel  dêr 
del  smiten  het.  Hwet  is  dat  ?  In  sobber  ?  Jawol !  den  het  dat 
ondogense  wiif  dêr  sikerwier  neimiddei  it  bern  mei  delbêdde. 
Mar  hwet  rûkt  dat  ding  fen  petroalje.  Ljeave  sei !  it  is  dôch 
net  in  stik  fen  myn  lampelape.  0  frede !  it  is  siker  sa !  O,  o,  o ! 
myn  bern  is  forjown.  0  heden !  kaem  dokter  mar  gau !  dokter, 
dokter  I 

TRETTSIENDE  TOANIEL.  D  o  k  t  e  r  (mei  syn  wiif  yn  'e 
earm.)  Roppe  jy  my,  kastleinske  ?  Jy  koene  ús  dôch  net  gean  sjên. 

H  i  n  k  e.  Né  mynhear !  mar  jy  habbe  dôch  biskie  krige  dat 
jy  komme  moasten.    En  der  is  haest  by. 

Dokter.  Dat  ik  hjir  komme  moast?  Dêr  het  gjinien  my 
om  oan  wêst.  Wy  kaemen  hjir  togearre  lâns  en  hearden  jo  rop- 
pen,  dêrom  komme  wy  hjir  yn.    Het  er  deilisskip  wêst? 

H  i  n  k  e.    Ja,  dat  ek  al,  mar  mei  ús  lytse  is  't  lang  net  goed, 
dêr  is  haest  by. 

Mefrou.    Der.is  dôch  gjin  ongelok  bard? 

H  i  n  k  e.  Och,  hwet  scil  ik  sizze  ?  Wy  scoene  jouns  kofje- 
drinkers  ha ;  myn  man  woe  dat  sa  ha  en  de  kreamheinster  wier 
der  tige  hjit  op,  om  't  forfal,  fen  sels.  Nou,  ik  liet  dat  tagean, 
mar  neimiddei  hie  'k  it  hwet  yn  'e  holle  en  'k  gyng  hwet  lizzen. 

D  0  k  t  e  r.    Dêr  hien'  jy  great  gelyk  oan. 

H  i  n  k  e.  Do  lei  'k  it  Sibbeltsje  op  om  goed  om  't  jongkje 
to  tinken  en  him  my  to  brihgen  as  er  to  wekker  waerd. 

M  e  f  r  o  u.    Jawol !   dat  moast  se  út  hjar  sels  ek  wol  witte. 

H  i  n  k  e.  Ja,  mar  hja  hie  koarts  tsjin  myn  sin  it  bern  in 
sobber  jown  en  dat  bisloech  sa,  dat  it  bern  wier  hast  smoard. 
Dêrom  sei  'k,  hja  moast  it  net  wer  dwaen.  0,  wier  'k  hjoed 
mar  net  op  bêd  gien. 

M  e  f  r  0  u.    Den  het  se  't  dôch  dien  ? 

H  i  n  k  e.  Sjoen  ha  'k  it  net,  dêr  het  se  for  oppast.  Mar 
sjuch  hjir  ris:  mei  disse  lape  ros  ik  de  peterouljelampen  en  wirdt 
er  oars  hwet  griemd  mei  dat  gûd,  dan  fei  'k  dat  er  ek  yn  op. 
En  nou  ha  'k  ontditsen,  dat  Sibbeltsje  dêr  in  stik  ôf  skoerd  het 
om  in  sobber  to  meitsen.  Ik  hab  him  niis  foun  yn  'thoekjedêr 
't  se  'm  deltreaun  hie  ear  't  ik  foar  *t  Ijocht  kaem. 

Dokter.  In  sobber  fen  in  peteroaljelape!  hwet  giet  it 
soms  al  raer!    Minske,  bring  my  by  jou  bern. 

M  e  f  r  0  u.  Kom,  ik  gean  ek  mei.  (Hja  gean  mei  hjar  trijen 
yn   'e  sydkeamer,   dêr  't  men  't  Ijocht  út  wei  blinken  sjên  kin.) 

—    —     —    —    —    —    Simen   (wirdt  wekker.)    Hwer 

bin  'k?  (forheard  oerein.)  Hinke!  —  —  Stil!  hwet  is  dat? 
Hwa  is  dêr  by  hjar?    0!  't  is  dokter!  dokter  by  myn  bern!  — 

*t  Moeit  my  wrachtich  dat  ik  to  wekker  bin.    Ik  droomde 

sa  moai!  —  —  fen  in  Paradys,  fen  in  Eva  en  gjin  slange.  Sa 
woe  'k  wol  oan  't  dromen  bleaun  ha.  Ik  wol  wer  sliepe,  mar 
dokter  moat  my  net  sjên.  Ik  wit  net  honear  'k  him  jild  jaen 
scil.  Der  binne  safolle,  dy  't  jild  fen  my  ha  moatte;  ik  mei  my 
wol  ophingje.  Mar  hwet  docht  dy  hân  my  sear.  Dat  het  dy 
Greult  my  dien.  Dy  stomme  kearel  wol  'k  formoardsje,  —  en 
den  forsûp  ik  my,  den  kin  't  wiif  mar  mei  dy  lapkekeapman 
tahâlde.  Myn  lytse  jonge  scil  wol  dea  gean  en^dat  is  mar  't 
bêste  for  him,  hwent  dat  libben  jout  oars  neat  as  biroerdens. 
Mar  ik  scil  Qreult  út  'e  wei  helpe.    (Hie  giet.) 

FJIRTSIENDE  TOANIEL.  (Dokter,  mefrou  en  Hinke  komme 
wer  yn  'e  tapkeamer.) 

H  i  n  k  e.    Den  tinkt  mynhear,  dat  it  wol  gean  scil  ? 

D  0  k  t  e  r.  Ja,  doch  mar  sa  't  îk  sein  ha ;  moarnier  yntiids 
scil  'k  wer  komme. 

H  i  n  k  e.  Hearink !  Hwet  ha  wy  nou  ?  Hwer  îs  Simen 
bilânne  ? 

Mefrou.    Myn  ginst!  ik  tocht  dat  er  tofolle  hie. 

H  i  n  k  e.  Och  ja,  dat  hied  er  ek.  De  man  is  op  'e  dwael- 
wei.  Jouns  kaem  er  mei  in  stik  of  fjouwer  mânljue  út  de  jacht- 
weide  hjir  by  ús.    Do  hiene  se  earst  al  neat  yn  'e  holle  as  mal- 

lichheid  en  'teinge,  lyk  as  dat  mear  siet,  mei  deillisskip  en  fjucht- 
sjen.  Simen  foun  syn  pertij  oan  Qreult  en  dy  liket  him  hwet 
knoeid  to  habben.  Wy  ha  him  in  kêssen  jown  en  hy  is  yn  'e 
sliep  rekke.    Mar  hwer  't  er  nou  is?  Simenl  Simen! 

Dokter.  It  is  forkeard,  kastleinske,  dat  jy  hjir  allinne 
binne.    Jy  moasten  Sibbeltsje  by  jo  hälden  ha. 

M  i  n  k  e.  Och  ja,  mar  dy  hie  mar  wakker  drjuw  om  nei 
hûs.    En  onder  ús  sein,  ik  hab  de  rjuchte  steun  ek  net  oan  hjar. 

Mefrou.    Nou,  dat  wol  'k  yn  ienen  wol  leauwe. 

Dokter.  Mar  hwer  scoe  Simen  roan  wêze  yn  'e  lette 
joun?    Dêr  mocht  ik  wol  ris  nei  sjên. 

H  i  nk  e.  0 !  dat  is  tofolle  moeite  jor  jo,  mynhear.  Hwer 
scille  jy  rinne  ? 

Dokter.  Nou,  myn  frou  kin  hjir  sa  lang  by  jo  bljuwe, 
ik  scil  ris  efkes  sjên.  (Dokter  giet  hinne,  de  froulje  gean  sitten.) 

FYFTSIENDE  TOANIEL.  M  e  f  r  o  u.  Jy  habbe  al  hwet  to 
dragen,  frou. 

Hinke.    Och  mefrou!  't  is  in  wonder  dat  'k  yet  libje. 

M  e  f  r  0  u.    As  Simen  nochteren  is  liket  er  oars  sa'n  fikse  man. 

H  i  n  k  e.  Ja,  mefrou,  den  is  er  bêst,  sels  goedlik.  En  al 
het  er  tofolle,  den  is  er  yet  net  lilk  tsjin  my.  Mar  jouns  wist 
ik   net  hwet  him  yn  'e  holle  popele.    O,  dat  docht  my  sa  sear. 

Mefrou.    Hied  er  hwet  op  jo  tsjin,  jouns? 

H  i  n  k  e.  Ja,  it  is  to  raer  om  't  to  sizzen ;  mar  't  leit  my 
sa  heech.  Der  moat  him  oanspraet  weze,  dat  ik  mei  oare 
minljue  tahild. 

M  e  f  r  0  u.  Fij,  fij !  hwet  rint  de  lastersucht  al  fier.  Mar 
til  dër  net  to  swier  oer,  dat  leaut  dôch  gjin  ien. 

H  i  n  k  e.  Myn  man  wol,  mefrou  I  myn  man  leaut  it.  Myn 
pak  liket  ho  langer  ho  swierder  wirde  to  moatten. 

Mefrou.  Forlies  de  hope  mar  net,  minske.  As  de  need 
op  't  heechst  is,  is  faek  de  help  tichte  by.  Licht  is  dit  wol  de 
nacht  fen  biproeving  fo  jo.  De  wierheit  bihellet  ienkear  de 
oerwinning. 

H  i  n  k  e.  0  mefrou  !  mocht  dat  sa  wêze.  Jou  praet  for- 
treastget  my.    Sok  praet  kom  ik  oars  noait  to  hearren. 

M  e  f  r  0  u.    Scille  wy  nou  net  ris  wer  by  jou  jonkje  sjên  ? 

H  i  n  k  e.  O  ja  I  Hwêr  't  syn  heit  nou  sit.  Wy  kinne  de 
lampe  hjir  wol  stean  litte;  yn  de  oare  keamer  barnt  it  nacht- 
lampke.    (Hja  gean  hinne.    In  amerij  stilte). 

SECHSTIENDE  TOANIEL.  (Dokter  en  Simen  komme  yn, 
elk  mei  in  dracht  wyt  linnengûd,  lekkens,  himden,  mûtsen  en 
sahwet  mear.) 

D  o  k  t  e  r.    Frouljue !   hwer  binne  jimme  ?    Kom  hjir  gau  I 

De  frouljue  (ynkommende.)  Frede  I  hwet scille  wy  nou  ha? 

D  0  k  t  e  r.  Kastleinske,  ik  bring  jou  man  wer  thús,  net  alline, 
mar  in  moaije  fangst  er  by. 

M  e  f  r  o  u.    Mar  hwet  is  dat  dôch  ?    Hwet  bitsjut  dat  ? 

Dokter.    Dat  kin  Simen  jimme  fortelle. 

S  i  m  e  n.  Ja,  ik  hie  hjoed  nei  de  merke  wêst,  en  nou  wier 
'k  jouns  op  'e  matte  hwet  yn  'e  sliep  rekke  en  do  'k  wekker 
waerd,  wier  de  holle  my  sa  mâl,  dat  ik  tochte,  'k  wol  efkes  de 
bûrren  trochtraepje,  dat  frisset  my  licht  hwet  op.  Ik  gyng  de 
efterbûrren  lâns  en  do  'k  dêr  njunicen  de  hage  kaem  fen  Greultes 
efterúty  hearde  'k  oan  de  oare  kant  fen  dy  hage  lústerjen :  ,,Bljuw 
hjirmar  stean,  ik  scil  *t  gau  pakke.''  —  Teantsjende  koe 'k  krekt 
oer  de  hage  kypje,  dêr  seach  'k  in  fromminslce,  dy  fandele  as 
de  diveker  it  linnen  fen  'e  bleek.  Ik  roan  om  'e  hoeke  om  by 
de  steksdoar  to  kommen^  dêr  't  hja  troch  moasten,  mar  hja  wieren 
my  to  gau.  Ik  wier  der  yet  net  do  't  der  twa  útsetten  kamen 
en  dat  gyng  dêr  dwers  troch  de  droege  sleat  en  skean  it  ^n 
oer.  Mei  neisetten  koe  'k  se  net  krije,  ik  moast  to  bek  rinne. 
Op  'e  draef  de  efterwei  lâns  scoe  'k,  allike  gau  as  hja  by  de 
hikke  komme  kinne,  tocht  ik,  dêr  't  hja  op  ta  setten.  Mar  hja 
wieren  dêr  dôch  yet  earder  as  ik  en  hoepelen  hird  op.  Hja 
wieren  my  grif  ontkomd  as  dokter  fen  de  oare  kant,  der  net 
oankomd  wier. 

D  o  k  t  e  r.  Ja,  en  do  't  se  my  fornamen  kearden  se  om  en 
roanen  flak  op  Simen  oan,  howol  wy  fen  elkoar  net  wisten.  Do 
like  't  hjarren  to  krap  to  wirden ;  hja  bruiden  't  linnen  dêr  del 
en  snjitten  Simen  foarby.  Wy  stiene  forsteld,  do  't  wy  elkoar 
metten  en  wyls  't  wy  ondersochten  hwet  se  dêr  delsmiten  hiene, 
binne  se  ús  as  hazzen  ontkomd.  Ik  sei  tsjin  Simen :  „Wy  binne 
ticht  by  jou  hûs,  lit  ús  dêr  it  gûd  bringe,  den  kin  de  eigener 
it  dêr  wei  helje  litte. 

S  i  m  e  n.  Nou,  de  eigener  is  Greult.  En  as  ik  myn  miening 
siz,  den  leau  'k  dat  'k  ek  wol  goed  sjoen  ha  hwa  't  itdêrfen'e 
bleek  opfandele.    Mar  folle  praten  makket  de  mûle  wirch. 

D  0  k  t  e  r.  En  folle  swijen  bringt  in  minske  yn  'e  tarring. 
Dus  praten  en  swijen  het  beide  syn  miette.  Swij  jo  joun  mar 
hwet  jy  fen  disse  histoarje  miene  to  witten.  Ik  scilt  by  Greult 
oangean  om  him  te  sizzen,  dat  syn  gûd  wol  biwarre  is,  en  'k 
scil  de  boargemaster  ek  kindskip  fen  de  saek  jaen.  Dat  ien  en 
oar  kin  moarn  fierder  ôfhandele  wirde.  Mar  witf  je  hwet  joun 
yn  oarder  moat? 

S  i  m  e  n.    Né,  ik  wit  net  hwet  mynhaer  mient. 

Dokter.  De  iendracht  twisken  Simen  kastlein  en  syn 
wiif.    Wy  geane  er  út  en  jimmc  moatte  't  togearre  hâlde. 

S  i  m  e  n.  Mynhear,  hofolle  jild  scoene  jy  wol  fen  my  ha 
moatte  ? 

Dokter.  Dat  kinne  jy  sels  wol  neigean.  Jy  habbe  de 
rekkens  allegearre  krige ;  jy  habbe  oannomd  om  ek  for  jou  mem 
to  biteljen.  't  Scil  meinoar  in  goed  sauntich  goune  wêze  en 
den  is  der  ek  yet  efterstallige  rinte,  lyk  as  jy  witte. 

S  i  m  e  n  (falt  op  in  stoel  del.)  Mynhear,  ik  bin  in  foriern 
man.    Ik  bin  earm,  der  is  gjin  útwei. 

D  o  k  t  e  r.  As  jy  sa  folhalde  lyk  as  jy  nou  in  poas  dien 
ha,  Simen,  dan  ha  jy  gelyk,  den  is  der  gjin  útwei.  Elke  súper 
is  in  forlern  man,  in  earm  man,  in  dwaelljocht  yn  'e  petten  en 
poellen.  Mar  elke  man  dy  't  itgoede  wol,  dy'tmoed  hâldtende 
hân  optilt  om  to  dwaen  hwet  er  fynt  te  dwaen,  mei  in  goed 
sin  en  in  fêste  wille,  dy  stiet  as  in  stienrots  midden  yn  'e  wegen. 
Hy  biswykt  net  en  alle  goede  dingen  rinne  him  mei.  Simen, 
hâld  de  holle  der  foar,  lit  de  dwaesheit  farre  en  den  scil  ik 
noait  de  man  wêze,  dy  't  jy  de.moed  binimt. 

S  i  m  e  n.    Mynhear,  jy  miene  't  goed. 

D  0  k  t  e  r.  En  jy  moatte  't  goed  wolle.  Kom  frou,  wy 
scille  gean  moatte. 

(Dokter  en  mefrou  nimme  ôfskie  en  geane.) 

SAUNTSIENDE  TOANIEL.  H  i  n  k  e.  Simen,  wotte  nou  net 
ris  in  stik  iten  ha? 

S  i  m  e  n  (giet  mismoedich  sitten.)  Iten  noch  drinken.  Der 
mei  my  wiet  noch  droech  mear  barre.  Ik  bin  in  forlern  man. 
Wie  'k  mar  dea! 

H  i  n  k  e.  Och  man,  hwet  in  tekst.  Hâld  moed  en  siikje  't 
goede.    Dokter  sei  dat  ommers  ek;  der  is  yet  wol  rie  ta. 

Simen.  For  my  net;  ik  hab  neat  mear.  't  Is  liddich  en 
tsjuster  om  my  hinne. 

H  i  n  k  e.  Dat  is  in  rare  menear  fen  praten.  Siker,  Simen, 
hâld  moed  en  forlit  de  dwaelwei.  Lit  it  ús  togearre  hâlde;  wy 
habbe  nou  in  bern,  ús  beide  dierber.  Moatte  wy  earm  wirde, 
'k  scil  dy  net  mei  klachten  lêstich  falle,  mar  dwaen  hwet  ikkin 
om  dy  to  helpen. 

S  i  m  e  n.  Ja,  Hinke,  dou  praetst  er  goed  oer,  Op  in  oare 
tiid,  ja,  ien  dei  earder,  scoe  'k  my  siker  fen  dy  riede  litten  ha. 
Mar  nou  is  *t  foarby,  hwent  dou  bist  ek  for  my  forlern. 

H  i  n  k  e.    Ikke  ?  Hwerom  dat  ? 

S  i  m  e  n  (giet  oerein.)  Dou  witste  hwet  kroane  as  't  my 
hjoed  op  'e  holle  set  heste.  Hjoed !  ja,  hwa  wit  ho  lang  hast 
my  al  om  'e  tún  laet.  O,  skepsel !  dou  likest  foar  't  each  de 
oprjuchtens  sels ;  mar  o  1  dou  bist  in  slange.  Wy  moatte  skiede. 
(Hy  keart  hjar  forachtlik  de  rêch  ta.) 

H  i  n  k  e  (mei  in  hâlding  as  in  heldinne  tsjin  de  taskôgers.) 
As  it  wé  fen  'e  wrâld  dyn  wille  slynt  as  de  rabbers-tongen  dyn 
eare  weikape,  as  it  minskdom  dy  as  in  djipsonken  sondaer  for- 

achtet  en  de  wierheit,  sa  't  liket,  biside  sit.  —  01  as  den  de 
onskild  yn  't  herte  wennet  —  o,  hâld  den  moed,  al  falt  dat 
danige  swier,  omst  jimmeroan  opmerkste,  dat  in  hopen  minsken 
it  mdlste  Ijeafst  leauwe  wolle. 

(It  gerdyn  falt;  it  earste  bidrjuw  is  út.) 


De  Flearterpsters  sieten  earst  deastil.  Hja  hiene  mei  de 
greatste  oandacht  sjoen  en  harke,  ja,  sa  stil  wêst  dat  men  in 
spjelde  fallen  hearre  kind  hie.  Nou  en  den  hiene  se  tige  lake, 
mar  soms  ek  hast  skrieme  kind  om  de  kastleinske  hjar  leed. 
Do  't  se  hwet  ta  hjar  sels  kamen  gyng  't  op  in  stampfoetsjen  en 
hânklappen,  sa  lang  dat  it  gerdyn  wer  ophelle  waerd  en  de 
kastleinske  yet  ienkear  de  selde  wirden  útspriek  dy  't  se  lêst 
sein  hie.  Do  't  gerdyn  wer  del  wier  kaem  er  in  algemiene 
biweging  onder  *t  folk. 

^Nou,  hwet  sizze  jimme  der  fen  ?''  sei  de  feint  tsjin  Dimers 
fammen. 

„Nou,  't  is  suver  in  mirakel.  Mep^  scoe  sizze,  ho  dogge 
se  *t  sa.    Scoe  't  nou  útwêze?" 

^Ne/'  sei  de  feint,  „hja  bigjinne  strak  yette  ris.  Den  scille 
wy  sjên  ho  't  alles  útrint." 

»Dy  Sibbel,"  sei  in  oar,  „wier  in  dogeneat,  mar  't  wier  oars 
grappich  te  sjên.  En  hwet  die  dy  Klaeske  't  moai !  Ik  wit  net 
ho  't  dy  fammen  sa  doare." 

Mar  't  wier  twiskenpoas,  dêrom  seach  elk  hwet  to  krijen. 
Sterke  drank  waerd  dêr  boppe  dy  jouns  net  tape.  Dimer  syn 
jongfolk  siet  ek  al  gau  oan  'e  wyn.  Alheel  weisleept  troch  hwet 
se  bywenne  hiene  forgeaten  se  heit  thús  bynei,  mar  as  se  er 
om  tochten  waerd  it  hjarren  wol  hwet  benypt.  Mar  dôch  skildere 
de  âlde  sokke  formaken  altyd  ôf  as  divels-wirk,  hja  fregen  hjar 
sels  6f:  „Hwet  kwea  sit  dêr  nou  dôch  yn?" 

„Ik  wit  er  neat  fen,"  sei  Dimer  syn  soan,  „mar  ik  bin  der 
wrachtich  oars  fen.  't  Is  eigentlyk  divelsk,  dat  men  ynpleats  fen 
sokke  dingen  to  sjên,  heale  nachten  yn  sOphûzen  sit.  Hawar! 
ik  forpof  it,  ik  wol  gjin  drank  wer  ha.  Dêr  stiet  it!"  —  En 
hy  sloech  op  'e  tafel  dat  it  hwet  die. 

^Kremis  en  gjinein !"  sei  Jouke,  „makkest  dy  tapassing  er 
fen  op  dy  sels?  Nou,  gelok  mei  dyn  plan!  Wy  drinke  der 
ris  op." 

De  fammen  laken  om  hjar  broer,  dy  't  se  noait  earder  sa 
praten  heard  hiene ;  mar  hja  seijen  tsjin  elkoar :  „As  er  't  fol- 
hâldt  om  giin  drank  mear  to  brûken,  den  is  der  nimmen  blider 
as  ús  mem. ' 

„Hwa  wier  dat,  dy  't  for  Simen  spile?"  frege  er  ien. 

„Nimmen  oars  as  master,"  sei  in  oar. 

»Nou,  it  IQd  wier  my  belcend,  mar  scoe  men  net  swarre  dat 
it  in  folsleine  sûplap  wier?  En  dat  ús  sedige  dimmene  master! 
Dy  ken  de  wräld,  hear!" 

»Dat  ken  er!"  sei  Dimer  syn  soan.  ^lk  scil  dy  man  strak 
ontlielje  op  in  flesse  wyn.  Ja,  ik  wol  dy  komeedsjespylders 
graech  allegearre  traktearje. 

»Ik  leau,  dat  Dimer  syn  bern  skik  yn  't  libben  krije/'  sei 
er  ien. 

Sa  hie  elk  zyn  drokte  yn  de  twiskenpoas.  Mar  mei  de  tiid 
bigounen  se  forlangst  to  krijen  nei  de  komeedsje.  It  muzyk 
spile  wol  ris  in  stikje  en  einliks  jowch  de  skelle  it  teiken,  dat 
elk  wer  op  syn  plak  moast  sjên  to  kommen  omdat  men  mei 
gauwens  wer  hwet  hearre  en  sjên  scoe. 

(  Wirdt  foartset) 


525 


Rykdom. 


'k  Wenne  yn  *e  stêd  en  'k  wîer  in  banjerhear, 

Myn  hûs  stie  yn  in  greate  moaije  strjitte; 

'k  Hie  sealen,  lytse  en  greate  keamers  en  hwet  mear 

Yn  'n  hearehûs  mei  nédich  wêze  of  hiitte. 

It  mûrwirk  wier  fen  noai  bikappe  stien 

Mei  glêzen,  dy  'tas  greate  spegels  blonken, 

Mei  'n  doar,  hwer  foar,  oan  beide  siden  ien, 

Twa  bîelden,  krekt  as  'tlibb'ne  wieren,  pronken. 

Dêr  boppe  wier  'tbalkon,  en  dêr  op  foun 
Ik,  as  de  dei  forroan  wier,  yn  'esimmer 
De  loft  sa  fris  en  't  jowch  my  elke  joun 
Hwet  nijs  to  sjên.    Hwent  nijs  dat  îs  der  jimmer 
Yn  't  steds-kryoel ;  den  heart  men  moai  muzyk, 
Den  kuirje  dêr  onfoege  moaije  frouljue. 
'kSeach  fen  omheech  faek  dat  hjir  earm  en  ryk 
Op  'twrâlds  toaniel  al  nuver  troch'noar  rôlje. 

Ik  klaeide  my  nei  de  aldernijste  swier, 
De  snider  koe  my  by  de  tîid  wol  hilde ; 
Mei  elke  moanne,  al  neî  *t  de  moade  wier, 
Kryg'  'k  altyd  nije  klean  wer  for  myn  âlde. 
'kHie  swarte,  brune,  skiere  en  wite  klean, 
Mei  elke  tiid  fen  'tjier  wer  nijichheden, 
't  Sij  rom  of  nau ;  soms  koe   k  mar  justjes  gean, 
En  'ksuchte  faek  oer  tiden  en  oer  seden. 

Ik  hiet  den  klaeid  as  'k  deftich  roan  yn  'tswart, 
Dal  wier  de  dracht  for  skouboarch  en  for  tsjerke. 
Wier  hoed  of  rôk  hwet  lyts,  binypt  en  koart, 
It  moast  krekt  sa,  ik  glom  den  as  in  earke. 
Ik  kjimde  sels  myn  eigen  hier  net  út, 
Wel  né,  dat  die  de  kapper,  ja,  dy  kardde 
De  boel  moarns  troch  'n  oar  en  ik  wit  gjin  sprút, 
Mei  ho*n  bult  soarten  oaljes  en  pomade. 

Dy  sâlve  en  oalje  hiet  for  't  hier  sa  skoan 
-  En  koste  dêrom  ek  mar  frij  hwet  folle ; 
Mar  mei  dat  al,  it  hier  woechs  minder  oan 
En  mei  'e  tiid  hîe  *k  neat  mear  op  'e  holle. 
Do  moast  ik  habbe  in  prûk  fen  polkahier, 
En  faek  in  nijen,  't  moast  mar  nei  de  moade ; 
Qjin  ien  koc  sjên  dat  dat  gjin  eigen  wier. 
Sa  wirdt  in  rykling  faek  forgulde  en  kroade. 

En  waerd  myn  holwirk  moarns  yn  oarder  brocht, 
Fen  oarmans  hannen  skeard  en  kjîmd  en  wosken, 
Ik  waerd  yet  ek  wyks  trije  kear  bisocht 
Fen  immen,  dy  hie  'ttasjuch  op  myn  tosken. 
Dy  loerde  er,  wyls  'tik  gappe  tige  wiid, 
Myn  biters  nei,  en  dêr  't  hwet  oan  mankearre, 
Dy  makke  er  skjin.    Mar  'k  leau  it  yet  altyd, 
Dy  kearel  het  myn  mûlewirk  skansearre. 

Myn  keamerfeint  holp  moarns  my  yn  'e  klean, 
Fen  sels,  oars  koe  my  't  spil  net  eptich  sitte. 
'k  Moast  altyd  heech,  as  'k  ride  woe  of  gean; 
En  hwa  't  my  seach,  gjinien  koe  't  bûgen  litte. 
'k  Moast  klaeid  wêze  yn  in  swarte  of  brune  jas, 
Mei  suverwite  iisboerden  stiif  by  't  kin  op; 
Dêroer  in  sjael  of  fine  siden  das, 
't  Wier  moai,  mar  stiif!  ik  hie  't  er  sels  mar  min  op. 

En  ried  ik,  mei  'n  pear  hynsders  foar  do  wein, 

De  stêd  yn  't  roun,  it  dondere  oer  'e  strjitte, 

En  mannich-ien,  dy  't  seach,  het  lichtwol  sein: 

„Sa'n  kostlik  reau  kin  siker  foarstlik  hjitte." 

Ho  glommen  den  dy  gudsen,  modderfet, 

As  't  silver,  dat  gereid  en  haedstâl  sierde; 

'k  Hie  sjeas  en  wein,  men  foun  se  moaijer  net, 

't  Wie  'n  lust  hoe  'k  mei  myn  bleskes  jage  en  swierde. 

Wier  fen  't  gejei  de  holle  me  yn  'e  sûs, 

Den  nei  de  soasjeteit  en  'k  dronk  sjampanje 

Of  port  of  oare  wyn,  en  krige  'k  soms  in  rûs 

En  waerd  myn  holle  op  't  lêst  alheel  oranje, 

Den  sei  kastlein:  „Mynhear,  it  reau  is  foarl" 

Ik  liet  my  den  mar  yn  myn  rydtuuch  liede. 

Hja  brochten  my  faek  dronken  foar  myn  doar; 

Myn   folk  hie  't  rom  den  en  myn  pong  moast  bliede. 

Sa  libbe  'k.    Seit  men  licht:  „Hwet  hiest  in  nocht. 

Hwet  hieste  't  rom  yn  allerhanne  wille; 

O  sei !  as  dat  ús  ek  ris  barre  mocht, 

Ho  noflik  scoe  't  ús  den  wol  wêze  scille !"  — 

Och  jaen  my  yet  jimme  oandacht  hwet  to  lien 

En  lear  ho  't  nocht  faek  neat  as  bleate  skyn  is. 

Ik  siz,  al  is  myn  banjerskip  forgien: 

Heil  him  dy  't  ryk,  mar  den  net  sjênde  blyn  is. 

Gepke 

sonder  moffen  oan  nei  *t  Sindingsfeest. 

„0 !  nou  hab  ik  bysonder  nijs  te  fortellen,"  sei  Houkje 
tsjin  hjar  bûrwiif  Sjoukje,  „Us  Gepke  scil  moarn  nei  't  Fean- 
kleaster." 

»Hwet  scil  dy  nei  't  Feankleaster  dwaen?''  sei  Sjoukje. 

»Nei  't  sindingsfeest,  bigripe  jy  dat  net?" 

„Hea  nou,  hwet  het  Gep  dêr  to  meitsen?  Dat  is  ommers 
in  spil  for  fromme  Ijue,  dêr  't  Gep  net  by  heart.'* 

„Dat  meije  jy  wol  sizze.  Ik  ha  't  ek  al  sein.  Mar  sjuch, 
hja  naeit  tiisdeis  by  Hepke  en  hjarres.  Nou,  dit  kinn'  jy  tinke, 
as  Hepke  en  *t  wiif  net  op  't  sindingsfeest  komme,  den  scoene 
der  twa  to  min  komme.  En  fen  sels,  den  moat  hjar  dochter  wol 
mei,  en  Hiltsje  het  in  bidroefd  bytsje  oanhâld,  dêrom  woe  dy 
wol,  dat  Qep  mei  ried,  dan  het  se  ien  dêr  't  se  mei  kuijerje  kin, 
sonder  de  hiele  tiid  heit  en  mem  nei  to  bongeljen.  Sa  is  't  spil 
oan  't  rôljen  rekke.  Fen  sels,  it  hoeft  Qepke  neat  to  kostjen, 
moat'  jy  tinke.  Ik  sei :  „Nou,  ast  dou  der  sin  oan  heste,  den 
moat  it  mar  ha."  —  Mar,  nou  het  se  gjin  moffen,  en,  fen  sels, 
Hil  set  it  seil  moarn  sa  heech  as  't  mogelik  is,  en  Gep  wol 
graech  meidwaen  sa  goed  as  se  kin.  Ha  jy  nou  ek  in  pear 
moffen  to  lien,  Sjoukje?" 

„Myn  Ijeave  sloof !"  sei  Sjoukje,  „ik  kin  jo  net  helpe ;  ik 
ben  oars  gjin  nioffen  ryk  as  dy  'k  winters  oan  ha  as  't  kâld  is, 
en  dat  binne  wollene.  Ik  hie  oars  ek  yet  in  pear  katoenene,  dêr  , 
'k  mei  op  bigrafenisse  wêst  ha  fen  Doeke-om ;  mar  dy  ha  de 
rotten  to  skande  fretten,  amper-oan  sa.  gau  as  de  rouwe  oer 
Doeke-om  út  it  hert  wier,  ha  'k  al  sein." 

„Ja,  dy  deale !  oer  in  omke,  dêr  't  men  aerdich  fen  erft, 
rouwet  men  net  lang.  Mar  den  ha  jy  gjinmoffen?  Noû  hawarl 
wy  kinne  hjir  ek  gjin  krije;  domenys  jiffrou  het  oars'gjin  as 
learene  en  sa'n  minske  wol  men  der  ek  net  om  oan.  Den  moat 
Gep  mar  sonder  moffen  nei  't  sindingsfeest." 

Hepke,  dy  'k  al  neamd  ha,  wier  in  foarname  eigen-ierde 
boer,  in  man  dy  't  de  ôfskiedene  leare  earst  tsjinne  hie,  mar 
hy  wier  troch  domeny  Foks  en  domeny  fen  Dyk  (Jan  Melles  fen 
Tsjom)  ta  in  oar  ynsjên  brocht  en  in  man  wirden,  dy  't  de  her- 
foarming  yn  e  tsjerke  socht  to  brîngen,  troch  it  nije  der  úl  to 
jeijen  en  't  âlde  der  yn  to  fieren.  Hy  stipe  de  kristelike  skoallen 
en  de  ynrjuchtingen  fen  Jan  fen  Dyk,  domeny  to  Deutichem,  yn 
Gelderlân.  Sels  hie  Hepke  al  ris  mei  Qroen  fen  Prinsterer 
praten,  do  't  dy  wiidforneamde  man  yet  libbe,  —  en  Mackay 
hied  er  ek  al  spritsen.  Dêroan  koene  de  Ijue  witte  dat  Hepke 
hwet  mear  wier  as  in  sljuchtwei  boer.    Hy  wier  ryk  en  seach 

heech  by  hitn  sels  op;  de  ortodokse  partij  hie  him  ek  yn  'e  ge- 
meinterie  stimd.  Hy  wier  in  man  fen  bilang;  as  der  hjir  ôfdêr 
byienkomsten  hâlden  waerden  yn  't  bilang  fen  de  älde  leare  of 
de  bibelskoallen,  dan  waerd  Hepke  dêr  al  foUe  bynoadige.  Syn 
wiif  wier  sa  't  de  man  woe ;  hja  wier  der  sonder  foUe  bisitting 
yn  troud  en  hie  in  bidroefd  bytsje  to  sizzen.  De  Ijue  hiene  mar 
ien  dochter,  dat  wier  hjar  pop ;  as  popke  wier  se  great  brocht 
en  waerd  se  troedele.  It  bern  hie  troch  't  iten  fen  tofolle  swietekau 
in  bidoarne  mage  krige,  dêr  troch  wier  se  altyd  hwet  gammel 
en  seach  se  der  bleek  en  geizenich  út.  Op  hjar  achttsjiende 
jier  bigoun  se  fen  holle  al  äldwivich  to  lykjen ;  mar  sjuch,  dat 
moast  de  pronk  wer  goed  meitse.  En  de  pronk !  dy  deale  I 
dêr  wist  se  fen. 

„En  den  is  Gep  dôch  yet  folle  moaijer  as  dy  mitige  Hil  mei 
al  hjar  pronkjen  en  franjes." 

»Nou,  it  is  myn  dochter;  hja  is  my  to  nei  om  sels  hjar  to 
priizjen,  mar  ik  hab  it  ek  al  sein.  Ik  sei:  ,,Dou  mei  dyn  smel 
earizer  kinst  wol  út  tsjin  hjar  mei  hjar  breed  en  dêr  juwélen 
mûtsespjelden  bv".  Nou,  ik  ha  forgees  boadskip  dien,  dat  is  al 
wer  net  oars.    Qep  moat  er  hja  mar  troch  slaen.    Goeden  joun" ! 

»Ek  sa,  Houkje !  Gep  moat  den  mei  gauwens  ek  ris  komme 
om  my  to  fortellen  hwet  reis  as  se  hawn  het." 

„Dat  scil  se  wol  dwaen  wolle/'  sei  Houkje. 

Houkje,  Gepke  mem,  wier  in  skoallemasters-widdou ;  hja 
hie  hjar  man  ridlik  gau  forlern  en  wier  do  sitten  bleaun  mei 
in  famke.  Hja  hie  leard  om  mei  in  bytsje  roun  te  sparljen,  mar 
hja  wier  mei  eare  sa  fier  kaem,  dat  Gepke  great  wirden  wier  en 
't  skroarjen  leard  hie.  En  Gepke  wier  in  bysonder  gnap  faem, 
dat  koe  sein  wirde. 

Sjoukje,  it  búrwiif,  dêr  't  Houkje  mei  praten  hie,  wler  de 
timmermanswiif,  în  pear  fleürige  gnappe  Ijue  sonder  bern.  Mear 
ha  'k  dêr  net  fen  to  sizzen. 

By  dy  foarname  Ijue  keam  Gep  wyks  in  dei  to  naeijen  en 
sa  waerd  se  den  oansocht  om  mei  nei  't  sindingsfeest  to  riden, 
net  sa  sonders  út  freonskip,  mear  om  Hiltsje  op  't  feest  ta 
spylfaem  to  tsjinjen.  MasterskeJ^en  hjar  dochter  stiene  der  wol 
for  bikend,  dat  se  oan  de  moderne  kant  wieren,  dus  hiel  en  al 
gjin  minsken,  dêr  |'t  Hepke  folle  mei  op  ha  koe.  Mar  hwet  scoe 
men?    Hiltsje  moast  dôch  hwet  selskip  ha. 

Hja  rekken  op  'e  reis,  de  moarns  tige  bytiids.  De  loft  stie 
donker,  mar  't  waer  like  just  net  sa  min.  Gepke  wier  trinten 
yn  'e  klean,  mar  Hiltsje  onbidige  moai.  Hja  hie  in  griissiden 
jûpe  oan  mei  wit  hofolle  tureluerkes  der  op  en  der  oan.  In  wite 
kraech  yn  trûdels  by  de  hals  op  en  dêr  in  bloedread  siden  lint 
omhinne.  In  swart  kanten  mantel  of  boarstrêch  om  'e  lea  en 
in  kyp  op,  dy  't  wol  twa  en  tweintich  goune  koste  hie,  in  wite 

sluijer  der  oan,  by  de  rêch  del,  en  in  echt  kanten  floddermûtse 
oer  't  earizer,  mei  juwélen  mútsespjelden,  en  Ijocht  griene  glêd- 
learen  moffen  oan.  Gepke  hie  in  donkergriene  jurk  oan,  ja,  sa 
donker,  dat  ér  hast  swart  like ;  dy  siet  sonder  folle  tureluren 
epttch  om  'e  lea  en  wier  goed  lang,  sonder  to  slepen.  Den  hie 
se  in  swart  siden  mantelke  oan,  dat  fen  foaren  foar  't  boarst 
omteard  en  iepen  wier,  dêr  kaem  in  wyt  kraechje  allyk  fen  dat 
fetsoen  út,  dêr  in  lintsje  oer,  en  sa  kaem  men  hjar  fleurige  hals 
to  sjen  al  waerd  dat  gesicht  ek  britsen  troch  in  Ijeaf  lytsslotsje 
oan  in  gouden  keattinkje.  Op  'e  holle  hie  se  in  gnappeflodder 
oer  't  smel  earizer  en  in  wyt  kypke  op.  It  moaije  fen  dat  ien 
en  oar  moast  yn  de  ienfâld  socht  wirde.  Deales,  dat  se  gjin 
moffen  oan  hie;  mar  dat  wier  sa,  it  wier  to  hird  opkomd  om 
moffen  fen  Ljouwert  komme  to  litten  en  yn  't  lytse  doarpke, 
dêr  't  hja  wennen,  wieren  gjin  to  keap.  Hiltsje  hie  mogelik  for 
Gepke  wol  in  pear  hawn,  mar  dy  der  om  to  freegjen,  dat  kaem 
Gep  yn  hjar  eare ;  ek  wier  se  —  om  de  wierheid  to  sizzen  — 
wol  in  bytsje  fiis  fen  Hiltsje,  dy  't  soms  searige  hannen  hie. 
Hiltsje  gniisde  do  't  se  seach  dat  Gepke  gjin  moffen  oan  hie ; 
hja  sei  er  neat  fen,  mar  hja  tochte:  ik  bin  al  moaijer  as  dou. 
Dêr  rieden  se  hinne ;  in  moaije  ^kapwein  mei  twa  hynsders  der 
foar;  op  'e  foarste  bank  Hepke  en  't  wiif.  Hepke  hie  swart 
siden  moffen  oan  en  in  polkahoed  fen  1877  op;  it  wiif  hiegiele 
moffen  en  in  swart  siden  jûpe  oan  —  en  sa  den  it  iene.nei  't 
oare.    Efter  yn  sieten  Hiltje  en  Gepke. 

Om  't  se  bytiid  op  reis  moasten  hie  Gepke  by  Hepkes 
thédronken.  It  bibellezên  wier  for  dy  kear  oer  gîen,  troch  de 
drokte ;  mar  dêrfor  hie  de  boer  yn  't  gebet  forjiffenis  frege : 
,Gij  weet,  Heere,  dat  de  liefde  voor  Uwen  dienst  ons  dit  mor- 
genuur  drijft,"  sei  er  mei  yette  mear.  Dat  wier  oars  mar  skraech- 
wirk  wier ;  om  't  de  frouljue  safolle  tiid  nedich  wieren  om  yn  'e 
pronk  to  kommen,  wier  't  bibellêzen  oergien.  Gepke  tocht  by 
hjar  eigen,  der  wirdt  jo  mar  hwet  wys  makke,  Heare ! 

In  tromp  mei  iten  kaem  er  mei  en  for  onderweis  hie  de 
boerinne  in  goede  pûdfol  alderlei  en  Hiltsje  in  pûdfol  ûlefeltsjes 
en  sok  soarte  fen  dingen.  Sa  koene  se  oan  't  kôgjen  bljuwe 
as  't  net  prate  wol.  Mar  prate  woe  't  ek.  Hepke  koe  Gepke  in 
hele  boel  dingen  fortelle ;  ho  't  er  *t  hawn  hie,  do  't  er  foar  in 
deel  jierren  by  Groen  fen  Prinsteren  wêst  hie,  en  hwet  er  sein 
hie  op  in  byienkomste  hjir,  en  ho  't  er  gelyk  krige  hie  yn  in 
selskip  dêr,  —  en  ho  't  de  goede  saek  des  Hearen  mei  gauwens 
tryomfearje  scoe.  Gepke  spile  den  mar :  „0  heden  !*'  en  Jawol !" 
en  den  wier  se  mar  bliid,  dat  er  wer  oanleiding  foun  waerd  om 
aldertei  en  ûlefeltsjes  to  brûken. 

De  earste  plasterpleats  wier  Stiens.  Hja  hâlden  oan  by  de 
herberge  de  Briel^  dêr  't  BUam  do  yet  w^nne.    Gepke  hie  dêr 

al  ris  earder  wêst;  hja  hie  ris  to  Stiens  útfenhûze,  do  't  dêr 
icomeedsjespile  waerd  yn  dy  herberge.  Dêr  doarst  se  lykwols 
neat  fen  sizze,  út  freze,  dat  it  sondich  achte  wirde  scoe.  Do 
't  se  dêr  yn  'e  jachtweide  sieten,  wyls  't  it  reau  yn  'e  trochreed 
stie,  kaem  it  de  frou  yn  't  sin,  dat  se  dêr  yet  in  nift  wenjen 
hie;  hja  winske  wol  to  witten  hwer  't  dy  wenne.  De  kastlein 
moast  him  dêr  efkes  op  bitinke  en  do  wist  er  it,  en  do  blykte 
't  dat  dy  nift  yn  't  earmhûs  te  finen  wêze  scoe. 

Hepke  wier  nidich,  dat  syn  wiif  dêr  oer  sokke  famylje  bigoun 
to  praten;  dêr  moast  se  hjar  ommers  stil  fen  hâlden  ha.  Mar 
do  't  de  koegel  troch  de  tsjerke  wier,  moast  hy  der  him  mar 
mei  greathear-spyljen  troch  rêdde.  Him  tocht  as  syn  frou  mei 
de  dochter  dêr  efkes  sjên  woeden,  dat  scoe  net  onaerdich  wêze, 
foaral  as  se  net  mei  lege  hannen  kamen.  Sa  treau  er  syn  wiif 
in  pear  ryksdaelders  ta,  to  sizzen,  op  sa'n  menaer,  dat  it  wol 
opmirken  wirde  koe.  Dat  moast  den  mar  wêze.  Hiltsje  woe  wol 
mei  om  de  Stiensder  Ijue  de  eagen  ek  ris  út  to  striken  mei  hjar 
prachtige  djûre  nije  hoed.  Hepke  bleau  mei  Gepke  yn  *e  herberge. 
Hy  sei:  „Dit  is  hjir  in  flink  moai  spil,  net  Gepke?  Ik  hab  de 
tiid  kend,  do  't  hjir  om  sa'n  herberge  net  tocht  waerd.  Dou 
mast  ek  ris  boppe  sjên,  faem;  kom  ris  mei." 

Gepke   folge   de  boer  en  hja  tocht  om  it  nocht,  dat  se  dêr 

ear  hawn  hie  by  dat  komeedsjespyljen.  Ja,"  sei  se,  do  't 
se  boppe  kamen,  „ik  hab  hjir  al  ris  earder  wêst,  do  wier  't  hjir 
komeedsje.   0 !  hwet  wier  hjir  do  in  folk.   Dêrre  wier  't  toaniel." 

„Hâldst  dou  fen  sokke  dingen?"  sei  hy. 

Ja,"  sei  Gepke,  „as  't  moai  giet  mei  'k  it  graech  sjên." 

„Wost  wol  leauwe,"  sei  er,  „datst  in  âlderaerdichst  fanke 
biste  ?"  En  dêr  liet  dy  foarname  deftige  frome  man  mear  praetsjes 
op  folgje,  sa  gek,  dat  Gepke  der  alderfreeslikste  raer  fen  opharke. 
It  wieren  praetsjes,  dy  't  heel  end  al  net  to  pas  komme  for  in 
troud  kearel,  ek  al  is  er  lang  net  from. 

Hja  niiende  oankommen  to  sjên,  dat  er  syn  hannen  net  thús 
hâlde  koe  en  hja  woe  de  flecht  nimme  by  de  trep  del,  mar  hy  grypte 
hjar  en  sei:  ^üepke  fanke,  swij  stil,  hear!  It  moeitmy;  defijand 
wier  my  tofolle  mansk;  forjow  it  my  en  swij;  meitse  gjin  spil." 

Sa  rekken  se  wer  by.de  treppen  del.  Oft  de  kastlein  der 
hwet  fen  mirken  het,  né  of  ja,  dat  wit  ik  net.  Gepke  bleau 
bidaerd  en  do  't  de  frouljue  der  wer  wicren  rieden  se  fierder, 
mar  alle  trije  hiene  se  der  niget  oan,  dat  Hepke  gjin  wird  mear 
fen  geloof  en  rjuchtsinnigens  repte,  mar  alderhanne  koartswiligens 
hie  en  syn  wiif  mear  Ijeave  wirden  jowch  as  't  sloof  troch  in 
dei  wend  wier. 

Fen  Stiens  rieden  se  yn  ienen  troch  nei  Birdaerd;  dêr 
moasten  se  wer  oanhâlde,  it  reau  by  Steenhuzen  yn  'e  trochreed 
en   Hepke   mei   de   frouljue  yn  de  romme  jachtweide.    De  boer 

fielde  hiin  dêr  gau  thús  as  in  fisk  yn  't  wetter,  hwent  sjuch, 
hy  -wter  lid  fen  'e  rie  en  dat  wier  de  kastlein  ek.  Dy  wier  oars 
wol,  yn  't  each  fen  Hepke,  in  nijljochter,  mar  dôch,  bûten  miening 
en  geloof,  wirke  hy  mei,  lyk  as  Hepke  ek,  oan  't  bilang  fen  de 
gemeente  en  de  bilêstingbiteljende  ynwenders.  Ek  koe  Hepke's 
wiif  him  dêr  net  fornederje  troch  oer  in  earme  nift  to  bigjinnen, 
en  hy  rekke  net  wer  yn  de  forsiikking  lyk  as  to  Stiens. 

Fen  Birdaerd  ôf  rieden  se  't  Qeastmer  fjild  oer  nei  de  Qeast. 
Dêr  liet  Hepke  syn  kennisse  wierje  troch  de  frouljue  to  bitsjutten 
hwer  't  it.  Klaerkampster  kleaster  alear  stien  hie,  al  kamen  se 
net  ticht  by  dat  plak  lâns.  Hy  foege  der  by,  dat  trouwen  better 
mei  de  fammenatuer  oerien  komt  as  't  non-wêzen.  Dêrby  koed 
er  't  net  litte  om  Gepke  efkes  oan  te  glimkjen  oft  er  sizze  woe : 
9D0U  bist  er  tominsten  to  goed  ta." 

Qep  wier  earst  hwet  stil,  mar  mei  'e  tiid  tocht  se:  „Litmar 
waeije!  mar  ik  scil  om  dy  tinke,  fromme  boerl" 

To  Rinsumageast  hâlden  se  net  stil.  tlepke  sei:  „De  Geast 
is  ien  fen  dy  doarpen,  dêr  't  men  bliid  om  is,  dat  men  der  wêst 
het,  mar  men  winsket  er  net  wer  to  kommen.  It  libbet,  mai^  lyk 
as  in  fisk  yn  't  kear,  it  komt  nin  grevel  fierder." 

By  Sikkema  to  Ikkerwâld  wier  't  wer  honk,  lykwols  mar  in 
amerij  en  foar  de  doar.  Dy  herberge  wier  ek  in  bakkerij  en  de 
frouljue  kochten  dêr  for  de  aerdichheit  for  in  skelling  swinemagen. 
Dy  wieren  dêr  útstekkende  bêst.  ^Mar  oars  is  der  yn  Ikkerwâld 
net  folle  to  finen,  dat  habben  wirdich  is,''  seî  Hepke  wyls  't  er 
Gep  oan  seach. 

Qepke  lake.  Hja  rieden  fierder  oer  Damwâld  en  Wâlters- 
wâld  op  nei  Driezum.  Dêr  hie  Hepke  boadskip,  hy  moast  efkes 
nei  de  skoall'master,  sei  er. 

„Héa!"  sei  Gepke,  „dêr  ha  'kwol  ris  hwet  fen  lêzen." 

„Fen  dy  skoall'master  ?'  frege  de  boer. 

Ja,"  sei  hja,  „dy  skrjûwt  wol  fryske  boereboekjes.  len  dêr 
fen  is  0 !  sa  aerdich,  dat  hjit :  „De  wylde  Lantearne,"  dêr  stiet 
ek  yn  ho  't  men  't  ha  moat  as  men  yens  takommende  man  sjên  wol." 

„Ho  moat  men  dat  den  ha?*  frege  Hil,  dy  *t  dat  wol  freegje 
mochte,  hwent  hja  hie  gjin  lêst  fen  frijew. 

„Ik  wol  't  wol  sizze,"  sei  Gep,  „mar  0!  It  is  sa  mâl.  Men 
moat  den,  as  men  jouns  op  bêd  giet,  de  hoasbânnen  yn  't  krús 
op  't  hollekjêssen  lizze,  en  den  moat  men  sizze : 

„0p  deze  banden,  die  ik  leg, 
Ôp  deze  woorden,  die  ik  zeg, 
Is  er  een  zoetlief  voor  mlj  in  't  leven, 
Dat  dan  de  Heer  mag  geven, 
Dat  ik  hem  zie  hoe  hij  staat 
En  hoe  hij  gaat 
AI  in  zijn  dagelijks  gewaad/ 

En  den  komt  men  him  to  sj6n  —  of •  in  deakiste.  Is  dat 
net  mâl?    Hwet  sizze  jimme?'' 

Ja,  wol  is  't  mäl !''  sei  de  frou. 

Hiltsje  sei,  it  wier  grappich  en  Hepke  frege  of  't  Gepke 
oan  sokke  dingen  leaude. 

Gepke  sei :  ,,Eergisteren,  maar  vandaag  nietr  sei  jiffrou, 
do  't  se  hjar  fregen  of  't  domeny  wakker  studearre.  Sa  giet  it 
my  mei  't  leauwen  oan  sokke  dingen  en  sa  giet  it  dy  Driezumer 
skoallmaster  ek,  moatte  jimme  tinke.  Hy  skrjuwt  sokke  stikjes 
op  om  sjên  to  litten  ho  bygelovich  de  minsken  jamk  binne." 

Ja/'  sei  Hepke,  ,,mar  dy  master,  dy  't  jy  miene,  dêr  moat 
ik  net  wêze,  Gepke.  Dat  is  in  forkearden,  fanke,  dy  praet  oer 
de  Heare  noch  syn  eare.  Dat  is  ien  —  ja  sjuch!  —  de  Heare 
kin  him  bikeare,  mar  oarsl  hy  is  op  'e  dwaelwei.  Né,  Gepike, 
ik  moat  by  de  skoallmaster  wêze,  by  de  master  fendebysondere 
skoalle.  Dy  skoalle  stypje  'k  en  moat  ik  handhavenje  en  dy 
master  is  myn  frjeon.  O  ik  hab  hjir  in  hele  boel  frjeonen  wen- 
jen.  Dêr  ha  jy,  bygelyks,  de  foarige  boargemaster,  och  fanke! 
ik  wol  der  net  hinne  gean  nou,  hwent  as  er  thús  wier,  den  woed. 
er  my  hjoed  net  wer  gean  litte.  Syn  sieie  toraent  yn  mines,  sa 
hingje  wy  oan  elkoar.' 

Sa  wieren  se  oan  'e  herberge  ta.  De  frouijue  fregen  in  kop 
fol  kofje,  Hepke  naem  in  bramboaske,  dat  frisse  hwet  op  sei  er. 
Do  gyng  er  nei  de  nije  master,  mar  hy  kaem  dalik  werom  ;  master, 
hiene  se  him  witte  litten,  wier  net  to  sprekken.  De  man  scoe 
wol  út  wêze,  tocht  de  boer. 

,,Syn  wiif  sei :    „It  scoe  dêr  ek  wol  ris  onwarich  wêze  kinne.'| 

j,Ho  komme  jy  dêr  by?"  sei  Hepke. 

,»Omdat  it  yet  jonge  Ijue  binne/*  sei  hja. 

Hja  laken  dêr  ris  om  en  rieden  flink  fierder  sonder  mear  to 
plasterjen,  oan  't  Hûsternoard  ta  en  do  yn  ienen  op  *t  Fean- 
kleaster  oan. 

,,Hwet  in  minsken !  hwet  in  minsken  !*  rôpen  se  do  't  se 
neijer  kamen.  Hepke  woe  net  oars  as  by  de  kastlein  útslaen, 
net  by  de  boeren,  dêr  't  men  ek  klear  komme  koe.  Hy  hie  by 
dy  kastlein,  al  in  jier  of  hwet  lyn,  ris  in  dei  wêst  mei  syn  hûs- 
hâlding  en  mear  oaren ;  do  hienen  se  gâns  fortarring  makke  en 
fen  de  hospes  in  hele  boel  eare  krige.  Hy  tocht,  as  dy  man  my 
wer  komt  to  sjên  scil  er  't  dalik  wol  yn  'e  rekken  ha,  dat  ik  ien 
bin,  dy  *t  der  wêze  kin.  Hja  rieden  stapfoets,  bysiden  't  slot,  de 
merke  lâns,  en  do  't  Gep  dy  wafelkoekkreanime  seach,  sei  se : 
i,Heart  dit  ek  by  't  sindingsfeest  ?*' 

Jk  tink  it  al,"  sei  Hiltsje. 

Hepke  koe  neat  sizze,  hy  moast  op  't  mennen  passe ;  men 
koe  dêr  hast  op  'e  hollen  gean  By  in  boerehûs,  efkes  bûten  de 
slimme  minskedrokte,  dêr  hie  't  oars  mar  better  to  stâljen  wêst^ 

scoe  men  sizze.  Hja  kamen  by  de  herberge,  in  feint  fleach 
linich  op  hjarren  oan  en  do  de  baes  ek.  Hepke  seach  him  oan 
en  sei :  «Is  de  kastlein  net  by  de  wirken  ?'' 

^De  kastlein  stiet  foar  jo/'  sei  Koopmans. 

„0  soa?"  sei  Hepke.  ^Den  is  't  hjir  foroare,  ik  hab  hjir 
in  oaren  kend." 

Ja,  sa  wier  't  ek,  de  herberge  wier  yn  oare  hannen  oergien. 
Dat  moeide  Hepke  wol,  mar  do  nei  in  oar  gean  to  stâljen,  dat 
joech  gjin  pas.  En  de  minsken  üken  dêr  bêst;  sa  wieren  se 
dêr  den  to  plak;  de  hynsders  rekken  yn  't  lân  en  Hepke  mei 
syn  frouljue  yn  't  bosk. 

Nou,  hawar!  do  't  Gepke,  nei  't  de  boer  hjar  in  programma 
jown  hie,  de  moaije  tún  yn  kuijere  yn  't  foarmidden  fen  sa'n 
mannichte  minsken,  do  moast  se  dôch  sizze :  ^Hwet  is  dit  moai !" 
It  wier  moai,  mar  for  ien  lyk  as  hja,  dy  't  yet  net  folle  fen  'e 
wrâld  sjoen  hie^  wier  't  dûbeld.  By  de  praetstoel,  dêr  't  Nicolaas 
Beets  it  wird  die,  koene  se  gjin  plak  fine.  Mei  dy  man  roan 
Hepke  ek  net  sa  bysondere  heech.  Beets  syn  wirken  hied  er 
net  lêzen,  mar  der  ivier  him  sein,  dat  dy  man  by  de  modernen 
te  heech  oanskreaun  stie,  en  den  wier  't  ommers  fen  sels  dat 
er  onmogelik  suver  wêze  koe  yn  't  stik  fen  de  ienichste  iwige 
wierheid.    Nimmen  kin  twa  hearen  tsjinje. 

Hja  kuijeren  fierder ;  de  boer  en  de  frou  foar  en  de  beide 
fammen  der  efter.  Hepke  tochte,  it  wier  oan  elk  dy  't  hjarren 
seach  wol  to  sjên,  dat  er  tocht:  „Dat  is  gjin  smeldoek!*' 

By  it  twadde  sprekplak  moasten  se  de  sprekker  mar  -ôf- 
wachtsje,  tocht  Hepke.  Hja  gongen  fen  't  paed  6f  by  't  gêrs 
del,  omdat  de  praetstoe!  yn  'e  üchte  stie.  Hepke  foun  dêr  al 
gau  frjeonen  en  bikenden.  „Dêr  ha  wy  mynhear  Holboma!* 
wier  it  den.  ^Ho  giet  it?  Den  gyng  't  op  in  praten  oer  't 
maetskiplik  gelok.  Hepke  koe  fen  sommige  wetten  wol  ien  of 
mear  artikels  fen  bûten  en  hie  der  aerdich  slach  fen  om  it  praet 
altyd  sa  to  draeijen,  dat  er  ien  fen  dy  wets-artikels  by  to  pas 
brocht  wirde  koe.  Den  tochten  en  seijen  defrjeonen:  »Dykea- 
rel  is  dôch  mar  tige  kindich  en  fordealde  goed  útsliept.''  Dat 
wieren  meast  gûds  dy  't  him  for  'n  inkelde  kear  ris  praten 
hearden.  Dy  't  him  faker  hearden  mirken  ek  wol  ris  op,  dater 
gau  ris  mei  't  selde  foar  't  Ijocht  kaem,  hy  hie  fen  dy  fâste 
leskes  yn  'e  holle. 

Soms  waerd  er  ek  ris  sein :  „Is  dat  jou  frou  mei  jou  doch- 
ters,  mynhear  Holboma?" 

Den  sei  er:  Ja,  myn  frou  is  't  wol  en  dit  is  myn  dochter 
(den  wiisde  er  op  Hiltsje),  en  dit  is  ús  skroar  (den  wiisde  er 
op  Gep),  dy  hie  der  sin  oan  om  hjoed  ris  mei.'' 

Den  waerd  der  ek  wol  ris  tocht:  „Nou,  de  skroar  is  moaijer 
as  de   dochter,   al   waerd   er  sein :  «Nou,  jimme  kinne  foar  't 

Ijocht  komme.^  —  Den  sette  Hepke  wol  in  pear  tomme  út  troch 
it  fielen  fen  syn  eigen  wearde. 

Der  kamen  al  geandewei  mear  minsken  by  dat  sprekplak; 
it  waerd  in  danich  gekring,  sadwaende  spande  't  om  by  elkoar 
to  bljuwen.  Hiltsje  en  Gepke  rekken  fen  de  âlde  Ijue  6f,  mear 
nei '  de  lichte  en  hja  rekken  ek  wer  in  eintsje  fen  elkoar  6f. 
Hiltsje  kaem  moai  foaroan  to  stean,  mar  Gepke  rekke  twisken 
in  keppeltsje  mânljue  yn.  Dat  sloof,  hja  koe  foarút  noch  tobek 
en  as  se  foarút  seach,  den  seach  se  in  manspersoan  yn  'e  glêdde 
nekke.  Mar  it  wier  sa,  domeny  Knotnerus  bigoun  to  sprekken 
en  elk  moast  stil  wêze.  Gep  hie  fen  de  boer  in  programma 
krige,  dat  hie  se  yn  'e  hannen,  mar  't*  sjongen,  dêr  kaem  mei 
hjar  net  folle  fen,  4ija  hie  gjin  romte  om  it  to  sjên.  Sa  stie  se, 
mei  dat  boekje  yn  'e  beide  hannen  op  it  boarst,  to  harkjen.  In 
manspersoan,  flak  foar  hjar,  hie  't  ek  net  rom  en  dy  sloech  fen 
forlegenheit  de  hannen  _efterom,  en  tafallich  roerden  dy  hannen 
Gepke  hjarres.  Hie  se  d6ch  mar  moffen  oan  hawn,  den  hie  der 
neat  to  dwaen  wêst,  den  hie  se  dy  waerme  feintefingers  net  field. 
Dy  fingers  I  »Dou  bist  yet  net  forsein,''  tocht  Gep,  ^dyn  hannen 
binne  goed  waerm."  De  feint  tochte  fen  desgeliken;  wier  'tnet 
binaud?  De  gelearden  sizze,  dat  wy  wearljochtstoffe  by  ús  ha, 
dy  't  by  't  beetkrijen  oergiet  fen  de  iene  minske  yn  de  oare. 
Nou,  it  wier  wrychtich  of  't  it  fjûr  wier,  dat  op  dat  stuit  fen 
Geppe  hân  yn  dy  feintehân  fleach.  Hy  seach  om.  ,,Dy  divel  l** 
tocht  er  „hwet  in  moai  famke."  —  Gep  seach  him  oan  en  hja 
tochte:  „0!  hwet  in  gnap  feint.'  —  Lykwol,  hy  sei  neat  en  hja 
sei  neat,  mar  al  rikte  hy  do  trijeris  sa  fier  om  hjar  fingers  yet 
ris  to  roeren,  dat  roan  mis;  dêr  paste  hja  for  op.  Gepke  wier 
in  froed,  sedich  fanke;  al  like  dy  persoan  in  gnap  feint,  it  scoe 
ek  wol  ris  in  jong  troud  man  wêze  kinne ;  bûtendat,  alle  moaijens 
is  gjin  deugd ;  dôch  kaem  it  hjar  jimmeroan  frjemd  foar,  dat  it 
fielen  fen  in  pear  fingers  hjar  sa  oandien  hie. 

Hwet  domeny  Knotneris  mear  bipreke,  der  forstie  Gepke 
net  folle  fen  en  do  't  er  wer  songen  wirde  scoe  kaem  ersafolle 
geskommel,  dat  Gepke  der  út  wine  koe.  Sa  kaem  se  wer  by 
Hiltsje;  hja  soarge  lykwol  dat  se  net  wer  nei  dy  feint  seach; 
mar  dy  feint  paste  wol  op  hjar.  De  preek  wier  út  en  elk  gong 
hinne.  Om  boer  Hepke  en  't  wiif  wer  by  to  kommen  trêdden 
Hiltsje  en  Gepke  feardich  op. 

„Sape,  Sape !  hwer  woste  sa  hird  hinne  ?*  r6pen  in  pear 
feinten  oan  hjar  maet,  dy  't  oer  sittende  en  lizzende  minsken 
hinne  strampele  om  foart  to  kommen. 

„Ik  fyn  jimme  strak  wol,"  r6p  Sape  en  syn  maten  bigriepen 
net  hwet  er  yn  'tsin  hie.  ^ 

Hy  wier  yet  nef  mâlle  fier  do  hied  er  de  twa  fammen  al 
ynhelle.    Dat  kaem  sa:  der  sieten  op  in  túnbank  kennissen  fen 

boer  Hepke,  en  dy  sprieken  him  oan.  Dat  gyng  op  in  fûskjen 
en  praten  en  Sape  sweefde  it  selskip  as  in  skaed  foarby.  Yet 
ris  seach  er  Gepke  yn  't  wêzen  en  hja  him ;  hja  waerd  er  mâl 
fen  en  sloech  mei  skamte  de  eagen  omlegens.  Do  't  it  praet  út 
wier  en  Hepke  mei  syn  selskip  fierder  gyng  roan  Sape  hjarren 
yet  ris  tomielte.  Oepke  seach  him  oankommen,  mar  soarge,  dat 
se  him  net  wer  oanseach.  Jonge,  jonge !  hwet  moeide  't  hjar, 
dat  se  gjin  moffen  oanhawn  hie.  De  feint  wier  lykwol  sa  wiis, 
dat  er  do  nei  it  selskip  gyng,  dêr  't  Hepke  mei  praet  hie  en  dêr 
frege  er  ien  of  't  er  in  sigaer  oanstekke  mochte.  Wiles  fregeer: 
„Koene  jy  dy  Ijue,  dy  *t  dêr  nou  sa  krekt  om 'e  hoeke  swaeiden  ?" 

„Ja,  dy  ken  'k  heel  goed,"  sei  dy  man,  in  Frjentsjerter. 

Sape  sei :  „Mei  'k  witte  hwer  't  se  wenje  en  hwa  't  se  binne?" 

„Stelle  jy  misskien  bilang  yn  de  dochter?''  frege  dy  man 
wer.  „Tink  er  om,  frjeon,  dat  jy  hjir  binne  en  wêze  moatte 
for  de  saek  des  Hearen  en  net  om  friierij.* 

Sape  sei:  „Né,  mar  dy  man  syn  wiif  komt  my  sa  bikend 
foar,  dat  it  scoe  wol  in  nift  fen  myn  mem  wêze  kenne,  dy  'k 
yn  lang  net  sjoen  ha." 

Jawol !"  sei  de  man  fen  Frentsjer,  „scoe  Hepke  Holboma's 
frou  famylje  fen  jo  wêze?  Nou,  dêr  kinn'  jy  wol  grutsk  op 
wêze.  Hy  is  in  stipe  fen  't  wiere  gelove  en  in  foarstander  fen 
't  goede.** 

Jawol!  Holboma?  —  De  Holboma's  binne  my  net  frjemd, 
mar  ik  wit  memme  nift  hjar  fan  wol,  dy  skrjuwt  hjar  Leversmid.* 

„Né,  de  frou's  fan  wit  ik  net,'  sei  de  man.  ^Sjuch,  ik  hab 
in  winkel  fen  klaeijingspillen  en  dêr  reisgje  ik  mei  yn  de  omkrite. 
Hepke  Holboma  is  ien  fen  myn  klanten  en  as  ik  dy  Ijue  hwet 
stjûr,  den  skrjuw  ik,  fen  sels,  de  man  syn  namme  op,  it  wiif 
hjarres  net." 

„Deales  !*  sei  Sape.  „Memme  nift  scoe  hjir  hjoed  komme, 
mar  krekt  hwerre,  dat  is  net  fêststeld.  Mar  den  is  dat  Hepke 
Holboma  fen ja,  hwer  seijen  jy  ek  ?* 

Sa  krige  Sape  de  namme  der  út  fen  't  doarp,  dêr  'tde  Ijue 
wennen  en  hy  sei:  ^Den  binne  dy  twa  fammen  hjar  bern?  Dat 
komt  krekt  út,  memme  nicht  hat  ek  twa  dochters.'' 

jpNou,  mar  den  is  disse  frou  Holboma  jou  memme  nift  net, 
feint.  Disse  Ijue  habbe  mar  ien  dochter;  de  faem,  dy  'termear 
by  wier,  dy  ken  'k  net.  Mar  myn  selskip  giet  foart  en  ik  moat 
mei.    It  bêste !" 

Sa  gyng  de  man  hinne  en  Sape  tochte :  Nou  bin  'k  al  aerdich 
klear;  ik  bin  sa  wizernôch."  Hy  socht  syn  maten  wer  op,  dy 
fr?gen  him  of  't  er  op  in  wyld  aventûr  wêst  hie ;  mar  Sape  swige. 
Hy  ried  de  jouns  mei  syn  frjeonen  yn  dertene  wille,  mei  in 
fleurich  sin  wer  nei  hûs,  dat  wier  in  ein  efter  Dokkum. 

In  dei  twa  letter  krige  Hepke  Holboma  in  brief ,  dêr  stie  op : 

^Lid  van  den  Gemeenteraad  en  landgebruiker  te en  verders 

aan  Z.Ed*s  dochter  in  handen.''  —  Dat  wier  noait  earder  bard. 
Hepke  seach  frjemd  op,  syn  wiiff  bisoude  en  Hiltsje  trille.  It 
brief  waerd  Hiltsje  jown ;  hja  makke  't  iepen  en  ües : 

N.,  25  Juli  1877. 
Mejufvrouw ! 

Ik  heb  het  genoegen  gehad  U  gisteren  op  het  Zen- 
dingsfeest  te  Veenklooster  te  zien.  Gij  hebt  een  onver- 
klaarbaren  indruk  op  mij  gemaakt  en  bijzonder*  gaarne 
zoude  ik  nader  met  U  in  kennis  komen.  Gij  kent  mij  niet, 
maar  als  Gij  fnformeert,  zult  Gij,  geloof  ik,  niets  tot  mijn 
nadeel  vinden.  Dat  Gij  de  eenigste  dochter  zijt  van  heer 
Holboma  werd  mij  door  een  kennis  van  Uwe  ouders  mede- 
gedeeld.  Hopende  weldra  Uw  naam  en  adres  beter  te 
leeren  kennen,  vlei  ik  mij,  dat  Qij  mij  aanstaanden  Zater- 
dag-avond  zult  willen  verwachten. 

Na  groete, 

S.  NlJEWIERSTRA. 

Fen  sels  it  lêzen  fen  dat  brief  gyng  Hiltsje  allinne  to  nei; 
heit  en  mem  liezen  it  ek  en  Hepke  sei:  „Dit  is  Gods  finger,  dy 
Ni]ewierstra*s  binne  wolbimiddelde  Ijue,  mar  hja  binne  liberael.'^ 
ipDêr  moat  Hiltsjé  him  lykwol  net  om  ô^krjuwe,''  sei  mem  rimpen. 
lyWel  né,''  sei  Hepke,  i,dêr  is  gjin  sprake  fen.  It  fanke  het  yet 
noait  yn  sa'n  gelegenheit  wêst  en  den  immen  út  dat  laechl  ik 
moat  sizze,  dat  ik  er  great  op  wéze  scoe.  Mar  hwet  seitHiltsje 
der  sels  fen?" 

Hja  sei:  j,It  liket  my  wol  goed  ta.  It  is  wol  hwet  biroerd, 
dat  my  nou  krekt  wer  de  azem  sa  rûkt.* 

Heit  sei:  „It  is  nou  yet  mar  Tongersdei;  it  is  earjister  ek 
mar  de  hele  dei  wer  op  in  ynnimmen  gien,  swietekau  en  hwa 
wit  hwet  mear.  Dou  mast  dy  nou  mar  in  dei  twa  trije  tige 
yn  acht  nimme  en  mije,  hwet  iten  en  drinken  oangiet'' 

,,Ik  woe  to  minsten  wol,"  sei  de  frou,  ^dat  ús  berndeoare 
fammen  hjir  yn  't  doarp  ris  in  kroane  op  'e  kop  sette  koe." 

^Dat  kin  troch  's  Heeren  genade  nou  gau  sa  komme/'  sei 
Hepke. 

^De  feint  skynt  hwet  mei  Hiltsje  op  krige  to  habben;  hy 
skrjuwt :   nOij  hebt  een  onverklaarbaren  indruk  op  mij  gemaakt. ' 

Ja/'  sei  de  frou,  »en  dat  wol  ik  ek  wol  leauwe.  Hja  hie 
dôch  in  jurk  oan  fen  tachtich  goune  en  in  hoed  op  fen  twa  en 
tweintich."  En  hy  scil  ek  wol  heard  ha/'  sei  heit,  ^dat  Hepke 
Holboma  der  waerm  yn  sit." 

Sa   waerd   de   saek  yn   't  brede  bispritsen  en  Hepke,  sonder 
just  yn   ienen  alles  to  dwaen,  tocht  er  sa  oer:  as  't  er  oan  lei 

op  't  lêst,  den  wist  er  net  hwer  't  er  yet  ta  komme  koe.  Hy 
wier  ût  de  ôfskieden  tsjerke  wei  in  stap  foarút  gien,  as  er  yet 
in  stap  foarút  dwaen  moast,  den  moast  it.  Mei  de  kristllke 
dingen  stie  't  do  dôch  ek  al  sa,  dat  hja  moasten  mei  pompen 
boppe  wetter  hâlden  wirde.  Dy  't  hwet  to  missen  hie  moast 
mar  altyd  oer  de  brêge  komme ;  it  friet  jild,  it  bigoun  him  wol 
ris  to  bigfutsjen.  Hepke  mette  de  Freeds  oan  'e  beurs  in  goe- 
kinde  efter  Dokkum  wei ;  dy  tante  er  fen  fierrens  ris,  hwa  't  dy 
S.  Nijewierstra  wier,  en  dat  kaem  út  lyk  as  er  tocht  hie :  in 
eigenierde  boeresoan.  Liberale  Ijue,  mar  ryk.  Folfen  it  noflike 
tinkbield,  dat  er  mei  gauwens  in  rike  skoansoan  ha  scoe,  kaem 
Hepke  thús ;  hy  forklearre  oan  syn  wiif  en  dochter,  dat  er  aityd 
wol  de  stille  hope  hawn  hie,  de  Heare  scoe  yn  dy  saek  syn 
winsken  yet  wol  ris  neikomme  litte.  De  moaiste  apels  moasten 
do  mar  foar  't  finster  lein  wirde ;  Hiitsje  foaral  moast  der  op 
bitocht  wêze  en  mei  âlde  koloanje  en  pipermint-oalje  soargje, 
dat  se  in  frisse  lucht  oan  hjar  hâlde.  It  bibellêzen  scoene  se 
de  Snjeuntojouns  mar  oergean  iitte,  om  gjin  oanstoat  to  jaen. 
Hja  scoene  yn  'e  foarkeamer  sitte,  dér  stie  ek  ek  in  pyano,  dêr 
't  Hiltsje  út  hjar  sels  op  learde.  Kaem  de  frijerij  oan  'e  gong, 
den  koene  se  yn  Hiltsje  keamer  gean^  hjar  sliepkeammerke,  dêr 
*t  forguld  bihdng  oan  'e  mûre  siet  fen  trije  goene  de  rôle,  lyk 
as  se  elk  fortelden,  dy  't  hjar  hûs  biseach. 

De  Snjeuntojoun  kaem.  It  wie  nuver  ho  't  Hiltsje  soarge 
en  langst  hie.  Der  koe  net  in  manspersoan  de  dyk  del  komme 
of  hja  tocht,  dat  koed  er  wol  wêze.  Op  't  lêst  ried  er  ien  op 
in  hynsder  hjarres  foarby;  dy  knikte  hjar  ta  en  ried  troch.  Dat 
koed  er  wol  wêst  ha. 

Hepke  sei:  „Den  bringt  er  mogelik  it  hynsder  by  Ottes.'' 
Otte  wier  de  kastlein.  En  't  wier  sa,  Sape  brocht  syn 
hynsder  nei  de  herberge.  Hy  hie  him  earst  al  wize  litten  hwer  't 
Hepke  wenne  en  hy  hie  dêr  hinne  knikt.  Yn  de  herberge  wie- 
ren  se  nijsgjirch  hwer  't  dy  feint  hinne  scoe,  dat  giet  sa  yn  sokke 
lytse  doarpkes.  Nou  Sape  wier  hwet  mûlryp ;  hy  tocht  er  sa 
oer:  ,,In  ienichste  erfgenaem,  in  gnap  faem,  in  deftich  spil,  dy 
divel!  ik  ha  my  dêr  net  for  to  skamjen/  Do  't  er Jykwol 
safolle  •  los  litten  hie,  dat  de  kastleinske  lonte  rûkte,  dat  Hepke 
Hil  de  frijer  to  wachtsjen  hie,  do  seach  Sape  wol,  dat  er  gek- 
oanstekkerich  gniisd  waerd  en  hy  tochte :  „Scoe  'k  my  mogelik 
barnd  ha?"  —  It  roan  sa  fier,  dat  er  de  kastleinske  allinne  rôp 
en  hjar  frege  of  't  er  oan  dy  faem  faeks  in  stekje  los  wier,  it 
ien  of  'toar  dêr  't  se  hjar  oer  to  skamjen  hie.  Do  lake  kast- 
leinske  wer  en  sei,  dat  er  fen  soks  neat  wier.  Hiltsje  hie  mei 
frijerij  yet  neat  gjin  drokte  en  op  hjar  menear  fen  libjen  foel 
neat  to  sizzen.  j^tiwet  divel  l"*  sei  Sape,  i,den*binne  de  feinten 
hjir  ek  gjin  kearels.'' 

Dêr  bleau  it  by ;  de  kaem  moast  yet  ris  troch  it  hier  en 
dêrmei  stapte  hy  der  op  los.  Hy  hie  do  net  fier  rinnen  en  scoe 
bisiden  de  húzinge  lâns  nei  de  syddoar,  dat  wier  't  gewoane 
paed,  sa  't  him  talilce ;  mar  boer  Hepke  wier  wol  op  syn  iepenst ; 
hy  wier  gau  by  de  foardoar  en  wonk:  Jy  moatte  hjir,  tink  ik, 
wêze.    Hab  ik  de  eare  Nijewierstra  to  sjên?* 

Jawol  I*  sei  de  feint,  „ho  giet  it  jo  ?* 

Hja  fûsken  en  mei  gauwens  siet  Sape  op  in  kêssenstoel, 
mei  de  foetten  op  in  moai  tapyt,  by  in  mahoanjehouten  tafel, 
alles  allike  treflik.  Hy  foun  dêr  de  frou  en  de  dochter,  dêr  't 
er  fen  tochte,  dat  it  wol  in  jong  troud  wiif  wêze  koe.  Hy  tochte, 
scoe  dat  in  jonger  sister  fen  'e  frou  wêze?  Hja  sweemje  wol 
hwet  op  elkoar.  —  Hja  hiene  'tgau  drok  praten,  bynammen  oer 
't  sindingsfeest ;  dêr  hiene  se  in  hopen  wille  hawn.  Sape  sei, 
hy  koe  'thim  net  bigripe,  dat  profester  Beets  by  sa'n  ide!  feest 
kaem.  Fen  dy  oare  domenys  wier  men  't  wol  wend,  dat  se, 
om  oan  'e  duit  to  kommen,  de  wierheid  mei  in  stien  oan  'e  hâls 
forsûpten ;  mar  Beets,  woe  Sape  ha,  scoe  earlik  wêze.  Altyd 
mienende  dat  er  Ijue  foar  hie,  dy  tochten  lyk  as  hy,  babbele  de 
frijer  der  mar  op  los.  It  fjûr  waerd  Hepke  nei  oan  'e  skinen 
lein.  Hie  't  net  om  syn  ^ochter  wêst,  dat  er  him  ynboun,  den 
scoe  der  in  raer  gefjucht  komd  wêze. 

Der  waerd  wyn  skonken  en  dêr  kaem  taert  by  läns;  Sape 
tocht :  „It  is  hjir  in  bêst  libben,"  mar  op  't  lêst  frege  er  hwer  't 
de  boer  syn  dochter  bleau ;  hja  scoene  dôch  wol  witte  dat  er  dy 
skreaun  hie,  dat  er  dêr  de  jouns  komme  woe. 

»Jawol  !*  sei  Hepke,  „jy  wirde  ek  forwachte.  „Dêr  sit  se.* 
,,Hwet  deale,  jou?'*  sei  Sape  tsjin  Hütsje.    „Minske,  ik  ha 
jo  yn  't  bosk  fen   t  Feankleaster  net  sjoen,  leau  'k." 

Hepke  frege :  j,Ho  kamen  jy  er  den  ta  om  hjar  to  skrjuwen?* 
Ja,"  sei  Sape,  „jy  hiene  forüne  Woansdei  twa  fammen  by 
jo,  nou?  De  iene  dêr  foe!  myn  oandacht  op,  de  oare  ha  'k 
net  folle  acht  slein.  Troch  neifreegjen  waerd  ik  wys  hwer  't 
jim  wennen  en  ek  dat  jimme  oars  gjin  bern  hiene  as  ien 
dochter,  Dêrom  twivele  net  of  ik  moast  hjir  wêze.  De  faem 
hjar  namme  wist  ik  net.  Dy  't  hjir  nou  sit,  ha  'k  do  s^  goed 
net  sjoen,  dat  ik  se  nou  wer  koe ;  ik  hab  hjar  nou  de  hele  joun 
oansjoen  for  in  sister  fen  'e  frou.'' 

O  wé!  dat  kompliment  wier  al  to  grou.  Hütsje  waerd  oan 
'e  earen  ta  read. 

„Mar  dy  oare  faem,  dy  't  by  jo  wier,''  sei  Sape,  „scoe  'k 
dy  den  miend  ha  ?    Hwa  wier  dat  ? ' 

Hepke  sei :  „Dat  wier  ús  skroar,  feint,  dy  't  hjir  wykliks 
komt  to  naeijen  *for  in  deihier,  dy  hiene  wy  mar  meinomd  om 
Hiltsje   selskip  to  hâlden.    Allieel  jou  gading  net.    Hja  wennet 

by   hjar   mem,  in  earme  skoalmasters-widdou,  sa  keal  as  in  ein 
fen  trije  dagen." 

„Soa*  ?  sei  Sape.    „Wennet  se  hjir  den  oars  tichte  by  ?* 

„Dat  is  my  gjin  antwird  wirdich,*  sei  Hepke.  „]y  habbe  in 
brief  skreaun  oan  myn  dochter  en  as  jy  gjin  sljucht  mirakel 
útmeitse  woUe,  den  tsjinje  jy  jo  fetsoenlik  to  hâlden  en  to 
dragen  neffens  hwet  jy  skreaun  ha.'' 

^Holboma  !*  sei  Sape,  „hjir  is  in  misbigryp  yn  't  spij,  troch 
dat  ik  de  namme  fen  de  faem  net  wist.  Ik  winskje  gjinien  to 
bidragen,  en  't  moeit  my  alderheislikst  dat  'it  sa  roan  is.  Mar 
nou  der  mei  ynstimme,  dat  ik  om  jou  dochter  kaem,  dat  kin  'k 
net,  dêr  bin  'k  to  earlik  ta.  —  Forjow  it  my,  faem  !*  seiertsjin 
Hiltsje.  „Jy  habbe  fêst  wol  ris  sukkele,  net?  Rjucht  soun  en 
fleurich  sjugge  jy  der  net  út.  Ik  winskje  jo  betterskip  1  —  Hol- 
boma  en  frou,  it  bêste!  Nim  it  my  net  kwea,  dat  ik  mar  wer 
hinne  gean.    Ik  hab  in  mâUe  bok  sîcetten.'' 

Hepke  poer,  hy  rôp :  „Oemiender  ha  'k  it  yet  noait  bilibbe. 
Bist  hjir  komd  om  ús  to  húnjen  en  ús  dochter  to  blamearjen? 
Fordommeling !  dêr  'k  my  sa  om  bisondigje;  ik  woe  datste 
spjäldste !  Biste  komd  om  Ijue  dy  ta  's  Hearen  folk  behearre,  to 
biskimpen  ?  De  flok  oer  sokken  !  Der  út !  der  út  mar,  smoarlap.'' 
„Holboma,  jy  ha  jo  fêst  ek  wol  ris  forsind?" 
„Der  út!  ik  wol  dy  net  mear  sjên,  biroerdling !'' 

Do  't  Sape  nei  dy  ôfrânseling  wer  in  'e  herberge  kaem,  en 
ek  al  hwet  fen  't  stiïc  like  to  wêzen,  barste  de  kastleinske  wer 
út  fen  laeitsen.    „Ho  is  *t  nou  ?"  sei  se,  „B!au  roan  ?* 

„Glêd  wei!"  sei  Sape,  „en  mei  iiikens.'* 

„Hwet  meije  dêr  dôch  de  reden  fen  wêst  ha?"  sei  de  frou. 
„Wy  hearden  jouns,  dat  se  danich  yn  hjar  skik  wêst  hienen  mei 
jou  komst.  Hiltsje  hie  it  brief,  dat  se  fen  jo  krige  hie,  hjir  en 
dêr  lêze  litten  en  de  boer  sels  jister  mei  't  nijs  oan  'e  beurs 
wêst,  to  Ljouwert. 

„OugrysIik!"  sei  Sape.  „Wel  nou,  wy  wieren  't  net  iens 
yn  't  geloof.    Binne  't  fine  minsken?" 

„Nou,    kom   dêr   mar   om !    Wisten   jy  dat   net?"   sei   de 

kas  1 1  e  i  n  s  ke 

„Né,"  sei  Sape.    „0  Divel !  hwet  ha  'k  my  dêr  forbabbele." 

De  kasteleinske  sei:  .^lk  tocht  oars,  dat  se  jo  dër  net  om 
ofstegerje  scoene.  Scoed  er  net  oacs  hwet  efter  skûlje,  baes  ?  As 
in  slynske  kat  in  pôt  mei  mâlke  fynt,  den  stekt  se  de  snute  der 
yn  en  freget  east  net  hwet  er  op  'e  boaim  fen  'e  pôt  leit.  Sa 
tocht  my  scoe  Hiltsje  ek  wêst  ha." 

It  petear  waerd  ôfbritsen  troch  dat  de  kastlein  ynkaem,  dy 
't  to  skearen  wêst  hie,  en  mei  him  kaem  in  jongfaem  yn.  En 
dat  wier  wrachtich  nimmen  oars  as  Oepke,  dy  't  de  kastletnske 

Do  't  ik  dit  skreaun  hie,  lies  ik  it  ris  foar  oan  Sjoukje  en 
hjar  man,  Date;  deseide  Sjoukje,  dêr  *t  Houkje  moffen  fen  liene 
woe.  Hja  sei,  it  wier  in  moai  stikje  mar  Date  sei:  „lt  meiwier 
wêze,  mar  it  is  in  skimpskoat  op  'e  ortodoksen  en  dat  scil  gjin 
forstânnich  minske  moai  fine.  Wy  moatte  elk  mar  leauwe  litte, 
hwet  er  for  him  sels  it  wiere  achtet  en  men  kin  op  alle  geloven 
wol  skimpe,  mar  dat  stichtet  twariedichheit  en  onrêst.'' 

„Lit  dat  wier  wêze/  sei  'k,  ,,mar  de  ortodoksen  jowe  graech 
onwiere  foarstellingen  fen  it  liberale,  en  dat  is  dôch  min.' 

»Dat  scil  ik  net  tsjinsprekke,''  sei  er,  „mar  meije  jy  min 
wirde  as  in  oar  min  is?  It  moat  jo  altyd  om  wierheid  en  rjucht 
to  dwaen  wêze,  net  om  't  stichtsjen  fen  onfrede.  Jy  moatte  op- 
bouwe,  net  slope,  lyk  as  jy  mei  sok  skrjuwen  wol  dwaen  kinne. 

Sjoukje  sei:  ^Dat  sjitten  op  dy  feint  wier  dôch  wol  troch 
alles  hinne  min.'' 

,,Dat  wier  't/'  sei  Date,  „mar  't  is  noait  útkomd  hwa  't  dat 
dien  het  en  't  kin  bêst  wêze,  dat  Hepke  der  heel  end  al  gjin 
skild  oan  hie.  —  To  sizzen,  dat  de  ortodokse  prekers  de  wier- 
heid,  tsjin  betterwitten  oan  fordrinsgje,  dat  is  ek  to  skerp.  Hja 
kinne  wol  leauwe  dat  se  de  wierheid  foar  ha,  al  miene  wy  fen  net." 

,,My  tinkt,  sokke  mannen,  dy  safolle  leard  ha,  kinne  net 
leauwe  hwet  se  preekje." 

Sjoukje  sei :  „Us  beppe  leaude  oan  tsjoenen ;  ús  mem  wier 
safolle  foarút  gien  dat  se  oan  soks  net  leaude,  mar  hja  hie  't 
dôch  net  op  katten  stean.  Ik  bin  wer  safoUe  fierder,  dat  ik 
graech  katten  lije  mei  en  faek  ien  op  'e  skette  ha.  Sa  wenne  de 
minsken  mei  'e  tiid  fen  sels  fen  't  bygelove  ôf." 

wjustl  sei  Date,"  »en  mei  to  wirkjen  ta  dy  foarútgong,  dat 
leit  op  'e  wei  fen  in  foarstânnich  man.  As  er  dat  docht  troch 
learen  en  onderrjuchtsjen,  den  folget  de  oerwinning  fen  sels." 

„Nou  Date,"  sei  'k,  „jou  oan-  en  opmerkingen  binne  net 
forkeard.  Ik  tankje  jo  der  for  en  hoopje  se  to  onthâlden.  Ik 
woi  myn  stikje  fen  Gepke  mar  jaen  sa  't  is.  Der  is,  nei  'k  mien, 
út  to  learen,  dat  in  Sindingsfeest  faek  hele  oare  útwirksels  het 
as  mannichien  mient.  In  hopen  kristlyk  jongfolk  giet  er  folle 
mear  hinne  om  'e  frijerij  en  om  mei  moaije  klean  to  pronkjen 
as  út  bilangstelling  yn  it  sprekjen  en  sjongen  dat  der  dien  wirdt. 
Der  komme  in  bulte  minsken,  dy  't  it  doel  fen  't  feest  neat 
skele  kin,  mar  elk  siikket  er  wille  op  syn  eigen  menear.  Nou, 
as  't  alle  fammen  dêr  sa  goed  giet  as  Gepke,  dêr  meije  se  't  om 
dwaen  en  't  is  to  winskjen  dat  alle  pearen,  dy  't  elkoar  dêr  for  't 
earst  kennen  leare  en  foartoan  neijer  kennis  meitse,  sa  gelokkich 
wêze  meije.  Dat  scoe  in  kroane  for  't  Sindingsfeest  hjitte  kinne. 

Myn  fryske  sang. 

Ik  bin  in  bern  fen  't  âlde  lân 

Dat  ieuwen  Fryslân  hjit, 
Der  bynt  my  oan  't  âldfryske  strân 

In  bân  dy  't  noait  forslyt. 
'k  Bimin  myn  lân,  myn  folk,  myn  hûs, 
Ik  hab  hjir  wille  by  de  rûs. 

Is  earne  faek  mear  pracht  en  kinst, 
Licht  stiet  dêr  earmoed  nêst, 

Wirdt  earne  skrept  om  eare  en  ginst, 
Hjir  ha  wy  lok  en  rêst. 

Ja,  Fryslân,  âld  Ijeaf  heitelân  1 

O,  bljuw  yet  ieuwen  lang  yn  stân. 

Sprek  lûd,  dy  't  earne  bergen  seach 

Ontsachtik  great  en  heech ; 
Op  iânnen  dêr  't  er  hinne  teach, 

AI  leit  er  Fryslân  leech, 
Ik  min  myn  lân,  myn  folk,  myn  hûs 
En  hab  hjir  wille  by  de  rûs. 

Itaeljens  blommen,  Ruslâns  snie, 
Of  Spanje  oan  fruchten«ryk, 

De  Fries  fynt,  hwer  't  er  komt  of  wie, 
Gjin  lân  oan  sines  lyk. 

Né,  for  dit  âlde  fryskelân 

Slacht  ek  syn  hert  oan  't  frjemde  strân. 

As  simmerwaermte  't  ierdryk  siert 
Mei  griente  en  btommeglâns, 

As  nôt  en  fjildfrucht  fleurich  tiert, 
Den  gean  'kús  fjilden  lâns, 

Dan  ha  'k  it  tige  nei  myn  sin 

En  tankje  da*k  yn  Fryslân  bin. 

'kSjuch  oeral  segen  op  myn  paed. 

Op  bou  en  greide  yn  'troun. 
De  fûgels  sjonge  yn  't  beammeskaed 

Fen  moarns-ier  ta  de  joun. 
Ik  sjong,  ontlêstge  fen  fortriet, 
Den  ek  fen  herte  in  fleurich  liet. 

En  jowt  de  winter  ús  syn  diel, 
Gau  ha  we  ús  redens  klear, 

Den  giet  it  fiink  oer  mar  en  wiel 

Oan  't  riden  pear  en  pear. 
Den  is  't,  ha  wy  dy  wjuicken  oan : 
.De  Friezen  spanne  op  *t  iis  de  kroail !' 

Sa  jowt  yn  elke  tiid  fen  't  jier, 

Ho  't  wikselt  of  forfljucht, 
Myn  heitelân  syn  berntsjes  tier 

En  rom  forskaet  fen  nocht. 
Sa  libje  wy  hjir  frij  en  blij 
En  'tfryske  sin  bljûwt  echt  der  by. 

Ja  'k  tankje,  da*k  in  bërntsje  bin 

Fen  dat  oerälde  lân, 
Dêr  'k  mannich  broer  en  sister  ken 

Mei  trochsjucht  en  forstân, 
Dy  't  oan  myn  lân,  myn  folk,  myn  hûs 
Ek  wolfeart  gunne  by  de  rûs. 

Foarút,  foarút !  sa  roppe  ek  wy, 
Flink  mei  de  tiidstroom  foart! 

Mar  dy  't  syn  Ifln  net  achtet :  hy 
Sjit  mannich  deugd  to  koart. 

Wy  bljuwe,  hwet  foroarje  kin, 

Oraech  altyd  frysk  fen  holle  en  sin. 

* 
lenfâldich,  from  en  sljucht  en  rjucht 

Mei  âldfaers  deugd  en  ear, 
Oean  we  alle  sin  for  frjemde  nocht 

En  úthiemsk  kwea  to  kear. 
Bljuw,  Friezen,  op  jimme  eare  stean, 
Den  scil  't  echt  fryske  net  forgean. 

Ik  bin  in  bern  fen  *t  fryske  lân 

En  dêrfor  klinkt  myn  sang. 
Ik  wij  dêroan  myn  hert  en  hân 

Myn  hele  libben  lang. 
'k  Forjit  myn  dierber  Fryslân  net, 
Dat  my  oan  *t  hjoed  ta  seegne  hel. 

En  slút  de  dead  my  de  eagen  ticht, 

Den  rêst  ik  yn  dy  groun, 
Hwerop  ik  lang  troch  Ijeafde  en  plicht 

Me  oan  lân  en  folk  forboun. 
Ik  bid  den  yn  myn  lêste  striid  : 
Ood,  hoedsje  't  fryske  lân  altyd ! 
1859. 

Stelling  en  Godstjînst. 


V. 

OARDE  BIDRJUW. 

It  toaniel  is  de  went  fen  de  boargemaster,  dy  't  mei  syn 
mefrou  by  de  tafel  sit,  hy  yn  syn  iceamerjapon  en  lija  yn  hjar 
moarnsklean. 

Mefrou.  0,  Tabor,  hwet  is  't  moai  waer!  nift  en  hjarre 
trefffe  't  hjoed.  Honear  scoene  wy  de  jonge  Ijue  hjir  forwachtsje 
lcinne? 

Boargemaster.  My  tinlct  om  twa  ûre  hinne.  Nift  het 
lang  wachte,  mar  hja  kriget  nou  dôch  yet  in  man  dër  't  se  great 
op  wêze  mei.    Hy  kin  mear  as  mei  de  jellenstok  omgean. 

Dêr  wirdt  oan  'e  keamersdoar  tikke  en  op  't  ^^binnen'*  roppen 
komt  de  feint  en  bringt  in  rêstje  brieven.  Mynhear  lêst  in  brief  en 
mefrou  seit:  „Is  der  hwet  bysonders?  My  tinkt,  dat  kin  'k  oan 
jo  sjên."  Mynhear  springt  oerein  en  slacht  mei  it  brief  op  'e 
tafel.  ,,0!"  seit  er,  „hwet  is  't  nou  in  gefal.  It  jongpearkomt 
net,  hjoed  net  en  moarn  neten  wollicht  heel  endalnet.  Itisút, 
—  it  moat  út,  en,  en 

Mefro-u.  Kom  hwet  gritsen  binne  dit  nou  wer?  Lit  my 
it  brief  lêze  of  fortel  it  my. 

M  y  n  h  e  a  r.  Nou,  sjuch,  it  komt  hjir  op  del :  nimmen  tocht 
om  kwea,  alles  roan  flot  fen  't  ein,  mar  hwet  bart  er?  Forline 
Freed  kaem  der  in  ongeloks-bern,  dy  't  nift  frege  oft  se  wol 
wist,  hwa  en  hwet  hy  wier,  dy  't  hjar  man  wirdescoe.  Samoai 
net  as  er  like,  hy  hie  to  mûk  forkearing  mei  in  troud  frouminske 
to  Friezegea  en  sa  is  in  pear  jongeljue  yn  't  ongelok  brocht.  Dit 
nijs  giet  troch  de  stêd  en  't  sprekt  fen  sels,  skrjuwt  nift,  dat  se 
mei  sa  'n  persosyi  gjin  dwaen  mear  ha  kin,  sa  lang  it  net  dúdlik 
blykt,  dat  it  in  útfynsel  is  fen  rabberij,  lyk  as  hy  seit  biwize  to 
kinnen,  —  En  nou  ropt  nift  myn  help  yn  en  forsiikket  my  alles 
to  dwaen  hwet  ik  kin  om  klearrichheid  yn  disse  saek  to  krijen. 
Ik  bigryp  er  neat  fen;  ik  wit  hjir  fen  gjin  pear  jongeljue  dy  't 
yn  't  ongelok  sitte. 

M  e  f  r  o  u.  En  as  't  rabberij  is,  ho  kin  dat  op  in  baen  komd 
wêze? 

M  y  n  h  e  a  r.  Dat  leit  yn  't  tsjuster.  Onder  oan  'e  brief 
stiet:  as  ik  dit  brief  krij  is  fen  Planken  al  op  reis  hjir  hinne. 

Mefrou.  Kremis  noch  ia!  Nou,  ho  scille  jy,  him  by  de 
doar  ôfwize  of  goed  to  reden  stean? 

M  y  n  h  e  a  r.  Him  goed  to  reden  stean,  dat  is,  leau  'k,  de 
rjuchte  wei  om  hwet  op  'e  hichte  to  kommen. 

By  de   kaemersdpar  komt  biskie  dat  de  kastleinske  út  De 

forgülden  Slange  mynhear  winsket  to  sprekken  en  mefrou  achtet 
it  bêst  om  den  mar  út  de  keamer  to  gean. 

De  kastleinske  komt  yn,  wol  hwet  forklaeid,  mar  ienfäldich 
sljuchtwei.  Mynhear  seit:  „]y  komme^  tink  ik,  om  dy  linnenstel- 
derij  bij  Grealtes.  Ik  hie  jou  man  ontbean  om  by  my  to  kommen. 
H  i  n  k  e.  Dêr  wit  ik  net  fen,  ik  kom  om  hwel  oars.  Myn 
man  praet  tsjinwirdich  net  mei  my,  wollicht  docht  er  't  noait 
wer.    Ik  bin  ongelokkich,  mynhear. 

M  y  n  h  e  a  r.  Hwet  is  der  bard  ?  Wy  habbe  net  lang  tiid 
to  praten ;  dalik  scil  de  saek  fen  de  linnenstelderij  bihânle  wirde 
Dêrom  tocht  ik  dat  jy  dêr  ek  om  kamen. 

H  i  n  k  e.  Ik  kom  om  hwet  oars.  Mynhear  scil  witte  dat 
myn  man  yn  'e  leste  tiid  gäns  oan  'e  drank  is.  Sa  lang  as  wy 
kastlein  wêst  ha,  hab  ik  net  fotle  wille  mei  him  bilibbe.  't  Liket 
er  al  op,  dat  er  nou  foroarje  scil  al  stiet  ús  de  earmoed  foar 
de  doar. 

M  y  n  h  e  a  r.  Safier  is  *t  fêst  yet  net.  Simen  het  ommers 
hwetfen  syn  âlden  krige. 

H  i  n  k  e.  Ja  mynhear,  mar  dat  is  ek  al  forsilte.  Neat  dwaen 
as  hânnelje  en  kwânselje,  mei  kammeraten  dy  't  op  syn  búse  lon- 
geren,  sa  binne  wy  weitôge,  en  nou  is  *t  sa  fier,  as  elk  sines 
ha  scil,  den  is  't  mear  as  op. 

M  y  n  h  e  a  r.    Dat  is  in  treurich  foarútsjuch. 

H  i  n  k  e.  Dat  is  't,  mynhear,  mar  troch  onforwachte  frjemde 
omstännichhheden  is  Simen  nou  ta  't  bislút  komd,  om  de  drank 
stean  to  litten. 

M  y  n  h  e  a  r.  Den  scil  de  dobbe  damd  wirde  nou  't  it  keal 
forsûpt  is.    En  den  geane  sokke  Ijue  wol  ris  ta  dwcperij  oer. 

H  i  n  k  e.  Ja,  dat  wol  wol  ris,  mar  fen  Simen  leau  'k  it  yet 
net.  Hy  scil  him  sels  wol  gelyk  bljuwe,  hoopje  'k,  en  't  birou, 
komt  ommers  noait  to  let. 

M  y  n  h  e  a  r.    Dat  stim  ik  ta  en  for  jo  scoe  «t  gelokkich  wêze. 

H  i  n  k  e.  Dat  scoe  't.  De  herberge  het  my  altyd  walge, 
dêr  woe  'k  wol  út  en  as  Simen  de  goede  wei  op  wol,  den  fynt 
er  wol  wirk,  hwent  hy  kin  kostlik  skrjuwe.  Scil  ik  den  útgean 
om  hwet  mei  to  fortsjinjen,  der  jou  ik  neat  om.  Mar  bigryp 
ris !  nou  wol  er  fen  my  6f.  Hy  wol  fen  my  skiede  en  't  jonkje 
dat  wy  lêsten  krige  ha,  wol  er  hâlde.  O  mynhear!  hwa  peilt 
de  groun  fen  myn  fortriet  ? 

M  y  n  h  e  a  r.  Mar  minske,  hwet  reden  het  er  dêr  for  ?  Hwet 
biweecht  him  om  fen  jo  6f  to  wollen  ? 

H  i  n  k  e.  Dat  koe  'k  my  earst  ek  net  bigripe,  mar  'k  wit 
nou  dat  de  rabberij  ús  beet  hawn  het.  Der  is  him  yn  't  ear 
blaesd  —  och  heden !  —  dat  ik  omgong  ha  mei  in  oar  man. 

M  y  n  h  e  a  r.  Fij,  fij !  dat  is  raer.  Witte  jy  ek  hwet  man 
dêr  mei  bitige  wirdt? 


547 

Hinke.  Net  ien  út  ús  doarp.  't  Is  in  lapkekeapman  of 
Ijeaver  in  winkelbitsjinder  fen  Ljouwert;  in  bikende  fen  myn 
skoalletiid  ôf ;  syn  âlden  en  mines  wennen  nêst  elkoar.  Hy  kaem 
koartlyn  by  uzes  yn  'e  herberge  om  in  glês  bier,  ik  koe  him  hast 
net  mear,  mar  wy  wieren  beide  büid  dat  wy  elkoar  ris  wer 
seagen ;  hy  seach  wol,  koe  'k  fornimme,  dat  ik  net  fleurich  wier. 

Mynhear.    Mei  'k  ek  witte  ho  't  dy  persoan  hjit? 

H  i  n  k  e.    Doede  fen  Pianken,  mynhear. 

M  y  n  h  e  a  r'  (forheard)  O !  nou  giet  er  my  in  Ijocht  op. 
Ik  ken  him ;  it  is  in  fikse  kearel  mei  in  heldere  holle.  Hy  scoe 
trouwe  mei  in  nift  fen  mines,  mar  dat  is  yn  'e  hobbe!  rekke  elc 
al  troch  dat  praetsje  dêr  't  jy  fen  sizze.  Myn  nift  skrjuwt  my  dcr 
oer  cn  forsiikket  my  om  de  saek  to  ondersiikjen ;  mar  ik  wist 
fen  aües  neat,  ik  koe  der  gjin  mouwen  oan  sette.  Ennouwirdt 
my  yn  ienen  aües  dúdük.  Mar  ho  mei  dat  praetsje  yn  'ewrâld 
komd  wêze? 

H  i  n  k  e.  Ik  bigryp  it  net.  Hy  onthjitte  my  in  nije  doop- 
jurk  for  't  jonkje  en  ik  bistelde  him  in  nije  skeldoek  for  Sib- 
biltsje,  om  't  se  net  tofolle  forfal  krige. 

M  y  n  h  e  a  r.    Wier  Sibbeltsje  der  by,  do  't  hy  by  jimmes  siet  ? 

H  i  n  k  e.    Ja,  hja  wit  alles  allike  goed  as  ik. 

M  y  n  h  e  a  r.  Scoe  Sibbeltsje  dat  praet  ek  op  in  baen  brocht 
ha  kinne? 

H  i  n  k  e.  My  tinkt,  dat  kin  sa  net  wêze.  Hja  hie  wol  hwet 
gekke  praetsjes  lyk  as  se  folle  het,  dat  binne  wy  fen  hjarwend. 
Ik  bin  fen  Simen  wys  wirden,  dal  Orealt  syn  sizman  wier,  en 
Orealt  hie  dy  jouns  by  uzes  ek  al  smeulske  praetsjes.  Lctter 
krige  'k  him  sa  fier,  dat  er  sei,  hy  hie  't  fen  masterske  en  dy 
fen  Fopkje.  In  hele  rabberij,  mar  ik  hied  er  gjin  sin  oan  der 
mear  nei  to  tantsjen. 

M  y  n  h  e  a  r.    Wier  Fopkjen  op  'e  kreambisite  ? 

H  i  n  k  e.  Né,  dat  die  my  nog  al  nij.  Ik  hie  't  hjar  wol  sizze 
littcn»  mar  hja  het  my  de  eare  net  oandien  fen  to  kommen  en 
ek  neat  stjûrd. 

M  y  n  h  e  a  r.  Scoe  se  om  dat  praetsje  hjar  ek  ris  efterút 
hâlden  ha? 

H  i  n  k  e.    It  stiet  my  tsjin,  dat  to  ondersiikjen. 

Mynhear.  Ik  wol  't  al  ondcrsiikje,  foaral  ek  om  't  myn 
nift  er  bilang  by  het.  En  jy  ha  der  ek  bilang  by.  De  tsjinders 
komme  hjir  dalik  mei  Sibbeltsje  en  ik  wol  Fopkjen  ek  forsiikje 
litte  hjir  to  kommen.  Ha  jy  wol  ris  fornomd  dat  Sibbeltsje  net 
earlik  wie? 

Hinke.  Earlik  en  earlik  is  twa.  As  Se  ris  nei  de  winkel 
wêst  hie  en  my  foarrekkene  hwet  it  gûd  koste,  den  koe  se  wol 
ris  tige  nei  hjar  ta  rekkenje  as  ik  er  net  for  oppaste.  Mar  dat 
wier,  leau  'k^  mear  dommens  as  opset. 

M  y  n  h  e  i^  r.  't  Is  goed  dat  jy  fen  jou  neisten  't  bêste  tinke, 
mar  dêr  kinn'  jy  ek  mei  bidragen  reitse. 

Der  wirdt  oan  'e  doar  kloppe,  in  polysjetsjinder  mei  in  pakje 
wirdt  binnen  litten  én  rekkel,  op  oarder  fen  de  boargemaster, 
oan  't  útpakken  op  'e  tafel.  In  bignibbele  boffert,  krintebôle, 
wite  bôle,  bûter  en  hwa  wit  hofolle  mear,  alderhanne  ytbre 
waren,  ek  drank,  allegearre  ôfkomstich  fen  Hinke  kraembisite. 
De  fjildwachter  kriget  oarder  om  Sibbel  en  hjar  fanke  binnen 
to  litten  en  den  nei  Fopkjen  to  gean  mei  't  forsiik  fen  de  boar- 
gemaster  dat  hja  dêr  efkes  komt.  Mynhear  forsiikket  Hinke 
ek  om  yet  hwet  to  bljuwen.  Sibbel  en  't  fanke  wirde  binnen 
brocht.  De  mem  mei  in  doek  om  'e  holle,  't  fanke,  domdryst 
om  hjar  hinne  sjênde,  mei  in  swarte  mûtse  op,  dêr  't  in  tipmûtse 
fier  onder  wei  komt  en  tige  mâl  sit. 

S  i  b  b  e  1.  Moarn  mynhear !  moarn  frou  !  O  heden !  fyn  ik 
jo  hjir?  O  frou,  ik  bin  der  oandien  fen.  De  Heare  wit  ho  'k 
altyd  for  jimme  yn  'e  bres  wier.    0  frou !  (hja  skriemt.) 

Mynhear.  Hjir  gjin  gebear;  antwirdsje  mar  goed  op 
myn  fragen.  Hwerom  binne  jy  de  jouns  fen  de  kreambisite  by 
Simen  Lossinga  dêr  sa  lang  net  bleaun,  dat  jy  earst  it  wirk 
dien  makken  lyk  as  jou  plicht  wier? 

Sibbel.  Och  Heare!  de  frou  wit  it,  it  wier  in  rare  joun. 
Jy  moatte  witte,  mynhear,  de  frou,  hjir  disse  frou,  is  to  bikleijen. 
Hja  is  in  ingel  foar  de  wrâld,  dat  mei  sein  wirde ;  marhjarman! 
it  is  binaud ! 

M  y  n  h  e  a  r.  Hwerom  gyngen  jo  foart  en  lieten  de  frou  der 
sa  treurich  der  foar  sitte? 

S  i  b  b  e  1.  O  mynhear,  de  frou  wit  it  en  freegje  der  Geale 
Styn  nei  en  Oedske  en  Sjouk  en  al  de  oaren  mar;  ikbindanige 
weak  en  'k  hab  it  dalik  op  'e  simmels.  Simen  laei  dêr  for 
beest ;  de  frou  wîer  der  hast  yn  wei ;  do  't  ik  my  dêr  goed  yn 
joech  skeat  it  my  sa  yn  'e  skonken,  dat  ik  moast  foart  oars  hie 
'k  net  thús  kbmme  kind.  En  den  yet  hwet,  mynhear;  ik  bin  in 
earm  sloof,  ik  ha  gjin  boargemasters-traktemint,  moatt'  jy  tinke ; 
nou,  den  wol  men  ek  Ijeafst  ha  hwet  yen  as  kreamheinster  ta- 
komt.  Do  't  it  sa  mâl  fleach  forgeaten  de  frouljue  om  my  for- 
fal  to  jaen.  Ik  tochte,  lit  ik  se  nou  strike,  den  krij  'k  it  noait. 
Freegje  Feike  Pyt  mar  .... 

M  y  n  h  e  a  r.  Sa  moaijernôch !  Dus  jy  tochten  onderweis  yet 
hwet  to  barren? 

Sibbel.  Hearken!  ho  riedt  er  it  sa?  Ja,  dêr  wier  't  om, 
mynhear. 

Mynhear.    Gyngen  jy  do  yn  ienen  nei  hûs? 

Sibbel.  Yn  ienen,  mynhear!  Dit  bern  mei  getúgje  of  't 
net  wier  is.    Siz,  fanke,  is  mem  net  datik  mei  jimme  thúskomd? 

't  F  a  n  k  e.    Ja,  dêrre  mei.  (Hja  wiist  nei  de  waren  op  'e  tafel). 

S  i  b  b  e  1.  (jout  it  fanke  in  stomp.)  Ja  mynhear,  wit  je ;  ja 
frou,  sprek  jy  nou  I  Hiene  jy  net  tsjin  my  sein,  dat  ik  de  jouns 
hwet  mei  nei  hûs  ha  scoe,  as  der  hwet  oer  bleau? 

H  i  n  ke.    Dêr  hie  'k  my  al  hwet  oer  útliften. 

S  i  b  b  e  1.  Just,  sa  is  't.  Ik  sei  yet  en  dat  ha'k  altyd  sein, 
freegje  Tetsje  Tule  der  mar  nei,  ik  siz  altyd :  elk  sines,  sa  wol 
yn  't  lyts  as  yn  *t  great.  My  der  op  oan  to  sjên  dat  ik  myn 
trouwe  hannen  net  hâlde  scoe  kinne,  dat  hâldt  hwet  yn.  Myn- 
hear  heart  nou  sels  ho  'k  er  oankomd  bin  en  den  wolle  dy 
eigenwize  fjildwachters  der  mar  op  út,  dat  ik  it  stellen  ha  scoe 
en  as  'k  al  sei,  dat  ik  er  earlik  oankomd  wier,  dat  holp  my  neat. 

M  y  n  h  e  a  r.    (tsjin   Hinke.)    Hiene  jy  hjar  dat  spil  jown  ? 

H  i  n  k  e.  Jown  en  jown  is  twa,  m^nhear.  Ik  hie  hjar  ont- 
hjitten  dat  se  hwet  ha  scoe.    , 

S  i  b  b  e  1.  Ja,  mar  nim  it  my  net  kwea,  dat  wier  allike 
goed  as  jown.  Troch  dat  er  dy  jouns  sa'n  ontsteltenisse  kaem 
is  to  bigripen,  dat  de  frou  der  net  omtinke  koe ;  dêrom  tocht  ik 
er  om.  Hwent  wrychtich !  (skriemende)  men  het  in  hertforyens 
bern.  As  in  kreamheinster,  dy  *t  in  hûshâlding  het,  jouns  thús 
komt,  den  giet  it  hjar  as  in  âld  protter,  dy  't  yn  in  nêst  fol 
jongen  komt,  den  stean  de  bekken  —  'k  wol  sizze  de  mûlen  — 
allegearre  iepen. 

M  y  n  h  e  a  r  (tsjin  Hinke.)  Den  hiene  jy  hjar  dy  boffert  ek 
tatocht  ? 

H  i  n  k  e.  Dy  is  net  fen  uzes,  komd ;  der  is  my  net  ien 
boffert  brocht. 

S  i  b  b  e  1.  Sje  sa !  nou  scil  ik  alheel  fen  'e  blaem  suvere 
wirde,  nei  'k  hoopje.  Dy  polysjetsjinders  woene  mar  ha,  dat  'k 
him  fen  jimmes  meinomd  hie.  Mar  ik  bin  der  earlik  oankomd. 
It  griisde  my  dat  er  gjin  boffert  brocht  waerd ;  ik  siz  altyd,  in 
kreambisite  sonder  boffert  is  krekt  as  in  gemeinte  sonder  boar- 
gemaster.  Dy  moat  er  boppe  útstykje.  Nou  ik  hie  meilijenmei 
de  frou,  ja,  dat  doar  ik  sizze,  freegje  der  elk  mar  nei,  ik  stean 
noed  fen  de  kreamfrouwen.  As  't  mei  mefrou  safier  ris  komt, 
mynhear,  den  doar  ik  my  wol  oanrikkemedearje. 

M  y  n  h  e  a  r.    Kom  nou  koart  ta  de  saek. 

S  i  b  b  e  1.  Myn  fanke  fortsjinnet  wol  ris  hwet  mei  boad-* 
skiprinnen,  den  for  de  iene  en  den  for  de  oare.  Hja  moast  do 
wer  nei  stêd  om  in  boadskip.  Ik  jowch  hjar  in  bytsje  jild  mei 
en  ik  sei :  ^Liz  dêr  dyn  fortsjinst  by  en  keapje  in  foech  heal^ 
bizige  boffert".  En  do  kaem  se  mei  dat  ding  thús ;  it  spek,  wol 
'k  leauwe,  het  se  der  onderweis  útgnibbele. 

't  F  a  n  k  e.    Net  wier !    Dat,  wier  der  al  út. 

S  i  b  b  e  1  (jowt  it  fanke  in  stomp).  Den  moatte  se  't  dy  sa 
yn  'e  hannen  treaun  ha.  Nou,  dat  ding  wier  my  to  sutertch  for 
de  frou   en  't  is  by  uzes  stean  bleaun.    Nou  witte  jimme  't  en 

nou  hoopje  'k,  dat  ik  er  6f  bin,  den  pak  ik  de  boel  wer  yn  en 
'k  gean  nei  hûs.  'k  Wol  net  graech  op  e  rëch  oansjoen  wirde. 
Ik  bin  der  altyd  gnap  troch  komd,  al  siz  'k  it  sels,  en  dêr  kinne 
jimme  elk  nei  freegje. 

M  y  n  h  e  a  r.  Jy  moatte  hjir  yet  hwet  bljuwe,  hjir  komme 
dalik  mear  Ijue,  dy  't  jo  sprekke  moatte.  Mar  witte  jy  ek  yet, 
dat  erop'edeifen'ekreambisiteinlapkekeapmanbySimens  wêsthet? 

S  i  b  b  e  1.  Ja,  heel  goed  mynhear.  In  âlderaerdichst  man. 
Ik  hab  nei  dy  tiid  faek  sein :  Us  boargemaster  is  de  aerdichste 
man  fen  ús  hiele  doarp,  mar  dy  keapman  koe  syn  broer  wol 
wêze.  Nou,  mei  'k  wol  foart,  net  mynhear?  It  fanke  en  ik  wy 
scoene  togearre  foart  om  gêrs;  wy  binne  nedich  hwet  todwaen, 
it  forfeelt  my  hjir  oars  net. 

M  y  n  h  e  a  r.    Witte  jy  ek  hwet  fen  dy  lapkekeapman  en  de 
'  kastleinske? 

S  i  b  b  e  I.  Och  hearink,  né,  mynhear !  Fij  né  I  Ja,  ik  hab 
al   hwet  gegrút  heard,  ik  wit  net  ho  't  de  Ijue  der  by  komme. 

M  y  n  h  e  a  r.  Ik  hab  der  hwet  gegrút  fen  heard,  dat  dat 
praetsje  fen  jo  útgien  is. 

S  i  b  b  e  I.  Fen  my  ?  Och,  myn  leave  mynhear  I  leau  mar, 
dat  Sibbeltsje  sa  goed  as  de  bêste  wol  wit,  dat  hjar  foet  onder 
allemans  tafel  stiet.  Men  scil  al  fier  rinne  moatte  om  immento 
finen  dy  't  seit:  „Sibbeltsje  het  dit  of  dat  fen  mysein.**  Ikpraet 
net  folle  oer  in  oar  en  doch  'k  it  al  ris,  den  scil  'k  wol  it  goede, 
mar  net  it  kweade  fen  immen  sizze.  Freegje  dêr  Lolkje  Potkoer 
mar  nei 

Mynhear.  Dat  is  moai.  -Mar  disse  rabberij  het  Fopkje- 
moai  oan  immen  meideeld,  nei  't  de  kastleinske  heard  het.  Ho 
mei  Fopkjemoai  dcr  oan  komd  wêze? 

S  i  b  b  e  I.  Fopk  ?  Praet  my  net  fen  Fopk  I  Dat  is  in  âld 
fornim,  in  bekflaijer.  Ik  siz  wol  faek,  freegje  Sape  Minke  der 
mar  nei,  Fopk  is  in  taei  âld  fel,  dy  't  nien  op  in  ôfstand  hâlde 
moat;  't  is  in  dogeneat,  dy  't  fen  alles  mar  optinkt  en  útstruit 
onder  de  fromme  Ijue ;  sa*n  ien  is  Fopk. 

M  y  n  h  e  a  r.    Ik  miende  dat  jy  fen  nimmen  kwea  seijen. 

S  i  b  b  e  I.  Né  mynhear,  net  fen  jo  en  de  frou  en  oare  gnappe 
Jjue  dêr  'k  by  bin.  Mar  fen  sa'n  ien  as  Fopk  rint  de  gälle  my 
oer.  Dy  't  de  kastleinske  to  nei  komt,  dy  komt  my  ek  to  nei. 
Ik  stean  noed  for  de  frou  en  hjar  ingel  fen  in  bern.  (hja  skriemt.) 

H  i  n  k  e.  Dôch  net  safoUe  noed  dat  jy  him  in  sobber  ont- 
hâlden  en  dat  yet  wol  ien  fen  in  petroaljumlape.  Dat  wier  to  slim. 

S  i  b  b  e  I.  O  frou,  dat  die  'k  út  noed  for  jo  om  't  jy  sa 
nedich  hwet  rêst  wieren.  Mar  't  is  sa  fier  hinne,  dat  in  gemien 
minske  kin  gjin  goed  mear  dwaen. 

Der  wirdt  oan  'e  doar  tikke.  Greult  en  syn  wiif,  Simen  en 
Fopkje  wirde  ynlitten. 

M  y  n  h  e  a  r.  Nou  ha  wy  de  Ijue  by  elkoar  en  ik  scil  mar 
bigjinne.  Greult,  jy  forklearje,  dat  jou  linnen  yn  'e  lette  joun 
fen  'e  bleek  helle  is  en  it  troch  dokter  en  Simen  kastlein  op- 
berge  jimmes  wier? 

G  r  e  u  1 1.  Ja  mynhear,  myn  wiif  seit,  dat  is  sa  klear  as  de 
dei.  (Syn  wiif  stimt  ta.) 

M  y  n  h  e  a  r.  Simen,  wieren  jy  tafallich  njunken  dy  bleek 
en  hearden  jy  dêr  in  fromminske  praten,  dat,  oan  't  lúd  to  hear- 
ren,  Sibbeltsje  wier? 

S  i  m  e  n.    Sa  miende  'k  mynhear,  mar  'k  siz  't  net  for  fêst 

S  i  b  b  e  1.  Simen,  häld  jo  stil !  hwet  ha  'k  altyd  for  jo  yn 
'e  brês  wêst.  Ik  sei  altyd,  freegje  dêr  elk  mar  nei,  Simen,  sei 
'k,  is  in  man,  dêr  't  elk  mei  oer  'e  wei  kin.  Simen  !  Ijeave  stumper ! 

M  y  n  h  e  a  r.  Jy  moatte  swije  ta  sa  lang  dat  ik  jo  hwet 
freegje.  Simen,  ha  jy  neat  fornomd,  dat  jo  yn  jou  miening 
bifestige  ? 

S  i  m  e  n.    Neat,  mynhear. 

M  y  n  h  e  a  r.  By  Sibbeltsje  is  gjin  linnen  oan  hûs  foun, 
de  kastleinske  wit  ek  net  bipaeld  hwet  fen  de  stelderij  oan  to 
wizen.    Ik  moat  mear  klearrichheid  ha.  Fopkjen,  hwet  witte  jy? 

Fopkjen.  Ik  wit  neat,  mynhear,  ik  hab  net  op  'e  kream- 
bisite  wêst,  soks  dêr  doch  ik  net  folle  mear  oan.  Ik  bigryp 
eigentlyk  net  hwet  ik  hjir  dwaen  moat.  Ik  sei  tjsin  'e  faem : 
„Scoe  't  ek  om  'e  silveren  flakon  wêze  ?  Jaen  him  my  mei ; 
dou  scilste  er  gjin  skea  by  lije.  Hjir  is  er  mynhear.  (Hja  jout 
de  flakon  oer,  dy  't  Sibbel  op  'e  kreambisite  yn  'e  bûse  moffele.) 

G  r  e  u  1 1  e  w  i  i  f.  Ljeave  frede  1  dat  is  myn  flakon,  dy  'k 
mist  ha  sont  de  kreambisite  by  Simens. 

S  i  b  b  e  I.  Och,  myn  Ijeave  minske  !  hiene  wy  witten  dat 
it  jouwes  wier,  wy  hiene  'm  jo  thús  brocht.  Myn  fanke  foun 
him  op  'e  leane  yn  't  gêrs.  (Hja  knyp«eaget  tsjin  't  fanke.)  Is 
't  sa  net  Ijea,  do  founst  him  yn  't  gêrs? 

't  F  a  n  k  e.  Né,  yn  memme  bûse  ommers.  (Hja  kriget  in 
knyp.)    Né,  yn  't  gêrs. 

M  y  n  h  e  a  r.    Ik  bigryp  it  net.    Ho  is  dit,  Fopkjen  ? 

S  i  b  b  e  I.    Och,  myn  goede  hear  boargemaster  I 

M  y  n  h  e  a  r.    Stil !  ik  freegje  Fopkjen. 

F  o  p  k  j  e  n.  Sibbeltsje  hjar  fanke  roan  hjoed  ús  faem  oan : 
hwet  se  for  dit  moaije  ding  jaen  woe;  dat  hie  mem  foun,  sei 
't  fanke.  De  faem  bea  twa  dûbeltsjes  en  dêr  krige  sê  't  for. 
Ik  sei  dalik  al :  ,,As  dit  mar  goed  spil  is.'*  En  do  'k  hjir  ontbean 
waerd  sei  'k:  ^Dat  ding  moat  mar  mei." 

Mynhear.    Forklearret  Greulte  frou  de  fiakon f or hjarres ? 

Greulte  wiif.  Ja  mynhear.  By  Simens  op  'e  kream- 
bisite  ha  'k  him  brûkt  en  letter  net  wer  sjoen.  Ho  't  er  wei 
rekke  is  wit  ik  net. 

M  y  n  h  e  a  r  (nimt  it  fanke  by  Sibbel  wei.)  Siz  my  nou  ris 
krekt  sa  't  is. 

't  F  a  n  k  e   (bang.)    Ik  foun   't yn  't  gêrs oars 

Slacht  mem  my. 

S  i  b  b  e  1.  Né,  mem  slacht  dy  net,  —  mar  yn  't  gêrs,  — 
to  is  't. 

M  y  n  h  e  a  r.  Jy  moatte  swije !  as  'k  jo  hwet  freeegje  moatte 
jy  hwet  sizze,  oars  net.  Leauwe  jy  dat  net,  den  lit  ik  jo  bûten 
de  keamer  bringe.  —  Fopkjen,  ik  ha  jo  hwet  to  freegjen.  Op 
^e  dei  fen  'e  kreambisite  het  er  in  klaeijingkeapman  by  Simeiis 
wêst,  dy  man  lizze  se  ongnappe  dingen  to  lêst.  Dat  ha  jy  oan 
oaren  meideeld  en  sa  is  Greult  it  to  witten  komd.  Is  't  sa  net, 
Oreult  ? 

0  r  e  u  1 1  e  w  i  i  f.  Ja,  mynhear,  masterske,  dy  't  it  my  for- 
telde,  hie  't  fen  Fopkjen,  sei  se. 

F  0  p  k  j  e  n.  En  ik  kin  net  oars  sizze  as  't  is:  Ik  hie  't  fen 
Sibbeltsje. 

S  i  b  b  e  1.  O  Fopkjen,  tink  er  om  hwet  jy  sizze !  Ik  siz 
altyd:  Fopkjen  is  in  from  minske. 

Mynhear.  Swije,  siz  it  jo!  —  Hwer  sprieken  jy  hjar, 
Fopkjen  ? 

F  o  p  k  j  e  n.  Yn  'e  herberge,  do  'k  er  de  oerdeis  in  boffert 
brochte. 

Hinke  (forheard).  Hwet  boffert?  Ik  hab  noait  praetheard 
fen  in  boffert,  en  ek  fen  jo  net,  boerinne  Fopkjen. 

F  o  p  k  j  e  n.  Nou  wirdt  it  my  dôch  mar  yn  ienen  to  mäl. 
Ik  kaem  hjir  de  oerdeis,  de  frou  laei  efkes,  sei  Sibbeltsje.  Ik 
brocht  in  boffert,  Sibbeltisje  jowch  my  'n  slokje  en  fortelde  my 
fen  dy  keapman,  dy  't  de  frou  in  bernejûpe  tasein  hie  en  hjar 
hiene  se  in  nij  skeldoek  onthjitten  for  't  stilswijen.  Lit  Sibbeltsje 
nou  mar  sizze,  dat  it  net  wier  is. 

Sibbel  (skriemende.)  Skepsell  skepsel!  ho doare jy 't sizze ! 
Tink  er  om,  dat  jy  in  earm  minske  ongelokkich  meitse. 

Fopkjen.    Ik   kin  en  wol  net  oars  as  de  wierheid  sizze. 

M  y  n  h  e  a  r.  Nou  komme  wy  in  stap  fierder.  De  kreamfrou 
wit  fen  gjin  boffert,  jy  habbe  ien  brocht  en  by  Sibbeltsje  is  ien 
foun.  Kin  dy  't  dêr  op  'e  tafel  stiet,  de  selde  ek  wêze  dy  't  jy 
brocht  ha? 

F  o  p  k  j  e  n.  Dat  kin  'k  net  sizze ;  twa  bofferts  kinne  elkoar 
wol  lykje  as  in  pear  twieljen. 

M  y  n  h  e  a  r  (tsjin  't  fanke.)  Siz  nou  ris,  hwer  hest  dy 
boffert  mei  weinomd? 

't  Fanke.    Nearne   net,  mynhear,  ik  foun  him  yn  't  gêrs. 

S  i  b  b  e  I.  Nou  mient  se  de  fiakon  wer.  Och  sa'n  bern, 
hwet  scoe  se? 

Mynhear.    Sibbeltsje,   wy  witte   nou  dat  de  rabberij  út 

jou  koker  foartkomd  is;  wy  scille  daf  as  in  útstruisel  fen  laster 
foar  de  rjuchtbank  komme  litte.  Dy  bôilewinkel,  dêr  mei  jo 
hwet  fen  onthjitten  wêze,  it  is  jo  net  jown,  jy  habbe  't  op  eigen 
manneboet,  bûten  witten  fen  'e  frou,  meinomd  en  dat  is  stellen. 
Dy  boffert  ha  jy  ek  fortsjustere  en  dy  flakon,  dy  't  jous  net  is, 
is  út  jou  bûsse  komd.  En  ik  twivelje  der  net  folle  oan  of  dy 
linnenstelderij  scil  jou  wirk  ek  wol  wêze. 

G  r  e  a  1 1  e  w  i  i  f.  As  mynhear  der  net  tsjin  hat,  wol  'k  dy 
tipmûtse  wol  ris  bisjên,  dy  't  dat  fanke  sa  raer  op  'e  holle  hat. 

M  y  n  h  e  a  r    Gean  jou  gong. 

G  r  e  a  1 1  e  w  i  i  f.  Ljeave  gunst !  nou  is  't  út.  Wy  misten 
yet  twa  tipmûtsen,  ien  fen  mines  en  ien  fen  de  faem  hjarres. 
Dit  is  ús  faem  hjarres,  sjugge  jyl  dër  steane  de  letters  S.  IC, 
Simkje  Klazes.    En  ik  sjuch  oan  de  hele  mûtse  wol  dat  it  hjarres  is. 

M  y  n  h  e  a  r  achtet  alles  biwiisd  en  kriget  Sibbel  al  gau 
sa  fier,  dat  se  alles  bikent.  Hy  seit  tsjin  hjar.  Al  disse  sonden 
biwize  dat  er  in  ondogens  bistean  yn  jo  sit.  Nou  freegje  ik, 
ho  't  jo  by  dat  alles  yet  yn  steat  wieren  om  troch  in  optinksel, 
troch  rabjen  en  ligen  it  lok  fen  oaren  to  fornielen? 

S  i  b  b  e  I.  Om  't  de  wierheid  nearne  herberch  fynt,  myn- 
hear  1  as  men  altyd  wierheid  sizze  scoene,  den  scoene  de  bisiterijen 
gau  útstoarn  wêze.  Ik  siz  altyd,  de  wierheid  heart  men  fen  bern 
en  gekken,  mar  forstännige  Ijue  binne  better  op  hjar  iepenst. 
Ik  woe  Fopkjen  graech  safolle  nijs  meidele,  dat  it  hjar  in  kwartsje 
wirdich  wier.  De  rike  boerinnen  smite  't  ek  al  net  wei,  mar  îk 
bitinge  der  by,  dat  hja  't  net  fierder  fortelle  scoe. 

F  0  p  k  j  e  n.    Ja,  mar  dit  roan  to  fier. 

S  i  b  b  e  I.  It  is  sa  mar  gelegen,  mynhear,  dy  't  ienkear  op 
in  forkearde  wei  is  en  yn  't  bigjin  goed  slagget  mei  syn  ondo- 
gensheit,  dy  wirdt  moedich  yn  't  kwea.  Hy  giet  al  fierder  en  al 
fierder  en  den  mient  er  op  't  lêst  dat  er  bysonder  folle  mânsk 
is.    Mar  o!  ik  fiel  nou,  dat  ik  in  tige  ongelokkich  skepsel  bin. 

S  i  m  e  n.  Ja  Sibbel,  jy  habbe  oan  ús  allinne  de  galge  for- 
tsjinne.  Dat  fjûroansetten  twisken  man  en  wiif,  dy  't  yn  'e  groun 
it  elkoar  goed  mienden,  dat  is  in  skandael,  dêr  't  jou  hierren 
fen  forblikke  moatte,  mar  myn  wiif  wol  't  jo  forjaen,  fornim  ik, 
en  ik  doch  't  den  ek  mar.  Ik  bin  bliid,  dat  ik  bifrijd  bin  fen 
de  kwelling  dy  't  my  tige  nei  gyng  en  ik  hoopje  nou  foartoan- 
my  to  hâlden  op  it  paed  fen  deugd  en  eare. . . . 

Doede  fen  Planken  komt  yn  en  makket  him  oan  't  selskip 
bikend. 

M  i  n  k  e.    O  heden,  Doede  1 

D  0  e  d  e.  0  heden,  Minke !  (tsjin  Simen).  Tref  ik  jo  hjir 
ek,  kastlein? 

S  i  m  e  n.  Kastlein  bin  'k  net  mear,  mynhear.  De  herberge 
moat  ik  misse  en  dat  scil  my  net  rouwe  as  ik  mar  oars  der  lâns 

komme  kin.  Sterke  drank  winskje  'k  net  mear  to  brûken  en  ek 
net  to  taepjen.  Foarhinne  ha  'k  for  klerk  spile  en  'k  hoopje  hjir 
of  dêr  yn  bitrou  to  kommen  om  wer  in  skrjûwers-plak  to  finen. 

Mynhear.  Licht  kin  ik  jo  dêryn  wol  bihelpsum  wêze. 
Ik  wol  graech  alles  for  jo  dwaen  hwet  yn  myn  formogen  is. 

Si^bel.    Och   heden!  waerd   dat  ek  sa  gol  wei  tsjin  my 

en  myn  gelikens  sein,  follen  scoene  for  't  tichthûs  biwarre  bljûwe. 

V.  M  y  n  h  e  a  r.     't   Kin    gâns   skele   oft   it   kwea  yn   immen 

biwirtele  sit  of  dat  it  mear  swakkens  is,  dêr  't  neibirou  op  folget. 

S  i  b  b  e  I.    Ho  komt  it  nou  mei  my,  mynhear  ? 

Mynhear.  Dat  wirde  iy  letter  wys;  jy  kinne  nou  hinne 
gean.  (Sibbel  en  't  fanke  ôf.)  It  foarlopich  forhoar  is  ôfroan. 
Wy  seagen  hjir  wer  hwer  't  in  minske  hinne  dwaelt,  dy  't  it 
rjuchte  libbens-doel  út  it  each  forliest  en  fen  't  goede  paed  ôf 
stapt.    Elk  het  mar  op  syn  hoede  to  wêzen.  (f) 

It  oarde  bidrjûw  wier  út  en  't  gerdyn  gyng  wer  del.  Hwet 
letter  gyng  it  wer  om  hegens  en  do  die  domeny  in  oanspraek 
om  de'  spylders  en  de  skrjûwer  fen  't  stik  to  bitankjett.  Dêrop 
die  master  in  oanspraek  en  letter  kamen  der  yet  in  pear  oaren 
oan  *t  wird.  Sa  wier  't  njunkenlytsen  moai  let  wirden  en  't  folk 
makke  tarissing  om  foart. 

Miente  herberge  stie  in  foech  ketier  bûten  Flearterp  oan  'e 
púnwei  en  dêrwei  roan  in  rjuchl  eintsje  wei  nei  *t  doarp.  De 
foarnaemste  Ijue  hiene  rydtugen,  mar  fierwei  de  measten  wieren 
to  foet.  Der  waerd  onderweis  drok  praten  en  dêr  wist  Dimers 
feint  sines  tige  mei  ta  to  dwaen.  Hy  wier  biwend  yn  sok  soarte 
fen  pretsjes  en  op  dat  stuit  fiks  romhcrtich  en  plesierich  om  't 
er  wist,  dat  syn  faem  en  hjar  sister  en  broer,  al  hiene  se  op 
forbeane  groun  wêst,  hjar  tige  formakke  hiene.  It  wier  oan  dy 
tiid  ta  goed  ôfroan ;  laeijen  se  do  ek  mar  thús  op  bêd  en  bleau 
den  altes  stil.  Prottele  heit  den  moarnier  hwet,  dat  scoe  wol 
wer  oerwaeije.  Mar  ho  't  se  by  hjar  thúskomste  ontfongen  wirde 
scoene,  hwet  in  libben  der  den  ontstean  koe  as  heit  sels  hjarren 
ris  yn  liet:  dat  biswierde  de  fammen  it  hert  geande  wei  mear, 
nei  't  se  tichter  by  hûs  kaemen.  Einliks  wieren  se  dêr.  De  spylfeint, 
dy  't  for  dy  joun  mei  Dimers  iene  dochter  wêst  hie,  wier  fen 
sels  mei  gien  oan  'e  pleats  ta.  Hja  draeiden  sunich  oan  'e  foar- 
doar,  dy  siet  fêst ;  do  oan  'e  bûtdoar,  do  oan  'e  skûrredoar : 
alles  siet  fêst  lyk  as  't  hearde.  Hja  scocne  ta  klopjen  oergean 
moatte.  Klopjenl  Hie  ien  ten  'e  fammen  it  hert  tsjin  'e  glêzen 
oan  hâlden,  wel !  it  klopjen  scoe  dér  binnen  to  hearren  wêst  ha. 
^St'ú !"  seijen  de  fammen,  „hja  hearre  ús.  Ja,  mem,  wy  binne 
der,  doch  mar  iepen.^ 
Jimme  heit ....''  mear  kamen  se  net  to  hearren  en  gjin 


(t)    It  ToaneeUtik,  ek  apart  útjown,  is  hjir  opjown  mei  forkoartingen.  D. 

wonder!    Ditner  snûrre  syn  wiif  6f:  „Hâld  dy  stil!  ik  scil  se  tö 
reden  stean. 

^Mem,  doch  de  doar  mar  iepen.'' 

„Ik«iepenje  myn  doarren  net,*  rôp  Dimer,  „for  sokken  dy't 
gean-op  den  weg  der  godloazen.** 

Sa  scoed  er  yet  al  mear  folgje  ütte,  mar  't  wiif  foel  him  yn 
'e  reden:  j»Hâld  mar  op!  sa'n  heisiik  libben  to  meitsen  om  sa'n 
wysjewasje,'* 

^Wysjewasje  ?"  sei  Dimer.  „Skepsel,  fortoarnje  dyn  Skep- 
per  net.  Dy  't  syn  bern  Ijeaf  het  moat  se  kastije,  seit  de 
Skrift." 

,Dou  wolst  alles  goedmeitse  mei  de  Skrift.    Lit  de  bern  der 
mar  yn ;  dou  scitte  er  hjir  neimels  ek  wol  ynlitten  wirde  wolle.'' 

,Qa  weg  van  mij !  sei  Dimer,  «ik  heb  u  nooit  gekend,^  sa 
lûd,  dat  de  fammen  bûtendoar,  dy  't  oare  praetsje  net  forstiene, 
it  dúdlik  hearden. 

Hjar  broer  sei:  „It  wirdt  in  gekkeboel,  hear!  wykommeder 
net  yn;  de  holle  stiet  de  âlde  fiers  to  dwers.  Ik  wit  er  oars 
gjin  rie  op  as  dat  wy  mar  werom  geane  en  sjugge  earne  onder 
dak  to  kommen. 

Gjin  ien  fen  allen  wist  er  in  oare  wei  op  en  hja  slingeren 
mei  elkoar  de  bûrren  wer^yn.  Yn  de  pasterije  by  domeny  Oou- 
denring  barnde  't  Ijocht  yet  sa  klear,  dat  se  wol  sjên  koene,  dy 
Ijue  wieren  yet  op.  Jouice  syn  sister  tsjinne  by  domeny  for  faem 
en  hy  sei:  „Hea!  lit  ús  ris  by  Luts  yn  'e  keuken  sjên." 

Hja  doarsten  hast  nef,  mar  dôch  hja  slingeren  efterom  de 
tún  troch  en  tikken  op  't  kokens-finster.  Op  't  hearren  fen  hjar 
broers  lûd  die  Luts  de  efterdoar  iepen  en  it  selskip  stapte  fyfte- 
som  de  pasterije  binnen.  It  praetsje  waerd  gau  sa  lûdroftich, 
dat  yn  'e  keamer  waerd  skille.  Luts  nei  foaren  en  op  domeny 
syn  freegjen  fortelde  de  faem  hwet  er  wie ;  do  moast  it  selskip 
binnen  komme.  By  domeny  en  jiffrou  sieten  siktaris  en  siktariske, 
dy  wieren  dêr  mei  hinne  rekke  to  iemetten.  Dimers  dochters 
skammen  hjarren  al  hwet  om  't  se  dêr  op  sa'n  rare  menear 
forskynden,  mar  de  golle  bijegening  dy  't  se  krigen,  makke  hjar- 
ren  gau  frijmoediger  en  do  tortelden  se  de  hele  histoarje.  Do 
't  er  op  't  lest  oardeeld  waerd,  dat  de  heit  fiers  to  stiifsinnich 
wier,  stimde  domeny  der  net  mei  yn.  Hy  koe  't  net  goed  fine 
dat  de  bern  tsjin  't  bifel  fen  hjar  heit  dien  hiene.  Hy  sei  dat 
lywols  sa  bihindich,  dat  it  hjarren  net  sear  die.  Mar  ho  scoe 
't  do?  It  thús  yet  ris  to  bisiikjen/ dat  scoe  wol  forgees  wêze 
en  de  doarpsljue  oanlieding  jaen  ta  praterij,  dêr  wier  domeny 
ôfkearich  fen.  Jiffrou  wist  er  rie  op,  hja  koe  wol  twa  útfen- 
hûzers  bêdsje,  sei  se,  en  stelde  foar  dat  de  fammen  dêr  bleauwen 
to  sliepen.  De  iene  feint  koe,  fen  sels,  nei  syn  eigen  went  gean 
en  siktaris  sei,  hy  koe  de  twa  oaren  wol  onderdak  j^en.    Nou, 

al  ho  raer  as  't  ek  like,  hja  moasten  mar  fen  de  need  in  deugd 
meitse.    Mei  in  ûre  wieren  se  allegeare  to  plak. 

Sa  gau  as  de  dage  oan  'e  loft  kaem  wieren  siktaris  syn 
twa  útfenhuzers  al  wer  yn  'e  klean  en  forlieten,  lyk  as  se  by  't  nei 
bêd  gean  ofpraet  hiene,  súntsjes  de  went  fen  dy  frjeonlike  myn^ 
hear.  Hja  hiene  hope  de  fammen  ek  al  op  'e  proppen  to  finen, 
om  foar  't  it  goed  Ijocht  waerd,  mei  'n  oar  thús  wêze  to  kinnen  ; 
mar  dat  roun  mis.  Yn  'e  pasterije  wier  alles  yet  yn  'e  rêst  en 
dêr  klopje,  dat  koe  net. 

Al  liket  it  hast  onmogelik,  de  fammen  wieren,  nei  lang  to 
wekker  lizzen  en  folle  praten,  op  't  lêst  yn  'e  sliep  rekke  en 
waerden  do  foart  net  wer  to  wekker. 

De  twa  feinten  kamen  thús  krekt  do  *t  heit  de  arbeider 
ynliet.  ^Meije  wy  der  nou  wol  yn,  heit?"  frege  de  soan.  — 
Gjin  antwird.  Heit  seach  hjar  net  ienris  oan;  mar,  fen  sels,  de 
jonges  wisten  ho  't  moast  en  teagen  haestich  oan  't  forklaeijen, 
de  Sneinsklean  út  en  de  deise  wer  oan,  —  en  do  mei  oan  't  wirk. 
Dat  koe  allegearre  efter  biredtwirde;  marboerDimer,  dy'twerop 
bêd  gien  wier,  loerde  al  troch  de  gerdinen  hwer  't  de  fammen 
bleauwen.  Dy  moasten  hjarren  dOch  yn  'e  foarkeamer  forklaeije 
en  yn  'e  pûstkoken  fjûroansette  en  sahwct. 

De  frou  sei:  „Ik  miende  dat  se  al  thús  wieren."  Hjahieal 
lang  op  'e  berne  komste  lein  to  wachtsjen. 

Dimer  sei:  ,yHja  binne  thús,  ik  hab  de  feinten  sels  sjoen, 
mar  hwer  bljûwe  de  fammen?" 

„Ik  kin  hjir  net  langer  bljûwe,*'  sei  de  frou,  „ik  moat  erôf, 
ik  wol  witte  ho  't  sit.  Disse  nacht  scil  my  lang  heugje, 
Dimer." 

^Ja  frou,  de  biproevingen  binne  faek  swier  as  de  divel  los- 
litten  wirdt.  Mar  al  komme  myn  fordwaelde  skiep  ek  om,  ik 
hab  in  friie  konsjinsje.'' 

—  „Soa?"  sei  't  wiif.  j,Hiest  dy  skiep  to  nacht  mar  ynlitten, 
den  wisten  wy  hwer  't  se  wieren." 

't  Sloof  hie  gau  de  klean  oan  en  wier  handich  efter.  Jonges, 
hwer  binne  de  fammen?" 

Hja  soan  sei :  Ja  mem,  fen  nacht  mochten  se  der  net  yn 
en  nou  wolle  se  der  net  yn." 

„Hja  scille  der  wer  yn,"  sei  mem.  „Jimme  hoeve  net  to 
mienen  dat  ik  jimme  er  bûten  keard  hab.  Siz,  hwer  binne  myn 
bcrn?    It  sloof  bigoun  to  kriten. 

Dat  koe  hjar  soan  net  féle.  „StiI  mar  mem,"  sei  er,  wês 
yn  't  minst  net  ongerêst;  hja  binne  op  in  goed  plak;  fen  'e 
moarn  sliepten  se  yette,  oars  wieren  wy  mei'noar  thús  komd.'' 

Do  't  se  fortelden  sa  't  wier  ko  de  frou  it  hast  net  leauwe. 
Hjarn  bern  sliepe  by  domeny,  dy  troch  Dimer  útskildere  waerd 
as   in   antikrist  1    It  laei   hjar  to  heech  om  dat  for  hjar  man  to 

forswijen.  Do  't  hy  it  hearde  kaem  er  in  swiere  sucht  en  do 
sei  er :  „Och  Heare  I  myn  bern  yn  sa'n  lieuwekûle  ? 

Hja  sei :  „Yn  'e  lieuwekûle  bleau  Danjel  goed  biwarre.'' 

De  frou  hie  pas  it  fjûr  yn  'e  brân  en  't  wetter  oer  of  dêr 
kamen  de  fammen  oan  mei  de  earizers  yn  'e  skeldoek.  ^Moarnl 
Is  mem  al  op?  Het  mem  ek  ongemaklik  wêst?  Wy  ha  't  bêst 
hawn,  meml'  Sa  gyng  dat  oan  ien  wei  ta  't  elk  wer  oan  syn 
wirk  kaem. 

By  de  thétafel  waerd  oer  de  hele  histoarje  gjin  wird  rept. 
Dimer  syn  gebet  dûrre  nei  alderwenst  in  ketier;  mar  nei  't  de 
feint  foarkaem,  wier  dêr  mear  fordraechsumheit  yn  as  oars.  En 
dat  hie  Jouke  net  mis.  It  hage  dc  boer  folle  mear  as  er  him 
skine  litte  woe,  dat  syn  dochters  by  domeny  Qoudenring  sa 
frjeonlik  herberge  wieren.  By  him  sels  hied  er  al  bisletten  om 
domeny  yn  eigen  persoan  to  bitanlcjcn  for  dy  goedens ;  den  koed 
er  mei  ien  syn  eigen  dwazens  forblomje.  Hy  woe  domeny  in 
stik  kouweljirre  presint  jaen  en  siktaris  in  jonge  patryshoun. 
Mar  om  dat  alles  foar  syn  folk  bleat  to  lizzen,  dêr  ko  Dimer  net 
ta  komme,  dat  wier  him  to  lyts.  Tsjinoer  hjarren  moast  ertroch 
lilk  to  lykjen  syn  eare  as  man  dy  't  op  syn  stik  stie  ophâlde. 

Do  't  Dimer  for  'i  earst  by  domeny  Goudenring  kaem  en 
fen  de  man  forstie,  dat  hy  de  hannelwîze  fen  Dimers  bern,  al 
hied  er  hjarren  for  in  nacht  onderdak  yn  syn  hûs  jown,  net 
goedkard  hie,  mar  se  in  sêfte  formoanning  jown  hie  —  do  waerd 
domeny  yn  Dimers  eagen  sa*n  ein  better,  dat  er  sei:  j,Domeny, 
jy  moatte  ris  by  my  komme. 

Forfolgens  krigen  Dimers  bern  frij  om  by  't  sjongselskip  to 
gean.  Syn  soan  bleau  by  syn  foarnimmen  en  liet  de  drank  stean. 
Jouke  frijt  yet  mei  de  iene  dochter  en  dat  scil  in  pear  wirde, 
seit  men^,    Allegearre  passe  se  fiks  op  hjar  saken. 

1866. 

Jan  freget  yn  de  krante  om  in  wiif ; 

Hy  het  —  sa  stiet  er  —  lang  gjin  liid  to  frijen, 

En  sit  him  yn  de  herberg  lam  en  stiif. 

Nou,  lokt  it  Jan  om  sa  in  wiif  to  krijen 

En  dan  in  wiif  —  lyk  as  er  stiet  —  mei  splint, 

Licht  dat  gjin  ien  mear  nei  dc  froulju  rint. 

Dy  op  sa*n  wiize  komt  ta  trou! 

Jowt  boaskjen  ueat  as  smert  en  rou. 

De  Frjeonskip. 

Winterjouns-foardracht. 

De  frjeonskip  jowt  ús  libbenswiet, 

Forlichtet  folle  smerte. 
Dat  lietke  stiet  my  danich  oan, 
Just  net  alinne  om  wize  en  toan, 

Mar  't  is  sa  nei  myn  herte. 

Omdat  it  fen  de  freonskip  sjongt 

Om  dy  iûd  oan  to  priizgjen, 
Dêrom  rin  ik  er  heech  mei  wei, 
Hwent  frjeonskip  leit  my  tige  nei, 

Dy  wol  ik  ear  biwiizgje. 

De  frjeonskip,  ja,  'k  bin  mal  dêr  mei, 

Dy  achtsje  *k  boppe  miette. 
As  dy  ús  hjir  net  laedte  yn  't  spoar, 
Fêst  as  de  winter  kâld  en  goar  * 

Koe  den  ús  libben  hjitte.  , 

Gjin  fleur  en  wille  wier  der  mear,  | 

Scoe  't  sonder  frjeonskip  moatte. 
Och  né,  de  sëfte  frjeonskipsbân 
Kweekt  libbenswille  yn  elke  slân 

En  waermte  yn  't  minskeherte. 

Hwet  ek  it  ierdske  libben  jowt, 

Fleur  of  bikommernisse, 
Yn  alles  romte  of  earremoed 
Frij  rom  om  't  hert  of  soarch  en  noed, 

Wy  kinn'  gjin  frjeonskip  misse. 

Al  is  ek  immen  sa  smoarryk, 

Dat  elk  fljucht  op  syn  winken, 
As  him  gjin  freonskip  barre  mei, 
Den  is  syn  ierdske  libbens-wei 

Binauci,  sa  net  to  tinken. 

Forfalt  sa*n  ien  ta  earremoed, 

Gjinien  scil  om  him  kreune, 
Hwent  dy  't  defrjeonskip  fen  him  stiet, 
Sa  lang  er  yn  'e  romte  sit, 

Dy  scil  se  yn  't  leed  net  steune. 

Oerkomt  ús  onforwachte  in  lok 

Hwertroch  we  yn  romte  reitse, 
Dêr  wirdt  it  rjuchte  net  fen  preaun, 
As  net  in  trou  frjeondinne  of  frjeon 
De  wille  mei  us  smeitse. 

Knypt  soms  it  sielsfortriet  yen  swier, 

't  Bynt  frjeonebânnen  tichter, 
Oan  frjeonen  *t  hert  mar  iepen  lein, 
Oan  frjeonen  hwet  yen  knelt  mar  sein, 
Den  wirdt  de  lêst  al  lichter. 

En  dwaelt  er  ien  fen  't  rjuchte  spoar, 

Dat  kin  soms  wol  ris  barre, 
In  frjeon,  dy  't  goede  for  him  socht, 
Het  sa'n  ien  faek  ta  'n  ynkear  brocht 
En  for  mear  kwea  biwarre. 

Ja  frjeonskip  mingt  yn  alles  swiet, 

Yn  't  lot  sels  fen  in  kleijer. 
Hja  liedt  en  stjûrt  ús  libbens-lot, 
HJa  fiert  de  herten  op  ta  God 
En  sa  de  himel  neijer. 

De  frjeonskip  brocht  ús  hjir  byien 

Hja  het  ús  gearkomst  makke. 
Ho  'n  wille  jowch  ús  faek  sa'n  joun, 
Hwent  trouwe  frjeonskip  waerd  hjir  foun 
En  frjeonenocht  hjir  smakke. 

En  jowt  ús  dat  gjin  swiete  treast 
As  't  buijich  hjerstwaer  daget? 
Al  giet  de  simmerwille  wei, 
De  hjerst  bringt  frjeonewille  mei, 
Dy  't  ús  sa  tige  haget. 

4 

O  jounen,  mei  sa'n  swiet  petear 

Yn  frjeonskips-harmonije, 
Dêr  't  elk  rounút  syn  miening  seit, 
Dêr  't  folle  learing  ek  yn  leit, 

Wy  meije  jimme  lije. 

En  bûten  dat,  yet  folle  mear 
As  ik  nou  kin  bitinke, 

Loek  ús  hjir  mei  elkoar  nei  ta. 
De  lange  jounen  koene  sa 
Us  winterwille  skinke. 

Sa  kamen  wy  de  winter  lâns 

En  Maeije  is  wer  yn  't  rissen ; 
De  dagen  langje  mear  en  mear, 
Diss'  gearkomste  is  de  lêste  kear 
For  dit  healjier,  is  't  sizzen. 

Ja,  hearlik  scil  de  maitiidsfleur 

Nou  wer  for  ús  forrize, 
As  alles  grienet  op  'e  nij, 
De  fûgels  sjonge  núvre  blij, 

Elk  op  syn  eigen  wize. 

Mar  roalje  wy  ús  winternocht 

For  nije  maeityds-wille, 
'k  Hoop  dat  jimme  yn  'e  simmerjoun 
De  wilie,  hjir  sa  foUe  foun, 

Dôch  net  forjitte  scille. 

Ik  hoop  de  simmerwille  scil 
Us  frjeonekip  net  ontbine. 
Den  scil,  is  wer  de  simmer  wei 
En  is  't  wer  hjerst  of  winterdei, 
De  nocht  ús  hjir  wer  fine. 

1872. 

KOART  QÛD. 


Trije  hondcrd  seis  en  sechstich  dagen 

Jowt  'n  jier, 
By  'n  bytsje  nocht,  yet  folle  krús  to  dragen, 

Sa  swier,  sa  swier. 
O  sillich  dy  net  tinkc,  hwet  hja  fiele 

Troch  dommichheid, 
Net  hwet  in  wé  er  mennich  frije  slele 

Oan  it  krúshout  deidt. 

Jong  hoopje  wy  op  hege  jierren, 
Ald  wenskje  wy  de  jeugd  werom. 
Ja  altyd  stiet  it  lok  fen  fierren, 
't  Scil  komme,  en  't  komt  noait  werom. 

Nei  't  Libben. 

Wîer  bard. 

„Ha  jy  't  nijs  al  heard,  baes  Geart?  Wy  krije  yet  indokter 
yn  't  doarp." 

^Noch  in  dokter  ?"  sei  heit.  „Wy  habbe  oars  oan  twa  genôch, 
wol  'k  ha;  der  stjerre  al  sa  foile  minsken,  dat  er  hoeft  gjin 
trêdde  dokter  by." 

ipHwet  kinn'  je  er  altyd  mâl  by  komme,"  sei  Jan  Wessels, 
de  farwer,  dy  't  heit  it  nijs  meideelde. 

It  wier  sa :  heit  koe  slms  woi  ris  in  nuvere  útfal  dwaen.  Hy 
frege  :  „Hwer  komt  dy  trêdde  dokter  wei  ?" 

«Dat  wit  ik  net  goed,''  sei  Jan,  ^mar  ik  wil  wol,  fen  de 
Klaeîkant,  fen  Blije  of  Ferwerd,  dlr  earne.  For  fêst  doar  'k  it 
net  sizze,  mar  ik  wit  wol  dat  er  jou  bûrman  wirdt,  hy  het  it 
hûs  hierd  fen  Mindert  skoenmakker." 

^Ljeave  sei  I  dat  is  dôch  gjin  hûs  for  in  dokter.  En  hwer 
scil  Mindert  den  hinne?" 

«Ja,  dy  krûpt  dêr  efter  yn  't  hok,  dêr  't  alear  de  learloaijerije 
wêst  het." 

„Ik  harkje  mâl  op.  Ja,  dat  giêt  mei  Mindert  ek:  ho  neijer 
oan  't  ein,  ho  mear  gesparrel.  Alear  in  skoenmakkerij  mei  seis 
saun  feinten  oan  't  wirk,  en  dêr  in  loaijerij  by,  en  nou  mei  wiif 
en  bern  yn  't  hok." 

„Ja,  sa  giet  it  baes,  it  binne  sterke  skonken  dy  't  de  weelde 
drage  kinne.  Mindert  sines  wicren  der  to  swak  for.  It  sprekwird 
seit:  Ho  mear  gelegenheid  ho  mear  genegenheit.  As  't  nou  mei 
siikwêzen  ek  sa  giet,  den  scil  de  nije  dokter  wol  wirk  krije." 

Jan  lake  en  heit  ek;  sa  eindigc  't  petear. 

In  amerij  letter  kacm  bûrman  Mindert  sels  om  ús  it  nijs  to 
fortellcn.  It  wier  sa  tagien.  Yn  de  foarige  wike  wier  der  in  maii 
by  him  komd,  dy  *t  him  útjowch  for  in  dokter.  Hy  hie  dokter 
wêst  yn  East-Ynjen,  mar  syn  wiif  koe  dêr  net  aerdsje  om  de 
felle  waermte,  dêrom  wieren  se  nei  ús  lân  torêch  kaerd  en  hiene 
hjar  to  Blije  del  jown.  Mar  do  blykte  't  dat  syn  wiif  ek  net 
oer  de  Klaei  koe,  dêrom  woene  se  't  nou  ris  to  Birgum  bisiikje. 
Dat  wier  yn  'e  Wâlden  en  sângroun ;  in  great  doarp  mei  mar 
twa  dokters,  dêr  scoe  yet  wol  in  trêdde  by  kinne  en  hy  socht 
om  in  hûs.  Der  hie  immen  wêst,  dy  hie  sein,  hy  scoe  Minderts 
hûs  licht  wol  krije  kinne;  op  in  goune  of  hwet  hier  kaem  it  him 
net  oan.  It  hûs  wier  him  oars  to  lyts,  mar  as  syn  wiif  to  Bir- 
gum  aerdsje  mocht,  den  koed  er  letter  wol  in  hearehûzing  sette 
litte,  as  er  earst  mar  in  onderdak  krije  koe.  Nou  Mindert  sei : 
„As  ik  for  my  sels  myn  loaijers-hok  ta  in  went  ynrjuchtsje,  den 
kin  mynhear  myn  hûs  wol  krije,  mar  ik  moat  hondert  goune  hier 

ha.*'  —  0,  dat  wier  bêst  en  dokter  scoe  om  't  feansjier  bitelje 
cn  altyd  foarút,  it  koe  ommers  noait  moaijer.  ,yDat  wirdt  in 
moaije  ynstruijing''  sei  Mindert,  ^aUe  feans-jierren  fiif-en-tweintich 
goune,  dêr  kin  ik  net  tsjin  skoenmeitse  en  't  hûs  kriget  er  heger 
oansjên  om  as  der  in  dokter  yn  komt  to  wenjen.  Hy  het  twa 
bern,  seit  er,  dus  in  lytse  hûshälding." 

Heit  en   mem  en  ikke  winsken  bûrman  gelok  mei  syn  for- 

túntsje.    Dy  selde  deis  brocht  Tsjeard  Oebeltsjes,  myn  omke  de 

timmerman,   Mindert  syn   hok   yn  oarder  ta  in  wenhûs  en  mar 

in   dei  twa  letter  makke  in  arbeidster  dokter  syn  went  skjin  en 

yet   in   pear   dagen   letter  laei  er  in  skip  op  'e  Birgerdaem  mei 

dokter  syn  húsrie  en  dêrmei  kamen  de  nije  dokter  en  't  wiif  en 

twa  bern  mei  in  rydtuuch  yn  Birgum.    It  gyng  allegearre  mar  sa 

gau   as   't  koe.    Men   wier   't  -sa   nel  wend,  bynammen  net  fen 

sokke  foarname  Ijue,  dêr  't  fen  âlds  de  dokters  by  rekkene  waer- 

den   en  der  wier  hast  oars  gjin  praet  as  oer  dy  nije  ynwendcrs 

fen   Birgum.    De   iene   wist   er  dit  fen  en  de  oare  tocht  er  dat 

fen,  mar  't  fine  fen  de  saek  waerd  net  redt,  sadwaende  bleau  it 

in   tsjustere  saek  boppe  it  bigryp  fen  ús  platfoettige  Birgumers. 

Dit   wist  men  der  fen,  dat  dokter  in  flinke  lange  man  wier  niei 

in  min  of  mear  taenkleurige  troanje,  dat  syn  wiif  in  gnap  minske 

wie,   dy   't  hjar  j^mefrou"  neame  liet,  howol  se  sels  iten  sea  en 

brette  en  ek  wol  ris  skûteiwosk  en  oan  'e  tobbe  stie,  howol  se 

hjir   al   in   faem   hierden,  dy  't  mei  mynhear  en  mefrou  oan  de 

selde   tafei   iet.    Dat   se   twa  bern  hiene,  in  jonge  en  in  fanke, 

dy  't  Herman  en  Nette  neamd  waerden,  mar  sokke  sierlike  moaije 

bern,  dat  men  op  in  print  noait  moaijer  sjucht.    It  wier  in  won- 

der,   dat  wist   men  der  fen,  en  ek  dat  it  apteek  fierst  to  great 

wier,   sa   dat  er  in  stik  ôfseage  wirde  moast,  dat  kaem  men  ek 

*  to  witten.    En  yn  'e  Ljouwerter  krante,  dy  't  do  destiids  yet  mar 

alinne  Tiisdeis  en  Freeds  kaem,  stie  yn  April  1847  to  lêzen : 

„Heeft  zich   te   Bergum   gevesligd   als   Dokter  en 
Verloskundige.  H.  Hubertus. 

Do  wist  men  der  alles  fen.  Dy  't  dokter  brûke  moasten  en 
by  de  oare  dokters,  dy  't  wy  hiene,  yn  't  kryt  stiene,  hien  do  in 
nije  taflecht,  howol  dat  just  gjin  klanten  wieren,  dy  't  de  nije 
dokter  fet  yn  'e  koal  jowgen.  Gelokkich,  de  man  skepte  him  in 
takomst.  Dokter  forstie  de  wrâld  en  wier  yn  't  dageliks  libben 
gjin  Faust,  dy  't  in  Mefistofeles  nedich  wier  om  him  yn  't  libben 
roun  to  lieden;  de  berch  hoefde  net  by  Mahomed  to  kommen, 
Mahomed  kaem  by  de  berch.  De  toanbank  foar  it  apteek,  dy 
't  op  *t  ien  ein  in  lessener  hie.  dêr  't  in  great  skrjuwboek,  yet 
yn  'e  onskild-kleur,  op  'e  ré  laei,  dat  like  al  hwet.  En  dokter 
wist  handich  de  nammen  fen  folle  klanten  yn  dat  skrjuwboekto 
krijen.    Der  giet  mar  neat  foar  de  man  sels. 

Do  't  thús  it  spil  yn  oarder  wier  gyng  dokter,  net  lyk  as 
sister  Anna,  foar  't  finster  sitten  om  út  to  sjên  of  't  er  ek  immen 
oan  kaem.  Né  om  't  effen  net.  Dokter  klaeide  him  eptich  oan 
as  in  hear,  naeni  in  stôk  mei  *n  grouwe  silveren  knop  onder  'e 
earm  of  yn  'e  hân  en  gong  it  fjild  yn,  alle  kanten  út:  oast, 
west,  súd,  noard ;  den  hâlde  er  him  lang  net  altyd  op  'e  haed- 
wegen,  hy  keam  ek  op  by-  en  efterwegen,  dêr  t  mar  minsken 
wennen.  Ho  't  er  it  den  lapte,  dêr  scil  ik  ien  foarbield  fen 
opjaen ;  it  blykte  letter  dat  er  forskate  to  jaen  wieren.  Dokter 
dwaelde  yn  Samar  roun,  scil  ik  mar  sizze ;  oan  'e  efterwei  foun 
er  in  tsjeppe  boerepleats  en  hy  tochte,  hjir  moat  ik  it  anker 
mar  ris  útsmite.  Hy  wier  sa  frijpostich  om  mar  nei  binnen  to 
gean ;  folk-roppen,  dat  jowch  neat. 

„Dach  frunden !  hoe  goat  et  ?'• 

Ik  moat  jimme  efkes  sizze,  dat  mynhear  en  mefrou  fen  komôf 
Grinslânners  wieren,  sadwaende  praetten  se  Grinslâns-aftich. 

Nou,  de  minsken  grommelen  ek  al  ^dach"  werom,  mar  hja 
seagen  him  for  in  keapman  oan  en  hy  krige  to  hearren,  dat  se 
neat  nedich  wieren. 

Den  glimke  er  sa  frjeonlik  dat  er  de  Ijue  dalik  pakte.    „Né  > 
goede,   beste   mensen,   ik   ben   gein   koopman,   ik  ben  de  neije 
dokter,  die  zich  te  Bergum  gevestigd  heeft,  dat  jelui  út  de  krant 
wel  bekend  wezen  zal." 

Né,  de  krante  liezen  se  net,  mar  hja  hiene  wol  heard  dat  er 
to  Birgum  in  nije  dokter  komd  wier. 

It  sprekt  dat  er  de  man  do  al  gau  in  stoel  yn  'e  rige  set  waerd. 

Jau,  neem  myn  frijpostigheid  neyt  kwoad.  Ik  acht  et 
neudig  om  de  environs  om  Bergum  heen  kennen  te  leeren,  doarom 
moak  in  wandelingen  in  deze  omstreken  ;  ik  ben  nou  in  Suameer, 
neit  woar?  Nou  wold  ik  hier  de  pyp  wol  es  opsteken  en  met 
eins  froagen  woar  die  weg  links  hein  loopt  en  die  andere  regts  om." 

Dat  waerd  mynhear  fordúdlike  en  al  helle  dokter  syn  silve- 
ren  tabaksdoaze  foar  't  Ijocht,  hy  moast  fen  de  boer  sines  stopje. 
It  wier  in  wonder  ho  eigen  dy  Ijue  dalik  mei  de  man  wieren  en 
de  frjeonskip  boaze  al  oan,  do  't  dokter  fortelde,  ho  't  er  om  syn 
bêst  wiif  East-Ynjen  forlitte  moatten  hie;  hja  koe  dêr  net  oer 
dy  bjustere  felle  waermte  dy  *t  se  dêr  altyd  hiene.*  Hy  as  dok- 
ter  wier  dêr  oars  sa  onmisber,  dat  alle  minsken  hiene  skriemd 
by  syn  foarttsjên.  En  nou  hjir  yn  Fryslân  blykte  't  al  gau  dat 
syn  wiif  ek  net  oer  'e  Klaei  koe,  dêrom  wieren  se  yn  'e  Wâlden 
komd  to  wenjen.  Hy  hope  en  bidde  dat  it  minske  to  Birgum 
wer  opfleurje  mocht,  hwent  hjar  libben  wier  sines  en  hja  wier 
sa'n  bêste  mem  for  hjar  bern.  Mocht  hja  to  Birgum  aerdsje, 
den  wier  hy  jfen  plan  om  to  Birgum  in  slot  te  bouwen  mei  in 
koetshûs  eq  in  went  for  de  koetsier.  Hy  woe,  lyk  as  de  oare 
dokters,  eigen  riderij  hâlde,  dat  wie  er  wend.    Och  ja,  as  God 

joech,  dat  syn  dierbere  frou  wer  waerd  lyk  as  se  wie  foar  dat 
se  nei  East-Ynjen  gien  wieren,  den  hie  dokter  ta  alles  moed  en 
hy  hie  gelokkich  de  middels  om  alles  dwaen  te  kinnen  hwet  er 
winske.  Ho  mear  dokter  him  op  sa'n  menear  útliet,  ho  mear 
fortrouwen  dy  minsken  yn  him  krigen.  Dat  biroppen  op  Qod 
wier  hjar  in  biwys,  dat  de  man  omtinken  hie,  en  wie  er  ryk,  den 
blykte  dêr  út,  dat  de  Heare  de  rjuchtfeardigen  segene.  Wyls  't 
dokter  him  sa  treflik  trochljochtsje  liet  flikkeren  syn  eagen  as 
koaltsjes  fjûr  op  dy  ienfâldige  Ijue,  dy  't  er  winske  yn  to  pakken. 

nSoa,  den  is  dokterske  in  swak  minske,  mynhear  ?"  frege  de 
boerinne. 

„Vroeger  een  beeld  van  gezondheid,*  sei  dokter,  „maar  de 
Oostindische  warmte  was  haar  te  machtig.  We  willen  biddende 
hopen,  dat  ze  in  dit  gezonde  oord  hor  krachten  terug  krycht. 
Maar  jou  zelf,  vrouw,  jou  hebbn  zoo  op  't  oog  wel  'en  flink 
gezond  voorkomen,  moar  jou  binnen  toch  niet  een  van  de  sterksten.'' 

Do  't  dokter  sa  bigoun  hied  er  de  boerinne  gau  yn  'e  macht. 
Frouljue  wolie  wol  ris  biklage  wirde  en  as  in  dokier  sa  praet 
dat  is  hwet  oars  as  fen  in  sljuchtwei  minske.  Dat  presket  de 
man  om  noed  to  stean  fen  syn  sydsilver,  en  to  dwaen  hwet  goed 
for  hjar  is. 

„Soa,  kin  dokter  dat  wol  sjên?" 

„fAet  'en  half  oog  wel,  mens!  en  ik  weet  ook  wel  wat  et 
je  doet.    De  zenuwen  doen  et  je." 

„]a,  dêr  hiene  de  Birgumer  dokters  ek  wol  ris  fen  praet." 

j^Och,*  foel  de  boer  dêrop  yn,  „wy  ha  wol  mear  as  hondert 
goune  formastere.  Wy  habbe  't  sels  by  in  profester  to  Grins 
bisocht  en  ek  al  by  in  divelbander  to  Feanwâlden.'' 

„Ja,  weet  je  wat  et  ongeluk  is  hier  te  lande?  Over  'talge- 
meen  benne  ze  hier  met  de  kennis  van  de  zenuwen  niet  op  de 
hoogte.  Wie  doarmee  op  de  hoogte  wenst  te  komn,  mot  'en 
joer  of  wat  in  de  Oost  praktizeern.  Doar  komn  de  nerveuze 
ziekten  dikwels  voor;  ik  zou  er  'en  boek  van  kenne  schryvn. 
Ik  mag,  door  Gods  genoade  zegn,  dat  ik  doar  hondcrden  tot 
zeegn  ben  geweest.  Weet  jelui  wat?  Zie,  als  onbekende  dok- 
ter  heb  ik  natuurlik  zoo  direkt  geen  praktijk ;  onbekend  is  onbe- 
mind,  zegt  et  spreekwoord.  't  Zal  wel  veranderen  as  de  mensen 
mij  kennen  leern  ;  moar  ik  zou  't  met  jou  wel  es  willen  probeern , 
vrouw.  Niet  om  er  an  te  verdienen,  och  né,  ik  wil  dat  moar  es 
om  Gods  wil  doen ;  et  stoat  my  Goddank  niet  op  de  handn,  ik 
kan  dat  onverhinderd  doen.  Zegent  God  men  middels,  dan  zal 
ik  blij  zijn  kennis  met  jelui  gemoakt  te  hebn.  Neemn  je  't  an, 
dan  stuurn  je  vanoavend  om  'n  uur  of  zeevn  en  knecht  of  'n 
meid,  dan  ontvagn  je  'en  doosje  met  poeijers  en  'nflesje  met 
vocht,  doar  mingn  je  driemoal  doags  'en  poeijer  mee,  en  dan 
kuijer  ik  met  'n  week  of  drie  hier  es  weer  heen  en  ik  geleuf  dat 

je  tny  dan  tnet  'n  dankboar  hart  welkom  zult  heetn." 
Nou,  as  dokter  der  sa  oer  tocht  en  otn  'e  nochthjar  bitsjinje 
woe,  den  wier  't  al  slim  wegerjen,  den  scoe  de  faem  de  jouns 
wol  komme  om  de  nHddeis  to  heljen.  Den  moast  dokter  fen 
sels  de  boer  syn  namme  witte.  Dy  wier  Jeen  Jelkes  de  Boer, 
to  Samar.  Dokter  skreau  dy  namme  op  en  oer  en  wer  tige  mei 
elkoar  yn  't  skik,  skaetten  se  as  frjeonen  dy  't  alles  for  elkoar 
oer  hiene. 

„Hwet  in  alderaerdichst  man,"*  sei  de  bperinne. 
^Dat  is  X"  sei  Jeen.  „Sa'n  dokter  moat  opgong  meitse." 
Nou  ja,  dokter  makke  opgang  en  hy  krige  pasjinten.  It 
s^rekt  fen  sels  dat  de  help,  om  Qods-wille  oanbean,  tige  wol- 
kom  wier.  Nou  hie  dokter  just  net  sein,  dat  se  de  medesinen 
ek  forgees  ha  scoene,  mar  dat  waerden  se  letter  wys.  Jeen  syn 
wiif  forklearre,  dat  hjji,  sont  se  de  nije  dokter  syn  middels  hie, 
in  heel  oar  minske  wirden  wier.  Dokters,  dy  't  hjarren  hjir  of 
dêr  yn  'e  frjemdte  delsette,  kinne  dêr  in  foarbield  oan  nimme. 
Dokter  Hubertus  hie  mei  gauwens  sa'n  drokke  praktyk,  dat  de 
oare  dokters  —  de  stôk  net  yn  'e  strôt  hoefden  to  trjuwen,  och 
nél  hja  koene  wol  in  stuit  útstaen;  mar  hiene  dôch  de  nije 
kolléga  yn  'e  rekken  to  hâiden,  in  kolléga,  dy  't  alheel  end  al 
gjin  omgong  of  gemienskip  mei  hjarren  socht.  De  nije  dokter 
bimoeide  him  mei  nimmen  as  syn  eigen  hûshâlding  en  syn 
praktyk;  fen  mefrou  hjar  onpaslik-wêzen  fornaem  gjinien  hwet; 
hja  soarge  mar  dat  er  deis  goed  iten  en  drinken  op  'e  tafel 
kaem;  slachters  en  bakker  hiene  goed  sleet  oan  dy  Ijue  en  for 
ús  wieren  't  goede  bûrljue  sonder  folle  omgang  mei  ús  to  siikjen. 
Dokter  hie  't  drok,  it  skrjûwboek  op  'e  toanbank  yn  'e  apteek 
laei  dêr  net  om  'e  nocht.  Kamen  der  kontroleurs  oer  de  aptekerij, 
de  nije  dokter  syn  spil  wier  altyd  tige  goed  yn  oarder  nei  de 
easken  fen  de  wet;  der  miskearre  neat  oan.  En  de  faem,  dy 
't  der  wenne,  forklearre  dat  se  't  dêr  wol  ôf  koe. 

Inkear  op  in  Sneintojoun  fen  de  Feanwâldster  foarjiers- 
merke,  yn  't  jier  1848,  siet  ik  yn  frede  en  rêst  mei  myn  beide 
âlden,  dy  't  harken  nei  hwet  ik  hjarren  foarlies.  Dêr  hiene  se 
nocht  oan,  mar  dêr  kaem  forstoaring  yn,  do  't  ús  bûrwiif,  mefrou 
Hubertus  gysten  de  keamer  yn  setten  kaem  en  sei:  „Buurman, 
ik  kom  er  zoo  moar  op  in.  Jim  hebn  wel  kipn,  neyt  woar? 
Och  manl  breng  ons  gau  'n  levende  kip,  die  zal  goed  betoald 
wordn,  doar  kun  je  op  an.  Verbeeld  jel  ze  hebbn  in  de  Veen- 
woudster  kermis  by  't  vechten  'n  fent  zen  een  oor  van  de  kop 
beetn;  nou  moet  dokter  'n  stuk  levendig  kippevel  hebbn,  dat 
zal  i  de  vent  an  de  kop  weetn  te  helpn  en  vast  te  naaijen  en 
den  begroeit  dat  er  an  krekt  of  't  et  zen  eign  oar  waor.  Moar 
't  moet  gau  goan;  och  Tsjibbe,  breng  ons  gau  'n  kip.'' 

Fen  sels,  dat  mocht  net  wegere  wirde,  in  minske-ear  is  mear 

wirdich  as  in  hin.  Ik  nei  't  nachthok,  ik  grypte  in  hin,  dy  't  oan 
de  minskheid  offere  wirde  scoe,  en  dêr  gyng  'k  mei  nei  úsbûr- 
man.  Ik  die  lyk  as  mefrou  by  uzes  dien  hie,  ik  roan  oan  'e  tafel 
ta.  Jawol !  dêr  siet  de  mältramtearre  feint  foar  de  tafel,  dêr  't 
it  joumiel  op  ré  stie.  Woarst,  aeijen,  bûter  en  bôlespillen  en 
dêr  boerekof je  by  läns ;  dat  dronken  se  folie,  de  hele  keamer  rûkte 
der  fen. 

^Kom,  heb  je  der  al  eine/'  sei  dokter.  Hy  naem  my  de  hin 
ôf  en  gyng  er  mei  nei  efteren;  ik  makke  in  praetsje  mei  de 
bloedrige  feint,  dy  't  de  holle  en  de  hals  bleat  hie,  en  sa  kaem 
ik  to  witten  ho  't  it  ongelok  bard  wier.  Do  't  dokter  werom 
kaem  makke  ik  gjin  haest  om  foart  to  gean ;  ik  scoe  't  oansetten 
fen  in  hinnefel-ear  oan  in  minskeholle  wol  ris  sjên  wollen  ha, 
mar  dat  wier  dokter  syn  holie  net.  ^Tjibbe,"  sei  er,  „ik  wil 
liefst  geen  getugen  der  by  hebn." 

„Nim  t  ray  net  kwea,  dokter,"  sei  'k  en  gyng  er  út.  Op 
'e  strjitte  lykwol  stiene,  al  wier  't  tsien  ûre,  in  heap  nijsgjirrîge 
Ijue  to  harkjen  en  to  wachtsjen,  ek  Feanwâldsters.  Ik  foege  my 
dêr  by  en  do  't  de  feint  er  lang  en  let  út  kaem  fregen  wy  him 
ho  't  like. 

Hy  sei :  „Der  is  neat  to  dwaen,  it  komt  wol  yn  oarder  seit 
dokter,  ik  moat  mar  oppasse  dat  ik  stil  liz  en  ik  mei  net  ar- 
beidsje.  Mei  in  wike  moat  ik  wer  komme;  ik  leau  wol,  dat  ik 
by  de  rjuchte  man  wêst  hab.  De  hin  koste  in  goune  en  dokter 
moast  twa  goune  ha.  Ik  hie  gelokkich  yet  wol  safolle  jild  yn 
'e  bûse.  As  't  mar  yn  oarder  komt,  den  kom  ik  de  slach  wol 
to  boppe." 

Wy  stimden  dat  ta  en  winsken  de  Feanwâldsters  goereis. 

Oft  dy  feint  do  net  foarsichtigernôch  wêst  het  of  dat  de 
oanplakkerij  net  goed  yn  syn  wirk  gien  wier,  dat  wit  ik  net,  mar 
ik  wit  wol,  dat  in  fjirtsien  dagen  letter  ien  fen  ús  oare  dokters 
de  earlapperij  wer  forwidere,  de  woune  suvere  en  defeintmoast 
fierder  it  libben  troch  mei  ien  ear.  De  kinst  bikroanc  de  goede 
wille  fen  dokter  Hubertrs  nct;  fen  de  hin  wier  net  komd  hwet 
er  fen  komme  moatten  hie.  —  De  oare  deis  brocht  mefrou  ús 
in  goune  for  de  hin  en  hja  lake  om  in  grap  mei  dat  dierke. 

„Dokter,  dat  kun  je  wel  begrypn,  had  van  et  dier  niks  meer 
neudig  as  en  stuk  vel  út  de  borst;  kom,  docht  ik  van  de  rest 
kan  ik  morgn  'n  lekker  soepien  kookn.  Ik  doe  de  kip  in  'n 
grootc  beslagpot,  doe  der  'n  steenen  deksel  over  en  zette  dit 
een  en  ander  in  't  achterhús.  Ik  kom  er  van  morgn  beij  en 
woarlik!  de  pot  kapot,  et  deksel  kapot  en  de  kip  weg.  Wat 
zeg  i  doarvan? 

Wy  achten  it,  krekt  as  mefrou  ek,  in  wonder.  Dat  wonder 
waerd  letter  opklearre,  do  't  er  ris  in  forstoppe  ryoel  rom  makke 
waerd.    In   wezcling  like  de  deade  hin  weipakt  to  habben,  mar 

hie   hitn   net  troch   de   ryoel  krije  kind,  sadwaende  hie  fen  dat 
beest  minske  noch  dier  wiile  hawn. 

(Yn  't  foarate  deel  fen  Ald  en  Nij^  blêdside  12  en  fierder,  komt  it  forliael  fen  it 
mistribele  hinne-ear  elc  al  foar,  mar  folle  wüdweiâiger  as  hjir  en  mei  in  hopen  opsiersels  en 
franjes.   Dat  stilc  is  slcreaun  yn  1849.    Hwet  bjir  nou  fierder  folget  is  allegearre  bard.    W.  D.) 

Fen  't  foarjier  61  wier  't  krekt  of  't  mei  't  lingjen  fen  de 
dagen  de  namme  en  de  rop  fen  de  trêdde  Birgumer  dokter  ek 
oanwoun  en  útjowch  lyk  as  metael  fen  de  waermte ;  mar  dêr 
tsjinoer  tsjin  de  hjerst,  do  't  de  dagen  koarten,  ek  wer  ynkromp. 
Forskate  fen  syn  pasjinten  wier  't  gien  lyk  as  de  feint  dy  't  in 
ear  kwyt  rekke  wier,  hja  hiene  de  nije  dokter  forlitten  en  wer 
bate  socht  by  ien  fen  ús  âlde  dokters.  Yn  de  moanne  Novim- 
ber  kamen  wy  to  hearren  dat  dokter  Hubertus  Birgum  wer  for- 
Htte  scoe.  Do  gyng  ik  ris  wer  nei  bûrman,  hwent  wy  libben 
goed  bifrjeone  mei  elkoar.  ^Mynhear,  der  waerd  ús  forhelle  dat 
jimme  ús  wer  forlitte  woUe,  dat  is  dôch  net  wier." 

Ja,  Tjibbe,  wij  goan  weg.  Ik  kan  't  beter  krygn.  Wygoan 
noar  Makkum,  doar  ben  ik  tot  armdokter  benoemd  op  800  gulden 
vast  traktement  en  doar  wacht  my  'n  drukke  practyk ;  bovendien 
is  't  'n  veui  kleiner  omgeving.    Dus  is  't  veul  beter  as  hier." 

„Nou,  ik  kin  net  sizze,  dat  ik  er  bliid  mei  bin,  wy  koene 
yet  al  goed  mei  elkoar." 

„Ja,  wy  konnen  't  wel  rooijen.  He  1  doar  komt  my  wat  in 
't  sin.    Je  kunt  nog  al  goed  schryvn,  neyt  woar  ?" 

Ja  mynhear." 

„En  je  breur  Anne  ook." 

„Ja,  mynhear,  dat  giet  wol." 

„Weet  je  wat  ?  Dan  mottn  je  breur  en  jou  by  my  an  hús 
komn  om  rekeningn  te  schryvn.  Je  begrypn  wel,  ik  heb  'n 
eeuwig  porsje  geld  te  goede  en  'k  mot  ook  'n  poîsje  geld  ge- 
brúkn  met  et  verhuizen.  Wy  willen  spoedig  weg,  de  winter 
stoat  voor  de  deur;  't  isinou  nog  open  woater  en  metljanuari 
treed  ik  in  functie.  Hou  jelui  dan  voor  vandaag  en  morgn  voor 
my  disponibel.  Kom  om  tien  uur.  Inkt  en  papier  heb  ik  ge- 
noeg.    Kan  ik  er  op  rekenen?" 

Jawol,  mynhear,  ik  fortrou  dat  it  myn  broer  Anne  ek  wol 
foegje  scil." 

De  oare  moarns  om  tsien  ûre  stapten  wy  togearre,  kreas 
forklaeid,  by  de  gelearde  dokter  ta  de  keamer  yn.  De  tafel  for 
ús  stie  to  wachtsjen,  pompier  en  pinnen  gjin  gebrek.  Om  't 
dokter  sa  gau  gjin  rekkens  drukke  litte  kind  hie  moasten  wy 
gewoane  skrjuwbôgen  mar  yn  achten  snije  en  boppe  oan  elke 
achtstepart  slcrjuwe,  mits  mei  't  iepenlitten  fen  't  plak  for  de  namme 
en  sa :  ndebet  aan  Dr.  H.  Hubertus  te  Bergum,  wegens  gedane 
diensten  en  geleverde  medicijnen.  de  somma  van  /  .   .   .   . 

Om  't  er  folle  mear  as  hondert  sokke  briefkes  wêze  moasten 
gyng  dêr  de   earste  dei  hast  mei  hinne,  mar  dat  wier  neat.    It 

middeimiel  moasten  wy  thús  snappe,  mar  oars  soargen  dokter 
en  't  wiif  for  ús  en  wy  hiene  'tdêr  bêst;  wy  wîeren  om  tsien 
ûre  kaem  en  om  âlve  ûre  hie  mefrou  al  in  stikmannich  aeijen 
stikken  makke,  dêr  'tse  mei  in  pear  foarken  yn  oan  't  skomjen 
gyng  om  boerekofje  ré  to  meitsen,  dy  'twy  mei  healwei  toalven 
al  foar  ús  stean  hiene.  Boerekofje  bistie  út  aeijen,  keniel,  sûker 
en  hjit  brún  bier,  dat  Qrinzer  klúnbier  hjitte,  en  brandewyn.  Dêr 
krigen  wy  sûzkreaklingen  by  lâns.  Dokter  siet  wyls  yn  syn 
boeken  to  noaskjen  en  to  klâdsjen.  De  twadde  deis  kamen  de 
rekkentsjes  tsjinst  to  dwaen ;  dokter  siet  mei  de  rêch  nei  't  Ijocht 
mei  't  skrjuwboek  yn  'e  hannen  foar  ús  en  dikteerde,  en  dy  't  fen 
uzen  fakant  wier  skreau. 

Jolle  Ates  Staphorsius  te  Eernewoude ;  dat  bennen  rike  lui, 
'n  broer  met  'n  zuster.  Zij  liet  me  nog  'n  bibel  met  goud  zien. 
Et  is  'n  heel  end  daarheen,  der  ging  meer  as  'n  halvn  dag  meê 
heen ;  drie  gulden  voor  elke  visite  is  niks  te  veul.  'k  Heb  er 
neign  gemoakt,  dat  is  27  gulden,  de  man  is  gebeterd,  stel  voor 
medicinen  37,  dan  is  't  64  gulden.  Ik  had  doar  meer  pasjenten. 
Eernewoude  skat  ik  op  'n  dikke  200  gulden,  dusjelle  Atesalleen 
64,  doar  kan  niemand  'n  finger  achter  krygn.* 

Wy  setten  op  pompier  hwet  dokter  ús  opjowch.  Do  't  wy 
oan  Jeen  Jelkes  de  Boer  ta  kamen,  dy  'tde  earste  wêst  hie,  wêr 
't  doîcter  it  net  útsmiet  om  fiskjes  to  fangen,  dêr  't  er  de  boerinne 
forgees  helpe  woe,  do  wie  't:  „Nou  hebn  we  Jeen  Jelkes  de  Boer 
te  Suameer.  Wat  dunkt  di,  Anneke  ?  Die  man  het  di  faak  ge- 
nog  van  de  boerekofje  afholpn;  toen  i  doar  de  lucht  van  kreeg, 
had  i  gedurig  an  weer  last  van  moagkramp  en  omdat  zen  wyf 
zoo  goed  hersteld  was  most  ik  met  hem  medicineern  en  men 
vrouw  wist  hem  op  te  montern  met  boernkoffie.  Ze  kunnen  't 
nog  al  goed  doen,  ik  telde  er  18  koeijen  op  stal  en  drie  poarden. 
Wat  dunkt  di,  Anneke  T 

Anneke  sei :  „Joa,  dat  most  doe  weitn,  man.  Doe  weitst 
beter  hoe  veel  'tliden  kan  as  ik.'' 

Nou  dokter  sei :  „Zet  zeventig.  Né  stil !  zet  68  guldn,  77  en 
'n  halvn  cent,  dat  lykt  wat  oardiger." 

Sa  gong  it  rekkenskrjuwen  by  boerekofje,  en  do  't  wy  einliks 
sahwet  lâns  komd  wieren  en  neisjoen  hiene  dat  de  rekkens  mei 
't  boek  slútten,  do  waerden  myn  broer  en  ik  er  mei  op  'e  minsken 
los  stjûrd,  mei  de  oarders  der  by,  dat  dêr  't  ús  talike  dat  er  net 
folle  to  ropjen  foel,  dêr  moasten  wy  mar  tsjin  alle  prizen  6f-ak- 
kedearje.  Dy  't  wol  bitelje  koen  moasten  wy  oantsjinje,  dat  dok- 
ter  it  bidrach  binne  in  wike  winske  bitelle  to  habben  en  it  oars 
yn  rjuchtshannen  jaen  scoe,  om  't  er  foart  gong  en  to  Makkiim 
biroppen  wier. 

Fen  ús  ôf-akkoartsjen  kaem  net  folle.  Mannich  arbeider,  dy 
*t  in  rekken  krige  fen  saun  of  acht  goune,  hie  faek  safoile  stûren, 

ja,  licht  safoUe  sinten  net  yn  'ehûs.  En  de  biskieden  fen  de 
Ijue  dy  't  better  barre  mocht,  o  dy  wieren  jamk  sa  freeslike  fe- 
ninich.  Forwinskingen,  alderougryslikst !  Ôp  myn  reis  as  onge- 
loksboade  laei  ek  de  krite  Samar,  sa  kaem  ik  ek  by  Jeen  mei  de 
groetenisse  en  hwel  er  mear  folge. 

^Hwet  skeelt  dy  kearel,  is  er  gek  ?  Siz  mar,  dat  ik  hjir  iang 
net  mei  tofreden  bin.  Sauntich  goune  amperoan?  It  roaitnearne 
nei !  Ik  kom  Snjeun  to  Birgum  cn  den  woi  ik  de  rekken  speesje- 
fyk  ha,  siz  dat  mar." 

^Bêst,  boer,  ik  scil  't  boadskip  oerbringe.'' 

Kaem  sa'n  man,  den  wier  dokter  drok  oan  't  ynpakkei).  ,,Hé 
boer !  jou  doar  ?  Hoe  goat  et.  Kom  in !  Wi  zitten  druk  in  de 
herri  met  verhúzn.  Ze  wollen  mi  abslút  te  Makkum  hebn.  't  Is 
komen  en  goan  met  de  mensen." 

^^a,"  sei  de  boer,  „mar  jy  habbe  my  dêr  in  rekken  stjûrd, 
dy  't  nearne  nei  liket.  Jy  beaën  oan  myn  wiif  om  'e  nocht  to 
helpen,  dat  scille  jy  dôch  gjin  ligen  hjitte.'' 

i^Hoor  es,  de  Boer!  ik  duld  geen  beleediging  in  myn  hús. 
Hoe  zou  ik  liegen  heetn  wat  woarheid  is?  Zie  me  doar  neijt 
voor  an.  Er  staat  voor  de  oangeboden  hulpvoardigheid  geen  cent 
op  de  rekening.  Moar  bedenk  es  wat  er  loater  gebeurd  is,  in 
't  loatst  van  Mei,  toen  je  vrouw  op  de  kroamvisite  bij  Schclte 
Tryntje  te  diep  in  de  brandewynskop  had  geschept  en  by  't  noar 
hús  goan  bij  Kobus  wever  in  de  dobbe  liep,  —  en  watgevolgn 
dat  had.* 

De  boer  sei:  „Dat  hiene  jy  yn  in  amerij  wer  klear.* 

^Hadn  je  liever  gehad,  dat  ik  er  eenige  weken  over  had 
gewerkt?  Je  meugt  je  schoamen  zoo  iets  te  zegn.  En  reken 
er  dan  ook  bij  wat  je  zelf  hebt  genoten." 

„Trije  of  fjouwerkear  hwet  magedrippen,'  sei  Jeen;  „en 
twakear  in  potsje  mei  sâlve  do  'k  de  skonk  biseard  hie.'' 

„En  dan  je  beide  jongens,''  sei  dokter. 

^Nou  ja,  dy  habbe  elk  in  pear  kear  hwet  gûd  hawn  for  't 
hoastjen.  Mar  man!  dat  kin  ommes  noait  gjin  rekken  fensaun- 
tich  goune  jaen.'' 

^Hoor  es,  de  Boer!  ik  kan  je  voor  'n  gulden  wel  'n  drank 
levern  zoo  groot  as  'n  emmer;  moar  as  je,  zoo  as  jou  veur  de 
maag,  medicinen  hebn  motte,  die  70,  80  gulden  et  gram  kostn, 
dan  verandert  de  zoak.  Ik  kon  je  wel  'n  specifike  rekening 
leveren,  moar  'k  zeg  et  je  vooraf,  dat  komt  je  geld  te  kostn, 
want  et  blykt  me  nou,  dat  ik  de  rekening  'n  gulden  te  loag  heb 
opgetrokn.  Moar  ik  heb  geen  tijd  meer  an  jo  te  verspillun. 
Wil  je  eenige  korting;  ik  zal,  als  je  nu  direkt  betoalt,  tegen  65 
guldn  kwiteern.  Je  kunt  dus,  met  nou  te  betoalen,  nog  'n  guldn 
of  vier  úthoaln." 

De  boer  sei :  ,,It  is  mei  sokke  Ijue  as  jimme  slim  fjuchtsjen. 

Praet  jy  sa  't  jy  wolle,  ik  sjuch  yn  dit  bidrjuw  onrjucht;  mar 
ik  scil  foldwaen,  65  goune  scil  ik  jo  bitelje ;  mar  kom  noait  wer 
by  lizes  om  nei  't  paed  to  freegjen,  ik  fornim  dat  jy  de  wei  wol 
fine  kinne/ 

Jeen  bitelle  en  dokter  foldie  de  rekken.  i^Dank  je  wel,  de 
Boer!  ik  hoop  dat  et  je  heel  goed  goan  mag;  de  groetenis  an 
je  vrouw.* 

Jeen  grânze  by  't  foartgean  ek  al  sa  hwet  en  dat  diene  mear 
oaren,  dy  't  it  dêr  by  dokter  sahwet  krekllyk  of  gyng  as  him. 
Dokter  krige  mei  dat  al  in  hondert  goune  of  hwet  by  elkoar. 
Forskate  lytse  rekkentsjes  liet  er  ús  hlide,  mar  dêr  is  neat  fen 
binnen  komd,  mar  Ijue  dêr  't  hwet  fen  to  heljen  wier,  dy  moasten 
bliede.  As  't  wêze  moast  wist  dokter  in  rekken  klear  te  krijen 
dy  't  op  poaten  stie.  Myn  broer  en  ik  waerden  gnap  leanne. 
Minne,  de  hûsbaes,  krige,  boppe  de  hier,  folle  saken,  dy  't  dokter 
it  meinimmen  net  wirdich  achtte.  Sa  teagen  dy  Ijue  wei,  troch 
somigen  segene,  mar  mei  koarten  by  de  measten  forgetten.  Ut 
it  each  út  it  hert,  sa  giet  it  den  en  do  yet  gauwer  as  nou,  troch 
dat  er  yet  gjin  kinst-  en  spoarwegen  wieren,  yet  minder  flinke 
farwetters  mei  stoomboaten  der  op.  Elke  doarp  en  ek  elke  stêd 
wier  do  mear  op  him  sels  as  nou.  Makkum  laei  fiers  to  fier 
fen  Birgum  ôf  om  letter  yet  ris  hwet  fen  dokter  Hubertus  to 
fornimmen. 

Yn  de  jierren  dêr  't  ik  fen  fortel  bistie  der  yn  ús  län  in 
danigen  striid  oer  de  tsjerkeleare  en  't  gelove;  alderellindichst. 
Op  oarder  fen  de  Sinoade  waerd  oan  de  domenys  yn  de  gerefor- 
mearde  tsjerke,  dat  is  de  ^Nederlandsche  Hervormde  Kerk,"  de 
forplichting  oplein  om  by  elke  preek  sjonge  to  litten  út  de 
^Evangelische  Gczangen,"  dy  't  do  destyds  yn  de  foikstael  de 
„nije  gesangen"  neamd  waerden.  Sa  socht  men  de  minsken  mear 
to  forkristlikjen.  Mar  de  frijheitsgeest  kaem  dêr  tsjin  op.  De 
Ijue  dy  't  hjarren  hälden  oan  bibel  en  testemint,  omdat  dat  Gods 
wird  wier,  woene  fen  de  nije  gesangen  net  witte.  Sa  ontstie  der 
in  geastlike,  in  heilige  oarloch,  —  ta  iwige  skande  fen  de 
regearring  en  de  Sinode.  Sa  binne  do  de  ôfskiedenen  ontstien 
dy  't  yn  1840  frijichheid  krigen  om  tsjerken  en  gemeinten  to 
stichtsjen.  Hja  lieten  do  de  algemiene  tsjerke  farre  en  onder- 
hâlden  op  eigen  kosten  domenys  en  tsjerken.  Mar  der  gyngeu 
ek  by  hûnderten  nei  Noard-Amerika  onder  de  lieding  fen  twa 
domenys,  Van  Raalte  en  H.  Scholte.  Van  Raalte  boude  for  him 
en  syn  kudde  de  stêd  Grand  Rapids,  yn  Michigan,  dat  is  mei  'e 
tiid  in  greate  treflike  stêd  wirden,  en  Scholte  boude  Pella,  yn 
Yowa. 

In   sweager  fen   myn  broer  gyng  mei  mear  oaren,  ek  gûds 

fen  Driesutn,  onder  lieding  fen  Scholte  nei  Pella.  It  gyng  de 
Ijue  dêr  goed  en  dêr  kamen  sokke  bêste  tidingen  wei,  dat  myn 
broer,  mei  syn  wiif  en  twa  bern  him  oan  mear  oare  Birgumers 
oansiútte  en  ek  de  reis  nei  de  nije  wrâld  ondernaem.  Dat  barde 
de  9de  Maeije  1848.  Harmen  Sytstra,  dy  't  do  by  uzes  onder- 
master  wier,  het  er  yet  in  rym  op  makke.  Hja  binne  Sytstra 
altyd  tankber  bleaun.  Hy  hie  hjarren  earst  sa  folie  Ingelsk 
leard,  dat  se  hjar  rêdde  koene.  Eare  myn  onforjitlike  frjeon, 
hwaens  bieldtnis  ik  aityd  foar  my  ha  en  hâlde  wol.  0,  my  tinkt, 
wy  fine  elkoar  wer;  hwet  ha  wy  gelokkich  mei  elkoar  wêst. 
Forjou  my  disse  twiskenpausearing,  men  tinkt,  as  men  âld  wirdt 
en  folle  forlern  het,  sa  graech  ris  om  hwet,  dat  yen  yn  yens 
blide  jierren  lyn  gelokkich  makke  het. 

Yn  dy  tiid  wier  der  yét  bilêsting  op  'e  feantsjerije.  Ek  in 
skandael,  dêr  't  wy  nou  gelokkich  ôf  binne.  As  de  klyn  plat  laei, 
kaemde  turfmietter  mei  syn  roedestôk  om  it  op  to  mietten.  To 
uzes  kaem  in  turfmietter  fen  Wolvegea,  dy  hiet  Douwe  Winkler, 
in  tige  kreas  en  gnap  jongfeint,  ja,  hearachtich,  mar  derfôr  wie 
er  ek  lâns-amtner,  al  wier  't  in  weinmakkersoan.  It  wier  in  tige 
bêste  jonge,  mar  troch  dat  er  hwet  folle  kwik  yn  siet,  slagge 
't  him  net  by  't  jongfolk  yn  algemiene  achting  to  kommen.  Hja 
hiene  sahwet  de  gek  mei  him  en  just  dêrom  hellen  wy  —  myn 
trouwe  makker  Hindrik  Bosgra  en  ik  —  Winkler  oan.  Hy  for- 
tsjinne  ús  frjeonskip  en  wier  dêr  tankber  for.  Hy  rekke  to 
Koatstertille  foreale  op  in  tsjeppe  seftsédige  kastleinsdochter. 
Tige  gnap  folk  wier  dy  famylje  Eldering.  Sytske  kaem  mei 
Winkler  oerein,  dat  se  man  en  wiif  wirde  scoene;  mar  do  'tdy 
koegel  troch  de  tsjerke  wier,  waerd  hy  oerpleatse  nei  Wolvegea, 
dêr  't  er  fen  dinne  wier ;  dêr  krige  er  forheging  fen  ynkommen. 
Hy  naem  ôfskie  fen  ús  en  yn  de  rin  fen  de  jierren  wier  't  mci 
ús  ek  al  wer:  út  it  each,  út  it  hert. 

Wer  forroan  der  in  jier  oardeheal.  It  waerd  winter.  Nou 
kin  de  winter  him  soms  sa  dwers  en  mâl  kenne  litte,  sa  woest 
en  wyld  dat  men  sizze  scoene :  Bist  wol  goed  by  dyn  sinnen  ? 
Dat  is  den  as  't  fel  sneit  en  de  stoarmen  rûzje,  sa  dat  houn  noch 
kat  bûten  doar  bankjc  kin,  de  weinen  net  ride,  de  posten  net 
rinne;  de  finsterbanken,  ja,  de  glêzen  fol  snie  jeije,  en  yn  'e 
smoute  sniedunen  opheapje,  dêr  't  men  oan  'e  earmen  ta  yn 
sakket  as  men  der  troch  wol.  Nou,  sa'n  Snein  biiibben  wyris; 
elk  dy  't  in  goed  fjûr  op  'e  hird  hie  (kachels  wisten  men  do 
net  fen)  en  syn  gerak  goed  hie,  mocht  tankber  wêze  en  bleau 
binnen  doar. 

By  myn  goede  âlden  yn  'e  hûs  hie  ik  dat  foarrjucht.  Mar 
do  't  de  eftermiddeis  de  wyn  hwet  lizzen  gong  en  it  sneien  op- 

Ik  harke  dêr  raer  fen  op;  ik  wist  neat  en  ik  moast  sizze, 
dat  in  dokter  dy  'tsa  faek  fcn  plak  foroare,  wol  in  waffelkream 
der  op  nei  hälde  koe.  Earst  nei  East-Ynjen,  do  hjir  fen  de  iene 
oarde  nei  de  oare  en  op  't  lêst  nei  Amerika.  „Hy  kaem  út  East- 
Ynjen  wei  om  't-  Anneke  dêr  net  oer  de  hjitme  koe.  Hy  kaem 
fen  'e  Kiaei  om  't  Anneke  dêr  net  oer  'e  groun  koe.  Hwet  biweecht 
Anneke  nou?" 

„Neat  mear/  sei  Winkler,  „jy  binne  alheel  by  de  liid  yn  't 
efterst.  Anneke  rêst  wol  in  healjier  op  't  tsjerkliôf;  hja  is  on- 
forwacht  stoarn  en  dokter  is  in  toarn  letter  foreale  rekke  op  in 
widdou  Glastra,  in  boerinne ;  hja  scille  yn  'e  nije  wike  trouwe. 
Hjar  famylje  wier  dêr  tige  tsjin,  mar  hy  het  dat  wiif  alheelyn'e 
macht;  hja  is  sljucht  nei  him.  Hja  het  saun  bern,  mar  hja  het 
ek  in  eigen  pleats.  Alles  wirdt  earstdeis  forkocht  en  den  geane 
de  wolstelde  Ijue,  as  alles  hjir  yn  oarder  is,  nei  Amerika.'' 

„Libje  dokter  syn  beide  bern  yette?' 

„Ja.  Jy  ha  der  do  sa  fen  spritsen,  dat  it  sokke  moaijebern 
wieren ;  nou,  dat  binne  se  bleaun ;  it  is  in  lust.  Mar  dy  twa 
bern  by  de  saun  fen  de  frou  hjarres,  dat  is  njuggen ;  in  hele 
húshâlding.  Gelokkich  dat  it  minske  oer  in  aerdich  kaptael 
biskikke  kin.'' 

Moast  ik,  om  dat  nijs  op  to  dwaen,  troch  de  sniedúnen  en 
de  kjeld  út  Ijeafhabberij  nei  't  Boskhûs  ta  ?  Of  barde  't  om  ús, 
de  bêste  frjeonen  dy  't  Winkler  to  Birgum  hie,  yet  ienkear  en 
wol  for  't  lêst  by  him  to  bringen?  Wy  habbe  him  noâit  wer 
yn  't  libben  sjoen,  mar  't  is  him  skoan  gien.  Hy  kaem  gelok- 
kich  to  trouwen  mei  Sytske  fen  'e  Tille  en  hy  is  ryks-ontfanger 
wirden  op  in  foarnaem  plak  yn  Grins-lân.  Mear  kin  ik  er  net 
fen  meidiele. 

Wy  toefden  sa  lang  op  't  Boskhûs  dat  de  hynders  wer  for 
de  wein  wieren  en  Winkler  syn  frijers-reis  forfolge.  Do  swal- 
ken  Hindrik  Bosgra  en  ik  wer  troch  de  sniedunen  of  der  oer 
op  hûs  oan.  Wy  hiene  nocht  hawn,  mar  dat  ús  onwaers-reis 
folle  mear  to  biteikenjen  hie  of  krije  scoe,  dat  foarseach  gjin 
ien  fen  ús. 

Sa  't  ik  sei,  de  9e  Maeije  1849  wier  myn  broer  neiNoard- 
Amerika  reisge  en  hie  him  festige  to  Pella  yn  Yowa,  dus  yn  de 
stichtinge  fen  domeny  Henry  Scholten.  It  wier  mei  ús  net:  út 
it  each,  út  it  hert;  wy  hâlden  briefwikseling  en  in  brief  nei  of 
fen  Amerika  wier  destiids  seis,  saun  wike  onderweis.  It  wier 
myn  bar  wer  om  to  skrjuwen.  Ik  skreau  fen  heit  en  mem,  fen 
deaden  en  libbenen,  ja,  fen  alles  hwet  ik  mar  bitinke  koe.  Dy 
kear  skreau  ik  ck  oer  ús  foarige  bûrman,  dokter  Hubertus,  dat 
er  syn  Anneke  forlern  hie  en  wer  troud  wier  mei  in  rike  boerinne 
fen  Wolvega,  dy  't  saun  bern  hie,  dêr  't  dokter  syn  twa  by 
kamen,  en  mei  dy  greate  hûshalding  scoed  er  nei  Amerika  tsjên. 

For  de  aerdichheid  foege  ik  er  by :  ^Licht  komt  er  yet  wol 
ris  by  dy."  Mar  ik  tocht  er  gjin  hier  fen  op  myn  holle*  Pella 
leit  hast  fiifhondert  ûren  it  lân  yn  en  for  in  dokter,  tocht  my, 
wier  't  better  dat  er  him  yn  in  greate  stêd  delsette.  Dy  brief 
mei  dat  nijs,  dat  ik  opdien  hie  op  ús  dollemans-kuijer  nei  't 
Boskhûs  ta,  waerd  ôfstjûrd.  Mei  in  feansjier  koe  'k  er  ant- 
wird  op  ha. 

Hofolle  wiken  der  krekt  forroanen,  dat  wit  ik  net,  mar  ik 
wit  wol,  dat  ik  op  in  moarn  in  brief  út  Amerika  krige,  lyk  as 
ik  net  wend  wie.  In  brief  út  Pella,  mar  net  fen  myn  broer.  It 
wier  folle  deftiger  brief,  yn  in  Isjok  brieve-omslach  mei  op  'e 
efterside  in  roun  wapen  hwerop  mei  forheven  letters  yn  't  rounom 
stie  to  lêzen:  »Henry  Scholte,  Sherif.*  —  „Och  heden!"  sei  'k 
tsjin  myn  âlden,  „nou  is  myn  broer,  tink  ik,  dea;  dit  is  in  brief 
fen  de  boargemaster-frederjuchter."  —  Mar  raer  harken  wy  op 
do  't  wy  de  ynhâld  wys  waerden. 

Aan  Mr  T.  G.  v.  d.  Meulen  te  Bergum. 

Pella.  —  Voor  een  week  of  vier  is  hier  gearriveerd 
een  bij  uw  broeder  weibekend  persoon,  dokter  Hubertus, 
die  zich  uitgeeft  te  zijn  weduwnaar  en  vader  van  twee 
kinderen.  Hopende,  dat  uw  broeder,  die  hem  kende,  omdat 
hij  bij  u  dokter  was  geweest,  hem  in  Amerika  vriendschap- 
pelijk  ten  dienst  zoude  willen  zijn,  is  hij  naar  hier  gekomen. 
Door  uw  broeder  geïntroduceerd,  won  hij  al  ras  vertrouwen 
en  wel  in  die  mate,  dat  hij  eene  verkeering  aanknoopte  met 
eene  welbemiddelde'  boerendochter  uit  onze  environs.  Dit 
engagement  zou  leiden  tot  een  huwelijk;  dat  huwelijk  zou 
heden  morgen  12  uur  door  mij  worden  gesloten.  Een  tal- 
rijke  stoet  van  bruiloftsgasten  was  er  bij  tegenwoordig, 
maar  —  terwijl  ik  nog  bezig  was  het  trouwformulier  te 
lezen,  stormt  uw  broeder,  Mr.  A.  v.  d.  Meulen,  de  rechtzaal 
binnen  en  roept  uit,  over  alles  heen:  j,Meester  Scholtel 
schors  dit  huwelijk.  Die  man  is  geen  weduwnaar,  hij  is 
voor  de  tweede  maal  gehuwd  met  eene  weduwe  Glastra  van 
Wolvega,  eene  welbemiddelde  vrouw  met  zeven  kinderen. 
Hier  is  een  brief  van  mijn  broeder  uit  Bergum,  zoo  juist 
ontvangen." 

„Dat  dit  intermezzo  een  heele  beweging  gaf  in  en  om 
de  rechtzaal,  kunt  gij  denken.  Dokter  heet  alles  leugens, 
maar  ik  heb  mij  verplicht  geacht  het  huwelijk  alhier  te 
schorsen.  Indien  het  waar  is  wat  gij  schrijft,  ligt  dan  te 
Wolvega  een  huwelijksattest,  laat  het  legaliseeren  en  viseeren 
bij  den  Amerikaanschen  Consul  tq  Amsterdam  of  Rotterdam, 

zend   het  dan  mét  den  meesten  spoed  aan  mij.    De  kosten 
worden  U  ruimschoots  door  mij  vergoed. 

Hoogachtend, 

Uw  Dv.  dienaar, 

Henry  Scholte. 

Ik  krige  in  s.krik.  Men  heart  sims  nijs,  dat  men  leaut  en  wer 
fortelt  en  dat  letter  blykt  dôch  net  wier  of  mar  heal  wier  to 
wêzen  of  alheel  oars  as  'tús  forteld  waerd.  O,  dy  deaie!  scoe 
Winkler  alles  woi  goed  witten  ha  ?  Hie  'k  destyds  nei  Wolvegea 
komme  kinnen  sa  maklik  as  nou,  ik  scoe  der  gau  wêst  ha;  mar 
in  reis  fen  Birgum  nei  Wolvegea  en  werom,  wier  do  in  reis  fen 
twa  dagen  en  tsien  goune  kosten.  Ik  moast  klearrichheit  ha  foar 
't  ik  my  by  't  gemeinte-bistjûr  forfoege.  Ik  tochte,  lit  my  in  brief 
skrjuwe  oan  de  domeny;  in  domeny  kin  men  ornaris  bitrouwe. 
Ik  rieplege  in  seissintes  almenak  mei  klasjes,  dêr  seach  ik  dat  de 
domeny,  dër  't  ik  oan  skrjuwe  koe  hwet  ik  winske,  Meijer  hjitte. 
Oan  domey  Meijer,  to  Woivegea  gong  myn  brief  en  gauwer  as 
ik  forwachte  hie  krige  'k  antwird.    Dat  wier  sa : 

Den  heer  T.  G.  van  der  Meulen  te  Bergum. 

Mijnheer!  Hubertus,  dat  monster  der  hel,  is  hier  ge- 
huwd  met  een  zekere  weduwe  Glastra,  eene  onbesproken 
knappe  vrouw  met  zeven  kinderen  en  tamelijk  wel  bemiddeld. 
Hij  heeft  weten  gedaan  te  krijgen,  dat  al  hare  vastigheden 
verkocht  werden,  —  zij  was  boerin,  en  toen  is  hij  met  zijn 
gezin  via  Engeland  naar  Noord-Amerika  vertrokken.  Te  Cin- 
cinnati  heeft  hij  de  vrouw  met  hare  zeven  kinderen,  van  alle 
geldswaerden  beroofd,  en  daarna  is  hij  met  zijne  twee  voor- 
kinderen  verdwenen ;  niemand  wist  tot  heden  waar  deze 
onmensch  gebleven  was.  Door  u  weten  wij  't  nu.  Gelukkîg 
dat  uw  bericht  nog  juist  tijdig  genoeg  Pella  bereikte  om  een 
tweede  gruwel  te  voorkomen.  Ik  vervoeg  mij  mët  uwschrij- 
ven  bîj  het  gemeentebestuur  en  zal  wel  zorgen,  dat  gij  spoe- 
dig  in  'tbezit  zijt  van  een  huwelijks-attest  en  handel  erdan 
verder  mee  naar  den  eisch  der  wet.  Gij  zijt  in  Gods  hand 
een  middel  geweest  om  een  gevaarlijk  individu  te  ontmas- 
keren.  Gansch  Wolvega  is  u  dankbaar,  al  is  de  weduwe 
ook,  door  behulp  van  den  Nederlandschen  Consul,  in  kom- 
mervolle  omstandigheden,  nu  ten  laste  van  hare  familie  te 
Amsterdam.  Te  weten  dat  haar  verderver  zijn  verdiend  loon 
zal  ontvangen,  bevredigt  het  rechtsgevoel  van  alle  welden- 
kenden. 

Met  hoogachting, 

MEIJER,  Predikant,  Wolvega  .   .   .  1851, 

Do  wie  der  my  in  stien  fen  't  hert.  Do  koe  'k  gerêst  wêze, 
dat.de  tongerslach,  dy  't  myn  wirden  yn  de  rjuchtseale  to  Pelia 
wêst,  hiene,  heard  wirde  mocht.  Mei  koarten  hie  *k  it  houliks- 
attest  en  dat  waerd  troch  it  Amerikaenske  Consult  wettige.  It 
is  de  hear  Scholte  yn  'e  hannen  steid,  mar  tjinst  hoefde  't  net 
mear  to  dwaen,  hwent  do  't  it  oan  't  adres  wier,  do  wier  dokter 
Hubertus  sels  oan  't  lêste  adres,  op  'e  deads-ikker  to  Pella. 
Ho  't  alles  yn  syn  wirk  gien  wier  bin  ik  folle  letter  wys  wirden, 
net  troch  myn  broer,  mar  troch  in  sweager  fen  him.  Mynbroer 
woe  't  Ijeaver  net  sizze  of  skrjuwe  en  dôch  woe  ik  it  wol  graech 
witte.  Do  't  myn  broer  myn  skrjuwen  yn  'e  rjuchtseal  útgjalpe, 
die  er  dat  wrychtich  net  mei  blydskip,  mar  as  in  plicht  dy 't  him 
swier  foel  to  folbringen.  Ek  foarseach  er  wol,  dat  it  nuvere 
gefolgen  ha  scoe ;  dat  hied  er  dalik  wol  sjên  kinnen  út  de  eagen 
dy  *t  dokter  op  him  sloech.  De  héle  stêd  wier  yn  rep  en  roer, 
en  mei  gauwens  stie  de  saek  yn  'e  kranten.  Dokter  wist  myn 
broer  onder  fjouwer  eagen  to  witten  to  dwaen,  dat  brân,  dolk 
of  forgif  him  mei  gauwens  nei  de  iwichheit  helpe  scoene.  Myn 
broer  brocht  dat  drigement  oer  oan  de  hear  Scholte.  Dy  bilei 
dalik  de  rie  en  die  in  birop  op  it  folk  en  dat  brocht  to  wel, 
dat  de  boargerij  yn  ienen  bûten  de  rie  om  in  wacht  oan- 
stelde  om  op  dokter  Hubertus  to  passen.  Do  koe  dokter  him 
by  nacht  of  by  dei  net  bûten  syn  went  sjên  litte  of  hy  waerd 
biloerke.  Hwet  in  aeklik  libben  for  sa'n  man,  en  dat  scoe  dûrje 
moatte,  ta  dat  de  biwizen  fen  syn  houlik  mei  de  widdou  der 
wieren.  En  den?  De  wide  wrâld  waerd  dokter  to  nau  en 
to  near.  Hja  founen  him  op  in  moarn  dea  en  in  leech  fleske, 
dêr  't  morphine  yn  wêst  hie,  njunken  him.  Fen  't  kaplael,  dat 
er  sa  skandlik  bimastere  hie,  wier  net  folle  mear  oer.  Dêrfor 
hied  er,  om  de  rike  boeredochter  to  bimasterjen,  fiers  tofolle 
swé  slein. 

Herman  en  Nette  wieren  do  wezen,  mar  do  tochten  myn 
broer  en  syn  wiif,  it  wier  net  mear  as  hjar  plicht,  dat  se  op  dy 
bern  taseagen  en  se  foarút  holpen.  Hja  habbe  dêr  eare  fen 
hawn  en  der  tank  mei  bihelle.  In  soan  fen  Nette  hab  ik  letter 
yet  oantroffen  en  de  hân  jown  as  feint  yn  myn  neef  syn  winkel 
to  Pella. 

Sjên  dêr  in  stik  fen  myn  libben  nei  wierheid  to  bock  steld. 
Ik  hoef  der  neat  mear  by  to  dwaen,  ek  neat  der  ôf  to  nimmen. 
Ik  bin  wol  gjin  ongelovich  minske  al  hechtsje  'k  my  yn  folle 
dingen  mear  oan  de  leare  fen  Bûdha  as  oan  de  kristlike  leare, 
dy  't  nei  forrin  fen  lange  jierren  wol  blike  scil  gjin  stek  to 
hâlden ;  mar  as  ik  bitink  ho  nuver  ús  wei  soms  rint,  ho  wonder 
it  iene  jamk  út  it  oare  foart  komt,  den  tink  ik  wol  ris  om  dy 
psalm,  nei  de  Hollânske  beriminge : 

37 

„Wie  wijs  is  merk'  die  dingen 
En  geeft  verstandig  acht 
Op  's  Heeren  handelingen, 
Zoo  voi  van  liefde  en  macht." 

Hwet  preske  my  oan,  do  't  hast  onmogelik  wier,  om  er  to 
kommen,  om  nei  't  Boskhûs  to  gean  om  dêr  Winkler  to  finen, 
om  bigamie  foar  to  kommen?    Wier  't  tafal,  needlot  of  God? 

Maeije  1901. 


In  Weismiter. 


Dêr  leit  er  yn  'e  deadske  slomme, 

Der  is  gjin  hope  en  útsjuch  mear; 
De  lêste  sike  moat  yet  komme 

En  dy  komt  gau,  men  sjucht  it  klear. 
Gjin  krûden  binne  er  for  him  woechsen, 

En  dokters  en  profesters  rie, 
Dy  koene  treast  jaen,  mar  gjin  bate 

De  stumper,  dy  't  de  tarring  hie. 

En  yn  'e  lêste  trije  dagen 

Foroare  't  haestich.    Onforwacht 
Is  't  yctte  gien  op  't  lêst.    Dy  lijer 

Hy  sparlet  net  mear  troch  de  nacht. 
De  bûrljue  het  men  hélje  litten, 

De  domeny,  syn  trouwe  frjeon, 
Dy  is  ek,  mei  mear  oare  sibben, 

By  de  útgong  fen  Lou  keapman  bleaun. 

Dy  't  Lou  sa  kend  ha  lyk  as  ikke: 

Hwet  wier  't  in  kearel  yn  syn  fleur! 
Sa  great  en  flink,  mei  reade  wangen, 

In  wonder  wier  *t  ho  'n  gnap  postuer. 
Hwet  het  it  mannich  faem  bigrutte, 

Dat  Ljuwkjen,  Nannes  âldste  bern, 
Syn  hert  fortôge.    Wier  se  sedich, 

Gjin  knappens  wier  oan  hjar  to  sjên. 

Mar  wier  der  oait  in  pear  gelokkich, 
Den  habbe  Lou  en  Ljuwkjen  't  wêst. 

Oan  beide  kanten  goed  bijildge, 
Bistie  for  hjar  gjin  soarch  of  lêst. 

As  bûterkeapman  yn  't  bitrouwen, 
Roan  him  de  segen  jimmer  mei, 

En  't  pearke  seach  yn  't  swiete  boaskjen 
It  moarnread  fen  in  blide  dei. 

It  lok  kleau  heger,  do  't  de  krânse 

De  moaiste  blomme  fen  'e  trou 
Forboun  yet  krige,  dy  't  de  herten 

Yet  neijer  boun  fen  Ljuwkje  en  Lou. 
It  wier  in  jonkjen  om  to  stcllen, 

Dat  sei  men  do  't  in  boike  wier, 
Mar  heite  knappens,  memme  flinkens, 

Hja  folgen  't  bern  gjin  tweintich  jier. 

O  né!  dy  *t  âlders  lok  folmeitsend, 

In  segen  for  hjar  wêze  koc, 
't  Wier  of  't  oerdreaune  memmeljeafde 

In  straffe  for  him  wêze  scoc. 
Rom  bûsjild,  sjuch,  it  mocht  him  barre, 

Sa  krige  er  amperoan  syn  sin 
Yn  alles,  en  den  ryklik  tarre, 

Den  giet  it  sa  forkeard  as  't  kin. 

O  mem!  o  mem!  hwet  scil  *t  jo  rouwe, 

En,  falt  my  't  sizzen  swier  en  hird, 
'k  Ha  soarch,  goe  minske,  dat  dy  jonge 

In  neil  yet  oan  jou  deafet  wirdt. 
En  Lou  —  hy  seach  de  geast  wol  dwalen 

Sei  fakernoch:  „It  giet  forkeard!" 
0!  hie  de  mem  mar  nei  dy  stimme 

Ynpleats  fen  nei  hjar  goedens  heard! 

Den  hie  de  soan  in  flink  jongkearel 

Licht  wirden  en  in  achtber  man, 
In  treast  en  steun  ek  for  syn  älden, 

Nei  memme  winsk  en  heite  plan. 
Mar  och!  hy  is  as  feint  forslingre 

Troch  falske  maten,  dy  't  sa'n  frjeon 
Om  't  jild  graech  op  'e  side  krûpten. 

Hwer  is  syn  eare  en  wearde  bleaun? 

Syn  slimste  divel  waerd  de  flesse; 

Dy  hie  'r  as  bern  tâ  frjeon  al  naem, 
Dat  mem  den  oanseach  for  in  grapke 

Hwcroan  fen  sels  in  einde  kaem. 

Al  ear  't  de  knop  yet  waerd  in  bloeisel 
Hie  't  helske  fjûr  it  libben  barnd. 

Sa  koe  'r  gjin  rjuchte  waechsdom  komme, 
De  stumper  hie  him  sels  toraend. 

Bihindich,  tear  wier  't  feintsje  wirden, 

Mar  mei  de  mûle  frij  hwet  mänsk; 
Net  út  de  herberg  wei  to  hâlden, 

Sa  sukk'le  hy  it  Übben  lâns. 
Hy  scoe  mei  heit  ek  hännel  drjuwe, 

Mar  dat  waerd  neat.    It  blykte  al  gau, 
Hy  waerd  in  deastek  for  syn  älden. 

Hwet  docht  it  sear,  to  let  biroul 

Ho  't  mem  soms  kriet,  ho  't  heit  formoanne 

Of  drige,  Harke  sloech  syn  swé. 
Sa  leit  jamk  op  'e  libbensskealjen 

Tsjin  folle  wille  folle  wé. 
Dit  wé  sloech  swier  de  heit  om  't  herte, 

Hy  kwynde  njunkelytsen  wei. 
0!  tsjin  sa  'n  djippe  sielesmerte 

Bringt  dokterjen  gjin  bate  mei. 

Mar  't  ein  fen  alle  leed  en  wille 

Fen  keapman  Lou  is  nou  nei'  by. 
In  amerij  yet  en  den  scille 

Sy  eagen  ta  gean.  —  „Frjeonen,  my 
Scoe  't  goed  talykje,  as  Ljuwkje  's  frege 

Of  't  'r  ek  yet  hwet  to  sizzen  hie," 
Sei  doomny;  „sjuch  der  koe  hwet  wêze, 

Det  keapman  syn  bigearte  wie." 

Mar  hearink,  sjuch  I  't  is  of  't  it  libben 

Wer  op  dy  frage  keart  torêch ; 
Ho  deadlik  min,  ho  swak  en  meager, 

Der  sprinkelt  fjûr  yet  út  syn  each. 
Hy  riist  oerein.  —  „0  God !  hwet  scille 

Wy  nou  yet  ha?"  tinkt  elkenien. 
„Bring  Ljuwkjen,"  seit  er,  „'t  is  myn  wille, 

Myn  soan  ek,  o !  it  is  dalik  dien." 

„Hwer  is  myn  soan?.  Hwer  is  ús  Harke?" 
„Yn  *e  oare  keamer,"  seit  de  frou, 

„Och,"  seit  se  tsjin  ien  fen  de  bûrljue, 
„Och,  wês  sa  goed  en  helje  'm  gau."  — 


581 

^Kom  Harke,  kom,  hwer  wierste,  jonge? 

Myn  lêste  ûre  brekt  nou  oan. 
Ho  koeste  heit  nou  yet  forlitte? 

Hwet  hiest  dêr  by  't  ein,  myn  soan?" 

„lk  wier" mar  't  wird  bleau  yn  syn  mûle, 

En  heit  frege  op  'e  nij :     „Nou  ? Nbu  ?".... 

„lk  wier,"  sei  Harke,  „oan  't  leedbrief-skrjuwen." 

„Fen  hwa,  myn  jonge?"  —  „Heit,  fen  jo." 
»0  fij !  hwet  kom  ik  nou  to  hearren  ?" 

Sa  kreunde  Lou  en  siichde  kjel, 
As  scoed  er  sa  mar  dalik  stjerre, 

Wer  efteroer  yn  't  kêssen  del. 

En  Ljuwkjen,  doomny  en  de  bûrljue, 

Hja  seagen  frjemd  nei  sokken  soan, 
Dy   t  hert  hie  al  to  leedbrief-skrjuwen, 

Al  wier  syn  heit  yet  net  forstoarn. 
En  Harke,  dy  't  do  ek  wol  fielde, 

Dat  syn  bidrjuw  to  bjuster  wier, 
Seach  skean,  hy  winske  'm  dêr  fen  dinne 

Mar  Ijeafst  in  ûre  mannich  fier. 

Ja,''  sa  bigoun  er  wer,  „ik  tochte, 

Heit  is  net  botte  laAg  hjir  mear, 
Ik  foun  pompier  mei  swarte  rânnen, 

Ik  skrjuw  mar  gau  hwet  brieven  klear. 
Wy  ha  se  den  mar  yn  to  follen. 

Hwet  hab  ik  dêr  nou  oan  misdien? 
Lou  kreunde  yet:    „Nin  byt,  myn  jonge'! 

Men  fielt  net  mei  in  hert  fen  stien." 

Dêrmei  forsamle  yet  de  siikke 

Syn  lêste  kreften  en  hy  sei : 
.Jou  my  for  't  lêst  dyn  hân  mar,  stumper, 

En  leedbriefskrjuw  dêr  den  wer  mei. 
Myn  hân  is  kâld,  oars  net?    Ja  Harke, 

Myn  bloed  hâldt  op  fen  rinnen,  bern ! 
Mar  dôch  scil  't  hert  yet  warem  bljuwe. 

Sa  lang  'k  mar  efkes  sykje  kin. 

„Yet  sykje  'k  en  yet  Ijeavje  'k,  Harke, 

Al  is  't  ek  mar  in  amerij, 
Mar  mei  in  fracht  fen  hertsbiswieren 

En  sielsfortriet  forlit  ik  dy. 

Onthjit  my,  och,  onthjit  my,  jongel 
Wird  wiis,  stean  noed  fen  mem,  oerwin 

Dy  sels  en  gean  op  sokke  wegen, 
Dêr  't  dy  Gods  segen  folgje  kin. 

„Dou  scilst  nou  hear  en  master  wirde 

Fen  hwet  dyn  heit  byienbrocht  het. 
0,  tink  er  om  I  dy  liende  jeften 

Jouwe  ús  de  wiere  wearde  net. 
Wês  sa  bihearder  fen  de  rinten. 

Datst  grif  alle  ûren  fen  'e  dei 
Frij  sizze  kinste:    ,,Yn  deugd  en  eare 

Hab  ik  it  brûkt.'*    En  oars  is  't  wei."  — 

't  Rint  nou  sa  net  mear  oer  'e  mietten, 

De  mem  is  oer  hjar  soan  foldien. 
jyOch/'  tinkt  se  jamk,  ,,mocht  Lou  dit  wittel 

't  Is  boppe  syn  forwachting  gien." 
Mar  komt  se  dêr  den  by  to  tinken, 

Ho  't  gean  scoe,  naem  God  hjar  hjir  wei, 
Den  kin  se  sa  mistreastich  wirde, 

Hja  nimt  hjar  dat  hast  al  to  nei. 

't  Is  licht  dyn  lot  âldfeint  to  wirden, 

Ja  Harke,  hwent  in  fammesin 
Falt  net  op  heal  folwoechsen  fruchten, 

Hweronder  'k  dy  ek  telle  kin. 
Mar  stjûrt  in  edel  sin  dyn  wegen, 

Den  is  dyn  libben  yet  al  swiet. 
Den  bljuwste  for  dyn  mem  in  segen, 

In  mem  hwaens  Ijeafde  net  forgiet. 

Mar  komste  hjir  yn  rym  to  lêzen, 

Hwet  twisken  uzen  bljuwe  scoe, 
'k  Forsiikje  dy  net  lilk  to  wêzen; 

Ik  skreau  omdat  men  't  habbe  woe. 
j,Syn  libben/'  sei  men,  „is  in  spegel 

For  jonges  mei  in  loftich  sin 
En  ryklik  bûsjild;  't  scil  hjar  leare 

Hwet  stumpers  dat  al  meitse  kin." 

Just  dêrom  ha  'k  it  sa  birime, 
'k  Hab  neat  er  6f  dien,  neat  er  by. 

Mar  hwet  wier  'k  okkerdeis  forhuge 
Op  jimme  tsjerkhôf  njunken  dy; 

Do  seach  ik,  dat  dyn  triennen  rôllen. 
„Kom/'  tocht  ik,  ^feint,  it  stiennen  hert 

Dat  is  dôch  wer  in  flêsken  wirden, 
Dat  fielîng  het  for  rouwe  en  smert." 

Sa  kinste,  Harke,  ús  wer  ris  leare, 

Dat  hwet  de  wräld  weismiter  hjit, 
Kin  wer  in  minske  wirde  yn  eare, 

As  't  mar  de  rjuchte  wei  op  giet. 
Bihindich,  tear,  dat  scilst  wöl  bljuwe, 

De  sterke  drank  het  jong  dy  knoeid, 
Mar  'k  siz  wol  faek:  der  is  by  Harke 

In  banjer  út  in  stumper  groeid. 

Septimber  1877. 


In  Klaverblêd. 

Selskipsfoardracht. 

Sweitse  is  in  âldboer  en  âldfeint,  dy  't  mei  hûshâldsters 
boerke  het  Syn  lêste  hûshâldster  wier  in  gnap  jongfaem  fen 
fiifentweîntich  jier,  dy  't  him  danich  nei  't  sin  wier;  hja  hjitte 
Tryn.  Hja  hie  in  sib  frijer,  dy  't  Harke  hiet,  hy  wier  oars  neat 
as  in  boerefeint,  mar  flink  en  tsjep  en  Tryn  nei  't  sin.  't  Wier 
ek  sa  fier,  dat  de  koegel  wier  troch  *e  tsjerke,  hja  tochten  man 
en  wiif  to  wirden.  En  do  't  aldboer  Sweitse  bigrypte,  dat  er 
Tryn  for  goed  scoe  misse  moatte,  waerd  er  sa  oerstjûr  as  er  yet 
noait  wêst  hie.  It  wie  ris  op  in  eftermiddei,  do  't  Tryn  kreas 
forklaeid  by  him  by  de  täfel  siet,  dat  er  tsjin  hjar  bigoun. 

Boer. 
Dat  is  nou  allegearr'  sa  't  is, 

Ik  siz  er  dit  mar  fen : 
Dou  bist  alheel  de  planke  mis, 

Harke  is  for  dy  gjin  man. 
Hy  het  gjin  reade  sint; 
Pas  op!  gebrek  oan  splint, 

Dat  bringt  de  divel  oer  'e  flier; 
Hwa  wit  ho  mäl  't  den  rint. 

Tryn. 
Fij,  hwet  leit  jo  myn  boaskjen  heech. 

Ik  bin  yet  gjin  troud  wiif; 
Mar  Harke  het  gjin  stive  rêch, 

Dôch  hannen  wol  oan  't  liif. 
En  krigel,  'k  wit  it  fêst, 
Dat  het  er  altyd  wêst. 

Wy  rêdde  't  grif  togearre  wol, 
Docht  eik  fen  ús  syn  bêst. 

Boer. 
Mar  Tryn,  as  ilc  dy  nou  ris  sei :    ' 
„Ik  ha  der  hwel  for  oer." 

Tryn. 
'k  Bin  húsfroufaem  en  dêr  mei  wei, 
Hwet  woen*  jy  sizze,  ]>oer  ? 

Boer. 
Dou  hest  my  laedt  en  mend 
En  nou  al  saun  jier  kend. 

'k  Tocht,  as  't  mei  ús  ris  slagje  woe': 
Wy  binne  ta  'noar  wend. 

(Hy  skikt  nei  hjar  ta,  hja  fen  him  ôf.) 

Try  n. 
Jy  helje  er  al  om  hinne,  man, 

Kom  siz  jou  miening  mar; 
Hwer  wpi'  je  op  út,  hwet  is  jou  plan? 

Ik  hâld  dêrom  myn  kar. 

Boer. 
Welnou,  ik  wird  al  âld 
En  winters  is  't  sa  kâld, . 
Den  hab  ik  skielik  bûten  dy 
Qjin  oanhâld  yn  'e  wrâld. 

(Hy  skikt  mr  neijer;  hja  springt  oerein). 

Tryn. 
Och,^siikje  in  nije  hûsfroüfaem, 
Of  trou  ien  nei  jou  sin. 

Boer. 
It  frijen,  fanke,  is  my  ontkaem, 
Mei  dy  leau  'k  dat  it  kin. 

(Hy  komt  wer  neijer,  hja  laket  en 

stekt  him  sabeare  de  fûst  ta). 

Try  n. 
Boer,  brûk  dôch  jou  forstân, 
Of  oars pas  op  myn  hân! 

Boer. 
0,  fanke  wês  sa  rimpen  net, 
'k  Bin  goed  by  myn  forstân. 

T  r  y  n. 
Ik  moat  wol  iaeitsje  sikerwier. 

Fij  boer,  ho  ha  'k  it  nou? 
Ik  tsjinne  jo  in  mannich  jier, 

Dat  wit  ik,  goed  en  trou. 
En  nou  't  ik  praet  fen  gean, 
Nou  doar'  jy  dit  bistean. 

0,  tink  er  oml  de  Ijeafde  wirdt 
Net  kocht  for  jild  of  lean. 

B  0  e  r. 
Dat  fiel  ik  ek  en  dêrom  siz, 

Hwet  wotte  fen  my  lia? 
Nim  alles  mar  hwet  mines  is, 

Mar  nim  er  my  op  ta. 
(Tige  moeilik  mei  de  hannen  oan  *e  foarholle). 

0  Tryn,  sjuch  ho  't  ik  lij. 

Ja,  as  ik  dy  net  krij 
Den  stjer  ik  gau;  o!  fanke,  ik  kin 

Net  libje  bûten  dy. 

T  r  y  n  (jout  him  laitsende  de  hân). 
Nou  wirdt  it  my  hast  al  to  krap; 

Kom,  jaen  jo  wer  oerein. 
Jy  binne  folle  mânsk  en  gnap, 

Mar  sjuch,  ik  bin  forsein. 

^'t  Mei  min  útpakke  of  bêst, 

Jy  komme  nou  for  fêst, 
Hâldt  Harke  mar  de  holle  er  foar, 

By  my  op  ien  nei  lêst. 

Boer  (krlterich). 
Nou  woe  *k  wol  da'k  yn  ienen  stoar. 

T  r  y  n. 
Fij  boer  hwet  mâile  taei. 

Boer  (Jyk  as  niis). 
Och,  droech  men  my  mar  bûten  doar. 

Tryn. 
Hâld  op  mei  dat  gemael. 

B  0  e  r  {wer  ailyk). 
Der  is  gjin  rie  mear  tal 
It  libben  bin  ik  ba. 

Tryn. 
En  dat  jn  man  mei  jild  en  län  ? 

Boer. 
Woest  dou  't  mar  mel  my  ha. 

Tryn. 
In  gnappe  faem  forrost  hjar  net 
Tsjin  sulver  wit  ho  swier. 

B  o  e  r  {kriterich). 
Mar  mei  dat  al,  ik  bin  ontredt, 
Aldman  fen  saunich  jier. 

Tryn. 

Kinn'  jy  net  bûten  my, 
'k  Forhier  my  wer  op  nij 
Yn  alle  eare  en  deugd  by  jo, 

Mits  Harke  moat  er  by. 
Wy  trouwe  en  bljuwe  den  by  jo; 

Ik  bljuw  jou  faem  en  den 
Myn  Harke,  like  goed  en  trou, 

Jou  feint    Hwet  sizz'  je  er  fen? 
Den  hâidt  in  nommel  pear 
Jo,  as  âldman  yn  ear, 

Licht  better  as  in  bern  syn  heit. 
Siz  boer,  hwet  woll'  jy  mear? 

Boer. 
Nou  jietste  balsem  yn  myn  smert. 

As  Harke  dat  mar  koe 
En  hân  oan  hân  en  hert  by  hert 

Mei  my  it  paed  lâns  woe. 
Dat  wier  in  treast  for  my; 
Ik  sei  de  frijerij 

Farwol  as  houten  Teunis  en 
Dôch  soargest  dou  for  my. 

T  r  y  n  (ta  7  finster  út  sjênde.) 

'k  Sjuch  Harke  gean  en  is  't  jo  goed, 
Den  rop  'k  him  binnen  doar. 

Den  binn'  je  yn  ienen  út  'e  noed, 
Forpraet  den  't  ien  en  oar. 

« 

Boer. 
Ja,  tomar,  flean  him  nei. 

(Tryn  of.) 

Boer  (alinne.J 

Ik  moat  op  'e  âlde  dei 

In  treast  en  oanhâld  habbe  oan  hjar 
Of  'k  bin  mei  gauwens  wei. 

Fij,  hwet  bin  'k  fen  'e  wize  hjoed, 
En  'k  ha  dat  aityd  wêst. 

Ik  wrotte  mar  om  jild  en  goed; 
Hwet  jowch  my  dat  op  't  lêst? 

Wol  erven  fier  en  kâld, 

Mar  sels  bin  'k  griis  en  âld 

Mei  al  myn  jild  en en  sonder  wiif 

In  sukler  yn  'e  wrâld. 

0  Tryn !  dou  wierst  my  sa  nei  't  ain, 

For  dy  hie  'k  alles  oer, 
Mar  âld  en  jong  dat  foeget  min. 

In  skip  bin  'k  sonder  roer. 
't  Forstân  wier  op  'e  rin, 
Ik  makke  in  mâl  bigjin, 

Yn  't  siikjen  mei  de  bril  om  hwet 
Men  jong  pas  fine  kin. 

H  a  r  m  e  n   {mei  Tryn  ynkommende.) 

Joun  boer!    Tryn  sei,  jy  winsken  my 
Hjir  wol  ris  oer  'e  flier. 

Boer. 
Jawis,  Tryn  seit,  hja  wol  mei  dy 

Nou  yn  'e  lange  hier; 
Stiet  nou  myn  went  my  oan, 
Wird  dou  den  mar  myn  soan 

Wyls  't  Tryn  myn  dochter  wirde  sciL 
My  tochte,  dat  koe  skoan. 

Tryn   en   Harmen. 
Wy  nimme  dat  yn  ienen  oan, 

't  Scil  wille  jaen  en  nocht. 
Jawis,  jou  dochter  en  jou  soan, 

Dat  is  krekt  lyk  en  rjucht. 

Boer. 
0  bern,  dat  docht  niy  goed, 
Nou  bin  ik  út  'e  noed. 

A 1 1  e   t  r  ij  e   (hân  oan  hân,  de  boer  yn  'f  midden.) 
En  alle  trije  yn  Ijeafde  en  deugd, 
Fol  hope  en  goede  moed. 

.    (Trije  of  fjouwer  fammen  sjonge,) 

As  't  mear  sa  gyng  den  waerd  de  wrâld 
Hast  oan  'e  himel  lyk, 

Den  wier'n  wy  mear  elkoars  bihâld 
En  rommer  wille  ryk. 

Kin  't  jild  in  hopen  dwaen, 

Deugd  moat  in  kroane  jaen, 
Bynt  Ijeafde  en  trou  de  herten  mar 

Op  'e  ierdske  libbensbaen. 

1885. 

Tryn  Skroar. 

IV. 

Dêr  bin  ik  yet  ris  wer.    Mar  minsken,  o! 
Ik  ha  hwet  onderfoun,  dat  siz  ik  jimme. 
In  jier  is  koart,  mar  ochl  ik  siz  it  faek: 
Hwet  kin  in  jier  hwet  jaen  en  ek  hwet  nimme. 
Dêr  wit  ik  fen  to  praten,  \a,  ik  doar 
Wol  sizze,  dat  as  ien  hwet  onderfoun  het, 
Bin  ik  it.    Ja,  dat  libben  fen  Tryn  Skroar, 
Ho  't  dat,  sa  fier  as  't  flein  is,  jimmer  roan  het, 
Dêr  koe  men  wol  in  boek  fen  skrjuwe,  wier! 
Mar  sok  ding  hoeft  net  all'gearre  op  't  pompier. 

Dôch  wol  'k  jim  yette  hwet  fortelle,  nou, 

Ik  moat  it  dwaen,  men  scoe  oars  siker  barste, 

Sa  fol  is  't  my.    Ja,  'k  wier  der  glêdwei  ou, 

As  'k  hjir  myn  hert  nou  net  ontlêstgje  doarste. 

Dat  giet  mei  ús  as  frouljue  dôch  alhiel 

Oars  ta  as  mei  de  mânljue,  siz  ik  faken; 

Dy  spiele  't  hertsear  meast  al  fen  'e  kiel 

Mei   n  goedeslok.  Hwet  jaen  se  er  om,  dy  snaken  ? 

Mar  wy,  wy  spiele  't  hertsear  sa  net  wei, 

AI  ha  de  mânljue  jamk  de  gek  er  mei. 

Dat  tocht  ik  okkerMoandeis  yet,  do  siet 
Ik  by  ús  roggemounler,  Pier  fen  Qlinster, 
Dy  troch  de  frommen  stimd  is  yn  'e  Ried 
En  sint  sa  grutsk  is  as  ús  kat  yn  't  finster. 
Do  scoene  we  elk  in  sintes  bôltje  by 
De  kofje  ha.    De  frou,  in  kostliic  minske, 
Hast  eîc  al  fen  it  selde  slach  as  wy, 
Moatt'  jimme  tinke,  stjûrde  lytse  Rinske 
Om  bôltsjes  mar  nei  Lammert  bakkers  ta, 
Hwent  sjuch,  hja  moatte  ek  al  syn  meallen  ha. 

Mar  Lammert  bakkers  gûd,  elk  wit  dat,  nou? 

Is  't  bêste  oars  net ;  mar  Ijeave  ginst !  hwet  wie  dat 

For  'n  inkle  kear?    Hja  kamen  en  de  frou 

Dy  smarde  elk  ien ;  mar  sjuch  do  naem  dy  Pier  dat, 

Omdat  syn  bôltsje  fellich  wier  en  taei, 

Sa  freeslik  kwea.    »Wer  sei  er^  ,,hwet  bilet  my, 

Dat  ik  dat  pyst  dy  tsjin  'e  kop  oan  saei. 

Mar  foart!  mar  foartl  dou  winst  nin  byt  er  by. 

Ho  kinst  sok  gûd  dôch  keapje?  Fret  mar  op! 

Ik  scil  my  rêdde."    En  mei  de  lilke  kop 

Fleach  hy  der  út,  de  kerel  like  sljucht. 
„Nou/'  seî  de  frou,  „dat  rint  my  oer  'e  miette; 
Dat  's  nou  in  man,  dy  praet  fen  wet  en  rjucht, 
En  scil  den  ek  in  kristlik  man  yet  hjitte. 
^O  Tryntsje!"  sei  se  en  't  moed  dat  waerd  hjar  fol, 
„Dou   k  trouwe  scoe,  do  neamde  er  my  in  ingel, 
En  'k  wier  neat  oars  as  nou,  dat  wist  er  wol. 
Dou  hêst  it  heard,  nou  neamt  er  my  in  bingei.; 
En  dat  nou  om  sa'n  neatichheid  1  ho  kin 
len  fen  't  regear  yet  wêze  sa'n  Jan-hin?" 

Ik  swige  stil,  hwent  sjuch,  yn  oarl'jues  lêst 

Sit  ik  net  graech  to  rearen,  mar  ik  tochte : 

Jy  ha  gelyk;  sa'n  koppert  scil  it  bêst 

Fen  't  doarp  biskreppe  en  bringe  't  spil  torjuchte. 

Fordeald  1  as  ik  sa'n  kerel  hie,  wei,  wel  I 

Ik  sei :  „Wost  from,  bikwaem  as  riedslid  hjitte, 

Wês  den  in  man  en  liz  de  leppel  del, 

In  bern  as  dou  moat  yn  'e  kakstoel  sitte. 

Net  yn  'e  Ried  of  *t  fjouwerkant  bist  thús ; 

't  Is  yn  dyn  boppekeamer  fêst  net  plús." 

Mar  'k  sjuch  it  soms  by  trouden  ek  wol  oars. 
Ja,  nim  ús  master  Stoffel  mar  en  Martsje. 
Dy  man  kin  strike  en  stoppet  soms  in  hoas. 
Ek  bêdmeitse,  en  dy  twa  kinne  elkoar  patsje, 
Al  bin  'k  er  by,  as  't  op  'e  troudei  wier; 
As  ik  dêr  naei  ha  'k  noait  de  rjuchte  tier, 
Fen  hertsear,  'k  tink  den  faken  wol :  och  fierde 
't  Lok  my  ien  ta  as  master,  dy  't  my  naem. 
Mar  Tryn  bljuwt  Tryn  en  altyd  yette  faem. 
Ja,  Martsje  het  de  himmel  hast  op  ierde. 

Men  kin  fen  alles  meitse,  is  't  wier  of  net? 
Sa  ha  'k,  men  scil  't  mar  amper  leauwe  kinne, 
In  nije  krage  op  doomnijs  preekrôk  set, 
Dat  juffrouw  sei :  »Nou  domeny,  jy  binne 
Sa  folle  mânsk  yet  net  as  Tryntsje  skroar, 
Hwent  wisten  jy  in  nije  kraech  to  setten 
Op  al  jou  âlde  preken,  nou,  den  stoar 
Ik  net  mei  jo  hjir  yn  dit  nêst  forgetten. 
Professor  wîe'n  jy  den  of  mooglik  mear." 
Sa  flaeit  se'm  den,  dy  goede  froede  hear. 

Us  doomny  is,  lyk  as  wol  mear,  gjin  man 
Fen  't  nije  Ijocht,  mar  ek  net  sterk  for  't  âlde. 

't  Is  lardrich  sop,  gjin  minske  dijt  er  fen. 
Hwa  kin  't  by  mälke  en  wetter  altyd  hâlde? 
Soms  ropt  er  fen  genade  en  net  nei  rjucht, 
Soms  smyt  er  'n  minske  yn  tûzen  grúzleminten ; 
Soms  wirdt  er  ek  op  't  eedle  goeddwaen  pocht. 
Och  och  1  hwet  wirdt  er  'n  hopen  om  'e  sinten 
By  elkoar  mjukse,  siz  ik  faek,  dat  's  wier! 
Mar  mei  dat  al  bljuw  ik  allike  fier. 

Mei  Ate  en  my  is  't  bare  wonder  gien. 
Hy  brocht  my  op  in  tiisdeijoun  de  krante 
En  bieau  do  hwet  by  my.    Nou  elk  en  ien 
Wist  dat  my  dy  âldfeint  yet  wol  ris  tante 
Ho  'k  oer  him  tochte  yette,  hwent  hy  sei : 
Der  wieren  gûds  mei  iens,  dat  hy  my  sochte, 
Mar  syn  famylje  hie  de  gek  er  mei ; 
Hja  wisten  net  hwer  't  hy  syn  sinnen  brochte, 
Mar  dit  stie  fêst,  koe  hy  bitrouwe  op  my, 
Om  gjin  foroarjen  winske  of  tocht  den  hy. 

Nou  ik  wier  út  'e  rie,  mar  'k  sei  tsjin  him, 
Fen  sels^  om  my  sa  jong  al  wei  to  skinken, 
Dat  wier  hwet  ongemaklik  en  hwet  slim ; 
Mar  oars,  sei  ik,  hy  hoefde  noait  to  tinken 
Of  'k  miende  't  krefct  allike  goed  as  hy. 
Nou,  dêrop  jowch  er  my  in  tútsje  en  swarde, 
Den  waerd  it  inkear  hwet  mei  him  en  my, 
It  gong  sa  't  gong,  der  barde  hwet  er  barde ! 
Nou,  wier  't  net  Ijeaf  ?    Ja,  kostlik  wier  dy  joun. 
Noait  hie  'k  sa  swiet  in  nacht  yn  't  frijen  foun. 

Hy  bleau  sahwet  oan  't  healwei  trijen  ta, 
En  om  't  de  simmermoarn  moai  frjeonlik  dage 
Woe  'k  net  op  bêd,  hwent  sjuch,  ik  tochte  sa, 
Ik  hab  it  drok;  mar  gau  de  flier  oanfage. 
Foar  't  finster,  dêr  'k  mei  Ate  sitten  hie, 
Dêr  foun  'k  in  briefke,  dat  him  út  'e  bûse, 
By  ongelok,  sa  't  like,  rekke  wie, 
Sa  tocht  ik,  mar  ik  wist  oars  ek,  hy  mofle 
Sa  frjemd  ienkear,  as  lei  er  dêr  hwet  del. 
Och  Ijeave  sei!  'k  waerd  sikerwier  hwet  kjel. 

Dat  wier  in  brief  oan  my.    Ik  makke  'm  op; 
Mar  o!  hwet  waerd  it  nuver  my  om  't  herte. 
Dêr  lies  ik:  „Bêste  Tryn !"  —  hwent  ^^Ljeave  pop" 
Moat  gjin  Friezinne  hjitte.  —  Mar  mei  smerte 

Foegje  ik  dy  hjir  in  mannich  letters  ta. 
Ik  hie  gjin  moed  om  't  dy  rounút  to  sizzen, 
Mar  'k  moat  foar  't  each  gjin  dwaen  mear  méi  dy  ha. 
De  ûre  om  dy  myn  hânling  bleat  to  lizzen, 
Is  tichte  by.    Bljuwst  dpu  de  selde  altyd, 
Den  rekkest  Ate  Nijboer  net  wer  kwyt. 

Ik  stie  forslein,  ik  wist  net  ho  'k  it  hie, 
Ik  krige  in  slach,  sa  miende  'k,  foar  de  hoUe. 
Hie  't  folk  net  op  in  baen  wêst,  wel,  ik  wie 
Him  neiroan  om  to  freegjen :  »Nou,  wat  wolle 
Jy  fen  my  ha  ?   Sprek  op !  hwet  skeelt  er  oan  ?" 
Mar  nou,  hwet  scoe  'k  ?  Ik  moast  my  mar  bidimme, 
Mar  dat  ik  amper  sljucht  waerd  yn  dy  moarn, 
O  fammen  I  ik  bigryp,  dat  fetsje  jimme. 
Alheel  forjown  wier  'k  earst,  of  't  myn  gemoed 
Hast  barste  scoe;  mar  einliks  skriémde  'k  goed. 

Hwet  skriemen  is,  dat,  frouljue,  witte  wy, 
Wy  ha  dêr  jamk  de  wrâld  al  mei  forbjustre, 
Dat  is  wol  wier;  mar  dy  't  it  gong  as  my, 
Hwaens  hope-tsjer  sa  danich  waerd  fortsjustre, 
Dy  fielt  it  nut  fen  't  kriemen  ol  sa  klear. 
Ik  krige  moed,  ik  tochte,  lit  mar  rinne, 
Hy  is  oprjucht  en  mient  it  wis  my  goed, 
En  wit  ik  nou  net  hwet  de  reden  binne 
En  liket  nou  it  wol  in  bytsje  raer, 
Licht  wird  ik  alles  ridlik  gau  gewaer. 

De  moandeis  moast  ik  út  nei  Meile  en  Tsjut. 
Nou,  as  men  nei  sa'n  nacht  trochbrocht  mei  frîjen, 
To  sitten  komt  en  maklik  slieprich  wirdt, 
Den  wirdt  it  eftermiddeis  wol  ris  lijen. 
'tWie  waerm,  ik  siet  allinne  dêr,  hwent  Tsjut 
Dy  wier  nei  d'  ierdbeitún.    Ik  knikkebôlle 
Aloan  alwei,  sa  slieprich  as  in  mird, 
En  wyls  't  ik  ampêr  fen  de  stove  rôlle, 
Do  kaem  hjar  soan  sa  súntjses  as  in  mûs 
Dêr  efkes  by  my  glûpen  yn  'e  hûs. 

Dy  nimt  my  dêr  de  leppel  út  de  kop 

Mei  reamme,  dy  't  op  'e  tafel  stie,  en  jiet  er 

My  dat  net  stil  by  't  nekfel  yn.    En  op 

In  wize  dy  't  my  noait  forjit,  bigjint  er 

To  roppen:  „Tryn,  dou  rekkest  yn  'e  brânl'*    — 

En  ik,  trochkjel,  hwent  sjuch  de  reamme  spielde 

De  rêch  my  lâns.    Ik  hie  'tpas  foar  't  forstân, 
Dat  alles  mar  in  grap  wier;  ja»  ik  fielde 
My  fen  'e  set;  ik  trilie,  swymde  en  foel, 
Glêd  fen  myn  saken,  ritsdy  fen  'e  stoel 

It  bern  rôp  mem  en  Tsjut  wier  gau  biredt, 
Hja  wosk  my  goed  mei  brandewyn  de  liolle, 
Hwent  hwet  oars  ek  wol  goed  wie  hie  se  net. 
't  Wier  freeslik  ho  't  my  alles  holiebolle; 
Myn  simmels  wiene  alheel  en  al  oerstjûr. 
Mar  do  'k  wer  bykaem  moast  ik  rounút  sizze: 
,It  moait  my  frou,  mar  't  naijen  is  hjoed  oer, 
Ik  moat  nei  hûs,  dat  fiel  ik,  ik  moat  lizze." 
Se  häld'  hjar  bêst,  hja  gong  in  eintsje  mei. 
Mar  jowch  dy  moaije  nacht  gjin  rare  dei? 

Do  'k  thús  wie  helle  ús  omke  dokter  gau. 

Nou  dokter  is  in  kreas  en  gnap  jongmaetsje, 

Elk  hâldt  fen  him ;  mar  kin  er  't  er  't  skikke,  nou, 

Den  het  er  mei  de  fammen  Ijeaft  in  praetsje. 

Hy'fielde  my  de  pols  en  seach  my  oan; 

Syn  mûle  moast  oan  mines  hast,  sabeare, 

Hâld  ik  er  for,  ik  kin  syn  kinsten  skoan, 

Hy  moast,  sa  't  hiet,  myn  hertslach  klopjen  hearre. 

Hy  seiy  der  wier  gjin  faiikant  mei  my; 

In  drankje  en  dêr  in  goede  frijer  by, 

Den  scoe  't  wol  gean. 

1875. 

In  treurige  Nacht, 


Ja,  as  't  gjin  nacht  wier  en  net  sa  botte  tsjuster,  den  scoene 
jimme  grif  mei  my  sizze,  selde  moaijer  en  kreazer  hûs  sjoen  to 
habben  as  dat  dêr  foar  jimme  oer  oan  'e  side  fen  de  feart, 
njunken  de  brêge.  It  stiet  hwet  efterliker  as  de  oare  hûzen  fen 
de  rige  en  't  het  foar  elke  keamer  lâns  in  plakje  wyt  skil,  dat 
fen  't  gongpaed  skaet  is  mei  stiennen  peallen  en  dêr  izeren 
keattingen  oan.  Yn  't  midden  is  in  stekje  en  den  leit  der  in 
readstiennen  strjitpaedtsje,  yn  kalk  en  semint  floerre,  nei  de  foar- 
doar  ta.  De  hege  healglêzen  doar,  opsierd  mei  moai  snijwirk 
en  in  pylder  oan  elke  side,  kin  men  yngean  as  men  by  't  parredis 
fen  blauwe  sarkstien  opstapt.  Boppe  de  doar  stiket  in  moai 
spaensk  geveltsje  frjeonlik  ta  't  glêdde  blaupannen  dak  út.  Oan 
elke  side  fen  de  gong  is  in  romme  keamer  en  elke  keamer  kriget 
syn  Ijocht  troch  twa  hege  skuframten  mei  greate  ruten.  Sloegen 
wy  dêrby  it  each  op  de  sinneblinen,  op  de  snijde  foegen  fen  't 
mûrwirk,  op  de  greate  griene  doarren  fen  't  weinhûs,  bisiden  't 
hûs,  den  scoene  wy  út  it  ien  en  't  oar  opmeitse  kinne,  dat  de 
biwenner  fen  dat  hûs  immen  wier,  dy  't,  by  wolfeart,  net  mis- 
deeld  wier  fen  in  goede  smaek. 

Dôch,  lyk  as  'k  al  sei,  it  is  nacht  en  wol  in  tsjustere  nacht 
yn  de  moanne  fen  Oktober.  De  toers-klok  het  al  in  poas  lyn 
toalve  Ûre  slein  en  dôch  is  yn  dat  moaije  hûs  de  rêst  fen  de 
nachtlike  stilte  net  binnen  gien.  Dat  kinne  wy  sjên  oan  't  Ijocht 
yn  'e  gong  en  ek  sjugge  wy  troch  de  blinen,  dy  't  boppe  iepen 
binne,  dat  er  Ijocht  yn  de  beide  keamers  barnt.  Koene  wy  dêr 
binnen  gean  den  scoene  wy  opmerke,  dat  it  ierdske  leed  ek  efter 
hege  mûrren  en  greate  rúten  tagong  wit  to  finen.  —  Salomon, 
de  wize  preker  het  al  sein:  ,lt  is  better  to  gean  yn  *t  kleihûs 
as  yn  't  hûs  der  mieltiden.**  Dat  wol  sizze,  dat  men  yn  in  klei- 
hûs  faek  stoffe  fynt  ta  ernstich  neitinken  en  dêr  't  op  in  gastjen 
giet,  dêr  hearsket  faek  lichtsinnige  oerdwealskens.  —  It  is  hjir 
nou  in  kleihûs. 

Ik  doar  rounüt  sizze,  dat  Gurbe  lemes  Wolsin  in  man  wier, 
dy  't  de  ginst  fen  alle  minsken  yn  de  heechste  miette  fortsjinne 
sa  goed  as  ien.  Earweardich  troch  syn  sedich  bistean,  wier  hy 
de  riedsman  en  lieder  fen  follen  yn  syn  doarp,  by  alderhanne 
saken.  Sonder  syn  eigenbilang  of  cigen  eare  en  oansjên  op  'e 
foargroun  to  habben,  wijde  Gurbe  bynei  syn  hele  libben  oan  't 
gelok  fen  syn  meiminsken  en  't  bilang  fen  de  inaetskippij.  Mar 
al  siet  er  yn  in  hele  bulte  saken,  dêrom  fersomme  er  ek  heel 
en  dal  net  om  tige  by  tige  soarch  to  dragen  for  de  bilangen  fen  syn 
eigen  hûshâlding,  allike  min  as  dat  er  de  earmen  forgeat  of  nei- 
liet  goed-oppassende  Ijue  to  stypjen.    En  ek  syn  woldiedigens, 

lyk  as  syn  hele  hâlden  en  dragen,  droech  it  merk  fen  soun  for- 
stân  en  oerliz.  Gjin  wonder  dat  hy  ûren  yn  de  rounte  bikend 
wte  for  in  bysonder  bikwaem  en  achtber  man,  dêr  't  de  rabberij 
sels  gjin  kwea  fen  wist  to  sizzen. 

Sokke  Ijue,  lyk  as  Qurbe  Wolsin  ien  wier,  wirde  er  mar  inkeld 
foun.  Mar  jimme,  dy  't  sokken  ek  kenne  of  kend  habbe,  tinker 
mar  ris  op  nei :  't  is  krekt  as  wier  de  libbens-tiid  fen  sokke 
útstekkende  brave  minsken  altyd  to  koart.  Mogelik  komt  it  dêr 
fen,  dat  sokke  Ijue  gaust  it  doel  birikke  hwerta  wy  hjir,  as 
neifolgers  fen  de  edelste  aller  minsken,  pleatse  binne.  Om  dit 
dúdliker  to  meitsen.  De  iene  giet  de  libbens-wei  läns  suchtsjende 
en  kleijende  oer  it  wé  fen  de  ierde,  dêr  't  hy,  foaral  as  't  op 
't  jild  oankomt,  freeslike  swier  oer  tilt,  sonder  .hwet  ta  forbette- 
ring  to  dwaen.  In  oaren  wer  mient  dat  it  libben  oars  neat  is 
is  in  great  gastmiel,  dêr  't  men  allinne  komt  om  feest  to  hâlden, 
oars  neat  as  him  to  formeitsen  is  syn  doel,  en  ho  faek  er  yn 
syn  forwachtingen  bidragen  wirdl,  hy  het  oars  neat  yn  't  sin  as 
nocht,  altyd  mar  weroan  nocht,  sonder  him  om  it  lot  fen  oare 
minsken  to  bikroadsjen.  Wer  oaren  sjugge  yn  *t  haestich  for- 
bygeande  libben  de  tiid  fen  rémeitsen  for  in  nije  wirksumheid, 
dy  't  nei  disse  tiid  folgje  scil.  Sokken  habbe  mear  it  greate  en 
goede  op  it  each,  for  de  noulibjende  minsken  en  de  neikommers. 
Dêryn  fine  hja  allinne  nocht,  dat  is  for  hjarren  it  wiere  nocht 
omdat  it  yn  wierheid  nut  docht  en  bljuwende  waerde  het.  En 
it  is  of  't  sokken,  dy  't,  om  sa  to  sizzen,  yn  in  koarte  tiid  folle 
mear  libje  as  oaren,  faek  it  gauste  hinne  reisgje  nei  dy  oarden 
fen  folmaking,  dêr  't  se  yn  dit  libben  nei  skripten  oî  dy  't  se 
hjir  sochten  op  to  bouwen. 

Sa  liket  it  mei  Gurbe  Wolsin  wol  gean  to  scillen.  Sjuch 
him  dêr  op  it  siikbêd  lizzen  mei  syn  bleke  ynfallene  wangen, 
mei  syn  meagere  hannen  en  forswakke  lea.  As  wy  dat  oan- 
skôgje  en  him  ús  den  ris  fiifentweintich  jier  earder  foarstelle,  den 
sizze  wy:  „Hwet  is  in  minske?"  Do  sa  flink  as  der  ien  wier, 
in  kreas  feint  mei  moai  read  yn  'e  wangen,  gyng  er  mei  't 
gnapste  famke  fen  't  gea  nei  't  gritenijhûs  om  it  houlik  to  sluten, 
dat  hjar  beide  in  himel  fen  gelok  bisoargje  scoe,  sa  't  se  hjarren 
foarstelden.  Mar  dy  himmel  biglûrke  hjarren  net  lang.  It  read 
yn  Gurbe  syn  wangen  hie  folle  fen  in  moaije  apel,  dy  't  fen 
binnen  ongeef  is.  Net  lang  hiene  se  troud  wêst  do  onstie  by 
him  in  boarstkwael.  Langsum,  mar  wis  slynde  in  slepende  tarring 
syn  bêste  kreîten  wei  en  flêsk  en  bloed  wieren  mei  alle  mas- 
terjen  en  dokterjen  net  to  bihâlden. 

Follen  seagen  mei  dearnis  de  droevige  steat  fen  de  heech- 
achte  Gurbe  Wolsin  oan ;  fensels,  der  wier  gjinien  dy  't  it 
weikwinen  fen  dy  nian  mear  ter  herte  gyng  as  syn  dierbaar 
wiif.    0  ho  mannich  kear  stoarte  hja  yn  'e  ienlikheid  hjar  herte 

út  en  bea  se  mei  triennen  op  'e  wangen,  dat  hjar  man  wer 
betterje  mocht  of  dat  syn  dagen  yette  forlange  wirde  mochten. 
Yn  syn  biwêzen  die  se  alles  hwet  se  koe  om  him  op  tofleurjen 
en  to  treasljen ;  hy  wier  yet  sa  âld  net,  sei  se  den,  as  de  sykte 
ris  in  kear  naem  koed  er  syn  kreften  wol  wer  krije.  En  dat 
alles  bipraette  se  mar  om  't  se  om  syn  eln  net  tinke  doarst. 
Mar  den  skodde  Gurbe  mei  de  holle  en  sonder  kleijen  en 
suchtsjen  treaste  hy  hjar  der  mei,  dat,  ho  't  de  wei  hjir  ek  roan 
en.  hwet  biproevingen  ús  ek  oerkamen,  wy  altyd  for  fêst  leauwe 
koene  dat  Gods  dwaen  woldwaen  wier.  De  goede  man  fielde 
al  lang,  dat  it  syn  ein  wol  wirde  scoe,  hy  makke  himdusdêrop 
klear  ôfwachtsjende  honear  syn  deads-ûre  slaen  scoe. 

Dy  deads-Ûre  is  nou,  nei  dokter  syn  tinken,  net  fier  mear 
ôf ;  ear  't  it  deiljocht  oanbrekt  scil  it  doarp  in  widdou  mear  ha, 
mei  in  soan  sonder  heit.  Ja,  de  Ijue  habbe  togearre  ien  soan, 
mear  bern  net.  Yet  trije  Ijeaflingen  ha  se  hawn,  dy  binne  fen 
hjarren  weinomd  troch  de  dead.  Op  dy  iene  soan,  de  âldste 
fen  allegearre,  nou  hjar  ienichste  steun  en  útsjuch,  rêste  de 
âlderljeafde  dûbeld,  —  en  dat  kin  nimmen  nijdwaen.  En  och, 
hwet  winske  de  mem,  mei  't  foarútsjuch  op  hjar  mans  dea, 
dat  de  soan  de  deugden  fen  syn  heit  oererfd  ha  mocht.  Mar 
as  se  dêrom  tocht,  den  waerd  it  hjar  binypt  om  't  hert  en  dêr 
hie  se  reden  for,  hwent  dy  jöngfeint,  yn  de  romte  great  brocht, 
wicr  troch  oerdreaunne  Ijeafde  al  hwet  bidoarn  wirden.  Sa  lang 
Gurbe  op  in  baen  wêst  hie  wier  alles  yet  al  goed  gien,  mar  do 
*t  leme  troch  't  sukkeljen  fen  syn  heit,  al  stadich-oan  mear  oan 
in  frij  libben  wend  rekke  wier,  do  waerd  er  al  geandewei  los- 
sinniger,  en  dêrtroch  ontstie  by  him  in  otiforskilligens  tsjinoer 
syn  heit,  dy  't  mem  hjar  net  bigrîpe  koe.  Praette  hja  dêr  ris  oer 
tsjin  hjar  dildige  man,  den  wier  syn  antwird  al  folle :  „Och, 
dêr  scoe  'k  my  mar  net  al  tofolle  oer  bikommerje ;  leme  is  jong 
en  moat  libbens-nocht  hälde.  Troch  dat  it  sa  lang  dûrret,  went 
er  ta  myn  siikwêzen,  mar  as  ik  er  6f  reitse,  den  scil  er  de  les- 
sen,  dy  't  ik  him  inprinte  hab,  en  't  goede  foarbield,  dat  ik  him 
trachte  hab  to  jaen,  net  forjitte.  Wiis  him  foaral  der  mar  faek 
op,  dat  er  by  al  syn  dwaen  en  litten  God  foar  eagen  hâlde  moat 
en  harkje  nei  de  stim  fen  syn  betterwitten.  Hwent  sonder  dat 
kin  immen  net  gelokktcli  wêze  al  sit  er  noch  sa  yn   'e   fol-op." 

De  man,  dy  't  sa  spriek  hie  jimmer  mei  syn  dwaen  biwiisd, 
dat  er  sa  tochte.  Safolle  to  mear  moeide  't  de  frou,  dat  hjar 
soan,  dy  't  al  oer  de  tweintich  jier  wier,  sa'n  edele  foarganger 
to  gau  scoe  misse  moatte. 

Ho  lang  al  tomiette  sjoen  en  ho  goed  hja  der  op  klear  wier, 
sa  't  se  miende,  —  de  siele-trochflymjende,  mei  elke  minút  neijer 
kommende  slach,  makket  disse  nacht  ta  de  droevichste  fen  hjar 
libben.    Dat  Hchem  dêr  op  dat  bêd  efter  de  keamersdoar,  yn  't 

skaed  fen  de  lampe,  it  mei  onsjuch  fen  meagerens  en  súterich 
fen  oansjên  wêze,  mei  in  hert,  dat  altyd  fol  Ijeafde  for  hjar 
sloech,  —  dat  hert  slacht  yette.  Dat  stof  is  oan  hjar  stof  for- 
boun,  dat  libben  is  hjar  libben  en  hjar  boppe  alles  dierber. 
Hwet  scoe  se  graech  hjar  mans  binaudheid  forromje  wolle  of 
syn  leed  for  him  drage.  Hwet  scoe  se  net  dwaen  wolle  omdat 
libben  —  ho  'n  bytsje  't  ek  bitsjutte  mei,  yet  hwet  to  rekken. 
Mar  der  is  gjin  hope  mear. 

Bleek  en  ongedien,  mei  in  wite  nachtmûtse  op  en  donkere 
klean  oan,  mei  in  bûsdoek  yn  'e  hân,  bynei  trochwiet  fen  triên- 
nen  giet  se  nou  en  den  ris  foar  't  bêd  sitten  en  twiskenbeiden 
ris  wer  by  de  tafel.  Mar  hofolle  deelnimmende  herten  der  ek 
om  hjar  hinne  binne,  nimmen  doar  hjar  mear  wirden  fen  moed 
en  treast  tasprekke.  En  hwet  wirden  fine  by  sokke  tiden  ek 
tagong  yn  in  hert,  dat  faek  twivelt  oan  in  Ijeafdefol  Godsbistjûr. 
Letter  as  der  moannen  of  jierren  foarby  binne,  den  komt  men  to 
sjên,  dat  yens  winskjen  en  wollen  faek  net  mei  des  Hearen  wîze 
wille  oerienkomt,  en  den  siikket  men  mei  mear  fortrouwen  treast 
by  de  rjuchte  treaster,  by  God. 

Bûten  folle  frjeonen  en  frjeondinnen,  dy  *t  de  frou  graech 
bystean  wolle  yn  hjar  leed,  tynt  men  hjir  nou  de  bûrljue  ek. 
Om  't  men  mient  forwachtsje  to  meijen  dat  de  siikke  de  moarn 
net  krije  scil,  het  men  de  neiste  bûrljue  opkloppe.  Mar  al  ho 
machtich  de  minsken  hjir  ek  oer  de  flier  binne,  der  hearsket  in 
djippe  stilte,  dy  't  nou  en  dan  ris  ôfbritsen  wirdt  troch  hwet 
gelúster  of  in  djippe  suchte.  De  measten  stean  of  sitte  mei  de 
bûsdoeken  yn  'e  hân  en  allegearre  sjogge  se  fen  tiid  ta  tiid  ris 
nei  't  bêd,  hwerfcn  de  gerdinen  wiid  iepenstritsen  binne,  út 
freze,  dat  it  de  siikke  oars  (o  binaud  wêze  scoe. 

„Het  domeny  der  hjoed  ek  wêst?"  freget  immen  sunich  oan 
in  oaren  dy  't  nêst  him  sit. 

„Ja,"  seit  dy,  „dat  leau  ik  al;  net  Wypkjen?  Het  domeny 
der  hjoed  net  wêst?" 

Wypkjen,  dy  't  jierren  oanien  arbeidster  by  Gurbe  en  hjarres 
wêst  het,  en  troch  tankberheid  út  âlde  trouwe  hjar  woldwaner 
ek  by  syn  libbens-ein  net  forlitte  kin,  —  bifestiget  dy  frage. 
Domeny  het  er  wêst  en  in  moai  gebet  dien. 

In  trêdde  sei  wer:  „Domeny  het  erek  al  hwet  mei  todwaen, 
dat  koe  men  Sneintomoarn  yn  'e  tsjerke  wol  hearrc/' 

Allegearre,  mei  in  djippe  sucht,  binne  se  fen  miening,  dat 
dat  gjin  wonder  is. 

Mei  de  siikke,  dy  't  in  setsje  oan  ien  it  wol  tige  binaud  hie, 
mar  oars  meast  allyk  lein  het,  liket  er  foroaring  to  kommen.  It 
is  krekt  of  't  de  binaudens  hwet  lichtet;  it  syklieljen,  kin  men 
hearre,  giet  makliksr.  Scoe  der  yet  hope  wêze?  0  heden,  stil! 
Dêr   riist   er   langsum    oerein,    krekt  as  hied  er  dêrfor  syn  lêste 

kreften  by  'noar  samle.  Och  minsken,  sjuch  dy  mei  in  deads- 
kleur  oertritsene  holle,  hweryn  de  djiplizzende  brune  eagen  mei 
bûtengewoan  fjûr  glinsterje.  De  frou  rint  op  him  ta  en,  him  de 
earm  om  *e  rêch  lizzende,  seit  se:  „Och,  myn  stumper,  ho  is't?" 

Hy  liket  hjar  wol  to  forstean  en  wol  hjar  antwird  jaen,  mar 
de  wirden  wolle  der  net  mear  út,  syn  sprake  is  bilimmere.  Hy 
fettet  hjar  rjuchterhân  yn  sines  en  rikt  mei  de  oare  as  siikket 
er  om  hwet.  De  frou  lêst  syn  winsk  út  syn  eagen.  „Rop  leme 
gau!"  seit  hja. 

leme  sit  lykme  alline  yn  de  oare  keamer.  In  romans-boek 
leit  foar  him  op  'e  tafel,  mar  't  lêzen  wol  net;  troch  folle  tinken 
en  malen  en  mei  al  dy  ongedienens  yn  'e  hûs,  binne  syn  sinnen 
der  net  by.  Hy  is  ek  al  hwet  slûch  wirden,  sa  sit  er  yn  in 
maelderige  dodde  mei  de  holle  yn  'e  hân. 

„Wol  heit  my  yet  ris  sjên?"  seit  er  tsjin  de  bûrman  dy  't 
him  ropt.    „It  is  my  dêr  oars  to  waerm." 

Mar  hy  folget  dôch  en  giet  njunken  syn  mem  by  't  bêd  stean. 
Gurbe,  troch  syn  wiif  stipe,  sit  yet  oerein,  hy  nîmt.  syn  soans 
hân,  leit  dy  yn  syn  wiif  hjarres  en  biknypt  sc  beide  yn  sines. 
Dêrby  slacht  er  syn  eagen,  dêr  't  de  hemel  fen  Ijeafde  yn  spegelt, 
nei  boppen  en  bidt  de  Heare  om  de  segen  for  syn  dierberen. 

Stomme  wolsprekkendheid !  sizze  wy  en  tinke  by  't  sjên  fen 
dy  oandwaenlike  trouwe,  dat  blyk  fen  heitesoarch  en  weitsjende 
Ijeafde,  oan  de  greatste  fen  alle  minsken  dy  't  yn  syn  lêste 
eagenblikken,  onder  de  greatste  smerten  oan  't  krúshout,  syn  mem 
oan  de  soarch  fen  syn  frjeon  opdroech.  Ho  treft  op  dit  eagen- 
blik  dit  dwaen,  dat  sa'n  fieling  iepenbieret.  De  mem !  —  en 
hwet  moat  er  al  net  yn  't  hert  fen  de  soan  omgean  ? 

Mar  sa'n  ynspanning  het  de  krêften  fen  de  siikke  ek  útputte. 
It  sykheljen  forflaut,  de  eagen  geane  ta  en  mei  't  de  frou  him 
efteroer  yn  't  kêssen  lizze  scil,  bliest  er,  foar  dat  immen  it  tinkt, 
syn  lêste  azem  út. 

„It  is  bislist  l'*  It  twiveljen  het  ophâlden.  Yn  't  wrakseljen 
twisken  it  libben  en  de  dead  is  de  seineman  oerwinner  bleäun, 
lyk  as  er  dat  fen  ús  allegearre  ienkear  wirde  scil.  Mardatwird 
op  dit  stuit  út  de  mûle  fen  in  treasteloaze  widdou  to  hearren  — 
dat  komt  sa  djip  wei  en  giet  peare  mei  in  oandwaning,  dy  't 
net  sein  wirde  kin.  Ho  swier  falt  it  hjar  om  it  lyk,  dat  yet  yn 
hjar  earmen  leit,  los  to  litten.  Mar  it  moat  —  en  foar  it  bêd 
op  'e  stoel  wol  se  sitten  gean,  mar  hja  siicht  er  hinne.  Swym- 
jende  drage  se  hjar  op  'e  stoel  út  de  iene  keamer  yn  de  oare ; 
dêr  wirdt  se  wosken  mei  kâld  wetter  en  koart  dêrop  komt,  mei 
de  fieling  fen  hjar  oanwêzen,  ek  it  droevige  fen  hjar  lot  hjar 
wer  foar  de  geast. 

leme,  dy  't  by  dat  alles  in  stilswijende  oanskôger  wêst  het, 
bljuwt  eagenskynlik  onder  alles  allike  kâld.    Hy  het  syn  foarich 

plak  by  de  tafel  wer  ynnomd  en  sjucht  earnstich  foar  him  del. 
Nei  dat  de  frou  hwet  bikomd  is  meitse  Wypkjen  en  de  faem 
hwet  thé  klear,  de  oanwezigen  geane  mei  elkoar  om  'e  tafel 
sitten  en  elk  winsket  wol  hwet  sizze  to  kinnen,  dat  de  treurigens 
hwet  ôfliede  scoe  kinne. 

„It  komt  op  't  lêst  altyd  yet  onforwachts,"  seit  ien.  En  dat 
stimme  se  allegearre  ta.  Elic  tinkt  er  sa  oer  dat  de  dead  fen 
Gurbe  Wolsin  in  great  forlies  is  for  't  hele  doarp,  hwent  hy 
wier  in  fjreon  fen  earm  en  ryk.  Sa  wirde  de  deugden  fen  de 
forstoarne  opsomme  en  men  het  reden  om  to  sizzen,  dat  it  for 
de  frou  in  blijmoedich  neisjên  is.  Fierder  wirdt  der  praet  oer 
hwet  de  forstoarne  op  't  lêst  sein  en  dien  het,  ho  't  er  de  lêste 
dei  yet  trochkomd  is  en  al  sa  hwet  mear. 

Mar  twa  binne  der  dy  't  oan  dy  praterij  gjin  deel  nimme. 
Dat  binne  de  frou  en  hjar  soan.  Hja  sit  er  stil  hinne,  mei  de 
holle  foaroer  en  de  doek  foar  'e  eagen,  as  '  t  byld  fen  de  greatste 
droevenisse.  Rjucht  foar  hjar  oer  sit  leme.  Syn  tinkbielden 
binne  yn  'e  war  en  wyls  't  er  mei  de  earmtakke  op  'e  tafel  steunt, 
en  dêr  de'  holle  op  hingje  lit,  slacht  er,  sonder  hast  te  witten 
hwet  er  docht,  mei  t  oerd  fen  in  mês,  dat  er  mei  de  oare  hân 
opgrypt  het,  achteloas  de  mieite  fen  in  strjitdeuntsje  op  'e  tafel. 

Der  is  sadwaende  twisken  de  mem  en  de  soan  yet  al  hwet 
onderskied.  By  de  iene  de  djipste  rouwe,  by  de  oare  de  onbi- 
grypelikste  onforskillichheid.  En  dôch  as  wy  alles  neigeane, 
scil  it  tsjustere  dêrfen  gau  for  ús  opklearre  wêze.  De  frou 
sjucht  yn  hjar  mans  dead  it  ûndergean  fen  hjar  libbens-wille  en 
neat  oars  foar  hjar  as  in  nacht  fen  droevige  forlittenheid.  De 
soan,  yn  tjsindeel,  sjucht  yn  syn  heite  dead  it  moarnread  fen  in 
dei,  dy  't  him  frijens  en  blijens  bringe  scil ;  neat  oars  as  on- 
bitwongen  wille  sjucht  hy  tomiette.  De  tiid  scil  't  leare  hwaens 
tinken  oer  de  takomst  neist  oan  'e  wierheid  is. 

Mei  de  tiid  is  't  thédrinken  ôfroan.  De  bûrljue  binne,  nei 
't  de  frou  hjar  linnen  for  't  biklaeijen  jown  het,  nei  de  oare 
keamer  gien  en  dêrop  meitse  de  goefrjeonen  ek  tarissing  om  er 
út  to  gean.  It  is  ek  al  twisken  fjouren  en  fiven  en  de  measten 
winskje  yet  wol  efkes  to  sliepen ;  hja  riede  de  frou  en  leme  ek 
oan  om  hwet  lizzen  to  gean,  as  't  hjarren  barre  mocht,  dat  se 
hwet  sliepe  koene,  dat  scoe  wol  hearlik  wêze.  Hja  winskje  mem 
en  de  soan  kreft  nei  omstânnichheden  en  onthjitte  gau  ris  wer 
sjên  to  scillen  en  dat  se  hjarren  graech  safolle  bystean  wolleas 
se  kinne;  dêrmei  nimme  se  ôfskie  en  gean  hjar  wegen.  leme 
bringt  hjarren  ta  de  foardoar  út. 

Wy  wolle  dy  frjeonen  bûtendoar  net  folgje,  mar  as  hja  yn 
't  nei  hûs  gean  yet  earne  mei  elkoar  oer  prate,  den  is  't  oer  't 
hâlden  en  dragen  fen  leme,  dat  de  measten  bare  frjemd  foarkomt 
en  't  wirdt  er  algemien  for  hâlden,  dat  de  widdou  to  bikleijen  is. 

Nei  't  leme  wer  yn  'e  hûs  komd  is,  dêr  't  Wypkjen  en  de 
faem  hwet  oan  't  oprêdden  binne,  seit  er:  „Kom,  nou  binne  wy 
dôch  wer  mei  ús  eigen  folk." 

Op  dy  útfal,  hwerby  't  de  arbeidster  en  de  faem  elkoar  oan- 
sjugge,  seit  nimmen  hwet.  leme  giet  wer  sitten  en  seit :  „Hwet 
scille  wy  nou,  mem,  hwet  lizzen  gean,  né  of  ja?  As  't  wêze 
scil  wirdt  it  tiid." 

Syn  treurige  mem  seit:  „It  sliepen  scil  mei  my  net  folle 
wirde;  wolst  dou  hwet  lizzen  gean,  dat  is  my  goed." 

Wypkjen  seit  dêrop :  „My  tocht  de  frou  moast  it  al  ris  bi- 
siikje.  De  faem  en  ik  kinne  de  boel  wiles  wol  oprêdde  en  de 
bûrljue  habbe  sein  hja  scoene  for  't  rounsizzen  en  kistebistellen 
wol  soargie.  As  't  de  frou  barre  mocht  wier  se  wol  nedich 
hwet  rêst.' 

De  frou  wol  dy  rie  den  mar  opfolgje  en  leme  stekt  in  lampke 
op  om  nei  boppen  to  gean,  dêr  't  syn  sliepsteed  is.  Sonder 
folle  nei  to  tinken  oer  it  treurtoneel  om  him  hinne,  mar  de  holle 
fol  nije  plannen  for  de  takomst,  droomt  er  mei  gauwens  fen 
't  hearlike  libben,  dat  er  foartoan  hopet  to  lizzen. 

Yn  de  efterkeamer,  dêr  't  de  frou  hjar  hwet  ta  rêsten  deljown 
het,  dêr  sjucht  gjin  minske  hjar,  mar  ien  is  der,  dy  't  ek  yn  de 
ieniikheid  de  beden,  de  suchten  en  de  triennen  fen  de  forlittene 
heart  en  sjucht.  Dy  scil  for  hjar  weitse.  Hy,  dy  't  wit  hwet 
for  in  minske  it  bêste  is,  scil  de  soan,  dy  *t  hja  mei  safolle 
trouwe  Ijeafde  greatbrocht  het,  froede  sinnen  jaen.  En  sa  scil, 
nei  in  nacht  fen  treurigens  en  rouwe,  de  dei  fen  rêstige  nocht 
wer  op  hjar  libbens-wei  skine. 

Sa  omtrint  treastget  hjar  de  ingel  der  hope.  En  foar  dat 
se  't  sels  tinkt,  forjit  se,  nei  folle  bodsjen  en  suchtsjen,  yn  in 
doffe  slomme  it  leed  dat  hjar  troffen  het. 

1861. 


■— *- 


600 

By  't  bigjin  fen  't  jier  1861. 

Foarby  en  al  foarby  al  hwet  wy  seagen, 

Al  hwet  de  hope  ús  faek  to  winskjen  jowch, 

De  sûre  pleagen,  dy  't  er  om  ús  fleagen, 

De  blommen,  dy  't  de  tiid  hjir  for  ús  droech ; 

De  nocht,  dy  't  paed  mei  blommich  grien  bimielle, 

De  triennen,  dy   t  er  rôllen  út  ús  each, 

De  blide  laeits,  de  wémoed  en  de  wille, 

Al  hwet  foarby  is  komt  net  wer  torêch. 

It  rôlle  foart,  en  dat  mei  koegelsfeart, 

En  alles  sonk  for  jimmer  wei  yn  't  neat. 

Wer  trijehondert  seis-end-sechstich  dagen 
Binn'  wei  en  yn  de  oneindichheid  forlern, 
En  of  't  wy  nocht  of  eare  en  rom  bijagen, 
Of  dat  it  lot  ús  rampen  jowch  to  sjêii ; 
Ho  bliid  fen  sin  wy  't  jier  tomielte  teagen, 
Ho  noflik  licht  ús  de  earste  dei  ek  wier, 
Tink,  tink  tobek,  hwet  jimme  hearden,  seagen, 
O  minsken  I  sloech  jim  faek  it  hert  net  swier? 
Dêr  brocht  in  frjeon  in  frjeon  nei  't  grêf  en  dêr 
Forlëar  in  man  syn  wiif  of  sibben  wer. 

Ho  mannich-ien  seach  't  nije  jier  tomiette, 
Fortúnlik  as  't  yn  njugg'n-en-fyftich  wier, 
Mar  't  wierre  tsjin,  men  moast  it  slûpe  litte ; 
Wei  wier  de  hope  en  alle  glâns  en  tier. 
It  gong  omleech,  ho  't  me  ek  de  wrâld  forbjustre, 
En  ho  't  foar  oar'ljues  each  biditsen  bleau, 
It  siels-each  yn  yen  waerd  bidroefd  fortsjustre, 
As  d'  earmoed  doar  en  finsters  binnen  kleau. 
En  tinkt  men  oan  't  jier  sechstich  den  tobek, 
Men  fynt  de  rekken  onder  yn  'e  sek. 

Wer  oaren,  dy  't  yn  leed  en  lijen  sieten, 
For  hwa,  sa  t  like,  er  hast  gjin  útsjuch  wier, 
En  dy  't  fen  eangst  en  noed  mismoedich  krieten, 
Bilibben  faek  in  tige  ginstich  jier. 
Foarútgong  yn  hjar  steat  oan  alle  siden, 
Mei  nocht  en  wille  fleurich  't  baensje  lâns, 
Sa  is  it  jier  fen  sechstich  hjar  ontgliden 
En  't  frisle  hjarren  mannich  blommekrâns. 
En  immen,  dy  't  dat  barre  mocht,  dy  tinkt 
Mei  wille  fêst  oan  't  jier  dat  ús  ontsinkt. 


601 

Mar  as  't  ús  wille  joech  of  droevenisse, 
It  jier  is  wer  yn  'e  ieuwenfloed  forlern, 
Forhûgje  we  ús  of  treure  om  hwet  wy  misse, 
It  komt  en  't  giet  as  elice  minskebern. 
Mar  dêrom  is  de  tiid  ús  net  ontlitsen, 
Dy  bringt  de  nije  jierren  stadich  oan, 
En  is  nei  disse  in  moanne  of  hwet  forstritsen, 
Den  komt  fen  't  nije  jier  wer  de  earste  moarn. 
Dat  stimt  ús  bliid,  de  tiid  is  net  oan  'e  ein, 
It  nije  komt  as  't  âlde  ús  is  ontflein. 

Mar  hwet  scil  't  jaen,  hwet  scil  de  takomst  wêze  ? 

Scil  licht  foar  't  ein  it  grêf  ús  stof  net  ha? 

0,  koene  wy  yn  t  takomstboek  ris  lêze, 

Wis  mannich  like  't  jier  biswierlik  ta. 

Ho  folle  scoene  er  wêze,  dy  't  wol  winsken, 

Dat  binnen  koart  de  dead  hjar  heljen  kaem, 

Wyls  't  oaren,  as  de  fleurichste  ond'r  'e  minsken, 

Wol  woene  dat  it  hjir  gjin  einde  naem. 

Hwet  scil  't  nij  jier  wer  wêze,  hwet  scil  't  jaen  ? 

0,  koe  men  't  takomstboek  ris  iepen  slaen ! 

Mar  né,  wy  witte  *t  net  en  sciir  net  freze. 

Hwet  leed  men  yn  't  forroane  jier  ek  droech, 

In  blider  tiid  koe  dat  al  wer  geneze, 

De  lêst  waerd  wei  krekt  do  't  er  't  swierste  woech. 

En  sa  scil  't  yn  'e  takomst  ek  wer  rinne, 

Wy  libje  op  hope  en  bljuwe  wol  te  moed; 

Wy  wolle  as  minsken,  broerren  elkoar  minne 

En  hâlde  ús  oan  hwet  edel  is  en  goed; 

Den  bringt  it  jier,  hwet  oars  leit  op  ús  wei, 

Altyd  mear  nocht  as  onnocht  for  ús  mei. 

Sa  winskje  'k  jimme,  frjeonen  en  frjeondinnen  I 

Yn  't  nije  jier  wer  lok  en  wille  ta. 

BIjuw  wol  to  moed,  strui  blommen  om  jim  hinne 

En  tink:  men  moat  by  't  swiete  't  sûre  ek  ha. 

Den  jout  it  jier  ús  altyd  blide  tiden ; 

len  dy  't  oprjucht  it  ynwier  goede  mint 

Is  altyd  lokkich,  ek  al  moat  er  skiede 

Fen  hwet  him  hjir  wirdt  om  to  Ijeavjen  gind. 

'k  Leau,  frjeonen  en  frjeondinnen,  siker  wier! 

Dat  jowt  altyd  in  rjucht  gelokkich  jier. 

Retoerbiljetten. 


Dyn  wrâld,  o  minskel  is  tige  wiid, 

Dêr  is  wol  hocht  to  smeitsen 
En  rom  gelegenheit  om  't  jild 

Mei  wille  kwyt  to  reitsen. 
Ja,  fleur  en  pretten  sonder  ein, 

Om  't  leed  ris  to  forsetten; 
Mar  de  earmesteats-trein  wachtet  faek: 

Men  het  r  e  t  o  e  r  b  i  I  j  e  1 1  e  n. 

Sjuch,  hwet  yn  't  earstoan  wille  jout 

Kin  faek  yn  't  ein  bidrage. 
De  kearewear  het  mei  berou 

Faek  nei  de  miet  gûds  jage. 
Dy  't  ryk  is  bljuwt  graech  altyd  ryk, 

Mar  't  lot  het  koarte  metten: 
De  skat  wirdt  wei,  dan  is  't:  torêch 

Wer  mei   retoerbiljetten. 

Dêr  jinsen  op  'e  effektemerk 

Binn'  slompen  jild  to  winnen, 
En  mannich  liepe  spikkelant 

Krycht  soms  kaptaeltsjes  binnen. 
Mar  't  sakjen  komt  nei  't  rizen  wer 

As  't  wetter  yn  'e  sleatten. 
De  effekten,  dêr  't  men  ryk  mei  waerd, 

Dat  binn'   retoerbiljetten. 

Ministers,  dy  't  mar  onforwachts 

Fen  hûs  en  hird  ôf  rekken 
Om  yn  de  Twaddekeamerseal 

In  wize  tael  to  sprekken, 
Dy  brûkten  macht  en  tochten  gau 

It  spil  yn  't  lyk  to  setten. 
Mar  hwet  men  portefeuilles  neamt, 

't  Binne  ek   retoerbiljetten. 

In  opperhearsker  yn  disse  ieuw 

Stiet  faken  mar  fen  fierren. 
De  folken  krije  hjar  nocht  fen  twang, 

Hja  komme  ta  hjar  jierren. 
Licht  ropt  men  skielk  in  keizer  ta: 

Wei  mei  dyn  strange  wetten! 
En  siikje  oars  mar  in  feilich  plak; 

Wy  ha   retourbiljetten. 

Mar  of  't  men  baes  of  tsjinstbere  is, 

't  Sy  bidler,  boer  of  boarger, 
Gjin  minske  scil  syn  lot  ontgean 

Him  stjûrd  fen  de  Alforsoarger. 
Al  liket  moai  de  reis  yen  ta, 

't  Wirdt  licht  to  gau  forgetten, 
De  kaertsjes  binn'  for  'n  koarte  baen 

Nei  *t  grêf retoerbiljetten. 

Frij  forfryske  nei  'i  Hollansk. 

1866. 


Priisútdîelen  by  in  hirddraverije  to  Birgum, 

op  22  Septimber  1896. 

Frjeonen  en  bikenden  en  al  hwa  hjir  wêze  meil 

Sa  binne  wy  wer  kaem  oan  't  ein  fen  in  kampstriid  dy 't  jier 
en  dei  wille  jowt  oan  Ijeafhawwers  fen  moaije  froulju  en  moaije 
hynsers,  hwent  beide  kin  min  op  in  hirddraverije  as  úzers 
forwachtsje  en  binne  er  hjoed  to  S)ên  wêst. 

Ik  woe  mar  sizze  wy  binne  wer  oan  't  ein  fen  ús  jierlikse 
hirddraverije  en  de  ûre  het  slein  hwer  *t  de  winners  fen  de 
prizen,  ef  wolle  jimme  't  sa  neame,  fen  priis  en  jifte,  de  hân 
útstekke  meije,  om  hwet  hjar  talei  waerd,  to  gripen. 

En  dêrby  is  men  wend  in  goed  wird  to  hearren  om  't  oars  is 
er  gjin  ségen  op  to  forwachtsjen,  in  goed  wird  dat  snijt,  flijdt 
en  stek  hâldt. 

It  hirddraven  op  hynsers  is  in  Ijeafhawwerij,  bûten  Adam, 
hwent  dy  allinne  is  folslein  to  wrâld  kaem,  alle  jonges  fen 
hjar  bernejierren  ôf  oan,  eigen.  Jow  il  bern,  sa  gau  it  'de 
keamer  oerinne  kin,  in  stokpeartsje  —  jimme  scille  sjên  ho  't  jonkje 
mei  it  ein  fen  't  stokpeartsje  twisken  syn  skonkjes,  en  de  moaije 
hynstekop,  mei  reade  moannen  en  team  foar  't  boarst,  der  hinne 
draeft.  En  ho  hird  giet  it  nei  syn  miening,  o  hirder  as  hird,  hy 
wint  it  fen  elts.  Dat  sin  nei  't  flinke  wirdt  oanprigele,  as  bûr- 
mans  jonkje  mei  syn  stokpeartsje  by  him  komt  to  boartsjen,  en 
as  heit  of  mem  den  in  sûkerslak  ef  in  bellefleur,  ta  priis  onthjit, 
oan  dy  't  earst  sa'n  ein  fen  paed  ef  wei,  ôf  ridt,  den  komt  er 
kriich.  0  sjoch  'se  der  hinne  bokseljen  en  nei  de  bern  hjar  miening 
giet  it  hirder  as  in  tram-  ef  stoomwein. 

Sa  bifoardert  it  stokpeartsje  fen  jongs  of  oan  de  lust  en 
Ijeafhawwerij  for  't  hirddrawen.  Hwa  de  útfinder  is  fen  'tstok- 
peartsje,  is  net  yn  'e  wrâldhistoarje  nei  to  gean,  mar  dy  man 
makke   rjocht   en  oanspraek  op  in  stânbield,  yn  alle  hoeken  en 

hernen  fen  de  wrâld.  En  hwet  in  sierlijk  bield  scoe  't  wêze, 
sa*n  folwoechsen  man,  mei  in  stokpeartsje  twisken  de  skonken, 
op  in  heech  foetstik,  yn  serk,  marmer  of  brons  forîwige  to  sjên. 
Binamen  yn  den  Haech  dêr  't  sa  mennich  stokpeartsjerider 
de  moaiste  prizen  yn  'e  eagen  blinkt,  sa  dat  er  dêr  opoan  hâldt. 
Dat  scil  takomme  jier  wol  wer  blike  as  er  prizen  fen  twa 
tûzen  goune  jiers,  fordraefd  wirde  scille.  To  deakerl  todeakerl 
hwet  scille  er  sierlike  stokpeartsjes  beriden  wirde,  om  de 
karmasters  te  bikoaren,  om  sa'n  Haechske  priis  master  to  wirden. 
Ja  ja,  den  Haech  fortsjinne  boppe  alle  stêdden  yn  ús  lân  it 
stokpeartsje-man-stânbield,  yn  giei  koper  of  forgulde,  omdat  dêrre 
(le  moaiste  prizen  for  stokpeartsje-beriders  bihelle  wirde  kinne. 

De  twade  happe  dy  '1  minskebern  to  biriden  jown  wirdt  is 
it  hobbelhynser.  Mar  't  hobbelhynser  komt  mear  fen  pas 
as  men  op  't  stokpeartsje  de  priis  bihelle  het.  Op  jt  hobbel- 
hynser  kin  men  sabeare  ride,  efteroer  en  foaroer,  tûmelje,  mar  men 
komt  er  gjin  grewel  mei  foarút  en  bringt  er  nimmen  meifoarút. 
Sokke  hobbelhynsers-riders  binne  er  in  bulte  yn  it  lân.  Trijris 
lokkich  dy  't  barre  mei  op  't  hobbelhynser  de  reis  nei  't  grêfôf 
to  lizzen.  Hy  komt  ef  maklik  zonder  leabrekkken  en  harsen- 
skrabjen.  Op  't  hobbelhynser  folget  er  in  oar  houten  hynser 
dat  minder  bikend  is,  mar  dochs  altyd  socht  wirdt.  Dy  happe 
is  de  Pegasus.  Der  op  klatterje  dichters,  skrjuwers,  skilders, 
koardedânsers  en  sa  folle  dy  yn  de  jierren  fen  hjar  oanwêzen 
sjugge  onsterflik  to  wirden  for  iwich.  Hiep  1  hiep  !  hoera  1  op  de 
Pegasus  omheach  nei  de  stjerren,  mar  o  fij,  de  houten  happe 
makket,  for  men  op  healwei  is,  in  brike  sprong  en  smyt  de 
drawer  nei  de  onsterflikheit  yn  de  Lethe,  de  stroom  weryn 
alles  forjitten  wirdt  wat  er  yn  stekt.  Yet  makket  de  skiednis  ús 
bikend  dat  er  yn  de  dagen  do  kennîng  Pipijn  oer  Frankryk 
hearske,  Pacolet,  de  greatste  tsjoender  fen  syn  tiid  yn  dy  dagen, 
er  in  houten  hynser  op  nei  hâide,  dat  folle  mâns  wie.  Pacolel 
bikleau  it,  loek  mar  oan  de  moanje  dy  kant  út  dy  er  út  woe 
en  Pacolet  fleach  er  mei  troch  de  locht,  oer  seën  en  lânnen. 
Jammer,  jammer,  dat  er  do  gjin  „maatschappij  tot  veredeling  van 
't  paardenras''  bistie.  Fen  Pacolets  hynser  hiene  wy  skaei  hâlde 
moatten.  Mar  yet  makket  wrâlds  histoarje  ús  mei  in  houten  hynser 
bikend  dat  greater  priis  woan  as  er  oait  forhirddraefd  is.  It  houten 
hynser  fen  Troije.  Paris  skekte  de  moaije  Helena.  Tsjin  hjar 
sin?  Nou  dêr  scoe  *k  myn  eed  net  for  ôflizze  doarre  en  der 
stiet  ommers  ek  yn  't  liet: 

Men  schaakt  zoo  licht  geen  meisje, 
Dat  niet  geschaakt  wii  zijn. 

Mar  ho  dat  ek  wêst  het,  Paris  snapte  moaije  Leentsje  en  teach 
mei  hjar  nei  syn  keuninklyk  kastiel  binnen  Troije.  Mar  dêr  wie 
't  net  goed  mei.    Hjar  man  naem  it  kwea,  en  dat  scoe  follefen 

jimme,  manlju  dy  troud  binne,  ek  sa  wol  gien  wêze,  for  safier  as 
men  yet  net  mei  't  wiif  forlegen  wie.  Mar  Agamemnon,  Leentjes 
man,  rôp  in  great  léger  by  ien  en  dat  scoe  sa  mar  op  Troje  los 
en  er  yn.  Mar  mis,  de  poarten  wieren  sletten  mei  slotten  en 
skoattels,  gjin  brânkast  het  se  better.  Men  hie  yn  dy  dagen 
gj*n  sjitgewear.  It  fechten  waerd  ôflein  mei  slingerstiennen,  pile 
en  bôge,  kris  en  sabel.  En  dêr  moat  it  ek  wer  hinne.  Den 
bljuwt  it  soun  forstân  er  by  en  men  kin  sjên  hwet  men  docht. 
Den  hieden  wy  yn  Néderlân  ek  net  for  in  miljoen  gounen  ef 
hwet,  oan  gewearen  hoeven  üt  to  jaen,  dy  mei  in  pear  jier  wer 
for  trije  botses  it  stik  forkocht  wirde  moatte,  nei  't  men  seit. 
En  dat  wy  bêst  sonder  sjitgewearen  en  kanonnen,  hagel, 
krûd  en  lead  kinne,  —  leart  ús  it  bilégerjen  fen  Troije.  Nei 
tsjien  jier  wie  men  like  fier.  Mar  hwet  mei  geweld  net  woan 
wirde  koe,  krige  men  mei  list.  De  bilégers  makken  in  great 
houten  hynser,  sa  great  dat  it  bist  yn  syn  romp  wol  fjouwer-en 
tweintich  man  bergje  koe.  Fjouwer-en-tweintich  man  mei  it 
nédige  fechters-ark  en  îten  en  drinken  for  in  pear  dagen,  yn  de 
bealich  fen  in  hynser,  it  het  my  in  bîst  wêst!  It  stîke  boppe 
alles  út  en  de  minsken  fen  Troje  wisten,  as  se  oer  de  steds-mûrre 
kîpen,  net  hwet  for  grap  as  dat  wirde  scoe.  Hja  scoeden  't  gau 
wite.  Do  't  hynser,  dat  op  rôllen  stie,  klear  —  en  de  mânlju 
dy  't  libben  er  oan  weagen  er  yn  wieren,  briek  it  léger  sa  beare 
op  en  wie  op  in  nacht  hinne  tein.  ^Hjabinnefoart  1  Hjabinne 
foart!"  rôpen  mâltierjende  wei  de  Trojanen  Mnoar  ta,  „en  hjar 
god  ha  se  efter  litten.''  Hja  tochten  dat  dc  houten  happe  de 
god  wie  fen  de  bilégers.  „Komoan,''  seijen  se,  „lit  ús  dat  hynser 
binnen  Troije  helje,  dan  offerje  wy  it,  út  tank,  oan  de  goaden." 
Hja  de  stêd  úl  en  mei  keattingen  en  touwen  wier  it:  „Elts  in 
hândsje,  help  mei !"  en  sje  dêr,  men  rôlle  it  houten  hynser  foar 
de  poarte,  mar  —  do  blykte  it  dat  ît  dier  dêr  lang  net  troch  koe. 
„Wit  jy  hwet,  sei  de  stêds-timmerman,  dy  er  in  deihier  ôfstrike 
woe,  „der  is  neat  to  dwaen,  lit  my  de  poarte  efkes  ôfbrekke,  dan 
bou  ik  dy,  as  't  bist  yn  syn  hear  en  fear  blnnen  is,  wer  op." 
„Gnap !"  sei  de  stêds-rie.  Sa  kaem  it  hynser  Troije  binnen  en 
moarn  scoe  't  houten  monster  de  goden  offere  wirde.  Yn  'e 
nacht  lykwols,  wylst  de  Trojanen  fen  útlitten  wille  hjar  tiergen 
as  gekken,  krûpten  de  fjouwer-en-tweintich  helden  út  de  bealich 
fen  't  hynser,  en  it  leger  fen  Agamemnon  teach  de  stikkene  poarte 
yn  en  —  om  mar  koart  to  wêzen,  it  houten  hynser  hie  Troije 
woan.  Agamemnon  koe  syn  Helena  wer  krije,  mar  nei  tsjien  jier 
scil  't  moaiste  er  ek  wol  6f  wêst  ha.  Dat  is  dat,  wy  wolle  mar 
sjên  litte,  dat  er  mei  houten  hynsers  mear  to  winnen  is,  as  mei 
hynsers  fen  fleisk  en  bloed.  Dat  leart  ús  it  stokpeärtsje,  it  hob- 
belhynser,  de  Pegasus,  it  hynser  fen  Pacolet  en  it  hynser  fen 
Troije   en   yn   de   twadde   keamer  wirdt  it  ús  wer  wier  makke. 

Ho  folle  jierren  is  er  net  hirddraefd  om  in  nije  kieswet, 
Dêr  kaem  Tak  oan  't  haed  fen  't  bistjûr.  Tak  wie  tak,  fen  sels 
in  takke  fen  in  beam,  mar  Tak  wic  gjin  takkebosk,  to  min  brân- 
kreft.  Tak  dôve  út.  Dêr  nioast  mear  hout  komme  en  dêrmei 
kaem  Van  Houten,  dy  allang  op  syn  stokpeardtsje  nei  dy  hegfe 
priis  eage  hie,  oan  't  roer.  En  Van  Houten  woan,  hwet  in  Tak 
forlear.  Van  Houten  kaem  fen  *t  stokpeardtsje  op  it  hobbelhynser, 
fen  *t  hobbelhynser  op  de  Pegasus,  excelsior,  triomf!  It  houten 
hynser  het  Troije  woan. 

Sa  leart  ús  de  wrälds  histoarje,  o  priiswinner  fen  hjoed,  ho 
dat  er  op  hynsers  fen  hout  hirddraefd  wirdt  en  dermei  prizen 
bihelle.  Hâlde  jy  dat  goed  foar  eagen,  dan  scil  dizze  priis,  woan 
op  in  hynser  fen  fleisk  en  bonken,  jo  sa  fortúnlyk  wêze  as  oan 
hjoed  de  dei  de  keizer  is,  nei  hwa  de  happe  fen  syn  hear  en 
master,  de  namme  draecht.  En  het  for  dizze  kear  in  mich  it 
tsjin  in  keizer  ôflizze  moatten,  dat  is  gjin  wonder.  It  wie  wram- 
mels  te  brétael.  Fen  brétalens  spritsen.  In  boer  koe  mei  ien 
hynser  net  ploeije,  en  hy  hie  mar  ien.  „Kom,  tocht  er,*'  den 
moat  ús  okse  mar  mei  yn  't  span."  Dat  naem  it  hynser  kwea. 
„Hwette?"  sei  er,  ik  njonken  sa'n  gemiene  okse!  as  wier'tmyn 
gelikens,  oer  fjild  en  ikker?  It  is  to  bretael.  „Ei,"  sei  de 
okse,  „hâld  dy  mar  de  bek,  âlde  jonge,  hja  stopje  dy  en  my  oan 
't  ein  dochs  yn  ien  en  deselde  woarst. 

Dit  kinne  wy  net  tapasse  op  'e  keizer  en  in  mich,  dy  ha 
mar  ien  oerienkomste  en  dat  is  dizze,  dat  se  beide  libje  en 
beide  stjerre  moatte,  mar  wy  wolle  mar  sizze,  dat  de  mich  tocht 
het :  Jaen  in  keizer  hwet  de  keizer  sines  is,  en  dat  wie  kristelik, 
en  hwet  kristelik  is,  stelt  men  yn  ús  heidenske  dagen  heech  op 

priis,   moat   bileanne   wirde   en  dêrom  oan  jou  minhear as 

eigenet.  fen   jou  forstânnich  bist,  dit  geschink,  dat  gjin  preemje, 
mear  hjitte  mei. 

En  frjeonen  allegearre !  lit  ús  nou  mar  elts  op  syn  stok- 
peardtsje  de  wrâld  yndrave,  tadet  we  op  in  hobbelhynser  to  lânne 
komme.  Ik  gin  it  jimme.  Goe  reis  en  wol  thús.  Ik  haw  myn 
deuntsje  song. 

De  priiswinner  (/80.—)  by  dizze  draverij  wicr  Wilhelm  fen 
D.  Jaarsma  to  Koudum,  pikeur  S.  Hettinga. 

Premie  /10.—  Vlieg  fen  H.  P.  Smids  to  Hardegarijp,  pikeur 
P.  Vallinga. 

Myn  tobinnenbringen  oan  de  hear  J.  van  Loon 

Jierren  lang  lid  fen  de  Gedeputeerde  Staten  fen  Fryslân. 
Hjir  weinaem  de  7  Jan.  1903,    81  jier  âld. 

Der  is  in  man  forstoarn,  dy  troch  syn  jeften, 

syn  kleare  holle,  troclisicht  en  forstân, 
syn  geestigens,  syn  kennisse  yn  'e  skriften, 

ta  'n  seine  wier  fen  't  Fryske  folk  en  lân. 
Ald,  bleau  er  jong,  al  telde  'r  tachtich  jierren, 

De  beam  stie  fêst  biwoartele  yn  ús  groun. 
Grien  bleau  de  krânse  oer  syn  grize  hierren  — 

en  skynde  it  deiljocht  ta  syn  libbens-joun. 
O,  ja,  VAN.  LoON,  hwet  is  't  my  swiet  de  dagén, 

hweryn  ik  mei  jo  kennis  meitsje  mocht, 
en  mei  jo  't  andert  socht  op  tûzen  fragen, 

oer  't  Fryske  folk  en  tael,  by  't  selde  Ijocht, 
wer  nei  to  gean.  —  De  deaden  wirde  libben. 

'k  Sjuch  TiEDE  Dykstra  njunken  jo,  van  Loon  ! 
H.  Sytstra,  Colmjon,  Camstra,  en  dêr  klibben 

sa  folle,  dy  lang  rêst  ha,  hjar  by  oan. 
'k  Hear  master  van  der  Veen  it  wird  yet  fieren. 

Ho  moai  wist  Fryslâns  earste  abbekaet 
syn  wirden  troch  't  gemoedlike  op  to  sieren, 

wie  hy  oer  Tsjeskmoars  sé-eangstme**  oan  de  praet. 
Ja  al  dy  deaden  en  dy  blide  tiden, 

goefrjeon  van  Loon,  ik  ha  se  wer  foar  my, 
nou,  'k  sels  hasl  klear  om  fen  de  wrâld  to  skieden, 

de  tidinge  fen  jou  forstjerren  krij. 
It  treft  my  djip.  —  Sa  tsjugge  se  allegear  hinne, 

hwermei  ik  yn  myn.  fleur  bisibbe  wier, 
en  bliuw  ik  op  it  lêst  allykm'  allinne, 

en  nimmen  fâlt  myn  hinnereisgjen  swier. 
Mar  ta  't  men  my  de  eagen  net  hat  sletten 

en  'k  tinke  kin,  skerpsinnige  van  Loon  ! 
wirdt  troch  jins  tankbre  frjeon  ek  net  forgetten ; 

't  Ijocht  dat  je  ontstieken,  oer  de  libbens-moarn 
fen  Gysbert  Japiks.    Ho  en  hwer  ik  sochte, 

om  Halbertsma  syn  Hulde  to  forstean, 
'k  koe  fen  de  wijreek,  dy  't  men  Gysbert  brochte, 

net  sjên  binei  en  't  paed  net  fîne  ef  gean. 
Jy  stieken  Ijocht  op  yn  'e  tsjusternisse, 

myn  frjeon,  do  't  jy  yn  'e  tsjerkeboeken  fen 
Wytmarsum,  út  it  tsjustere  wei,  it  wisse 

ús  kennen  learden  fen  de  greate  man. 
Nou  is  *t  ús  dúdlik  hwet  de  dichter  dichtte, 

do  't  hy  yet  dichter  Iroch  ympresje  wier 
en  yet  net  rymde,  do  't  er  lit  'e  stêd  wei,  tichte 

mei  'tfolk  forkeare  mochte  yn  't  iepenbier. 
De  libbene  born  hie  Gysbert  ta  syn  tsjinslc, 

Folk,  jild,  bou,  greide  bleau  yn  'troun  him  by, 
en  droech  er  foar,  de  byfal  wie  syn  winste, 

Hy  skildere  nei  natûr  syn  skilderij. 
Dat  kamen  wy  troch  jo,  van  Loon,  to  witten, 

en  dat  to  witten  is  mear  wirdich  ús  as  goud. 
Noait  hie  de  dichter  sels  syn  wirk  sa  printsje  litten, 

as  wy  it  ha,  al  wierne  hja  't  bitroud 
dy  't  dienen,  nei  syn  dead,  sa  't  Halbertsma  oars  tochte. 

Hie  't  Ijocht  troch  jo  ûntstitsen,  o  van  Loon! 
de  greate  ^Hulde-sprekker**  ek  forljochte. 

licht  wie  den  Gysbert  yet  for  ús  net*  stoarn. 

Haw  tank,  van  Loon!  Jy  mochten  troch  jou  jeften, 

Jou  kleare  holle,  trochsicht  en  forstân 
en  't  neigean  fen  jamk  ieuwenâlde  skriften, 

de  rom  biwarje  fen  it  Fryske  lân. 

Nou  rêst  jy  den  to  Wommels,  en  wy  scille 
mei  jo  mear  partsje  leed  noch  wille. 

In  swiet  tobinnenbringen  bliuwt  bistean. 

En  hwet  mei  hinne  gean, 
al  rêste  je  ûnder  stien  ef  gêrzen, 
Jou  wirk  bliuwt  oan  jou  namme  boun  yn  wêzen, 
en  wirdt  mci  nocht  troch  Friezen  song  en  lêzen, 

sa  lang  er  nocht  for  't  Frysk  bistiet. 

Sjoch  dêr  de  krâns,  dy  'k  oan  van  Loon  woe  wije, 
foar  det  ik  ek  as  hy  scil  swije, 
dy  't  ik,  sa  lang  ik  libje,  net  forjit. 

Hirddraverij  to  Flearterp. 

Homear  't  in  folk  tanimt  yn  biskaving,  homear  ek  syn  seden 
en  menearen  forsêftsje,  en  foaral  ek  syn  menear  fen  nochtsiikjen. 
It  minskdom,  dat  tsjinwirdich  yet  it  ierdryk  biwennet,  scoe  ús 
dit  dúdlik  leare  kînne  as  wy  't  iene  folk  ris  by 'toare  forgeliken 
en  dêrtroch  de  hele  wrâld  yn  't  roun  reisgen.  Mar  ek  út  de  skied- 
nis  fcn  ús  eigen  lân  en  folk  kinne  wy  dat  kleardernôch  neigean. 
Yn  de  âlde  tiid,  do't  de  Friezen  kampen  mei  de  woeste  sé  en 
mei  rouwe  fijannen,  dy  fen  kinst  en  wittenskip,  ta  forédeling  fen 
'e  geast,  neat  wisten,  mar  stoere  lichems-kreft  en  heldenmoed 
biskôgeti  as  de  foarnaemste  gaven,  dêr  *t  immen  eare  en  rom 
mei  bihelje  koe,  en  dêr  't  men  dageliks  wei  de  measte  tsjinst 
fen  hiene  for  yen  sels  en  for  't  algemien  bilang:  do  tochten  se 
fêst  net  om  komeedsjespyljen,  fêrs-opsizzen,  sangselskippen  en 
jongelings-forienigingen.  Mar  safier  hoeve  wy  net  tobek  togean. 
Dy  't  mei  my,  in  onthâld  het  fen  in  tritich  jier,  dy  wit  wol,  dat 
er  yn  dy  tiid  yet  lang  sa  folle  en  sa  algemien  gjin  onderwys 
jown  waerd  yn  alderhanne  dingen,  dy  't  nou  al  tige  yn  'e  swang 
binne.  Do  waerd  er  ek  yet  folle  minder  lêzen  en  ondersocht  as 
tsjinwirdich,  en  op  merken,  by  boereboelgûdden,  greate  forkea- 
pingen  en  sa,  waerd  do  —  oer  't  algemien  nomd  —  folle  mear 
fochten  en  mâltierge  as  nou.  Do  founen  de  minsken  ek  yet  for- 
smaek  yn  dingen,  dy  't  in  letter  neiteani  ougryslyk,  onskiklik  of 
laf  neame  scil.  —  Dat  wier  net  allinne  de  hounewipperij  op  'e 
Geast,  (*)  ek  it  „goes  de  kop  6f  lûken,"  —  it  „kat  út  de  toune 
kneppeljen,"  —  it  „hoanne  de  kop  6f  slaen,"  wieren  dingen,  dêr 
't  in  hopen  minsken  hjarren  bjuster  mei  formeitse  koene,  dêr  't 
wy  nou  fen  sizze,  dat  it  in  griis  wier,  de  earme  bisten  sa  to 
bihânneljen. 

As  wy  dat  sa  ris  neigeane  en  den  tagelyk  ris  foarút  tinke, 
scoene  wy  den  ek  forwachtsje  meije,  dat  nei  ús,  as  de  geast- 
biskaving  en  de  sucht  nei  nuttige  kennis  al  geandewei  tanimt, 
dat  den  in  hopen  dingen,  dy  *t  nou  yet  yn  'e  smaek  falle  en 
frijhwet  algemien  for  earber  en  bitamelik,  ja,  for  rjucht  onskildige 
formaken  hâlden  wirde,  —  hast  allike  folle  yn  minachting  komme 
scille  as  't  kattekneppeljcn  en  al  sok  soarte  fen  dingen  nou  by 
ús  al  binne.  Sa  is,  by  foarbield;  it  hirddraven,  foaral  hjir  yn 
Fryslân,  al  ien  fen  de  algemienste  folksformaken,  dy  't  er  nou 
yet  bisteane;  mar  scoe  't  dat  ek  yet  wêze  scille  for  de  minsken 
dy  't,  om  mar  ris  hwet  to  neamen,  twa  of  trijehondert  jier  nei 
ús  komme  to  libjen?  Ik  mien  leauwe  to  meijen  fen  net.  In 
hirddraverij  mei  oan  'e  iene  kant  boppe  't  kattekneppeljen  stean. 


CV   Hiiroer  kin  men  lêze  yn  Walins;  Dykstra's  boek :  Uit  Frieslands  Volksleven  van  vroe- 
ger  en  later.   DL  I  317. 

om  't  ii  mear  in  spil  yn  't  great  is,  dêr  't  allinne  jildljue  mei  oan 
dwaen  kinne,  —  it  is  en  bljuwt  dôch  bistemarteljen.  By  't  katte- 
kneppeljen  kaem  it  yet  op  spierkreft  en  fluggens  fen  jonge  kearels 
oan;  by  dat  spil  wier  *t  in  minske,  dy  't  de  eare  bihelle.  By  't 
hirddraven  is  't  in  beest,  in  kostlik  hynsder,  dat  sa'n  bulte  nut 
dwaen  kin,  dat  — ho  't  dat  jeijen  de  baen  lâns  ek  syn  bêste 
kreften  forsline  mei,  —  dôch  de  oerwinnings-kroane  ta  komt.  Ik 
wit  wol,  de  pikeur,  dy  't  sa'n  hynsder  birydt,  het  in  hele  boel 
deel  oan  dy  eare.  Hy  is  't  ommers,  dy  't  mei  syn  spoaren, 
mei  't  skoerren  oan  'e  teugels  en  mei  roppen  en  razen,  it  beest 
sa  fûleindich  jaget.  Dêrom  sjucht  er  den  ek  by  't  winnen  [en  'e 
lêste  reed  sa  mei  selsbihagen  om  him  hinne,  krekt  of  't  ersizze 
wol :  nSjuch,  dat  is  myn  wirk !"  En,  de  twade,  dy  't  mient,  dat 
de  eare  fen  't  hynsder  sines  is,  dat  is  de  man,  de  eigener  fen  't 
beest,  dat  him  in  slompe  jild  koste  het.  De  lokwinsken,  dy  't 
himHJ^by  't  priis-oerlangjen  en  ek  yet  letter  oerfloedich  tomiette 
komme,  binne  him  al  tige  noflik;  mar  yette  hast  bihaechliker  is 't 
him  oan  'e  siele  as  er  sa  ris  to  Ljouwert  of  oars  earne  troch  it 
gewoel  fen  'e  minsken  rint  en  hy  heart  den  efter  him  of  oan  syn 
side  sizzen:  „Sjuch,  dat  is  de  eigner  fen  dy  brune  rún,  dy'tdêr 
of  dêr  de  greate  priis  woan  het."  Ljeave  ginst  noch  ta!  Moat 
sa'n  man  den  net  bigjinne  to  tinken,  dat  er  al  in  wiidforneamd 
man  is?  — Wiidforneamd!  —  net  troch  syn  eigen  deugd  of  kennis 
of  bikwamens  yn  't  ien  of  't  oar;  mar  troch  in  hynsder,  dat  in 
pikeur  mei  kinstmiddels  hird  rinne  lit.  It  is  hwet!  Immen, 
hwaens  foarnaemste  eare  allinne  dêryn  bistiet,  moat  —  bisjoen 
foar  -'t  mikroskoop  fen  't  soun  forstân  in  neatbitsjuttende  figuer 
wêze,  foaral  yn  disse  tiid,  nou  't  er  oeral  sa  drok  skrept  wirdt 
om  nuttige  kinsten  en  wittenskip  ta'n  algemien  folks-eigendom 
to  meitsen.  As  dat  stadichoan  sa  foarút  giet  as  't  yn  de  lêste 
fyftich  jier  foarút  gien  is,  den  scil  de  namme  fen  sa'n  hird- 
dravers-man  grlf  gjin  lange  jierren  mei  eare  yn  oantinken  bljuwe. 
Mar  hou  ris!  De  hirddraverijen  tsjinje  ta  forédeling  fen 
„paardenras'\  wirdt  der  wol  ris  sein.  As  se  den  winters 
by  moai  iis  de  kreftichste,  flinkste  en  feardichste  kearels  fen 
ús  folk,  troch  't  oanbieden  fen  greate  jildsommen,  útlokje  om 
hjar  bêste  kreften  to  fornielen  en  hjar  sels  krupsjes  op  't  liif  to 
heljen,  —  den  tsjinnet  dat  wis  ek  ta  forédeling  fen  't  minskeskaei. 
Och  •  heden !  wy  sjugge  *t  ommers  wol  ris  ho  't  dy  ôfbeulde 
hynsders  —  krekt  as  minsken  dy  to  hird  libje  —  foar  hjarjierren 
âld  wirde.  Né,  as  't  dêrom  to  dwaen  is,  den  stelle  wy  tentoon- 
stellingen  en  karringen  fen  hynsders  folle  heger.  Dy  komme 
rjucht  út  op  it  doel  oan  en  binne  fêst  tige  tsjinstich  om  de 
minsken  oan  to  fiterjen,  dat  se  noed  fen  hjar  fé  stean  scille. 
En  de  eare  dy  't  bihelle  wirdt  mei  't  oansetten  fen  best  fé,  dy 
komt  mei  rjucht  de  oanfokker  sels  ta,  en  dat  is  in  eare,  dy  't 

elk  op  in  hege  priis  het  to  stellen  om  't  sok  skreppen  nuttich 
îs  for  't  algemien. 

My  tinkt,  de  hirddraverijen  scille,  by  de  tanimmende  biska- 
ving  en  forédeling  fen  de  minskelike  geast,  op  in  dûr  allike  min 
bistean  bljuwe  kinne  as  de  yet  rouwer  folksformaken  fen  alear 
en  'k  leau  ek,  dat  in  hopen  minsken  't  dêryn  mei  my  iens  wêze 
scille.  Mar  mei  dingen,  dêr  't  sa  'n  algemiene  foarljeafde  for  is, 
giet  it  faek  sa,  dat  sels  forstânnige  mannen  hjarren  yn  de  alge- 
miene  stroom  meifiere  litte,  en  ynpleats  fen  it  ding  by  de  rjuchte 
namme  to  neamen,  âlderhanne  moaiskinende  reden  by  'noar  siikje 
om  sa'n  saek  mar  yn  in  ginstich  Ijocht  to  sizzen. 

Ik  lit  hjir  in  forhael  folgje  fen  in  hirddraverij  op  in  efterôf- 
doarp.  Sa  't  dêr  tagong  scil  't  wis  altyd  net  tagean  mar  dôch, 
—  al  lôze  wy  faek  yn  'e  kranten,  dat  ^dit  nationaal  volksvermaak 
tot  aller  genoegen  en  in  de  beste  orde  is  afgeloopen,"  —  ik  hab 
ris  bisocht  om  foar  to  stellen  hwet  sa'n  harddraverij  yn  wierheid 
faek  is  en  hwet  er  al  út  foartkomme  kin.  Ik  hie  myn  forhael  wol 
gâns  langer  meitse  kind,  as  'k  er  ek  by  oanhelle  hie,  ho  't  soms 
giet  mei  sokke  Ijue,  dy  't  folle  mei  hirddraven  piele.  Mar  den 
wie  *t  licht  hwet  al  to  lang  wirden;  ik  hoopje  mar,  dat  it,  sa  't 
nou  is,  nimmen  forfele  scil. 


Der  bistiet  in  doarp,  to  sizzen  yn  myn  forbielding,  dat  Flear- 
terp  hjit,  en  de  Ijue  dy  't  dêr  wenje,  drage  de  skeldnamme  fen 
„flearmûzen,  krekt  op  e  selde  menear  as  de  Boalserters  oalje- 
koeken  neamd  wirde,  de  Arumers  moudekrûpers;  de  Qeastmers 
hounewippers,  —  en  sa  mar  fierder.  Ho  't  dat  doarp  er  út  sjucht 
scil  ik  nou  mar  net  biskrjuwe;  mar  ho  'l  it  leit:  dêr  scoe 'k  wol 
in  kaerl  fen  teikenje  kinne. 

It  eigentlike  doarp  leit  in  lyts  eintsje  fen  'e  rydwei  ôf ;  dat  is  nou 
in  flinke  pûndyk,  foarhinne  wier  't  in  leech  smel  modderdykje, 
dat  wol  trije  parten  fen  in  jier  min  to  brûken  wier.  Do  stie  der 
oan  dat  dykje  in  âld  plat  húske,  dêr  't  de  „Wite  Kat"  úthinge; 
kouwedrjuwers,  hânskrobbers-ljue,  stoelwynders  en  sok  folk  dronk 
dêr  in  slok.  Mar  sint  de  nije  wei  der  wêst  het  is  dêr  in  hele 
bulte  geryd  lâns  komd  en  dat  âld  húske,  dat  d€r  sa'n  geryflik 
plak  hie,  is  wei  wirden  en  der  is  in  gnappe  romme  herberge 
komd  to  stean.  Yn  'e  simmertiid  is  dêr  altyd  plesierfolk  to  finen, 
hwent  it  is  dêr  wol  aerdich  to  wêzen;  as  men  op 'e  boppekeamer 
sil  het  men  't  ütsjuch  op  in  wide  feart,  dêr  't  in  boel  sklppen 
farre,  en  fierder  oer  in  fruchtbere  lânsdouwe,  mei  in  hele  boel 
gnappe  boerepleatsen  en  fleurige  doarpen,  mei  bosken  en  beam- 
men  der  om  hinne.  Efter  be  herberge  is  in  tsjeppe  tûn,  dêr  't  men 
yn  kuijerje  kin.  Dat  ien  en  oar  lokket  in  hele  bulte  stedljue  dêr 
hinne.  Mar  net  allinn  frjemden,  ek  de  Flearterpsters  seis,  al  moatte 

se  der  in  ketierke  om  gean,  siikje  hjar  wilie  by  Mient  Pikplnster. 
Dy  namme  scil  in  hopen  wol  hwet  mâl  yn  'e  earen  klinkefor 
in   kastlein  yn  in  gnappe  herberge,  mar  dat  kin  ik  net  helpe.  It 
is  in  bynamme,  dy  't  foartkomd  is  út  it  ien  of  't  oar,  dêr  't  Mient 
him  net  oer  het  to  skamjen.  Né,  hwet  dat  oangiet  kin  de  man  frij 
de  holle  opstekke.  Jimme  moatte  witte,  hy  het  dy  herberge  krige 
fen  âlders  erf.  Dat  sûphûske,  dêr  'k  fen  sei,  hiene  syn  pake  en 
beppe  dSr  al;  nei  hjarren  Mient  syn  âlden  en  nei  dy  hjar  forstjerren 
bleau   Mient  er  yn.   Hy  is  in  ridlikgeare  kearel  wol;  sagauitfor 
fêst  er  troch  wier,  dat  er  in  nije  púndyk  makke  wirde  scoe,  wier 
hy  biredt  om  in  nije  herberge  to  bouwen ;  hwent  hy  hie  *t  yn  'e 
rekken:  die  hy  dat  net,  den  scoe  dêr  foartby  him  in  oar  it  wol 
dwaen.  Mar  den  moast  er  jild  op  skea  ha.  Nou,  hy  wier  goeder- 
nôch  yn  't  bitrou  om  dêr  mei  klear  to  kommen  en  't  is  him  sa 
bêst  gien,   dat  er  nou  alles  al  wer  lyk  het;  de  herberge  is  on- 
biswierd   syn   eigendom.    Nou   scil  elk   bigripe,  dat  Meint  gjin 
heechskeepske   oplieding   hawn   het  en  de  Ijue  net  mei  frânske 
swier  bitsjinnet.  For  kelner  yn  in  great  steds-hotel  scoed  er  net 
doge,  mar  as  kastlein  yn  de  Wite  Kat,  to  Flearterp  kin  er  goeder- 
nôch  syn  plak  skjin  meitse.   Hy  is  in  boerekastlein ;  hy  rint  net 
yn  in  swarte  rôk,  mar  yn  in  blauwstreekjese  romsek  en  as  'tris 
hwet  deftiger  moat,  yn  in  witen.    Mar  hy  is  der  liep  op  om  de 
nearring  yn  'e  herberge  to  hâlden,  hy  wit  troch  frjeonllkens  mei 
in   grapke  der  by  lâns,  troch  bêste  waer  en  in  billike  bihânling 
de  minsken  oan  to  lokjen    Elk  mei  by  Mient  graech  wêze  en  as 
men  der  ienkear  is  en  men  rekket  mei  him  oan  'e  praet,  den  kin 
men   hast   net  ta  foartgean  komme,  sa'n  smoute  prater  is  't,  en 
mannich-ien   het  sa  foar  en  nei  de  forklearring  ôflein:  ^^As  men 
by  Mient  sit,  den  sit  men  mei  in  pikplaster  oan  'e  stoel  fêst."— 
Dat  sizzen  is  op  de  man  oerdraeid  en  sa  hjit  er  nou  yn  'e  wan- 
ling  altyd  Mient  Pikplaster.  Mar  der  het  er  neat  onder  to  dwaen, 
hy  laket  er  ynpleats  ris  om  en  seit:  „It  kin  neat  skele  asUbern 
mar  in  namme  hen." 

It  wier  op  in  Snjeuntomoarn  om  tsien  ûre-  hinne,  do  siet 
baes  Elle,  de  'Flearterpster  skoenmakker,  yn  syn  winkeltsje  iverich 
oan  de  piktried  to  lûken.  It  wier  oan  de  man  to  sjên,  dat  er 
just  net  fleurich  wier ;  né,  hy  wier  net  botte  bêst  to  moed  en  de 
reden  dêr  fen  wieren  gjin  jildkrapte  of  onienigens  mei  de  iene 
of  de  oare.  It  waerd  yen  dúdlik  as  men  in  stap  fierder  gyng, 
baze  winkeltsje  foarby  troch  de  keamersdoar.  Dêr  bisiden  de 
kachel,  by  *t  finster,  sief  baes  Elle  syn  wiif  mei  in  wite  nacht- 
mûtse  op,  in  pearsen  jakje  oan  en  in  wollen  skeldoek  foar;  hja 
wier  bleek  en  de  eagen  wieren  hjar  read ;  men  koe  sjên,  dat  se 
skriemd   hie.    Nêst  hjar  stie  in  widze,  mar  it  berntsje  Jaei  dêr 

op  dat  stuit  net  yn,  dat  hie  de  frou  op  'e  skette,  mei  in  tekken 
der  omhinne.  Hwent  dat  jonkje  wier  siik,  tige  siik,  dea  min 
eigentlyk.  En  o  I  as  se  dat  bern  ris  misse  moasten  1  hwet  scoe 
daf  de  mem  hird  falle !  In  jier  tofoaren  hiene  se  in  famke  for- 
lern,  in  bern  fen  twa  jier,  =  „en  dat  wier  sa'n  Ijeaf  bern  1"  sei 
mem  faek  as  se  yen  dêr  fen  fortelde  —  en  hja  fortelde  dat  sa 
mannich  kear.  Dat  wier  den  sa'n  sêft  en  goed  bern,  men  foun 
hast  sa'n  bern  net  mear  as  dat  ien  wêst  hie,  foarlik  mei  't  for- 
stân  wier  se  ek,  en  alles  woe  se  witte.  Hja  hie  yet  frege  hwer 
't  Qod  wenne,  en  den  moast  se  bidde !  Ja,  mem  hie  wol  hope 
dat  it  sieltsje  ifen  hjar  Ijeave  ingel  wol  oanlânne  wêze  scoe,mar 
it  missen  1  dat  foel  flesk  en  bloed  sa  hird."  —  Sa  praette  de  mem 
der  oer,  en  hofolle  treurige  memmen  prate  sa  net?!  Mar  asse 
nou  hjar  twade  Ijeafling,  dat  jongkje  fen  twa-en-tweintich  wiken 
ek  ris  misse  moasten  —  wel,  den  wier  der  gjin  rie  ta !  Sa 
tochte  mem  en  hja  útere  hjar  noed  for  't  bern  mei  wirden  en 
triennen.  Heit  fielde  ek  al  omtrint  it  selde  as  hja,  mar  hy  wier 
mar  ynbânnich  en  hâlde  him  for  't  uterlike  bidgerder. 

Elle  en  Maeike  hiene  in  jier  of  fjouwer  troud  wêst.  Do  't  se 
elkoar  ha  scoene  seijen  de  Ijue  wol  ris,  dat  it  for  Maeike  in 
hang-tzer  wier  om  oan  to  gean,  omdat  EUe  yn  syn  feintejierren 
wol  hwet  in  los  bistean  oer  him  hie.  Hy  wier  oars  in  goede 
jonge  en  yn  syn  fak  fiks  bikwaem,  lyk  as  sokken  wol  ris  mear 
binne;  mar  dealse  selskipwiet  en,  om  mar  to  sizzen  sa  't  is,  hy 
mocht  danige  graech  in  slokje.  Lykwol  Maeike  weage  't  mei 
hini  en  hja  hie  de  rjuchte  slach  er  wol  fen  om  him  to  lieden; 
sa  lang  as  se  troud  wêst  hiene,  hie  de  baes  mar  in  kear  twa  trije 
efkes  fen  't  keatting  wêst.  len  kear  by  gelegenheit  dat  er  mei 
twa  fen  syn  bûrlju  nei  de  sikterij  wêst  hie  om  in  bern  oan  to 
jaen,  wie  er  fiks  oansketten  thús  komd,  en  twa  kear  by  in  for- 
keaping,  dêr  't  er  fen  de  eigeners  hinne  stjûrd  wier  om  't  spil 
op  'e  hichte  to  bringen.  Mar  oars  hâlde  er  him  altyd  trou  by  't 
wiif  thús.  Hja  hiene  wille  mei  in  oar;safolletomoeiliker  wier 't 
dêrom  dat  hjar  libbensnocht  sa  droevich  forbritsen  waerd,  en 
earst  troch  't  forlies  fen  hjar  fanke  en  do  troch  't  sukkeljen  fen 
hjar  jongkje. 

Nou  wier  't  den  Snjeuntomoarn.  Baes  EUe,  sa'k  sei,  siet 
yn  syn  winkeltsje  oan  't  wirk  en  Maeike  mei  hjar  bern  op  'e 
skette  yn  'e  keamer.  Hjar  Snjeuns-wirk  bleau  ongedien  lizzen, 
hwent  hja  koe  't  net  nei  komme,  hja  hie  fiers  to  foUe  drokte  mei 
hjar  bern,  dat  koe  se  dôch  net  oan  't  lot  oerlitte.  Dêrom  scoe 
se  for  dy  iene  kear  de  eftermiddeis  in  arbeidster  ha;  oars  die 
dat  kloeke  warbere  minske  it  wirk  sels,  dat  kin  men  wol  bigripe. 
It  wier  by  tsjienen  en  Maeike  rôp  oan  EUe,  dat  de  kofje  klear 
wier,  en  sa  siet  se  op  him  to  wachtsjen,  wyls  't  se  for  hjar  elk 
in   bôltsje   smarde  —  hwent  dat  wier  op  Snjeontomoarn  sahwet 

de  wizânsje.  Mar  baes  hie  krekt  de  lêste  hân  oan  in  krewei, 
dat  woed  er  efkes  ôfdwaen  ear  't  er  yn  'e  keamer  gyng  to  kofje- 
drinken,  —  en  sa  't  er  dêr  yet  mei  siet  kaem  Harke  Harneboer 
ta  de  foardoar  yn  en  by  baes  yn  *e  winkel  rinnen. 

„Ho  is  't,  Elleman,  hest  myn  learzens  klear?" 

„Né,  boer,  dy  binne  net  klear;  jou  jonge  sei,  as  se  Tiisdei 
klear  wieren,  den  wier  't  goed,  den  woene  jy  se  oan  ha  nei 
Noargermerke". 

„Och,  dat  iiicht  dy  jonge!  Ik  hab  him  goedernôch  sein, 
hjoed  moasten  se  klear  —  of  uterlyk  Tiisdei,  ja,  dat  ha  *k  er  by 
foege.   Mar  ik  moat  se  neimiddei  oan  ha  nei  de  hirddraverij". 

„Hirddraverij  1    Hwer  is  hjoed  hirddraverij,  boer  ?"  frege  baes. 

„Nou  wirdt  it  yet  moaijer !"  sei  Harke  wyls  't  er  noflik  lake. 
„Men  kin  jimme  forkeapje  en  ôfleverje  sonder  dat  jim  't  sels 
witte.  Hest  er  den  neat  fen  heard,  dat  er  hjoed  hirddraverij  wêze 
scil  by  Mient  Pikplaster?" 

^Hirddraverij !  hjir  to  Flearterp  ? !'' 

„Ja,  wis  en  wrachtich,  hjir  to  Flearterp !  Stom  noch  ta  I 
dat  scil  hjir  hjoed  grappen  jaen.  It  héle  doarp  is  der  fol  fen 
en  't  stiet  aldertigenst  yn  'e  krante.  De  flagge  hinget  by  Mient 
al  ut,  dy  kinst  wapperjen  sjên  ast  hjir  efkes  nei  't  ein  fen  'e 
bûrren  rinste.    Wy  ha  yet  noait  sa'n  moaije  grap  hawn." 

^Hwa  lit  dat  dwaen?    Hwet  is  de  priis?" 

„Dat  litte  wy  allegearre  mei  inoar  dwaen.  Mient  joutacht- 
tsien  goune  en  't  oare  wy  mei'noar  by  bytsjes.  De  iene  twa 
goune,  de  oare  trije,  en  der  binne  ek  gûds  fen  in  goune.  It  is 
in  stomme  moaije  priis,  in  pandule  mei  twa  blomstellen  ta  priis, 
en  in  skylpodden  sigaredoas  ta  priemje.  Ik  siz  't  dy,  man !  ús 
doarp  wirdt  foarnaem.  Der  scil  joun  hwet  om  wei  gean ;  der 
binne  al  trije  kreammen,  het  myn  jonge  sein,  en  Jan  Skearder 
scil  op  't  lêst  ek  wol  op  'e  tafel  moatte  to  fyoeleseagjen,  dan  kin 
't  jongfolk  ris  springe." 

Nou»  it  die  baes  Elle  nij,  dat  er  dêr  neat  fen  heard  hie ; 
mar  hja  wennen  der  êk  hwet  efterôf,  en  troch  it  siik  wêzen  fen 
syn  berntsje  waerd  der  by  hjarres  yn  'e  hûs  oer  oare  dingen  net 
folle  praten ;  dêr  scoe  't  wol  fen  dinne  komme,  tocht  him. 

ftOch,"  sei  Harke,  „dou  litst  dy  hjir  op  'e  skammel  yet 
deaslaen.  „Dou  mast  dêr  neimiddei  altyd  ris  sjên,  oars  scoest 
Flearterp  oneare  oandwaen.  Myn  learzens  mast  mar  hwet  op- 
pûtse  en  lit  se  my  strak  thús  bringe,  den  kinst  se  moandei  wol 
ballapje." 

Sa  woe  baes  wol  graech  en  hy  onthiet  de  boer  dat  er 
't  dwaen  scoe.  Do  gyng  Harke  syn  wegen  en  baes  nei  syn  wiif 
yn  'e  keamer  to  kofjedrinken. 

Maeike  hie  dat  praetsje  fen  Harke  mei  baes  wol  heard,  hja 
wier  al   in   bytsje   skrutel   wirden   en  dat  waerd  net  better  do 

't  Elle  onder  kofjedrînken  frieonliker  tsjin  hjar  wîer  en  meâr 
praette  as  oars  troch  in  dei  syn  moade  wî^.  Dy  moaije  buijen, 
dêr  hie  se  't  noait  net  rjucht  grîen  op ;  hja  wîst  al  troch  onder- 
fining,  dat  dy  foUe  hîene  fen  dy  soele  sîmmerloften,  dêr 't  graech 
rîs  tonger  op  folgje  wol.  Hja  liet  er  lykwol  neat  fen  skîne  hwet 
se  tocht,  om  't  EUe  yet  nearne  oer  praette,  mar  hwet  hjar 
bifêstîge  yn  'e  freze  for  de  oare  helte  fen  'e  dei,  dat  wier  dit: 
dat  Elle  sei,  dat,  nei  't  him  talike,  it  mei  hjar  jonkje  frîj  hwet 
better  stie  as  yn  'e  forroane  nacht. 

„Dat  scoe  to  wînskje  wê?e,"  sei  Maeîke.  „Ik  wol  *t  allike 
graech  sa  habbe  as  dou;  mar  ik  kin  yet  net  sjên  dat  it  în  sier 
better  is." 

Neî  kofjedrînken  gyng  baes  wer  oan  't  wîrk,  mar,  krekt  as 
îmmen  dy  't  frjemde  plannen  yn  'e  holle  het,  siet  er  soms  wit 
ho  lang  oanien  al  mîmerjende  ta  't  fînster  út  to  loeren.  Foar 
syn  geast  sweefde  Mient  Pikplaster,  de  nije  herberge,  de  wap- 
perjende  flagge,  în  moaije  pandule,  dravende  hynsders,  in  bulte 
folk,  kreammen  en  nocht  en  wille.  Koartom,  it  wier  mar  goed, 
dat  baes  op  dat  stuit  net  dwaende  wîer  mei  't  snijen  fen  in  pear 
nije  skoen  of  learzens,  oars  hied  er  wol  rîs  in  forkearde  feech 
dwaen  kinnen.  It  waerd  itenstiid,  de  arbeidster  kaem,  baes 
nestelde  sahwet  om,  krekt  as  immen,  dy  't  net  thús  is  of  nearne 
gjin  deljouwen  het. 

„Maeike,''  seî  er  op  't  lêst:  „ik  woe  myn  everlasten  broek 
wol  ha,  ik  wol  rîs  efkes  nei  Meindert  en  Saep  om  ris  to  bisiik- 
jen  of  't  dêr  ek  hwet  jild  los  to  krijen  is.  Mindert  fortsjinnet 
tsjînwîrdîch  grou  jild,  nei  'k  hear,  en  hy  het  jîsterjoun  itslatten 
dien  krîge  by  Ruerdes  en  it  jild  dêr  for  bard ;  nou  is  't  krekt 
tiid,  tinkt  my.    As  'k  joun  kom  bînn'  se  lîcht  it  jild  al  wer  kwyt.'' 

„Och  hedenl"  sei  Maeike,  «o,  ik  ha  soarch,  dat  dydatneat 
helpe  scil.  It  is  ommers  allegearre  skîld  meidy  Ijue;  hjakinne 't 
jîld  altyd  hirder  op  as  se  't  barre,  en  as  se  al  ris  hwet  yn  'e 
hûs  ha,  den  wolle  se  't  yet  net  mîsse  om  âlde  skilden  ôf  to 
biteljen;  dat  witte  wy  goedernôch". 

„Nou,  mar  om  't  hjar  sa  stil  hâlde  to  litten",  sei  baes,  „sonder 
hjar  to  sanen  of  to  manen,  dat  kin  'k  dôch  net  goed  hirde;  ik 
wit  nou  to  minsten,  dat  se  jild  yn  'e  hûs  ha.  En  den  gean  'k 
mei  ien  ek  efkes  nei  Douwe  Murks ;  dy  het  my  sein,  hy  woe  in 
pear  nije  learzens  ha;  den  wol  'k  hîm  mar  efkes  miette". 

„Dou  mast  it  witte,  mar  ik  scoe  tînke,  datst  Douwe  hjoed  net 
thús  fine  scîste.  Dy  man  is  altyd  oeral  foaroan  by  en  hy  giet 
hjoed  ek,  sa  wîs  as  hwet,  nei  de  hirddraverij". 

Dêr  krige  baes  in  skok.  Hy  hie  hope  hawn,  dat  Maeîke 
dêr  net  op  fâlle  scoe.  Mar  it  laeî  er  ta.  Lykwol  sei  er,  hy  woe 
der  dô:h  mar  hînne,  as  er  gau  slachs  wier  scoed  er  Douwe  yet 
wol   thús  fîne,  sa  ier  gyng  dat  spil  net  oan.    En  om  't  Maeike 

in  arbeidster  hie,  koe  hy  der  onforhindere  efkes  üt,  dat  oarsnet 
ienris  sa  bêst  koe. 

Maeike  praette  net  mear  tsjin;  hja  socht  de  klean  út  it 
kammenet  en  baes  forklaeide  him.  Do  stiek  er  de  piip  oan  en 
sei:    „Nou,    ik  kom  gau  wer  thús".    Dêrmei  stiek  er  der  op  ôf. 

Ja",  rôp  Maeike  him  nei,  „dou  mast  foaral  net  lang  wei 
bljuwe,  wy  witte  er  neat  fen  ho  't  ris  mei  't  jongkje  gean  kîn*'. 

Mei  gauwens  wier  baes  bûten  'e  bûrren,  tinklik  net  mei  in 
fleurich  sin.  Né,  baes  wier  in  man  mei  in  goed  hert  en  tige 
mäl  mei  syn  wiif  en  bern;  sa  hânle  er  nou  eigentlijk  yn  striid 
mei  him  sels.  Syn  hert  sei:  »Bljuw  thúsf'  mar  syn  sin  sei: 
„Qean  foart!"  It  sin  krige  op  't  lêst  de  oerhân  en  men  moat 
sizze,  dat  it  de  man  wol  min  of  mear  to  forjaen  wier.  Noait 
earder  hie  dêr  by  hjarres  in  hirddraverij  west;  dy  't  soks  sjên 
woe  moast  er  om  nei  oare  plakken  reisgje;  mar  hwer  scoe  't 
aerdiger  wêze  as  yn  yens  eigen  doarp?  En  baes  bifredige  him 
der  mei,  hy  scoe  mar  efkes  sjên  en  wol  meitse,  dat  er  op  't 
alderuterst  yn  'e  skimerjoen  wer  thús  wier.  Syn  reis  gyng 
rjucht-út  en  rjucht-oan  nei  de  nije  herberge  fen  Mient  Pikplaster. 
Dat  moanjen  by  Mindert  en  Saep  dêr  stelde  er  him  allike  min 
hwet  fen  foar  as  syn  wiif  en  hy  leaude  er  ek  nin  byt  fen,  dat 
er  Douwe  Murks  thús  fine  koe.  Dy  twa  boadskippen  wieren  't 
net,  hwerom  baes  der  út  woun  wier,  sa  wiis  binn' wy  allegearre. 

Miente  nije  herberge  stie  in  foech  ketier  bûten  de  bûrren ; 
de  hirddraverij  wier  sadwaende  for  de  doarpsljue  yet  al  hwet 
ofhânnich.  Mar  it  wier  dêr  oars  in  tige  moai  plak,  hwent  dêr 
wier  in  rjucht  ein  púndyk,  dat  ek  bihoarlyk  bredernôch  wier 
om  it  er  op  to  dwaen.  Baes  seach  fen  fierren  de  flaggen  al 
waeijen,  en  al  gau  koed  er  safolle  onderskiede,  dat  it  dêr  ek 
allegearre  minsken  wier.  Net  allinne  manfolk,  mar  ek  fammen; 
dy  wieren  hwet  hirder  as  oars  troch  't  Snjeunswirk  skrept,  —  om 
eic  by  't  hirddraven  kuijerje  to  kinnen. 

Jonges  en  famkes,  kreammen  en  koekhoublokken,  en  bydat 
alles  moai  waer  en  sinneskyn.  Wel,  ho  scoe  in  man  as  baes 
Elle,  yet  yn  de  fleur  fen  't  libben  en  net  ôfkearig  fen  hwet 
nocht,  net  oandien  wirde,  do  't  er  't  hele  doarp  op  stelten 
seach?  En  neat  net  onnatuerlik  kin  men  *t  neame,  dat  by  him 
it  treurige  fen  syn  húskeamer  hwet  op  'e  eftergroun  rekke  troch 
al  dat  fleurige,  dat  er  dêr  foar  him  seach. 

Baes  kaem  dêr  oan  en  bleau  hwet  stean,  mar  hy  stie  net 
lang  allinne.  Hja  koene  him  noch  wol  fen  syn  feintetiid,  en  hja 
hiene  him  altyd  wol  lije  mocht,  hwent  hy  wier  altyd  in  stomme 
koartswilige  fint.  Harkeboer,  dy  't  karmaster  wier  en  mei  in 
great  pompier  yn  'e  hân,  by  de  strykpeal  stie,  krige  de  skoen- 
maker  gau  yn  't  each.  Hy  wier  folle  foarnamer  man  as  baes, 
mar  net  to  grutsk  om  by  syn  minderen  to  praten  to  stean,  en 
hy  hie  altyd  aerdichheid  oan  baes  Elle. 

„Kom^,  rôp  er,  „bist  dôch  ris  fen  'e  skammei?  Hwetseist 
er  fen,  ha  wy   t  spil  net  gnap  yn  oarder?*' 

Ja/  sei  baes,  „dat  falt  my  lang  net  6f.  Hofolle  dravers 
binne  der,  boer?" 

„Nou,  der  wieren  fiif  op  komd,  mar  om  hwet  fleur  by  't 
wirk  to  krijen,  ha  wy  der  ek  in  pear  fen  myn  ploechhynsders 
by  nomd,  en  dokter  syn  blês.  scil  ek  mei.  Nou,  hwet  seiste, 
wirdt  it  sa  net  in  flinke  draverij?* 

„Knap!''  seit  baes. 

^Romte!"  ropt  Harke,  „Dêr  út  de  baen,  bl jongesl  Romte! 

se  komme!  —  Stil!  hja  binne  los.  Né,  —  werom!  da*s  stoml  — 
Dy  forrifelje  elkoar  net!" 

„Hwa  binn'  't? 

^Noemer  trije  en  fjouwer.  De  rûn  fen  Douwe  Olferts  en  de 
wytstirt  fen  jiffrou  Finael." 

„Hwa  rydt  dat?" 

„De  jonge  hear  sels.  Ik  ha  der  nocht  oan,  ho  stevich  as  dy 
op  't  hynsder  sit.'' 

Ja,  mar  de  wytstirt  tippelt  ek  opl  —  dy  donderl  Ik  hâld 't 
er  for  dy  het  wol  hwet  kâns." 

„Ik  hoopje  net,  dat  dy  it  wint;  dat  gjirge  pyst  fen  in  wiif 
het  genôch." 

Ja,  mar  de  jonge  hear  doar  't  spil  wol  oan;  dy  wol  de 
ryksdaelders  oan  't  rôljen  ha.  Earjisterjoune  laei  er  yet  for  beest 
by  Mientes.  Ik  siz  't  jimme,  lit  him  mar  rinne.  Hy  kin  syn  fetsoen 
wol  hâlde." 

„StiI!  út  'e  weil  hja  binne  losl" 

Ônder  sok  soarte  fen  praetsjes  rinne  en  drave  dy  gewillige 
en  faek  sa  forstânnige  bisten  de  dwaze  minsken  foarby.  Den  neamt 
de  birider  hjar  syn  pop,  en  den  wer  is  't  luije  bl . . . .  en  wirde 
de  spoaren  it  ôfmartele  dier  yn  'e  siden  set.  Koe  sa'n  hynsder 
prate,  licht  sei  er  den  wol  mei  Camphuzen:  „Och  waren  alle 
menschen  wijs!"  Dêr  hied  't  beest  wol  reden  ta. 

Onder  dy  bidrjuwen  kuijere  baes  Eile  sahwet  by  de  hele 
baen  lâns,  en  foun  dêr  al  frjeonen  en  bikenden.  Den  bleau  er 
by  't  iene  ploechje  stean  en  den  by  't  oare.  Onder  oaren  frege 
him  ien  of  't  er  de  priis  al  sjoen  hie.  —  „Né,"  sei  baes.  Ei 
nou  den  moast  dy  ommers  ek  ris  efkes  bisjoen  wirde.  Sa  kuijere 
baes  mei  in  selskipke  nei  de  herberge,  dêr  't  de  priis  en  de 
priemje  foar  de  glêzen  stiene.  Hja  tochten  der  allegearre  sa  oer, 
dat  it  in  gnap  spil  wier.  En  do  't  se  dêr  dôch  wieren  moasten 
se  ek  wol  efkes  yn  'e  hûs  om  in  dripke  to  nimmen.  Baes  EIIe« 
hie  syn  fetsoen  altyd  hâlde  kinnen,  it  spriek  fen  sels  dat  er  for 
dy  kear  ek  gjin  spilbrekker  wêze  woe.  Flja  namen  elk  in  bit- 
terke  en  baes  wier  de  earste,  dy  't  for  de  twade  kear  ien  easke. 
Do  't  se  elk  in  pear  hawn  hiene,  hwerby  't  se  de  piip  ris  oan- 

stieken,  trapen  se  wer  nei  de  baen,  dêr  't  in  boel  al  hwet  mei 
forfeelderich  ongedild  op  it  ein  fen  't  wirk  wachten.  Mei  bilang- 
stelling  waerden  baes  en  hjar  dêr  wys,  dat  it  oan  'e  iêste  reed 
ta  wier;  dêrom  skripte  elk  om  in  goed  plak  to  krijen,  hwent  dat 
moast  men  sjên.  Baes  en  hjarre  bieauwen  mar  foaroan,  hwent 
op   dat   ein,  tichtst  by  de  herberge  moast  de  priis  woun  wirde. 

^Dêr  komme  se  oan!    Moai  fen  'e  einl"  rôp  it  folk. 

De  hynsders  draefden  flink  de  baen  lâns,  en  „hoera!'*  — 
de  rún  fen  Douwe  Olferts  het  de  priis  woan,  en  de  jonge  hear 
Finaei  de  sigaredoas. 

^Moai  bisteld!"  wirdt  er  sein,  ^it  koe  net  moaijerl* 

En  de  riders  sprongen  fol  gloarje  fen  de  hynsders,  dêr  't 
oaren  *mei  foart  gongen,  en  't  folk  gappe  de  twa  heech-earde 
minsken  oan,  krekt  of  't  se  út  de  himmel  fâllen  komd  wieren. 
Nou,  hja  wieren  op  dat  stuit  al  for-ingele,  it  wier  mar  goed  dat 
se  gjin  wjukken  hiene. 

It  folk  stoarme  op  'e  herberge  ta  en  do  sei  baes  Eile  tsjin 
de  mannen,  dy  't  njunken  him  roanen :  »Kom,  nou  scil  ik  mar 
meitse  dat  ik  thús  kom,  tinkt  my." 

j,Nou  nei  hûs?"  seijen  de  oaren.  „Dat  scoe  to  gek  wêze. 
Wy  gean  efkes  by  Mienles  yn  en  strak  mei'noar  nci  hûs.* 

^Nou,  baes  tochte  ek  al  wer,  in  heal  ûre  earder  of  letter 
scoe  't  him  net  dwaen  en  syn  wiif  hie  selskip.  Hy  gyng  wer 
mei  nei  binnen. 

Al  gau  wier  de  hele  boppekeamer  fol.  J)e  direksje  fen  de 
draverij,  de  eigners  fen  de  hynsders  en  de  biriders  kamen  oan 
't  heger  ein  mei'noar  om  in  tafel  to  sitten  —  en  al  de  oaren 
gyngen  sitten  en  stean,  dêr  't  se  mar  bêst  koene,  en  allegearre 
rekken  se  oan  't  smoken,  oan  't  jenever-,  brandewyn-  of  bier- 
drinken.  Dat  praette,  dat  rôp  en  dat  lake  troch  inoar  hinne,  it 
wier  mei  gauwens  sa  drok,  dat  allinne  ien  mei  in  wolbispraekte 
tonge  en  in  kleare  stimme  der  soms  ris  boppe-út  to  hearren 
wier.  Sêfte  en  doffe  lûden  waerden  wei  yn  tabaks-reek  en  je- 
neverwazem. 

Yette  hie  baes  Elle  him  sels  net  forgetten;  do  't  er  werin 
pear  bitterkes  hawn  hie  frege  er  oan  syn  selskip  of't  se  nou  mar 
net  opkrasse  scoene?  Mar  hja  tochten  der  allegearre  sa  oer,  dat 
it  yet  hwet  to  gau  wier.  It  siet  dêr  sa  stomme  plesierich  en  it 
moaije  scoe  yet  oankomme;  hja  moasten  ek  by  't  oerrikken  fen 
'e  priis  en  priemje  wêze,  oars  hiene  se  de  pret  mar  heal  bisjoen. 
Nou,  den  scoe  Elle  yet  wol  ien  keapje  moatte,  mar  hy  woe  oars 
fiet  lang  mear  sitte,  sei  er. 

Einliks  gyng  ien  fen  de  biisjagers  oerein.  Biisjagers»  sa  neam- 
den  se  dy  mannen  foarhinne,  en  dat  is  eigentlyk  it  echtfryske 
wird ;  it  doelde  der  op  dat  dy  mannen  de  bysfeinten  (dogeneaten) 
efter  de  boksen  sitte  moaste.  Yn  de  stêdden  waerden  se  witsjes 


6id 

neamd.  De  gelearden  sizze,  dat  jowch  to  kennen,  datdymannen 
witte  moasten  hwer  't  se  wêze  moasten  om  de  dieven  tofangen. 
Letter  krigen  se  yn  't  platte  lân  de  namme  fen  astin^en  (adsistenten) 
en  yn  ús  dagen  neamt  men  se  meast  veldwachters.  Mar  om  'l  se 
faek  mear  yn  'e  herbergen  as  op  't  fjild  to  forrjuchtsjen  habbe, 
wirde  se  ek  wol-  polysjetsjinders  neamd.  It  binne  trochstrings  bare 
geskikte  minsken;  hja  hâlde  frede,  as  't  dwaenlik  is,  troch  plesier 
to  meitsen  en  as  de  jonge  losbollen  dy  learstelling  net  trochgrounje, 
sjugge  de  tsjinders  it  harren  mei  stokslagen  yn  to  piperjen.  — 
Nou,  ien  fen  dy  tsjinders  gyng  oerein  stean,  en  mei  in  stimme, 
dy  't  de  neistby  sittenden  hast  in  kjelte  op  't  liif  jage,  rop  er: 
„Stilte  hwet!  master  scil  oan  't  wird!" 

Jimme  moatte  begripe,  master  siet  yn  't  midden,  hwent  hy 
wier  mei  yn  'e  direksje.  Hy  hie  de  ynteikenlist  skreaun  en  in 
heleboel  oare  wichtige  tsjinsten  dien,  en  nou  scoed  er  't  wird 
dwaen  by  't  útrikken  fen  de  priis  en  de  priemje.  De  man  wier 
't,  fen  sels,  net  wend  om  foar  sokke  greate  bern  't  wird  to 
fieren ;  hy  trille  al  in  bytsje  do  't  er  bigoun. 

„Zoo  mocht  het  ons  dan  gebeuren  in  dit  ons  zoo  dierbaar, 
hoewel  afgelegen  oord,  een  harddraverij  te  zien.  Zeker  een 
voorrecht,  waarop  onze  voorvaders  zich  niet  hebben  kunnen 
beroemen,  aangezien  het  voor  't  eerst  —  heden  voor  't  eerst  is, 
wil  ik  zeggen,  —  dat  zulks  plaats  heeft,  —  alhier  plaats  heeft, 
wil  ik  zeggen.  Was  de  verwachting  hoog  gespannen  en  ver- 
beidde  jong  en  oud,  rijk  en  arm  en  rijk  den  dag  van  heden  met 
verlangen,  —  ik  meen  niet  te  veel  te  zeggen  en  ik  geloof  de 
tolk  te  zijn  van  allen  die  hier  te  samen  vloeiden  —  te  samen 
stroomden,  wil  ik  zeggen,  wanneer  ik  durf  betoogen  —  beweren 
wil  ik  zeggen,  dat  ieders  verwachting  omtrent  dit  feest,  door  de 
uitkomst  verre,  zeer  verre  overtroffen  werd.  Heerlijk  weder  en 
een  genoegzaam  getal  paarden  om  naar  den  uitgeloofden  prijs 
en  premie  mede  te  dingen ;  eene  aanzienlijke  volksmenigte :  wat 
zoude  er  meer  noodig  zijn  om  ieder  in  eene  aangename,  — 
eene  opgeruimde  stemming  te  brengen?  (Master  drinkt  ris.) 
Zulke  volksfeesten  zijn  schoon,  zij  binden  de  banden  van  vriend- 
schap  aan  een,  —  nader  aaneen  wil  ik  zeggen ;  zij  bevorderen 
krachtdadig  de  beschaving,  en  daarom  verheugen  wy  ons,  dit 
genot  in  dit  ons  zoo  ^dierbaar''  (elk  wit  dat  master  graech  hwet 
better  skoalle  winsket  en  foart  giet  sa  gau  as  't  lokke  wol), 
hoewel  afgelegen  oord  te  mogen  smaken.  Aan  mij  heeft  men  nu 
de  mij  hoogstvereerende  taak  opgedragen  om  aan  U,  geachte 
vriend  Douwe  Olferts  Slootsma,  in  de  eerste  plaats  het  woord 
te  richten.  Gij  hebt,  ja,  wel  ten  allen  tijde  in  't  algemeen,  maar 
ook  ten  dezen  dezen  opzichte  in  't  bijzonder  getoond,  dat  gij 
het  geluk  en  welzijn  van  uw  dorp  —  het  dorp  uwer  inwoning, 
wil  ik  zeggen,  —  krachtig  wilt  bevorderen.   Uwe  ondersteuning, 

uwe  gift  om  het  voorgenomen  pian,  om  nameiijk:  liier  eene 
liarddraverij  te  houden,  —  te  helpen  tot  stand  brengen,  dient 
geroemd  te  warden,  en  ik  geloof  de  tollc  te  zijn  der  geheeie 
vergadering,  wanneer  ilc  er  nu  bij  voeg,  dat  allen  zich  verheugen 
in  het  gelulc  dat  U  heden  te  beurt  viel.  U  mocht  de  eer  te 
beurt  vallen  de  schoone  prijs  te  winnen,  die  voor  onze  hard- 
draverij  bestemd  was.  Hartelijk  geluk  met  dezen  voorspoed  I 
Ga  zoo  voort  en  behaal  meer  zulke  overwinningen  1  Het  zal 
uw  naam,  o  Douwe  Olferts  Slootsma  I  groot  maken  en  de  eer 
en  de  roem  van  ons  dorp  verhoogen.  Qeluk  dan  met  de  pen- 
dule  en  de  bloemvazen  I  Die  prachtige  voorwerpen  mogen  uwe 
woning  sieren ;  zij  zijn  de  uwe  met  glans  en  eer.  Wij  hopen 
en  wenschen  dat  gij  u  lang  in  het  bezit  er  van  moogt  verheugen. 
En  gij  allen,  die  met  mij  eveneens  er  over  denkt  I  hij  drinke  I 
(master  hâldt  syn  giês  omheech)  en  roepe :  Lang  leve  Douwe 
Olferts  Slootsma !'' 

Master  drinkt  en  dêrop  klinkt  it  mei  geweld  troch  de  keamer : 
^Lang  libbeste,  Douwe  Oifertsl  HoeraT  En  elk  dronk  en  elk 
scoe  prate  en  elk  scoe  sizze :  „Stomme  moai  1"  —  Mar  stii  I  it 
is  yet  net  út.  Master  winkt.  «Stiite  hwet  I"  rôp  de  tsjinder  wer, 
nei  't  earst  syn  kiel  ek  ris  goed  trochspield  het.    Master  forfoige : 

«En  U,  mijnheer  Finaal  I  Zij  thans  uit  aller  naam  dank  ge- 
zegd  voor  Uwe  welwillendheid  om  de  pogingen  uwer  dorpsge- 
nooten  te  schragen.  Gij  toont  door  uw  aanzijn,  —  uwe  tegen- 
woordigheid  wil  ik  zeggen,  in  ons  midden,  hoezeer  door  geboorte, 
kennis  en  rang  boven  ons  staande  (de  jonge  hear  Finaal  is  elc 
lid  fen  de  skoallekommisje  I)  —  hoe  menschen  uit  hoogeren 
stand,  wanneer  in  hunne  boezems  maar  edele  harten  slaan,  ~ 
geluk  in  't  rond  weten  te  verspreiden.  En  vereert  het  ons  U 
hier  te  zien,  nog  meer  vereert  het  ons  U  als  winnaar  van  de 
premie  geluk  te  kunnen  wenschen.  Het  is  mij  vergund  U  hierbij 
het  fraaie  voorwerp  te  mogen  aanbieden.  Gebruik  het,  --  ge- 
bruik  het  in  gezondheid  I  lang  en  in  voortdurend  geluk !  Dat  is 
mijn  wensch  en  elk,  die  met  mij  in  dezen  wensch  deelt,  hij 
roepe  nu :  Lang  leve  onze  waardigen  heer  Finaal!" 

„Hoera !"  skreauden  se  de  keamer  oer  en  dronken ;  en 
master,  danich  oer  him  seis  foldien,  omdat  er  't  sa  gnap  op- 
skippere  hie,  gyng  mei  binoeging  sitten. 

„Nou  nou !"  waerd  er  sein  do  't  er  hwet  rêst  kaem,  „hwet 
kin  dy  kearel  prate !  Ik  hâld  't  er  for  dat  domeny  't  him  net 
nei  die.'' 

,,'t  Him  nei  dwaen  I"  smiet  in  oaren  dêr  oer  hinna,  „dat  liket 
er  hein  noch  omtrint  net  nci.  AI  striek  jiffrou  de  wite  doek  ek 
tsjien  kear  sa  stiif,  den  yet  net.'* 

Nei  in  amerij  stilte  kaem  er  al  gau  wer  in  hele  boel  geskaei 
en  gepraet  en  gerop  en  baes  Elle  bigoun  wer  to  praten  fen  nei  hûs. 

„Ei  hwel  jeuzelst  dou  fen  nei  hûs?"  waerd  him  to  hâlden 
jown.  „Wy  libje  mar  ienkear  en  thús  lcinne  wy  altyd  gau  komme." 

Mar  wacht!  der  wirdt  wer  stilte  roppen.  Hwet  scille  wy 
nou  ha?  Ja  manl  hja  habbe  Douwe  Olferts  der  op  oanstien  om 
ek  hwet  to  sizzen.  Hy  moat  as  er  knap  is^  in  wird  fen  tank  werom 
jaen  op  masters  moaije  oanspraek.  As  lid  fen  de  gemeinterie, 
tagelyk  tsjerkfaud,  lid  fen  de  skoallekommisje  en  besitter  fen  in 
boereplaets  mei  in  pear  tûntsjes,  hie  de  man  fen  him  sels  gjin 
leech  tinkbield,  dat  lit  him  bigripe.  Mar  om  nou  sa  yn  't  iepenbier 
in  proeve  fen  syn  gaven  to  jaen,  dêr  seach  er,  as  er  syn  miening 
sizze  doarst  hie,  allike  folle  tsjin  oan  as  de  houn  tsjin  bruijen. 
Mar  it  laéi  er  ta,  der  wier  stilte  roppen,  elk  seach  op  him,  hy 
moast  woi  oan  'e  gong,  hwent  oars  siet  er  dêr  de  hele  joun  mei 
biskamme  kaken  en  hy  scoe  der  Freeds  yn  't  Frysk  Kofjehûs  of 
hwer  't  er  oars  ek  komme  mocht,  licht  skimpskoaten  oer  krije 
kinne.  —  Hy  brimde  ris,  hy  hoaste  ris,  hy  snútte  de  noas  risût 
en  do  gyng  de  achtbere  man,  wol  deftich  mar  mei  in  triljend  hert 
oerein  stean  en  naem  in  glês  wyn  yn  'e  hân.  Elk  wier  dea  stil 
en  forwachte  greate  dingen,  nammers  to  benauder  waerd  it  de 
boer  om  't  hert;  hy  hie  mar  Ijeaver  hawn,  dat  se  lûdroftich  bleaun 
wieren,  dat  hy  him  sels  net  hearre  kind  hie. 

Hy  brimde  yet  ris  en  do  bigoun  er  „Frjeonenl  ik  .  •  .  .  .  . 
ik ik  bin  der  Ôfl" 

Forlegen  en  biskamme  foel  boer  Douwe  op  'e  stoel  del  en 
stammere:  „'t  Is  stom !  it  sit  er  wol  yn,  mar  'twol  der  net  út.* 

Mar  hie  elk  mei  saun  pear  earen  sitten  to  harkjen  om  op 
to  passen  hwet  Douwe  sizze  scoe,  do  't  it  sa  útroan  koe  hast 
gjinien  it  gnizen  litte;  hwa  fen  syn  libben  hie  't  moaijer  heard  ? 
Mar  ai  wier  't  in  toer,  lûd  útbarste  fen  laeitsen  doarst  dôch  ek 
gjinien,  ût  earbied  for  de  man  syn  hege  minskewearde  —  niis 
krekt  sa  neamd.  Lykwol  boer  Douwe  kaem  de  slach  wer  to 
boppe  troch  in  goede  ynfal.  It  gyng  him  lyk  as  H  wol  mear  giet 
mei  Ijue,  dy  't  mear  jild  ha  as  brein,  hja  rôlje  op  silveren  skiven 
troch  in  tiid  al  op  in  goed  plak. 

„Rop  yet  ris  stilte,  van  der  Stokl*  sei  er  tsjin  de  tsjinder 
en  de  man  die  dat.  Do  sei  de  boer,  sa  lûd  dat  elk  it  hearre 
koe:  „Ik  scoe  wol  in  moaije  oanspraek  dwaen,  mar  dat  ha  'k 
net  leard.  Mar  al  dat  babbeljen  jout  ek  gjin  donder !  Kastlein  I 
jou  tsjien  flessen  wyn  yn  't  gelach,  for  myn  rekken,  fordomd ! 
my  tinkt  dat  is  allike  goed." 

„Hoera !''  rôp  it  folk  en  it  jongfolk  foel  mei  algemiene  stim- 
men  yn :  „Lang  zal  hij  leven !  Lang  zal  hij  leven !  Lang  zal  hij 
leven  in  de  gloria!'' 

Nou,  nou !  hwet  waerd  it  dêr  plesierich,  hwet  gyng  it  de 
minsken  nei  't  sin,  mar  boppe  al  Mient  Pikplaster.  Hy  soarge 
mar,  dat   er  syn   waer,  dy    t  goed  fen  deugd  wier,  op  'e  tafel 

krîge ;  en  syn  wiif,  nou,  dy  glânze  de  troanje  al  sa.  Hwerom  ? 
Dat  scille  wy  strak  fornimme.  AI  mear  en  mear  kaem  er  fleur 
en  libben  en  baes  Elle  mocht  net  mear  om  nei  hûs  tinke,  al  sei 
in  ynwindige  stimme  him,  dat  er  foart  moast. 

„Nou  Elle,''  sei  ien  fen  de  Ijue,  dêr  *t  er  meî  yn  't  selskip 
wier,  „scoe  't  net  to  gek  wêst  ha  aste  foart  gien  wierste  ?  Mar 
kom  oan !  Wy  wolle  der  yet  ris  hwet  wille  fen  ha ;  îk  jaen  ek 
in  flesse  wyn.". 

„Den  ik  ek!"  sei  in  oaren. 

„Nou,  mar  den  allegearre  mar,"  sei  Elle,  dy  't  fielde  dat  ^r 
syn  fetsoen  hâlde  moast.  En  dat  koed  er  ek  wol.  Al  libbe  hy 
stil  en  ienfâldich  der  hinne,  wy  moatte  jimme  dit  yet  sizze,  hy 
wier  in  man  dy  't  bihoarlik  yn  't  forset  wier.  Hy  hie  fen  syn 
âlden  hwet  erfd  en  syn  wiifs  âlden,  dy  't  yet  libben,  wieren  ek 
alhiel  gjin  onblmîddelde  Ijue.  Dus  in  flesse  wyn  to  jaen,  dat 
kaem  baes  net  oan  syn  kâlde  klean. 

„Kastlein  !*'  rôp  baes,  „bergje  dy  romers  fen  'e  tafel  en  bring 
in  flesse  wyn  meî  seis  skjinne  romers.'* 

„Ei !  baes  Elle  doar  *t  ek  wol  oan,*'  sei  ien  fen  de  setters 
for  de  gemeinte-bilêsting  tsjin  siktaris  dy  'l  nêst  him  siet." 

Ja/  piippe  siktaris,  „zet  dîe  aanstaande  jaar  maar  gerust 
'en  dukaat  hooger.*'  En  hy  lake  krekt  as  de  dîvel  laket  as  dy 
gelegenheît  fynt  om  in  siele  to  pinîgjen. 

Mei  gauwens  wieren  der  al  mear  oan  'e  wyn  en  by  dy  wyn 
en  froalikheît  waerd  it  al  letter  en  letter;  op  't  lêst  moasten  de 
lampen  op.  Do  kaem  er  oan  de  oare  ein  fen  de  keamer  geskrep 
en  gedoch,  der  waerden  in  pear  timmermansskammels  troch  it 
folk  sjoud  en  dêr  kaem  in  âld  doar  op  cn  op  dy  doar  în  pear 
stoellen.  |an  skearder  mei  de  fyoele  en  syn  great  jonge  meî  de 
harmonika  rekken  dêr  boppe  op.  Winters  by  moai  iis  kamen 
dy  ek  by  Mîentes  to  spyljen  en  nou  wieren  hja  ek  de  muzikan- 
ten  for  it  bal,  dat  de  pret  bislute  scoe. 

Fcn  bûten  om  'e  herberge  hiune  strúnden  de  héle  joun 
fammen  hinne  en  wer ;  de  feinten,  dy  't  dêr  de  rook  fen  krigen, 
sochten  hjarren  al  op,  mar  hja  koene  se  net  mei  neî  boppen 
krîje.  Lykwol  do  't  de  spylljue  hjar  ris  efkes  hearre  lieten,  ka- 
men  der  njunkelytsen  hollen  mei  goud  of  mei  silver  bislein  by 
de  treppen  op,  mar  hja  doarsten  sabearre  yet  net  boppe  komme. 
Al  gau  wieren  der  in  pear  feinten  dy  't  în  faem  to  pakken 
namen  en  hjar  op  'e  keamer  hellen ;  do  folge  al  skielik  de  hele 
smile.  Banken,  tafels  en  stoellen  rekken  oan  'e  kant  en  sa  kaem 
de  dounsseale  rom.  De  muzikant  stimde  dc  fyoele  ris  op,  mar 
ear  't  it  dounsjen  oan  'e  gong  kaem  waerd  er  yet  ris  „stilte !" 
roppen.  It  gyng  biswierlik  op  dat  stuit,  wyls  't  wit  hofolle 
minsken   tagelyk  praetten   en   songen,   stilte   to  krijen ;  mar  de 

tsjinder  rôp  yet  ris  en  stampte  tige  mei  de  stôk  en  do  waerd 
it  dôch  sahwet  stil.    De  jonge  hear  Finael  riisde  oerein. 

Hy  waerd  by  de  doarps-ljue  altyd  de  „jonge  hear"  neamd, 
mar  hy  wier  oars  sa  bare  jong  net  mear.  Hy  wier  in  domenys- 
soan  en  hy  scoe,  do  't  er  in  jongfeintsje  wier,  ek  ta  domeny 
oplaet  wirde,  mar  do  't  er  oan  'e  hegeskoalle  kaem  gyng  er 
der  sa  mâl  troch,  dat  er  syn  âlden  licht  earm  meitse  scillen  hie, 
as  syn  heit  net  goedfoun  hie  syn  jonge  fen  'e  stúdsje  ôf  to 
nimmen,  hwent  syn  learen  waerd  ek  sahwet  neat.  Oan  'eearen 
ta  yn  'e  skild  kaem  er  thús.  Do  kaem  er  by  in  boer  om  it 
boerkjen  to  learen  en  dan  mei  *e  tiid  in  heareboer  to  wirden. 
Mar  dêr  waerd  er  ek  al  wer  to  oerdwealsk;  hy  reage  Ijeaver 
yn  'e  frouljue  om  as  yn  *e  kij.  Yn  dy  dagen  kaem  syn  heit  to 
forstjerren  en  syn  mem  gyng  nei  Flearterp  to  wenjen,  om  't  se 
dêr  in  eigen  hûs  hie.  Lang  hie  se  dêr  yet  net  wenne,  do  krige 
se  in  fikse  slinger  oan  'e  earen ;  hja  erfde  foUe  mear  as  hon- 
derttûzen  goune  fen  hjar  mans  broer,  dy  *t  yn  *e  West-Ynjes 
stoarn  wier  en  syn  kaptael  tamakke  hie  oan  syn  broer  yn 
Fryslân  —  dat  forfoel  fen  sels  oan  'e  widdou.  Do  koe  dat 
minske  mei  hjar  soan  in  kostlik  libben  ha. 

Mar  der  is  in  minske  hjir,  yn  dit  libben  hast  altyd  hwetyn 
'e  wei,  al  het  er  't  noch  sa  rom.  Foarearst  wier  't  in  boaze 
geast,  dy  't  hjar  pleage.  As  domenys  jiffrou  mei  net  in  oerstal- 
lich  swier  ynkommen,  hie  se  altyd  gjirrich  wêst,  en  do  't  se  sa 
oan  hâls  en  earen  ta  yn  't  jild  kaem  to  sitten,.  do  waerd  se  yette 
gjirger  en  dêrtroch  ongelokkich.  Hwent  do  koe  't  nedige  for 
hjar  sels  der  net  ôf,  lit  stean,  dat  se  dêr  gjin  slach  fen  hie  om 
hjar  sels  in  himel  op  ierde  to  skeppen,  mei  goed  to  dwaen  oan 
alle  minsken.  As  't  ris  barde  dat  er  op  in  Snein  yn  'e  tsjerke 
to  Flearterp  preke  waerd  oer  de  kemel  troch  't  each  fen  in  nidle 
—  en  dat  barde  jiers  altyd  ien  kear,  hwent  de  âld  domeny,  dy 
't  er  stiet,  het  ai  sa  lang  it  wirk  bitsjinne,  dat  er  oan  preek- 
meitsjen  net  folle  mear  docht;  hy  het  in  steapeltsje  fen  in  hondert 
preken,  dêr  kriget  er  alle  Sneinen  in  pear  ôf,  en  as 't  steapeltsje 
to  *n  ein  is,  den  keart  er  de  pankoek  om  en  bigjint  wer  fen 
foaren  oan.  Nou,  as  den  de  kemel  troch  't  each  fen  'e  nidle 
wer  op  'e  spreekstoel  keam,  den  seach  elk  altyd  nei  jiflrou  Finael 
krekt  as  de  Ijue  sizze  woene :  „Hearst  it  wol  âlde  ?  In  kemel 
giet  makliker  troch  *t  each  fen  in  nidle  as  dat  in  rike  yn  'e  himmel 
komt.''  Hwent  wrychtich  !  as  men  op  hjar  seach,  den  moast  men 
sizze,  it  wier  wol  wier,  hja  stookte  hjar  sels  in  hel,  omdat  se 
troch  hjar  ynfrettende  gjirgens  elk,  dy  't  hwet  for  hjar  dwaen, 
oan  hjar  slite  moast,  for  in  ôfsetter  hâlde,  dy  't  hjar  hwet  fen 
'e  hûd  skoerre  woe.  Sadwaende  libbe  se  mei  al  hjar  rykdom  yn 
onfrede  mei  hjar  sels  en  alle  minsken.  Ja,  men  kin  't  alle  gjirge 
minsken   mar  frij  sizze,  dat  se  net  yn  'e  himmel  komme,  hwent 

hja  kenne  de  sillichheid  fen  't  goeddwaen  net.  (*) 

Mar  sa  gjiirich  en  binaud  it  âidwiif  wier,  sa  lossinnich  en 
rij  wier  hjar  soan.  En  dat  wier  jiffrou  hjar  twade  pleach,  dy  't 
hjar  de  hel  op  ierde  yet  hjitter  stookte,  nei  miette  dat  hjar  eigen 
gjirgens  slimmer  waerd.  Och  heden  I  it  spoun  dêr  sok  raer 
jern.  It  like  er  wol  hwet  op,  dat  op  dat  Wêst  Ynjeske  jild, 
dat  lichtwol  op  gjin  moaije  menear  forkrige  wier,  de  rjuchte 
segen  net  rêstte.  Om  in  ein  oan  de  trochbringerij  fen  hjarsoan 
to  meitsen,  hie  jifîrou  yn  *e  krante  sette  litten,  dat  gjin  ien  fen 
hjar  biteljen  to  forwachtsjen  hie,  dy  't  hjar  soan  hwet  liende  of 
boarge.  Mar  och  hea!  dêr  wist  de  jonge  hear  wol  in  wei  op. 
Hy  wist  in  rike  Joad  op  to  spoaren,  dy  't  him  jild  liende  tsjin 
hondert  persint,  en  dan  sa  as  de  jongehear  in  skildbikentenisse 
teikene  fen  fiifhondert  goune,  den  barde  er  mar  f jouwer  hondert. 
Dat  gyng  op  'e  dead  fen  syn  mem.  Rekke  lija  der  ôf  earder 
as  hy,  den  erfde  er  fen  sels  de  hele  boel  en  hy  koe  de  Joad 
bitelje.  Kaem  de  soan  earder  to  stjerren  as  de  mem,  den  scoe 
for  de  Joad  it  jild  slim  los  to  krijen  wêze,  mar  de  soan 
Abrahams  soarge  wol  dat  alle  pompieren  goed  wettich  wieren. 
De  jonge  hear  neamde  dat  syn  ^levensverzekcring*'  en  de  Joad 
neamde  't  in  „whaechstik''.  Mar  sa  hie  de  jongkearel  jild, 
sonder  syn  faers  goed  op  to  easkjen,  dat  er  om  de  wille  fen 
syn  mem  mar  Ijeaver  net  die.  Mar  elk  bigrypt  nou  wol,  dat 
dy  soan  in  mispunt  wier.  Hja  binne  der  mear  sa  en  ek  wol 
onder  yet  riker  Ijue  as  jiffrou  Finael  en  hjar  soan.  Jild  en  hege 
ôfkomste  dat  ha  sokke  Ijue  den  wol,  mar  gjin  flinke  harsens, 
en  faek  gjin  goed  sin.  De  jonge  hear  Finael  ontbriek  it  just 
net  oan  fors'ân,  hy  wier  wol  schrander  en  syn  lossens  mocht 
men  earder  in  forkeard  sin  as  in  kwea  sin  neame.  Hy  wier  goed- 
lik,  gemiensum  en  nederich,  dêrom  waerd  hy  safolle  wol  eard 
as  syn  mem  haette  waerd.  Witte  jimme  hwer  *t  oan  skeelde? 
Hy  moast  oars  opbrocht  wêst  ha.  Do  't  er  jong  wier  hie  syn 
heit  him  altyd  wakker  trou  thús  hâlden  en  mar  fûl  oan  *t  learen 
set.  Gjin  formaek  mocht  er  mei  bywenje,  hy  moast  altyd  mar 
leare  mar  leare;  en  sa  waerd  er  sonder  kennis  fen  'e  wrâld  en 
de  minsken  klear  om  studint  to  wirden.  Och  heden!  hwetwier 
dat  for  him  in  omsetting.  Yn  de  tiid  do  't  er  ontgriene  waerd 
wie   er   in  stumper;  dat  kaem  him  yn  syn  ëare,  hwent  hy  wier 


(*)  Jiffrou  Plnael  moast  Meyboom's  forklearringe  fen  de  kemel  cn  de  nldle  witen  ha, 
úy  hie  hjar  fést  wol  smakke.  Dy  gelearde  man  seit;  ,Dêr  wirdt  gtin  nacinidle  mei  miend, 
ek  giln  stopnidle,  maer  de  n  a  e  1  d  of  de  splts  fen  in  fiildtinte,  dér  't  de  Arabicren  mei  troch 
de  woestine  swabje.  De  yngong  dêr  jen  is  icech,  to  sizzen ;  de  minsken  kinne  der  wol  troch. 
Mar  as  de  kamélen  by  de  swiere  sânstoarmen  ek  om  in  biskûl  siikie,  den  wolle  dyektroch 
dy  iepening,  mar  as  dat  gean  scil  moatte  se  hjar  tige  bûge.  Dus  al  kin  in  kemel  net  heel 
maklik  troch  't  each  fen  sa'n  naeld  gean,  hy  kin  der  dôch  troch  as  't  er  op  oan  komt.  Nou 
wirdt  der  wol  by  sein,  dat  it  for  in  rike  yet  folle  mcar  mojite  hetom  yn 'chimcltokommen, 
mar  men  kin  dôch  oanoimme,  dat  er  yet  mogelikheit  bistiet,  en  dat  scoe  jiff rou  wol  oanstien 
haM  ia«  deo  hie  se  grif  sein:  „As  't  dér  oan  lelt  scil  'k  my  wol  hwet  dûke.  Ho  treastlik  is 
dy  modeme  theohgie  for  sondige  sieleo. 

knappernOch,  mar  safoUe  to  better  fielde  er  syn  onbihelperigens 
yn  't  praktiske  libben,  en  dat  socht  er  troch  oerdwealskens  to 
forbjusterjen.  Sa  rekke  er  op  wylde  wegen  út  de  stille  lear- 
keamer  fen  de  doarps-pasterije  yn  de  studentekroech ;  dy  stap 
wier  to  great.  Sa  rekke  er  fen  'e  wize  en  sa  waerd  er  in  mis- 
punt.  Alden !  brûk  jimme  forstân.  Printsje  jimme  bern  Ijeafde 
en  earbied  yn  for  alles  hwet  goed  en  earbar  is;  mar  lear  hjarren 
de  wrâld  kennen,  sa,  dat  se  jong  foar  't  forstân  krije,  dat  er 
stânfêstigens  nédich  is  yn  in  wrâld  fol  forlieding  en  dat  men 
allinne  onder  lieding  fen  de  deugd,  oer  klippen  en  by  steile 
djipten  lâns,  de.wei  fynt  nei  't  rjuchte  gelok.  Dat  scil  de  bern 
riper  en  bikwamer  meitse  for  de  maetskippij  as  alle  sedelessen 
fen  de  saun  wizen  fen  Grikenlân  mei'noar  dwaen  kinne. 

Nou  kenne  jimme  de  man  al  sahwet,  dy 't  dêr  yn 'e  herberge 
fen  Mient  Pikplaster  dy  jouns  fen  'e  hirddraverij  opstean  gyng 
om  it  wird  te  fieren;  de  man  dy  't  „de  jonge  heer*  neamd 
waerd,  howol  er  al  fiif  en  tritich  jier  âld  wier  en  in  healkeale 
hoile  hie,  en  oan  hwaens  úterlyk  wol  to  sjên  wier,  dat  er  hwet 
„hird,"  oars  sein  tige  ^Téd"  iibbe.  Nou,  hy  rekke  oan  't  wird 
en  sei : 

„Vrienden !  Dankbaar  voor  het  genoegen  dat  mij  heden  in 
den  kring  mijner  dorpsgenooten  ten  deel  valt,  wil  ik  dat  met 
woorden  betuigen  en  met  daden  bezegelen.  Vooreerst  wij  zijn 
hier  allen  recht  gelukkig  tesamen,  (baes  Elle  ek?)  Vrolijk  scheen 
nog  straks  de  avondzon  door  het  venster,  nu  toont  ons  de  maan 
haar  vriendeüjk  gelaat,  en  zoo  vroolijk  als  't  daar  buiten  is  in 
de  vrije  natuur,  is  het  ook  hier  in  ons  midden,  maar  tienmaal 
vroolijker  en  aangenamer  wordt  nog  het  feest,  nu  ook  debimin- 
nelijke  schoonen  het  hebben  gewaagd  hier  te  verschijnen.  En 
daar  niets  het  hart  meer  verheft  en  veredelt,  d'an  het  bijzijn  van 
vlugge,  vroolijke,  lieve  beste  meisjes,  drink  ik  vooreerst  op  het 
welzijn  dezer  engeltjes.    Hoera!  leven  de  meisjes!" 

^Hoera!  libje  de  famkesl"  skreaude  't  folk,  dat  yen  hearren 
en  sjên  forgong.  Mar  de  jonge  hear  bleau  yet  stean;  hy  woe 
mear  sizze. 

„Ja,  ik  moet  nog  iets  zeggen.  Hier  op  aarde  kan  het  een 
niet  zonder  het  andere.  Bij  voorbeeld,  een  paard  kan  niet  zonder 
eten  en  eene  harddraverij  niet  zonder  paarden;  een  harddraver 
niet  zonder  pikeur  en  een  pikeur  niet  zonder  harddraverij.  Ook 
zouden  zonder  harddraverijen  sommige  couranten  wel  eens  om 
nieuwsberichten  verlegen  kunnen  raken.  Maar  ook  even  zoo  min 
kan  men  op  een  feest  zonder  muziek  als  dat  men  muziek  be- 
hoeft  zonder  feest;  en  er  kan  geen  feest  zonder  meisjes  evenmin 
als  meisjes  feest  kunnen  fieren  zonder  jongens.  Ergo:  omdat 
het  één  noodzakelijk  is  voor  het  ander,  de  meisjes  voor  de  jongens 
en  de  jongens  voor  de  meisjes,  —  de  dans  voor  de  muziek  en 

de  muziek  voor  den  dans,  —  zoo  stel  ik  vôôr  om  nu  eens  met 
de  meisjes  te  dansen,  in  de  hoop  dat  zij  ons  een  zoentje  zullen 
gunnen  voor  't  genoegen  dat  onze  harddraverij  haarbezorgt.  In 
het  goede  vooruitzicht  daarop  beloof  ik  zes  flesschen  champanje 
voor  de  zes  eerste  zoentjes,  die  mij  van  die  lieve  boterblocmetjes 
gewijd  worden". 

Wip!  dêr  wier  de  jonge  hear  al  oer  banken  en  stoellen  hinne 
midden  yn  'e  fammen  en  foel  ien  om'ehäls.  Mar  dat  tútsjekrijen 
gyng  sa  mar  net.  In  fryske  faem  gint  se  hjar  frijer  yn  de  stille 
f ryers-nacht ;  mar  sa  mar  gjin  âlde  jonge  hear  mei  in  knevel  — 
en  dat  foar  allemans-each. 

„To  Tryn!  to  Tryn!"  rôpen  de  boeren.  „Jaen  him  mar  ien, 
fordomd!  der  hinget  in  flessefol  champanje  oan.  To  divell'' 

Mar  Tryn  die  *t  net.  Hja  wraksele  sa  lang  dat  se  losrekke, 
howol  se  hjar  skeldoek  der  by  forlear.  »Hwet  mient  dy  kearel 
wol?*'  sei  se.  Mar  hy  alheel  poer,  die  al  wer  in  raem  op  in  oaren, 
en  sa  mar  fen  de  iene  nei  de  oare;  mar  it  lokte  him  net.  De 
kastlein,  dy  *t  er  boppe  allen  bysondere  hjit  op  wier  dat  itoan- 
gyng,  rette  alle  fammen  der  op  oan,  ja,  hie  graech  syn  eigen  wiif 
er  ta  liend,  hie  't  sloof  mar  net  fiers  to  âld  wêst  om  gading  to 
wêzen  for  sa'n  Ijeafhabber  fen  griene  bledtsjes,  lyk  as  de  jonge 
hear  wier.  De  fammen  lieten  hjarren  fen  Mient  net  biprare,  al  ho 
moai  hy  ek  eamele,  dat  it  mar  in  grap  wier,  dêr  't  suver  neat 
yn  stike,  en  dat  it  for  dy  joun  wol  in  streekje  lije  koe,  om  'ter 
sint  Adams  tiid  noait  earder  in  hirddraverij  to  Flearterp  wêst  hie. 
.Mar  op  't  lêst  skeat  er  him  hwet  yn  *t  sin.  Hy  mûskoppe  efkes 
mei  master  en  dêrop  kleau  dy  op  in  stoel  en  rôp  tsjin  dejonge 
knapen  en  de  boeren,  dy  *t  laeitsend  dat  wylde  libben  oanseagen : 
„Mannen  broeders!  sei  Paulus,  mar  ik  siz:  ^Frijers  en  frysters! 
troude  mânljue  en  al  hwa't  hjir  wêze  meije!  De  jonge  hearstelt 
seis  tútsjes  fen  ús  fammen  op  hége  priis,  hwent  hy  wol  seis  fles- 
sen  sjampanjewyn  jaen,  dy't  mei  'noar  tritich  goune  kostje,  dat 
is  for  elke  tútsje  fiif  goune.  De  jonge  hear  is  witdich  dat  er  se 
kriget;  mar  ik  leau  dat  it  de  baes  is,  dat  de  feinten  en  fammen 
mei  de  jonge  hear  yn  't  midden  earst  ris  dounsje;  den  binnese 
strak  licht  hwet  better  to  brûken,  jonge  hearl" 

^Fiatl"  sei  de  jonge  hear;  en  de  spylman,  dy  't  al  sa  lang 
mei  hertsear  dêr  nei  útsjoen  hie,  sette  de  seilen  by  en  „krys 
kras"  der  gyng  *t  hinne. 

Ljue  dy  't  it  troch  de  tabaksreek  hwet  foar  de  eagen  skynde 
koene  't  licht  net  merke;  mar  ien  dy  't  goed  út  de  Ijochtens 
kipe  fornaem  it  wol  dat  er  in  grap  op  hannen  wier.  De  fammen 
laken  sa  eftei  de  bûsdoeken  en  feinten  lústeren  en  gnysken  soms 
sa.  Ja,  der  wier  hwet  yn  'e  mounle.  —  Der  wenne  to  Flearterp 
in  groatmakkers-feint,  dy  wier  fen  Mindersgea  en  dêr  hied  er 
winters  wol  mei  komeedsje-spile  en  om  't  er  net  mälle  great  en 

swier  wier  en  dêrby  in  gnap  jongfeintsje  mei  in  moai  holtsje, 
sa  spile  er  al  foUe  for  faem.  En  dat  died  er  sa  natuerlik,  dat 
de  minsken  seijen  altyd :  j^Men  scoene  swarre,  it  is  in  from- 
minske."  —  Nou  Mient  en  master  namen  dy  feint  geweken  en 
forsochten  him  om  efkes  mei  hjarren  nei  onderen  yn  'e  keuken 
to  kommen.  Dêr  stelden  se  him  foar  om  frouljens-klean  oan  to 
tsjen  en  den  de  jonge  hear  Finael  ris  foar  't  soaltsje  tohabben. 
Hy  like  dêr  net  rjucht  swiet  oan,  mar  Mient  seif  „To  Gjalt! 
dou  mast  it  altyd  dwaen,  dy  grap  moatte  wy  ha." 

„Jawis !"  sei  master.  „Ik  ha  folle  iten  en  dronken,  mar  yet 
noait  gjin  sjampanje  preaun." 

En  Mient  sei:  „It  wirdt  for  my  in  aerdich  hapke.  Ik  ha 
wol  langer  as  in  jier  in  flesse  of  acht  fen  dat  gûd  yn  'e  kelder 
hawn,  om  't  men  der  yn  sa'n  herberge  as  mines  net  sonder  kin ; 
mar  't  fâlt  sa  inkeld  foar,  dat  se  frege  wirdt,  dat  ik  disse  gele- 
gcnheid  net  Ijeafst  foarby  gean  litte  wol.  Yens  jild  sit  er  dôch 
op  't  lêst  mar  rinteloas  onder" 

„Ja,  mar",  sei  Gjalt,  „it  gekste  is,  dat  ik  my  jouns  net  skeare 
litten  ha". 

„Nou,  hwet  scoe  dat?  Dy  mannich  poddehierkes  merkt  hy 
net  ienris  op". 

Master  stiek  in  stikje  pompier  yn  'e  brän  om  in  sigaer  oan 
to  stekken,  dat  hâlde  er  Qjalt  onder  'e  noas  en  sei:  vHjir,  wol 
ik  dy  mar  efkes  sinzgje?    To  ploaitsen  is  der  neat'*. 

„StiI!  gjin  gesangerl"  sei  Gjalt;  „de  grap  moat  mar  oangean. 
Heljé  de  klean  mar". 

De  kastleins  faem  kaem  er  äl  gau  oan  toaijen  mei  in  pakje 
gnappe  frjouljues-klean  en  len  fen  de  boeredochters  liende  yn 
stilte  hjar  breed  gouden  earizer.  En  do  't  Gjalt  dat  spil  kreas 
en  wol  oan  hie  scoe  gjin  ien  oars  sein  ha  as  it  wier  in  jongfaem. 
Do  nei  boppen.  De  fammen  namen  him  ongemirken  mei  yn  'e 
rige  en  hy  gierde  en  swaeide  as  in  faem  mei.  De  jonge  hear 
finael  hie  nearne  gjin  erch  yn;  hy  dounse  mar  luftich  en  froalik 
mei  foart.  Mar  do  't  de  fiif  deuntsjes  út  wieren  seijen  se  tsjin 
him,  dat  er  de  seis  tútsjes  ek  nedich  ha  moast.  Dat  tocht  him 
ek,  en  dêrmei  skeat  er  wer  op  'e  frouljue  oan,  mar  dy  sprongen 
gûlende,  as  in  keppel  protters,  mâl  fen  gekheid,  wer  út  'e  wei,  — 
mar  ien  liet  hjar  fange  en  dat  wier,  lyk  as  elk  bigripe  kin,  de 
grôtmakkersfeint.  Mynhear  Finaal  koe  de  Flearterpster  fammen 
den  oars  meast  allegearre  wol,  sadwaende  scoed  er  disse  for  in 
frjemde  hâlde  moatten  ha;  mar  och,  dat  koed  er  do  ek  al  sa 
krekt  net  mear  sjên  en  't  koe  him  ek  neat  skele.  Nou,  dy 
sabeare  faem  wier  earst  al  hwet  mijend  en  ôfkearich;  mar  op  't 
lêst  sei  se  lústerjende,  wyls  't  se  hjar  hwet  biskamme  —  krekt 
allyk  as  de   bern,  as  se  hwet  krije  dat  se  ha  meije:  de  jonge 

hear  koe  wol  seis  patsjes  fen  hjar  krije,  mar  den  scoed  er  hjar 
ek  mei  rêst  litte. 

O I  dat  wier  sonder  missen.  En  onder  folle  geswets  en  ge- 
laëits  en  spytgnizen  patte  mynhear  de  kreaze  grôtmakkers-feint 
dat  it  klapte,  —  wol  yn  't  gelove  dat  er  in  mûtel  fanke  beet 
hie.  Pas  hied  er  syn  tal  hawn,  misschien  ek  wol  in  pearmear, 
of  hy  rôp/ aldernuverichst  forgulde  mei  syn  overwinning:  „Nou 
de  sjampanje  1" 

„Dat  heste  gnap  makke,  Gjalt  1"  rôp  in  boer  tsjin  de  feinte- 
faem,  dy  't  foar  de  aerdichheid  it  frouljue^-pakje  yet  hwet  oan 
hâlde. 

Jawisl"  sei  in  oaren;  ,,aldersierliks.  Fen  myn  libben  gjin 
moaijer  grap  sjoen." 

j^Nou,"  sei  in  trêdde  tsjin  de  jonge  hear  sels,  „ik  hie  net 
tocht,  dat  in  âld  studint  him  sa  kroadsje  liet.  Kinne  sy  net 
better  pruwe  hwet  flesk  jy  onder  de  noas  krije  ? 

Fornimme   jy  't   net,   dat  jy  forrifele   binne?    Jy   habbe  de 
moalkers  Gjalt  foar  'e  snútte  wêst  ynpleats  fen  in  faem.'' 

„Wat  zeg  je  daar?" 

Ja,  it  wier  sa.  De  omstanners,  dy't  de  grap  bigriepen,  laken 
lûd  en  lilk  de  jonge  hear  út.  Mar  botte  lang  tiid  hiene  se  dêr 
net  ta,  hwent  do't  mynhear  fette  hwet  se  him  draeid  hiene,  waerd 
er  lilkl  En  as  goedlike  Ijue  lilk  wirde,  den  binne  se  dûbeldlilk. 
Dêr  keam  de  drank  by  en  do  wier  't  mar  yn  ienen:  ^Diemeent 
'en  gek  of  dronkenlap  vôôr  te  hebben  is  de  plank  mis.  Geen  cham- 
panje,  Mient!  ik  betaal  er  geen  cent  voor. ' 

Dêr  waerd  Mient  suver  kjel  fen.  Fen  ien  flesse  hied  er  de 
koark  al  springe  litten  en  it  heldere  gûd  kraelde  al  yn  'e  lange 
glêzen,  mei  't  skom  er  boppe  op.  Dêrom  tocht  Gjalt,  dy  't  syn 
frouljues-pakje  yet  al  oan  hie:  „Dat  moat  yn  oarder."  —  Hygyng 
foar  de  jonge  hear  stean,  lei  him  de  hän  op  't  skouder  en  sei: 
^Bidarje  hwet,  mynhear!  jy  kinne  mear  krije." 

Mynhear  poer  gleaun;  hy  onderhelle  de  fûst:  ^Loopnaarde 
hel!"  en  Gjalt  krige  in  optuter  tsjin  'e  smoel  oan.  Mardydealel 
it  grôtmakicersfeintsje  mocht  forklaeid  for  in  Ijeaf  famke  spylje 
kinne,  it  wier  in  krigel  jonkje,  dy't  er  wêze  doarste;  lyts  mar 
dapper.  Hy  hie  handich  earizer  en  mûtse  fen  'e  kop  en  jowch 
dat  spil  yn  feilige  hannen  —  en  do  fleach  er  de  jonge  hear  oan. 
Dat  joech  in  geskaei  en  gebonsälderfreeslikst!  En  de  kloft  waerd 
greater  al  nei  't  er  mear  tasjuggers  kamen  en  de  twa  fjuchters 
wrakselen  sahwet  skean  de  keamer  oer  en  sa  tsjin  de  tafel  oan, 
dêr  't  baes  Elle  en  hjar  by  sieten.  De  tafel  rekke  omfier  en  Elle 
der  onder.  Do  't  er  wer  oerein  kaem  dripte  de  reade  wyn  him 
ta  't  hier  út  en  roan  him  mei  stralen  by  de  holle  del.  Do  waerd 
hy  op  syn  bar  ek  ris  tige  útlake. 

Do  't  Elle  feint  wier  stied  er  der  for  bikend,  dar  er  net 
bang  fen  Sinteklaes  wier  en  for  in  bitsje  gerop  en  geraes  net 
op  e  rin  teacti;  en  al  wier  er  do  troud  man,  tiy  woe  sa'n 
bilediging  dôch  net  op  him  sitte  litte.  Hy  fleach  Gjait  oan,  dy  't 
krekt  as  in  razende  kat  de  jonge  hear  mar  oan  'c  hûd  hinge  en 
toklaude.  Elle  hie  dy  fint  al  lang  in  'e  rekken  hawn,  hwent  do 
't  dy  to  Flearterp  to  wenjen  komd  wier  hied  er  al  skielik  sein, 
dat  baes  Elle  mei  de  moade  fen  'e  skoan  wol  twa  jier  bynefter 
wier,  en  de  feint  dêrom  nijmoaderige  kreakskoen  út  de  stêd 
meinimme  liet.  It  presize  knaepke  hie  dêrfen  hast  al  in  bynamme 
krige ;  sommigen,  dy  't  mei  soks  hwet  gau  klear  wieren,  neamden 
him  wol  fen  Gjalt  Kreak. 

It  wier  to  Flearterp  ek  al  lyk  as  yn  wol  mear  doarpen, 
frjemde  ynkommelingen  moasten  deales  op  hjar  tellen  passe  of 
hja  waerden  't  lilke  beest.  De  Flearterpsters  wieren  sa  mei  hjar 
eigen  doarp  ynnomd,  hja  mienden  altyd  mar,  dat  it  dêr  folle 
better  to  wêzen  wier  as  yn  in  hopen  oare  doarpen  en  hja 
seijen  altyd.  »Dy  *t  ienkear  to  Flearterp  komt  wol  der  net 
Ijeafst  wer  wei."  —  Hja  hiene  graech,  dat  frjemde  ynkomelingen 
der  in  great  wird  fen  diene  ho  graech  se  der  wenje  mochten ; 
mar  mei  dat  al  moasten  der  faek  jierren  forrinne  ear  't  se  sokke 
as  echte  eigen  doarps-Ijue  biskôgje  woene«  Wieren  der  in 
ploechje  by  'noar,  dy  t  sizze  koene :  i»Wy  binne  allegearre  älde 
Flearterpsters  mei  inoar,''  den  wieren  se  yn  hjar  schik.  Frjemde 
ynkomelingen  waerden  altyd  yn  al  hjar  biwegingen  neigien  en 
diene  of  seine  se  hwet,  dat  net  yn  'c  smaek  foel,  den  wier  't : 
Hwet  dogge  wy  hjir  mei  dat  frjemde  folk?* 

Sa  tocht  baes  Elle  ek  oer  de  grôtmakers-feint.  Do'tdyfint 
dêr,  klaeid  as  in  gek  blei,  baes  ta  spot  foar  dc  minsken  makke, 
do  waerd  de  man  poer  op  dy  snaek,  al  hied  er  kleardernôch 
sjoen,  dat  de  feint  net  mei  opset  sin  de  tafel  omsmitenhie.  De 
gelegenheid  wier  for  baes  to  ginstich  om  Gjalt  net  ris  efkes  to 
pakken  to  nimmen,  ek  yet  al  mei  om  't  er  fen  'e  jonge  hear  wol 
gau  ris  in  kreweikc  hie,  dêr  't  er  goed  for  bitelle  waerd.  Sa 
gau  as  er  de  foetten  wer  onder  't  liif  hie  fleach  er  Gjalt  oan. 

»Hou  hou,  sa  net!"  rôp  Douwe  Olferts;  „twa  tsjin  ien  is 
moardsjen".  En  hy  scoe  baes  der  ôf  skoerre,  mar  baes  liet  him 
sa  mar  net  brûke,  dêr  wie'r  al  fiers  to  razen  ta.  Hy  kearde  him 
om  en  sei  tsjin  Douwe:  ^Hwet  wost  dou?  Mienst  dat  ik  om 
dy  hwet  jou  7  Al  hest  in  bult  jild  en  in  bult  gewelt,  dat  dondert 
my  neat,  for  den  divel!" 

»Och,  pluch-elsl"  rop  in  oar,  „hwet  hest  dou  dy  dermeito 
bimoeijen  ? 

Wammisl  Gjin  wird  wier  der  mearnedich.  Elle  siet midden 
yn  't  gefjucht,  en  net  loai  nimt  er  in  mês  út  de  bûse  en  jout 
Douwe  Olferts  in  feech  yn  't  wang.    Sa  waerd  it  dêr  in  fjucht- 

pertij,  dat  it  in  minskegriis  wie.  Roppe  en  raze,  flokke  en  ketter- 
mintsje,  tafels  en  banken  om,  flessen  en  glêzen  yn  grús.  De 
tsjinder,  dy  't  yn  de  ûren  fen  frede  op  sa'n  oproer  net  rekkene 
hie,  en  op  it  froalik  feest  mei  in  froalik  sin,  op  koslen  fen  in 
oar  drokkernôch  de  glêzen  slingere  hie,  dy  socht,  do  't  sa  mâl 
gong,  mei  gewelt  syn  kreft  en  macht  to  brûken.  Hy  kraste  en 
flokte,  hy  rôp  stilte  en  dat  de  fjuchters  ophâlde  moasten;  mar 
do  't  er  seach,  dat  dat  krekt  safoUe  útwirking  hie  as  dat  in  houn 
tsjin  de  moanne  blaft,  do  sôcht  er  mei  de  stôk  rombaen  to 
meitsen.  Hy  sloech  er  yn  om  as  mâlle  Jan  yn  'e  hinnen  en  it 
lit  him  bigripe,  dat  by  sa'n  geskaei  de  forstânnichste  Ijue  makken, 
dat  se  fen  *e  keamer  ôf  kamen  en  nei  hûs  gyngen. 

Nou  wolle  wy  yet  efkes  neigean  ho  't  in  jier  letter  stie  yn 
de  hushâlding  fen  baes  Elle  skoenmakker. 

It  wier  Snjeuntomoarn.  De  sinne  skynde  blier  yn  baes  syn 
winkel,  dêr  't  in  feint  siet  to  arbeidsjen,  dy  't  nou  en  den  de 
piktried  slop  hingje  liet  om  ris  to  drinken  út  in  kop  fol  kofje 
en  to  biten  fen  in  fersk  bôltsje,  dat  him  deis  om  in  ûre  of  tsien 
dêr  brocht  waerd,  ta  in  forkwikking  yn  't  foarmiddeiskoft.  Yn 
'e  wenkeamer  sieten  Elle  en  Maeike  to  kofjedrinken.  Alhowol  it 
to  sjên  wier,  dat  it  Snjeun  wier  —  oan  de  skrobberij  dy'toeral 
ontstie  — ,  de  krepens  en  kreazens  fen  de  frou  blonk  yen  dêr  oan 
alle  kanten  tomiette.  Sonder  in  goed  onderhâld  scoene  't  kam- 
menet,  de  laedtafel  en  de  stoellen  sa  spegelglêd  net  wêst  ha,  de 
mûrren  sa  wyt  net  en  de  glêskleden  net  sa  helder  as  in  hage. 
It  like  do  mei  de  húslike  omstânnigheden  ek  better  to  stean  as 
in  jier  to  foaren.  Baes  Elle  siet  oan  'e  ein  fen  'e  tafel  bisiden 
de  hird  mei  syn  jonkje  op  *e  knibbel,  dy  't  heit  wyld  en  derten 
yn  't  hier  en  yn  t  bird  loek  en  den  wer  tsjin  mem  lake  en  den 
heit  wer  oan  'e  kleppe  fen  'e  pet  skoerde. 

,To  mar,  Ijeave!"  sei  de  frou,  dy  't  onder  kofjedrinken  to 
beantsjetriedsjen  siet  for  't  Sneins  middeimiel.  „To  mar  Ijeave  ! 
pleagje  heit  mar !  pleagje  heit  mar !  hwerom  lit  er  't  bird  in  héle 
wike  waechse." 

„Ja,"  seit  Elle,  „wyls  't  er  him  nei  *t  kin  fîelt,  „ik  moatmy 
joun  foaral  skeare." 

„Hjoed  in  jier  wierst  dêr  gauwer  mei  klear,*'  sei  Maeike, 
do  wachteste  net  oan  'e  jouns  ta.  Witst  wol  dat  it  hjoed  krekt 
in  jier  lyn  is,  dit  hjir  hirddraefd  waerd?*' 

Wrachtich  ?  sei  Elle,  „is  dat  al  in  jier  lyn  ?  Nou,  ik  mei  er 
net  graech  om  tinke." 

„Do  sieten  wy  hjir  sa  noflik  net  as  nou ;  do  tocht  ik  net 
dat  wy  ús  lytse  Pibe  bihâlde  scoene.  Och,  och !  dy  nacht  dy  'k 
do  trochbrocht  ha,  forjit  ik  net  maklik.'' 

^Nou,  ik  ek  net.  Myn  thúskomste  do  yn  'e  moarn  stietmy 
foar  de  geast  krekt  of  't  it  jister  bard  is.'' 

^Ja,  dat  het  my  faek  neijerhân  nij  dien;  hwent  dou  hiest 
eigentlyk  in  fiks  stik  yn  'e  krage,  oars  net?" 

,Wel  ja  1  ik  wier  dronken:  Earst  hiene  wy  jenever  dronken, 
en  do  rekken  wy  oan  'e  wyn,  datbigoun  meielkoartoarbeidsjen; 
ik  waerd  sa  dronken  as  in  ûle;  Do  rekke  'k  mëi  dy  moalkers- 
feint  oan  't  slaen;  hie  'k  goed  by  myn  forstân  wêst,  den  scoe 
'k  dat  net  dien  ha." 

„Hea  ja,  dat  komt  my  nou  't  sin,  hest  it  al  heard,  dat  dy 
Gjalt  him  oannimme  litten  het  as  soldaet?  Elk  moat  omtrint 
jild  fen  him  ha,  is  my  forteld.'' 

„Nou,  dat  forwondert  my  neat,*  sei  baes.  „Bare  folle  by 
de  pretten  en  den  ris  wer  komeedsjespylje ;  dat  bljuwt  den  faek 
net  by  in  inkelde  kear,  mar  as  't  goed  nei  't  sin  útpakt,  den  al 
wer  ris,  den  jouwe  de  jonge  knapen  hjar  faek  to  folle  oan  sa'n 
Ijeafhabberij  oer,  hja  forjitte  hjar  nedich  wirk  en  fortarre  mear 
as  hjar  barre  mei.  Gjalt  is  de  earste  net  en  scil  de  lêste  net 
wêze,  dy  't  troch  dy  gekheid  op  'e  dwaelwei  rekket'  Wy  hiene 
dêr  do  by  Mientes  in  rare  joun,  bloed  en  reade  wyn  troch  inoar, 
mei  'k  wol  sizze.  It  is  sikerwier  in  wonder  dat  er  gjin  deaden 
komd  binne.  Mar  ik  kin  der  yet  om  laeitse,  ho'n  pitertuerlike 
fortoaning  hy  dêr  by  dy  fjuchtpartij  makke  mei  syn  frouljues- 
klean  oan.  Dy  't  se  him  liend  hie  scil  se  wol  raer  werom 
krige  ha. 

„It  is  yet  al  moai  biteard,  dat  jim  mei  boetebeteljen  der  ôf 
kamen.  Jimme  hiene  ek  wol  ris  nei  Ljouwert  reitse  kinnen;  dat 
hie  folle  biskamsumer  wêst  en  skeadlik  er  by.  Seis  goune  to  bi- 
teljen,  dat  wier  yet  oer  to  kommen.  Wier  't  oan  de  iene  kant  in 
ellindige  nacht,  oan  de  oare  kant  kaem  erekhwetgoedsútfoart; 
dêrom  scil  dat  jijd  my  noait  bigreatsje." 

^Né,  my  ek  net,  mar  as  ik  om  dat  thúskommen  tink,  —  den 
is  't  my  mâl!  Earst  by  dy  losbânnige  wille  tige  meidwaen,  do 
fjuchtsje,  dêrnei  maltjirjende  wei  de  deilisskip  wer  ôfdrinke  mei 
sjampanje,  dy  't  de  jonge  hear  op  't  lêst  mar  jowch  om  't  Mient 
er  graech  6f  wêze  woe,  —  en  einliks  let  yn  'e  moarn  tige  dron- 
ken  nei  hús.  Dêr  foun  ik  dy,  bleek  en  biskriemd,  mei  in  wite 
nachtmûtse  op  by  de  widze,  en  ús  búrwiif  by  dy,  dy  't  út  mei- 
lijen  de  nacht  by  dy  trochbrocht  hie,  —  en  disse  Ijeave  jonge 
mei  de  dead  op  'e  lippen,  sa  't  do  wol  like.  Hê  1  ik  wird  omkeard 
yn  't  liif  as  ik  it  my  foarstel." 

Maeike  sei:  ^lk  bin  altyd  bliid,  dat  ik  do  mar  net  tsjin  dy 
bigoun  bin  to  eameljen  en  to  sekmeljen,  lyk  ast  dou  it  neamste 
as  ik  by  sa'n  gelegenheid  my  net  alheel  stil  hâlde  koe.  Wy  ha 
dy  do  mar  gau  op  bêd  holpen.  De  oare  moarns,  de  moarn  fen 
de   Snein,   dy   't   ús  sa'n  hearlik  gelok  oanbrocht,  mei  'k  sizze, 

do  wier  dyn  earste  frage  nei  't  wekker  wirden,  ho  it  mei  de 
lyts  jonge  wier.  Dat  like  do  hwet  better  en  dyn  twade  frage 
wier  om  drinken.  Ik  brocht  it  dy  en  do  sei  'k  oars  neat  as: 
»Elle,  scil  dit  de  lêste  kear  wêze?"  En  dyn  antwird  wier:  „Dat 
hoopje  'k;  pas  dou  mar  hwet  mei  my  op".  Dou  hest  oan  diss' 
tiid  ta  wird  hälden,  sonder  dat  ik  op  dy  hoefde  to  passen  en  't 
is  mar  wier,  — 't  is  krekt  of  't  sint  dy  tiid  de  segen  ús  mear 
mei  is.  Us  jonkje  is  do  gau  better  wirden  en  hellet  nou  tige 
oan;  wy  krije  al  geande  wei  sa  foile  mear  drokte,  dat  wy  in 
feint  tige  oanslach  jaen  kinne.  De  drank  er  út  en  de  willc  der 
yn.    Ellel  hwet  ha  wy  oerfloedige  reden  om  tankber  to  wêzen". 

Jawol  ha  wy  datf'  sei  hy.  ,,Dat  tocht  ik  jister  yet  do 'k  by 
jitfrou  Finael  wier  mei  de  pantoffels.  Dat  minske  mei  hjar  bulte 
jild  is  der  lang  sa  gelokkich  net  oan  ta  as  wy  yn  ús  forgettene 
steat,  mei  ús  dageliks  brea". 

„Né,  dat  heste  goed,  Elle.  It  griist  my  altyd  yet  oan  om 
hjar  soan.  Dy  hie  tige  syn  lekken  en  brekken,  mar  hy  wier 
oars  yn  syn  hert  gjin  dogeneat.  —  Scoed  er  syn  natuerlike  dead 
wol  stoam  wêze?" 

Ja/'  sei  Elle,  „dat  leit  yn  't  tsjuster.  Mar  Paulus  seit  net 
forgees,  dat  de  gjirgens  de  woartel  is  fen  alle  kwea.  Hwer  't  in 
minske  ta  oergean  kin  út  ynfrettende  jildsucht,  dat  wit  men  hast 
net.  Mar  dit  wit  ik  wol,  it  âldwiif  moat  alheel  divelsk  wêst  ha, 
do  't  se  wys  waerd  op  hwet  menear  de  jonge  hear  jild  to  lien 
krige  van  dy  Jood  to  Ljouwert.  —  Ut  syn  weismiten  libben 
kinne  wy  leare,  dat  immcn  mei  jild  en  goed  in  stumper  is  as't 
him  oan  soun  forstän  ontbrekt,  of  as  er  syn  forstän  net  brûkt." 

Maeike  sei:  „Dou  meist  er  wol  bi  sizze:  as  't  immen  oan 
de  rjuchte  deugd  ontbrekt,  hwent  de  jonge  hear  hie  in  goed 
forstân  cn  lyk  as  *k  sei,  yn  syn  hert  wie  er  ek  net  kwea,  mar 
hy  forslingere  op  forkearde  wegen." 

Ja,  sa  giet  it  wol  mei  sokke  knapen,  dy  't  yn  hjar  jonge 
jierren  tofolle  tobek  hâlden  wirde ;  as  se  den  op  har  jierren  komme 
binne  se  't  net  bitroud  om  los  to  rinnen.  Mar  mei  dat  al,  scil 
jiffrou  hjar  konsjinsje  wol  ris  popelje,  tinkt  my,  al  draeit  se  hjar 
nou  al  wakker  nei  de  fromme  side.  It  uterlike  manteltsje  fen 
skynheiligens  kin  net  bilette,  dat  dêr  binnen  de  wjirm  byt,  dy 
't  hjar  fen  de  wiere  fredc  en  rêst  forwidere  hâldt.  Mannich 
húchler  scil  dat  wol  by  onderfining  witte.' 

„Nou,  dat  tink  ik  ek,  Elle.  Mar  komt  hjir  to  Flearterp  fen 
't  jier  ek  wer  in  hirddraverij  ?*' 

i^Ik  wit  it  net/'  sei  Elle.  «Ik  ha  der  gjin  praet  fen  heard 
en  'k  freegje  der  nimmen  nei,  hwent  ik  stel  der  gjin  bilang  yn. 
't  Is  mar  to  hoopjen  fen  net.  Net  dat  ik  er  wer  oanstriid  ta  krije 
scil  om  er  hinne  to  gean,  mar  der  binne  oars  hirddraverijen 
genôch.    En   troch   sokke   pretten   komt  er  faek  mar  onrêst  yn 

húshäldingen  dêr  't  oars  gjin  onrêst  is,  ja,  soms  earmoed  en 
eHinde  er  by.  Hwent  elk  wol  der  mar  by  wêze,  barre  meije  of 
net,  en  in  hopen  fortarre  mear  as  hjar  past." 

Ja,  de  kastleinen  farre  der  meastal  it  bêste  by.  By  Mient 
het  it  to  minsten  forline  jier  safolle  fortuten  dien,  dat  it  wiifhet 
in  breed  earizer  krige.  Nou  giet  it  praet  al  dat  er  wer  hirddraefd 
wirde  scil  en  pakt  It  den  wer  sa  goed  út  as  forline  jier,  den 
scil  Miente  dochter  ek  in  hoep  om  e  holle  ha.  Dêr  moat  dat 
great  fanke  sels  al  fen  lein  ha  to  eameljen." 

Dy  *t  mei  bitelje  wol  ta  de  kastleinsweelde  kin  't  dwaen," 
sei  Elle,  „mar  ik  net.  Oer  de  gemeinte-bilêsting  kinne  in  hopen 
Ijue  beare  krekt  of  't  hjarren  sa  mar  yn  ienen  't  fel  oer  'e  nekke 
helle  wirdt ;  mar  komme  se  oan  't  pretsjehâlden,  den  kin  't  wol 
lije.  Der  hwet  ta  to  biteljen,  dat  earme  minsken  safolle  krije 
kinne,  dat  se  ta  libjen  noch  ta  tsjerren  komme  kinne,  dat  falt 
bjustere  biswierlik,  mar  de  kastlein  mei  'noar  ta  in  great  man 
meitse,  dat  hindert  net.  —  Mar  kom!  wy  kofjedrinke  to  lang; 
ik  moat  néi  myn  wirk.'' 

„Ik  ek/'  sei  Maeike.  „Jou  my  de  lytse  bysfeint  mar  oer; 
hy  scil  mei  in  heal  pofke  yn  'e  kakstoel,  foar  't  finster  yn  't 
sintsje  nei  de  kijkes  to  sjên,  sa  lang  as  't  dûrret.  Hjir,  dou ! 
jaen  heit  in  tútsje." 

Elle  túte  syn  jonkje  en  socht  syn  wirk  op,  lyk  as  't  wiif  ek  die. 

1864. 

Oan   de   heechachte   hear,   oan  de  heechskatte  folksfrjeon 

J.  J.  A.  Gouverneur, 

op  syn  SOste  jierdei,  14  Februari  (Selle)  1889. 

Jan  Oouverneur,  de  húsfrjeon  fen  sa  folle, 
Ik  moat  jo  hjoed  myn  tank  ek  wije,  man. 
My  flijt  jins  wirk,  al  ha  'k  in  grize  hoUe, 
En  yn  myn  jonkheit  hie  'k  de  wille  er  fen. 
Gjin  skrjuwer  het  er  oait  yn  Nearlâns  tale,  — 
Sa  goed  as  jy  for  't  folk  tocht,  rymd  en  skreaun. 
Sa  mei  jy  oan  't  haed  fen  alle  skrjûwers  prale, 
Sa  bin  je  'n  frjeon  fen  al  jo  lânslju  bljeaun. 

Hwet  Eeltsje  Halbertsma  for  ús  lânsdouwe, 
('k  Mien  Fryslân)  wêze  mochte,  wieren  jou 
For  hiel  ús  lân;  dêr  kin  je  mar  op  bouwe; 
En  sa  dielt  elts  mei  jo  de  wille  nou. 
Ef  is  't  gjin  wille,  äld  en  sêd  fen  dagen, 
Siik  kreundrich  wei,  to  stjerren  dei  oan  dei. 
O  ja,  der  wjukkelt  hjoed  boppe  alle  pleagen  — 
In  Ingell  en  dy  bringt  jou  earkroan  mei. 

Dy  Ingel  dy  de  tank  fen  tûznen  minsken 
Hjoed  mei  sa'n  golle  miening  oan  jo  bringt, 
Jowt  fêst  sa  folle  boppe  al  jou  winsken, 
Det  derfoar,  hwet  ta  'n  lêst  jo  wier,  forsinkt. 

Sa  mei  it  wêze,  o  Gouverneur !  Ja,  eale  en  goede  — 
ou  libben  wier  'n  segen  for  de  wrâld, 
y  makken  mannich  droeve  bliid  to  moede. 
in  mannichien  hast  jong,  al  wier  er  âld. 

Jou  humor  flaeide  it  hert,  it  haed  en  sinnen ; 

Men  lake  sims  -^  en  skriemde  tagelyk. 

Sa  wisten  jy  ús  allegear  to  winnen, 

En  den  de  les,  —  sa  soun,  sa  goed,  sa  ryk. 

Farwol  goefrjeun !  ek  oer  it  grêf  is  libben, 
Dyn  wirk  bljuwt  mei  dyn  namme  wol  bistean. 
Sa  libje  jo  allyk  as  for  jou  sibben ; 
For  dy  er  letter  oer  ús  grêven  gean. 

13  Februari  1889. 

Priisútdieling 

by  de  Hirddraverij  to  Birguniy  op  8  September  1900. 

PriiS'  en  Preemje-winners  I 

Dat  ik  hjir  as  priisútdieler  yn  jimme  foarmidden  bin,  komt 
troch  dat  de  Birgumers,  fen  de  tiid  6f  dat  se  ûnder  de  poppe- 
stien  wei  helle  wirde,  tadat  se  de  leppel  del  lizze,  bikend  steane 
for  'n  troch  forstânnich  folk,  by  hwa  it  sizzen:  „Ho  âlder,  ho 
wizer",  yn  eare  hâlden  wirdt,  en  my,  dy  sêftsjes  oan,  nei  de 
tachtich  jier  rin,  achtet  men  for  in  man,  wiis,  geleard,  en  for- 
stânnich  genôch  om  priisútdieler  to  wêzen  en  immen  dy  net  wiis, 
geleard  en  forstânnich  is,  moat  ek  net  nei  priisútdielen  tale. 
0  ja,  priis-  en  preemje-winners,  hwer  se  my  hjir  nettabineame 
wolle,  jimme  witte  it  net.  Om  sa  mar  ris  hwet  to  neamen :  ta 
minister  fen  oarloch.  Sjuch,  yn  myn  berne-jierren  wier  'k 
bifrjeone  mei  de  Heechgeasten  yn  Noardermar,  dêr 't  Menno  Baron 
van  Coehoorn,  dy  to  Wikel  yn  stien  foralbastere  bigraven  leit, 
him  útlei  op  de  festingboukinde.  Sa  fetsje  jimme  wol,  bin  'k 
hast  fen  de  widze  ôf  oan  mei  oarloch  hotes  en  totes  en  dêr 
boppedat  in  great  frjeon  fen  ek.  —  As  ik  minister  fen  oarloch 
waerd,  nou  't  de  froulju  manlike  rjuchten  freegje  en  taparte  wirde 
scille,  bigripe  jimme  dat  ik  de  fammen  like  goed  as  de  feinten 
twinge  scoe  soldaet  to  wirden  en  de  excersysje  to  learen  totoet 
en  to  pearde.  Dy  de  rjuchten  fen  de  man  ha  wolle,  moatte  de 
lêsten  er  fen  ek  mei  drage,  dat  is  net  mear  as  rjucht,  hwet  sizze 
jimme?  Dêr  by  —  hwet  waerd  it  libben  yn  kamp  en  kazerne 
folle  oannimmeliker,  fammen  en  feinten  troch  elkoar  mei  rânsel 
en  gewear.  Ek  wolle  se  ha,  ik  scil  lid  fen  de  Earste  Keamer 
wirde;  troch  myn  rykdom  ha  'k  dêr  de  bikwamens  for,  dat  kinne 
jimme  gewaer  wirde  by  de  Fryske  Provincyale  Staten.  It  kin 
neifreegjen  lije.  Ek  siikje  se  my  oer  to  heljen,  lid  fen  de  Twadde 
Keamer  to  wirden  om  it  konservatisme  to  steunen ;  ik  bin,  lyk 
as  folle  Ijue  fen  myn  rang  en  stän,^  bihâldsman,  it  nije  wol  er 
by  my  net  mear  yn.  Is  er  in  plak  yn  de  gemeinterie  fakant, 
den  fljugge  se  my  op  'e  húd :  ik  moat  lid  fen  de  ried  wirde, 
omdat  ik  sa  fen  smoken  hâld.  Ek  wolle  se  my  ha  ta  lid  fen 
de  tsjerkerie,  omdat  ik  hast  net  út  de  tsjerke  wei  to  slaen  bin, 
't  selde  eft  er  preke  wirdt  of  net.  Oargeltraper,  hounegiseler,  jimme 
witte  net  hwêr  se  my  net  ta  bineame  wolle,  mar  —  ik  bitankje 
for  al  dy  eareposten,  ik  hâld  my  oan  't  fak  der  ik  sterk  yn  bin 
en  dat  is  priisútdieler  en  ik  siz  altyd :  in  goed  priisútdieler  kin 
er  oars   neat  by  wêze  en  neat  by  dwaen,  en  goed  priisútdieler 

hat  de  holle  en  de  hânnen ,  scoe  'k  sizze,  fol,  mar  de 

hânnen,  nou,  dat  rint  er  sims  om. 

Nou  komt  er  yet  hwet  by.  Ik  bin  in  Birgumer  dy  fen  de 
miet  ôf  oan   alle  Birgumer   hjerstmerke-Tiisdei's   hirddraverijen 

bilibbe  hat.  Fen  sels,  ik  wie  altyd  gjin  priisútdieler,  hwent  do 
de  earste  hirddraverij  hjir  op  tou  set  waerd,  wier  ik  yet  in 
skoaljonge  fen  in  jier  njuggen,  tsjien,  mar  troch  nou  al  in 
sechstich,  sauntich  hirddraverijen  mei  bywenne  to  hawwen,  kin 
min  wol  tinke  dat  ik  er  forstân  fen  ha.  Nou,  ûngemakükl  Der 
Ûntkomt  my  gjin  spatsje,  noch  to  minder  omdat  ik,  om  't  sa 
mar  to  sizzen,  mei  hirddravers  geboren  bin  en  getogen,  mei  sa 
follesto  mear  rjucht  kin  ik  jo,  myn  hear  B.  de  Vries,  mei  út 
namme  fen  de  Directie  en  't  folk  dat  jou  Kravanna  biwûndere, 
tank  sizze  dat  jy  Birgum  foreare  ha  mei  jou  bisite. 

Hwet  my  moeit,  is  det  de  priis  net  greater  is.  De  priis  is 
eigenlik  for  in  doarp  as  Birgum,  dêr  oars  gjin  as  wolstelde 
minsken  wenje,  sadet  elts  er  syn  knipbrea  tnei  salm  yt,  to  lyts. 
Hwet  er  fen  to  sizzen?  As  de  Heare  yen  net  losmakket  fen  't 
kaptael,  den  sit  men  er  sa  fêst  oan,  is  't  net  wier?  Jimmc 
witte  dat  jamk  wol  by  jimme  sels,  priiswinners.  Under  ús  sein 
en  bleaun,  ik  wol  it  for  elts  en  ien  net  witte,  hwent  denslagge 
se  my  daelk  heger  oan  yn  de  hoofdlike  omslach,  mar  ik  tink  er 
wol  ris  oan  om  in  tûzen  goune,  trije,  fjouwer  oan  de  Birgumer 
hearstmerke-hirddraverij  to  legetearjen.  Den  stie  se  for  iwich 
op  poaten,  en  dy  nei  my  priisútdielde,  koe  men  folop  trakte- 
mintearje.  Mar  jy  en  ik,  priiswinner  sjugge  net  op  *n  bytsje 
mear  ef  minder.  Sechstich  goune  is  for  jo  en  my  mar  in  baggetel, 
en  dochs,  ik  wit  it  det  it  wier  is,  binne  er  gûds  om  sa'n  baggetel 
dea  forlegen.  Sechstich  goune,  it  is  de  hiele  wide  wrâld  net, 
mar  jy  kinne  'r  folle,  dy  de  wide  wräld  hast  to  krap  is,  mei 
segenje  en  moed  jaen.  Tink  er  om.  Häld  de  wirden  fen  'tliet 
yn  jou  memoarje: 

It  lok  fen  't  libben  fynt  in  minsk 
Troch  lokkigen  to  meitsjen. 

As  jy  dêr  bisef  fen  ha,  den  kin  de  winst  fen  hjoed  jo  lok 
bisoargje,  mear  wirdich  as  in  tsjien  dûbelde  rinte.  Dy  segen 
winskje  ik  er  jo  mei  tal 

En,  preemje-winner  mei  Wilhelm  fen  D.  Jaarsma: 

't  Is  wier,  15  goune  is  for  in  sleau  wiif  in  sleef  fol  bislach 
op  in  gatsjepanne,  mar  dy  se  goed  wit  to  brûken,  kin  er  hwet 
mei  bidije.  To  Bûtenpost  hat  in  man  wenne,  dy  hat  my  ris 
forteld  det  ris  in  jonge  fen  in  jier  toalf,  trettjin,  fyftjin  goune 
byien  garre  hie,  sûnder  det  syn  älden  it  wisten,  mei  yn  'c  line 
to  rinnen  om  skippen  't  Knillisdjip  op  to  lûken,  mei  boadskip- 
rinnen  en  sa  hwet.  Mei  dy  fyftjin  goune,  tocht  er,  koe  er  wol 
hwet  bigjinne,  en  heit  en  mem  tochten  it  ek.  Hy  bigoun  to 
handeljen  yn  jonge  hoannen,  yn  skjippe-bloaten,  yn  wolle  en 
wit  hwet,  en  't  is  dêrmei  eindige  det  er,  as  siedhandler  yn  't 
great,  ryk  stoar.  Jy  krije  de  fyftjin  goune  op  riper  jierren  as  de 
man  dêr  ik  fen  fortelde;  hwet  wie  er  nou  mei  op  om  it  ek  sa 

fier  to  bringen  as  hy,  wit  ik  net,  mar  jy  sjugge  det  er  mei  fyftjin 
goune  mear  barre  kin  as  follen  miene,  mocht  rykdom  jou  winsk 
wêze  en  jo  lokkich  meitsje,  hawar,  sjuch  jo  er  mei  to  bihelpen. 

En  jy  no.  3,  J.  Wytsma  mei  Martiriy  winskje  ik  fortún  mei  de 
hûndert  goune,  dy  jy  tsjin  dizze  fiif  for  rinte,  in  jierlang  op 
gebrûk  tinke  to  nimmen.  Dat  teikent  det  jy  in  man  binnc  mei 
in  skrandere  holle.  Der  is  mei  hûndert  goune  mear  to  winnen 
as  mei  fiif.  Ik  kin  jo  gjin  rie  jaen,  ik  bin  priisútdieler  en 
dêrmei  op  en  wei,  mar  dit  wit  ik  wol,  as  'k  yn  jou  plak  wie, 
ik  sette  dy  hûndert  goune  net  ûnder  Dokkumer  taei.  Nousteane 
dy  taeiwiven  heech  en  rize  se  yet  alle  dagen,  mar  pas  op,  nei 
Sinteklaes  komt  er  in  fâl  yn,  dat  sciile  jy  sjên.  Tink  om  't  effen 
net  det  ik  fen  jister  bin. 

Né,  wit  jy  hwet  jy  dogge?  Skriûw  in  politike  preek,  meitsje 
jo  eigen  mei  alle  hatelikheden  dy  't  folk  flije,  as  se  de  regearringe 
nei  de  kop  slingere  wirde.  Sjuch  dêr  tsjinoer  to  bringen  ho  folle 
oars  en  better  it  wirde  koe  läns  de  wei  fen  frede  en  rêst,  as  *t 
sa  en  sa  wie.  Rear  dat  ien  en  oar  goed  troch  eltsjoar:det  eltse 
steatsboarger  forplichte  wie  dêr  ta  mei  to  wirkjen,  de  boarger  en 
boer  moatte  net  langer  ûnder  swiere  lêsten  sukkelje,  de  bilêstingen 
moatte  for  de  greaten  heger,  den  kin  de  mindere  man  frij.  Sa'n 
preek  moatte  jy  opstelle  en  gean  dêr  mei  op  reis.  Lit  jo  for  folle 
sealen  hearre,  lit  goed  útkomme,  dat  it  skielik  oars  en  better  wêze 
scoe  as  jy  hwet  mei  krigen  to  sizzen.  Den  komt  er  ûnder  't  folk 
al  gau  in  rop:  To  divell  dy  man  is  in  tsjirl,  dy  klinkt  as  in  klok,  dy 
moatte  wy  ha,  den  komt  er  to  minsten  ien  earlik  man  yn  'e  keamer. 

Set  op  dy  wize  jou  hûndert  goune  ûnder  polityk,  sjuch  de 
frouljue  to  winnen,  en  dat  is  nedich,  omdat  it  wiif  de  man  dy 
't  rjucht  fen  kiezen  hat,  bihearsket,  sa  dat  er  him  wol  wachtsje 
scil  op  in  oaren  syn  stim  út  to  bringen  as  dy  hja  winsket,  nou 
—  ûngenadich.  Mar  om  de  frouljue  to  winnen,  ûnthjitte  jy  hjar 
it  libjen  to  forswietsjen,  troch  de  belêsting  op  de  sûker  ôf  to 
skaffen,  dan  wirdt  de  sûker  helte  goedkeaper  en  mei  gauwens  komt  er 
ek  in  fäl  yn  de  klontsjes,  den  ha  jy  de  frouljue  al  op  'e  hân,  en 
bring  jy  t  dêr  ta,  dan  komme  jy  as  lid  fen  de  twadde  keamer 
út  de  blikken  bos.  En  dat  for  fjouwer  jier,  en  jiers  twa  tûzen 
goune,  Mynhear  Wytsma,  den  kinne  jy  mei  wierheit  sizze :  „Ik  ha 
de  achttjinde  Septimber  njuggentjinhûndert  to  Birgum  /8000 
mei  hirddraven  woan." 

Nou,  dy  segen  winskje  ik  jo  mei  dizze  preemje  ta.  Knapper 
kinne  jy  't  net  winskje. 

En  hjir  mei,  myn  hearen:  Net  allinne  op  jimme  wolwêzen 
mar  ek  yn  'e  hope,  jimme  hjir  wer  to  sjên,  mei  tank  oan  de 
directie,  mei  tank  oan  allegearre  dy  dizze  hirddraverij  stipen, 
wolle  wy  drinke  en  klinkel 

Myn  Frysk  Folksliet. 

Fryslân,  dyn  lânsdouwe  mlnne 
Nei  syn  wearde,  hwa  scil  't  dwaen? 
Mar  wy  kinne  nou  wy  't  binne, 
As  dyn  bern  ús  eare  jaen. 
Fryslân  daverje  lûd  ús  sang! 
Bljûw  yn  wêzen  ieuwen  lang. 

Fryslân  mei  dyn  wetterweagen, 
Marren,  wielen,  wiid  en  siid, 
Hwer  wy  teagen,  rieden,  fleagen, 
Nearne  wie  ús  wrâld  sa  swiid. 
Fryslânl  daverje  lûd  oer  't  wiet! 
Us  hirdsyl-  en  ridersliet! 

Romje,  0  Fryslân!  op  dyn  sprake, 
Moaijer  as  er  ien  bistiet, 
Erf  fen  oarre-mem  en  pake, 
Soargje  dat  er  wryt  noch  slyt. 
Fryslân,  hâld  dyn  tael  yn  swang! 
As  in  iwige  ingeien-sang! 

Fryslân  romje  op  dyn  famkes, 
Boppe  ar  oaren  stean  se  heech! 
Sjeft  as  lamkes,  walje  *r  flamkes, 
Minsyk  út  hjar  harte  en  each, 
Fryske  famkes  span  de  kroan! 
Jouw  it  hert  oan  Fryslân's  soan! 

Fryslân!  oeral  om  ús  hinne, 
Laket  bou  en  greide  yn  't  roun. 
Tuikes  rinne,  op  klaei  en  finne, 
Lyk  as  nearne  oars  wirde  foun. 
Edle  boerestân,  o  hâld! 
Heech  ús  namme  oer  hiel  de  wrâld. 

Ljeaflyk  Fryslan!  sprekt  lâns  stoarje, 
Fen  de  drégens  fen  dyn  bern. 
Lit  dy  gloarje  iis  bikoarje, 
Kear  hwet  twadracht  stypje  kin. 
Fryslâns  ear  sinkt  net  yn  't  neat, 
Bljûwt  syn  folk  troch  iendracht  great. 
1904.  

Dit  lietkc  wacrd  troch  T.  0.  útrilct  to  BirRum,  op  it  fccst 
fen  syn  80e  jicrdei.  W.  A. 

Ik  haw  myn  houneweîn  forkocht. 

Scil  ik  jimme  gau  ris  hwet  nijs  fortelle? 

Ik  haw  myn  hounewein  forkocht,  wrachtich  ik  haw  myn 
hounewein  forîcocht.  Ik  jow  it  frachtriden  oer.  Dat  hieden 
jimme  net  tocht,  oarsnet?  Né,  it  kin  raer  as  't  er  goed  op 
wierret.  Forline  allerhellengen  is  't  fyftsjin  jier  lyn  dat  ik  fracht- 
rider  wirden  bin.  Fyftsjin  jier  lang  haw  ik  jimme  boadskippen 
yn  'e  stêd  nei  myn  bêste  witen  titfierd.  Jimme  hawwe  jimme 
ek  bêst  hâlden.  D'iene  mear  en  d'oare  minder,  elts  nei  syn  aert, 
het  my  bitroud  en  biginstige.  Sjoch,  dêr  binne  altyd  kniesoaren; 
mar  de  measten  ha  my  ek  goed  leanne,  en  fen  leanjen  spritsen, 
dêr  ha'k  wol  ris  oni  lake,  fen  pimpelers  dy  folle  yn  'e  harbergen 
sitte,  as  ik  se  dêr  oantrof,  koe'k  altyd  wol  traktearre  wirde.  AI 
scoe'n  se  my  for  in  skelling  jenever  jaen,  dat  scoe  hjar  net 
bigritsje.  mar  as  ik  om  in  dûbelsje  frége  for  't  boadskip,  den 
waerd  er  jamk  krimmenearre  dat  it  djur  wie,  en  dat  ik  op  sa'n 
wize  dien  krige.  Nou,  it  wie  grappich  en  ik  steurde  er  my 
net  oan. 

Ik  kochte  foar  fyftsjin  jier  de  hounewein  en  frachtriderij 
mêi  de  hiele  sântepatike  boel,  fen  Sjouke  Julien.  Sjouke  súle 
seijen  de  minsken  altyd,  hwent  hy  wie  in  súle  dêr  net  op  to 
rekkenjen  wie,  en  dêrby  in  graentsje-pikker,  it  frachtriden  wie 
yn  't  fortäl,  mar  ik  tochte:  dêr  is  mei  flyt  en  oppassen  in  stik 
brea  út  to  heljen.  Hwet  ik  ha  to  dwaen,  ik  hie  yet  fjouerhoundert 
goune  fen  myn  rampelesantejild  yn  de  spaerbank,  ik  kochte  it 
spil  fen  Sjouke  for  twahoundert  goune.  Ik  tochte  ik  scil  trije 
dingen  foar  eagen  hâlde.  Wês  wis,  wês  wier,  en  wês  binlik. 
Hwent  wrachtich  wier,  men  moat  net  djur  wêze  en  de  Ijue  snije, 
den  kriget  men  gau  dien  en  in  lilke  namme.  Dêr  meije  in  bulte 
notarissen  ek  wol  om  tinke. 

Nou,  al  siz  ik  it  sels,  ik  hälde  my  oan :  wis,  wier  en  binlik 
en mei  koarten  hie*k  it  bitrouwen  fen  ryk  en  earm. 

As  ik  nou  bliid  bin  dat  it  ophâldt?  Nou,  dat  kin'k  net  sizze. 
Mar  't  is  den  ek  wer  sa,  lyk  as  Wijke,  myn  wiif,  seit.  Do  'k  it 
riden  bigoan  wie  'k  frij  feint  en  frijgeselle  ik  by  Inte  Meines 
widdow,  mar  do  it  my  sa  goed  gong  dat  ik  tochte:  dêr  kin  in 
wiif  opstean,  naem  ik  ien,  en  sa  moasten  de  feinten  mear  dwaen. 
In  bulie  trouwe  'r  sa  mar  keal  en  bleat  hinne  en  it  is  jamk  fen 
de  miet  oan  earemoed.  Né,  sa  ik  net,  ik  moast  in  wiif  ûnder- 
hâlde  kinne  foar  't  ik  troude,  mar  do  'k  miende  dat  ik  dat  koe, 
do  socht  ik  ien  en  ik  foun  de  rjuchte.  Net  allinnich  dat  Wijke 
en  diger  knap  en  sjeaftaerdich  wiif  is,  mar  hja  brocht  ek  in 
stûrke  mei.  Saun  jier  lang  hie  se  by  âld  Saekje-moei  wenne  en 
dy  hie  hjar  yn  't  testemint  bitocht  mei  saunhoundert  goune.    Dat 

wie  hwet,  oars  net?  Dat  stie  ek  yn  'esparbank.  Datbymines, 
men  koe  fen  ús  net  sizze  hwet  Klaes  en  Akke  wol  seijen  as  er  in 
earem  péar  troude:  «Alwer  fjouer  neakene  billen  by  inoar*;  Né, 
wy  hieden  jild  op  rinte  en  in  bistean.  Kloek  en  by  't  wâltsje 
lâns  ha  wy  goed  fard.  Twa  bielderige  famkes  binne  de  blommen 
fen  ús  trouforboun.    It  kin  net  better. 

Mar  nou  is  't  lyk  as  Wijke  seit.  ^Fyftsjin  jier,*  seit  se, 
„jiest  nou  oan  *e  dylc  swabbe  yn  alle  waer  en  wyn,  as  ús  yet 
hwet  húslike  wille  barre  mochte,  dan  like  my  dat  moai  ta.* 

Sa  praette  Wijke  en  nou  haw  ik  to  Nimmerskea  in  kreep 
nij  hûs  kocht,  dêr  scille  wy  in  winkel  bigjinne  yn  krúdeniers- 
waren  en  folle  oare  spullen,  ek  er  hwet  klaeijing  by  lyk  as 
bjinders,  dweilen  en  skuteldoeken  en  pompierspullen.  Dan  scil 
ik  fen  de  Ijue  ynruilje :  bûter,  aeijen,  tsjiis,  beantsjes,  earte  en 
hwet  se  ha.  Sjoch,  troch  dat  ik  fyftsjin  jier  op  'e  stêd  riden 
ha  bin  'k  rounom  mei  bikend.  Ik  wit  hwer  ik  goedkeapst  keapje 
kin  en  ik  wît  ek  oan  hwa  yn  'e  stêd  myn  waer  it  bêste  djûr 
oan  to  smarren.  0 !  as  wy  mar  soun  bljûwe  scille  wy  ús  brea 
er  wol  útskoerre,  mar  dochs  is  't  krekt,  as  soarge  ik  fen  't  fracht- 
riden  ôf.  Ik  wie  er  nou  ta  wend,  is  't  wier  of  net.  Sels  fen 
myn  hountsjes  soargje  ik  ôf,  ja  fen  hounen  spritsen,  'k  haw 
altyd  noed  fen  dy  bisten  stien.  Fen  my  scil  min  net  sizze,  hwet 
ik  lêsten  fen  in  wyfke  yn  'e  stêd  hearde.  Do  wier  der  in  oare 
karrider,  healskuirich  lyk  as  er  mear  fen  myn  fak  wêze  kinne, 
dy  seame  syn  bist,  dat  nei  syn  sin  net  om  't  lyk  woe,  sa  ûnge- 
naedich  ôf,  dat  it  dier  gûlde  sa  dat  min  't  strjitten  fier  hearre 
koe.  „Hoor  iens  an"  sei  dat  wyfke :  „Die  súplap  van  in  kearel, 
die  beuly  men  zal  ienmaal  syn  siele  nog  janken  /loore  in  de  hel  en 
dat  verdient  er."  Né  myn  siele  scille  se  om  't  bistepleagjen 
net  jankjen  hearre  yn  'e  hel.  Ik  parte  mei  myn  hountsje  sûren 
swiet.  Ek  laedde  ik,  om  jild  to  fortsjinjen,  myn  karre  noait  to 
swier.  Moast  it,  ik  gong  efter  de  karre  om  to  skouwen  yn  pleats 
fen  er  op  to  sitten.  Tongerdeis  en  Sneins  as  se  frij  ôf  hieden, 
hieden  se  't  ek  frij,  Ik  gong  net,  lyk  as  er  wol  beulen  binne, 
op  sokke  dagen  mei  wiif  en  bern  mei  de  hounewein  te  plesierjen. 
Wijke  hie  ek  net  heal  wold,  mar  ik  ek  net.  't  Is  forflokte  min 
dwaen,  en  tink  er  mar  om,  al  dy  houne-beulen  stjerre  deaearm 
en  forachte  by  de  wrâld  en  fen  de  minsken.  En  hwet  wachtet 
sokken  dan  yette  yn  it  greate  hjîr  namaals? 

Né,  ik  kin  mei  in  frij  gewisse  foar  myn  hounen  stean.  Ik 
soargje'r  6f  en  fen  't  fak  ek,  mar  nou  woe'k  wol  dat  ik  de 
pinne  sa  goed  reppe  koe  as  de  mûle.  0 !  to  deale  as  ik  dan 
ris  oan  de  pinne  gong  en  boekstavere  hwet  ik  yn  de  fyftsjin  jier 
fen  myn  frachtriden  bilibbe  ha,  dat  scoe  lêzen  wirdich  wêze. 
Boeken  fol  koe  'k  skrjûwe.  Hwent  sjoch,  eltse  hús,  siz  ik  wol 
ris,  het  syn  stoarje,  en  fen  eltse  hûs  oan  de  dyk,  troch  my  fyftsjin 

jier  biriden,  ken  ik  amperoan  de  geskiedenis,  en  ek  degeheime, 
hwent  —  kinne  de  minsken  dokter,  pastoar  en  domeny  forryflje, 
ús  forryflje  se  net.  Wy  komme  efter  it  gordyntsje  to  sjên.  Ja, 
ja!  wonderen  kin  'k  fortelle,  men  scoe  't  pas  leauwe  en  dochs 
scoe  'k  wier  wêze.  O!  ik  haw  jamk  sei'n,  as  ik  keuning  wie 
fen  't  lân,  woe  'k  noait  in  minister  ha,  of  hy  moast  earst  in  jier- 
mennich  houneweinfrachtrider  wêst  ha.  Dan  wist  er  earst  hwet 
in  need  en  leed  er  al  útstien  wirdt  om  foar  de  wrâld  hwet  to 
lykjen  of  to  wêzen.  Sa  wol  op  it  lân  as  yn  'e  stêd.  Ik  siz 
jimme  dat  de  dingen  jamk  mâlle  oars  binne  as  se  lykje.  Mar 
sjuch,  wy  Ijue  leare  swijen.  It  is :  „mûltsje  ticht"  as  wy  't 
bitrouwen  hâlde  wolle ;  mar  nou  'k  it  riden  oerjow,  ja  koe  'k  nou 
de  pinne  reppe  sa  goed  as  babbelje,  nou,  ûngemakkelik  folle 
moai's  scoe  de  wrâld  to  lêzen  krije. 

Om  dêrfen  in  biwys  to  jaen.  De  Ijue  dy  it  oangiet  binne 
dea^  oars  scoe  'k  er  yet  fen  swije,  mar  om  nou  mar  ris  as  eksimpel 
de  stoarje  fen  ien  hûs  mei  to  dielen. 

Ik  mien  dat  hûs  dêr  bûten  de  bûrren,  tichte  by  de  wettermounle 
fen  Minne  syn  polder. 

Yn  dat  hûs  wenne,  do  'k  mei  de  hounewein  bigoun  to  riden, 
dus  yn  myn  feintejierren,  Manes  mounlemakker  mei  syn  mem. 
Lange  Manes  neamden  se  him  wol,  om  dat  er  moai  heech  op 
skonken  wie.  Hy  stie  bikend  for  fûleindige  gjirrich,  dêrom  mocht 
nimmen  him  lije,  en  de  bern  songen  him  wol  nei :  „Lange  Manes 
komt  noait  yn  'e  HimmeL"  De  bern  ha  gelyk  krige,  dat  scille 
jimme  hearre.  Hy  is  net  yn  'e  Himmel  komd,  to  minste  net 
op   ierde. 

Al  wie  er  mounlemakker  fen  birop,  hy  die  neat  en  siet  deis 
mei  de  foetten  oan  't  hirdsje,  as  't  kâld  wie,  by  mem  thús,  en 
simmers  dan  pielde  er  hwet  yn  syn  tún  om.  Frége  men :  „hwer 
libbeter  dochs  fen  ?"  *Dan  wie  't  ^ndert :  ^Manes  libbet  fen  de  wyn." 

Tsjin  in  swier  unthjit  dat  ik  swije  scoe  as  in  smoarde  kater, 
waerd  ik  Manes  syn  betrouweling  en  boadskiprinner  yn  'e  stêd 
en  't  lei  my  gjin  dôve  núten.  Ho  gjirrich  er  wêze  mochte,  for 
my  wie  er  goed. 

Oau  wiste  ik  hwer  Manus  fen  libbe.  Manus  hie  in  moaije 
lûk  dien  út  'e  lotterij.  By  de  twa  tûzen  goune  hie'r  woan.  Dat 
jild  woe  'r  bilizze  en  do  rette  in  effekte-handler  him  oan  effekten 
to  keapjen.  It  lok  wie  him  mei.  De  Turken,  Russen  of  Span- 
jaerden  dy  er  kocht  hie,  riisden.  Manus  woan  yn  in  pear 
moanne  tiid  honderden.  Do  mar  wer,  en  sjê  dêr :  Manus  waerd 
effektehandler.  Hy  krige  fen  syn  makelaar  yn  'e  stêd  deis  in 
krante  dy  hiet :  „De  Kapitalist"  Soks  woe  'r  for  lîs  brievegearrer 
net  wite,  sa  moast  ik  dy  mei  nimme.  En  o !  it  wie,  sei  de 
handler  yn  'e  stêd,  sa  n  liepen  ien,  dy  Manus.  Dy  knipte  sa 
wis  en  't  lok  wie  him  mei.    Manus  woan  jild  oer.    Gjin  houn- 

derten,  mar  tûzenen  wol  ik  wol  leauwe.  Mar  —  ho  mear  as  er 
woan  ho  gjirriger  as  er  waerd.  As  er  njuggenennjuggentich  hie 
moast  er  ommers  ien  by  dan  wie  't  hondert.  Goed  iten  koe  'r 
hast  net  ôf.  Syn  mem  moast  mei  him  der  op  ta  lije.  Eindliks 
waerd  't  âld  sloof  siik ;  mar  in  dokter  er  by,  dat  bigrutte  Manes. 
As  ik  er  kaem  waerden  de  bêdsdoarren  ticht  dien,  ik  mocht 
Minke  net  sjên.  Frége  ik  ho  't  gong,  o  dan  wier  *t  altyd : 
^aerdich  better.''  Mar  't  sloof  is  yn  djippe  earmoed  útlibbe  en 
stoarn.  Manes  bistelde  sels  hjar  deafet  dat  net  mear  as  seis 
goune  kostje  mochte.  Gjin  miich  of  frjeun  waerd  op  bigrafenis 
forsocht.  Manus  allinne  folge  it  lyk.  Sa  hie  er  hast  gjin 
bigrafeniskosten.  „Folle  kosten  to  meitsjen''  sei  Manus,  mei 
in  taei  gesicht,  ^mei  my  net  barre.'  Dy  népes!  licht  hie  'r  op 
de  dei  fen  de  bigrafenis  wol  hondert  goune  fortsjinne. 

Mar  do  hie  Manus  it  hûs  allinnich.  Sjeuns,  nei  iten,  liet 
er  fen  in  âld  arbeidster  de  boel  hwet  oprêdde  en  himmelje,«en 
dy  birette  thús  syn  waskerije  ek,  mar  oars  sea  Manus  syn  eigen 
pôt.  It  wie  in  heukereftich  libbentsje,  en  do  de  jounen  lang 
waerden  bigoan  it  Manus  to  fortretten.  „Wist  dou  ek  in  goede 
húshâldster  for  my?"  frége  hy  my  ris.  „Ik  sei  né,  mar  'k  woe 
*r  wol  om  tinke." 

Ik  tocht  er  ek  wol  om,  mar,  nei  sa'n  man  doarst  ik  gjin 
goed  frommiske  stjûre  en  in  forkearden  yet  helte  minder.  Lykwols 
dêr  kaem  praet  fen  dat  Manus  wol  in  húshâldster  ha  woe  en  do 
stoarmen  er  al  gau  gûds  op  los.  Mar  fen  allegearre  dy  er 
kamen  wie  gjin  ien  dy  him  op  't  each  mear  hage  as  Wytske. 
In  fleurich  reafallich  jongfaem  fen  fiifentritich  jier.  Dy  koe  er 
krije  for  tsjien  stûren  wyks  en  de  kost,  mits  dcn  woe  se  yn 
hjar  liddige  ûren  for  in  oar  breidsje  en  hwet  se  dêrmei  fortsjinne 
scoe  hjarres  wêze. 

,,Ik  Ijeau  dat  dit  de  rjuchte  is  Klaes!"  sei  Manus  tsjin  my, 
en  Wytske  kaem. 

Mei  sa'n  flink  en  fleurich  faem  oer  de  flier  flikkere  de  hûs- 
halding  op,  mar  —  it  naem  ek  mear.  Kaem  Manus  mei  in  healpoun 
kouwesmoar  en  in  ons  bûter  wyks  troch  de  tiid,  do  naem  it 
mear  as  helte  mear.    Dat  wie  't  minste  'r  fen. 

Wytske,  al  koe  se  lêze  noch  skrjûwe,  wie  slûchslim.  Ho 
geheim  Manus  ek  for  hjar  wie,  eh  syn  boadskippen  mei  my  yn  't 
efterhús  ôfdie,  hja  hie  gau  yn  'e  rekken  dat  se  húshâldster  wie 
by  in  man  mei  jild,  al  die  er  him  dea  earm  foar. 

„In  man  mei  jild  is  froulju's  foech,"  seit  men  wol. 

Spikkelearre  Manus  yn  effekten,  Wietske  spikkelearre  mei 
koarten  om  't  hiele  effekt,  Manus,  to  bimasterjen.  Den  hie  se 
alles  yn  ienen.  Mei  flikfloijen  en  plûmstryken,  hiese  wol  fornaem, 
kaem  se'r  net. 

Sa   hie  se  by  't  fjûroansetten,  op  'e  knibbels  by  de  fjûrpôt, 

by  't  oereingean  Manus  de  hân  al  is  op  syn  meagere  knibbel 
set,  mar  o!  fij,  de  feint  hie  skrikt  as  hie  er  him  in  njirre  stitsen. 

It  moast  in  oare  wei  op,  scoe  se  de  bút  master  wirde. 

Wytske  kaem  er  efter. 

Kloek  wêze,  gierrich  wirde ;  h'je.  Mei  sok  aes  moast  de 
snoek  fangd  wirde. 

Wytske  hie  mei  breidsjen  yn  in  wike  twa  trije  in  lyts 
goune  fortsjinne  en  it  jild  ek  bard. 

^Hear  is,"  sei  se  tsjin  Manus:  „Jy  sjogge  dat  ik  yet  wol 
gaven  ha  om  jild  to  fortsjinjen,  ek  ha  'k  de  gaven  om  it  to 
biwarjen  leau  dat  mar,  mar  nou  woe  'k  dochs  wol  dat  jy  it 
bergen,  den  wit  ik  is  't  goed  biwarre.  Bljuw  ik  yn  'tlibbenden 
wirdt  it  in  forgearre  stur  for  myn  âlde  dei,  reitsje  ik  er  ôf,  den 
is  't  joues,  hwent  nimmen  is  my  neijer.  O  Manus,  do  'k  hjir 
hinne  scoe  waerden  jy  my  oanlekke,  en  nou  'k  jo  kennen  learl 
o  man!  De  Heare  biwarje  my  er  for,  mar  as  ik  jo  misse 
moast*'..  .  .  .  Wytske  koe  net  út  de  wirden  kommen  sa  bigoan 
se  to  kriten. 

Manus  waerd  er  mâl  fen.  Sa  wie  er  dochs  ien  dy  't  him  lije 
mochte  en  bitroude.  Hjar  jild  woe  'r  wol  biwarje  en  bergc  'r 
by  syn  jild  yn  't  âld  kamenet,  dêr  amper  oan  neat  oars  yn  wie 
as  jild  en  jildwirdige  pompieren. 

Op  in  oare  tiid  sei  Wytske :  „Ik  moat  jo  yet  ris  hwet 
sizze."  Jy  steane  my  wyks  in  healpoun  sjippe  ta  for  de  wâsk, 
mar  man ;  as  jy  my  in  poesfetsje  fol  goede  klaimodder  bisoargje 
kin^ie,  den  kin  'k  mei  in  fean  sjippe  wyks  bêst  ta.  jy 
wite  net  ho  klaimodder  mei  in  drip  sjippe  mingd,  ôfnimt.  It 
woan  dochs  wer  safolle  sjippe  út  oars  net  ?  In  healpoen  sjippe 
wyks,  is  my  to  grouwélich.  Dat  kin  ik  for  myn  konsjinsje  net 
forantwirdtsje." 

Manus  sei  dat  him  sa'n  kloekens  tige  oan  stie,  hy  scoe 
soargje  dat  er  klaimodder  kaem. 

„Den  ha  'k  yet  mear  yn  aksje,"  sei  Wytske.  „Jy  litte  nou 
wyks  mei  Klaes  in  poun  kouwesmoar  út  de  stêd  komme  en  den 
helje  ik  dêrby  wyks  yet  twa  ons  bûter  út  de  winkel.  Dat  isek 
fierst  to  bot  for  ús  lytse  húshâlding.  Gean  hinne  en  lit  trije  fean 
bargesmoar  mei  nimme.  Den  ha  wy  kostlik  stip  yn  'e  seane 
moster,  en  den  ite  wy  smoar  op  brea.  Den  bin  wy  gjin  bûter 
nédich.    It  smoar  is  goedkeap  en  de  bûter  godloaze  djûr.'' 

Manus  lake  nocblik  en  sei  dat  er  noait  in  fromminske  kend 
hie  dy  it  sa  wist  ocr  to  lizzen. 

„Den  is  deryet  oarshwef'seiWytske  wer.  ,, Wy  forbrûke  nou 
wyks  twa  ons  kofjebeanen,  en  hwet  bin  se  djûr.  Lit  Klaes  yn 
ús  blikken  kofjetrompke  wyks  in  fean  kofjesjerp  mei  nimme.  Ik 
kin  mei  in  drip,  mei  in  aileppeltsje  fol,  dêrfen  sokke  swiete  kofje 
sette,  jy  witte  it  net.    En  dy  is  sa  gesoun  for  de  ontlêsting,  dêr 

woanen  wy  wyks  wol  toalve  grouwe  sinten  mei  út,  dy  wy  nou  sa 
goed  as  weismite." 

Manus  wie  yn  'e  wolken  mei  sa'n  hushâldster  en  bigoun  to 
rekkenjen.  As  faem  koste  se  him  tsjien  stûren  wyks,  as  er  hjar 
krtje  koe  ta  wiif,  neat,  en  dêr  hja  selfs  better  as  hy  'r  slach  fen 
hie  om  de  boel  by  ien  to  hälden,  koe  er  net  better  dwaen  as 
nim  hjar  ta  wiif.  Ynwindich  wie  'r  ek  in  stimme  dy  sei :  doch 
it  net,  mar  eindliks  waerd  er  oertsjûge  dat  er  hjar  freegje  moast 
om  syn  wiif  to  wirden. 

Nou  en  den  moast  Manus  sels  ek  nei  stêd.  Ik  tink  dat  er 
den  wer  *n  knoarre  jild  helle  en  't  my  net  tabitroude.  Mar  ien 
kear,  do  er  fêst  in  goede  slach  slein  hie,  naem  er  in  poun  Ame- 
rikaensk  spek  mei  ta  wolkomthüs. 

Wytske  sei ;  nou,  for  in  kear  scoe  se  'r  neat  fen  sizze,  mar 
hja  hâlde  net  fen  sokke  onnuttigheden,  men  verwcnde  ermarfen 
en  krige  'r  in  swiete  mûle  fen.  Mar  nou  't  er  wie  scoen'n  s'er 
wille  fen  ha.  It  kaem  moai  út,  moarn  scoe'n  ss  griene  earte  ite 
en  dy  soeden,  mei  in  hoekje  fcn  dat  kostelike  spek  er  yn,  wol 
swiet  smeitsje. 

Dêr  kaem  in  pear  ons  fen  dat  spek  yn  'e  earte  en  do  se 
ieten  stie  dat  seane  spek  op  't  omkearde  goatlings-lid,  by  de  pânne 
mei  earte  op  'e  tafel. 

„0!  o!"  sei  Wytske,  do  se  ieten:  ^Hwef  in  keuninglike 
mieltiid  ha  wy  hjoed." 

Ja'*  sei  Manus  „sa  binne  se  al  swietter  as  mei  smoar." 

„Wol  dat"  sei  Wytske.  „Mar  *k  woe  for  gjin  goune  dat 
er  nou  immen  ynkaem,  de  Ijuwe  scoeden  sizze:  dy  beide  ite 
hjar  earm." 

„Dat  is  wier"  sei  Manus.  „Hwet  sjochf  dat  spek  er  lekker  út" 

„Dat  is  sa"  sei  Wytske.  „Mar  as  jy  er  nou  sa  oertinke 
as  ik,  de  earten  binne  al  sa  swiet  dat  wy  er  oan  to  gast  geane, 
my  tochte  den  litte  wy  it  spek  stean,  den  trjuw  ik  it  moarn  yn  'e 
koalrapen,  den  ha  we  'r  dûbel  wille  fen." 

Manus  lake  wer  nochlik  en  sei  dat  er  syn  faems  trochsicht 
biwonderje  moast. 

D'oare  deis  ieten  se  koalrapen  fen  't  selde  spek  en  op  nij 
gongen  se  to  gast,  dêrom  sei  Wytske  ek:  „Mei  'k  is  hwet 
sizze?  Mar  jy  moate  it  net  kwea  nimme.  Wy  ite  al  wer  in 
roun  swiet  liif  oars  net?  Nou  kinne  wy  dat  spek  er  wol  byop 
ite,  mar  't  is,  as  men  sizze  scil  sa  *t  is,  onnut.  Dêr  by  is  't  fet 
er  yet  net  heal  út.  As  't  jo  goed  is  den  bried  ik  it  moarn  út 
yn   de   koekpanne   en  ite  wy  er  yet  swiet  fen  by  de  ierappels." 

Trije  kear  fen  ien  en  't  selde  spek!  Do  waerd  Manus  it 
fjûr  to  nei  oan  de  skinen  lein.  „Wytske!"  sei  er,  „dou  bist  in 
frommis   út  tûzen  en  in  man  wirdich.    Hwet  tinkt  dy  er  fen  as 

wy  de  lapen  ris  gear  smieten  ?  Wy  foegje  by  in  oar,  dou  wotte 
hwet  oerhâlde  en  ik  ek.    Wotte  myn  wiif  wirde?" 

Nou  tinkt  men  scoe  Wytske  grêtich  sizze  fen  „ja."  Mar  dy 
dat   tinkt  is  de  planke  mis.    Wytske  wie  dêrfor  fierst  to  bitoeft. 

„Jou  wiif  wirde?"  sei  se,  „sjoch  dat  is  ongelyk  howytrouwe 
scille.  Ik  tsjinje  foarút  to  witen  ef  wy  yn  gemienschip  fen 
goederen  trouwe  kinne.  Jy  moatte  wite,  ik  tsjinje  hjir  nou  wol, 
marmyn  foarútsichten  binne  sa  dat  ik  net  altyd  to  tsjinjen  hoef. 
In  moeike  fen  my,  ús  memme  ienichste  sister,  het  oan  in  skatrike 
boer  troud  wêst  yn  'e  weiburren.  Hja  is  as  widdou  sitten  bleaun 
mei  ien  soan  en  dy  soan  is  sa'n  swak  séskip  dat  er  alle  amerijen 
wol  stjerre  kin.  En  dat  wirdt  ek  algemien  forwachte.  Nou  den 
binne  myn  sister  en  ik  sa  nei,  dat  wy  mei  in  trêdde  part  fen 
moeikes  opdokke  kinne.  Altyd  wol  in  fiertich  tûzen  goune  moat 
jy  tinke.  Moeike  sit  er  tsjok  yn  en  is  al  by  de  sauntich  jier 
äld,  dos  bare  lang  hâldt  it  net  oan.  Scille  wy  nou  yn  ge- 
mienschip  fen  goed  trouwe,  den  tsjinje  ik  ek  to  witen  hwet  jy 
tsjin  mines  yn  'e  skealjen  lizze.  It  kin  fen  ien  igge  net  komme 
Manus." 

„Né  minske,"  sei  hy  „dat  ha  jy  goed.  Ik  hie  ek  net  tocht 
dat  jy  sa'n  moai  skipke  yn  sé  hieden.  Sa  folle  as  jo  wachtet 
bisit  ik  net,  mar  om  je  to  toanen  dat  ik  net  neaken  en  bleat  bin 
scil  ik  it  kamenet  is  iepenje  en  jou  sjên  litte  hwet  ik  ha.  Sjuch 
hjir.  Dit  pompier  is  in  Russisk  effekt  fen  seis  tûzen  goune 
wearde.  Dy  strpokjes  er  ûnder  binne  de  coupons,  dy  de  rinten 
binne  dy  'k  er  alle  healjieren  ôfknip  en  forsilverje  lit,  lyk  as  men 
dat  neamt.  Ik  krij  nou  fiif  en  in  heal  presint,  mar  rize  de 
Russen  den  forkeapje  ik  sa'n  stik  wol  mei  sei's,  saun  houndert 
goune  winst.  Rize  se  net  ik  bar  fiif  en  in  heal  rinte.  Dit  pom- 
pier,  hy  liet  wer  in  oar  sjên,  is  in  Oostenriker.  Dit  het  in 
wearde  fen  twa  tûzen  en  docht,  nou,  sa  heach  steane  se,  seis 
presint  rinte.  Hjir  is  wer  in  oar  dat  is  in  Turk,  dy  sakje  hwet, 
mar  'k  haw  altyd  wol  fiif  presint.  Dit  stik  het  in  wearde  fen 
altyd  wol  toalve  houndert.  „Dit**  —  alwer  .in  oar  pompier  —  is  in 
obligatie  op  it  greatboek  fen  twa  tûzen. 

„Ja"  foel  Wytske  dêrop  yn,  ^nim  my  net  kwea  Manus, 
troch  dat  ik  net  lêze  kin  wit  ik  fen  dy  pompieren  neat  6f.  Ik 
wol  jo  wol  bitrouwe,  se  scille  allegearre  wol  wearde  ha,  marik 
tsjinje  dochs  ek  to  witen  ef  jy  splint  ha.  Jild  ef  bankjes,  sjoch 
dêr  hâld  ik  mear  fen!" 

Jy  binne  in  grappige  Wytske,"  sei  Manus  laeitsjende. 
Nou  sjoch  hjir  den.  Hjir  ha  je  in  rôltsje  mei  98  gouden  tientsjes. 
Sa  gau  moglik  moatte  er  twa  by,  den  is  der  tûzen  goune.  Riist 
it  goud  den  forkeapje  ik  sa'n  rôltsje  mei  ien  ef  twa  presint  winst. 
Yn  dit  laedtsje  lizze  allegearre  rôltsjes  sulverjild.  Ditbinnegûds 
fen  fyftich  ryksdaelders.    Dit  fen  fyftich  gounen.    Dit  fen  tsjîen- 

stûrststikken,  dit  fen  kwartsjes,  dit  fen  dûbeltsjes,  dit  fen  stûrkes, 
dit  fen  sinten,  dit  fen  heale  sinten.  Nou  wirdt  it  jo  dudelik 
ho  *k  sa  op  in  sint  sjoch.  Elke  sint  kin  ommers  nédich  wirde 
om  wer  in  rôltsje  fol  to  krijen.  Scoe  men  dêrom  it  net  graech 
út  de  mûle  biüje  wolle?" 

^Wis  dat''  sei  Wytske,  .palhiel  myn  stûdsje.  „Nou  hawar, 
den  kin  'k  bislúte  met  jo  yn  gemienskipfengoederen  to  trouwen. 
Mar  yet  haw  ik  ien  bitingst.  De  measte  pearen  keapje  ef  boargje 
for  't  trouwen  in  troupak.  De  man  jamk  in  hoed,  ho  gek  as  er 
him  stean  mei,  it  wiif  in  mantel  ef  in  swarte  jûpe,  dy  onkosten 
woe  'k  mije.  Lit  ús  ús  knap  forklaeije  mei  hwet  wy  ha.  Litin 
oar  er  om  gnize,  wy  hälde  ús  skoander  jild." 

By  dit  sizzen  waerd  Manus  al  hiel  poer.  Sa'n  frommiske  wie 
him  wirdich  .pWytskel"  sei  er  „Hwet  foegest  dou  my.  Ik  tink 
er  krekt  sa  oer.  újin  kosten  en  wy  trouwe  yn  ûnformogen.  Fanke ! 
Ik  kin  dy  oan  myn  hert  trjuwe."  Dêr  mei  sloech  er  de  earmen 
om  Wytske  hinne  en  patte  hjar  lang  en  swiet.  ,,Dat  kin  er 
opstean/'  sei  Manus,  ,pen  kostet  gjin  jild."  ,pOars  scoe  't  my  to 
minste  bigrutsje,"  sei  Wytskc. 

Manus  lake  en  sei:  „Ik  mien  kloek  en  diger  te  wêzen,  mar 
Wytsl  ik  moat  for  dy  de  flach  strike.  Wy  scille  togearre  gearje 
en  hwet  bidije". 

Yn  dat  forútsicht  is  Manus  mei  Wytske  trouwd.  Boere- 
jonges  waerden  er  net  fen  jown,  mar  dêr  ik,  Manus  syn  bi- 
trouweling,  dochs  wol  in  slok  ha  moast,  is  Manus  op  'e  hutsel 
gong,  om  in  dikkop  brandewyn  en  in  fean  struisûker.  „It  moast 
op  oars  hwet  wer  úthelle  wirde",  sei  Wytske.  Mar  ik  dronk 
op  't  woldijen  fen  't  pear  en  tochte:  ho  dit  ris  gean  scil. 

En  it  gong  mälle  moai. 

Hja  trouden  op  in  eftermiddei.  ^Manus"  sei :  „dat  sit." 
„Ja  wol'*  sei  Wytske  „dat  sit."  Nou  bin  ik  den  baes  mei  en 
nou  moat  ik  jo  sizze  man  kin  de  húshâlding  net  langer  sa  geau 
as  't  nou  gong.  Kloekendiger,  dêr  bin'kfoar,  mar  wy  moate  hjoed 
en  alle  eftermiddagen  in  pantsje  fol  thé  ha  mei  in  klontsje. 
Dat  bin  'k  wend.  Us  mem,  al  hie'n  wy  't  krap,  koe  V  ek  net  sonder." 

Nou  Manus  tochte  dat  it  oars  onnut  wie,  mar  as  Wytske  it 
ha  woe  dan  moasten  se  dat  er  6f  nimme. 

ji,Ja,**  sei  Wytske,  der  is  mear.  Us  bêdrêdding  is  sa  binaude 
min  dat  ik  my  skamje  as  in  oar  it  sjucht.  Dat  toerrebouten  bêd 
fen  jou  mem,  dêr  ik  op  sliep,  is  oanein.  It  teek  stikken  en  bilape, 
en  jy  —  jy  lizze  om  sa  mar  to  sizzen,  op  in  houneléger. 
Dêr  binne  alhiel  mar  seis  lekkens  en  fjouwer  er  fen  bilape  en 
bistoppe.  Twa  tekkens  kin  er  yet  oerklaeid  wirde,  dêr  moat  ik 
gûd  for  keapje,  mar  wy  moatte  twa  nije  bêdden  ha,  acht  lekkens, 
fjouwer  tekkens,  in  pear  nije  bultsekken  en  op  syn  minst  fjouwer 
kessens  en  tsjien  nije  slopen." 

„Mar"  hwerom  sa'n  bult?  frége  Manus.  «Wy  sliepe  nou 
ommers  as  man  en  wiif  by  in  oar.  Den  kinne  wy  't  ommers 
mei  ien  bêds-rêdding  wol  6f." 

„Bidaerje  man  1  sei  Wytske,  wij  sliepe  wol  by  inoar,  mar 
—  der  tsjinnet  ek  in  bêd  knap  en  wol  klaer  to  lizzen  for  de 
geande  en  kommende  man.  Ik  wol  myn  sister  hjir  ek  wol  ris 
in   fiertsjin    dagen   útfenhus  ha  en  der  îcomt  wol  is  hwat  oars." 

„k  Woe"  sei  Manus  „dat  je  dit  ien  en  't  oar  foar  it  trouwen 
sein  hieden. 

„Do  koe  'k  it  net  sizze"  sei  Wytske,  ^hwent  do  hie  'k  er 
gjin  jild  for." 

„En  nou  wol?"  frége  Manus. 

„Ja/'  sei  Wytske.  „Dêr  is  nôch  yn  't  kamenet  en  dat  bigryp 
je  wol  is  mines  nou  for  de  helte." 

jpSo,"  sei  Manus.    Tinkst  er  sa  oer?" 

^Wis"  sei  Wytske.  En  der  is  mear.  Sa'n  heukereftich  libben 
as  wy  oan  hjoed  ta  hieden,  wol  ik,  nou  't  oars  kin,  net  langer 
ha.  Sonder  de  boel  onnut  op  to  iten  scille  de  bakker  en  slachter 
hjir  oer  de  flier.  In  jong  wiif  „en  hjirby  lake  Wytske  Manus 
oan/'  komt  jamk  yn  omstandichheden,  dat  se  hwet  kreftichs  ha 
moat,  jonge  1  Wy  moatte  ek  ris  in  aike  ha  by  de  brogge  en  in 
stik  swiete  krúskebôlle  by  de  kofje.  Dat  scilste  hiel  wol  lêste 
myn  man  1  De  sûkereisjerp  het  nou  dien.  Wy  wolle  nou  kofje 
drinke  mei  reamme.  Johannes  mâlktapper  moat  ús  dei's  in  kanne 
farske  mälke  bringe.  Den  ha  we  reamme  en  ik  haw  mâlke  om 
rys  en  brij  to  koaitsjen  en  om  te  stroukjen." 

„Ik  harkje  mâl  op/'  sei  Manus. 

„Dat  scil  wol  wenne,"  sei  Wytske.  „Ek  wol  ik  seis  nijc 
stoellen  ha.  Dy  wy  nou  ha  is  in  rattelmans  reau  :  goed  for  barn- 
hout.  Ek  hie  'k  wol  sin  oan  in  nij  kamenet,  en  ho  tink  je  oer 
myn  eariizder?  As  je  in  bytsje  hert  for  jou  wiif  ha  lit  jesenet 
langer  mei  in  silveren  rinne  mar  set  je  se  in  breed  gouden  op. 
Hwet  wieren  jy  den  in  bêsten,  myn  Ijeave  Manes." 

It  waerd  Ijeave  Manes  grien  en  blau  foar  de  eagen.  j,Och 
Heare  I"  sei  er  „hwer  scille  wy  bilânje  ?* 

„Fij'  sei  Wytske,  „hwet  ha  jy  it  slim.  Sa  mâl  is  't  net. 
Gean  hinne  en  nim  earst  ris  twa  rôltsjes  ryksdaelders  út  it 
kamenet.  Lit  ús  dêr  mei  to  gearre  nei  Ljouert  gean.  As  wy 
dêrrespylje  mei  ré  jild  ha  wy  't  gûd  heal  om  'e  nocht.  Hwent 
dy  stêds  winkelljue  sitle  allegearre,  moat  jy  tinke,  oan  kop  en 
earen  ta  yn  de  skuld  en  yn  de  jildpine.  Lit  ús  is  mei  hondert 
goune  bisiikje  dêr  ha  wy  al  wit  hwet  for  en  is  er  in  drip  to 
min  dan  kin  Klaas  dat  wol  bisoargje.  En  Manus  I  Hwet  folle 
mear  wille  scille  wy  krije  as  alles  knap  is  om  ús  hinne.  En  jowt 
de   Heare,   hwet   ommers   moglik  is,  ús  ris  in  bern.    Man !  wy 

moasten  ús  ommers  skamje  as  't  hert  yn  sa'n  rommel  as  't  hjir 
nou  iSy  de  eachjes  opsloech/ 

Sjê  dêr!  sa  praette  Wytske  ho  Manus  suchte  en  stinde, 
hy  moast  er  oan,  de  ryksdaelders  bigonnen  to  rôljen,  en  do  se 
oan  't  rôljen  wieren  hâlde  it  net  wer  op.  It  ien  moast  neit  't  oar 
en  as  er  sa  oer  tocht  wirdt  is  er  hwet  nédich.  Op  in  moaije 
tafel  past  swiet  iten  en  drinken.  Onder  in  moaie  tafel  in  moai 
karpet.  Op  in  moai  karpet  moaije  meubels.  By  moai  huisrie 
moaije  klean.  Ja,  ja,  dat  „ien  nei  't  oare''  het  hwet  Ijue  yn  't 
leech  brocht. 

Wytske  krige  ek  it  ien  nei  't  oare.  By  moai  gûd,  swiet 
iten  en  drinken,  op  syn  tiid  in  slokje* 

Ik  haw  op  myn  houneweie  hwet  mei  naem  for  dat  pear, 
foral  as  Wytske  sels  ris  nei  de  stêd  gong.  Troch  dat  it  nou  sichtber 
waerd  dat  Manus  in  man  wie  mei  jild,  hie  de  frou  ek  wol  kredyt. 

Hie  se  gjin  jild  nôch  dan  waerd  er  boarge. 

Jowch  Manes  gjin  jild  den  wist  se,  as  er  efkes  de  doar  lit 
wie,  it  kamenet  wol  iepen  to  krijen. 

It  gong  mâl.  It  jild  fleach  hirder  de  doar  út  as  *t  er  yn 
kaem  wie.  Wytske  waerd  tsjok  en  fet,  Manus  meager  as  in 
talhout.  ^Klaes!"  sei  er  wol  is  tsjin  my,  „hwet  haw  ik  my 
forsind.''  „Lokkich''  sei  ik  dan,  „dat  ik  it  net  helpe  kin."  Hwet 
is  't  op  't  lêst  mâl  gien.  Wytske  wie  troch  op  de  pof  to 
keapjen  op  't  lêst  er  sa  yn  wei  dat,  as  se  net  makke  dat  er 
splint  kaem,  den  folge  de  doarwaerder.  Ik  wie  de  boade  dy 
hjar  dat  biskie,  bûten  Manes  om,  brochte.  De  oare  deis  Wytske 
nei  stêd,  en  hja  boste  sa  folle  ôf  dat  er  foarearst  gjin  noed  wie. 

Hwet  hie  se  dien?  Hja  hie  't  kamenet  iepene  en  Manus 
syn  lêste  hoop  en  treast,  it  effekt  fen  seiz  tûzen  by  hjar  stitsen 
en  dêr  op  hie  se  by  in  effektehandeler  hondert  goune  liend. 

Do  Manus,  wylst  hja  foart  wie,  ta  't  kamenet  kaem  en  det  pom- 
pier  miste  waerd  er  amper  oan  sljucht.  „Och!"  rôper:  ikhingjemy 
op.  Dat  die  'r  lykwols  net,  mar  —  o  wé  do  Wytske  wer  thús  kaem 
do  kaem  er  hwet  to  dwaen.  Hja  hâlde  hjar  as  wist  se  fen  neat  en 
bruide  d'oare  deis  wer  nei  stêd.  Do  forpangele  se  hjar  breed 
gouden  earizer  tsjin  in  koperen  en  loste  it  effekt  wer  yn.  Do 
wer  nei  hûs  en  gau  moffele  se  it  pompier  wer  to  plak  en  rette 
se  Manus  oan  op  nij  ris  goed  to  siikjen.  Manus  sochte  en  foun 
it  en  do  wie  'r  sa  bliid  dat  er  as  in  bern  oer  de  flier  dûnse. 
It  forstân  bijowch  him,  moat  jimme  tinke.  Wytske  die  hwet 
se  woe.  Nije  skulden  by  de  âlde,  ek  it  lêste  effekt  moast  foart. 
Manes  waerd  siik  en  in  stumper. 

Wytske  paste  op  hjarres  en  op  hjar  earme  famylje.  Mei 
gauwens  wie  de  hiele  boel  op.  Manus  is  fen  hertsear  en  fortriet 
út  de  hel  dy  him  dizze  ierde  jown  hie,  forlosse  en,  lyk  as  syn 
mem,  yn  in  kiste  fen  seis  goune  ûnder  ierde  stoppe. 

„Nou  is  't  bisljuchte,"  sei  'k  tsjin  Wytske.  Ja,  sei  se,  wy 
hawwe  'r  lokkicb  in  jiermennich  aerdich  wille  fen  hawn.  Mar 
hea  Klaas!  wiste  hwet  ik  tocht  ha.  Dou  frijgeselleste  nou  altyd 
by  in  oar.  Set  séls  in  hûshâldinge  op,  den  wol  ik  dyn  hûs- 
hâldster  wirde  en,  al  siz  ik  sels,  dou  kinst  noait  better  krije.  Ik 
wit  dat  ik  in  oannimmelik  en  earlik  karakter  bisit." 

„Ik  koe  noait  better  dwaen/'  'sei  'k,  „mar  ik  tink  hast  to 
trouwen  minske,  en  den  ha  'k  in  hushâldster  for  fêst,  oars  net.'* 
Dat  moeide  hjar. 

De  skuldeaskers  hawwe  hwet  er  yet  wie  bimastere.  Eksküsje 
boelgoed  wie  't  slot.  Mei  hwet  men  Wytske  hâlde  liet  is  se  it 
doarp  útrekke.  Hwet  hjar  lot  wirden  is  wit  ik  net,  mar  dit  wit 
ik  wol,  hja  het  hjar  ein  foun  yn  't  earmhus  to  Visvliet. 

Sjuch  dêr  de  komeedsje  dy  yn  dat  hûs  ôfspile  is  by  myn 
tiden  en  sa  kin  'k  amper  fen  alle  húzen  in  geskiedenisse ;  dêr 
om  ik  siz  yetteris  't  is  iwich  jammer  dat  ik  de  pinne  net  fiere 
kin.    Ik  koe  hwet  biskrjuwe. 

Wit  jimme  hwer  ik  jimmer  my  for  mijd  ha?  For  sterke 
drank.  Dy  yn  ús  fak  him  dêr  oan  oer  jowt  is  gau  in  stumpcr 
en  komt  yn  earmoed  om.  Mar  ienkear  ha  'k  dôch  ris  mäl  oer 
myn  bier  west.   Mâlder  as  mâl.  Harkje  mar  en  laoitsje  'r  is  om. 

Jimme  wite  op  healwei  twisken  ús  ende  stêdstietde  bûtenpleats 
Foppinga-State.  Dêr  wenne  yn  *t  bigjin  fen  myn  trouwen  Jonker 
Michiel  Foppinga  op.  Hy  wie  de  lêste  sprut  fen  dat  âid  Fryske 
adelik  slachte,  seijen  se  wol.  Oan  dy  Jonker  hie  'k  in  bêste 
klant.  Ja  myn  alderbêste  klant  wie  't.  Moarns  moast  ik  er  oan 
en  jouns  wer  en  altyd  boadskip.  En  sims  ek  núverige  boad- 
skippen.  Ik  scil  se  forswije,  mar  o!  o!  ik  tink  wol  is,  as  in 
earm  minske  mar  in  finger  yn  'e  ieske  stekt,  wirdt  er  fen  beard 
en  roppen  as  wie  't  in  skandael,  mar  wist  it  gemien  hwet  er 
sims  troch  de  greaten  útfierd  wirdt!  hja  scoeden  se  wol  traepje 
wolle  yn  pleats  fen  eare.  Mar  hwet  is  't  gefal?  Hja  wite  hjar 
sonden  mei  in  plaster  fen  silver  wei  to  moffeljen.  Troch  jild 
wirde  jamk  greate  skandalen  yn  't  lyk  brocht. 

Sa   ek  mei   de  Jonker.    Hy  wie  jamk  nei  stêd den  mei 

syn  gelikens  op  in  út.  Nou  —  ik  swij  er  fen.  For  my  wie  de 
lonker  in  bêsten. 

Nou,  yn  't  bigiin  fen  myn  troud  wêzen,  dus  sa  hwet  trettsjin 
jier  Iyn,-scoe  de  Jonker,  al  in  lyts  fjirtich  jier  âld,  trouwe  mei  in 
frelle  Baronesse  fen  Haegenbek.  In  jong  en  Ijeaf  fanke,  men  scoe 
sizze  ho  koe  se  sin  oan  de  Jonker  ha,  hwent  hy  rammele  hast 
yn  'e  wide  broek  fen  meagerens  sa  hird  hie  er  libbe,  mar  't 
forguld  wie  fen  it  Haegenbekse  adelik  wapen,  moat  jimme  tinke. 
It  jild  hie  de  rang  farwol  sei'n  en  mei  de  Jonker  syn  great 
kaptael  krige  it  Haegenbekse  wapen  nije  glâns. 

De  brilleglêzen  hwertroch  de  Ijeafde  al  meast  sjocht,  binne 
fen  gouden  Wilhelminikes. 

Fen  sels  by  sa*n  boask  kamen  folle  feesten  foar  en  howol 
dy  meast  hälden  waerden  yn  'e  stêd  oan  't  hfls  fen  Baron  Hagen- 
bek,  scoe  er  dochs  ek  op  in  dei  feest  wêze  by  de  Jonker  op 
Foppinga-State.  Dagen  foarôf  waerd  it  hûs  forsiere  en  do  'k 
er  de  moarne  kaem  hweryn'  it  feest  wêze  scoe,  krige  ik  sa  folle 
boadskippen  dat  dit  alinne  myn  reis  wol  goed  meitsje  koe.  Do 
'k  wêrom  kaem  hie  'k  de  karre  fol  taertdoazen,  blikken,  pakjes, 
hwa  wiit  hwet.  Ik  hâlde  äldergewoonte  wer  foar  de  hameije  stil  en 
'k  seach  wol  dat  it  feest  yn  folle  gloarje  wie.  Dêr  kaem  in 
Ijeafhawwerij  feint  oan  rinnen  en  dy  sei  ik  moast  mei  myn  karre 
yn  it  koetshûs  ride,  de  jonker  woe  my  sels  sprekke.  Yn  frédes 
namme,  ik  ried  yn  it  koetshús.  Do  sei  de  feint  dat  de  hounen 
moasten  efkes  foar  de  karre  wei  en  yn  'e  stâl,  de  Jonker  hie 
sein  myn  goede  bisten  moasten  ek  hwet  fen  de  brilloft  ha.  Nou 
dy  noaske  it  wol.  Dêr  stienen  ôfsniene  ribstikken,  brokken  woarst 
en  hwa  wit  hwet,  dêr  mennich  earm  minske  it  hertoan  ophelle 
hie.  Ik  ginde  it  myn  hountsjes.  Nei  dat  it  gûd  fen  de  Jonker 
fen  de  karre  en  opbirgen  wie  moast  ik  mar  yn  de  keuken  komme 
en  de  jonker  ôfwachtsje.  En  o,  yn  dy  keuken  I  hwet  wie  't  my 
dêr  in  birêddinge.  Twa  freamde  kokken  hieden  dêr  't  komande 
oer  de  trije  fammen  fen  de  jonker,  dêrby  trije  arbeisters  oan 
't  skûtelwaskjen  of  ôfdruijen,  den  de  koetsier  en  in  Ijeafhawwerij- 
feint.  Dat  jage  en  gisele  dêr  troch  in  oar,  er  wie  gjin  each  op 
1o  hâlden.  It  fjûr  yn  't  greate  fornuis  barnde  as  in  oven,  mar 
folle  iten  waerd  gear  yn  iiswetter.  Hearink,  hearink  I  hwet  ite 
sokke  greaten  frjeamd  gûd.  Dêr  stiene  stiennen  potten  fol  tril- 
lebil  fen  ôfsean  kouflesk  en  fen  dat  trillebil  makken  se  sop, 
hwent  as  se  't  efkes  waerm  makken  wie  't  wer  tin,  den 
dienen  se  'r  mar  hwet  sago  en  gehak,  lytse  woarteltjes  en  in 
drip  sâlt  yn  en  den  wie  't  sop.  Hja  joegen  my  ek  in  pantsjefol 
en  nou  —  as  't  yn  to  nimmen  wie.  Mar  't  moaiste  wie,  as 
't  trillcbil  tin  wie,  mingden  se  'r  moalachtich  gûd  midden  yn, 
krinten  en  blauwe  risinen  en  kaniel  en  sûker  en  den  geaten  se 
dy  bringst  yn  boffetpannen  of  blikken  foarmkes,  dy  *t  fatsoen 
hieden  fen  kikkets,  slakken  of  skildpôdden  en  den  setten  se  dy 
yn  in  platte  sinken  bakken  mei  kâld  wetter,  dër  stikken  iis  yn 
leljen,  en  pas  wîe  't  trillebil  wer  stjurre  ef  hja  kearden  de  bof- 
fertpanne  en  foarmkes  om,  en  wrachtich  den  wieren  se  gear  en 
stiene  se  to  triljen  op  de  skûtels.  Hja  joegen  er  my  ek  fen, 
en  to  deale  hwet  wie  't  swiet.  Sa  hie  'k  dlr  yn  it  wachtsjen 
op  de  jonker  in  goed  libben,  ik  krige  fen  alles,  en  seach  folle 
nijs  wylst  ik  mar  stil  yn  in  hoekje  op  in  stoel  siet  dêr  'k  nimmen 
yn  'e  wei  wie,  hwent  it  gisele  dêr  troch  in  oar  as  wieren  se 
oan   't  skotsketrijen,  en  dêr  roan  't  sims  ek  om  hwent  dy  geile 

boaden  wieren  alhiel  útlitten  en  elk  die  in  stevich  wird.  Mar 
't  roun  mâl.  De  binnenfaem  Tryn,  alhiel  yn  'e  pronk  en  mei 
linten  en  blommen  forsiere,  kaem  sjongende  wei  fen  foaren  yn 
mei  in  sjou  lege  pannen.  Zoo  te  leven  al  mijn  dagenf  Dat 
zou  recht  mijn  leven  zijn,  en  wie  zou  zijn  lot  beklagen  bij  de  meid 
en  bij  de  wijn.  Sa  sjongende  en  dûnsjende  wei  komt  se  op  my 
oan  en  dêr  is  't.  „Klaes  hwet  seist  er  fen  ?  Is  't  hjir  gjin  ple- 
sierich  libben,  kom  jonge,  dou  sjuchtst  er  sa  knap  út  mei  dyn 
reade  wangen,  ik  moat  dy  in  tiitsje  jaen.'*  En  ear  ik  it  tochte 
slacht  se  my  de  earmen  om  'e  hals  en  patte  se  my  dat  it  klapte. 

^Sljuchte  tutte,"  scoe  'k  sizze  wylst  ik  hjar  fen  my  rearde, 
mar  —  o  wé,  dêr  stoe  de  Jonker  efter  Tryn.  „Tryn !  Tryn !" 
sei  de  Jonker  I  „kinst  gjin  troude  mânljue  fen  de  hûd  bljûwe  ^^* 
Tryn  sloech  de  beide  hânnen  foar  't  gesicht  en  fleach  de  keuken 
út  en  elk  gniisde  om  de  grap. 

„Klaes!  wol  je  efkes  mei  komme  ik  haw  boadskip.^ 
„Asjebljeaft,  Jonker,"  sei  ik  en  folge  de  Jonker. 
Hy  broclft  my  yn  in  keamer  en  sei  dat  ik  mar  op  de  kanapé 
sitten  gean  moast  en  do  gong  de  Jonker  njunken  my  sitten. 

„Klaes,'  sei  er,  „'k  hab  sa  'k  mien  altyd  in  bêste  klant  fen 
dy  wêst." 

„Gjin  better  for  my  yn  'e  wrâld,  Jonker." 

ipMoai  datst  it  seiste  Klaes,  mar  den  is  't  dyn  plicht  ek  om 
my  en  myn  breid  lok  to  winskjen.' 

„Dat  doch  ik  ek  mei  in  fol  hert  Jonker,"  sei  ik. 

„Ja  wol,  mar  wy  moatte  it  ek  út  dyn  mûle  hearre  en  wol 
sa  dêrmei.  Wy  sitte  nou  lustich  en  froalik  oan  tafel  en  nou 
mast  dou  aenstons  yn  komme  en  myn  breid  en  my  lokwinskje.'' 

^Jonker!"  sei  'k  „dat  kin  net,  ik  bin  ommers  yn  'e  blauwe 
kile  en  boppe  dat  't  binne  allegearre  Ijue  fen  't  boppeste  boerdtsje. 
Né « 

„Klaes,''  sei  de  Jonker,  „hwet  laffert  wirdst  nou  ?  Oars  de  mûle 
yn  beide  hânnen  en  nou  scoest  in  skiep  wirde  ?  Skamje  dy  hwet." 

njonker!''  sei  'k  „as  't  er  oan  laei,  ik  roan  om  jo  oan  dé 
lippen  ta  troch  de  moster,  mar  ik  earme  sukkel  dër  nei  binnen  .... 

„Swij,'  sei  Jonker.  „Dou  maste,  ik  haw  it  selskip  er  op 
klear.  'k  Haw  hjar  forteld  hwet  in  bêste  frjeon  as  't  for  my 
wêst  hieste  en  nu  wëze  scilste  for  ús,  myn  breid  en  my.  Scoest 
my  nou  biskamme  meitsje?  Wierst  in  útlibbe  skarlún,  dan  scoe 
'k  er  net  opstean  mar  in  kreas  knap  jong  kearel,  mei  wangen 
as  mâlke  en  bloed,  dêr  alle  fammen  sin  oan  krije,  né  dou  maste 
it  dwaen.  Ik  wol  't  ha.  Mar  wiste  hwet?  Bljuw  hjir  efkes 
allinnich  en  bisin  dy  op  it  wird.  Ik  scil  dy  hjir  in  swiete  flesse 
fol  wyn  stjûre.  Nim  dêr  in  goede  sûp  út,  dan  klearje  dyn  harsens 
hwet  op.    Sa  gau  lykwols  as  ik  dy  roppe  lit,  maste  yn  ús  mid- 

den   forskine.    Gjin   tsjinwar,   dan   wird  ik  lilk.    Ik  mien  it  dy 
sa  goed.* 

Dêr  mei  gong  de  Jonker  hinne  en  ik  —  ja  ik  wie  mâl  gesteld, 
dât  kin  men  tinke. 

Der  waerd  in  flesse  wyn  brocht,  de  feint  geat  yn  en  sei : 
„Klaes !  dat  is  soarte  I'  en  dat  mocht  er  sizze.  Sokice  wyn  ha 
jimme  noait  preaun,  dat  doar  'k  wol  wedsje.  Swiet  wie  se  en  ek 
net  swiet,  mar  oerimpele  lekker.  In  wonder.  Do  de  feint  er  út 
wie  geat  ik  my  daelk  wer  yn,  en  yet  ris,  ik  koe  't  net  litte. 
De  Jonker  hie  gelyk.  It  klearre  de  holle  op,  miende  ik.  O  wee, 
it  draide  my  as  *k  tochte  troch  hwet  freamd  farwetter  as  ik 
aenstons  sile  moast.  Dêr  kaem  my  hwet  yn  't  sin.  In  jier  of 
fiif  lyn  troude  myn  spylfeint  Ulbe  farwers  Jan.  Fensels  do  moast 
ik  op  brilloft  en  do  ha  'k  dêr  it  selskip  útstritsen  mei  in  rym 
dat  ik  sels  makke  hie.  Ik  hie'r  in  bulte  wirk  mei  hawn,  mar  it 
wie  ek  stomme  moai,  dat  sei  elk.  It  bigjin  er  fen  koe  'k  yet 
tit  'e  holle.    It  bigoan  sa: 

Bruid  en  bruidegom,  gij  zit  hier  nu  te  zamen 
En  morgen  ferft  Jan  weer  deuren  en  ramen. 

It   bigjin   fen   't  fers  tocht  my,  koe  'k  nou  wol  brûke,  mar 
dat  farwjen   —   né,   dêr   moast   hwet   oars  for.    Ik  krige  myn 
brievetas  en  poatlead  en  seach  it  yn  schrift  to  krijen. 
Bruid  en  bruidegon  gij  zit  hier  voor  de  ramen 
En en 

Ik   siet  fêst,    Alles   rymt  ek  lang  net  op  samen.    Dêr  foel 
my    hwet  yn :    ^Amen.**  Ja   Amen   iymde   er  moai  op,  mar  ho 
scoe  'k  it  er  by  fen  pas  krije.  Dêr  by  op  de  twade  rige  al  Amen  ? 
Bruid  en  bruidegom  gij  zii  hier  voor  de  ramen 
En  zegt  op  7  gebed  Amen. 

Né.    It  moast  oars.    Dat  wie  to  stoef.  ' 

„Klaes !  jou  wirde  forsocht  foar  to  kommen,''  mei  dat  biskie 
kaem  de  liverijfeint  by  my. 

„Nou  al?*  sei  ik.    „En  ik  bin  yet  net  heal  klear.* 

^Drink  earst  ris"  seî  de  feint  en  geat  my  wer  yn  en  'k  hie 
de  fiesse  amper  al  heal  leech. 

„Drink  op  jonge,  op  de  goede  koraedsje.'' 

Ik  liet  him  wer  glide,  mar  do  'k  oerein  kaem  fielde  'k  wol : 

Dat  it  wyntsje  sa  swiet, 
My  yn  'e  holle  siet. 

It  waerd  er  net  better  op.  As  ik  kar  hawn  hie  twisken 
gisele  to  wirden  of  nei  foaren,  ik  hie  giseljen  kard,  dat  's 
wrachtich  wier.  De  feint  gniisde  en  sei :  „Foarút  mar  jonge. 
troch  it  fagefjûr  komt  men  yn'e  himmel." 

Ik  gong  njunken  de  feint  de  greate  albasten  gong  lâns,  dy 
alhiel  forsiere  wie.  Efter  hearde  ik  it  keukenfolts  gnizen,  sa 
kamen  wy  foar  de  sealsdoarren  dy  wiid  iepen  stienen,  mar  der 

hingen  kostlike  ferwielen  gerdinen  foar  mei  gouden  franjes. 
De  muzyk  dy  nou  en  den  spîle  wie  stil.  Ik  fornaem  wol 
dat  ik  do  nommer  ien  wie.  0,  de  groun  bârnde  my  onder  de 
foetten,  en  do  de  îeint  de  ferwielen  gerdinen  foar  de  sealdoar 
iepen  striek  om  my  er  troch  to  litten  wie 'keryet  mearôf,  hwent 
ho  wol  it  yn'e  neisimmer  en  dêr  bûten  goed  dei  wie,  hie'n  se 
hjir  de  nacht  al.  Dêr  bârnden  wol  fyftich  Ijochten  en  yn  dat 
Ijocht  blonken  dyamanten  en  jeweelën.  Allerlei  glêzen  en  kleuren, 
blommen,  griente,  linten,  hwet  wit  ik  it.  It  mealde  my  foar 
eagen  en  ek  foar  de  earen,  hwent  mei  dat  ik  ynkaem  rôpen  al 
dy  dames  en  hearen  mar  oan  ien  wei :  »Dag  KlaesldagKlaesl'' 
Ik  tochte :  forhip  mei  jimme  :  dag  Klaes.  De  jonker,  dy  mei  syn 
breid  flak  foar  de  doar  oer,  foar  in  greate  spegel,  dy  ek  alhiel 
forsiere  wie,  siet,  brocht  it  wylde  selskîp  wer  ta  bidarjen. 

Hy  gong  oer  ein  stean  en  kloppe  mei  de  foeft  fen  ih  flesse 
op  'e  tafel.  Do  se  stil  wieren  gong  er  oan  't  wird  en  do  sei  er 
dat  it  selskip  hjir  syn  bêste  frjeon  Klaes  seach,  sonder  hwa  hy 
nct  libje  kinnen  hie.  Hy  libbe  hjir  dochs  as  Robinson  op  in 
eilân,  mar  Klaes  brocht  him  dei's  hwet  er  nédich  hie,  en  nou, 
sei  er  tsjin  syn  breid,  wol  er  for  ús  togearre  soargje  —  is  't 
net  wier  Klaes?" 

„Ja  Jonker",  sei  'k,  mei  in  lúd  as  scoe  'k  barste. 

„Dat  wist  ik  wof'  sei  de  Jonker,  „en  nou  komt  er  yn  ús  midden 
om  lis  lok  to  winskjen,  dêrom  dames  en  hearen  wês  efkes  stil, 
it  wird  is  oan  ús  bêste  freon  Klaes."    De  Jonker  gong  wer  sitten. 

Dêr  stie  'k,  mar  mei  in  mûle  fol  tosken.  Ik  koe  'rgjinwird 
*  útkrije.  De  hearen  seagen  my  flak  yn  'e  tât  en  de  dames 
gniisden  efter  hjar  waeijers. 

„Hjir"  sei  de  Jonker,  „dy  wol  fornaem  dat  ik  sa  bidondere 
wie,  smar  de  kiel  earst  ris  jonge.   Hjir  is  in  glês  spraekwetter." 

Do  jowch  er  my  in  glês  boppe  hast  plat  as  in  thépantsje, 
mei  wyt  gûd,  divelske  fris  en  swiet.  Letter  haw  ik  heard  dat 
it  sjampanje  hjitte.  Nou  fen  dy  sjampanje  wie  't  krekt  as  'k 
opklearre  en  ik  moast  dochs  hwet  sizze,  mei  't  glês  yet  yn  *e 
hân  bigoan  ik: 

Bruid  en  bruidegom  gij ik  woe  oars  hwet  sizze  mar  ik 

koe  neat  bitinke  it  rôlle  er  hinne gij  zit  liier  voorderamen. 

En  foar  'k  it  keare  koe  fleach  er  üt 

En  morgen  verft Divelsk  dat  koe  ommers  net.    Ik  sei: 

„Ne  stil,  dat  woe  'k  net  sizze." 

Ik  bigoan  wer  fen  foaren  ein  op: 

Bruid  en  bruidegom^gij  zit  hier  voor  de  ramen 

En en en 

Ja  ho  kin  't  sa  mâl?  Dêr  rôlle  it  hinne: 

En  -  en—  gij  behoeft  u  voor  niks  te  schamen  l!l 

Do  dat  er  út  wie  —  o  fréde !  it  wie  ef  de  wrâld  forgean  scoe, 
sa'n  remoer  kaem  er.  It  hiele  selskip  boarste  it  út  fen  laeitsen, 
hja  gûlden  it  út:  „Moai  Klaes!  Moai!  moai!  moai!  dêr  moate 
we  op  drinke  en  künkc/'  en  dêr  swaiden  se  op  my  oan  om  mei 
my  to  klinken  en  to  drinken,  mar  ik  sette  gau  myn  glês  op  'e 
tafel,  striik  it  kleed  foar  de  doar  iepen  en  naeide  út,  en  kremis 
do  'k  yn  'e  gong  kaem  stienen  dêrre  alle  feinten  en  fammen,  dy 
harke  hieden.  Do  bâlten  dy  wer :  ^Moai  Klaes,  moai  !*'  Dy  my 
efternei,  mar  ik  fleach  wer  yn  de  keamer  dêr  'k  wei  kaem  wie. 
O  ik  fielde  wol  dat  myn  rym  út  de  holle  in  misbaksel  wie, 
mar  't  wie  'r  út.  Ik  waerd  hast  sljucht  en  't  waerd  yet  mälder 
do  de  binnenfaem  my  neikaem  en  op  in  stoel  del  trjuw  my  de 
earmen  wer  om  'e  hâls  sloech  en  patte  mei  de  wirden:  ,pDat 
hest  wol  fortsjinne,  knappe  jonge !''  Mar  de  keukenfaem  skoerde 
hjar  fen  my  ôf  en  sei:  „5ljuchtmis,  dou  scilste  se  allegearre 
net  ha,  ik  wol  ek  ien."  Do  patte  dy  my.  Dêrom  hinne  de  oaren 
to  gnizen.  Mar  ik  sei  „sljochtc  bleijen!  bljuw  dochs  in  troud 
man  fen  de  hûd."  Lokkich  kaem  de  Jonker  wer  en  do  spatte 
de  rie  wer  út  înoar  en  kamen  wy  wer  togearre. 

„Klaes!  sei  Jonker,  „dsLt  heste  knap  makke,  it  koe  net  moaijer. 
Harkje  mar,  yet  laket  it  selskip,  dou  hest  eare  fen  't  wirk." 

Jonker!"  seî  'k.    „It  is  gled  mis." 

„Hwet  praetste  fen  mis!  It  wie  moai.  Ik  bin  oer  dy  foldien. 
Dou  hest  nou  sa  folle  tiid  oan  my  opoffere,  dy  moat  leane  wirde. 
Sjoch  hjir.  Yn  dizze  amfaloppe  sit  in  wolkomthús  for  dyn  wiif. 
Pas  dêr  nou  goed  op  dat  it  net  wei  wirdt.  Nou  scil  ik  dy  hjir 
hwet  to  iten  en  to  drinken  stjure,  oars  kinst  net  thiis  komme. 

Jonker!"  sei  'k,  „ik  bin  neat  brek  en  nédich  nei  hûs.  'k 
Wit  net  ho  't  gean  scil.    De  holle  draeit  my." 

„Gjin  noed  Klaes.  Dou  komste  goed  thús  dêr  soargje  ik 
for.    Earst  mar  goed  hwet  ite." 

Do  jonker  gong.  In  feint  brocht  my  allerlei  swiet  iten  en 
flesk  en  in  nije  flesse  wyn. 

Mar  't  iten  woe  net  en  drinke  doarst  ik  net  mear.  Ik  fielde 
wol  dat  ik  skuirich  wie.  Mar  sa  skuirich  net  ef  it  briefke  mei 
't  wolkomthús  kaem  goed  yn  myn  ûndcrbaitsjebûse. 

Foar  en  efter  yn  't  hüs  hearde  it  yet  jamk:  „En  gij  bchoeft 
u  voor  niks  te  schamen''  en  den  waerd  er  wer  lake.  Hwet  hie 
'k  it  lant. 

Lang  om  let  kaem  dc  Jonker  wer  en  sei  dat  ik  nou  wol 
foart  koe.  Hy  scoe  my  sels  mei  op  stap  helpe,  det  my  tige 
oanstie,  hwent  ik  woech  swier.  Ik  moast  de  Jonker  mar  folgje. 
Ik  sei :     „Wy  moatte  nei  't  weinhûs  Jonker.*' 

„Folgje  my  mar,"  sei  de  Jonker.  It  gong  troch  de  foardoar  op 
it  hiem  en  do  seach  ik  frjeamd  op. 

Jimme  wite  wol,  de  Jonker  hie  ommers  sa  n  frjeamde  haiwein, 

dy  't  er  nei  syn  eigen  útfining  meitsje  litten  hie  om  er  mei  op 
'e  tentoanstelling  to  pronkjen;  nou,  op  dy  brede  haiwein  hie'n 
se  myn  hounewein  set  mei  de  trije  hounen  er  foar.  Twa  hynsers 
foar  de  wein  en  de  icoetsier  stie,  mei  de  jageüne  yn  'e  hân,  op 
my  to  wachtsjen. 

Mâider  ha  'k  noait  opsjoen. 

„Myn  feint  scil  jo  sa  nei  hûs  bringe/'  sei  de  Jonker,  den  bin 
je  hwet  gauwer  thûs.   Stap  mar  op.   Ik  ryd  mei  oan  de  hameije  ta. 

Hja  holpen  my  mei  op  de  bank  en  twisken  de  koetsier  en 
^  de  Jonker  yn  kamen  wy  nei  de  swaei  yn  'e  tún  yn  de  leane,  en 
—  0  wél 

Oan  't  ein  fen  de  leane  by  de  izeren  hameije  seach  ik  gau, 
stienen  de  briloftsgasten.  Ik  moast  yet  ris  troch  it  fagefjûr, 
hwent  do  we  'r  midden  yn  wieren  moast  de  Jonker  fen  de  wein 
en  der  fleagen  dy  útlitten  greaten  wer  op  'my  los  en  wie  't  wer : 
„Dag  Klaes  !'*  en  oaren  foegen  er  by :  „Gij  behoeft  ii  voor  niks 
te  schamen.  Ik  wit  er  alles  net  mear  fen,  mar  dit  yet  wol  dat 
de  breid  my  op  in  minlike  wize  de  hân  rikte  en  sei  dat  se  goed 
for  my  wêze  scoe.  Lokkich  dûrre  dit  spektakel  net  lang.  De 
koetsier  krige  orders  goed  op  my  to  passen  en  onder  in  „hoera" 
fen  dy  dames  en  hearen  rekken  wy  foart. 

De  deamakke  hynders  wieren  wol  mei  ien  hân  te  mennen, 
sa  dwaende  sloech  de  koetsier  syn  oare  earm  om  my  hinne,  oars 
hie  'k  licht  fen  de  bank  truzele. 

Myn  hounnen  hienen  mear  skik  yn  't  spil  as  ik. 

Do  we  troch  't  doarp  rieden  wie  't  al  skimerjoun.  It  folk 
dat  op  de  bûrren  kuyere  en  de  frjcamde  fortoaninge  seach  sei: 
„Hearink,  Klaes  wirdt  mei  de  Jonker  syo  reau  thús  brocht,  dy 
het  fêst  in  unk  hawn.  Dêr  moatte  wy  mear  fen  wite."  Sa  krige 
ik  dêr  ek  yet  in  sleep  efternei. 

Do  wy  foar  myn  hús  kamen  en  myn  wiif,  dy  yn  't  moaije 
waer  foar  de  doar  stie,  my  sa  seach,  kaem  se  'r  oan  rinnen 
en  frége:  „Och  hearink,  hwet  nou?  Klaes!  Klaes!  hestdeskonk 
britsen?" 

„Ne"  sei  de  koetsier,  „de  skonk  het  er  net  britsen  fron, 
mar  hy  het  yn  't  glês  trape,  hy  kin  op  dit  stuit  min  gean,  help 
in  hândsje." 

Nou  der  wieren  helpers  by  de  fieet.  My  hieden  se  gauyn'e 
hûs  en  op  in  stoel.  Do  de  hounen  en  de  wein.  Do  se  njonken- 
lytsen  wisten  hwet  unk  as  my  troffen  hie,  waerd  er  lûd  om  lake. 

De  koetsier  swaîde  er  ried  wer  nei  't  slot.  Myn  wiif  naem 
gau  in  bitroude  man  dy  de  pakjes  bisoarge.  Do  wy  einliks  to 
gearre  wieren  scoe  'k  it  leksum  ha;  as  *t  sa  scoe  denwie*rgjin 
ried  ta  en  lyk  as  de  froulju  dat  allegearre  kinne.  Mar  ik  kaem 
wer  ta   myn  sûp  en   stút,  ik  helle  út  myn  ûnderbaitsjebûse  de 

amfeloppe  fen  de  Jonker  en  sei  dat  ik  dit  for  hjar  krige  hie  to 
woikonithus. 

Myn  wiif  hie  't  sekje  gau  iepen  en  hwet  kaem  er  ût?  In 
bankje  fen  fiif-entweintich  goune. 

„Hearink  Klaes!''  sei  myn  wiif,  ,het  er  dy  dat  jown?  O 
myn  beste  Ijeave  man,  traepje  den  mar  yn  't  glês.  Ik  scil  swije. 
Hwet  in  stik  bûter  yn  'e  brij.   Ik  moat  dy  'r  in  patsje  for  jaen.'' 

Ik  liet  hjar  patsje,  mar  forswige  dat  ik  al  trijeris  patte  wie. 
Men  moat  sokke  dingen  de  froulju  mar  net  oan  de  noas  hingje. 
Hja  binne  sims  sa  dealiske  jaloersk. 

Noflik  en  wol  gongen  wy  nei  bêd.  Mar  dat  het  de  ienichste 
kear  wêst  dat  ik  oer  myn  bier  wic.  Ik  hâlde  foet  by  't  stik  en 
my  oan  myn  spreuke:  Wes  wis,  wcs  wier  en  wês  binlik.  Hâld 
jimme  jimme  'r  ek  mar  oan,  den  bringe  jimme  't  fierder  yn  'e 
wrâld  as  jimme  sels  tinke. 

Maeike  Plom  en  Tryn  Flap-út. 

In  âld  stikjo  Winterjounenocht. 

Maeike   Plom. 

Och,  Ijeave  sei !  nou  bin  'k  bynei  foriegen, 
Sa'n  folk  is  hjir,  —  en  wy  dêr  midden  yn! 
Hjir  doar  men  wier,  fen  bangens  hast  net  prate; 
Dit  is  gjin  plak  for  Ijuwe  as  Maeike  en  Tryn. 
Men  het  sa  deis  yens  drokte  en  beuzichheden, 
Men  komt  hast  neat  to  hearren  of  to  sjên, 
Nou  woe  'k  hjir  út  nijsgjirgens  graech  ris  kypje, 
Hwermei  't  in  minske  'm  al  formeitse  kin. 
Ik  tochte,  't  scoe  hast  wêze  as  yn  'e  merke, 
Mar  hjir  is  't  folk  sa  stii  as  yn  'e  tsjerke. 
Och  hea,  hwet  is  't  hjir  allegearre  moai ! 

T  r  y  n  F 1  a  p-ú  t. 

Dat  is  nou  de  wille  fen  't  folk  yn  'e  winter, 
Hwent  de  iisklubben  habbe  dôch  neat  hast  by  't  ein, 
En  simmers  den  binne  er  wol  hirddraverijen, 
Den  giet  men  nei  merken,  mei  hynsder  en  wein. 
Hwent  nocht  habbe  is  altyd  it  doel  fen  de  minsken 
Dy  't  jild  ha ;  dat  het  fêst  ek  altyd  sa  wêst, 
Mar  dêrtroch  ha  sokken,  dy  't  net  ha  den  faken 
Ut  sucht  om  er  ek  by  te  wêzen,  sa'n  lêst. 
Den  wirdt  er  mar  skrept  om  hwet  wille  to  krijen, 
Al  ha  se  faek  letter  der  krapte  om  to  lijen. 

M  a  e  i  k  e. 

Ei  Trynsje,  fij!  scoe  dat  wol  wierheid.wêze? 

Jy  flappe  er  alles  sa  mar  rounwei  út. 

It  is  fen  sels,  men  kin  mar  ienkaer  libje, 

En  dy  't  him  altyd  oeral  bûten  slút 

Is  neat  yn  tel,  oars  net?  De  minsken  geane 

Nou  sa  foarút;  ik  hab  langlêsten  heard, 

Foarhinne  waerd  it  boerkjen  op  'e  lânnen, 

Nou  út  de  boeken  en  de  praetstoel  leard. 

Jan  Nijboer  sei,  sa  wonder  koe  't  foroarje, 

By  âlds  wier  't  d  w  a  e  n,  nou  hjit  it,  leau'k,  théoarje, 

Ik  sei,  hwet  is  dat  allegearre  moai. 

Try  n. 

Jan  Nijboer  sin  bûse !  mei  al  syn  théoarje, 

Hy  fynt,  tink  'k  de  rekken  op  't  lêst  yn  'e  pong. 

Ho  kostlik  de  dingen  nou  soms  ek  foroarje, 

Fen  't  kret  nei  de  praetstoel  is  t'  yslik  in  sprong. 

Den  tinke  se  faek  om  dat  preekjen  to  folle. 

*t  Ald  sizzen  bljuwt  wierheid,  hearl  dwaen  is  in  ding. 

Foarútgong  I  jawol,  op  pompier  mei  de  pinne, 

Troch  folle  biskaving  de  winsten  gering. 

Wol  de  boer  al  mynhear  en  de  frou  jiffrou  hjitte, 

It  spil  giet  forkeard,  sit  it  nôt  yn  'e  kjitte. 

Mae  i  ke. 

Ei  kom !  jy  binne  ek  altyd  sa  dwerstriedrich. 

De  tiden  binne  fleurich,  elk  en  ien, 

As  't  mar  hwet  kin,  moat  op  'e  hichte  bljuwe, 

Dy  't  efteroan  komt  heart  gau  by  't  gemien. 

Al  is  men  neat,  men  wol  dôch  wol  hwet  lykje, 

Al  wirdt  in  els  ek  noait  in  ikenbeam, 

En  meije  spotters  dêrop  skimpc  en  sizze: 

Dy  moaije  flach  waeit  op  'n  modderpream, 

It  gouden  keal  wirdt  altyd  yet  oanbidden. 

En  bljuwt  yn  tsjerke  en  steat  mar  yn  't  foarmidden. 

Dat  is  en  bljuwt  mar  jimmer  like  moai. 

Tryn. 

Jawol  it  bljuwt  moai,  mar  ik  leau  by  dy  moaijens 

Is  't  goed  soun  forstân  by  in  hopen  to  siik. 

Ek  komme  der  minsken,  dat  kinn'  jy  mar  leauwe, 

Ho  langer  ho  tsjokker  mei  't  ryk  op  'e  dyk. 

Ja  siker,  men  kin  der  gjin  steat  mear  op  meitse. 

Al  liket  it  gâns  hwet,  it  is  faek  nin  byt; 

As  de  man  tinkt  syn  jild  yn  'e  saken  te  brûken 

Is  't  wiif  't  soms  al  lang  yn  'e  bontwinkel  kwyt, 

En  as  men  mei  skildmeitsen  komt  oer  'e  brêge, 

Qiet  de  kriich  gau  nei  gichem  en  alles  wirdt  weage. 

M  a  e  i  k  e. 

Is  dat  sa?  Ja,  men  sjucht  in  ding  fen  bûten, 
Oars  net?  En,  och,  den  kin  men  oars  net  sjên 
As  't  giet  sa  't  heart.    In  hopen  âlden  leare 
Is  tsjinjen  fen  *e  wrâld  al  oan  hjar  bern. 
Hwet  binn'  dy  fammen  allegearre  swierich! 
Der  wirdt  onbidich  pronke  mar  mei  goud, 
Mei  side  en  kant  en  ek  wol  mei  juwélen ; 
Der  wirdt  hwet  om  dat  brosse  lichem  sjoud. 
Ja,  as  se  op  't  alderswiidst  optaekle  binne, 
Den  spant  it  soms  dat  wy  se  dalik  kenne. 
Hea,  heal  hwet  is  dat  allegearre  moai. 

Tryn. 

Och  ja,  mar  men  wit  net  hofolle  geheuker 

As  't  om  it  sa  winich  te  krijen  soms  jowt. 

It  is  dôch  oeral  gjin  skep-op  en  lit  koelje, 

It  wirdt  soms  al  nuverich  by  inoar  klaud. 

Hwent  de  iene  wol  meidwaen  om  de  oare,  sa  wirde, 

As  by  't  boartsjen  fen  Klaas  op  'e  wipplank  mei  Jan, 

In  hopen  oerwichtich,  dy  tommelje  om  legens, 

Mar  de  wrâld  sjucht  dêr  neat  net  forwondere  fan. 

Dat  wirdt  al  in  wenst  nou  en  jowt  it  ek  pine, 

Qjin  sterveling  scil  der  in  wynsel  om  wine. 

M  a  e  i  k  e. 

En  dat  hjir  yn  in  lân  en  yn  in  eeuwe 

Dêr  't  alles  ropt  fen  Ijeafde,  deugd  en  ear? 

Den  kin'k  er  dôch  gjin  hichte  mear  fen  krije, 

Elk  docht  sa  't  skynt  syn  bêst  al  mear  en  mear 

Om  alles  mar  onfoech  foar  't  each  te  krijen. 

In  faem  wit  hwet  in  frijer  't  Ijeafste  wol, 

En  dêrom  lit  se  dryst  de  flagge  waeije, 

Al  is  dêrby  de  bûse  just  net  fol. 

Hja  moat  foaral  mar  keapsjuch  wêze  yn  't  frijen, 

Al  komt  se  't  nei  de  troudei  to  bilijen. 

Try  n. 

Den  komt  de  wiidweidige  smaek  fen  ús  dagen 
Faek  tige  to  pas,  hwent  den  kin  fen  sa'n  skoart 
In  kleed  oer  'e  widze  en  dy  mouwen  as  sekken, 
Sa  wiid  en  sa  rom,  mar  for  mem  faek  to  koart, 
Dy  kinne  hjar  den  op  'e  nij  wol  wer  tsjinje 
For  lystberne  nachtbroekjes.    Fij,  Maeike,  fij ! 
As  't  sa  giet  den  komme  er  al  rare  gesichten, 
Den  komt  er  al  húskrús  en  earremoed  by. 
Mar  kin  men  it  jild  om  de  weelde  net  sparje, 
Den  mei  men  de  pronk  wol  op  ôfbraek  biwarje. 

M  a  e  i  k  e. 

Och  Trynsje,  fij !  dêr  scoe  men  't  bêst  fen  hoopje. 

In  moaije  faem  trout  licht  in  rike  man, 

En  alle  feinten  binn'  tsjinwirdich  hearen, 

Dêr  ha  se  bare  gau  de  slinter  fan. 

Hja  bittrje  trou  en  smoke  al  jong  sigaren 

Fen  't  stik  in  sint,  biljerte  en  drinke  wyn 

Of  m  a  a  d  e  r  a,  hja  leare  fêrs-opsizzen, 

Yn  soasjeteit  en  nut  en  rounom  yn. 

De  hannen  hoeve  n't  mear  fen  't  wirk  to  yljen, 

Sa  Ijeaf  bigjinn'  se  al  for  mynhear  to  spyijen. 
En  och,  hwei  is  dat  allegearre  moai ! 

Try  n. 

Jawol  binn'  se  moai  mei  hjar  ringen  en  kaeijen 
En  goudene  keattings  op  't  festj  en  de  broek. 
Mar  mei  al  dy  poerim  in  hopen  wol  barre, 
Der  wirde  ek  in  boel  út  needsaeklikens  kloek. 
In  boel  fen  dy  bazen  mei  oerhimd  en  boardtsjes 
En  't  hier  nei  de  moade  ha  't  faken  net  rom. 
In  hopen  biweging,  in  greate  fortarring, 
Al  sucht  er  in  skroar  en  in  skoenmakker  om. 
Fortrou  net  to  folle  op  dat  tûtsjen  en  blazen, 
't  Is  altyd  gjin  goud  hwet  er  blinkt  by  dy  bazen. 

M  a  e  i  k  e. 

Dy  dingen  lykje  moaijer  as  se  binne, 
Dat  hear  ik  nou  al  hie  'k  it  oars  net  tocht. 
Sa  komt  de  wearde  fen  in  hopen  minsken 
Utwindich  mear  as  inerlyk  oan  't  Ijocht. 
Mar  dit  is  wier,  der  wirdt  dôch  yn  ús  tiden 
Mear  as  by  âlds  op  alles  hwet  fetsoen 
Yn  hâlding  en  menear,  yn  tael  en  seden 
Oangiet,  mei  soarch  yn  alle  standen  sjoen. 
AI  hwet  ús  rouwe  foarfaers  hjar  net  skammen 
To  neamen  jowt  men  nou  forblomde  nammen, 
En  dat  is  sikerwier  dôch  mar  ris  tige  moai. 

Tryn. 

Nou  ja,  dat  is  ek  al  hwet  lekkers,  scoe  'k  sizze, 

Dat  men  nou  kondoleert,  reseteert  en  seneert. 

It  iten  dat  neame  se,  leau  'k,  fen  d  r  a  i  n  e  e  r  e  n, 

Mar  ik  ha  dy  útlânske  grienmank  net  leard. 

Da's  goed  for  de  Ijue  dy  't  fen  frjemdichheid  hâlde. 

Wy  winskje  melkoarren  goed  segen  en  lök, 

Mar  'n  hele  boel  neimakke  hearen  en  frouwen, 

Dy  sjitte  soms  raer  mei  dy  gritsen  in  bok. 

Tink  ris  ta!  as  der  immen  ris  sei :    „Ik   f  i  1 1  r  e  e  r   j  e 

Mei  jou  jierdei,"  ynpleats  fen  :    „Ik   f  i  I  e  s  e  t  e  e  r   j  e." 

M  a  e  i  k  e. 

Fij  Tryn!  nou  kin  'k  it  laeitsen  hast  net  litte; 
Jy  witte  er  suver  altyd  hwet  by  lâns, 
Yn  't  praten  scil  't  him  net  allinne  sitte, 
Mar  alles  giet  tsjinwirdich  op  syn  frânsk. 
Sa  wirdt  de  boargerfeinten  om  de  fammen 

By  nacht  to  frijen  ek  net  langer  leard. 
Hja  wirde  nou  by  dei  troch  de  âlden  kepple, 
Den  binn'  se,  sa  't  my  sein  is,  angesmeerd 
Of   angedoedlesjoerd   ofop  sa'n  wize. 
Ho  aerdich  net?    Men  moat  er  hast  om  gnize. 
Mar  hwet  is  dat  dôch  allegearre  moai. 

Try  n. 

Sa  geane  de  greaten  mei  úthiemske  flinken 

De  woistelde  boeren  en  boargers  den  foar. 

De  minderen  scille  den  sokken  wer  folgje; 

Sa  wirdt  it  al  gekker  it  iene  mei  't  oar. 

Den  mjuksje  se  frânske  troch  fryske  menearen 

En  't  iene  dat  laket  om  't  oare  den  faek. 

Mar  bleau  men  hwet  mear  by  de  ienfâldige  seden, 

Dat  wier  for  in  hopen  in  winsklike  saek. 

Mar  't  is  sa,  de  minske  dy  woi  mar  omhegen 

Al  is  er  dêr  boppe  mei  'm  sels  ek  forlegen. 

M  a  e  i  k  e. 

En  dôch  het  elk  syn  eigen  plak  en  eare. 
Mynhearen  en  mefrouwen  heech  fen  rang 
Dy  moatte  „noemer  twa"  de  rêch  ta  keare, 
En  dy  binn'  wer  fen  ^noemer  trije"  bang. 
En  dêroan  folget  den  wer  „noemer  fjouwer." 
Dat  giet  sa  foart  sels  oan  it  fiskwiif  ta, 
En  dy  sciir  Maeike  Plommen,  Tryn  Flap-uten 
Licht  op  hjar  bar  wer  minder  achtsje  as  hja. 
En  sa  is  't  minskdom  nou  fordeeld  yn  soarten, 
Krekt  as  in  iel  tokerfd  yn  folle  moaten. 

Tryn. 

Dat  heste  sa  slim  net,  da's  moai  forgelike, 

In  iel  is  't  yn  moaten  tofike,  hear  Maei! 

Mar  'n  minske  is  gjin  iel,  né,  mar  minsken  binn*  minsken 

En  allegear  koeke  fen  't  selde  stik  daei. 

Litte  sommige  moaten  yn  bûter  hjar  briede, 

Wyls  't  in  oaren  forgetten  yn  't  goatling  omdrjuwt, 

'k  Wol  sizze:  lit  de  iene  fen  de  oare  him  skiede, 

Om  't  er  fynder  fen  rook  is  en  suverder  prjuwt, 

Ryk  en  earm  —  laeijen  iens  yn  'e  ruften  to  sliepen, 

For  beide  giet  ienkear  de  grêfkûle  ek  iepen. 

M  a  e  i  k  e. 

Dat  is  wol  wier,  mar  yn  dy  hege  standen 
Dêr  fynt  men  dôch  mear  trochsjuch  en  forstân 

As  onder  ús.    Hja  tinke  oer  goede  dingen 
En  skreppe  aloan  for  't  lok  fen  folk  en  lân. 
Hja  witte  h|arr*n  fetsoenlik  to  formeitsen, 
Al  hwet  dêr  sein  wirdt  komt  just  op  'e  tiid, 
Wyls  't  se  altyd  nau  op  al  hjar  gongen  weitse. 
Hjar  deugden  klinke  dêrtroch  wiid  en  siid. 
In  oarmans  dwaen  wirdt  dêr  net  haetlik  lekke, 
Hja  wolle  goeds  Ijeafst  van  de  minsken  sprekke. 
En  dat  is,  tinkt  my,  mar  ris  tige  nioai. 

Tryn. 

As  't  wier  wiel  as  't  wier  wie!  mar  siikje  sa'n  plakje. 

Och  hartsje,  vry  sjugge  net  goed  efter  't  sket. 

Al  meije  dy  stjerren  fen  fierren  soms  blinke, 

In  hele  boel  Ijochtsje  út  hjar  eigen  dôch  net. 

AI  heart  men  se  just  net  sa  rachen  en  skelden, 

Gjin  tsjettel  sa  geef  of  hy  krycht  soms  in  lek. 

Is  de  iene  hwet  fynder  en  de  oare  hwet  grouwer, 

Seit  de  iene:  ^exuceer*'  en  de  oare:  „forrek"\ 

Nim  Ijue  út  kastielen  of  Ijue  fen  'e  heide, 

Och  minskel  dou  fynste  gjin  ingels  by  beide. 

M  a  e  i  k  e. 

Scoe  't  net,  tinkt  jo,  ?    Me  scoe  't  oars  al  hast  miene, 

Sa'n  ingelhaftich  oansjên  het  de  wrâld. 

It  is  oeral  fol  boeken  en  traktaetsjes, 

Hweryn  men  't  goede  elkoar  foar  eagen  hâldt. 

En  dei  by  dei  wirdt  alles  sa  forbettre, 

It  is  oeral  fol  folksforljochterij, 

Mei  Nut  en  Sang,  Natuer,  Komeedsjespyljen 

En  't  Winterjounenocht  dêr  yette  by. 

En  nei  't  er  sein  wirdt  tsjinje  al  sokke  dingen 

Om  hwet  forkeard  is  wer  yn  'e  es  to  bringen. 

En  dat  is  dôch  mar  ol  sa  tige  moai. 

Tryn. 

Jawol,  mar  ho  faker  dy  útflechtichheden, 
Ho  minder  de  sinnen  by  hûs  en  by  hird. 
Thús  siikje  se  faek  net  nei  deugdsumuie  seden, 
As  de  baes  oer  forbettring  op  't  Nut  is  oan  't  wird. 
0 !  fynt  men  yn  't  foetstampen  ienkear  bihagen 
Den  rekket  men  maklik  alheel  bûten  't  spoar, 
Forbline  troch  de  eare,  fortiisd  yn  yens  saken, 
Ta  skea  fen  yen  sels  en  ta  baet  fen  in  oar. 
Hwet  scoene  dy  dingen  forbettering  skinke? 
Hja  binne  ta  nut  fen  de  hospes,  scoe  'k  tinke. 

M  a  e  i  k  e. 

Ei  fij,  den  kin  men  alles  lang  net  leauwe, 
Fornim  ik  noú.    Mar  och,  men  seit  altyd, 
De  minsken  moatte  wille  habbe  kinne 
En  —  barre  of  net  —  de  sinten  moat  se  kwyt. 
De  fammen  komme  er  faek  troch  by  de  frijers 
En  dat  docht  hjarren  en  ek  de  âlden  goed. 
Dertit  ontstiet  allicht  for  fêst  forkearing, 
En  dêr  binn'  de  âlders  wol  ris  om  yn  noed. 
Elk  wol  syn  bern  ek  ienkear  wol  ris  slite ; 
Thús  is  't  faek  neat  as  altyd  pronkje  en  ite. 
En  dêrom  is  sa'n  gearset  tige  moai. 

Try  n. 

Mar  witste  hwet?  Dou  bist  in  bekjeflaeijer. 

't  Is  allegearre  moai ;  hwet  mienste  Maeike  Plom  ? 

M  a  e  i  k  e. 

Myn  foet  dy  stiei  ek  onder  all'mans  tafel, 
Dat  wit  ik  skoan  en  dêr  tink  ik  hwet  om. 

Tryn. 

Den  likest  dêryn  aile  falske  minsken. 

Ik  praet  sa'k  tink  en  hâld  de  kop  er  foar. 

M  a  e  I  k  e. 

Mar  Maeike  Plommen  mei  men  oeral  lije 
En  Tryn  Flap-uten  keart  men  foar  de  doar. 

Tryn. 

Ik  wol  fen  dy  mar  gjin  mear  praetsjes  heare. 

(Tryn  ôf.) 

M  a  e  i  k  e. 
Den  scil  ik'  my  mar  ta  de  minsken  keare. 

Sa  'n  flarde,  net?    Ik  wit,  gjinien  fen  jimme, 
Al  hwa  't  hjir  yn  dit  selskip  wêze  mei, 
Ik  wol  der  net  in  inkeld  minske  út  nimme,  — 
Dy  't  minste  kwea  in  oar  leit  yn  'e  wei. 
Jim  ha  forstân,  jimme  achtsje  goede  seden 
En  wiere  tigens,  ja,  jim  binne  kras  en  knap. 
It  sin  is  thús  by  wirk  en  beuzichheden, 
Qjinien  docht  hjir  of  dêr  in  dwaze  stap. 
De  mânljue  sciir  gjin  sint  onnut  fortarre, 
De  frouljue  keapje  neat  of  't  mei  hjar  barre, 
En  dat  is  ommers  allegearre  moai. 

En  dêrom  mei  'k  it  út  noch  yn  net  hearre, 
Dat  Tryn  Flap-út  sa'n  kwea  fen  jimme  seit; 
Hwent  as  men  jimme  goede  en  minne  punten 
Ris  tsjin  elkoar  op  griffe  skealjen  leit, 
Den  moat  it  ommers  pounen,  pounen  skele; 
Ojinien  hast  of  hy  docht  krekt  sa  't  er  moat. 
It  is  fen  sels  in  minske  kin  wol  dwale, 
Mar  sjit  men  al  yn  't  ien  of  't  oar  to  koart, 
Den  scil  men  gau  de  fout  wer  better  meitse 
En  mei  mear  soarch  yet  for  yns  gongen  weitse, 
En  dat  is  ommers  tige  bêst  en  moai. 

Elk  wit  it  mooglik  wol  by  onderfining, 
Dat  folget  men  forkearde  sinnen  nei 
Ut  swakkens  fen  yens  flêsk  of  út  forblining, 
Men  hellet  dër  gjin  lok  of  segen  mei. 
En  dêrom  scil  men  't  dwaze  heel  wol  mije, 
Is  't  wier  of  net?    Hwet  mient  dy  Tryn  Flap-út? 
En  al  yens  kreften  wol  oan  'I  goede  wije, 
Den  jowt  it  ek  fen  sels  in  goed  bislút. 
Nou,  goeden  joun  I  myn  frjeonen,  jonge  en  âlde ! 
Wol  altyd  mar  op  't  goede  paed  jim  hâlde, 
Hwent  siker !  den  is  't  allegearre  moai ! 
1863. 

len  deî  de  Wierheit 


Twa  frjeonen,  Atse  Wyt  en  Boate  Swart,  kamen  út  de 
tsjerke.  Domeny  hie  preke  oer  't  ligen  en  dúdlik  oanwiisd,  dat 
de  hel  en  de  fordommenisse  to  forwachtsjen  wier  for  sokken 
dy  't  mei  ligen  piele.  Do  sei  Wyt  tsjin  Swart:  „dat  wier  in 
kreftige  preek,  mar  ik  tsjuch  de  skoech  net  oan,  hwent  ligen  is 
myn  swak  net." 

„Soa,''  sei  Swart,  „den  lige  jy  net?  Sizze  jy  altyd  sa  't 
jy  tinke?" 

Ja  wis  en  wrachtich!"  sei  Wyt. 

„En  ik  siz,  dat  is  sa  net,"  sei  Swart.  „Lit  my  ris  oannimme, 
dat  jy  dat  ien  dei  dwaen  doarsten,  den  scoene  jy  sjên  dat  it 
raer  gyng. 

„Bist  net  wiis?"  sei  Wyt.  „Hwerom  scoe'k  altyd  net  sizze 
doare  sa  'k  tink?   Den  scoe  'k  al  in  gemien  poarsje  wêze  moatte." 

i^Neat  gemiender  as  tûzenen  mei  dy.  En  ik  wol  mei  dy 
wedsje,  datst  dat  gjin  dei  folhâlde  scoeste.  En  ast  dat  al  dieste, 
den  scoest  ris  sjên  ho  danige  raer  aste  yn  't  onleech  kaemst 
to  sitten." 

Wyt  sei:   „Dat   nim   ik  oan;  hwer  scille  wy  om  wedsje?" 

„0m  in  froalike  partij;  dy  't  forliest  moat  bitelje.  En  den 
mar  dalik  bisiikje." 

Sa  skaetten  de  beide  frjeonen,  Mar  lit  my  nou  earst  sizze 
hwa  't  dy  twa  wieren.  Swart  wier  kandaet-notaris  en  wirksum 
op  in  drok  notariskantoar.  Wyt  wier  winkelfeint  yn  in  greate 
klaeijings-winkel  fen  de  firma  Read,  Qiel  en  Blau  en  Comp.  Hy 
wier  in  wees  en  hie  fen  lyts  ôf  oan  by  syn  omke  en  moaike 
ynwenne.  Dy  hiene  sels  gjin  bern  en  Atse  alyd  as  hjar  eigen 
biskôge  en  bihänle.  Hja  sieten  der  skoan  by,  sa  dat  men  tinke 
mochte,  dat  Atse  Wyt  syn  takomst  lang  net  swart  hjitte  koe. 

Nou  de  frjeonen  wieren  skaet ;  elk  fen  hjarren  hie  syn  went 
opsocht  en  de  jouns  socht  elk  syn  sliepplak.  Wyt  mei  't  doel 
om  moarn  de  dei  oars  neat  as  wierheit  to  sizzen  en  sadwaende 
in  froalike  partij  to  winnen.  Swart  gyng  lizzen  om  to  bitinken, 
ho  't  er  it  bêst  oanlizze  scoe  om  de  gongen  en  *t  wirk  fen  syn 
frjeon  nei  to  gean.  Hja  hiene  alle  beide  gjin  rêstige  nacht.  Beide 
krigen  se  frjemde  foarstellingen  en  dromen. 

Do  't  Wyt  de  oare  moarns  nei  âlderwenst  yn  de  wenkeamer 
kaem,  dêr  't  omke  en  moaike  op  him  sieten  to  wachtsjen  mei 
de  thédrinkerij,  do  frege  de  äldman,  allike  frjeonlik  en  tofreden 
as  altyd,  of  't  Atse  goed  slept  hie;  mar  de  jongkearel  jowch 
him  ontofreden  to  hâlden : 

„Né  omke,  net  bêst  slept;  ik  ha  pine  yn  'e  holle." 

ipHwette  ?"  sei  omke.    ,Net  bêst  slêpt  en  pine  yn  'e  holle  ? 

Wel,  wel  I  Do  *t  ik  sa  jong  wier  icoe  'lc  altyd  bêst  sliepe  eit 
'ic  liie  noait  lêst  fen  pine  yn  'e  hoile.  Mar  wy  diene  hwet  mear 
en  pralctesearren  hwet  minder  as  jimme  nou.  Dêr  bleau  men 
soun  en  jeuchdich  by.  Hie  ik  sa  net  hânle,  ik  scoe  nou  sa'n 
glânzich  en  jeugdich  oansjên  net  ha  lyk  as  ik  hab." 

Atse  seach  omke  oan  sa  't  de  âlde  dêr  siet  mci  syn  wite 
sliepmûtse  op  'e  keale  krune,  dy  't  syn  foUe  reade  troanje  bidiek, 
dy  't  wol  fen  sounens,  mar  ek  fen  âlderdom  bliken  droech.  — 
Atse  sei :  «Omke  mei  syn  jeugdigens  wol  hâlde.  Leau  mar  dat 
de  roas  fen  omke  syn  jeugdigens  útbloeid  is." 

i^Oinst  en  gjin  ein !"  rôp  omke  forheard.  „Sa  ha  'k  it  fen 
myn  libben  net  heard.    Bin  ik  den  sa  gammel  en " 

,,Né,  net  gammel,  omke,  mar  ek  net  jeugdich,  hear!  Fier 
fen  datr 

ipNé,  wier!"  rôp  de  âlde,  ^net  jeuchdich.  Just,  ik  bigryp  dy, 
jonkje.  Ja,  jal  Sa  folle  to  neijer  oan  't  grêf.  Ik  bigryp  it  al: 
safolle  to  neijer  oan  't  erfskip.  Dat  is  dyn  útsjuch,  n't  wier? 
Biken  it  mar.  Siz  ris  of  't  it  net  wier  is,  dat  ús  neilittenskip 
dy  moai  taliket  en  yn  'e  eagen  blinkt." 

Ja/'  sei  Atse  ,pik  moat  sizze,  dat  ik  myn  takomst  dêr  wol 
op  bou.    Mar  dêrom  forlangje  'k  net " 

jpHâld  mar  op!  hâld  mar  op!"  bälte  omke,  „it  is  sa  moaijer- 
nôch  —  o  Aeltsje !"  sei  er  tsjin  syn  wiif,  ,,nou  kinne  wy  hearre 
hwet  in  slange  wy  hjir  kûstere  habbe.  0  !  o  I  o  I  dêr  sit  er  nou, 
op  ús  dead  is  syn  útsjuch.  Jongel  jongel  hwet  biweecht  my 
om  myn  hannen  thús  te  hälden  en  gjin  ongelokken  to  bigean? 
0 1  0 !" 

^Bidarje  Stoffel,  bidarjer'  rôp  Aeltsje  en  frege  mar;  ^Atse 
libje  wy  dy  yn  'e  wei?*' 

ipja,"  rôp  omke  wer,  «dat  dogge  wy.  Mar  Atse,  dou  scist 
er  út,  der  út  siz  ik  dy.  Den  hest  sa'n  älde  gnoarrepot  net  mear 
foar  dyn  eagen.  Der  út  en  ek  gau !  Ik  scil  wite  hwet  ik  mei 
myn  jild  dwaen  wol.    Der  útl  en  rêd  dy." 

Atse  Wyt  mocht  lypje  of  pypje,  der  wier  neat  mear  oan  to 
dwaen,  al  susse  moaike  yet  al,  hy  moast  er  út  en  hy  rekke  der 
ek  út.  Dêr  dwaalde  de  feint  hinne,  op  'e  winkel  ta  fen  Read, 
Oiel  en  Blau  en  Comp.  Onderweis  mette  him  in  âlde  kinde, 
jiffrou  Langstrael,  selskipsjiffêr  by  in  oare  mejiffrou,  dy  't  hjar 
Wolbislein  skreau  en  der  danige  tsjok  yn  siet. 

ipMoarn,  mynhear  Wyt!"  rôp  jiffrou  Langstrael,  „ho  giet  it, 
mynhear  ?  En  hwet  sizze  jy  fen  myn  nije  kyps,  is  dy  net  moai  ?*' 

0NOU  ja,"  sei  mynhear,  i,dy  kyps  is  moai,  ja,  dy  kyps  as 
kyps  is  moai." 

Ja,  n't  wier?  en  ho  stiet  my  dy?" 

,pFier  fen  moai,  „sei  mynhear  Wyt.  „In  jongfaem  fen  sauntsien 
achttsien  jier  scoe  der  mei  pronkje  kinne,  mar  sa'n  äldfaem  as 

jy  moat  sokke  gleaune  linten  en  flinten  net  drage.    Fij  I" 

i,Wei  skandalicli  noch  ta !"  sei  de  jiffer.  ^Hear  my  nou  sok 
praet  ris  oan  1  Bin  ik  den  sa  onsjuch  dat  ik  sa'n  kyps  net  drage  kin?" 

„Nou,  knap  bin  jy  net  mear,"  sei  Wyt. 

„0  grouwel !  sa  bin  'k  noch  noait  biledige.  Dat  lit  ik  net 
op  'e  rêch  ôfstuitsje,  onbeskofte  fint  aste  biste !  Hwet  mekeart  dy?" 

Sa  ging  se  fierder  en  Wyt  forfolge  syn  wei.  Do  't  er  yn  't 
magesyn  kaem  wier  syn  patroon  boppe  miette  frjeoniik.  „Wyt" 
sei  er,  jy  moatte  straks  mei  in  steapel  stalen  nei  madame  Woibislein. 
Dat  scil  jo  wol  oanstean,  hwet  dat  is  yet  in  âlde  kinde  fen  jo, 
oars  net  ?  Mar  'k  wol  jo  earst  oer  hwet  oars  sprekke ;  kom  ris 
mei  yn  't  kantoar.  Jy  habbe  faker  as  ienris  sein,  dat  jy  wol 
deel  yn  ús  saken  ha  woene.  Nou,  dêr  is  op  dit  stuit  gelegenheid 
ta.  Qiel  wol  stil  libje  op  in  bûtensje  by  Sleat.  As  dat  klear 
komt  kinne  jy  yn  syn  plak  kome  by  ús;  dan  wirdt  it  de  firma 
Read,  Wyt  en  Blau.    Liket  jo  dat  net  aardich  ta?" 

Ja,"  sei  Wyt,  „mar  ho  scil  ik  oan  splint  komme?" 

,pO  1"  sei  mynhear,  „dat  is  gjin  swierrichheit.  Op  jou  omke 
dead  hoeve  jy  net  to  wachtsjen,  der  is  oars  wol  útsjuch.  Mar 
gean  nou,  as  't  jo  bljeaft,  efkes  nei  foaren,  der  binne  twa  yn  'e 
winkel." 

Wyt  gyng  dêr  hinne  en  groette  de  twajifîers.  len  fen  hjarren 
frege :  „Is  dat  skots,  dat  dêr  foar  de  glêzen  leit,  kleurhâldend  ?'* 

Ja,"  sei  Wyt,  „it  hâldt  in  kleur  al  is  't  altyd  de  selde  kleur 
net,  dy  't  it  nou  het." 

„Mar  der  stiet  ommers  op :  „Kleurhoudend" ;  is  dat  den  net 
wier?  Yn  dy  biteikenis  as  jy  it  útlizze  bidoel  ik  it  net,"  sei 
de  jiffer. 

Ja,  sa  't  jy  it  bidoele,  jiffer,  stean  ik  er  net  for  yn,"  sei  Wyt. 

„Mar  myn  ginst  noch  ta  I  hwet  hoeft  dat  „kIeurhoudend" 
er  den  op  to  stean?" 

„Dat  dogge  wy  om  de  minsken  der  mei  oan  to  lokjen." 

„Dat  is  ommers  net  oprjucht." 

„Né,  dat  is  't  ek  net." 

„En  dat  sizze  jy  sa  mar?" 

„Ja,  ik  sprek  de  wierheit." 

Krekt  kaem  mynhear  Read  er  by;  hy  hie  Wyt  syn  nuver 
gepraet  heard  en  sei :  „0  mejiffrou,  wy  habbe  genôch  echt  skots, 
dal  klear  hâldt.  Lit  de  jiffrou  de  stalen  sjên,  noemer  acht  en 
njuggen  en  âlve." 

^Tankje  mynhearl''  sei  de  jiffer,  „k  wit  nou  genôch.  Dit 
is  hjir  in  rare  boel."  —  Sa  gyngen  de  jiffers  de  winkel  út. 

Mynhear  Read  sei  tsjin  Wyt:  „Sokke  kinsten  mast  netmear 
ha,  den  giet  de  nearring  ta  de  doar  út." 

„lk  siz  de  wierheit,"  sei  Wyt. 

„|a,   de   wierheit!   Ljeave   deugd!   as  wy  altyd  de  wierheit 

sizze  scille,  dan  scille  wy  gau  de  ein  fine.  Mar  stil  I  dêr  komme 
wer  gûds  oan." 

In  jiffrou  freget:  ,,Is  dat  broeksgûd  dêr  foar  de  glêzen  suvere 
wollen  stof  en  tige  sterkl" 

„Né/'  seit  Wyt,  ^bysondere  sterk  is  't  net. 

j,Net?  Is  't  den  wol  suver  wollen,  lyk  as  op  't  pompierke  stiet  ?" 

„Né,  der  rint  katoen  mei  onder,'   seit  Wyt. 

jyDen  is  't  ek  net  moai,  dat  jimme  dat  er  op  sette/' 

„Né,  dat  is  't  net/' 

„Mar  't  liket  oars  yet  al  sterk.   Ho  wite  jy  dat  it  net  sterk  is  ?" 

„Dat  scil  ik  jo  sizze.  In  frou,  dy  der  fen  kocht  hie  op  ús 
sizzen,  dat  it  sterk  wier,  kaem  hjir  in  poas  letter  om  ús  út  to 
fegen;   wy  hiene  hjar  bidragen,  sei  se,  hwent  it  wier  foddegûd.*' 

„Skandalich  r'  bâlte  mynhear  Read.  „Leau  him  net  jiffrou; 
ik  scil  jo  sterk  gûd  sjên  litte." 

„'t  Hoeft  net,"  sei  de  jiffrou.  „Ik  fornim  it  is  hjir  in  ôfsetters- 
boel ;  ik  wol  neat  mear  fen  jimme  wite.  Ik  scil  oeral  bikend 
meitse  hwet  boel  as  't  hjir  is."    Sa  gyng  se  hinne. 

„KeareI,  hwet  skeelt  dy  dôch?"  sei  mynhear  Read  tsjin  Wyt. 
„Pak  mar  op  ast  woste.  Nim  dy  stalen  mar  en  doch  dyn  plîcht. 
Dou  mast  efter  de  toanbank  wei  en  ta  de  winkel  út;  wy  kinne 
dy  hjir  net  mear  ha.    It  is  súver  krekt  ofst  net  wiis  biste." 

Wyt  die  hwet  him  sein  waerd ;  hy  soale  mei  syn  pakje 
stalen  foart.  —  Bûten  doar  roan  der  in  skoaijer  tsjin  him  oan, 
dy  sei :  „Och  mynhear  jow  my  hwet  as  't  jou  biljeaffenisse  is ; 
wy  binne  sa  earm.  Ik,  myn  wiif  en  fyftsien  bern  lizze  allegearre 
oan  'e  mûzels,  de  kinkhoast  en  de  pokken,  mynhear.  Ik  allinne 
moat  de  deihier  winne  yn  deugd  en  eare,  mynhear,  dêrom  freegje 
'k  jo  om  in  jefte;  help  my  in  bytsje,  mynhear,  mei  myn  wiif 
en  bern,  mei  de  kinkhoast,  de  mûzels  en  de  pokken."  Sa  bab- 
bele  dy  bidler  mar  foart. 

Atse  Wyt  wier  goedlik  en  meilijich  fen  aerd.  Dy  kearel, 
dy  't  him  fen  safolle  earmoed  en  ellinde  tofoaren  praette,  krige 
fen  him  in  kwartsje,  en  dy  tochte :  dy  is  ek  noch  net  gear  for 
de  koeke.  Sjê  sa !  de  tabak  en  de  jenever  is  der  for  goed  wer; 
nou  yet  hwet  for  in  mûlfol  iten  en  ik  bin  hioed  wer  redt." 

Wyt  wier  mei  gauwens  by  de  jiffer  Woîbislein  en  do  't  er  sei 
hwa  't  er  wier  moast  er  mar  yn  komme.  Hy  waerd  frjeonlik 
ontfongen  en  op  *t  sjên  fen  dy  jiffer  kaem  him  syn  âlde  Ijeafde, 
dy  't  er  as  bern  for  hjar  fîeld  hie,  wer  yn  't  sin  en  boppe 
drjuwen.    En  't  wier  ek  klear  to  sjên,  dat  hja  in  kleur  krige. 

Hy  moast  sitten  gean  en  al  gau  rekken  se  oan  't  praten 
oer  âld  en  nij.  En  it  wier  wonder  ho  't  Wyt  er  op  paste  om 
altyd  wierheit  to  sizzen;  it  wier  krekt  of  't  it  dêr  ek  sa  wêze 
moast.   Op  't  lêst  frege  hja  of  't  Wyt  ek  hast  ris  om  trouwen  tochte. 

„Och,"  sei  er,  „hwet  scil  ik  dêrfensizze?   Omkeenmoaike 

ha  my  al  ris  fen  ien  opdien,  mar  tsjin  't  sin  trouwe,  dêr  kin  'k 
min  ta  komme." 

„Ja,"  sei  de  jiffer,  „it  eigen  bilang  docht  er  folle  ta/' 

Wyt  sei,   út  eigen  bilang  trouwe,  dat  like  him  forkeard  ta. 

„Mar  jonge,  jy  kinne  dôch  net  altyd  ongetroud  bljuwe,  wol? 
Ha  jy  sin  oan  ien  en  ieit  it  oan  *t  jild:  siz  't  my  den  mar,  ik 
bin  hear  en  master  fen  myn  goed,  en  hwa  wit  hwet  ik  die?" 

„Nou  ja,"  sei  Wyt,  ,ik  scoe  wol  sin  oan  in  wiif  ha,  mar 
ik  bin  earm.  Omke  en  moaike  ha  my  sein  ik  scoe  neat  fen 
hjarren  ervje.    En  de  faem " 

„De  faem  yetle  earmer,  tink  ik,"  sei  de  jiffer. 

,Né,  dat  net,"  sei  hy,  „hja  is  ryk. 

„Is  dat  sa?  Wol  se  jo  den  net  ha? 

Dat  wyt  ik  net,  hwent  ik  hab  hjar  yet  noait  frege." 

„Mar  hwa  is  't  den?  as  ik  jo  freegje  mei,  myn  frjeon." 

„]y  binne  't  sels,"  seit  Wyt.  „Myn  hert  en  sin  is  folletiids 
by  jo." 

„0 !  myn  goede  frede  en  gjin  ein !  Hwet  in  blide  ontdek- 
king!  Hwerom  dat  net  earder  sein?  Dy  myn  hert  in  hân  to 
skinken   scoe  de  forfolling  wêze  fen  myn  swiete  libbensdroom." 

Klear  wier  't.  Hwet  se  do  al  mear  bipraten  ha,  dat  wit  ik 
net.  Mar  gelokkich  en  tofreden  forliet  Wyt  de  jiffer  Wolbislein 
om  mei  gauwens  syn  forloofd-wêzen  algemien  bikend  to  meitsen. 
Mar  do  't  er  bûtendoar  fen  't  paredis  ôfstapte,  stie  dêr  in  wein 
klear   mei   twa  tsjinders  der  by  en  Aeltsjemoai  wier  der  ek  bij. 

„Dat  is  er,"  sei  Aaltsjemoai. 

„Yn  namme  fen  'e  wet,"  seijen  de  tsjinders,  „yn  disse  wein !" 

„Hwet  is  't  den?    Hwa  twingt  my?" 

„Gjin  tsjinhaspeljen ;  dalik  er  yn !" 

,To  mar  jonge  !*'  sei  Aeltsjemoai. 

„Mar  ik  wit  net  hwet  dit  bitsjut,"  sei  Wyt,  dy  't  er  in  heis- 
liken  hekel  oan  krige  om  't  er  in  hele  boel  folk  om  hinneroan. 

„Och  heden !"  sei  Aeltsjemoal,  „it  is  alheel  mis  mei  him, 
oars  scoed  er  't  ommers  wol  bigripe.    Pak  him  mar  oan." 

Wyt  waerd  troch  de  tsjinders  yn  'e  wein  tild.  Foart  gong 
it  en  moaike  mei  in  hele  boel  minsken  kaem  der  efternei. 

„Hwet  is  dat?'*  frege  it  folk  en  do  waerd  er  sein :  „Och, 
dy  persoan  is  hjoed  sa  mar  gek  wirden." 

Sa  tochten  omke  en  moaike  der  ek  oer  en  hja  kamen  ta  't 
bislút  om  nei  to  gean  hwer  't  er  wêst  hiesonter  hjarrenforlitten 
hie ;  sa  kamen  se  to  witten  ho  't  er  hânle  hie  by  Read,  Oiel  en 
Blau  en  mei  de  selskipsjiffer  fen  madame  Wolbislein.  Sels  de 
skoaijer  stiek  er  ek  in  spoentsje  mei  onder.  It  eindige  der  mei, 
dat  er  earst  wer  thús  komme  moast,  al  wie  *t  den  mei  gewelt, 
en  den  moast  er  troch  in  dokter  ondersocht  wirde  om  letter  nei 
Frjentsjer  stjûrd  to  wirden. 

